
NOTĂ EDITORIALĂ 


„După cum pământul când e bun și gras, dar nu-i lucrat, 
odrăslește mulți spini, tot așa și firea noastră era bună din pricina 
Celui care a adus-o la viață și în stare să dea rod de virtute, dar a 
odrăslit păcatul întocmai ca pe niște spini și alte buruieni netrebnice 
fiindcă nu primise plugul dreptei credințe, nici sămânța cunoștinței 
de Dumnezeu. Și, după cum adeseori nu se vede fața pământului 
din pricina mulţimii spinilor și a buruienilor, tot așa și noblețea 
și curăţia firii noastre nu s-au arătat până n-a venit Plugarul firii 
omenești, până ce n-a pogorât focul Duhului, până ce n-a curăţit-o 
și până ce n-a făcut-o în stare să primească sămânța cea cerească.” 
(Omilia a II-a la Rusalii). lar sămânţa cerească este cuvântul cel viu 
al Evangheliei, care este puterea, harul și lumina lui Dumnezeu spre 
mântuirea celor care cred. Cuvântul cel mântuitor, kerygma aposto- 
lică, propovăduirea creștină - toate se înfăptuiesc prin intermediul 
predicii, al omiliei, al cuvântării în general. 

De aceea, retipărirea acestei antologii de predici, revizuite și 
adnotate, ale celui mai faimos orator creștin, Sfântul loan Gură de 
Aur, este mai mult decât binevenită, nu doar cu prilejul anului său 
omagial, ci și ca ajutor prețios pentru cuvântătorul creștin de astăzi, 
de regulă clericul, dar și profesorul de religie ori laicul în general. 

Același Sfânt Părinte afirmase în Despre preoție că instrumentul 
fundamental folosit de preot în lucrarea sa mântuitoare este cuvân- 
tul: în sfintele slujbe ale Bisericii, la scaunul spovedaniei, în sfaturile 
pe care preotul le dă credincioșilor în mod direct, dar mai ales în 
predică. Învățătura creștină, dreapta credință ortodoxă mântuitoare, 
Evanghelia, morala și viața duhovnicească au ca mijloc de transmi- 
tere predica, omilia, cateheza. Prin urmare, preotul va trebui să fie 
un om înzestrat cu o largă cultură teologică și generală și un iscusit 
orator, capabil să schimbe viața credincioșilor prin cuvintele sale. 

Cuvântul preotului este pătruns de harul dumnezeiesc mân- 
tuitor și iluminator, însă de preot ţine ca acest cuvânt să fie plin de 
înţelepciunea Scripturilor, a Părinților și a învăţătorilor Bisericii. 

Tot de responsabilitatea preotului ține și forma cuvântării, care 
nu poate fi separată de conținut, cum se crede îndeobște, fiindcă 
discursul este un tot unitar și omogen. Cultura serioasă a preotu- 
lui, atât generală, cât și teologică, este absolut necesară în vederea 
transmiterii eficiente a mesajului mântuitor. Și aici Sfântul loan 
constituie un model desăvârșit. Succesul considerabil al discursu- 
rilor sale s-a datorat, în mare parte, formei literare remarcabile care 
transmitea conținuturi spirituale profunde. 

Pe lângă aceste aspecte formale, totuși „ingredientul” secret al 
omiliei reușite este tocmai fundamentarea cuvântului omenesc în 
Cuvântul divin, a logosului în Logosul divin. Termenul grecesc logos 
are sensul de „cuvântare, cuvânt viu, discurs, rațiune, cugetare”, și 
de aceea cuvântul viu și lucrător care pătrunde până la despărțitura 
dintre carne și duh este tocmai cuvântul omenesc ce se smerește 
și se golește pe sine, lăsând să curgă în el Cuvântul dumnezeiesc, 
Logosul Care l-a creat pe om după chipul Său și este singurul capa- 
bil să refacă frumuseţea acestui chip alterat prin păcat. 

Predicatorul creștin, teologul, nu este o persoană care vorbește 
despre Dumnezeu (Theos + lego), ci o persoană prin care vorbește 
Însuși Dumnezeu. Viaţa și cuvântările Sfântului loan ne dovedesc 
cu prisosință aceasta. Efectul predicilor înflăcărate ale Sfântului 
loan a fost și este mântuirea celor care le-au ascultat și le citesc și as- 
tăzi. Asprimea și intransigenţa lor îl pot deconcerta, uneori, pe con- 
temporanul blazat de umanismele atee și ideologice ale veacului. 
Însă sincera și lipsita de menajamente mustrare are menirea de a ne 
trezi din amorțeala și comoditatea generate de societatea moder- 
nă: „Să ne întristeze aici cuvintele predicii, ca să nu ne înfricoșeze 
dincolo faptele. Să ne muște aici predica, pentru ca să nu ne roadă 
dincolo viermele cel veninos. Să ne ardă aici mustrarea, ca să nu ne 
ardă dincolo gheena focului” (E primejdios lucru și pentru predica- 
tor și pentru ascultători ca predicatorul să predice pe placul ascul- 
tătorilor. Folositor lucru și semn de foarte mare dreptate e osândirea 
propriilor păcate, [ll). 

Pe lângă valorile literară, istorică, documentară și estetică ale 
predicilor oratorului antiohian, cuvântările publicate în volumul 
de față, rostite cu prilejul unor mari sărbători creștine ori în cinstea 
marilor sfinți ai Bisericii, au ca scop principal pocăinţa și curățirea 
de păcate. Totul în Biserică se săvârșește prin cuvânt. Orice Taină, 
orice lucrare sfântă și chiar iertarea păcatelor se dă, de către cel 

care a primit puterea de a lega și dezlega, prin cuvânt, dar numai în 
Biserică și prin lucrările ei sfințitoare. 

Fericitul Augustin, preluând ideea lui Tertulian, numea 
Biserica „arcă a lui Noe”, în care se află animale curate și necurate. 
Însă cele necurate, observă Sfântul Ioan Gură de Aur, se curățesc 
prin lucrarea eclezială și, mai ales, prin intermediul cuvântărilor 
sfinte, se curățesc și se sfințesc: „Biserica este mama copiilor ei, îi 
primește pe aceștia; dar își deschide și celor străini sânul. Adunare 
obștească era corabia lui Noe. Biserica însă e mai bună decât ea. 
Corabia lui Noe le-a primit în ea pe cele lipsite de rațiune și le-a 
păstrat lipsite de rațiune; Biserica însă le primește în ea pe cele 
lipsite de rațiune și le schimbă. lată ce vreau să spun: dacă intră 
aici vulpe eretică, o fac oaie, dacă intră lup, îl fac miel, atât cât îmi 
stă în putere. Dacă nu vrea, nu-i din pricina mea, ci din pricina 
învârtoșării lui. Și Hristos a avut doisprezece ucenici, și unul a 
ajuns vânzător, dar nu din pricina lui Hristos, ci din pricina voinţei 
lui stricate. Și Elisei a avut un ucenic iubitor de argint; dar nu din 
pricina slăbiciunii dascălului, ci din pricina trândăviei ucenicului. 
Eu arunc seminţele. Dacă pământul care primește e gras, dă și rod; 
dar, dacă e piatră neroditoare, eu n-am nicio vină. Fie că mă asculți, 
fie că nu mă asculţi, eu nu voi conteni să-ți cânt cântarea duhov- 
nicească și să-ţi oblojesc cu învăţătura rănile, ca să nu aud în ziua 
aceea: «Slugă vicleană, trebuia să dai argintul meu zarafilor!»” (La 
Sfântul sfințitul Mucenic Foca, și împotriva ereticilor, și la cuvintele 
din Psalmul 141: „Cu glasul meu către Domnul am strigat, cu glasul 
meu la Dumnezeu m-am rugat”, Il). 


Editura Basilica 


să 


INTRODUCERE 
Oratorul creștin și epoca sa 


Antiohia sfârșitului de veac al IV-lea, în care a trăit și și-a 
desfășurat prodigioasa activitate omiletică Sfântul loan Gură de 
Aur, eraun oraș cosmopolit specific Antichității târzii. Creștinismul, 
deja religie majoritară în Imperiul Roman, devenise din 380, 
în forma sa niceo-constantinopolitană, confesiunea religioasă 
oficială a statului. 

Marea metropolă a Orientului Apropiat, fondată de Seleucos 
I Nicanor în onoarea tatălui său Antiohos în 300 î.Hr., unde cei 
care-L urmau pe Hristos au primit pentru prima oară numele 
de creștini!, era în această perioadă un prosper centru cultural și 
comercial?, al treilea ca importanță după Roma și Alexandria. 
Diferențele între clasele sociale erau însemnate, mai ales cele între 
bogaţi și săraci (aceștia din urmă destul de turbulenţi și predispuși 
la revolte:), fapt reflectat în omiliile Sfântului loan Gură de Aur”. 

Relaţia dintre cel bogat și sărac se transformă dramatic în 
cadrul Bisericii, aici fiind în vigoare alte reguli și ierarhii: „Când 
vezi că în biserică stă săracul alături de bogat, omul de rând ală- 
turi de dregător, cel sărman alături de cel de neam bun, când vezi 
că cel care afară tremură în fața omului cu putere, iar înăuntru, în 


* „Și, aflându-l, l-a adus la Antiohia. Și au stat acolo un an întreg, adunându-se în bise- 
rică și învățând mult popor. Și în Antiohia, întâia oară, ucenicii s-au numit «creştini»” 
(Faptele u, 26). Este incertă paternitatea acestei denumiri (autorităţile romane, mediile 
iudaice?). Termenul are conotaţii politice (cei din partida lui Hristos) și ușor peiorative. 
* Populaţia orașului era de aproximativ 500.000-800.000 de locuitori. Limba oficială și 
cultura erau preponderent grecești, însă în rândul maselor populare cultura și limba 
siriacă erau mai răspândite. Orașul era renumit pentru edificiile sale somptuoase, teatre, 
hipodromuri, școli de retorică, biblioteci și biserici. Din aceste motive, Antiohia a fost 
numită, metaforic, „Parisul veacului al IV-lea”, pentru splendoarea arhitecturală, și „Viena 
veacului al IV-lea”, pentru cultura sa. Vezi Glanville Downey, A History of Antioch in 
Syria from Seleucos to the Arab Conquest, Princeton, 1961. 

3 A se vedea incidentul relatat în Omiliile despre statui. 

+ Potrivit Sfântului loan, Antiohia ar fi fost constituită din 10% bogaţi, 10% săraci, iar 
restul de 80%, din clase medii. 

biserică, stă fără teamă lângă el, gândește-te la înțelesul cuvinte- 
lor: «Atunci vor paște împreună lupul cu mieii»! Așadar, Scriptura 
îl numește pe bogat «lup», iar pe sărac «miel». - Dar de unde se 
vede că va trăi lupul cu mielul așa cum va trăi bogatul cu săracul? 
- Uită-te bine la ce-ţi spun! De multe ori stă bogatul alături de sărac 
în biserică. Vine timpul împărtășirii cu Sfintele Taine. Bogatul este 
îndepărtat ca nevrednic și rămâne săracul înăuntrul corturilor 
celor cerești, și nu se supără bogatul. Se știe pe sine că nu se poate 
apropia de dumnezeieștile Taine. O har dumnezeiesc! Din pricina 
ta, har dumnezeiesc, în biserică nu-i nicio deosebire între bogat 
și sărac! Sunt egali. Dar mai mult încă! Când stau împreună, de 
multe ori săracul îl întrece pe bogat în credinţă. Bogăția n-a folosit 
la nimic celui care o are dacă nu are credinţă; și nici sărăcia nu l-a 
păgubit pe săracul care stă cu credință lângă Sfântul Jertfelnic”5. 

Marea metropolă de pe Orontes a avut și o importanţă politică 
și strategică demnă de luat în seamă. În cursul secolului al IV-lea, 
din cauza instabilității de la granița răsăriteană a imperiului şi a 
conflictului cu Imperiul Persan, împărați precum Constantius 
al II-lea, Iulian, Iovian și Valens vor transforma Antiohia în capitala 
de facto a imperiului. În Antiohia își aveau reședința demnitari ca 
magister militum per Orientem, comes Orientis şi consularis Syriae, 
iar din 380 orașul devine reședința permanentă a împăraţilor din 
Orient. În ceea ce privește statutul ecleziastic al Patriarhiei de 
Antiohia, acesta era comparabil cu al Alexandriei și Romei. 

Precum am văzut, originea creștinismului antiohian este apos- 
tolică. Figura Sfântului Ignatie de Antiohia este reprezentativă 
pentru veacul al II-lea. În veacul al III-lea, Antiohia se remarcă prin 
sinoadele din 261-272, care îl excomunică pe episcopul metropolei, 
Paul din Samosata, acuzat de adopțianism6. În vremea persecuțiilor 
anticreștine, Biserica antiohiană va da numeroși martiri, în onoa- 
rea cărora Sfântul loan va rosti câteva omilii de o mare frumuseţe. 
De Antiohia se leagă polemica anticreștină a lui lulian Apostatul 
(361-363), precum și diverse alte incidente” din vremea acestui 
subtil persecutor al Bisericii creștine. 


5 Cuvântare la Învierea Domnului, III. 

$ Pentru Paul din Samosata, Logosul divin nu avea o substanță proprie înainte de întru- 
pare. Întruparea a fost o simplă uniune dintre omul Iisus și Logosul divin personalizat. 
Avem aici forme incipiente de arianism și nestorianism. 

7 De pildă, incidentul cu strămutarea moaștelor Sfântului Vavila, despre care Sfântul loan 
va aminti în câteva omilii. 

Tot în Antiohia se afla o importantă comunitate iudaică; 
relaţiile dintre iudei și creștini fiind foarte bune, adeseori apărea 
pericolul sincretismului, creștinii participând la diverse ceremonii 
rituale iudaice. Astfel se explică pretinsul antisemitism al Sfântului 
loan Gură de Aur, care este, dincolo de exagerările și limbajul hiper- 
bolic specific retoricii vremii, o simplă preocupare pastorală de a 
delimita cu claritate limitele dintre religii într-un oraș cosmopolit. 

Sfârșitul secolului al IV-lea găsește comunitatea creștină din 
Antiohia în plină schismă meletiană, divizată în trei comunităţi: 
ariană, niceeană de strictă observanţă și omeusieni (comunita- 
tea ortodoxă condusă de părintele duhovnicesc al Sfântului loan 
Gură de Aur, venerabilul Meletie al Antiohiei). Acesta din urmă era 
episcopul canonic și legitim al Antiohiei, susținut, între alţii, și de 
Sfântul Vasile cel Mare. 

Viaţa creștină a epocii era una foarte intensă și înfloritoare. 
Bisericile și sanctuarele dedicate sfinților se înmulțesc, cultul 
moaștelor cunoaște o mare dezvoltare, fapt atestat adeseori de Sfântul 
loan: „Zidirea a împărțit pe atlet: cerul a luat o parte și pământul o 
parte. Ar fi fost cu putință să fie mutat și el ca Enoh sau să fie răpit 
ca lie, pe care i-a râvnit, dar Dumnezeu, iubitor de oameni fiind, 
Care ne dă mii și mii de prilejuri de mântuire, ne-a deschis nouă, 
printre altele, și această cale îndestulătoare ca să ne cheme la virtute, 
lăsându-ne nouă rămășițele sfinților. Căci, după puterea cuvântului 
predicii, mormintele sfinţilor stau în al doilea rând, pentru a trezi la o 
râvnă asemănătoare sufletele celor care privesc mormintele sfinților. 
Într-adevăr, de stai lângă racla unui sfânt, îţi dai seama bine cum 
lucrează îndată puterea sfântului. Vederea raclei îţi izbește sufletul, 
ţi-l zguduie, ţi-l trezește și te face să simţi că cel care se află în raclă 
stă lângă tine, te vede și se roagă împreună cu tine”. 

În acest mediu și-a desfășurat Sfântul loan Gură de Aur remar- 
cabila sa activitate de predicator și păstor de suflete. Nu trebuie să 
omitem faptul că Sfântul loan a fost nu doar un preot creștin faimos, 
ci și un orator grec. În tratatul său Despre preoție, oratorul și preotul 
loan atenționează că principala activitate a preotului este predicarea 
cuvântului dumnezeiesc?. Bineînțeles, lucrarea harismatic-liturgică 


3 Cuvântare la fericitul Vavila şi împotriva lui lulian și către elini, LX. 

9 „Nu știi oare că Trupul lui Hristos este atacat de mai multe boli și de mai multe suferinţe 
decât trupul nostru, că se îmbolnăvește mai ușor și se însănătoșește mai cu anevoie? 
Pentru cei care vindecă trupurile oamenilor, pentru doctori, s-au născocit fel de fel de 

este fundamentală, dar fără propovăduirea dreptei credinţei și a 
dreptei viețuiri, slujirea cultică rămâne un simplu ritual sec: „lar 
când primim Jertfa cea fără de prihană și sfântă, să o sărutăm cu 
ochii, să o îmbrăţișăm, să ne încălzim sufletul nostru, ca să nu venim 
la biserică spre judecată sau spre osândă, ci spre înţelepţirea sufle- 
tului, spre dragoste, spre virtute, spre împăcarea cu Dumnezeu, spre 
pace trainică, spre pricina a nenumărate bunătăţi, ca să ne sfințim și 
pe noi înșine și să-l zidim și pe aproapele. Acestea vi le spun mereu 
și nu voi înceta să vi le spun. Căci ce folos avem să alergăm în zadar 
și degeaba la biserică, dar nu învăţăm nimic din cele de folos? Și ce 
câștig, dacă totdeauna v-aș vorbi ca să vă fac plăcere? Scurt este tim- 
pul de pe pământ, iubiţilor! Să ne trezim, să priveghem, să punem 
rânduială în noi înșine, să arătăm toată râvna cea adevărată față de 
toți, să fim evlavioși în toate. De trebuie să ascultăm dumnezeieșşti 
cuvinte, de trebuie să ne rugăm, de trebuie să ne apropiem de Sfânta 
Împărtășanie, de trebuie să facem orice altceva, să le facem cu frică și 


medicamente, fel de fel de instrumente medicale și de mâncăruri potrivite pentru bol- 
navi; a fost de ajuns, de multe ori, numai schimbarea aerului pentru vindecarea unui 
bolnav; alteori, un somn binefăcător, venit la timp peste bolnav, scapă pe doctori de orice 
osteneală. Dar pentru cei care vindecă Trupul lui Hristos, pentru preoţi, nu s-a născocit 
nimic asemănător. În afară de pilda prin faptă, preoții n-au decât un singur mijloc, o sin- 
gură cale de vindecare: învățătura prin cuvânt, predica. Aceasta e instrumentul, aceasta e 
hrana, aceasta e cel mai bun aer; aceasta ţine loc de medicament, aceasta ţine loc de cau- 
terizare, ține loc de bisturiu. Dacă preotul trebuie să ardă sau să taie, trebuie neapărat să 
se folosească de predică. Dacă predica nu-i în stare să facă asta, zadarnice sunt toate cele- 
lalte. Prin predică ridicăm sufletul deznădăjduit; prin predică smerim sufletul îngâm- 
fat; prin predică tăiem ce-i de prisos; prin predică împlinim cele de lipsă; prin predică 
le lucrăm pe toate celelalte câte ne ajută la însănătoșirea sufletului. Viaţa îmbunătățită 
a unuia poate să-l îndemne pe un altul la o viaţă îmbunătăţită asemănătoare; dar, când 
sufletul se îmbolnăvește de învățăturile cele rele, atunci e mare trebuinţă de predică, nu 
numai pentru întărirea credincioșilor, dar și pentru lupta cu dușmanii din afară. Dacă ai 
avea sabia duhului și pavăza credinţei, încât să poţi face minuni și prin minuni să închizi 
gurile celor nerușinaţi, ei bine, atunci n-ai avea nevoie de ajutorul predicii. Dar, mai bine 
spus, nici atunci nu e fără de folos predica, ci e chiar de neapărată trebuinţă. Și fericitul 
Pavel a întrebuinţat-o, deși îi uimea pretutindeni pe toți prin minunile sale. Și altul, din 
aceeași ceată cu el, ne îndeamnă să ne îngrijim de această putere, spunând: «Fiţi gata de 
răspuns oricui vă cere vouă cuvânt despre nădejdea voastră». lar atunci, în lerusalim, toți 
Apostolii, în deplină înțelegere, n-au încredințat lui Ștefan și celorlalți diaconi purtarea 
de grijă a văduvelor pentru altă pricină decât pentru aceea ca ei să se îndeletnicească cu 
slujba cuvântului. Dacă am avea puterea să facem minuni, nici n-am mai avea nevoie de 
predică; dar, pentru că n-a mai rămas în noi nici urmă din puterea facerii de minuni și 
pentru că din toate părţile ne atacă mulţi și nenumărați dușmani, este neapărată nevoie 
să ne întărim cu puterea cuvântului, cu puterea de a predica, pentru ca să nu fim loviți 
de săgețile dușmanilor, ci să-i lovim noi pe ei. De aceea trebuie să ne dăm toată silința să 
facem să locuiască din belșug în noi cuvântul lui Hristos.” (Despre preoție, IV, 3). 

cutremur, ca nu cumva prin trândăvirea noastră să atragem blestem 
asupră-ne. Căci spune Scriptura: «Blestemat este tot cel care face 
lucrul Domnului cu lenevie»"**. 

De aceea pregătirea foarte serioasă" a omiliei sau a predicii tre- 
buie să constituie o preocupare de prim ordin pentru preot, deoa- 
rece predica este principalul mijloc de propovăduire a învățăturii 
evanghelice, a tradiției creștine, a doctrinei mântuitoare, precum și 
un instrument foarte eficient de îndreptare a moravurilor. 

Un predicatorslabși incult, nepregătit> pentru predică, eșuează 
în a-și împlini misiunea preoțească și pierde sufletele încredințate 


* Cuvântare la ziua Nașterii Mântuitorului nostru lisus Hristos, care era necunoscută 
atunci, dar a fost făcută cunoscută cu puțini ani înainte de către unii care au venit din 
Apus și au vestit-o, VII. 

" „Pe lângă cele spuse până acum, mai am de vorbit despre un alt lucru, pricina a mii și mii 
de primejdii. Dar, mai bine spus, n-aș putea numi acest lucru pricină, ci pe cei care nu știu 
să se folosească bine de el, că în sine lucrul acesta este pricinuitor de mântuire și de multe 
bunătăţi când este întrebuințat de bărbaţi sârguincioși și buni. Dar care este acest lucru? 
Este osteneala cea multă pe care trebuie să ne-o dăm pentru alcătuirea predicilor pe care 
avem să le rostim înaintea poporului” (Despre preoție, V, 1). 

» „Preotul nu-i scutit de muncă sârguincioasă și continuă nici când are un deosebit 
talent oratoric - și sunt puţini de aceștia! -, pentru că nu te naști cu talent oratoric, ci 
îl dobândești prin studiu. De-ai ajunge în vârful lui, chiar atunci te părăsește dacă nu-ți 
cultivi talentul oratoric prin necontenit studiu și prin neîntrerupt exercițiu. Prin urmare, 
predicatorii mari trebuie să muncească mai mult decât predicatorii slabi. Dacă nu mun- 
cesc, pagubă îi așteaptă și pe unii și pe alţii; dar nu aceeași pagubă; ci paguba suferită de 
predicatorii mari este tot atât de mare pe cât de mare este și deosebirea dintre talentul 
oratoric al unora și al altora. Pe predicatorii slabi nimeni nu-i ţine de rău dacă vorbesc 
prost; însă pe predicatorii mari toţi îi critică dacă nu se întrec necontenit pe ei înșiși. Mai 
mult încă, predicatorii slabi sunt lăudaţi mult chiar pentru predicile bunicele; predica- 
torii mari, dimpotrivă, nu numai că nu sunt lăudați, ba și mult criticați dacă predicile lor 
nu sunt excepționale și surprinzătoare. Căci ascultătorii judecă predica nu după cuvintele 
predicii, ci după faima predicatorului. Prin urmare, când un predicator mare îi întrece 
pe toți ceilalți predicatori în cuvânt, atunci mai cu seamă trebuie să muncească pentru 
pregătirea predicilor mai mult decât toţi. Lui nu-i este îngăduit să ţină o predică proastă, 
lucru care poate să i se întâmple în chip obișnuit oricărui om; dimpotrivă, dacă predica sa 
nu-i la înălțimea renumelui său, pleacă din faţa ascultătorilor încărcat de nenumăratele 
batjocuri și critici. Nimeni nu se gândește că poate i-a fost întunecată limpezimea minţii 
de tristeţe, de neliniște, de grijă, iar adeseori chiar de mânie, și că din pricina aceasta gân- 
durile sale n-au mai putut fi rostite așa cum i s-au născut în minte. Nimeni nu se gândește 
că, în definitiv, este și el om și nu poate fi totdeauna la fel, nici nu poate fi excepțional 
în orice predică, că este firesc să greșească uneori și să facă predici mai prejos de talentul 
său oratoric. Dar, după cum am spus, ascultătorii lui nu vor să se gândească la asta, ci îl 
critică, judecându-l ca și cum ar fi înger. De altfel, omul trece de obicei cu vederea faptele 
bune ale aproapelui său, chiar când sunt multe și mari; dar, dacă face vreo greșeală, oricât 
de mică ar fi și oricât de veche, o vede îndată, o critică cu ușurință și și-o aduce aminte 
totdeauna. Iar o greșeală de aceasta, mică și neînsemnată, a micșorat de multe ori slava 
marilor predicatori.” (Despre preoție, V, 5). 

spre păstorire: „Dacă un predicator, suit pe amvon, rostește cuvinte 
care pot zgudui și trezi sufletele celor care duc o viaţă stricată, însă 
în timpul predicii se poticnește, se întrerupe și, din pricina sărăciei 
cuvintelor sale, este silit să roșească, ei bine, un astfel de predicator 
pierde îndată tot câștigul spuselor sale. Ascultătorii săi, ale căror 
păcate au fost biciuite, suferă de pe urma cuvintelor lui; și, pentru 
că nu pot să se răzbune altfel, îl batjocoresc, spunându-i că-i un 
neînvăţat și un prost, crezând că așa își acoperă ocara. De aceea, 
predicatorul, ca un vizitiu preabun, trebuie să țină bine în mâinile 
sale aceste două însușiri, ca să le poată întrebuința pe amândouă, 
după nevoie. Când nu i se poate găsi niciun cusur, atunci îi poate 
mustra și mângâia pe toţi credincioșii săi cu câtă autoritate voiește; 
înainte de asta însă nu-i este ușor s-o facă. Dar măreţia sufletească a 
conducătorului turmei nu trebuie să se arate numai în disprețuirea 
laudelor și a aplauzelor, ci trebuie să se întindă și mai departe, ca să 
nu-i fie nedesăvârșit câștigul”3. 

De aceea, predica desăvârșită este cea care păstrează un just 
echilibru între estetic și etic, între stil și teologie, nepierzându-se 
din vedere scopul soteriologic și exhortativ al predicii: „Dacă un 
predicator disprețuiește laudele, dar nu face ca predica sa să fie plă- 
cută și dreasă cu sare“, credincioșii îi întorc spatele și nu are niciun 
folos de pe urma acestei măreţii sufletești; iar dacă vorbește plăcut 
și cu gust, dar este subjugat de slava dată de aplauze, ajunge tot 
acolo: vorbește și spre paguba lui sufletească, și spre paguba sufle- 
tească a ascultătorilor săi, pentru că, de dragul laudelor și al aplau- 
zelor, își dă silința să vorbească mai mult spre plăcerea ascultători- 
lor decât spre folosul lor. Și, după cum predicatorul care nu umblă 
după laude și aplauze, dar nu știe nici să vorbească, nu se pleacă 
într-adevăr plăcerilor credincioșilor, dar nici nu le poate fi de mare 
folos, tocmai pentru că nu știe să vorbească, tot așa și predicatorul 
care este atras de dorul aplauzelor și al laudelor și știe să vorbească 
îi poate face într-adevăr pe credincioși mai buni, dar el, în loc să-și 
aleagă subiecte de zidire sufletească, alege mai mult subiecte care 
pot încânta pe credincioși, pentru că prin acestea culege aplauze 
furtunoase”5. 


'3 Despre preoție, V, 3. 
1 Cf. Coloseni 4, 6. 
'5 Despre preoţie, V, 2. 

Omiliile Sfântului loan sunt o veritabilă frescă a societății 
creștine a vremii; în aceste pagini găsim referințe importante 
privind relaţiile dintre păgâni' și creștini. Sfântul loan ne oferă 
descrieri impresionante ale festivităților păgâne organizate în cin- 
stea lui Apollo și Zeus în pitorescul crâng de la Dafne, o suburbie a 
Antiohiei, unde se aflau numeroase temple și un faimos oracol al 
lui Apollo. Deoarece sărbătorile păgâne ţinute vara timp de șapte 
zile, în cinstea lui Apollo, atrăgeau însă și numeroși creștini, Sfântul 
loan a luat atitudine și a criticat vehement (în omiliile la Sfântul 
Mucenic lulian) prezenţa creștinilor la aceste sărbători păgâne. 

La fel de constante vor fi omiliile hrisostomice în ceea ce 
privește dezaprobarea participării creștinilor la spectacolele de tea- 
tru și circ ale vremii. Ostilitatea Sfântului loan este explicabilă nu 
din motive obiective, nu dintr-o pretinsă atitudine anti-artistică și 
anti-culturală, ci din considerente morale. În perioada Antichității 
târzii, spectacolele de teatru și circ” făceau concesii uriașe gustului 
morbid al publicului pentru violenţă și concupiscență“, fapt care 
afecta grav viața morală a creștinului. 

Pluralismul religios al Antiohiei era, precum am amintit 
deja, o realitate cu neputinţă de ignorat, oferind numeroase pro- 
vocări predicatorului creștin. Pe lângă comunitatea evreiască”? 
și cea păgână, la Antiohia se aflau și diverse facțiuni heterodoxe 
creștine, în special cea ariană extremistă (eunomiană)?. În predi- 
cile și omiliile marelui orator creștin întâlnim numeroase referințe 
polemice împotriva acestora. Însă atenția principală a omiletului va 
fi îndreptată asupra comunităţii creștine, a Bisericii creștine orto- 
doxe antiohiene. 


“5 Păgânismul era încă puternic la Antiohia, cu largă susținere în rândul maselor și al 
intelectualilor păgâni. 

' Vezi Ottorino PASQUATO, „Gli spettacoli in S. Giovanni Crisostomo. Paganesimo e cristi- 
anesimo ad Antiochia e Costantinopoli nel IV secolo”, în: Orientalia Christiana Analecta, 
201, Roma, 1976. 

'3 De pildă, în piesele de teatru, crimele sau scenele erotice erau reale, fiind folosiţi ca 
personaje condamnaţi la moarte, care erau efectiv uciși în fața publicului, respectiv pros- 
tituate, scenele erotice fiind autentice. La acestea se adăugau sângeroasele lupte cu gladi- 
atori din amfiteatre, execuțiile publice fastuoase din arene ș.a. 

' Evreii aveau două sinagogi în Antiohia vremii, una în Kerateion și o alta la Dafne, unde 
se aflau şi relicvele martirilor macabei. Ritualurile iudaice foarte fastuoase atrăgeau mulți 
creștini, iar Sfântul loan se simte obligat să intervină. 

% Aceştia aveau chiar mănăstiri în Antiohia; influenţa lor asupra societăţii a fost conside- 
rabilă, așa încât Sfântul loan a rostit cuvântări speciale împotriva anomeilor. 

În ceea ce privește locul unde își desfășura activitatea omile- 
tică Sfântul loan, opinia comună a cercetătorilor îl identifică cu 
Marea Biserică, o construcție octogonală de o splendoare impre- 
sionantă, clădită în vremea Sfântului Constantin și situată în noul 
cartier de pe insula aflată pe fluviul Orontes. Totodată, din omiliile 
hrisostomice, aflăm că alt loc predilect pentru predică era Vechea 
Biserică, a cărei construcție era atribuită, tradițional, vremuri- 
lor apostolice. A treia biserică în care a predicat Sfântul loan era 
Biserica Macabeilor, situată în sudul cartierului evreiesc, probabil 
cu scopul de a delimita cu claritate cultul creștin al macabeilor de 
cel iudaic. Predicile din volumul de față ne furnizează referințe 
la alte biserici și martyrium-uri: creștine ale vremii, cum ar fi cel 
dedicat Sfântului Vavila la Dafne. 

Dat fiind faptul că arienii au preluat uneori controlul politicii 
ecleziastice (favorizați de împărații arieni), multe biserici ortodoxe 
au trecut sub administrarea lor și adeseori corifeii partidei ariene 
au fost îngropați în sanctuarele creștine. În Omilia la Înălţare citim 
că arhiepiscopul Flavian a rezolvat această problemă, discernând 
între moaștele autentice ale martirilor și cele false ale arienilor. 

În predicile de față ni se descriu, în imagini vii și memorabile, 
solemnitățile și slujbele liturgice, posturile, rugăciunile, prive- 
gherile, procesiunile, predicile, Euharistia și Liturghiile săvârșite 
în bisericile și capelele dedicate sfinților mucenici din Antiohia. 
Predicatorul îi îndeamnă cu multă stăruință pe ascultătorii săi la 
practicarea asiduă a cultului martirilor: „Îmi spui că vrei să petreci? 
Stai lângă mormântul mucenicului, dă drumul acolo la izvoare 
de lacrimi, zdrobește-ţi inima, ia binecuvântare de la mormânt! 
la binecuvântarea aceasta apărătoare în rugăciunile tale! Să ai în 
minte necontenit istoria pătimirilor mucenicului! Îmbrățișează 
coșciugul mucenicului! Stai lipit de racla lui! Izvorăsc multă bine- 
cuvântare nu numai osemintele mucenicilor, ci și mormintele lor 
și coșciugele lor. la untdelemn sfânt și unge-ți tot trupul, limba, 


= După ce ajunge arhiepiscop al Constantinopolului, Sfântul loan Gură de Aur va predica 
în Marea Biserică, în cea a Sfinților Apostoli, la Sfânta Irina, Sfântul Pavel etc. De vreme ce 
majoritatea predicilor din acest volum au fost rostite la Antiohia, nu intrăm în alte detalii. 
= Aflată în cel mai vechi cartier al orașului, de unde provine și numele ei. 

: Wendy MAYER, Pauline ALLEN, Saint John Chrysostom, Routledge, New York, 2000, 
p. 18. 

24 Cf Omilia la mucenici, Cuvântarea la Înălţarea Domnului etc. 

buzele, gâtul, ochii, ca să nu mai cazi niciodată în vâltoarea beției! 
Fiindcă untdelemnul acesta, prin mirosul lui cel bun, îţi aduce 
aminte de luptele mucenicilor, pune frâu desfrânării, te face răbdă- 
tor, biruiește bolile sufletului”3. 

Cu privire la conţinutul și forma predicației hrisostomice s-a 
scris enorm și nu are rost să reluăm observaţiile și concluziile cer- 
cetătorilor. Câteva observaţii se impun însă. 

Posesor al unei impresionante culturi literare și desăvârșit 
maestru al tehnicilor oratorice, Sfântul loan a excelat în arta retori- 
cii>6, formându-se la școala faimosului retor păgân Libanius. Ceea 
ce ne frapează când citim omiliile și predicile sale este caracterul 
direct, sincer și lipsit de menajamente al adresării. Curajul, liberta- 
tea de exprimare și fermitatea Sfântului loan sunt impresionante, 
îndemnându-i și pe creștini să nu-și piardă niciodată aceste virtuți 
fundamentale”. 

Însă, pentru a reuși să își pună în valoare aceste virtuți, predi- 
catorul creștin trebuie să beneficieze de ajutorul talentului și al pre- 
gătirii sale specifice. Quintilian zugrăvea astfel figura oratorului de 
geniu: „Nimic nu mi se pare mai frumos decât să captivezi prin pute- 
rea cuvântului atenția unei adunări, să încânți mintea ascultătorilor 
și să le determini voinţele într-un sens sau altul. Aceasta este prin 


:5 Omilia la mucenici, |. 

* Reamintim că, împotriva unei prejudecăţi curente, retorica nu se reduce la arta literară, 
procedee și figuri stilistice, ornamente ale limbajului. Retorica este o disciplină filosofică, 
potrivit definiţiei aristotelice, arta de a găsi argumentele juste pentru demonstrarea unei 
cauze. Firește, stilului i se acordă o atenţie specială, dar totul concură spre demonstrație 
și argumentaţie. De altfel, funcţia socială fundamentală a limbajului nu este comuni- 
carea, ci persuasiunea (Benvenuto TERRACINI, „Metodele stilisticii și teoria criticii”, în: 
Poetică şi Stilistică. Orientări moderne, prolegomene și antologie de Mihail Nasta și Sorin 
Alexandrescu, București, Ed. Univers, 1972, p. 127). 

27 „«Credem», spune Pavel, «că Cel care L-a înviat pe Domnul nostru lisus Hristos ne va 
învia și pe noi prin lisus și ne va înfățișa împreună cu voi. Pentru aceea nu ne pierdem 
curajul», deoarece avem cea mai mare mângâiere în lupte, nădejdea celor viitoare. Nu 
le-a spus: «Pentru aceea să nu vă pierdeţi curajul», pentru a arăta că și el este mereu în 
lupte. La luptele olimpice atletul se luptă în arenă, iar instructorul stă departe și-l ajută 
pe cel care luptă numai prin ceea ce îi grăiește și strigă; nicio lege nu-i îngăduie să stea 
alături de el și să-i dea ajutor cu mâinile lui. În luptele credinței nu-i așa, ci același om este 
în același timp și instructor, și atlet. De asta și Pavel nu stă în afara arenei, ci ia parte cu ei 
la lupte și-i încurajează pe cei care luptă, zicând: «Pentru aceea nu ne pierdem curajul». 
Şi n-a spus: «Pentru aceea nu-mi pierd curajul», ci: «Pentru aceea nu ne pierdem cura- 
jul», pentru că voia să-i încurajeze printr-o astfel de laudă” (Cuvântare despre învierea 
morților, III). 

excelenţă arta carea înflorit întotdeauna la orice popor liber, mai ales 
în statele așezate și pașnice, și a predominat totdeauna. Căci ce poate 
fi mai minunat decât ca, dintr-o mulțime nesfârșită de oameni, să 
se ridice unul care să poată face singur ceea ce natura le-a dat tutu- 
ror putinţa să facă? Ce este mai plăcut minţii sau auzului decât o 
cuvântare împodobită cu idei înțelepte și cuvinte alese și șlefuită cu 
îngrijire? Există oare ceva mai puternic și mai măreț decât ca un sin- 
gur om să poată să schimbe numai cu cuvântul pornirile mulţimii, să 
zdruncine conștiințele judecătorilor și autoritatea Senatului ?”28 

În cazul oratorului creștin în general, și a Sfântului loan în spe- 
cial, acest deziderat a fost împlinit în mod strălucit, marele predica- 
torantiohian convingând atâtea generaţii de creștini să îmbrăţișeze 
valorile evanghelice și, mai ales, să săvârșească o pocăință sinceră 
pentru curățirea de patimi și păcate. Ardoarea sfântă a talentu- 
lui său oratoric nativ, cizelat prin cultura profană a Antichității și 
impregnat de lucrarea tainică a harului dumnezeiesc, i-a atras, pe 
bună dreptate, supranumele de „dascălul pocăinței”. 

Tematica predicilor și omiliilor din acest volum este diversă, de 
la exegeză biblică”, panegirice, polemică antieretică, la cuvântări 
solemne rostite cu prilejul marilor praznice împărătești. 

Probleme adeseori insurmontabile ridică însă aspectul for- 
mal al predicilor. Întrebările care își găsesc cu mare dificultate 
răspuns sunt: a fost predica respectivă redactată de Sfântul loan, 
sau de un tahigraf? Textul astfel redactat a fost apoi revizuit de 
autor, sau nu3*? Socrate (Istoria bisericească, 6, 4) ne informează că 
însuși loan Gură de Aur și-a publicat unele omilii. Dată fiind faima 
imensă a marelui orator, tradiția manuscrisă a cuvântărilor sale 
este una dintre cele mai complexe existente în literatura patristică. 
Numeroase omilii pseudoepigrafe s-au adăugat corpusului origi- 
nar, încât, uneori, este aproape cu neputinţă stabilirea cu certitu- 
dine a paternității unei cuvântări. 

Și frecvenţa cu care Sfântul loan predica este dificil de cuan- 
tificat. Precum am amintit, majoritatea predicilor din volumul de 


*3 QUINTILIAN, Arta oratorică, cap. XVI (Dacă retorica este utilă), vol. |, traducere, studiu 
introductiv ș.a. de Maria Hetco, București, Ed. Minerva, 1974, p. 194. 

* Sfântul loan moștenește metoda exegetică literalist-istorică (punctată de abordări tipo- 
logice) a maestrului său, Diodor de Tars. 

% Unele predici lasă să se întrevadă un laborios proces de compoziţie, pe când altele lasă 
de dorit în privința formei, fiind, probabil, transcrise de tahigrafi și nerevizuite de autor. 

față au fost rostite la Antiohia, unde a rostit cea mai mare parte a 
predicilor sale când slujea ca preot, de vreme ce, ulterior, îndato- 
ririle de arhiepiscop al Bisericii din capitală nu îi vor mai permite 
acest lucru atât de ușor:. Totuși opinia lui J.N.D. Kelly» potrivit 
căreia Sfântul loan ar fi predicat la Constantinopol numai dumi- 
nica este cel puțin exagerată. 

O altă caracteristică remarcabilă a predicaţiei hrisostomice 
este practica folosirii mai multor predicatori cu ocazia marilor săr- 
bători, care predicau consecutiv sau precedau omilia episcopului, 
pentru a conferi splendoare și solemnitate evenimentului. 

Auditoriul marelui orator, atât la Constantinopol, cât și la 
Antiohia, era foarte variat. În primul rând, clasele sociale de jos, 
lucrători, agricultori, negustori, ostași, sclavi, dar și persoane din 
elita social-politică a metropolelor%. Și femeile și copiii asistau la 
predicile faimosului predicator. 

Cât privește rezonanţa și efectele predicilor sale, cuvintele 
sunt de prisos. Contemporanii” aduc numeroase mărturii pentru 
succesul eclatant al discursurilor marelui orator creștin. Ropotele 
de aplauze, prezenţa masivă a credincioșilor din toate clasele soci- 
ale la predicile sale:, dar mai ales numărul impresionant de copii 
ale manuscriselor cu predici, precum și numeroasele imitații și 
compilaţii ale acestora, toate concură în a configura o mică parte 
din succesul imens cunoscut de cuvântările sale. Dar tocmai acest 
succes fulminant i-a adus și sfârșitul Sfântului loan, prestigiul său 
creând numeroase invidii, potențate de vehemenţa cu care înfiera 
viciile și indiferența elitei capitalei imperiului față de viața creștină 
autentică și problemele sociale ale vremii. 


*W. MAYER, P. ALLEN, Saint John Chrysostom, p. 31. 

* Î.N.D. KELLY, Golden Mouth: The Story of John Chrysostom, Ascetic, Preacher, Bishop, 
Cornell University Press, Ithaca, New York, 1995, p. 130. 

3 Cf. Omilia despre fericitul Filogonus. Practica este atestată și la lerusalim în veacul al 
IV-lea de Egeria (W. MAvER, P. ALLEN, Saint John Chrysostom, p. 32). 

3 Uneori li se adresează direct (ca în Omilia la Tit, 4), alteori îndeamnă pe stăpânii lor 
să îi trateze omenește, să îi boteze și să îi facă buni creștini (Omilia la 2 Tesaloniceni, 3). 
35 Acestora li se acordă o atenţie specială, Sfântul loan îndemnându-i să conlucreze cu 
timp și fără timp la rezolvarea problemelor sociale și să organizeze servicii de asistenţă a 
săracilor, văduvelor și orfanilor. 

3 W. MAYER, P. ALLEN, Saint John Chrysostom, p. 34. 

37 PALADIE, Dialogul despre viața Sfântului loan, 5; SOCRATE, Istoria bisericească, 6, 4. 

* În prima omilie din acest volum (la Nașterea Domnului) observă că toată „curtea biseri- 
cii e plină, iar biserica, neîncăpătoare de mulțimea credincioșilor”, 

Forța penetrantă a omiliilor hrisostomice rezidă în simplitatea 
construcției, în limpezimea stilului, nelipsit totuși de o remarca- 
bilă artă literară, și, mai ales, în lipsa de complexitate a argumen- 
tării și a demersului predicatorial. Sfântul loan Gură de Aur pre- 
zintă o idee-forță, de mare importanţă pentru viața duhovnicească 
a creștinului, pe care o dezvoltă treptat, în mod foarte limpede și 
ușor inteligibil, concluzia fiind întotdeauna îndemnul la pocăință, 
la curățirea de patimi și la săvârșirea faptelor mântuitoare, în spe- 
cial milostenia. 

Un alt „secret” al fascinaţiei exercitate de omiliile „dascălu- 
lui pocăinţei” este Scriptura. Fără Cuvântul cel viu al Domnului, 
cuvântul omenesc al predicatorului este lipsit de sevă, de vigoare 
și eficiență soteriologică. Scriptura este „sarea” predicii, este esenţa 
mesajului mântuitor, fiindcă, precum a afirmat și Sfântul Apostol 
Pavel, preotul nu se propovăduiește pe sine, ci pe Hristos, iar cuvin- 
tele lui Hristos sunt Scripturile insuflate de Duhul Său cel Sfânt. 
Preotul ar trebui să cunoască, aidoma Sfântului loan Gură de Aur 
și a multor alți Părinţi, pe de rost Sfânta Scriptură, din care să își 
extragă principalele argumente pentru demonstrarea tezelor și rea- 
lizarea persuasiunii credincioșilor. 

Omiliile de față sunt un model viu pentru predicatorul creștin 
de astăzi; nu în sensul repetării mimetice a formulelor și textului 
hrisostomic, ci în acela al preluării tehnicii de alcătuire a unei omi- 
ii autentice, potrivit retoricii antice: pregătirea atentă a izvoare- 
lor și materialelor auxiliare pentru cuvântare, alcătuirea unui plan 
riguros, alegerea unei idei-forță în jurul căreia să se configureze 
corpul cuvântării, găsirea și dispunerea logică a argumentelor în 
favoarea tezei principale a omiliei, găsirea unor exempla (pilde, 
întâmplări istorice, istorisiri, exemple din viața cotidiană, din 
Sfânta Scriptură etc.) pentru consolidarea argumentaţiei; urmate 
de alcătuirea propriu-zisă a predicii, fie în scris, fie în memoria 
oratorului*. Toate acestea însă pe o solidă armătură biblică și cu 
fundamentare în Tradiția Bisericii. În plus, un orator lipsit de cul- 
tură literară serioasă va alcătui omilii serbede, lipsite de savoare; 
dacă îi mai lipsește și „sarea” vieţii duhovnicești, atunci omilia sa 


% Aici se impune precizarea importantă că marii oratori şi-au scris discursurile și apoi 
le-au învățat pe de rost. Cicero și Quintilian avertizează însă și asupra primejdiei urmării 
servile de către orator a planului inițial al discursului. Evoluția acestuia, idei neașteptate, 
evenimente inopinate pot duce la modificarea și adaptarea cursului cuvântării. 

va fi o simplă „aramă sunătoare și chimval zăngănitor”, fără nicio 
rezonanţă în sufletul ascultătorilor. Totodată, omilia se impune 
a fi ancorată în problemele concrete și actuale ale Bisericii și să 
ofere îndrumare și răspunsuri hic et nunc, evitând transformarea ei 
într-un simplu discurs fastuos și steril. 

Un alt element de maximă importanță pentru predica- 
torul creștin este centrarea ecleziologică a cuvântării. Preotul 
propovăduiește în biserică, reprezintă un glas al Bisericii, contri- 
buie la zidirea trupului mistic al Bisericii împreună cu credincioșii 
care alcătuiesc Biserica. Biserica nu se reduce la cler, nici la edificiul 
material, ci este alcătuită din toţi cei care mărturisesc credința în 
Hristos. Cuvântările Sfântului loan Gură de Aur nu pierd niciodată 
din vedere acest orizont ecleziologic, demonstrându-ne că predica 
reprezintă unul dintre elementele esențiale pentru construirea tru- 
pului tainic al Bisericii, „ancora mântuirii”* și „portul spiritual al 
sufletelor” care călătoresc pe marea vieţii“. Biserica este o imensă 
construcţie spirituală solidă și compactă, în care cărămizile sunt 
sufletele credincioșilor, fie ei clerici sau laici, iar temelia este Însuși 
Hristos”. 

Legătura dintre laici și preoţi se cuvine a fi una de respect reci- 
proc, laicii trebuind să treacă cu vederea unele scăderi ale preoților, 
care sunt și ei, în cele din urmă, oameni, cu aceleași slăbiciuni ca 
și ceilalți. Sfântul loan vede însă și aici lucrarea tainică a Proniei: 
„Și căderea preoților în păcate se întâmplă după rânduiala lui 
Dumnezeu. Și ascultă cum! Dacă n-ar păcătui dascălii și preoții, 
dacă n-ar fi supuși patimilor lumești, ar fi neomenoși cu ceilalți 
oameni și neiertători. Dar Dumnezeu a făcut ca să fie robi patimi- 
lor și preoţii, și conducătorii, pentru ca să fie iertători cu alții, de 
vreme ce și ei păcătuiesc. Și așa a rânduit Dumnezeu totdeauna, 
nu numai acum, ci și mai de mult; a îngăduit să cadă în păcate cei 
cărora avea să le încredinţeze conducerea Bisericii și a poporului, 
ca, datorită greșelilor lor, să fie buni cu alții. Dacă ei n-ar păcătui, 


1 Omilia către poporul antiohian, 12, 1. 

+ „Sau nu știți oare că Dumnezeu a așezat bisericile în orașe așa cum a așezat porturile în 
mări, pentru ca să ne adăpostim în ele de vârtejul zgomotelor din lume și să ne bucurăm 
de cea mai mare liniște? În biserică nu aveţi a vă teme nici de furtuna valurilor, nici de 
năvala hoților, nici de atacul făcătorilor de rele, nici de furia vânturilor și nici de vătăma- 
rea fiarelor, căci biserica este liman lipsit de toate acestea, liman duhovnicesc al suflete- 
lor” (Cuvântare la Botezul Domnului, |). 

+ Cf. Omilii la Efeseni, 10, 2. 

nu i-ar ierta deloc pe păcătoși, ci, ajungând neomenoși, i-ar smulge 
pe toţi din Biserică”8. 

Alte imagini metaforice ale Bisericii sunt la fel de sugestive: 
laborator, atelier, spital spiritual“, farmacie spirituală, prăvălie 
spirituală” unde sufletul își găsește medicamentul potrivit pen- 
tru orice patimă păcătoasă, maică spirituală care are nenumărați 
fii din toate popoarele*. Biserica nu este doar ekklesia - adunare 
a celor chemaţi -, ci și synodos - comuniune, comunitate înteme- 
iată pe iubire reciprocă. Sfântul loan este tranșant: nu poate exista 
Biserică dacă membrii ei sunt dezbinațţi și în luptă unii cu alții”. 
Cine nu are dragoste nu se află în duhul Celui care este principiul 
unității Bisericii, capul și trupul ei mistic4: „După cum pe oameni 
neînrudiți între ei, pe cei care nu se știu unul pe altul de unde sunt, 
îi unește o legătură de căsătorie și, când se căsătorește o fată cu un 
băiat, cele două neamuri ajung un neam și dau naștere la nepoți 
și la unchi, tot așa, când Hristos a luat trup, prin acest trup toată 
Biserica a ajuns rudă a lui Hristos: Pavel rudă cu Hristos, Petru 
rudă cu Hristos, orice credincios, noi toţi, orice dreptcredincios. De 
aceea spune Pavel: «Fiind, dar, neamul lui Dumnezeu»*. Dar știu 
gândul cu care a fost spus. Nu am de gând să istorisesc tot gândul 
lui Pavel, ci spun numai atât, că Pavel adeverește că suntem neam 
al lui Dumnezeu. lar în altă parte spune iarăși: «Noi suntem Trupul 
lui Hristos și mădulare în parte din Trupul Lui»5, în loc să spună: 
«Suntem rudele Lui din pricina trupului pe care l-a luat»”». 

Liantul acestei unități este, firește, Taina de temelie a Bisericii, 
Euharistia* -Iaina unității Bisericii, prin care toţi credincioșii 


% Cuvântare la Petru Apostolul și Ilie Prorocul, |. 

+ Cf. Omilii la Facere, 1, 1. 

% Cf. Omilii la Facere, 32, 1. 

% Cf. Omilia la Galateni, 4, 4. 

7 Cf. Omilia la 2 Corinteni, 1, 2. 

48 Cf. Omilia la 1 Corinteni 8, 4. 

+ Faptele +7, 29. 

5 1 Corinteni 17, 29. 

5 Cuvântare la Înălțarea Domnului nostru lisus Hristos, XVI. 

5: Cei care se împărtășesc cu nevrednicie vor fi vrednici de o grea pedeapsă: „V-am spus ce 
înseamnă cuvintele: «Va fi vinovat față de Trupul și Sângele Domnului»; adică vor primi 
aceeași pedeapsă pe care o vor primi și răstignitorii lui Hristos” (E primejdios lucru și 
pentru predicator și pentru ascultători ca predicatorul să predice pe placul ascultătorilor. 
Folositor lucru și semn de foarte mare dreptate e osândirea propriilor păcate, 1). 

devin un singur trup>. Membrele sănătoase și adevărate ale trupu- 
lui Bisericii5 sunt creștinii care păzesc și trăiesc dreapta credință, 
iar cele bolnave și care îmbolnăvesc Trupul lui Hristos sunt mem- 
brele lipsite de dragoste, alături de schismatici și eretici care sfâșie 
Trupul lui Hristos5S. În Biserică lucrează, firește, Duhul cel Sfânt 
al lui Dumnezeu, Care purifică și sfințește mădularele Trupului 
hristic: „Prin Sfântul Duh am dobândit dezlegarea de păcate; prin 
Sfântul Duh ne-am spălat de orice întinăciune; prin darul Sfântului 
Duh, noi, care am alergat la har, am ajuns din oameni îngeri; nu 
ne-am schimbat firea, ci, ceea ce este cu mult mai minunat, am 
rămas cu firea omenească, dar ducem viață îngerească. Atât de 
mare este puterea Sfântului Duh! După cum focul acesta material, 
când primește în el lutul cel moale, face din el oale tari, tot așa 
și focul Duhului, când primește un suflet credincios, îl face mai 
tare decât fierul, chiar de-ar fi mai moale ca lutul, iar pe cel care 
cu puțin mai înainte era întinat de noroiul păcatelor, îl arată din- 
tr-odată mai strălucitor ca soarele”. 

Cele de mai sus sunt imagini clasice, consacrate, ale Bisericii, 
pe care Sfântul loan le preia din tradiţia literară creștină anterioară, 
precum cea a asimilării Bisericii cu o arcă spirituală care salvează 
sufletele pentru veșnicie: „Noe s-a mântuit numai pe el cu copiii 
lui. Pavel însă, când potop mai cumplit decât potopul de pe vre- 
mea lui Noe a cuprins lumea, n-a bătut câteva scânduri unele lângă 
altele, n-a făcut corabie, ci, în loc de scânduri, a alcătuit epistole, 
și n-a smuls din mijlocul valurilor două sau trei sau cinci rude, ci 
lumea întreagă, care era pe cale să se înece. Corabia lui Pavel nu 
era ca arca lui Noe, care se învârtea într-un singur loc. Nu! Corabia 
lui Pavel a mers până la marginile lumii; și de atunci și până acum 
Pavel îi aduce pe toţi oamenii în corabia aceasta. A făcut corabia 
aceasta pe măsura mulțimii celor care se mântuiesc; primește în 
ea oameni mai nepricepuți decât animalele, dar îi face să se ia la 
întrecere cu Puterile cele de sus, biruind și prin asta corabia aceea. 
Corabia lui Noe a luat în ea un corb și a dat drumul tot unui corb; 
a luat un lup, dar n-a schimbat firea lui sălbatică. Corabia lui Pavel 


5 Cf. Omilia la 1 Corinteni, 24, 2. 
5 Cf. Omilii la Matei, 19, 5. 

55 Cf. Omilia la 1 Corinteni, 44, 4. 
55 Omnilia la Efeseni n, 5-6. 

57 Omnilia a II-a la Rusalii. 

nu a fost așa! A luat în ea lupi și a făcut dintr-înșii oi;a luat în ea vul- 
turi și ulii și i-a schimbat în porumbei. A scos din firea omenească 
toată nepriceperea și toată sălbăticia și a pus în locul lor blândeţea 
Duhului. lar corabia aceasta a lui Pavel plutește până acum și nu se 
sfărâmă. Furtuna răutăţii n-a reușit să-i strice scândurile; dimpo- 
trivă, plutind pe marea înfuriată, a potolit frământarea mării. Și pe 
bună dreptate, căci scândurile ei n-au fost unse cu smoală și catran, 
ci cu Duhul Sfânt”. 

Predicatorul creștin nu face decât să continue această lucrare 
sfântă de curățire și sfințire prin cuvânt. Însă și aici se impune un 
subtil discernământ cultural și duhovnicesc. Marele orator anti- 
ohian alcătuiește o omilie specială unde dă sfaturi concrete pre- 
dicatorului. Evocând slăbiciunile omenești ale unor sfinți ca pro- 
fetul Ilie, omiletul este avertizat: „Să mustre cu măsură, ca să fie 
îngăduitor cu păcătoşii, ca, amintindu-și de propria-i slăbiciune, să 
nu dea canon aspru. Aceasta a fost pricina pentru care Dumnezeu 
n-a pogorât îngeri din cer ca să-i pună predicatori oamenilor, ca să 
nu ne dea niște canoane cu neputinţă de îndeplinit, din pricină că 
îngerii depășesc firea omenească și din pricină că nu cunosc slăbi- 
ciunea omenească; ci a pus predicatori și preoţi oameni muritori, 
oameni cu slăbiciuni, pentru ca, fiind supuși acelorași legi și pre- 
dicatorul și ascultătorii, predicatorul să nu dea frâu liber limbii, să 
nu-și îngăduie să osândească depășind măsura”. 

Totodată, pentru eficacitatea deplină a omiliei este necesară 
și implicarea activă a credincioșilor, în primul rând participarea la 
Sfânta Liturghie duminica și în sărbători: „Dar nici în această sin- 
gură zi nu vrei să te desparți de grijile cele lumești! Deci și tu cu 
această zi faci ceea ce fac jefuitorii de lucruri sfinte: Îi furi această 
zi sfântă, rânduită pentru ascultarea cuvintelor duhovnicești, și 
o petreci în griji lumești. Dar pentru ce vorbesc de ziua întreagă? 
Fă și tu cu ceasurile acestei zile ce a făcut văduva aceea cu milos- 
tenia! A aruncat doi bănuți în cutia templului și a atras asupra ei 
bunăvoința lui Dumnezeu. Fă și tu tot așa! Dă-l lui Dumnezeu 
două ceasuri din zi și vei aduna în casa ta câștigul a mii de zile. 
lar dacă nu vrei, ia aminte să nu pierzi cumva osenelile unor ani 


5 Cuvântarea ] la Sfântul Apostol Pavel. i 

59 E primejdios lucru și pentru predicator și pentru ascultători ca predicat “predice pe 
placul ascultătorilor. Folositor lucru și semn de foarte mare dreptate e osâna. apriilor 
păcate, |. 

întregi, pentru că n-ai voit să te desparți o mică parte din zi de 
câștigurile cele lumești”. 

Fără prezența activă a laicilor“, predica nu își atinge scopurile, 
creștinul rămânând lipsit de lumina cunoașterii celei adevărate și, 
drept consecinţă, își periclitează mântuirea*: „Spune-mi, te rog, 
ce vom putea să învăţăm din cele de trebuință dacă tu vii la bise- 
rică o dată sau de două ori pe an? Ce vom putea să te învăţăm des- 
pre suflet, despre trup, despre nemurire, despre Împărăţia ceru- 
rilor, despre pedeapsă, despre iad, despre îndelunga răbdare a lui 
Dumnezeu, despre iertare, despre pocăință, despre botez, despre 
iertarea păcatelor, despre lumea cea de sus, despre lumea cea de 
jos, despre firea omenească, despre îngeri, despre răutatea demo- 
nilor, despre uneltirile diavolului, despre purtarea în viață, despre 
dogme, despre dreapta credință, despre ereziile cele stricătoare 
de suflet? Pe acestea, și mai mult decât acestea, trebuie să le știe 
creștinul, ca să poată da răspuns celor care-l întreabă. Dar voi nu 
puteţi ști nici cea mai mică parte din aceste învățături, pentru că, 
dacă veniţi la biserică o dată pe an, și atunci fără luare-aminte, 
veniți pentru obiceiul sărbătorii, și nu pentru evlavia sufletului” &. 

Dimensiunea ecleziologică a cuvântării oratorului creștin 
în general se împlinește însă în cultul liturgic. Omilia este parte 
integrantă a Liturghiei, cuvântul dobândind astfel valoare sacra- 
mentală. Îndemnul Sfântului adresat ascultătorilor de a participa 


s Cuvântare la Botezul Domnului, |. 

“ Care reprezintă veșmântul Bisericii: „Că haină a Bisericii este mulțimea celor care vin 
la biserică, după cum spunea de demult și prorocul, grăind Bisericii: «Te vei îmbrăca cu 
toți aceștia ca și cu o podoabă de mire, ca și cu o haină de mireasă». După cum o femeie 
cuminte și de neam bun pare mai frumoasă la înfățișare și mai mândră când e îmbră- 
cată cu o haină lungă până la călcâie, tot așa și Biserica este mai frumoasă astăzi, când e 
îmbrăcată cu mulțimea trupurilor voastre, când haina îi acoperă tot trupul. Astăzi nu poți 
vedea nicio parte a ei goală, ca în celelalte zile. lar de vină pentru goliciunea ei sunt aceia 
care vin numai astăzi la biserică, cei care nu o îmbracă totdeauna pe mama lor” (Omilia 
I la Rusalii, |). 

& „Poate este greu de purtat ceea ce am să vă spun, dar totuși trebuie să o spun neapă- 
rat din pricina trândăviei multora. luda a luat parte la cea din urmă Cină, aceea din cea 
din urmă noapte, dar s-a sculat și a plecat în timp ce ceilalți stăteau încă la masă. Ei 
bine, pe luda îl imită aceia care pleacă din biserică înainte de cea din urmă rugăciune 
de mulțumire. Dacă luda n-ar fi ieșit, n-ar fi ajuns vânzător; dacă nu i-ar fi părăsit pe 
ceilalți ucenici, nu ar fi pierit; dacă nu s-ar fi dezlipit de turmă, nu l-ar fi găsit lupul sin- 
gur și nu l-ar fi mâncat; dacă nu s-ar fi despărţit de Păstor, nu l-ar fi răpit fiara sălbatică.” 
(Cuvântare la Botezul Domnului, IV). 

% Cuvântare la Botezul Domnului, |. 

la Liturghie este constant. Omiliile sale sunt impregnate de spirit 
liturgic: „Într-adevăr, când îmi arunc ochii peste mulțimea aceasta 
duhovnicească, când văd această bogăție nesfârșită a Bisericii și 
când mă gândesc apoi că odată cu trecerea sărbătorii va pleca în 
grabă și mulțimea aceasta de aici, mă întristez, mă doare sufletul 
că Biserica, ea, care a dat naștere atâtor fii, nu poate să se bucure 
de ei la fiecare adunare, ci numai în sărbători. Cât de mare ar fi 
veselia duhovnicească, cât de mare bucuria, cât de mare slava lui 
Dumnezeu, cât de mare folosul sufletelor, dacă la fiecare adunare 
aş vedea tot atât de pline sânurile Bisericii!"54 

Biserica este, în fine, o mare familie, a cărei viaţă se reînnoiește 
mereuf5. La fel, familia propriu-zisă se cuvine să devină o mică 
Bisericăs$. Sfântul loan a insistat adeseori asupra rolului laicilor în 
Biserică. De aceea, pentru el este cu totul de neconceput ca într-o 
asemenea mare familie care este Biserica să existe săraci și nevoiaşi. 
Discriminările sociale și discrepanţele între săraci și bogaţi nu sunt 
compatibile cu viața bisericească. 

Putem astfel configura câteva elemente de teologie politică și 
chiar de teologie a istoriei. Evaluând Biserica de după libertatea 
primită de creștini după edictul lui Galeriu din 3u, Sfântul loan 
Gură de Aur, asemenea multor alţi teologi ai veacului, observă cu 
tristeţe că libertatea de cult a creștinismului a adus după sine și 
avantaje, dar a diminuat intensitatea vieţii spirituale și morale: 
„Când pe tronul împărătesc se urcă unul care mărturisește aceeași 
credință în Dumnezeu ca și noi, religia se moleșește. Atât de puţină 
nevoie are să fie îmboldită de cinstirile ce i le dau oamenii! Dar, 
când stăpânește un împărat necredincios, care ne prigonește pe 
toate căile și ne acoperă cu mii și mii de rele, atunci religia noastră 
biruiește, atunci ajunge mai strălucitoare, atunci e timp de răsplăți 
și de trofee, atunci e prilej de cununi, de strigări și de curaj”. 

Biserica lui Hristos este purtătoare și dăruitoare de Duh 
Sfânt. Duhul cel Sfânt a rodit nenumărate vlăstare preacurate care 
sunt sfinţii, cei care, „rămânând în trupuri, au ajuns prin voință 
îngeri'S8. Și, paradoxal, șirul sfinţilor este inaugurat de tâlharul de 


5 Cuvântare la Botezul Domnului, |. 

6 Cf. Omilia la Psalmul 147, a. 

65 Cf. Omilii la Facere, 7, 5. 

* Cuvântare la fericitul Vavila și împotriva lui Iulian și către elini, VIII. 
58 Omilia 1 la Rusalii, Il. 

pe cruce: „Ai văzut îndrăzneala tâlharului? Ai văzut că nu-și uită 
meseria nici pe cruce? Ai văzut că fură Împărăția cerurilor chiar 
prin mărturisirea lui? «Nu te temi tu de Dumnezeu?», îi spune el 
celuilalt. Ai văzut îndrăzneală pe cruce? Ai văzut filosofie? Ai văzut 
evlavie? Nu merită oare să ne minunăm de bărbăţia sufletului lui, 
că mai era încă conștient, că mai era cu mintea întreagă, cu toate 
că era străpuns cu piroane, cu toate că suferea dureri nesuferite 
din pricina piroanelor? Eu aș merge mai departe și aș spune că nu 
merită numai să ne minunăm de el, ci că este drept să-l fericim. 
Într-adevăr, nu numai că n-a ținut seamă de suferințele lui, dar s-a 
lăsat chiar pe el și se îngrijea de celălalt, se silea să-l smulgă din 
rătăcire, se silea să fie pe cruce învățător”*. 

Partea a doua a volumului de față cuprinde panegirice ros- 
tite de Sfântul loan în cinstea sfinţilor; și acestea sunt de o mare 
frumuseţe, actualitate și profunzime. Între ele se remarcă cele în 
cinstea Sfântului Apostol Pavel, ale cărui epistole Sfântul loan le-a 
tâlcuit în întregime. Sfinţii, deși au avut „limbă de lut, au porun- 
cit demonilor; puteai vedea mâna de lut vindecând bolile; dar, mai 
bine spus, nu puteai vedea numai mâna de lut, ci, ceea ce era cu 
mult mai minunat, puteai vedea că umbra trupurilor de lut biruia 
și moartea și Puterile cele netrupești, adică pe demoni”?. Însă, pre- 
cum însuși Sfântul loan a afirmat, atelierul unde se plămădește 
sfinţenia nu este altul decât Sfânta Biserică, prin mijloacele sale 
harismatic-liturgice și cele catehetice: „Nu este atât de frumoasă 
și atât de fermecătoare o mireasă care stă în camera ei de nuntă, 
cât de frumos și de slăvit este sufletul care se duce în biserică și 
răspândește parfumurile cele duhovnicești. Căci omul care vine 
aici cu credință și cu dragoste pleacă încărcat de mii și mii de vis- 
tierii; de deschide gura numai, îi umple îndată pe cei cu care stă 
de vorbă de toată buna mireasmă și de bogăție duhovnicească; de 
vin peste el mii și mii de rele, le suferă pe toate cu ușurință, căci ia 
de aici îndestulătoare învățătură, din dumnezeieștile Scripturi, de 
răbdare și filosofie. Și, după cum cel care stă numai pe stâncă își 
râde de valuri, tot astfel se întâmplă și cu cel care ascultă mereu 
sfintele slujbe, cu cel care se hrănește din cuvintele dumnezeiești; 
așezându-se ca pe o stâncă a dreptei judecăţi a lucrurilor, nu este 


6 Ornilia a II-a la Cruce și la tâlhar. 
72 Omilia [ la Rusalii, Il. 

stăpânit de nimic din cele omenești, căci s-a așezat pe sineși mai 
presus de toată năvala lucrurilor celor lumești: pleacă de la bise- 
rică, ducând acasă mii și mii de bunătăţi, nu numai de la predică, ci 
și de la rugăciunile de la slujbă, și de la binecuvântarea arhierească, 
și de la adunarea cea de obște din biserică, și de la dragostea fraţilor, 
culegând și din alte nenumărate locuri mult folos și multă povaţă 
sufletească”7. 


Ierom. Policarp PÎRVULOIU 


" Cuvântare de laudă la Sfântul Mucenic Lucian, |. 


NOTĂ ASUPRA EDIŢIEI 


Textul predicilor de față a fost revăzut în cadrul Depar- 
tamentului „Carte patristică” din punct de vedere al stilului și al 
limbii; de asemenea, au fost îndreptate diverse anacronisme care se 
strecuraseră în text. Unde a fost necesar, tălmăcirea a fost revizuită 
de lerom. Policarp Pîrvuloiu după textul grecesc din Migne (PG), 
text care a stat și la baza tălmăcirilor părintelui Dumitru Fecioru. 
Notele nemarcate aparțin traducătorului, iar cele cu mențiunea 


(n.P.P.) aparțin lerom. Policarp Pîrvuloiu. 


PREDICI 
LA SĂRBĂTORI ÎMPĂRĂTEȘTI 


DIOR 
VTZATĂRATAL UITI e AJ 


Cuvântare la ziua Nașterii Mântuitorului nostru 
Iisus Hristos, care era necunoscută atunci, 
dar a fost făcută cunoscută cu puţini ani înainte 
de către unii care au venit din Apus și au vestit-o' 


Acelea pe care altădată patriarhii le doreau cu înfocare, prorocii 
le preziceau, iar drepţii pofteau să le vadă?, acelea s-au împlinit și 
au luat astăzi sfârșit. Dumnezeu pe pământ S-a arătat în trup și 
cu oamenii a petrecut3. Să ne bucurăm, dar, și să ne veselim, 
iubiţilor! Dacă loan, în pântecele maicii sale fiind, a săltat+ când a 


' În J.P. MIGNE, Patrologiae cursus completus. Series graeca (mai jos citat PG) 49, 351-362. 
A fost tradusă în românește de mitropolitul GRIGORIE DASCĂLUL în: Puţul Sfântului loan 
Gură de Aur, Buzău, 1833, pp. 1-un; cf. D. FECIORU, Bibliografia traducerilor în românește 
din literatura patristică, București, 1937, vol. 1, Fascicola 1: Epoca de la 1691 până la 1833, 
nr. 658; de MELCHISEDEC, episcopul Romanului, după traducerea germană a lui Karl 
Joseph HEFELE, în: Șase-zeci și patru cuvinte sau predice ale celui dintru sfinți părinte- 
lui nostru loan Chrysostomul, București, 1893, pp. 260-273; de Preot Econ. C. PATRICHE, 
în: Cuvântări panegirice. Nouă omilii despre misterii la sărbătorile Domnului nostru 
lisus Hristos, traducere după Sfântul loan Hrisostom, precedată de un studiu intro- 
ductiv. Teză de licenţă, București, 1913, pp. 31-48. Acest cuvânt la nașterea Domnului a 
fost rostit de Sfântul loan Gură de Aur la 25 decembrie 386. Pe lângă valoarea literară și 
dogmatică, predica de față este și un document liturgic de prim ordin. Până la sfârșitul 
secolului al IV-lea, Biserica răsăriteană sărbătorea Naşterea Domnului o dată cu Botezul 
Domnului, la 6 ianuarie. Biserica apuseană însă prăznuia aceste sărbători la date dife- 
rite: Nașterea Domnului o sărbătorea, din vechime - „cunoscută mai de mult celor care 
locuiesc în Apus”, după cum se exprimă Sfântul loan Gură de Aur = la 25 decembrie, iar 
Botezul Domnului sau Epifania, la 6 ianuarie. În Antiohia a fost introdusă sărbătoarea 
Nașterii Domnului pe la 377, adică cu 9 ani înainte de hirotonirea Sfântului loan ca preot 
(386). El însuși o mărturisește: „Cu toate că nu sunt nici zece ani de când această zi s-a 
făcut arătată și cunoscută, totuși ea a înflorit prin râvna voastră, ca și când ne-ar fi fost 
predată din vechime și de mulți ani”. Asupra sărbătorii Nașterii Domnului să se vadă: 
BONACCORSI, Il Natale, pp. 41-42; H. USENER, Weihnachtsfest, 2 Aufl., Bonn, 1911, p. 285; 
P. CHRysOsTOMUS BAUR, Der heilige Johannes Chrysostomus und seine Zeit, Munchen, 
1929, vol. Î, p. 164; V. SIBIESCU, Sărbătoarea Nașterii Domnului, Sibiu, 1936. 

= Cf. Matei 13, 17. 

3 Cf. Baruh 3, 38. 

+ Cf Luca 1, 44. 

intrat Maria la Elisabeta, cu mult mai mult noi trebuie să săltăm și 
să ne bucurăm când vedem nu pe Maria, ci pe Însuși Mântuitorul 
nostru născut astăzi; cu mult mai mult trebuie să ne minunăm și 
să ne înspăimântăm de măreția Întrupării, care depășește orice 
înţelegere. Gândește-te ce lucru mare ar fi să vezi că se coboară 
soarele de pe cer, că aleargă pe pământ și că trimite razele sale 
tuturor celor de aici! lar dacă s-ar întâmpla asta cu luminătorul 
acesta ceresc, toți s-ar înspăimânta văzând o astfel de minune. 
Gândește-te și socotește acum ce lucru mare este să vezi că Soarele 
dreptăţii sloboade din trupul nostru razele Sale și luminează sufle- 
tele noastre! 

De mult doream eu să văd ziua aceasta. Și nu doream s-o văd 
singur, ci înconjurat de o mulțime atât de mare. Neîncetat mă 
rugam să se umple biserica cu voi, așa cum o văd astăzi plină. Și 
dorința mi s-a împlinit, a luat sfârșit. Cu toate că nu sunt nici zece 
ani de când această zi ni s-a făcut arătată și cunoscută, totuși ea 
a înflorit, prin râvna voastră, ca și când ne-ar fi fost predată din 
vechime, de mulți ani. De aceea n-ai păcătui de-ai numi sărbătoa- 
rea de azi și sărbătoare nouă, și sărbătoare veche. Nouă, pentru că 
de puțină vreme ne este cunoscută; veche și bătrână, pentru că a 
ajuns repede de aceeași vârstă cu sărbătorile cele vechi, pentru că 
a ajuns la măsura vârstei lor. Întocmai ca niște pomi de bun neam 
și de bun soi — căci astfel de pomi cresc repede și dau rod bogat nu 
după multă vreme de la sădirea lor -, tot astfel și sărbătoarea asta, 
cunoscută din vechime celor care locuiesc în Apus, iar la noi adusă 
acum și nu de mulți ani, a crescut dintr-odată atât de mult și a 
dat, precum vedem, rod atât de bogat, încât curtea bisericii e plină, 
iar biserica, neîncăpătoare de mulțimea credincioșilor. Aşteptaţi, 
dar, de la Hristos, Care S-a născut astăzi după trup, răsplata cea 
vrednică de o râvnă atât de mare! EI vă va răsplăti negreșit această 
osârdie, căci dragostea și râvna voastră pentru ziua de azi sunt cel 
mai mare semn al dragostei voastre pentru Cel născut. lar dacă tre- 
buie să aduc ceva și eu, cel împreună rob cu voi, apoi voi aduce 
cele după puterile mele, dar, mai bine spus, acelea pe care harul lui 
Dumnezeu mi le va da să le grăiesc spre folosul vostru. 

Ce doriți, dar, să auziţi astăzi? Ce altceva decât despre praz- 
nicul de azi. Știu bine că mulți încă și acum nu se înțeleg unii cu 
alţii în privinţa acestei sărbători, unii îi găsesc vină, iar alții îi iau 
apărarea. Și se face pretutindeni multă vorbă pentru ziua aceasta, 


PREDICI LA SĂRBĂTORI ÎMPĂRĂTEȘTI 35 


unii o învinuiesc că e nouă și de curând, că acum a fost socotită ca 
sărbătoare, alţii o apără că e de demult și veche, că prorocii au prezis 
nașterea Lui și că din vechime a fost cunoscută și cinstită de toți 
locuitorii din Tracia până în Gadira5. 

Haide, dar, să vorbim despre acestea! Căci, dacă ea, pusă la 
îndoială fiind, se bucură de atâta dragoste din partea voastră, 
negreșit că se va bucura și de mai multă prețuire când va ajunge mai 
cunoscută, căci, în urma lămuririlor mele învățătorești, va spori 
dragostea voastră pentru ziua de azi. 

Am să vă dau trei dovezi, iar prin ele vom cunoaște negreșit că 
acesta este timpul în care S-a născut Domnul nostru lisus Hristos, 
Dumnezeu-Cuvântul. 

Prima dovadă din cele trei este aceea că ziua aceasta de prăz- 
nuire a Nașterii Domnului s-a vestit pretutindeni atât de repede, 
încât s-a ridicat la această înălțime și a înflorit. Aș îndrăzni și eu 
să spun despre ziua aceasta ceea ce spunea Gamaliel despre pro- 
povăduirea Apostolilor: „Dacă este de la oameni, se va nimici; dar, 
dacă este de la Dumnezeu, nu veți putea s-o nimiciți; feriți-vă deci 
ca nu cumva să fiți găsiți și luptători împotriva lui Dumnezeu'“. 
Aș îndrăzni, dar, să spun și eu că, de vreme ce Cuvântul, născut 
astăzi, este Dumnezeu din Dumnezeu, pentru asta nu numai că nu 
a fost nimicită ziua aceasta, ci pe fiece an se întinde și mai mult și 
ajunge și mai strălucitoare. Tot astfel, și propovăduirea Apostolilor 
în câțiva ani a cuprins toată lumea, cu toate că aceia care au vestit-o 
peste tot erau făcători de corturi și pescari, oameni neînvățaţi și 
simpli. Puţina însemnătate a slujitorilor ei n-a vătămat-o cu nimic, 
deoarece puterea Celui predicat biruia pe toate mai dinainte, sfă- 
râma piedicile și-și arăta propria tărie. 


II 


Dar, dacă cineva din cei cărora le place să găsească nod în 
papură n-ar fi mulțumit cu cele spuse, pot să-i mai dau și a doua 
dovadă. 


5 Cadizul de astăzi. 

* Faptele 5, 38-39. Sfântul loan Gură de Aur fusese nu de mult timp preoţit, deci nu de 
mult se urcase la amvon. Era primul Crăciun în care predica; de aceea găsește necesar să 
lămurească o problemă ce-i neliniștea pe credincioși: dacă 25 decembrie e ziua adevărată 
a Naşterii Domnului sau nu. Și răspunde la aceasta în predica de față. 


36 SFÂNTUL IOAN GURĂ DE AUR 


— Care-i asta? 

- Este dovada scoasă din recensământul despre care ne 
vorbește Evanghelia. „S-a întâmplat”, spune evanghelistul, „că în 
zilele acelea a ieșit poruncă de la Cezarul Augustus să se înscrie 
toată lumea. Această înscriere s-a făcut întâi pe când stăpânea în 
Siria Quirinius. Și se duceau toți să se înscrie, fiecare în cetatea 
sa. S-a suit și losif din Galileea, din cetatea Nazaret, în ludeea, în 
cetatea lui David, care se numește Betleem, pentru că era din casa 
și din seminţia lui David, să se înscrie cu Maria, femeia cea logodită 
cu el, fiind ea însărcinată. Și s-a întâmplat, pe când erau ei acolo, că 
s-au împlinit zilele ca să nască. Și L-a născut pe Fiul ei, cel Întâi-Năs- 
cut, și L-a înfășat și L-a culcat în iesle, pentru că nu aveau loc în 
casa de oaspeți.” Din aceste cuvinte se vede că Domnul S-a născut 
în vremea celui dintâi recensământ. lar cel care vrea să știe bine 
poate afla timpul acestui recensământ citind arhivele publice care 
se păstrează la Roma. 

- Dar pentru ce ne spui nouă asta, nouă care nu suntem în 
Roma și nici n-am fost acolo? 

- Ascultă însă, și nu fi necredincios. Noi am primit ziua aceasta 
ca zi de naștere a lui Hristos de la cei care cunosc bine lucrurile 
acestea și care locuiesc în acel oraș. Locuitorii Romei prăznuiesc în 
această zi Nașterea Domnului de la început și dintr-o veche tradiție, 
iar ei ne-au adus-o acum la cunoștință. Căci nici Evanghelia n-a 
însemnat fără rost acest timp, ci ca să ne facă arătată și cunoscută 
ziua și ca să ne indice întruparea lui Hristos. Căci Augustus atunci 
nu de la sine a dat această poruncă, ci Dumnezeu i-a mișcat sufle- 
tul ca să slujească, fără voie chiar, venirii Celui Unuia-Născut. 

Dar aș putea fi întrebat: 

- Dar cu ce-a ajutat aceasta la întruparea Domnului? 

- Nu puţin, nici întâmplător, iubitule! Dimpotrivă, chiar foarte 
mult. Porunca lui Augustus este una dintre cele mai de trebuință 
și mai de seamă fapte pentru aflarea timpului nașterii Domnului. 

- Care-i aceasta? 

- Galileea este o țară în Palestina, iar Nazaretul este un oraș în 
Galileea. Mai departe: ludeea este o ţară numită așa de băștinași, 
iar Betleemul, un oraș al ludeii. Toţi prorocii au prezis că Hristos 
nu va veni din Nazaret, ci din Betleem, și că în Betleem Se va naște. 


7 Luca 2, 1-7. 

Căci așa este scris: „Și tu, Betleeme, pământal lui luda, nu ești întru 
nimic mai mic între domnii lui luda, căci din tine va ieși Cârmuito- 
rul, Care va păstori pe poporul Meu, Israel”$. lar iudeii, care au 
fost întrebaţi atunci de Irod: „Unde este să Se nască Hristos? i-au 
arătat această mărturie. Pentru aceasta, și când Natanael i-a spus 
lui Filip (deoarece acela zisese: „Am găsit pe lisus cel din Nazaret”): 
„Din Nazaret poate fi ceva bun?', Hristos a spus despre Natanael: 
„lată, cu adevărat, israelitean în care nu este vicleșug!” 

Dar poate că mă va întreba cineva: 

- Pentru ce l-a lăudat Hristos pe Natanael? 

- Pentru că nu s-a lăsat prins în vestirea lui Filip, ci știa bine 
și precis că Hristos nu trebuia să Se nască nici în Nazaret, nici 
în Galileea, ci în ludeea și în Betleem. Așa cum s-a și întâmplat. 
Așadar, pentru că Filip nu știa asta, iar Natanael, cunoscător de 
lege fiind, i-a răspuns cele spuse în prorocia amintită mai sus, căci 
știa că Hristos nu va veni din Nazaret, pentru aceasta și Hristos a 
zis: „lată, cu adevărat, israelitean în care nu este vicleșug!” Pentru 
aceasta, și unii dintre iudei îi spuneau lui Nicodim: „Caută și vezi că 
nu s-a ridicat proroc din Galileea”. Și iarăși în altă parte: „Hristos 
nu vine oare din satul Betleem, de unde era David?”= Și era păre- 
rea obştească a tuturor că negreșit de acolo trebuie să vină, nu din 
Galileea. Așadar, pentru că Iosif și Maria erau de loc din Betleem 
- pe care însă părăsindu-l, s-au așezat în ținutul numit Galileea, 
lucru ce se întâmplă adesea multor oameni care-și părăsesc orașele 
în care s-au născut și locuiesc în altele în care nu au fost de la înce- 
put - și pentru că trebuia ca Hristos să Se nască în Betleem, a ieșit 
porunca asta. Așa că ei au fost împinși spre orașul acela, Dumnezeu 
orânduind astfel. Legea care poruncea ca fiecare să se înscrie în 
patria lui i-a silit să plece de acolo, adică din Nazaret, și să vină 
în Betleem ca să se înscrie. Evanghelistul, lăsând să se înțeleagă 
asta, spunea: „S-a suit și losif din Galileea, din cetatea Nazaret, în 
ludeea, în cetatea lui David, care se numește Betleem, pentru că era 
din casa și din seminţia lui David, pentru ca să se înscrie împreună 
cu Maria, cea logodită cu el, care era însărcinată. Și s-a întâmplat, 


5 Matei 2, 6; Miheia ș, 2. 
* Matei 2, 4. 

* Joan 1, 45-47. 

" Joan 7, 52. 

= Joan 7, 42. 

în timpul în care erau ei acolo, că s-au împlinit zilele ca ea să nască 
și a născut pe Fiul ei Cel Unul-Născut”5. 


III 


Ai văzut, iubite, orânduiala lui Dumnezeu, Care aduce la înde- 
plinire pe cele ale Sale și prin necredincioși, și prin credincioși, ca 
să afle cei străini de evlavie tăria și puterea Lui? Steaua a călăuzit pe 
magii din Răsărit:, Legea a atras pe Maria în patria pomenită de 
proroci. De aici ne este și nouă lămurit că Fecioara este din neamul 
lui David. Odată ce era din Betleem, apoi negreșit era și din casa și 
din seminția lui David. Aceasta a arătat-o și mai sus evanghelistul, 
când spune: „S-a suit și losif din Galileea, împreună cu Maria, pen- 
tru că era din casa și seminţia lui David”s. Dar, ca să nu te îndoiești 
și să zici: „De unde se vede că și Maria este din David, căci i s-a 
numărat vița neamului lui Iosif, iar pe strămoșii ei evanghelistul 
nu i-a numărat cum i-a numărat pe ai lui Iosif”, ascultă: „În luna 
a șasea a fost trimis de Dumnezeu îngerul Gavriil într-o cetate din 
Galileea, al cărei nume era Nazaret, la o Fecioară, logodită cu un 
bărbat al cărui nume era losif, din casa lui David”. Cuvintele „din 
casa lui David” trebuie înțelese ca fiind spuse despre Fecioara. 
Lucru ce s-a arătat și aici. De asta a și ieșit porunca și legea aceasta. 
Ca să-i aducă în Betleem. Și abia au pus piciorul în cetate, că îndată 
S-a și născut lisus. De asta a fost culcat în iesle, din cauză că au 
venit atunci mulți oameni, din toate părțile, care au ocupat mai 
dinainte toate casele și au făcut multă strâmtorare. Din această 
cauză și magii acolo 1 s-au închinat. 

Dar, ca să vă dau o dovadă mai clară și mai ușor de înțeles, 
ascultați-mă, vă rog, acum! Vreau să readuc în mintea voastră o 
istorie de demult, să vă citesc legi vechi, în așa fel încât cuvântul 
nou să vă fie în toate privințele mai deslușit. 

Era o veche lege la iudei; dar mai bine să reiau cuvântul meu 
de mai sus. Când Dumnezeu a eliberat poporul evreu de pri- 
goana egiptenilor și de o tiranie barbară, văzând că evreii 7 Ji au 
rămășițe din cele ale păgânătăţii, că îi încântă cele mater că 


3 Luca 2, 4-7. N 
1 Cf. Matei 2, 1-2. A 
5 Luca 2, 4. | 
'5 Luca 1, 26-27. 

se minunează de măreția și frumusețea templelor, a poruncit ca să 
zidească un templu care să întunece toate templele de pe pământ, 
nu numai prin splendoarea materialelor folosite, nici numai prin 
felurimea artei, ci și prin forma zidirii. Și, după cum un tată iubitor 
de fii, când vede că se întoarce acasă, după îndelungată vreme, fiul 
lui, care se întovărășise cu oameni blestemați, stricaţi și desfrânați, 
care o dusese numai în desfătări, îl pune cu întărire și cu cinste 
într-un belșug mai mare, ca nu cumva trăind în strâmtorare să 
se gândească la traiul lui de mai înainte și să-l dorească, tot ast- 
fel și Dumnezeu, văzând că iudeii sunt încântați de cele materiale, 
merge, în poruncile pentru zidirea templului, dincolo de margini, 
încât iudeii să nu mai dorească pe egipteni sau pe cele ale egipte- 
nilor. Și face templul după chipul întregii lumi, al celei materiale și 
al celei spirituale. Căci, după cum este pământ și cer și despărțitura 
de la mijloc, tăria aceasta, tot așa a poruncit să fie și templul. Și, 
împărțind în două templul acesta și punând catapeteasma la mij- 
loc, a îngăduit ca în partea din afară a catapetesmei să poată intra 
toți iudeii, dar în partea dinăuntru să nu intre nimeni și să nu fie 
văzută de nimeni, afară numai dearhiereu. Ideea aceasta nu-i a mea. 
lar că templul a fost construit după chipul întregii lumi, ascultă ce 
spune Pavel când vorbește despre înălțarea lui Hristos la cer: „Căci 
Hristos n-a intrat într-o Sfântă a Sfintelor făcută de mâini, închipu- 
ire a celor adevărate””. Prin aceste cuvinte arată că cele sfinte de aici 
erau închipuirile celor adevărate. Dar că și catapeteasma templului 
despărțea Sfânta Sfintelor de Sfintele cele din afară, chiar după cum 
cerul desparte pe cele de deasupra ale lui de toate acestea de la noi, 
ascultă cum o lasă și pe aceasta să se înțeleagă numind cerul „cata- 
peteasmă”, Când a vorbit despre nădejde, că o avem ca pe o ancoră 
tare și neclintită a sufletului, a adăugat: „Care intră în cele dină- 
untru ale catapetesmei, unde înaintemergător pentru noi a intrat 
lisus, mai presus de cer”. Ai văzut că a numit catapeteasma „cer”? 
Dincoace de catapeteasmă erau sfeșnicul și masa și jertfelnicul de 
aramă, care primea jertfele și arderile de tot. Dincolo de catape- 
teasmă era chivotul, îmbrăcat de jur-împrejur peste tot cu aur, care 
avea plăcile legământului și vasul cel de aur cu mană și toiagul lui 
Aaron, care a odrăslit, și jertfelnicul de aur, nu pentru jertfe, nici 


' Evrei 9, 24. 
'5 Evrei 6, 19-20. 

pentru arderi de tot, ci numai pentru tămâie. Și a îngăduit tuturor 
să calce în partea de dincoace a catapetesmei, dar dincolo, numai 
arhiereului. Și voi aduce iarăși în privința aceasta mărturia lui Pavel, 
care grăiește așa: „Cel dintâi cort avea orânduieli de slujbă dumne- 
zeiască și un sfânt locaș pământesc”. Cortul din afară îl numește 
„sfânt locaș pământesc”, pentru că era îngăduit să intre în el toată 
lumea. În el erau „sfeșnicul și masa punerii înainte a pâinilor. După 
a doua catapeteasmă, cortul care se numește Sfânta Sfintelor, care 
avea cădelnița de aur și chivotul legământului, acoperit peste tot cu 
aur, în care era vasul cel de aur, care avea mana și toiagul lui Aaron, 
care a odrăslit, și tablele legământului; deasupra lui, Heruvimii 
slavei, care umbreau acoperământul împăcării. Acestea fiind așa 
întocmite, în cortul cel dintâi intrau totdeauna preoţii ca să facă 
slujbă, iar în al doilea, numai arhiereul, o singură dată pe an, nu 
fără sânge, pe care-l aducea pentru el și pentru păcatele cele din 
neștiință ale poporului”. Ai văzut că aici intra numai arhiereul și 
numai O singură dată pe an? 


IV 


Dar poate că mă va întreba cineva: 

- Dar ce legătură au toate astea cu ziua de azi? 

— Aşteptaţi puţin, și nu vă neliniștiți! Noi săpăm izvorul de la 
obârșia sa, ne sârguim să ajungem chiar la începutul lui, în așa fel 
încât cu ușurință să vi se facă toate deslușite. Dar, mai bine, ca să 
nu fie încă multă vreme cuvântul meu întunecat și nici să vă fac să 
pierdeţi răbdarea pentru că nu sunt mai explicit, vă voi spune acum 
motivul pentru care am adus aceste cuvinte din Scriptură. 

— Care este, dar, motivul? 

- Când Elisabeta avea în pântece de șase luni pe loan, Maria 
a început să zămislească. lar dacă aflăm care lună era luna aceea a 
șasea, vom ști și când a început să zămislească Maria. Apoi, aflând 
când a început să zămislească, vom ști și când a născut, numărând 
nouă luni de la zămislire. 

- Dar de unde vom ști care era a șasea lună a sarcinii Elisabetei? 

- Dacă vom ști luna în care a început să zămislească. 


» Evrei 9,1. 
* Evrei 9, 2-7. 

- Dar de unde vom ști luna în care a zămislit? 

- Dacă vom afla timpul în care i s-a binevestit lui Zaharia, băr- 
batul Elisabetei. 

- Dar de unde vom afla noi asta? 

- Din dumnezeieștile Scripturi. După cum spune Sfânta 
Evanghelie, pe când Zaharia era în Sfânta Sfintelor, îngerul i-a 
binevestit și i-a spus despre nașterea lui loan. Așadar, dacă vom 
dovedi, neîndoielnic, din Scripturi că arhiereul intra o dată în 
Sfânta Sfintelor singur și dacă vom dovedi când și în ce lună a anu- 
lui intra o dată, va fi ușor de dovedit și timpul când i s-a binevestit. 
lar de se va cunoaște asta, vor ști toți începutul zămislirii. Că arhie- 
reul intra o dată pe an, a arătat-o Pavel, iar Moise ne face cunoscut 
același lucru, grăind așa: „Și a grăit Domnul către Moise, zicând: 
«Spune lui Aaron, fratele tău, să nu intre oricând în Sfânta cea de 
dincolo de catapeteasmă, în fața acoperământului împăcării, care 
este pe chivotul mărturiei, ca să nu moară»”2?. Și iarăși: „Și nu va fi 
niciun om în cortul mărturiei, când el va intra să se roage în Sfânta, 
până ce va ieși; și se va ruga pentru el și pentru casa lui și pentru 
toată adunarea fiilor lui Israel; și se va ruga la jertfelnicul care este 
înaintea Domnului”. Din aceste cuvinte se vede lămurit că arhie- 
reul nu intra totdeauna în Sfânta Sfintelor, și nici nu era îngăduit 
cuiva să se apropie când el era înăuntru, ci trebuia să stea dincoace 
de catapeteasmă. Jineţi-le, dar, pe acestea cu grijă! 

Rămâne acum să arăt care era timpul în care intra în Sfânta 
Sfintelor și că făcea asta numai o dată pe an. 

- Dar de unde se vede acest lucru? 

- Tot din Cartea aceasta a Leviticului. Acolo se spune așa: „În 
luna a șaptea, în a zecea zi a lunii, să vă smeriţi sufletele voastre și 
să nu faceţi niciun lucru în ea, nici băștinașul, nici prozelitul care 
este întru voi. Căci în ziua aceasta se va ruga pentru voi, ca să vă 
curățească de toate păcatele voastre, și înaintea Domnului curați 
veţi fi. Aceasta va fi Sâmbăta Sâmbetelor, odihnă vouă; smeriți-vă 
sufletele voastre prin post; lege veșnică va fi vouă. Și se va ruga pre- 
otul, pe care-l vor unge și ale cărui mâini sunt sfințite, ca să înde- 
plinească slujba preoţiei după tatăl lui; și va îmbrăca haina lui cea 


= Cf. Luca 1, 8-10. 
= Leviticul 16, 2. 
% Leviticul 16, 17-18. 

sfântă şi va curăți Sfânta Sfintelor, cortul mărturiei, va curăţi jert- 
felnicul, se va ruga pentru păcatele preoţilor și pentru toată adu- 
narea. Și vă va fi aceasta vouă lege veșnică, ca să vă rugaţi pentru 
fiii lui Israel, pentru toate păcatele lor. Se va face aceasta o dată 
pe an, după cum a poruncit lui Moise Domnul. Aici se vorbește 
despre sărbătoarea Corturilor, căci atunci intra arhiereul în Sfânta 
Sfintelor o dată pe an. Acest lucru l-a arătat și Pavel, spunând: „O 
dată pe an se făcea asta”. 


V 


Așadar, dacă în timpul sărbătorii Corturilor intra în Sfânta 
Sfintelor numai arhiereul singur, urmează deci să dovedim că 
atunci s-a arătat lui Zaharia îngerul, când el era în Sfânta Sfintelor. 
l s-a arătat numai lui pe când tămâia, iar arhiereul singur nu intra 
altă dată decât numai atunci. Dar nimic nu ne împiedică să auzim 
și aceste cuvinte: „A fost în zilele lui Irod, împăratul Iudeii, un preot 
cu numele Zaharia, iar femeia lui din fiicele lui Aaron și numele ei, 
Elisabeta. Și a fost că, slujind el înaintea lui Dumnezeu în rândul 
săptămânii sale, a ieșit la sorți să tămâieze după datina preoțească, 
intrând în templul Domnului. Și toată mulțimea poporului se 
ruga afară, în vremea tămâierii'%. Amintește-ţi acum, iubite, de 
mărturia aceea care spune: „Și nu va fi niciun om în cortul măr- 
turiei, când el va intra ca să se roage în Sfânta Sfintelor, până ce 
el va ieși”=$! Mai departe Evanghelia spune: „Și i s-a arătat lui un 
înger al Domnului, care stătea în dreapta jertfelnicului tămâierii”?. 
N-a spus: „Jertfelnicul jertfelor”, ci: „Jertfelnicul tămâierii”. Căci 
jertfelnicul cel din afară era al jertfelor și al arderilor de tot, iar cel 
dinăuntru, al tămâierii. Prin urmare, și din asta, și din aceea că s-a 
arătat numai lui, și din aceea că s-a spus în Evanghelie că poporul 
era afară așteptându-l, este lămurit că a intrat în Sfânta Sfintelor. 
„Şi s-a spăimântat Zaharia când l-a văzut și frică a căzut peste el. 
Iar îngerul i-a spus lui: «Nu te teme, Zaharia, că s-a auzit rugăciu- 
nea ta și femeia ta Elisabeta îți va naște fiu și vei chema numele lui 
'Toan'»! Și poporul îl aștepta pe Zaharia și se mira că zăbovește. 


*+ Leviticul 16, 29-34. 
*5 Luca 1, 5-10. 

*5 Leviticul 16, 17. 

2 Luca, n. 

lar când a ieșit le făcea semne și nu putea să vorbească. Vezi că 
era dincolo de catapeteasmă? Atunci, dar, i s-a binevestit. lar tim- 
pul în care i s-a făcut această bună-vestire a fost timpul sărbătorii 
Corturilor și al postului. Căci asta înseamnă „smeriți-vă sufletele 
voastre”, lar sărbătoarea aceasta se prăznuiește la iudei la sfârșitul 
lunii septembrie, după cum prea bine știți și voi, căci atunci am 
rostit multe și lungi cuvântări către iudei, învinuind postul lor fără 
rost. Atunci deci a zămislit și Elisabeta, femeia lui Zaharia. „Și ea 
s-a tăinuit pe sine, zicând: «Că așa mi-a făcut Domnul în zilele în 
care a socotit să ridice ocara mea dintre oameni». "% 

Este timpul să arăt că, pe când era ea în luna a șasea a zămislirii 
lui loan, Maria a primit bunele vestiri ale zămislirii. Când a venit la 
Maria îngerul Gavriil și i-a zis: „Nu te teme, Marie, căci ai aflat har 
înaintea lui Dumnezeu! Și iată vei lua în pântece și vei naște Fiu 
și vei chema numele Lui «lisus»”>, ea s-a tulburat și căuta să afle 
chipul, dar îngerul, răspunzându.-i, i-a zis: „Duhul cel Sfânt Se va 
pogori peste tine și puterea Celui Preaînalt te va umbri; de aceea și 
Sfântul Care Se va naște din tine Se va chema Fiul lui Dumnezeu. 
lată și Elisabeta, rudenia ta, și ea a zămislit un fiu la bătrâneţile ei 
și aceasta este a șasea lună pentru ea, care se chema stearpă, căci 
la Dumnezeu niciun lucru nu este cu neputință”?. Așadar, dacă, 
după cum s-a arătat, Elisabeta a început zămislirea după luna sep- 
tembrie, trebuie să se numere șase luni de la acea lună. Așadar, 
aceste luni sunt: octombrie, noiembrie, decembrie, ianuarie, 
februarie și martie. Deci, după luna aceasta, a șasea, Maria a înce- 
put să zămislească. De aceea, dacă numărăm nouă luni, vom da 
peste luna aceasta, decembrie. Prin urmare, prima lună a zămislirii 
Stăpânului este aprilie; după această lună: mai, iunie, iulie, august, 
septembrie, octombrie, noiembrie și decembrie, iar această lună 
este cea de acum, în care prăznuim ziua Nașterii Domnului. 

Dar, ca să vă fie mai clare cele spuse, voi arăta pe scurt, din nou, 
către dragostea voastră, tot ce-am spus. 

O dată pe an intră singur arhiereul în Sfânta Sfintelor. Când se 
întâmpla asta? În luna septembrie. Deci atunci a intrat Zaharia în 


*5 Luca 1, 12-13, 21-22. 
% Leviticul 16, 29. 

% Luca 1, 25. 

> Luca 1, 30-31. 

Luca 1, 35-37. 

Sfânta Sfintelor și atunci i s-a binevestit despre loan. Zaharia a ple- 
cat de acolo și femeia lui a început să zămislească. După septembrie, 
când Elisabeta era în luna a șasea, adică în martie, a început să zămis- 
lească Maria. Numărând deci nouă luni de la aprilie, vom ajunge în 
luna de față, în care S-a născut Domnul nostru lisus Hristos. 


VI 


V-am lămurit toate cele cu privire la ziua aceasta. După ce vă 
voi spune încă ceva, voi sfârși cuvântarea mea, lăsând ca pe cele 
mai mari să vi le spună dascălul obștesc24. 

Pentru că mulți păgâni râd batjocoritor când aud că Dumnezeu 
S-a născut în trup și tulbură și smintesc pe mulți dintre credincioșii 
simpli, este de neapărată trebuință să grăiesc și către păgâni, și 
către cei care se smintesc, să nu se tulbure niciodată lăsându-se 
convinși de niște oameni nebuni și nici să nu se smintească din 
pricina batjocurii celor necredincioși. Și copiii cei mici râd de 
multe ori când vorbim de lucruri foarte serioase sau ne îndeletni- 
cim cu lucruri de neapărată trebuință. Râsul însă nu este o dovadă 
a netrebniciei lucrurilor batjocorite, ci o dovadă a neștiinţei celor 
care batjocoresc. 

Același lucru trebuie să-l spunem și despre păgâni. Fiind 
aproape mai proști decât copiii, defăimează pe cele vrednice de 
cutremur și pline de minune, iar pe cele cu adevărat vrednice de 
râs le cinstesc și li se închină. Cu toate acestea, credința noastră, 
deși luată în râs de ei, rămâne în propria ei sfințenie, fără ca râsul 
acelora să-i vatăme slava ei, pe când credinţa lor își arată propria ei 
urâțenie, deși este cinstită în toate privinţele. Nu este oare cea mai 


3 În primele veacuri creştine, sărbătoarea Nașterii Domnului a cunoscut diverse date (6, 
10 ianuarie, 18 noiembrie, 28 martie). Stabilirea Crăciunului la 25 decembrie are loc la 
Roma în jurul lui 336, iar prima menţiune a acestei date o găsim în Cronograful roman 
din 354. Calendarul roman păgân celebra la 25 decembrie sărbătoarea renașterii lui Sol 
invictus (soarele renăscut după solstițiul de iarnă), precum și nașterea zeului Mithra. 
Împăratul Aurelian introduce această sărbătoare în 257 și, foarte probabil, Biserica a sta- 
bilit Crăciunul la această dată din rațiuni apologetice. În 380 sărbătorirea Crăciunului la 
25 decembrie e introdusă la Constantinopol, în 432 la Alexandria, în 429 la lerusalim. 
Ulterior se va impune în întreaga creștinătate. (n.P.P.) 

3 Prin cuvintele: „Lăsând ca pe cele mai mari să vi le spună dascălul obștesc”, Sfântul loan 
Gură de Aur se referă la patriarhul Antiohiei, Flavian, prin mâinile căruia a primit preoţia. 
Despre el va vorbi și în alte locuri în cursul cuvântărilor din acest volum. 

mare nebunie ca ei, niște alunecaţi de la adevăr, care închid pe zeii 
lor în lemne, în pietre și în statui de niciun preț, care-i încuie ca 
într-o închisoare, să creadă că nici nu spun, nici nu fac ceva rușinos, 
să ne învinuiască pe noi, care spunem că Dumnezeu Și-a făcut Lui 
templu viu din Duhul Sfânt, de pe urma Căruia s-a folosit toată 
lumea? Ce fel de învinuire e asta? Dacă e o rușine ca Dumnezeu să 
locuiască într-un trup omenesc, apoi e mai mare rușine să locu- 
iască în piatră și în lemn, și cu atât mai mare rușine cu cât piatra și 
lemnul sunt de mai puţină cinste decât omul, afară numai dacă nu 
li se pare că neamul nostru omenesc este de mai puţin preț decât 
aceste materii lipsite de simţire. Ei îndrăznesc să pogoare ființa lui 
Dumnezeu la pisici și la câini, iar mulți eretici o coboară în obiecte 
încă mai necinstite decât acestea. Noi însă nici nu spunem așa ceva, 
nici nu suferim să auzim. Noi spunem aceea că Hristos a luat din 
pântece fecioresc trup curat, sfânt, neprihănit și neatins de niciun 
păcat și că astfel a îndreptat făptura Sa. 

Păgânii, și cu ei maniheii, care au aceleași credinţe rele, deși 
spun că ființa lui Dumnezeu e în câini, în maimuțe și în tot felul 
de sălbăticiuni - ei zic că sufletul tuturor acestora este din ființa 
lui Dumnezeu -, totuși nu se cutremură, nici nu-și ascund fața de 
rușine, dar spun că noi rostim lucruri nevrednice de Dumnezeu, 
pentru că nu suferim nici să ne treacă prin minte așa ceva, pentru 
că spunem ceea ce-i potrivit cu EI și ceea ce se cuvine Lui, pentru 
că spunem că Dumnezeu a venit ca să îndrepteze lucrul Său prin 
chipul acestei nașteri. Ce zici? Spune-mi, omule! Îndrăznești tu, 
care spui că sufletul ucigașilor și al șarlatanilor este din ființa lui 
Dumnezeu, îndrăznești tu să ne învinuiești pe noi că nu sufe- 
rim așa ceva și nici nu îndurăm să le auzim spuse, ci osândim ca 
necredincioși pe cei care le spun? Ce spunem noi? Spunem că 
Dumnezeu Și-a făcut Luiși templu sfânt și că prin acela a adus în 
viața noastră viețuirea cerurilor. Nu sunteţi oare vrednici de mii de 
ori de moarte și din pricina învinuirilor pe care ni le aduceţi, și din 
pricina păcatelor pe care nu încetați să le faceți? Dacă, după cum 
spuneți voi, este nepotrivit ca Dumnezeu să locuiască într-un trup 
curat și neprihănit, cu mult mai mult este nepotrivit ca Dumnezeu 
să locuiască în trupul unui șarlatan, al unui jefuitor de morminte, 
al unui tâlhar, al unei maimuțe, al unui câine. Dar nu e deloc nepo- 
trivit ca Dumnezeu să locuiască în trupul acesta sfânt și neprihănit 
care șade acum în dreapta Tatălui. 

Căci ce vătămare sau ce întinăciune poate aduce lui Dumnezeu 
această întrupare? Nu vedeţi acest soare de pe cer? Ei bine, tru- 
pul lui este material, stricăcios și pieritor, chiar dacă s-ar sugruma 
păgânii și maniheii auzind aceasta5. Dar nu numai soarele, ci și 
pământul și marea; și, într-un cuvânt, toată zidirea văzută este pie- 
ritoare și supusă stricăciunii. Ascultă-l pe Pavel, care arată aceasta 
în cele ce spune: „Făptura s-a supus deșertăciunii - nu de voia sa, ci 
din cauza celui care a spus-o - cu nădejde”. Apoi, pentru a arăta ce 
înseamnă „a fi supusă deșertăciunii”, a adăugat, zicând: „Că și făp- 
tura însăși va fi izbăvită de robia stricăciunii, spre libertatea slavei 
fiilor lui Dumnezeu”. Prin urmare, acum făptura este pieritoare și 
stricăcioasă, căci a fi rob stricăciunii nu înseamnă altceva decât a 
fi stricăcios. Deci, dacă soarele acesta, care este un corp stricăcios, 
își trimite razele pretutindeni și, cu toate că se împreunează și cu 
noroaie și cu spurcăciuni și cu multe alte lucruri de acest fel, nu-și 
vatămă cu nimic curăţia lui prin împreunarea aceasta, ci, dimpo- 
trivă, după ce a împărtășit propria lui putere tuturor corpurilor ce 
l-au primit, își trage la sine razele sale tot curate, fără să ia ceva 
din mirosul greu și din murdăria lor, cu mult mai vârtos Soarele 
dreptăţii, Stăpânul Puterilor celor netrupești, nu numai că nu S-a 
pângărit când a venit în trup curat, dar l-a făcut și pe acesta și mai 
curat, și mai sfânt. 

Gândindu-ne la toate acestea și aducându-ne aminte de glasul 
ce spune: „Voi locui în ei și voi umbla ...'%, și iarăși: „Voi sunteți 
biserica lui Dumnezeu și Duhul lui Dumnezeu locuiește în voi'%, 
să le spunem și noi păgânilor, să închidem gurile nerușinate ale 
necredincioșilor, să ne bucurăm de bunătăţile noastre, să-L slăvim 
pe Dumnezeu cel întrupat pentru pogorârea Lui cea atât de mare și 
să-l dăm după puterea noastră cinstea și răsplata ce 1 se cuvin. lar 
altă răsplată datorată lui Dumnezeu din partea noastră nu poate fi 
decât numai mântuirea noastră, a sufletelor noastre, și râvna pen- 
tru virtute. 


3 Păgânii nu puteau concepe o contopire a divinității cu materia; maniheismul avea 
o concepţie dochetistă despre trupul lui Hristos, care ar fi fost unul de natură celestă. 
(n.P.P.) 

3 Romani 8, 20. 

37 Romani 8, 21. 

3 Leviticul 26, 12; 2 Corinteni 6, 16. 

39 1 Corinteni 3, 16. 

VII 


Să nu fim nerecunoscători față de Binefăcătorul, ci toți să-l 
dăm toate cele după putere: credință, nădejde, dragoste, curăție 
trupească și sufletească, milostenie, iubire de străini. lar ce v-am 
rugat mai înainte, aceea și acum și totdeauna nu voi înceta să vă 
rog, 

- Și ce anume? 

- Când aveţi să vă apropiaţi de această înfricoșătoare și dum- 
nezeiască Masă și de Sfânta Împărtășanie, faceţi aceasta cu frică și 
cu cutremur, cu conștiința curată, cu post și cu rugăciune. Nu faceți 
zgomot, nu tropăiți din picioare, nu împingeți pe cei de lângă voi. 
Căci e cea mai mare nebunie și dispreț, nu din acela de neluat în 
seamă. 

De aceea și aduce peste cei care fac asta osândă și pedeapsă. 
Gândește-te, omule, de ce jertfă ai să te atingi și de ce masă ai să te 
apropii! Adu-ți amintecă, deși ești pământ și cenușă, te împărtășești 
cu Trupul și Sângele lui Hristos! Când un împărat vă cheamă la 
ospăț, cu frică vă așezați la masă și mâncaţi din bucatele puse îna- 
inte cu sfială și cu liniște, dar, când Dumnezeu vă cheamă la masa 
Lui, când Îl pune înaintea voastră spre mâncare pe Fiul Lui, când 
stau de faţă cu frică și cutremur Puterile îngerești, când Heruvimii 
își acoperă feţele, iar Serafimii strigă plini de cutremurare: „Sfânt, 
Sfânt, Sfânt Domnul”, tu, spune-mi, te rog, tu strigi și faci zgomot 
la ospăț duhovnicesc? Nu știi oare că sufletul trebuie să fie plin de 
liniște în acel timp? De liniște multă și de pace e nevoie atunci, nu 
de zgomot, de mânie și de tulburare. Acestea fac necurat sufletul 
care se apropie de Sfintele Taine. Ce iertare mai putem avea noi 
dacă după atâtea păcate nu ne curățim de aceste patimi nici când 
ne apropiem de Sfânta Împărtășanie? Este oare ceva mai de preţ 
decât Sfintele Taine care ne stau în față? Atunci ce ne tulbură ca să 
ne grăbim? Ce ne tulbură ca să părăsim pe cele duhovnicești și să 
alergăm la cele trupești? 

Vă rog și mă cuceresc vouă să nu pornim urgia lui Dumnezeu 
asupra noastră. Sfintele Taine din fața noastră sunt leac mântu- 
itor al rănilor noastre, sunt bogăţie neîmpuținată, pricinuitoare 
a Împărăției cerurilor. Să ne cutremurăm când ne apropiem, să 
mulțumim, să cădem cu faţa la pământ, mărturisindu-ne păcatele 
noastre, să vărsăm lacrimi, bocind răutăţile noastre, să înălțăm lui 

Dumnezeu rugăciuni stăruitoare. Și așa, curăţiţi, să ne apropiem în 
liniște și cu rânduiala cuvenită, ca unii ce ne înfățișăm Împăratului 
cerurilor. lar când primim Jertfa cea fără de prihană și sfântă, să 
o sărutăm cu ochii, să o îmbrățișăm, să ne încălzim sufletul nos- 
tru, ca să nu venim la biserică spre judecată sau spre osândă, ci 
spre înțelepțirea sufletului, spre dragoste, spre virtute, spre împă- 
carea cu Dumnezeu, spre pace trainică, spre pricina a nenumărate 
bunătăţi, ca să ne sfințim și pe noi înșine și să-l zidim și pe aproa- 
pele. Acestea vi le spun mereu și nu voi înceta să vi le spun. Căci 
ce folos avem să alergăm în zadar și degeaba la biserică, dar să nu 
învăţăm nimic din cele de folos? Și ce câștig, dacă totdeauna v-aș 
vorbi ca să vă fac plăcere? Scurt este timpul de pe pământ, iubiţilor! 
Să ne trezim, să priveghem, să punem rânduială în noi înșine, să 
arătăm toată râvna cea adevărată față de toți, să fim evlavioși în 
toate. De trebuie să ascultăm dumnezeiești cuvinte, de trebuie să 
ne rugăm, de trebuie să ne apropiem de Sfânta Împărtășanie, de 
trebuie să facem orice altceva, să le facem cu frică și cutremur, ca nu 
cumva prin trândăvirea noastră să atragem blestem asupră-ne. Căci 
spune Scriptura: „Blestemat este tot cel care face lucrul Domnului 
cu lenevie”*. Zgomotul și strigătul sunt o ocară adusă Jertfei ce stă 
înainte. lar apropierea de Dumnezeu plin fiind de întinăciune este 
cel mai groaznic dispreț. Ascultă despre unii ca aceștia: „Deva strica 
cineva Biserica lui Dumnezeu, și Dumnezeu îl va strica pe acela”. 

Așadar, să nu mâniem pe Dumnezeu în loc să-L împăcăm; 
dimpotrivă, arătând toată silința, toată podoaba și netulburarea 
sufletului, să ne apropiem de Sfintele Taine cu rugăciune și cu 
inima zdrobită, ca și prin aceasta, îmblânzind pe Stăpânul nostru 
lisus Hristos, să putem avea parte de bunătăţile făgăduite nouă, cu 
harul și cu iubirea de oameni ale Domnului nostru lisus Hristos, 
cu Care Tatălui, împreună și Sfântului Duh, [fie-1] slava, puterea, 
cinstea acum și pururea și în vecii vecilor. Amin. 


+0 Jeremia 48, 10. 
+ 1 Corinteni 3, 17. 


Cuvântare la Nașterea Mântuitorului nostru 
lisus Hristos”? 


Taină străină și minunată văd! Cântecele păstorilor răsună în 
jurul urechilor mele. Nu răsună o cântare lipsită de noimă, ci ei 
înalță cântare cerească. Îngerii cântă, Arhanghelii psalmodiază, 
Heruvimii înalță imnuri, Serafimii proslăvesc. Toţi prăznuiesc 
văzând pe Dumnezeu pe pământ și pe om în ceruri, pe Cel de sus, 
jos, din pricina tainei întrupării, pe cel de jos, sus, din pricina iubi- 
rii de oameni. 

Astăzi Betleemul calcă pe urmele cerului. În locul stele- 
lor primește pe îngeri cântând, în locul soarelui face loc Soarelui 
dreptăţii. Nu te întreba cum, căci unde vrea Dumnezeu se biruiește 
rânduiala firii. A voit, a putut; S-a pogorât, a mântuit. La Dumnezeu 
toate merg mână-n mână. Astăzi Cel ce este Se naște, Cel ce este Se 
face ceea ce nu era. Este Dumnezeu și Se face om, fără să înceteze 
a mai fi Dumnezeu. Nu S-a făcut om îndepărtându-Se de dumne- 
zeire, și nici nu S-a făcut din om Dumnezeu încetul cu încetul, ci, 
Cuvânt fiind, datorită nepătimirii Sale, S-a făcut trup, rămânân- 
du-l neschimbată firea. 

Când S-a născut, iudeii tăgăduiau străina Sa naștere, fariseii tăl- 
măceau strâmb dumnezeieștile Scripturi, iar cărturarii grăiau cele 
potrivnice legii. Irod căuta pe Cel născut nu ca să-L cinstească, ci 
ca să-L piardă. Astăzi însă au văzut că toate-s împotrivă. Căci, după 
cum zice Psalmistul, „nu s-a ascuns de la fiii lor din neam în neam'£. 

Venit-au împărați, care s-au minunat de cerescul Împărat, 
cum a venit pe pământ fără Îngeri, fără Arhangheli, fără Tronuri, 
fără Domnii, fără Puteri, fără Stăpânii, ci, mergând pe o cale stră- 
ină și neumblată, a ieșit dintr-un pântece nepângărit, fără să lase 
pe îngeri lipsiţi de ocârmuirea Lui și fără să iasă din dumnezeirea 
Sa prin întrupare. Venit-au împărați ca să se închine Împăratului 
ceresc al slavei. Venit-au ostașii ca să slujească arhistrategului 
puterii. Venit-au femeile ca să vadă pe Cel născut din femeie și să 


* Traducere din PG 56, 385-394. În românește a mai fost tradusă în: Vieţile sfinților 
din luna Decembrie, Mânăstirea Neamţu, 18u, f. 277r-28ur; SFÂNTUL IOAN HRISOSTOM, 
Cuvântări la praznice împărătești, trad. de Pr. D. Fecioru, București, 1942, pp. 25-40. 

% Psalmul 77, 4. 

prefacă în bucurie întristările femeii. Venit-au fecioarele ca să vadă 
pe Fiul Fecioarei, minunându-se că Făcătorul laptelui și al sânu- 
rilor, Cel care face să curgă de la Sine izvoarele sânurilor, a primit 
hrană de copil de la Mama Fecioară. Venit-au pruncii ca să vadă pe 
Cel făcut prunc spre a culege laudă din gura pruncilor și a celor ce 
sugtt. Venit-au copiii ca să vadă pe Copilul Care a făcut mucenici 
din pricina nebuniei lui Irod. Venit-au bărbaţii ca să vadă pe Cel 
care S-a făcut om, pe Cel care a tămăduit păcatele robilor. Venit-au 
păstorii ca să vadă pe Păstorul cel bun, Care Și-a pus sufletul pen- 
tru oi“. Venit-au preoţii ca să vadă pe Cel făcut arhiereu după rân- 
duiala lui Melchisedec”. Venit-au robii ca să vadă pe Cel care a luat 
chip de rob“, spre a cinsti cu libertate robia noastră. Venit-au pes- 
carii ca să vadă pe Cel care a făcut din pescari vânători de oameni. 
Venit-au vameșii ca să vadă pe Cel care a arătat pe evanghelist din- 
tre vameși5*. Venit-au femeile păcătoase ca să vadă pe Cel care a 
întins picioarele Sale spre a fi spălate cu lacrimi de femeile păcă- 
toase”. Și, ca să spun pe scurt, venit-au toți păcătoșii ca să vadă 
pe Mielul lui Dumnezeu Care ridică păcatul lumii”, magii daruri 
aducând, păstorii binecuvântând, vameșii evanghelizând, femeile 
păcătoase miruri purtând, samarineanca de izvorul apei însetând5, 
canaaneanca credință neîndoielnică avânds. 

Când toţi aceștia saltă, vreau să salt și eu, vreau să dănțuiesc, 
vreau să prăznuiesc. Nu dănțuiesc lovind coardele alăutei, nu scu- 
tur în vânt toiagul împodobit cu foi de viță, nu suflu din fluier, 
nu aprind făclii, ci în locul instrumentelor muzicale port scute- 
cele lui Hristos. Acestea-mi sunt nădejdea, acestea-mi sunt viața, 
acestea-mi sunt mântuirea, acestea-mi sunt fluierul, acestea-mi 
sunt cetera. De aceea și vin pe acestea purtându-le, pentru ca prin 
puterea lor luând tăria cuvintelor să spun cu îngerii: „Slavă întru 


+ Cf. Matei 21, 16; Psalmul 8, 2. 
% Cf. Matei 2, 16-18. 

4% Cf. Ioan 10, u. 

2 Cf. Evrei 7, 17; Psalmul 109, 4. 
* Cf. Filipeni 2, 7. 

%9 Cf. Matei 4,19. 

5 Cf. Matei 9, 9. 

Cf. Luca 7, 36-50. 

5 Cf. loan 1, 29. 

5 Cf. loan 4, 15. 

5 Cf. Marcu 7, 24-30. 

cei de sus lui Dumnezeu”, iar cu păstorii: „Și pe pământ pace, între 
oameni bunăvoire”5. 

Astăzi, Cel născut din Tatăl mai presus de minte și de cuvânt 
Se naște pentru mine din Fecioară, tot mai presus de minte și de 
cuvânt. Atunci S-a născut din Tatăl după fire, mai înainte de veci, 
după cum știe Cel care L-a născut; astăzi Se naște iarăși mai presus 
de fire, după cum știe harul Duhului celui Sfânt. Nașterea Lui de sus 
adevărată este, iar nașterea de jos, fără de minciună. Cu adevărat, 
din Dumnezeu, Dumnezeu S-a născut și cu adevărat Același, din 
Fecioară, om S-a născut. Sus, singurul Unul-Născut din Cel nenăs- 
cut, jos, singurul Același Unul-Născut din singură Fecioara. Și, 
după cum necucernic lucru este să te gândești la mamă [privitor] 
la nașterea de sus, tot astfel de lucru este să te gândești la tată [în 
ceea ce privește] nașterea de jos. Tatăl a născut fără vreo știrbire 
[a fiinţei], iar Fecioara a născut fără stricăciune. Nici Dumnezeu 
n-a suferit vreo știrbire născând, căci a născut dumnezeiește, nici 
Fecioara n-a suferit stricăciune născând, căci a născut prin Duhul. 
Din această cauză, nici nașterea Lui de sus nu e tâlcuită, nici 
nașterea Lui în vremurile din urmă nu îngăduie scrutarea ei. 

Că a născut Fecioara astăzi, o știu! Că L-a născut pe Dumnezeu 
cel mai presus de timp, o cred! Dar chipul nașterii am învăţat să-l 
cinstesc în tăcere și am primit ca prin cuvinte să nu-l iscodesc. Când 
e vorba de Dumnezeu, nu trebuie să căutăm la firea lucrurilor, ci 
să credem în puterea Celui care le săvârșește. Lege a firii este ca să 
nască femeia măritată, dar lucrul mai presus de fire este ca să nască 
fecioara ce nu știe de nuntă și să rămână fecioară. Să se cerceteze, 
dar, cele după fire, iar cele mai presus de fire să se cinstească în 
tăcere. Nu ca pe un lucru de care trebuie să fugim, ci ca pe un lucru 
tainic și vrednic de cinstit prin tăcere. 

lertați-mă, vă rog, că vreau să pun capăt cuvântului cu începu- 
tul! Sunt neîndemânatic pentru o cercetare mai adâncă și nu știu în 
ce chip și încotro să-ntorc cârma cuvintelor. 

Ce să spun, ce să grăiesc? Văd pe aceea carea născut, văd pe Cel 
născut, dar nu văd și chipul nașterii. Se biruiește firea, se biruiește 
și hotarul rânduielii acolo unde voiește Dumnezeu. Nu s-a săvârșit 
un lucru după fire, ci o minune mai presus de fire. Firea și-a încetat 
lucrarea ei și a lucrat voința Stăpânului. O har netâlcuit! 


55 Luca 2, 14. 

Cel Unul-Născut mai înainte de veci, Cel nepipăit, Cel curat, 
Cel netrupesc a intrat în trupul meu cel văzut și stricăcios. Pentru 
ce? Pentru ca, fiind văzut, să mă înveţe și, învățându-mă, să mă 
povățuiască spre ceea ce nu se vede. Deoarece oamenii dau mai 
multă crezare ochiului decât auzului, pentru că pun la îndoială 
ceea ce nu văd, pentru aceasta a îndurat ca să-L vedem cu trupul, 
ca să risipească îndoiala. Se naște dintr-o Fecioară care nu știa de 
nuntă. Ea nici n-a ajutat la ce s-a întâmplat, nici n-a luat parte la ce 
s-a făcut. A fost numai o unealtă a tainicei puteri a lui Dumnezeu; 
atât știa, numai cât aflase de la înger când l-a întrebat: „Cum va 
fi mie asta, de vreme ce nu știu de bărbat?”5* Și îngerul i-a spus: 
„Vrei să știi? Duhul Sfânt Se va pogori peste tine și puterea Celui 
Preaînalt te va umbri””. 

- Dar în ce chip a fost cu ea și puțin mai târziu din ea? 

- După cum un meșter face un vas preabun și preafrumos când 
găsește un material foarte bun, tot astfel și Hristos, când a găsit 
sfânt și trupul și sufletul Fecioarei, Și-a făcut Lui templu însuflețit, 
plăsmuind Omul în Fecioară, în chipul în care a voit, și, îmbră- 
cându-Se cu el astăzi, S-a născut fără să Se rușineze de urâţenia firii 
omenești. Nu I-a adus ocară îmbrăcarea cu făptura mâinilor Sale, 
dar făptura mâinilor Sale a cules nespus de mare slavă, ajungând 
îmbrăcăminte Plăsmuitorului. După cum la început, când a fost 
plăsmuit, omul nu putea fi făcut înainte de a ajunge lutul în mâi- 
nile Plăsmuitorului, tot astfel și acum vasul cel stricăcios nu putea 
fi prefăcut înainte de a ajunge îmbrăcăminte Făcătorului. 

Dar ce să spun, ce să grăiesc? Minunea mă înspăimântă. Cel 
Bătrân de zile S-a făcut prunc. Cel carestăpetron înalt și preaînălțat 
este așezat în iesle. Cel de nepipăit, Cel simplu, Cel necompus, Cel 
netrupesc este cuprins de mâini omenești; Cel care a rupt legătu- 
rile păcatului este înfășat în scutece, pentru că vrea asta. Vrea să 
prefacă necinstea în cinste, vrea să îmbrace cu slavă pe cel neslăvit, 
vrea să arate chip de virtute pe cel supus ocării. De asta ia trupul 
meu, ca eu să-l fac în mine loc Cuvântului Lui. Îmi ia trupul meu ca 
să-mi dea Duhul Lui. Îmi dă și-mi ia ca să-mi dea vistierie de viață. 
Îmi ia trupul meu ca să mă sfințească. Îmi dă Duhul Lui ca să mă 
mântuiască. 


55 Luca 1, 34. 

Dar ce să spun, ce să grăiesc? „lată, Fecioara va avea în 
pântece!"58 Acum nu mai e vorba de ce are să se întâmple. Acum ne 
minunăm de ce s-a întâmplat. Printre iudei s-a întâmplat, printre 
ei era vorba de asta, dar de noi creștinii aceasta se crede, de noi 
printre care nici vorbă nu era. „lată, Fecioara va avea în pântece.” 
Litera este a Sinagogii, dar averea a Bisericii. Sinagoga a găsit scoica, 
dar Biserica a descoperit mărgăritarul. Sinagoga a vopsit lâna, dar 
Biserica a îmbrăcat porfira. O evreică L-a născut, dar L-a primit 
întreaga lume. Sinagoga L-a hrănit și L-a alăptat, dar Biserica L-a 
avut și s-a bucurat de El. La aceea, mlădiţa viței, iar la mine, stru- 
gurele adevărului. Aceea a cules strugurele, dar neamurile beau 
băutura cea tainică. Aceea a semănat bobul de grâu în Iudeea, dar 
neamurile, cu secera credinţei, au secerat spicul. Păgânii au tăiat 
cu evlavie trandafirul, iar iudeilor le-a rămas spinul necredinţei. 
Pasărea a zburat, iar nebunii stau lângă cuib. ludeii tălmăcesc lite- 
rele paginii, iar neamurile culeg roada Duhului. 

„lată, Fecioara va lua în pântece.” Spune-mi, o iudeule, spu- 
ne-mi, pe Cine a născut? Ai atâta curaj înaintea mea cât ai avut îna- 
intea lui Irod? Dar n-ai curaj! Știu pentru ce. Din pricina vicleniei 
tale. Aceluia i-ai spus pe Cine a născut, ca să-L omoare. Mie însă 
nu-mi spui, ca să nu mă închin Lui. Pe Cine a născut? Pe Cine? 
Pe Stăpânul firii. Chiar dacă tu taci, firea strigă. Căci a născut așa 
cum a voit să Se nască Cel Născut. Nu se îngăduia din fire o astfel 
de naștere, dar ca Stăpân al firii a adus un chip străin de naștere, 
ca să arate că EI, când Se face om, nu Se naște ca un om, ci Se naște 
ca un Dumnezeu. Se naște, dar, astăzi din Fecioara, biruind firea și 
depășind căsătoria. Se cuvine Cârmuitorului sfințeniei să Se nască 
dintr-o naștere curată și sfântă. Căci El este Cel care altădată a plăs- 
muit pe Adam din pământ feciorelnic, făcând din Adam pe femeie 
fără de femeie. După cum Adam a adus pe lume pe femeie fără de 
femeie, tot astfel astăzi Fecioara a născut bărbat fără de bărbat. 

- Dar este om Cel născut, mi s-ar putea spune, cine-L va 
cunoaște că este Dumnezeu? 

- Pentru că neamul femeiesc datora mulțumire bărbaților, căci 
Adam odrăslise pe femeie fără de femeie, de aceea astăzi Fecioara a 
născut fără de bărbat, ca să plătească, pentru Eva, bărbaţilor dato- 
ria. Ca să nu se îngâmfe Adam că a odrăslit femeia fără de femeie, 

de aceea și Fecioara a născut bărbat fără de bărbat, pentru ca prin 
asemănarea minunii să arate că și firea bărbatului, ca și a femeii, 
este de aceeași cinste. După cum a luat o coastă din Adam și pe 
Adam întru nimic nu l-a micșorat, tot așa și în Fecioară a plăsmuit 
templu însufleţit și nu s-a stricat fecioria. Nevătămat a rămas Adam 
și după luarea coastei, nestricată a rămas și Fecioara după nașterea 
Pruncului. Nu Și-a făcut Luiși templu din altă materie, nici nu S-a 
îmbrăcat plăsmuindu-Și un trup de altă fire, tocmai ca să nu pară 
că aduce ocară frământăturii din care a fost făcut Adam. Dar, pen- 
tru că omul, prin înșelăciune, a ajuns unealta diavolului, de aceea 
l-a luat chiar pe cel înșelat templu însuflețit, ca prin legătura cu 
Făcătorul să-l smulgă din prietenia cu diavolul. Dar, deși S-a făcut 
om, nu Se naște ca un om, ci Se naște ca un Dumnezeu. De S-ar fi 
născut dintr-o căsătorie obișnuită, cum m-am născut eu, minciună 
s-ar fi socotit de mulți dumnezeirea Lui. Acum însă pentru asta Se 
naște din Fecioară, iar prin naștere păstrează neschimbat pântecele 
Fecioarei, păstrează și fecioria nepăgubită, pentru ca felul străin 
al nașterii să-mi fie pricinuitor de mare credinţă. De aceea, de mă 
va întreba cineva, fie elin, fie iudeu, cum Hristos, Dumnezeu fiind 
după fire, S-a făcut mai presus de fire om, voi spune: „Da”, aducând 
ca mărturie a cuvintelor mele pecetea fără pată a fecioriei: în acest 
chip este Dumnezeu, pentru că a biruit rânduiala firii, în acest chip 
este plăsmuitor al pântecelui și descoperitor al fecioriei, pentru că 
felul nașterii I-a fost nepângărit și Și-a zidit Luiși negrăit templu, 
în chipul în care a voit. 

Spune-mi, dar, iudeule, a născut Fecioara, sau nu? Dacăa născut, 
mărturisești naștere străină. Dacă n-a născut, atunci pentru ce l-ai 
amăgit pe Irod? Tu, când te-a întrebat unde Se va naște Hristos, i-ai 
spus: „În Betleemul Iudeii”. Știam eu oare satul sau locul nașterii? 
Cunoșteam eu oare vrednicia Celui născut? Nu L-a pomenit Isaia ca 
pe Dumnezeul lui? „Va naște Fiu, spune Isaia, „și vor chema numele 
Lui «Emanuel».'* Oare nu voi, dușmani nerecunoscători, ați adus 
acest adevăr? Oare nu voi, cărturari și farisei, paznici cu scumpătate 
ai Legii, ne-aţi învăţat toate cele despre El? Cunoaștem noi limba 
ebraică? Nu tălmăciţi voi Scripturile? După ce Fecioara a născut, și 
chiar înainte de a naște, când aţi fost întrebaţi de Irod, n-aţi adus 

voi ca martor pe prorocul Miheia spre a întări cuvântul vostru? „Și 
tu, Betleeme”, spune prorocul, „casa lui Efrata, cu nimic nu ești mai 
mic între domnii ludeii, că dintru tine va ieși Povăţuitorul, Care 
va paște pe poporul Meu, Israel”* Bine a spus prorocul: „Din tine”. 
Dintre voi a ieșit și a venit pentru lumea întreagă. Cel care este 
vine, iar Cel care nu este Se zidește sau Se face. Însuși și era, și mai 
înainte era, și totdeauna era. Era întotdeauna ca Dumnezeu, ocâr- 
muind lumea, dar astăzi a venit și ca om, și ca Dumnezeu: ca om, 
păstorind poporul, iar ca Dumnezeu, mântuind lumea. 

O dușmani folositori! O învinuitori de oameni! Fără să vă dați 
seama aţi arătat pe Dumnezeul născut în Betleem. Fără să vă dați 
seama ați făcut cunoscut pe Stăpânul ascuns în iesle. Fără să vreţi 
ați vestit pe Cel care va sta în peșteră. Fără voia voastră aţi făcut 
bine. Aţi vrut să-L ascundeţi, dar L-aţi descoperit. 

Ai văzut ce dascăli neînvățaţi? Ceea ce învaţă, nu cunosc. 
Sunt flămânzi, și hrănesc. Sunt însetați, și adapă. Sunt săraci, și 
îmbogățesc. 

Veniţi să sărbătorim! Veniţi să prăznuim! Străin e chipul săr- 
bătorii, căci preaslăvit este cuvântul nașterii. Astăzi legătura cea 
veche s-a dezlegat, diavolul s-a rușinat, demonii au fugit, moar- 
tea s-a zdrobit, Raiul s-a deschis, blestemul s-a pierdut, păcatul s-a 
alungat, înșelăciunea s-a izgonit, adevărul a venit, credinţa pretu- 
tindeni s-a răspândit și s-a lățit. Vieţuirea celor de sus pe pământ 
s-a sădit, îngerii cu oamenii împreună viețuiesc, oamenii cu îngerii 
fără de teamă vorbesc. 

- Pentru ce? 

- Pentru că Dumnezeu pe pământ avenit și omul în cer s-a suit. 
Toate s-au împreunat. A venit pe pământ, întreg fiind în ceruri. 
Dumnezeu fiind, S-a făcut om fără să-nceteze a fi Dumnezeu. 
Cuvânt nepătimitor fiind, S-a făcut trup. S-a făcut trup pentru ca 
să Se sălășluiască întru noi. Dumnezeu nu S-a făcut, ci era. De asta 
S-a făcut trup, ca să-L primească ieslea pe Cel pe care nu-L încăpea 
cerul. De asta S-a așezat în iesle, ca să primească hrană de copil 
de la Maica-Fecioară, Cel care hrănește lumea. De asta Părintele 
„veacului ce va să fie” este ținut ca prunc la sân în braţe feciorești, 
tocmai pentru ca și magii să se poată apropia de El. 


4 Miheia 5, 1; Matei 2, 6. 

Astăzi și magii au venit și au făcut începutul lepădării de tiran. 
Astăzi cerul se laudă arătând prin stea pe Stăpânul cerului. Astăzi 
Domnul, stând pe norul ușor*al trupului, alergând în Egipt, se pare 
că fuge de viclenia lui Irod, dar de fapt fuge să împlinească spusa lui 
Isaia: „Fi-va”, spune el, „în ziua aceea Israel al treilea între asirieni 
şi între egipteni, fi-va binecuvântat poporul Meu în pământul pe 
care l-a binecuvântat Domnul Savaot, zicând: «Binecuvântat va fi 
poporul Meu, cel din Egipt și cel dintre asirieni și cel din Israel»”&. 

- Ce spui, iudeule? Cel dintâi a ajuns al treilea? Egiptenii și 
asirienii au fost puși înainte, și Israel cel întâi-născut este numărat 
pe urmă? 

- Da! Pe bună dreptate asirienii vor fi mai întâi, pentru că ei au 
fost cei dintâi care | s-au închinat Lui prin magi. Și egiptenii după 
asirieni, pentru că și ei L-au primit când a fugit de viclenia lui Irod. 
lar cel din urmă este numărat Israel, pentru că L-a cunoscut prin 
Apostoli după botezul în Iordan. 

A intrat în Egipt, zguduind cele făcute de mână ale Egiptului, 
nu fără pricină, ci pentru că închisese prin pieirea celor întâi-năs- 
cuți porțile Egiptului. Din această cauză a intrat astăzi în Egipt ca 
Întâi-Născut, ca să strice jalea vechii tristeți. Că Unul-Născut Se 
numește Hristos, o mărturisește astăzi Luca evanghelistul: „Și a năs- 
cut pe Fiul său, Cel Unul-Născut, și L-a înfășat și L-a culcat în iesle, 
pentru că nu aveau loc în casa de oaspeţi”. A intrat, dar, în Egipt 
ca să strice jalea vechii tristeți. În loc de biciuire a adus bucurie, în 
loc de noapte și întuneric a dăruit lumina mântuirii. Pângărită era 
atunci apa râului din pricina junghierii pruncilor nevârstnici. Cel 
care a înroșit odinioară apa a intrat în Egipt și a făcut curgerile râului 
născătoare de mântuire, curățind prin puterea Duhului blestemul 
și păgânătatea lor. Chinuiţi au fost atunci și egiptenii, căci, înnebu- 
nind, s-au lepădat de Dumnezeu. A intrat, dar, în Egipt și a umplut 
sufletele cele iubitoare de Dumnezeu de cunoașterea lui Dumnezeu, 
iar râului i-a dat puterea să crească mucenici mai roditori ca spicele. 

Dar, pentru scurtimea vremii, vreau să termin aici cuvântul 
meu. Aici voi termina, împlinind cuvântul [prin aceea] că, nepătimi- 
tor fiind Cuvântul, trup S-a făcut, neschimbată rămânându-l firea. 


s Cf. Isaia 19,1. 
5 Isaia 19, 24-25. 
S% Luca 2, 7. 


PREDICI LA SĂRBĂTORI ÎMPĂRĂTEȘTI 57 


Darcesă spun, ce să grăiesc? Văd peteslar și ieslea, văd pe Prunc 
și scutecele, văd nașterea Fecioarei lipsită de cele de trebuinţă. 
Toate încărcate de sărăcie, toate pline de lipsă. lată, bogăţie în mare 
sărăcie! Cum a sărăcit pentru noi, când era bogat? Cum n-a avut 
nici pat, nici așternut, ci a fost aruncat în ieslea goală? O sărăcie, 
izvor de bogăţie! O bogăţie nemăsurată, ce ai chip de sărăcie! În 
iesle stă, și zguduie lumea! În scutece se înfășoară, și va sfărâma 
legăturile păcatului. Încă n-a rostit cuvânt deslușit, și a și-nvățat pe 
magi, i-a și-ntors la credinţă. 

Ce să spun, ce să grăiesc? lată, Pruncul este înfășat în scutece 
și stă în iesle. De față-i și Maria, Fecioară și Mamă. De faţă-i și 
Iosif, așa-numitul tată. El bărbat se zice și Ea femeie se numește. 
Nume legiuite, dar goale de împreună-vieţuire. Gândește-le până la 
cuvinte, și nu până la lucruri. El s-a logodit numai, dar Duhul Sfânt 
a umbrit. De asta, nedumerit fiind Iosif, nu știa cum să-L numească 
pe Copil. Să-L numească născut din adulter, nu-ndrăznea; împo- 
triva Fecioarei cuvânt de hulă să arunce, nu putea. Copil al său să-L 
numească, nu suferea. Știa doar bine că nu cunoștea cum sau de 
unde S-a născut Pruncul. Din această cauză, pe când nedumerit 
era de lucru, răspuns i-a venit din cer prin glas de înger și i-a spus: 
„Nu te teme, losife! Cel născut din ea este de la Duhul Sfânt'$. Căci 
Duhul Sfânt a umbrit-o pe Fecioară. 

- Dar pentru ce Se naște din Fecioară? Pentru ce păzește nevă- 
tămată fecioria? 

- Pentru că altădată diavolul a înșelat pe Eva, pe când era 
fecioară; de aceea, Maria fiind fecioară, Gavriil i-a binevestit. 
Înșelată fiind Eva, a născut cuvânt pricinuitor de moarte, iar Maria, 
binevestită fiind, a născut pe Cuvântul în trup, de viață veșnică pri- 
cinuitor nouă. Cuvântul Evei a arătat pomul prin care Adam din Rai 
s-a izgonit, iar Cuvântul născut din Fecioară a arătat crucea prin 
care tâlharul, în chipul lui Adam, în Rai a fost primit. Deoarece nici 
păgânii, nici iudeii, nici ereticii nu credeau că Dumnezeu a născut 
pe Cuvântul fără sămânță și fără pătimire, de aceea, când Se naște 
azi din trup pătimitor, a păstrat nepătimitor trupul cel pătimitor, 
ca să arate că, după cum atunci când S-a născut din Fecioară n-a 
stricat fecioria, tot astfel și Dumnezeu a născut dumnezeiește ca 
Dumnezeu pe Dumnezeu-Cuvântul, rămânând neîmpuținată și 

neschimbată sfânta Lui Fiinţă. lar pentru că oamenii L-au părăsit 
pe Dumnezeu și au cioplit dumnezei în chip de om, cărora le slu- 
jeau spre ocara Ziditorului, pentru aceasta Cuvântul lui Dumnezeu, 
Dumnezeu fiind, S-a arătat în chip de om, ca să strice și minciuna și 
să-i facă pe nesimţite să-l slujească Lui. 

Acestuia, dar, lui Hristos Celui care face trecerea prin cele fără 
de trecere, să-l înălțăm slavă, împreună cu Tatăl și cu Sfântul Duh, 
acum și pururea și în vecii vecilor. Amin. 


Cuvântare la Botezul Domnului” 


| 


Voi toţi sunteţi astăzi veseli și numai eu sunt trist. Într-adevăr, 
când îmi arunc ochii peste mulțimea aceasta duhovnicească, când văd 
această bogăţie nesfârșită a Bisericii și când mă gândesc apoi că odată 
cu trecerea sărbătorii va pleca în grabă și mulțimea aceasta de aici, mă 
întristez, mă doare sufletul că Biserica, ea care a dat naștere atâtor fii, 
nu poate să se bucure de ei la fiecare adunare“, ci numai în sărbători. 
Cât de mare ar fi veselia duhovnicească, cât de mare bucuria, cât de 
mare slava lui Dumnezeu, cât de mare folosul sufletelor, dacă la fie- 
care adunare aș vedea tot atât de pline sânurile Bisericii! Corăbierii și 
cârmacii fac totul ca să străbată și să ajungă în port; noi, dimpotrivă, 
necontenit ne străduim să tulburăm marea vieții noastre, ne cufun- 
dăm mereu în furtunile grijilor lumești, suntem prinși de treburile din 
pieţe și de la tribunale, iar aici abia de ne vedem o dată sau de două ori 
pe an. Sau nu știți oare că Dumnezeu a așezat bisericile în orașe așa 
cum a aşezat porturile în mări, pentru ca să ne adăpostim în ele de vâr- 
tejul zgomotelor din lume și să ne bucurăm de cea mai mare liniște? 
În biserică nu aveţi a vă teme nici de furtuna valurilor, nici de năvala 
hoților, nici de atacul făcătorilor de rele, nici de furia vânturilor și nici 
de vătămarea fiarelor, căci biserica este liman lipsit de toate acestea, 
liman duhovnicesc al sufletelor. Voi înșivă sunteți martorii spuselor 
mele. Descărcaţi-vă acum sufletul, și veți dobândi aici mai multă 
liniște! Aici, în biserică, mânia nu te necăjește, pofta nu te arde, invi- 
dia nu te roade, deznădejdea nu te bântuie, dragostea de slava deșartă 
nu-ți strică sufletul. Biserica potolește toate aceste fiare. Cuvintele 
dumnezeieștilor Scripturi intră ca niște descântece dumnezeiești în 
suflet prin urechi și adorm toate aceste patimi necugetate. Cât de 
nefericiți sunt, dar, oamenii că pot să aibă parte de o atât de mare filo- 
sofie, dar nu vin des la mama obștească a tuturor, la Biserică! Poţi oare 
să-mi spui care îndeletnicire e de mai mare trebuință decât asta? Care 
întâlnire e mai folositoare? 


%7 PG 49, 363-372. A fost tradusă în românește de mitropolitul GRIGORIE DASCĂLUL, în: 
Cuvinte de Sfântul loan Gură de Aur, București, 1827, f. 128r-131v, și de Pr. D. FECIORU, în: 
SFÂNTUL IOAN HRISOSTOM, Cuvântări la praznice ..., pp. 48-56. 

Dar ce piedică te face să nu vii la biserică? Îmi vei spune negreșit 
că sărăcia te împiedică să vii la această frumoasă adunare. Dar scuza 
asta nu-i binecuvântată. Săptămâna are șapte zile; pe aceste șapte 
zile Dumnezeu le-a împărţit cu noi și n-a luat Fl mai multe, iar 
nouă ne-a dat mai puține, sau, mai bine spus, nici nu le-a împărțit 
pe jumătate, n-a luat El trei și nouă ne-a dat trei, ci ţie ţi-a dat șase, 
iar Lui l-a rămas una. Dar nici în această singură zi nu vrei să te 
desparţi de grijile cele lumești! Deci și tu cu această zi faci ceea ce 
fac jefuitorii de lucruri sfinte: Îi furi această zi sfântă, rânduită pen- 
tru ascultarea cuvintelor duhovnicești, și o petreci în griji lumești. 
Dar pentru ce vorbesc de ziua întreagă? Fă și tu cu ceasurile acestei 
zile ce a făcut văduva aceea cu milostenia! A aruncat doi bănuţi în 
cutia templului și a atras asupra ei bunăvoința lui Dumnezeu”. Fă 
și tu tot așa! Dă-l lui Dumnezeu două ceasuri din zi și vei aduna 
în casa ta câștigul a mii de zile. lar dacă nu vrei, ia aminte să nu 
pierzi cumva ostenelile unor ani întregi, pentru că n-ai voit să te 
desparţi o mică parte din zi de câștigurile cele lumești. Dumnezeu 
obișnuiește, când e disprețuit, să risipească averile adunate, așa 
precum spunea și iudeilor, amenințându-i când nu aveau grijă de 
templu: „«Le-aţi adus pe acestea în casele voastre și le-am suflat», 
zice Domnul”7. 

Spune-mi, te rog, cevom putea să învăţăm din cele de trebuință 
dacă tu vii la biserică o dată sau de două ori pe an? Ce vom putea 
să te învăţăm despre suflet, despre trup, despre nemurire, despre 
Împărăţia cerurilor, despre pedeapsă, despre iad, despre îndelunga 
răbdare a lui Dumnezeu, despre iertare, despre pocăință, despre 
botez, despre iertarea păcatelor, despre lumea cea de sus, despre 
lumea cea de jos, despre firea omenească, despre îngeri, despre 
răutatea demonilor, despre uneltirile diavolului, despre purtarea în 
viață, despre dogme, despre dreapta credință, despre ereziile cele 
stricătoare de suflet? Pe acestea, și mai mult decât acestea, trebuiesă 
le știe creștinul, ca să poată da răspuns celor care-l întreabă. Dar voi 
nu puteţi ști nici cea mai mică parte din aceste învățături, pentru 
că, dacă veniți la biserică o dată pe an, și atunci fără luare-aminte, 
veniți pentru obiceiul sărbătorii, și nu pentru evlavia sufletu- 
lui. Ce bine ar fi dacă ați învăţa temeinic toate aceste învățături 


59 Cf. Marcu 12, 42-44. 
7 Agheu 1, 9. 

numai dintr-o singură venire la biserică! Dar asta nu-i cu putință! 
Să vă explic. Mulţi dintre cei de față aveți slugi și fii; când voiți să le 
daţi să înveţe carte sau o meserie pe care le-o alegeți, dintr-odată 
nu le mai daţi voie să vină acasă; le dați așternut, hrană și toate cele 
de trebuinţă și-i trimiteţi să locuiască în casa dascălului și nu-i mai 
lăsaţi să vă calce pragul casei, pentru ca traiul neîntrerupt alături 
de dascăl să le dea putinţa să înveţe mai bine, nefiind stânjeniți la 
învățătură de nicio grijă. Însă aici, în biserică, nu e vorba să învățați 
o meserie sau o știință oarecare, ci pe cea mai mare decât toate, 
anume cum trebuie să Îi placi lui Dumnezeu și să dobândești cele 
cerești. Și socotiți oare că puteţi învăța această știință trândăvin- 
du-vă? Ce mare nebunie este să gândești așa! Că învățatul este 
un lucru care are nevoie de multă luare-aminte, ascultă ce spune 
Domnul: „Învăţați de la Mine, că sunt blând și smerit cu inima””, 
iar prorocul zice: „Veniţi, fiilor, ascultaţi-mă, vă voi învăţa frica 
Domnului!”2; şi iarăși: „Îndeletniciți-vă şi cunoașteţi că Eu sunt 
Dumnezeu”2. Prin urmare, cel care vrea să dobândească această 
filosofie dumnezeiască trebuie să studieze mult. 


II 


Dar, ca să nu cheltuim tot timpul cu învinuiri aduse celor care 
nu vin la biserică, haide să vorbim” despre sărbătoarea de azi, 
mulțumindu-ne, pentru îndreptarea trândăviei acelora, cu cele pe 
care le-am spus. 

Mulţi ţin sărbătorile, știu numele lor, dar nu știu cauzele pen- 
tru care se serbează. Toată lumea știe că sărbătoarea de astăzi se 
numește Epifanie, Arătare. Dar care este această arătare, dacă este 
una sau sunt două, asta nu se știe. Și e mare rușine și mare batjocură 
că prăznuim această sărbătoare în fiecare an, dar nu cunoaștem 
cauza el. 

Mai întâi trebuie să spun dragostei voastre că nu este o singură 
arătare a Domnului, ci două. Una, aceasta de acum, care s-a sfârșit, 
iar a doua, aceea ce va să vină, care se va face cu slavă la sfârșitul 
lumii. Și despre amândouă aceste arătări l-aţi auzit astăzi pe Pavel 


? Matei u, 29. 

2 Psalmul 33, n. 

2 Psalmul 45, 10. 

7 În text: „să filosofăm”. 

vorbindu-i lui Tit. Despre arătarea cea dintâi, pe care o prăznuim 
azi, grăiește așa: „Harul cel mântuitor al lui Dumnezeu s-a arătat 
tuturor oamenilor, învățându-ne să lepădăm fărădelegea și poftele 
lumești și să viețuim în veacul de acum în curăţie, cu dreptate și cu 
evlavie”; despre arătarea ce va să vină grăiește așa: „Așteptând feri- 
cita nădejde și arătarea slavei marelui Dumnezeu și Mântuitorului 
nostru lisus Hristos"7. lar prorocul loil spunea despre cea de a 
doua arătare așa: „Soarele se va preface în întuneric și luna în sânge 
înainte de a veni ziua Domnului, cea mare și arătată”7. 

Dar pentru care pricină se numește Epifanie, Arătare, ziua în 
care S-a botezat Domnul, și nu ziua în care S-a născut? Căci ziua 
de azi este ziua în care S-a botezat, în care a sfinţit firea apelor. De 
aceea, în sărbătoarea aceasta, la miezul nopții, toți iau apă și o duc 
acasă și o păstrează tot anul, căci astăzi au fost sfinţite toate apele; 
și minunea e vădită: apa aceasta nu se strică cu trecerea timpului, 
apa aceasta scoasă astăzi rămâne limpede și proaspătă un an, doi și 
adeseori chiar trei ani și după atâta vreme se ia la întrecere cu apa 
adusă acum de la izvor. Deci pentru care motiv se numește Arătare 
ziua aceasta a Botezului Domnului, și nu ziua Nașterii Sale? 

Pentru că Domnul n-a ajuns cunoscut tuturor când S-a născut, 
ci când S-a botezat. Că mulțimea nu-L cunoștea și nu știa cine este, 
ascultă-l pe loan Botezătorul, care spune: „În mijlocul vostru stă 
acela pe Carevoi nu-L știţi”7. Dar de ce să ne minunăm că alţii nu-L, 
cunoșteau, când însuși loan Botezătorul nu L-a cunoscut decât în 
ziua în care L-a botezat? „Căci și eu”, spune el, „nu-L cunoșteam; 
dar Cel care m-a trimis să botez cu apă, Acela mi-a spus: «Peste Cel 
care vei vedea Duhul pogorându-Se și rămânând peste El, Acela 
este Cel care botează cu Duh Sfânt» 

Este deci lămurit din cele spuse mai sus că sunt două arătări ale 
Domnului. Dar e de neapărată trebuinţă să spun pentru care motiv 
S-a botezat Hristos și cu ce botez S-a botezat. Că trebuie să știm și 
una, și alta. Mai întâi am să arăt dragostei voastre cu ce fel de botez 
S-a botezat Hristos. De vom ști asta, vom ști și pentru care motiv 
S-a botezat. 


75 Tit 2, 11-12. 
7% Tit 2,13. 
77 loil 2, 10. 
% loan 1, 26. 
% loan 1, 33. 

Era un botez, botezul iudaic. Acesta curățea murdăriile 
trupești, nu păcatele sufletești. Nu-l izbăvea pe om de păcate, nici 
dacă desfrâna, nici dacă fura, nici dacă săvârșea vreun alt păcat 
de felul acestora. Dar, dacă omul se atingea de oase de mort, dacă 
gusta vreo mâncare oprită de Lege, dacă venea de la vreo strică- 
ciune, dacă se apropia de vreun lepros, atunci se spăla; era necurat 
până seara, apoi era curat. „Să se spele trupul lui cu apă curată”, 
spune Scriptura, „și va fi necurat până seara și se va curăți.'% De 
fapt, acestea nu erau nici păcate, nici necurăţii. Dar Dumnezeu 
a rânduit asta, ca prin astfel de curăţiri cu apă să-i facă pe iudeii 
cei nedesăvârșiți mai cucernici și să-i facă de la început mai atenţi 
pentru păzirea poruncilor celor mai mari. 


III 


Deci botezul iudaic nu curățea păcatele, ci numai murdăriile 
trupești. Botezul nostru nu-i așa; e cu mult mai mare și plin de 
mult har. Izbăvește de păcate, curățește sufletul, dă harul Duhului. 

Botezul lui loan era mult mai mare decât botezul iudaic, 
dar mai smerit decât al nostru; era ca un fel de pod între cele 
două botezuri, care ducea de la botezul iudaic la cel creștin. loan 
nu îi îndemna pe oameni să țină seamă de necurăţiile trupești, 
ci-i îndemna și-i sfătuia să se îndepărteze de acelea, să se întoarcă 
de la viciu la virtute, să aibă nădejdile de mântuire în săvârșirea 
faptelor bune, nu în tot felul de botezuri și curăţiri cu apă. loan 
Botezătorul nu spunea: „Spală-ți hainele tale și spală-ți trupul tău 
și vei fi curat .... 

- Dar ce spunea? 

- „Faceţi rod vrednic de pocăință!” 

Deci botezul lui loan era mai mare decât botezul iudaic, dar 
mai smerit decât al nostru, pentru că botezul lui loan nu dădea nici 
Duhul Sfânt, nici iertarea prin har. Poruncea pocăință, dar nu avea 
puterea să ierte păcatele. De asta și spunea loan: „Eu vă botez cu 
apă, dar Acela vă va boteza cu Duh Sfânt și cu foc”. Se vede, dar, că 
loan nu boteza cu Duh Sfânt. 


% Leviticul 15, 5, 13. 
* Matei 3, 8. 
%2 Matei 3, ui. 


64 SFÂNTUL IOAN GURĂ DE AUR 


- Dar ce înseamnă „cu Duh Sfânt și cu foc”? 

Ca să înțelegeţi aceste cuvinte, aduceți-vă aminte de ziua aceea 
în care s-au arătat Apostolilor limbi împărţite ca de foc și au stat 
pe fiecare dintre ei&. Că botezul lui Ioan era nedesăvârșit, că nu 
avea nici harul Domnului și nici nu dădea iertare de păcate se mai 
vede și din următorul fapt: Pavel a găsit niște ucenici și i-a între- 
bat: „«Aţi primit Duhul Sfânt după ce aţi crezut?» lar ei i-au răs- 
puns: «Dar nici n-am auzit dacă este Duh Sfânt». Atunci Pavel le-a 
spus: «Deci în ce v-aţi botezat?» lar ei au răspuns: «Cu botezul lui 
loan». Și a spus Pavel: «loan a botezat cu botezul pocăinței»"8. Al 
pocăinţei deci, nu al iertării. 

- Dar pentru care pricină a botezat loan? 

- Pricina o spune tot Apostolul: „loan a spus poporului să 
creadă în Cel care vine după el, adică în Domnul lisus. Și, auzind 
ei, s-au botezat în numele Domnului lisus. Și, punându-și Pavel 
mâinile peste ei, a venit Duhul cel Sfânt asupra lor”. 

Ai văzut că botezul lui loan era nedesăvârșit? Dacă ar fi fost 
desăvârșit, Pavel nu i-ar fi botezat din nou, nici nu și-ar fi pus mâi- 
nile peste ei. Dar așa, pentru că a făcut și una și alta, a arătat superi- 
oritatea botezului apostolic și a arătat, totodată, că botezul lui loan 
este cu mult mai prejos de botezul creștin. 

Am aflat deci din cele spuse mai sus deosebirea dintre botezuri. 
Acum trebuie să spun pentru care pricină S-a botezat Hristos și cu 
ce botez S-a botezat. Nu S-a botezat nici cu botezul iudaic, cel de 
mai înainte, nici cu botezul nostru cel de mai târziu, pentru că nu 
avea nevoie de iertarea păcatelor. Cum ar fi avut oare nevoie de ier- 
tarea păcatelor Cel care nu are niciun păcat? Căci spune Scriptura: 
„Păcat n-a făcut, nici viclenie nu s-a găsit în gura Lui'5; și iarăși: 
„Cine dintre voi Mă vădește de păcat?” Nici trupul Domnului nu 
era lipsit de Duhul. Cum ar fi fost lipsit de Duhul, când trupul Lui 
dintru început a fost făcut de Duhul? 

- Atunci pentru ce S-a botezat Hristos, dacă trupul Lui nu era 
lipsit de Duhul Sfânt și nici nu avea păcate? 

- Răspunsul la această întrebare îl veți cunoaște după ce veţi 
afla mai întâi cu ce botez S-a botezat Hristos. 


8 Cf. Faptele 2, 3. 
8 Faptele 19, 2-4. 
% Faptele 19, 4-6. 
5% 1 Petru 2, 22. 

- Dar cu ce botez S-a botezat? 

- Nu S-a botezat nici cu botezul iudaic, nici cu botezul nostru, 
ci cu botezul lui loan. 

- De ce? 

- Ca să afli, chiar din natura acestui botez, că Hristos nu S-a 
botezat nici pentru iertarea păcatelor, nici pentru că avea nevoie de 
harul Duhului. Botezul lui loan, după cum am arătat mai sus, nu 
putea săvârși nici una, nici alta. Deci se vede din acestea că Hristos 
n-a venit la lordan pentru iertarea păcatelor și nici pentru harul 
Duhului. Dar, ca să nu socotești cumva că a venit pentru pocăință, 
precum ceilalți oameni, loan a îndreptat o astfel de părere greșită. 
Și ascultă cum celorlalți oameni le spunea: „Faceţi rod vrednic de 
pocăință”; lui Hristos însă, ascultă ce-l spune: „Eu am trebuință 
să fiu botezat de Tine, și Tu vii la mine?” A grăit aceste cuvinte ca 
să arate că Hristos nu a venit la el mânat de aceeași nevoie precum 
ceilalți oameni, ca să arate că el este cu totul nevrednic să-L boteze, 
ca să arate că Hristos este cu mult mai mare decât el, Botezătorul, 
și neasemuit mai curat. 

- Pentru care motiv, dar, S-a botezat Hristos, dacă n-a făcut 
asta nici pentru pocăință, nici pentru iertarea păcatelor, nici pen- 
tru harul Duhului? 

- Pentru două motive. Pe unul îl spune ucenicul, iar pe celălalt 
i-l spune lui loan Însuși Domnul. 

- Care este, dar, motivul botezului lui Hristos după spusa lui 
loan? 

- Ca să-L facă cunoscut mulțimilor. Așa cum spunea și Pavel, 
că „loan a botezat cu botezul pocăinţei, ca să creadă în Cel carevine 
după el”. Asta s-a săvârșit prin botezul lui Hristos. Mărturia lui 
loan ar fi fost pusă la îndoială și i-ar fi fost greu să meargă la casa fie- 
căruia cu Hristos de mână, să se apropie de ușă, să-i cheme afară și 
să le spună, arătându-L. pe Hristos: „Acesta este Fiul lui Dumnezeu. 
La fel de îndoielnică ar fi fost mărturia lui dacă L-ar fi luat și L-ar 
fi dus în sinagogă să-L. arate. Dar, când popoare întregi, din fie- 
care oraș, erau revărsate la Iordan și stăteau pe malurile râului, a 
venit și lisus să Se boteze și să primească întărire și adeverire de sus 


8 Matei 3, 8. 
s Matei 3, 14. 
% Faptele 19, 4. 

prin glasul Tatălui și prin pogorârea Duhului în chip de porumbel; 
atunci mărturia lui loan despre El nu mai putea fi pusă la îndoială. 
Pentru aceea, cuvintele lui loan: „Și eu nu-L cunoșteam”” fac măr- 
turia lui vrednică de crezare. loan era rudă, după trup, cu Hristos 
- „căci, iată, Elisabeta, rudenia ta, a zămislit un fiu”*, spune Mariei 
îngerul despre mama lui loan, iar dacă mamele sunt rude, atunci 
negreșit și copiii. Deci loan era rudă după trup cu Hristos și, ca să 
nu pară că loan dă mărturia despre Hristos din pricina înrudirii, 
harul Duhului a rânduit ca loan să-și petreacă în pustie vârsta lui 
cea de la început, ca să nu se creadă că face o astfel de mărturisire 
de dragul prieteniei sau pentru cine știe ce scop ascuns, ci că L-a 
vestit așa cum a aflat de la Dumnezeu. Pentru aceea loan a spus: „Și 
eu nu-L cunoșteam”. 

- Dacă nu-L cunoșteai, de unde ai aflat-o, loane? 

- „Cel care m-a trimis să botez cu apă”, răspunde loan, „Acela 
mi-a spus."% 

- Ce ţi-a spus? 

- „Peste Cel carevei vedea Duhul pogorându-Se ca un porumbel 
și rămânând peste EI, Acela este Cel care botează cu Duh Sfânt." 

Vezi, dar, că Duhul cel Sfânt n-a venit să Se pogoare atunci 
pentru întâia oară peste Hristos, ci ca să arate pe Cel propovăduit, 
să-L facă cunoscut tuturor prin zborul Său, ca și cum L-ar arăta cu 
degetul. Pentru aceasta deci a venit Hristos la botez. 

A mai venit însă și pentru altă pricină, pe care El Însuși o spune. 

- Care-i aceasta? 

- Când loan a spus: „Eu am trebuinţă să fiu botezat de Tine, și 
Tu vii la mine?', Hristos i-a răspuns, zicând: „Lasă acum, căci așa se 
cuvine, să plinim toată dreptatea”. Ai văzut înțelepciunea slugii? 
Ai văzut smerenia Stăpânului? 

- Ce înseamnă „să plinim toată dreptatea”? 

- Dreptatea înseamnă împlinirea tuturor poruncilor, de pildă 
ca atunci când spune: „Erau amândoi drepţi, umblând fără prihană 
în poruncile Domnului”*$. Așadar, pentru că toți oamenii trebuiau 


” loan 1, 31. 

% Luca 1, 36. 

% loan 1, 33. 

9% loan 1, 33. 

să împlinească această dreptate și pentru că niciunul n-a împli- 
nit-o desăvârșit și nici n-a îndeplinit-o, de aceea a venit Hristos și a 
împlinit această dreptate. 


IV 


Dar poate că va întreba cineva: 

— Ce dreptate a împlinit Hristos prin botezul Lui? 

- S-a supus prorocului, iar aceasta era o faptă de dreptate. 
Așa precum S-a tăiat împrejur, a adus jertfă, a păzit sâmbetele, a 
ţinut sărbătorile iudaice, tot astfel a adăugat și ceea ce lipsea: S-a 
supus prorocului care boteza. Că era voința lui Dumnezeu ca toţi 
să se boteze atunci, ascultă ce spune loan: „Cel care m-a trimis să 
botez cu apă”; dar ascultă ce spune și Hristos: „Vameșii și poporul 
au împlinit dreptatea lui Dumnezeu, botezându-se cu botezul lui 
loan; dar fariseii și cărturarii au lepădat voinţa lui Dumnezeu, pen- 
tru că nu au fost botezați de el”. Prin urmare, dacă dreptatea stă în 
a te supune lui Dumnezeu, iar dacă Dumnezeu a trimis pe loan ca 
să boteze poporul, atunci Hristos a împlinit-o și pe aceasta împre- 
ună cu toate celelalte porunci. Să ne închipuim că poruncile Legii 
sunt două sute de dinari. Datoria aceasta trebuia plătită de neamul 
nostru. N-a plătit-o. Moartea ne stăpânea, pentru că eram vinovați. 
A venit Hristos și ne-a găsit stăpâniți de moarte. A plătit datoria, 
a împlinit ce trebuia și ne-a scos pe noi, care nu aveam cu ce plăti. 
Din pricina asta Hristos n-a spus: „Se cuvine să facem cutare și 
cutare, ci: „Să plinim toată dreptatea”%. „Mie, ca Stăpân, ca Unul 
ce am”, spune Hristos, „Mi se cuvine să dau pentru cei care nu au." 

Pentru asta S-a botezat Hristos, ca să arate că împlineşte 
toată Legea. Această pricină și aceea spusă mai înainte sunt moti- 
vele botezului Domnului. De asta și Duhul S-a pogorât în chip de 
porumbel. Căci, acolo unde-i împăcarea cu Dumnezeu, acolo-i și 
porumbelul. La corabia lui Noe a venit o porumbiţă cu o ramură de 
măslin, semn al iubirii de oameni a lui Dumnezeu și al izbăvirii de 
potop; aici, la botez, vine Duhul în chip de porumbel, nu în trup de 
porumbel - trebuie știut bine lucrul acesta -, ca să vestească lumii 

mila lui Dumnezeu, dar, în același timp, să arate că un om duhovni- 
cesc trebuie să fie fără viclenie, fără răutate și curat. Așa cum spune 
și Hristos: „De nu vă veţi întoarce și nu veţi fi ca pruncii, nu veţi 
intra în Împărăţia cerurilor”. Corabia aceea a lui Noe, după ce 
s-a terminat potopul, a rămas pe pământ; corabia aceasta, după ce 
s-a sfârșit mânia lui Dumnezeu, a fost răpită în cer și Trupul acela 
neîntinat și neprihănit este acum la dreapta Tatălui. 

Dar, pentru că am pomenit de Trupul Domnului, este de nea- 
părată trebuinţă ca, la sfârșitul cuvântului, să vă vorbesc puţin și de 
Trupul Domnului. Știu că mulți dintre noi ne apropiem acum de 
această Sfântă Masă, pentru că este obiceiul ca la această sărbătoare 
să ne împărtășim. Ar trebui însă, așa precum v-am spus de multe 
ori și mai înainte, să nu ținem seamă de sărbătoare când avem să ne 
împărtășim, ci să ne curățim cugetul, și atunci să ne apropiem de 
Sfânta Jertfă. Cel pângărit și necurat nici în sărbători nu are drep- 
tul să se împărtășească cu acest Trup sfânt și înfricoșător; cel curat 
însă, cel care și-a șters bine, prin pocăință, păcatele, acela are drep- 
tul, și în sărbători și oricând, să se împărtășească cu dumnezeieștile 
Taine, acela merită să se bucure de darurile lui Dumnezeu. Dar 
nu știu cum se face că unii nu ţin seamă de lucrul acesta și mulți 
creștini, plini de mii și mii de păcate, când văd că vine sărbătoarea, 
ca și cum ar fi împinși chiar de sărbătoare, se apropie de Sfintele 
Taine, pe care niște oameni ca aceștia nici n-au dreptul să le vadă; pe 
cei pe care-i cunoaștem îi oprim, iar pe cei pe care nu-i cunoaștem 
îi lăsăm în seama lui Dumnezeu, Cel care știe ascunzișurile inimii 
fiecăruia. Astăzi însă voi căuta să îndreptez un păcat săvârșit de toți 
în văzul tuturor. 

- Care este acest păcat? 

- Păcatul acesta este că nu ne apropiem cu frică de Sfintele 
Taine, ci bătând din picioare, lovind, plini de mânie, strigând, ocă- 
rând, împingând pe vecini plini de tulburare. De multe ori am spus 
lucrul acesta și nu voi înceta să-l spun. 

Nu vedeți câtă ordine este la jocurile olimpice, când agonote- 
tul merge prin piaţă cu cununa pe cap, cu haina ridicată, cu toiagul 
în mână, și când crainicul strigă să fie liniște cu bună rânduială? Nu 
este oare o nebunie ca acolo unde trece diavolul cu alai să fie atâta 
liniște, iar aici, unde Hristos ne cheamă la EI, să fie atâta tulburare? 


'% Matei 18, 3. 

În piaţă, liniște, și în biserică, strigăt? Pe mare, vreme senină, iar în 
port, valuri? 

Spune-mi, omule, pentru ce faci zgomot? Pentru ce te grăbești? 

Te cheamă oare nevoia afacerilor? Știi oare că ai afaceri în cea- 
sul acela? Ţi-aduci aminte că ești pe pământ? Mai socotești oare că 
ești cu oamenii când vii să te împărtășești? Nu înseamnă oare că ai 
o inimă de piatră când socotești că, în vremea Sfintei Împărtășiri, 
mai stai cu oamenii, și nu dănțuiești cu îngerii, împreună cu care ai 
înălțat acel cântec tainic, împreună cu care l-ai adus lui Dumnezeu 
cântarea de biruință? De aceea ne-a și numit Hristos vulturi, 
zicând: „Unde va fi stârvul, acolo se vor aduna și vulturii”, ca să 
ne urcăm la cer, pentru ca, ușurându-ne, să zburăm sus, sus de tot, 
pe aripile Duhului. Noi însă ne târâm pe jos ca șerpii și mâncăm 
pământ. Vreți să vă spun de unde vin zgomotul și strigătul? Că nu 
stau ușile bisericii totdeauna închise, că vă îngăduim să vă duceţi 
acasă înainte de cea din urmă rugăciune de mulțumire după Sfânta 
Împărtășanie. Iar fapta este un mare dispreţ aruncat Domnului. Ce 
faci, omule? Pleci din biserică, te duci când Hristos este de față, 
când îngerii stau alături de EI, când este pusă înainte această Masă 
înfricoșătoare, când frații tăi încă se împărtășesc? De ești poftit la 
un ospăț, nu îndrăznești să te scoli de la masă și să pleci înainte 
de prietenii tăi, care stau încă la masă, chiar dacă te-ai săturat, iar 
aici, unde se săvârșesc Tainele lui Hristos cele înfricoșătoare, când 
încă se săvârșește sfânta slujbă, tu părăsești slujba la jumătatea 
ei și pleci? Mai este vrednică de iertare o astfel de faptă? Mai are 
vreun cuvânt de apărare? Vreți să vă spun ce faptă săvârșesc cei care 
pleacă înainte de terminarea slujbei și nu cântă la sfârșitul Cinei 
cântările cele de mulțumire? Poate este greu de purtat ceea ce am 
să vă spun, dar totuși trebuie să o spun neapărat din pricina trândă- 
viei multora. luda a luat parte la cea din urmă Cină, aceea din cea 
din urmă noapte, dar s-a sculat și a plecat în timp ce ceilalți stăteau 
încă la masă. Fi bine, pe Iuda îl imită aceia care pleacă din biserică 
înainte de cea din urmă rugăciune de mulțumire. Dacă luda n-ar fi 
ieșit, n-ar fi ajuns vânzător; dacă nu i-ar fi părăsit pe ceilalți uce- 
nici, nu ar fi pierit; dacă nu s-ar fi dezlipit de turmă, nu l-ar fi găsit 
lupul singur și nu l-ar fi mâncat; dacă nu s-ar fi despărțit de Păstor, 
nu l-ar fi răpit fiara sălbatică. De asta luda era cu iudeii, iar ucenicii 

au ieșit cântând împreună cu Stăpânul. Vezi, dar, că cea din urmă 
rugăciune după Sfânta Jertfă se face așa cum s-a făcut rugăciune 
după Cina cea de Taină? 

Și acum, iubiţilor, să ne gândim la cele spuse, la acestea să 
cugetăm, temându-ne de pedeapsa ce ne așteaptă pentru un păcat 
ca acesta! Hristos îți dă Trupul Lui, iar tu nu-L răsplătești nici 
cu cuvântul, nici nu-l mulțumești pentru cele ce ai primit. Când 
mănânci mâncarea cea de toate zilele, îndată după ce mănânci te 
închini și mulțumești, dar, când te împărtășești — tu, om și cu o fire 
sărmană - cu hrana aceasta duhovnicească, ce depășește toată firea 
văzută și nevăzută, pentru ce nu rămâi să mulțumești și cu cuvân- 
tul, și cu fapta? Nu este oare vrednică o astfel de faptă de cea mai 
mare pedeapsă? 

Nu spun aceste lucruri ca să mă lăudaţi, ca să mă aplaudaţi, ca 
să strigaţi, ci ca să vă aduceți aminte la timp de aceste cuvinte și să 
arătați rânduiala cuvenită. Sfânta Jertfă se numește Taină și este 
Taină. lar acolo unde este taină, trebuie multă tăcere. Așadar, cu 
multă tăcere, cu multă ordine, cu evlavie cuvenită să ne apropiem 
de această sfinţită Jertfă, ca să atragem mai mult bunăvoința lui 
Dumnezeu, ca să ne curățim sufletul și să avem parte de bunătăţile 
cele veșnice, pe care să dea Dumnezeu să le dobândim noi toţi, cu 
harul și cu iubirea de oameni ale Domnului nostru lisus Hristos, 
cu Care Tatălui, împreună cu Sfântul Duh, [fie-l] slava, puterea și 
închinăciunea acum și pururea și în vecii vecilor. Amin. 


Omilia I la trădarea lui luda'* 


Puţine cuvinte sunt de trebuinţă să spun astăzi către dragos- 
tea voastră. Și sunt cu trebuință puţine nu pentru că vă plictisiți 
de mulțimea cuvintelor, căci nu pot găsi un alt oraș care să fie 
aşa de îndrăgostit de ascultarea cuvintelor duhovnicești ca orașul 
nostru. Voi grăi, dar, puţine cuvinte nu pentru că vă obosesc cu 
mulțimea spuselor mele, ci pentru că azi este o pricină deosebită 
pentru un cuvânt scurt. Văd pe mulți credincioși că se grăbesc să 
se împărtășească cu înfricoșătoarele Taine. Ca să nu pierdeţi deci 
nici Masa aceea și să nu fiți lipsiţi nici de cuvintele mele, trebuie să 
fie măsurată cuvântarea mea, ca să câștigați și dintr-o parte, și din 
alta. Să vă apropiaţi cu frică și cu cutremur și cu evlavia cuvenită de 
înfricoșătoarea și cutremurătoarea Împărtășanie și, încărcați și cu 
bunătăţile acestei Mese, și cu cuvintele mele, așa să plecaţi de aici. 

Astăzi, iubiţilor, Domnul nostru lisus Hristos a fost vândut, 
căci în seara acestei zile L-au luat iudeii și au plecat. Să nu te întris- 
tezi când auzi că lisus a fost vândut! Dar, mai bine spus, întris- 
tează-te și plângi cu amar, dar nu pentru lisus cel vândut, ci pentru 
vânzător! Cel vândut a mântuit lumea, vânzătorul însă și-a pierdut 
sufletul. Cel vândut stă la dreapta Tatălui în ceruri, vânzătorul însă 
este acum în iad, suferind chinul cel cumplit. Pe el plânge-l, pe el 
jelește-l, pentru el suspină, pentru că și Stăpânul nostru pentru el a 
lăcrimat. „Văzându-l, lisus”, spune Scriptura, „S-a tulburat și a zis: 
«Unul dintre voi Mă va vinde»."* 

Cât e de mare milostivirea Stăpânului! Cel vândut plânge pen- 
tru vânzător! „Văzându-l, lisus S-a tulburat și a zis: «Unul dintre 
voi Mă va vinde». 

- Pentru ce S-a întristat Domnul? 

- Pentru ca să ne arate și dragostea Lui, dar, totodată, să ne 
și înveţe că totdeauna este drept să plângem nu pe cel care suferă 


' PG 49, 373-382. A fost tradusă în limba română în Viețile sfinților din luna Martie, 
Mânăstirea Neamţu, 1813, f. 26or -265r; de Pr. D. FECIORU, în: SFÂNTUL IOAN HRISOSTOM, 
Cuvântări la praznice ..., pp. 59-79; cf. D. FECIORU, Bibliografia traducerilor ..., nr. 180. 

răul, ci pe cel care face răul. Este mai rău a face răul decât a suferi 
răul, dar, mai bine spus, nu este rău a suferi răul, ci este rău a face 
răul. Suferirea răului ne face demni de Împărăția cerurilor, dar face- 
rea răului aduce asupră-ne iadul și pedeapsa. „Fericiţi cei prigoniți 
pentru dreptate, că a loreste Împărăţia cerurilor”, spune Domnul. 
Vezi, dar, că suferirea răului are ca răsplată Împărăţia cerurilor? 
Ascultă acum, și ai să vezi că facerea răului aduce chin și pedeapsă. 
După ce Pavel a spus despre iudei că „pe Domnul au omorât și pe 
proroci au prigonit”, a adăugat: „Al căror sfârșit va fi după fap- 
tele lor". Ai văzut că cei prigoniți primesc Împărăţia cerurilor, iar 
prigonitorii moștenesc mânia lui Dumnezeu? Cuvintele acestea nu 
le-am spus acum ca să fie spuse, ci ca să nu ne mâniem pe dușmanii 
noștri; dimpotrivă, să-i miluim, să-i plângem și să ne fie milă de ei. 
Ei, dușmanii noștri, ei sunt cei care suferă răul. 

De ne pregătim așa sufletul nostru, vom putea chiar să ne 
și rugăm pentru ei. Acesta este motivul pentru care astăzi este a 
patra zi de când vă vorbesc despre rugăciunea pentru vrăjmași. 
Vă spun mereu același lucru ca să se înrădăcineze în voi sfaturile 
mele. Pentru asta scot mereu cuvinte din inima mea, pentru ca 
rana mâniei să dea înapoi, pentru ca flacăra să se stingă, pentru ca 
acela care se roagă să nu aibă în suflet pic de mânie. Nici Hristos 
nu ne-a sfătuit să facem aceasta numai pentru binele dușmanilor, 
ci pentru binele nostru, al celor care le iertăm lor păcatele. Când 
îl ierți pe dușmanul care s-a mâniat pe tine, primești mai mult 
decât dai. 

- Cum? Se poate să primesc mai mult? 

- Da, dacă ierți dușmanului tău greșelile, ţi se iartă și ţie 
greșelile făcute față de Stăpân. Acestea sunt mari, de nevindecat și 
de neiertat, acelea, ușoare, lesne de potolit și de iertat. Ascultă ce 
spune Eli, preotul, fiilor lui: „De păcătuiește un om față de alt om, 
să se roage pentru el. Dar, de va păcătui omul față de Dumnezeu, 
cine se va ruga pentru el?” Prin urmare, păcatul acesta nu se 
șterge ușor nici prin rugăciune. Prin rugăciune nu se șterge, dar se 
șterge prin iertarea păcatelor aproapelui. Din pricina asta, Hristos 
a numit păcatele săvârșite față de Dumnezeu zece mii de talanți, 


"5 Matei 5, 10. 

iar pe cele făcute față de aproapele nostru, o sută de dinari'*. lartă, 
dar, o sută de dinari, ca să ți se ierte zece mii de talanți! 


II 


Dar despre rugăciunea pentru dușmani am spus de ajuns. Să 
ne întoarcem, dacă vreţi, la vânzarea Domnului și să vedem cum a 
fost vândut Stăpânul nostru. „Atunci, ducându-se unul din cei doi- 
sprezece, Iuda, cel care se numea Iscarioteanul, la arhierei, a spus: 
«Ce voiţi să-mi dați, și eu vi-L voi da vouă?»'% Se pare că aceste 
cuvinte sunt clare și că nu spun mai mult decât spun. Dar, dacă cer- 
cetezi bine și cu atenţie fiecare cuvânt, cuvintele acestea capătă o 
nouă înfățișare, vezi că au un adânc înţeles. Mai întâi, timpul. Nu la 
întâmplare a însemnat evanghelistul timpul. N-a spus numai atât: 
„Ducându-se”, ci: „Atunci, ducându-se”. 

- „Atunci Spune-mi: când? Spune-mi pentru ce evanghelis- 
tul a însemnat timpul? Ce vrea să mă înveţe? 

- N-a spus fără rost cuvântul „atunci”. Cel care grăiește prin 
Duhul Sfânt nu grăiește niciodată fără rost și în zadar. 

- Ce vrea să spună, dar, cuvântul „atunci”? 

- Înainte de vremea aceea, înainte de ceasul acela, a intrat 
femeia cea păcătoasă cu un alabastru cu mir și a vărsat mirul acela 
pe capul Domnului. A arătat multă grijă, a arătat multă credinţă, 
multă ascultare, multă evlavie. Și-a schimbat viața, a ajuns mai 
bună, mai înţeleaptă. Și, când femeia cea păcătoasă s-a pocăit, când 
Stăpânul a atras-o la EI, atunci ucenicul L-a vândut pe Dascălul 
său. Pentru asta a spus evanghelistul „atunci”, pentru ca să nu ÎI 
învinuiești de slăbiciune pe Dascăl când vezi că ucenicul Îl vinde. 
Căci atât de mare era puterea Dascălului, că atrăgea și pe femeile 
păcătoase ca să-L asculte. 

- Cum se poate asta? Cel care a atras femeile păcătoase n-a 
putut atrage pe ucenic? 

— A putut să-l atragă pe ucenic, dar nu voia să facă bine cu sila, 
nici să-l atragă la El cu forța. 

„Atunci, ducându-se.” Și cuvântul acesta, „ducându-se', cu- 
prinde în el gânduri adânci. El ne arată că luda n-a fost chemat 

de arhierei, n-a fost silit, nici forțat de cineva, ci el de la sine, din 
propria sa voie, a zămislit viclenia și a scos la iveală gândul acesta, 
fără să aibă vreun sfătuitor pentru răutatea sa. 

„Atunci, ducându-se unul din cei doisprezece” Ce vrea să 
spună „unul din cei doisprezece”? Cuvintele acestea, „unul din cei 
doisprezece”, aduc o foarte mare învinuire lui luda. Erau și alți uce- 
nici ai lui lisus, cei șaptezeci la număr, dar aceia veneau în al doilea 
rând, aceia nu se bucurau de o cinste atât de mare, nu aveau parte 
de o atât de mare îndrăzneală, nu au fost părtași atât de mult la cele 
tainice, precum cei doisprezece. Cei doisprezece, mai cu seamă, 
erau cei aleși, ei alcătuiau corul din jurul Împăratului, aceasta era 
ceata din jurul Învățătorului și din aceasta a ieșit luda. Deci, ca 
să afli că nu un simplu ucenic L-a vândut pe Domnul, ci unul din 
ceata cea mai aleasă, pentru aceasta evanghelistul a spus: „Unul din 
cei doisprezece”. Și nu se rușinează Matei să scrie așa. 

- De ce nu se rușinează? 

- Ca să cunoști că, peste tot, scriitorii Sfintelor Scripturi le 
scriu pe toate așa cum s-au întâmplat, cu adevăr, că nu ascund 
nimic, nici chiar pe acelea ce par de ocară. Tocmai acestea ce par 
de ocară, acestea arată iubirea de oameni a Stăpânului. Pe vânză- 
tor, pe tâlhar, pe hoț l-a învrednicit de atât de mari bunătăţi și a 
continuat să-l ţină lângă EI până în cel din urmă ceas; îl sfătuia, 
îl îndemna, purta grijă de el în tot chipul. Nu e de vină Domnul 
dacă el n-a luat aminte. Dovadă, femeia cea păcătoasă. Ea s-a mân- 
tuit pentru că a luat aminte de ea însăși. Ca să nu deznădăjduiești, 
dar, uită-te la femeia cea păcătoasă! Ca să nu te încrezi în tine, 
uită-te la luda! Amândouă sunt pustiitoare: și încrederea, și deznă- 
dejdea. Încrederea face să cadă pe cel care stă, iar deznădejdea nu-l 
lasă pe cel căzut să se ridice. Pentru asta Pavel îndemna, zicând: 
„Celui care i se pare că stă să ia aminte să nu cadă”. Ai și o pildă, și 
alta. Ucenicului i s-a părut că stă, și a căzut; femeia păcătoasă era la 
pământ, și s-a ridicat. Gândul nostru alunecă ușor, iar voinţa este 
lesne schimbătoare. De asta trebuie să ne întărim din toate părțile, 
să punem zid în jurul nostru. 

„Atunci, ducându-se unul din cei doisprezece, luda 
Iscarioteanul.” Ai văzut din ce ceată a căzut? Ai văzut ce învățătură 
a disprețuit? Ai văzut ce mare rău este trândăveala și nepăsarea? 

„luda, cel care se numea Iscarioteanul” 

- Pentru ce-mi spui, evanghelistule, locul lui de naștere? O, de 
nu l-aș fi cunoscut! „luda, cel care se numea Iscarioteanul.” Pentru 
ce, dar, îmi spui, evanghelistule, locul lui de naștere? 

- Pentru că mai era un ucenic numit luda: luda care se numea 
Zelotul. Deci, ca să nu se facă vreo greșeală din pricina numelui, 
evanghelistul a deosebit pe unul de altul. Pe unul l-a numit după 
virtutea lui, luda Zelotul, iar pe celălalt nu l-a numit după răutatea 
lui, nu i-a spus: „luda vânzătorul” - deși ar fi trebuit să-l numească 
și pe el după răutatea lui și să-i spună: „luda vânzătorul”, după cum 
și pe celălalt Iuda l-a numit după virtutea lui -, ci chiar îl cruță pe 
vânzător, ca să te înveţe să nu fie pe limba ta învinuire. 

„Atunci, ducându-se unul din cei doisprezece, luda, cel care 
se numea Iscarioteanul, la arhierei, le-a spus lor: «Ce voiți să-mi 
dați, și eu vi-L voi da vouă?»” Ce cuvinte nebune! Cum i-au ieșit din 
gură? Cum nu i-a amorțit tot trupul? Cum n-a înnebunit? 


III 


- „Ce voiţi să-mi dați, și eu vi-L voi da vouă?” 

- Spune-mi, ludo, asta te-a-nvăţat Hristos? Oare nu spunea: 
„Să nu aveţi aur, nici argint, nici aramă în cingătorile voastre”», toc- 
mai pentru ca să pună capăt de la început dragostei tale de argint? 
Nu te sfătuia neîncetat așa? Oare odată cu aceasta nu ţi-a mai 
spus: „Dacă te va lovi cineva pe obrazul cel drept, întoarce-i-l și pe 
celălalt”? 

- „Ce voiţi să-mi dați, și eu vi-L voi da vouă?” 

- Spune-mi, ludo, pentru ce Îl vinzi? Ce învinuire mică sau 
mare ai avut să-l aduci de ai vândut pe Învățătorul? Că ţi-a dat 
putere peste demoni? Că ţi-a dat putere să vindeci bolile? Că ţi-a 
dat putere să cureți leproși? Că ţi-a dat putere să înviezi morţi? Că 
te-a întărit împotriva tiraniei morții? Această răsplată îi dai pentru 
aceste binefaceri? 

„Ce voiţi să-mi dați, și eu vi-L voi da vouă?” Ce nebunie! Dar, 
mai bine spus, ce iubire de argint! lubirea de argint a născut toate 
relele. Iuda a vândut pe Învățătorul pentru că a poftit argintul. Așa 

este rădăcina aceea rea a iubirii de argint. Înnebunește sufletele 
cuprinse de ea mai grozav ca demonii, le face să nu mai cunoască pe 
nimeni, nici pe sine, nici pe vecini, nici legile firii, îl scoate pe om 
din minți, îl face nebun. Uită-te câte bunătăţi a alungat din sufletul 
lui luda iubirea de argint! Legăturile cu învățătorul, prietenia, sta- 
tul la masă, minunile, învățătura, îndemnurile, sfaturile. Pe toate 
acestea iubirea de argint le-a dat uitării. A avut dreptate Pavel să 
spună: „Rădăcina tuturor relelor este iubirea de argint”. 

„Ce voiți să-mi daţi, și eu vi-L voi da vouă?” Câtă nebunie 
cuprind aceste cuvinte! 

- Spune-mi, ludo, dai pe Cel care ţine toate, pe Cel care are 
putere peste demoni, pe Cel care a poruncit mării, pe Stăpânul 
întregii firi? 

Domnul, ca să înfrângă mândria lui luda și ca să arate că, dacă 
n-ar fi voit, n-ar fi fost vândut, ascultă ce face: în timpul vânzării, 
când au năvălit asupra Lui, cu ciomege, făclii și lumini, i-a întrebat: 
„Pe cine căutați?” Și ei nu-L cunoșteau pe Cel pe care aveau să-L 
prindă. Atât era de neputincios luda să-L vândă, că nici nu-L vedea 
în faţa lui pe Cel pe care trebuia să-L vândă, cu toate că erau făclii 
și atâta lumină. Asta a vrut evanghelistul să spună prin cuvintele: 
„Aveau făclii și lumină, dar nu-L vedeau”. 

În fiecare zi Domnul îi aducea aminte lui luda, și prin fapte 
și prin cuvinte, arătându-i că vânzarea Îi era cunoscută. Nu-l 
mustra pe față înaintea tuturor, ca să nu-l facă mai nerușinat, dar 
nici n-a trecut sub tăcere vânzarea Sa, ca să nu creadă luda că nu 
o cunoaște și să încerce fără teamă vânzarea, ci necontenit spu- 
nea: „Unul din voi Mă va vinde”, dar nu-l dădea pe faţă pe vânză- 
tor. Și a grăit Domnul multe cuvinte și despre iad, multe cuvinte și 
despre Împărăția cerurilor, a arătat puterea ce-o are peste amân- 
două: puterea de a osândi pe păcătoși și puterea de a cinsti pe cei 
de ispravă. luda însă a disprețuit toate aceste cuvinte. Dumnezeu 
nu l-a atras cu sila, pentru că Dumnezeu ne-a făcut stăpâni să ale- 
gem și faptele rele și faptele bune, pentru că vrea să fim buni de 
buna noastră voie. De aceea, dacă nu vrem, nu ne silește, nici nu 
ne forțează. Căci, dacă ești bun cu sila, atunci nu ești bun. Așa și 
luda. Era stăpân pe voia lui, era în puterea lui să nu asculte și să 


“3 1 Timotei 6, 10. 
"4 Joan 18, 4. 

nu se plece în fața iubirii de argint. Dar, pentru că n-a vrut, i s-a 
întunecat mintea, și-a vândut mântuirea sa și a zis: „Ce voiţi să-mi 
daţi, și eu vi-L voi da vouă?” Evanghelistul, ca să pună în lumină 
orbirea și nebunia lui Iuda, zice: „În timpul năvalei, Iuda, cel care 
a zis: «Ce voiţi să-mi dați, și eu vi-L voi da vouă?», stătea alături de 
ei”“6. Dar nu numai de aici se poate vedea puterea lui Hristos, ci și 
de acolo că cei care au venit să-L prindă s-au dat înapoi și au căzut 
la pământ atunci când Domnul a rostit câteva cuvinte. Însă, pentru 
că nici așa ei n-au părăsit nerușinarea lor, Domnul S-a dat pe Sine, 
aproape ca și cum le-ar fi zis: „Eu am făcut tot ce a depins de Mine, 
Mi-am descoperit puterea Mea, v-am arătat că încercaţi lucruri cu 
neputinţă de săvârșit. Am voit să curm răutatea voastră. Dar, pen- 
tru că voi n-aţi voit, ci, dimpotrivă, stăruiţi în nebunia voastră, iată 
Mă predau singur vouă”. 

Am spus acestea ca să nu ÎI învinuiți pe Hristos, zicând: 

- Pentru ce nu l-a schimbat pe luda? Pentru ce nu l-a făcut 
înţelept și blând? 

- Cum trebuia să-l facă blând? Cu sila, sau de bunăvoia lui? 
Dacă l-ar fi făcut bun cusila, n-arfi ajuns bun, căci nimeni nu ajunge 
bun cu sila. Dacă Domnul trebuia să-l facă bun de bunăvoia lui, cu 
libera alegere a lui luda, atunci Hristos a făcut tot ceea ce putea să-i 
îndrepte voinţa și sufletul. Dacă luda n-a voit să primească leacul, 
nu-i vina medicului, ci a aceluia care n-a vrut să fie vindecat. Vezi, 
dar, câte a făcut Hristos ca să-l facă mai bun și să-l mântuiască! L-a 
învățat toată filosofia, cu fapta, cu cuvântul; l-a făcut mai puternic 
decât demonii; l-a făcut să săvârșească multe minuni; l-a înfricoșat 
cu chinurile iadului, l-a îndemnat cu făgăduinţa Împărăției; necon- 
tenit l-a mustrat pentru gândurile lui ascunse; l-a mustrat, dar nu 
l-a dat pe față; a spălat picioarele lui odată cu ale celorlalți ucenici; a 
stat cu el la masă; n-a lăsat nimic la o parte, nici mare, nici mic. Dar 
el, de bunăvoia lui, a rămas neîndreptat. Și, ca să vezi că luda putea 
să se schimbe, dar n-a vrut, și că a săvârșit totul din trândăvia lui, 
ascultă! După ce L-a vândut, a azvârlit cei treizeci de arginţi și a zis: 
„Am păcătuit vânzând sânge nevinovat”. Ce s-a întâmplat, ludo? 
Pe când Îl vedeai săvârșind minuni, nu spuneai: „Am păcătuit vân- 
zând sânge nevinovat"”'*8, ci: „Ce voiți să-mi dați, și eu vi-L voi da 

vouă?” Atunci ai cunoscut, ludo, păcatul, când răul a înaintat, când 
vânzarea a luat sfârșit, când păcatul s-a săvârșit! Ce învăţăm de aici? 
Când ne trândăvim, nici sfatul nu ne e de vreun folos; dar, când ne 
sârguim, putem singuri să ne sculăm. Așa și luda: când Învățătorul 
îl sfătuia, nu asculta, dar, când nu a mai avut niciun sfătuitor, i s-a 
deșteptat cugetul, s-a schimbat fără dascăl, și-a osândit fapta și a 
aruncat cei treizeci de arginți. 

„Ce voiți să-mi daţi, și eu vi-L voi da vouă? Iar ei s-au învoit cu 
el: treizeci de arginți." Au dat preț Sângelui care nu are preţ. 

Pentru ce iei, ludo, treizeci de arginți? Hristos a venit să-Și 
verse în dar, pentru lume, Sângele acesta pentru care tu te tocmești 
și faci târguieli nerușinate! 


IV 


„Atunci s-au apropiat ucenicii." „Atunci. Când vânzarea se 
săvârșește, când luda s-a pierdut pe sine. 

„S-au apropiat de El ucenicii, zicând: «Unde voiești să-Ţi gătim 
să mănânci Paștile?»"= 

Ai văzut ucenic? Ai văzut ucenici? Acelaa vândut pe Învățătorul, 
aceștia se îngrijesc de Paști. Acela se tocmește, aceștia se gătesc să-l 
slujească. Și acela și aceștia s-au bucurat de aceleași minuni, de 
aceleași învățături, de aceeași putere. 

- De unde, dar, schimbarea? 

- De la libertatea de voinţă. Peste tot, libertatea de voinţă este 
pricina tuturor faptelor noastre, a celor bune și a celor rele. 

„Unde voiești să-Ţi gătim să mănânci Paștile?” Pentru că 
Stăpânul nu avea casă, pentru aceasta ucenicii ÎI întreabă: „Unde 
voiești să-Ţi gătim să mănânci Paștile? Nu avem o locuinţă hotă- 
râtă, nu avem cort, nici casă” 

Să afle cei care-și clădesc case luxoase, pridvoare largi, curți 
mari, că Hristos nu avea unde să-Și plece capul:=. De asta Îl întreabă 
ucenicii: „Unde voiești să-Ţi gătim să mănânci Paștile?” 

- Care Paști? 

- Nu acestea ale noastre, ci celelalte, cele vechi, ale iudeilor. 
Pe acelea, ucenicii le-au pregătit, iar pe acestea, ale noastre, le-a 


"9 Matei 26, 15. 
' Matei 26, 17. 
1 Matei 26, 17. 

pregătit Însuși Domnul; dar nu numai că le-a pregătit, ci EI Însuși 
a ajuns Paști. „Unde voiești să-Ţi gătim să mănânci Paștile?” Erau 
Paștile acelea iudaice, Paștile acelea care au avut începutul în Egipt. 

- Dar pentru ce Hristos a mâncat Paștile acelea? 

- Pentru că Hristos a împlinit toate poruncile Legii. Când S-a 
botezat, a spus: „Căci așa se cuvine să împlinim toată dreptatea”'2. 
Amvenitcasărăscumpăr peom de blestemul Legii. Căci „Dumnezeu 
a trimis pe Fiul Său născut din femeie, născut sub Lege, ca să răs- 
cumpere pe cei de sub Lege” și să pună capăt Legii. 

Deci, ca să nu spună cineva că a desființat Legea pentru că El 
Însuși nu o putea împlini, ca una ce era împovărătoare, grea și cu 
anevoie de împlinit, Domnul a împlinit mai întâi toată Legea și 
apoi a desființat-o. De asta a făcut și Paștile, că și Paștile erau o 
poruncă a Legii. 

- Dar pentru ce a poruncit Legea să se mănânce Paștile? 

ludeii erau nerecunoscători față de Binefăcătorul lor. Cu toate 
binefacerile lui Dumnezeu, ei uitau porunca lui Dumnezeu. Chiar 
când au ieșit din Egipt, când au văzut marea despărțită și iarăși 
unită, când au văzut alte mii de minuni, ziceau: „Să ne facem dum- 
nezei care să meargă înaintea noastră"5, 

Ce spui, iudeule? Minunile-ţi stau încă înaintea ochilor și ai 
uitat pe Binefăcător? 

Așadar, pentru că iudeii erau așa de nesimţitori și nerecunos- 
cători, Dumnezeu a legat strâns ținerea sărbătorilor cu pricina săr- 
bătorilor. A poruncit să se jertfească Paștile, „ca, dacă te va întreba 
fiul tău: «Ce sunt Paștile acestea?», să spui că strămoșii noștri, în 
Egipt, au uns atunci ușile cu sângele oii, ca nu cumva, venind pier- 
zătorul și văzând, să îndrăznească să aducă moartea”2$. Era deci 
sărbătoarea Paștilor o veșnică aducere-aminte a mântuirii. Mai 
mult încă, sărbătoarea Paștilor avea și scopul de a preînchipui cele 
viitoare. Mielul acela era o închipuire a unui alt Miel, duhovnicesc, 
iar oaia preînchipuia Oaia. Unul era umbra, celălalt Adevărul. lar 
când S-a arătat Soarele dreptăţii, umbra a încetat, căci, atunci când 
răsare soarele, umbra se ascunde. De aceea, la masa aceea de atunci 
s-au săvârșit și Paștile acelea, și celelalte: și cele ale închipuirii, și 


“3 Matei 3, 15. 

"4 Galateni 4, 4-5. 
'5 eșirea 32, 1. 

cele ale adevărului. Și, după cum pictorii, în același tablou, schițează 
întâi trăsăturile tabloului și apoi pun în el adevărul culorilor, tot 
așa a făcut și Hristos: la aceeași masă a schiţat și Paștile închipuirii 
și a adăugat și pe acelea ale adevărului. 

„Undevrei să-Ți gătim să mănânci Paștile?” Erau Paștile iudaice 
atunci. Dar, de vreme ce a venit Soarele, să nu mai lumineze făclia! 
Dar, de vreme ce a venit Adevărul, să înceteze umbra! 


V 


Acestea le spun iudeilor, căci ei, cei netăiați împrejur la inimă, 
par că săvârșesc Paștile când, cu gând nerușinat, pun înainte 
azimele. 

Spune-mi, iudeule, cum săvârșești Paștile? Templul a fost 
dărâmat, altarul, distrus, Sfânta Sfintelor, călcată în picioare, orice 
fel de jertfă a încetat. Pentru ce mai îndrăznești să faci aceste fapte 
nelegiuite? Ai fost dus odinioară în Babilon; și acolo cei care te-au 
robit îți spuneau: „Cântaţi-ne din cântările Sionului”, și n-ai vrut. 
Pe acestea arătându-le David, spunea: „La râul Babilonului, acolo 
am șezut și am plâns; în sălcii, în mijlocul lor, am atârnat alăutele 
noastre”5, adică psaltirea, ţitera, lira și celelalte, căci pe acestea le 
foloseau iudeii și cu ele cântau psalmii. Când au plecat în robie, 
le-au luat ca să-și aducă aminte de viețuirea din patrie, nu ca să 
le folosească. „Căci acolo”, spune Scriptura, „cei care ne-au robit 
ne-au întrebat cuvintele cântărilor”» și noi le-am spus: „Cum să 
cântăm cântarea Domnului în pământ străin?” Ce spui, iude- 
ule? Nu cânţi cântarea Domnului în pământ străin, dar săvârșești 
Paștile Domnului în pământ străin? 

Ai văzut ce nesocotință? Ai văzut ce fărădelege? Când cei 
care îi constrângeau le erau dușmani, nu îndrăzneau nici psalm să 
spună pe pământ străin; dar acum, când nu-i silește nimeni, nici 
nu-i constrânge cineva, acum de bunăvoie duc război împotriva 
lui Dumnezeu. Vezi că azimele sunt necurate? Vezi că sărbătoarea 
nu este după Lege? Vezi că Paștile nu sunt iudaice? Paștile iudaice 
au fost altădată, dar acum s-au desființat și au venit Paștile cele 


"7 Psalmul 136, 3. 
8 Psalmul 136, 1-2. 

duhovnicești, pe care le-a dat atunci Hristos. Scriptura spune: pe 
când ei mâncau și beau, Hristos a luat pâinea, a frânt-o și a zis: 
„Acesta este Trupul Meu, care se frânge pentru voi spre iertarea 
păcatelor”=. Cei credincioși înțeleg cuvintele mele. Și iarăși, luând 
potirul, a zis: „Acesta este Sângele Meu, care se varsă pentru mulți 
spre iertarea păcatelor”. lar când Hristos a rostit aceste cuvinte, 
Iuda era de față. 

Acesta este, ludo, Trupul pe care l-ai vândut cu treizeci de 
arginţi! Acesta este, ludo, Sângele pentru care cu puțin mai înainte 
te-ai târguit cu nerușinare cu fariseii cei nerecunoscători! 

Cât este de mare iubirea de oameni a lui Hristos! Cât este de 
mare nebunia lui luda! Ce nebunie! luda L-a vândut cu treizeci 
de arginţi; dar Hristos nici după asta n-a refuzat să-Și dea însuși 
Sângele Lui cel vândut spre iertarea păcatelor vânzătorului, dacă 
Iuda ar fi vrut. 

Și era și luda de faţă și a luat parte la Sfânta Masă. După cum a 
fost spălat pe picioare de Domnul odată cu ceilalți ucenici, tot așa 
a luat parte luda și la Sfânta Masă, ca să nu aibă niciun cuvânt de 
apărare dacă stăruie în răutatea lui. Domnul i-a arătat toată dragos- 
tea Sa, dar luda a continuat să-și păstreze gândul său cel rău. 


VI 


Dar este timpul să ne apropiem de această înfricoșătoare Masă. 
Toţi să ne apropiem [având] cuvenită curăţie și trezvie sufletească. 
Nimeni să nu mai fie luda. Nimeni să nu mai fie viclean. Nimeni 
să nu aibă venin. Nimeni să nu aibă unele în gură și altele în suflet. 
Hristos e de față. Acela care a pregătit atunci Masa aceea, Același 
o pregătește pe aceasta și acum. Cel care face ca acele puse înainte 
să ajungă Trup și Sânge ale lui Hristos nu este un om, ci este Însuși 
Hristos cel răstignit pentru noi. Preotul stă împlinind forma și ros- 
tind cuvintele acelea, dar sunt puterea și harul lui Dumnezeu. El a 
spus: „Acesta este Trupul Meu”. Aceste cuvinte prefac pe cele puse 
înainte. Și, după cum cuvintele acelea care au spus: „Creșteţi și vă 
înmulțiţi și umpleți pământul'"3 s-au rostit o singură dată, dar se 


'3 Matei 26, 26; Marcu 14, 22; Luca 22, 19. 
> Matei 26, 28. 
'33 Facerea 1, 28. 

împlinesc cu fapta de-a lungul vremurilor, pentru că acele cuvinte 
au întărit firea noastră pentru facerea de copii, tot astfel și cuvintele 
acestea, rostite o dată, fac desăvârșită jertfa în fiecare zi în biserici, 
de atunci și până astăzi și până la venirea Lui. 

Nimeni, dar, să nu fie prefăcut, nimeni să nu fie plin de rău- 
tate, nimeni să nu aibă venin în cuget, ca să nu se împărtășească 
spre osândă. Căci și atunci diavolul a intrat în luda, după ce s-a 
împărtășit; diavolul n-a disprețuit Trupul Stăpânului, a disprețuit 
pe luda, pentru nerușinarea lui, ca să afli că în aceia care se 
împărtășesc cu nevrednicie cu dumnezeieștile Taine, în aceia, mai 
cu seamă, intră mereu diavolul, ca și în luda atunci. Cinstea este de 
folos celor vrednici, dar cei care se bucură cu nevrednicie de cinste 
își atrag mai mare osândă. Nu vă spun acestea ca să vă înfricoșez, ci 
ca să vă întăresc. 

Nimeni, dar, să nu fie luda, nimeni cândvine săseîmpărtășească 
să nu aibă venin de răutate. Sfânta Jertfă este o hrană duhovni- 
cească,. Și, după cum hrana cea trupească, când ajunge într-un sto- 
mac bolnav, care are sucuri rele, mărește și mai mult boala, nu din 
pricina ei, ci din pricina bolii stomacului, tot astfel se întâmplă și 
cu Tainele cele duhovnicești: și ele, când intră într-un suflet plin 
de răutăţi, îl strică și, mai mult, îl pierd, nu din pricina lor, ci din 
pricina bolii sufletului care a primit Tainele. 

Nimeni, dar, să nu aibă înlăuntru gânduri rele. Să ne curățim 
sufletul și mintea, căci ne apropiem de o jertfă curată. Să ne facem 
sfânt sufletul. Putem să facem asta chiar într-o singură zi. 

- Cum? În ce chip? 

- Ai ceva împotriva dușmanului tău? Smulge din suflet ura și 
mânia. Tămăduiește-ți rana, pune capăt dușmăniei, ca să te tămă- 
duiască Masa. Gândește-te! Te apropii de o jertfă înfricoșătoare, de 
o jertfă sfântă. Înfricoșează-te de Cel care-ţi stă înainte. Înaintea ta 
stă Hristos jertfit. 

- Pentru care pricină a fost jertfit? Pentru ce? 

- Ca să împace cerul cu pământul, ca să te facă prieten cu înge- 
rii, ca să te împace cu Dumnezeul tuturor, ca să te facă prieten cu 
EI, pe tine, care-l erai vrăjmaș și potrivnic. Hristos Și-a dat sufletul 
Lui pentru cei care Îl urau, iar tu continui să dușmănești pe vecinul 
tău? Cum poți păși spre Masa păcii? Hristos nu S-a dat în lături să 
moară pentru tine, iar tu, pentru ambiția ta, nu vrei să pui capăt 
urii? Merită oare iertare o astfel de purtare? 

- M-a supărat, îmi spui, m-a păgubit mult! 

- Ei, și ce-i cu asta? le-a păgubit negreșit la bani, dar nu te-a 
omorât cum a L-omorât luda pe Hristos. Și Hristos, chiar acest 
Sânge pe care l-a vărsat, l-a dat pentru mântuirea celor care l-au 
vărsat Sângele. Poţi să-mi spui ceva la fel cu aceasta? Dacă nu-l ierți 
pe dușman, nu-i faci rău lui, ci ţie. Dușmanului i-ai făcut de multe 
ori rău, dar numai în viața aceasta; pe tine însă te-ai făcut prin asta 
de neiertat în ziua Judecăţii. Nimic nu urăște atât Dumnezeu ca 
pe omul care ţine ură și clocește răzbunare, ca pe omul cu inima 
umflată, ca pe omul cu sufletul aprins de mânie. Ascultă ce spune: 
„Când îți aduci darul tău la altar și acolo, stând sus la altar, îţi aduci 
aminte că fratele tău are ceva împotriva ta, lasă darul tău la altar, 
du-te și te împacă cu fratele tău și apoi, venind, adu darul tău”! 

- Ce spui, Doamne? Să-l iert pe vrăjmaș? 

- Da, spune Domnul, căci și jertfa aceasta s-a făcut ca să te 
împaci cu fratele tău. 

Așadar, dacă jertfa aceasta s-a săvârșit pentru ca să te împaci cu 
fratele tău, iar tu nu faci pace, degeaba te împărtășești. Nu îţi este 
de niciun folos jertfa. Fă, dar, mai întâi fapta aceea pentru care s-a 
adus jertfa aceasta, și atunci te vei bucura cum trebuie de jertfă. 

Pentru asta S-a pogorât Fiul lui Dumnezeu, ca să împace firea 
noastră cu Stăpânul. Dar n-a venit numai pentru asta, ci a venit și 
ca să ne facă pe noi, care facem pace cu cei din jurul nostru, părtași 
numelui Lui. Căci zice: „Fericiţi făcătorii de pace, că aceia fiii lui 
Dumnezeu se vor chema”. Fă și tu, după puterea ta omenească, 
ceea ce a făcut Unul-Născut Fiul lui Dumnezeu! Fii și tu făcător de 
pace, și ţie, și celorlalți oameni! Pentru aceasta, Hristos te numește 
pe tine, făcătorul de pace, fiu al lui Dumnezeu. Pentru aceasta, 
chiar în timpul jertfei de nicio altă poruncă n-a pomenit Domnul 
decât de împăcarea cu fratele nostru, arătând că această poruncă e 
mai mare ca toate. 

Aș fi voit să-mi prelungesc cuvântul, dar sunt de ajuns și cele 
spuse celor care le ascultă cu atenţie, dacă și le vor aduce aminte. 

Să ne aducem aminte totdeauna de aceste cuvinte, iubiţilor! 
Să ne aducem aminte de sărutările sfinte și de preaînfricoșă- 
toarea îmbrățișare ce ne-am dat-o unul altuia. Aceasta împletește 


'+ Matei 5, 23-24. 
'%5 Matei 5, 9. 

sufletele noastre și face ca noi toţi să ajungem un trup, pentru că 
ne și împărtășim toţi dintr-un singur Trup. Să ne topim la un loc 
într-un singur trup, nu amestecând sufletele unele cu altele, ci prin 
legătura dragostei. Numai așa vom putea să ne bucurăm cu îndrăz- 
neală de Masa ce ne stă înainte. De-am avea mii și mii de fapte 
bune, însă dacă ținem ură și avem gând de răzbunare împotriva 
aproapelui, totul este în zadar și fără folos. Niciuna din ele nu poate 
aduce rod de mântuire. 

Cunoscând, dar, acestea, să punem capăt urii și mâniei și, 
curățindu-ne cugetul nostru, să ne apropiem cu toată blândețea 
și smerenia de Masa lui Hristos, cu Care Tatălui [fie-1] toată slava, 
cinstea, puterea, împreună cu Sfântul Duh, acum și pururea și în 
vecii vecilor. Amin. 


Omilia a Il-a la trădarea lui luda 
(Cuvântare în Sfânta și Marea Joi) 


Aș fi voit, iubiţilor, să vorbesc iarăși despre patriarhul Avraam și 
el să-mi dea prilejul de a vă întinde masa cea duhovnicească a cuvân- 
tului. Dar nerecunoștința vânzătorului îmi atrage limba spre luda, iar 
sfânta zi de azi mă îndeamnă să vorbesc de nebunia îndrăznelii lui. 

Astăzi Domnul nostru lisus Hristos a fost dat în mâinile arhie- 
reilor de ucenicul Lui. Dar tu, iubite, când auzi asta, nu te întrista, 
nici nu te mâhni că a fost vândut Stăpânul! Dar, mai bine spus, 
suspină, chiar și plângi, dar nu pentru lisus cel vândut, ci pentru 
cel care L-a vândut, pentru luda. lisus cel vândut a mântuit lumea, 
iar luda, vânzătorul, și-a pierdut sufletul. lisus cel vândut stă la 
dreapta Tatălui în ceruri, iar luda, vânzătorul, este acum în iad, 
suferind chinul cel veșnic și cumplit. Pentru asta suspină, pentru 
asta lăcrimează, pentru că și Stăpânul nostru lisus Hristos, când l-a 
văzut pe Iuda, S-a tulburat și a lăcrimat. „Văzându-l lisus”, spune 
Scriptura, „S-a tulburat și a zis: «Unul din voi Mă va vinde»." 

- Și pentru ce S-a tulburat? 

- Pentru că S-a gândit că luda, după atâta învățătură, după atâ- 
tea sfaturi, n-a simțit în ce prăpastie s-a aruncat. 

Văzând, dar, Stăpânul nebunia ucenicului, i S-a făcut milă de 
el și de asta S-a tulburat și a lăcrimat. Evangheliștii vorbesc mereu 
despre tulburările și lacrimile Domnului, ca să ne încredinţeze de 
adevărul întrupării Sale. 

Deci S-a tulburat Stăpânul când a văzut nerecunoștința cea 
mare a ucenicului. lar prin aceasta ne învaţă să jelim mai cu seamă 


55 PG 49, 381-392. Fragmente din această omilie au fost traduse de MELCHISEDEC, episco- 
pul Romanului, după traducerea germană a lui Karl Joseph HEFELE, în: Șase-zeci și patru 
cuvinte ..., Pp. 449-452; 452-454; 467-475; în întregime a fost tradusă de Pr. C. PATRICHE, 
în: Cuvântări panegirice. Nouă omilii ..., pp. 129-149; de Pr. D. FECIORU, în: SFÂNTUL LOAN 
HRIsosrOM, Cuvântări la praznice ..., pp. 80-103. Avem două omilii referitoare la acest 
subiect, dar ele sunt aproape asemănătoare ca idei, expresii și ca înlănțuire a probelor, 
încât se poate spune că a doua a fost ținută după manuscrisul celei dintâi, rostită cu 
câțiva ani înainte. Aceasta pe care o redăm acum credem că a fost ținută în anul 395, când 
Sfântul loan Gură de Aur a rostit și primele 32 de omilii la Facere. 

pe aceia care fac răul, nu pe aceia care suferă răul. Cei care suferă 
răul și nedreptăţile, aceia sunt mai mult vrednici de fericire. De 
aceea a și spus Hristos: „Fericiţi cei prigoniți pentru dreptate, că 
a lor este Împărăţia cerurilor”. Ai văzut cât de mare câștig le dă 
celor care suferă răul? lată, în altă parte a Scripturii, pedeapsa de 
neînlăturat pentru cei care fac răul! Ascultă-l pe fericitul Pavel, 
care spune: „Dar voi, fraților, v-aţi făcut următori Bisericilor lui 
Dumnezeu care sunt în ludeea, pentru că la fel ați pătimit și voi 
de la cei de un neam cu voi, după cum și ele de la iudei, care au 
omorât și pe Domnul lisus, și pe prorocii lor; și ne împiedică pe 
noi să grăim neamurilor, ca să se mântuiască, ca să împlinească 
păcatele lor; dara ajuns, în sfârșit, peste ei mânia lui Dumnezeu”. 

Ai văzut că mai cu seamă pe aceia care fac răul este drept să-i 
jelim și să-i plângem? Pentru aceasta, și Stăpânul cel iubitor de 
oameni S-a tulburat și a lăcrimat când a văzut îndrăzneala uceni- 
cului. Și-a arătat dragostea Lui față de ucenic. Și-a arătat iubirea 
Lui de oameni, pentru că n-a încetat a se îngriji de îndreptarea 
ucenicului chiar până în clipa vânzării. Pentru vânzător plângi 
cu amar și suspină mai mult, pentru că și Stăpânul pentru el S-a 
întristat. „S-a tulburat lisus”, spune Scriptura, „și a zis: «Unul din 
voi Mă va vinde» 

Ce mare e mila Domnului, ce mare-i bunătatea Lui! Cel vân- 
dut suferă pentru vânzător! Când Domnul l-a văzut pe luda că 
stăruie în răutatea lui, „S-a tulburat și a spus: «Unul din voi Mă 
va vinde». Uită-te câtă îndelungă răbdare, câtă iubire de oameni! 
Cruţă pe nerecunoscător; nu vrea să-l facă de rușine! Dimpotrivă, 
bagă spaima în toţi ucenicii, îi neliniștește, numai ca să-i dea pri- 
lej aceluia să-și revină din nebunia lui. Dar, când sufletul ajunge 
nesimţitor și nu mai primește sămânţa evlaviei, nu mai primește 
nici îndemn, nici sfat. Se întunecă de patimă și se aruncă în pră- 
pastie. De asta nici luda n-a câștigat nimic de pe urma unei atât de 
mari și îndelungi răbdări. „Unul din voi Mă va vinde.” 

- Pentru ce S-a tulburat și S-a întristat Domnul? 

- Pentru ca să ne arate și dragostea Lui, dar, totodată, să 
ne și înveţe că trebuie să-i plângem mai cu seamă pe aceia care 
fac rău aproapelui. Căci aceia atrag asupra lor mânia. Așa că 

totdeauna este drept să jelim nu pe cel care suferă răul, ci pe cel 
care face răul. Suferirea răului ne pricinuiește Împărăția ceruri- 
lor, iar facerea răului ne este pricină de iad și chin. „Fericiţi cei 
prigoniţi pentru dreptate”, spune Domnul. Vezi, dar, că suferi- 
rea răului are ca răsplată Împărăţia cerurilor? Ascultă că facerea 
răului aduce chin și pedeapsă. După ce Pavel a spus despre iudei 
că L-au omorât pe Domnul și i-au prigonit pe proroci, a adău- 
gat: „Al căror sfârșit este după faptele lor". Ai văzut că aceia 
care sunt prigoniţi primesc Împărăţia cerurilor, iar prigonitorii 
moștenesc mânia lui Dumnezeu? 

N-am spus cuvintele acestea către dragostea voastră ca să fie 
spuse, ci ca să ne învăţăm să nu ne mâniem pe vrăjmașii noștri, ci, 
mai mult, să-i miluim, să-i plângem și să ne întristăm pentru ei. 
Căci cei care ne dușmănesc în zadar, aceia sunt cei care suferă răul. 
De ne vom pregăti în așa fel sufletul nostru încât să nu ne mâniem 
pe dușmanii noștri, ci, dimpotrivă, să ne întristăm pentru ei, atunci 
vom putea, după cuvântul Domnului, să ne și rugăm pentru ei, și 
cu asta vom atrage asupra noastră mare ajutor de Sus. Acesta este 
motivul că astăzi este a patra zi de când vă vorbesc despre rugă- 
ciunea pentru vrăjmași. Vă vorbesc mereu de același lucru ca să 
se înrădăcineze în sufletele voastre sfaturile mele. Pentru aceasta 
scot mereu cuvinte din inima mea, pentru ca rana mâniei să dea 
înapoi, pentru ca flacăra să se stingă, pentru ca acela care se roagă 
să nu aibă în suflet pic de mânie. Nici Hristos nu ne-a sfătuit să 
facem asta numai pentru binele dușmanilor noștri, ci și pentru 
binele nostru, al celor care le iertăm lor păcatele. Când îl ierți pe 
dușmanul care s-a mâniat pe tine, primești mai mult decât dai. 

- Cum? Se poate sa primesc mai mult? 

- Da, dacă ierți dușmanului tău greșelile, ţi se iartă și ţie 
greșelile făcute față de Stăpân. Acestea sunt mari, de nevindecat 
și de neiertat; acelea, ușoare, lesne de potolit și de iertat. Ascultă 
ce spune Eli, preotul, fiilor lui: „De păcătuiește un om față de alt 
om, preotul să se roage pentru el. Dar, de va păcătui omul față de 
Dumnezeu, cine se va ruga pentru el?" Prin urmare, păcatul față 
de Dumnezeu este un păcat mare și nu se șterge ușor nici chiar 
prin rugăciune. Prin rugăciune nu se șterge un astfel de păcat, dar 

se șterge îndată prin iertarea păcatelor dușmanilor tăi. Din pricina 
asta, Dumnezeu a numit păcatele săvârșite față de Stăpânul zece 
mii de talanți, iar pe cele făcute față de aproapele nostru, o sută de 
dinari'?. lartă, dar, o sută de dinari, și ţi se vor ierta cei zece mii de 
talanți. 


II 


Dar despre rugăciunea pentru dușmani am spus de ajuns. Dacă 
vrei, să urcăm cuvântul puțin mai sus, să întorc cuvântul la vânza- 
rea Domnului și să vedem cum a fost vândut Stăpânul nostru. 

lar ca să ne dăm seama bine de toată nebunia vânzătorului, 
ca să cunoaștem nerecunoștința ucenicului și nespusa iubire de 
oameni a Stăpânului, să ascultăm pe evanghelist cum ne istorisește 
îndrăzneala lui: „Atunci, spune el, „ducându-se unul din cei doi- 
sprezece, luda, cel care se numea Iscarioteanul, la arhierei, le-a 
spus: «Ce voiți să-mi dați, și eu vi-L voi da vouă?»":8 Se pare că 
aceste cuvinte sunt clare și nu spun mai mult decât spun. Dar, dacă 
cercetezi bine și cu atenţie fiecare cuvânt, cuvintele acestea capătă 
o nouă înfățișare, vezi că au un adânc înţeles. Mai întâi, timpul. 
Nu la întâmplare a însemnat evanghelistul timpul. N-a spus numai 
atât: „Ducându-se”, ci: „Atunci, ducându-se”. 

- „Atunci. Spune-mi: când? Spune-mi: pentru ce a însemnat 
evanghelistul timpul? 

- Evanghelistul, care grăiește prin Duhul Sfânt, nu ne-a însem- 
nat fără rost cuvântul. Cel care grăiește prin Duhul Sfânt nu grăiește 
niciodată fără rost și în zadar. 

- Ce vrea să spună, dar, cuvântul „atunci”? 

- Înainte de vremea aceea, înainte de ceasul acela, a intrat 
femeia cea păcătoasă'* cu un alabastru cu mir și a vărsat mirul acela 
pe capul Domnului. Femeia a arătat multă credinţă, a arătat multă 
grijă, a arătat multă ascultare, multă evlavie. Și-a schimbat viaţa, a 
ajuns mai bună, mai înțeleaptă. Și, când femeia cea păcătoasă s-a 
pocăit, când Stăpânul i-a spus că a făcut bine, atunci ucenicul L-a 
vândut pe Dascălul său. 


"2 Cf. Matei 18, 23-35. 
'3 Matei 26, 14-15. 
'+ Am adoptat lecțiunea din omilia întâi: „femeia cea păcătoasă”. 

— „Atunci.” Când? 

- Când femeia cea păcătoasă s-a apropiat de Domnul, când a 
vărsat alabastrul cu mir pe picioarele lui lisus, când le-a șters cu 
părul capului ei, când a arătat atât de multă evlavie, când și-a șters 
prin mărturisirea ei păcatele din tot cursul vieţii ei, atunci deci, 
când luda a văzut-o că ea arată Dascălului atât de mare evlavie, 
atunci el s-a grăbit spre vânzarea cea nelegiuită. Aceea din adâncul 
păcatului s-a urcat la cer, iar el, după mii de semne și minuni, după 
o atât de îndelungată învățătură, după îngăduința cea nespusă, a 
căzut în adâncul iadului. Atât de mare rău sunt trândăvia și voința 
stricată. Pentru aceea și Pavel spunea: „Celui care i se pare că stă 
să ia aminte să nu cadă”, iar prorocul striga în vechime: „Oare cel 
care cade nu se scoală? Sau cel care se abate nu se întoarce?”'46, 
pentru ca acela care stă să nu se încreadă, ci să fie întotdeauna gata 
de luptă, nici cel care cade să nu deznădăjduiască. Atât de mare 
era puterea Învățătorului, că și pe femeile păcătoase și pe vameși îi 
atrăgea ca să-L asculte. 

- Cum se poate asta? Cel care a atras pe femeile păcătoase n-a 
putut atrage pe ucenic? 

- Da, aputut să-l atragă și pe ucenic, dar nu voia să-l facă bun cu 
sila, nici să-l atragă la El cu forța. De aceea, evanghelistul, vorbin- 
du-ne de ucenicul cel nerecunoscător, spunea: „Atunci, ducân- 
du-se”, adică n-a fost chemat de alţii, nici n-a fost silit de altul, nici 
n-a primit îndemnul de la altul, ci, mânat de el însuși, s-a îndreptat 
spre această nelegiuire. A arătat cu asta că de la sine, din voia lui, s-a 
pornit spre această nelegiuită îndrăzneală. N-a fost mișcat de vreo 
pricină din afară, ci s-a pornit să-L vândă pe Stăpânul, mânat de 
răutatea care își avea înlăuntrul lui izvorul. 

„Atunci, ducându-se unul din cei doisprezece.” Cuvintele 
acestea, „unul din cei doisprezece”, nu-i aduc mică învinuire lui 
luda. Pentru că erau și alți ucenici, cei șaptezeci, evanghelistul a 
spus: „Unul din cei doisprezece”, adică din cei aleși, din cei care 
au trăit lângă Domnul în fiecare zi, din cei care s-au bucurat de 
multă încredere. Deci, ca să afli că era un ucenic din cei aleși, 
evanghelistul zice: „Unul din cei doisprezece”. Evanghelistul nu 
trece sub tăcere acest lucru când scrie Evanghelia, pentru ca să te 


145.4 Corinteni 10, 12, 
5 Ieremia 8, 4. 


90 SFÂNTUL IOAN GURĂ DE AUR 


convingi că tocmai acestea ce par de ocară arată purtarea de grijă 
a Stăpânului față de noi, că l-a învrednicit pe vânzător, pe hoţ, de 
atât de mari bunătăţi, că l-a sfătuit până în cea din urmă seară. Ai 
văzut că femeia cea păcătoasă s-a mântuit pentru că a fost trează, 
cu luare-aminte, iar ucenicul a căzut pentru că a trândăvit? Ca să 
nu-ți pierzi nădejdea, uită-te la femeia cea păcătoasă! Ca să nu te 
încrezi în tine, uită-te la fapta îndrăzneață a ucenicului. Gândul 
nostru alunecă ușor, iar voința este schimbătoare. De aceea tre- 
buie să ne întărim din toate părțile. 

„Atunci, ducându-se unul din cei doisprezece, luda Iscario- 
teanul.” Ai văzut din ce ceată a căzut? Ai văzut de ce învățătură s-a 
lipsit? Ai văzut ce rău mare e trândăvia? 

Evanghelistul a spus: „luda Iscarioteanul” pentru că mai 
era un ucenic cu același nume, numit „al lui lacov”. Uită-te la 
înțelepciunea evanghelistului! Ni-l face cunoscut pe vânzător 
nu după fapta nelegiuită săvârșită de el, ci după locul de naștere, 
iar pe celălalt ucenic nu ni-l face cunoscut după locul de naștere, 
ci după numele tatălui. Și doar era firesc să-l numească „Iuda, 
vânzătorul”. Dar, ca să ne înveţe să nu avem pic de învinuire pe 
limba noastră, evanghelistul se ferește să-l numească pe luda 
„vânzător”. Să ne învăţăm să nu vorbim de rău pe niciunul din- 
tre dușmanii noștri. Căci, dacă acest fericit evanghelist n-a voit 
să-l învinuiască pe vânzător când a istorisit această îndrăzneală 
nelegiuită, ci a trecut-o sub tăcere și l-a numit după locul lui de 
naștere, de ce iertare am fi noi vrednici dacă aducem învinuiri 
aproapelui nostru? De multe ori, noi vorbim cu ocări nu numai 
de vrăjmașii noștri, ci și de cei care ni se par că ne sunt dușmani. 
Nu, vă rog, nu faceţi asta! Asta ne îndeamnă și Pavel, zicând: 
„Niciun cuvânt rău să nu iasă din gura voastră!": De aceea, pen- 
tru că fericitul Matei era lipsit de acest păcat, a spus: „Atunci, 
ducându-se unul din cei doisprezece, luda, cel care se numea 
Iscarioteanul, la arhierei, le-a spus: «Ce voiţi să-mi daţi, și eu 
vi-L voi da vouă?»” 

Ce cuvinte nebune! Ce faptă nebună! Când mă gândesc la ea, 
tremur, iubiților! Cum i-au ieșit din gură cuvintele acestea? Cum 
a mișcat limba? Cum nu i-a ieșit sufletul din trup? Cum nu i-au 
amorțit buzele? Cum nu și-a ieșit din minţi? 

III 


„Ce voiţi să-mi daţi, și eu vi-L voi da vouă?” 

Spune-mi, ludo, asta te-a învățat Învățătorul în atâta vreme? 
Atât de repede ai uitat desele Lui îndemnuri? Oare nu spunea 
Domnul: „Să nu aveţi aur, nici argint""4, tocmai pentru ca să pună 
capăt de la început marii tale nebunii după bani? Nu te sfătuia, 
zicând: „Dacă te va lovi cineva peste obrazul cel drept, întoarce-i-l 
și pe celălalt”? Spune-mi, pentru ce ai vândut pe Învățătorul? Că 
ţi-a dat putere peste demoni? Că ţi-a dat putere să vindeci bolile? 
Că ţi-a dat putere să cureţi leproși? Că ţi-a dat putere să faci alte 
minuni la fel cu acestea? Această răsplată Îi dai pentru aceste 
binefaceri? 

Ce nebunie! Dar, mai bine spus, ce iubire de argint! lubirea de 
argint a născut toate aceste rele. Ea este rădăcina relelor. Întunecă 
sufletele noastre, ne face să nesocotim chiar legile firii, ne scoate 
din minţi, nu ne lasă să mai ținem seamă nici de prietenie, nici 
de înrudire, de nimic. Odată ce ne-a betegit ochii minţii, începem 
să pășim în întuneric. Și, ca să vezi bine că așa este, uită-te cât de 
multe bunătăți a alungat din sufletul lui Iuda iubirea de argint. 
Când iubirea de argint a intrat în sufletul lui, ea a învăluit cu vălul 
uitării totul: părtășia cu Hristos, prietenia, împărţirea aceluiași trai, 
învățătura aceea minunată. Bine a spus Pavel că „rădăcina tuturor 
relelor este iubirea de argint”. 

„Ce voiți să-mi dați, și eu vi-L voi da vouă?” 

Dai, ludo, pe Cel care ţine toate prin cuvânt? Vinzi pe Cel 
necuprins cu mintea, pe Ziditorul cerului și al pământului, pe 
Făcătorul firii noastre, pe Cel care le-a făcut pe toate prin cuvânt și 
la un semn? 

Domnul, ca să arate că de bunăvoie S-a dat, ascultă ce face! 
În timpul vânzării, când au năvălit asupra Lui „cu săbii și cu cio- 
mege, cu făclii și lumini, i-a întrebat: «Pe cine căutați?»"* Ei nu-L 
cunoșteau pe Cel pe care aveau să-L prindă. Atât de neputincios 
era luda să-L vândă, că nici nu putea să-L vadă pe Cel din faţa lui, 
pe Cel pe care avea să-L dea, cu toate că erau făclii și atâta lumină. 


48 Matei 10, 9. 

“9 Matei 5, 39. 

'5 1 Tirnotei 6, 10. 
5: loan 18, 4. 

Asta a vrut să spună evanghelistul prin cuvintele că aveau „făclii și 
lumini”. Dar nici așa nu L-au găsit, deși Iuda, cel care a spus: „Eu 
vi-L voi da vouă”, era cu ei'. Domnul le-a orbit mintea, pentru că 
voia să le arate puterea Lui, pentru că voia ca ei să afle că încearcă 
un lucru peste puterile lor. Apoi, când I-au auzit vocea Lui, s-au 
dat înapoi și au căzut cu fețele la pământ'>. Ai văzut că n-au putut 
suferi nici vocea Lui? Ai văzut că și-au vădit neputinţa prin căde- 
rea lor la pământ? Dar uită-te la iubirea de oameni a Stăpânului! 
Și, pentru că nici așa n-a pus capăt nici nerușinării vânzătorului, 
nici nerecunoștinței iudeilor, Domnul a zis: „Când am arătat că 
încearcă lucruri peste puterile lor, am vrut să potolesc nebunia lor; 
ei însă nu voiesc, ci stăruie încă în răutatea lor; iată, Mă dau singur 
în mâinile lor”. 

V-am spus acestea ca să nu învinuiți pe Hristos, zicând: 

- Pentru ce nu l-a schimbat pe luda? Pentru ce nu l-a făcut 
mai bun? 

- Și cum trebuia să-l facă înţelept și bun? Cu sila, sau cu 
bunăvoia lui? Dacă l-ar fi făcut bun cu sila, n-ar fi ajuns bun, căci 
nimeni nu ajunge bun cu sila. Dacă Domnul trebuia să-l facă bun 
de bunăvoia lui, cu libera alegere a lui Iuda, atunci Hristos a făcut 
pe toate cele ce puteau să-l facă bun pe Iuda. Dacă Iuda n-a voit să 
primească leacurile, nu-i vina medicului, ci-i vina aceluia care n-a 
vrut să fie vindecat. 

Vrei să afli câte a făcut Hristos ca să-l facă bun? I-a dăruit pute- 
rea să facă multe minuni, i-a spus mai dinainte despre vânzare, n-a 
lăsat nimic la o parte din ceea ce trebuia să-l facă să fie ucenic. 

Dar, ca să cunoști că putea să se schimbe, dar n-a vrut, și că a 
săvârșit totul din trândăvia lui, ascultă! După ce L-a vândut, după 
ce și-a dus la capăt nebunia lui, „a aruncat cei treizeci de arginţi, 
zicând: «Am păcătuit, vânzând sânge nevinovat»”54. 

Înainte de asta, spuneai, ludo: „Ce voiți să-mi dați, și eu 
vi-L voi da vouă?” Când păcatul s-a săvârșit, atunci și-a dat 
seama de păcat. 

De aici învăţăm că, atunci când trândăvim, nu ne e de vreun 
folos nici îndemnul, nici sfatul; dar, când ne sârguim, putem 


5 Cf loan 18, 5. 
53 Cf. loan 38, 6. 
'5+ Matei 27, 4. 

singuri să ne ridicăm. Gândește-te! Când Domnul îl sfătuia și căuta 
să-l îndepărteze de încercarea lui cea rea, n-a ascultat, nici n-a pri- 
mit povaţa. Dar, când nu mai avea niciun sfătuitor, i s-a deșteptat 
cugetul, s-a schimbat fără dascăl și a aruncat cei treizeci de arginţi. 

„S-au învoit cu el cu treizeci de arginţi."55 Au dat preț Sângelui 
care nu are preţ. 

Pentru ce iei, ludo, treizeci de arginți? Hristos a venit să-Și 
verse în dar pentru lume Sângele, pentru care tu te târguiești acum. 
Este oare o târguială mai nerușinată ca aceasta? Cine a văzut, cine 
a auzit vreodată așa ceva? 


IV 


Dar, ca să cunoaștem deosebirea dintre vânzător și ucenici, 
ascultați! Pe toate ni le spune cu de-amănuntul evanghelistul. 

Când s-au făcut acestea, când vânzarea s-a săvârșit, când luda 
s-a pierdut pe sine, când a făcut acele târguieli nelegiuite, când 
căuta prilej să-L dea, „atunci ucenicii s-au apropiat de El, zicând: 
«Unde voiești să-Ţi gătim să mănânci Paștile?» "5 Ai văzut ucenici? 
luda se îndeletnicea cu vânzarea, ceilalți ucenici, cu slujirea. Acela 
se târguia și căuta să ia prețul Sângelui Stăpânului, aceștia se pre- 
gătesc să-l slujească. De aceleași minuni s-au bucurat și aceștia și 
acela, de aceleași învățături. 

- De unde, dar, deosebirea dintre ei? 

- De la libertatea de voinţă. Ea e pricina faptelor noastre, și a 
celor rele, și a celor bune. 

- Era seară când ucenicii au spus aceste cuvinte: „Unde voiești 
să-Ţi gătim să mănânci Paștile?” 

- Ce învăţăm din aceste cuvinte? 

- Învățăm că Hristos nu avea o casă a Lui. Să audă cei care-și 
clădesc vile luxoase și curți mari că Fiul Omului nu avea unde să-Și 
plece capul”! 

- Pentru ce-l spun ucenicii: „Unde voiești să-Ţi gătim să 
mănânci Paștile?” Care Paști? 

- Paştile iudaice, Paștile care au avut începutul în Egipt, căci 
acolo le-au săvârșit iudeii întâia oară. 


'5 Matei 26, 15. 
'55 Matei 26, 17. 
57 Cf. Matei 8, 20; Luca 9, 58. 

- Dar pentru ce a săvârșit Hristos Paștile acestea? 

- După cum a împlinit toate celelalte porunci ale Legii, tot așa 
a împlinit-o și pe asta. Pentru asta îi spunea și lui loan Botezătorul: 
„Că așa se cuvine să împlinim toată dreptatea”5. Prin urmare, uce- 
nicii voiau să gătească Paștile iudaice, nu Paștile noastre. Ei le-au 
gătit pe cele iudaice, iar Domnul le-a pregătit pe ale noastre și, mai 
mult chiar, El Însuși a ajuns Paștile prin cinstitele Lui Patimi. 

— Dar pentru ce a venit Hristos la Patimă? 

- Ca să ne izbăvească pe noi de blestemul Legii. De asta și 
Pavel striga: „Dumnezeu a trimis pe Fiul Său cel născut din femeie, 
născut sub Lege, ca să răscumpere pe cei de sub Lege”'5. Deci, ca 
să nu spună cineva că a desființat Legea pentru că El Însuși nu o 
putea împlini, ca una ce era împovărătoare, grea și cu anevoie de 
împlinit, Domnul a desființat-o după ce Însuși a împlinit toată 
Legea. De aceea a făcut și Paștile, că și sărbătoarea Paștilor era o 
poruncă a Legii. 

Ascultă! ludeii erau nerecunoscători față de Binefăcătorul lor, 
îndată ÎI uitau pe Binefăcător. Dar, ca să vezi asta bine, ascultă! Au 
ieșit iudeii din Egipt, au trecut Marea Roșie, au văzut-o despărțită 
și unită iarăși și, nu după multă vreme, i-au spus lui Aaron: „Fă-ne 
dumnezei ca să meargă înaintea noastră!"* 

Ce spui, nerecunoscătorule? Ai văzut astfel de minuni și 
L-ai uitat pe Cel care te hrănește și nici nu-L mai pomenești pe 
Binefăcătorul tău? 

Așadar, pentru că iudeii au uitat binefacerile Lui, Dumnezeu 
a legat strâns amintirea binefacerilor de sărbătorile lor, pentru ca, 
vrând-nevrând, amintirea binefacerilor să le sune mereu în urechi. 
Așadar, pentru că iudeii au uitat binefacerile, Dumnezeu le-a 
așezat Paștile. 

- Pentru ce? 

- „Pentru ca, atunci când te va întreba fiul tău: «Ce este 
aceasta?», tu să-i spui că strămoșii noștri, în Egipt, au uns pragurile 
ușilor cu acest sânge al oii și au scăpat de moartea pe care pierzăto- 
rul a adus-o peste toți cei din Egipt. Din pricina sângelui acestuia, 
pierzătorul n-a avut putere să intre și să omoare”"€. 


5 Matei 3, 15. 

59 Galateni 4, 4-5. 

1% Jeşirea 32, 1. 

' Cf. Ieșirea 12, 26-27. 

Iudeii jertfesc fără să vrea, dar aici Hristos de voie Se jertfește. 

- Pentru ce? 

- Pentru că Paștile iudaice au fost o închipuire a Paștilor noas- 
tre, a Paștilor celor duhovnicești. Și, ca să vezi că așa este, uită-te ce 
mare înrudire este între ele! Miel, și Miel! Dar unul neraţional, celă- 
lalt înzestrat cu rațiune! Oaie, și Oaie! Umbră, și adevăr! S-a arătat 
însă Soarele dreptății și umbra a încetat. Când e soare, umbra se 
ascunde. De asta este Miel la Masa cea de Taină, ca să ne sfințim cu 
Sângele Lui. Dar, de vreme ce a venit Soarele, să nu mai lumineze 
făclia. Cele vechi au fost închipuiri ale celor ce aveau să vină. 


V 


Aceste cuvinte le spun iudeilor ca să nu se înșele singuri, 
pârându-li-se că săvârșesc Paștile. Căci ei, cei netăiați împrejur la 
inimă și cei grei la auz, cu gândul nerușinat pun înainte azimele și 
pun înainte sărbătoarea. 

Spune-mi: cum săvârșești Paștile, iudeule? Templul a fost 
dărâmat, altarul distrus, Sfânta Sfintelor călcată în picioare, orice 
fel de jertfă a încetat. Pentru ce mai îndrăznești să faci aceste fapte 
nelegiuite? Ai fost dus odinioară în Babilon și acolo ai auzit pe cei 
care v-au robit spunându-ţi: „Cântaţi-ne cântarea Domnului":*, și 
n-ai vrut. Pentru ce, dar, acum faci Paștile în afara Ierusalimului? 
Doar tu ai spus: „Cum să cântăm cântarea Domnului în pământ 
străin?" 

Pe acestea arătându-le fericitul David, zicea: „La râul 
Babilonului, acolo am șezut și am plâns; în sălcii, în mijlocul lor, 
am atârnat alăutele noastre":S, adică psaltirea, ţitera, lira, căci pe 
acestea le foloseau iudeii și cu acestea cântau psalmii. „Căci, acolo', 
spune Scriptura, „cei care ne-au robit ne-au întrebat cuvintele 
cântărilor” și le-am spus: „Cum să cântăm cântarea Domnului în 
pământ străin?” 

Ce spui, iudeule? Nu cânţi cântarea Domnului în pământ 
străin, dar săvârșești Paștile în pământ străin? 

Ai văzut nesimţirea iudeilor? Când erau dușmani cei care îi 
sileau, nu voiau să cânte nici psalm în pământ străin. Dar acum, 


'* Psalmul 136, 3. 
'% Psalmul 136, 4. 
'% Psalmul 136, 1-2. 

de bunăvoie, fără să-i silească cineva, duc război împotriva lui 
Dumnezeu. De aceea și fericitul Pavel le spunea: „Voi pururea staţi 
împotriva Sfântului Duh". 

Vezi că azimele sunt necurate? Vezi că sărbătoarea iudeilor 
nu este după Lege? Paștile iudaice au fost odată, dar acum s-au 
desființat. 

Atunci, spune evanghelistul, pe când ei mâncau și beau, lisus, 
luând pâinea cu sfintele și preacuratele Lui mâini, binecuvân- 
tând și frângând, a zis ucenicilor Lui: „Luaţi, mâncaţi, acesta este 
Trupul Meu, care pentru voi și pentru mulți se frânge, spre iertarea 
păcatelor'"S€. Și iarăși, luând potirul, l-a dat lor, zicând: „Acesta este 
Sângele Meu, care pentru voi se varsă, spre iertarea păcatelor”:”. Și, 
când Hristos a rostit aceste cuvinte, era și luda de faţă. 

Acesta este, ludo, Trupul'* pe care l-ai vândut pentru treizeci 
de arginți! Acesta este Sângele, pentru care cu puţin mai înainte 
te-ai târguit cu nerușinare cu fariseii cei necredincioși! 

Cât este de mare iubirea de oameni a lui Hristos! Cât este de 
mare nerecunoștința lui luda! Stăpânul îl hrănea, iar robul L-a vân- 
dut! Robul L-a vândut, luând treizeci de arginţi, iar Hristos Și-a 
vărsat Sângele Lui pentru noi. Și Și-ar fi dat Sângele Lui chiar spre 
iertarea păcatelor vânzătorului dacă vânzătorul ar fi voit. 

Și era și luda de față înainte de a-L fi vândut, a luat parte la 
Sfânta Masă, s-a bucurat de Cina cea de Taină. După cum a fost spă- 
lat pe picioare de Domnul, odată cu ceilalți ucenici, tot așa a luat 
parte luda și la Sfânta Masă, ca să nu aibă niciun cuvânt de apărare, 
ci să-și primească osânda. A stăruit în gândul lui cel rău; a plecat 
de la Masă; în locul sărutării a lucrat vânzarea, nemaiaducându-și 
aminte de binefacerile învățătorului. După vânzare a aruncat cei 
treizeci de arginţi, zicând: „Am păcătuit, vânzând sânge nevino- 
vat”. Ce orbire! Ai luat parte la Cină și ai vândut pe Binefăcătorul? 
Domnul, de bunăvoie, a împlinit ce era scris, „dar vai de acela prin 
care a venit sminteala”s. 


'% Faptele 7, 51. 

'% Matei 26, 26; Marcu 14, 22; Luca 22, 19. Cuvintele din text reproduc aproape cuvânt cu 
cuvânt formula din Sfânta Liturghie a Sfântului loan Gură de Aur. 

'57 Matei 26, 27-28; Marcu 14, 23-24; Luca 22, 20. 

' Am adoptat lecțiunea „Trup” din Omilia ] (PG 49, 580) în loc de „Sânge”, cum este în 
textul acestei omilii. 

'59 Matei 18, 7. 

VI 


Dar este timpul să ne apropiem de această cutremurătoare 
și înfricoșătoare Masă. Toţi să ne apropiem [având] cuget curat. 
Nimeni să nu fie aici luda, viclenind pe aproapele lui. Nimeni să nu 
fie rău. Nimeni să nu aibă venin ascuns în inima lui. Și acum Hristos 
este de faţă, pregătind Masa. Nu este un om Cel care face ca daru- 
rile puse înainte să se facă Trupul și Sângele lui Hristos. Preotul stă 
și împlinește numai forma și aduce rugăciunea, dar harul și puterea 
lui Dumnezeu le lucrează pe toate. El a spus: „Acesta este Trupul 
Meu”. Aceste cuvinte prefac cele puse înainte. Și, după cum cuvin- 
tele acelea: „Creșteţi și vă înmulţiţi și umpleţi pământul” au fost 
cuvinte și s-au făcut fapte, întărind firea noastră spre nașterea de 
copii, tot astfel și cuvintele acestea care au fost spuse sporesc conti- 
nuu în har pe cei care se împărtășesc cu vrednicie. 

Nimeni să nu fie prefăcut, nimeni să nu fie viclean, nimeni 
să nu fie hrăpăreț, nimeni să nu ocărască, nimeni să nu urască pe 
aproapele, nimeni să nu fie iubitor de argint, nimeni să nu fie beţiv, 
nimeni să nu fie lacom, nimeni să nu fie sodomit, nimeni să nu 
fie invidios, nimeni să nu slujească răutăţii, nimeni să nu fie hoț, 
nimeni să nu uneltească, pentru ca să nu-și ia luiși osândă. 

luda, atunci, s-a împărtășit la Cina cea de Taină cu nevredni- 
cie, iar când a ieșit, a vândut pe Domnul, ca să afli că în aceia care se 
împărtășesc cu nevrednicie cu Sfintele Taine, în aceia mai cu seamă 
intră diavolul mereu, căci aceia atrag asupra lor pedeapsă mai mare. 
Nu vă spun acestea ca să vă înfricoșez, ci ca să vă întăresc mai mult. 
După cum hrana cea trupească, atunci când ajunge într-un stomac 
bolnav, care are sucuri rele, mărește și mai mult boala, tot astfel și 
hrana cea duhovnicească adună mai multă osândă peste cel care se 
împărtășește cu nevrednicie. 

Vă rog, dar, nimeni să nu aibă înlăuntru gânduri rele. Să 
ne curățim inima! Dacă ne curățim, suntem biserici ale lui 
Dumnezeu. Să ne facem curat sufletul! Putem să facem asta chiar 
într-o singură zi. 

- Cum? În ce chip? 

- Ai ceva împotriva dușmanului tău? Smulge din suflet ura 
și mânia! Pune capăt vrajbei, ca să capeţi prin împărtăşirea cu 


170 Facerea 1, 28. 

Sfintele Taine iertarea păcatelor. Te apropii de o Jertfă înfricoșă- 
toare și sfântă, Hristos stă jertfit înaintea ta. Dar gândește-te: pen- 
tru ce S-a jertfit? 

O ludo, de ce taine te-ai lipsit! Hristos a pătimit de bunăvoie 
ca să surpe peretele cel din mijloc al despărțiturii:?, să unească pe 
cele de jos cu cele de sus, ca să te facă părtaș cu îngerii pe tine, care 
erai vrăjmaș și dușman. 

Hristos Și-a dat sufletul Lui pentru tine, iar tu continui să 
dușmănești pevecinul tău? Cum poţi păși spre Masa păcii? Stăpânul 
tău nu S-a dat în lături să sufere toate pentru tine, iar tu nu vrei să 
pui capăt urii și mâniei. Spune-mi: pentru ce? Dragostea este rădă- 
cina și izvorul și mama tuturor bunătăţilor. 

- Mi-a făcut rău mare, îmi spui, m-a nedreptăţit de mii de ori, 
a atârnat primejdie deasupra vieții mele. 

— Ei, și ce-i cu asta? Dar nu te-a răstignit cum L-au răstig- 
nit iudeii pe Domnul. Dacă nu ierți aproapelui tău relele pe 
care ţi le-a făcut, nici Tatăl tău nu-ţi va ierta păcatele tale. Cu 
ce cuget spui: „latăl nostru, Care ești în ceruri, sfințească-se 
numele Tău” și celelalte? Hristos Și-a dat Sângele, pe care Acela 
l-a vărsat, spre mântuirea celor care 1 l-au vărsat. Poţi să faci 
ceva la fel cu aceasta? Dacă nu ierți pe dușman, nu-i faci rău 
lui, ci ţie. Dușmanului i-ai făcut de multe ori rău, dar numai în 
viața aceasta; ţie însă ţi-ai făcut prin asta de neiertat pedeapsa 
în viaţa ce va să fie. De nimeni nu se îndepărtează atât de mult 
Dumnezeu ca de omul care ţine ură și clocește răzbunare, ca 
de omul cu inima trufașă, ca de omul aprins de mânie. Ascultă 
ce spune Domnul: „Dacă aduci darul tău la altar și acolo îţi 
amintești că fratele tău are ceva împotriva ta, lasă acolo darul 
tău, înaintea altarului, și du-te mai întâi și te împacă cu fratele 
tău, și atunci vino și adu darul tău"? 

- Ce spui, Doamne? Să las acolo darul, adică jertfa? 

- Da, răspunde Domnul, căci și jertfa aceasta s-a făcut ca să te 
împaci cu fratele tău. 

Așadar, dacă jertfa aceasta s-a săvârșit pentru ca să te împaci cu 
fratele tău, iar tu nu faci pace și totuși te împărtășești, împărtășirea 
nu ţi-e de folos fără săvârșirea păcii. Fă, dar, mai întâi aceea, adică 


7 Cf. Efeseni 2, 14. 
'2 Matei 5, 23-24. 

pacea, pentru care s-a adus și jertfa, și atunci te vei bucura cum 
trebuie de jertfă! 

Pentru aceasta a venit în lume Fiul lui Dumnezeu, ca să împace 
firea noastră cu Tatăl, așa cum zice și Pavel: „Dar acum le-a împăcat 
cu Sine pe toate'5, „prin Cruce omorând vrajba, în El". Pentru 
aceea, El nu a venit numai ca să facă pace, ci ne și fericește pe noi 
care facem asta și ne face părtași numelui Lui. „Fericiţi făcătorii de 
pace, că aceia fiii lui Dumnezeu se vor chema." Fă, dar, și tu, după 
puterea ta omenească, ceea ce a făcut Hristos, Fiul lui Dumnezeu! 
Fii și tu făcător de pace, și ţie, și aproapelui tău. Pentru aceasta, 
Hristos și numește pe făcătorul de pace „fiu al lui Dumnezeu”. 
Pentru aceasta, în timpul jertfei, n-a pomenit de nicio altă faptă de 
dreptate decât de împăcarea cu fratele nostru, arătând că dragostea 
e mai mare ca toate virtuțile. 

Aș fi voit, iubiţilor, să-mi lungesc mai mult cuvântul, dar 
sunt de ajuns și cele spuse celor care primesc cu luare-aminte și 
înțelegere sămânţa dreptei credinţe și voiesc să ia aminte la cele 
spuse. 

Vă rog, dar, să ne aducem aminte totdeauna de aceste cuvinte 
și de înfricoșătoarea îmbrăţișare pe care ne-am dat-o unul altuia. 
Această îmbrățișare împletește sufletele noastre și face ca toţi să 
ajungem un trup și mădulare ale lui Hristos, pentru că toţi ne și 
împărtășim dintr-un singur Trup. Să ajungem un singur trup, nu 
amestecând trupurile unele cu altele, ci unind sufletele unele cu 
altele, prin legătura dragostei. Făcând așa, vom putea să ne bucu- 
răm cu îndrăzneală de Masa ce ne stă înainte și să ajungem vase 
ale păcii, încununate la sfârșit de Hristos. De-am avea mii și mii de 
fapte bune, dacă ținem ură și avem gând de răzbunare, am făcut 
totul în zadar și fără de folos. Niciuna din ele nu poate aduce rod 
de mântuire. 

Când Mântuitorul avea să Se înalțe la Tatăl, a lăsat în locul unei 
slave trecătoare și al unei bogății mari această moștenire ucenicilor 
Săi, zicând: „Pacea Mea dau vouă, pacea Mea las vouă'"76. Ce bogăţie 
sau ce belșug de bani poate fi mai de preţ ca pacea lui Hristos, care 
depășește orice cuvânt și minte? Și prorocul Zaharia a cunoscut că 


3 Coloseni 1, 20. 
'4 Efeseni 2, 16. 
'% Matei 5, 9. 

"6 loan 14, 27. 

păcatul împotriva păcii este mare și cumplit, de aceea a spus ca din 
partea lui Dumnezeu: „Poporul Meu, fiecare să grăiască adevărul 
cu aproapele lui! Nimeni să nu gândească rău în inima lui față de 
aproapele lui; jurământul mincinos să nu-l iubiţi, și nu veţi muri, 
casa lui Israel, zice Domnul”"7 Dacă veţi fi mincinoși, ranchiunoși, 
dacă veţi jura mincinos, dacă veți uita poruncile Mele, cu moarte 
veți muri. 

Știind toate acestea, iubiților, să punem capăt oricărei mânii, 
să trăim în pace unii cu alții. Să smulgem din sufletul nostru rădă- 
cina răutăţii, să ne curățim cugetul, ca să ne apropiem cu multă 
evlavie de împărtășirea cu aceste cutremurătoare și înfricoșătoare 
Taine. Să nu ne împingem, să nu batem din picioare, să nu lovim 
și să nu strigăm. Să ne apropiem cu multă frică și cutremur, cu 
căinţă și cu lacrimi, pentru ca și Stăpânul cel iubitor de oameni, 
văzând de sus starea noastră de pace și dragostea cea nefățarnică 
și tovărăşia cea iubitoare de fraţi, să ne învrednicească pe toţi și de 
aceste bunătăţi, și de cele făgăduite, cu harul și iubirea de oameni 
ale Domnului nostru lisus Hristos, cu Care Tatălui, împreună cu 
Sfântul Duh, [fie-l] slava, puterea și cinstea acum și pururea și în 
vecii vecilor. Amin. 


'77 Zaharia 8, 16-17. 


Cuvântare la trădarea lui luda:%8 


Acum Dafne'» este plăcut la înfățișare și iubitor de Dumnezeu, 
nu numai pentru că scoate izvoare limpezi, nici numai pentru că 
hrănește frunzișul cel frumos al copacilor, ci și pentru că a primit 
în pământul lui un pom minunat, Crucea. Acum Dafne este cu 
adevărat un izvor curat, un izvor înfricoșător demonului Python. 
Acum pădurea lui Dafne nu-și mai întinde pământul său la picioa- 
rele unor oameni fără de credință, ci vouă, celor credincioși. 
Pădurea aceasta este o icoană a acelui loc dorit, a grădinii în care s-a 
săvârșit vânzarea, în care au fost sădite faptele mântuirii noastre. 

Nu știu ce să grăiesc pentru sărbătoarea de astăzi. Sărbătoarea 
îmi mișcă limba ca să învinuiesc pe luda, iar iubirea de oameni 
a Stăpânului îmi îndreaptă gura spre iubirea Lui de oameni. De 
acestea două sunt stăpânit: de ură pentru vânzător și de dragoste 
pentru Stăpân. Dar dragostea biruiește ura, pentru că e mai mare 
și mai puternică. De aceea las pe vânzător și laud pe Binefăcător. 
Nu-L voi lăuda pe cât merită, ci pe cât pot. 

Cum a aplecat cerurile și S-a pogorât pe pământ? Cum Cel 
care umple toată zidirea a venit la mine și S-a făcut ca mine, pen- 
tru mine? Cum a luat ca ucenic tocmai pe acela pe care-l știa că 
are să fie vânzător? Cum a poruncit, ca unui prieten, vrăjmașului 
să-L. urmeze? Cum nu S-a îngrijit de vânzare, ci de mântuirea 
vânzătorului? 

„Făcându-se seară”, spune Scriptura, „lisus S-a așezat la masă 
cu cei doisprezece ucenici ai Lui; și, pe când mâncau ei, a zis: 
«Amin, amin, zic vouă, că unul din voi Mă va vinde»."* A vorbit 
mai dinainte de vânzare ca să împiedice fărădelegea. Nu l-a spus pe 
nume pe vânzător, tocmai pentru ca să nu-l facă de ocară pe ucenic 
în faţa celorlalţi ucenici, care nu știau nimic de vânzare. Cine a mai 


"8 PG 49, 715-720; a mai fost tradusă în românește de Pr. D. FECIORU, în: SFÂNTUL IOAN 
HRIsOSTOM, Cuvântări la praznice ..., pp. 104-n10. 

“> Dafne, suburbie și cartier rezidențial de lux al Antiohiei, adăpostea un faimos templu 
al lui Apollo. (n.P.P.) 

'% Monstru teluric mitologic, răpus de Apollo fiindcă o persecutase pa mama sa, Leto. Se 
pare că Python era o divinitate anterioară a Sanctuarului oracular de la Delfi (unde preo- 
tesele purtau numele de Pythia), divinitate care va fi înlocuită de Apollo. (n.P.P.) 

'% Matei 26, 20-21. 

văzut o iubire de oameni atât de mare ca a Stăpânului? Este vândut 
și iubeşte pe vânzător! Este disprețuit și miluiește! Este vândut și 
primește la masă pe vânzătorul cel rău! Cruţă pe cel care uneltește 
împotriva Lui! 

„Și, pe când mâncau ei, a zis: «Amin, amin zic vouă, că unul 
din voi Mă va vinde» Ca om a mâncat, dar ca Dumnezeu grăia 
cele viitoare. A luat pentru mine toate cele cuvenite firii mele. Toţi 
ucenicii au fost răniți de cuvântul acesta, toți își biciuiau cumplit 
cugetele, au prefăcut masa de ospăț în masă de jale. Fiecare spu- 
nea: „Nu cumva sunt eu, Doamne?” Prin această întrebare voiau 
să afle ușurare relei lor bănuieli. Mântuitorul le liniștește sufletele 
răvășite fără temei și, prin răspunsul Său, le face cunoscut pe cel 
necunoscut: „Cel care a întins”, spune EI, „cu Mine mâna în blid, 
acela Mă va vinde. Fiul Omului merge după cum este scris despre 
EI, dar vai de omul acela din pricina căruia Fiul Omului este vân- 
dut! Mai bine ar fi fost de nu s-ar fi născut omul acela”. Îi era milă 
Domnului de acela care nu voia să-i fie milă de el însuși. Cruţa pe 
acela care nu voia să-și cruțe sufletul său. Nu voia să dea pe față pe 
acela care se dăduse de mult timp pe față, pentru ca să-i dea timp 
de pocăință și să alunge tristeţea celorlalți ucenici. Dar, cu toate 
acestea, vânzătorul n-a ajuns mai bun. 

Ar fi trebuit ca, îndată după acele preaînfricoșătoare cuvinte 
ale Domnului, huda să se scoale de la masă, ar fi trebuit să ia mijloci- 
tori pe ceilalți ucenici, ar fi trebuit să cuprindă cu braţele picioarele 
Mântuitorului și să-L înduplece cu astfel de cuvinte: „Am păcătuit, 
lubitorule de oameni, am păcătuit! Am săvârșit nelegiuire vânzând 
oamenilor pe un preț de nimic Mărgăritarul cel nepreţuit. Am 
săvârșit nelegiuire vânzând cu câţiva bani Bogăția cea nesfârșită. 
lartă-mă pe mine, negustorul pagubei și al pieirii! lartă-mă pe 
mine, căruia aurul i-a furat mintea! lartă-mă pe mine, cel care am 
fost rău înșelat de farisei!” 

Dar luda n-a rostit aceste cuvinte, nici nu s-a gândit la ele. 
Dimpotrivă, cu glas grăbit, și-a dezgolit nerușinatul lui suflet, stri- 
gând: „Nu cumva sunt eu, Doamne?":5 Ce limbă nerușinată! Ce 
suflet crud! Întreabă ca și cum n-ar ști despre cine e vorba. Socotea 


'% Matei 26, 22. 
'% Matei 26, 23-24. 
'% Matei 26, 25. 

că se poate tăinui de ochiul cel neadormit. În suflet purta viclenia, 
iar cu limba rostea cuvânt de neștiință. Cu mintea lucra vânzarea, 
iar cu gura ascundea, așa socotea el, păcatul. 

S-a slujit de aceleași cuvinte ca și ceilalți ucenici, dar nu și de 
același gând. Lup era cu gândul, dar grăia cu glas de oaie. 

- Ce i-a răspuns Mântuitorul? 

- „Iu ai zis."8 

Cu voceplină de îndelungă răbdarea datpe față toată înșelătoria 
vicleanului. Ar fi putut să-i spună: „Ce spui, ticălosule, vicleanule? 
Ce spui, robule al banilor și tovarăș al diavolului? Îndrăznești să te 
prefaci că nu știi? Îndrăzneşti să ascunzi ce nu se poate ascunde? 
Nu eram oare de față, prin dumnezeirea Mea, când urzeai ticăloșia? 
Nu te-am văzut oare cu ochiul dumnezeirii Mele când te-ai dus la 
arhierei? Nu te auzeam oare, deși pentru tine nu eram acolo, când 
spuneai: «Ce voiți să-mi dați, și eu vi-L voi da vouă?»8 Nu știu Eu 
oare și cu cât M-ai vândut? Ce, dar? Mai ești și nerușinat după ce ai 
fost vădit? Pentru ce cauţi să ascunzi ce vrei să faci? Mie toate-Mi 
sunt descoperite!” 

Dar Hristos n-a grăit așa, ci dulce, fără ură, blând: „Iu ai zis”, ca 
să ne înveţe ca și noi tot așa să grăim cu dușmanii noștri. 

Cu toate acestea, după atâtea cuvinte, luda a stăruit în rău- 
tatea lui. Nu din pricina nepăsării Medicului, ci din a bolnavului. 
Medicul i-a dat toate leacurile mântuirii, dar bolnavul n-a vrut să 
le primească. A iubit mai mult aurul decât pe Hristos, pentru că nu 
cunoștea decât iubirea de argint, și a fost prieten și credincios celor 
care l-au tocmit. 

„Și, apropiindu-se luda de Hristos, a zis: «Bucură-Te, Învăţă- 
torule!» Și L-a sărutat."* Străin chip de vânzare! De la sărutare la 
vânzare! 

„lar lisus i-a zis lui: «Prietene, pentru ce ai venit?»":% Pentru 
ce-Mi spui să Mă bucur, când ai de gând să Mă întristezi? Pentru 
ce Mă mângâi prin cuvânt, când Mă rănești cu fapta? Pentru ce 
Mă numești „Învățător”, când nu-Mi ești ucenic? Pentru ce calci în 
picioare legile dragostei? Pentru ce faci din semnul păcii, semn al 
vânzării? După cine te-ai luat când ai făcut asta? Așa ai văzut, nu 


'5 Matei 26, 25. 
'5 Matei 26, 15. 
'5 Matei 26, 49. 
'% Matei 26, 50. 

de mult, că Mi-a sărutat femeia cea păcătoasă picioarele Mele'5? 
Așa ai văzut că a îngenuncheat sutașul:*? Așa ai văzut că au căzut 
demonii"? Știu cine ţi-a arătat calea viclenei tale sărutări! Diavolul 
ţi-a băgat în cap chipul acestei sărutări, iar tu ai ascultat de sfătui- 
torul cel rău și i-ai împlinit voința. Prietene, pentru ce ai venit? 

Împlinește învoielile cele rele ce le-ai făcut cu fariseii! Du la 
sfârșit actul vânzării! Iscălește ce-ai făgăduit! Vinde pe Cel care 
vrea să fie vândut! la deci, cu punga, și punga nedreptăţii! Dă locul 
pe care l-ai pierdut prin vânzare, dă-l tâlharului, care-l va lua prin 
mărturisire! 

„Atunci, apropiindu-se ei, au pus mâinile pe lisus și L-au 
prins." Și așa a luat sfârșit cuvântul acela profetic: „Înconjura- 
tu-m-au ca albinele fagurele, dar s-au stins ca focul de spini”*%; și 
iarăși: „Înconjuratu-m-au câini mulți; tauri grași m-au înconjurat”. 
Dar ce resemnare la Domnul! Numai Domnul putea s-o aibă. În 
cer, Heruvimii și Serafimii nu îndrăznesc să privească slava Lui cea 
covârșitoare, își acoperă fețele cu aripile ca și cu niște mâini; iar pe 
pământ, Trupul Lui este ținut de mâinile nelegiuiților și rabdă! 

Vedeţi ai Cărui Stăpân îndelung răbdător și iubitor de oameni 
sunteţi robi? Fiți, dar, cu dușmanii voștri așa cum aţi văzut că a fost 
Domnul cu dușmanii Lui! Și voi aveţi să fiți chemaţi la Cina cea 
duhovnicească. Și voi aveţi să staţi la masă cu Stăpânul. Nimeni 
dintre voi să nu aibă gândul lui luda! Apropiaţi-vă toți cu liniște 
și pace! Toţi să alergăm la Mântuitorul [având] cuget curat. El este 
postul și ospățul credincioșilor. El este hrănitorul și hrana. El este 
Păstorul și Mielul. Lui [fie-1] slava în vecii vecilor. Amin. 


"8 Cf. Matei 26, 7-13. 

'% Cf. Matei 8, 5-13; Luca 7, 1-10. 

> Cf. Matei 8, 28-20, 31; 17, 14-23; Luca 8, 26-39. 
'% Matei 26, 50. 

'5 Psalmul 17, 12. 

'4 Psalmul 21, 17, 12. 


Cuvântare la Crucea Domnului'% 


Adeseori m-am întrebat pentru ce Părinţii noștri au legiuit ca 
astăzi să părăsim bisericile din orașe și să facem slujba aici, în afara 
orașului. Mi se pare că n-au făcut asta nici fără rost, nici în zadar. 
De aceea am căutat motivul și, cu harul lui Dumnezeu, am găsit că 
pricina e dreaptă, binecuvântată și potrivită cu sărbătoarea de azi. 

- Dar care este motivul? 

— Săvârșim astăzi pomenirea Crucii. lar Domnul a fost răstignit 
în afara orașului. De aceea Părinţii ne-au scos afară din oraș. Căci, 
după cum a spus Domnul, oile merg după păstor'%. Unde e împăra- 
tul, acolo și ostașii, și unde e stârvul, acolo și vulturii”. 

Deci acesta este motivul pentru care noi astăzi facem slujbă în 
afara orașului. Dar, mai bine spus, să arătăm și din dumnezeieștile 
Scripturi că e drept să slujim aici. Și, ca să nu socotiți că vă spun 
gânduri de-ale mele, vi-l aduc martor pe Pavel. 

Ce spune Pavel despre jertfe? 

„Pentru că trupurile animalelor, al căror sânge este adus pentru 
păcate de arhiereu în Sfânta Sfintelor, se ard în afara taberei, pentru 
aceea și lisus, ca să sfințească poporul prin Sângele Său, a pătimit 
în afara porţii. Să ieșim deci în afara taberei, purtând ocara Lui."9% 

Pavel a spus, deci a poruncit. Am ascultat și am ieșit. Pentru 
aceasta deci facem slujbă în afara orașului. 

- Dar pentru ce în această biserică a mucenicilor, și nu în alta, 
căci, prin harul lui Dumnezeu, orașul nostru este întărit în toate 
părțile cu moaștele sfinților? Așadar, pentru ce Părinţii au poruncit 
să facem slujbă aici, și nu în altă biserică a mucenicilor? 

- Pentru că aici este mulțime de mucenici. Așadar, pentru că 
astăzi lisus S-a pogorât la cei morţi, pentru asta ne adunăm aici și 


55 PG 49, 393-398. A mai fost tradusă în limba română de Pr. C. PATRICHE, în: Cuvântări 
panegirice. Nouă omilii ..., pp. 149-158; de Pr. D. FECIORU, în: SFÂNTUL IOAN HRISOSTOM, 
Cuvântări la praznice ..., pp. no-120. Această omilie a fost ținută la Antiohia, la puţine zile 
după panegiricul în cinstea Sfintelor mucenițe Veronica, Prosdoca și Domnina, probabil 
în anul 393. 

5% Cf. Ioan 10, 3. 

'97 Cf. Matei 24, 28. 

9 Evrei 13, 4-13. 

slujim aici. Pentru asta și locul acesta se numește „cimitir”, ca să 
afli că cei care s-au săvârșit și se află aici n-au murit, ci dorm, stau 
culcaţi. Înainte de venirea lui Hristos, moartea se numea „moarte”. 
„În ziua în care veţi mânca din pom”, spune Scriptura, „cu moarte veţi 
muri"; și iarăși: „Sufletul care păcătuiește va muri'2%; iar David zice: 
„Moartea păcătoșilor este cumplită”; și iarăși: „Cinstită este înain- 
tea Domnului moartea cuvioșilor Lui'2%; iar lov spune: „Moartea este 
odihnă bărbatului'>%. Dar moartea nu se numea numai „moarte', 
ci și „iad”. Ascultă-l pe David, care spune: „Dar Domnul va izbăvi 
sufletul meu din mâna iadului când mă va apuca'**%; iar lacov zice: 
„Veţi pogori bătrâneţile mele cu întristare în iad”. Înainte de 
venirea lui Hristos, sfârșitul omului avea aceste nume. Dar, când a 
venit Hristos și a murit pentru viața lumii, moartea nu se mai chema 
„moarte', ci „somn” sau „adormire”. Că se numește „somn” se vede 
din cele ce spune Hristos: „Lazăr, prietenul nostru, a adormit'2%. 
N-a spus: „A murit”, deși murise. Dar, ca să cunoști că numele de 
„adormire” dat morţii era neîntrebuințat pe vremea aceea, vezi 
că ucenicii s-au tulburat când L-au auzit și au zis: „Doamne, dacă 
doarme, se va trezi!” Așa că nu știau ce înseamnă cuvântul. Și 
iarăși, Pavel, grăind unora, spunea: „Oare cei care au adormit au 
pierit? Și iarăși, în altă parte, vorbind despre morți, spune: „Noi 
cei vii nu o vom lua înaintea celor adormiţi”>%. Iar în altă parte spune: 
„Deşteaptă-te cel care dormi!"*5; și, ca să arate că vorbește despre cel 
mort, adaugă: „Și te ridică din morţi!” Vezi, dar, că peste tot, în Noul 
Testament, moartea se numește „somn”; pentru asta și locul acesta se 
numește „cimitir”:2, adică loc de dormit. 


1% Facerea 2, 17. 

20 Jezechiel 18, 20. 

** Psalmul 33, 20. 

* Psalmul n5, 6. 

* Iov 3, 23 (după Septuaginta). 
24 Psalmul 48, 16. 

:% Facerea 42, 38. 

:% Joan 11, îl. 

27 [oan 11, 12. 

:% 1 Corinteni 15, 18. 

:%9 1 Tesaloniceni 4, 15. 

= Efeseni 5, 14. 

=: Efeseni 5, 14. 

22 KOIunTTipLov, în grecește, are sensul de „dormitor”. Evreii numeau cimitirul baith olam 
- „casa veșniciei”. (n.P.P.) 

Numele ne este folositor și plin de multă filosofie. Așadar, 
când aduci aici un mort, nu plânge! Nu-l duci la moarte, ci la somn. 
Îţi este de ajuns numele ca să-ţi aline durerea. Vezi unde-l duci? 
În cimitir, într-un loc unde se doarme. Vezi și când îl duci? După 
moartea lui Hristos, când s-a tăiat puterea morţii. Așa că și locul și 
timpul îţi alină jalea și durerea. Mai cu seamă femeilor li se potri- 
vesc cuvintele acestea, pentru că ele sunt mai slabe de inimă, pen- 
tru că ele cad ușor doborâte de durere. Dar numele locului acestuia 
le este leac bun durerii lor. 


II 


Astăzi Stăpânul nostru a străbătut iadul. Astăzi „a sfărâmat 
porţile cele de aramă'”25. Astăzi „a frânt zăvoarele cele de fier”=. 
Uită-te cât de precise sunt cuvintele! N-a spus: „A deschis ușile 
cele de aramă”, ci: „A sfărâmat porțile cele de aramă”, ca să nu mai 
poată fi întrebuințată închisoarea. N-a spus: „A tras zăvoarele, ci: 
„A frânt zăvoarele”, ca să piară toată puterea închisorii. De intri 
într-o închisoare fără uși și fără zăvoare, închisoarea nu te poate 
ţine. lar când Hristos a sfărâmat porțile, mai poate un altul să le 
facă la loc? „Cine va îndrepta”, spune Scriptura, „ceea ce va strica 
Dumnezeu?”25 Împărații, când vor să îi elibereze pe cei închiși, nu 
fac așa, ci lasă întregi porţile și păstrează și paznicii. Cu asta arată 
că au să intre neapărat în închisori iarăși sau cei eliberați, sau alții 
în locul acelora. Hristos n-a făcut așa, ci, voind să arate că moar- 
tea are sfârșit, a sfărâmat porţile ei cele de aramă. Le-a numit „de 
aramă” nu pentru că porţile ar fi de aramă, ci pentru ca să arate tăria 
și neînduplecarea morții. Și, ca să vezi că arama și fierul arată tăria 
și neînduplecarea, ascultă ce spune Scriptura despre omul neîndu- 
plecat: „Nervul tău este de fier, iar grumazul tău și fruntea ta, de 
aramă”25, N-a spus asta pentru că nervul lui ar fi fost de aramă, ci 
pentru că avea privirea aspră, nerușinată, crudă. 

Vrei să afli că moartea era aspră, neînduplecată și tare ca dia- 
mantul? În decursul atâtor veacuri nimeni n-a putut-o îndupleca 
să elibereze pe vreunul din cei ținuți de ea, până când a silit-o 


23 Psalmul 106, 16; Isaia 45, 2. 
= Psalmul 106, 16; Isaia 45, 2. 
5 Ecclesiastul 7, 13. 

5 Isaia 48, 4. 

Stăpânul îngerilor, când S-a pogorât în iad. A legat mai întâi pe 
cel puternic, după aceea i-a răpit vasele lui. De asta a și adăugat 
Scriptura: „Vistierii întunecate, nevăzute'27. S-ar părea că spun 
același lucru prin cuvintele întunecate și nevăzute, dar nu, căci 
cuvintele acestea au un îndoit înțeles. Sunt locuri întunecoase, dar 
pot fi văzute dacă se aduc acolo făclie și lumină. Dar locul acela al 
iadului era foarte întunecos și trist, niciodată n-a pătruns în el o 
rază de lumină. De asta Scriptura a spus căvistieriile lui sunt întu- 
necate și nevăzute. Și au fost, într-adevăr, întunecate și nevăzute 
până când le-a luminat Soarele dreptăţii și a făcut din iad cer, căci, 
unde este Hristos, acolo e și cerul. Scriptura numește iadul „visti- 
erii întunecate”. Și pe bună dreptate, pentru că multă bogăţie era 
acolo. Căci toată firea omenească, bogăţie a lui Dumnezeu, a fost 
furată de diavolul, care a înșelat pe cel dintâi om, și a fost supusă 
jugului morţii. lar faptul că toată firea omenească era bogăţie a lui 
Dumnezeu, îl arată Pavel prin cuvintele: „Dumnezeu îmbogățește 
pe toți cei care-L cheamă pe EI'>8. Hristos a făcut întocmai ca un 
împărat care prinde pe un căpitan de hoți care străbătea orașele, 
jefuia de pretutindeni, se afunda în peșteri și ducea acolo bogăţia 
jefuită. Împăratul leagă pe căpitanul de hoți, îl dă chinurilor, iar 
bogăţia lui o duce în cămările împărătești. Tot așa și Hristos. Prin 
moartea Lui a legat pe căpitanul de hoți și pe temnicer, adică pe 
diavol și pe moarte, apoi a dus toată bogăţia, adică neamul ome- 
nesc, în cămările cele împărătești. Asta a arătat-o și Pavel prin 
cuvintele: „Care ne-a izbăvit de stăpânirea întunericului și ne-a 
strămutat în Împărăția dragostei Lui”>*. Și lucru minunat este 
Însuși Împăratul; S-a dus în iad, cu toate că niciun împărat n-ar 
vrea să facă vreodată asta, ci ar porunci, prin scrisori, slujitori- 
lor săi să îi elibereze pe cei legaţi. Hristos însă n-a făcut așa, ci 
El, Împăratul, S-a dus la cei legați și nu I-a fost rușine nici de 
temniță, nici de întemnițați. Cum avea să-l fie rușine de cele pe 
care le-a făcut? A sfărâmat porțile, a frânt zăvoarele, S-a dus în 
iad, a golit toată temniţa, a luat înlănțuit pe temnicer și așa S-a 
reîntors la noi. Tiranul a fost dus rob, cel puternic, legat; moartea 
însăși, aruncând armele, a alergat goală la picioarele Împăratului. 


27 Isaia 45, 3. 
“5 Romani 10, 12. 
+9 Coloseni 1, 13. 

Ai văzut biruință minunată? Ai văzut faptele mari ale Crucii? 
Să-ţi spun și altceva mai minunat? Când ai să afli chipul biruinței, 
atunci ai să te minunezi și mai mult. Prin acelea prin care dia- 
volul a biruit pe om, prin acelea l-a biruit și Hristos pe diavol. 
Ascultă cum! Semnele înfrângerii noastre au fost: fecioara, lemnul 
și moartea. Fecioară a fost Eva - nu cunoscuse încă pe bărbat -, 
lemn a fost pomul și moarte a fost pedeapsa dată lui Adam. Și iată 
iarăși Fecioară, lemn și moarte, aceste semne ale înfrângerii, au 
ajuns semne ale biruinței! În locul Evei, Maria; în locul pomului 
cunoașterii binelui și răului, lemnul Crucii; în locul morţii lui Adam, 
moartea lui Hristos. Ai văzut că diavolul a fost biruit prin acelea 
prin care biruise? Prin pom l-a biruit diavolul pe Adam; prin Cruce 
l-a biruit Hristos pe diavol. Lemn și într-o parte, lemn și în alta: 
unul a trimis în iad, iar celălalt a chemat din iad pe cei plecaţi acolo. 
Și iarăși lemn într-o parte, lemn și în alta: unul a ascuns gol pe cel 
făcut rob, iar celălalt a arătat tuturor gol pe Biruitor, din înălțimea 
Crucii. Moarte și într-o parte, moarte și în alta: una a osândit pe cei 
de după Adam, iar cealaltă a înviat pe cei care muriseră înainte de 
moartea lui Hristos. „Cine va grăi puterile Domnului? Din muri- 
tori am ajuns nemuritori. Acestea-s faptele mari ale Crucii. Ai aflat 
biruința! Ai aflat chipul biruinței! 

Află acum că biruința aceasta s-a săvârșit fără ca noi să ne obo- 
sim. N-am înmuiat noi armele în sânge. N-am stat noi pe câmpul 
de bătălie. N-am primit noi rănile, n-am văzut noi războiul, dar noi 
am câștigat biruința. Stăpânul a luptat și noi ne-am încununat. 

Așadar, pentru că biruinţa este a noastră, să cântăm astăzi cu 
toţii, ca ostașii, cântecul cel de biruinţă și să-L lăudăm pe Stăpânul, 
zicând: „Înghițitu-s-a moartea în biruință”=2. „Unde-ţi este, moarte, 
biruința? Unde-ţi este, iadule, boldul?'=2 

Aceste fapte mari le-a săvârșit pentru noi Crucea. Crucea este 
trofeu ridicat împotriva demonilor. Este sabie împotriva păcatului. 
Este sabia cu care Hristos a străpuns șarpele. Crucea este voința 
Tatălui, slava Unuia-Născut, veselia Duhului, podoaba îngerilor, 
întărirea Bisericii, lauda lui Pavel, cetatea sfinților, lumina lumii 
întregi. După cum izgonești întunericul dintr-o casă cuprinsă de 


= Psalmul 105, 2. 

* Isaia 25, 8; 1 Corinteni 15, 54. 
22 Osea 13, 14; 1 Corinteni 15, 55. 
23 Cf. Galateni 6, 14. 

beznă, când aprinzi o făclie și o ţii dreaptă în sus, tot așa și Hristosa 
pus capăt la tot întunericul ce cuprinsese toată lumea, când a aprins 
ca o făclie Crucea și a ţinut-o dreaptă în sus. Și, după cum făclia 
are lumina sus în vârf, tot așa și Crucea avea sus în vârf pe Soarele 
dreptăţii strălucind. S-a cutremurat lumea când L-a văzut pironit, 
s-a clătinat pământul, s-au despicat pietrele. Da, pietrele s-au 
despicat, dar învârtoșarea inimii iudeilor nu s-a despicat. S-a rupt 
catapeteasma?%, dar nu s-a rupt înţelegerea cea vicleană a iudeilor. 

- Dar pentru ce s-a rupt catapeteasma? 

- Pentru că templul nu Îl putea vedea răstignit pe Stăpânul. 
Ruperea catapetesmei templului aproape că ne îndeamnă, zicând: 
„De acum înainte poate să calce oricine vrea în Sfânta Sfintelor. La 
ce-mi mai folosește Sfânta Sfintelor, când s-a adus afară o astfel de 
jertfă? La ce-mi mai folosește Testamentul Vechi? La ce-mi mai 
folosește Legea? Degeaba, în zadar i-am învăţat pe iudei atâta amar 
de vreme”. 

Asta o striga și prorocul prin cuvintele: „Pentru ce s-au întă- 
râtat neamurile și popoarele au cugetat cele deșarte?”25 ludeii au 
auzit cuvintele prorocului: „Ca o oaie la înjunghiere s-a adus și ca 
un miel fără de glas înaintea celui care-l tunde pe el'27, au cuge- 
tat atâta amar de vreme la această prorocie, dar, când prorocia s-a 
înfăptuit, n-au crezut. Ai văzut că au cugetat în deșert? Pentru asta 
s-a rupt catapeteasma templului, pentru ca să arate mai dinainte 
pustiirea continuă ce va fi mai târziu. 


III 


Așadar, pentru că Îl vom vedea și noi în seara aceasta pe Cel 
pironit pe Cruce, ca pe un miel junghiat și jertfit, vă rog să ne apro- 
piem cu cutremur, cu multă sfială și evlavie. Știți doar cum stăteau 
îngerii în jurul mormântului, care nu mai avea Trupul Stăpânului, 
în jurul mormântului gol. Dădeau multă cinstire și locului ace- 
luia tocmai pentru că a avut în el Trupul Stăpânului. Îngerii, care 
depășesc firea noastră, stăteau cu atâta sfială și evlavie la mormânt, 
iar noi, care nu stăm lângă un mormânt gol, ci chiar lângă Masa 


24 Cf. Matei 27, 51. 

5 Cf Matei 27, 51; Marcu 15, 38; Luca 23, 45. 
:6 Psalmul 2,1. 

27 ]saia 53, 7. 

care are pe ea Mielul, ne apropiem cu zgomot și gălăgie? Ce iertare 
mai putem avea? 

Nu grăiesc aceste cuvinte la întâmplare. Le grăiesc pentru căvăd 
în seara asta pe mulți că fac gălăgie, strigă, se îmbrâncesc, sar, ocă- 
răsc, pentru că văd că-și pricinuiesc osândă mai mult decât mântu- 
ire. Pentru asta vă sfătuiesc. Ce faci, omule? Când preotul stă înain- 
tea Mesei, cu mâinile întinse la cer, chemând pe Duhul cel Sfânt ca 
să vină și să Se atingă de cele puse înainte, e multă liniște; e multă 
tăcere când Duhul dă harul, când Se pogoară, când Se atinge de cele 
puse înainte; dar, când vezi Oaia jertfită și desăvârșită, atunci faci 
zgomot, atunci faci gălăgie, atunci te cerți, atunci ocărăști? Cum 
poți să te bucuri de această jertfă când te apropii de această Masă 
cu atâta gălăgie? Nu ne este de ajuns că ne apropiem cu păcate, 
mai trebuie să mai păcătuim și în timpul când ne apropiem? Cum 
putem fi fără de păcat când ne certăm, când facem gălăgie, când ne 
mușcăm unul pe altul? Pentru ce te împingi când vezi că Oaia este 
jertfită? Dacă ar fi să te uiţi toată noaptea la jertfa aceasta, te întreb, 
te-ai sătura? Ai răbdat toată ziua, a trecut cea mai mare parte din 
noapte, pentru ce vrei să pierzi într-o clipită de vreme atâta oste- 
neală? Gândește-te ce este ceea ce este pus înainte. Gândește-te de 
unde a luat început. Pentru tine S-a jertfit, și tu Îl părăsești când 
Îl vezi jertfit? „Unde este stârvul”, a spus Domnul, „acolo sunt și 
vulturii”28 Noi însă, după câte văd, nu ne apropiem ca vulturii, 
ci precum câinii. Atât de mare ne e nerușinarea. Gândește-te ce 
este ceea ce se varsă. Este Sânge; Sângele acela care a șters zapisul 
păcatelor**; Sângele acela care a curăţit sufletul tău, care a spălat 
pata, care a biruit începătoriile și stăpâniile. „Dezbrăcând”, spune 
Pavel, „începătoriile și stăpâniile, le-a dat pe față cu îndrăzneală, 
biruindu-le prin Cruce'"% Multe sunt semnele pe care le are tro- 
feul biruinței, Crucea! Prăzile de război sunt atârnate sus, în vârful 
Crucii. După cum un împărat viteaz, după ce a biruit într-un răz- 
boi foarte greu, pune în vârful trofeului platoșa, scutul și armele 
tiranului și ale ostașilor biruiţi, tot așa și Hristos, după ce a biruit 
în războiul cu diavolul, a atârnat în vârful Crucii, ca într-un trofeu, 
toate armele diavolului: moartea, blestemul, ca toți să vadă trofeul: 


2% Matei 24, 28. 
*9 Cf. Coloseni 2, 14. 
2 Coloseni 2, 15. 

Puterile cele de sus, cele ce sunt în ceruri, oamenii cei de jos, cei 
care sunt pe pământ, și chiar și demonii cei răi, care au fost biruiți. 

Așadar, pentru că ne-am bucurat de daruri așa de mari, să ne 
arătăm după putere vrednici de bunătățile date nouă, ca să dobân- 
dim și Împărăţia cerurilor, cu harul și cu iubirea de oameni ale 
Domnului nostru lisus Hristos, prin Care și cu Care Tatălui, împre- 
ună cu Sfântul Duh, [fie-1] slava, cinstea, puterea în vecii vecilor. 
Amin. 


Omilia I la Cruce și la tâlhar:= 


Astăzi, Domnul nostru lisus Hristos este pe Cruce și noi prăz- 
nuim aceasta ca să afli că sărbătoare și praznic duhovnicesc este 
Crucea. Mai înainte, Crucea era nume de ocară, dar acum, lucru de 
cinste. Mai înainte era semn de osândă, dar acum, temei de mântuire. 
Crucea ne este cauza a mii și mii de bunătăți. Crucea ne-a scăpat de 
rătăcire. Crucea a luminat pe cei care ședeau în întuneric”. Crucea 
ne-a împăcat cu Dumnezeu pe noi, care-l duceam război. Crucea 
ne-a făcut pe noi ai Săi, care-l eram străini. Crucea ne-a adus pe noi 
aproape de El, de Care eram departe. Crucea este pieirea dușmăniei. 
Crucea este trăinicia păcii. Crucea ne-a ajuns comoară de mii și mii de 
bunătăţi. Datorită Crucii nu mai rătăcim în pustietăţi, pentru că am 
cunoscut adevărata cale; nu mai trăim în afara palatelor împărătești, 
pentru că am găsit ușa; nu ne mai temem de săgețile cele aprinse ale 
diavolului, pentru că am văzut izvorul. Datorită Crucii nu mai sun- 
tem în văduvie, pentru că am primit pe Mirele; nu ne mai temem de 
lup, fiindcă avem pe Păstorul cel bun. „Eu sunt Păstorul cel bun'%, 
spune Domnul. Datorită Crucii nu mai tremurăm în fața tiranului, 
fiindcă mergem alături de împărat. 

Pentru aceste motive sărbătorim Crucea când săvârșim pome- 
nirea ei. Așa ne-a poruncit și Pavel, să sărbătorim din pricina Crucii. 
„Să prăznuim”, spune el, „nu cu aluatul cel vechi, ci cu azimele 
curăţiei și ale adevărului”"2+ Apoi a adăugat și motivul: „Pentru 
că Paștile nostru, Hristos, pentru noi S-a jertfit”>%5. Vezi că Pavel 
ne poruncește să prăznuim din pricina Crucii, pentru că Hristos 


: În PG 49, 399-408. A mai fost tradusă în limba română de mitropolitul GRIGORIE 
DascăLuL, Puţul Sfântului loan Gură de Aur, pp. n-18; de Pr. C. PATRICHE, Cuvântări 
panegirice. Nouă omilii ..., pp. 159-173; de Pr. D. FECIORU, în: SFÂNTUL IOAN HRISOSTOM, 
Cuvântări la praznice ..., pp. 121-139; cf. D. FECIORU, Bibliografia traducerilor ..., nr. 659, 
Sfântul loan Gură de Aur are două omilii referitoare la acest subiect. A doua este asemănă- 
toare cu prima, având aceleași idei, aceleași texte. A fost ținută în Sfânta și Marea Vineri. 
22 Cf Matei 4, 16. 

:3 loan 10, 11. 

:34 1 Corinteni 5, 8. 

:% 1 Corinteni 5, 7. 


14 SFÂNTUL IOAN GURĂ DE AUR 


S-a jertfit pe Cruce? lar unde e jertfă, acolo este curățire de păcate, 
acolo-i împăcare cu Stăpânul, acolo sunt sărbătoare și bucurie. 
„Paștile nostru, Hristos, pentru noi S-a jertfit.” 

- Spune-mi: unde S-a jertfit? 

- În vârful Crucii. Nou este jertfelnicul acestei jertfe, pentru 
că și jertfa este nouă și plină de mirare. Același a fost și jertfă, și 
preot. Jertfă, după trup, iar preot, după Duh. Același a și adus, dar 
S-a și adus%€, după trup. Ascultă că pe amândouă acestea le-a arătat 
Pavel: „Orice arhiereu”, spune el, „luat dintre oameni este rânduit 
pentru oameni”. De aceea trebuie să aibă și el ceva de adus. lată, 
E] Se aduce pe Sine. lar în alt loc zice că „Hristos S-a adus o dată 
jertfă, ca să ridice păcatele multora. Seva arăta celor care-L așteaptă 
spre mântuire”. lată, aici Pavel spune că a fost adus, iar dincolo 
spune că S-a adus pe Sine. Ai văzut că a fost și jertfă și preot, iar 
Crucea a fost jertfelnic? 

- Dar pentru ce nu s-a adus jertfa aceasta în templu, ci în afara 
orașului și a zidurilor? 

- Ca să se împlinească acele cuvinte care spun: „Cu cei fără de 
lege S-a socotit”2%. 

- Dar pentru ce a fost jertfit pe vârful Crucii, și nu sub un 
acoperiș? 

- Ca să curăţească și văzduhul. Pentru asta a fost jertfit în vâr- 
ful Crucii. Nu sub bolta acoperișului, ci sub bolta cerului. Când 
Oaia era jertfită în vârful Crucii, atunci văzduhul se curățea, dar 
se curățea și pământul, căci sânge din coasta Lui picura pe el. Mai 
mult din această cauză nu S-a jertfit sub acoperiș, de asta nu S-a 
jertfit în templul iudaic, ca nu cumva iudeii să tragă în folosul lor 
jertfa și nici să nu se creadă că jertfa s-a adus numai pentru poporul 
acela. De asta S-a jertfit în afara orașului și a zidurilor, ca să afli că 
jertfa este universală, fiindcă jertfa este pentru tot pământul, ca să 
afli că jertfa aceasta este o curăţire universală, nu una parţială, ca pe 
vremea iudeilor. Dumnezeu poruncise iudeilor să lase la o parte tot 
pământul și să aducă jertfă și să se roage numai într-un singur loc, 
tocmai pentru că tot pământul era necurat din pricina fumului, a 
grăsimii arse și a tuturor celorlalte întinăciuni de la jertfele elinilor, 


*55 Formulă de rugăciune de la Heruvic. 
37 Evrei 5, 1. 

8 Evrei 9, 28. 

29 Isaia 53, 12, 

aduse pe pământ. Însă pentru noi, creştinii, orice loc a ajuns loc de 
rugăciune, pentru că Hristos, prin venirea Lui, a curăţit tot univer- 
sul. De asta și Pavel, cu îndrăzneală, ne îndeamnă să ne rugăm fără 
teamă pretutindeni, grăind așa: „Voiesc, dar, ca bărbaţii să se roage 
în orice loc, ridicând mâini cuvioase”240. Ai văzut că a fost curățit 
universul? Putem ridica mâini cuvioase pretutindeni, în orice loc, 
pentru că tot pământul a ajuns sfânt, mai sfânt decât Sfintele cele 
dinlăuntru. Acolo s-a adus jertfă o oaie lipsită de rațiune; aici, Oaia 
cea duhovnicească. Cu cât jertfa e mai mare, cu atât mai mare și 
sfințenia. Pentru aceasta Crucea este sărbătoare. 


II 


Vrei să afli și altă faptă a Crucii? Astăzi ne-a deschis Raiul, încu- 
iat de mai bine de cinci mii de ani. Da, în această zi, în acest ceas, l-a 
adus Dumnezeu pe tâlhar în Rai, săvârșind două fapte mari. Una, 
că a deschis Raiul, alta, că l-a lăsat pe tâlhar în Rai. Astăzi ne-a dat 
nouă iarăși patria cea veche, astăzi ne-a dus din nou în orașul cel 
strămoșesc, astăzi a hărăzit locaș întregii firi omenești. „Astăzi vei 
fi cu Mine în Rai", i-a spus Domnul tâlharului. 

- Cespui, Doamne? Eşti răstignit și pironit și făgăduiești Raiul? 

- Da, răspunde Domnul, ca să cunoști în Cruce puterea Mea. 

Crucea este un lucru de tristețe. De aceea, ca să nu te uiţi 
la natura Crucii, ci să cunoști puterea Celui răstignit, Domnul 
săvârşeşte pe Cruce minunea aceasta, care-l arată, mai cu seamă, 
puterea Lui. A schimbat sufletul cel rău al tâlharului nu atunci când 
a înviat morţi, când a certat duhurile și marea, când a izgonit dia- 
voli, ci acum, când era răstignit, pironit, ocărât, scuipat, batjocorit, 
tocmai ca să vezi și dintr-o parte și din alta puterea Lui: pe Cruce a 
zguduit și toată zidirea și a despicat și pietrele, dar a atras la El și 
a cinstit și sufletul tâlharului, mai nesimţitor ca piatra. „Astăzi vei 
fi cu Mine în Rai”, i-a spus Domnul. 

Da, Heruvimii păzeau Raiul, dar Elesteși Stăpânul Heruvimilor; 
sabie de foc se învârtea acolo, dar El are putere și peste foc și peste 
iad, peste viață și peste moarte. 


:4 1 Timotei 2, 8. 
24 Luca 23, 43. 
> Cf. Matei 27, 5i. 

Cu toate că niciun împărat n-ar vrea să intre în oraș alături de 
un tâlhar sau chiar de un om de rând, totuși Hristos a făcut asta și, 
când a intrat în patria cea sfântă, a avut alături de EI și pe tâlhar. 
N-a disprețuit cu asta Raiul, nici nu l-a făcut de râs cu picioarele 
tâlharului. Dimpotrivă, a cinstit mai mult Raiul. A fost o cinste 
pentru Rai că are un astfel de Stăpân, Care-l face vrednic chiar pe 
un tâlhar de desfătarea din Rai. Când i-a dus pe vameși și pe des- 
frânate în Împărăţia cerurilor, n-a necinstit-o |pe aceasta]; dimpo- 
trivă, a cinstit-o mai mult și arăta că Domnul Împărăției cerurilor 
este atât de puternic, încât făcea chiar pe desfrânate și pe vameși 
așa de aleși, încât erau vrednici de cinstea și darul de acolo. După 
cum pe un medic îl admirăm mai mult atunci când îl vedem că 
vindecă și face sănătoși oameni cu boli de nevindecat, tot astfel 
este drept să-L admirăm și pe Hristos când Îl vedem că tămăduiește 
răni netămăduite, că face așa de sănătoși pe vameș și pe desfrânată, 
încât îi arată vrednici de ceruri. 

- Dar ce lucru mare a făcut tâlharul, ca după ce a fost răstignit 
pe cruce să dobândească Raiul? 

- Vrei să-ți spun pe scurt bărbăția lui? Ascultă! Când Petru Îl 
tăgăduia jos, atunci tâlharul Îl mărturisea sus. Nu spun asta ca să îl 
învinuiesc pe Petru - Doamne, ferește! —, ci pentru că vreau să arăt 
marele suflet al tâlharului. Ucenicul n-a îndurat ameninţarea unei 
fețe de rând, iar tâlharul, deși vedea oameni mulți stând împrejur, 
strigând, hulind și batjocorind, totuși nu i-a luat în seamă și nici nu 
s-a uitat la păruta nimicnicie a Celui răstignit; cu ochii credinţei a 
trecut peste toate, a lăsat la o parte pierderile cele pline de umilinţă, 
a recunoscut pe Stăpânul cerurilor și, căzând înaintea Lui, I-a spus: 
„Pomenește-mă, Doamne, când vei veni întru Împărăția Ta!»e 

Să nu trecem cu ușurință pe lângă tâlharul acesta! Nici să nu 
ne rușinăm să ne fie învățător, de care nici Stăpânul nostru nu S-a 
rușinat să-l ia pe el întâi în Rai! Să nu ne rușinăm să ne fie învățător 
un om care s-a arătat vrednic de viețuirea cea din ceruri înainte 
de toți oamenii! Dimpotrivă, să cercetăm cu de-amănuntul fiecare 
faptă a lui, ca să cunoaștem puterea Crucii. 

Domnul n-a spus tâlharului, ca lui Petru: „Vino după Mine 
și te voi face pescar de oameni'?%, nici nu i-a spus precum celor 


4 Luca 23, 42. 
24 Matei 4, 19. 

doisprezece: „Veţi ședea pe douăsprezece tronuri, judecând cele 
douăsprezece seminţii ale lui Israel'>5, dar, mai bine spus, nu l-a 
învrednicit deloc cu vreun cuvânt; nu i-a arătat o minune; nu i-a 
grăit un cuvânt despre Împărăţia cerurilor, nici despre iad; tâlharul 
nu L-a văzut înviind morţi, nici izgonind demoni și n-a văzut că 
marea ascultă de El. Cu toate acestea, L-a mărturisit. L-a mărturisit 
cu toate că celălalt tâlhar Îl hulea:. Căci celălalt tâlhar ÎL hulea. 
Mai era răstignit cu EI și un alt tâlhar, ca să se împlinească cuvântul 
acela: „Cu cei fără de lege s-a socotit”:7. Voiau iudeii să-l întunece 
slava Lui și-L defăimau pe cât puteau, dar adevărul strălucea de 
pretutindeni și creștea tocmai prin piedicile ce I se puneau. Așadar, 
celălalt tâlhar Îl hulea. 

Ai văzut tâlhar și tâlhar? Amândoi pe cruce, amândoi dintr-o 
viață de tâlhar, amândoi dintr-oviaţă plină de răutăţi, dar nu amân- 
doi cu același sfârșit. Unul a moștenit Împărăţia, celălalt a fost tri- 
mis în iad. Tot așa și ieri. Ucenici și ucenic: luda și cei unsprezece. 
Cei unsprezece spuneau: „Unde voiești să-Ți gătim să mănânci 
Paștile?"=%, iar luda pregătea vânzarea și zicea: „Ce voiți să-mi daţi, 
și vi-L voi da vouă?” Aceia se pregăteau pentru slujire și pentru 
dumnezeiasca Împărtășire, iar acela pentru vânzare. Tot așa și aici: 
tâlhar și tâlhar. Unul Îl ocăra, iar celălalt I se închina; unul Îl hulea, 
iar celălalt Îl lăuda și ţinea de rău pe hulitor, zicând: „Nu te temi 
tu de Dumnezeu? Căci noi primim cele cuvenite pentru faptele 
noastre”'250. 


III 


Ai văzut îndrăzneala tâlharului? Ai văzut îndrăzneală pe 
cruce? Ai văzut câtă înțelepciune în timpul osândei și câtă evla- 
vie în timpul chinului? Nu e oare de mirare că mai era conștient, 
că mai era cu mintea întreagă când piroanele erau înfipte în el? 
Dar nu numai că era conștient, ci mai mult încă, nu se îngrijea 
de el, ci de alţii; a ajuns învăţător pe cruce; l-a certat pe tovarășul 


:45 Matei 19, 28. 
245 Cf. Luca 23, 39. 
247 Isaia 53, 12. 

=48 Matei 26, 17. 
=+9 Matei 26, 15. 
>5 Luca 23, 40, 41. 

său și i-a zis: „Nu te temi tu de Dumnezeu?” Nu lua aminte, 
îi spune el celuilalt tâlhar, la tribunalul cel de jos! Este un alt 
Judecător, nevăzut, este un alt tribunal, drept și nepărtinitor. 
Nu te uita, dar, că a fost osândit jos! Sus nu este așa. Aici, în tri- 
bunalele acestea de jos, drepţii sunt osândiţi, nedrepţii scapă, 
vinovaţii, eliberați, iar nevinovaţii, pedepsiţi. Judecătorii, cu 
voie sau fără voie, de multe ori greșesc când judecă sau se înșală, 
pentru că nu știu de partea cui e dreptatea, sau dau hotărâri 
nedrepte cu bună știință, pentru că sunt cumpăraţi cu bani. La 
tribunalul de sus nu se întâmplă asta, căci Dumnezeu este jude- 
cător drept, iar judecata Lui ca lumina iese și nu-i umbrită nici 
de întuneric, nici de neștiinţă. 

Deci, ca să nu-i spună celălalt tâlhar că Hristos a fost judecat 
jos și osândit, l-a urcat la tribunalul cel de sus. l-a amintit de sca- 
unul acela înfricoșător de judecată, ca și cum i-ar fi zis: „Uită-te 
acolo și nu-L vei osândi, nici nu vei mai sta alături de judecătorii 
cei stricați, de jos! Dimpotrivă, vei lăuda judecata ce s-a făcut sus”. 

Ai văzut filosofia tâlharului? Ai văzut priceperea și învățătura 
lui? Dintr-odată a sărit de pe cruce în cer. 

Apoi, cu tărie, îl mustră, zicându-i: „Nu te temi, că suntem în 
aceeași osândă?'2 

- Ce înseamnă cuvintele „că suntem în aceeași osândă”? 

- Înseamnă: „În aceeași suferință”. 

„Oare nu ești și tu pe cruce?” — îi spune tâlharul celuilalt tâl- 
har. „Dacă-L ocărăști pe El, pe tine însuţi te ocărăști mai întâi.” 
După cum un om păcătos care învinuiește pe un altul de păcate se 
învinuiește pe el înaintea aceluia, tot astfel și cel care se află într-o 
nenorocire și hulește nenorocirea altuia se hulește pe el înaintea 
aceluia. „Nu te temi, că suntem în aceeași osândă?” 

Tâlharul i-a citit o lege apostolică, i-a spus cuvintele evanghe- 
lice: „Nu judecaţi, ca să nu fiți judecaţi”. 

„Că suntem în aceeași osândă.” 

- Ce faci, tâlharule? Încercând să-L aperi pe Hristos, L-ai făcut 
tovarăș cu tâlharii? 

- Nu, răspunde acesta. Bănuiala asta o înlătur prin cele pe care 
le adaug. 


*5 Luca 23, 40. 
5 Matei 7, 1. 

Deci, ca să nu socotești că L-a făcut părtaș păcatului, pentru 
că au avut toți parte de aceeași osândă, tâlharul a înlăturat această 
bănuială, zicând: „Și noi pe dreptate, căci primim cele cuvenite 
pentru faptele noastre'*5. 

Ai văzut mărturisire desăvârșită? Ai văzut că a dezbrăcat pe 
cruce păcatele? Căci zice Scriptura: „Spune tu mai întâi păcatele 
tale, ca să te îndreptezi':5. Nimeni nu l-a silit, nimeni nu l-a forțat, 
ci el de bunăvoie s-a vădit, zicând: „Și noi pe dreptate, căci pri- 
mim cele cuvenite pentru faptele noastre; dar Acesta niciun rău 
n-a făcut”%5. lar după asta a zis: „Pomenește-mă, Doamne, întru 
Împărăţia Ta!"55 N-a îndrăznit să spună: „Pomenește-mă, Doamne, 
întru Împărăția Ta!” până când n-a lepădat mai întâi, prin mărturi- 
sire, povara păcatelor. 

Vezi ce putere mare are mărturisirea? S-a mărturisit și a des- 
chis Raiul. S-a mărturisit și a luat atâta îndrăzneală, că era tâlhar, 
și a cerut Împărăţia cerurilor. Vezi de câte bunătăţi ne este pricinu- 
itoare Crucea? 

- Pomenești, tâlharule, Împărăţia cerurilor. Te întreb: ce ai 
văzut? N-ai văzut decât piroane și cruce. 

- Da, răspunde tâlharul, dar Crucea este semn al Împărăției. 
De asta Îl numesc „împărat”, pentru că Îl văd răstignit. E de datoria 
unui împărat să moară pentru supușii lui. El Însuși a spus: „Păstorul 
cel bun sufletul Lui Își pune pentru oi'”>7. Așadar, și Împăratul 
cel bun Își pune sufletul pentru supușii Lui. Din această cauză Îl 
numesc „împărat”, pentru că Și-a pus sufletul Lui. „Pomenește-mă, 
Doamne, întru Împărăția Ta” 


IV 


Ai văzut că semn al Împărăției este Crucea? Vrei să vezi asta 
și în alt chip? N-a lăsat-o pe pământ, ci a luat-o cu El și a urcat-o 
la cer. 

- De unde știm asta? 


:5 Luca 23, ql. 
15 Isaia 43, 26. 
:55 Luca 23, 41. 
:55 Luca 23, 42. 
:57 loan 10, n. 

- De acolo că are să vină cu ea la a doua și slăvita Lui venire8. 
De asta a numit-o și „slavă', deoarece Crucea este un lucru de cinste. 

Dar să vedem cum vine Hristos cu Crucea. Trebuie să aducem 
dovada. 

Domnul a zis: „De vor spune: «lată în cămări este Hristos, iată 
în pustie», să nu vă duceți!” Aceste cuvinte le-a spus despre a doua 
și slăvita Lui venire, despre hristoșii cei mincinoși, despre prorocii 
cei mincinoși și despre antihrist, ca să nu fie cineva înșelat de acela 
și să cadă. Pentru că înainte de Hristos va veni Antihrist și pentru 
ca nu cumva, căutând pe Păstor, să cazi în gura lupului, de aceea 
îți spune semnele venirii Păstorului. A dat acest semn ca să nu 
socotești că și a doua Lui venire va fi pe neștiute, pentru că venirea 
cea dintâi a fost așa. Și pe bună dreptate a fost pe neștiute venirea 
Lui cea dintâi, pentru că a venit să caute pe cel pierdut”. Dar a 
doua Lui venire nu va fi așa. 

- Dar spune-mi: cum? 

- „După cum fulgerul iese de la răsărit și se arată până la apus, 
tot așa va fi și venirea Fiului Omului”:% Vor vedea toţi deodată 
venirea Lui. Nimeni nu va trebui să întrebe: „Unde este Hristos? 
Aici? Acolo?” După cum când fulgeră nu avem nevoie să întrebăm 
dacă a fulgerat, tot așa și când va veni Hristos nu vom avea nevoie 
să întrebăm dacă a venit Hristos. Întrebarea însă este dacă vine cu 
Crucea, că nu trebuie să-mi uit făgăduinţa. 

Ascultă, dar, ce spune Domnul mai departe: „Atunci”=%, spune 
Domnul. 

- Când „atunci”? 

- „Când va veni Fiul Omului, soarele se va întuneca și luna 
nu-și va mai da lumina sa. Atât de mare va fi lumina atunci, că 
și cele mai strălucitoare stele nu se vor mai vedea. „Atunci și stelele 
vor cădea; atunci se va arăta semnul Fiului Omului pe cer”>* 

Ai văzut cât de mare este puterea semnului Crucii? Soarele se 
va întuneca și luna nu se va vedea, dar Crucea va străluci și se va 
vedea, ca să afli că e mai strălucitoare ca soarele și luna. Și, după 
cum, când intră un împărat într-un oraș, ostașii merg înainte 


>58 Cf. Matei 24, 30. 
:59 Cf. Luca 19, 10. 
>% Matei 24, 27. 

** Matei 24, 30. 

*< Matei 24, 29. 

*% Matei 24, 29-30. 

purtând pe umerii lor steagurile și vestesc intrarea împăratului, tot 
așa și când Se va pogori Domnul din ceruri, vor merge înaintea Lui 
oștirile Îngerilor și ale Arhanghelilor, purtând pe umerii lor semnul 
Crucii, și ne vor vesti intrarea Lui împărătească. 

„Atunci se vor clătina Puterile cerurilor'2%, adică îngerii. 
Cutremur îi va cuprinde atunci și frică mare. 

- De ce? Spune-mi, te rog! 

- Pentru că înfricoșătoareva fi Judecata aceea. Toată firea ome- 
nească va fi judecată și va sta înaintea înfricoșătorului Judecător. 

- Dar pentru ce se tem și se cutremură îngerii? Că n-au să fie 
ei judecați. 

- Nu! Dar, după cum atunci când judecă un voievod se tem 
și se cutremură de frica judecătorului nu numai cei vinovați, ci și 
cei din jurul lui, cu toate că nu se știu cu nimic pe cuget, tot așa și 
atunci, când va fi judecată firea noastră, se vor teme și îngerii din 
pricina marii lor frici de Judecător, cu toate că nu se știu cu nimic 
pe conștiință. 

- Darpentru ce seva arăta atunci Crucea și pentru ce Judecătorul 
va veni cu ea? 

- Ca să-și cunoască nebunia lor cei care L-au răstignit. Pentru 
asta le arată acest semn al nerușinării lor. Și că din această cauză 
vine cu Crucea, ascultă-l pe prorocul Zaharia, care spune: „Atunci 
vor plânge semințiile pământului”>5, căci Îl vor vedea pe Cel care le 
va învinui și le va cunoaște păcatele lor. 

Și de ce te miri că va veni cu Crucea, când EI Își va arăta atunci 
și rănile? „Vedea-vor pe Cel pe care L-au împuns'%, spune proro- 
cul. Va face cum a făcut cu Toma. Voind să-i îndrepteze necredința, 
i-a arătat după înviere semnul cuielor și rănile, zicându-i: „Pune 
mâna ta și vezi, că duhul nu are carne și oase'>%; tot așa și atunci, va 
arăta rănile și Crucea ca să arate că El este Acela care a fost răstignit. 


V 


Poţi vedea nespusa iubire de oameni a lui Hristos nu numai 
de la Cruce, ci și din cuvintele rostite pe Cruce. Era pironit pe 


*54 Matei 24, 29. 

*5% Zaharia 12, 12; Matei 24, 30. 
:% Zaharia 12, 10; loan 19, 37. 
:%7 Joan 20, 27; Luca 24, 39. 

Cruce, batjocorit, luat în râs și scuipat, dar zicea: „Iată, iartă-le 
lor păcatul, că nu știu ce fac!"268 Cel răstignit Se roagă pentru cei 
care-L răstignesc. Și doar ei grăiau împotrivă, zicând: „De ești Fiul 
lui Dumnezeu, pogoară-Te de pe Cruce și vom crede în Tine! 
Dar tocmai pentru asta nu Se pogoară de pe Cruce, pentru că este 
Fiul lui Dumnezeu, căci pentru asta a venit, ca să Se răstignească 
pentru noi. 

„Pogoară-Te de pe Cruce și vom crede în Tine!” Acestea sunt 
cuvinte și pretext de necredință. Învierea lui Lazăr, aflat într-un 
mormânt acoperit cu piatră, era o faptă mai mare decât pogorârea 
de pe Cruce. Într-adevăr, era o faptă cu mult mai mare să scoată din 
mormânt pe Lazăr mort de patru zile și legat cu fâșii, decât să Se 
pogoare de pe Cruce. 

ludeii ziceau: „De ești Fiul lui Dumnezeu, mântuiește-Te pe 
Tine Însuţi!"20, iar EI făcea totul ca să-i mântuiască pe cei care-L 
acuzau, zicând: „lartă-le lor păcatul, că nu știu ce fac!” 

- Şi ce? Le-a iertat păcatul? 

- Da, le-a iertat. Acelora care au voit să se pocăiască. Dacă nu 
le-ar fi iertat lor păcatul, Pavel n-ar fi ajuns Apostol. Dacă nu le-ar 
fi iertat lor păcatul, n-ar fi crezut îndată trei mii de iudei:7, apoi 
cinci mii??, apoi multe zeci de mii. Au crezut multe zeci de mii de 
iudei. Ascultă ce îi spun Apostolii lui Pavel: „Vezi, frate, câte zeci de 
mii de iudei au crezut?22 

Să facem și noi ce-a făcut Stăpânul. Să ne rugăm pentru vrăjmași. 
Repet iarăși îndemnul. Azi e a cincea zi de când vă vorbesc despre 
rugăciunea pentru vrăjmași. Nu pentru ca să osândesc neascultarea 
voastră - Doamne, ferește! —, ci mai cu seamă pentru că nădăjdu- 
iesc că veţi asculta. De sunt unii împietriți la inimă, mânioși, greu de 
înduplecat, și dacă nu dau ascultare cuvintelor mele despre rugăciu- 
nea pentru vrăjmași, să se rușineze cel puțin de numărul zilelor de 
când vorbesc și să arunce odată de la ei dușmănia și ura. 

Fă ce-a făcut Stăpânul tău! Era răstignit și Se ruga Tatălui 
pentru cei care-L răstigneau. 


:% Luca 23, 34. 

=59 Matei 27, 40, 42. 
:72 Matei 27, 40. 

= Cf. Faptele 2, q1. 
> Cf Faptele 4, 4. 

- Dacăvrei, poţi. Cum i-ar fi spus: „Învățaţi de la Mine că sunt 
blând și smerit cu inima”24 dacă n-ai putea face ce-a făcut El? De 
n-ai putea face, Pavel n-ar fi spus: „Fiți următori mie, precum și eu 
sunt lui Hristos'25. 

Nu vrei să faci ce-a făcut Stăpânul? Fă atunci ce-a făcut robul, 
adică Ștefan, Apostolul. Că și acela a făcut cea făcut Stăpânul. După 
cum Hristos, când era între cei care Îl răstigneau, nu S-a uitat că era 
pe Cruce, nu S-a uitat la EI, ci S-a rugat Tatălui pentru cei care L-au 
răstignit, tot așa a făcut și robul când era între cei care aruncau cu 
pietre în el, era lovit de toți, primea loviturile pietrelor, dar nu se 
uita la durerile pricinuite de pietre, ci zicea: „Doamne, nu le socoti 
lor păcatul acesta!'275 Ai văzut cum a grăit Fiul? Ai văzut cum s-a 
rugat robul? Acela a zis: „Iată, iartă-le lor păcatul acesta, că nu știu 
ce fac!” Acesta a spus: „Doamne, nu le socoti lor păcatul acesta!” Și, 
ca să afli că Ștefan se ruga din toată inima, uită-te că nu se ruga așa, 
de mântuială, nici în picioare, ci în genunchi, cu zdrobire de inimă 
și cu multă durere sufletească. 

Vrei să-ţi arăt și un alt rob care a suferit cu mult mai mult decât 
Ștefan? Pavel. Ela spus: „Am fost bătut de iudei de trei ori cu toiege, 
o dată am fost bătut cu pietre și o zi și o noapte am petrecut-o în 
adânc”>7. Ce-a făcut însă Pavel după atâtea suferințe? Spunea: „Aș 
fi dorit să fiu eu însumi anatema pentru fraţii mei și rudele mele 
după trup”. 

Vrei să vezi și un alt rob, nu din Noul Testament, ci din Vechiul 
Testament? Acesta este, mai cu seamă, lucru de mirare, că cei cărora 
nu li s-a poruncit să iubească pe vrăjmași, ci, dimpotrivă, să scoată 
ochi pentru ochi și dinte pentru dinte și să răsplătească răul cu rău, 
aceia au ajuns la filosofia apostolică. Ascultă ce zice Moise, cel care 
a fost adeseori lovit cu pietre de iudei și disprețuit de ei: „Dacă le 
ierți lor păcatul, iartă-l; dar, dacă nu-l ierți, șterge-mă și pe mine 
din cartea pe care ai scris-o/22 

Ai văzut că fiecare pune mântuirea celorlalți mai presus de 
propria lui mântuire? 


1 Matei n, 29. 

75 1 Corinteni ul, 1. 
*7 Faptele 7, 60. 

71 2 Corinteni u, 25. 
*7 Romani 9, 3. 

- N-ai păcătuit, Moise, cu nimic. Pentru ce vrei să suferi aceeași 
pedeapsă ca și ei? 

- Pentru că nu-mi face nicio bucurie fericirea, când alții suferă. 

Ne-ar fi de ajuns și pildele acestea. Dar, ca să ne îndreptăm 
așa cum trebuie, voi căuta să dau ca pildă și pe unul care filosofează 
la fel. 

Ce a spus și David, acel blând și fericit împărat? Toată oștirea se 
sculase împotriva lui, înarmase pe Abesalom, fiul lui, împotriva lui, 
îl făcuse împărat în locul lui, și voia să-l omoare; apoi și Dumnezeu 
Se mâniase pentru asta - că n-are însemnătate dacă a fost și alta 
pricina măcelului! — și trimisese pe înger cu sabia scoasă ca să aducă 
pedeapsa cea de Sus. Ei bine, când David a văzut că e vorba să piară 
toți, a spus: „Eu, păstorul, am păcătuit și eu, păstorul, am făcut rău. 
Să fie peste mine mâna Ta și peste casa tatălui meu!2% 

Vezi iarăși că faptele sunt înrudite? Vrei să-ți arăt și pe un altul? 
Nu ducem lipsă nici de altul care filosofează la fel. Vestitul proroc 
Samuel fusese ocărât de iudei, lepădat, batjocorit așa de tare, că 
Dumnezeu, voind să-l mângâie, i-a spus: „Nu te-au lepădat petine, 
ci pe Mine!" 

- Ce-a spus cel lepădat și ocărât? 

- „Să nu mi se întâmple”, a spus el, „să păcătuiesc așa, ca să 
încetez să mă rog pentru voi Domnului."** Prorocul Samuel soco- 
tea că va păcătui de nu se va ruga pentru dușmanii lui. „Să nu mi se 
întâmple să păcătuiesc așa, ca să nu mă rog pentru voi.” 

Hristos spune: „Iată, iartă-le lor păcatul, că nu știu ce fac!28& 
Ștefan spune: „Doamne, nu le socoti lor păcatul acesta!28 Pavel 
zice: „Aș fi dorit să fiu anatema pentru frații mei, rudele mele 
după trup'>%. Moise spune: „Dacă le ierți lor păcatul, iartă-l; dar, 
dacă nu-l ierți, șterge-mă și pe mine din cartea pe care ai scri- 
s-0'2%, David spune: „Să fie mâna Ta peste mine și peste casa tatălui 
meu'2%7. Samuel spune: „Să nu mi se întâmple să păcătuiesc așa, ca 
să încetez să mă rog pentru voi 288, 


:% 2 Regi 24, 17. 
*: 1 Regi 8, 7. 

2% 1 Regi 12, 23. 
2% Luca 23, 34. 
*%4 Faptele 7, 60. 
*% Romani 9, 3. 
2% Jeșirea 32, 32. 
*%7 2 Regi 24, 17. 
25 1 Regi 12, 23. 

Te întreb acum: mai putem fi noi iertaţi, când Stăpânul, robii, 
atât din Noul, cât și din Vechiul Testament, cu toţii ne îndeamnă 
să ne rugăm pentru dușmani, dar noi facem împotrivă și ne rugăm 
împotriva dușmanilor? Vă rog, fraților, să nu facem așa! 

Cu cât sunt mai multe pildele, cu atât mai mare ne e și 
pedeapsa de nu le vom urma. Mai mare faptă este rugăciu- 
nea pentru dușmani decât rugăciunea pentru prieteni. Nici nu 
ne folosește aceasta precum aceea. „Dacă iubiți pe cei care vă 
iubesc”, spune Domnul, „nu faceți lucru mare. Că și vameșii fac 
la fel.>% Prin urmare, dacă ne rugăm pentru prieteni, nu suntem 
mai buni decât păgânii sau vameșii. Dar, dacă iubim pe dușmani, 
ajungem asemenea lui Dumnezeu, după puterea noastră ome- 
nească, că Dumnezeu „răsare soarele Lui peste răi și buni și plouă 
peste drepți și nedrepți”>*. Să fim asemenea Tatălui: „Fiţi, dar”, 
spune Domnul, „asemenea Tatălui vostru Celui din ceruri”, ca să 
merităm și Împărăţia cerurilor, cu harul și iubirea de oameni ale 
Domnului și Dumnezeului și Mântuitorului nostru lisus Hristos, 
Căruia [fie-I1] slava și puterea în vecii vecilor. Amin. 


:%9 Matei 5, 46. 
:% Matei 5, 45. 


Omilia a II-a la Cruce și la tâlhar”* 


Sărbătorim și prăznuim astăzi, iubiților, pentru că Stăpânul 
nostru este pe Cruce pironit în cuie. Să nu te miri că sărbătorim 
când se întâmplă un lucru plin de mare tristeţe. Așa sunt toate cele 
duhovnicești, potrivnice obișnuinţei omenești. Și, ca să vezi că așa 
este, ascultă! Crucea mai înainte era nume de pedeapsă și osândă, 
dar acum este lucru de preţ, lucru de dorit. Crucea mai înainte era 
pricină de chin și de rușine, dar acum, pricină de cinste, pricină 
de slavă. Că Crucea este slavă, ascultă-L pe Hristos: „Slăvește-Mă, 
Părinte”, a spus Domnul, „cu slava pe care am avut-o la Tine, mai 
înainte de a fi lumea'?*. Numește deci Crucea „slavă. 

Crucea este începutul mântuirii noastre. Crucea este pricina 
a mii și mii de bunătăți. Datorită Crucii am fost primiţi acum în 
rândul fiilor, noi, cei necinstiți și lepădaţi mai înainte. Datorită 
Crucii nu mai rătăcim, am cunoscut acum pe Făcătorul tuturor, 
noi, cei care ne închinam mai înainte la lemne și la pietre. Datorită 
Crucii am fost urcați la libertatea dreptăţii, noi, robii păcatului. 
În sfârșit, datorită Crucii pământul a ajuns cer. Crucea ne-a scăpat 
de rătăcire. Crucea ne-a povăţuit spre adevăr. Crucea a făcut împă- 
carea lui Dumnezeu cu oamenii. Crucea ne-a smuls din adâncul 
răutăţii și ne-a urcat în vârful virtuţii. Crucea a stins rătăcirea cea 
diavolească. Crucea a doborât înșelăciunea. Datorită Crucii nu se 
mai răspândesc fum și miros de grăsime arsă de la jertfe, nici nu 
se mai varsă sânge de animale lipsite de rațiune, ci, pretutindeni, 
slujbe duhovnicești, cântări și rugăciuni. Datorită Crucii demonii 
fug. Datorită Crucii diavolul se izgonește. Datorită Crucii firea 
omenească se ia la întrecere cu firea îngerească. Datorită Crucii 
viețuiește fecioria pe pământ. De când Domnul S-a născut din 
Fecioară, firea omenească a cunoscut calea acestei virtuţi. Crucea 
a luminat pe cei care ședeau în întuneric?%. Crucea ne-a împă- 
cat cu Dumnezeu pe noi, care-l duceam război. Crucea ne-a adus 
aproape de El pe noi, care eram departe. Crucea ne-a făcut ai 


25: PG 49, 407-417. A mai fost tradusă în limba română de Pr. D. FECIORU, în: SFÂNTUL 
IOAN HRISOSTOM, Cuvântări la praznice ..., pp. 140-162. 

25 Joan 17, 5. 

25 Cf. Matei 4, 16. 

Săi pe noi, Care-l eram înstrăinaţi. Crucea ne-a făcut locuitori 
ai cerului pe noi, care eram străini. Crucea este pieirea războaie- 
lor. Crucea este trăinicia păcii. Datorită Crucii nu ne mai temem 
de săgețile cele aprinse ale diavolului, fiindcă am găsit Izvorul 
vieţii. Datorită Crucii nu mai suntem în văduvie, pentru că am 
primit Mirele. Datorită Crucii nu ne mai temem de lup, fiindcă 
am cunoscut pe Păstorul cel bun. „Eu sunt Păstorul cel bun”, 
zice Domnul. Datorită Crucii nu mai tremurăm în fața tiranului, 
fiindcă mergem aproape de împărat. 

Ai văzut câte bunătăţi ne pricinuiește Crucea? Așa că, pe bună 
dreptate, sărbătorim. La fel și Pavel ne îndeamnă să sărbătorim. 
„Să prăznuim deci”, spune el, „nu cu aluatul cel vechi, nici cu azima 
răutăţii și a vicleniei, ci cu azimele curăţiei și ale adevărului."2% 

- Și pentru ce ne poruncești să sărbătorim, o fericite Pavele? 
Spune-mi cauza! 

- „Pentru că Paștile nostru, Hristos Dumnezeu, pentru noi 
S-a jertfit "29% 

Ai aflat că Pavel poruncește să prăznuim din pricina Crucii? 
Hristos S-a jertfit pe Cruce. lar unde e jertfă, acolo-i curăţire de 
păcate, acolo-i împăcare cu Stăpânul, acolo sunt sărbătoare și 
bucurie. „Paștile nostru, Hristos, pentru noi S-a jertfit.” 

- Spune-mi: unde S-a jertfit? 

- În vârful Crucii. Nou și străin era jertfelnicul, pentru că stră- 
ină și nemaiîntâlnită este și jertfa. Același a fost și jertfă și preot. 
Jertfă după trup, iar Preot după Duh. Același a și adus, dar S-a și 
adus. Ascultă-l iarăși pe Pavel, care spune: „Orice arhiereu, fiind 
luat dintre oameni, este pus pentru oameni, pentru cele ce privesc 
pe Dumnezeu”. De aceea trebuie să aibă și El ceva de adus. lată, 
deocamdată aduce. În alt loc zice iarăși: „ot așa și Hristos S-a adus 
o dată jertfă ca să ridice păcatele multora'*%. lată, aici Pavel spune 
că a fost adus, iar dincolo spune că S-a adus pe Sine. Ai văzut căa 
fost și jertfă și preot și că Crucea a fost jertfelnic? 

Dar trebuie să știi pentru ce nu S-a adus jertfă în templu, 
în templul iudaic, ci în afara orașului, în afara zidurilor. A fost 


254 Joan 10, 11. 

255 1 Corinteni 5, 8. 
29% 1 Corinteni 5, 7. 
297 Evrei 5, 1. 

răstignit în afara orașului, ca un osândit, ca să se plinească ce s-a 
zis prin prorocul: „Cu cei fără de lege s-a socotit”2%. 

- Dar pentru ce S-a jertfit în afara orașului, pe Cruce, și nu sub 
un acoperiș? 

- Și asta nu fără rost, ci ca să sfințească văzduhul. Pentru asta 
pe Cruce, și nu sub acoperiș. Nu sub bolta acoperișului, ci sub 
bolta cerului, ca să se curățească cerul atunci când Oaia Se jertfea 
pe Cruce. A fost curăţit cerul, dar a fost curăţit și pământul. A 
picurat sânge din coasta Lui pe pământ și a curăţit toată întină- 
ciunea pământului. Acesta este motivul pentru care jertfa nu s-a 
adus sub acoperiș. 

- Dar pentru ce nu s-a adus în templul iudaic? 

- Și asta, iarăși, nu fără rost, ci pentru ca iudeii să nu-și 
însușească jertfa, să nu se creadă că jertfa aceasta a fost adusă 
numai pentru poporul acela. 

S-a dus în afara orașului, în afara zidurilor, ca să afli că jertfa 
este universală, ca să afli că jertfa este pentru tot pământul, ca 
să afli că jertfa este o curățire obștească a întregii noastre firi. 
Dumnezeu poruncise iudeilor să lase la o parte tot pământul și 
să aducă jertfă într-un singur loc și să se roage într-un singur loc, 
tocmai pentru că atunci tot pământul era necurat din pricina 
fumului, a grăsimii arse și a sângelui de la jertfele idolești și din 
pricina celorlalte întinăciuni elinești. Pentru asta le-a poruncit 
Dumnezeu iudeilor să aducă jertfe într-un singur loc. Dar, când a 
venit Hristos și a pătimit în afara orașului, a curăţit tot pământul 
și a făcut din orice loc, loc de rugăciune. 

Vrei să vezi că tot pământul a ajuns templu și că orice loc a 
ajuns loc de rugăciune? Ascultă iarăși pe fericitul Pavel, care zice: 
„În orice loc ridicând mâini cuvioase, fără mânie și fără șovăire”3%. 
Ai văzut că a curăţit universul? Ai văzut că putem ridica mâini 
cuvioase pretutindeni? Tot pământul a ajuns sfânt, dar, mai bine 
spus, mai sfânt chiar decât Sfintele iudeilor. 

- Cum? 

- Acolo se aducea jertfă o oaie nerațională, pe când aici 
S-a adus jertfă Oaia cea rațională. Cu cât e mai presus Oaia cea 
rațională decât cea nerațională, pe atât e mai mare și sfinţenia aici. 
Prin urmare, cu adevărat Crucea este sărbătoare. 


99 Isaia 53, 12. 
3% 7 Timotei 2, 8. 

Vrei să afli și o altă faptă foarte mare a Crucii, ce depășește 
toată înțelegerea omenească? Astăzi a deschis Raiul încuiat. Astăzi 
l-a dus pe tâlhar în Rai. Două fapte mari: a deschis Raiul și l-a dus 
pe tâlhar în Rai. I-a dat iarăși patria cea veche, l-a dus din nou în 
cetatea cea strămoșească. 

„Astăzi vei fi cu Mine în Rai”, i-a spus Domnul. 

- Ce spui, Doamne? Ești răstignit și pironit pe Cruce în cuie și 
făgăduiești Raiul? Cum, dar, le dăruiești pe acestea? 

- Da, răspunde Domnul, tocmai pentru asta fac această 
făgăduinţă pe Cruce, pentru ca și prin Cruce să afli puterea Mea. 

Într-adevăr, Pavel spune: „A fost răstignit din slăbiciune”, însă 
ascultă ce adaugă: „Dar din puterea lui Dumnezeu este viu'>*. Iar în 
altă parte spune: „Căci puterea Mea în slăbiciune se desăvârșește”3*%. 

Crucea este un lucru de tristețe. Deci, ca să nu te întristezi 
uitându-te la natura Crucii, ci să fii vesel și bucuros privind la 
puterea Celui răstignit, pentru aceea îți arată acolo pe Cruce pute- 
rea Lui. A atras spre EI sufletul cel rău al tâlharului nu atunci 
când a înviat morţi, când a poruncit mării, când a certat demonii, 
ci acum, când era răstignit, pironit, scuipat, suduit, batjocorit, de 
toţi luat în râs. Uită-te că puterea Lui a strălucit pe două căi. Când 
era pe Cruce, a zguduit zidirea, a despicat pietrele, iar sufle- 
tul tâlharului, care era mai nesimțţitor decât piatra, l-a făcut mai 
moale decât ceara. 

„Astăzi vei fi cu Mine în Rai” 

- Ce spui, Doamne? Heruvimii și sabia cea de foc păzesc Raiul, 
și Tu făgăduiești tâlharului intrarea acolo? 

- Da, răspunde Domnul. Eu sunt Stăpân și peste Heruvimi și 
am putere și peste foc și peste iad și peste viață și peste moarte. 

- Da, de asta și spune Domnul: „Astăzi vei fi cu Mine în Rai”. 
Când Puterile acelea Îl vor vedea pe Stăpânul, se vor da la o parte 
îndată, se vor trage înapoi. Cu toate că niciun împărat n-ar vrea 
să intre în oraș alături de un tâlhar sau chiar de un om de rând, 
totuși Stăpânul cel iubitor de oameni a făcut asta. Când a intrat în 
patria cea sfântă, a avut alături de EI pe tâlhar. N-a disprețuit Raiul 


3 Luca 23, 43. 

%2 2 Corinteni 13, 4. 

33 2 Corinteni 12, 9. Consider că fragmentul: „Într-adevăr, Pavel spune [...] se desăvârșește” 

34 Cf. Matei 27, 51. 

- Doamne, ferește! - cu picioarele tâlharului, ci, dimpotrivă, l-a 
cinstit mai mult cu asta; este o cinste pentru Rai să aibă un Stăpân 
atât de puternic și atât de iubitor de oameni, Care poate face vrednic 
de desfătarea cea din Rai chiar pe tâlhar! Când chema pe vameși și 
desfrânate în Împărăţia cerurilor, nu făcea asta pentru că dispreţuia 
Împărăţia cerurilor, ci, dimpotrivă, mai ales pentru că o cinstea. 
Arată că Domnul Împărăției cerurilor este atât de puternic, încât 
făcea chiar pe desfrânate și pe vameși așa de aleși, că erau vrednici 
de cinstea și de darul de acolo. După cum pe un medic îl admirăm 
atunci când îl vedem că vindecă și face sănătoși oameni cu boli de 
nevindecat, tot așa admiră-L și pe Hristos, iubite, și minunează-te 
că are putere să izbăvească de răutate pe oameni care aveau boli 
sufletești de nevindecat, că are putere să arate vrednici de Împărăţia 
cerurilor pe oameni ajunși în cea mai mare ticăloșenie! 

„Astăzi vei fi cu Mine în Rai. 

Mare este cinstea! Mare este iubirea Lui de oameni! Nespusă 
este covârșitoarea Lui bunătate! A intra cu Stăpânul este o cinste 
mai mare decât a intra în Rai. 

Dar te întreb: 

- Ce s-a întâmplat, ce faptă mare a făcut tâlharul ca să se arate 
acum așa dintr-odată, pe cruce, vrednic de Rai? 

- Vrei să-ți spun pe scurt și să-ți arăt sufletul mare al tâlha- 
rului? Ascultă! Când Petru, corifeul: ucenicilor, îl tăgăduia jos, 
atunci tâlharul Îl mărturisea sus pe cruce. N-am spus asta ca să îl 
învinuiesc pe Petru - Doamne, ferește! —, ci pentru că vreau să arăt 
marele suflet al tâlharului și covârșitoarea lui filosofie. Petru n-a 
îndurat amenințarea unei slujnice de rând, iar tâlharul, cu toate că 
vedea oameni mulți furioși, stând împrejur și ocărând cu mii de 
ocări pe Cel răstignit, totuși nu s-a uitat la ocara Celui răstignit, 
cu ochii credinţei a trecut peste toate, a lăsat jos pe cele umilite și 
piedicile, a cunoscut pe Stăpânul cerurilor și a rostit acele puţine 
cuvinte care l-au arătat vrednic de Rai: „Pomenește-Mă, Doamne, 
întru Împărăția Ta!”35 

Să nu trecem cu ușurință pe lângă aceste cuvinte. Nici să ne 
rușinăm să-l luăm ca învățător pe tâlhar, pe care nici Stăpânul nos- 
tru nu S-a rușinat să-l ducă întâi pe el în Rai. Să nu ne rușinăm să 


35 Conducătorul corului în cadrul tragediei antice. (n.P.P.) 
35 Luca 23, 42. 

ne fie învățător un om care s-a arătat vrednic de viețuirea cea din 
Rai înainte de toţi oamenii. Să cercetăm fiecare din aceste cuvinte, 
ca să cunoaștem și de aici puterea Crucii. 

Domnul n-a spus tâlharului ca lui Petru și lui Andrei: „Veniţi 
și vă voi face pescari de oameni”*”, nici nu i-a spus precum celor 
doisprezece ucenici: „Veţi ședea pe douăsprezece tronuri, judecând 
cele douăsprezece semințţii ale lui Israel”3%8. Nu l-a învrednicit deloc 
cu vreun cuvânt. Tâlharul n-a văzut nicio minune, nici mort înviat, 
nici demoni izgoniți, nici marea ascultând porunca Lui. Domnul 
nu i-a grăit despre Împărăția cerurilor. De unde, dar, cunoștea 
numele Împărăției? Să vedem în asta marea lui pricepere. 

Scriptura spune că celălalt tâlhar Îl hulea3>. Că mai era un tâl- 
har răstignit, ca să se plinească cele spuse de proroc: „Și cu cei fără 
de lege s-a socotit'3:*. Voiau arhiereii, cei nerecunoscători, să-l întu- 
nece slava Lui și-L defăimau pe cât puteau, dar prin toate creștea 
adevărul și chiar piedicile făceau mai strălucit adevărul. 

Așadar, celălalt tâlhar Îl hulea. Un evanghelist spune că amân- 
doi tâlharii Îl huleau pe lisus. Și asta e adevărat. Și tocmai asta 
scoate și mai mult la iveală înțelepciunea tâlharului. Se poate că la 
început L-a hulit și el, dar dintr-odată s-a schimbat. 

Așadar, celălalt tâlhar Îl hulea. Ai văzut tâlhar și tâlhar? 
Amândoi pe cruce, amândoi dintr-o viaţă plină de răutăți, amân- 
doi dintr-o viață de tâlhar, dar nu amândoi cu același sfârșit. Unul 
a moștenit Împărăția, celălalt a fost trimis în iad. Tot așa și ieri. 
Ucenic și ucenici. Dar unul se pregătea pentru vânzare, iar ceilalți 
pentru slujire. Unul le spunea fariseilor: „Ce voiţi să-mi dați și eu 
vi-L voi da vouă?32, iar ceilalţi s-au dus la lisus, spunându-l: „Unde 
voiești să-i pregătim să mănânci Paștile?”33 Tot așa și aici: tâlhar și 
tâlhar. Dar unul Îl hulea, iar celălalt îi închidea gura. Unul ÎL ocăra, 
iar celălalt îl ţinea de rău. Și făcea asta văzându-L pe Hristos răstig- 
nit, osândit, ocărât de jos, de poporul care striga în gura mare. Dar 
nimic nu l-a schimbat, nici nu l-a abătut de la slava ce se cuvenea 


3 Matei 4, 19. 

3 Matei 19, 28. 

39 Cf. Luca 23, 39. 
* Isaia 53, 12. 

3 Cf. Marcu 15, 32. 
>= Matei 26, 15. 

+3 Matei 26, 17. 

lui Hristos, dimpotrivă, ținea de rău cu asprime pe celălalt tâlhar și 
îi zicea: „Nu te temi tu de Dumnezeu ?3:4 

Ai văzut îndrăzneala tâlharului? Ai văzut că nu-și uită meseria 
nici pe cruce? Ai văzut că fură Împărăţia cerurilor chiar prin măr- 
turisirea lui? „Nu te temi tu de Dumnezeu?” îi spune el celuilalt. 

Ai văzut îndrăzneală pe cruce? Ai văzut filosofie? Ai văzut 
evlavie? Nu merită oare să ne minunăm de bărbăţia sufletului lui, 
că mai era încă conștient, că mai era cu mintea întreagă, cu toate 
că era străpuns cu piroane, cu toate că suferea dureri nesuferite 
din pricina piroanelor? Eu aș merge mai departe și aș spune că nu 
merită numai să ne minunăm de el, ci că este drept să-l fericim. 
Într-adevăr, nu numai că n-a ținut seamă de suferinţele lui, dar s-a 
lăsat chiar pe el și se îngrijea de celălalt, se silea să-l smulgă din 
rătăcire, se silea să fie pe cruce învățător. 

„Nu te temi tu de Dumnezeu?” Cu alte cuvinte, îi spunea cam 
așa: „Nu lua aminte la tribunalul cel de jos. Nu judeca după cele ce 
vezi. Nu te uita la cele ce se petrec. Este și un alt Judecător, nevă- 
zut. Este un alt tribunal, drept, care nu poate fi înșelat. Nu te uita, 
dar, că a fost osândit jos. Sus, nu-i așa! Aici, în tribunalele acestea 
de jos, adeseori nevinovaţii sunt pedepsiţi, iar vinovaţii eliberați, 
drepții sunt osândiţi, iar nedrepţii scapă. Mulţi judecători, cu 
voie sau fără de voie, greșesc când judecă, trădează adevărul și 
osândesc nevinovaţi, sau din neștiință, că nu știu cine are drep- 
tate și se înșală, sau cu bună știință, pentru că sunt cumpăraţi cu 
bani. Sus însă nu-i așa. Dumnezeu e Judecător drept și judecata 
Lui iese ca lumina, nu-i umbrită de întuneric, n-are ascunzișuri 
și nici nu se înșală”. 

Deci, ca să nu-i spună celălalt tâlhar: „A fost osândit jos, 
pentru ce-l mai iei apărarea?” tâlharul l-a urcat la tribunalul 
cel de Sus, la scaunul cel înfricoșător de judecată, la Judecata 
cea dreaptă, la Judecătorul Care nu poate fi înșelat. I-a amintit 
de tribunalul cel înfricoșător și i-a zis: „Uită-te acolo, și nu-L 
vei osândi, nici nu vei mai sta alături cu oamenii cei de jos. 
Dimpotrivă, te vei minuna și vei lăuda judecata cea de sus. „Nu 
te temi tu de Dumnezeu?” 

Ai văzut filosofia tâlharului? Ai văzut priceperea lui? Ai văzut 
învățătura lui? Dintr-odată a zburat de pe cruce în cer. 


34 Luca 23, 40. 

Și vezi-l apoi că împlinește o lege apostolică. Nu se îngrijește 
numai de cele ale lui, ci face totul și se străduiește ca să-l izbăvească 
pe celălalt tâlhar de rătăcire și să-l povăţuiască spre adevăr. După 
ce a spus: „Nu te temi tu de Dumnezeu”, a adăugat: „Că suntem în 
aceeași osândă'55. Uită-te ce mărturisire desăvârșită! 

- Dar ce înseamnă cuvintele: „Suntem în aceeași osândă”? 

- Înseamnă: „Suntem în același chin, că și noi suntem pe cruce”. 

Deci, tâlharule, dacă-l ocărăști pe celălalt tâlhar, te ocărăști pe 
tine înaintea lui! Căci, după cum un om păcătos care osândește pe 
altul de păcate se osândește pe el însuși înaintea aceluia, tot astfel 
și cel care se află într-o nenorocire și hulește nenorocirea altuia se 
hulește pe el înaintea aceluia. 

„Că suntem în aceeași osândă”. S-a citit o lege apostolică, cuvin- 
tele evanghelice, care grăiesc: „Nu judecaţi, ca să nu fiți judecați”2*. 

„Că suntem în aceeași osândă” 

Dar ce faci, tâlharule? Nu vezi că prin cuvintele: „Suntem în 
aceeași osândă” ÎI faci tovarăș cu voi pe Hristos? 

- Nu, îmi răspunde tâlharul. Bănuiala asta o înlătur prin cele ce 
adaug; „Și noi pe dreptate, căci primim cele cuvenite pentru faptele 
noastre”37. 

Deci, ca să nu socotești că L-a făcut pe Hristos tovarăș păcatu- 
lui când a spus: „Suntem în aceeași osândă”, de aceea a îndepărtat 
bănuiala și a spus: „Noi pe dreptate, căci primim cele cuvenite pen- 
tru faptele noastre”. 

Ai văzut mărturisire desăvârșită pe cruce? Ai văzut cum și-a 
șters păcatele prin cuvinte? Ai văzut cum a îndeplinit porunca 
aceea profetică ce zice: „Spune tu întâi nelegiuirile tale, ca să te 
îndreptezi”3:5? Nimeni nu l-a silit. Nimeni nu l-a învinuit. Nimeni 
nu l-a atacat! El s-a învinuit pe el însuși. De asta n-a avut alt învi- 
nuitor. A luat-o înainte, s-a învinuit pe sine, s-a înfierat pe sine, 
zicând: „Noi pe dreptate, căci primim cele cuvenite pentru faptele 
noastre, dar Acesta niciun rău n-a făcut”3. 

Să vezi acum credinţa lui cea puternică! Atunci a îndrăz- 
nit să adauge rugămintea sa: „Pomenește-mă, Doamne, când vei 


%5 Luca 23, 40. 
=5 Matei 7,1. 

7 Luca 23, 41. 
3:5 Isaia 43, 26. 
»9 Luca 23, 41. 

veni întru împărăţia Ta!'%, când s-a învinuit pe sine, când și-a 
vădit faptele sale, când a luat apărarea Domnului, zicând: „Noi pe 
dreptate, dar Acesta n-a făcut niciun rău”. N-a îndrăznit să spună: 
„Pomenește-mă”, până ce mai întâi nu s-a curăţit pe el însuși, prin 
mărturisire, de murdăria păcatelor, până ce nu s-a făcut nevinovat 
prin propria-i osândire, până ce n-a lepădat greșelile prin propria-i 
învinuire. 

Ai văzut cât de mare putere are mărturisirea chiar pe cruce? 
Auzi-le pe acestea, iubite, și să nu deznădăjduiești niciodată! 
Gândește-te la măreția nespusă a iubirii de oameni a lui Dumnezeu 
și grăbește-te de-ţi șterge păcatele. Dacă tâlharul, pe cruce fiind, a 
fost învrednicit de o atât de largă dărnicie din partea lui Dumnezeu, 
cu mult mai mult ne va învrednici pe noi iubirea Lui de oameni de 
voim să ne mărturisim păcatele noastre. 

Așadar, ca să ne bucurăm și noi de iubirea Lui de oameni, să 
nu ne rușinăm să ne mărturisim păcatele noastre. Mare este tăria 
mărturisirii și multă este puterea ei. lată-] pe tâlhar! S-a mărturisit 
și a găsit deschis Raiul. S-a mărturisit și a luat îndrăzneală, el care 
era tâlhar, să ceară Împărăţia cerului. Până în acel moment, până ce 
nu se mărturisise, nu ceruse Împărăţia. 

- Spune-mi, tâlharule, de unde ţi-a venit gândul să pomenești 
de Împărăţie? N-ai văzut decât piroane, Cruce, învinuiri, batjocuri, 
ocări. 

- Da, așa e, răspunde tâlharul. Dar însăși Crucea este pentru 
mine semn al Împărăției. De asta Îl numesc „împărat”, pentru că Îl 
văd răstignit. E de datoria unui împărat să moară pentru supușii 
lui. El Însuși a spus: „Păstorul cel bun sufletul și-l pune pen- 
tru oi'”22. Așadar, Împăratul cel bun își pune sufletul Său pentru 
supușii Lui. De asta Îl numesc „împărat”, pentru că Și-a pus sufletul 
Lui. „Pomenește-mă, Doamne, când vei veni întru împărăţia Ta! 

Vrei să vezi că Crucea este semn al Împărăției? Vrei să vezi că 
este un lucru sfânt? Hristos n-a lăsat Crucea pe pământ, ci a luat-o 
cu EI și a urcat-o la cer. 

- De unde știm asta? 

- Din faptul că are să vină cu ea la a doua venire. 


30 Luca 23, 42. 
3 Joan 10, WI. 
2 Cf. Matei 24, 30. 

Dar să vedem și cum va veni cu ea. Ascultă-L chiar pe Hristos, 
că spune: „Deci, de vă vor spune: «lată în cămări este Hristos, iată 
în pustie», să nu ieșiți'3%3. Aceste cuvinte le-a spus despre a doua Lui 
venire, despre hristoșii cei mincinoși, despre prorocii cei mincinoși, 
despre antihrist, ca să nu fie cineva înșelat de acela și să cadă. Pentru 
că înainte de Hristos vorveni antihriști și pentru ca nu cumva, cău- 
tând pe Păstor, să cazi în gura lupului, pentru asta vă spune sem- 
nele venirii Păstorului. Să nu credeţi că și a doua Lui venire va fi pe 
neștiute, pentru că venirea cea dintâi așa a fost! Și pe bună dreptate 
a fost pe neștiute venirea Lui cea dintâi, pentru că a venit să caute 
pe cel pierdut:4. Dar a doua Lui venire nu va fi așa. 

- Dar cum? Spune-mi, învață-mă! 

- „După cum fulgerul iese de la răsărit, spune Domnul, și se 
arată până la apus, tot așa va fi și venirea Fiului Omului"3% Vor 
vedea toţi deodată venirea Lui. Nimeni nu va trebui să întrebe. 
După cum când fulgeră nu avem nevoie să întrebăm dacă a fulge- 
rat, tot așa și când va veni Hristos nu vom avea nevoie să întrebăm 
dacă a venit Hristos. 

Dar n-am spus încă ceea ce trebuia să spun, anume dacă va 
veni cu Crucea. Ascultă că ne arată Hristos lămurit și asta. 

„Atunci”, spune El, adică la venirea Mea, „soarele se va 
întuneca și luna nu-și va mai da lumina sa-*%$ Atât de mare va 
fi lumina atunci, căci chiar cele mai luminoase stele nu se vor 
vedea: „Atunci și stelele vor cădea și așa se va arăta semnul Fiului 
Omului pe cer'37. 

Ai văzut cât de mare e puterea semnului Crucii? Ai văzut cât 
de strălucitor și de luminos e? Soarele se va întuneca, luna nu se va 
mai vedea, stelele vor cădea și se va vedea numai Crucea, ca să afli 
că va fi mai luminoasă decât luna și mai strălucitoare decât soarele. 
Și, după cum când intră un împărat în oraș, oștirile merg înainte 
purtând pe umeri steagurile și vestesc intrarea împăratului, tot așa 
și când Se va pogori Stăpânul zidirii din ceruri, vor merge înaintea 
Lui oștirile Îngerilor și ale Arhanghelilor, purtând semnul Crucii, și 
ne vor vesti intrarea cea împărătească. 


3 Matei 24, 26. 

324 Cf. Luca 19, 10. 
35 Matei 24, 27. 

35 Matei 24, 29. 

37 Matei 24, 29-30. 

„Atunci”, spune mai departe Domnul, „se vor clătina Puterile 
cerurilor”, adică Îngerii. Arhanghelii și toate Puterile cele nevă- 
zute. Căci cutremur îi va cuprinde, frică multă și neliniște. 

- Te rog însă să-mi spui: pentru ce vor fi cuprinse de frică și 
Puterile acelea? 

- Pe bună dreptate. Pentru că înfricoșătoare va fi Judecata 
aceea. Toată firea omenească va fi judecată, va da socoteală și va sta 
înaintea înfricoșătorului scaun de judecată. 

— Dar pentru ce se vor teme atunci și acele netrupești Puteri și 
vor tremura Îngerii? Că n-au să fie ei judecați. 

- Nu. Dar, după cum atunci când un judecător judecă pe cei 
vinovați, stând pe scaun înalt, se tem și se cutremură de frica jude- 
cătorului nu numai cei vinovaţi, ci și cei din jurul lui, cu toate că nu 
au cugetul cu nimic încărcat, tot așa, și atunci când va fi judecată 
firea noastră și va da socoteală de greșeli, se vor teme și vor tremura 
de frica Judecătorului și Îngerii și celelalte Puteri, cu toate că nu se 
știu cu nimic pe cuget. 

- Asta o știm. Dar pentru ce va veni Judecătorul cu Crucea? 

- Află acum și pricina venirii cu Crucea. Ca să cunoască cei 
care L-au răstignit chiar prin fapte nebunia lor. De asta le arată 
dovada nebuniei lor. Și, ca să afli că vine cu Crucea tocmai pentru 
ca să le trezească conștiința, ascultă ce spune mai departe evan- 
ghelistul: „Atunci se va arăta semnul Fiului Omului și vor plânge 
toate semințiile pământului”, căci Îl vor vedea pe Cel pe care L-au 
învinuit și-și vor cunoaște păcatul lor. 

Și de ce te miri că va veni cu Crucea? Va veni purtând pe EI 
chiar rănile. 

- Dar de unde știm că va veni purtând pe EI rănile? 

— Ascultă-l pe prorocul care spune: „Vedea-vor pe Cel pe care 
L-au împuns"%*. Va face cum a făcut cu Toma; voind să îndrepteze 
necredința ucenicului, i-a arătat semnele cuielor și rănile, zicân- 
du-i: „Pune degetul tău și adu mâna ta și vezi, că duhul nu are carne 
și oase”, ca să-i arate că a înviat cu adevărat; tot așa și atunci va 
purta rănile și Crucea, ca să le arate că El este Acela care a fost răs- 
tignit. Mare și mântuitor bun este, așadar, Crucea și dovada vădită 
a iubirii de oameni a lui Dumnezeu. 


35 Matei 24, 29. 

9 Matei 24, 30. 

3 Zaharia 12, 10; Matei 24, 30. 
3 Joan 20, 27; Luca 24, 39. 

Dar, mai bine spus, nu numai Crucea, ci chiar și cuvintele de 
pe Cruce arată nespusa Lui iubire de oameni. Dar ascultă chiar 
cuvintele. Cei care-L răstigneau stăteau înaintea Lui și fierbeau de 
mânie, iar Domnul zicea: „Tată, iartă-le lor păcatul acesta, că nu 
știu ce fac!" 

Ai văzut iubirea de oameni a Stăpânului? Era răstignit și Se 
ruga pentru cei care-L răstigneau. Și doar aceia își băteau joc de El 
și-L luau în râs, zicând: „Dacă ești Fiul lui Dumnezeu, pogoară-Te 
de pe Cruce! Dar tocmai pentru asta nu Se pogoară de pe Cruce, 
pentru că este Fiul lui Dumnezeu, căci pentru asta a venit, ca să Se 
răstignească pentru noi. 

„Să Se pogoare de pe Cruce, ca să vedem și să credem în El."334 
lată cuvinte nerușinate și pretexte de necredinţă. Hristos a făcut 
fapte mai mari decât să Se pogoare de pe Cruce și n-au crezut, iar 
acum spun: „Pogoară-Te de pe Cruce și vom crede în Tine!” Faptă 
mai mare era să învieze pe un mort dintr-un mormânt acoperit 
cu piatră, decât să Se pogoare de pe Cruce. Faptă mai mare era să 
scoată din mormânt pe Lazăr mort de patru zile și legat cu fâșii, 
decât să Se pogoare de pe Cruce. Ai văzut ce cuvinte nebunești gră- 
iau cei care L-au răstignit? Ai văzut ce mare le era nebunia? 

Dar uitaţi-vă, vă rog, cu luare-aminte la cele petrecute atunci, 
ca să vedeţi covârșitoarea iubire de oameni a lui Dumnezeu, ca să 
vedeți că Hristos a folosit tocmai nebunia lor ca pricină de iertare! 

„Tată”, spune EL, „iartă-le lor păcatul, că nu știu ce fac! Cu 
alte cuvinte, spune așa: „Sunt niște neștiutori și nu știu ce fac”. Ei 
spuneau: „Dacă ești Fiul lui Dumnezeu, mântuiește-le pe Tine 
Însuţi!”%5, iar El Se străduia să-i mântuiască pe cei care-L huleau, 
pe cei care-L batjocoreau și pe cei care-L ocărau, spunând: „lartă-le 
lor păcatul acesta, că nu știu ce fac!” 

- Și ce? Le-a iertat păcatul? 

- Da, le-a iertat. Acelora care au voit să se pocăiască. De nu 
le-ar fi iertat lor păcatul, Pavel n-ar fi ajuns Apostol. De nu le-ar 
fi iertat lor păcatul, n-ar fi crezut îndată trei mii de iudei, apoi 


32 Luca 23, 34. 

3 Matei 27, 40. 

334 Matei 277, 42. 

35 Matei 27, 40. 

3 Cf. Faptele 2, q1. 

cinci mii, iar apoi multe zeci de mii de iudei. Ascultă ce-i spune 
Iacov în Ierusalim lui Pavel: „Vezi, frate, câte zeci de mii de iudei au 
crezut?"338 

Să facem și noi ce-a făcut Stăpânul. Să ne rugăm pentru 
vrăjmași. Vă îndemn iarăși și acum la ce vă îndemnam ieri. Știind 
ce mare faptă e asta, fă și tu cea făcut Stăpânul. El era răstignit și Se 
ruga pentru cei care L-au răstignit. 

- Dar cum pot să fac ce-a făcut Stăpânul? - mă poţi întreba. 

- Dacăvrei, poți. De n-ar fi fost cu putinţă, n-ar fi spus: „Învăţaţi 
de la Mine, că sunt blând și smerit cu inima”. Dacă omului nu i-ar 
fi cu putinţă să facă ce-a făcut Stăpânul, Pavel n-ar fi spus: „Fiți 
următori mie, precum și eu sunt lui Hristos"3%. 

Nu vrei să faci ce-a făcut Stăpânul? Fă atunci ce-a făcut robul, 
adică Ștefan, cel dintâi care a deschis porțile muceniciei. El a făcut 
ce a făcut Stăpânul. După cum Hristos Se ruga pentru cei care-l 
răstigneau, pe când Însuși era răstignit și Se afla între răstignitori, 
tot așa și robul era între cei care aruncau cu pietre, era lovit de toți, 
primea roiuri de pietre, dar nu se uita la durerile pricinuite de pietre, 
ci zicea: „Doamne, nu le socoti lor păcatul acesta!3+ Ai văzut cum a 
grăit Fiul? Ai văzut cum s-a rugat robul? Acela a zis: „Tată, iartă-le 
lor păcatul acesta, că nu știu ce fac! Acesta a spus: „Doamne, nu le 
socoti lor păcatul acesta!” Și, ca să afli că făcea asta din toată inima, 
uită-te că nu se ruga așa, de mântuială, nici în picioare, ci îngenun- 
cheat, cu zdrobire de inimă și cu multă durere sufletească. 

Vrei să-ți arăt și un alt rob mai mare, care se ruga pentru 
dușmani? Ascultă-l pe fericitul Pavel. După ce a spus câte a suferit: 
„Am primit de la iudei de cinci ori câte patruzeci fără una, de trei 
ori am fost bătut cu toiege, o dată am fost bătut cu pietre, de trei ori 
s-a sfărâmat corabia cu mine'3?, deci, după ce a enumerat tot șirul 
de nenorociri și de uneltiri pe care le îndura în fiecare zi de la iudei, 
spune: „Aș fi dorit să fiu eu însumi anatema de la Hristos pentru 
frații mei, rudele mele după trup, care sunt israeliți”35. 


337 Cf. Faptele 4, 4. 

338 Faptele 21, 20. 

39 Matei 11, 29. 

34 1 Corinteni u, 1. 

3+ Faptele 7, 60. 

3 2 Corinteni 11, 24-25. 
> Romani 9, 3-4. 

Vrei să vezi și pe alții, nu din Noul Testament, ci din Vechiul 
Testament, care fac la fel? Acesta este, mai cu seamă, lucru «le 
mirare, că cei cărora nu li s-a poruncit să iubească pe vrăjmași, 
ci, dimpotrivă, să scoată ochi pentru ochi și dinte pentru dinte și 
să răsplătească răul cu rău, aceia au ajuns la înălțimea de gândire 
apostolică. Ascultă ce spune Moise, cel care a fost lovit de multe ori 
cu pietre de iudei: „Dacă le ierți lor păcatul, iartă-l; dar, dacă nu | 
ierți, șterge-mă și pe mine din cartea pe care ai scris-o!'3% 

Aivăzut că fiecare dintre acești drepți pune mântuirea celorlalţi 
mai presus de propria lor mântuire? 

- N-ai păcătuit, Moise, cu nimic! Pentru cevrei să suferi acevasi 
pedeapsă ca și ei? 

- Pentru că nu-mi face nicio bucurie fericirea, când alţii suferă, 

Dar putem vedea și pe un alt rob care se roagă la fel. De aceea 
aduc multe pilde, ca măcar așa să ne îndreptăm și să izgonim «lin 
sufletul nostru boala aceasta cumplită, adică rugăciunea împotriva 
dușmanilor. 

Ascultă-l și pe fericitul David cum vorbește! Când Dumnezeu 
S-a supărat și a trimis pe înger să pedepsească poporul și când Daviul 
a văzut că îngerul e cu sabia scoasă și că vrea să omoare, alunul 
împăratul a spus: „Eu, păstorul, am făcut rău, dar aceștia, turta, 
ce-au făcut? Să fie mâna Ta peste mine și peste casa tatălui meu!" 
Vezi iarăși că faptele sunt înrudite? Vrei să-ți arăt și pe un altul cari 
face la fel? Samuel, prorocul, a fost ocărât de iudei, a fost lepădat și 
a fost așa de necinstit de iudei, că Dumnezeu a vrut să-l mânpaie 
Fiţi, vă rog, cu multă luare-aminte. Dumnezeu i-a spus: „Nu te au 
lepădat pe tine, ci pe Mine!" 

- Ce a spus cel lepădat, cel necinstit, cel disprețuit, cel ocărat! 

- „Să nu mi se întâmple să păcătuiesc înaintea Domnului, c. 
să încetez să mă rog pentru voi." Prorocul Samuel socotea că v. 
păcătui de nu se va ruga pentru dușmanii lui. „Să nu mi se intii 
ple”, spunea el, „să păcătuiesc așa, ca să nu mă rog pentru voi. 

Ai văzut cât de mult se îngrijea fiecare drept de această lapta 
urmând pilda Stăpânului? Să mai vedem încă o dată cele spuse: «li 


34 leșirea 32, 32. 
45 2 Regi 24, 17. 
345 1 Regi 8, 7. 

37 1 Regi 12, 23, 

ei. Stăpânul spune: „Iată, iartă-le lor păcatul, că nu știu ce fac!'3% 
Ștefan zice: „Doamne, nu le socoti lor păcatul acesta! Pavel 
spune: „Aș fi dorit să fiu eu însumi anatema de la Hristos pentru 
frații mei, rudele mele după trup'*%. Moise la fel: „Dacă le ierți lor 
păcatul, iartă-l; iar dacă nu, șterge-mă și pe mine din cartea pe care 
ai scris-o!55 David spune: „Să fie mâna Ta peste mine și peste casa 
tatălui meu'32. Samuel la fel: „Să nu mi se întâmple să păcătuiesc 
așa, ca să încetez să mă rog pentru voi'35. 

Ce iertare mai putem avea noi, așadar, dacă nu ne silim cu toată 
râvna să facem asta, când și cei din Noul Testament și cei din Vechiul 
Testament, cu toţii, ne îndeamnă să ne rugăm pentru dușmani? Vă 
rog, dar, să nu trândăvim. Cu cât sunt mai multe pildele, cu atât mai 
mare ne e pedeapsa de nu le vom urma. Faptă mult mai mare este 
rugăciunea pentru dușmani decât rugăciunea pentru prieteni. Nu 
ne folosește atât rugăciunea pentru prieteni, cât rugăciunea pentru 
dușmani. Ascultă ce spune Hristos: „De iubiți pe cei care vă iubesc, 
ce răsplată aveți? Nu și vameșii fac același lucru?”3+ Deci, când ne 
rugăm pentru prieteni, nu suntem mai buni decât vameșii, dar, dacă 
iubim pe vrăjmași și ne rugăm pentru dușmani, ajungem aseme- 
nea lui Dumnezeu, după puterea noastră omenească. Căci spune 
Domnul: „Fiţi asemenea Tatălui vostru celui din ceruri, că răsare soa- 
rele Lui peste răi și buni și plouă peste drepți și nedrepţi':5. 

Când avem și pilda Stăpânului și pildele robilor, să ne sârguim 
să săvârșim această virtute, ca să ne învrednicim și de dobândirea 
Împărăției cerurilor. Să ne curățim cugetul și să ne apropiem cu 
mai multă îndrăzneală de Masa aceasta înfricoșătoare, ca să dobân- 
dim și bunătăţile cele făgăduite, cu harul și iubirea de oameni 
ale Domnului nostru lisus Hristos, cu Care Tatălui, împreună cu 
Sfântul Duh, [fie-l] slava, puterea, cinstea acum și pururea și în 
vecii vecilor. Amin. 


348 Luca 23, 34. 
39 Faptele 7, 60. 
3 Romani 9, 3. 
35: Jeșirea 32, 32. 
352 2 Regi 24, 17. 
35 1 Regi 12, 23. 
35 Matei 5, 46. 
555 Matei 5, 45. 


Cuvântare despre învierea morților:S 


Mai înainte v-am vorbit despre dogme și slava Unuia-Născut 
Fiul lui Dumnezeu și am închis gura acelora care-L lipsesc de vred- 
nicia de Fiu al lui Dumnezeu și-L înstrăinează de Tatăl. Astăzi vreau 
să rostesc o predică morală și să vă îndemn cum să trăiţi și cum să 
vă purtaţi. Dar, mai bine spus, cuvântul meu nu va mai fi numai 
moral, ci și dogmatic, căci mă gândesc să vă vorbesc despre înviere. 
O astfel de predică are multe înfățișări; ne îndreaptă și învăţătura, 
ne pune în rânduială și viața noastră și ne scapă și de orice învinu- 
ire pe care am putea-o aduce purtării de grijă a lui Dumnezeu. Și, 
după cum atunci când nu credem în înviere ne irosim viața, ne-o 
umplem cu mii și mii de rele și ne-o întoarcem pe dos, tot astfel, 
când credem în înviere, credinţa aceasta ne dă temeiuri puternice 
despre purtarea de grijă a lui Dumnezeu, ne face să ne îngrijim 
mult de virtute, să fugim cu toată graba de păcat și ne umple toată 
viața de liniște și pace. Un om care nu așteaptă să învieze, care nu 
așteaptă să dea socoteală de faptele făcute aici, ci socotește că totul 
se termină odată cu viaţa aceasta, nici nu se îngrijește să fie virtuos; 
și pentru ce să se îngrijească, de vreme ce nu așteaptă vreo răsplată 
pentru ostenelile sale? Nici nu fuge de păcate, pentru că nu crede că 
are să fie pedepsit pentru răutăţile sale, ci se lasă în voia poftelor lui 
nebune și săvârșește tot felul de păcate. Dimpotrivă, un om care-i 
convins de Judecata viitoare, care are înaintea ochilor tribunalul 
acela înfricoșător, care se gândește la pedepsele acelea de neînlătu- 
rat și la hotărârea aceea pe care n-o poate ocoli duce cu orice preț 
o viaţă virtuoasă și fuge de desfrânare, de mândrie și de orice alt 
păcat. Și, în sfârșit, numai așa poate să închidă în mod deplin gura 
acelora care aduc învinuiri purtării de grijă a lui Dumnezeu. 

Când unii oameni văd pe cei buni, pe cei curați la suflet și la 
trup, pe cei care trăiesc cu dreptate, gâtuiți de sărăcie, încărcați de 


35% PG so, 417-432. A mai fost tradusă în românește de mitropolitul GRIGORIE DASCĂLUL, 
în: Cuvinte de Sfântul loan Gură de Aur, f. 62v-69v; de Pr. C. PATRICHE, în: Cuvântări 
panegirice. Nouă omilii ..., pp. 49-71; de Pr. D. FECIORU, în: SFÂNTUL IOAN HRISOSTOM, 
Cuvântări la praznice ..., pp. 163-193; cf. D. FECIORU, Bibliografia traducerilor ..., nr. 604. 

necazuri, vorbiți de rău, când îi văd că abia au hrana cea de toate 
zilele, iar de multe ori îi văd măcinaţi și de boli îndelungate și 
cumplite, când îi văd fără sprijin și fără apărare, iar pe șarlatani, 
pe ticăloși, pe cei plini de multe păcate, bogaţi, îmbrăcaţi cu haine 
frumoase și luxoase, desfătaţi, cu roi de slugi în urma lor, admiraţi 
de lume, cu funcții înalte și în mare prietenie cu împăratul, atunci 
învinuiesc purtarea de grijă a lui Dumnezeu și întreabă: „Unde-i 
purtarea de grijă a lui Dumnezeu? Unde-i judecata cea dreaptă? 
lată, cel curat la suflet și la trup, cel bun o duce rău, pe când cel 
desfrânat și stricat o duce bine. Unul e disprețuit, celălalt admi- 
rat. Unul este sărac și înconjurat de necazuri și suferințe, celălalt, 
înconjurat numai de plăceri”. 

Unor astfel de întrebări nu le va putea răspunde cel care se 
îndoiește de cele viitoare. Va tăcea. Dar cel care crede în înviere, cel 
care știe să filosofeze despre înviere, acela va pune capăt cu ușurință 
hulei și va spune celor descurajați din pricina acestei nepotriviri așa: 
„Încetați odată de a vă mai ascuţi limba împotriva lui Dumnezeu, 
Făcătorul vostru! Viaţa nu ni se termină odată cu viața aceasta de 
pe pământ. Nu, ci ne grăbim spre o altă viață cu mult mai fericită, 
dar, mai bine spus, spre una care nu are sfârșit. Acolo, da, săracul 
care a trăit drept va primi răsplata acestor osteneli, iar cel desfrânat, 
șarlatanul, va primi pedeapsa pentru păcătoșenia lui, pentru desfă- 
tarea lui nelegiuită”. 

Să nu judecăm purtarea de grijă a lui Dumnezeu numai pe 
temeiul celor din viața aceasta, ci și pe temeiul celor din viața vii- 
toare. Viaţa de aici, de pe pământ, este o luptă, o întrecere în sta- 
dion; viaţa viitoare, răsplată, cunună, premii. După cum atletul în 
arenă trebuie să lupte, să asude, să se umple de praf, să transpire, 
să se ostenească și să sufere, tot așa și omul drept trebuie să sufere 
aici multe și să le îndure pe toate cu bărbăţie dacă vrea să primească 
dincolo cununi strălucitoare. 

larăși, dacă pe unii îi tulbură fericirea celor răi, să gândească 
și despre aceștia așa: după cum tâlharii, jefuitorii de morminte, 
ucigașii și hoţii de mare, până atunci când sunt duși înaintea 
judecății, o duc numai în petreceri, se îmbată în fiecare zi, pen- 
tru că fac din nenorocirile altora fericirea lor și pentru că agoni- 
sesc bogății nedrepte, dar, când ajung pe mâna judecătorilor, sunt 
pedepsiți pentru faptele lor, tot așa și negustorii de carne vie, cei 

care întind mese sibaritice:7, cei care ridică din sprânceană, cei 
care sperie lumea în piaţă și cei care împilează pe săraci vor fi aduși 
goi și lipsiţi de tot luxul și bogăţia lor, când Unul-Născut Fiul lui 
Dumnezeu va veni cu îngerii Lui și va sta pe scaunul cel de judecată 
și va aduce înaintea Lui întreaga omenire; atunci aceia nu vor avea 
nici apărător, nici sprijinitor, și vor fi aruncaţi fără cruțare în râurile 
cele de foc. 

Nu-i ferici, dar, nici pe aceștia pentru petrecerile lor de pe 
lumea aceasta, ci plânge-i pentru pedeapsa cea viitoare. Nici pe cel 
drept nu-l plânge pentru sărăcia lui de aici, ci fericește-l pentru 
bogăţia ce va să fie, a bunătăților viitoare. Înrădăcinează în sufletul 
tău învățătura despre înviere, pentru ca, dacă ești bun, dar încercat 
de necazuri și suferințe, să ajungi mai bun, dobândind mai multă 
râvnă prin nădejdile cele viitoare; dacă ești rău, să te lași de răutate, 
făcându-te mai înţelept prin frica pedepsei ce va să fie. 


II 


Din această cauză Pavel ne vorbește mereu despre înviere, așa 
cum și astăzi l-aţi auzit strigând și grăind: „Știm că, dacă se va des- 
face locuinţa noastră pământească, a cortului, avem locuinţă de la 
Dumnezeu, nefăcută de mâna omenească, veșnică, în ceruri”358. 

Dar mai bine să ducem cuvântul mai sus și să vedem cum 
a ajuns Apostolul să vorbească despre înviere. Nu vorbește la 
întâmplare și nici fără rost mereu despre această învățătură. Vrea 
să ne înveţe și cele viitoare, dar vrea, totodată, să întărească și pe 
atleţii credinței. 

Acum, cu harul lui Dumnezeu, ne bucurăm de pace deplină. 
Împărații trăiesc cu dreaptă credinţă, căpeteniile au cunoscut ade- 
vărul, popoarele, orașele și neamurile s-au izbăvit de rătăcire și se 
închină toate lui Hristos. Dar la începuturile predicării Evangheliei, 
când abia fuseseră aruncate semințele dreptei credințe, războiul 
împotriva credinţei era mare, felurit și cu multe fețe. Toţi duceau 
război celor credincioși: și căpeteniile și împărații și cunoscuţii 
și rudele; se dezlănțuia război chiar între cei de același sânge. De 


357 Sybaris era o colonie grecească din Calabria italiană (fondată în 720 î.Hr.), faimoasă 
pentru viața luxoasă și destrăbălată a locuitorilor ei. (n.P.P.) 
358 2 Corinteni 5, 1. 

multe ori tatăl trăda pe fiu, mama pe fiică, stăpânul pe slugă. Nu 
numai orașele, nici numai ţările, ci adeseori chiar casele își pur- 
tau război. Tulburarea care stăpânea atunci era mai grozavă ca un 
război civil. Averile erau luate, libertatea răpită, primejdia atârna 
deasupra vieţii fiecăruia. Nu năvăleau și împilau barbarii, ci chiar 
cei care păreau a fi apărători și conducători, tocmai aceia se purtau 
cu supușii mai cumplit ca dușmanii. Pavel arată acest lucru prin 
cuvintele: „Aţi îndurat marea luptă a suferințelor, pe de o parte 
fiind daţi în primejdie cu defăimări și cu necazuri, iar pe de altă 
parte, făcându-vă părtași cu cei care au suferit la fel. Căci aţi suferit 
împreună cu lanţurile mele și aţi primit cu bucurie răpirea averilor 
voastre”. lar galatenilor le spune: „Aţi pătimit atâtea în zadar? 
Dacă într-adevăr e în zadar”. Și tesalonicenilor și filipenilor și 
tuturor celor cărora le scrie, Pavel le dă multe mărturii de acest fel. 

Dar răul nu era numai acesta, că războiul dus de dușmanii din 
afară împotriva creștinilor era cumplit și neîntrerupt, ci și acela că 
se întâmpla să se petreacă chiar între credincioși scandaluri, cer- 
turi, ambiţii, invidii. Pe acestea le arată Pavel când zice: „Din afară 
lupte, dinăuntru temeri”**.. lar războiul acesta era mai grozav decât 
celălalt atât pentru credincioși, cât și pentru dascălii credincioșilor. 
Pavel nu se temea atât de atacurile dușmanilor din afară, cât se 
temea de căderile dinăuntru și de păcatele credincioșilor. Când a 
săvârșit desfrânare un corintean*, Apostolul a petrecut toată vre- 
mea jelind, își sfâșia sufletul și plângea cu amar. 

Mai era și oa treia greutate, nu mai mică decât cele spuse mai 
înainte, care aducea peste credincioși multă osteneală, anume 
viețuirea creștină, plină ea însăși de multă sudoare și multe oste- 
neli. Nu era ușoară, nici lesnicioasă calea pe care-i conduceau 
Apostolii pe credincioși, ci aspră și greu de străbătut; cerea un 
suflet de filosof, un suflet treaz, un suflet care să fie cu mare lua- 
re-aminte la tot ce se petrece în jur. De asta și Hristos a numit calea 
aceasta strâmtă și îngustă. Nu trebuia să trăiască fără socotință, 
ca elinii, în desfrânări, în beţii, în îmbuibări, în plăceri, în lux; mai 
mult încă, trebuia să-și înfrâneze mânia, să-și stăpânească poftele 


359 Evrei 10, 32-34. 

3% Galateni 3, 4. 

3 2 Corinteni 7, 5. 

3 Cf 1 Corinteni 5, 1; 2 Corinteni 2, 1-u. 
35% Cf Matei 7, 14. 

cele păcătoase, să disprețuiască banii, să calce în picioare slava și să 
fie mai presus de invidie. Câtă oboseală aduc toate acestea, o știu cei 
care se luptă cu ele în fiecare zi. Te întreb: este oare ceva mai grozav 
decât pofta cea păcătoasă, care, ca un câine turbat, sare mereu și te 
supără în fiecare zi? Nu trebuie oare să ai necontenit sufletul treaz 
ca să o poţi birui? Ce este apoi mai amarnic decât mânia și ura? 
Este dulce, într-adevăr, să te răzbuni pe cel care ţi-a făcut rău. Dar 
asta nu le era îngăduit. Dar pentru ce vorbesc eu că nu le era îngă- 
duit să se răzbune pe cei care le făceau rău? Trebuiau să facă bine 
celor care îi supărau, să binecuvânteze pe cei care îi blestemau și 
să nu rostească vreodată cuvânt care să amărască pe cineva. lar în 
privinţa curăţiei sufletești, a castităţii, curăția aceasta nu trebuia să 
se arate numai în fapte, ci și în gânduri; căci nu trebuia să se depăr- 
teze numai de fapte desfrânate, dar să-și înfrâneze chiar și privirea 
de la o astfel de faptă. Nu trebuia să se uite cu poftă la chipurile fru- 
moase ale femeilor, căci și pentru privirea aceasta aveau să sufere 
cea mai mare pedeapsă. 

Așadar, mare era războiul de la dușmanii din afară, mare era 
frica de la cei dinăuntru, de la credincioși, și mare era și osteneala 
pentru săvârșirea virtuții. 

Aș mai putea adăuga și o a patra greutate: nedestoinicia celor 
care aveau să ducă această mare luptă. Apostolii n-au câștigat pen- 
tru credinţă pe niște oameni care erau creștini din moși-strămoși, 
ci pe niște oameni care fuseseră crescuţi în moliciuni, în plăceri, în 
beţii, în fapte de rușine, în desfrânări. În fața greutăților luptelor 
pentru săvârșirea virtuţii, nu era puțin lucru că ei nu învățaseră de 
la început și nici din moși-strămoși această filosofie, ci acum, pen- 
tru întâia oară, se pregăteau pentru aceste lupte. 


III 


Așadar, pentru că era așa de mare greutatea celor care luptau 
pentru credință, Pavel le vorbește mereu despre înviere, ca să le 
ușureze ostenelile. Nu-i îndeamnă și nu-i încurajează pe atleții 
credinţei numai prin asta, ci și prin istorisirea suferințelor lui. Într- 
adevăr, înainte de a le vorbi despre înviere, le vorbește despre pati- 
mile lui, grăind așa: „Întru totul strâmtoraţi, dar nu striviţi; lipsiţi, 
dar nu deznădăjduiţi; prigoniți, dar nu părăsiţi; doborâţi, dar nu 

pierduţi':*. Prin aceste cuvinte, Pavel arăta că erau în primejdie de 
moarte în fiecare zi, că umblau ca niște morţi însufleţiți, daţi morţii 
în fiecare zi. Deci, când au venit peste ei aceste necazuri, atunci le-a 
vorbit despre înviere. „Credem”, spune Pavel, „că Cel care L-a înviat 
pe Domnul nostru lisus Hristos ne va învia și pe noi prin lisus și ne 
va înfățișa împreună cu voi. Pentru aceea nu ne pierdem curajul”55, 
deoarece avem cea mai mare mângâiere în lupte, nădejdea celor 
viitoare. Nu le-a spus: „Pentru aceea să nu vă pierdeţi curajul”, pen- 
tru a arăta că și el este mereu în lupte. La luptele olimpice atletul 
se luptă în arenă, iar instructorul stă departe și-l ajută pe cel care 
luptă numai prin ceea ce îi grăiește și strigă; nicio lege nu-i îngă- 
duie să stea alături de el și să-i dea ajutor cu mâinile lui. În luptele 
credinţei nu-i așa, ci același om este în același timp și instructor, și 
atlet. De asta și Pavel nu stă în afara arenei, ci ia parte cu ei la lupte 
și-i încurajează pe cei care luptă, zicând: „Pentru aceea nu ne pier- 
dem curajul”. Și n-a spus: „Pentru aceea nu-mi pierd curajul”, ci: 
„Pentru aceea nu ne pierdem curajul”, pentru că voia să-i încurajeze 
printr-o astfel de laudă. 

„Dar, chiar dacă omul nostru cel din afară se strică, totuși 
cel dinăuntru se înnoiește din zi în zi-3% Uită-te la înțelepciunea 
apostolică! I-a încurajat întâi cu suferințele lui, spunând: „În totul 
strâmtoraţi, dar nu striviți”:7, i-a încurajat apoi prin Învierea lui 
lisus, grăind: „Că Cel care L-a înviat pe lisus ne va învia și pe noi'»6, 
În sfârșit, aduce și un alt fel de încurajare. Mulţi oameni sunt mici 
la suflet, slabi, neputincioși; deși cred în înviere, totuși, din pri- 
cina timpului îndepărtat până la înviere, se descurajează, îi apucă 
ameţeala și ajung de nu le mai pasă de înviere. De aceea, Pavel le dă 
acestora înainte de înviere și o altă răsplată. 

- Care răsplată? 

- „Dar, chiar dacă omul nostru cel din afară se strică, totuși 
cel dinăuntru se înnoiește din zi în zi” Trupul îl numește „omul 
din afară”, iar sufletul, „omul dinăuntru”. Cu alte cuvinte, Pavel 
spune așa: „Înainte de înviere și înainte de a te bucura de slava 
viitoare, primești chiar aici, pe pământ, nu mică răsplată pentru 


3% 2 Corinteni 4, 8-9. 
3%5 2 Corinteni 4, 14, 16. 
3% 2 Corinteni 4, 16. 

357 2 Corinteni 4, 8. 

ostenelile tale, căci în timpul strâmtorărilor ni se înnoiește sufle- 
tul, ajunge mai înţelept, mai evlavios, dobândește mai multă 
răbdare, ajunge mai tare, mai puternic. După cum atleţii pri- 
mesc mare răsplată de pe urma exerciţiilor chiar înainte de a fi 
încununați și premiaţi, pentru că prin exerciţii își fac trupurile 
mai sănătoase și mai puternice și alungă boala din trup, tot astfel, 
la luptele cele pentru virtute, chiar înainte de a se deschide cerul, 
chiar înainte de a veni Fiul lui Dumnezeu, chiar înainte de a primi 
răsplățile, dobândim de pe urma acestor lupte mare răsplată, pen- 
tru că ni se înţelepţește sufletul, ajunge mai filosof. Mulţi pleacă 
cu corăbiile pe mare, înfruntă mii și mii de valuri, se luptă cu 
fiarele mării, îndură multe furtuni, dar, chiar înainte de câștigul 
din comerţul lor, dobândesc câștig foarte mare din această lungă 
călătorie, câștigul acela că au curajul să înfrunte marea și să facă 
aceste călătorii pe mare fără frică și cu plăcere. 

Tot astfel și în viața aceasta: cel care îndură multe strâmtorări 
pentru Hristos, cel care suferă multe necazuri ia răsplată înainte de 
a primi Împărăţia cerurilor, pentru că dobândește chiar de aici de 
pe pământ mare îndrăzneală înaintea lui Dumnezeu, pentru că își 
face sufletul mai bun, că pe viitor își râde de toate necazurile. 

Dar, ca să fie mai clare spusele mele, vreau să vi le lămuresc 
printr-o pildă. Însuși Pavel a îndurat mii și mii de necazuri și a pri- 
mit datorită lor mari răsplăţi și a râs de tirani, a înfruntat popoare 
înfuriate, a disprețuit orice fel de pedeapsă, a rămas netulburat în 
faţa fiarelor, în faţa sabiei, în fața oceanului, în fața prăpăstiilor, în 
fața răscoalelor, în fața uneltirilor și în fața tuturor necazurilor. Cu 
ce se poate egala asta? 

Pe omul nedeprins cu necazurile, pe omul care n-a suferit 
niciun necaz, îl tulbură, de obicei, și necazurile obișnuite. Dar, mai 
bine spus, nu-l tulbură numai necazurile, ci chiar numai așteptarea 
unui necaz. Dar pentru cevorbesc eu de așteptări? Umbrele îl sperie 
și-l înspăimântă pe un astfel de om. Dar omul care s-a pregătit pen- 
tru toate, care a intrat în lupte, care a suferit mii și mii de necazuri, 
este mai presus de toate și-și râde de cei care-l ameninţă ca de niște 
gaiţe care ţipă. Nu-i mică cununa, nici întâmplătoare răsplata să nu 
te mai întristeze nimic din cele omenești, să disprețuiești pe cele 
ce înfricoșează pe ceilalți oameni, să-ţi râzi de acelea de care alții 
tremură și-și ies din minţi, pentru că prin răbdarea ta covârșitoare 
ai atins filosofia Puterilor îngerești. Dacă fericim trupul care 

poate suferi fără durere frigul, arșița, foamea, lipsa, mersul pe jos 
și alte necazuri, cu mult mai mult trebuie să fericim sufletul care 
poate îndura cu răbdare și cu bărbăţie toate loviturile nenorociri- 
lor, sufletul care, în toate aceste nenorociri, își poate păstra nero- 
bită gândirea. Un om ca acesta este mai împărat ca toți împărații. 
Împăratului îi pot face mult rău, cu uneltirile și cu răutățile lor, și 
ostașii din jurul lui și prietenii și dușmanii, dar, pe un om care are 
un suflet așa cum am spus acum, nu-l va putea vătăma nici împăra- 
tul, nici ostașul, nici sluga, nici prietenul, nici dușmanul, nici chiar 
diavolul. Într-adevăr, cum îl va putea vătăma, când el nu socotește 
nenorocire niciuna dintre cele socotite nenorociri de către oameni? 


IV 


Un astfel de om era fericitul Pavel. De asta spunea: „Cine ne va 
despărți de dragostea lui Hristos? Necazul, sau strâmtorarea, sau 
prigoana, sau foamea, sau goliciunea, sau sabia? După cum este 
scris: «Pentru Tine suntem omorâţi în toată ziua, socotiți am fost 
ca oi de junghiere». Dar în toate acestea biruim cu prisosință prin 
Cel care ne-a iubit pe noi'3%. La acestea s-a gândit Pavel și când 
a spus: „Dar chiar dacă omul nostru cel din afară se strică, totuși 
cel dinăuntru se înnoiește din zi în zi'*%. Da, spune Pavel, trupul 
ajunge mai slab, dar sufletul se face mai tare, mai puternic și se 
înaripează mai mult. După cum un ostaș care poartă arme grele de 
tot nu este înfricoșător pentru dușmani, chiar de-ar fi tare viteaz și 
războinic, pentru că greutatea armelor îi stânjenește iuțeala picioa- 
relor și iscusinţa la luptă, dar, dacă ia arme ușor și lesne de mânuit, 
se aruncă asupra dușmanilor ca o pasăre, tot astfel și cel care nu-și 
îngrașă trupul cu beţii, cu lene și cu desfătări, ci trăiește în post, în 
rugăciuni și în răbdarea strâmtorărilor, își face trupul mai ușor și 
mai zvelt și, întocmai ca o pasăre care se aruncă asupra prăzii, așa 
se aruncă și el cu multă iuțeală asupra cetelor de demoni, doboară 
cu ușurință Puterile cele potrivnice și le supune. lată, așa și Pavel, 
după ce a fost rănit de multe ori, după ce a fost închis, după ce a fost 
legat la butuc, a avut trupul mai neputincios, pentru că fusese chi- 
nuit cu dureri, dar avea sufletul tare și puternic. Era așa de puternic 


3% Romani 8, 35-37. 
370 2 Corinteni 4, 16. 

cel legat, că numai cu vocea a cutremurat temeliile închisorii, a 
adus la picioarele lui legat pe paznicul cel dezlegat și a deschis ușile 
cele încuiate ale închisorii. Nu ne este mică mângăâierea aceasta pe 
care ne-a dat-o Pavel și pe care o avem înainte de înviere, anume 
că prin încercări ajungem mai buni și mai înţelepţi, mai filosofi. 
Pentru aceasta și spune Pavel: „Necazul aduce răbdare, iar răbdarea 
încercare, iar încercarea nădejde, iar nădejdea nu rușinează”*7. lar 
un altul grăiește așa: „Bărbatul neispitit nu este pus la încercare; iar 
cel care nu-i pus la încercare nu-i vrednic de cuvânt 2. 

Prin urmare, chiar înainte de înviere avem mare folos de pe 
urma necazurilor. Ne fac să avem sufletul mai încercat, mai înțelept, 
mai priceput, ni-l izbăvesc de teamă. De asta și spune Pavel: „Dar, 
chiar dacă omul nostru cel din afară se strică, totuși cel dinăuntru 
se înnoiește din zi în zi'32. 

- Spune-mi: cum se înnoiește? 

- Se înnoiește prin aceea că alungă din suflet lașitatea, stinge 
poftele cele rușinoase, iubirea de avuţii, slava deșartă, pe scurt, 
omoară toate gândurile cele stricate. După cum sufletul care 
trăiește în trândăvie și tihnă este subjugat cu ușurință de aceste 
patimi, tot astfel și sufletul care este ocupat mereu cu luptele cele 
pentru dreapta credinţă nici n-are timp să se gândească la ele, pen- 
tru că grija ce-o are de lupte îl îndepărtează de toate acele patimi. 
Pentru aceasta spunea Pavel: „Se înnoiește din zi în zi. Apoi, 
iarăși, ca să mângâie sufletele cele îndurerate din pricina necazu- 
rilor, sufletele care nu știu să filosofeze, le încurajează cu nădejdea 
celor viitoare, grăind așa: „Căci necazul nostru de acum, trecător 
și ușor, ne aduce nouă, mai presus de orice măsură, slavă veșnică 
covârșitoare, pentru că noi nu ne uităm la cele ce se văd, ci la cele 
ce nu se văd. Căci cele ce se văd sunt trecătoare, iar cele ce nu se 
văd, veșnice. Cu alte cuvinte spune așa: de mare folos ne este 
chiar aici, în viața aceasta pământească, necazul, pentru că ne face 
sufletul mai înțelept și mai filosof; dar, după această viaţă, neca- 
zul ne pricinuiește în viaţa viitoare mii și mii de bunătăţi nu egale 


3 Romani 5, 3-5. 

3 Înţelepciunea lui Isus Sirah 34, 10 (după Septuaginta). Sfântul loan Gură de Aur, ca 
majoritatea Părinților de limbă greacă, a utilizat versiunea Septuagintei, în vreme ce ver- 
siunile moderne ale Bibliei traduc Vechiul Testament după Textul masoretic. (n.P.P.) 

35 2 Corinteni 4, 16. 

cu ostenelile și durerile, ci cu mult mai mari, calitativ și cantitativ, 
decât necazurile de aici. Pavel, pentru a le arăta pe acestea două, 
face comparaţie între mărimea primejdiilor îndurate pe pământ și 
mărimea răsplăţilor din viaţa cea viitoare și pune față în faţă ceea 
ce este veșnic cu ceea ce este trecător, ceea ce este greu cu ceea ce 
este ușor, slava cu necazul. Necazul, spune el, este trecător și ușor, 
iar tihna - dar nu, Pavel n-a spus tihna, ci slava, care-i cu mult mai 
mare decât tihna - este veșnică, continuă, mare. Prin cuvântul 
„greu', Pavel n-a vrut să zică „împovărător, anevoios”, ci „preţios, 
scump”, după obiceiul oamenilor, care obișnuiesc să numească 
pe cele mai prețioase, grele. Deci, când a spus „greutatea slavei”, 
Apostolul a spus „măreţia slavei”. Nu te gândi, spune Pavel, la aceea 
că ești biciuit și prigonit! Gândește-te la cununi și la răsplată! Ele 
sunt cu mult mai mari și mai strălucitoare decât necazul și pri- 
goana de aici, nu se termină, n-au sfârșit. 

- Da, dar necazul și prigoana, i-ar putea întoarce cineva vorba 
lui Pavel, le trăim și le îndurăm aici, pe când cununile și răsplata 
le avem în nădejdi. Unele se văd, celelalte nu se văd, atârnă de 
nădejde, sunt nesigure. 

- Da, răsplata și cununile nu se văd, dar chiar dacă nu se văd, 
sunt mai vădite decât cele ce se văd. Dar pentru ce spun că sunt mai 
vădite? Cununile și răsplățile poți să le vezi chiar mai bine decât 
necazul și prigoana. Acestea trec, pe când acelea rămân. De asta 
a adăugat Pavel cuvintele: „Pentru că noi nu ne uităm la cele ce se 
văd, ci la cele ce nu se văd, căci cele ce se văd sunt trecătoare, iar 
cele ce nu se văd, veșnice”. 


V 


lar dacă mă întrebi: „Cum pot să le văd pe cele nevăzute și 
să nu le văd pe cele ce-mi stau înaintea ochilor?” voi căuta să te 
încredințez de asta chiar din cele ce se petrec în viață. Nu te-ai 
apuca lesne de treabă, nu te-ai apropia ușor de lucrurile acestea 
trecătoare din lume dacă n-ai vedea pe cele nevăzute înaintea celor 
văzute. Să-ţi dau câteva pilde. Negustorul care face comerț pe mare 
îndură pe mare multe furtuni, învolburări, scufundarea corabiei și 
alte mii și mii de greutăți, dar, după furtunile de pe mare, se bucură 
și de bogăţie, căci vinde mărfurile aduse cu corabia și face bună 
negustorie. Totuși mai întâi furtunile, și apoi mărfurile. Cel care 

iese din port vede marea și valurile, dar câștigul nu-l vede, este încă 
în nădejdi. Dar, dacă nu s-ar uita mai întâi la câștigul care nu se 
vede, care nu-i stă în față, nici nu-l are în mâini, ci-i în nădejdi, nu 
s-ar mai apuca nici de cele ce se văd și-i stau în față. Tot așa și plu- 
garul. Înjugă boii, pune mâna pe coarnele plugului, trage brazdă 
adâncă, aruncă seminţele și cheltuiește tot ce are; îndură frigul, 
gheaţa, ploile și alte multe necazuri; iar după toată această oste- 
neală așteaptă să vadă lanurile acoperite de rod și aria plină. Vezi și 
aici că mai întâi este osteneala, și după aceea răsplata? Răsplata este 
nesigură, pe când osteneala, sigură și vădită. Răsplata în nădejdi, 
pe când osteneala de față, în mâini. Dar și plugarul, dacă nu s-ar 
uita mai întâi la câștig, care nu-i sigur, nici vădit, care nu se vede cu 
ochii trupului, nu numai că nu va înjuga boii, nu va pune mâna pe 
coarnele plugului, nu va arunca seminţele, dar nici nu se va mișca 
vreodată de acasă ca să se apuce de lucru. 

Nu-i oare nesocotit ca în lucrurile cele din viața aceasta să te 
uiţi la cele ce nu se văd înaintea celor ce se văd, să înduri osteneli 
înaintea răsplăţii, să înduri, mai întâi, toate greutățile și apoi să 
aștepți câștigul lor, să te apuci de lucru, să te apropii de cele ce se 
văd numai după ce ai fost, mai întâi, îndemnat de nădejdea celor ce 
nu se văd, iar când e vorba de lucrurile lui Dumnezeu să șovăi, să te 
îndoiești, să ceri răsplată înainte de a te apuca de lucru și să fii mai 
mic la suflet ca plugarii și negustorii? 

Dar noi suntem mai răi decât plugarii și negustorii nu numai 
prin aceea că ne îndoim de răsplata cea viitoare, ci și în alt chip, nu 
mai prejos de cel amintit mai sus. 

- Care? 

- Plugarii și negustorii n-au nicio încredințare că seva termina 
cu bine munca lor, cu toate acestea nu se lasă de muncă. Tu însă, 
pentru cununile ce le vei primi, ai un garant vrednic de credinţă; cu 
toate acestea, nu ai stăruința plugarilor și negustorilor. De multe 
ori, plugarul, după ce a semănat, după ce a lucrat pământul, după 
ce a văzut lanurile cu rod, pierde răsplata ostenelilor sale dacă 
vin peste lanuri piatra, neghina, lăcustele sau vreo altă pacoste și, 
după multe osteneli și sudoare, se întoarce acasă cu mâinile goale. 
Negustorul, la fel. După ce a străbătut calea lungă a mării, după cea 
adus corabia plină cu mărfuri, de multe ori, chiar în gura portului, se 
stârnește furtună puternică, izbește corabia de stânci și negustorul 
abia de scapă cu trupul gol. Și, în general vorbind, în toate lucrurile 

din viața aceasta se întâmplă adeseori astfel de nenorociri la sfârșit. 
Dar cu luptele tale pentru virtute nu se întâmplă asta. Trebuie să 
ajungă neapărat la sfârșit cel care luptă, cel care seamănă dreapta 
credinţă, cel care îndură multe osteneli. Dumnezeu n-a îngăduit 
schimbărilor vremurilor, furiilor vânturilor să piardă aceste oste- 
neli, ci ele sunt puse în ceruri, în vistierii nefurate. Pentru aceasta 
și Pavel spunea: „Necazul aduce răbdare, iar răbdarea încercare, iar 
încercarea nădejde, iar nădejdea nu rușinează'*5. 

Să nu spui, dar, că nu sunt vădite cele viitoare, căci, dacă ai voi 
să le cercetezi bine, sunt mai vădite decât cele pe care le ai în mâini. 
Și aceasta ne-o arată tot Pavel. Pe unele le numește „veșnice”, iar 
pe altele „trecătoare', iar prin cuvântul „trecătoare” arată că sunt 
stricăcioase, pieritoare. Își iau zborul înainte de a se arăta, se duc 
înainte de a se statornici; schimbările lor sunt grabnice, iar stăpâ- 
nirea lor, necredincioasă. Poţi vedea că se întâmplă asta cu bogăţia, 
cu slava, cu puterea, cu frumusețea și sănătatea înfloritoare a tru- 
pului și, în general, cu toate cele din viață. De aceea și prorocul, 
bătându-și joc de cei care trăiesc în chefuri și desfătări, de cei care 
sunt nebuni după bani, după averi și după lux, zice: „Le socoteau pe 
acestea ca pe unele ce stau, și nu ca pe unele ce fug”376. 

După cum nu poți prinde umbra, tot așa nici lucrurile cele 
din viața aceasta. Pe unele le scapi din mâini la moarte, iar altele 
se scurg chiar înainte de moarte, mai iute ca șuvoiul. Cele viitoare 
nu sunt așa. Nu cunosc schimbare, nici prefacere, nu le atacă 
bătrânețea, nu se împuţinează, ci înfloresc mereu și-și păstrează 
frumuseţea lor. Prin urmare, dacă trebuie să numești ceva nevă- 
dit, nesigur și necredincios, apoi trebuie să numești așa lucrurile 
din lumea aceasta, pentru că ele nu rămân la cei care le au, ci-și 
schimbă stăpânii, trec în fiecare zi de la unul la altul, iar de la acesta 
din urmă, iarăși la un altul. 

Pe toate astea ni le-a arătat Pavel. Pentru aceea, după ce le-a 
numit pe cele din viața aceasta „trecătoare”, iar pe cele viitoare, 
„veșnice”, vorbește despre înviere, grăind: „Căci știm că, de se va 
desface locuința pământească a cortului, avem de la Dumnezeu 
casă nefăcută de mâna omenească, veșnică, în ceruri'37. 


% Romani 5, 3-5. 

VI 


Uită-te și aici cum folosește Pavel cuvintele și cum, prin 
aceste cuvinte, scoate la iveală puterea gândurilor lui. N-a numit 
fără rost trupul „cort”, l-a numit așa pentru a ne arăta că viața 
aceasta de aici e trecătoare, că se va schimba în una mai bună. Cu 
alte cuvinte, Pavel spune cam așa: „Pentru ce suspini și lăcrimezi, 
iubite, că ești bătut, că ești prigonit, că ești aruncat în închisoare? 
Pentru ce te tânguiești din pricina acestor chinuri vremelnice, 
când tot o să ţi se desfacă odată tot trupul? Dar, mai bine spus, 
nu desfacerea trupului, ci desfacerea stricăciunii din trup”. Deci, 
ca să se arate că nu trebuie să ne întristăm din pricina acestor 
chinuri vremelnice, ci, dimpotrivă, să ne bucurăm de ele, ne 
spune că trebuie să dorim pieirea cea totală și ultimă, adică des- 
facerea prin moarte. Și iarăși spune: „Căci în acest cort suspinăm, 
dorind să ne îmbrăcăm, pe deasupra, cu locuința noastră cea din 
cer”3%8, Prin aceste două cuvinte - „locuinţa cortului” sau „cort” — 
numește trupul; sau prin „locuinţa cortului” numește casele în 
care locuim, orașele, chip al vieţii de aici. Și Pavel n-a spus: „Știu”, 
ci: „Știm”, pentru a cuprinde prin acest cuvânt și cugetul ascultă- 
torilor lui. „Nu vă vorbesc”, le spune Pavel, „despre lucruri îndo- 
ielnice, nici despre lucruri necunoscute vouă, ci despre lucruri 
în care și credeţi, căci credeți în Învierea Domnului. Din pricina 
aceasta numim «corturi» trupurile răposaților.” Uită-te acum că 
folosește cuvântul în înțelesul lui propriu. N-a spus: „A pierit”, „a 
dispărut”, ci: „S-a desfăcut”, ca să arate că trupul se desface pentru 
a învia mai strălucitor, mai luminos. 

Apoi, după cum atunci când a vorbit de osteneli și de răsplată 
a făcut comparaţie între ele întemeiat pe calitatea lor, pe cantitatea 
lor și pe durata lor în timp, tot astfel face și acum. Numește tru- 
pul care cade „cort”, iar pe cel ce va învia, „locuință”; și nu numai 
locuință, ci locuinţă „veșnică”; și nu numai veșnică, ci și „cerească!. 
Arată deci superioritatea acestei locuinţe întemeiat și pe durata de 
timp și pe locul unde se află locuința. Una este pământească, cea- 
laltă cerească; una este vremelnică, cealaltă veșnică. Acum avem 
nevoie și de trup și de locuinţe, din pricina slăbiciunii trupului, 
dar atunci, la înviere, același trup ne va fi și trup și locuință; nu va 


373 2 Corinteni 5, 2. 

avea nevoie de acoperiș, nici de vreo îmbrăcăminte; în locul tuturor 
acestora îi e de ajuns trupului nestricăciunea. 

Apoi, pentru a arăta superioritatea bunătăților gătite trupului, 
Pavel spune: „Căci în acest cort și suspinăm”. N-a spus: „Suspin”, 
ci-i face părtași și pe ascultători la gândul său. Spune: „Căci în acest 
cort și suspinăm” pentru că vrea să-i atragă pe ascultătorii săi spre 
filosofia lui și să-i facă părtași judecății lui. „Căci în acest cort și 
suspinăm, dorind să ne îmbrăcăm, pe deasupra, cu locuința noas- 
tră cea din ceruri. Dar Pavel n-a spus: „Să ne îmbrăcăm,, ci: „Să 
ne îmbrăcăm pe deasupra”; apoi a adăugat: „Numai de vom fi găsiți 
îmbrăcaţi, nu goi”. Cuvintele acestea nu par clare, dar ajung clare 
prin cele ce adaugă: „Căci, fiind în cort, suspinăm îngreuiaţi, pen- 
tru că nu voim să ne dezbrăcăm, ci să ne îmbrăcăm pe deasupra'3%. 

Vezi că Pavel nu-și uită cuvântul, nici nu numește „casă” tru- 
pul acesta, ci iarăși „cort”? „Pentru că nu voim să ne dezbrăcăm, 
ci să ne îmbrăcăm pe deasupra. Prin aceste cuvinte, Pavel a dat o 
lovitură de moarte celor care hulesc firea trupului și trupul nostru. 
Pavel spusese că suspinăm și că nu voim să ne dezbrăcăm; deci, ca 
să nu socotești că fuge de trup ca de un lucru rău, ca de o pricină 
a răutăţii, ca de un dușman și vrăjmaș, ascultă cum îndepărtează 
această bănuială. A îndepărtat-o, mai întâi, prin aceea că spune: 
„Suspinăm, dorind să ne îmbrăcăm, pe deasupra, cu locuinţa noas- 
tră cea din ceruri”, căci cel care se îmbracă pe deasupra își pune 
o haină peste alta. Apoi a îndepărtat bănuiala prin cuvintele: 
„Suspinăm îngreuiaţi, pentru că nu voim să ne dezbrăcăm, ci dorim 
să ne îmbrăcăm pe deasupra”. Cu alte cuvinte, spune așa: „Nu vrem 
să lepădăm trupul, ci stricăciunea; nu trupul, ci moartea”. Altceva 
este trupul, și altceva este moartea. Altceva este trupul, și altceva 
stricăciunea. Nici trupul nu este stricăciune, nici stricăciunea 
trup. Trupul este stricăcios, dar nu-i stricăciune trupul. Trupul este 
muritor, dar nu-i moarte trupul. Trupul a fost opera lui Dumnezeu, 
pe când stricăciunea și moartea au fost aduse de păcat. „Vreau să 
mă dezbrac de ce îmi este străin”, spune Pavel, „nu de ce este al 
meu. lar străin nu îmi este trupul, ci stricăciunea.” Pentru aceea 
a spus: „Pentru că nu voim să ne dezbrăcăm', adică de trup, ci să 
îmbrăcăm deasupra trupului nestricăciunea. Trupul este la mijloc 


37 2 Corinteni 5, 2. 
3% 2 Corinteni 5, 4. 

între stricăciune și nestricăciune. Se dezbracă deci de stricăciune 
şi se îmbracă, pe deasupra, cu nestricăciunea. Leapădă ce a luat 
de la păcat și ţine ce i-a dat harul lui Dumnezeu. Și, ca să vezi că 
dezbrăcatul nu-l amintește despre trup, ci despre stricăciune și 
moarte, ascultă cuvintele adăugate îndată. Când a spus: „Nu voim 
să ne dezbrăcăm, ci să ne îmbrăcăm pe deasupra”, n-a spus: „Ca să 
fie înghiţit trupul de nestricăciune”. 

- Dar ce-a spus? 

- „Ca ceea ce este muritor să fie înghiţit de viață”::, cu alte 
cuvinte, ca să dispară, ca să piară. Prin urmare, nu vorbește de piei- 
rea trupului, ci de pieirea morții și a stricăciunii. Când vine viața, 
nu trupul îl face să dispară, nici nu-l mistuie, ci stricăciunea din 
trup și moartea. Suspinul nu este pentru trup, ci pentru stricăciu- 
nea adăugată trupului. Într-adevăr, trupul este greu, împovărător 
și supărător nu prin firea lui, ci prin moartea sa, adăugată lui pe 
urmă. Trupul în el însuși nu este stricăcios, ci nestricăcios. Atât de 
mare este noblețea lui, că își arată vrednicia lui chiar când este stri- 
căcios. Umbrele Apostolilor au alungat Puterile cele netrupești:?, 
praful și cenușa au biruit pe demoni, iar hainele purtate de trupu- 
rile lor au alungat bolile și au dat sănătate:&. 


VII 


Nu-mi spune mie de salivă, de fiere, de sudoare, de murdărie 
și de toate celelalte despre care vorbesc cei care învinuiesc trupul. 
Acestea nu sunt părți constitutive ale firii trupului, ci ale stricăciu- 
nii adăugate pe urmă trupului. Dacă vrei să cunoști bine tăria tru- 
pului, uită-te la felul în care sunt plăsmuite mădularele trupului, 
la forma lor, la lucrările lor și la armonia dintre ele. Vei vedea că 
mădularele trupului trăiesc unele cu altele mai bine decât ar trăi un 
oraș cu legi bune și cu toți cetățenii filosofi. 

Dar, dacă n-ai ţine seamă de aceste spuse ale mele și mi-ai 
pune în față numai caracterul stricăcios și muritor al trupului, apoi 
nici așa n-am să rămân dator cu răspunsul. Că trupul nu numai că 
n-a avut vreo pagubă de pe urma stricăciunii și dispariției lui, ci, 


3% 2 Corinteni 5, 4. 
3% Cf. Faptele 5, 15. 
3% Cf. Faptele 19, 12. 

dimpotrivă, a adus chiar câștig neamului omenesc, aceasta se va 
vedea din cele ce voi spune. Toţi sfinţii au trăit cu trupul și au dus 
viață de îngeri; stricăciunea și moartea trupului nu le-au adus vreo 
vătămare în calea virtuții, iar celor necredincioși nu mică piedică 
le-a fost în calea răutăţii lor stricăciunea trupului, căci nu i-a lăsat 
să meargă mai departe cu fărădelegea lor. Mulţi oameni îmbrăcaţi 
cu acest trup stricăcios și pătimitor și-au închipuit că sunt egali 
cu Dumnezeu și au făcut totul ca să se înconjoare de o astfel de 
slavă. Oare aceștia n-ar fi înșelat pe oamenii cei cu mai puţină pri- 
cepere dacă n-ar fi avut un trup stricăcios, dovada slăbiciunii lor? 
Mai pot avea vreo iertare cei care hulesc trupul și spun că este rău, 
când trupul acesta este piedică necredinţei — cea mai mare rău- 
tate —, iar sfinților le dă prilejul să-și arate bărbăţia sufletului lor? 
Dar nu avem numai atâtea de spus despre trup; mai mult încă, 
avem de spus că el ne ajută să Îl cunoaștem pe Dumnezeu. Căci, 
dacă „cele nevăzute ale lui Dumnezeu se văd de la zidirea lumii, 
înțelegându-se din făpturi”, iar dacă „credinţa este din auzire”355, 
atunci e vădit că sufletul L-a cunoscut pe Dumnezeu, Făcătorul lui, 
îndrumat fiind de ochi și de urechi. Pentru asta Pavel iubește tru- 
pul și strigă, zicând: „Nu voim să ne dezbrăcăm, ci să ne îmbrăcăm 
pe deasupra cu nemurirea”3%, 

Să nu-mi spui: „Cum poate să învieze trupul și să ajungă nestri- 
căcios?” Când lucrează puterea lui Dumnezeu, întrebarea „cum?” 
să nu se pună! Dar pentru ce vorbesc eu de Dumnezeu? Să vorbesc 
de tine. Chiar pe tine te-a făcut Dumnezeu făcător al învierii. Faci 
și tu să învieze cele din jurul tău cu ajutorul seminţelor, al artelor și 
meseriilor, al materiilor ce au metale. 

Semințele, dacă n-ar muri mai întâi, dacă n-ar putrezi, dacă 
nu s-ar strica, n-ar naște spicul. Deci, după cum atunci când vezi 
bobul putrezit și descompus nu te îndoiești de învierea bobului, 
ci, dimpotrivă, tocmai asta-ți dă cea mai strălucită dovadă că va 
învia - căci, dacă n-ar putrezi și nu s-ar strica, nici n-ar învia -, 
tot așa gândește și despre trupul tău. Când vezi, dar, stricăciunea, 
atunci, mai cu seamă, filosofează despre înviere. Căci moartea 
nu-i altceva decât pieirea stricăciunii, moartea nu mistuie trupul, 


3 Romani 1, 20. 
3% Romani 10, 17. 
3% 2 Corinteni 5, 4; 1 Corinteni 15, 53, 

ci stricăciunea trupului. Același lucru se întâmplă și cu materiile 
care au metale. Meșterii în lucratul aurului iau pământul aurifer, 
îl aruncă în cuptorul topit și scot aurul. La fel, alți meșteri, dacă 
amestecă nisip cu alte materii, fac sticlă. Te întreb: nu va putea 
face harul lui Dumnezeu ce face puterea focului? Care om, din cei 
care au puţină minte, ar spune asta? Gândește-te cum te-a făcut pe 
tine la început și n-o să te mai îndoiești de înviere. N-a luat oare 
pământ și te-a plăsmuit? Și ce-i mai greu: să faci din pământ carne, 
vine, oase, piele, fibre, nervi, artere, măruntaie, mădularele cele 
pingașe, ochi, urechi, nas, mâini, picioare, și fiecăruia dintre aceste 
mădulare să-i dai și o lucrare proprie lui și una comună cu cele- 
lalte mădulare, sau să faci nemuritoare pe cele ajunse stricăcioase? 
Nu vezi că pământul este de un singur fel, iar trupul este felurit 
și cu multe înfățișări, și în ce privește culoarea, și în ce privește 
înfățișarea, și în ce privește ființa, cu un cuvânt, în totul? Te întreb: 
cum te mai îndoiești de cele viitoare? 

Dar pentru ce trebuie să vorbesc de trupuri? Ie întreb: cum a 
făcut Dumnezeu nenumăratele Puteri cerești, popoarele de Îngeri, 
Arhanghelii, cetele cele mai de sus de aceștia? Eu nu pot spune 
cum le-a făcut, ci atât, că I-a fost de ajuns să voiască numai. Acum, 
dacă a făcut atât de multe oștiri de Îngeri, te întreb: nu va putea 
înnoi iarăși trupul cel stricat, nu-l va putea ridica la o vrednicie mai 
mare? Cine-i atât de nesimțit să se îndoiască de asta și să tăgădu- 
iască învierea? Dacă nu înviază trupul, nu înviază omul, căci omul 
nu-i numai suflet, ci suflet și trup. Așadar, dacă înviază numai 
sufletul, înviază numai jumătate din om, nu omul în întregime. 
De altfel, la suflet nici nu se poate vorbi propriu-zis de înviere, căci 
înviază numai ceea ce a căzut și s-a descompus, iar sufletul nu se 
descompune, ci trupul. 

- Darce înseamnă cuvintele: „Numai de vom fi găsiți îmbrăcați, 
nu goi'%7? 

- Taină mare și negrăită ni se lasă să înțelegem prin aceste 
cuvinte. 

- Care taină? 

- Aceea despre care vorbește și în Epistola întâi către corinteni, 
când spune: „Ioţi vom învia, fiecare în ceata lui "588. 


3%7 2 Corinteni 5, 3. 
38 7 Corinteni 15, 22-23. 

- Ce vor să spună aceste cuvinte? 

- Că și elinul și iudeul și ereticul și orice om care a trecut prin 
lumea aceasta vor învia în ziua aceea. Același lucru l-a arătat și prin 
cuvintele: „Nu toți vom adormi, dar toţi ne vom schimba deodată, 
într-o clipeală de ochi, la trâmbiţa cea de apoi'3%. 


VIII 


Învierea va fi obştească, a tuturor oamenilor, și a celor 
credincioși și a celor necredincioși. De aceea, ca nu cumva, la auzul 
acestor cuvinte, să socotești că va fi o judecată nedreaptă și să 
nu spui în sineţi: „Ce înseamnă asta? Eu, cel vrednic, cel care am 
îndurat și m-am chinuit atât, înviez și înviază la fel și se bucură de 
aceeași cinste și elinul, și necredinciosul, și cel care s-a închinat 
idolilor, și cel care nu L-a cunoscut pe Hristos?”, deci, ca să nu te 
tulburi spunând acestea, ascultă ce spune Pavel: „Numai de vom fi 
găsiți îmbrăcaţi, nu goi'3%. 

- Dar cum poate fi găsit gol cel îmbrăcat cu nestricăciunea și 
cu nemurirea? 

- Cum? Dacă va fi lipsit de slavă și de îndrăzneala cea către 
Dumnezeu. Și trupurile păcătoșilor vor învia nestricăcioase și 
nemuritoare. Dar cinstea aceasta le va fi lor merinde de chin și 
de pedeapsă. Vor învia nestricăcioase, ca să ardă veșnic. Și, pen- 
tru că focul acela este nestins, el are nevoie de trupuri care nu 
sunt mistuite de foc niciodată. Pentru asta spune și Pavel: „Numai 
de vom fi găsiți îmbrăcaţi, nu goi”. Important nu este numai să 
înviem și să ne îmbrăcăm cu nemurirea, ci să nu fim găsiți goi 
de slavă și de îndrăzneala cea către Dumnezeu, ca să nu fim daţi 
focului. De aceea spune: „Numai de vom fi găsiți îmbrăcați, nu 
goi”. Apoi, ca să facă mai vrednică de credinţă învățătura despre 
înviere, după ce a spus că „are să fie înghiţit de viață ceea ce este 
muritor'3*, a adăugat: „lar Cel care ne-a făcut pe noi spre aceasta 
este Dumnezeu”. Cuvintele acestea au acest înţeles: dintru înce- 
put l-a făcut Dumnezeu pe om nu ca să-l piardă, ci ca să-l îndrume 
spre nestricăciune. Chiar când Dumnezeu a îngăduit moartea, a 


3% 1 Corinteni 15, 51-52. 
3% 2 Corinteni 5, 3. 
3 2 Corinteni 5, 4. 
52 2 Corinteni 5, 5. 

ingăduit-o cu gândul ca prin această pedeapsă să te înțelepțești 
şi, ajungând mai bun, să poţi fi adus iarăși către nemurire. Acest 
pând și acest sfat le-a avut Dumnezeu de la început și cu această 
hotărâre l-a făcut pe cel dintâi om. lar gândul acesta ni l-a stre- 
curat Dumnezeu chiar de la începutul neamului omenesc. Dacă 
Dumnezeu n-ar fi vrut de la început să se deschidă ușile învierii, 
n-ar fi lăsat să sufere ce a suferit Abel, care săvârșise toată virtutea 
şi ajunsese prietenul lui Dumnezeu. Așa însă Dumnezeu, pentru 
a ne arăta că mergem spre o altă viață și că este gătit drepţilor un 
alt veac, care are pregătite răsplăţile și cununile, a îngăduit ca cel 
dintâi om drept să plece fără să fi primit aici pe pământ răsplată 
pentru suferințele lui și să strige, prin suferințele sale, tuturor și 
să spună că după viața de aici este o răsplată. De asta l-a și mutat 
Dumnezeu pe Enoh: și l-a răpit pe Ilie, ca să ne vorbească des- 
pre învățătura învierii. 

Pentru deplina noastră încredințare, ne este de ajuns puterea 
Creatorului. Dar, dacă ești mai slab și vrei să ai și o altă dovadă 
și o garanţie despre învierea ce va să fie, apoi și pe aceasta ne-a 
dat-o cu multă dărnicie Dumnezeu, trimițându-ne din belșug 
harul Duhului. De aceea și Pavel, pentru ca să facă vrednică de 
credinţă învăţătura despre înviere, după ce a dovedit-o cu Învierea 
lui Hristos și cu aceea că Dumnezeu este Creator, a adăugat și 
dovada aceasta, spunând că Dumnezeu ne-a dat și arvună, nu de 
bani, nici de aur și de argint, ci arvuna Duhului:5. lar arvuna este 
o parte dintr-un întreg și o încredințare pentru întreg. După cum 
în învoieli cel care a primit arvuna are încredere pentru întreg, 
așa și tu, odată ce ai luat arvuna Duhului, adică darurile Duhului, 
nu te mai îndoi de bunătăţile gătite. Tu, care înviezi morţii, care 
vindeci orbii, care izgonești demonii, care cureţi leproșii, care 
tămăduiești bolile, care pui capăt morţii, care poţi face atâtea și 
atâtea fapte mari în trupul acesta pieritor și muritor, ce iertare vei 
avea de te îndoiești de înviere? Dacă n-a venit încă timpul răs- 
plătirii, ci ne aflăm încă în vremea luptelor, și Dumnezeu ne-a 
răsplătit cu atâtea cununi, gândește-te câte bunătăți îţi va da în 
vremea răsplătirilor. 


33 Cf. Facerea 5, 24. 
34 Cf. 4 Regi 2, u. 
3 Cf. 2 Corinteni 5, 5. 

lar dacă-mi va spune cineva: „Dar nu vedem că se fac acum 
aceste minuni și nici noi nu avem o atât de mare putere”, îi voi răs- 
punde: nu interesează dacă aceste minuni se fac acum sau s-au 
făcut mai înainte. Că aceste minuni s-au făcut de către Apostoli, 
o mărturisesc Bisericile din toată lumea, popoarele, orașele și nea- 
murile care aleargă la cei neînvăţaţi, la pescari. Că n-ar fi biruit 
lumea neînvățaţii, săracii, sărmanii, pescarii, dacă nu le-ar fi stat în 
ajutor minunile. 

Dar nici tu nu ești lipsit de harul Duhului, ci încă și acum 
rămân multe semne ale darului aceluia, cu mult mai mari și mai 
minunate chiar decât minunile înșirate mai sus. Nu sunt același 
lucru a învia un trup mort și a izbăvi din moarte un suflet omorât 
de păcate. Și asta se face prin botez. Nu sunt același lucru a izgoni 
bolile din trup și a lepăda povara păcatelor. Nu sunt același lucru 
a da lumină unui ochi lipsit de lumină și a lumina cu lumină un 
suflet întunecat. De n-ar fi și acum arvuna Duhului, n-ar fi bote- 
zul, n-ar fi iertarea păcatelor, n-ar fi dreptatea și sfințenia, n-am 
fi primit înfierea, nu ne-am bucura de Taine. Fără harul Duhului, 
niciodată n-ar fi Trupul și Sângele cel de taină. N-am avea preoți. 
Căci nici nu s-ar putea face aceste hirotonii fără pogorârea harului. 
Și se mai pot numi încă și alte multe semne ale harului Duhului. 
Prin urmare, ai și tu arvuna Duhului. Ai alungat moartea sufletului 
și orbirea gândurilor, ai dezbrăcat viața cea necurată. 

Să nu ne îndoim de cele viitoare când avem astfel de garanţii. 
Să adunăm de pretutindeni dovezi despre înviere și să ducem o 
viață vrednică de aceste învățături, ca să dobândim și bunătăţile 
cele nemișcătoare, care depășesc orice cuvânt și minte omenească, 
pe care facă Dumnezeu ca noi toți să le dobândim, cu harul și iubi- 
rea de oameni ale Domnului nostru lisus Hristos, în vecii vecilor. 
Amin. 


3 Dovadă că iertarea păcatelor era o Taină. Era administrată de către purtătorii de har, 
ca și Botezul. 


Cuvântare la Invierea Domnului:” 


Am lepădat povara postului, dar să nu lepădăm rodul postului, 
căci poţi lepăda povara postului și să culegi rodul postului. A tre- 
cut osteneala luptelor, dar să nu treacă râvna faptelor bune. S-a dus 
postul, dar să rămână evlavia. Dar, mai bine spus, nici postul nu s-a 
dus. Nu vă speriaţi. N-am spus asta ca să vă predic un alt post de 
patruzeci de zile, ci ca să vă vestesc să rămânețţi în aceeași virtute. 
A trecut postul cel trupesc, dar n-a trecut postul cel duhovnicesc. 
Acesta e mai bun decât acela, iar acela pentru acesta s-a făcut. După 
cum când posteați vă spuneam că puteți posti, dar să nu postiţi, tot 
așa și acum vă spun că puteţi să nu postiți, și totuși să postiţi. Poate 
că vi se par o enigmă cuvintele mele. Dar vă voi da dezlegare enigmei. 

Cum puteți să nu postiți cu toate că postiți? Când vă abțineţi 
de la mâncăruri, dar nu vă abţineţi de la păcate. Și cum puteţi să 
postiţi cu toate că nu postiți? Când vă înfruptați cu mâncăruri, dar 
nu gustaţi din păcat. 

Acest post e mai bun decât acela. Dar nu numai mai bun, ci și 
mai ușor. Pe vremea postului, mulți spuneau că nu pot posti din 
pricina slăbiciunii trupului, din pricina mâncărimii grozave a pie- 
lii. „M-am umplut de râie, spuneau unii; nu pot sta neîmbăiat; apa 
îmi face leșin; nu pot mânca numai legume.” Pe mulţi îi auzeam 
grăind așa în timpul postului. Acum însă asta nu o mai pot spune. 
Fă, iubite, baie! Stai la masă! Bea vin cu cumpătare! Dacă vrei să 
mănânci carne, nimeni nu te împiedică. Înfruptă-te din toate, 
numai depărtează-te de păcat! 

Ai văzut cât de ușor e postul? Nu mai poţi spune că nu poţi 
posti din pricina slăbiciunii trupului. Postul acesta îl săvârșești 
numai cu sufletul. 


37 PG 50, 433-441. A fost tradusă în românește în: Vieţile Sfinților din luna Martie, f. 285v- 
290v; cf. D. FECIORU, Bibliografia traducerilor..., nr. 186; de mitropolitul GRIGORIE DASCĂLUL, 
în: Cuvinte de Sfântul loan Gură de Aur, f. 187v-i9o0v; cf. D. FECIORU, Bibliografia tradu- 
cerilor ..., nr. 651; de Pr. C. PATRICHE, Cuvântări panegirice. Nouă omilii ..., pp. 72-85; de 
NICODIM, Patriarhul României, în: 58 cuvântări la Postul Mare (Seminţe evanghelice pen- 
tru ogorul Domnului), vol. V, Mânăstirea Neamţu, 1952; de Pr. D. FECIORU, în: SFÂNTUL 
IOAN HRISOSTOM, Cuvântări la praznice ..., pp. 194-211. 

Te poţi îmbăta chiar fără să bei vin, după cum poţi să fii treaz 
chiar dacă bei vin. Că este beţie fără vin, ascultă-l pe prorocul care 
spune: „Vai de cei care se îmbată fără vin!" 

- Dar cum te poţi îmbăta fără vin? 

- Atunci când nu potolești cu gândul cel binecredincios furia 
patimilor. 

Și poţi să nu te îmbeţi chiar când bei vin. Dacă n-ar fi așa, Pavel 
nu i-ar fi poruncit lui Timotei să beavin, scriindu-i așa: „Folosește-te 
de puţin vin pentru stomacul tău și pentru desele tale slăbiciuni 35. 
Beţia, într-adevăr, nu-i altceva decât o tulburare a gândirii firești, 
o rătăcire a gândurilor, o pustiire a minţii, o sărăcire a înțelegerii. 
lar aceasta ţi se întâmplă nu numai când ești beat devin, ci și când 
ești beat de mânie și de poftele cele rușinoase. După cum când nu 
poţi dormi te cuprind căldurile, dar te cuprind căldurile și când ești 
obosit, și când te întristezi, și când te doare stomacul, că pricina e 
deosebită, dar suferinţa și boala sunt una, tot așa și cu beţia: vinul 
te îmbată, dar te îmbată și pofta; pricina e deosebită, dar patima și 
boala sunt una. 

Să ne abţinem de la beţie. Nu spun să ne abținem de la vin, ci 
să ne abținem de la beţie. Nu vinul te îmbată - vinul este zidire a 
lui Dumnezeu, iar zidirea lui Dumnezeu nu face rău -, ci voinţa ta 
cea rea te îmbată. 

Că te poţi îmbăta și altfel, nu numai cu vin, ascultă ce spune 
Pavel: „Nu vă îmbătați cu vin!'*% Prin aceste cuvinte arată că te poți 
îmbăta și altfel. „Nu vă îmbătaţi cu vin, întru care este desfrânare”. 
Minunat! În puţine cuvinte a învinuit pe deplin beţia! 

- Ce înseamnă cuvintele: „Nu vă îmbătați cu vin, întru care 
este desfrânare”? 

- Numim „desfrânați” pe acei tineri care, după ce moștenesc 
averea părintească, o cheltuiesc toată dintr-odată și nu se gândesc 
cui trebuie să dea și nici când să dea, ci împart fără socoteală la des- 
frânate și la desfrânaţi și hainele, și aurul, și argintul, și toată ave- 
rea părintească. Așa este beţia. Pune stăpânire pe sufletul bețivilor 
cum pune stăpânire desfrânarea pe sufletul tânărului stricat, le 
robește mintea, îi silește să verse fără socoteală și fără chibzuinţă 

toată bogăția gândurilor lor. Beţivul nu știe ce trebuie să spună și 
ce nu trebuie să spună. Gura lui e veșnic deschisă. Nu are nici ușă, 
nici zăvor la buze. Bețivul nu știe să-și rânduiască vorbele lui cu 
judecată, nu știe să-și gospodărească bogăția minţii, nu știe să-și 
păstreze unele gânduri, iar pe altele să le dea la iveală, ci pe toate 
le scoate și le risipește. Beţia este o înnebunire de bunăvoie, o pier- 
dere a gândurilor. Beţia este nenorocirea de care toată lumea își 
bate joc, o boală luată în râs de toţi, o îndrăcire de bunăvoie, mai 
grozavă ca nebunia. 


II 


Vrei să vezi că bețivul este mai rău ca un demonizat? Tuturor 
ne e milă de un demonizat, pe când pe beţiv îl urâm. Pe demonizat 
îl plângem, pe bețiv ne mâniem și ne supărăm. 

- De ce? 

- Pentru că demonizatul suferă din pricina bolii, pe când beţivul, 
din pricina trândăvelii lui. Demonizatul suferă de pe urma atacului 
demonilor, pe când beţivul, de pe urma atacului gândurilor lui. 

Beţivul are aceleași suferințe ca și demonizatul. La fel umblă 
pe două cărări, la fel își iese din minți, la fel cade pe jos, la fel 
își învârte ochii, la fel zvârle din picioare când este la pământ. 
Scoate bale la gură, aruncă cu salivă putredă și îi este plină gura 
de duhoare nesuferită. Un asemenea om este dezgustător priete- 
nilor, de batjocură dușmanilor, ușor de disprețuit de slugi, neplă- 
cut soţiei, împovărător tuturor, mai neplăcut chiar decât anima- 
lele. Animalele beau cât le e sete, li se termină pofta odată cu 
trebuința. Beţivul însă, din pricina neînfrânării, depășește pofta 
și ajunge mai fără judecată decât animalele. Și ceea ce e mai gro- 
zav e că boala asta, plină de atâtea rele și de atâtea nenorociri, 
nici nu se socotește a fi un păcat. Dimpotrivă, la mesele bogaților 
oaspeţii se iau la întrecere și se luptă pentru această mârșăvie, se 
întrec unul pe altul, cine va ajunge pildă de mare băutor, cine va 
înveseli mai mult masa cu băutul lui, cine-și va slăbi mai repede 
nervii, cine-și va slei puterea, cine va mânia mai mult pe Stăpânul 
tuturor. Atunci poţi să vezi, la mesele bogaţilor, stadion și între- 
cere diavolească. 

Beţivul e mai ticălos decât un mort. Mortul zace în nesimţire și 
nu poate face nici bine, nici rău; bețivul însă este destoinic pentru 


164 SFÂNTUL IOAN GURĂ DE AUR 


săvârșirea relelor. Își îngroapă sufletul în trup ca într-un mormânt 
și-și poartă trupul mort de ici-colo. 

Ai văzut că beţivul este mai de plâns decât un demonizat, că 
este mai nesimţitor decât morții? 

Vrei să-ți spun ceva mai grozav decât toate acestea? lată! 
Beţivul nu poate intra în Împărăţia cerurilor. 

- Cine spune asta? 

- Pavel. „Nu vă înșelaţi: nici desfrânațţii, nici închinătorii la 
idoli, nici adulterii, nici moleșiţii, nici sodomiţii, nici hoţii, nici 
lacomii, nici beţivii, nici bârfitorii, nici răpitorii nu vor moșteni 
Împărăţia lui Dumnezeu.” Ai auzit în ce ceată l-a pus? Cu stricaţii, 
cu desfrânaţii, cu închinătorii la idoli, cu adulterii, cu bârfitorii, cu 
lacomii, cu răpitorii. 

- Dar pentru ce? E tot una bețivul cu desfrânatul? E tot una 
bețivul cu închinătorii la idoli? 

- Nu grăi așa, omule! Nu mă întreba: „De ce?” când îţi citesc 
legile lui Dumnezeu. Întreabă-l pe Pavel și-ți va răspunde. Eu nu 
pot să-ți spun dacă este sau nu rânduit cu ei la aceeași pedeapsă. 
Dar că și beţivul cade din Împărăţia cerurilor, ca și închinătorul la 
idoli, de asta sunt pe deplin încredinţat. Când este știut asta, pen- 
tru ce mă mai întrebi de mărimea păcatului? Când rămâne afară, în 
faţa ușilor, când cade din Împărăția cerurilor, când pierde mântui- 
rea, când este trimis la chinurile veșnice, pentru ce mai vorbești de 
măsura păcatelor, de cântar și de balanță? 

Cu adevărat, iubiţilor, cumplit și grozav lucru este beţia. Când 
spun asta, nu mă gândesc la voi - Doamne, ferește! —, căci sunt pe 
deplin încredinţat că sufletul vostru nu bolește de boala și patima 
aceasta. Dovada sănătăţii voastre este tocmai șederea aici în bise- 
rică, venirea cu râvnă la biserică, ascultarea slujbei și a predicii cu 
mintea trează, căci un beţiv nu dorește să asculte cuvintele cele 
dumnezeiești. 

„Nu vă îmbătaţi de vin, întru care este desfrânare, ci umpleţi-vă 
de Duh”+: Aceasta-i beţia cea mai bună. Îmbată-ţi sufletul cu 
Duhul, ca să nu ţi-l îmbeţi cu beţia. Ocupă cu Duhul mai dinainte 
mintea ta și gândurile tale, ca să nu mai găsească loc acea nerușinată 
patimă. Din pricina asta Pavel n-a spus: „Împărtășiți-vă cu Duhul”, 

ci: „Umpleţi-vă de Duhul.” Umple-ţi ca pe un pahar mintea cu 
Duhul, ca să nu mai poată diavolul pune nimic în ea. Nu trebuie să 
participăm numai la Duhul, ci să ne umplem de Duhul, cu psalmi, 
cu inima, cu cântări duhovnicești, așa cum v-aţi umplut astăzi, că 
voi sunteți cumpătați și înţelepţi. 

Noi avem un pahar bun de beţie, un pahar de beţie care ne 
întărește, nu ne amorțește. 

- Care-i paharul acesta? 

- Paharul cel duhovnicesc, potirul cel neprihănit al Sângelui 
Stăpânului. Acesta nu îmbată. Acesta nu amorțește. Nu slăbește 
puterea, ci o întărește. Acesta nu slăbește nervii, ci îi face tari. 
Acesta ţine sufletul treaz. Acesta este sfânt îngerilor, înfricoșător 
demonilor, cinstit oamenilor, iubit Stăpânului. lată ce spune 
David despre acest duhovnicesc pahar, care stă pe Masa aceasta: 
„Gătit-ai înaintea mea masă, împotriva celor care mă necăjesc, 
uns-ai cu untdelemn capul meu și paharul Tău este adăpându-mă 
ca un puternic”4%. Dar, ca nu cumva la auzul cuvântului de beţie să 
te înspăimânți și să socotești că paharul acesta aduce amorțire, a 
adăugat că paharul acesta este puternic și tare. 

lată un nou chip de beţie! O beţie care dă tărie, care face pe om 
cumpătat, puternic, căci a curs din piatra cea duhovnicească. Nu 
aduce rătăcire gândurilor, ci adaos de gânduri duhovnicești. 


III 


Să ne îmbătăm cu această beţie. Să fugim de cealaltă, ca să nu 
facem de rușine sărbătoarea de azi. Căci sărbătoarea de azi nu-i 
numai sărbătoarea pământului, ci și sărbătoarea cerului. Astăzi pe 
pământ bucurie, astăzi în cer bucurie. Dacă pentru un păcătos care 
se pocăiește se face bucurie pe pământ și-n cert*%, apoi cu mult mai 
mult va fi bucurie în cer când toată lumea va fi răpită din mâinile 
diavolului. Acum saltă Îngerii, acum se bucură Arhanghelii, acum 
Heruvimii și Serafimii împreună cu noi prăznuiesc praznicul de 
azi. Nu se rușinează de noi cei împreună robi, ci se bucură împre- 
ună cu noi de bunătăţile noastre. Da, harul ce ni l-a dat Stăpânul 
este al nostru, dar bucuria este de obște, și a noastră, și a lor. Dar 

pentru ce vorbesc eu de Îngeri și Arhangheli? Însuși Stăpânul lor 
și al nostru nu Se rușinează să sărbătorească împreună cu noi. Dar 
pentru ce trebuie să spun că nu Se rușinează? El a spus: „Cu dor am 
dorit să mănânc cu voi Paștile acestea”+5. lar dacă a dorit să sărbăto- 
rească împreună cu noi Paștile, atunci negreșit că și Învierea. Când 
Îngerii și Arhanghelii se bucură, Stăpânul tuturor Puterilor cerești 
prăznuiește împreună cu noi, mai avem vreo pricină de întristare? 

Niciun sărac să nu se plângă de sărăcie. Căci acesta este praz- 
nic duhovnicesc. Niciun bogat să nu se îngâmfeze cu bogăţia 
lui. Că nu poate aduce ceva din bogăţia lui la bucuria sărbătorii 
acesteia. La sărbătorile lumești unde se bea vin din plin, unde se 
întind mese bogate, unde-i ghiftuire, unde sunt schimonoseală și 
râs, unde-i tot alaiul diavolesc, acolo, da, se poate ca săracul să fie 
trist, iar bogatul vesel. 

- Pentru ce? 

- Pentru că bogatul întinde mese bogate și petrece, pe când 
săracul, din pricina sărăciei, nu poate arăta lumii același belșug. 

Aici însă nu-i așa. O singură masă și pentru bogat, și pentru 
sărac. Eşti bogat? Nu poţi adăuga mesei nimic. Ești sărac? Sărăcia 
nu te împiedică să iei parte la masă. Da, că dumnezeiesc este harul. 

Și de ce te minunezi că este aceeași masă și pentru bogat, și 
pentru sărac? Este aceeași masă și pentru împăratul cu coroană pe 
cap, cu haină de porfiră, pentru împăratul căruia i s-a încredințat 
stăpânirea pământului, dar și pentru săracul care șade și cere de 
pomană. Așa sunt darurile Stăpânului. Nu împarte împărtășirea 
după rang, ci după voinţă și gând. 

Când vezi că în biserică stă săracul alături de bogat, omul de 
rând alături de dregător, cel sărman alături de cel de neam bun, 
când vezi că cel care afară tremură în fața omului cu putere, iar înă- 
untru, în biserică, stă fără teamă lângă el, gândește-te la înțelesul 
cuvintelor: „Atunci vor paște împreună lupul cu mieii”+*$! Așadar, 
Scriptura îl numește pe bogat „lup', iar pe sărac „miel”. 

- Dar de unde se vede că va trăi lupul cu mielul așa cum va trăi 
bogatul cu săracul? 

- Uită-te bine la ce-ţi spun! De multe ori stă bogatul alături 
de sărac în biserică. Vine timpul împărtășirii cu Sfintele Taine. 

Bogatul este îndepărtat ca nevrednic și rămâne săracul înăuntrul 
corturilor celor cerești, și nu se supără bogatul. Se știe pe sine că nu 
se poate apropia de dumnezeieștile Taine. 

O har dumnezeiesc! Din pricina ta, har dumnezeiesc, în bise- 
rică nu-i nicio deosebire între bogat și sărac. Sunt egali. Dar mai 
mult încă! Când stau împreună, de multe ori săracul îl întrece pe 
bogat în credință. Bogăția n-a folosit la nimic celui care o are dacă 
nu are credinţă; și nici sărăcia nu l-a păgubit pe săracul care stă cu 
credinţă lângă Sfântul Jertfelnic. 

Cuvintele acestea le spun, iubiţilor, despre catehumeni, și nu 
despre bogaţi în general. Uită-te, iubite, cum pleacă din biserică 
stăpânul și se apropie de Sfintele Taine sluga credincioasă! Pleacă 
stăpâna și rămâne slujnica. Pentru că „Dumnezeu nu caută la fața 
omului". 

Nu este, dar, în biserică rob sau om liber. Scriptura cunoaște un 
singur rob, pe cel robit de păcat - căci „Cel care face păcatul”, spune 
Domnul, „este rob păcatului”+* —, și cunoaște un singur om liber, 
pe cel eliberat de harul lui Dumnezeu. Cu aceeași îndrăzneală și cu 
aceeași cinste se apropie de Masa aceasta și împăratul și săracul. Și 
de multe ori săracul cu mai multă cinste. 

=deiea? 

- Pentru că împăratul, împresurat de mii și mii de griji, este ca 
o corabie bătută din toate părțile de valuri, așa că săvârșește multe 
păcate; săracul însă se îngrijește numai de cele de trebuinţă hranei, 
duce o viață lipsită de griji și pașnică, este liniștit, stă ca într-un 
port și se apropie de Sfânta Masă cu multă încredere. 

Iar în sărbătorile cele lumești săracul este trist și bogatul vesel 
nu numai din pricina mesei, ci și din pricina hainelor. Ce simte 
când se uită la masă, aceea o simte și când se uită la haine. Într-a- 
devăr, când săracul vede pe cel bogat îmbrăcat cu haine frumoase 
și scumpe, se întristează și se tânguiește tuturor. Aici, în biserică, 
lipsa aceasta nu se vede, căci toți au o singură haină, baia cea mân- 
tuitoare. „Câţi în Hristos v-aţi botezat în Hristos v-aţi îmbrăcat.'*9 

Să nu facem de rușine sărbătoarea aceasta cu beţia - căci 
Stăpânul ne-a cinstit la fel, și pe bogaţi și pe săraci și pe robi și pe 

stăpâni -, ci să-l răsplătim Stăpânului pentru această cinste. lar cea 
mai bună răsplată este o viaţă curată și un suflet treaz. Sărbătoarea 
și praznicul acesta n-au nevoie de bani, nici de cheltuieli, ci de o 
voinţă bună și de un suflet bun. Așa sunt lucrurile care au căutare 
aici. Aici nu se vinde nimic trupesc. Aici se vinde și se cumpără 
predicarea cuvintelor dumnezeiești, rugăciunile părinţilor, binecu- 
vântările preoților, înțelegerea, pacea, unirea. Duhovnicești sunt 
darurile, duhovnicesc e și preţul. 

Să prăznuim praznicul acesta preamare și strălucit, în care a 
înviat Hristos. Să-l prăznuim cu bucurie, dar și cu evlavie. A înviat 
Hristos și cu EI a înviat întreaga lume. El a înviat sfărâmând legătu- 
rile morţii. A păcătuit Adam și a murit; dar n-a păcătuit Hristos și 
a murit. Nou și străin lucru este acesta. Acela a păcătuit și a murit, 
Acesta n-a păcătuit și a murit. 

- Pentru ce? 

- Pentru ca acela care a păcătuit și a murit să poată lepăda legă- 
turile morţii prin Cel care n-a păcătuit, dara murit. Așa se întâmplă 
și în afacerile bănești. Cineva datorează niște bani, nu are cu ce 
plăti și este ținut în lanţuri; un altul nu datorează nimic, dar poate 
plăti; plătește și îl scapă pe datornic. Tot așa s-a întâmplat și cu 
Adam. Adam avea de plătit o datorie; era ținut de diavol și nu putea 
să plătească datoria. Hristos nu datora nimic, nici nu era ţinut de 
diavol, dar putea să plătească datoria. A venit și a murit pentru cel 
ținut de diavol, ca să-l elibereze pe acela. 


IV 


Ai văzut faptele mari ale Învierii Domnului? Noi am murit de o 
îndoită moarte, deci să așteptăm o îndoită înviere. Hristos a murit 
de o singură moarte, de aceea a și înviat cu o singură înviere. 

- Cum? 

- Îţi spun! A murit Adam și cu trupul și cu sufletul, a murit și 
prin păcat și prin fire: „În ziua în care veţi mânca din pom, cu moarte 
veţi muri'+*. N-a murit Adam prin fire în ziua în care a mâncat, dar 
a murit prin păcat. Aceasta-i moartea sufletului, cealaltă, moartea 
trupului. lar când auzi de moartea sufletului, să nu socotești că 
sufletul moare; nu moare, pentru că e nemuritor. Păcatul și osânda 

veșnică sunt moartea sufletului. De asta și Hristos spune: „Nu vă 
temeţi de cei care omoară trupul, dar sufletul nu pot să-l omoare; 
ci temeţi-vă mai degrabă de acela care poate să piardă și sufletul 
și trupul în gheenă”+. Ceea ce s-a pierdut există, dar este în afara 
privirii celui care l-a pierdut. Dar, după cum spuneam, noi murim 
de o îndoită moarte, deci trebuie să fie și o îndoită înviere. Hristos 
a murit de o singură moarte, pentru că Hristos n-a păcătuit. Dar 
Hristos a murit de o singură moarte pentru noi. A murit pentru noi, 
căci nu era dator cu moartea aceea. Nu era vinovat de păcat, deci nici 
morții. De aceea Hristos a înviat cu învierea care a urmat unei sin- 
gure morţi. Noi însă, pentru că murim de o îndoită moarte, înviem 
și cu o îndoită înviere. Am înviat o dată, nu de mult, din păcat; 
ne-am îngropat împreună cu El în botez și am înviat împreună cu El 
prin botez+2. Această înviere dintâi este izbăvirea de păcate, a doua 
înviere este învierea trupului. Ţi-a dat-o pe cea mai mare, așteapt-o 
și pe cea mai mică. Cea dintâi înviere e cu mult mai mare decât a 
doua. Căci e cu mult mai mare să izbăvești de păcate decât să vezi 
un trup înviat. Trupul a căzut pentru că a păcătuit. Așadar, dacă 
păcatul este început al căderii, atunci izbăvirea de păcate este înce- 
put al învierii. Am înviat deci cu învierea cea mai mare, aruncând 
moartea cea cumplită a păcatului și dezbrăcând haina cea veche. Să 
nu deznădăjduim, dar, nici de învierea cea mai mică. Cu învierea 
cea mai mare am înviat și noi mai demult, când ne-am botezat. Și 
cu această înviere au înviat și cei care au fost învredniciţi aseară de 
botez, mieii aceștia buni. Alaltăieri a fost răstignit Hristos, dar a 
înviat noaptea trecută. Și aceștia alaltăieri erau ținuți de păcat, dar 
au înviat împreună cu Hristos. Hristos a murit cu trupul și a înviat 
cu trupul. Aceștia erau morți prin păcat și au înviat fiind izbăviți 
de păcate. Acum, în acest timp de primăvară, pământul înflorește 
trandafiri și viorele și celelalte flori; apele pământului fac mult 
mai plăcute la vedere câmpurile și livezile. Să nu te minunezi că 
din ape răsar flori. Pământul nu scoate iarbă datorită firii lui, ci la 
porunca Stăpânului. La început apele au dat animale mișcătoare: 
„Să scoată apele”, a poruncit Dumnezeu, „târâtoare cu suflete vii!'%3 
Porunca s-a făcut faptă și materia aceea neînsuflețită a dat animale 


+ Matei 10, 28. 
+= Cf Romani 6, 4; Coloseni 2, 12. 
+3 Facerea 1, 20. 

însuflețite. 'Tot așa și acum. Să scoată apele nu târâtoare cu suflete 
vii, ci daruri duhovnicești! Au scos atunci apele pești neraționali și 
muţi, au scos și acum pești raționali și duhovnicești, pești pescuiţi 
de Apostoli. „Veniţi”, a spus Domnul, „și vă voi face pescari de 
oameni!"+4 Vorbea atunci de această pescuire. Nou, într-adevăr, e 
felul acesta de pescuire. Pescarii scot din apă peștii; noi i-am arun- 
cat în apă și apoi i-am pescuit. Era odată, pe vremea iudeilor, o 
scăldătoare+5. Află ce putere avea scăldătoarea aceea, ca să cunoști 
sărăcia iudaică și bogăţia Bisericii! Era o scăldătoare de ape în care 
se pogora îngerul și tulbura apele; apoi, după tulburarea apei, se 
pogora în ea un bolnav și se tămăduia. Se tămăduia numai unul pe 
an; și îndată se lua harul, nu din pricina sărăciei Dătătorului, ci din 
pricina slăbiciunii primitorilor. Se pogora îngerul în scăldătoare și 
tulbura apa și se tămăduia unul. S-a pogorât Stăpânul îngerilor în 
lordan, a tulburat apa și s-a vindecat toată lumea. De aceea, la scăl- 
dătoarea cealaltă, dacă se pogora un al doilea după cel dintâi nu se 
mai vindeca, căci harul se dădea iudeilor neputincioși și ticăloși. 
Aici, de s-ar pogori al doilea în scăldătoare după cel dintâi, după 
al doilea al treilea, după al treilea al patrulea, de s-ar pogori zece, 
douăzeci, o sută, mii, de s-ar pogort lumea toată, harul nu se ter- 
mină, darul nu se cheltuiește, iar apele nu se murdăresc. Nou chip 
de curăţire. Nu-i trupesc. Cu cât ne spălăm trupurile cu apă, cu cât 
ne spălăm mai mulți, cu atât apa se murdărește mai mult. Aici, în 
scăldătoarea aceasta, cu cât se spală mai mulți, cu atât apa se face 
mai curată. 


V 


Ai văzut cât de mare este darul? Păstrează, omule, acest mare 
dar! Nu îţi este îngăduit să trăieşti cu nepăsare. Pune-ţi lege cu 
toată luarea-aminte.. Viaţa este o luptă, o întrecere. lar cel care se 
luptă trebuie să se înfrâneze de la toate. 

Vrei să-ți spun un chip foarte bun și fără greș pentru săvârșirea 
faptelor bune? Ascultă! 

Să izgonim din sufletul nostru faptele ce par indiferente, dar 
care dau naștere la păcate. Unele din faptele noastre sunt păcate, 


+4 Matei 4, 19. 
+5 Cf. loan 5, 2-4. 

altele nu-s păcate, dar sunt pricini de păcate. De pildă, râsul în sine 
nu este un păcat, dar ajunge un păcat când râdem peste măsură. 
Căci râsul duce la glumă, gluma la cuvinte de rușine, cuvintele de 
rușine la fapte de rușine, iar faptele de rușine la pedeapsă și osândă. 
Stârpește de la început rădăcina, ca să stârpești toată boala. Nu 
vom cădea niciodată în păcate de ne vom feri să săvârșim fapte 
indiferente, fapte care nu-s nici bune, nici rele. Astfel, multora li 
se pare o faptă indiferentă uitatul la femei, dar din fapta asta se 
naște pofta cea nerușinată, iar din poftă, desfrânarea, iar din des- 
frânare, iarăși pedeapsă și osândă. Tot așa și cheful nu pare un rău, 
dar cheful duce la beţie, iar beţia la mii și mii de păcate. Să stârpim, 
așadar, de pretutindeni începuturile păcatelor. De asta vă predicăm 
în fiecare zi; de asta facem slujbă șapte zile la rând, vă întindem 
Masa aceasta duhovnicească, facem să vă desfătaţi de cuvintele cele 
dumnezeiești, vă îndemnăm în fiecare zi, înarmându-vă împotriva 
diavolului. Acum diavolul se năpustește cu mai multă sălbăticie 
asupra noastră. Cu cât e mai mare darul, cu atât e mai mare și răz- 
boiul. Diavolul n-a suferit să vadă în Rai un singur om. e întreb: 
cum va suferi să vadă în cer atâţia oameni? Ai înfuriat fiara. Dar 
nu te teme! Ai luat mai mare putere, sabie ascuţită. Străpunge cu 
ea șarpele. Dumnezeu l-a lăsat pe diavolul să pornească cu sălbă- 
ticie împotriva ta tocmai ca să cunoști cu fapta puterea tăriei tale. 
Hristos a făcut cu tine ceea ce ar face un instructor de atletism 
foarte priceput, care ar lua un atlet murdar, slab, neîngrijit, l-ar 
unge cu untdelemn, l-ar antrena, i-ar întări mușchii și nu l-ar lăsa 
să trândăvească, ci i-ar porunci să se coboare în arenă, să se lupte, 
ca să afle cu fapta cât de puternic l-a făcut. Tot așa și Hristos. Putea 
să alunge El pe dușman. Dar, ca să cunoști tu puterea harului, ca 
să cunoști tu măreţia puterii duhovnicești pe care ai primit-o prin 
botez, a îngăduit ca tu să te iei la luptă cu vrăjmașul, ca să-ți dea 
multe prilejuri de a te încununa. De asta v-am predicat șapte zile la 
rând, ca să cunoașteţi cu de-amănuntul luptele pe care le aveţi de 
dus. Altfel spus, aceste șapte zile au fost numite „duhovnicești”. Că 
și la nunţi șapte zile stau deschise cămările cele de nuntă. 

De asta și noi v-am legiuit ca să staţi șapte zile aici, în cămă- 
rile acestea sfinte. La nunţi, după cele șapte zile, cămările de nuntă 
se închid; însă aici, în această cămară sfântă, de vrei, poți rămâne 
totdeauna. Mai mult. La nunţi, după întâia sau chiar a doua lună, 
mireasa nu-i mai e așa de dragă mirelui; aici nu-i așa, ci, cu cât 

trece timpul, cu atât dragostea Mirelui e mai înflăcărată, cu atât 
îmbrățișările sunt mai neprefăcute, cu atât împreună-vieţuirea e 
mai duhovnicească, numai dacă ducem o viaţă curată, dacă sun- 
tem treji. larăși, prefacere se petrece și cu trupurile mirilor. După 
tinereţe vine bătrânețea. Aici însă, în aceste cămări sfinte, după 
bătrâneţe vine tinerețea. lar dacă vrem, tinereţea aceasta nu are 
niciodată sfârșit. Mare e harul, dar va fi mai mare dacă vrem. 

Mare era Pavel când s-a botezat, dar cu mult mai mare a ajuns 
după botez, când predica și îi uimea pe iudei; cu mult mai mare 
a ajuns după botez, când a fost răpit în Rai și s-a suit în al treilea 
cer+S. Prin urmare, putem și noi, dacă voim, să creștem, să mărim 
harul dat nouă prin botez. Iar harul crește prin fapte bune; așa 
ajunge mai strălucit și ne dă o lumină mai strălucitoare. 

Dacă se va face asta, atunci și noi vom intra cu multă îndrăz- 
neală, împreună cu Mirele, în cămara cea de nuntă și ne vom 
bucura de bunătăţile gătite celor care-L iubesc pe EI, pe care facă 
Dumnezeu ca noi toţi să le dobândim, cu harul și cu iubirea de 
oameni ale Domnului nostru lisus Hristos, cu Care Tatălui și 
Sfântului Duh, |fie-l] slava și închinăciunea în vecii vecilor. Amin. 


46 Cf 2 Corinteni 12, 2, 


Cuvântare la Sfintele Paști” 


l 


Vreme potrivită este astăzi ca toți să strigăm cele spuse de feri- 
citul David: „Cine va grăi puterile Domnului și cine va face auzite 
toate laudele Lui?”45 Căci, iată, ne-a venit sărbătoarea cea dorită și 
mântuitoare, ziua Învierii Domnului nostru lisus Hristos, teme- 
iul păcii, pricina împăcării, încetarea războaielor, călcarea morții, 
înfrângerea diavolului. 

Astăzi oamenii cu îngerii s-au amestecat, cei îmbrăcaţi cu trup 
cu Puterile cele fără de trup înalță cântări. Astăzi s-a pus capăt tira- 
niei diavolului. Astăzi s-au dezlegat legăturile morţii și biruința 
iadului a dispărut. Astăzi este vreme potrivită să grăim iarăși acele 
cuvinte profetice: „Unde-ţi este, moarte, boldul? Unde-ţi este, 
iadule, biruința?”+> Astăzi Stăpânul nostru Hristos a sfărâmat 
porţile cele de aramă și a pierdut însăși fața morţii. Dar pentru ce 
vorbesc eu de fața morţii? I-a schimbat chiar numele morții. Acum 
moartea nu se mai numește „moarte”, ci „adormire” și „somn. 
Înainte de venirea lui Hristos şi de iconomia Crucii, chiar numele 
morţii era înfricoșător. Cel dintâi om, în loc de o mare pedeapsă, 
a auzit că a fost osândit cu moartea: „În ziua în care vei mânca, cu 
moarte vei muri”. Fericitul lov cu acest nume a numit-o, zicând: 
„Moartea este odihna bărbatului”%; iar prorocul David spunea: 
„Moartea păcătoșilor este rea”+2. Dar desfacerea sufletului de trup 
nu se numea numai „moarte”, ci și „iad”. Ascultă pe patriarhul Iacov, 
care spune: „Veţi pogori bătrâneţile mele cu întristare în iad”+%, iar 
prorocul spune: „Și-a deschis iadul gura lui”44; și, iarăși, un alt pro- 
roczice: „Măva izbăvi din iadul cel mai de jos”. În multe locuri din 


+7 PG 52, 765-772. A mai fost tradusă în românește în: Vieţile Sfinţilor din luna Martie, 
f. 27ov-283r; cf D. FEcIORU, Bibliografia traducerilor ..., nr. 183; de Pr. D. FECIORU, în: 
SFÂNTUL IOAN HRISOSTOM, Cuvântări la praznice ..., pp. 212-224. 

+5 Psalmul 105, 2 

+9 Osea 13, 14; 1 Corinteni 15, 55. 

420 Facerea 2, 17. 

4 Jov 3, 23 (după Septuaginta). 

+2 Psalmul 33, 20. 

+5 Facerea 42, 38. 

+24 Isaia 5, 14. 

+5 Psalmul 85, 12. 

Vechiul Testament vei găsi că mutarea de aici se numește „moarte” 
și „iad”. Dar, când Hristos Dumnezeul nostru S-a adus jertfă, când 
a înviat Stăpânul cel iubitor de oameni, a îndepărtat aceste numiri 
și a adus în viața noastră o viețuire nouă și străină, căci mutarea de 
aici nu se mai numește „moarte', ci „somn” și „adormire”. 

- De unde știm asta? 

- Ascultă că Însuși Hristos a spus: „Lazăr, prietenul nostru, 
a adormit, dar merg să-l deștept”&6. După cum nouă ne este ușor 
să-l deșteptăm și să-l trezim pe un om care doarme, tot așa de 
ușor I-a fost și Stăpânului nostru, al tuturor, să-l învieze pe Lazăr. 
Și, pentru că spusele Domnului erau noi și străine, iată că nici 
ucenicii Lui n-au înțeles cuvintele Lui până ce Domnul nu le-a 
grăit mai lămurit, coborându-Se la puterea lor de înțelegere. lar 
dascălul omenirii, fericitul Pavel, spune în Epistola către tesalo- 
niceni: „Nu voim să nu știți despre cei care au adormit, ca să nu 
vă întristaţi ca și ceilalți care nu au nădejde'+; și, iarăși, în altă 
parte: „Oare cei care au adormit în Hristos au pierit?”4%8; și iarăși: 
„Noi, cei vii, cei rămași, nu o vom lua înaintea celor adormiţi '%9; 
iar în altă parte, iarăși: „Pentru că, de credem că lisus a murit și a 
înviat, tot așa [credem] și că Dumnezeu îi va aduce împreună cu 
El pe cei adormiţi”%%. 

Ai văzut deci că pretutindeni moartea este numită „ador- 
mire” și „somn”? Ai văzut că chipul morţii, care, înainte de veni- 
rea Domnului, era înfricoșător, a ajuns ușor de disprețuit acum, 
după înviere? Ai văzut strălucitorul trofeu al învierii? Datorită 
învierii ni s-au adus mii și mii de bunătăţi. Datorită învierii s-a 
pus capăt înșelăciunii demonilor. Datorită învierii noi râdem de 
moarte. Datorită învierii ne grăbim cu dor spre bunătăţile cele 
viitoare. Datorită învierii noi, cei îmbrăcați cu trup, nu suntem, 
dacă voim, cu nimic mai prejos de Puterile cele fără de trup. 
Astăzi este strălucitoarea noastră biruință. Astăzi Stăpânul 
nostru, după ce a înfipt trofeul împotriva morții, după ce a pus 
capăt tiraniei diavolului, ne-a deschis, prin înviere, drum spre 
mântuire. 


*5 loan i, u. 

71 Tesaloniceni 4, 13. 
+8 7 Corinteni 15, 18. 
+9 1 Tesaloniceni 4, 15. 
0 1 Tesaloniceni 4, 14. 

II 


Toţi, dar, să ne bucurăm, să sărim, să ne veselim. Deși Stăpânul 
nostru a învins, deși El a înfipt trofeul, totuși veselia, bucuria, este 
comună, este și a noastră. Căci pentru mântuirea noastră s-au 
făcut toate. Prin acelea prin care diavolul ne-a biruit, prin acelea 
l-a biruit Hristos pe diavol. A luat aceleași arme și cu ele l-a dobo- 
rât. Şi ascultă cum! Semnele înfrângerii noastre au fost: fecioara, 
lemnul și moartea. Fecioară a fost Eva - nu cunoscuse încă pe 
bărbat când a fost înșelată -, lemn a fost pomul și moartea a fost 
pedeapsa dată lui Adam. Ai văzut că fecioara, lemnul și moartea au 
fost semnele înfrângerii noastre? lată însă că aceleași au fost și pri- 
cinile biruinței. În locul Evei, Maria; în locul pomului cunoștinței 
binelui și răului, lemnul Crucii; în locul morţii lui Adam, moartea 
Stăpânului. Ai văzut că diavolul a fost biruit prin acelea prin care 
biruise? Prin pom l-a biruit diavolul pe Adam; prin Cruce l-a biruit 
Hristos pe diavol. Lemnul acela, cel dintâi, a trimis în iad, iar lem- 
nul acesta, al Crucii, a chemat din iad pe cei plecaţi acolo. Lemnul 
acela, cel dintâi, l-a ascuns pe Adam cel gol, ca pe un rob, iar lem- 
nul acesta, al Crucii, L-a arătat tuturor gol pe Biruitor, pironit în 
vârful Crucii. Şi, iarăși, moarte într-o parte și moarte în alta: una a 
osândit pe cei de după Adam, iar cealaltă a înviat cu adevărat pe cei 
care muriseră înainte de moartea lui Hristos. „Cine va grăi puterile 
Domnului și cine va face auzite toate laudele Lui?” Din muritori 
am ajuns nemuritori. Am fost doborâţi și am înviat. Am fost biruiți 
și am ajuns biruitori. 


III 


Acestea-s faptele cele mari ale Crucii! Acestea-s dovezile cele 
prea mari ale învierii! Astăzi îngerii saltă și toate Puterile cerești 
se veselesc și cântă împreună pentru mântuirea întregului neam 
omenesc. Dacă pentru un păcătos care se pocăiește se face bucurie 
în cer și pe pământ*?, cu mult mai mult pentru mântuirea lumii. 

Astăzi a eliberat Domnul din tirania diavolului firea ome- 
nească și a întors-o la noblețea ei de mai înainte. Când văd pârga 


+ Psalmul 105, 2. 
42 Cf. Luca 15, 10. 

mea că a biruit așa moartea, nu mă mai tem de război, nu mă 
mai înfricoșează lupta. Nu mă mai uit la slăbiciunea mea, ci caut 
la puterea nespusă a Aceluia care are să lupte împreună cu mine. 
Oare Cel care a biruit tirania morţii și i-a luat toată tăria, oare nu 
va lupta pentru cel de același neam, al cărui chip a voit să-l ia4, 
pentru marea Lui iubire de oameni, și a voit să lupte cu diavolul? 

Astăzi, pretutindeni, peste toată lumea, bucurie și veselie 
duhovnicească. Astăzi poporul îngeresc și corul Puterilor celor 
de sus se veselesc de mântuirea oamenilor. Uită-te, iubite, cât de 
mare-i bucuria de prăznuire cu noi a Puterilor de sus! Că se bucură 
împreună cu noi de bunătăţile cele date nouă. E a noastră bucuria 
pe care ne-a dat-o Domnul, dar este și bucuria lor. De asta nu se 
rușinează să sărbătorească împreună cu noi. Dar pentru ce spun 
eu că Puterile de sus nu se rușinează să sărbătorească împreună cu 
noi? Însuși Stăpânul lor și al nostru nu Se rușinează. Dar pentru 
ce am spus „nu Se rușinează”? Mai mult chiar, dorește să sărbăto- 
rească împreună cu noi. 

— Dar de unde știm asta? 

- Ascultă că Însuși Domnul o spune: „Cu doram doritsă mănânce 
cu voi Paștile acestea”. Iar dacă a dorit să mănânce Paștile, atunci 
negreșit a dorit să și prăznuiască. 

Cândvezi, dar, nu numai pe îngeri și pepoporul tuturor Puterilor 
cerești, dar chiar pe Însuși Stăpânul îngerilor că prăznuiește împre- 
ună cu noi, ce pricină de bucurie îți mai lipsește oare? 

Nimeni, dar, să nu mai fie astăzi trist de sărăcia sa. Că praz- 
nic duhovnicesc este acesta. Niciun bogat să nu se îngâmfeze cu 
bogăţia lui. Că nu poate aduce ceva din bogăţia lui la sărbătoa- 
rea asta. La sărbătorile lumești, unde este mare luxul, din pricina 
îmbrăcămintei și din pricina belșugului de pe masă, da, acolo se 
poate ca săracul să fie trist și amărât, iar bogatul vesel și fericit. 

- Pentru ce? 

- Pentru că bogatul se îmbracă cu haine frumoase, întinde 
masă bogată, pe când săracul nu poate arăta lumii același belșug, 

Aici însă, la această sărbătoare, nu-i așa. Toată nepotrivirea 
dintre oameni e alungată. O singură masă și pentru bogat și pentru 
sărac și pentru rob și pentru cel liber. Ești bogat? N-ai mai mult 


4% Cf. Filipeni 2, 7. 
%4 Luca 22, 15. 

decât cel sărac. Ești sărac? N-ai mai puțin decât bogatul și nici nu 
se împuţinează ospăţul cel duhovnicesc din pricina sărăciei tale. 
Harul este dumnezeiesc și nu caută la față. Dar pentru ce spun eu că 
aceeași masă stă și înaintea bogatului și înaintea săracului? Aceeași 
masă stă și înaintea celui cu coroana pe cap, cu haină de porfiră, a 
celui care a primit stăpânire peste lume, și înaintea săracului, care 
stă și cere de pomană. 

Așa sunt darurile cele duhovnicești. Nu se împarte împărtășirea 
după rang, ci după voinţă și gând. Cu aceeași îndrăzneală și cin- 
ste se îndreaptă ca să se bucure și să se împărtășească cu aceste 
dumnezeiești Taine și bogatul și săracul. Dar pentru ce spun „cu 
aceeași cinste”? De multe ori săracul se apropie de Sfintele Taine cu 
mai multă îndrăzneală. 

- Dece? 

- Pentru că bogatul, înconjurat de multe griji, prins de multe 
treburi, stă ca în mijlocul mării și așa, bătut din toate părțile de 
valuri dese, săvârșește multe păcate; săracul însă, izbăvit de toate 
aceste priji, se îngrijește numai de hrana de toate zilele, duce o viaţă 
lipsită de griji și liniștită, stă ca într-un port, ca într-un loc nebătut 
de vânturi și valuri, așa că se apropie cu multă evlavie de Sfânta 
Masă. 


IV 


Dar nu numai aceste supărări se nasc în sufletele celor care iau 
parte la mesele cele lumești, ci și alte supărări, cauzate de multe 
alte pricini. La mesele cele lumești săracul este trist, iar bogatul 
vesel nu numai din pricina mesei și din pricina bogăției și luxului 
de la masă, dar și din pricina hainelor celor frumoase și a colori- 
tului îmbrăcămintei. Ce simte săracul când se uită la masă, aceea 
o simte și când se uită la haine. Când îl vede pe bogat îmbrăcat cu 
haine scumpe și frumoase, este rănit de durere, se nefericește și se 
blestemă cu mii și mii de blesteme. 

La sărbătoarea duhovnicească de aici este alungată și această 
supărare. Toţi au o singură haină, haina cea mântuitoare. Pavel 
strigă, zicând: „Câţi în Hristos v-aţi botezat în Hristos v-aţi 
îmbrăcat'"%5. 


%5 Galateni 3, 27. 

Să nu facem, dar, vă rog, de rușine o astfel de sărbătoare, ci să 
avem cuget vrednic de darurile date nouă de harul lui Hristos. Să 
nu ne îmbătăm, să nu ne îmbuibăm, ci, gândindu-ne la dărnicia 
Stăpânului nostru, că a cinstit la fel și pe bogaţi și pe săraci și pe 
robi și pe cei liberi, că a revărsat peste toți îndeobște darul Său, să-l 
răsplătim Binefăcătorului nostru pentru dragostea ce ne-a arătat-o. 
lar o răsplată îndestulătoare este o viețuire plăcută Lui, însoțită de 
un suflet veghetor. 

Sărbătoarea și praznicul acesta nu au nevoie de bani, nici de 
cheltuieli, ci numai de voinţă și de suflet curat. Nimic trupese 
nu se vinde aici. Toate sunt duhovnicești: predicarea cuvintelor 
dumnezeiești, rugăciunile și binecuvântările preoților, împărtășirea 
cu dumnezeieștile și Sfintele Taine, pacea, unirea; toate daruri 
duhovnicești, vrednice de dărnicia Dăruitorului. 

Să prăznuim, dar, praznicul acesta în care a înviat Domnul. A 
înviat și cu EI a înviat întreaga lume. EI a înviat, sfărâmând legăturile 
morții. Ne-a înviat pe noi, sfărâmând lanţurile păcatelor noastre. A 
păcătuit Adam și a murit; Hristos n-a păcătuit și a murit. Nou și străin 
lucru! Acela a păcătuit și a murit. Acesta n-a păcătuit, și a murit. 

- Pentru ce? 

- Ca să poată fi dezlegat de legăturile morţii cel care a păcătuit 
și a murit, prin Cel care n-a păcătuit și a murit. Așa se întâmplă de 
multe ori și cu cei care datorează bani. Cineva datorează niște bani 
și n-are cu ce plăti; iar din această cauză este ținut în închisoare. 
Un altul nu datorează nimic, dar poate plăti, plătește și îl scapă pe 
datornic. Tot așa s-a întâmplat și cu Adam și cu Hristos. Adam era 
dator cu moartea și era ținut de diavol. Hristos nu datora nimic, 
nici nu era ţinut. A venit, a plătit cu moartea pentru cel ținut, ca 
să-l elibereze pe acela din lanţurile morţii. 

Ai văzut faptele mari ale Învierii? Ai văzut iubirea de oameni a 
Stăpânului? Ai văzut marea Lui purtare de grijă? 

Să nu fim, așadar, nerecunoscători față de un astfel de 
Binefăcător, nici să ne trândăvim pentru că a trecut postul. 
Dimpotrivă, acum, mai mult decât înainte, să avem mai mare grijă 
de suflet, pentru ca nu cumva să se îngrașe trupul și să slăbească 
sufletul, pentru ca nu cumva să ne îngrijim de rob și să nu luăm în 
seamă stăpânul. 

Te întreb: care ţi-i folosul de treci peste trebuință, de depășești 
măsura? Asta vatămă și trupul, vatămă și noblețea sufletului. Să 


PREDICI LA SĂRBĂTORI ÎMPĂRĂTEȘTI 179 


păzim măsura și trebuinţa ca să dăm și sufletului și trupului ce se 
cuvine, ca să nu pierdem dintr-odată tot ce-am adunat prin post. 

Vă opresc oare să mâncaţi și să vă desfătați? Nu, nu vă opresc, 
darvă îndemn să vă ţineţi în marginile trebuinţei, să puneţi stavilă 
petrecerilor mari, ca nu cumva să vă vătămațţi sănătatea sufletu- 
lui, depășind măsura. De altfel, nici nu simte atâta plăcere cel care 
depășește marginile trebuinţei. Asta o știu bine mai ales cei care au 
încercat-o cu fapta. Depășirea măsurii dă naștere la o mulțime de 
boli și te face și de râs. Nu mă îndoiesc însă că voi veți urma sfatu- 
rile mele, căci știu ascultarea voastră. 


V 


Pentru aceea îmi opresc aici sfatul și vreau să-mi îndrept acum 
cuvântul către cei care ieri noapte, în noaptea cea purtătoare de 
lumină, au fost învredniciți de darul dumnezeiescului botez, aceste 
bune odrasle ale Bisericii, florile cele duhovnicești, ostașii cei noi 
ai lui Hristos. 

Alaltăieri Stăpânul era pe Cruce, dar a înviat acum. Așa și 
aceștia, alaltăieri erau ţinuţi de păcat, dar acum au înviat împreună 
cu Hristos. Acela a murit cu trupul și a înviat, aceștia erau morți 
prin păcat și au înviat din păcat. 

Acum, în acest timp de primăvară, pământul înflorește tran- 
dafiri, viorele și alte flori. Apele pământului fac acum mai plăcute 
la vedere livezile. Să nu te minunezi, iubite, că din ape au răsă- 
rit flori în livezi! Nici la început pământul n-a odrăslit ierburi 
și verdeață de la sine, datorită firii lui, ci ascultând de porunca 
Stăpânului. Și apele atunci au dat animale mișcătoare pentru că 
au auzit: „Să scoată apele târâtoare cu suflete vii”&€. lar porunca 
s-a făcut faptă. Materia cea neînsuflețită a scos animale. Tot așa 
și acum, aceeași poruncă a lucrat toate. Atunci a zis: „Să scoată 
apele târâtoare cu suflete vii”. Acum apele n-au dat târâtoare, ci 
daruri duhovnicești. Atunci apele au scos pești neraţionali, acum 
apele ne-au născut pești raționali și duhovnicești, pescuiți de 
Apostoli. „Veniţi după Mine”, a spus Domnul, „și vă voi face pes- 
cari de oameni."%% Nou, într-adevăr, este felul acesta de pescuire. 


435 Facerea 1, 20. 
%37 Matei 4, 19. 

Pescarii scot din apă peștii și omoară peștii pescuiți, noi îi arun- 
căm în apă și cei pescuiți capătă viaţă. 

Era odată, pe vremea iudeilor, o scăldătoare de apă. Dar 
află ce putere avea scăldătoarea aceea, ca să cunoști bine sărăcia 
iudaică și să poţi ști bogăţia noastră. „Se cobora acolo un înger”, 
zice Scriptura, „și tulbura apa și cel care se cobora întâi după tulbu- 
rarea apei se făcea sănătos.'% S-a pogorât Stăpânul îngerilor în râul 
Iordanului și, sfințind firea apelor, a făcut sănătoasă toată lumea. 
De aceea, acolo, la scăldătoarea iudaică, nu se mai făcea sănătos cel 
care se cobora în scăldătoare după cel dintâi. Aici însă, în scăldă- 
toarea aceasta, după cel dintâi se coboară al doilea, după al doilea, 
al treilea, al patrulea. De-ai arunca mii de mii, de-ai arunca lumea 
toată în apele acestea duhovnicești, harul nu se termină, darul nu se 
cheltuiește, apele nu se murdăresc, iar dărnicia nu se micșorează. 

Ai văzut cât de mare e darul. Să audă aceasta cei care astăzi 
și în noaptea aceasta au fost înscriși ca cetăţeni în lerusalimul cel 
de sus. 

Păziţi, dar, după cum merită, darurile mari pe care le-aţi primit, 
ca să dobândiţi și mai mare har. Recunoștinţa pentru cele primite 
cheamă dărnicia Stăpânului. Nu-ţi este îngăduit, iubite, să trăiești 
cu nepăsare! Pune-ţi legi și îndreptar, ca să săvârșești toate faptele 
tale așa cum se cuvine. Să fii cu luare-aminte și să te păzești chiar 
faţă de faptele pe care le socotești indiferente. Viaţa noastră de aici 
este o luptă, o bătălie, iar cei odată intraţi în stadionul virtuţii tre- 
buie să se înfrâneze de la toate. „Oricine se luptă se înfrânează de la 
toate.'+% Nu vezi că la luptele atletice au foarte multă grijă de ei cei 
care vor să lupte cu oamenii, nu vezi că-și înfrânează mult trupul? 
Tot așa și aici. Pentru că lupta noastră nu e cu oamenii, ci cu duhu- 
rile răutăţii+:, duhovnicească să ne fie și înfrânarea noastră. Doar 
duhovnicești sunt și armele noastre cu care ne-a înarmat Stăpânul. 
Să aibă legi și îndreptar și ochii, ca să nu se uite fără socoteală la 
tot ce văd. Și limba să aibă îngrădire, pentru ca să nu o ia înaintea 
minții. De asta au fost făcuţi dinții și buzele, spre paza limbii, ca să 
nu se deschidă fără rost ușile și să iasă, ci să iasă cu toată buna-cu- 
viinţă, atunci când totul este bine rânduit; să rostească astfel de 


%38 Cf. Ioan 5, 2-4. 
%% loan 5, 4. 

+ 1 Corinteni 9, 25. 
1 Cf. Efeseni 6, 12. 

cuvinte încât să-i mulțumească pe cei care le aud, să grăiască acele 
graiuri care duc la zidirea ascultătorilor. Trebuie îndepărtat și râsul 
nelalocul lui. Mersul să fie liniștit și potolit, haina cuviincioasă. Pe 
scurt, trebuie ca acela care a intrat în stadionul virtuții să-și pună, 
prin orice mijloc, în bună rânduială purtările, căci buna rânduială 
a mădularelor este icoana stării noastre sufletești. 

Deci, dacă, chiar de la început, vom căuta să ne facem o astfel 
de obișnuință, ne vom urma drumul cu ușurință, vom săvârși orice 
virtute, nu vom avea nevoie să ne ostenim mult și vom aduce asu- 
pră-ne și mult ajutor de sus. Așa vom putea străbate fără primejdii 
și valurile vieţii acesteia, căci vom fi mai presus de cursele diavo- 
lului și vom dobândi bunătăţile cele veșnice, cu harul și iubirea de 
oameni ale Domnului nostru lisus Hristos, cu Care Tatălui, împre- 
ună cu Sfântul Duh, [fie-l] slava, puterea, cinstea acum și pururea 
și în vecii vecilor. Amin. 


Cuvântare la Inălţarea Domnului“? 


Și când am prăznuit răstignirea Domnului+$, am slujit această 
sărbătoare în afara orașului, dar și acum, când prăznuim această 
luminată și ca fulgerul de strălucitoare zi a Înălţării Celui răstignit, 
slujim această sărbătoare tot în afara orașului. Nu facem asta ca 
să necinstim orașul, ci pentru că ne silim să cinstim pe mucenici. 
Facem asta ca să nu ne învinuiască acești sfinţi și să zică: „N-am 
fost învredniciți să vedem o singură sărbătoare a Stăpânului nos- 
tru prăznuită în corturile noastre, în bisericile noastre”. Deci, ca 
să nu ne învinuiască acești sfinți și să zică: „Noi ne-am vărsat sân- 
gele pentru EI, am fost învredniciţi să ni se taie capetele, dar n-am 
fost învredniciţi să vedem ziua sărbătorii Lui săvârșită în locașurile 
noastre”, pentru aceea am părăsit orașul și am alergat astăzi la 
picioarele acestor sfinţi, ca să ne dezvinovăţim și pentru trecut. 
Dacă trebuia să fi alergat la acești viteji luptători ai bunei credințe 
și înainte, când zăceau sub pământ, apoi cu mult mai mult tre- 
buie să facem asta acum, când mărgăritarele acestea sunt așezate 
într-un loc deosebit, când oile au scăpat de lupi, când cei vii s-au 
îndepărtat de cei morți. 

Sfinții aceștia, într-adevăr, nici înainte nu erau vătămați de 
tovărășia celor înmormântați cu ei, că nu se vatămă de vecinătate 
trupurile acelora ale căror duhuri sunt în ceruri, nici nu suferă ceva 
de pe urma locului unde sunt așezate moaștele acelora al căror 
sufleteste în mâinile lui Dumnezeu. Sfinţii n-au avut de suferit nicio 
vătămare nici înainte de asta, dar poporul nostru suferea o mare 
pagubă sufletească de pe urma locurilor unde erau înmormântați 
mucenicii. Se duceau la moaștele mucenicilor, dar își făceau cu 
îndoială și șovăire rugăciunile, din pricină că nu știau unde sunt 


+2 PG 50, 441-452. A mai fost tradusă în românește de Pr. C. PATRICHE, în: Cuvântări 
panegirice. Nouă omilii ..., pp. 86-10; de Pr. D. FECIORU, în: SFÂNTUL IOAN HRISOSTOM, 
Cuvântări la praznice ..., pp. 225-244. Cuvântarea aceasta a fost ţinută în Antiohia, în 
timpul când era preot, după cum se vede chiar din conținutul ei, unde face pomenire de 
marea grijă a patriarhului Flavian al Antiohiei pentru cinstirea mucenicilor. 

+5 Textual: „Când am săvârșit pomenirea Crucii”. Atunci Sfântul loan Gură de Aur rostise 
Cuvântarea la Crucea Domnului, publicată în acest volum. 

raclele sfinților, unde stau vistieriile cele adevărate. Se întâmpla cu 
poporul ca și cu niște turme de oi care merg grăbite să se adape din 
apa gustoasă a unor izvoare curate, dar se dau îndărăt când simt că 
s-a scurs în izvor, de undeva din apropiere, o altă apă murdară și cu 
miros urât. Tot așa se întâmpla și cu turma aceasta. Mergea poporul 
la izvoarele cele curate ale mucenicilor, dar se dădea îndărăt când 
simţea mirosul urât al ereticilor împrăștiindu-se din apropiere. De 
asta și-a dat seama păstorul nostru cel înțelept, dascălul nostru 
obștesc, care rânduiește totul spre zidirea sufletească a Bisericii; 
n-a suferit acest înflăcărat îndrăgostit și următor al mucenicilor++ 
să treacă cu vederea multă vreme această pagubă. 

- Dar ce-a făcut? 

- Uitaţi-vă la înţelepciunea lui. A îngropat și a pecetluit jos 
curgerile cele tulburi și rău mirositoare de apă și a așezat într-un 
loc curat izvoarele cele curate ale mucenicilor. Uitaţi-vă și cât de 
mare omenie a arătat faţă de trupurile moarte ale ereticilor, cât de 
mare cinste față de mucenici și cât de multă purtare de grijă față de 
popor. Faţă de trupurile moarte ale ereticilor a arătat mare omenie 
că nu le-a mișcat oasele din loc, ci le-a lăsat să rămână la locul lor. 
Faţă de mucenici a arătat mare cinste că i-a scăpat de vecinătatea 
cea rea. lar față de popor a arătat multă purtare de grijă că nu l-a 
mai lăsat să-și facă rugăciunile cu îndoială. 

V-am adus, dar, aici ca adunarea să fie mai veselă, ca biserica să 
fie mai strălucitoare, plină nu numai de oameni, ci și de mucenici, 
dar nu numai de mucenici, ci și de îngeri. Că și îngerii sunt de față. 
Astăzi este adunare și de îngeri și de mucenici. lar dacă vrei să vezi 
și pe mucenici și pe îngeri, deschide ochii credinței și vei vedea 
priveliștea aceea. Căci, dacă văzduhul este plin de îngeri, apoi cu 
mult mai mult biserica; iar dacă biserica e plină, apoi cu mult mai 
mult în ziua de astăzi, când S-a înălțat Stăpânul nostru. Că tot 
văzduhul este plin de îngeri, ascultă ce spune femeilor Apostolul; 
îndemnându-le să aibă acoperământ pe cap, spune: „Femeile sunt 
datoare să aibă acoperământ pe cap, pentru îngeri'+5. lar lacov zice: 
„Îngerul cel care m-a izbăvit din tinereţile mele”+€. lar cei care erau 


+4 Acest „păstor și dascăl obștesc” și acest „înflăcărat îndrăgostit și următor al mucenici- 
lor” este episcopul Antiohiei, Flavian. 

+51 Corinteni 11, 10. 

445 Facerea 48, 16. 

cu Apostolii au zis către Rodi: „Îngerul lui este”4+7. Și iarăși Iacov: 
„Am văzut tabără de îngeri'+%8. 

- Dar pentru ce a văzut tabără de îngeri și oştire de îngeri pe 
pământ? 

- După cum un împărat dă ordin ca oștirile lui să se așeze în 
fiecare oraș pentru ca nu cumva barbarii să pornească cu război 
împotriva orașelor, tot așa și Dumnezeu: pentru că și în văzdu- 
hul acesta sunt demoni sălbatici și barbari, dușmani ai păcii, care 
pornesc totdeauna cu război, de aceea Dumnezeu a pus împotriva 
lor oștirile îngerilor ca să-i doboare de îndată ce se arată înaintea 
lor și să ne aducă totdeauna pacea. Și, ca să vezi că sunt îngeri 
de pace, ascultă-i pe diaconi, care spun totdeauna când se roagă: 
„Pe îngerul păcii rugațţi-l!” Vezi că sunt de faţă și îngeri și muce- 
nici? Pot fi oameni mai nenorociţi decât cei care lipsesc azi de la 
slujbă? Pot fi oameni mai fericiți ca noi, care am venit la slujbă și 
ne bucurăm de praznicul acesta? Dar cuvântarea despre îngeri 
să o lăsăm pentru altă dată. Acum să întoarcem cuvântul la sărbă- 
toarea de azi. 


II 


Ce sărbătoare este sărbătoarea de azi? Sfântă și mare sărbă- 
toare, iubite! Sărbătoare care depășește mintea omenească, vred- 
nică de marea dărnicie a lui Dumnezeu, Făcătorul ei. Astăzi s-a 
făcut împăcarea lui Dumnezeu cu neamul omenesc. Astăzi s-a 
pus capăt vrăjmășiei celei veșnice și a încetat războiul cel de multă 
vreme. Astăzi s-a reîntors o pace minunată, deloc nădăjduită mai 
înainte. Căci cine mai nădăjduia că Dumnezeu are să Se împace cu 
oamenii? Nu pentru că Stăpânul era neomenos, ci pentru că sluga 
era trândavă. Nu pentru că Domnul era crud, ci pentru că robul era 
nerecunoscâtor. 

Vrei să afli cum am mâniat noi pe Stăpânul nostru cel iubitor 
de oameni, pe pașnicul nostru Stăpân? Este drept să cunoști teme- 
iul vrăjmășiei noastre de mai înainte, ca, atunci când vezi că noi, 
dușmanii și vrăjmașii Lui, suntem cinstiți, să te minunezi de iubirea 


+7 Faptele 12, 15. 
+48 Pacerea 32, 1. 
+9 În manuscrisul Regius: „despre mucenici”; cf. PG 5o, 414, nota e. 

de oameni a Celui care ne-a cinstit și să nu socotești că schimbarea 
aceasta s-a săvârșit datorită faptelor noastre mari; în sfârșit, auzind 
de harul Lui cel covârșitor, să nu încetezi vreodată să-l mulțumești 
pentru darurile acestea așa de mari. 

Vrei, dar, să afli cum am mâniat pe Stăpânul cel iubitor de 
oameni, cel pașnic, cel bun, pe Stăpânul Care a rânduit totul pen- 
tru mântuirea noastră? 

lată, îți voi spune! A hotărât odată să piardă tot neamul nostru. 
Așa de tare S-a mâniat pe noi, că a vrut să ne piardă cu femei, cu 
copii, cu animale, cu vite, cu tot pământul. lar dacă vrei, voi face să 
auzi și hotărârea aceasta: „Voi pierde”, a spus Dumnezeu, „de pe fața 
pământului pe omul pe care l-am făcut și animalele și vitele, căci 
îmi pare rău că l-am făcut pe om”. Și, ca să cunoști că nu îl ura 
pe om, ci răutatea lui, află că Cel care a spus: „Voi pierde de pe fața 
pământului pe omul pe care l-am făcut” i-a zis omului: „Sfârșitul 
oricărui om a venit la Mine". Dacă l-ar fi urât pe om, n-ar fi vor- 
bit cu omul. Dar, așa, uită-te că Domnul nu mai vrea să aducă la 
îndeplinire amenințarea, dimpotrivă, chiar ia apărarea robului și 
vorbește cu el ca și cu un prieten de aceeași cinste, îi spune de cau- 
zele pieirii ce are să vină, nu ca să afle omul motivele, ci pentru ca, 
spunându-le celorlalți, să-i facă mai înţelepţi. Dar, după cum spu- 
neam, atât de mult rău făcuse mai înainte neamul nostru, că era în 
primejdie să piară de pe fața pământului. 

Dar noi, care ne-am arătat nevrednici de pământ, am 
fost urcați astăzi în ceruri. Noi care nu eram vrednici nici de 
împărăţia cea de jos, am fost urcați la Împărăţia cea de sus, am 
trecut dincolo de ceruri și am luat tronul cel împărătesc. lar firea 
omenească, din pricina căreia Heruvimii păzeau Raiul, stă astăzi 
peste Heruvimi. 

- Dar cum s-a făcut lucrul acesta mare și minunat? Cum noi, 
cei care am păcătuit, noi, cei care ne-am arătat nevrednici de 
pământ, noi, cei care am căzut și din împărăţia cea de jos, cum noi, 
aceștia, am fost urcați la o atât de mare înălțime? Cum a luat sfârșit 
războiul? Cum a pierit mânia? Cum? 

- Acesta-i lucru minunat, că pacea s-a făcut nu datorită celor 
care Îl supăraseră pe nedrept pe Dumnezeu, ci datorită Celui 


15 Facerea 6, 7. 
+ Facerea 6, 13. 

supărat pe drept, Acela ne-a chemat la pace. „În locul lui Hristos vă 
rugăm, ca și cum Dumnezeu v-ar ruga prin noi.'4%2 

- Ce înțeles au aceste spuse? EI a fost ocărât și tot El Se roagă? 

- Da, pentru că este Dumnezeu și de asta Se roagă ca un Tată 
iubitor. Și iată ce se întâmplă! Mijlocitor nu este un om, nici un 
Înger, nici un Arhanghel, nici unul dintre slujitori, ci Fiul Celui la 
care Se roagă. 

- Și ce face Acest Mijlocitor? 

- 'Treabă de mijlocitor. Închipuie-ţi doi oameni care se urăsc 
între ei și nu vor să se împace; vine un altul, se pune la mijloc între 
ei și pune capăt vrăjmășiei. Tot așa a făcut și Hristos. Dumnezeu 
era mâniat pe noi, iar noi Îl uram pe Dumnezeu, pe Stăpânul cel 
iubitor de oameni. S-a așezat la mijloc și a împăcat cele două firi. 

- Şi cum S-a așezat la mijloc? 

- A primit El de la Tatăl pedeapsa ce ni se cuvenea nouă, a sufe- 
rit și pedeapsa de la Dumnezeu și ocările de la oameni. 

Vrei să vezi că le-a primit pe amândouă? „Hristos”, spune 
Scriptura, „ne-a răscumpărat din blestemul Legii, făcându-Se pen- 
tru noi blestem." Ai văzut cum a primit pedeapsa venită de sus, de 
la Dumnezeu. Vrei să vezi că a suferit și ocările cele venite de jos, de 
la oameni? „Ocările celor care Te ocărăsc pe Tine”, spune Scriptura, 
„au căzut asupra Mea "54 

Ai văzut cum a pus capăt vrajbei? Ai văzut că nu S-a oprit din a 
face, din a suferi și din a lucra totul până ce nu l-a adus pe dușman 
și pe vrăjmaș la Dumnezeu, până ce nu l-a făcut prieten? lar pricina 
tuturor acestor bunătăți este ziua de azi. A adus Stăpânului pârga 
firii noastre, așa cum a luat-o. Hristos a făcut ceea ce face un plugar 
cu ogoarele sale încărcate de spice. După cum acesta ia câteva spice, 
le face snop și le aduce lui Dumnezeu și prin aceste câteva spice bine- 
cuvântează tot lanul, tot așa și Hristos a făcut să fie binecuvântat tot 
neamul nostru prin acel singur trup al Lui, prin acea pârgă. 

- Dar pentru ce n-a adus toată firea? 

- Pentru că nu înseamnă că aduci pârgă dacă aduci întregul, 
ci dacă aduci puţin, iar prin acest puţin faci să se binecuvânteze 
întregul. 


+ 2 Corinteni 5, 20. 
% Galateni 3, 13. 
+5 Psalmul 68, 1. 

- Dar, dacă e vorba de pârgă, m-ar putea întreba cineva, atunci 
ar fi trebuit ca EI să fi adus pe cel dintâi om, căci pârga este ceea ce 
iese întâi, cele dintâi roade. 

- Nu-i pârgă, iubite, dacă aduci cel dintâi fruct, plăpând și slab, 
ci dacă aduci fructul cel ales! Cel dintâi om, primul fruct al omeni- 
rii, era vinovat de păcat, de aceea n-a fost adus, chiar dacă a fost cel 
dintâi. Trupul lui Hristos însă era lipsit de păcat; din această cauză 
a și fost adus, chiar dacă a fost mai târziu, căci aceasta-i pârgă. 


III 


Dar, ca să afli că nu-i pârgă rodul cel dintâi, ci rodul cel ales, 
cel desăvârșit, cel ajuns la înflorirea cuvenită, îţi voi aduce mărturia 
Scripturii. „Când vei intra”, spune Moise poporului, „în pământul 
făgăduinţei, pe care ţi-l dă ție Domnul Dumnezeul tău, și vei sădi 
în el pom care să facă rod bun de mâncare, trei ani să nu culegi 
rodul lui, iar în al patrulea an rodul lui va fi afierosit Domnului."%5 
Dacă ar fi fost pârgă cel dintâi fruct, fructul celui dintâi an de 
rodire, atunci ar fi trebuit ca pe acesta să-l dea Domnului. Dar așa, 
zice Scriptura, „trei ani să nu culegi rodul lui, ci să-l lași, pentru 
că pomul e fără putere, pentru că este slab, pentru că rodul este 
necopt. Dar rodul celui de-al patrulea an”, spune Scriptura, „va fi 
afierosit Domnului”. Uită-te la înțelepciunea legiuitorului. N-a 
îngăduit nici să mănânce în primii trei ani rodul pomului, ca să nu 
se ia rodul înaintea lui Dumnezeu, dar nici n-a îngăduit să-l aducă 
lui Dumnezeu, ca să nu fie adus Domnului rod necopt. „Lasă-l în 
pom”, spune Scriptura, „pentru că este cel dintâi rod. Nu-l aduce 
lui Dumnezeu, pentru că-i nevrednic de cinstea Celui care are să-l 
primească”. Vezi că pârgă nu este fructul cel dintâi, ci fructul cel 
ales, cel desăvârșit? 

Toate acestea le-am spus pentru trupul pe care l-a adus. A adus 
deci Tatălui pârga firii noastre. Și așa de mult S-a minunat Tatăl de 
acest dar, și din pricina vredniciei Celui ce l-a adus și din pricina 
neprihănirii darului adus, că L-a primit cu mâinile Lui, a pus alături 
de El darul și a zis: „Șezi de-a dreapta Mea”. 

- Cărei firi a zis Dumnezeu: „Șezi de-a dreapta Mea'? 


%55 Leviticul 19, 23-24. 
4% Psalmul 109, 1. 

- Aceleia care a auzit: „Pământ ești și în pământ te vei 
întoarce”47. 

- Dar nu era de ajuns că a depășit cerurile? Nu era de ajuns că 
stă cu îngerii? Nu era nespusă și această cinste? 

- Nu. Ci a depășit pe Îngeri, a lăsat în urmă pe Arhangheli, 
a trecut dincolo de Heruvimi, s-a suit mai sus de Serafimi, a tre- 
cut de Începătorii și nu s-a oprit până nu s-a așezat în tronul cel 
dumnezeiesc. 

Nu vezi câtă depărtare este de la cer la pământ? Dar, mai bine 
spus, să o luăm mai de jos. Nu vezi cât de mare este depărtarea de 
la iad la pământ? De la pământ la cer? De la cer la cerul cel mai de 
deasupra? De la acela până la Îngeri, până la Arhangheli, până la 
Puterile cele de sus, până la tronul cel împărătesc? Și Stăpânul a 
urcat firea noastră la toată această depărtare, la această înălțime. 
Uită-te unde stătea jos și unde a fost urcată! Nici nu se putea cobori 
mai jos de unde o coborâse omul, nici nu se poate urca mai sus de 
unde a urcat Domnul. Aceasta a vrut să arate Pavel prin cuvintele: 
„Cel care S-a pogorât este Acela care S-a și suit"4%58. 

- Și unde S-a pogorât? 

— „În cele mai de jos ale pământului”+* și S-a suit „mai presus 
de toate cerurile”4%. 

Află cine s-a urcat sau ce fire s-a urcat și cum era această fire 
înainte de urcare! Îmi place mult să vorbesc despre nimicnicia nea- 
mului nostru, ca să cunosc și mai bine cinstea dată nouă de iubirea 
de oameni a Stăpânului. Pământ și cenușă eram noi. Dar nu era aici 
vina, căci slăbiciunea era a firii. Am ajuns mai fără de minte decât cele 
lipsite de rațiune. „Omul s-a alăturat dobitoacelor celor fără de minte 
și s-a asemănat lor.'*: lar a ajunge asemenea animalelor înseamnă a 
fi mai rău decât animalele. A fi prin fire animal și a rămâne animal 
ţine de fire, dar e de vină voința dacă cei cinstiți cu rațiune ajung 
fără de judecată. Deci, când auzi că omul s-a asemănat animalelor 
celor lipsite de rațiune, să nu socotești că a vrut să arate că oamenii 
au ajuns asemenea animalelor celor lipsite de rațiune, ci a grăit așa 
pentru că voia să arate că sunt mai răi decât animalele. Am ajuns mai 


457 Facerea 3, 19. 
5 Efeseni 4, 10. 
% Efeseni 4, 9. 

răi și mai nesimțiți decât animalele. Și am căzut așa de jos nu din 
pricină că suntem oameni, ci din pricină că am ajuns mai nerecunos- 
cători decât animalele. Asta a arătat-o Isaia când a zis: „Boul a cunos- 
cut pe stăpânul său și măgarul ieslea domnului său, dar Israel nu 
M-a cunoscut”4*2. Dar să nu roșim de aceste cuvinte, căci „unde s-a 
înmulţit păcatul, acolo a prisosit harul'+%. Ai văzut că eram mai pre- 
jos decât dobitoacele? Vrei să vezi că am fost mai fără minte și decât 
păsările? „Turtureaua și rândunica, păsările țarinei, au cunoscut vre- 
murile ieșirii lor, dar poporul Meu n-a cunoscut judecățile Mele." 
lată că eram mai fără de minte decât măgarii și boii. lată că eram mai 
fără de minte și decât păsările, decât turtureaua și rândunica. Vrei să 
cunoști o altă nesimţire a noastră? Ne trimite să fim ucenici furni- 
cilor. Atât de mult am pierdut judecata cea firească! „Du-te, spune 
Scriptura, „la furnică și urmează căile ei!'*5 Am ajuns ucenici ai fur- 
nicilor, noi, cei făcuţi după chipul lui Dumnezeu. Dar nu-i de vină 
Cel care ne-a făcut, ci noi, care n-am rămas la chipul lui Dumnezeu. 
Dar pentru ce vorbesc de furnici? Am ajuns mai nesimţitori decât 
pietrele. Vrei să-ți dau și dovada asta? lat-o: „Ascultaţi voi, văi, și voi, 
temelii ale pământului! Că Domnul judecă pe poporul Lui'*%. 

- Cum? Doamne, Tu îi judeci pe oameni și chemi temeliile 
pământului? 

- Da, răspunde Domnul. Oamenii sunt mai nesimţitori decât 
temeliile pământului. 

Deci ce răutate mai mare cauţi, când am ajuns mai nesimțţiţi 
decât măgarii, mai fără de minte decât boii, mai nerecunoscători 
decât rândunica și turtureaua, mai nepricepuți decât furnicile, mai 
nesimțţitori decât pietrele, când suntem asemenea șerpilor? 

„Mânia lor”, spune Scriptura, „este după asemănarea șar- 
pelui”+%7; „venin de aspidă sub buzele lor”. Și pentru ce trebuie 
să vorbesc de nesimţirea animalelor, când vedem că am fost numiţi 
chiar „fii ai diavolului”? „Voi sunteţi fii ai diavolului.'+% 


+5 ]saia 1, 3. 

4% Romani 5, 20. 
4% Teremia 8, 7-8. 
5% Pildele 6, 6. 

IV 


Dar, cu toate că noi eram cei nesimțiți și nerecunoscători, cei 
fără de minte, cei mai nesimțţitori decât pietrele, cei mai de jos decât 
toţi, cei necinstiți, cei mai de nimic, — ce să spun, ce să grăiesc, cum 
să rostesc acest cuvânt? -, totuși firea noastră cea netrebnică, cea 
mai nepricepută decât toți, a ajuns astăzi mai presus de toți. Astăzi 
au primit Îngerii ceea ce de mult doreau. Astăzi au văzut Arhanghelii 
ceea ce de mult așteptau. Au văzut firea noastră strălucind ca ful- 
gerul pe tronul cel împărătesc, strălucind de slavă și frumuseţe 
nemuritoare. Asta doreau de mult Îngerii, asta pofteau de mult 
Arhanghelii. Îi depășea cinstea dată firii noastre, dar se bucurau și 
de bunătăţile noastre, căci se și întristau când eram pedepsiţi. Da, 
Heruvimii păzeau Raiul, dar se întristau. Și, după cum un slujbaș, 
când primește în închisoare pe un tovarășal său, îl păzeşte pe tovarăș 
pentru că a primit poruncă de la stăpân, dar se întristează de cele 
întâmplate din pricina dragostei ce-o are pentru tovarășul său, tot 
așa și Heruvimii: au primit poruncă să păzească Raiul, dar se întris- 
tau din pricina închisorii. Și, ca să afli că se întristau, îţi voi dovedi cu 
cele ce se petrec între oameni. Când vezi că oamenilor le este milă de 
oameni, să nu te mai îndoiești nici de Heruvimi. Acele Puteri sunt cu 
mult mai simţitoare și mai iubitoare ca oamenii. Pe care om drept nu 
l-a durut inima când erau pedepsiţi oamenii pe bună dreptate, după 
ce făcuseră mii și mii de păcate? Acesta-i lucru minunat, că pe oame- 
nii drepți îi durea inima de oameni, cu toate că știau păcatele lor, cu 
toate că vedeau că L-au supărat pe Stăpânul. Pe Moise îl durea inima 
pentru popor, chiar după ce acesta se închinase la idoli. De aceea a 
și spus: „Dacă le ierți lor păcatul, iartă-l; iar dacă nu, șterge-mă și pe 
mine din cartea pe care ai scris-o!'% 

- Ce e asta, Moise? Vezi necredinţa iudeilor și te doare inima 
pentru cei pedepsiţi? 

- Da, răspunde Moise, mă doare inima de ei, mă întristez și 
pentru că sunt pedepsiţi și pentru că au făcut păcate vrednice de o 
dreaptă pedeapsă. 

lezechiel, când a văzut că îngerul omoară poporul, a strigat 
tare, a jelit și a zis: „Vai, Doamne, Tu pierzi rămășiţa lui Israel?" 


17 Jeșirea 32, 32. 
+ lezechiel o, 8. 

leremia a spus: „Pedepsește-ne, Doamne, dar cu judecată, și nu 
cu mânie, ca să nu ne împuţinezi'+?. Moise, lezechiel și leremia 
s-au întristat, iar Puterile acelea n-au suferit nimic când vedeau 
suferințele noastre? Cum se poate spune asta? Că Puterile cele de 
sus au făcut ale lor cele ale noastre, află-o din bucuria pe care au 
arătat-o când au văzut că Stăpânul S-a împăcat cu noi. Dacă nu 
s-ar fi întristat mai înainte, apoi nici nu s-ar fi bucurat mai pe 
urmă. Că s-au bucurat, se vede din cele ce spune Hristos: „Bucurie 
va fi în cer și pe pământ pentru un păcătos care se pocăiește'?5. 
Dacă îngerii se bucură când văd pe un păcătos că se pocăiește, 
cum nu vor arăta cea mai mare bucurie astăzi, când văd că prin 
pârga firii noastre a fost dusă toată firea noastră în cer? Află însă 
și din altă parte bucuria popoarelor celor de sus pentru împăcarea 
lui Dumnezeu cu firea noastră. Când S-a născut Domnul nostru 
după trup, când au văzut că este deci împăcarea cu oamenii — căci 
nu S-ar fi coborât Domnul atât dacă n-ar fi fost vorba de împăca- 
re —, deci când Puterile cele de sus au văzut asta, au făcut cor pe 
pământ, strigau și ziceau: „Slavă întru cei de sus lui Dumnezeu și 
pe pământ pace, între oameni bunăvoire”+4. Și, ca să cunoşti că 
Îl slăvesc pe Dumnezeu pentru că pământul a primit bunătăţile, 
a adăugat și pricina, spunând: „Pe pământ pace, între oameni 
bunăvoire”, adică între cei care erau dușmani neîmpăcațţi, între 
cei nerecunoscători. Ai văzut cum slăvesc îngerii pe Dumnezeu 
pentru bunătăţile altora, dar, mai bine spus, pentru bunătăţile 
lor? Căci bunătăţile noastre le socotesc ale lor. 

Vrei să vezi că îngerii se bucurau și săltau că aveau să vadă pe 
Hristos înălțându-Se? Ascultă-L pe Hristos, că spune că îngerii se 
suiau și se coborau mereu. lar asta o fac numai aceia care doresc să 
vadă ceva nemaivăzut. 

- Și de unde știm că îngerii se suiau și se coborau? 

— Ascultă-L pe EI, că spune: „De acum veţi vedea cerurile des- 
chise și pe îngerii lui Dumnezeu suindu-se și coborându-se peste 
Fiul Omului”. Așa e obiceiul celor care iubesc. Nu așteaptă soro- 
cul, ci prin dorinţă o iau înaintea sorocului. De asta se coborau, că 
erau grăbiţi să vadă acea nouă și nemaivăzută priveliște, să vadă 


+2 Jeremia 10, 24. 
+3 Luca 15, 7. 
+4 Luca 2, 14. 

pe om în cer. De asta erau pretutindeni îngeri: și când S-a născut, 
și când a înviat, și astăzi, când S-a înălțat. Căci zice Scriptura: 
„lată doi îngeri în veșminte albe” - prin chipul veșmântului arătau 
bucuria - „care au zis ucenicilor: «Bărbaţi galileeni, ce staţi? Acest 
lisus, Care S-a înălțat de la voi la cer, așa va veni, precum L-aţi 
văzut mergând la cer»"4%. 


V 


Acum fiți cu mare luare-aminte. 

- Darpentru ce îngerii grăiesc așa? Oare ucenicii n-aveau ochi? 
Oare nu vedeau ce se petrece? Oare n-a spus evanghelistul că S-a 
înălțat în văzul lor? Pentru ce, dar, au mai venit îngerii ca să-i înveţe 
că S-a înălțat la cer? 

- Pentru două motive. Unul, pentru că ucenicii se întristau 
totdeauna când se despărțeau de Hristos. Că se întristau, o știm 
din cuvintele lui Hristos. Ascultă ce le spune: „Nimeni dintre voi 
nu Mă întreabă: «Unde Te duci?» Dar, pentru că am spus aces- 
tea, întristarea a umplut inima voastră”+7. Dacă ne e greu să ne 
despărțim de prietenii și rudele noastre, cum oare să nu se fi 
întristat ucenicii când au văzut că se despart de Mântuitorul, de 
Dascălul cel purtător de grijă, cel iubitor de oameni, cel blând, cel 
bun? Cum nu s-ar fi mâhnit? Îngerii au stat deci ca să-i mângâie 
pe ucenici de durerea pricinuită de înălțarea Lui cu venirea Lui 
din nou. „Acest lisus”, spune îngerul, „care S-a înălțat de la voi la 
cer, așa va veni. V-aţi întristat”, le spune, „că S-a înălțat? Dar nu vă 
mai întristați! Va veni iarăși”. Ca să nu facă ucenicii ceea ce a făcut 
Elisei când a văzut că se înalță dascălul lui, sfâșiindu-și haina+%, 
- că nici nu avea pe cineva lângă el care să-i spună că Ilie va veni 
iarăși —, deci, ca să nu facă și ei ceea ce a făcut Elisei, de aceea au 
venit îngerii, ca să le mângâie tristețea. Aceasta este cea dintâi 
cauză a venirii îngerilor. A doua cauză, nu mai mică decât cea 
dintâi, este aceea pentru care îngerul a adăugat cuvintele: „Care 
S-a înălțat”. 

- Care este, dar, cauza aceasta? 


45 Faptele 1, 10-u. 

- Înălțarea la cer. Distanţa era mare și puterea privirii noas- 
tre nu este în stare să urmărească un trup care se înalță până la 
ceruri. După cum o pasăre care zboară în înălțime se ascunde pri- 
virii noastre cu atât mai mult cu cât se înalță mai sus, tot astfel și 
trupul acela, cu cât se înălța mai sus, cu atât mai mult se ascun- 
dea, din pricină că slăbiciunea ochilor nu-l putea urmări până la o 
distanţă așa de mare. Deci îngerii au stat ca să-i învețe pe ucenici 
despre înălțarea la cer, ca nu cumva să creadă că S-a înălțat la cer ca 
Ilie. Dar, pentru că S-a înălțat cu adevărat la ceruri, de aceea îngerii 
au spus: „Cel care S-a înălțat de la voi la cer”. Îngerii n-au adăugat 
aceste cuvinte fără rost. Ilie s-a înălțat la cer, deși era rob; lisus S-a 
înălțat la cer, căci era Stăpân. Ilie în căruță de foc; lisus pe nor. 
Când trebuia să îl cheme pe rob, a fost trimisă o căruță; dar, când 
trebuia să fie chemat Fiul, a fost trimis tron împărătesc. Dar nu 
numai tron împărătesc, ci chiar tronul cel părintesc. Că și despre 
Tatăl a spus Isaia: „lată, Domnul stă pe nor ușor”*9. Așadar, pentru 
că Tatăl stă pe nor, pentru aceea a trimis și Fiului norul. Ilie, când 
s-a înălțat, a lăsat cojocul pe Elisei; iar când lisus S-a înălțat, a lăsat 
peste ucenici daruri; n-a făcut numai un proroc, ci mii de Elisei; 
dar, mai bine spus, cu mult mai mari și mai străluciți decât Elisei. 

Să ne ridicăm, dar, iubiţilor, și să ne uităm la venirea aceea din 
nou! Căci și Pavel spune: „Însuși Domnul Se va pogori din cer întru 
poruncă, la glasul arhanghelului, iar noi, cei vii, vom fi răpiți în 
nori, întru întâmpinarea Domnului în văzduh, dar nu toți”*. Nu 
vom fi răpiți toţi, ci unii vor rămâne, iar alții vor fi răpiți. Ascultă, 
că ospune Însuși Hristos: „Atunci, de se vor găsi două măcinând la 
moară, una se va lua și alta se va lăsa; și, de vor fi doi pe un pat, unul 
se va lua și altul se va lăsa”. 

- Ce vor să spună cuvintele acestea enigmatice? 

- Prin „moară” ne-a arătat pe toţi cei săraci și necăjiţi, iar prin 
„pat” și „odihnă', pe cei bogați și puternici. Și, pentru că a voit să 
arate că unii săraci se vor mântui, iar alții vor pieri, a spus că din 
cele care vor fi la moară una se va lua și alta se va lăsa, iar din cei 
care vor fi în pat unul se va lua și altul se va lăsa; prin aceasta arată 
că păcătoșii vor rămâne aici și vor aștepta pedeapsa, pe când drepții 


479 Isaia 19, 1. 
45 Tesaloniceni 4, 15-16. 


4% Luca 17, 34-35. 

vor fi răpiți în nori. După cum la intrarea unui împărat în oraș dre- 
gătorii și căpeteniile care au multă considerație față de împărat îi 
ies întru întâmpinare la porțile orașului, iar osândiţii și vinovaţii 
sunt păziți în oraș, așteptând acolo hotărârea împăratului, tot așa 
și la venirea Domnului, cei care sunt drepți Îl vor întâmpina în văz- 
duh, iar osândiții și cei care se știu în cuget cu multe păcate Îl vor 
aștepta aici pe Judecător. Atunci vom fi răpiți și noi. N-am spus 
„noi” ca să mă număr și pe mine în numărul celor răpiți! Nu sunt 
atât de nerușinat și lipsit de judecată ca să nu-mi cunosc păcatele 
mele. Că, de nu m-aș teme că tulbur bucuria sărbătorii de astăzi, aș 
plânge cu amar la pomenirea acestor cuvinte, căci îmi vin în minte 
păcatele mele. Deci, pentru că nu vreau să stric veselia sărbătorii 
de astăzi, voi sfârși aici cuvântul meu, ca să las în sufletul vostru o 
amintire veselă și plăcută a acestei sărbători; ca nici bogatul să nu 
se bucure din pricina bogăției lui și nici săracul să nu se socotească 
nefericit din pricina sărăciei lui, ci fiecare să se bucure sau să se 
întristeze după cele ce are pe conștiință. 

Nici bogatul nu este fericit, nici săracul nenorocit, ci fericit, și 
de trei ori fericit este acela care va fi învrednicit de răpirea în nori, 
de-ar fi el cel mai sărac dintre toţi săracii pământului; după cum 
nenorocit, și de trei ori nenorocit, este acela care nu va avea parte 
de răpirea în nori, de-ar fi el cel mai bogat om. De aceea spun ca 
noi, cei plini de păcate, să ne plângem pe noi înșine, iar cei care fac 
fapte bune să aibă încredere toți. Dar, mai bine spus, nu numai să 
aibă încredere, ci să se și întărească. Dar nici ceilalți, cei cu păcate, 
să nu mai plângă, ci să se schimbe. Căci poate și cel cu păcate să 
părăsească păcatul și să se întoarcă la virtute, poate și el să ajungă 
la fel cu cei care dintru început au făcut fapte bune. Să ne sârguim, 
dar, să facem și noi asta. Cei care se știu că fac fapte bune să rămână 
în dreapta lor credință, înmulțindu-și mereu buna lor agoniseală și 
adăugând-o la îndrăzneala de mai înainte, iar noi ceilalți, cei fără 
îndrăzneală, care ne știm pe cuget cu multe păcate, să ne schim- 
băm, ca, ajungând și noi la îndrăzneala acelora, să-L primim cu 
toții îndeobște, cu slava cuvenită, pe Împăratul îngerilor și să ne 
bucurăm de veselia aceea fericită în Hristos lisus, Domnul nostru, 
Căruia [fie-1] slava și puterea, împreună cu Tatăl și cu Sfântul Duh, 
acum și pururea și în vecii vecilor. Amin. 


Cuvântare la Înălțarea Domnului nostru 
lisus Hristos 


Bogăţie, vistierie și izvoare de viaţă veșnică ne sunt nouă fap- 
tele Mântuitorului. Doresc să le spun, mă grăbesc să le predic, 
dar nu pot să le grăiesc după vrednicie. Sunt stăpânit de dor, dar 
îmi mărturisesc neputința. De aceea, alerg ca să-mi găsesc izbă- 
vire la cuvintele prorocului, ca la un port ferit de valuri: „Cine va 
grăi puterile Domnului, cine va face auzite toate laudele Lui?"4% 
Dacă acest mare proroc, căruia Dumnezeu i-a făcut cunoscute tai- 
nele și ascunzișurile înțelepciunii Lui, cel care a fost învrednicit să 
fie numit „tatăl lui Hristos”, fericitul David, marele între proroci, 
slăvitul între împărați, prietenul lui Dumnezeu, a cărui inimă era 
prețuită de Dumnezeu - căci Însuși Dumnezeu a spus: „Am găsit 
pe David, fiul lui lesei, bărbat după inima Mea”+4 -, deci, dacă unul 
ca acesta spunea când se uita la măreţia cunoștinței de Dumnezeu: 
„Minunată este știința Ta, mai presus de mine; este înaltă și nu 
o pot ajunge”45, dacă prorocul este neputincios când se uită la 
măreția puterii lui Dumnezeu, dacă Pavel, teologul și trâmbița cea 
cerească, strigă: „O, adâncul bogăției și al înțelepciunii și al științei 
lui Dumnezeu! Cât sunt de nepătrunse judecăţile Lui și de negă- 
sit urma căilor Lui!"4%%, dacă limbile prorocilor și ale Apostolilor au 
revărsat atâtea izvoare prin care s-a umplut tot pământul de știința 
lui Dumnezeu, ca să-l acopere cum acoperă apa multă mările, dacă 
atât de mari râuri curgătoare, care au dat naștere la oceanul bunei 
credințe, își mărturisesc înfrângerea, ca să arate puterea Celui pre- 
dicat, unde se va mai vedea picătura cuvântului meu cel foarte 
scurt, când îmi stă în față noian așa de mare de înțelepciune? 

Dar nu trebuie să-mi amorțească glasul pentru că văd cât de 
mare este teologia, ci să îndrăznesc să mă apropii de învățătura 


4% PG 52, 775-792. Codicele Regius "189 are acest titlu: Omilie la necredința lui Toma și la 
Înălțarea Domnului nostru lisus Hristos, adevăratul Dumnezeu. 

45% Psalmul 105, 2. 

184 Faptele 13, 22; 1 Regi 16, 22. 

485 Psalmul 138, 6. 

45 Romani u, 33. 

cea dumnezeiască, pentru că mă uit la gândul lui Dumnezeu. 
Că Dumnezeu nu răsplătește după vrednicia celor spuse, ci după 
dorința celor care predică și după dragostea celor care ascultă. Și, 
după cum părinţii cei iubitori, când văd pe copiii lor că gângăvesc și 
pocesc cuvintele, nu se uită la graiul lor nedesăvârșit, ci la dorința 
lor de a grăi, și le e mai plăcută gângurirea copiilor decât vorbi- 
rea frumoasă a oratorilor și gândirea înaltă a filosofilor, tot așa și 
Dumnezeu nu Se uită la limba mea, care gângăvește despre teo- 
logie, ci la dorinţa și la dragostea mea, că predic cu credinţă și-L 
proslăvesc cu dragoste. Limba omenească nu poate grăi limpede, 
ci, oricâte grăim despre Dumnezeu, le grăim gângăvind. De ce? 
Pentru că și Pavel strigă: „Pentru că în parte cunoaștem și în parte 
prorocim'%85. Dar, chiar dacă gângăvesc, totuși Dumnezeu mi-a 
încredinţat predica păcii. De asta strigă Isaia: „Și limbile celor care 
gângăvesc vor învăţa să grăiască pace'4%, 

Haide, dar, să gângăvesc puţin Tatălui și Stăpânului nostru de 
obște, Cel care a binevoit să le spună ucenicilor Lui: „Fiilor”4! Iar 
dacă ne numește „fii, atunci îi suferă pe fiii cei care gângăvesc. Și, 
pentru că a spus că Se înalță la ceruri, iar înălțarea Lui cea mult 
cântată a fost predicată, de aceea harul nu este oprit de timp și nici 
teologia nu este mărginită la zile+. 


II 


Fiindcă, atunci când am voit să ne suim în Muntele Măslinilor+%, 
am fost împiedicaţi, cum știe Hristos, — noi ne-am pus în gând, dar 
am fost împiedicaţi de vremea rea și de numărul mare de oameni 
(spun asta ca să pun capăt vorbelor rele ale acelora care vor să mă 


157 Construcţia „predic cu credință și-L proslăvesc cu dragoste” pare să exprime o încredere 
în sine mai puțin obișnuită în limbajul Sfântului loan Gură de Aur. Să se compare însă cu 
sfârșitul de la cuvântul precedent la Înălțarea Domnului, unde Sfântul loan spune că este 
plin de păcate, apoi cu discursul lui când a fost făcut preot. 

4% 1 Corinteni 13, 9, 

159 Isaia 32, 4. 

1% Joan 13, 33. 

2 Aceste cuvinte arată că Sfântul loan nu vorbește în ziua Înălţării, ci în altă zi. 

Lângă Constantinopol era, de asemenea, un munte numit Eleon (cf. Sinaxarul Sfântu- 
lui Zotic, 31 decembrie). Sfântul loan Gură de Aur n-a rostit nicio predică în Ierusalim. Se 
mai poate să fie și o expresie figurată: „Să ne suim în Muntele Măslinilor”, autorul cuvân- 
tării referindu-se la prăznuirea Înălţării. 

învinuiască pe degeaba) -, pentru că atunci am văzut că am grăit 
prea mult, am pus îndată sfârșit cuvântului, ca să nu încarc prea 
mult mintea voastră cu mulțimea spuselor mele, de aceea îmi 
împlinesc astăzi datoria de atunci. Legea îngăduia ca acela care 
n-a putut sărbători Paștile în luna cea dintâi să-și îndeplinească 
această datorie în luna a doua+%. Trebuie să știți că nu-i mărginit 
nici de timp, nici de zile cuvântul lui Dumnezeu, ci în orice zi se 
poate vorbi și despre Cruce, și despre Pătimiri, și despre Înviere, și 
despre Înălțare, și despre a doua Venire. 


III 


Voi căuta să ajungem la făgăduinţa făcută după ce voi vorbi 
pe scurt despre cuvintele dumnezeiești citite astăzi, pe care le voi 
scoate din izvoarele evanghelice. 

„Fiind seară, în ziua aceea, întâia a săptămânii, și ușile fiind 
încuiate, unde erau ucenicii adunaţi, a venit lisus."494 

După ce Mântuitorul ne-a agonisit Învierea, Se arăta rar. Se 
arăta ucenicilor în celelalte zile de peste săptămână sau duminica. 
După cum Domnul Se ducea în fiecare sâmbătă în sinagogă, ca să 
îndeplinească Legea, tot așa, după ce a agonisit Învierea și a adus 
lumii arvuna, căuta să Se arate duminica, în una din sâmbete, ca să 
pună temelia Sfintei Duminici. Sâmbetele luaseră sfârșit și au luat 
început zilele Domnului, adică ale Învierii, după cum vă amintiţi 
din cele spuse de mine nu de multă vreme. 

- Pentru ce fericitul Matei, scriind „sâmbăta”, dar punând înce- 
putul Sfintelor Duminici, scria: „Târziu, sâmbăta"? 

- Pentru că era târziu și seara celor dintâi sâmbete, „când se 
lumina spre ziua întâi a sâmbetelor”**. 

Hristos, după Înviere, S-a arătat în ziua întâi a sâmbetelor, chiar 
în ziua Sfintei Sărbători a Învierii. „Ușile fiind încuiate, unde erau 
ucenicii adunaţi de frica iudeilor, a venit lisus și a stat în mijloc"+7 
Așadar, acolo unde frica este mare, acolo vine Cel care alungă frica; 
acolo unde furtuna e puternică, acolo Hristos aduce vreme bună; 


13 Cf. Nurmnerii 9, 10-11. 
1% Joan 20, 19. 
19% Matei 28, 1. 
19% Matei 28, 1. 
497 loan 20, 19. 

acolo unde Hristos vede învălurată corabia dreptei credințe, acolo 
aduce știința cârmuirii corabiei. Hristos potolește furtuna, duce 
corabia în ape liniștite și aduce leacul pentru puternica patimă a 
fricii. „A stat în mijloc.” 

- Și ce a spus? 

- „Pace vouă!” Să nu se răzvrătească sufletul vostru, să nu 
se tulbure mintea voastră, să nu fiți chinuiţi de gânduri de frică! 
„Pace vouă!” Pacea pune capăt războiului, alungă frica, izgonește 
vrăjmășia. „Pacevouă!” De multe ori pacea a fost dată de Dumnezeu 
oamenilor. Dar n-a fost dată cu mâna Sa de Stăpân, ci prin îngeri, 
prin proroci, prin drepți. Numai Mântuitorul, prin arătarea Sa, a 
dat pacea. A fost dată pace lui Daniel, dar prin îngeri. S-a arătat lui 
Daniel îngerul și i-a zis: „Pace ţie, bărbatul doririlor, întărește-te 
şi te îmbărbătează, Domnul este cu tine!”% Îngerul i s-a arătat 
și lui Ghedeon și i-a spus: „Pace ție”. Îngerii deci au dat pacea, 
dar niciodată Stăpânul îngerilor. Prin îngeri a trimis pacea, dar 
Și-a păstrat pentru El pacea evanghelică. Prorocii, deși au primit 
adeseori de la îngeri pacea, totuși însetau să primească pacea 
chiar din mâna Stăpânului. De aceea și striga Isaia: „«Doamne 
Dumnezeule, pace dă-ne nouă!»5 Nu prin alţii, ci prin Tine 
Însuţi, pace dă-ne nouă!” 

lată acum răspunsul la această rugăminte: „Pacea Mea o dau 
vouă'5*. 

„Și, aceasta zicând, le-a arătat lor mâinile și coasta Sa.5* După 
cum un general, după ce se întoarce din război împodobit cu răni 
purtătoare de biruinţă, nu se rușinează de răni, căci ele sunt mai 
strălucitoare decât cununile, tot așa și Mântuitorul, după ce a pri- 
mit răni pentru adevăr și pentru neamul cel de obște, nu ascunde 
pătimirile, ci le descoperă, ca să-Și arate biruința Lui. A arătat mâi- 
nile în care era semnul cuielor, a arătat și coasta din care ne-a izvo- 
rât nouă izvorul Tainelor. A arătat mâinile ca să-i încredințeze de 
Înviere, ca să-i încredinţeze pe cei care se îndoiau că a înviat cu 
adevărat Cel care a pătimit, că a înviat cu adevărat trupul care a 
murit și a fost îngropat. 


1% Daniel 10, 19. 

1% Judecătorii 6, 23. 
5% Isaia 26, 12. 

5 Joan 14, 27. 

52 Joan 20, 20. 

IV 


„Și s-au bucurat ucenicii văzând pe Domnul.'5* A fost dată 
pacea, s-a terminat frica, a înflorit harul. 

„Și le-a zis lor iarăși: „Pace vouă!'5%4 

- Pentru ce „iarăși”? 

- Pentru că Domnul înmulțește și binecuvântările acolo unde 
voiește să așeze temeinic harul. După cum a făcut cu Avraam 
când i-a spus: „Binecuvântând te voi binecuvânta și înmulțind voi 
înmulți”5s5, tot așa și acum dă pace după pace celor de aproape și 
celor de departe. 

„Precum M-a trimis pe Mine Tatăl, vă trimit și Eu pe voi5% 
Luaţi aminte, vă rog, la aceste cuvinte! Vezi că rânduiala aceasta o 
face ca și cum ar face-o un om! N-a spus: „Precum M-a născut pe 
Mine Tatăl”, căci trimiterea arată o lucrare omenească. Unde este 
numai firea, predică pe Tatăl și pe Fiul. „Precum M-a trimis.” 

- Dar cum Te-a trimis? Luaţi aminte, vă rog! Ai fost trimis, 
Doamne, din cer! Cum, dar, trimiți așa cum Te-a trimis Iatăl? 

- Când spun: „Precum M-a trimis pe Mine Iatăl, vă trimit și 
Eu pe voi”, răspunde Domnul, nu vorbesc de felul trimiterii, ci de 
puterea de a trimite. Eu am fost trimis să pătimesc pentru lume. Vă 
trimit pe voi ca să încununez lumea cu pătimirile voastre. 

Și, pentru că firea cea muritoare nu putea să se asemene cu 
Stăpânul, de aceea evanghelistul spune: „Și, aceasta zicând, a suflat 
și le-a zis: «Luaţi Duh Sfânt». 

- Pentru ce a suflat Mântuitorul peste Apostoli chiar în ziua 
Învierii? Oare nu putea să dea Duh Sfânt fără să sufle peste ei? 

- lată de ce: când a făcut pe cel dintâi om, „a suflat în faţa lui și 
s-a făcut om cu suflet viu”5*; dar omul, din pricina călcării porun- 
cii, a pierdut harul dat prin suflarea în față; pierzând puterea cea 
făcătoare de viaţă, s-a desfăcut în pământ și trupul lui, făcut de 
Dumnezeu, s-a stins în mormânt. Domnul, dar, ca să reînnoiască 
plăsmuirea Sa și să dea darul cel vechi, a suflat în fața Apostolilor 


5% [oan 20, 20. 
5% loan 20, 21. 

5% Facerea 22, 17. 
5% Joan 20, 21. 

5%7 Joan 20, 22, 
5% Facerea 2, 7. 

şi a dat plăsmuirii Sale puterea aceea veche și de viață făcătoare. 
Totodată, a împlinit și cele spuse mai înainte de proroci. Fericitul 
proroc Naum, știind mai dinainte că Mântuitorul, după Învierea Sa 
din morţi, are să sufle peste Sfinţii Apostoli și are să-i umple de har 
dumnezeiesc, dă mărturie înaintea poporului, zicând: „Serbează, 
luda, sărbătorile tale, plinește înaintea lui Dumnezeu făgăduinţele 
tale, ca să nu se adauge, încă să vină la învechire! S-a terminat, a 
pierit. Căci a înviat din pământ cel care suflă în faţa ta și te scoate 
din necaz"5%. 

Atunci a zis: „Pace vouă! Și, aceasta zicând, a suflat și le-a zis 
lor: «Luaţi Duh Sfânt»"5:*. Domnul a văzut că firea omenească se 
încovoaie în fața durerilor, că din pricina slăbiciunii ei fuge de lupte; 
de aceea a împlinit ceea ce-i lipsea, prin puterea Duhului, pentru ca 
să întărească firea cea căzută prin slăbiciunea noastră. Prin harul 
cel dumnezeiesc a întărit-o ca și cu un fier, ca să primească de la 
har ceea ce nu avea din fire și ca să se apropie de lupte întărită cu 
puterea Duhului. 

„Luaţi Duh Sfânt. Precum M-a trimis pe Mine Tatăl, vă trimit 
și Eu pe voi." 

Dar tu, Doamne, ai mers ca un Stăpân! Ai văzut pe păcătoși 
și i-ai miluit. Ai iertat păcatele noastre. Harul era mai mare. Noi 
cădem în adâncul păcatelor. Cei păcătoși sunt mulţi; e nevoie de 
multă iubire de oameni, de mult har. Nu avem atâta putere! Cum 
putem fi trimiși așa cum ai fost trimis Tu? 

De aceea, ca să se împlinească spusa Sa: „După cum M-a trimis 
pe Mine Tatăl, vă trimit și Eu pe voi, Domnul a zis Apostolilor: 
„Cărora veţi ierta păcatele, se vor ierta lor, cărora le veţi ține, vor fi 
ţinute'>=. Mântuitorul le-a dat Apostolilor puterea pe care o avea 
El. După cum unei căpetenii nu i se poate încredința conducerea 
unui popor până ce nu ia de la împărat și puterea de a pedepsi și 
a osândi la moarte, tot așa și Mântuitorul, când a fost să-i pună 
pe Apostoli căpetenii ale lumii, le-a dat puterea de a pedepsi și a 
ierta prin cuvintele: „Cărora veţi ierta păcatele, se vor ierta, cărora 
le veţi ține, ținute vor fi”. Este cu neputinţă să suferi cu bărbăţie 
mucenicia, sau să predici cu râvnă, sau să faci o faptă mare și greu 


5% Naum 2, 1. 
** Joan 20, 21-22, 
5 loan 20, 21-22. 
5 Joan 20, 23. 

de săvârșit, dacă puterea Duhului Sfânt nu întărește curajul muce- 
nicului. Altfel nu poate fi cineva mucenic. lar mucenic numesc aici 
nu numai pe cel care a sfârșit prin suferințe pentru Hristos, ci și 
pe cel care Îl mărturisește pe Hristos prin cuvântul harului. Orice 
predicator al adevărului este mucenic al lui Dumnezeu:5. De asta 
spune Evanghelia despre loan Botezătorul: „Și a mărturisit loan 
despre adevăr, zicând: «Acesta este Hristos»'5:4. Este mucenic nu 
prin suferinţă, ci prin grai. Nu este cu putinţă să fii mucenic, martor 
al cuvântului dumnezeiesc, dacă nu ești întărit de Sfântul Duh. De 
aceea a și spus Mântuitorul Apostolilor: „«Iar voi rămâneţi în ceta- 
tea lerusalimului, până ce vă veți îmbrăca cu putere de sus»55, și 
veţi lua puterea când Se va pogori Sfântul Duh. Dacă nu veţi primi 
această putere, nu veți putea fi martori”. 


V 


„lar Toma, unul din cei doisprezece, care se zice «Geamăn», nu 
era cu ei.'5* 

A fost rânduiala lui Hristos ca să lipsească Toma, pentru ca 
îndoiala lui să facă și mai vădită Învierea. Dacă Toma n-ar fi lipsit 
și nu s-ar fi îndoit de Înviere, Mântuitorul n-ar fi risipit îndoiala și 
minunea Învierii ar fi smintit încă pe mulți. Dar îndoiala lui Toma 
a ajuns leac pentru toți îndoielnicii. 

Când a venit Toma, ceilalți ucenici i-au spus: „Am văzut pe 
Domnul!'57 Ei se lăudau cu ce văzuseră, iar el, stăpânit de neîncre- 
dere, dar nu de necredinţă (atât de puternică este îndoiala), dorea 
să se încredințeze. De aceea n-a zis: „Nu-i cu putinţă asta”. Fiţi cu 
mare luare-aminte la cuvintele mele! Toma n-a tăgăduit Învierea, 
n-a spus: „Grăiţi lucruri care sunt cu neputinţă de înfăptuit. Îmi 
vestiți un lucru ce nu se poate”, ci a căutat să se încredințeze de 


53 Ca să poată da cineva o astfel de definiție, trebuie întâi să trăiască într-o epocă de pace 
religioasă, apoi să trăiască într-o epocă depărtată de epoca prigoanelor. Numai așa se 
explică ridicarea predicii la rangul de mucenicie. Nu mai poate fi cununa prin sânge; 
ajunge mucenic prin predică. O astfel de situaţie nu era încă pe vremea Sfântului loan 
Gură de Aur. Persecuţiile mari erau apropiate în timp. Un om care trăia în astfel de vre- 
muri nu minimaliza mucenicia prin sânge, ci doar o înălța și pe cea prin cuvânt. 

>+1 loan 1, 34. 

55 Luca 24, 49. 

5 Joan 20, 24. 

57 Joan 20, 25. 

Înviere, zicând: „De nu voi vedea și eu în mâinile Lui semnul cuie- 
lor, de nu voi pune mâna mea în coasta Lui, nu voi crede”. 

„ȘI, după opt zile ..."59 

Vezi că a venit în cealaltă duminică. De la o duminică la alta 
sunt opt zile. 

„Și, după opt zile de la Înviere, a venit iarăși lisus, ușile fiind 
încuiate, a stat în mijloc și a zis: «Pace vouă!»"5 

Pentru că și duminica cealaltă Domnul spusese de două ori: 
„Pace vouă!'52, acum spune o singură dată, ca întreg darul păcii să 
fie de la Sfânta Treime. 

„Pace vouă!” Apoi i-a zis lui Toma: „Adu degetul tău încoace!” 

Uită-te, te rog! Mântuitorul nu așteaptă să afle de la ucenici de 
îndoiala lui Toma. N-a fost mai întâi înștiințat și apoi a învățat; ci, 
ca să-l convingă pe Toma că era de față chiar când nu era văzut și ca 
să-l facă să-și cerceteze singur îndoiala, îi spune: „Adu degetul tău 
încoace, după cum ai spus, și vezi mâinile Mele și adu mâna ta și o 
pune în coasta Mea și nu fi necredincios, ci credincios! Domnul 
arată că nu-i credincios cel care caută să se încredinţeze, ci cel care 
slujește credinţei este credincios. A pipăi coasta lui Hristos și sem- 
nele cuielor este la fel cu a întreba: „Cum S-a născut?” Dar, mai bine 
spus, nu-i la fel. Unul caută să vadă în trup semnele cuielor, semne 
care se pot vedea și se pot pipăi; dorește să vadă un lucru care a 
fost și pe care-l știa mai dinainte. Dar tu, care cauţi să vezi o fire ce 
nu se poate vedea, o ființă mai presus de înțelegere, o naștere mai 
presus de cuvânt, tu care cauţi să vezi pe Cel care a născut, Care-i 
mai presus de cuvânt, să vezi pe Cel născut, Care-i mai presus de 
minte, tu nu păcătuiești oare mai rău? Oare nu ești mai rău decât 
un necredincios? Dacă fericitul "Toma, care a căutat să pipăie coasta 
lui Hristos, a auzit: „Nu fi necredincios, ci credincios!” tu, care cer- 
cetezi firea cea netrupească, puterea cea mai presus de înţelegere, 
tu nu vei auzi oare, cu mult mai mult, aceste cuvinte: „Nu fi necre- 
dincios, ci credincios”? 

Totuși să mulțumim bunătăţii și îngăduinței lui Dumnezeu 
că degetul lui Toma a ajuns condeiul dreptei credințe, care a rupt 


5: Joan 20, 25. 
59 Joan 20, 26. 
> Joan 20, 26. 
5 Joan 20, 19, 21. 
5 Joan 20, 27. 

laţurile ereticilor și a astupat gurile celor care îndrăznesc să spună 
că Domnul în aparenţă S-a îmbrăcat cu trup și în aparenţă a murit. 
Degetul lui Toma a pus capăt îndoielii ereticilor, ca și degetul acela 
faţă de care n-au avut nicio putere magii egipteni, zicând: „Degetul 
lui Dumnezeu este acesta”58. 

Ar fi trebuit atunci să i se spună Sfântului Toma cu încredere 
cuvintele lui David: „În ziua necazului meu pe Dumnezeu L-am 
căutat”*4, și, pentru că L-a căutat cu mâinile, ar fi trebuit să i se 
spună și cele spuse mai departe de David: „Mâinile mele chiar și 
noaptea stau întinse înaintea Lui și nu am slăbit'5%. 

„Nu fi necredincios, ci credincios! 

Toma, din semnele cuielor, L-a văzut pe Cel care a pătimit, iar 
din cea mai dinainte-cunoaștere L-a numit „Dumnezeu', zicând: 
„Domnul meu și Dumnezeul meu”. 


VI 


Să audă ereticii! Dacă Fiul nu vrea să primească această 
numire, dacă nu este de aceeași cinste cu Tatăl, pentru ce n-a 
îndepărtat această covârșitoare cinste? Auzise de la unul: 
„Învăţătorule bun” și i-a spus: „Pentru ce Mă numești bun? 
Nimeni nu este bun decât numai Unul Dumnezeu”. A grăit 
așa, deși numele „bun” îl întrebuințăm și pentru noi, oamenii. 
Dacă Domnul n-a primit să audă să 1 se spună „bun, atunci, așa 
precum socotești tu, ereticule, ar fi trebuit cu mult mai mult să 
nu primească să audă să 1 se spună „Dumnezeu și Domn. 1 se 
spusese: „Învăţătorule bun”, și spusese: „Pentru ce Mă numești 
bun?”; acum ] s-a spus: „Domnul meu și Dumnezeul meu”, și n-a 
spus: „Pentru ce Mă numești Domn și Dumnezeu?” Dar atunci, 
pentru că glasul era nevrednic de El (că n-a spus: „Bunule 
Doamne”, ci: „Învăţătorule bun”), a respins ceea ce era mic și a 
primit ceea ce era slăvit. Acum l-a mustrat pe Toma că a spus asta 
mai târziu. Nu l-a mustrat pe Toma că a spus: „Domnul meu”, ci 
pentru că a spus asta mai târziu. 


5 Jeșirea 8, 19. 
s:+ Psalmul 76, 2. 
s5 Psalmul 76, 2. 
55 Matei 19, 16-17. 

„Așadar, pentru că M-ai văzut, ai crezut. Fericiţi cei care n-au 
văzut și au crezut. Unul a fost ţinut de rău, și noi toţi am fost 
fericiți. Fericirea aceasta a trecut la noi toţi și la cei care vor fi după 
noi. Am ajuns părtași acestei mari și slăvite fericiri, pentru că pri- 
mim cu credință minunile, deși nu le-am văzut cu ochii. 


VII 


Dar, de la faptele acestea pe care vi le-am istorisit pe scurt, 
să trecem, dacă v-a obosit mulțimea spuselor mele, la alt cuvânt 
profetic. 

- Care-i acesta? 

- „Veniţi să ne suim în muntele Domnului. "8 Căci de pe 
Muntele Măslinilor S-a înălțat Mântuitorul. „Veniţi să ne suim în 
muntele Domnului și în casa Dumnezeului lui lacov.'5 Dumnezeu 
a cinstit iarăși și ziua cu același nume ca și muntele. Căci și acolo, 
de pe Muntele numit al Măslinilor, S-a înălțat Mântuitorul, iar aici 
este sădit așa-numitul măslin care, și prin vecinătate și prin numele 
la fel, adeverește vechea istorie. 

Mântuitorul i-a adus pe ucenicii Săi în muntele din faţa 
Ierusalimului. Fiţi, dar, atenți și la aceea, şi la aceasta! 

„Veniţi să ne suim în muntele Domnului.” Să ne suim împre- 
ună și cu dorinţa și cu cuvântul și să vedem ce ne-a agonisit nouă 
Învierea cea mântuitoare. 


VIII 


Vreau să citim Cartea Faptelor Apostolilor, să mergem pe firul 
ei cu de-amănuntul de la început, ca, împreună cu voi, să scot din ea 
apele cele dumnezeiești și să cercetăm îndeobște vistieriile Sfintei 
Scripturi, ca să ne îmbogățim în dreapta credinţă ca niște negustori 
ai adevărului și ca niște oameni harnici. 

Cartea se intitulează Faptele Apostolilor. Titlul acesta ne 
arată toată puterea faptelor cuprinse în carte. Titlul este început 


57 Joan 20, 29. 

58 Miheia 4, 2. 

59 Miheia 4, 2. 

55% Două manuscrise ale Cărților Regilor scriu: „lar Dumnezeu a cinstit orașul nostru”; cf. 
PG 52, 780, nota b. 

al întregii lucrări. Căci nici nu se vorbește în carte de faptele tutu- 
ror Apostolilor. Dacă cercetezi bine cuprinsul ei, vezi că partea 
întâi a cărţii istorisește minunile și învățătura lui Petru și puțin 
și din aceea a celorlalți Apostoli, iar după aceasta, toată cartea se 
ocupă de Pavel. 

- Dar, dacă pomenește numai de Petru și de Pavel, pentru ce se 
intitulează Faptele tuturor Apostolilor? 

- Pentru că, după cum spune Pavel, când este slăvit un 
mădular, sunt slăvite odată cu acela toate mădularele::, de aceea 
autorul cărţii n-a intitulat-o Faptele lui Petru și ale lui Pavel, ci 
Faptele Apostolilor. De obște este titlul. 

Să căutăm acum cine a alcătuit această Carte a Faptelor. Mulţi, 
necunoscând pe autor, au multe și felurite păreri. Unii spun că a 
alcătuit-o Clement Romanul, alții că a alcătuit-o Barnaba, iar alții 
că a alcătuit-o Luca evanghelistul. 

Așadar, pentru că părerile oamenilor sunt împărțite în 
privinţa autorului acestei cărți, să-l luăm ca ghid pe autorul cărții 
și să ne spună cine este autorul, despre ce vorbește în carte și dacă 
spune despre el vreun cuvânt în ea. 

„Cuvântul cel dintâi l-am făcut, o Teofile, despre toate.'58 


A» 


Când spune „cel dintâi”, autorul ne trimite să căutăm des- 
pre care „cuvânt întâi” e vorba. Dacă ar fi compus numai această 
lucrare, n-ar fi spus: „Cuvântul cel dintâi l-am făcut”. Deci Faptele 
Apostolilor este a doua lucrare a lui. Pe cea dintâi o scrisese. Și 
însuși spune cu ce se ocupa lucrarea cea dintâi: „Cuvântul cel din- 
tâi l-am făcut, o Teofile, despre toate cele ce a început lisus să 
facă și să înveţe”54, Deci este limpede că în lucrarea cea dintâi 
n-a scris Faptele Apostolilor, ci Evanghelia. „Cel dintâi cuvânt”, nu 
despre cele ce au făcut Petru și Pavel, ci „despre cele ce a început 
lisus să facă și să înveţe”. Este limpede deci că Luca, cel care a scris 
Evanghelia, a scris și Faptele Apostolilor. Dar, ia aminte, să vedem 
dacă e el! 

„Cuvântul cel dintâi l-am făcut, o Teofile, despre toate cele 
ce a început lisus să facă și să învețe până în ziua în care S-a 


5 Cf. 1 Corinteni 12, 26. 

5 Manuscrisul Regius: „Îndeobşte e lauda, îndeobște titlul”; cf. PG 52, 780, nota e. 
s5 Faptele 1, 1. 

54 Faptele 1, 1. 

înălțat, poruncind prin Duhul Sfânt Apostolilor pe care i-a 
ales."535 Cu alte cuvinte, a spus așa: „Am vorbit despre faptele și 
învățăturile Mântuitorului până la Învierea Lui”. Vă rog să fiți cu 
luare-aminte! „Cartea mea cea dintâi”, spune autorul, „cuprinde 
faptele și învăţăturile Domnului; și merge această dintâi carte 
până la Înălţare” Și vei găsi că Matei nu duce Evanghelia până 
la Înălţare, nici Marcu, decât în parte, nici loan, ci numai Luca. 
Matei are acest sfârșit la Evanghelie: „lar cei unsprezece ucenici 
au mers în Muntele Galileii, unde le-a poruncit lor lisus. El S-a 
arătat lor, iarei s-au închinat Lui. Și le-a spus: «Mergând, învăţaţi 
toate neamurile. Și, iată, Eu sunt cu voi în toate zilele, până la 
sfârșitul veacului»”5%. Dar cum S-a înălțat, n-a spus. Marcu la fel 
grăiește: „Și au ieșit femeile din mormânt și n-au spus nimănui 
nimic, căci se temeau”57. Și, după alte cuvinte, vorbește despre 
Înălţare pe scurt, așa: „Deci Domnul, după ce a grăit cu ei, S-a 
înălțat la cer și a șezut în dreapta lui Dumnezeu. lar ei, ieșind, 
au propovăduit pretutindeni, Domnul lucrând împreună cu ei 
și adeverind cuvântul prin semnele ce urmau. Amin”58. Acesta-i 
sfârșitul Evangheliei lui Marcu. În Marcu nu s-a făcut pomenire 
pe larg de Înălțare. loan, la sfârșitul Evangheliei sale, vorbește de 
arătarea Mântuitorului la Marea Tiberiadei: „Și i-a zis lui Petru: 
„Petre, Mă iubești?”5%, și continuă vorbirea cu Petru. Apoi loan 
s-a oprit, n-a pomenit de Înălţare, ci spune: „Și alte semnea făcut 
lisus, care, dacă s-ar fi scris câte unul, nici în lumea aceasta mi 
se pare că n-ar încăpea cărțile ce s-ar fi scris”5%. Deci loan n-a 
vorbit deloc de Înălțare, iar Matei și Marcu n-au vorbit pe larg. 
Numai Luca a istorisit faptele Domnului pe larg până la Înălțare. 
De asta spune: „Cel dintâi cuvânt l-am făcut, o Teofile, despre 
toate cele ce a început lisus să facă și să înveţe până în ziua în 
care S-a înălţat, poruncind Apostolilor pe care i-a alese. 


55 Faptele 1, 1-2. 

55 Matei 28, 16-17, 19. 
557 Marcu 16, 8. 

5 Marcu 16, 19-20. 
59 Joan 21, 15. 

54% loan 21, 25. 

5+ Faptele 1, 1-2. 

IX 


Dar cine este acest Teofil? 

- Pe vremea aceea Teofil era guvernator“? și era în dregătorie 
când a primit predica. Și, după cum proconsulul Ciprului a primit 
predica lui Pavel pe când era proconsul5$, tot așa și Teofil era guver- 
nator când a primit predica prin Luca. Teofil l-a rugat pe ferici- 
tul Luca să scrie pentru el și Faptele Apostolilor. „M-ai învăţat”, i-a 
spus el, „faptele Mântuitorului, învață-mă deci și faptele ucenicilor 
Lui.” De aceea îi adresează lui Teofil și a doua lucrare, pentru că și 
Evanghelia după Luca a fost scrisă pentru Teofil. 

- De unde știm asta? 

- O spune chiar Luca. „Deoarece mulți au încercat să alcătu- 
iască o istorisire despre faptele ce-au fost adeverite între noi, precum 
ni le-au dat nouă cei de la început, care au fost văzători și slujitori 
ai Cuvântului, m-am hotărât și eu ca, urmând pe toate cu de-amă- 
nuntul de la început, să ţi le scriu, preaalesule Teofile, ca să cunoști 
temeinicia cuvintelor despre care ai fost învățat.'54 Cuvântul „prea- 
alesule” înseamnă același lucru ca și „prealuminate”. Acest mod de 
adresare se întrebuința pe vremea lui Luca față de dregătorii cei mari. 

- De unde știm asta? 

- Guvernatorul Festus i-a zis lui Pavel: „Eşti nebun, Pavele!” 
lar Pavel i-a spus guvernatorului: „Nu sunt nebun, preaalesule 
Festus!'54% "Tot așa și aici: „Preaalesule Teofile”. 

Luca a numit Evanghelia sa „Cuvântul cel dintâi'54 și a 
adresat-o lui Teofil; mai târziu îi adresează aceluiași Teofil și al 
doilea cuvânt. 

— Care-i acesta? 

- „Cuvântul cel dintâi l-am făcut, o Teofile, despre toate cele ce 
a început lisus să facă și să înveţe.'5%7 


s Identificarea acestui personaj real (nu o simplă ficțiune cum au susținut unii critici) 
este foarte dificilă. Unii au considerat că în spatele acestui nume s-ar ascunde Titus 
Flavius Clemens, nepotul împăratului Vespasian (B.H. Streeter). Oricum, Teofil era un 
nume iudaic foarte frecvent. Probabil este vorba despre un ilustru personaj, nobil roman 
(din ordinul ecvestru), de ascendență iudaică. (n.P.P.) 

5% Cf. Faptele 13, 7-12. 

54 Luca 1, 1-4. 

545 Faptele 26, 24-25. 

54 Faptele 1, 1. 

547 Faptele +, 1. 

- Și până la ce fapt din viața Mântuitorului ai făcut cuvântul 
cel dintâi? 

- „Până în ziua în care S-a înălțat, poruncind prin Duhul Sfânt 
Apostolilor pe care i-a ales."5% Am alcătuit Evanghelia, spune Luca, 
până în ziua în care S-a înălţat, poruncind ucenicilor pe care i-a 
ales. Fiţi, vă rog, cu luare-aminte! „Cărora S-a și înfățișat pe Sine 
viu după pătimirea Sa.'5% Uită-te la îndrăzneala evanghelistului! 
Nici în Faptele Apostolilor nu părăsește teologia. N-a spus: „Cărora 
arătându-Se', ci: „Cărora S-a înfățișat pe Sine viu”. Hristos spusese: 
„Stricaţi templul aceasta și în trei zile îl voi ridica'5. 

„Cărora S-a și arătat pe Sine viu după pătimirea Sa, prin multe 
semne doveditoare, arătându-li-Se lor timp de patruzeci de zile și 
grăind despre Împărăţia lui Dumnezeu 


X 


Fiți vărog cu luare-aminte! „Prin multe semne doveditoare, ară- 
tându-li-Se lor timp de patruzeci de zile și grăind despre Împărăția 
lui Dumnezeu” În cele patruzeci de zile nu S-a arătat ucenicilor 
în fiecare zi. După Înviere a dat trupului Său multă putere de con- 
vingere, pentru ca nu cumva deasa lui vedere să irosească măreţia 
puterii Sale. Trebuia deci ca după Înviere să Se arate cu semne 
dumnezeiești, nu printr-o arătare obișnuită. De asta și spune Luca: 
„Prin multe semne doveditoare, timp de patruzeci de zile”. Nu era, 
dar, o arătare obișnuită, ci erau probe că El este. Se arăta lor cu alt 
chip, cu alt glas, cu altă înfățișare. S-a dus de multe ori la ucenici și 
nu a fost cunoscut. S-a dus la Petru și la pescarii care erau cu Petru 
și le-a zis: „Fiilor, aveți ceva de mâncare?" Și nu l-au cunoscut 
nici chipul, nici glasul. Și le-a zis lisus: „Aruncaţi mreaja în par- 
tea dreaptă a corabiei și veți găsi'55. Și, aruncând mreaja, au prins 
mult pește. Nu L-au cunoscut după înfățișare, dar L-au cunoscut 
după semnul puterii Sale. De aceea, și evanghelistul loan îi zice lui 


5% Faptele 1, 2. 
5 Faptele 1, 3. 
5 loan 2, 9. 

s Faptele 1, 3. 
5 Joan 21, 5. 

55 loan 21, 6. 

554 Cf. loan 21, 6. 

Petru: „Domnul este!'55 Nu l-a convins chipul pe care l-a văzut, ci 
semnul puterii. De asta strigă Luca: „Prin multe semne doveditoare 
arătându-li-Se lor timp de patruzeci de zile și grăind. 

Hristos nu eravăzutașa ca oricare dintre noi, ci Se arăta din când 
în când. Dacă citim cu atenţie Evanghelia, găsim că Mântuitorul, 
după Înviere, S-a arătat de unsprezece ori Sfinţilor Apostoli și apoi 
S-a înălțat la Tatăl. 

- De ce S-a arătat de unsprezece ori? 

- Pentru că a avut unsprezece ucenici, după ce luda a fost înde- 
părtat din ceata Apostolilor, după ce și-a pierdut locul și vrednicia 
din pricina vânzării celei rele pe care a săvârșit-o. Mântuitorul S-a 
arătat de unsprezece ori Apostolilor, dar nu tuturor de fiecare dată, 
ci felurit; uneori unora, alteori altora; de pildă, cum S-a arătat celor 
zece Apostoli, și nu era Toma; S-a arătat iarăși, și era Toma de faţă. 
Să căutăm să numărăm arătările Lui și să vedem de S-a arătat de 
unsprezece ori, după numărul celor unsprezece Apostoli. S-a arătat 
mai întâi Mariei, când s-a dus la mormânt, și celorlalte femeis5$. 
Căci femeile L-au văzut mai înainte de toţi. Pe acestea le cheamă 
și fericitul Isaia, zicând: „Femei care veniţi de la arătare, veniți și 
vestiți-ne nouă!'57 S-a arătat, așadar, femeilor. Cel care vrea poate 
să socotească să vadă dacă greșesc numărul. Deci întâia arătare, 
femeilor, Mariei și celorlalte. Apoi lui Petru, apoi lui Cleopa 
și celui cu el pe cale, când se duceau la Emaus, și când S-a făcut 
cunoscut la frângerea pâinii. 

- De unde știm asta, că S-a arătat lui Petru înainte de a Se arăta 
celor doi pe cale? 

- De acolo că, atunci când au venit cei doi seara, Cleopa și cel 
care era cu el, ca să spună ucenicilor: „Am văzut pe Domnul”, au 
găsit pe Apostoli, care le-au spus: „Cu adevărat a înviat Domnul și 
S-a arătat lui Simon”. Până să vestească cei doi arătarea, le-o și 
luase înainte vestea că Petru L-a văzut pe Domnul. Asta o arată și 
Pavel prin cuvintele: „V-am predat, înainte de toate, ceea ce am pri- 
mit și eu, că Hristos a murit pentru păcatele noastre, după Scripturi, 


555 Joan 21, 7. 

555 Cf: Matei 28, 1-10; Marcu 16, 1-8; Luca 24, 1-12; loan 20,1, n-18. 
557 [saia 27, n (potrivit textului Septuagintei). 

555 Cf. Ioan 20, 2-8. 

559 Cf. Luca 24, 13-35. 

5% Luca 24, 34. 

și că a înviat și S-a arătat lui Chefa, apoi celor unsprezece”5*. Întâi 
lui Petru, apoi acelora. S-a arătat, dar, femeilor, întâia arătare; 
apoi lui Petru, a doua; apoi lui Cleopa și celui cu el, a treia; apoi 
celor zece, ușile fiind încuiate, când nu era Toma**, a patra; apoi 
celor unsprezece când era și Toma de fațăs&, iată a cincea arătare. 
Apoi S-a arătat iarăși la cinci sute de fraţi, iar Pavel, vorbind des- 
pre această arătare, spune: „După aceea S-a arătat la mai mult de 
cinci sute de frați deodată, dintre care cei mai mulți trăiesc până 
acum”5% - iată a șasea arătare. Apoi S-a arătat celor șapte care pes- 
cuiau în Marea Tiberiadeis%, apoi S-a arătat lui Iacov, după cum 
spune PavelsS, apoi tuturor Apostolilor”. Fii atent, te rog! Ai deci 
o arătare femeilor, alta lui Petru, alta lui Cleopa și celui cu el, alta 
celor zece fără Toma, alta celor unsprezece, alta celor cinci sute 
de fraţi; iată, de toate șase arătări. A șaptea, celor șapte ucenici, a 
opta, lui Iacov, a noua, celor șaptezeci, a zecea la Muntele Galileii, a 
unsprezecea la Muntele Măslinilorss. După Înviere, Mântuitorul 
a repetat cuvântul „pace”, deci nu-i deloc nepotrivit să repetăm și 
noi numărătoarea spre încredințare. S-a arătat, așadar, întâia oară 
femeilor, a doua oară lui Petru, a treia oară lui Cleopa și celui cu 
el, a patra oară celor zece, a cincea oară celor unsprezece, a șasea 
oară celor cinci sute, a șaptea oară celor șapte, a opta oară lui Iacov, 
a noua oară celor șaptezeci, a zecea oară la Muntele Galileii și a 
unsprezecea oară la Muntele Măslinilor. 


XI 


„Arătându-li-Se lor timp de patruzeci de zile și grăind despre 
Împărăția lui Dumnezeu. Și, petrecând cu ei, le-a poruncit lor să 
nu se despartă de Ierusalim, ci să aștepte făgăduinţa Tatălui, pe 
care - a zis EI — aţi auzit-o de la Mine.5% 


5% 1 Corinteni 15, 3-5. 

5 Cf loan 20, 19-24. 

56 Cf. Ioan 20, 26-29. 
5% 1 Corinteni 15, 6. 

55 Cf. loan 21, 1-23. 

55 Cf. 1 Corinteni 15, 7. 
597 Cf 1 Corinteni 15, 7. 
55 Cf Faptele 1, 12. 

5% 'Textual: „la Înălțare”. 
57 Faptele 1, 3-4. 

Cât de mare e îngăduința Mântuitorului! Cât de mare e bună- 
tatea Lui! Cât de nespusă este iubirea Lui de oameni”! 

- Fie, Stăpâne, ai mâncat și ai stat la masă cu ucenicii înainte 
de pătimiri, dar pentru ce petreci cu ei după Înviere? 

- Ca să-i încredinţez și pe ei și pe Toma de Înviere, răspunde 
Domnul. 

- Într-adevăr, dacă, după ce a făcut Domnul asta, mai sunt 
încă și acum unii care nu cred în Învierea Domnului, ai mai fi 
putut oare convinge gurile cele neînfrânate ale acelora care îndrăz- 
nesc să grăiască cu ușurință orice despre viața Mântuitorului, de 
n-ar fi făcut asta, de n-ar fi mâncat și de n-ar fi băut cu ei? De aici 
învăţăm să cinstim Masa cea dumnezeiască și tainică. De multe 
ori, ce n-a reușit să facă cuvântul, a făcut Masa. De multe ori, 
nenumărați sfătuitori n-au pus capăt unei singure dușmănii, dar 
o singură masă a pus capăt unor războaie. la dovada din cele petre- 
cute mai înainte. Nu conteneam să fim dușmanii lui Dumnezeu și 
de a duce război Cuvântului celui dumnezeiesc, așa precum zice 
Pavel: „Dușmani fiind, am fost împăcaţi cu Dumnezeu prin moar- 
tea Fiului Lui”5?. Eram dușmani. A fost trimisă Legea, și nu ne-a 
împăcat. Au venit prorocii, și nu ne-au înduplecat. Ci dușmanii 
lui Dumnezeu au rămas dușmani. Mulţi au fost tiranii împotriva 
adevărului, mulţi au fost luptătorii împotriva lui Dumnezeu, 
împotriva dreptei credințe, dar multe au fost și cuvintele, multe 
și învățăturile. Și, cu toate acestea, nu au pus capăt războiului. 
Dar a venit Hristos, a întins temeinic Masa Sa, S-a dat pe El spre 
mâncare și a spus: „Luaţi, mâncați'5%; și îndată a pus capăt răz- 
boiului și a adus pacea. În Egipt a bătut pe luptătorii împotriva 
lui Dumnezeu, dar nimeni n-a ascultat, a lovit pe tirani, dar 
nimeni nu s-a plecat. Aici însă Se dă pe Sine spre mâncare și toți 
se rușinează, toți se pleacă. Când îi biciuia, nu se plecau, dar, când 
Se dă să fie mâncat, se pleacă; vreau să spun, atunci când este 
mâncat la Masa cea tainică. „Eu sunt Pâinea care s-a pogorât din 
cer”, a spus Domnul, „Pâinea care dă viața lumii”57. 


51 Dialogul folosit de autor, frecvența apostrofei și a vorbirii directe, mai ales începutul 
acestui cuvânt, care rezumă textele scripturistice folosite de Sfântul loan Gură de Aur în 
cuvântările către anomei, au făcut să i se atribuie cu certitudine această cuvântare. 

57 Romani 5, 10. 

5% Matei 26, 26. 

5% loan 6, 41, ŞI. 

Și, petrecând cu ei, le vorbea despre Împărăția lui Dumnezeu. 
Și „le-a poruncit să nu se despartă de Ierusalim, ci să aștepte 
făgăduinţa Tatălui, pe care aţi auzit-o de la Mine”. 

Da, Stăpâne, Te-am auzit că ai spus: „Mă sui la Tatăl Meu și-L 
voi ruga și vă va trimite Duhul Adevărului, pe Mângâietorul'55. Tu 
ai spus asta! Când a făgăduit asta Tatăl? Căci Mântuitorul n-a spus: 
„Să aștepte făgăduinţa Mea”, ci: „Făgăduința Tatălui, pe care ați 
auzit-o de la Mine”. 

- Da, răspunde Domnul, Tatăl a făgăduit-o mai dinainte, iar 
Eu numai am amintit-o. 

- Dar unde a făcut Tatăl această făgăduință? Dacă vei citi toată 
Evanghelia, n-ai să găsești glasul Tatălui făgăduindu-le ucenicilor 
că are să le dea Duhul Sfânt. Unde, dar, a făgăduit? 

- În proroci, precum spune Pavel: „Pavel, robul lui lisus Hristos, 
chemat Apostol, rânduit spre Evanghelia lui Dumnezeu, pe care 
mai înainte a făgăduit-o prin prorocii Lui, în Sfintele Scripturi, des- 
pre Fiul Lui'576. 


XII 


Așadar, pentru că a făgăduit mai dinainte Evanghelia, a făgă- 
duit mai dinainte că va da și Duhul Sfânt. 

- Unde este, dar, făgăduinţa Duhului? 

Să caut cu voi, căci sunt ca unul dintre voi în credinţa și dragos- 
tea cea către Hristos577. Am spus de multe ori către dragostea voas- 
tră că suntem oi și păstori numai datorită unei împărțiri omenești, 
dar în fața lui Hristos toţi suntem oi. Căci și păstorii și păstoriţii 
sunt păstoriţi de un singur păstor, Păstorul cel de sus. 

- Unde a fost făgăduit Duhul? 

- Spune Dumnezeu prin prorocul Ioil: „În zilele cele din urmă, 
spune Domnul Atotputernic, voi turna din Duhul Meu peste tot tru- 
pul și vor profeţi fiii voștri și fiicele voastre”*%5. lată, dar, făgăduinţa. 

- Când s-a împlinit? 

- Când a venit Sfântul Duh peste Apostoli, când a venit peste ei 


57% loan 20, 17; 14, 17; 15, 26; 16, 17. 

5% Romani 1, 1-3. 

57 Sfântul loan Gură de Aur spunea de obicei, din profunda sa smerenie, că este încărcat 
cu multe păcate, nu că este împodobit cu credinţa și dragostea către Hristos. 

578 oil 3, 1; Faptele 2, 17. 

sub forma unor limbi de foc, iar Apostolii au început să vorbea ăi 
în limbi. Erau socotiți beţi. De aceea Petru spune: „Bărbaţi israeliți, 
pentru ce vă uitaţi la bărbaţii aceștia ca la niște oameni beţi? Nu 
este decât ceasul al treilea din zi. Aceasta este ceea ce s-a spus de 
prorocul Ioil, că «în zilele cele din urmă, zice Domnul, voi turna din 
Duhul Meu peste tot trupul»"5%. Aceasta este făgăduinţa Tatălui. 

- Dar de unde știm că făgăduinţa este din partea Tatălui? Știu 
doar că și Fiul vorbește prin proroci. De unde se vede că Tatăl a fost 
Cel care a spus aceste cuvinte? 

„Voi turna din Duhul Meu peste tot trupul și vor profeţi fiii 
voștri și fiicele voastre. Și voi da semne în cer, sus, și pe pământ, 
jos, sânge și foc și fumegare de fum”5*. Am vorbit de multe ori des- 
pre Sângele ieșit din coastă. Era semn foarte mare să vezi curgând 
sânge dintr-un trup mort. Sângele, acela ce a curs din coastă; foc, 
acela care s-a pogorât peste Apostoli: „Sânge și foc și fumegare de 
fum. Soarele se va schimba întru întuneric și luna în sânge înainte 
de a veni ziua cea mare și luminată'**. Vezi că Dumnezeul Care 
vorbește este Tatăl, că arată pe Fiul prin cuvintele: „Înainte de a 
veni ziua Domnului”, și nu zice: „Ziua Mea”? 

- Cum, dar? Dacă Tu ne dai semne, pentru ce muţi gândul 
spre altul, spunând: „Înainte de a veni ziua Domnului cea mare și 
luminată”? Fii cu luare-aminte! Dar poate cineva va spune că pro- 
rocul rostește ca din partea lui cuvintele: „Înainte de a veni ziua”. 
Dar n-ar fi putut spune prorocul ca din partea lui aceste cuvinte: 
„Voi turna din Duhul Meu peste tot trupul, înainte de a veni ziua 
Domnului cea mare și luminată. Și va fi ca oricine va chema 
numele Domnului se va mântui'52. Aceasta o spune Dumnezeu 
în proroci. Și adaugă Pavel la aceasta, zicând: „Dar Același este 
Domnul tuturor, îmbogățește pe toţi cei care-L cheamă. Căci 
oricine va chema numele Domnului se va mântui'*%. Apoi, ca să 
arate că aceste cuvinte s-au spus despre Hristos, adaugă: „Cum, 
dar, Îl vor chema pe Acela în care n-au crezut? Și cum vor crede 
în Acela de care n-au auzit? Și cum vor auzi fără propovăduitor? 
Și cum vor propovădui dacă nu se vor trimite? Precum este scris: 


57 Faptele 2, 14-17. 

58 Joi] 3,1, 3; Faptele 2, 17-19. 

58: [oil 3, 3-4; Faptele 2, 19-20. 

5% [oil 3,1, 4-5; Faptele 2, 17, 20-21. 
55 Romani 10, 12-13. 

«Cât de frumoase sunt picioarele celor care binevestesc pacea, ale 
celor care binevestesc cele bune!»"58 

Fii atent, te rog! „Le-a poruncit lor să nu se despartă de 
lerusalim, ci să aștepte făgăduinţa Tatălui, pe care |- a zis El -] aţi 
auzit-o de la Mine. Că loan a botezat cu apă, iar voi veţi fi botezați 
cu Duhul Sfânt, nu mult după aceste zile” După cele patruzeci de 
zile, erau zece zile până la Rusalii, când S-a pogorât Duhul Sfânt și 
i-a botezat pe Apostoli, nu cu apă, ci cu foc. 


XIII 


Acum se dă răspuns la întrebarea pusă de mulţi. Întreabă mulţi 
dacă Apostolii fuseseră botezați cu botezul evanghelic înainte 
de pătimirea Mântuitorului. Eu nu-mi spun părerea mea, nici nu 
încerc să răspund la această întrebare cu socotințe omenești, ci mă 
țin de cuvintele Scripturii. În Scriptură găsim că, înainte de păti- 
mirea lui Hristos, Apostolii au primit botezul lui loan Botezătorul. 
Mântuitorul, înainte de pătimire, n-a dat alt botez, ca să nu 
desființeze predica lui loan și să dea prilej iudeilor potrivnici să 
spună că a adus un alt botez, al Său, ca să ocărască pe loan Bote- 
zătorul, ci a îngăduit ca Apostolii să aibă arvuna apei, păstrându-le 
lor harul Duhului. De aceea, pentru că nu luaseră încă Duhul, le 
spune după Înviere: „Luaţi Duh Sfânt!5% Apoi le spune: „Duceţi-vă 
în lerusalim și așteptați acolo făgăduinţa Tatălui, pe care aţi auzit-o 
de la Mine, că loan a botezat cu apă, iarvoi veţi fi botezați cu Duhul 
Sfânt nu mult după aceste zile”5%. Nu cu apă, căci primiseră botezul 
cu apă, ci cu Duhul Sfânt. Nu adaugă apă peste apă, ci împlinește 
ceea ce lipsea botezului celui nedeplin. „Dar voi veţi fi botezați cu 
Duhul Sfânt nu mult după aceste zile”, în loc de: „După zece zile”. 

- Dar pentru ce era nevoie de acest răstimp? 

- Care răstimp? 

- Cele zece zile. 

- Pentru ca să se exerseze credința Apostolilor. Căci, înce- 
tând harul și nemaiarătându-se nimeni, li se exersa credinţa dacă 
așteptau ca nemincinos pe Cel făgăduit. Le-a făgăduit și a spus: 


55 Romani 10, 14-15. 
5% Joan 20, 22. 
55 Faptele 1, 4-5. 

„Nu mult după aceste zile”. N-a hotărât după câte zile, ci „nu după 
multe zile”. Mântuitorul nu ne îngăduie să le știm pe toate, ci ne 
arată să avem măsura rânduielii dată de El. Învață ce auzi! Nu iscodi 
ce nu ţi s-a spus! 

„Llarvoi veţi fi botezați cu Duhul Sfânt.” Când Duhul cel Sfânt 
S-a pogorât peste ei în ziua Cincizecimii, a umplut toată casa în 
care ședeau, ca să fie botezați cu Duhul ca și cum ar fi botezați 
cu apă. Împletește ceea ce se vede cu ce nu se vede, adică Duhul 
cu limbile vorbite. Au fost botezați cu Duhul. Că a se boteza 
înseamnă a primi Duhul Sfânt, o mărturisește o altă istorie. 
Când Petru a fost învinuit de ucenici și i s-a spus: „Pentru ce ai 
intrat la niște elini și i-ai învăţat și i-ai făcut părtași Botezului și 
Tainelor?”, Petru a răspuns: „Eu eram în cetatea lope și un sutaș 
Corneliu a trimis după mine; m-am dus și l-am învăţat cuvântul. 
Și s-a întâmplat că, pe când grăiam eu, a căzut peste ei Duhul 
Sfânt, ca și peste noi la început”5%. Și Petru, ca să arate că a fost 
botez Duhul pe care l-a primit Corneliu și cei dimpreună cu el, 
a spus îndată: „Și mi-am adus aminte de cuvintele Domnului, 
că a zis: «loan a botezat cu apă, iar voi veți fi botezați cu Duhul 
Sfânt»"588, 


XIV 


Apostolii, dar, au fost botezați cu apă înainte de pătimirea 
Domnului. Era baia aceea spre iertarea păcatelor, dar nu împărtășea 
Duhul Sfânt. „A venit loan”, spune Scriptura, „predicând în pustie 
botezul pocăinţei spre iertarea păcatelor. 5 

— Și de unde știm că Apostolii aveau acest botez? 

— Am să vă arăt de unde știm. Că nici n-a spus Domnul: „loan 
v-a botezat pe voi”, ci a spus numai că a botezat. 

- Deci de unde se vede că loan a botezat și pe Apostoli? De 
unde știm asta? 

- Ascultă cu luare-aminte! Când 1 s-a împotrivit Petru 
și a spus: „Doamne, în veac nu-mi vei spăla picioarele!'5%, 


557 Cf. Faptele u, 1-15. 
*% Faptele n, 16. 

5% Marcu 1, 4. 

5% Joan 13, 8. 

Mântuitorul i-a răspuns: „De nu te spăl, nu ai parte de Mine'5*; 
Petru l-a spus: „Doamne, nu numai picioarele, ci și mâinile și 
capul'5*, iar Mântuitorul i-a răspuns: „Cel care s-a scăldat nu are 
trebuință decât numai picioarele să i se spele”s%. Vezi că a întă- 
rit baia? Că unde nu au fost rostite numele Tatălui și al Fiului și 
al Sfântului Duh, acolo este numai botezul pocăinţei, dar unde 
au fost rostite, este Botezul înfierii. Mântuitorul n-a desfiinţat 
botezul pocăinţei, ci l-a împlinit și a adăugat Botezului celui în 
Treime, Botezul Sfântului Duh. Ereticii, atât cât le stă în putere, 
au desființat Botezul cel în numele Sfintei Treimi. Nu s-au temut 
ticăloșii de cuvintele Stăpânului: „Cel care s-a scăldat nu are 
trebuință decât numai picioarele să i se spele”. 

„Dar voi veţi fi botezați nu mult după aceste zile” Apoi, 
iarăși se arată dorința nestăpânită a firii omenești și curiozitatea. 
Pentru că e în firea omului să întrebe mereu: „Când e sfârșitul 
lumii? Când vine Hristos? După câţi ani e sfârșitul? Când se arată 
Împărăţia Lui?” Apostolii, dezgolindu-și această slăbiciune ome- 
nească, încep să-L. întrebe pe Mântuitorul: „Doamne, oare în 
acest timp ai să așezi împărăţia lui Israel?”5% Pentru că Domnul 
le spusese: „Când va veni Fiul Omului întru slava Lui”5%, de aceea 
Apostolii Îl întreabă: „Oare în acest timp?” Voiau să știe dacă este 
aproape așteptarea, dacă întârzie mântuirea. Apoi Mântuitorul 
le spune: „Nu este al vostru a ști anii sau timpurile pe care Tatăl 
le-a pus în a Sa stăpânire”. Nu le este îngăduit Apostolilor nici 
vremurile să le cerceteze, iar ereticilor li s-a îngăduit să cerceteze 
Ființa cea mai presus de timp și firea cea mai înainte de veci? Când 
te întreabă un eretic una ca asta și-ți spune: „Cum a născut Tatăl? 
Care este chipul nașterii celei dumnezeiești?”, tu răspunde-i prin 
cuvintele Stăpânului: „Nu este al vostru a ști anii sau timpurile”. 
Nu este al vostru a cunoaște nașterea și Fiinţa lui Dumnezeu; și nu 
numai că nu-i al vostru, dar nici al Îngerilor, nici al Arhanghelilor, 
al niciunei Puteri create. 


5 Joan 13, 8. 
52 Joan 13, 9. 
53 loan 13, 10. 
54 Faptele 1, 5. 
5% Faptele +, 6. 
55% Matei 25, 31. 
57 Faptele 1, 7. 

- Atunci al cui este a o cunoaște? 

- „Nimeni nu cunoaște pe Tatăl decât Fiul, nici pe Fiul 
nu-L cunoaște cineva decât numai Tatăl'5%, nici adâncurile lui 
Dumnezeu, decât Duhul lui Dumnezeu. „Nu este al vostru a ști 
anii sau timpurile” Nu te rușinează măsura pusă Apostolilor? 
Celor care au petrecut împreună cu Mântuitorul, celor cărora 
li S-a arătat, celor care au fost luminaţi de EI, acelora nu li s-a 
îngăduit să știe, ci au fost învățați să nu depășească măsura și au 
auzit: „Nu este al vostru a ști anii sau timpurile”, iar tu iscodești? 
Dar Daniel a fost învăţat să cunoască și anii şi timpurile și măsu- 
rile, căci spune: „Șaptezeci de săptămâni sunt hotărâte pentru 
poporul Tău. De la cuvântul ieșirii zilelor ca să se zidească tem- 
plul, săptămâni șapte și săptămâni șaptezeci și două'5%. lată, i 
s-a îngăduit să cunoască timpurile. Dar tocmai aceste timpuri 
închid gura îndrăznelii, ca să cunoască oamenii că, dacă nu li 
s-a îngăduit să cunoască timpurile, apoi cu mult mai mult nu 
trebuiau să iscodească nașterea cea dumnezeiască. „Nu este al 
vostru a ști anii sau timpurile pe care Tatăl le-a pus în a Sa stă- 
pânire.” Deci Fiul nu le-a pus în stăpânirea Sa, ci veacurile și anii 
sunt în stăpânirea Tatălui. Dacă Fiul nu are nimic în comun în 
ce privește anii și timpurile și veacurile, atunci Pavel minte când 
spune: „În zilele acestea din urmă ne-a grăit nouă prin Fiul, prin 
Care a făcut și veacurile”$%. Dacă Fiul este Făcătorul veacurilor, 
atunci stau și ele în stăpânirea Fiului. Lucrul acesta îl spune și 
Pavel. „Pe care Tatăl le-a pus în a Sa stăpânire. Numește deci 
pe Fiul „stăpânire a Tatălui”, după cum ÎL numește și „Putere” și 
„Înţelepciune” : „Hristos, Puterea lui Dumnezeu și Înţelepciunea 
lui Dumnezeu”s*.. 


XV 


„Nu este al vostru a ști anii sau timpurile, ci veți lua putere 
venind Sfântul Duh peste voi. '** Veţi primi putere nu ca să iscodiți 
anii sau timpurile, ci ca să credeți în Stăpânul. 


55% Matei m, 27. 

59 Daniel 9, 24-25. 
So Evrei 1, 2. 

$% 1 Corinteni 1, 24. 
s2 Faptele 1, 7-8. 

„Şi-Mi veţi fi Mie martori în lerusalim și în toată ludeea și în 
Samaria și până la marginea pământului "s% Nu măsura ordinea 
cuvintelor, ci puterea cuvintelor! El a spus: „Predicaţi pretutin- 
deni!” lar dacă acest cuvânt s-a înfăptuit, aceasta arată puterea Lui. 
Pot și eu să spun, cu putere și cu mândrie, celor de lângă mine sau 
câtorva slugi sau frați: „Duceţi-vă la neamuri! Învăţaţi toate nea- 
murile, întoarce-ți-i pe toţi, ucideți pe barbari, tăiați pe toți cei 
care sunt împotriva împărăției!” Cuvintele s-au spus. Dar, dacă 
faptele nu urmează cuvintelor, nu sunt socotit numai mincinos, 
ci și îngâmfat și osândit ca îndrăzneţ. Să se cerceteze cuvintele 
Mântuitorului nu după cele ce-a grăit, ci după cele ce-a săvârșit. A 
spus: „Învăţaţi toate neamurile!”"&+ Dacă nu s-a făcut cuvântul Lui 
faptă, a fost o lăudăroșenie, și nu putere dumnezeiască. A spus: 
„Predicaţi până la marginea pământului”; dacă marginile pămân- 
tului n-au cunoscut predica, atunci prorocia este mincinoasă. Dar, 
când faptele strălucesc înaintea cuvintelor, atunci martorii sunt 
adevăraţi și adevărat este și Cel mărturisit. 

„Și, acestea zicând, privind ei, S-a înălțat.'*5 Putea să Se înalțe 
pe nevăzute. Dar, după cum a avut martori ai Învierii ochii ucenici- 
lor, tot așa îi face, tot pe ucenici, văzători și ai Înălţării. 

„Privind ei, S-a înălţat. S-a depărtat și S-a suit la cer și L-a luat 
un nor; și, căutând ei la cer, pe când mergea EI"5%, S-a înălțat, S-a 
suit, S-a urcat, a intrat. „N-a intrat într-o Sfântă a Sfintelor făcută 
de mâini, ci în însuși cerul, ca să Se înfățișeze lui Dumnezeu. “7 Dar 
nu numai că a intrat, ci a și străbătut: „Având”, zice Pavel, „Arhiereu 
mare, Care a străbătut cerurile, pe lisus”58. S-a înălțat, S-a suit, S-a 
urcat, a mers, a străbătut. la aminte! S-a înălțat ca având putere, 
ca să se plinească spusa profetică: „Suitu-S-a Dumnezeu întru 
strigare”. Aici prorocul aduce numai îndrăzneala Sa: „Suitu-S-a 
Dumnezeu întru strigare”. „Ridicaţi, căpetenii, porțile voastre și vă 
ridicaţi, porţi veșnice, și va intra Împăratul slavei!”* Va intra! „N-a 


6% Faptele, 8. 

504 Matei 28, 19. 
s5 Faptele 1, 9. 

56 Faptele 1, 9-10. 
607 Evrei 9, 24. 

508 Evrei 4, 14. 

5 Psalmul 46, 3. 
s Psalmul 23, 7. 

intrat lisus în Sfânta Sfintelor făcută de mână, ci în însuși cerul” 
va intra Împăratul slavei. Două lucruri s-au săvârșit. Căci, după cum 
s-a spăimântat pământul când a văzut pe Mântuitorul îmbrăcat cu 
trup, după cum noi avem obiceiul să întrebăm când vedem o per- 
soană străină: „Cine-i aceasta?” căci nimeni nu întreabă de cineva 
pe care-l cunoaște, tot așa și pământul, când a văzut pe Mântuitorul 
că are putere dumnezeiască și că poruncește vânturilor și mării, a 
întrebat: „Cine este Acesta că marea și vânturile ascultă de E1?'6; 
deci, după cum pământul s-a spăimântat și a strigat: „Cine este 
Acesta?”, tot așa și cerul s-a spăimântat, când a văzut dumnezeirea 
în trup, și a zis: „Cine este Acesta, Împăratul slavei?”653 


XVI 


Și iată lucrul minunat! Mântuitorul a venit și, venind, a adus 
Sfântul Duh, iar înălțându-Se, a dus sus Trup sfânt, ca să dea lumii 
garanţie de mântuire puterea Duhului Sfânt. larăși, să spună 
creștinul că Sfântul Trup este însăși lumii arvună de mântuire. lar 
când spun asta, vorbesc și de tine și de orice creștin. Eu sunt creștin 
și sunt al lui Dumnezeu. 

- De unde știm asta? 

- Am Duhul cel Sfânt, Care S-a pogorât din cer. Vrei și altă 
dovadă? Am luat Duhul lui Dumnezeu din cer, am arvună trainică. 

- Care arvună? 

- Sus Trupul Lui, jos, la noi, Duhul Lui. Te îndoiești, ereticule, că 
suntem ai lui Dumnezeu? S-a făcut un singur neam, din Dumnezeu 
și oameni. După cum pe oameni neînrudiți între ei, pe cei care nu 
se știu unul pe altul de unde sunt, îi unește o legătură de căsăto- 
rie și, când se căsătorește o fată cu un băiat, cele două neamuri 
ajung un neam și dau naștere la nepoți și la unchi, tot așa, când 
Hristos a luat trup, prin acest trup toată Biserica a ajuns rudă a lui 
Hristos: Pavel rudă cu Hristos, Petru rudă cu Hristos, orice credin- 
cios, noi toţi, orice dreptcredincios. De aceea spune Pavel: „Fiind, 
dar, neamul lui Dumnezeu”*4. Dar știu gândul cu care a fost spus. 
Nu am de gând să istorisesc tot gândul lui Pavel, ci spun numai 


S& Evrei 9, 24. 

“2 Matei 8, 27. 
% Psalmul 23, 8. 
*4 Faptele 17, 29. 

atât, că Pavel adeverește că suntem neam al lui Dumnezeu. lar în 
altă parte spune iarăși: „Noi suntem Trupul lui Hristos și mădulare 
în parte din Trupul Lui”, în loc să spună: „Suntem rudele Lui din 
pricina trupului pe care l-a luat”. Avem, dar, garanția neamului sus, 
adică trupul pe care l-a luat de la noi, iar jos Sfântul Duh cu noi. 
Și iată lucrul minunat! Nu zic că Duhul S-a pogorât din cer și că 
nu mai este în cer, că Și-a mutat locul, că Trupul a luat locul în cer 
și Duhul pe pământ, ci că Duhul este și cu noi și pretutindeni și 
sus. Că spune Scriptura: „Unde mă voi duce de la Duhul Tău?”4* 
Și pentru ce te minunezi că Duhul este și cu noi și sus, iar Trupul 
lui Hristos, și sus și cu noi? A avut cerul Sfântul Trup, a primit și 
pământul Sfântul Duh. A venit și Hristos și a adus Sfântul Duh, S-a 
înălțat Hristos și a dus sus trupul nostru. Și ai putea să vezi chipul 
lui Adam cel îngropat în pământ, nu stând cu îngerii, ci șezând 
împreună cu Dumnezeu mai presus de îngeri, ca să ne așeze și pe 
noi împreună cu el. 

O, ce rânduială înfricoșătoare și nemaivăzută! O, marele 
Împărat, mare în toate, așa de mare și aşa de minunat! Așacuma spus 
prorocul: „Doamne, Domnul nostru, cât este de minunat numele 
Tău în tot pământul! Că s-a înălțat slava Ta mai presus de ceruri”$7. 
S-a înălțat dumnezeirea. Stă scris cuvânt cu cuvânt: „Privind ei, 
S-a înălțat”S8. Cel mare întru toate. Mare este Dumnezeu, mare 
este Domnul! „Mare este Domnul și lăudat foarte!“ lar dacă 
este mare Dumnezeu și mare Domn, atunci este și mare Împărat. 
„Împărat mare peste tot pământul” „Munţii Sionului, coastele 
crivățului, cetatea Împăratului celui mare” Mare Proroc, mare 
Preot, mare Lumină, întru totul mare. Totdeauna Scriptura adaugă 
și-l spune „mare”, după cum spune Pavel: „Marelui Dumnezeu și 
Mântuitorului nostru lisus Hristos”; după cum spune și David: 
„Mare este Domnul și lăudat foarte”. Mare Împărat, mare Proroc. 
Când lisus făcea minunile, popoarele ziceau: „Proroc mare S-a 


55 1 Corinteni 17, 29. 
6 Psalmul 138, 7. 
%7 Psalmul 8,1. 

ridicat între noi și a cercetat Dumnezeu pe poporul Lui”*4. Nu este 
mare numai după dumnezeire, ci este mare și după trup. După cum 
este Dumnezeu mare și Domn mare și Împărat mare după dumne- 
zeire, tot așa este și Preot mare și Proroc mare. 

- De unde știm asta? 

- O spune Pavel: „Având, dar, Arhiereu mare, Care a străbă- 
tut cerurile, pe lisus, Fiul lui Dumnezeu, să ținem mărturisirea 
noastră”&%5. lar dacă este Arhiereu mare și Proroc mare, atunci cu 
adevărat Dumnezeu a cercetat pe poporul Lui și a ridicat Proroc 
mare în Israel. lar dacă este mare Proroc, mare Preot, mare Împărat, 
atunci este și mare Lumină: „Galileea neamurilor, poporul care 
locuia în întuneric a văzut lumină mare”. Dar și ziua Lui este 
mare, după cum zice prorocul: „Înainte de a veni ziua Domnului 
cea mare și luminată”. 

Auzind pretutindeni „mare” și văzând că mari sunt lucrurile 
Domnului, cum ţi-a venit ţie, ereticule, să-L sfâșii și să-L. micșorezi 
pe Cel mare? 

Avem doar arvuna noastră în ceruri; am fost înălțați împre- 
ună cu Hristos. Vom fi iarăși răpiți în nori, de vom fi vrednici să-L 
întâmpinăm când va veni pe nori“. Cel vinovat nu întâmpină pe 
Judecător, ci este înfățișat Judecătorului; nu-L întâmpină, pentru 
că nu are îndrăzneală. Să ne rugăm, așadar, și noi toţi, iubiţilor, 
ca să avem parte să fim între cei care-L vor întâmpina, chiar prin- 
tre cei din urmă! După cum sunt cinstiți de împărat toţi cei care-l 
întâmpină pe împărat, deși nu sunt toţi de aceeași cinste, tot așa va 
fi și atunci. Căci nici n-au viețuit toţi la fel. „Fiecare va primi plata 
după osteneala lui“ Niciodată să nu fie împiedicat cuvântul lui 
Dumnezeu, ci cu adevărul să avem toţi îndrăzneală în dragostea 
lui Hristos, hrănind poporul, adăpând sufletele, nefiind despărțiți 
în gânduri. Dușmanul păcii are judecătorul lui. Dar, pentru că, 
fraților, noi căutăm să-i convingem pe oameni și pentru că ne vom 
arăta lui Dumnezeu așa cum suntem, martor este Cel care vede 
gândurile, Cel care va cere socoteală oricui grăiește minciună, că 


524 Luca 7, 16. 

niciodată n-am voit să fiu, nici nu voiesc să fiu dușman al păcii. 
Dacă pierdem pacea, suntem dușmani ai acelora care au auzit de 
la Hristos: „Pace vouă!” Dar că voiesc pacea, că o râvnesc, că o 
doresc, martor îmi este Cel care pe toate le știe. Despre celelalte voi 
tăcea. Cel care așteaptă pe Dumnezeu răsplătitor nu aduce ocară 
Judecăţii Celui de sus cu apărarea sa. Puternic este Dumnezeu să 
dea pace, să întemeieze pacea; să dea pacea și în cei care propovă- 
duiesc, şi în cei cărora li se propovăduiește, și în cei care învaţă, și în 
cei care sunt învățați, pentru ca în toate să începem cu pacea, să fim 
în mijlocul păcii, să facem pace și să înălțăm slavă Dumnezeului 
păcii, Tatălui și Fiului și Sfântului Duh, acum și pururea și în vecii 
vecilor. Amin. 


*% Joan 20, 19, 21, 26; Luca 24, 36. 

larăși praznic și iarăși sărbătoare! larăși Biserica, cea cu mulți 
fii şi iubitoare de fii, se mândrește cu mulțimea fiilor. Dar ce folos 
de mulțimea de fiis?, dacă vede chipurile dorite ale fiilor ei numai 
în sărbători, nu totdeauna? Se aseamănă Biserica cu unul care are o 
haină frumoasă, dar nu i se îngăduie s-o poarte totdeauna. Că haină 
a Bisericii este mulțimea celor care vin la biserică, după cum spu- 
nea de demult și prorocul, grăind Bisericii: „Ie vei îmbrăca cu toți 
aceștia ca și cu o podoabă de mire, ca și cu o haină de mireasă'S8. 
După cum o femeie cuminte și de neam bun pare mai frumoasă la 
înfăţişare și mai mândră când e îmbrăcată cu o haină lungă până la 
călcâie, tot așa și Biserica este mai frumoasă astăzi, când e îmbră- 
cată cu mulțimea trupurilor voastre, când haina îi acoperă tot tru- 
pul. Astăzi nu poți vedea nicio parte a ei goală, ca în celelalte zile. 
lar de vină pentru goliciunea ei sunt aceia care vin numai astăzi 
la biserică, cei care nu o îmbracă totdeauna pe mama lor. Și, ca să 
vadă că nu e mică primejdia dacă o lasă goală pe mama lor, am să le 
amintesc o veche istorie. Să ne aducem aminte de Ham, de cel care 
l-a văzut gol pe tatăl lui, pe Noe, și a fost pedepsit pentru vederea 
aceea“%4. Și doar nu l-a dezgolit el pe tatăl lui, ci numai a văzut că 
este dezbrăcat tatăl lui. Și nici așa, pentru că doar l-a văzut gol, 
n-a scăpat de pedeapsă. Cei care vin numai azi la biserică nu o văd 


& PG 50, 453-464. A fost tradusă în românește în Vieţile Sfinților din luna Mai, Mânăstirea 
Neamţu, 1813, f. 272r-278v; cf. D. FECIORU, Bibliografia traducerilor ..., nr. 192; a mai fost 
tradusă de mitropolitul GRIGORIE DASCĂLUL, Puţul Sfântului loan Gură de Aur, pp. 19-20; 
cf. D. FecIORu, Bibliografia traducerilor ..., nr. 660; de Pr. C. PATRICHE, în: Cuvântări 
panegirice. Nouă ornilii ..., pp. 102-u9; de Pr. D. FECIORU, în: SFÂNTUL IOAN HRISOSTOM, 
Cuvântări la praznice ..., pp. 245-268. 

numai dezgolită pe mama lor, ci ei înșiși o dezgolesc. Ce iertare mai 
merită oare cei care fac ca Biserica să fie goală, când n-a scăpat de 
pedeapsă cel care a văzut goliciunea? Nu vă spun aceste cuvinte 
ca să vă rănesc, ci ca să fugim de pedeapsă, ca să fugim de blestemul 
lui Ham, ca să urmăm dragostea lui Sem și lafet, ca să îmbrăcăm și 
noi pe maica noastră. 

Trebuia ca iudeii să se arate numai de trei ori pe an lui 
Dumnezeu. Lor li s-a spus: „De trei ori pe an te vei arăta Domnului 
Dumnezeului tău”s5. Nouă însă nu! Dumnezeu vrea ca noi să ne 
arătăm Lui necontenit. Pentru iudei, depărtarea locurilor de închi- 
năciune a făcut să aibă numai atâtea adunări, căci ei trebuiau să 
slujească lui Dumnezeu numai într-un singur loc; de asta și soroa- 
cele de slujbă și de ducerea iudeilor la templu erau puţine la număr. 
Trebuia neapărat [ca ei] să se închine în Ierusalim și nicăieri în altă 
parte. De asta le-a poruncit Dumnezeu să 1 se arate Lui de trei ori 
pe an. Lungimea drumului îi îndreptățea. Noi însă nu putem avea 
o astfel de scuză. Iudeii erau împrăștiați pe toată fața pământu- 
lui. „Erau, spune Scriptura, „în Ierusalim locuitori iudei, bărbaţi 
cucernici din tot neamul de sub cer“ Noi însă locuim toţi într-un 
singur oraș, stăm între aceleași ziduri și adeseori nu ne desparte 
nicio stradă de biserică. Cu toate acestea, ca și cum ne-ar despărți 
mări întinse, de așa de puţine ori venim la sfânta slujbă. ludeilor 
li s-a poruncit să sărbătorească de trei ori pe an, nouă însă ni s-a 
poruncit să sărbătorim totdeauna, căci noi suntem totdeauna în 
sărbătoare. Și, ca să vedeţi că suntem în sărbătoare, am să vă spun 
pricinile sărbătorilor și așa veţi cunoaște că în fiecare zi e sărbă- 
toare. Cea dintâi sărbătoare a noastră este Epifania. 

- Pentru ce sărbătorim Epifania? 

- „Pentru că Dumnezeu pe pământ S-a arătat și cu oame- 
nii a petrecut", pentru că Dumnezeu, Fiul Unul-Născut al lui 
Dumnezeu, a fost cu noi. El e întotdeauna cu noi. Că spune EI: 


65 Câtă îndrăzneală avea Sfântul loan în fața ascultătorilor săi încât le putea face astfel de 
mustrări! Aceasta arată că se bucura de o mare autoritate morală, că viața lui era pildui- 
toare, iar cuvântul său, lumină; din cauza aceasta putea fi și solie. Să se observe modestia 
sfântului, cum se pune în rândul ascultătorilor, la nivelul celor păcătoși, spre a-i ridica la 
înălțimea lui. 

66 Jeșirea 23, 17. 

67 Faptele 2, s. 

8 Baruh 3, 38. 

„lată sunt cu voi în toate zilele, până la sfârșitul veacului”S. Așa că 
putem sărbători în orice zi Epifania. 

- Dar sărbătoarea Paștilor ce înseamnă? Care este pricina aces- 
tei sărbători? 

- De Paști vestim moartea Domnului. Asta înseamnă Paști. 
Dar nici Paștile nu le săvârșim într-un timp anumit. Pavel, voind 
să ne scape de silnicia timpurilor de sărbătoare și voind să ne arate 
că putem sărbători totdeauna Paștile, zice: „Ori de câte ori mâncaţi 
pâinea aceasta și beți paharul acesta, moartea Domnului vestiți”60. 
Așadar, pentru că putem vesti întotdeauna moartea Domnului, 
putem sărbători totdeauna Paștile. 

Vreţi să vedeţi că și sărbătoarea de astăzi o putem sărbători 
în fiecare zi? Dar, mai bine spus, că sărbătoarea de astăzi este în 
fiecare zi? 

- Să vedem care e pricina sărbătorii de azi. Pentru ce o 
sărbătorim? 

- Pentru că Duhul avenit la noi. Căci, după cum Fiul, Unul-Năs- 
cut al lui Dumnezeu, este cu oamenii credincioși, tot așa și Duhul 
lui Dumnezeu. 

- De unde o știm? 

- Din cuvintele lui Hristos: „Cel care Mă iubește pe Mine”, 
spune EI, „va păzi poruncile Mele și Eu voi ruga pe Tatăl Meu și 
alt Mângâietor vă va da vouă, ca să rămână cu voi în veac: Duhul 
adevărului”s+. Deci, după cum Hristos a spus despre EI Însuși: „lată 
Eu sunt cu voi în toate zilele, până la sfârșitul veacului” și pe teme- 
iul acestor cuvinte putem sărbători totdeauna Epifania, tot așa a 
spus și despre Duhul, că „este cu voi în veac”, așa că putem sărbători 
totdeauna Rusaliile. 


II 


Ca să vedeţi că putem sărbători totdeauna, că nu este un timp 
anumit de sărbătoare, că nu suntem supuși, nici constrânși de timp, 
ascultați ce zice Pavel: „Deci să sărbătorim'*?. Și nu era atunci 


5 Matei 28, 20. 

50 4 Corinteni u, 26. 
Se Joan 14, 15-17. 

52 1 Corinteni 5, 8. 

sărbătoare când scria asta. Nu erau nici Paștile, nici Epifania, nici 
Rusaliile. El arată prin aceste cuvinte că nu timpul face sărbătoa- 
rea, ci conștiința curată. Căci sărbătoarea nu-i altceva decât bucu- 
rie, iar bucuria duhovnicească, bucuria spirituală n-o face altceva 
decât conștiința faptelor bune; iar cel care are conștiința curată 
și fapte bune poate sărbători totdeauna. Pentru ca să arate acest 
lucru, Pavel spunea: „Deci să prăznuim nu cu aluatul cel vechi, 
nici cu aluatul răutăţii și al vicleniei, ci cu azimele curăţiei și ale 
adevărului”*8. Vezi că nu te-a legat să sărbătorești neapărat într-un 
anumit timp$%, ci ţi-a poruncit să ai cuget curat? 

Aș fi vrut să vorbesc în predica de acum numai despre asta. 
Dar, pentru că aceia care pun mâna pe unii pe care nu i-au văzut 
de mult timp nu-i lasă ușor din mâinile lor și pentru că și eu v-am 
prins pe voi, care veniţi o dată pe an la biserică, în mrejele noas- 
tre, nu vreau să vă dau drumul; de aceea, ca să nu plecaţi lipsiţi de 
cuvintele despre sărbătoarea de azi, trebuie să-mi îndrept cuvântul 
spre cauza acestei sărbători. 

De multe ori s-au pogorât pe pământ multe bunătăţi pentru 
întregul neam omenesc. Dar bunătăţi ca acestea de azi nu s-au 
pogorât mai înainte. Să aflaţi, dar, cum au fost bunătăţile de mai 
înainte și în ce fel sunt cele de acum, pentru ca să vedeţi deose- 
birea dintre ele! „A plouat Dumnezeu mană pe pământ și pâine 
cerească le-a dat lor.'*% Pâine îngerească a mâncat omul. Lucru 
mare într-adevăr și vrednic de iubirea de oameni a lui Dumnezeu. 
Mai târziu a pogorât foc din cer, a mistuit jertfa de pe altar și a 
îndreptat pe poporul iudaic cel rătăcits*$. A pogorât apoi ploaie 
când toţi se topeau de foame și a dat an îmbelșugat*. Mari sunt 
acestea și minunate! Dar cele de azi, cu mult mai mari. N-a pogo- 
rât azi Dumnezeu mană sau foc sau ploaie, ci ploaie de haruri 
duhovnicești. Nori au fost pogorâţi de sus nu pentru ca să facă 
să rodească pământul, ci ca să înduplece firea omenească să dea 


53 1 Corinteni 5, 8. 

4 Sfântul loan spune că sărbătoarea nu e legată de timp și că orice zi e sărbătoare, toc- 
mai pentru a convinge pe cei care veneau numai de Rusalii la biserică să vină mai des, 
căci Rusaliile, Paștile, Epifania sunt în fiecare zi. Nu pune, dar, un principiu pentru 
desființarea timpului de sărbătoare, ci face un argument pentru aducerea la biserică a 
celor care nu veneau decât de 2-3 ori pe an. 

55 Psalmul 77, 28. 

546 Cf. 3 Regi 18, 38-39. 

s47 Cf. 3 Regi 18, 43-45. 

Celui care a făcut pe oameni rodul virtuţii. Cei care au primit o 
picătură din acei nori au uitat îndată că sunt oameni și au umplut 
pe neașteptate tot pământul de îngeri; nu erau îngeri din cer, ci 
oameni care arătau în trupul acesta omenesc virtutea Puterilor 
celor netrupești. Nu s-au pogorât îngerii cei de sus jos, ci minu- 
nat lucru era că oamenii cei de jos s-au urcat la virtutea îngerilor 
de sus. Nu mergeau pe pământ cu sufletele dezbrăcate de trup, 
ci, rămânând în trupuri, au ajuns prin voinţă îngeri. Și, ca să afli 
că nici pedeapsa de la început, când Dumnezeu a spus: „Pământ 
ești și în pământ te vei întoarce”4%5, n-a fost pedeapsă, te-a lăsat 
să rămâi pe pământ, ca să se arate într-un chip mai strălucit pute- 
rea Duhului, putere ce a săvârșit astfel de fapte printr-un trup de 
lut. Puteai vedea limbă de lut poruncind demonilor; puteai vedea 
mâna de lut vindecând bolile; dar, mai bine spus, nu puteai vedea 
numai mâna de lut, ci, ceea ce era cu mult mai minunat, puteai 
vedea că umbra trupurilor de lut biruia și moartea și Puterile cele 
netrupești, adică pe demoni. 

După cum, când se arată soarele, întunericul dispare, fiarele 
se afundă în vizuinile lor, ucigașii, tâlharii și jefuitorii de morminte 
fug în vârfurile munților, tot așa, și când se arăta Petru și grăia, 
dispărea întunericul rătăcirii, pleca diavolul, fugeau demonii, pie- 
reau suferinţele trupurilor, se vindecau bolile sufletelor, se izgo- 
nea toată răutatea și se întorcea pe pământ virtutea. Și, după cum, 
dacă ai putea scoate din visteriile împărătești pline cu aur și pie- 
tre preţioase o singură piatră scumpă, cât de mică, din cele ce se 
găsesc înăuntru, te-ai îmbogăți tare fiind în posesia ei, tot așa și 
fiecare cuvânt care ieșea din gura Apostolilor dădea mare bogăţie 
duhovnicească, pentru că erau vistierii împărătești gurile acelora, 
aveau în ele cămări de tămăduiri. Puteai vedea, într-adevăr, atunci 
că sunt cu mult mai dorite decât aurul și decât piatra prețioasă 
cuvintele Domnuluis%. Ceea ce nu putea săvârși aurul, nici piatra 
prețioasă, aceea săvârșeau cuvintele lui Petru. Câţi talanți de aur ar 
fi putut vindeca oare pe ologul din naștere? Dar cuvântul lui Petru 
a putut vindeca această slăbiciune a firii. A spus: „În numele lui 
lisus Hristos, scoală-te și mergi!'%0, și cuvântul s-a făcut faptă. 


548 Facerea 3, 19. 
%9 Cf. Psalmul 8, n. 
6 Faptele 3, 6. 

Ai văzut că sunt cu mult mai dorite cuvintele lui Petru decât 
aurul și piatra prețioasă? Ai văzut că gurile Apostolilor erau vistierii 
împărătești? Apostolii au fost cu adevărat tămăduitori ai lumii, plu- 
gari ai lumii, cârmaci ai lumii. Medici, pentru că vindecau bolile. 
Plugari, pentru că însămânțau cuvântul dreptei credințe. Cârmaci, 
pentru că au pus capăt furtunii înșelăciunii. De asta Domnul une- 
ori le spunea: „Mergeţi, vindecaţi pe cei bolnavi”, vorbindu-le 
ca unor medici; alteori: „lată, vă trimit să secerați unde nu v-aţi 
ostenit"S:, vorbindu-le ca unor plugari; iar alteori: „Vă voi face pe 
voi pescari de oameni”$5, iar lui Petru îi spune: „Nu te teme, de 
acum vei pescui oameni'$4, vorbindu-le ca unor cârmaci, ca unor 
pescari. Și puteai vedea minuni după minuni. 

Acum zece zile firea noastră s-a urcat pe tronul cel împără- 
tesc, iar astăzi S-a pogorât Duhul cel Sfânt la firea noastră. A urcat 
Domnul pârga noastră și a pogorât Duhul cel Sfânt. Alt Domn este 
Cel care împarte darurile acestea, căci Duhul este Domn, și Tatăl și 
Fiul și Sfântul Duh împart între Ei iconomia mântuirii noastre. Încă 
nu au trecut zece zile de la Înălțare și Hristos ne-a și trimis haruri 
duhovnicești, darurile împăcării noastre cu Dumnezeu. Ca să 
nu se îndoiască nimeni, ca să nu se întrebe: „Ce a făcut oare Hristos 
înălțându-Se la cer? Oare a împăcat pe Tatăl? Oare L-a făcut milos- 
tiv?”, de aceea Hristos, voind să ne arate că L-a împăcat pe Tatăl 
cu firea noastră, ne-a trimis îndată darurile împăcării. Într-adevăr, 
după ce dușmanii se împacă și ajung la înţelegere, îndată după 
împăcare urmează urări de sănătate, ospeţe și daruri. Noi am tri- 
mis credință și am primit de acolo haruri; am trimis ascultare și am 
primit dreptate. 


III 


Ca să vedeţi că dăruirea Duhului Sfânt este un dar al împăcării 
lui Dumnezeu, voi încerca să vă conving din Scripturi. Mai întâi 
vă voi da o probă contrară, adică vă voi arăta că Dumnezeu oprește 
harul Duhului când este supărat pe noi. Am să vă fac mai întâi 
dovada aceasta ca să vă conving că absența Duhului Sfânt arată că 


s5 Matei 10, 8. 
$ Joan 4, 38. 
55 Matei 4, 19. 
554 Luca 5, 10. 

Dumnezeu e mâniat și ca să cunoaşteţi că S-a împăcat cu noi când 
vedeţi că trimite din nou Duhul; căci, dacă nu S-ar fi împăcat, n-ar 
fi trimis Duhul Sfânt. 

- De unde vom ști asta? 

- Eli preotul era un bătrân, între altele, blând și înțelept, dar 
nu știa să îndrepteze păcatele copiilor lui, dimpotrivă, își iubea 
odraslele peste măsură. Ascultaţi toți câţi aveți copii, ca să-i 
iubiţi și să-i cruțați cu măsură! Eli preotul a supărat cu asta pe 
Dumnezeu și L-a mâniat atât de tare, încât Dumnezeu a întors 
spatele întregului popor. Cel care a scris aceste lucruri, ca să arate 
că Dumnezeu S-a mâniat tare pe ei, a spus: „Cuvântul era scump 
și nu era vedenie aievea”$55. Cuvântul „scump” înseamnă aici „rar”, 
căci prin aceste cuvinte a arătat că erau atunci rare profeţiile. 
larăși un altul, jelind și plângându-se de mânia lui Dumnezeu, 
spunea: „Nu este domn, nici proroc în vremea aceasta”$%. lar 
evanghelistul zice: „Că nu era încă Duhul Sfânt, pentru că lisus 
încă nu Se proslăvise”S57. „Pentru că nu Se răstignise încă”, spune 
evanghelistul, „de asta nu fusese dat oamenilor Duhul Sfânt.” „Nu 
Se proslăvise” înseamnă „nu Se răstignise”. Răstignirea este în ea 
însăși un lucru de ocară, dar Hristos o numește „slavă”, pentru că 
s-a făcut pentru cei iubiți. 

- Dar, spune-mi, pentru ce nu s-a dat Duhul înainte de 
răstignire? 

- Pentru că omenirea era în păcat, în greșeală, în vrăjmășie, 
în necinste. Pentru că nu Se jertfise Mielul Cel care ridică păcatul 
lumii$58, 

Așadar, pentru că nu Se răstignise încă Hristos, nu se făcuse 
nici împăcarea; iar odată ce nu se făcuse împăcarea, pe bună 
dreptate nu s-a trimis nici Duhul, pentru că trimiterea Duhului 
era dovada împăcării. De asta și Hristos zice: „Mai de folos vă 
este vouă ca Eu să Mă duc, că, de nu Mă voi duce Eu, Acela nu va 
veni”659. „Dacă nu Mă voi duce”, spune Domnul, „și nu voi împăca 
pe Tatăl Meu, nu vă voi trimite pe Mângâietorul.” Aţi văzut câte 
dovezi v-am dat că absenţa Duhului Sfânt dintre oameni este un 


65 1 Regi 3,1. 

66 Daniel 3, 38 (după Septuaginta). 
67 Joan 7, 39. 

68 Cf. loan 1, 29. 

69 loan 16, 7. 

semn al mâniei lui Dumnezeu? „Cuvântul era rar și nu era vede- 
nie aievea.” „Nu este nici domn, nici proroc în vremea aceasta” 
„Că nu era încă Duhul Sfânt, că lisus încă nu Se proslăvise.” „Mai 
de folos vă este vouă ca Eu să Mă duc, că, de nu Mă voi duce Eu, 
Acela nu va veni.” Așadar, absența Duhului Sfânt este un semn al 
mâniei lui Dumnezeu. Dar, când vezi că Duhul Sfânt este trimis cu 
îmbelșugare, să nu te mai îndoiești de împăcarea lui Dumnezeu 
cu oamenii. 

- Dar unde este Duhul Sfânt acum? Atunci, pe vremea 
Apostolilor, când se făceau minuni, când se înviau morţii, când se 
curățau leproși, bine spui că era Duhul Sfânt. Dar acum ce dovadă 
avem că este Duhul Sfânt între noi? 

- Nu te teme! Îţi voi dovedi că și acum este Duhul Sfânt între 
Noi. 

- Cum? În ce chip? 

- Dacă n-ar fi Duhul Sfânt între noi, cum s-ar fi izbăvit de 
păcate aceștia care au fost luminaţi în această noapte sfântă? Că 
nici nu este izbăvire de păcate fără lucrarea Duhului. Ascultaţi-l 
pe Pavel, care spune: „Că și noi eram odinioară fără minte, 
neascultători, rătăciţi, slujind la tot felul de pofte. Dar, când 
s-au arătat bunătatea și iubirea de oameni ale lui Dumnezeu, 
Mântuitorul nostru, nu din faptele cele întru dreptate pe care 
le-am făcut noi, ci după mila Lui ne-a mântuit pe noi, prin baia 
nașterii din nou și prin înnoirea Duhului Sfânt”. Și iarăși, în 
altă parte: „Nu vă înșelați: nici desfrânaţii, nici închinătorii la 
idoli, nici adulterii, nici moleșiţii, nici sodomiţii, nici hoţii, 
nici lacomii, nici beţivii, nici bârfitorii, nici hrăpăreţii nu vor 
moșteni Împărăţia lui Dumnezeu”. Ai văzut aici înșirate toate 
felurile de păcate. „Și așa eraţi unii; dar v-aţi spălat, dar v-aţi 
sfințit, dar v-aţi îndreptat."S* 

- Cum? Că asta e întrebarea, dacă am lepădat păcatul prin 
Sfântul Duh. 

- Ascultă: „Dar v-aţi sfințit, dar v-aţi îndreptat în numele 
Domnului lisus și în Duhul Dumnezeului nostru”$8. Ai văzut că 
Duhul cel Sfânt a șters toate păcatele acelea? 


650 Ţit 3, 3-5. 

5% 7 Corinteni 6, 9-10. 
52 7 Corinteni 6, u. 
63 1 Corinteni 6, 1. 

IV 


Unde sunt acum cei care hulesc vrednicia Duhului? Căci, dacă 
nu iartă păcatele, în zadar Îl primim la botez. Iar dacă iartă păca- 
tele, în zadar este hulit de eretici. Dacă n-ar fi Duhul Sfânt, noi n-am 
putea spune că lisus este Domn. „Nimeni nu poate să spună «Domn 
este lisus» decât în Duhul cel Sfânt”s%. Dacă n-ar fi Duhul Sfânt, noi, 
credincioșii, n-am putea chema pe Dumnezeu, căci spunem: „latăl 
nostru, Care ești în ceruri”S%. Așadar, după cum n-am putea chema 
pe Domnul, tot așa n-am putea chema nici pe Dumnezeu „lată. 

- De unde știm asta? 

- De la același Apostol, care spune: „Dar, pentru că sunteți fii, 
a trimis Dumnezeu Duhul Fiului Lui în inimile noastre, strigând: 
«Avva Părinte»”666. Deci, când Îl chemi pe Tatăl, adu-ţi aminte că 
ai fost învrednicit să-L numești pe Dumnezeu „lată” pentru că 
Duhul ţi-a mișcat sufletul. Dacă n-ar fi Duhul, n-ar fi în Biserică 
cuvântul înţelepciunii și al cunoașterii. „Unuia se dă prin Duhul 
cuvântul înţelepciunii, iar altuia cuvântul cunoștinței. "57 Dacă 
n-ar fi Duhul Sfânt, n-ar fi în Biserică păstori și învățători. Că 
și aceștia prin Duhul se fac, după cum și Pavel spune: „În care 
v-a pus Duhul cel Sfânt păstori și episcopi'5%. Vezi că și aceasta 
vine tot prin Duhul? Dacă n-ar fi Duhul Sfânt în acest părinte și 
învăţător obștesc al nostruS%, nu i-ați fi răspuns cu toţii, într-un 
suflet: „Și duhului tău”, când cu puțin mai înainte s-a urcat pe 
acest scaun sfinţit și v-a spus: „Pace tuturor”%*. De aceea, îi dați 
acest răspuns: „Și duhului tău” nu numai când se urcă pe acest 
scaun, nici numai când vă vorbește, nici numai când se roagă 
pentru voi, ci și când stă înaintea acestei Sfinte Mese, când are să 
aducă acea înfricoșătoare Jertfă - cei credincioși știu ce spun - și 
nu se atinge de cele puse înainte, mai înainte dea vă ura vouă har 
de la Domnul și înainte ca voi să-i răspundeţi: „Și cu duhul tău'*7; 


664 1 Corinteni 12, 3, 

6% Matei 6, 9. 

5% Galateni 4, 6. 

667 + Corinteni 12, 8. 

66 Faptele 20, 28. 

69 Adică episcopul. 

$ 'Textual: „Când v-a dat vouă tuturor pace”. 

s Este vorba de momentul liturgic când preotul adresează credincioșilor cuvintele: 
„Harul Domnului nostru lisus Hristos și dragostea lui Dumnezeu-Tatăl și împărtășirea 
Sfântului Duh să fie cu voi cu toţi”. 

prin însuși acest răspuns vă aduceți aminte că cel care este în fața 
Sfintei Mese nu face nimic de la el și nici darurile puse înainte nu 
sunt fapte ale firii omenești, ci harul Domnului este de față, dea- 
supra lor, și se pogoară peste toţi și săvârșește acea Jertfă tainică. 
Om este, e drept, cel care stă în faţa Sfintei Mese, dar Dumnezeu 
este Cel care lucrează prin el. Nu te uita, dar, la firea celui pe care 
îl vezi, ci gândește-te la harul cel nevăzut! Nimic nu este ome- 
nesc din cele ce se întâmplă pe această Sfântă Masă. Dacă n-ar fi 
Duhul, n-ar fi Biserica, iar dacă este Biserica, atunci evident că 
este și Duhul. 

- Dar, atunci, pentru ce nu se mai fac acum minuni? — ar putea 
să mă întrebe cineva. 

- Ascultaţi-mă cu atenție! Pe mulți îi aud punând des și mereu 
această întrebare: „Pentru ce atunci toți cei botezați vorbeau în 
limbi, iar acum, nu?” 

Să vedem mai întâi ce era vorbirea în limbi, și după asta voi 
spune de ce acum nu mai vorbesc în limbi cei botezați. 

- Ce era, dar, vorbirea în limbi? 

- Cel botezat grăia îndată în limba indiană, în limba egipteană, 
în limba persană, în limba scită, în limba tracă și un om primea 
harul grăirii în multe limbi. Pe aceștia de acum, dacă s-ar fi botezat 
atunci, i-ar fi auzit și pe ei grăind în felurite limbi. Scriptura spune 
că Pavel a găsit pe unii botezați cu botezul lui Ioan și i-a întrebat: 
„«Aţi primit Duhul Sfânt după ce aţi crezut?» Ei i-au răspuns: «Dar 
nici n-am auzit că este Duh Sfânt»"52. Și a poruncit îndată să se 
boteze. „Și, punându-și Pavel mâinile peste ei, a venit asupra lor 
Duhul cel Sfânt și grăiau toţi în limbi”s5 

- Pentru care pricină, dar, a fost retras și luat dintre oameni 
harul acesta acum? 

- N-a fost luat pentru că Dumnezeu nu ne mai cinstește acum, 
ci, dimpotrivă, pentru că ne cinstește foarte mult. 

- Cum? 

- Am să-ţi spun. Pevremea aceea oamenii erau mai nepricepuți. 
Abia fuseseră izbăviţi de închinarea la idoli. Mintea lor era mai gre- 
oaie, nu așa de sprintenă. Erau încântați și atrași de cele trupești. 
Nu aveau încă idee de darurile cele netrupești, nici nu știau ce este 


s7 Faptele 19, 2. 
57% Faptele 19, 6. 

un har spiritual, privit numai prin credință. Pentru asta se făceau 
minuni. Unele haruri duhovnicești sunt nevăzute și se înțeleg 
numai prin credință, altele se arată prin semne văzute, pentru 
încredințarea celor necredincioși. De pildă, iertarea păcatelor este 
o faptă spirituală, un har nevăzut. Nu vedem cu ochii trupului cum 
se curățesc păcatele noastre. 

- Pentru ce? 

- Pentru că cel care se curățește este sufletul, iar sufletul nu se 
vede cu ochii trupului. 

Așadar, curățirea păcatelor este un dar spiritual, care nu 
poate fi văzut cu ochii trupului. Vorbirea în limbi este și ea o 
lucrare spirituală a Duhului, dar are un semn văzut, ușor de pri- 
ceput chiar de cei necredincioși. Căci limba care se aude este o 
vădire și o dovadă a lucrării petrecute înlăuntru, în suflet, adică 
a lucrării nevăzute. De asta și Pavel spune: „lar fiecăruia i se 
dă arătarea Duhului spre folos”s%. Eu, acum, n-am nevoie de 
semne, de minuni. 

- Pentru ce? 

- Pentru că am fost învăţat să cred în Stăpânul și fără să-mi 
dea semn. Cel care nu crede are nevoie de o garanție, dar eu, care 
cred, n-am nevoie nici de garanție, nici de semn. Știu că am fost 
curăţit de păcate, chiar dacă nu grăiesc în limbi. Cei de pe vre- 
mea Apostolilor n-ar fi crezut dacă n-ar fi primit semn. De asta 
li se dădeau lor semne, ca o garanţie a credinţei în care credeau, 
Prin urmare, nu ca unor credincioși, ci ca unor necredincioși li 
se dădeau semne, se făceau minuni, ca să ajungă credincioși. 
Așa spune și Pavel: „Semnele nu sunt pentru cei credincioși, ci 
pentru cei necredincioși'S%5. Vedeţi că încetarea minunilor nu 
este o dovadă că Dumnezeu nu ne mai cinstește, ci, dimpotrivă, 
o dovadă că ne cinstește. A făcut asta pentru că voiește să arate 
credinţa noastră, să arate că noi credem în El fără garanții, fără 
minuni. Cei de pe vremea Apostolilor, dacă n-ar fi primit mai 
întâi semn și garanție, n-ar fi crezut în Hristos și în cele nevă- 
zute. Eu însă și fără asta îmi arăt credinţa. Aceasta, dar, e pricina 
pentru care nu se mai fac acum minuni. 


S4 1 Corinteni 12, 7. 
55 1 Corinteni 14, 22. 

Vi 


Aș fi voit să grăiesc și despre motivul acestei sărbători; să 
arăt ce este Cincizecimea, pentru ce s-a dat în sărbătoarea aceasta 
harul, pentru ce în limbi de foc și pentru ce după zece zile. Dar văd 
că m-am întins mult cu învățătura. De aceea voi mai adăuga ceva 
și-mi voi termina cuvântul. 

„Când s-a împlinit ziua Cincizecimii, li s-au arătat, împărțite, 
limbi ca de foc."$7% Nu „de foc”, ci „ca de foc”, ca să nu gândești nimic 
material despre Duhul. După cum la râul Iordanului nu s-a pogo- 
rât un porumbel7, ci în chip de porumbel$?, tot așa și aici nu foc, 
ci în chip de foc. Și iarăși, mai sus: „Ca de suflare de vânt ce vine 
repede”s» — n-a spus: „Suflare de vânt repede”, ci: „Ca de suflare de 
vânt ce vine repede”. 

- Dar pentru ce lezechiel n-a primit harul prorociei prin ase- 
mănarea focului, ci prin carte, iar Apostolii iau prin foc barurile? 
Că spune Scriptura despre lezechiel că a primit în gura lui înce- 
putul cărții, că erau scrise într-însa plângere, tânguire și jale, că 
era scrisă pe dinăuntru și pe din afară; și a mâncat-o și s-a făcut în 
gura lui dulce ca miereas&. Despre Apostoli Scriptura nu spune așa, 
ci: „Li s-au arătat lor limbi ca de foc”. Pentru ce, dar, acolo carte și 
litere, iar aici și limbă și foc? 

- Pentru că lezechiel pleca să mustre păcatele iudeilor, să 
plângă nenorocirile iudeilor, pe când Apostolii plecau să mis- 
tuie păcatele lumii. De aceea, lezechiel a primit carte care să-i 
amintească de nenorocirile ce aveau să vină peste iudei, iar 
Apostolii au primit foc ca să ardă păcatele lumii și să le prime- 
nească pe toate. După cum când focul dă peste spini îi nimicește 
cu ușurință pe toți, tot așa și harul Duhului mistuie păcatele 
oamenilor. 


s76 Faptele 2,1, 3. 

77 Încă din veacul al IV-lea d.Hr., Fericitul Ieronim, în omiliile sale exegetice la Evanghelia 
după Marcu, observa că tălmăcirea „ca un porumbel” nu înseamnă nicidecum faptul că 
Duhul Sfânt S-ar fi pogorât sub înfățișarea unui porumbel, ci doar că s-a pogorât în chip 
lin, asemenea zborului unei păsări. Studiile biblice moderne confirmă justețea acestei 
interpretări. De aceea, reprezentarea Duhului Sfânt ca un porumbel este cu totul nefun- 
damentată. (n.P.P.) 

578 Cf. Luca 3, 22. 

$7 Faptele 2, 2. 

680 Cf. lezechiel 2, 8-10; 3, 1-3. 

Ar fi trebuit ca atunci când S-a pogorât Duhul peste Apostoli 
iudeii cei nesimţitori să se înspăimânte, să se cutremure și să se 
închine Celui care a dat harul, dar ei și-au arătat din nou nebunia 
lor și îi învinuiesc de beție pe Apostolii care erau plini de Duhul. 
„Aceștia sunt plini de must”S8,, ziceau ei. 

Gândește-te la nerecunoștința oamenilor și uită-te și la 
recunoștința îngerilor. Îngerii, când au văzut că pârga noastră se 
urcă la cer, se bucurau și ziceau: „Ridicaţi, căpetenii, porțile voas- 
tre, ridicați-vă, porţi veșnice, și va intra Împăratul slavei!”S2, iar 
oamenii, când au văzut harul Duhului pogorât la noi, au zis că sunt 
beți cei care au primit harul; nu i-a rușinat nici timpul anului, căci 
primăvara nu se găsește must, iar atunci era primăvară. 

Dar să-i lăsăm pe iudei și noi să ne uităm la ce ne-a dat în 
schimb Dumnezeu cel iubitor de oameni. Hristos a luat pârga firii 
noastre și ne-a dat în schimb harul Domnului. Și, după cum atunci 
când se termină lupta și se face pace, după un război îndelungat, 
vrăjmașii de mai înainte dau unii altora garanții și zăloage, tot așa 
s-a întâmplat și între Dumnezeu și firea omenească. Hristos l-a 
trimis lui Dumnezeu garanţie și zălog pârga pe care a adus-o în 
cer, iar El ne-a trimis în schimb nouă garanție și zălog pe Duhul cel 
Sfânt. Că avem garanții și zăloage se vede de acolo că garanţiile și 
zăloagele trebuie să fie de neam împărătesc. De aceea ne-a și fost 
trimis Duhul Sfânt, pentru că are ființa cea mai împărătească; la fel 
și Cel care a fost urcat de la noi era de neam împărătesc, căci era 
din sămânța lui David. De asta nu mă mai tem: pârga noastră stă 
mai sus. De asta, chiar de mi-ai vorbi de viermele neadormit, de 
focul cel nestins, de alte chinuri și pedepse, nu mă mai tem; dar, 
mai bine spus, mă tem, dar nu deznădăjduiesc de mântuirea mea. 
Dumnezeu n-ar fi luat sus pârga noastră dacă n-ar fi rânduit mari 
bunătăţi pentru neamul nostru. Mai înainte, când mă uitam la cer 
și mă gândeam la Puterile cele fără de trupuri, vedeam mai bine 
nimicnicia noastră din comparaţia cu Puterile cele de sus; acum 
însă, când voim să ne vedem noblețea noastră, ne uităm sus în cer, 
chiar la Tronul cel împărătesc, căci acolo șade pârga noastră. Așa 
va și veni Fiul lui Dumnezeu din cer ca să ne judece. Să ne pregă- 
tim ca să nu cădem din slava aceea. Că Stăpânul nostru obștesc va 


s Faptele 2, 13. 
62 Psalmul 23, 7. 

veni și nu va zăbovi“&. Va veni urmat de oștiri, de cete de Îngeri, de 
mulțimi de Arhangheli, de cete de mucenici, de coruri de drepţi, de 
cete de proroci și de apostoli și în mijlocul acelor oștiri netrupești 
Se va vedea Împăratul într-o slavă nespusă și negrăită. 


VI 


Să facem totul ca să nu cădem din slava aceea. Vreţi să vă spun 
și lucrurile cele înfricoșătoare de atunci? Nu ca să întristez, ci ca 
să îndrept. Atunci, pe dinaintea scaunului de Judecată va curge un 
râu de foc, atunci se vor deschide cărțile și va începe o Judecată 
înfricoșătoare și cutremurătoare. Ca într-un tribunal se vor citi 
toate faptele vieții noastre. Multe spun prorocii despre aceste cărți. 
„Dacă le ierți lor păcatul, iartă-l; dar, dacă nu, șterge-mă și pe mine 
din cartea pe care ai scris-o.'%5 Hristos le spunea ucenicilor: „Să 
nu vă bucurați că demonii vi se supun, ci să vă bucuraţi că numele 
voastre sunt scrise în ceruri”&$. larăși prorocul David spune: „În 
cartea Ta toate se vor scrie; zi de zi se vor săvârși și niciuna din ele 
nu va fi nescrisă”S%7; și iarăși: „Să fie șterși din cartea celor vii și cu 
cei drepți să nu se scrie”. Vezi că unii sunt șterși, iar alții sunt 
scriși? Vrei să vezi că nu numai drepții sunt scriși în acele cărți, ci 
sunt scrise acolo și faptele noastre? E sărbătoare, să aflăm lucruri 
care pot să ne izbăvească de osândă. Înfricoșător e cuvântul, dar e 
și de folos și de trebuință pentru că ne scapă de osândă. Să aflăm, 
dar, că păcatele se scriu, că se duc îndată acolo sus și se scriu chiar 
cuvintele ce le rostim. 

- De unde se vede asta? Că nu trebuie să grăim fără temei des- 
pre astfel de lucruri. 

- Prorocul Maleahi le zice iudeilor: „Vai de cei care Îl mânie 
pe Domnul! «Dar cum L-am mâniat pe E1?», se întreabă ei. Când 
spuneți: «Tot cel care face rău este bun înaintea Domnului»"5%. 
Cuvinte de slugi nerecunoscătoare; și totuși a binevoit întru 


58 Cf. Evrei 10, 37. 
64 Cf Daniel 7, 10. 
585 Jeșirea 32, 32. 
555 Luca 10, 20. 

57 Psalmul 138, 16. 
68 Psalmul 68, 32. 
58 Maleahi 2, 17. 

dânșii, întru cei stricaţi, întru cei care nu I-au slujit. „lată, noi 
am păzit poruncile Lui și fericim pe cei străini.'%% „Noi”, spun ei, 
„Îi slujim în fiecare zi, și alții se bucură de bunătăţi” Adesea și 
robii grăiesc așa despre stăpânii lor. Dar nu-i lucru atât de cum- 
plit, deși e cumplit, ca un om să grăiască așa despre alt om. Dar 
să grăieșşti așa despre Stăpânul obștesc al lumii, despre Stăpânul 
cel milostiv și iubitor de oameni, asta-i o faptă vrednică de cea 
mai mare osândă și pedeapsă. Dar, ca să vezi că se scriu astfel de 
cuvinte, ascultă ce zice prorocul: „lată, acestea s-au scris în car- 
tea celor vii spre pomenire înaintea lui Dumnezeu'S”. S-au scris 
pentru ca să fie adusă cartea ca dovadă și învinuire, nu pentru 
ca să-Și amintească Dumnezeu de ele în ziua aceea. Poate că am 
zguduit de frică sufletul vostru, dar nu pe al vostru, ci pe al meu 
mai întâi. 

Dar să punem capăt cuvântului, mai bine spus, fricii. Însă mai 
bine nu voi pune capăt fricii, ci voi mângâia. Să rămână frica, pen- 
tru ca să curățească sufletul vostru, dar să îndreptăm ceea ce nu se 
poate suferi de frică. 

- Dar cum putem să o îndreptăm? 

- Dacă voi arăta că păcatele nu se scriu numai, ci se și șterg. La 
tribunal se scrie negreșit tot ce grăiește cel judecat despre faptele 
sale, dar ce s-a scris nu se mai poate șterge; însă din cartea aceea, de 
vrei, poţi șterge orice cuvânt rău ce l-ai fi rostit. 

- De unde știm asta? 

- Din Scriptură. „Întoarce fața Ta de la păcatele mele”, spune 
Scriptura, „și toate fărădelegile mele șterge-le."** Nimeni nu șterge 
ce nu-i scris. Deci, pentru că au fost scrise, se roagă să fie șterse. Un 
altul ne învaţă și cum se șterg, zicând: „Prin milostenii și credință 
se curățesc păcatele”*5. Nu se șterg numai, ci se şi curățesc, ca să 
nu rămână nici urmă de ștergere. Nu se șterg numai păcatele de 
după Botez, ci s-au șters și toate acelea ce-au fost scrise înainte de 
baie, prin apa Botezului și prin Crucea lui Hristos, după cum zice 
Pavel: „Ștergând zapisul cel de deasupra noastră, cel ce era împo- 
triva noastră, și l-a luat din mijloc pironindu-l pe Cruce”54. Ai văzut 


* Cf Maleahi 2", 
s: Maleahi 3,; 
5 Psalmul 4 
6 Cf. Tok d. 

că a șters zapisul acela? Dar nu numai că a fost șters, dar a fost și 
rupt; l-au rupt piroanele Crucii, ca să nu mai fie de trebuinţă. Toate 
păcatele săvârșite înainte de Botez se șterg cu harul și cu iubirea 
de oameni ale puterii lui Hristos celui răstignit; păcatele de după 
Botez însă au nevoie de multă străduinţă ca să fie șterse iarăși. Nu 
mai este o a doua baie, de aceea e nevoie de lacrimile noastre, de 
pocăință, de mărturisire, de milostenie, de rugăciune și de toată 
cealaltă evlavie. Așa că și după Botez se curățesc păcatele, cu oste- 
neală multă și cu oboseală. 

Să ne dăm toată silința ca să ștergem aici pe pământ păca- 
tele și să fim izbăviți de rușinea și osânda de dincolo. Dacă voim, 
putem lepăda toate poverile păcatelor, de-am fi săvârșit mii și 
mii de păcate. Să voim, dar! E cu mult mai bine să ne ostenim 
aici puţin ca să scăpăm de o pedeapsă de neînlăturat, decât să 
ne trândăvim în această scurtă vreme și să cădem în pedepsele 
acelea nemuritoare. 

Este timpul deci să rezum cele spuse. Am ținut de rău pe cei 
care vin numai o dată pe an la biserică și o lasă goală pe maica 
lor. Le-am amintit o istorie veche, de blestem și de binecuvân- 
tare. Am vorbit despre sărbătorile iudeilor și am spus pentru ce 
Dumnezeu le-a poruncit să se înfățișeze de trei ori pe an înaintea 
Lui. Am spus că totdeauna este sărbătoarea Rusaliilor, a Paştilor 
și a Epifaniei. Am spus că sărbătoarea o face cugetul curat, nu 
sorocul zilelor și anilor. După asta am trecut la darurile pogo- 
râte de sus, am spus că oferirea darurilor e semn că Dumnezeu 
S-a împăcat cu noi. Am arătat că Duhul Sfânt este de faţă prin 
iertarea păcatelor, prin răspunsul dat de credincioși păstorului, 
adică episcopului, prin cuvântul înţelepciunii și al cunoștinței, 
prin hirotonii, prin Jertfa cea de taină. Am spus că avem garanții 
și zăloage. Am adăugat pricina pentru care s-au luat dintre noi 
minunile. După asta am amintit de Înfricoșătoarea Judecată, 
de cărțile ce se vor deschide atunci și că în ele se scriu toate 
păcatele noastre. Am arătat că, dacă voim, se șterg iarăși. Să 
vă aduceți aminte de toate astea. Dar, dacă nu-i cu putință de 
toate, amintiți-vă, pentru toate, de cuvântarea cea despre cărți. 
Și orice aţi vorbi sau ați răspunde, așa să grăiți, ca și cum ați 
avea în față pe cel care scrie. Să aveți mereu proaspătă în minte 
cuvântarea aceasta. Cei care sunteţi scriși în cartea drepţilor, 
să adăugați alte fapte la faptele voastre bune! Cei care avem 

scrise multe păcate, să le ștergem aici fără să știe cineva, ca să 
ne izbăvim și să nu fim dați în vileag în ziua Judecăţii! Și este cu 
putinţă, după cum am arătat, să ștergem toate păcatele scrise, 
prin sârguință, prin rugăciune și prin evlavie înflăcărată. Asta să 
ne sârguim să facem în tot timpul, pentru ca, plecaţi dincolo, să 
putem avea parte de iertare și să ne izbăvim cu toţii de chinurile 
cele de neînlăturat, de care să dea Dumnezeu ca noi toți să fim 
mântuiţi, ca să ne învrednicim de Împărăţia cerurilor, cu harul 
și iubirea de oameni ale Domnului nostru lisus Hristos, cu Care 
Tatălui, împreună cu Sfântul Duh, [fie-l] slava, puterea, cinstea 
acum și pururea și în vecii vecilor. Amin. 


Omilia a Il-a la Rusalii*% 


Mari și mai presus de cuvânt sunt, iubiților, darurile date nouă 
astăzi de lubitorul de oameni Dumnezeu! De asta, cu toții să ne 
bucurăm și, săltând, să-L lăudăm pe Stăpânul nostru. Că sărbă- 
toare și praznic este pentru noi această zi. După cum anotimpurile 
urmează unul după altul, tot așa și în Biserică sărbătoarea urmează 
sărbătorii și ne trimite de la una la alta. Mai înainte am sărbătorit 
Crucea, Pătimirile, Învierea, apoi Înălțarea la cer a Domnului nos- 
tru lisus Hristos. lată, astăzi am ajuns la sfârșitul bunătăţilor, am 
ajuns la însăși metropola sărbătorilor, am ajuns la însuși fructul 
făgăduinţei Domnului. „Dacă Mă voi duce”, a spus Domnul, „Eu vă 
voi trimite alt Mângâietor și nu vă voi lăsa pe voi orfani.'5% 

Aţi văzut purtare de grijă? Aţi văzut iubire de oameni nespusă? 
Acum câteva zile Domnul S-a înălțat la cer, a luat tronul cel împă- 
rătesc, a luat locul în dreapta Tatălui și astăzi ne hărăzește venirea 
Duhului Sfânt și prin El ne dă din ceruri bunătăţile cele nenumărate. 

Te întreb: care bunătate din cele ce alcătuiesc mântuirea noas- 
tră nu s-a înfăptuit prin Duhul Sfânt? Prin Sfântul Duh ne-am 
izbăvit de robie, am fost chemaţi la libertate, am fost urcați la 
înfiere, am fost plăsmuiţi din nou, de sus, ca să spun așa, și am 
lepădat povara grea și urât mirositoare a păcatelor. Prin Duhul 
Sfânt avem soboare de preoţi, avem cete de învățători. Din izvo- 
rul acesta avem și darurile descoperirilor și harurile vindecări- 
lor. De aici își au obârșia și toate celelalte cu câte se împodobește 
Biserica lui Dumnezeu. Pavel strigă, zicând: „Pe toate acestea le 
lucrează Unul și Același Duh, împărțind îndeosebi fiecăruia după 
cum voiește”s”. Pavel spune: „După cum voiește”, nu: „După cum | 
se poruncește”. Duhul împarte, nu Se împarte; stăpânește, nu este 


&5 PG 50, 463-470. A fost tradusă în românește în Vieţile Sfinţilor din luna Mai, 
Mânăstirea Neamţu, 1813, f. 279r-282n; cf. D. FECIORU, Bibliografia traducerilor ..., nr. 
195; a mai fost tradusă în limba română de mitropolitul GRIGORIE DASCĂLUL, în: Puţul 
Sfântului loan Gură de Aur, pp. 29-55; cf. D. FecIORU, Bibliografia traducerilor ..., nr. 661; 
de MELCHISEDEC, episcopul Romanului, în: Șase-zeci și patru cuvinte ..., pp. 40-47; de Pr. 
C. PATRICHE, în: Cuvântări panegirice. Nouă omilii ..., pp. 120-128; de Pr. D. FECIORU, în: 
SFÂNTUL LOAN HRISOSTOM, Cuvântări la praznice ..., pp. 269-280. 

*%€ Joan 16, 77; 14, 18. 

supus stăpânirii. Pavel arată că Sfântul Duh are aceeași putere pe 
care a mărturisit-o și despre Tatăl. Și, după cum despre Tatăl spu- 
nea: „lar Dumnezeu este Cel care lucrează toate în toți'*%, tot așa 
și despre Sfântul Duh: „Pe toate acestea le lucrează Unul și Același 
Duh, împărțind îndeosebi fiecăruia după cum singur voiește”. Ai 
văzut putere desăvârșită? Este clar că cei care au o singură ființă au 
și o singură stăpânire, iar cei care au o vrednicie de aceeași cinste, 
aceia au o singură putere și o singură stăpânire. Prin Sfântul Duh 
am dobândit dezlegarea de păcate; prin Sfântul Duh ne-am spălat 
de orice întinăciune; prin darul Sfântului Duh, noi, care am alergat 
la har, am ajuns din oameni îngeri; nu ne-am schimbat firea, ci, 
ceea ce este cu mult mai minunat, am rămas cu firea omenească, 
dar ducem viaţă îngerească. Atât de mare este puterea Sfântului 
Duh! După cum focul acesta material, când primește în el lutul cel 
moale, face din el oale tari, tot așa și focul Duhului, când primește 
un suflet credincios, îl face mai tare decât fierul, chiar de-ar fi mai 
moale ca lutul, iar pe cel care cu puţin mai înainte era întinat de 
noroiul păcatelor, îl arată dintr-odată mai strălucitor ca soarele. 
Aceasta ne învaţă fericitul Pavel când spune: „Nu vă înșelaţi: nici 
desfrânaţii, nici închinătorii la idoli, nici adulterii, nici moleșiţii, 
nici sodomiţii, nici lacomii, nici hoţii, nici beţivii, nici bârfitorii, 
nici răpitorii nu vor moșteni Împărăția lui Dumnezeu”. Și, după 
ce a înșirat, ca să spun așa, toate felurile de păcate și ne-a învăţat că 
cei vinovaţi de astfel de păcate ajung străini de Împărăţia cerurilor, 
a adăugat îndată: „Și așa eraţi unii; dar v-aţi spălat, dar v-aţi sfinţit, 
dar v-aţi îndreptat”7**. 

- Spune-mi cum! În ce chip? Aceasta vrem să știm! 

- „În numele Domnului lisus Hristos”, spune Pavel, „și în 
Duhul Dumnezeului nostru."7* 

Ai văzut, iubite, puterea Duhului Sfânt? Ai văzut că Duhul cel 
Sfânt a șters toate acele păcate și că a urcat la cinstea cea mai înaltă 
pe cei care mai înainte erau vânduți de păcatele lor? 

Cine ar putea plânge și jeli după cum merită pe cei care încearcă 
să hulească vrednicia Duhului, pe aceia care, ca niște turbaţi, nu 
vor să se îndepărteze de nesocotința lor nici pentru măreția 


69 7 Corinteni 12, 6. 
599 1 Corinteni 6, 9-10. 
7% 3 Corinteni 6, n. 
7: 1 Corinteni 6, n. 

facerilor de bine ale Duhului, ci îndrăznesc să facă orice împotriva 
mântuirii lor, înstrăinându-L, atât cât atârnă de ei, de vrednicia 
Lui domnească, și încearcă să-L pogoare în rândul creaturilor? Pe 
aceștia aș vrea să-i întreb: pentru ce porniţi, o iubiților, atâta răz- 
boi împotriva vredniciei Duhului? Dar, mai bine spus, împotriva 
mântuirii voastre, și nici nu vreţi să luați aminte la cele spuse de 
Mântuitorul ucenicilor Lui? Ela spus: „Mergând, învățați toate nea- 
murile, botezându-le în numele Tatălui și al Fiului și al Sfântului 
Duh". Ai văzut că vrednicia este de aceeași cinste? Ai văzut 
înţelegere desăvârșită? Ai văzut că Treimea este nedespărțită? Este 
oare vreo deosebire sau vreo schimbare sau vreo micșorare? Pentru 
ce, dar, îndrăzniţi voi să adăugaţi altele la cuvintele Stăpânului? 
Sau nu știți că și în treburile omenești, dacă cineva încearcă sau 
merge cu îndrăzneala până acolo încât să adauge sau să șteargă 
ceva din legile omenești, suferă cea mai mare pedeapsă și nimic 
nu-l poate scăpa de osândă? Așadar, dacă primejdia e atât de mare 
când faci asta cu niște legi făcute de oameni, te întreb: mai poate 
fi iertare pentru cei care sunt atât de mândri că încearcă să strice 
cuvintele Mântuitorului nostru obștesc, pentru cei care nu vor să îl 
asculte nici pe Pavel, care Îl are pe Hristos vorbind în el”%, pe Pavel 
care strigă și spune cu strălucită voce: „Pe acelea pe care ochiul nu 
le-a văzut și urechea nu le-a auzit și la inima omului nu s-au suit, 
pe acelea le-a gătit Dumnezeu celor care-L iubesc pe E1”7? 

- Dar, dacă nici ochiul nu le-a văzut, nici urechea nu le-a auzit, 
nici inima n-a putut să cunoască lucrurile gătite celor care-L iubesc 
pe EI, de unde putem avea noi, fericite Pavele, cunoștința lor? 

— Așteaptă puțin și-l vei auzi pe el că-ți spune și asta. Căci a 
adăugat: „Nouă însă ni le-a descoperit Dumnezeu prin Duhul 
Lui'7%. Și nu s-a mărginit numai la atât, ci, ca să arate măreția pute- 
rii Duhului și că este de aceeași ființă cu Tatăl și cu Fiul, spune: 
„Căci Duhul pe toate le cercetează, și adâncurile lui Dumnezeu”7%. 
Ai văzut învățătura desăvârșită? După cum nu le poate ști pe cele 
din cugetul omului altcineva, spune Pavel, ci fiecare le știe pe cele 
ale lui, tot așa și pe cele ale lui Dumnezeu nimeni nu le știe decât 


72 Matei 28, 19. 

7 Cf. 2 Corinteni 13, 3. 
704 1 Corinteni 2, 9. 

numai Duhul lui Dumnezeu”. Pilda aceasta este foarte mare și 
destul de puternică pentru a dovedi demnitatea Duhului. Pavel a 
dat pilda aceasta. Prin ea a grăit cam așa: „Nu-i cu putință ca un om 
să nu știe pe cele din cugetul lui. Deci, după cum nu-i cu putință 
asta, tot așa nu-i cu putinţă ca Duhul cel Sfânt să nu știe pe cele ale 
lui Dumnezeu. Dar, cu toate că fericitul Pavel spune acestea, totuși 
nu știu pentru care pricină nu se lasă înduplecați cei care, din pri- 
cina părerilor lor și împotriva mântuirii lor, duc un război atât 
de înverșunat împotriva vredniciei Duhului, ÎI înstrăinează, atât 
cât ţine de ei, de vrednicia Lui și-L pogoară în rândul creaturilor. 
Încăpăţânează-se cât vorvrea, împotrivească-se cât vor pofti spuse- 
lor dumnezeieștii Scripturi! Noi primim învățăturile dumnezeiești 
ca descoperiri pogorâte de sus și dăm Duhului Sfânt cuvenita doxo- 
logie, arătând odată cu dreapta credinţă și deplinătatea adevărului. 

Către cei care încearcă să învețe împotriva celor spuse de 
Duhul, sunt destule cele ce am spus până acum. Către dragostea 
voastră însă e de neapărată trebuinţă să spun pentru ce Domnul nu 
ne-a dăruit îndată după Înălțarea Sa pe pricinuitorul unor bunătăți 
atât de mari, ci a lăsat să treacă mai întâi câteva zile, să rămână 
singuri ucenicii și după aceea să trimită harul Duhului. 

Asta nu s-a făcut nici la întâmplare, nici fără rost. Dumnezeu 
știa că oamenii nu preţuiesc bunătăţile ce le au în mâini și nici nu 
le cinstesc după vrednicie, oricât de mari și plăcute ar părea aceste 
bunătăţi, dacă nu vin peste ei și necazuri. Să vă dau o pildă, pentru 
ca să lămuresc mai bine spusele mele. Un om sănătos și cu trup 
puternic nu simte, nici nu-și dă seama bine ce bun lucru e sănăta- 
tea dacă nu se îmbolnăvește și nu face cunoștință cu boala. La fel, 
cel care vede lumina zilei nu poate prețui lumina dacă nu cunoaște 
și întunericul nopţii. Cunoașterea relelor este totdeauna un das- 
căl bun, care ne învață să prețuim bunurile de care ne bucuram 
mai înainte. Tot așa și cu Apostolii. În tot timpul cât a fost Domnul 
cu ei, ucenicii s-au bucurat de mii și mii de bunătăţi; petrecerea 
împreună cu El i-a făcut să fie foarte fericiți. Toţi cei care locuiau 
în Palestina se uitau la ei ca la niște luminători, pentru că învi- 
aseră morţi, curăţiseră leproși, alungaseră demoni, vindecaseră 
boli și făcuseră alte multe minuni. Deci, pentru că ajunseseră 
atât de slăviţi și de vestiți, Domnul a îngăduit să-i despartă pe ei 

puțină vreme de puterea care le sta într-ajutor, pentru ca, lipsiţi 
de ea, să cunoască ei cât de mult le dăruia lor prezenţa bunătăţii 
lui Hristos și, ajungând la cunoașterea bunătăţilor trecute, să pri- 
mească cu mai multă râvnă și darul Duhului, al Mângâietorului. 
Ucenicii erau amărâți, și Duhul i-a mângâiat; suspinau din pri- 
cina despărțirii de Învățătorul, erau cuprinși de tristeţe, și Duhul 
i-a luminat cu lumina Lui; aproape zăceau la pământ, și Duhul i-a 
ridicat, a împrăștiat norul tristeţii lor și a pus capăt nedumeririi. 
Când au auzit pe Domnul spunându-le: „Mergeţi și învăţaţi toate 
neamurile”7*, erau nedumeriţi și nu știau unde să se îndrepte fie- 
care și în care parte a lumii trebuie să predice cuvântul. De aceea a 
venit Duhul cel Sfânt în chip de limbi de foc și a împărțit fiecăruia 
părțile lumii unde trebuiau să propovăduiască. Prin aceste limbi 
de foc Duhul a făcut cunoscut fiecăruia, ca printr-o scrisoare, și 
puterea dată, și hotarele în care aveau să predice. Pentru asta S-a 
pogorât Duhul în chip de limbi de foc. 

Dar nu numai pentru asta, ci și pentru ca să ne aducă aminte 
de o veche întâmplare. În vechime, oamenii, cuprinși de nebunie, 
au vrut să facă un turn care să ajungă până la cer; Dumnezeu, prin 
împărțirea limbilor, a stricat unirea lor cea rea7%*. Acum Duhul cel 
Sfânt S-a pogorât peste ei în chip de limbi de foc, ca prin asta să 
unească lumea împărțită. Și s-a făcut un lucru nou și nemaiîn- 
tâlnit. După cum atunci, în vechime, limbile au împărțit lumea și 
înțelegerea cea rea a dus la despărţire, tot astfel și acum limbile 
au unit lumea și au adus la înțelegere pe cei care erau despărțiți. 
Pentru asta, „în chip de limbi”. „Ca de foc”, pentru că spinul păcatu- 
lui crescuse în noi cât o pădure de mare. După cum pământul când 
e bun și gras, dar nu-i lucrat, odrăslește mulți spini, tot așa și firea 
noastră era bună din pricina Celui care a adus-o la viaţă și în stare 
să dea rod de virtute, dar a odrăslit păcatul întocmai ca pe niște 
spini și alte buruieni netrebnice fiindcă nu primise plugul drep- 
tei credințe, nici sămânţa cunoștinței de Dumnezeu. Și, după cum 
adeseori nu se vede fața pământului din pricina mulțimii spinilor 
și a buruienilor, tot așa și noblețea și curăţia firii noastre nu s-au 
arătat până n-a venit Plugarul firii omenești, până ce n-a pogorât 
focul Duhului, până ce n-a curăţit-o și până ce n-a făcut-o în stare 
să primească sămânța cea cerească. 


7 Matei 28, 19. 
79 Cf. Facerea un, 1-9. 

Atât de mari și mai mari decât acestea sunt bunătăţile pe care 
le avem noi datorită zilei de azi. De aceea, vă rog să sărbătorim și 
noi ziua de astăzi după vrednicia bunătăţilor dăruite nouă. Să nu 
încununăm ușile caselor noastre, ci să ne împodobim sufletele. 
Să nu înfrumusețăm piața cu covoare, ci să înfrumusețăm sufle- 
tul nostru cu veșmintele virtuţii. Ca așa să putem primi și harul 
Duhului și să culegem și roadele Duhului. 

- Dar care-i rodul Duhului? 

- Ascultă-l pe Pavel. Îl spune el. „Roada Duhului”, zice el, 
„este dragoste, bucurie, pace.” Uită-te cât de bine sunt alese 
cuvintele și ce bine e rânduită învățătura! A pus mai întâi dra- 
gostea și apoi a amintit de bucurie și de pace. A pus mai întâi 
rădăcina și apoi a arătat rodul. A așezat întâi temelia și apoi a 
ridicat casa. A început de la izvor și apoi a venit la râuri. Că nici 
nu putem simţi bucurie în suflet dacă nu socotim mai întâi ca 
fericire a noastră fericirea altora, dacă nu socotim binele aproa- 
pelui ca bine al nostru. lar asta n-o poți simţi dacă nu te subjugă 
tirania dragostei. Căci dragostea este rădăcina, izvorul și mama 
tuturor bunătăţilor. Dragostea, ca o rădăcină, odrăslește miile 
și miile de ramuri ale virtuţii, ca un izvor izvorăște multe cur- 
geri de ape și ca o mamă strânge la sânul ei pe cei care aleargă 
la ea. Fericitul Pavel a cunoscut asta, de aceea a numit-o „roadă 
a Duhului”. În alt loc, i-a dăruit dragostei o cinste atât de mare, 
că a numit-o chiar „plinire a Legii”. „Dragostea”, zice el, „este 
împlinirea Legii"”" Stăpânul tuturor nu ne-a dat alt semn îndes- 
tulător și vrednic de credință pentru a fi recunoscuţi ca ucenici 
ai Lui decât semnul dragostei, spunându-ne: „După aceasta vor 
cunoaște toți că sunteţi ucenici ai Mei, dacă veţi avea dragoste 
între voi'72. 

De aceea, vă rog să alergăm cu toții la dragoste, de ea să ne lipim, 
cu ea să primim sărbătoarea aceasta. Unde-i dragoste, păcatele 
sufletului sunt nelucrătoare; unde-i dragoste, încetează impulsu- 
rile lipsite de rațiune ale cugetării: „Dragostea', spune Pavel, „nu se 
semețește, nu se trufește, nu se poartă cu necuviință'73. Dragostea 
nu face rău aproapelui. Acolo unde împărățește pacea, acolo nu-i 


7 Galateni 5, 22. 

7 Romani 13, 10. 

72 Joan 13, 35. 

Cain, care să-și ucidă fratele. Seacă izvorul invidiei, și ai secat râul 
tuturor păcatelor! Iaie rădăcina, și ai tăiat totodată și rodul! Spun 
astea nu pentru că am mai multă grijă de cei care invidiază decât de 
cei invidiați. Nu! Pentru că cei care invidiază sunt mai ales cei mai 
păgubiţi și ei se pierd pe ei înșiși, pe când cei invidiaţi pot fi chiar 
încununaţi, dacă vor. Să-ţi dau o pildă: Pavel cel drept este cântat 
și lăudat în fiecare zi, iar uciderea lui a ajuns prilej de slavă. Abel, 
chiar după moarte, are îndrăzneală prin sângele său și cu glas tună- 
tor învinuiește pe ucigaș”; Cain însă, deși a biruit, prin răsplata 
faptelor și-a luat rodul faptelor. A petrecut pe pământ gemând și 
tremurând, pe când cel ucis, cel care zăcea la pământ, avea după 
moarte mai multă îndrăzneală. Și, după cum pe Cain păcatul l-a 
făcut să ducă o viață mai plină de ticăloșie decât dacă ar fi murit, tot 
așa și pe Abel virtutea l-a făcut mai strălucitor chiar după moarte. 

De aceea și noi, ca să avem și aici și dincolo mai mare îndrăz- 
neală, ca să culegem mai mult rod de bucurie de pe urma sărbăto- 
rii de astăzi, să dezbrăcăm toate hainele murdare ale sufletului, să 
dezbrăcăm mai ales haina invidiei. De ni s-ar părea că avem mii și 
mii de fapte bune, le pierdem pe toate dacă ne supără acest amar și 
crud păcat. 

Să dea Dumnezeu ca noi toți să scăpăm de acest păcat, și mai 
cu seamă cei care astăzi au lepădat prin harul băii Botezului vechea 
haină a păcatului, cei care pot să se ia la întrecere cu razele soarelui. 
Vă rog, dar, pe voi, care astăzi aţi fost înscriși printre fii, cei care aţi 
îmbrăcat haina aceasta strălucitoare, să păstraţi cu toată paza stră- 
lucirea pe care o aveţi acum. Închideţi din toate părţile intrarea dia- 
volului, pentru ca, bucurându-vă mai din belșug de harul Duhului, 
să puteți aduce rod, unul treizeci, altul șaizeci și altul o sută”5, 
și să fiți învredniciţi să întâmpinați cu îndrăzneală pe Împăratul 
cerurilor, când are să vină și are să împartă bunătăţile cele negrăite 
celor care și-au terminat viața aceasta cu virtute, în Hristos lisus, 
Domnul nostru, Căruia [fie-l] slava și puterea acum și pururea și 
în vecii vecilor. Amin. 


"+ Cf. Facerea 4, 10. 
75 Cf Matei 3, 8. 

Cuvântarea 1 la Sfântul Apostol Pavel: 


N-aș greși de-aș numi sufletul lui Pavel „livadă de virtuți” și 
„Rai duhovnicesc”. Atât de mult înflorea prin har și atât de vrednică 
de har își arăta filosofia sufletului său! Pentru că a fost vasul alege- 
rii? și pentru că s-a curăţit bine pe sineși, cu îmbelșugare s-a revăr- 
sat peste el darul Duhului. Asta e pricina pentru care ne-a izvorât și 
nouă râuri minunate; nu numai patru, ca izvorul cel din Paradis, ci 
mult mai multe, ce curg în fiecare zi; nu udă pământul, ci deșteaptă 
sufletele oamenilor spre rodirea virtuții. 

Ce cuvânt, dar, va fi îndestulător spre lauda faptelor uimi- 
toare ale lui Pavel? Sau ce limbă va putea să spună laudele cuvenite 
lui? Cum voi putea face față măreției laudelor lui, când un singur 
suflet are adunate, în mod covârșitor, toate virtuțile omenești, și nu 
numai pe cele omenești, ci și pe cele îngerești? 

Dar asta nu are să mă facă să tac! Ba, dimpotrivă, asta — și mai 
cu seamă tocmai asta - are să mă facă să vorbesc. Căci acesta este 
cel mai mare chip de laudă, când măreţia faptelor mari ale lui Pavel 
îmi biruiește cu ușurință iscusinţa în vorbire. lar înfrângerea mea 
îmi va fi mai strălucită decât mii și mii de biruințe. 

De unde ar fi deci potrivit să fac început laudelor lui? De unde 
din altă parte dacă nu de la această dintâi laudă, anume de la a arăta 
că are strânse în el virtuțile tuturor oamenilor? Prorocii, patriarhii, 
drepţii, apostolii, mucenicii s-au distins printr-o virtute oarecum 
deosebită. Pavel însă are adunate în el la un loc toate virtuțile pe 
care fiecare dintre aceia le avea; și le are cu atâta covârșire, cum 
nimeni dintre ei nu le avea. 

Ascultă! Abel a adus jertfa: și din pricina asta este lăudat. Dar, 
dacă pui faţă în faţă jertfa lui Pavel cu jertfa lui Abel, jertfa lui Pavel 
este cu atât mai bună decât a lui Abel cu cât mai bun e cerul ca 
pământul. Despre care jertfă a lui Pavel vreți să vă vorbesc? Că nu-i 


' PG 50, 473-478; cuvânt rostit în anul 387. 
= Cf. Faptele 9, s5. 
3 Cf. Facerea 4, 4. 

numai una! Se jertfea în fiecare zi și aducea o îndoită jertfă: murea 
în fiecare zi și purta în trupul lui omorârea Domnului Hristos. 
Se găsea necontenit în fața primejdiilor; se junghia prin voință; 
își omora în așa chip firea trupului, că nu era cu nimic mai pre- 
jos de jertfele junghiate, ba, dimpotrivă, cu mult mai presus de 
ele. Nu jertfea boi și oi, ci se jertfea pe sine însuși în fiecare zi, 
printr-o îndoită jertfă. De asta a și îndrăznit să zică: „Căci mă aduc 
pe mine ca jertfă”, numind „jertfă” sângele lui. Nu s-a mulțumit 
cu aceste jertfe, ci, după ce s-a afierosit pe sine însuși, a adus lui 
Dumnezeu întreaga lume: pământul și marea, ţinuturile locuite 
de greci și pe cele locuite de barbari și, ca să spun într-un cuvânt, 
tot pământul luminat de soare. Ca un întraripat a străbătut toată 
lumea; n-a călătorit de dragul călătoriei, ci a smuls spinii păcatelor, 
a semănat cuvântul credinței, a alungat rătăcirea, a adus adevărul, a 
făcut îngeri din oameni, dar, mai bine spus, a făcut pe oameni, din 
demoni, îngeri. De aceea, când a fost să plece de pe lumea aceasta, 
după atât de multe sudori și după atât de nenumărate biruințe, 
spunea mângâind pe ucenici: „Chiar dacă mă jertfesc pentru jertfa 
și pentru slujba credinței voastre, mă bucur; și mă bucur împreună 
cu voi toți; de aceea și voi bucurați-vă; și bucuraţi-vă împreună cu 
mine”7. Ce jertfă ar putea egala jertfa aceasta, pe care Pavel a jert- 
fit-o junghiind-o cu sabia Duhului, pe care a adus-o pe jertfelnicul 
cel mai presus de ceruri? 

Vrei să-mi spui că Abel a fost ucis de Cain cu viclenie și că asta 
l-a făcut mai strălucitor? Dar ţi-am numărat miile și miile de morţi 
suferite de Pavel, atât de multe câte zile a trăit fericitul acesta pre- 
dicând Evanghelia. lar dacă vrei să afli și chipul în care s-a săvârșit 
uciderea, ascultă! Abel a căzut ucis de fratele lui, pe care nici nu-l 
nedreptăţise, nici nu-i făcuse vreun bine. Pavel a fost ucis de aceia 
pe care se silea să-i smulgă din nenumărate rele și pentru care sufe- 
rise tot ce suferise. 

Vrei să-mi spui apoi că Noe era drept, că era desăvârșit în nea- 
mul lui, că nu mai era nimeni ca el între toți oamenii? Dar ca Pavel 
nu mai era nimeni între oameni! Noe s-a mântuit numai pe el cu 
copiii lui. Pavel însă, când potop mai cumplit decât potopul de pe 


+ Cf 1 Corinteni 15, 31. 
5 Cf. 2 Corinteni 4, 10. 
5 2 Timotei 4, 6. 

7 Filipeni 2, 17-18. 

vremea lui Noe a cuprins lumea, n-a bătut câteva scânduri unele 
lângă altele, n-a făcut corabie, ci, în loc de scânduri, a alcătuit epis- 
tole, și n-a smuls din mijlocul valurilor două sau trei sau cinci rude, 
ci lumea întreagă, care era pe cale să se înece. Corabia lui Pavel nu 
era ca arca lui Noe, care se învârtea într-un singur loc. Nu! Corabia 
lui Pavel a mers până la marginile lumii; și de atunci și până acum 
Pavel îi aduce pe toți oamenii în corabia aceasta. A făcut corabia 
aceasta pe măsura mulțimii celor care se mântuiesc; primește în 
ea oameni mai nepricepuți decât animalele, dar îi face să se ia la 
întrecere cu Puterile cele de sus, biruind și prin asta corabia aceea. 
Corabia lui Noe a luat în ea un corb și a dat drumul tot unui corb; 
a luat un lup, dar n-a schimbat firea lui sălbatică. Corabia lui Pavel 
nu a fost așa! A luat în ea lupi și a făcut dintr-înșii oi; a luat în ea vul- 
turi și ulii și i-a schimbat în porumbei. A scos din firea omenească 
toată nepriceperea și toată sălbăticia și a pus în locul lor blândețea 
Duhului. lar corabia aceasta a lui Pavel plutește până acum și nu se 
sfărâmă. Furtuna răutății n-a reușit să-i strice scândurile; dimpo- 
trivă, plutind pe marea înfuriată, a potolit frământarea mării. Și pe 
bună dreptate, căci scândurile ei n-au fost unse cu smoală și catran, 
ci cu Duhul Sfânt. 

Vrei să-mi spui că toţi se minunează de Avraam, pentru că, 
auzind numai porunca: „leși din pământul tău și din neamul tău”, 
și-a părăsit patrie și casă și prieteni și rude, pentru că porunca lui 
Dumnezeu era pentru el totul? Da, și eu mă minunez de asta. Dar 
poate fi el la fel cu Pavel? Nu! Pavel nu și-a părăsit patria, casa și 
neamurile, ci a părăsit chiar lumea pentru lisus; dar, mai bine spus, 
a nesocotit însuși cerul și cerul cerului și urmărea numai un singur 
lucru: dragostea lui lisus. Ascultă-l pe el, că o arată prin cuvintele: 
„Nici cele de acum, nici cele viitoare, nici înălțimea, nici adânci- 
mea, nicio altă făptură nu va putea să ne despartă pe noi de dragos- 
tea lui Dumnezeu”. 

Vrei să-mi spui că Avraam s-a aruncat în primejdii ca să-l smulgă 
din mâinile barbarilor pe nepotul său? Pavel însă n-a smuls un nepot, 
nici trei sau cinci orașe, ci lumea întreagă; și n-a smuls-o din mâna 
barbarilor, ci din mâna demonilor, înfruntând mii și mii de primejdii 
în fiecare zi și dând prin morţile sale tărie multă altora. 


8 Facerea 12, 1. 
? Romani 8, 38-39. 

Vrei să-mi spui apoi că vârful virtuţilor lui Avraam și coroana 
filosofiei sale este jertfirea fiului său? Dar și aici vom găsi că întâie- 
tatea o are tot Pavel. Nu și-a jertfit fiul, ci, după cum am spus mai 
înainte, s-a jertfit pe el însuși de mii și mii de ori. 

Cine nu se minunează de Isaac? Ne minunăm și de alte multe 
virtuţi ale lui, dar ne minunăm mai ales de blândeţea lui. A săpat 
fântâni pe locurile sale; dar, când a fost izgonit din hotarele lui, nu 
s-a împotrivit; dimpotrivă, îndura să-și vadă fântânile astupate și 
se muta totdeauna în alt loc. Nu s-a pornit să-i atace pe cei care-l 
supărau, ci pleca și-și părăsea pământurile sale, până ce a săturat 
pofta nedreaptă a dușmanilor lui. Pavel nu și-a văzut astupate cu 
pietre fântânile, ci trupul lui; nu numai că nu-i părăsea, ca Isaac, 
pe vrăjmașii lui, ci se străduia să urce la cer pe cei care aruncau cu 
pietre în el. Cu cât fântâna era astupată mai mult, cu atât izvora 
mai multă apă și dădea naștere la mai multe râuri de răbdare. 

Vrei să-mi spui că Scriptura se minunează de răbdarea lui 
Iacov, fiul lui Isaac? Dar care suflet de oţel ar putea să arate răbda- 
rea lui Pavel? N-a slujit de două ori câte șapte ani, ci toată viaţa a 
slujit pentru mireasa lui Hristos; n-a fost bătut numai de arșiţa zilei 
și de frigul nopţii, ci a răbdat nenumărate feluri de încercări; une- 
ori era biciuit, alteori trupul îi era lovit cu pietre; uneori se bătea 
cu fiarele, iar alteori se lupta cu valurile mării. Suferea zi și noapte 
de frig, și de foame neîntreruptă. Pretutindeni biruia piedicile și 
smulgea oile din gura diavolului. 

Vrei să-mi spui că losif era curat trupește și sufletește? Mă 
tem însă să nu mă fac de râs lăudându-l pe Pavel pentru curăţia 
lui trupească și sufletească, odată ce s-a răstignit pe sineși pentru 
lume”, odată ce privea nu numai frumuseţea trupească, ci toate 
lucrurile, așa cum privim noi praful și cenușa; de nimic nu-i păsa, 
așa cum nu-i pasă unui mort de alt mort. Atât de mult își poto- 
lise tresăririle firii, încât niciodată vreo patimă omenească nu i-a 
cuprins sufletul său. 

Spui că toţi oamenii se minunează de lov? Și pe bună drep- 
tate. lov este un mare atlet și poate să stea alături de Pavel din 
pricina răbdării, din pricina curăţiei vieţii, din pricina mărturiei 
lui Dumnezeu, din pricina acelei lupte înverșunate și din pricina 
minunatei biruințe de după luptă. Dar Pavel n-a dus o luptă de 

câteva luni, ci de ani îndelungați; n-a muiat cu puroiul bubelor sale 
bulgării de pământ, nici n-a stat pe gunoi, ci a căzut necontenit în 
gura leului celui nematerial, a luptat cu mii și mii de încercări și 
totuși a fost mai puternic decât stânca. N-a fost ocărât, scuipat și 
batjocorit de trei sau patru prieteni, ci de toţi frații cei mincinoși și 
necredincioși. 

Vrei să-mi spui că era mare iubirea de străini a lui lov, că era 
mare grija de cei săraci? N-o tăgăduiesc nici eu! Dar atât de mare e 
deosebirea dintre iubirea de străini și grija de săraci a lui Pavel și a 
lui lov, pe cât de mare e deosebirea dintre suflet și trup. Grija pe care 
o arăta lov faţă de cei betegi la trup, o arăta Pavel față de cei bolnavi 
la suflet; îndrepta pe toţi cei șchiopi și betegi la minte, îmbrăca cu 
veșmântul filosofiei, cu haina credinţei lui Hristos adică, pe cei goi 
și pe cei îmbrăcaţi cu necuviința. Chiar în grija de nevoile trupești 
ale oamenilor, Pavel îl întrecea pe lov, ajutându-i pe cei săraci, deși 
trăia în sărăcie și în foamete, și nu în prisos de bogăţie. Casa lui lov 
era deschisă tuturor celor care băteau la ușa lui; sufletul lui Pavel 
însă era deschis întregii lumi și primea în el popoare întregi. De 
asta și spunea: „În noi nu vă este strâmt; dar nouă ne este strâmt 
în inimile voastre”. lov, având nenumărate turme de oi și de boi, 
era darnic cu cei săraci; Pavel însă n-avea nimic mai mult decât 
trupul; și-i era de ajuns trupul ca să-i ajute pe cei nevoiași. El însuși 
o striga, zicând: „Mâinile acestea au slujit trebuințelor mele și celor 
care sunt cu mine”2. Munca trupului lui îi dădea mijloacele pentru 
a-i ajuta pe cei flămânzi și pe cei săraci. 

Vrei să-mi spui că viermii și rănile îi pricinuiau lui lov dureri 
cumplite și cu neputinţă de suferit? O mărturisesc și eu! Dar, dacă 
ai pune în fața acestor dureri biciuirile primite de Pavel în atâţia 
ani, foamea lui neîntreruptă, goliciunea, lanțurile, temnița, pri- 
mejdiile, uneltirile, atât de la ai săi, cât și de la străini, atât de la 
tirani, cât și de la lumea întreagă, dacă, pe lângă acestea, ai mai 
adăuga celelalte suferințe mai amare decât acestea, adică durerile 
lui pentru cei căzuți, grija de toate Bisericile, aprinderea ce-o sufe- 
rea pentru fiecare credincios ce se smintea, ai vedea că sufletul care 
îndura acestea era mai tare decât o stâncă și întrecea tăria fierului 
și a oțelului. Suferințele pe care lov le avea în trup, pe acelea Pavel 

le avea în suflet; iar durerea care-i măcina sufletul pentru fiecare 
credincios care se smintea era mai grozavă decât durerea pricinu- 
ită de viermi. De asta îi și curgeau din ochi izvoare necontenite de 
lacrimi, nu numai ziua, ci și noaptea. Suferea pentru fiecare cre- 
dincios, mai cumplit decât o femeie care naște. De aceea și spunea: 
„Copiii mei, pentru care sufăr din nou durerile nașterii”5. 

De cine ne-am mai putea minuna în afară de lov? Negreșit de 
Moise. Dar și pe Moise l-a întrecut Pavel cu mult. Mari sunt și cele- 
lalte virtuți ale lui Moise, dar capul și coroana acelui sfânt suflet 
este că a voit, pentru mântuirea iudeilor, să fie șters din cartea lui 
Dumnezeu'4. Moise însă voia să moară împreună cu alții. Pavel, 
dimpotrivă! Nu voia să moară și ceilalți cu el, ci, pentru ca să se 
mântuiască ceilalți, voia ca el să piardă slava cea fără de sfârșits. 
Unul se lupta cu Faraon, celălalt, cu diavolul în fiecare zi; unul, 
pentru un singur popor, celălalt, pentru întreaga lume, udând 
pământul nu cu sudoare, ci cu sânge în loc de sudoare; n-a povăţuit 
pe calea cea bună numai ținuturile locuite, ci și pe cele nelocuite; 
nu numai pe greci, ci și pe barbari. 

Aş putea să-l pun pe Pavel față în faţă și cu Isus al lui Navi și 
cu Samuel și cu ceilalți proroci. Dar, ca să nu lungesc cuvântul, am 
să merg numai la cei mai de frunte dintre ei. Dacă Pavel se va arăta 
mai bun decât aceștia, atunci nu mai rămâne nicio îndoială cu pri- 
vire la ceilalți. 

Care sunt cei mai de frunte dintre proroci? 

Cine alții decât David, Ilie și loan? Dintre aceștia, unul este 
înaintemergătorul celei dintâi veniri a Domnului, altul, înain- 
temergătorul celei de a doua veniri; de asta amândoi au parte de 
aceeași numire. 

Prin ce se deosebește David? Prin smerenia sa și prin dragostea 
sa către Dumnezeu! Dar care om a săvârșit mai bine decât Pavel 
aceste două virtuţi? Sau cine l-a ajuns? 

Ce avea minunat Ilie? Că a încuiat oare cerul? Că a adus foa- 
metea? Că a pogorât foc din cer? Nu cred! Dimpotrivă, că a avut 
râvnă pentru Stăpânul, că era mai iute decât focul. Dar, dacă te 
uiţi la râvna lui Pavel, vei vedea că Pavel îl depășește pe Ilie, pe cât 


3 Galateni 4, 19, 
“3 Cf. Ieșirea 32, 32. 
5 Cf. Romani 9, 3-4. 


CUVÂNTĂRI DE LAUDĂ LA SFINŢI 255 


Ilie îi depășește pe ceilalți proroci. Ce cuvinte ar putea fi la fel cu 
acelea ce le spunea în râvna lui pentru slava Stăpânului: „Doream 
să fiu anatema pentru frații mei, pentru rudele mele după trup”*. 
Din pricina asta, deși-i stătea cerul în față, deși-i erau pregătite 
cununile și răsplățile, zăbovea și întârzia, spunând: „Este mai de 
trebuință pentru voi ca să rămân în trup”. Din pricina asta, nu 
socotea îndestulătoare pentru înfățișarea dragostei și râvnei sale 
nici zidirea aceasta văzută, nici pe cea nevăzută, ci căuta altceva, 
mai presus de acestea, ca să arate ce voia și ce dorea. 

Vrei să-mi spui că loan Botezătorul se hrănea cu lăcuste și 
miere sălbatică? Dar Pavel trăia în mijlocul lumii precum loan 
trăia în pustie. Nu se hrănea cu lăcuste și miere sălbatică, dar 
întindea înaintea sa masă mai sărăcăcioasă decât masa lui loan. 
Din pricina râvnei sale pentru propovăduire, nu avea nici hrana 
cea de toate zilele. 

Vrei să-mi spui că loan a arătat multă îndrăzneală înaintea 
lui Irod? Dar Pavel n-a închis gura la unul sau la doi sau la trei 
ca Irod, ci la mii și mii, dar, mai bine spus, chiar la tirani mai 
cumpliți decât acel tiran. 

Rămâne să-l mai pun pe Pavel față în față cu îngerii. De aceea, 
părăsind pământul, să ne înălțăm spre bolțile cerești. Nimeni să nu 
osândească îndrăzneala cuvântului meu! Dacă Scriptura i-a numit 
și pe loan și pe preoți „îngeri”, ce e de mirare dacă pun faţă în faţă cu 
acele Puteri pe Pavel, care-i mai bun și decât loan și decât preoţii? 

Care este măreţia îngerilor? Că se supun în mod desăvârșit 
lui Dumnezeu! Minunându-se de asta, David spunea: „Puternici 
la vârtute, care faceţi cuvântul Lui”. Nicio însușire nu poate fi 
asemenea acesteia, fie ei de mii și mii de ori netrupești. Ceea ce îi 
face pe îngeri fericiţi este aceea că se supun poruncilor, că nu sunt 
niciodată neascultători. Această însușire o poţi vedea deci păzită 
desăvârșit și de Pavel. N-a împlinit numai cuvântul lui Dumnezeu, 
ci și poruncile, și mai mult decât poruncile. Asta o arată când o 
spune: „Care-mi este deci plata, că, binevestind, predic Evanghelia 
lui Hristos fără plată?" De ce alt lucru se minunează prorocul cu 
privire la îngeri când spune: „Cel care face pe îngerii Săi duhuri și 

pe slugile Sale pară de foc'2*? Dar și însușirea asta o poți vedea la 
Pavel. Ca duhul și ca focul, așa a străbătut toată lumea și a curățit 
pământul. Vrei să-mi spui că nu dobândise încă cerul? Minunat 
lucru e că era așa fiind pe pământ și că se lua la întrecere cu Puterile 
cele netrupești, deși era îmbrăcat cu trup muritor. 

De câtă osândă nu suntem, dar, vrednici când un om are 
strânse în el toate virtuțile, iar noi nu ne străduim să-l urmăm nici 
în măsura cea mai mică! Gândindu-ne la toate acestea, să căutăm 
să ne izbăvim de osândă și să ne sârguim să ajungem la râvna lui 
Pavel, că să putem avea parte și de aceleași bunătăţi, cu harul și 
iubirea de oameni ale Domnului nostru lisus Hristos, Căruia [fie-1] 
slava și puterea acum și pururea și în vecii vecilor. Amin. 


% Psalmul 103, 5. 


Cuvântarea a II-a la Sfântul Apostol Pavel= 


Ce este omul, cât este de mare noblețea firii omenești și cât de 
potrivită pentru dobândirea virtuţii este ființa aceasta, |pe acestea] 
le-a arătat, mai mult decât toţi oamenii, Pavel. De la început, dar 
și acum, stă cu strălucită voce împotriva tuturor acelora care defăi- 
mează firea omenească; ia apărarea lui Hristos, îndeamnă la vir- 
tute, închide gurile nerușinate ale hulitorilor și arată că nu-i mare 
deosebire între îngeri și oameni, dacă voim să luăm aminte de noi 
înșine. Pavel n-a avut altă fire, n-a avut alt suflet, n-a locuit în altă 
lume; a trăit pe același pământ și în aceleași ținuturi ca și noi; a fost 
crescut sub aceleași legi și datini; cu toate acestea, i-a depășit pe 
toți oamenii din orice vreme. Unde sunt cei care spun că virtutea 
e grea și viciul ușor? Pavel le stă împotrivă, spunându-le: „Necazul 
de acum trecător și ușor ne aduce slavă veșnică mai presus de 
măsură”. Dacă necazurile sunt ușoare, cu atât mai mult patimile. 

Lucru de mirare la Pavel este nu numai acela că, datorită marii 
sale râvne, nici nu simțea oboselile virtuţii, ci și aceea că nici nu 
săvârșea virtutea pentru plată. Noi, nici chiar când e vorba de 
răsplată, nu vrem să asudăm pentru virtute; Pavel însă îmbrățișa 
și iubea virtutea fără să se gândească la răsplată și sărea cu toată 
ușurința peste piedicile ce păreau potrivnice virtuţii. Nu arunca 
vina nici pe slăbiciunea trupului, nici pe greutăţile vieţii, nici pe 
tirania firii omenești. Cu toate că era prins de griji mai mari decât 
toți generalii și împărații de pe pământ, totuși întinerea în fiecare 
zi; cu toate că primejdiile se înmulțeau, totuși dobândea înnoită 
râvnă. Asta vrea s-o spună prin cuvintele: „Uitând pe cele dinapoi 
și îndreptându-mă spre cele dinainte”. Când aștepta moartea, îi 
chema pe frați să ia parte la această bucurie, spunând: „Bucurați-vă 
și fericiți-mă!24 

Când era înconjurat de primejdii, de ocări și de toată necinstea, 
sălta iarăși și, scriind corintenilor, zicea: „Pentru aceea mă bucur în 

slăbiciuni, în ocări, în prigoniri”%. Și le-a numit pe acestea arme ale 
dreptăţii, arătând că a cules chiar prin ele cele mai frumoase roade, 
că a fost în toate împrejurările nebiruit de dușmani. Pretutindeni 
era biciuit, ocărât și defăimat; dar, ca și cum ar fi mers din triumf în 
triumf, ca și cum ar fi înălțat pe întreaga față a pământului necon- 
tenit trofee, așa se împodobea cu biciuirile, ocările și defăimările 
și Îi aducea mulțumire lui Dumnezeu, zicând: „Dar mulțumire fie 
adusă lui Dumnezeu, Celui care ne face pururea biruitori'=6. 

Pavel căuta rușinarea și ocara cea pentru predicarea Evangheliei 
mai mult decât căutăm noi cinstea; căuta moartea mai mult decât 
căutăm noi viața; căuta sărăcia mai mult decât căutăm noi bogăţia; 
căuta ostenelile mai mult decât caută alții tihna; dar nu numai mai 
mult, ci cu mult mai mult; căuta durerile mai mult decât caută alţii 
bucuriile; căuta să se roage pentru dușmani mai mult decât caută 
alții să-i blesteme. Pavel a stricat rânduiala lucrurilor; dar, mai bine 
spus, noi am stricat-o, căci Pavel a păzit-o așa cum Dumnezeu a 
legiuit-o. Tot ce dorea și urmărea Pavel era potrivit firii; tot ce dorim 
și urmărim noi este împotriva firii. Vrei să-ți dau dovadă spuselor 
mele? Iat-o! Pavel! Era om și umbla după cele potrivit firii mai mult 
decât după cele împotriva firii. De un singur lucru se temea, de un 
singur lucru fugea: de a supăra pe Dumnezeu; de nimic altceva; 
după cum nici nu dorea altceva decât de a-l plăcea lui Dumnezeu. 
Și nu spun că nu dorea nimic din cele de pe lumea aceasta, dar 
nici din cele viitoare. Să nu-mi vorbești mie de orașe, de popoare, 
de împărați, de oștiri, de arme, de averi, de stăpâniri și de puteri! 
Nici ca pe o pânză de păianjen nu le socotea! Vorbește-mi chiar de 
bunătățile și frumuseţile cele cerești, și atunci vei vedea puternica 
dragoste a lui Pavel pentru Hristos! 

Din pricina dragostei acesteia, Pavel nu se mai minuna nici 
de vrednicia Îngerilor, nici de a Arhanghelilor, de nimic. Avea în 
sufletul lui ceva mai mare decât orice, dragostea lui Hristos. Cu 
ea se socotea mai fericit decât toţi; fără ea nu dorea să fie nici cu 
Domniile, nici cu Începătoriile, nici cu Stăpâniile. Cu dragostea 
aceasta voia să fie mai degrabă în cele mai grele chinuri și cu cei 
osândiți, decât fără ea, cu cei din frunte și cu cei în cinste. Pentru 
Pavel era o singură osândă: pierderea dragostei lui Hristos. Aceasta 


%5 2 Corinteni 12, 10. 
% 2 Corinteni 2, 14. 

este pentru el iadul, aceasta este pedeapsa, aceasta, pricinuitoarea 
a mii și mii de rele. După cum nu era pentru Pavel decât o singură 
desfătare: dobândirea dragostei lui Hristos. Aceasta era pentru el 
viaţa, aceasta lumea, aceasta îngerul, aceasta cele din lumea de aici, 
aceasta celeviitoare, aceasta Împărăţia, aceasta făgăduinţa, aceasta, 
pricinuitoarea a mii și mii de bunătăţi. Tot ce nu ţintea la dragostea 
lui Hristos nu-l socotea nici trist, nici vesel. Dispreţuia pe toate 
cele ce se văd ca pe iarba putredă. Tiranii și popoarele înfuriate îi 
păreau a fi țânțari. Moartea, pedepsele și miile de chinuri, jocuri de 
copii. Numai să le sufere pentru Hristos! Atunci le îmbrățișa și pe 
acestea; și se lăuda atât cu lanţurile sale, cum nici Nero nu se lăuda 
cu coroana de pe cap. Locuia în temniţă ca și cum ar fi locuit în 
cer. Primea rănirile și biciuirile cu mai multă plăcere decât cei care 
primesc premii. lubea ostenelile ca pe răsplăți și socotea răsplată 
ostenelile. De asta le și numea „har”. Ascultă! Răsplată era pentru 
Pavel a muri și a fi cu Hristos”, pe când a rămâne în trup, luptă. Cu 
toate acestea, voiește mai bine să rămână în trup decât să moară, 
spunând că-i mai de trebuinţă asta”. A fi anatema de la Hristos era 
pentru el luptă și durere; dar, mai bine spus, chiar mai mult decât 
luptă și durere. A fi cu Hristos era pentru Pavel răsplată. Cu toate 
acestea, pentru dragostea de Hristos, Pavel vrea mai degrabă să fie 
anatema?%. Poate însă că cineva îmi va spune că acestea toate îi erau 
plăcute lui Pavel din pricina lui Hristos. Asta o spun și eu, pentru că 
cele ce pentru noi sunt pricini de tristețe, acelea erau pentru Pavel 
pricini de mare bucurie. Dar pentru ce vorbesc eu de primejdii și de 
celelalte suferințe? Pavel era într-o neîntreruptă tristețe. De aceea 
și spunea: „Cine este slab și eu să nu fiu slab? Cine se smintește și 
eu să nu ard?'%* 

- Dar această tristețe, mi-ar putea spune cineva, are în ea 
bucurie! 

- Da, într-adevăr, mulți oameni, când le mor copiii, capătă 
oarecare mângâiere dacă li se îngăduie să plângă. Dacă sunt 
împiedicaţi, suferă. Tot așa și Pavel. Plângând zi și noapte, se mân- 
gâia. Căci nimeni nu și-a jelit așa de mult păcatele lui cât a jelit 
Pavel păcatele altora. Gândește-te ce chinuri sufletești încerca 


27 Cf. Filipeni 1, 23. 
*3 Cf. Filipeni i, 24. 
> Cf. Romani 9, 3. 
* 2 Corinteni n, 29. 

Pavel pentru iudeii care nu voiau să se mântuiască, de vreme ce 
se ruga să cadă el însuși din slava cea de sus numai și numai ca ei 
să se mântuiască. De aici se vede că pentru Pavel era cu mult mai 
cumplită pierderea iudeilor decât propria sa pierdere. De n-ar fi 
fost mai cumplită, n-ar fi făcut o astfel de rugăciune. A ales-o pen- 
tru că era mai ușoară și pentru că avea mai multă mângâiere. Dar 
Pavel nu numai că o voia, ci o și striga, spunând: „Întristarea îmi 
este mare și necurmată durerea în inima mea'?. 

Cu cine, dar, l-aș putea compara pe Pavel, pe cel care, după cum 
spuneam, suferea în fiecare zi pentru toţi locuitorii lumii, pentru 
toţi fără deosebire, și pentru neamuri și orașe și pentru fiecare ins 
în parte? Cu fierul? Cu oţelul? Cum aș putea numi sufletul lui? De 
aur? De oțel? Dar era mai tare ca oţelul și mai de preţ decât aurul 
și nestematele, căci sufletul lui Pavel lăsa în urmă și tăria oțelului, 
și preţul aurului și al nestematelor. Cu cine, dar, l-aș putea com- 
para? Cu nimic din cele ce există. Dacă s-ar putea da aurului tăria 
oțelului, iar oțelului prețul aurului, poate că atunci am dobândi o 
icoană a sufletului lui Pavel. 

Dar pentru ce să compar sufletul lui Pavel cu oţelul și cu 
aurul? Pune-l față-n faţă cu întreaga lume! Vei vedea că sufletul 
lui Pavel atârnă mai greu! Dacă Pavel a spus asta despre cei care 
au trăit îmbrăcați în piei, în peșteri și într-un mic colț al lumii, 
cu mult mai mult vom putea spune noi asta despre Pavel, pentru 
că el pe toți i-a depășit. Așadar, dacă lumea nu este vrednică să se 
compare cu Pavel, atunci cine e vrednic? Poate cerul? Dar și cerul 
e mic! Dacă Pavel a pus cerul și bunătăţile cele cerești mai prejos 
de dragostea Stăpânului, cu atât mai mult Stăpânul, Care este mai 
bun decât Pavel pe cât este mai bună bunătatea decât răutatea, îl 
va pune pe Pavel mai presus de mii și mii de ceruri. Stăpânul nu 
ne iubește așa cum îl iubim noi pe El, ci ne iubește atât de mult 
încât niciun cuvânt nu ne poate înfățișa dragostea Lui. Uită-te cu 
câte haruri l-a învrednicit pe Pavel chiar înainte de învierea ce va să 
fie! L-a răpit în Rai, l-a urcat în al treilea cer, l-a făcut părtaș unor 
astfel de taine despre care nu are voie să vorbească nimeni din 
cei care au fire omenească. Și pe bună dreptate! Pavel mergea pe 


= Cf. Romani 9, 3. 
* Romani 9, 2. 
3 Cf. Evrei n, 37-38. 

pământ, dar săvârșea toate faptele sale ca și cum ar fi mers împre- 
ună cu îngerii. Era îmbrăcat cu trup muritor, dar era tot atât de 
curat ca și îngerii; era supus tuturor nevoilor firii, dar râvnea 
să nu pară întru nimic mai prejos de Puterile cele de sus. Ca un 
împărat străbătea lumea; ca unul fără de trup înfrunta durerile și 
primejdiile; ca unul care ar fi dobândit cerul disprețuia cele de pe 
pământ; ca unul care ar fi trăit împreună cu înseși Puterile cerești, 
așa era de veghetor. Adeseori îngerilor li s-au încredinţat dife- 
rite popoare; cu toate acestea, niciunul dintre îngeri nu a ocâr- 
muit poporul ce i s-a încredințat așa cum a ocârmuit Pavel lumea 
întreagă. Să nu-mi spui că Pavel nu ocârmuia popoarele lumii! 
O mărturisesc și eu. Dar, chiar dacă nu ocârmuia el însuși aceste 
popoare, totuși nici așa nu rămânea în afara laudelor cuvenite unei 
astfel de fapte, pentru că s-a gătit pe sineși vrednic de un har atât 
de mare. Arhanghelului Mihail i s-a încredințat poporul iudeu; lui 
Pavel, pământul și marea, lumea locuită și cea nelocuită. Nu spun 
asta ca să aduc ocară îngerilor - ferească Dumnezeu! —, ci ca să arăt 
că este cu putință ca, om fiind, să fii împreună cu îngerii și să stai 
aproape de ei. 

- Dar pentru ce nu s-au încredințat îngerilor, ci lui Pavel, 
pământul și marea, lumea locuită și cea nelocuită? 

- Pentru ca să nu ai niciun cuvânt de apărare pentru trândăvia 
ta și nici să spui că e deosebire între om și înger pentru a-ţi acoperi 
trândăvia ta! De altfel, minunea a fost și mai mare. Nu este oare 
minunat și străin lucru ca un cuvânt ce sare de pe o limbă de țărână 
să alunge moartea, să dezlege păcatele, să îndrepteze o fire bete- 
gită, să prefacă pământul în cer? De asta mă înspăimânt de puterea 
lui Dumnezeu, de asta mă minunez de puterea lui Pavel, că a primit 
un atât de mare har, că s-a pregătit așa pe sineși. 

Și pe voi vă rog să nu vă minunați numai de Pavel, ci să și 
imitați pilda aceasta de virtute. Căci așa vom putea avea parte de 
aceleași cununi ca și el. lar dacă te miri auzind că, făcând aceleași 
fapte, vei avea parte de aceleași cununi, ascultă-l pe Pavel, că însuși 
o spune: „Lupta cea bună m-am luptat,călătoria am sfârșit, credința 
am păzit; de acum mi s-a gătit cununa dreptăţii, pe care mi-o va da 
Domnul, Dreptul Judecător, în ziua aceea; și nu numai mie, ci și 
tuturor celor care iubesc arătarea Lui'3. Vezi că ne cheamă pe toți 


3 2 Timotei 4, 7-8. 

la aceeași împărtășire? Așadar, de vreme ce tuturor ne stau în față 
aceleași cununi, să ne străduim ca toți să fim vrednici de bunătățile 
făgăduite. Să nu ne uităm numai la măreția și mulțimea faptelor 
săvârșite de Pavel, ci și la tăria râvnei lui, prin care a atras asupră-și 
un har atât de mare; să ne gândim apoi că Pavel a avut aceeași fire ca 
și noi, că a fost supus acelorași slăbiciuni ca și noi. Gândind așa, ni 
se vor părea ușoare și lesnicioase chiar cele foarte greu de săvârșit, 
iar de ne vom osteni în acest timp de pe pământ, vom purta veșnic 
cununa aceea neveștejită și nemuritoare, cu harul și iubirea de 
oameni ale Domnului nostru lisus Hristos, Căruia [fie-l] slava și 
puterea acum și pururea și în vecii vecilor. Amin. 


Cuvântarea a III-a la Sfântul Apostol Pavel 


După ce fericitul Pavel ne-a arătat că râvna omenească este 
puternică și că noi putem să zburăm chiar în cer, lasă de o parte pe 
Îngeri, Arhangheli și pe celelalte Puteri și uneori ne poruncește să 
fim următorii lui Hristos, zicând: „Fiți următorii mei, precum și eu 
sunt al lui Hristos”; iar alteori, fără să se mai dea pe el ca pildă, 
ne urcă la Însuși Dumnezeu, spunându-ne: „Fiți, dar, următori ai 
lui Dumnezeu, ca niște copii iubiți”. lar după ce a arătat că nimic 
altceva nu ne face următori ai lui Hristos ca vieţuirea pentru binele 
obștesc și căutarea folosului fiecărui om, a adăugat: „Umblaţi întru 
dragoste'35. De aceea, după ce a spus: „Fiți următorii mei”, vorbește 
îndată despre dragoste, arătând că această virtute, mai cu seamă, ne 
face să fim aproape de Dumnezeu. De altfel, și celelalte virtuţi, deși 
mai mici decât aceasta, au în vedere omul, de pildă lupta împotriva 
poftei, războiul împotriva pântecelui, bătălia împotriva iubirii de 
arginți, lupta împotriva mâniei. 

Dragostea însă este comună și nouă, și lui Dumnezeu. Pentru 
asta și Hristos spunea: „Rugaţi-vă pentru cei care vă supără, ca 
să fiți fiii Tatălui vostru Celui din ceruri”. Știind deci și Pavel că 
dragostea este cununa faptelor bune, o săvârșea cu toată scumpă- 
tatea. Într-adevăr, nimeni n-a iubit atât pe dușmani, nimeni n-a 
făcut atâta bine hulitorilor, nimeni n-a suferit atât pentru prigo- 
nitori. Nu se uita la cele ce suferea, ci se gândea că și prigonitorii 
săi sunt oameni ca și el. Și, cu cât se înfuriau mai mult, cu atât 
mai mult îi era milă de nebunia lor. Și, după cum se poartă un tată 
cu copilul lui cuprins de nebunie - căci tatăl plânge și i se rupe 
inima de milă cu atât mai mult cu cât copilul bolnav îl ocărăște 
și-l lovește mai cumplit —, tot astfel și Pavel se purta cu ei cu mai 
multă dragoste. 

Ascultă cât de blând, cât de drăgăstos ne vorbește despre cei 
care l-au biciuit de cinci ori, care l-au lovit cu pietre, care l-au legat, 


3% PG 50, 483-488. 
35 4 Corinteni ii, 1. 
37 Efeseni 5, ui. 
3 Efeseni 5, 2. 
39 Matei 5, 44-45. 

care însetau de sângele lui și doreau în fiecare zi să-l sfâșie! „Le 
mărturisesc”, spune Pavel, „că au râvnă pentru Dumnezeu, dar nu 
după cunoștință.'** lar pe cei care se făleau față de iudei, îi înfrâna 
spunându-le: „Nu te îngâmfa, ci teme-te! Căci, dacă Dumnezeu n-a 
cruțat ramurile cele firești, nu te va cruța nici pe tine”. Dar, când 
a văzut că hotărârea dumnezeiască s-a abătut asupra lor, a făcut 
singurul lucru pe care putea să-l facă: plângea necontenit pen- 
tru ei, suferea, oprea pe cei care voiau să se arunce asupra lor și se 
străduia să le găsească, pe cât putea, măcar o umbră de iertare. Și, 
pentru că nu putea să-i înduplece prin cuvânt din pricina îndărăt- 
niciei și învârtoșării inimii lor, se îndrepta spre necontenite rugă- 
ciuni, spunându-le: „Fraţilor, dorința mea și rugăciunea mea cea 
către Dumnezeu, pentru ei, sunt spre mântuire”. Le dădea însă 
și nădejdi bune, spunându-le: „Dumnezeu nu-Și ia înapoi harurile 
și chemarea”$, ca ei să nu-și piardă cu totul nădejdea și să piară. 
Toate aceste cuvinte porneau din grija și dragostea lui cea puter- 
nică pentru ei. Cuvintele lui Pavel se asemănau cu ale lui Isaia, 
care spunea: „Va veni din Sion Izbăvitorul și va întoarce pe lacov 
de la păgânătăţile lui”+. Tare era tulburat și îndurerat Pavel când 
vedea că iudeii merg spre pieire! De aceea, adeseori, izvodea mân- 
gâieri durerii sale; uneori zicea: „Va veni Izbăvitorul și va întoarce 
pe lacov de la păgânătăţile lui”5, iar alteori: „Așa și aceștia n-au 
ascultat acum, ca, prin mila către voi, să fie și ei miluiţi”+. Lucrul 
acesta l-a făcut și leremia, silindu-se și căutând să găsească oare- 
care cuvânt de apărare pentru cei păcătoși. Uneori spunea: „Dacă 
păcatele noastre stau împotriva noastră, fă milă cu noi pentru 
numele Tău!"”, iar alteori: „Nu este după voia omului calea lui, nici 
omul nu va merge și nu-și va săvârși călătoria lui!"4%; iar în altă parte 
David spune: „Adu-ţi aminte că țărână suntem”. Cei care se roagă 
pentru cei păcătoși au obiceiul să izvodească o umbră de apărare, 


+ Romani 10, 2. 

când nu au nimic binecuvântat de spus întru apărarea lor. Asta nu 
înseamnă că spusele lor sunt întărite de fapte sau că pot fi luate 
drept dogme. Nu, ele sunt cuvinte de mângâiere pentru cei care 
suferă, pentru cei care sunt pe calea pierzaniei. Deci și noi să nu 
luăm întocmai cele spuse de Pavel pentru apărarea iudeilor, ci să 
vedem în ele sufletul său îndurerat, care caută să spună ceva întru 
apărarea celor păcătoși. 

Dar oare Pavel a avut o astfel de purtare numai față de iudei, 
nu și față de păgâni? Pavel era blând cu toţi oamenii, și cu cei din 
neamul lui, și cu cei de alt neam. Ascultă ce-i spune lui Timotei: 
„Un slujitor al Domnului nu trebuie să se certe, ci să fie blând cu 
toţi, învățător, îngăduitor, povățuind cu blândeţe pe toţi cei care-i 
stau împotrivă, că doar le va da lor pocăință, ca să cunoască adevă- 
rul și să scape din cursa diavolului, în care erau prinși de el, spre a-i 
face voia'50. 

Vrei să-l vezi cum vorbește cu păcătoșii? Ascultă ce spune 
scriind corintenilor: „Mă tem ca nu cumva venind, să vă găsesc nu 
cum voiesc”*. lar puțin mai jos spune: „Ca nu cumva, venind iarăși, 
să mă umilească Dumnezeul meu față de voi și să jelesc pe mulți 
care au păcătuit și nu s-au pocăit de desfrânarea și necurăţia pe 
care le-au săvârșit”>. lar galatenilor, scriindu-le, le spunea: „Copiii 
mei, pentru care sufăr iarăși durerile nașterii, până ce Hristos va 
lua chip în voi!'3 lar pentru cel care a făcut desfrânare, ascultă-l că 
suferă tot atât de mult ca și el, și-i roagă pe corinteni, spunându-le: 
„Arătaţi-i dragoste'5. Când l-a alungat din Biserică, a făcut-o cu 
multe lacrimi: „Căci din multă întristare și cu strângere de inimă 
v-am scris, nu ca să vă întristaţi, ci ca să cunoașteți dragostea pe 
care cu prisosință o am pentru voi'55. Și iarăși: „M-am făcut pentru 
iudei ca un iudeu; pentru cei de sub lege, ca unul de sub lege; pen- 
tru cei neputincioși, ca un neputincios; tuturor m-am făcut toate, 
ca măcar pe unii să-i mântuiesc'5$. lar în altă parte spune iarăși: „Ca 
să înfățișez pe tot omul desăvârșit în Hristos lisus”37. 


5 2 Timotei 2, 24-26. 
5 2 Corinteni 12, 20. 

2 Corinteni 12, 21. 

5 Galateni 4, 19. 

5 2 Corinteni 2, 4. 

35 7 Corinteni 9, 20, 22. 
57 Coloseni 1, 28. 


266 SFÂNTUL LOAN GURĂ DE AUR 


Ai văzut suflet care depășește tot pământul? Nădăjduia să 
înfăţișeze lui Dumnezeu pe tot omul; și în ceea ce-l privește, i-a 
înfățișat pe toți: ca și cum ar fi născut el pe toţi oamenii lumii, așa 
se frământa, așa alerga, așa se străduia să-i ducă pe toți în Împărăţia 
cerurilor, ajutând, făgăduind, rugându-se, implorând, înfricoșând 
pe demoni, alungând pe stricătorii de suflete. Și toate acestea le 
făcea prin viu grai, prin epistole, prin cuvânt, cu fapta, prin uce- 
nicii lui, prin el însuși. Îndrepta pe cei căzuţi, întărea pe cei care 
stau în credinţă, ridica pe cei care zăceau la pământ, mângâia pe 
cei cu inima zdrobită, încuraja pe cei trândavi; striga înfricoșător 
către vrăjmași, se uita cu asprime la dușman. Ca un general sau ca 
un prea iscusit medic, el era și om de corvoadă, și purtător de scut, 
și apărător. Era totul în tabără. Arăta multă purtare de grijă și multă 
râvnă nu numai în cele duhovnicești, ci și în cele trupești. 

Ascultă ce scrie unui întreg popor, pentru o singură femeie: „Vă 
încredinţez pe Febe, sora noastră, care este diaconiţă a Bisericii din 
Chenhrea, ca să o primiţi în Domnul, cum se cuvine unor sfinți, și 
s-o ajutaţi în orice va avea nevoie de voi'! Și iarăși: „Știţi casa lui 
Ștefanas [...] —, ca să vă supuneți și voi unora ca aceștia”5. Și iarăși: 
„Cunoașteţi-i pe astfel de oameni”. Că și acesta este semnul deo- 
sebitor al iubirii de oameni a sfinţilor: ei dau ajutor în niște împre- 
jurări ca acestea. Tot astfel și Elisei, n-a fost de folos numai în cele 
duhovnicești femeii care l-a găzduit, ci s-a silit să o răsplătească și 
în cele trupești. Pentru aceea și spunea: „Ai nevoie să vorbesc cu 
împăratul sau cu vreun dregător?” Pentru ce te minunezi că Pavel 
recomandă pe unele persoane în epistolele sale, când el n-a socotit 
nepotrivit să se îngrijească chiar de hrana pentru drum a celor pe 
care-i chema la el și să aștearnă asta în epistolele sale? Scriindu-i lui 
Tit, îi spune: „Pe Zenas, legiuitorul, și pe Apollo trimite-i la drum 
degrabă și vezi să nu le lipsească nimic”. 

Dacă atunci când chema la sine pe cineva dădea astfel de sfa- 
turi, cu atât mai mult făcea tot ce-i stătea în putinţă când vedea 
pe cineva în primejdie. De pildă, în Epistola către Filimon, cât de 
multă râvnă pune pentru Onisim, cât de înțelept și cât de plin de 


55 Romani 16, 1-2. 

59 1 Corinteni 16, 15-16. 
S% 1 Corinteni 16, 18. 

S% 4 Regi 4, 13. 

grijă îi scrie! Dacă nu se dă în lături de la a scrie o întreagă epistolă 
pentru un sclav, și acesta fugar și fur al multor lucruri din casa stă- 
pânilor, gândește-te cât de mare era grija lui pentru alții! Numai 
un singur lucru socotea Pavel cu adevărat rușinos: să treacă cu 
vederea ceea ce trebuia îndeplinit pentru mântuirea aproapelui. 
Pentru înfăptuirea acestui lucru punea totul în mișcare; nu pre- 
geta să cheltuiască cuvinte, bani, trupul său chiar, pentru cei care 
aveau să se mântuiască. El, care și-a dat viața de mii și mii de ori 
în primejdie de moarte, și-ar fi cruțat cu atât mai puţin banii dacă 
i-ar fi avut. Dar pentru ce spun: dacă i-ar fi avut? Când e vorba 
de Pavel, poţi spune că nu cruța banii chiar când nu-i avea. Să 
nu socotești că sunt o enigmă cuvintele mele. Ascultă-l iarăși pe 
Pavel, că însuși o spune: „Cu multă plăcere voi cheltui și mă voi 
cheltui pentru sufletele voastre”. lar în cuvântarea ținută efe- 
senilor spunea: „Voi înșivă știți că pentru trebuințele mele și ale 
celor care sunt cu mine au slujit [mâinile] acestea”4. Fiind mare 
în dragoste, care e cununa virtuților, era mai arzător decât fla- 
căra. Și, cum fierul care cade în foc ajunge cu totul foc, tot ast- 
fel și Pavel, aprins fiind de focul dragostei, ajunge în întregime 
dragoste. Fiind ca un tată obștesc al întregii lumi, se purta ca un 
părinte trupesc; dar, mai bine spus, depășea pe toţi părinţii prin 
grija lui și de cele trupești, și de cele sufletești. Dădea pentru 
iubiții lui copii: banii, cuvintele, sufletul, totul. 

Din pricina asta numea dragostea „plinire a legii”, „legătură 
a desăvârșirii”*, „mamă a tuturor virtuților”, „început și sfârșit ale 
virtuţii”. De aceea și spunea: „lar ţinta poruncii este dragostea din 
inimă curată și din cuget bun $; și iarăși: „Poruncile: să nu săvârșești 
adulter, să nu ucizi și orice altă poruncă se cuprind în acest cuvânt, 
adică să iubești pe aproapele tău ca pe tine însuţi”*E. 

Așadar, pentru că dragostea este început și sfârșit în toate 
bunătăţile, să-l urmăm pe Pavel și în aceasta. Căci prin dragoste 
a ajuns Pavel ceea ce a ajuns. Să nu-mi vorbești de morții pe care 
i-a înviat, nici de leproșii pe care i-a curățit! Dumnezeu nu-ți 


& 2 Corinteni 12, 15. 
54 Faptele 20, 34. 

% Romani 13, 10. 

56 Coloseni 3, 14. 
%7 1 Timotei 1, 5. 

8 Romani 13, 9. 

cere astfel de fapte. Dobândește dragostea lui Pavel și vei avea o 
cunună desăvârșită! 

- Cine o spune? 

- EI, tatăl dragostei! EI, care a pus dragostea mai presus de 
semne, mai presus de minuni, mai presus dealtele mii și mii. Pentru 
că o săvârșea în chip desăvârșit, de asta îi și cunoștea temeinic tăria. 
Prin dragoste a fost Pavel ceea ce a fost și nimic nu l-a făcut pe el 
așa de vrednic ca puterea dragostei. De aceea și spunea: „Râvniţi 
harurile cele mai bune; dar vă arăt o cale încă și mai înaltă”, adică 
dragostea, calea cea mai bună și cea mai ușoară. 

Pe această cale deci să umblăm și noi neîncetat, ca să vedem 
și pe Pavel, dar, mai bine spus, pe Stăpânul lui Pavel, și să dobân- 
dim cununile cele nestricăcioase, cu harul și iubirea de oameni ale 
Domnului nostru lisus Hristos, Căruia [fie-1] slava și puterea acum 
și pururea și în vecii vecilor. Amin. 


$ 2 Corinteni 12, 31. 


Cuvântarea a IV-a la Sfântul Apostol Pavel” 


Fericitul Pavel, cel care ne-a adunat astăzi, cel care a lumi- 
nat lumea, a orbit în timpul chemării sale. Dar orbirea lui a ajuns 
lumina lumii. Pentru că vedea rău, Dumnezeu l-a orbit bine, ca să 
vadă cu folos. În același timp i-a dat și dovada puterii Lui, dar i-a 
preînchipuit prin pătimirea asta și cele viitoare: l-a învăţat chipul 
predicării, anume că trebuie să arunce totul de la el și să-l urmeze 
cu ochii închiși. Din pricina asta chiar el striga, arătând cu gândul 
acesta: „Dei separe cuiva dintre voi că este înțelept, să se facă nebun 
ca să fie înțelept”. Nu era cu putinţă să vadă bine dacă nu orbea 
mai înainte bine, dacă nu lepăda gândurile care-l tulburau, dacă nu 
se întorcea cu totul la credință. Dar nimeni din cei care aud aceste 
cuvinte să nu socotească nesinceră chemarea lui Pavel! Putea să se 
întoarcă de unde a plecat. Mulţi oameni, și din Noul și din Vechiul 
Testament, au văzut alte minuni mai mari și s-au întors iarăși la 
ale lor; de pildă: Nabucodonosor, Elimas magul, Simon, Anania și 
Safira, tot poporul iudeu. Pavel însă nu s-a întors. După ce a văzut 
lumina cea nestricăcioasă, și-a continuat calea și a zburat la cer. lar 
de ai vrea să cercetezi pentru care pricină a orbit, ascultă că însuși 
o spune: „Aţi auzit despre purtarea mea de altădată în credința 
iudaică; că prigoneam peste măsură Biserica și o pustiam și spo- 
ream în credința iudaică mai mult decât cei de o vârstă cu mine în 
neamul meu, fiind cu prisosință râvnitor pentru părinteștile mele 
tradiţii”. Pentru că era atât de aprig și de înfocat, avea nevoie de 
un frâu mai puternic, pentru ca nu cumva, dus de furia râvnei lui, 
să nu dea ascultare celor spuse. De aceea, Dumnezeu, după ce îi 
potolește furia aceea, mai întâi îi domolește, prin orbire, valurile 
înverșunatei lui mânii; apoi îi vorbește, ca să-i arate înțelepciunea 
Lui cea neapropiată și cunoștința Sa cea mare, ca să-L cunoască 
Pavel pe Cel cu care luptă, Căruia nu-l poate sta împotrivă nici 
când vrea să pedepsească, nici când vrea să facă bine. Pe Pavel nu 
l-a orbit întunericul, ci l-a orbit covârșirea minunii. 


7 PG so, 487-496. 
" 4 Corinteni 3, 18. 
2 Galateni 1, 13-14. 

- Dar pentru ce n-a făcut Dumnezeu asta de la început? - m-ar 
putea întreba cineva. 

- Nu cerceta, nici nu iscodi, ci lasă purtării de grijă celei necu- 
prinse de minte a lui Dumnezeu alegerea timpului potrivit! Asta a 
făcut-o și Pavel când a spus: „Când a binevoit Cel care m-a ales din 
pântecele maicii mele și m-a chemat prin harul Său să descopere 
pe Fiul Lui întru mine”2. Nu mai iscodi, dar, nici tu, de vreme ce 
Pavel spune asta. Căci atunci, atunci era de folos să fie înlăturat tot 
ce ar fi dus la sminteală. Deci de aici învăţăm că nimeni niciodată, 
nici înainte de Pavel și nici Pavel, n-a găsit pe Hristos prin sine 
însuși, ci Hristos S-a arătat pe EI însuși. De aceea și spunea: „Nu 
voi M-aţi ales pe Mine, ci Eu v-am ales pe voi”. Te întreb: pentru 
ce Pavel n-a crezut în Hristos când a văzut că morții sunt înviaţi în 
numele Lui? Nu s-a folosit cu nimic că a văzut pe șchiop mergând, 
pe demoni alungaţi, pe paralitici întăriți! Și erau oare necunoscute 
aceste minuni aceluia care iscodea atât pe Apostoli? Când Ștefan 
era bătut cu pietre, era de faţă și a văzut faţa lui de înger, dar nimic 
n-a câștigat. 

- Pentru ce n-a câștigat? 

- Pentru că încă nu era chemat. 

Când auzi aceste cuvinte, să nu socotești silnică chemarea. 
Dumnezeu nu silește, ci ne lasă să fim stăpânii voii noastre și după 
ce ne-a chemat. Domnul S-a descoperit pe Sine iudeilor atunci 
când a trebuit, dar n-au vrut să-L primească din pricina slavei celei 
de la oameni. 

Dacă un necredincios m-ar întreba: 

- De unde se vede că pe Pavel l-a chemat din cer și a fost con- 
vins? Pentru ce nu m-a chemat și pe mine? 

Acestuia îi voi spune: 

- Crezi, omule, că pe Pavel l-a chemat din cer? De crezi, ţi-i de 
ajuns asta ca semn. De nu crezi că l-a chemat din cer, pentru ce mai 
întrebi: „De ce nu m-a chemat și pe mine?” De crezi că l-a chemat, 
” ţi-i de ajuns asta ca semn. Crede deci! Și pe tine te va chema din cer 
dacă ai suflet curat; dar, dacă sufletul ți-i necurat și îndărătnic, nici 
de-ţi va veni glas de sus nu-ți va fi îndestulător pentru mântuire. 
De câte ori n-au auzit iudeii glas venit din cer, și n-au crezut! Câte 


% Galateni 1, 15-16. 
+ loan 15, 16. 

semne n-au văzut și în Noul și în Vechiul Testament, și n-au ajuns 
mai buni! În Vechiul Testament văzuseră mii și mii de minuni și 
s-au închinat viţelului de aur; desfrânata din lerihon însă nu văzuse 
niciuna dintre aceste minuni și a arătat o minunată credință față 
de iscoade. Iudeii trăiau în pământul făgăduinţei, unde se făcuseră 
semne, și au rămas mai nesimțţitori decât pietrele; ninivitenii însă 
l-au văzut numai pe lona și au crezut, s-au pocăit și au îndepărtat 
mânia cea dumnezeiască. În Noul Testament, în timpul cât Hristos 
era pe pământ, tâlharul 1 s-a închinat văzându-L răstignit; iudeii 
însă L-au legat și L-au răstignit, deși L-au văzut înviind morții. 
Dar ce spui de minunile din vremea noastră? N-a izbucnit foc 
din templu, din temeliile templului din Ierusalim, și a alungat pe 
lucrătorii care lucrau la zidirea templului și astfel s-a pus capăt 
încercării aceleia nelegiuite? Cu toate acestea, cei care încercaseră 
rezidirea templului nu s-au pocăit, nici n-au lepădat învârtoșarea 
inimii lor. Câte alte minuni nu s-au mai făcut apoi după acea 
minune, dar n-au câștigat nimic din ele! De pildă, trăsnetul care 
a căzut pe acoperișul templului lui Apollo. Templul acesta a fost 
trăsnit din pricină că oracolul acestui demon a silit pe împăratul de 
atunci” să mute de lângă templu moaștele unui mucenic îngropat 
acolo; căci spunea oracolul că nu poate rosti oracole atâta vreme 
cât vede alături sicriul mucenicului. După minunea aceasta, o 
altă minune. Unchiul acestui împărat, pentru că a pângărit sfin- 
tele vase, a murit mâncat de viermi. Vistiernicul împărătesc apoi, 
pentru o altă nelegiuire adusă de el Bisericii, a pierit rupându-i-se 
trupul în două. larăși, o altă minune. Izvoarele din ținutul nostru, 
care întreceau în apă apa râurilor, au pierit dintr-odată și au dis- 
părut; asta nu s-a mai întâmplat niciodată mai înainte, ci atunci 
când împăratul a pângărit ţinutul acesta cu jertfe idolești. Ce să 
mai spun de foametea din întreaga lume care a căzut peste orașe 
odată cu suirea acestui împărat pe tron? Ce să mai spun de moartea 
împăratului [lulian] în ţara perșilor, de rătăcirea lui de dinaintea 
morţii, de armata prinsă la mijloc de barbari ca într-o mreajă, de 
întoarcerea ei minunată și neașteptată de acolo? Toate aceste neno- 
rociri au încetat îndată ce a murit într-un chip vrednic de plâns 
împăratul cel necredincios și i-a urmat un altul, credincios. Ostașii 
care nu mai aveau din nicio parte nicio ieșire, căci erau prinși ca în 


75 Iulian Apostatul (361-363). Vezi Omilia la Sfântul Vavila din acest volum. (n.P.P.) 

niște plase, la un semn al lui Dumnezeu au scăpat de barbari și s-au 
întors teferi acasă. Nu sunt oare îndestulătoare aceste minuni ca să 
ne atragă spre credință? 

Dar minunile din timpul nostru nu sunt oare cu mult mai 
minunate? Nu se predică crucea, și lumea aleargă la ea? Nu se 
vestește moartea care este de ocară, și toți o înfruntă? N-au mai fost 
în afară de Hristos răstigniţi și alte mii și mii de oameni? N-au fost 
oare spânzurați pe lemn odată cu Hristos și doi tâlhari? N-au fost 
oare mulți înţelepţi? N-au fost oare mulți puternici? Numele căruia 
dintre ei a pus atâta stăpânire? Dar pentru ce vorbesc eu de înţelepţi 
și de puternici? N-au fost oare împărați slăviți? Care împărat a 
cuprins lumea într-un timp așa de scurt? Să nu-mi vorbești de ere- 
ziile cele multe și felurite! Toate, toate Îl propovăduiesc pe Același 
Hristos, deși nu-L propovăduiesc drept; dar toate se închină Celui 
răstignit în Palestina pe timpul lui Pontius Pilat. Nu ţi se pare că 
toate acestea sunt o dovadă mai puternică decât vocea coborâtă din 
cer? Pentru ce niciun împărat n-a cuprins lumea așa cum a cuprins- 
o Hristos, deși l-au stat în cale mii și mii de piedici? Căci împărații 
I-au dus război lui Hristos, tiranii au ieșit la luptă cu EI, popoare 
s-au răsculat împotriva Lui! Dar creștinismul nu s-a împuţinat, ci, 
dimpotrivă, mai mult a strălucit. 

Spuneţi-mi, vă rog, de unde puterea aceasta? 

Spuneţi că Hristos a fost un mag, un vrăjitor? Dar numai un 
mag a fost pe pământ? Aţi auzit, cred, că printre perși și indieni 
au fost mulți magi și mai sunt încă și acum! Dar nimeni nu știe de 
numele lor. 

Îmi spuneţi apoi că Apollonius din Tyana” a strălucit și el, deși 
a fost un înșelător și un vrăjitor? Dar unde și când? Într-o mică 
parte a lumii și scurtă vreme. Apoi s-a stins repede și a pierit. N-a 
lăsat în urma sa nici Biserică, nici popor, nimic. 

Dar pentru ce vorbesc eu de magii și înșelătorii care au pierit? 
Spuneţi-mi care e pricina că a încetat toată slujirea la idoli? Pentru 


7* Filosof neopitagorician (4-96 d.Hr.), cunoscut din biografia romanţată alcătuită de 
Flavius Filostratus și dedicată soţiei lui Septimius Severus. Mistic, mag itinerant, ascet, 
taumaturg, Apollonius este emblematic pentru figurile de iniţiaţi și taumaturgi ai peri- 
oadei greco-romane. A fost considerat un zeu sau un trimis al zeilor, un anti-Hristos, 
un Hristos păgân, o replică păgână la adresa lui lisus Hristos. Sfântul Ambrozie de 
Mediolanum și Fericitul Augustin îl vor evoca cu respect. Sfântul loan Gură de Aur 
atacă aici ideea sincretistă a punerii pe același plan a persoanei Domnului Hristos cu 
magul neopitagoreic. (n.P.P.) 

ce tac și s-a închis gura oracolului de la Dodona7 și de la Claros? și 
toate aceste locașuri pline de răutate? Pentru ce demonii tremură 
nu numai de Cel răstignit, dar chiar și de oasele celor junghiaţi pen- 
tru El? Pentru ce o iau la fugă chiar când aud cuvântul „cruce”? 
Ar trebui să-și râdă de ea! Este oare crucea un lucru strălucitor și 
vestit? Nu! Dimpotrivă, un lucru de rușine și de ocară: este moarte 
pentru osândit, este cea mai josnică moarte pentru făcătorii de 
rele; blestem pentru iudei, grozăvie pentru greci. Pentru ce, dar, 
demonii se tem de ea? Oare nu din pricina puterii Celui răstignit? 
Dacă zeii se tem de cruce numai pentru că e cruce, atunci tocmai 
lucrul acesta e ocară pentru zei. Mulți au fost răstigniți și înainte de 
Hristos și după Hristos! lar cu EI, doi! Te întreb: fuge demonul la 
auzul numelui tâlharului răstignit sau al cutăruia sau cutăruia alt 
răstignit? Deloc! Dimpotrivă, chiar râde! Dar, dacă rostești numele 
lui lisus Nazarineanul, demonii fug ca de foc. 

Ce-mi poți răspunde? De unde această putere? Pentru că a fost 
un înșelător? Dar poruncile Lui nu-L arată înșelător. De altfel, și 
înșelători au fost mulți! Pentru că a fost mag? Dar învățăturile Sale 
nu dau o astfel de mărturie! Și magi au fost puzderie! Pentru că 
a fost înțelept? Dar și înţelepţi au fost mulți! Care dintre aceștia 
a avut o putere așa de mare? Nimeni! Niciodată! Niciun înţelept 
nu s-a apropiat de El cât de cât! Din acestea se vede că nu pen- 
tru că a fost mag, nici pentru că a fost un înșelător, ci pentru că a 
fost Îndreptătorul tuturor, fiind Putere dumnezeiască și nebiruită, 
pentru aceea a biruit și El pe toţi și a insuflat și acestui făcător de 
corturi, lui Pavel, o putere atât de mare câtă o mărturisesc înseși 
faptele. Un om care stătea în piață și se îndeletnicea cu mește- 
șugul pielăritului atât de mare putere a avut, că a reîntors la adevăr, 
în mai puţin de treizeci de ani, pe romani, pe perși, pe indieni, 
pe sciți, pe etiopieni, pe sarmaţi, pe parți, pe mezi, pe saracini, 
într-un cuvânt, tot neamul omenesc! Spune-mi, te rog, de unde, 
cum negustorașul din piață, omul care stătea în atelierul său și 
întrebuința cuțitul de tăiat piele, cum a ajuns să filosofeze atât de 
adânc? Cum a ajuns să convingă pe ceilalți oameni, neamuri, orașe, 
țări, nu prin meșteșugul vorbirii, ci, dimpotrivă, prin nepriceperea 


77 La Dodona (în Epir, Grecia) se afla un celebru templu oracular dedicat lui Zeus, unde 
se făceau profeţii interpretând vuietul vântului care străbătea frunzișul unui stejar 
sacru. (n.P.P.) 

7% Oracol antic din Asia Mică, dedicat lui Apollo. (n.P.P.) 

în cuvânt, căci era cu totul neiscusit în asta? Ascultă-l pe el că o 
spune și nu se rușinează: „Deși sunt neiscusit în cuvânt, dar nu 
în cunoștință”?! Bani nu avea. Tot el o spune și pe asta: „Până în 
ceasul de acum și flămânzim și însetăm și suntem goi și suntem 
pălmuiți”&. Dar pentru ce vorbesc eu de bani, când de multe ori nu 
avea nici hrana de toate zilele, nici haină cu care să se îmbrace? Că 
nici prin meseria lui nu era om cu vază, o arată ucenicul său prin 
cuvintele: „A rămas la Acvila și Priscila din pricină că aveau aceeași 
meserie: erau făcători de corturi'&. Nu era din oameni de neam. 
Cum ar fi putut fi când avea o astfel de meserie? Nu era nici dintr-o 
țară vestită și nici dintr-un poporvestit. 

Cu toate acestea, îndată ce se arăta, numai ce se ivea, tulbura 
pe cei potrivnici, răsturna totul. Ca un foc ce cade peste trestie și 
paie, mistuia uneltirile demonilor și pe toate le schimba după cum 
voia. De mirare nu este numai că a avut o atât de mare putere, deși 
era un astfel de om, ci și aceea că cei mai mulți dintre învățăceii 
săi erau oameni săraci, oameni din popor, neînvățați, flămânzi, 
oameni fără vază, născuți din oameni fără vază. Pe acestea le strigă 
și Pavel în gura mare și nu se rușinează vorbind de sărăcia lor; dar, 
mai bine spus, nu se rușinează nici când cerșește pentru ei: „Merg 
la Ierusalim”, spune el, „ca să slujesc sfinților”&; și: „În ziua întâi a 
săptămânii fiecare dintre voi să pună ceva deoparte și să se strângă, 
ca să nu se facă strângerea ajutoarelor când voi veni”. Că cea mai 
mare parte din învățăceii lui erau oameni din popor, o spune Pavel, 
scriind corintenilor: „Uitaţi-vă la chemarea voastră, că nu sunt 
mulți înţelepţi după trup”*. Tot Pavel spune că nu sunt din oameni 
cu vază: „Nu sunt mulți de bun neam”&. Și nu numai că nu sunt 
de bun neam, ci chiar din oameni tare de jos. „Căci”, spune Pavel, 
„Dumnezeu a ales pe cele slabe ale lumii și pe cele ce nu sunt, ca să 
nimicească pe cele ce sunt."85 

Vrei să-mi spui că Pavel era iscusit la vorbire, deși era om din 
popor și neînvățat? 


7 2 Corinteni ui, 6. 

8 1 Corinteni 4, n. 

* Faptele 18, 3. 

& Romani 15, 25. 

Nu! Pavel nici la cuvânt nu era iscusit. Și asta o arată tot el 
prin cuvintele: „Și eu am venit la voi ca să vestesc mărturia nu cu 
înălțimea cuvântului sau a înțelepciunii. Că nu am socotit a ști 
altceva între voi decât numai pe lisus Hristos, și pe Acesta răstig- 
nit. lar cuvântul meu și predica mea nu stau în cuvinte iscusite de 
înţelepciune”. Dar ceea ce predica el era destul de puternic ca să 
convingă. Ascultă însă ce spune și despre el: „Pentru că și iudeii 
semne cer, iar elinii înțelepciunea caută; noi însă propovăduim pe 
Hristos cel răstignit, iudeilor sminteală, elinilor nebunie”&. 

Vrei să-mi spui că s-a bucurat de tihnă și liniște? 

Dar nici nu putea răsufla cândva din pricina primejdiilor! 
„Căci și în slăbiciune”, spune el, „și cu frică și cu cutremur mare am 
fost la voi"% Nu numai el, ci și ucenicii îndurau aceleași suferințe: 
„Aduceţi-vă aminte”, spune el, „de zilele de mai înainte, în care, 
fiind luminaţi, aţi îndurat multă luptă grea de suferințe; pe de o 
parte, fiind priveliște de defăimare și necazuri, pe de altă parte, 
fiind părtași celor care sufereau așa. lar răpirea averilor voastre cu 
bucurie aţi primit-o”*. Și iarăși, scriindu-le tesalonicenilor, spune: 
„Căci voi aţi suferit aceleași de la cei de un neam cu voi ca și aceia 
de la iudeii care și pe Domnul L-au omorât și pe prorocii lor, și pe 
noi ne-au prigonit, și lui Dumnezeu nu-l plac, și sunt împotriva 
tuturor oamenilor”. Corintenilor, iarăși scriindu-le, le spunea: „Că 
prisosesc pătimirile lui Hristos în voi; și, după cum sunteţi părtași 
pătimirilor, tot astfel și mângâierii”*. lar galatenilor: „Aţi pătimit 
atâtea în zadar? Dacă în adevăr a fost în zadar!” 

Ce a făcut deci să biruiască când propovăduitorul era un 
om din popor, un om sărac și fără vază, când propovăduirea lui 
n-avea nimic ademenitor, ba, dimpotrivă, părea sminteală, când 
învăţăceii lui erau niște oameni săraci, neputincioși și de nimic, 
când primejdiile erau unele după altele și necontenite și pentru 
dascăli, și pentru învățăcei, când, în sfârșit, Cel propovăduit a fost 
un răstignit? Nu sare în ochi că e o putere dumnezeiască, o putere 


5% 1 Corinteni 2, 1-2, 4. 
8 1 Corinteni 1, 22-23, 

59 1 Corinteni 2, 3. 

ce nu poate fi rostită prin cuvânt? Nimeni nu se va împotrivi. Asta 
poţi să ovezi și din piedicile ce-au stat în calea acestei propovădu- 
iri. Când vezi că tot ce a stat împotriva predicii: bogăţia, neamul 
cel bun, măreţia patriei, iscusința vorbirii, liniștea, toată slujirea 
la idoli, când vezi că totul se stinge, iar pe predicatori îi vezi biru- 
ind pe cei potrivnici, spune-mi, care e pricina? A fost la fel ca 
într-o bătălie în care împăratul, cu toate armatele, armele și cu 
tot meșteșugul său de luptă, n-a putut învinge pe barbari, dar un 
om sărac, gol și singur, fără suliță și fără haină, intrând în luptă, 
săvârșește ceea ce n-au fost în stare să săvârșească ceilalți cu toate 
armele și cu toată pregătirea lor. 

Nu fi, dar, fără judecată! Judecă fiecare fapt și închină-te pute- 
rii Celui răstignit! Spune-mi, te rog, de ai vedea pe unul că ridică 
cetăți, că le înconjoară cu șanțuri, că aduce pe ziduri mașini de răz- 
boi, că făurește arme, că strânge oștire, că are bani cu nemiluita, 
dar, cu toate acestea, nu poate cuceri un oraș, iar pe un altul că se 
aruncă în luptă cu trupul gol, că se slujește numai de mâinile lui și 
că nu cucerește numai un oraș sau două sau douăzeci, ci mii și mii 
de orașe cu locuitori cu tot, în iureșul lui de-a lungul lumii, spu- 
ne-mi, te rog, puterea acestui om este o putere omenească? Tot astfel 
și aici! Pentru asta a îngăduit Dumnezeu să fie răstigniți alături de 
EI și tâlhari pe cruce și să se arate înainte de EI și unii înșelători, ca, 
prin punerea față în faţă, să se arate chiar celor foarte nesimţitori 
covârșirea adevărului, iar tu să cunoști că Hristos nu este unul 
dintre aceia și că este o deosebire neînchipuit de mare între EI și 
aceia. Nimic n-a putut să-l umbrească slava Lui! Nici că a suferit 
aceleași pătimiri ca și ei, nici că au trăit în același timp. Dacă s-ar 
spune că demonii se tem de cruce, și nu de puterea Celui răstignit 
pe cruce, atunci cei doi tâlhari, răstigniți și ei, ar închide gura celor 
care spun asta. lar dacă s-ar spune că vitregia timpurilor a săvârșit 
totul, Teuda și luda le-ar sta împotrivă; căci au trăit aproape cam în 
același timp cu Hristos, au făcut și alte multe semne, dar au dispă- 
rut pe neașteptate”. Dar, după cum am spus mai înainte, de asta 
a îngăduit Dumnezeu aceasta, ca să arate cu prisosință puterea 
Lui. De asta a îngăduit să se arate și proroci mincinoși pe vremea 


2 Sfântul loan avertizează asupra unei alte primejdii sincretiste și relativiste: reducerea 
personalităţii Domnului Hristos la cea de simplu Mesia iudaic, unul dintre nenumăraţii 
Mesia evrei ai secolului 1 d.Hr. (n.P.P.) 

prorocilor și apostoli mincinoși pe vremea Apostolilor, ca să cunoști 
că nimic nu poate umbri puterea lui Dumnezeu. 

Vrei să-ți spun și în alt chip puterea minunată și neobișnuită a 
predicii și să-ți arăt că predica a crescut și s-a întins chiar peste cei 
care-i duceau război? 

Unii dintre dușmanii lui Pavel predicau în Roma aceeași 
învăţătură ca și el. Aceștia, voind să ațâţe pe Nero ca să pornească 
luptă împotriva lui Pavel, au început să predice și ei, cu gândul 
ascuns ca, lățindu-se mai mult învăţătura și înmulțindu-se uce- 
nicii, să se facă mai înverșunată mânia tiranului și să se sălbăti- 
cească mai mult fiara. Asta o spune Pavel în Epistola către filipeni: 
„Vreau să știți, fraților, că cele întâmplate cu mine s-au întors mai 
degrabă spre sporirea Evangheliei, încât cei mai mulţi dintre frați, 
încredinţaţi de lanţurile mele, îndrăznesc și mai mult să grăiască, 
fără teamă, cuvântul. Unii predică pe Hristos din invidie și ceartă, 
alţii, cu bunăvoință; unii din vrajbă, nu cu gând curat, socotind că 
au să aducă necaz lanțurilor mele; alţii, din dragoste, știind că stau 
pentru apărarea Evangheliei. Dar ce înseamnă asta? Că în orice 
chip, fie din făţărie, fie din adevăr, Hristos se propovăduiește”%. Ai 
văzut că mulți propovăduiau pe Hristos din vrajbă? Cu toate aces- 
tea, Hristos biruia chiar prin cei potrivnici. 

În afară de aceștia mai erau și alte piedici în calea predicii. Mai 
întâi, vechile legi nu numai că nu o ajutau, ci i se împotriveau și 
o atacau. Apoi, răutatea și neștiința hulitorilor. Aceștia spuneau: 
„Au pe Hristos de împărat”, Nu cunoșteau Împărăția Lui cea de sus, 
Împărăţia aceea înfricoșătoare și fără de sfârșit. Socoteau că e vorba 
de ostăpânire tiranică pe care creștinii voiau să o aducă în lume. Așa 
îi huleau. Și au pornit război împotriva creștinilor, toţi îndeobște 
și fiecare îndeosebi. Îndeosebi, pentru că socoteau că li se distruge 
statul și li se răstoarnă legile; îndeosebi, pentru că socoteau că li se 
strică și li se sfărâmă familia. Pe vremea aceea tatăl se lupta cu fiul, 
fiul se lepăda de tată, femeile de bărbaţi, bărbaţii de femei, fiicele 
de mame, rudele de rude, prietenii de prieteni. Războiul acesta era 
felurit și cu fel de fel de feţe când intra în case; despărțea rudele, 
tulbura sfaturile, tulbura tribunalele, strica datinile strămoșești, 
strica sărbătorile și slujirea la idoli, care trebuia, potrivit vechilor 
legiuiri, păzită cu sfinţenie înaintea tuturor celorlalte. În afară de 

acestea, pornea prigoană împotriva creștinilor și bănuiala că se 
urmărea răsturnarea statului. Nu se putea spune că numai la păgâni 
se petreceau astfel de lucruri, iar că la iudei era liniște. Nu, că și 
iudeii îi prigoneau cu mult mai cumplit. Și ei îi învinuiau că vor să 
le strice statul. „Omul acesta”, spun ei, „nu încetează a grăi cuvinte 
de hulă împotriva acestui loc sfânt și împotriva Legii."5 

Cu toate că focul se aprinsese din toate părțile, din case, din 
orașe, din sate, din pustie, de la păgâni, de la iudei, de la ocârmu- 
itori, de la ocârmuiţi, de la rude, de pe uscat, de pe mare, de la 
împărați, cu toate că toţi se sălbăticeau unii împotriva altora, cu 
toate că atacau mai cumplit decât fiarele sălbatice, totuși fericitul 
Pavel, deși sărea în atâtea cuptoare de foc, deși stătea în mijlocul 
lupilor, deși era atacat din toate părţile, nu numai că n-a fost dobo- 
rât la pământ, dimpotrivă, i-a adus pe toți la adevăr. 

Să-ţi vorbesc, în afară de acestea, și de alte lupte prea cum- 
plite ale lui. Lupta cu apostolii cei falși - asta îl întrista mai mult 
decât toate -, lupta cu cei slabi în credinţă, căci mulți dintre cei 
care credeau se stricau. A ieșit însă biruitor și în aceste lupte. 
Prin ce mijloc și cu ce putere? „Armele noastre”, spune el, „nu 
sunt trupești, ci puternice prin Dumnezeu, ca să dărâme întăritu- 
rile, surpând gândurile și toată înălțimea care se ridică împotriva 
cunoașterii lui Dumnezeu” Din pricina aceasta toate se schim- 
bau, toate se prefăceau pe neașteptate. Și, după cum, când se dă 
foc unei ţarini, spinii mistuiţi încetul cu încetul se dau înapoi și 
fac loc flăcării și lasă țarina curată, tot astfel și când grăia limba lui 
Pavel, când cuprindea totul mai abitir ca flacăra, toate se dădeau 
înapoi și-i făceau loc: și slujirea idolească, și sărbătorile și prăznu- 
irile și datinile strămoșești, și legile cele rele, și mânia popoarelor, 
și amenințările tiranilor, și uneltirile casnicilor, și vicleniile falșilor 
apostoli. Dar, mai bine spus, după cum atunci când se ivesc razele 
soarelui, întunericul este alungat, fiarele sălbatice se ascund și se 
întorc în culcușurile lor, tâlharii fug, ucigașii se ascund în peșterile 
lor, piraţii pier, jefuitorii de morminte pleacă, la fel și desfrânații, 
hoţii și spărgătorii, pentru că razele soarelui îi dau pe faţă, cu toţii 
fug și se ascund undeva, departe, și toate ajung limpezi și străluci- 
toare, și pământul și marea, pentru că razele le luminează de sus pe 


% Faptele 6, 13. 

toate, mările, munţii, câmpiile, orașele, tot astfel și atunci când s-a 
ivit predica și când Pavel a împărtășit-o pretutindeni, înșelăciunea 
era alungată, iar adevărul se reîntorcea; mirosurile și fumul jert- 
felor, chimvalele și timpanele, beţiile și ospeţele, desfrânările și 
adulterele și toate celelalte, de care nici nu e bine să vorbești, care 
se săvârșeau în templele idolilor, se sfârșeau și piereau precum 
ceara la foc, mistuite ca paiele de flacără, iar flacăra strălucitoare 
a adevărului se înălța veselă până în înaltul cerului, înălțată chiar 
de cei care căutau s-o împiedice, mărită chiar de cei care căutau 
s-o stingă. Nici primejdia n-a putut să-i oprească avântul și pute- 
rea ei cele de nestăpânit, nici tirania prea vechii obișnuințe, nici 
datinile strămoșești, nici puterea legilor, nici greutatea legilor noii 
învățături, nici altceva decât cele spuse. 

lar ca să cunoști cât de puternică este predica, fă o încercare! 
Ameninţă pe păgâni, pe greci, nu cu primejdii, cu moarte și cu foa- 
mete, nu, ci cu o mică pagubă bănească, și vei vedea că se schimbă 
îndată. Predica noastră însă nu-i așa! Cu toate că toți o loveau și o 
junghiau și-i duceau războaie pretutindeni, și războaie în felurite 
chipuri, ea înflorea din ce în ce mai mult. Dar pentru ce vorbesc de 
grecii de azi, acești oameni de nimic și de disprețuit? Să-i aducem 
în mijloc pe grecii minunaţi de altădată, pe cei vestiți prin filoso- 
fie, pe Platon, pe Pitagora, pe cel din Clazomene* și pe mulți alții 
ca aceștia, și atunci vei vedea puterea predicii. După ce Socrate a 
băut cucută, unii din ucenicii lui au plecat în Megara, de teamă 
să nu păţească la fel; iar alții și-au pierdut și patria și libertatea și, 
în afară de o femeie, n-au avut alt ucenic. Filosoful Platon a înte- 
meiat Republica“ numai în scrierile sale și așa și-a sfârșit viața. Și 
nu-i împiedica nimic atunci! Nici primejdia, nici prostimea minții! 
Dimpotrivă, erau meșteri la cuvânt, erau bogaţi, erau dintr-o țară 
vestită între toate țările. Cu toate acestea, n-au avut nicio putere! 
Așa e rătăcirea: se duce, piere, fără să i se facă război! Și așa e adevă- 
rul: crește din ce în ce mai mult, în ciuda tuturor războaielor! Însăși 
viața strigă asta! Nu-i nevoie de dovezi, nici de cuvinte, când lumea 
întreagă de pretutindeni, orașele, satele, uscatul, marea, ținuturile 
locuite și cele nelocuite, crestele munților chiar dau glas. Hristos 
n-a lăsat nici pustia lipsită de binefacerile Lui, ci mai cu seamă pe 

ea a umplut-o de bunătăţile pe care ni le-a adus din cer prin limba 
lui Pavel, prin harul pus în el. Harul a strălucit cu îmbelșugare în 
Pavel, pentru că a arătat o râvnă vrednică de dar; iar prin limba lui 
a săvârșit mai mult decât am spus. 

Așadar, de vreme ce Dumnezeu a cinstit atâta neamul nostru, 
încât să învrednicească pe un om să fie pricina unor fapte așa de 
mari, să ne sârguim să mergem pe urmele lui, să ne silim să ajun- 
gem și noi ca el și să nu socotim că asta e cu neputinţă. Ceea ce spu- 
neam adeseori, nu voi înceta să o spun: același trup a avut și Pavel 
și noi; aceeași hrană a mâncat și el și noi; același suflet a avut și el 
și noi. Dar voinţa i-a fost mare și râvna strălucitoare. Acestea l-au 
făcut pe Pavel atât de mare. 

Nimeni, dar, să nu-și piardă curajul, nimeni să nu deznădăjdu- 
iască! De-i înalți sufletul către Dumnezeu, nimic nu te împiedică 
să primești același har. Dumnezeu nu caută la fața omului. El l-a 
plăsmuit pe Pavel și tot El te-a adus și pe tine. După cum e Stăpânul 
lui, tot așa e și Stăpânul tău. După cum l-a încununat pe el, tot așa 
vrea să te încununeze și pe tine. Să ne făgăduim deci pe noi înșine 
lui Dumnezeu și să ne curățim, ca, primind cu îmbelșugare harul, 
să avem parte de aceleași bunătăţi, cu harul și iubirea de oameni 
ale Domnului nostru lisus Hristos, Căruia [fie-l] slava și puterea 
acum și pururea și în vecii vecilor. Amin. 


Cuvântarea a V-a la Sfântul Apostol Pavel:* 


Unde sunt acum cei care osândesc moartea, cei care spun că 
trupul acesta pătimitor și stricăcios le este piedică pentru virtute? 
Să audă faptele mari ale lui Pavel și să înceteze odată cu hula asta 
rea! Cu ce a vătămat moartea neamul nostru? Cu ce a împiedicat 
stricăciunea virtutea? Uită-te la Pavel și vei vedea că dobândim cele 
mai mari câștiguri pentru că suntem muritori. Dacă Pavel n-ar fi 
fost muritor, n-ar fi putut să spună, dar, mai bine zis, n-ar fi putut 
să arate ceea ce spunea prin fapte: „În fiecare zi mor. Da, o spun 
spre lauda voastră, pe care o am în Hristos lisus”. Ne trebuie tot- 
deauna suflet și râvnă și nimic nu ne va împiedica să fim rânduiţi 
în primele rânduri. Nu era muritor Pavel? Nu era om din popor? Nu 
era sărac? Nu-și agonisea hrana din munca de fiecare zi? Nu avea 
trup supus tuturor trebuinţelor firești? Ce l-a împiedicat să ajungă 
ce-a ajuns? Nimic! Nimeni, dar, să nu se plângă de sărăcie, nimeni 
să nu fie scârbit că-i om din popor, nimeni să nu sufere că-i dintre 
cei de jos! Să se plângă numai aceia care au sufletul moleșit și min- 
tea fără de putere! Numai răutatea sufletului și moleșirea voinţei 
sunt o piedică pentru virtute. Fără de astea, nimic din celelalte! Ca 
dovadă [îl avem pe] fericitul Pavel, care ne-a adunat azi! După cum 
pe Pavel nu l-au vătămat cu nimic acestea, tot astfel nici celorlalți 
nu le-a folosit la nimic nici iscusinţa în cuvânt, nici mulțimea bani- 
lor, nici strălucirea neamului, nici măreţia slavei, nici puterea pe 
care o aveau. 

Dar pentru ce vorbesc eu de oameni? Mai bine spus însă, până 
când îmi voi ţine cuvântul meu legat de pământ, când pot să vor- 
besc de Puterile cele de sus, de Începătorii, de Stăpânii și de stăpâ- 
nitorii întunericului veacului acestuia:*? Ce le-a folosit că au avut 
o astfel de fire? N-au să vină toate aceste Puteri ca să fie judecate 
de Pavel și de cei la fel cu el? „Nu știți”, spune el, „că vom judeca 
pe îngeri? Cu atât mai mult pe cele lumești?" Să nu ne plângem, 

dar, de nimic altceva decât numai de păcat! Și nici să nu ne bucu- 
răm și să ne veselim de altceva decât numai de virtute! De o vom 
râvni, nimic nu ne va împiedica să fim ca Pavel. Pavel a ajuns atât 
de mare nu numai prin har, ci și prin sârguința sa. Și de asta a ajuns 
prin har, pentru că a ajuns și prin sârguinţă. Cu covârșire, și harul 
și sârguința; harul lui Dumnezeu a suflat asupra lui, iar voinţa era 
în el. Vrei să cunoști harul lui Dumnezeu? Hainele lui înfricoșau 
demonii! Dar nu mă minunez de asta, după cum nu mă minunez 
nici de aceea că umbra lui Petru alunga bolile, ci mă minunez că 
a făcut lucruri minunate înainte de primirea harului, chiar de la 
început; nici nu avea această putere, nici nu primise hirotonia, și 
s-a aprins de un zel atât de mare pentru Hristos, încât a ridicat tot 
poporul iudeu împotriva lui. Văzându-se înconjurat de primejdii 
așa de mari, că și orașul era înconjurat, a coborât printr-o fereastră 
a zidului și a fugit; cu toate acestea, n-a căzut în trândăveală, nici 
n-a fost cuprins de sfială și teamă, ba, dimpotrivă, primejdiile i-au 
aprins și mai tare zelul. 

Dând pas primejdiilor pentru iconomie, dar nefăcând conce- 
sii nimănui când era vorba de învățătură, a luat crucea și urma lui 
Hristos, deși avea înaintea ochilor pilda lui Ștefan, deși vedea că 
iudeii mai mult decât toţi căutau să-l ucidă și doreau să îi sfâșie 
trupul. Nu se arunca în primejdii fără nicio socoteală, dar nu 
ajungea mai trândav după ce scăpa de ele. lubea tare viața de aici 
pentru câștigul spiritual ce-l avea din ea; dar o și disprețuia tare 
din pricina filosofiei câștigate de el de pe urma dispreţuirii ei sau 
pentru graba mare ce-o avea de a pleca la lisus. Ceea ce am spus 
totdeauna despre Pavel, nu voi înceta niciodată să spun: niciun 
om înconjurat de atâtea lucruri potrivnice n-a izbutit, ca Pavel, să 
le schimbe în folosul său. Niciun om n-a dorit atât viața aceasta, 
nici chiar cei care ţin la viață, dar niciunul n-a disprețuit-o atât, 
nici chiar cei care ţin cu orice preţ să se omoare. Nu-l tulbura 
nicio dorință și n-avea nicio poftă pentru vreun lucru din lumea 
aceasta; judeca totdeauna dorinţa lui prin voința lui Dumnezeu. 
Uneori spune că viaţa de aici îi este mai de trebuință decât 
împreună-viețuirea și unirea cu Hristos; alteori, că viața de aici 
este atât de grea și împovărătoare, că suspină și se grăbește să se 
desfacă de ea. Numai pe acelea le dorea, care-i aduceau câștigul 
cel după Dumnezeu, chiar de se întâmpla ca acestea să fie potriv- 
nice faptelor lui de mai înainte. 

Se arăta sub diferite înfățișări, în fel și fel de chipuri, fără să 
fie făţarnic - Doamne, ferește! Făcea tot ce impunea nevoia propo- 
văduirii și a mântuirii oamenilor, mergând și în aceasta pe urmele 
Stăpânului său. Căci și Dumnezeu Se arăta și ca om când trebuia să 
Se arate așa; Se arăta și în foc, când timpul o cerea; uneori Se arăta 
în chip de ostaș, alteori în chip de bătrân; uneori în chip de vânt, 
alteori în chip de drumeţ, iar în urmă chiar om adevărat și nu S-a 
dat înapoi nici de la moarte. Când spun: „Irebuia să Se arate așa”, 
să nu socotești că Dumnezeu era silit la asta; nu e vorba de silnicie, 
ci numai de iubire de oameni. Uneori stă pe tron, alteori șade pe 
Heruvimi. Dar pe toate acestea le face pentru purtarea de grijă față 
de oameni. De aceea și spune prin prorocul Osea: „Am înmulțit 
vedeniile și tot prin proroci am grăit în pilde”. 

Tot astfel și Pavel, mergând pe urmele Stăpânului său, nu poate 
fi osândit că uneori se purta ca un iudeu, iar alteori ca unul care nu 
trăia după Lege; că uneori păzea Legea, iar alteori o disprețuia; că 
uneori ţinea la viața aceasta pământească, iar alteori o nesocotea; că 
uneori cerea bani, iar alteori înapoia banii ce i se dădeau; că aducea 
jertfă la templu și se tundea, dar apoi osândea pe cei care făceau asta; 
că uneori tăia împrejur, iar alteori respingea tăierea împrejur. Da, 
faptele sale erau potrivnice unele altora, darvoința care le săvârșea era 
în armonie cu mintea care cugeta. Un singur lucru urmărea: mântu- 
irea celor care-l ascultau și-l vedeau. De asta când lăuda Legea, când 
o osândea. Era felurit și în fel de fel de chipuri nu numai în ceea ce 
făcea, ci și în ceea ce spunea; nu-și schimba părerea, nici nu ajun- 
gea alt om, ci rămânea ceea ce era, folosind fiecare cuvânt din spu- 
sele sale spre trebuința din clipa aceea. Să nu-l osândești deci că s-a 
purtat așa. Dimpotrivă, pentru asta și mai cu seamă pentru asta 
laudă-l și încununează-l. Nici pe medic nu-l osândești că schimbă 
des tratamentul bolnavilor; nu-l osândești când îl vezi că une- 
ori arde, iar alteori îngrijește, că uneori întrebuințează cuțitul, iar 
alteori doctoriile, că uneori oprește de la mâncare și băutură, iar 
alteori îngăduie bolnavului să mănânce pe săturate, că uneori îl 
învelește pe bolnav de jur-împrejur, iar alteori îi poruncește celui 
înfierbântat să bea un pahar plin de apă, ci atunci, mai cu seamă, 
îi lauzi măiestria lui, când îl vezi că întrebuințează cu îndrăzneală 
tratamente ce ne par potrivnice și vătămătoare, dar care îl fac pe 

bolnav sănătos. Acesta-i medic iscusit! lar dacă pe un medic îl 
lăudăm când face asta, cu mult mai mult trebuie să lăudăm sufletul 
lui Pavel, care se purta așa cu cei bolnavi la suflet! 

Cei bolnavi sufletește n-au nevoie de medici mai puţin iscusiţi 
și mai puțin pricepuţi decât cei bolnavi trupește. De te apropii de ei 
dintr-odată, deschis, ai primejduit toată mântuirea lor. Și de ce e de 
mirare că oamenii fac asta, când Dumnezeu, Cel care poate toate, 
S-a slujit de această lege de vindecare, când Însuși Dumnezeu nu ne 
vorbește totdeauna deschis și pe față? Dumnezeu vrea să fim buni 
de buna noastră voie, iar nu prin constrângere; de aceea Se slujește 
și de alt mijloc, nu din pricina neputinței Lui - Doamne, ferește! -, 
ci din pricina slăbiciunii noastre. Că Lui Îi este de-ajuns numai 
să facă semn; dar, mai bine spus, numai să voiască, și se face tot 
ce voiește; noi însă, odată ce suntem stăpânii faptelor noastre, nu 
mai suferim să ne supunem lui Dumnezeu. Dacă Dumnezeu ne-ar 
atrage la EI fără voia noastră, atunci ne-ar lua darul ce ni l-a dat, 
adică libertatea voinţei. Dar, ca să nu se întâmple asta, Se slujește 
de multe mijloace ca să ne atragă la EI. 

Toate cele spuse până acum nu le-am spus fără rost, ci pen- 
tru a arăta înțelepciunea fericitului Pavel și felurimea mijloacelor 
folosite de el. Deci minunează-te de el când îl vezi că fuge de pri- 
mejdii, minunează-te tot atât de mult ca și atunci când îl vezi că le 
înfruntă! Una e bărbăţie, cealaltă înţelepciune. Minunează-te de 
el când îl vezi că rostește cuvinte mari și, mai ales, minunează-te 
tot atât de mult ca și atunci când îl vezi că grăiește cuvinte de rând! 
Una e gândire smerită, cealaltă bogăţie sufletească. Minunează-te 
de el când îl vezi că se laudă, minunează-te tot atât de mult și 
atunci când îl vezi respingând orice laudă! Una e smerenie, cea- 
laltă dragoste de om. Căci pe toate acestea le făcea îngrijindu-se de 
mântuirea celor mulți. De aceea și spunea: „Dacă ne-am ieșit din 
minți, e pentru Dumnezeu; iar dacă suntem întregi la minte, e pen- 
tru voi'"%5. Niciun alt om n-a avut atâtea pricini de laudă ca Pavel, și 
totuși niciun alt om n-a fost așa de lipsit de mândrie ca el! Ascultă! 
Pavel spune: „Cunoașterea semețește”*. Și toți am putea-o spune 
împreună cu el. Și Pavel avea în el atâta cunoaștere câtă n-a fost în 
niciun om de când e lumea. Cu toate acestea, cunoașterea nu l-a 

făcut mândru, ci tocmai bogăția cunoașterii lui îl smerea. De asta 
și spune: „În parte cunoaștem și în parte prorocim"””; și iarăși: „Eu, 
fraţilor, nu mă socotesc să o fi înțeles"; și: „ar de i se pare cuiva că 
știe ceva, n-a cunoscut încă nimic”"o%. 

Se știe iarăși că postul îngâmfează. O arată fariseul când spune: 
„Postesc de două ori pe săptămână”. Pavel însă, nu postind, 
ci chiar răbdând de foame, se numea pe sine „născut înainte de 
vreme”. Dar pentru ce vorbesc eu de postul și de știința lui Pavel, 
când el a avut atât de multe și atât de dese vorbiri cu Dumnezeu, 
câte n-a avut niciun proroc, niciun Apostol? Și totuși pentru asta 
se smerea și mai mult. Nu-mi vorbi mie de vorbirile cu Dumnezeu 
despre care a scris! Pe cele mai multe le-a ascuns. Nu le-a spus pe 
toate, ca să nu se înconjoare cu slavă mare, dar nici nu le-a trecut pe 
toate sub tăcere, ca să nu deschidă gura falșilor apostoli. Nimic n-a 
făcut Pavel fără rost, ci pe toate cu dreaptă și binecuvântată pricină. 
Și cu atâta înțelepciune se folosea de faptele cele potrivnice, că în 
toate împrejurările avea parte de aceleași laude. lar ceea ce vreau să 
spun este asta: mare și bun lucru este ca omul să nu spună lucruri 
mari despre el. Pavel însă spunea lucruri mari despre el la timp atât 
de potrivit, încât merita laudă mai mult când se lăuda decât când 
tăcea. lar dacă nu s-ar fi lăudat, ar fi fost mai de osândit decât cei 
care se laudă când nu trebuie; dacă nu s-ar fi lăudat, ar fi pierdut și 
ar fi trădat totul și ar fi dat câștig dușmanilor săi. Așa a știut Pavel 
să se folosească de împrejurări și a știut să facă chiar fapte ce nu-i 
erau îngăduite, cu atât de dreaptă socoteală și atât de cu folos, încât 
este tot atât de slăvit pentru săvârșirea lor ca și pentru săvârșirea 
faptelor celor poruncite. 

Pavel era mai de lăudat când se lăuda decât un altul când își 
ascundea faptele lui mari; căci nimeni n-a săvârșit atâtea fapte 
bune ascunzându-și-le câte a săvârșit Pavel spunându-și-le. Și, 
iarăși, lucru și mai minunat este nu numai că a spus faptele lui 
mari, ci că a spus atât cât trebuia. Și, iarăși, nu se lăuda atât cât 
împrejurările i-ar fi îngăduit s-o facă, ci știa până unde trebuia 
să meargă. Și nu s-a mulțumit nici cu asta; ci, ca să nu-i strice pe 

ceilalți și nici să nu-i facă să se laude, se numește pe el „nebun”, 
Nevoia îl îndemna să o facă. Într-adevăr, alţii văzându-l că se laudă, 
ar fi început și ei să se laude prostește și fără rost. La fel ca și cu 
medicii. Adeseori, aceeași doctorie pe care un medic o dă la timp 
potrivit vatămă și primejduiește din pricina tăriei ei dacă un alt 
medic o dă când nu trebuie. Deci, pentru ca nu cumva doctoria să 
se prefacă în otravă, vezi de cât de mare băgare de seamă se slujește 
când e vorba să se laude, șovăind nu o dată, nici de două ori, ci de 
mai multe ori să o facă. „O, de mi-aţi îngădui puţină nebunie!”", 
spune el; și iarăși: „Ceea ce grăiesc nu grăiesc după Domnul, ci ca 
întru nebunie'”*3; și: „Dar în ceea ce poate cineva întru nebunie să 
îndrăznească, întru nebunie o spun, îndrăznesc și eu”:4. Deși a spus 
atâtea, nici cu acestea nu s-a mulțumit, ci iarăși, având a se lăuda, 
se ascunde pe el, zicând: „Cunosc un om”'5; și iarăși: „Cu un astfel 
de om mă voi lăuda, dar cu mine nu mă voi lăuda”*S. lar după toate 
acestea, spune: „Am ajuns nebun. Voi m-aţi silit” Care om este 
atât de fără de minte și atât de nesimţit să nu fugă cu pași repezi 
de laudă și să o folosească numai când îl silesc împrejurările, când 
vede că Pavel, de nevoie silit fiind, șovăie și pregetă să se laude, ca 
un cal care, ajuns pe marginea prăpastiei, se trage mereu îndărăt, 
deși prin lauda sa Pavel avea să facă atâta bine? 

Vrei să-ți arăt și o altă însușire a lui Pavel? Lucru minunat la 
el este că nu se mulțumea că-i era conștiința împăcată! Nu, ci ne 
învaţă și pe noi cum trebuie să ne purtăm în astfel de împrejurări. 
Nu-și făurește numai pentru el o apărare din nevoia împrejurărilor, 
că adică nevoile l-au silit și de asta s-a lăudat, ci ne învaţă și pe noi 
ceilalți să nu fugim de laudă când împrejurarea o cere, dar, iarăși, 
să nu ne lăudăm dacă nimic nu ne silește. Prin cuvintele sale, Pavel 
ne-a grăit cam așa: „Mare rău este să te lauzi, să spui despre tine 
lucruri mari și minunate! E cea mai mare nebunie, iubite, să te 
împăunezi cu laude când nicio nevoie nu ţi-o cere, nicio nevoie 
foarte mare. A grăi așa nu înseamnă a grăi cum vrea Domnul; un 
astfel de grai este mai degrabă semn de nebunie și ne golește de 

toată răsplata, după ce am asudat și ne-am ostenit mult”. Aceste 
cuvinte, și mai multe decât acestea, le spunea Pavel tuturor atunci 
când nu voia să se laude, chiar când nevoia îl silea. Dar mai mult 
decât atât e că nici când nevoia îl silea nu dădea la iveală toate fap- 
tele cele mari, ci pe cele mai multe și pe cele mai mari le ascundea: 
„Dar nu-mi este de folos ca să mă laud”, spune el, „căci voi veni la 
vedeniile și descoperirile Domnului”; și: „Dacă aș voi să mă laud, 
n-aș fi nebun, căci aș spune adevărul; dar n-o fac, pentru ca să nu 
cugete cineva despre mine mai mult decât ceea ce vede și aude de la 
mine”, Spunea aceste cuvinte ca să ne înveţe pe toți ca, nici când 
e neapărată nevoie, să nu spunem tot ce avem în sufletul nostru, ci 
numai câte sunt de folos ascultătorilor. 

Și Samuel - și nu-i deloc nepotrivit să amintim și de acest 
sfânt, căci laudele aduse lui sunt spre folosul nostru -, și Samuel 
s-a lăudat o dată și și-a spus faptele lui mari! Dar care? Cele ce erau 
spre folosul ascultătorilor! Nu s-a lăudat cu neprihănirea lui tru- 
pească și sufletească, nici cu smerenia lui, nici cu bunătatea ini- 
mii lui. Dar cu ce? S-a lăudat cu ceea ce mai cu seamă trebuia să 
înveţe pe împăratul de atunci; s-a lăudat cu dreptatea lui, s-a lăudat 
că mâinile sale nu-s mânjite de daruri. Și David, iarăși, s-a lăudat, 
dar s-a lăudat cu acele fapte ce puteau să îndrepteze pe ascultă- 
torii săi. Dar nici David nu s-a lăudat cu vreo altă faptă mare, ci 
numai că a omorât ursul și leul, și cu nimic altceva. De-ar fi fost 
mai mult decât atât, ar fi fost mândrie și îngâmfare. Dar, pentru că 
a spus numai acelea care aveau să fie de trebuință pentru nevoia 
din clipa aceea, asta nu e mândrie, ci iubire de oameni și căutare 
spre folosul celor mulți. Tot așa a făcut și Pavel. Era hulit că nu era 
adevărat apostol, că nu avea nicio putere. Era, dar, de neapărată 
trebuinţă ca din pricina acestor hule să se laude cu acele fapte care 
mai cu seamă îi arătau vrednicia de apostol. Vezi, dar, prin câte căi a 
învăţat pe ascultători să nu se laude fără rost? Mai întâi, prin aceea 
că s-a arătat făcând asta numai silit. În al doilea rând, prin aceea 
că s-a numit pe sine nebun și șovăia mult până să se laude. În al 
treilea rând, prin aceea că n-a spus toate faptele lui mari, ci pe cele 
mai mari le-a ascuns, deși împrejurările îl sileau să le spună și pe 

acestea. În al patrulea rând, prin aceea că a pus faptele sale mari 
pe seama altuia, spunând: „Știu un om”. În al cincilea rând, prin 
aceea că nu vorbea de toată cealaltă virtute a lui, ci numai de acea 
parte de care era nevoie în împrejurarea aceea. 

Pavel se purta la fel nu numai când era vorba să se laude, ci și 
când era vorba să ocărască. Deși era oprit să ocărăști fratele, totuși 
Pavel întrebuința ocara cu atâta judecată, încât ocările lui făceau 
mai multă plăcere decât laudele altora. De aceea Pavel este de lău- 
dat și atunci când îi numește pe galateni „fără de minte”, și nu o 
dată, ci de două ori'%, iar pe cretani, „pântece rele, fiare leneșe"3. 
Pavel ne-a dat poruncă și lege ca să nu cruțăm pe cei care sunt nepă- 
sători față de Dumnezeu; dimpotrivă, să le vorbim mai cu asprime. 
În Pavel avem măsura tuturor faptelor. Din pricina aceasta, Pavel 
este de laudă în toate: și când făptuiește și când grăiește, și când 
ocărăște și când laudă, și când întoarce spatele și când mângâie, și 
când se înalță pe sine și când se smerește, și când se laudă și când se 
vaită. Pentru ce te minunezi dacă și ocara și mustrarea fac pe cineva 
vrednic de laudă, când chiar omorul și înșelăciunea și viclenia au 
făcut pe unii vrednici de laudă, atât în Vechiul Testament, cât și în 
Noul Testament? 

Cercetând, dar, temeinic toate acestea, să ne minunăm și de 
Pavel și să-L slăvim pe Dumnezeu. Să ne purtăm și noi ca el, ca 
și noi să dobândim bunătăţile cele veșnice, cu harul și iubirea de 
oameni ale Domnului nostru lisus Hristos, Căruia [fie-1] slava și 
puterea acum și pururea și în vecii vecilor. Amin. 

Cuvântarea a VI-a la Sfântul Apostol Pavel: 


Vreți, iubiților, să las astăzi la o parte faptele mari și minunate 
ale lui Pavel și să pun înaintea voastră pe acelea ce par unora o scă- 
dere? Vom vedea că și acestea nu mai puţin decât celelalte îl fac pe 
Pavel mare și strălucit. 

- Dar care sunt scăderile lui Pavel? 

- A fost văzut, se spune, că s-a temut de lovituri. A fost văzut că 
s-a temut când l-au întins să-l bată cu bici de curele, și nu numai 
atunci, ci și altă dată, iarăși, la vânzătoarea de purpură, când a dat 
și bani celor care voiau să-l scoată. Căci n-a făcut asta cu alt scop 
decât ca să scape de chinuri, ca să nu se mai abată curând peste el 
astfel de necazuri. 

Ce vom răspunde, dar, acestor învinuiri? 

Că nimic nu-l arată pe Pavel atât de mare și atât de minunat 
ca aceste învinuiri. Aceste învinuiri arată că sufletul lui nu era 
nici cutezător, nici laș. Aceste învinuiri arată că trupul său, care 
se ferea atât de lovituri și tremura atât în faţa biciului, dispreţuia, 
când timpul o cerea, toate aceste părute chinuri, tot pe atât pe cât 
le disprețuiau și Puterile cele fără de trup. 

Așadar, când îl vezi că tremură și se teme, adu-ți aminte de 
cuvintele acelea prin care a depășit cerurile și s-a luat la întrecere 
cu îngerii, zicând: „Cine ne va despărți de dragostea lui Hristos? 
Necazul, sau strâmtorarea, sau prigoana, sau foametea, sau primej- 
dia, sau sabia?” Adu-ţi aminte de cuvintele acelea prin care spune 
că o nimica sunt astea, zicând: „Că necazul de acum, trecător și 
ușor, ne aduce slavă veșnică mai presus de măsură, neprivind noi 
la cele ce se văd, ci la cele ce nu se văd”. Adaugă la aceste cuvinte 
necazurile cele din fiecare zi, primejdiile de moarte din fiecare zi. 
Gândindu-te la acestea, minunează-te de Pavel, iar tu nu deznă- 
dăjdui! Chiar această părută slăbiciune a firii, chiar ea e cea mai 
mare dovadă a virtuţii lui Pavel, că a fost așa de mare, deși era supus 


"4 PG so, 501-508. 

::5 Cf. Faptele 22, 25. 
"5 Romani 8, 35. 

7 2 Corinteni 4, 17-18. 

acelorași nevoi ale firii ca toţi ceilalți oameni. Covârșirea primej- 
diilor înfruntate de Pavel pe mulţi i-ar fi făcut să bănuiască și să 
presupună că Pavel a fost un om așa de mare pentru că nu era supus 
slăbiciunilor firii omenești. Deci, ca să nu se ajungă la o bănuială 
ca aceasta, i s-a îngăduit să sufere, ca să afli că era după fire om ca 
toți oamenii, dar după râvnă și voință nu era doar mai presus de 
toți oamenii, ci chiar era un înger. Cu un astfel de suflet și cu un 
astfel de trup înfrunta mii și mii de primejdii de moarte, disprețuia 
și bunătăţile cele de acum, și pe cele viitoare. De aceea a și ros- 
tit acele mari și necrezute de mulţi cuvinte: „Doream să fiu ana- 
tema de la Hristos pentru fraţii mei, cei de un neam cu mine după 
trup'25, Este cu putință, numai dacă am voi, să biruim orice slăbi- 
ciune a firii prin puterea voinţei, căci nicio poruncă a lui Hristos 
nu este mai presus de puterile omenești. Dacă ne-am dat silința, 
câtă o avem, atunci și Dumnezeu ne va adăuga harul Său și ast- 
fel vom fi biruitori în toate necazurile ce ar veni asupra noastră. 
Nu este vrednic de osândă cel care se teme de răni, ci acela care de 
frica rănilor săvârșește ceva nevrednic de credință. Prin urmare, cel 
care se teme de răni, dar iese biruitor din luptă, este mai minunat 
decât cel care nu se teme. Căci așa strălucește mai mult voința. A 
te teme de răni ţine de fire; dar a nu săvârși nimic necuviincios de 
teama rănilor, asta ţine de voinţă, care îndreaptă slăbiciunea firii și 
întărește neputinţa ei. Tot astfel nici întristarea nu este un păcat; 
atunci ajunge păcat, când din pricina întristării spui sau faci ceva 
ce nu-l place lui Dumnezeu. Dacă aș fi spus că Pavel n-a fost om, 
ai fi avut dreptate să-mi pui în față scăderile firii lui, ca să-mi răs- 
torni prin ele cuvântul meu. Dar, dacă spun și adeveresc că era om, 
întru nimic mai presus de noi după fire, dar mai bun decât noi 
după voinţă, degeaba mi-aduci în față scăderile lui Pavel! Dar, mai 
bine spus, nu degeaba, ci spre lauda lui Pavel! Prin acestea îmi arăţi 
ce mare om era, că a putut săvârși fapte mai presus de fire cu o astfel 
de fire. Dar nu-l lauzi numai pe el, ci închizi și gurile celor trândavi 
spre virtute. Nu-i lași să spună că nu pot săvârși virtute pentru că 
n-au o fire aleasă ca Pavel, ci-i îndemni să fie următori voinţei lui. 
Îmi spui că s-a temut odinioară și de moarte? Dar și teama asta 
e legată tot de firea omenească! Cu toate acestea, omul acesta care 
se temea de moarte spunea: „Căci și noi, care suntem în acest cort, 


5 Romani 9, 3. 

suspinăm îngreunaţi”; și iarăși: „Noi înșine suspinăm în noi'%. 
Ai văzut că puterea voinţei a precumpănit în Pavel slăbiciunea 
firii? Adeseori, mulți mucenici, când erau duși la moarte, se îngăl- 
beneau la față și erau cuprinși de teamă și neliniște; dar tocmai 
pentru aceasta sunt minunaţi, că, deși se temeau de moarte, totuși 
pentru lisus n-au fugit de moarte. Tot astfel și Pavel, deși se temea 
de moarte, totuși pentru lisus cel dorit nu se ferea nici de gheenă; 
deși tremura din pricina sfârșitului vieţii, dorea despărțirea de trup. 
Nu numai Pavel era așa, ci și Petru, corifeul ucenicilor. Deși spusese 
de multe ori că este gata să-și dea sufletul, totuși se temea foarte 
de moarte. Ascultă ce-i spune Hristos despre asta, vorbind cu el: 
„Când vei îmbătrâni, te vor încinge și te vor duce unde nu voiești”?. 
Domnul în aceste cuvinte vorbește despre scăderile firii, nu de ale 
voinţei. Firea își vădește, chiar fără voia noastră, scăderile ei și nu 
putem să ni le stăpânim desăvârșit, oricât am voi și ne-am strădui. 
Asta însă nu ne vatămă deloc; dimpotrivă, ne face și mai minunați. 
Într-adevăr, ce păcat este să te temi de moarte? Dar ce laudă mare 
este să te temi de moarte, dar să nu săvârșești nicio faptă netreb- 
nică din frica de moarte! Nu-i un păcat să ai o fire plină de scă- 
deri, ci să fii robul acestor scăderi. După cum mare și minunat e 
omul care îndreaptă prin bărbăția voinţei necazurile pricinuite de 
fire. Prin asta arată cât de mare este puterea voinței și închide gura 
celor care spun: „Pentru ce n-am fost făcuţi buni prin fire?” Dar ce 
însemnătate are dacă suntem buni prin fire sau prin voință? Dar cu 
cât e mai bună una decât alta! Cu atât mai bună cu cât are și cununi 
și laudă strălucită. 

Vrei să-mi spui că firea e tare? Bine! Dar, dacă vrei să-ţi fie și 
voinţa tare, o poți face mai tare decât firea! Nu vezi oare că trupurile 
mucenicilor au fost tăiate cu săbiile, că firea s-a plecat fierului, dar 
voința nu s-a plecat și nici n-a fost învinsă? Spune-mi, te rog, n-ai 
văzut că în Avraam voinţa a biruit firea când i s-a poruncit să-și jert- 
fească fiul, cu toate că firea pare mai puternică decât voința? N-ai 
văzut că s-a întâmplat același lucru și cu cei trei tineri din Babilon? 
N-auzi și proverbul popular că spune: prin obișnuință voința ajunge 
o a doua natură? Eu însă aș adăuga: chiar și mai înainte, după cum 


'2 2 Corinteni 5, 4. 
'% Romani 8, 23. 
3 Cf. Matei 26, 33. 

cele de mai sus au arătat-o. Vezi, dar, că e cu putinţă ca voința să 
aibă tăria pe care o are firea, dacă voinţa e trează? Vezi că mai multă 
laudă culege cel care este bun prin alegerea sa și prin voința sa decât 
cel care este bun prin constrângere? Atunci ești într-adevăr bun. 
De pildă, când Pavel spune: „Îmi chinuiesc trupul și-l robesc”ă, îl 
laud, mai cu seamă că îl văd că nu fără osteneală a săvârșit virtu- 
tea; în urma acestor cuvinte ale lui Pavel, cei trândavi nu mai pot 
avea temei al trândăviei lor, din cauza ușurinţei cu care săvârșea 
el binele. Și iarăși, când spune: „M-am răstignit pentru lume”24, 
încununez voința lui Pavel. Căci este cu putinţă ca voinţa să aibă 
tot atâta tărie ca și firea. 

Dacă l-am aduce în fața noastră pe Pavel, această statuie a 
virtuții, am vedea că faptele bune săvârșite de el prin voință râv- 
neau să aibă aceeași tărie ca și cele săvârșite de fire. Simţea dureri, e 
drept, când era lovit, dar disprețuia durerile tot așa ca și Puterile cele 
netrupești, care nu simt durerea, după cum poți să o afli din cuvin- 
tele lui, care ne fac să credem că Pavel nici nu era din firea noas- 
tră. Când spune: „Pentru mine lumea este răstignită și eu pentru 
lume'"5 și iarăși: „Lrăiesc, dar nu eu mai trăiesc, ci Hristos trăiește 
în mine", ce altceva vrea să spună decât că s-a mutat chiar din 
trup? Ce vrea să spună apoi prin cuvintele: „Mi s-a dat un ghimpe 
în trup, un înger al Satanei”? Nu vrea să spună altceva decât că 
durerea se mărginea numai la trup. Nu pentru că nu pătrundea și în 
suflet, ci pentru că printr-o voinţă covârșitoare îndepărta și alunga 
durerea din suflet. Ce vrea să spună apoi când grăiește alte multe 
cuvinte mai minunate decât acestea, când se bucură fiind biciuit și 
când se laudă cu lanțurile? Ce altceva s-ar putea spune decât ceea 
ce am arătat, anume că spusa aceasta a lui Pavel: „Îmi chinuiesc 
trupul și îl robesc și mă tem ca nu cumva, propovăduind altora, eu 
însumi să mă fac netrebnic”58 dovedește slăbiciunea firii, iar spu- 
sele sale despre care am vorbit mai sus, tăria voinţei lui? 

Din pricina asta Pavel a vorbit și de una și de alta, și de 
slăbiciunea firii și de tăria voinţei, ca să nu socotești, din pricina 


'3 1 Corinteni 9, 27. 
'3 Galateni 6, 14. 
55 Galateni 6, 14. 
535 Galateni 2, 20. 
37 2 Corinteni 12, 7. 
538 1 Corinteni 9, 27. 

acelor fapte mari ale lui, că este de altă fire și să deznădăjduiești, 
și nici să nu osândești sfântul lui suflet din pricina acelor scă- 
deri ale lui, ci chiar aceste scăderi ale lui să-ți alunge deznă- 
dejdea și să-ţi dea bune nădejdi. Din pricina asta adaugă iarăși 
și harul lui Dumnezeu cu prisosință, dar, mai bine spus, nu cu 
prisosinţă, ci cu recunoștință, ca să socotești că nimic nu este 
al lui. Dar vorbește și de faptele săvârșite prin voinţa sa, ca nu 
cumva să lași totul pe seama lui Dumnezeu și să-ți duci viața 
dormind și sforăind. 

Și vei găsi la Pavel spuse cu temeinicie măsuri și reguli pentru 
toate faptele. 

Poate însă că cineva mi-ar spune că Pavel l-a blestemat pe 
Alexandru făurarul. 

Și ce-i cu asta? Cuvintele sale nu erau cuvinte de mânie, ci 
de durere, de durere pentru adevăr. Pavel nu suferea pentru că 
Alexandru îi făcuse rău, ci suferea că se împotrivise predicării 
Evangheliei. „Tare s-a împotrivit”, spune el, „nu mie, ci cuvintelor 
noastre", Prin urmare, blestemul acesta nu arăta numai dragos- 
tea lui pentru adevăr, ci mângâia și pe ucenici. Pavel grăiește așa 
pentru că toţi se scandalizaseră de purtarea lui Alexandru și mai 
ales pentru că vrăjmașii predicii nu suferiseră nimic. 

Dar Pavel a mai blestemat și altă dată și pe alţii, grăind așa: 
„Căci așa este drept la Dumnezeu, ca celor care ne necăjesc să li se 
răsplătească cu necaz”. 

Prin aceste cuvinte, Pavel nu dorește să fie pedepsiţi de 
Dumnezeu - Doamne, ferește! —, ci se silește să mângâie pe cei 
necăjiţi. De aceea și adaugă: „lar celor necăjiţi să li se răsplătească 
cu ușurare”"?. Acesta-i înțelesul acestor cuvinte! Căci atunci când 
suferă o ocară sau o nedreptate, ascultă ce cuvinte înțelepte rostește, 
ascultă cum răsplătește potrivnicilor săi: „Ocărâţi fiind, binecu- 
vântăm, prigoniţi fiind, răbdăm, huliţi fiind, ne rugăm'"'%! lar dacă 
susții că cele spuse sau făcute de Pavel pentru alții sunt spuse și 
săvârșite din mânie, atunci ar trebui să spui că tot din mânie l-a orbit 


59 Cf 2 Timotei 4, 14. 
"4 2 Timotei 4, 15. 

pe Elimas'* și că tot din mânie a ucis și Petru pe Anania și Safira'%. 
Dar nimeni nu-i atât de necugetat și de nebun să spună una ca 
asta. Și vom găsi și multe altele spuse și săvârșite de Pavel, care par 
împovărătoare; dar tocmai acestea sunt cele ce-i arată bunătatea. 
De pildă, când dă Satanei pe desfrânatul din Corint'%6, o face mânat 
de multa lui dragoste și de inima sa cea iubitoare de oameni. Și asta 
se vede și din A doua epistolă către corinteni:7. De pildă, când îi 
ameninţă pe iudei și spune: „Dara venit în sfârșit peste ei mânia", 
nu face acest lucru plin de mânie (căci îl auzi adesea rugându-se 
pentru ei), ci voind să-i înfricoșeze și să-i facă mai înţelepţi. 

Dar Pavel - mi se poate spune - a blestemat pe marele preot 
Anania, zicând: „Să te bată Dumnezeu, perete văruit!":4 

Știu că unii tălmăcitori, luând apărarea lui Pavel, spun că 
aceste cuvinte sunt o prorocie. Nu sunt împotriva unei astfel de 
explicații; căci s-a întâmplat și asta, și așa s-a sfârșit marele preot 
Anania. Dar, dacă un dușman mai înverșunat s-ar împotrivi acestei 
explicaţii și, mergând cu iscodirea mai departe, ar spune la rândul 
lui așa: „Dacă spusele lui Pavel sunt o prorocie, pentru ce se mai 
apără spunând: «N-am știut că este arhiereu»5*?, aș răspunde: „A 
spus aceste cuvinte ca să-i sfătuiască pe ceilalți să se poarte cum tre- 
buie cu mai-marii lor”. Același lucru îl făcea și Hristos. Deși a grăit 
despre cărturari mii de spuse și nespuse, totuși zice: „Pe scaunul 
lui Moise au șezut cărturarii și fariseii; deci toate câte vă vor zice să 
faceţi, faceţi”».. Tot astfel și Pavel aici: a dat și cinstea cuvenită arhi- 
ereului, dar a și vestit mai dinainte ceea ce avea să se întâmple. 

Chiar dacă s-a despărțit de loan cel numit Marcu:?, totuși a 
făcut asta din pricina purtării de grijă pe care o avea pentru pre- 
dicarea Evangheliei. Nu trebuie să fie slab, nici lipsit de curaj cel 
căruia i s-a încredințat slujirea aceasta, ci bărbătos și hotărât; nici 
nu trebuie să se apropie de această frumoasă însărcinare dacă nu-i 
gata să-și dea de mii și mii de ori sufletul morţii și primejdiilor, 


:44 Cf. Faptele 13, 6-u. 
1% Cf. Faptele 5, 1-10. 

146 Cf. 1 Corinteni 5, 5. 
7 2 Corinteni 2, 4-n. 
8 1 Tesaloniceni 2, 16. 
“9 Faptele 23, 3. 

' Faptele 23, 5. 

'5 Matei 23, 2-3. 

după cum spune Hristos: „Dacă cineva vrea să vină după Mine, să se 
lepede de sine, să-și ia crucea lui și să-Mi urmeze Mie”. 

Cel care nu-i în stare să facă astfel de jertfe va pierde sufletul 
a nenumărați oameni și e mai bine să stea liniștit, să se îngrijească 
de el însuși, decât să pășească în mijloc și să primească însărcinări 
mai mari decât puterile lui; căci se pierde și pe el, și pierde și pe cei 
încredințați lui. Niciun om n-arvrea, chiar dacă mii și mii de oameni 
l-ar sili, să se așeze la cârma corabiei dacă nu știe să o conducă și 
dacă nu știe să lupte cu valurile mării. Cum, dar, să nu fie o nebunie 
ca acela care va merge să propovăduiască Evanghelia să pornească 
la asta fără nicio pregătire și la întâmplare și să primească, fără să 
se gândească, o însărcinare pricinuitoare de mii și mii de morţi? 
Nimeni, nici corăbierul, nici cel care se luptă cu fiarele sălbatice, 
nici cel care luptă piept la piept și nimeni altcineva, nu trebuie să 
aibă sufletul atât de pregătit de moarte și de junghiere ca acela care 
primește însărcinarea predicării Evangheliei. Primejdiile sunt mai 
mari, potrivnicii sunt cumpliţi, iar o astfel de moarte nu este una 
dintre cele obișnuite. Pentru cei care luptă bine, răsplata este cerul; 
pentru cei care păcătuiesc, pedeapsa și gheena; este vorba de pier- 
derea și de mântuirea sufletului. Dar nu numai cel care primește 
însărcinarea predicării Evangheliei trebuie să fie astfel pregătit, ci și 
orice credincios. Tuturor li s-a poruncit să ia crucea și să-l urmeze. 
lar dacă tuturor li s-a poruncit, cu mult mai mult dascălilor și păs- 
torilor, din care făcea parte atunci și loan, numit Marcu. De aceea, 
pe bună dreptate a fost îndepărtat; se așezase în fruntea falangei, 
dar s-a purtat ca un om lipsit de bărbăţie. De asta și Pavel l-a înde- 
părtat, ca nu cumva slăbiciunea lui să taie avântul celor zeloși. lar 
dacă Luca spune că mânie a fost între ei'54, să nu socotești asta un 
păcat. Mânia în sine nu-i un păcat; păcat e atunci când te mânii 
fără pricină și pe nedrept. Căci spune Scriptura: „Mânia nedreaptă 
nu va fi iertată”'55. Nu mânia în sine, ci mânia nedreaptă. lar Hristos 
spune iarăși: „Cel care se mânie pe fratele său în deșert”$. Nu cel 
care se mânie, ci acela care se mânie în deșert. Prorocul [David] 
apoi spune: „Mâniaţi-vă, și nu păcătuiți 57. 


'53 Matei 16, 24. 

554 Cf. Faptele 15, 39. 

55 Înţelepciunea lui Isus Sirah 1, 21. 
'5% Matei 5, 22. 

Dar, dacă nu trebuie să ne folosim de mânie nici când împreju- 
rarea o cere, atunci degeaba și în deșert mai este înzestrat sufletul 
nostru cu mânie. Or nu în deșert! De aceea a sădit-o Făcătorul în 
sufletul nostru, ca să îndreptăm pe cei păcătoși, ca să trezim pe cei 
moi și cu sufletul amorţit, ca să deșteptăm pe cei care dorm, pe cei 
care trândăvesc. Ca tăiș de sabie, așa ni s-a pus în sufletul nostru 
tăișul mâniei, ca să ne folosim de ea când trebuie. Din pricina asta 
și Pavel s-a folosit de multe ori de mânie. Iar Pavel, când se mânia, 
era mai plăcut decât cei care vorbesc cu blândeţe; căci orice făcea 
Pavel o făcea pentru Evanghelie la timpul potrivit. Nici blândețea 
nu e bună totdeauna, ci numai atunci când împrejurarea o cere. De 
aceea, dacă împrejurarea nu o cere, blândeţea ajunge slăbiciune, iar 
mânia, nesocotinţă. 

N-am spus toate acestea ca să-l apărpe Pavel - el n-are nevoie de 
limba mea, căci lauda lui nu-i de la oameni, ci de la Dumnezeu —, 
ci ca să-i învăţ pe ascultătorii mei să se folosească de toate când 
trebuie, precum am spus și mai înainte. 

Așa vom putea câștiga întotdeauna; și, încărcați cu multe 
bogății, vom putea călători spre limanul cel lipsit de valuri și vom 
putea dobândi cununile cele nestricăcioase, de care facă Dumnezeu 
ca noi toţi să fim învredniciţi, cu harul și iubirea de oameni ale 
Domnului nostru lisus Hristos, Căruia [fie-1] slava și puterea acum 
și pururea și în vecii vecilor. Amin. 


58 Cf. Romani 2, 29. 

Când, în sunet de trâmbiţă și cu mulțime de ostași în frunte, 
intră în orașe cei care poartă semnele cele împărătești, de obi- 
cei tot poporul aleargă în întâmpinare, ca să audă trâmbiţele, 
să vadă semnul cel împărătesc întru înălțime și vrednicia celui 
care îl poartă. Pentru că astăzi intră Pavel, să alergăm și noi toţi 
în întâmpinarea lui! Nu intră într-un oraș, ci în lumea largă. Și 
Pavel poartă un semn! Nu al împăratului celui de jos, ci Crucea 
lui Hristos celui de sus! Nu merg înaintea lui oameni, ci îngeri; și 
în cinstea semnului purtat, și spre întărirea celui care-l poartă. 
Dacă sunt daţi de Stăpânul tuturor îngeri păzitori celor care-și 
chivernisesc viaţa lor și nu fac niciun lucru pentru folosul cel 
de obște, precum și spune cineva: „Îngerul care m-a izbăvit din 
tinerețile mele", cu mult mai mult Puterile cele de sus sunt 
alături de cei cărora li s-a încredințat lumea, de cei care poartă 
o atât de mare povară de daruri. Cei încredințaţi cu cinstea de a 
purta semnele cele împărătești sunt îmbrăcaţi cu haine scumpe, 
poartă la gât coliere de aur și sunt strălucitori în totul. Pavel 
însă, având în jurul gâtului în loc de aur lanțuri, poartă Crucea, 
este prigonit, biciuit, suferă de foame! Dar nu te întrista, iubite! 
Căci podoaba asta a lui Pavel e cu mult mai bună și mai strălu- 
cită decât cealaltă, cu mult mai plăcută lui Dumnezeu. De aceea 
nici nu obosea purtând-o. 

Acesta-i lucru minunat, că Pavel, acoperit cu lanțuri, cu 
urme de lovituri de bici, cu răni, era mai strălucitor decât cei 
care aveau porfiră și coroană. Că era mai strălucitor, că spusele 
mele nu-s o lăudăroșenie, au arătat-o hainele lui. Pune peste 
bolnavi mii și mii de coroane de aur și tot atâtea haine de por- 
firă, și nu vei putea micșora deloc fierbințeala bolii! Dar, când 
se apropiau de trupurile celor bolnavi hainele lui Pavel, toată 
boala era alungată. Și e și firesc. Dacă tâlharii nu îndrăznesc 
să se apropie când văd semnele cele împărătești, ci fug fără să 
se întoarcă, cu mult mai mult fug bolile și demonii când văd 


'5 PG 50, 507-514. 
'5 Facerea 48, 16. 

semnul acela, Crucea! Pavel purta Crucea nu doar spre folosul 
lui, ci ca să-i facă pe toţi la fel cu sine și să-i înveţe pe toţi să o 
poarte. De aceea și spunea: „Fiţi următorii mei, precum ne aveți 
pildă pe noi”'%; iarăși: „Acelea pe care le-aţi auzit și le-aţi văzut 
la mine, pe acelea să le folosiţi”:&%; și iarăși: „Vouă vi s-a dat harul 
nu numai ca să credeţi în EI, ci ca să și pătimiţi pentru EI"S$. 
Dregătoriile din lumea aceasta atunci par mai mari, când le are 
numai un singur om; cele duhovnicești, dimpotrivă: atunci mai 
cu seamă strălucește cinstea, când sunt mulți părtași dregătoriei 
celei duhovnicești, când cel care are această dregătorie nu este 
unul singur, ci se bucură mulți de aceleași cinstiri. Uită-te, dar, 
că toţi poartă semnul lui Hristos și fiecare poartă numele Lui 
înaintea neamurilor și înaintea împăraților! Pavel însă îl poartă 
și înaintea gheenei și înaintea iadului. O astfel de poruncă însă 
n-a dat-o și celorlalți. N-ar fi putut-o purta. 

Ai văzut de câtă virtute e în stare firea noastră? Deși omul e 
muritor, totuși nimic nu-i mai de preţ decât el! Poţi oare să-mi 
numești pe cineva mai mare decât omul? Poţi să-mi vorbești de 
cineva egal lui? De câţi Îngeri și de câți Arhangheli nu este vred- 
nic omul care a rostit acest cuvânt? Era în trup muritor și pie- 
ritor și a dat totul de dragul lui Hristos: și pe cele peste care era 
stăpân, și pe cele peste care nu era. Le-a dat și pe cele de acum 
și pe cele viitoare și înălțimea și adâncimea și cealaltă zidire'%. 
Ce n-ar fi spus, ce n-ar fi făcut Pavel dacă ar fi avut fire netru- 
pească? Dar și de îngeri mă minunez, nu însă pentru că sunt fără 
de trup. Căci și diavolul este fără de trup și nevăzut; și totuși 
este mai ticălos decât toți, pentru că s-a răzvrătit împotriva 
lui Dumnezeu, Făcătorul său. De aceea și pe oameni îi numim 
ticăloși nu când îi vedem că sunt îmbrăcați cu trup, ci când îi 
vedem că nu se folosesc de trup cum trebuie. Căci și Pavel era 
îmbrăcat cu trup! 

- Dar de unde a ajuns așa de bun? 

- Și de la el, și de la Dumnezeu! Și pentru aceea suntem 
încredințaţi că e de la Dumnezeu, pentru că vine de la Pavel! Că 
Dumnezeu nu caută la fața omului. 


'% Filipeni 3, 17. 
“2 Filipeni 4, 9. 
'% Filipeni 1, 29. 
“4 Cf. Romani 8, 38-39. 

lar dacă mă întrebi cum e cu putinţă să ajungem următori unor 
astfel de oameni, ascultă ce-ţi spune Pavel: „Fiți următori mie”, 
spune el, „precum și eu sunt lui Hristos"55. 

Te întreb și eu acum: acela a putut fi următor lui Hristos, iar tu 
nu poți fi următor nici măcar unui om? Acela a râvnit pe Stăpânul, 
iar tu nici pe robul Stăpânului? Ce apărare mai poţi avea? 

- Dar cum L-a urmat? - mă întrebi tu. 

- Privește-l pe Pavel chiar de la început, chiar de la cei din- 
tâi pași ai lui! După ce s-a ridicat din apele cele dumnezeiești ale 
Botezului, avea în el foc atât de mare, că nici n-a mai așteptat 
învățător. Nu l-a mai așteptat pe Petru, nu s-a dus la lacov, nici 
la vreun altul; ci, cuprins de râvnă, a aprins orașul atât de tare, 
că a dezlănţuit război cumplit împotriva sa'%. Chiar pe când era 
iudeu, Pavel făcea mai mult decât i se cerea: punea în lanţuri, 
băga la închisoare, confisca averi. Tot așa și Moise: nu-i dăduse 
nimeni nicio însărcinare, și totuși a oprit nedreptatea făcută de 
un egiptean unuia din neamul lui:. 

Astfel de fapte arată suflet de bărbat și voinţă liberă: cel care 
nu suferă să rabde în tăcere nedreptățile altora, chiar când nimeni 
nu-l însărcinează să facă dreptate. Că Moise pe bună dreptate a 
sărit în apărarea celui de un neam cu el, a arătat-o Dumnezeu, 
dându-i mai târziu o astfel de însărcinare. Tot așa a făcut 
Dumnezeu și cu Pavel. Că și Pavel a făcut bine atunci, în Damasc, 
când a început să vorbească și să înveţe, a arătat-o Dumnezeu 
urcându-l repede la vrednicia de învățător. Negreșit că ar fi fost 
ținuți de rău și Moise și Pavel dacă ar fi sărit să facă acestea de 
dragul cinstei, de dragul de a fi în frunte și de dragul laudelor. Dar 
cine-i atât de ticălos ca să ţină de rău o râvnă atât de mare, când 
ei iubeau primejdiile, atrăgeau asupra lor moartea numai ca să-i 
mântuiască pe toţi ceilalți? Că ei făceau asta de dragul mântuirii 
celor pierduţi, a arătat-o și hotărârea lui Dumnezeu, dar a arătat-o 
și pierderea acelora care au poftit cu gând rău astfel de însărci- 
nări. Au sărit și alții altă dată să stea în fruntea poporului și să ia 
apărarea poporului, dar au pierit; unii au fost arși de vii, iar alţii 
au fost înghiţiți deschizându-se pământul. Căci n-au făcut asta 


'% 1 Corinteni , 1. 
'% Cf. Faptele 9, 20-23. 
'57 Cf: leșirea 2, 1-12. 

pentru ca să ia apărarea altora, ci pentru că iubeau scaunele din 
frunte. A sărit și Ozia ca să tămâieze peste jertfelnicul tămâierilor, 
dar s-a umplut de lepră'%; a sărit și Simon ca să capete puterea 
Apostolilor, dar a fost osândit și cu mari primejdii s-a primejduit. 
A sărit și Pavel, dar a fost încununat! Pavel n-a sărit să răpească 
preoția, nici scaun de cinste, ci slujirea, ostenelile, primejdiile. 

Și pentru asta numele lui e pe toate buzele, pentru asta a fost 
strălucitor de la cei dintâi pași ai săi, pentru că a alergat spre pri- 
mejdii și osteneli mânat de multă râvnă și de mare zel. După cum 
cel care-i pus în fruntea poporului este vrednic de mai mare osândă 
dacă nu-și îndeplinește slujba cum trebuie, tot astfel și un altul este 
vrednic de toată cinstirea dacă îndeplinește însărcinarea asta așa 
cum trebuie, deși n-a primit o astfel de însărcinare. Și acum nu vor- 
besc de preoţie, ci de purtarea de grijă a poporului. De aceea, Pavel, 
mai iute decât focul, n-a stat nicio zi liniștit, ci, îndată ce a ieșit din 
izvorul sfinţit al apelor, din apa Botezului, vâlvătăi de flăcări s-au 
aprins în sufletul lui! Nu s-a gândit la primejdii, nu s-a gândit că 
iudeii au să râdă de el, că au să-l facă de rușine, că n-au să creadă în 
el! Nu! Nu s-a gândit la așa ceva! A luat alți ochi, pe cei ai dragostei, 
și o altă minte și s-a aruncat înainte, ca un puhoi, cu multă furie! A 
dărâmat toate legile iudeilor și a dovedit cu Scripturile că lisus este 
Hristosul. Și încă nu avea multe daruri ale harului, încă nu fusese 
învrednicit de atât de mare Duh! Cu toate acestea, s-a aprins îndată 
și făcea totul cu sufletul mort pentru lume. Și, ca și cum ar fi vrut 
să-și răscumpere timpul trecut, așa le făcea pe toate: căuta să se 
ostenească aruncându-se pe sine însuși în acea parte a luptei unde 
erau numai primejdii, numai temeri. 

Deși era așa de îndrăzneţ și de aprig și sufla foc, totuși era așa 
de supus dascălilor și de ascultător, încât nu i-a înfruntat cu tot 
iureșul zelului său. Pe când fierbea și era aprins de zel, s-au dus das- 
călii la el și i-au spus că trebuie să plece în Tars și în Cezareea'%, și 
nu s-a împotrivit. l-au spus că trebuie să fie lăsat peste zid!7, și s-a 
supus. L-au sfătuit să-și radă capul? și nu i-a înfruntat. l-au spus să 
nu se ducă în locul unde era strânsă mulțimea'?, și nu s-a dus. 


*6 Cf 2 Paralipomena 26, 16-21. 
'% Cf Faptele 9, 30. 

'7 Cf. Faptele 9, 25. 

'1 Cf Faptele 21, 24. 

:2 Cf. Faptele 19, 29-31. 

Astfel, Pavel pretutindeni un singur lucru urmărea: folosul 
credincioșilor, pacea, înțelegerea; și pretutindeni se păstra pe el 
pentru propovăduirea Evangheliei. Deci, când auzi că Pavel a tri- 
mis pe feciorul surorii sale la căpitan'5, vrând să scape de primej- 
dii, când auzi că a cerut să fie judecat de cezar'4 și când auzi că 
se grăbește spre Roma, să nu socotești cuvintele lui lipsă de curaj. 
Cum n-ar fi dorit să fie cu Hristos cel care suspina pentru că era în 
lumea aceasta? Și cum ar fi pofitit cele din lumea aceasta cel care, de 
dragul lui Hristos, dispreţuia cerurile și trecea cu vederea pe îngeri? 

— Atunci pentru ce făcea astea? 

- Pentru ca să aibă timp să predice Evanghelia, pentru ca să plece 
cu mulţi oameni, și toţi încununați. Într-adevăr, Pavel se temea să nu 
plece de aici sărac și sărman de mântuirea celor mulți. De aceea și 
spunea: „Dar este mai de trebuinţă pentru voi ca să rămân în trup”5. 
De aceea, când a văzut pe judecătorii săi rostind o hotărâre mai bună 
asupra lui, încât chiar Festus spunea: „Ar fi putut fi eliberat omul 
acesta dacă n-ar fi cerut să fie judecat de Cezar”, și când a fost legat 
și dus împreună cu alți nenumărați înlănțuiți, care săvârșiseră nenu- 
mărate rele, Pavel nu s-a rușinat să fie legat la un loc cu ei; nu, ci, 
dimpotrivă, s-a îngrijit de soarta celor care erau cu el în corabie. 

Avea încredere în el și știa că nu i se poate întâmpla niciun rău. 
Fra dus înlănțuit pe o mare atât de învolburată și se bucura ca și cum 
ar fi fost trimis să ia în stăpânire cea mai mare împărăție. Și, într-ade- 
văr, nici nu-i stătea înainte o mică luptă pentru îndreptarea Romei! 
Dar Pavel nici pe cei din corabie nu i-a trecut cu vederea! I-a îndrep- 
tat și pe ei, vorbindu-le de chipul ce i s-a arătat, de la care au aflat că 
„toţi care sunt în corabie cu el se vor mântui din pricina lui”7. N-a 
făcut asta ca să se laude, ci ca să-i facă pe aceia să asculte de el. De aceea 
și Dumnezeu a îngăduit să se pornească furtună pe mare, pentru ca 
prin toate să se arate harul lui Pavel, prin cele prin care n-a fost ascul- 
tat și prin cele prin care a fost ascultat. Căci i-a sfătuit să nu plece din 
Creta, dar n-a fost ascultati”, și a fost primejdie de moarte. Cu toate 
astea, nu s-a supărat; și a purtat și mai departe grijă de ei, cum poartă 
un tată grijă de copiii lui. Și astfel făcea totul ca nimeni să nu piară! 


13 Cf. Faptele 23, 16-22. 
"4 Cf. Faptele 25, n. 

"5 Filipeni 1, 24. 

5 Faptele 27, 24. 

17 Cf. Faptele 27, 9-10, 21. 

Cu câtă blândeţe a vorbit și când a pus piciorul în Roma! Cu câtă 
îndrăzneală a închis gura celor potrivnici! Și nici aici, în Roma, nu s-a 
oprit, ci de acoloa alergat în Spania. Cu cât primejdiile erau mai multe, 
cu atât avea mai multă îndrăzneală! Și prin asta a ajuns mai îndrăzneț 
nu numai el, ci, din pricina lui, și ucenicii lui. După cum, dacă l-ar fi 
văzut moale și trândav, negreșit că ar fi fost și ei niște trândavi, tot așa, 
pentru că îl vedeau din ce în ce mai curajos cu cât era mai amenințat și 
mai încercat, propovăduiau și ei mai cu îndrăzneală. 

Vrând să arate asta, Pavel spunea: „După cum cei mai mulți 
dintre fraţi, încredinţați prin lanţurile mele, îndrăznesc și mai 
mult să grăiască fără teamă cuvântul'"78. Când generalul este viteaz, 
îmbărbătează pe ostașii lui nu numai când junghie și omoară, ci și 
când este rănit; și-i îmbărbătează mai mult când este rănit decât 
când rănește. Când îl văd plin de sânge și acoperit de răni, când văd 
că nici așa nu fuge din faţa dușmanilor, ci stă cu bărbăţie, că înalță 
sulița și o aruncă în potrivnici și că nu-i pasă de dureri, și ostașii 
luptă cu mai multă râvnă. Așa s-au petrecut lucrurile și cu Pavel. 
Când ucenicii l-au văzut că predică, deși-i legat și întemnițat, când 
l-au văzut că-i biciuit, dar că supune pe cei care-l biciuiau, au căpă- 
tat și mai mare îndrăzneală. De aceea, Pavel, pentru ca să arate 
asta, nu s-a mărginit numai să spună că ucenicii „sunt încredințaţi”, 
ci a mai adăugat: „Îndrăznesc și mai mult să grăiască fără teamă 
cuvântul”. Cu alte cuvinte, Pavel a vrut să spună așa: „Fraţii au căpă- 
tat acum mai mare îndrăzneală decât atunci când eram liber”. Și 
Pavel, când vedea asta, căpăta mai multă râvnă; se înverșuna și mai 
mult împotriva dușmanilor; iar adaosurile de prigoniri erau pentru 
el adaosuri de mai mare îndrăzneală și pricină de mai mult curaj. 

A mai fost cândva închis și atât de mult a strălucit, că s-au zgu- 
duit temeliile temniței, s-au deschis ușile și l-a adus pe temnicer 
la credință'”, iar pe judecător aproape că l-a convins, după cum 
chiar el a spus: „Aproape că mă îndupleci să mă fac creștin'"&. Altă 
dată iarăși a fost bătut cu pietre; dar orașul care l-a bătut cu pietre 
a venit la credinţă. L-au chemat ca să-l judece; o dată iudeii, iar 
altă dată atenienii; dar judecătorii au ajuns ucenici, iar dușmanii, 
supuși ... Și, după cum, când focul cade pe felurite materii, el crește 


"8 Filipeni 1, 14. 
179 Cf. Faptele 16, 23-34. 
*% Faptele 26, 28. 

și mai mult și preface în foc materia peste care cade, tot astfel și 
limba lui Pavel pe cei cu câţi vorbea îi aducea la credinţa lui; iar cei 
care-i purtau război, supuși fiind de cuvintele lui, ajungeau îndată 
hrană acestui foc duhovnicesc, iar prin ei cuvântul se înălța iarăși 
și cuprindea și pe alții. De aceea și spunea: „Sunt legat, dar cuvân- 
tul nu este legat”. ÎI fugăreau; și fapta asta era o prigoană; dar 
sfârșitul faptei, apostolie de învățător. Vrăjmașii lui făceau ceea ce 
ar fi făcut prietenii și cunoscuțţii. Nu-l lăsau să se statornicească 
într-un loc; ci prin uneltiri și prin fugăriri purtau pe medic pre- 
tutindeni, ca toţi să audă limba lui. L-au lăsat iarăși, dar a ajuns și 
mai înverșunat; i-au alungat pe ucenici, și i-au trimis celor care nu 
aveau învăţător; l-au dus în fața unei judecăți mai mari, și a fost de 
folos unei mai mari cetăţi, Roma. De aceea, iudeii, plângându-se, 
ziceau despre Apostoli: „«Ce să facem oamenilor acestora?» Prin 
ceea ce facem, răspândim și mai mult credinţa lor”. L-au dat pe 
Pavel temnicerului, ca să-l aibă în mâini și mai bune; dar temni- 
cerul a fost legat mai bine de Pavel. L-au trimis împreună cu cei 
legaţi, ca să nu fugă; dar el a catehizat pe cei legați. L-au trimis 
pe mare, ca să facă, fără voia lor, să-și termine și mai iute călăto- 
ria; iar sfărâmarea corabiei a ajuns pricină de învăţătură celor care 
fuseseră cu el în corabie. Ameninţau cu mii și mii de chinuri, ca să 
stingă predicarea Evangheliei, dar ea creștea și mai mult. Și, după 
cum spuneau despre Stăpân: „Să-L omorâm, ca să nu vină romanii 
să ne ia cetatea noastră și neamul”'& și s-a întâmplat dimpotrivă 
- pentru că L-au omorât, pentru asta romanii au luat și neamul lor, 
și cetatea, iar pe acelea pe care le socoteau piedici, acelea au ajuns 
ajutoare predicării Evangheliei -, tot astfel și cu predica lui Pavel: 
acelea pe care le aduceau ei ca să curme cuvântul, acelea au crescut 
cuvântul și l-au ridicat la o înălțime nespusă. 

Pentru toate acestea, dar, să mulțumim Atotînţeleptului 
Dumnezeu și să fericim pe Pavel, prin care a făcut acestea. Să ne 
rugăm ca să avem și noi parte de aceleași bunătăţi, prin harul și 
iubirea de oameni ale Domnului nostru lisus Hristos, prin Care și 
cu Care Tatălui [fie-1] slava, împreună cu Sfântul Duh, în vecii veci- 
lor. Amin. 


*: 2 Timotei 2, 9. 


*% Faptele 4, 16. 
'% Joan u, 48. 


Cuvântare de laudă la cel întru sfinţi Părintele 
nostru Meletie, patriarhul Antiohiei celei Mari, 
și despre râvna celor care s-au adunat 
la această prăznuire 


Când îmi plimb ochii pretutindeni peste această turmă sfințită, 
când văd aici de faţă tot orașul, nu știu pe cine să fericesc mai întâi: 
pe Sfântul Meletie, că se bucură de această cinstire și după moarte, 
sau pe voi, ca să arătaţi atâta dragoste păstorilor voștri și după 
săvârșirea lor. 

Fericit e Sfântul Meletie, că a putut lăsa în voi toți o dragoste ca 
aceasta! Dar fericiți sunteți și voi, că primind acest bun al dragostei 
l-aţi păstrat neprihănit până acum pentru cel care vi l-a încredințat. 
S-au scurs până acum cinci ani de când Sfântul Meletie a plecat la lisus 
cel dorit și, ca și cum l-aţi văzut ieri, așa veniţi astăzi la el plini de dra- 
goste fierbinte. De asta el e de invidiat, că a născut astfel de fii; de asta 
și voi sunteți de invidiat, că ați avut parte de un astfel de părinte. Bună 
și minunată e rădăcina, dar și fructele, vrednice de această rădăcină. Și, 
după cum o rădăcină minunată nu se vede, căci e ascunsă în sânurile 
pământului, dar arată prin roade puterea soiului ei, tot astfel și ferici- 
tul Meletie nu-i văzut de ochii trupului nostru, căci e ascuns în racla 
aceasta, dar își arată, prin voi, roadele, puterea harului lui. 

Chiar dacă eu aș tăcea, sunt de ajuns numai sărbătoarea și căl- 
dura râvnei voastre ca să strige mai tare decât o trâmbiță dragostea 
de părinte a Sfântului Meletie. Căci așa a aprins sufletele voastre 
de dragoste pentru el, că vă înflăcărați numai la auzul numelui lui; 
chiar numai numele lui vă răvășește sufletul. De aceea, și eu acum 
nu la întâmplare, ci într-adins și cu râvnă, ţes adesea numele lui 
în cuvintele mele. Și, după cum cel care împletește cunună de aur 


'% PG 50, 515-520. Armean de origine, Meletie al Antiohiei (+ 381) a fost un fervent lup- 
tător antiarian. Ales arhiepiscop de Antiohia în 358 sau 360, este exilat de două ori, de 
împărații arieni Constantius și Valens. Va organiza comunitatea sa de omeusieni împo- 
triva altor două comunități schismatice conduse de Paulin (niceeni de strictă observanță) 
şi Euzoius (arieni). Aceste schisme au alcătuit așa-numita „schismă meletiană”. Meletie va 
prezida Sinodul al II-lea Ecumenic din 381, trecând la Domnul în cursul lucrărilor acestui 


sinod. (n.P.P.) 

pune printre mulțimea nestematelor și mărgăritare, ca să facă și 
mai strălucitoare cununa, tot astfel eu, împletind astăzi cunună de 
laude pentru capul acesta fericit, țes cât mai des în șirul cuvântului 
meu, ca pe niște mărgăritare, numele lui, cu nădejdea că prin asta 
am să fac mai dorit și mai strălucitor cuvântul meu. 

E legea sufletească a celor care iubesc, e obiceiul lor să strângă 
în braţe chiar numai numele celor pe care-i iubesc, să se înflăcăreze 
chiar numai la auzul numelui lor. Și asta aţi simţit-o și voi faţă de 
fericitul Meletie! 

De la început, de cum l-aţi primit, de la venirea lui în oraș, 
ați dat copiilor voștri numele lui, socotind că prin acest nume îl 
aduceți în casa voastră pe sfânt. Mamele au lăsat la o parte numele 
părinților, ale bunicilor și ale rudelor și au pus noilor născuţi numele 
fericitului Meletie. Dragostea credinţei a biruit dragostea firii. Și, 
astfel, copiii erau iubiți de părinții lor nu numai din pricina dragos- 
tei firești, ci și din pricina dragostei față de numele acesta. Părinţii 
socoteau chiar numele de Meletie podoabă a neamului, apărare 
casei, mântuire celor care-l purtau, mângâiere dorului. După cum 
cei care stau în întuneric aprind multe lumânări când se aprinde o 
făclie și fiecare duce lumină în casa lui, tot așa și cu numele acesta: 
a căzut în oraș ca o lumină; și fiecare, ca și cum și-ar fi aprins o 
lumânare, a dus în casa lui numele acestui fericit, atrăgând în casa 
sa, cu acest nume, comoară de mii și mii de bunătăți. Și numirea 
copiilor cu numele lui Meletie era învățare de credinţă. Fiind siliți 
părinţii să rostească necontenit numele acesta și să aibă în suflet 
pe sfântul acesta, aveau numele lui ca un liman de izbăvire de toată 
patima și de tot gândul necurat. Mult bine a făcut lucrul acesta! 
Căci numele lui răsuna pretutindeni! Și pe ulițe, și în piaţă, și prin 
sate, și pe drumuri! Dar nu numai față de numele lui aţi simţit o 
atât de mare dragoste, ci și față de chipul trupului lui. Ceea ce aţi 
făcut cu numele lui, aceea ați făcut cu icoana chipului lui. Căci 
mulți au săpat icoana aceea sfântă în montura inelelor, pe peceţi, 
pe sticle, pe pereţii caselor, pretutindeni, pentru ca nu numai să 
audă numele acela, ci ca să și vadă pretutindeni chipul trupului lui 
și să aibă o îndoită mângâiere a plecării lui. Într-adevăr, numai 


'% Fragmentul: „De la început, de cum l-aţi primit [...] mângâiere a plecării lui” a fost 
citat de Sfântul loan Damaschin ca text din Sfinţii Părinţi pentru primirea cinstirii sfinte- 
lor icoane; cf. SFÂNTUL IOAN DAMASCHIN, Cultul sfintelor icoane, traducere de Dumitru 
Fecioru, București, 1937, p. 94. 

ce venise, că a și fost scos din oraș, fiind alungat de dușmanii ade- 
vărului. Dar Dumnezeu a îngăduit asta pentru că a vrut să arate în 
același timp și virtutea lui, și bărbăţia voastră. 

Când a venit ca un Moise în Egipt, a scăpat orașul de rătăcirea 
cea eretică, a tăiat mădularele cele putrezite și cele de nevindecat 
ale trupului Bisericii și a adus din nou, între credincioșii Bisericii, 
deplină sănătate. Dar vrăjmașii adevărului n-au suferit îndrepta- 
rea; au pus în mișcare pe împăratul de atunci și l-au scos pe Meletie 
din oraș. Nădăjduiau prin asta să biruiască adevărul și să dărâme 
la pământ îndreptarea celor făcute. Dar s-a întâmplat cu totul alt- 
ceva faţă de ceea ce nădăjduiau. S-a arătat mai mult și râvna voas- 
tră și a strălucit și tăria științei învățătorești a aceluia. A strălucit 
știința învățătorească a aceluia că a putut, nici în treizeci de zile 
de toate, să vă întemeieze atât de bine în râvna pentru credinţă, 
încât învățătura aceea a rămas neclintită, deși au venit peste voi, 
după plecarea lui, mii și mii de vijelii. S-a arătat fierbințeala râvnei 
voastre, că ați primit, nici în treizeci de zile de toate, atât de drept 
și atât de temeinic semințele semănate de el, încât rădăcinile s-au 
înfipt până în adâncul sufletului, că nu v-aţi plecat în fața niciuneia 
dintre încercările venite peste voi. 


II 


Se cuvine să nu trec sub tăcere nici cele petrecute cu prilejul 
alungării lui. Când guvernatorul orașului trecea prin piaţă în tră- 
sura lui, cu sfântul alături, s-au pornit din toate părţile roi de pietre 
în capul guvernatorului. Orașul nu suferea despărțirea; voia mai 
bine să-și piardă viața decât să vadă smuls de lângă el pe sfântul 
acela. 

Ce a făcut atunci fericitul acela? 

Când a văzut că se aruncă cu pietre în guvernator, a acope- 
rit cu hainele lui capul guvernatorului. A rușinat, totodată, și pe 
dușmanii lui, prin covârșirea bunătățţii sale, și a învățat și pe uce- 
nicii săi cât de îngăduitori trebuie să fie cu cei care le fac rău. l-a 
mai învăţat că nu se cuvine să le facă vreun rău, ci, chiar dacă vine 
peste ei vreo primejdie din partea altora, nu trebuie să o îndepăr- 
teze cu toată graba. Cine nu s-a cutremurat atunci când a văzut 
dragostea pătimașă a orașului? Cine nu s-a cutremurat, uimit fiind 
de înalta filosofie a dascălului, de bunătatea lui, de blândeţea lui? 


CUVÂNTĂRI DE LAUDĂ LA SFINȚI 307 


Ce ciudate au fost cele petrecute atunci! Păstorul era alungat, dar 
oile nu s-au împrăștiat! Căpitanul corabiei era scos de la cârmă, 
dar corabia nu s-a scufundat! Lucrătorul viei era fugărit, dar via a 
dat și mai mult rod! 

Din pricină că eraţi legaţi unii de alţii cu legătura dragostei, 
nici furiile primejdiilor, nici lungimea drumului, nici mulțimea 
timpului, nici altceva n-a putut să vă despartă de împreu- 
nă-viețuirea voastră cu fericitul păstor. A fost alungat ca să fie 
departe de copiii lui, dar s-a întâmplat cu totul altceva. S-au strâns 
și mai mult între voi legăturile dragostei. A plecat, dara luat cu el 
în Armenia tot orașul. Trupul lui îi era acolo; dar gândul și min- 
tea lui, purtate ca de niște aripi ale harului Domnului, veneau 
necontenit la voi. Purta în sufletul lui tot acest popor. Aceleași 
simțăminte le aveați și voi. Locuiaţi aici, între zidurile acestui 
oraș, dar zburaţi cu duhul dragostei în fiecare zi în Armenia, ca 
să-i vedeţi sfânta lui față și să-i auziţi prea dulcele și fericitul lui 
glas; și așa vă întorceațţi iarăși. Și Dumnezeu a îngăduit să fie alun- 
gat îndată din oraș pentru această pricină: ca să arate, după cum 
am spus mai înainte, tăria credinței voastre dușmanilor care vă 
poartă război și să arate și iscusinţa lui învățătorească. 

Și asta se vede de aici. După ce s-a întors din acest dintâi sur- 
ghiun's, n-a rămas aici doar treizeci de zile, ci luni și ani, unul, 
doi, mai mulți. Pentru că ați dat dovadă îndestulătoare de tărie în 
credință, Dumnezeu v-a dat să vă bucuraţi în tihnă iarăși de părin- 
tele vostru; într-adevăr, era cea mai mare bucurie să vezi sfântul 
lui chip! Nu numai când învăța, nici numai când grăia, ci chiar 
numai când se arăta era în stare să insufle celor care-l vedeau 
toată învățătura virtuţii. Când s-a întors din surghiun, tot orașul 
s-a pornit pe cale; cei care mergeau alături de el îi atingeau picioa- 
rele, îi sărutau mâinile, îi ascultau glasul; cei care erau împiedicaţi 
de mulțime și-l vedeau numai de departe primeau îndestulătoare 
binecuvântare din privirile lui și plecau plini de încredere; nu se 
socoteau întru nimic mai prejos de cei care erau aproape de el. Și 
ceea ce s-a petrecut cu Apostolii, aceea s-a petrecut și cu el. După 
cum, pe vremea Apostolilor, cei care nu puteau să se apropie și să 
fie lângă ei atrăgeau asupra lor același har atingându-se de departe 


'% Împăratul arian Constantius îl va exila pe Sfântul Meletie în Armenia, de unde va reveni 
în 362, la moartea împăratului. (n.P.P.) 

de umbra lor și plecau de asemenea sănătoși“, tot astfel și acum: 
cei care nu puteau să se apropie de Sfântul Meletie simțeau că iese 
din acel sfânt cap un fel de slavă duhovnicească, care trecea până 
la cei mai de departe, și plecau toți plini de toată binecuvântarea 
numai uitându-se la chipul lui. 


III 


lar când Dumnezeul cel de obște al tuturor a hotărât să-l 
cheme din această viață și să-l rânduiască în ceata îngerilor, nu 
s-a petrecut nici aceasta la întâmplare, ci Dumnezeu a îndemnat 
pe împărat să-i scrie ca să-l cheme la el. Și l-a chemat nu undeva 
aproape, alături, ci chiar în Tracia, pentru ca și Galatia și Bitinia și 
Cilicia și Capadocia și toţi cei care locuiesc lângă Tracia să cunoască 
bunătăţile noastre; pentru ca episcopii de pe toată fața pământu- 
lui, uitându-se la sfinţenia lui ca la o icoană aleasă și luând de la 
el pildă lămurită de slujire a acestei înalte dregătorii bisericești, să 
aibă un îndreptar temeinic și prea lămurit pentru felul cum trebuie 
să păstorească și să cârmuiască Biserica. Și se revărsau acolo mulți 
oameni din toate părțile lumii, și din pricina frumuseții orașului, 
dar și din pricină că locuia împăratul în el. Și au fost chemaţi 
acolo, cu scrisori împărătești, toți episcopii Bisericiloris, pentru ca 
Bisericile, scăpate de războiul și de furtuna cea de lungă vreme, să 
primească început de pace și de liniște. Atunci, dar, s-a dus acolo și 
Sfântul Meletie. Și s-a petrecut cu el ceea ce s-a petrecut cu cei trei 
tineri din Babilon. 

După ce cei trei tineri au stins puterea focului, după ce au călcat 
în picioare înfumurarea tiranului și după ce au ținut de rău tot felul 
depăgânătate, când au fost strigați și încununați, i-au văzut oamenii 
de pe toată fața pământului; căci satrapii, voievozii și guvernatorii 
întregului pământ fuseseră chemaţi la Babilon pentru altă pricină, 
dar au ajuns privitori ai atleţilor acelora. Tot așa s-a întâmplat și 
atunci cu Sfântul Meletie, ca să fie pentru fericit strălucitoare adu- 
narea celor care aveau să-l vadă. Episcopii care păstoreau Bisericile 
de pe întreaga faţă a pământului se duseseră acolo chemaţi pen- 
tru altă pricină, dar au văzut pe Sfântul Meletie. Și, după ce l-au 


'% Cf. Faptele 5, 15. 
'8 Referire la al doilea Sinod Ecumenic de la Constantinopol din 381. (n.P.P.) 


CUVÂNTĂRI DE LAUDĂ LA SFINȚI 309 


privit, după ce au cunoscut bine evlavia lui, înțelepciunea lui, felul 
credinţei lui și toată virtutea lui desăvârșită, cea cuvenită unui 
preot, atunci l-a chemat la El Dumnezeu. Și s-a întâmplat asta și 
pentru ca să cruțe Dumnezeu cetatea noastră. Căci, dacă și-ar fi 
dat aici sufletul, ar fi fost de nesuferit mărimea supărării. Cine ar fi 
îndurat să vadă pe acel fericit dându-și cea din urmă suflare? Cine 
ar fi îndurat să vadă pleoapele ochilor lui închise și gura lui închisă, 
după ce rostise cele din urmă cuvinte? Cine nu și-ar fi ieșit din minţi 
la vederea acestora, din pricina mărimii supărării? Dar, ca să nu se 
întâmple asta, a rânduit Dumnezeu să-și dea sufletul în pământ 
străin, pentru ca, deprinzându-se cu timpul cu supărarea, să nu 
mai încremenească sufletul când vom vedea intrând pe cel mort, 
căci ni se obișnuise mintea cu durerea. Și așa s-a și întâmplat. Când 
orașul nostru a primit sfântul lui trup, a jelit, e drept, și atunci și a 
plâns mult; dar îndată s-a potolit jalea, și pentru pricina spusă mai 
înainte, și pentru alta, pe care o voi spune. 

Că Bunul Dumnezeu ne-a mângâiat durerea, trimițându-ne 
îndată un alt păstor, care păstrează întru totul trăsăturile aceluia 
și are icoana întregii lui virtuți. Urcându-se pe scaun, a dezbrăcat 
îndată de pe noi hainele cele de jale; ne-a stins durerea, dar a reîn- 
noit și mai mult pomenirea fericitului. Durerea a pierit, tristețea 
a fugit desăvârșit, dar dragostea de el mai tare s-a aprins - deși, de 
obicei, nu se întâmplă asta când pierdem pe cei care ne sunt dragi. 
Când un tată pierde pe un copil iubit sau o femeie pe vrednicul 
ei bărbat, atâta vreme cât au vie în minte amintirea celui pierdut, 
jalea le hrănește mai puternic sufletul; cu scurgerea timpului însă 
jalea slăbește, iar claritatea amintirii se stinge odată cu tăria dure- 
rii. Dimpotrivă, cu fericitul acesta s-a întâmplat altfel. Tristeţea 
a fost desăvârșit alungată, dar amintirea lui n-a plecat odată cu 
durerea; dimpotrivă, a crescut mai mult. Martori sunteţi voi, care, 
după atâta vreme, zburaţi în jurul trupului fericitului Meletie ca 
albinele în jurul fagurelui. Pricina nu este a dragostei firești pentru 
el, ci a socotinţei dreptei judecăţi. De asta amintirea lui nu s-a stins 
cu moartea, nu s-a înnegrit cu vremea; dimpotrivă, crește și mai 
mult se răspândește. Nu numai printre voi, care l-aţi văzut, ci și 
printre cei care nu l-au știut. Și, într-adevăr, ceea ce este minunat 
este că și cei câți erau mult mai tineri decât el ard de același dor. Voi 
cei mai în vârstă sunteți mai în câștig, decât cei care nu l-au văzut, 
din pricină că aţi trăit împreună cu el și v-aţi desfătat de sfânta 

împreună-viețuire; dar și cei care nu l-au văzut sunt mai în câștig 
decât voi, din pricină că arată pentru sfânt aceeași dragoste mare ca 
și voi, deși nu l-au văzut. 

Toţi, dar, îndeobște, dregători și supuși, femei și bărbaţi, 
bătrâni și tineri, robi și liberi, cu toţii să-l rugăm pe fericitul Meletie, 
luându-l părtaș acestei rugăciuni, căci mai mare e acum rugăciunea 
lui către Dumnezeu și mai fierbinte iubirea de voi, ca să crească în 
noi dragostea aceasta și ca să ne învrednicim noi toţi ca, după cum 
suntem aici alături de racla aceasta, tot astfel și dincolo să putem 
fi alături de veșnicul lui sălaș și să avem parte de bunătăţile cele 
gătite; pe care facă Domnul ca noi toţi să le dobândim, cu harul și 
iubirea de oameni ale Domnului nostru lisus Hristos, prin Care și 
cu Care Tatălui, împreună cu Sfântul Duh, [fie-1] slava și puterea în 
vecii vecilor. Amin. 


Cuvântare de laudă la Sfântul Mucenic Lucian'% 


De ce m-am temut ieri, aceea s-a întâmplat și a luat sfârșit 
acum. A trecut sărbătoarea și cu ea a plecat și mulțimea, iar aduna- 
rea noastră e mai mică. Știam că așa are să se întâmple! Dar aceasta 
nu are să mă facă să nu mai predic. Chiar dacă n-au fost convinși 
toți câți m-au ascultat ieri, totuși unii mi-au rămas credincioși. lar 
aceasta mă mângâie mult. De aceea voi spune și astăzi cuvânt de 
sfătuire. Nu vor auzi cuvintele mele din gura mea, dar le vor auzi, 
fără doar și poate, de la voi. 

Cine ar putea suferi în tăcere trândăvia aceasta atât de mare 
a lor, cine ar putea să le dea iertare și cuvânt de apărare, când ei, 
după ce au văzut atâta vreme pe maica lor, după ce s-au bucurat 
de frumusețile ei, s-au depărtat de ea și n-au mai vrut să se mai 
întoarcă iarăși, a doua oară, nici n-au urmat porumbiței lui Noe, 
ci corbului? Și au făcut aceasta când încă mai sunt potop și fur- 
tună, când încă învălurarea se înalță tot mai cumplit pe fiece zi 
și când această corabie sfântă stă în mijloc și îi cheamă pe toți, îi 
atrage la sine și dă multă liniște celor care-și caută izbăvirea în ea. 
Corabia aceasta nu alungă iureșul apelor și al valurilor, ci alungă 
necontenitele întărâtări ale patimilor celor păcătoase, stinge invi- 
dia, potolește îngâmfarea. 

Nici bogatul nu va putea aici să disprețuiască pe sărac, căci 
aude din dumnezeieștile Scripturi că „tot trupul este iarbă și toată 


'% PG 50, 519-526. Sfântul Lucian de Antiohia a fost un preot creștin, teolog faimos și 
ascet, martirizat în 312 la Nicomidia în vremea persecuției lui Maximinus Daia. Eusebiu 
de Cezareea (Istoria bisericească, 9, 6, 3) îl menţionează ca fondator al primului didas- 
kaleion (ceea ce se va numi „Școala Antiohiană”). Totuși această teorie susținută de Adolf 
Harnack este discutabilă, adevăratul întemeietor al curentului exegetic literalist-istoric 
va fi Diodor de Tars. Nu ni s-au păstrat scrieri ale lui Lucian. Fericitul leronim amintește 
un tratat Despre credinţă. Ceea ce este sigur însă e faptul că Lucian de Antiohia a fost 
maestrul lui Arie, care se revendică în scrierile sale de la acest sfânt. Însă, precum susțin 
majoritatea cercetătorilor, Lucian a fost un părinte spiritual, un maestru al mai multor 
teologi ai vremii, dar în ceea ce privește aspectul duhovnicesc. Cât privește doctrina ari- 
ană, aceasta a fost transferată unor personalități marcante din trecut, pentru a-i conferi 
legitimitate. (n.P.P.) 

slava omului ca floarea ierbii”:%, dar nici săracul nu va fi stăpânit 
de invidie când vede pe altul îmbogăţindu-se, căci aude și el pe 
un alt proroc grăind: „Să nu te temi când se îmbogățește omul sau 
când se înmulțește slava casei lui! Căci, când va muri, nu va lua 
toate, nici nu se va pogori cu dânsul slava lui”. Așa e firea bogăției! 
Nu se mută dincolo cu cei care o au, nu pleacă împreună cu cei 
care o stăpânesc, nu stă alături de cei judecaţi acolo și de cei care 
dau socoteală de faptele lor, ci moartea face despărţire între ei și 
bogăţie. Pe mulți însă bogăţia i-a părăsit chiar înainte de moarte. 
Necredincioasă e folosinţa, netemeinică desfătarea, primejdioasă 
stăpânirea! Virtutea însă nu-i așa și nici milostenia! Nu, ele sunt 
comoară nefurată! 

- De unde știu aceasta? 

- Cel carea filosofat despre bogăţie și a spus că „nu se va pogori 
cu el slava lui în urma lui”, acela ne-a învăţat și despre comorile 
milosteniei, cele ce rămân veșnic și niciodată nu sunt furate, grăind 
așa: „A împrăștiat, a dat săracilor, dreptatea lui rămâne în veac”. 
Ce poate fi mai nedumeritor ca aceasta? Cele adunate se pierd, iar 
cele împrăștiate rămân. Și pe bună dreptate! Că pe unele, pe cele 
împrăștiate, le primește Dumnezeu, iar din mâna lui Dumnezeu 
nu le poate lua nimeni; pe celelalte însă le îngrămădesc în vistierii 
omenești, iar acolo sunt supuse la multe uneltiri; acolo mare e invi- 
dia, mare e pizma! 

De aceea, iubite, nu trândăvi! Stai cât mai mult aici în 
biserică! Te supără tristețea? Aici e alungată! Te supără grijile 
lumești? Aici sunt izgonite! Te supără patimile cele păcătoase? 
Aici se sting! Din piaţă, de la teatre și de la celelalte adunări 
lumești ducem acasă, când ne înapoiem, multe griji, multe supă- 
rări, multe boli sufletești. Dar, dacă stai necontenit în biserică, 
vei lepăda negreșit și păcatele pe care le-ai luat din afară. Dacă 
însă fugi și te depărtezi, pierzi fără doar și poate și bunătăţile ce 
le-ai dobândit din dumnezeieștile Scripturi, căci bogăţia aceasta 
a ta se irosește încetul cu încetul din pricina adunărilor și vor- 
birilor lumești. Vreţi să vedeţi de sunt adevărate spusele mele? 
Duceţi-vă, după ce plecați de aici, să-i vedeţi pe cei care au lipsit 


'% Isaia 40, 6. 
'9 Psalmul 48, 17-18. 

CUVÂNTĂRI DE LAUDĂ LA SFINȚI 313 


azi de la biserică! Veţi vedea cât de mare e deosebirea dintre 
bucuria voastră și tristețea lor. 

Nu este atât de frumoasă și atât de fermecătoare o mireasă 
care stă în camera ei de nuntă, cât de frumos și de slăvit este 
sufletul care se duce în biserică și răspândește parfumurile cele 
duhovnicești. Căci omul care vine aici cu credință și cu dra- 
goste pleacă încărcat de mii și mii de vistierii; de deschide gura 
numai, îi umple îndată pe cei cu care stă de vorbă de toată buna 
mireasmă și de bogăţie duhovnicească; de vin peste el mii și mii 
de rele, le suferă pe toate cu ușurință, căci ia de aici îndestu- 
lătoare învățătură, din dumnezeieștile Scripturi, de răbdare și 
filosofie's. Și, după cum cel care stă numai pe stâncă își râde de 
valuri, tot astfel se întâmplă și cu cel care ascultă mereu sfin- 
tele slujbe, cu cel care se hrănește din cuvintele dumnezeiești; 
așezându-se ca pe o stâncă a dreptei judecăţi a lucrurilor, nu 
este stăpânit de nimic din cele omenești, căci s-a așezat pe sineși 
mai presus de toată năvala lucrurilor celor lumești: pleacă de la 
biserică, ducând acasă mii și mii de bunătăţi, nu numai de la 
predică, ci și de la rugăciunile de la slujbă, și de la binecuvân- 
tarea arhierească, și de la adunarea cea de obște din biserică, și 
de la dragostea fraţilor, culegând și din alte nenumărate locuri 
mult folos și multă povață sufletească. 

Uitaţi-vă câtă binecuvântare veți dobândi voi astăzi și câtă 
pagubă vor avea aceia! Voi veţi pleca luând plata mucenicilor; aceia, 
pe lângă faptul că vor fi lipsiți de câștigul acesta, vor mai avea și o 
altă pagubă, căci se vor acoperi cu mult gunoi de griji din îndelet- 
nicirile cele nefolositoare. După cum „cel care primește pe proroc 
în nume de proroc plată de proroc va primi, iar cel care primește pe 
drept în nume de drept plată de drept va primi”, tot astfel și cel 
care primește pe mucenic în nume de mucenic plată de mucenic 
va primi. Și primești pe mucenic atunci când vii la slujba pomenirii 
lui, când te împărtășești cu istorisirea luptelor lui pentru credinţă, 
când te minunezi de cele săvârșite, când râvnești virtutea lui și când 
duci și la alţii faptele lui de vitejie. Acestea sunt darurile mucenicilor. 
Așa primește cineva pe acești sfinți, cum i-ați primit și voi astăzi. 


5 Menţionăm faptul că, de regulă, în terminologia patristică a vremii, „filosofie” are sen- 
sul de „asceză, viață duhovnicească, viață monastică”. (n.P.P.) 
'9 Matei 10, q1. 

II 


leri Stăpânul nostru S-a botezat cu apă, iar astăzi robul se 
botează cu sânge; ieri s-au deschis porțile cerului, astăzi au fost 
călcate în picioare porțile iadului. 

Să nu te minunezi că am numit mucenicia „botez”; căci și aici 
zboară Duhul cu multă îmbelșugare și aici pier păcatele și se face 
o minunată și frumoasă curățire a sufletului. Și, după cum se spală 
cei botezați în apă, tot astfel și mucenicii se spală în sângele lor. Așa 
s-a întâmplat și cu acesta. 

Dar, înainte dea vorbi dejunghierea mucenicului, edetrebuință 
să vorbesc de viclenia diavolului. Căci, văzând acela că mucenicul 
și-a râs de feluritele pedepse și chinuri și că n-a putut să biruiască 
filosofia sfântului nici aprinzând cuptor, nici săpând groapă, nici 
gătind roată, nici urcându-l pe lemn, nici aruncându-l în prăpăs- 
tii și nici zvârlindu-l în dinţii fiarelor, s-a gândit la un alt chip de 
caznă, mai cumplit, căutând să găsească o pedeapsă care să fie tot- 
odată și foarte crudă și foarte îndelungă. Și, pentru că suferințele 
care sunt de nesuferit se termină foarte repede, iar cele care țin mai 
mult sunt mai slabe în durere, s-a sârguit diavolul să găsească o chi- 
nuire care să aibă în același timp și una și alta, adică să ţină și multă 
vreme și să fie și covârșitor de dureroasă, ca, prin cruzimea ei și prin 
durata îndelungată, să doboare tăria sufletului lui. 

Și ce a făcut? Îl dă pe sfântul acesta foametei. lar tu când auzi 
de foamete, nu trece cu ușurință peste acest cuvânt. Căci moar- 
tea prin înfometare este cea mai cumplită moarte. Martori sunt cei 
care au suferit de foame. Să dea Dumnezeu ca noi să n-o încer- 
căm. Bine a fost că am fost învățați să ne rugăm ca să nu fim duși 
în ispită. Căci foamea, ca un călău care stă înlăuntrul pântecelui, 
sfâșie toate mădularele, mănâncă trupul din toate părțile mai gro- 
zav decât focul și fiarele sălbatice și pricinuiește dureri nesuferite 
ce se prelungesc vreme îndelungată. Și, ca să cunoști cât de gro- 
zavă este foamea, află că adeseori mamele și-au mâncat copiii lor, 
pentru că n-au putut îndura silnicia acestui rău. Prorocul plângând 
această nenorocire, spunea: „Mâini de femei miloase au fiert pe 
pruncii lor'"%. Mame au mâncat pe cei pe care i-au născut, iar pân- 
tecele care naște a ajuns mormânt copiilor născuţi. Foamea a biruit 
firea. Dar, mai bine spus, a biruit nu numai firea, ci și voinţa. 


'% Plângerile lui leremia 4, 10. 

Dar foamea n-a biruit vitejia sfântului acestuia. Cine nu s-ar 
minuna auzind acestea? Este oare ceva mai puternic decât firea? 
Este oare ceva mai ușor de înclinat decât voința? Dar, ca să cunoști 
că nimic nu este mai puternic decât frica de Dumnezeu, s-a arătat 
voința mai puternică decât firea. Foamea a înfrânt pe mame, le-a 
făcut să-și uite dragostea pentru copiii lor, dar n-a putut înlănțui 
pe sfântul acesta; chinul nu i-a biruit filosofia și nici pedeapsa 
nu i-a înfrânt vitejia. Nu, ci a rămas mai tare ca oţelul. Se desfăta 
sfântul cu bunele nădejdi și se împodobea cu pricina nevoințelor 
sale, având îndestulătoare mângâiere prilejul luptelor sale, mai cu 
seamă că auzea în fiecare zi pe Pavel spunând: „În foame și în sete, 
în frig și în goliciune"s; și iarăși: „Până în ceasul de acum flămân- 
zim și însetăm; suntem goi și suntem pălmuiţi'"7. Căci știa, știa 
bine că „nu numai cu pâine va trăi omul, ci cu tot cuvântul care iese 
din gura lui Dumnezeu”. 

Când a văzut întinatul diavol că sfântul nu se pleacă silniciei 
atât de mari a foamei, a născocit încă și mai cumplită chinuire. 
A luat carne jertfită idolilor și, umplând masa cu ea, a făcut să 
fie pusă înaintea ochilor lui, pentru ca ușurința putinţei de a-și 
potoli foamea să-i înfrângă tăria voinţei. Nu suntem așa de ușor 
biruiți când nu vedem cele ce ne ispitesc, ca atunci când ele stau 
înaintea ochilor. Mai ușor îţi poţi înfrâna pofta de femei când nu 
vezi femeie frumoasă, decât când te uiţi mereu la ea. Dar dreptul 
a biruit și această cursă a diavolului. Și cursa care, după socotința 
diavolului, trebuia să-i biruiască vitejia, aceea l-a îndemnat mai 
cu seamă la lupte. 

Că nu numai că n-a pătimit nimic din pricina vederii cărnu- 
rilor jertfite idolilor, ci și mai mult se îngrețoșa de ele și le ura. Și 
ceea ce pătimim cu dușmanii noștri, pe care cu atât mai mult îi 
urâm și ne îngrețoșăm de ei cu cât îi vedem mai des, aceea a păti- 
mit și sfântul acela atunci cu jertfa aceea pângărită. Cu cât o vedea 
mai mult, cu atât îi era mai scârbă de ea și fugea de ea; iar necon- 
tenita vedere îl făcea să urască și să întoarcă și mai mult spatele 
celor puse înainte. Foamea striga cumplit înlăuntrul lui; cărnurile 


'% 2 Corinteni u, 27. 
'97 1 Corinteni 4, ul. 

puse înainte îi porunceau să guste din ele; dar frica de Dumnezeu 
i-a oprit mâinile și l-a făcut să-și uite firea. Pe când se uita la masa 
aceea întinată și blestemată, își aducea aminte de o altă masă, masa 
cea înfricoșătoare, cea plină de Duhul, și atât se înfoca, încât a voit 
mai bine să sufere și să pătimească orice decât să guste din mâncă- 
rurile acelea întinate. 

Și-a adus aminte și de masa aceea a celor trei tineri din 
Babilon, care, fiind luaţi de mici și lipsiţi de orice apărare, au ară- 
tat în pământ străin și în țară barbară atât de mare filosofie, încât 
până azi se cântă vitejia lor. ludeii trăiau ca niște păgâni, deși erau 
în ţara lor, se închinau la idoli, deși își petreceau timpul în tem- 
plu; tinerii aceia însă au fost duși în pământ barbar, unde erau 
idoli și prilej de toată păgânătatea'%; cu toate acestea, nu încetau 
a păzi viețuirea cea părintească. „Dacă niște prinși de război, și 
robi și tineri, au arătat înainte de har atât de mare filosofie”, spu- 
nea mucenicul, „de ce iertare am fi noi vrednici când nu putem să 
săvârșim nici virtutea lor?” 

Gândindu-se la toate acestea, sfântul râdea de viclenia diavo- 
lului, disprețuia șiretlicul lui și nu se pleca înaintea celor pe care 
le vedea. Când întinatul acela a văzut că nu reușește nimic, l-a dus 
iarăși înaintea judecății și, chinuindu-l, îl întreba mereu. Sfântul 
însă la fiecare întrebare răspundea numai atât: „Sunt creștin”. 

Călăul îl întreba: 

- „Din ce ţară ești?” 

- „Sunt creștin”, răspundea el. 

- „Ce meserie ai?” 

- „Sunt creștin.” 

- „Care-ţi sunt părinţii?” 

Și sfântul răspundea la toate întrebările: „Sunt creștin”. 
Zdrobea numai cu acest cuvânt capul diavolului, dându-i lovi- 
turi dese și repetate. Deși era învățat în știința cea din afară, 
totuși știa bine că în astfel de lupte nu-i nevoie de oratorie, ci de 
credinţă; nu-i nevoie de puterea cuvântului, ci de suflet iubitor 
de Dumnezeu. „E de ajuns”, spunea el, „un singur cuvânt ca să pui 
pe fugă toată falanga diavolului.” Celor care nu caută cu luare- 
aminte la răspunsul sfântului, li se pare că răspunsul lui nu are 
nicio legătură cu întrebarea; dar, dacă te vei uita bine la înțelesul 

răspunsului lui, vei vedea și din el înțelepciunea mucenicului. 
Când a spus: „Sunt creștin”, a arătat și patria și neamul și îndelet- 
nicirea; a arătat totul. 

- Cum? 

- Ţi-ospun eu! Creștinul nu are patriepe pământ, ci lerusalimul 
cel de sus. „lerusalimul cel de sus”, spune Scriptura, „este slobod; el 
este mama noastră”"%* Creștinul nu are îndeletnicire pământească, 
ci viețuire cerească. „Căci vieţuirea noastră este în ceruri”, spune 
Scriptura. Creștinul are rude și împreună-cetăţeni pe toți sfinții: 
„Căci suntem împreună-cetățeni cu sfinţii”, spune Scriptura, „și 
apropiaţi ai lui Dumnezeu'**. Prin urmare, a arătat pe deplin, cu 
un singur cuvânt, și cine este, și de unde este, și al cui este, și ce 
meserie are. 

Cu acest cuvânt și-a sfârșit viața și a plecat ducând lui Hristos 
întreg bunul încredinţat, iar celor de după el dându-le îndemnul, 
prin cele cea pătimit, să stăruie în credinţă, să nu se teamă de nimic 
altceva decât de păcat și de lepădarea de Hristos. 

Știindu-le dar și noi pe acestea, să ne gândim la război în 
timp de pace, ca, atunci când va izbucni războiul, să avem și noi 
o biruinţă strălucitoare. A disprețuit acela foamea, să disprețuim 
și noi desfătarea, să stârpim tirania pântecelui, pentru ca, atunci 
când ar veni o vreme care să ceară de la noi o vitejie atât de mare, 
să ne arătăm și noi strălucitori în lupte, deprinși fiind mai dinainte 
cu luptele mai mici. Acela a avut îndrăzneală înaintea voievozi- 
lor și a împăraţilor; să facem și noi aceasta acum: să mărturisim 
cu îndrăzneală credința noastră când stăm în adunările păgânilor 
bogaţi și cu vază și să le facem de râs rătăcirea lor. Când încearcă 
să laude credinţa lor cea păgânească și s-o doboare pe a noastră, să 
nu tăcem, nici să ne purtăm cu blândețe, ci, dând pe față urâţenia 
credinţei lor, să lăudăm cu multă înțelepciune și cu multă îndrăz- 
neală toate învățăturile creștinilor. Și, după cum împăratul poartă 
coroana pe cap, tot astfel să purtăm și noi mărturisirea credinţei. 

Nu-l împodobește pe împărat coroana cât ne împodobesc pe 
noi credinţa și mărturisirea credinţei. Să facem aceasta nu numai 
cu cuvântul, ci și cu fapta; să arătăm, prin toate, viață vrednică de 


* Galateni 4, 26. 
:* Filipeni 3, 20. 
22 Efeseni 2, 19. 

mărturisirea credinţei, pentru ca să nu facem de rușine învățăturile 
prin răutatea faptelor, ci, slăvind prin toate pe Stăpânul nostru, să 
ne bucurăm și de cinstea cea de aici, și de cea de dincolo, pe care 
facă Dumnezeu ca noi toţi să o dobândim, cu harul și cu iubirea 
de oameni ale Domnului nostru lisus Hristos, prin Care și cu Care 
Tatălui [fie-l] slava, puterea și cinstea, împreună cu Sfântul și de 
viață Făcătorul Duh, acum și pururea și în vecii vecilor. Amin. 


Cuvântare la Sfântul sfinţit Mucenic Vavila:* 


I 


Aș fi vrut să-mi plătesc azi datoria pe care v-am făgăduit-o mai 
înainte, când am fost aici. Dar ce să fac! Între timp s-a arătat fericitul 
Vavila; și m-a chemat la el. N-a dat glas, ci m-a întors prin străluci- 
rea chipului. Nu vă supăraţi, dar, că amân pe altă dată plata datoriei. 
Negreșit, cu cât trece timp mai mult, cu atât crește și dobânda. Și vă 
voi da argintul odată cu dobânda. Pentru că și Stăpânul, Care mi-a 
încredințat acest talant, așa mi-a poruncit. Fiind, dar, pe deplin 
încredinţați că banii împrumutaţi sunt pe mâini bune, că au să vă 
rămână și ei, și dobânda, să nu pierdem nici câștigul care a venit azi 
peste noi, ci să ne desfătăm cu faptele mari ale fericitului Vavila. 

Că a stat în fruntea Bisericii noastre, că a mântuit corabia aceasta 
de furtună, de vâltoare și de valuri, că a arătat mare îndrăzneală către 
împărat, că și-a pus sufletul pentru oi și că a primit junghierea aceea 
fericită, pe acestea și pe cele ca acestea le voi lăsa dascălilor mai în 
vârstă și părintelui nostru de obște”, ca ei să vă vorbească despre 
ele. Faptele mai vechi ale Sfântului Vavila pot să vi le povestească bine 
cei bătrâni; dar pe cele ce s-au petrecut de curând, pe cele din tim- 
pul nostru, pe acelea vi le voi povesti eu, tânărul, adică pe acelea de 
după săvârșirea lui, pe acelea de după înmormântarea mucenicului, 
pe acelea de pe când se afla la marginea orașului nostru. Într-adevăr, 
știu că vor râde păgânii de făgăduinţa mea, dacă, după săvârșirea 
sfântului și după îngroparea lui, promit să vorbesc de faptele mari ale 
celui mort și prefăcut în pulbere. Râsul lor însă nu are să mă facă să 
tac; dimpotrivă, tocmai pentru aceasta voi vorbi, pentru ca, arătând 
cu adevărat minunea aceasta, să întorc râsul asupra capului lor. 

Un om ca toţi oamenii nu poate săvârși minuni după moarte; 
mucenicul însă poate săvârși multe și mari minuni; nu pentru ca să 


3 PG 50, 527-534. Sfântul Vavila (numele autentic este Babilas; Vavila este pronunția 
modernă din neogreacă) a fost patriarh al Antiohiei. La 24 ianuarie 251 (potrivit martiro- 
logiului siriac), a fost martirizat în vremea persecuției dezlănțuite de împăratului Decius. 
Potrivit lui Eusebiu de Cezareea (Istoria bisericească, 6, 29, 4), Vavila a murit în lanţuri, 
în temniţă. Sfântul loan Gură de Aur afirmă că a fost decapitat. (n.P.P.) 

ajungă acela mai strălucit - că el n-are nevoie de slavă de la oameni —, 
ci ca tu, necredinciosule, să afli că moartea mucenicilor nu este 
moarte, ci început de viață mai bună, începătură de viețuire mai 
duhovnicească, mutare de la cele mai mici la cele mai bune! Nu te 
uita la aceea că trupul mucenicului stă gol, lipsit de lucrarea sufle- 
tească, ci uită-te la aceea că se află în el o altă putere mai mare chiar 
decât sufletul, harul Sfântului Duh, dând tuturor dovezi despre 
înviere prin minunile pe care le face! Căci, dacă Dumnezeu a dăruit 
trupurilor moarte și prefăcute în pulbere o putere mai mare decât 
tuturor trupurilor vii, cu atât mai mult le va dărui lor o viață mai 
bună decât cea dintâi și mai fericită în timpul încununărilor. 

Care sunt, dar, faptele minunate ale mucenicului? 

Să nu vă supăraţi însă dacă am să iau cuvântul meu puţin mai 
de sus. Căci și cei care vor să arate bine picturile descoperă pictura 
după ce depărtează puţin de tablou pe privitori, pentru ca, prin 
depărtare, să le facă lor mai clară privirea tabloului. Îngăduiţi, dar, 
și voi ca și eu să trag mai înapoi cuvântul. 

Când lulian:%, cel care a întrecut pe toți în păgânătate, s-a 
urcat pe tronul cel împărătesc și a luat sceptrele cele de stăpân, 
îndată a ridicat mâinile și împotriva lui Dumnezeu, Ziditorul său. 
N-a mai cunoscut pe Binefăcătorul său și, privind de jos, de pe 
pământ, la cer, urla asemenea câinilor turbaţi care latră, fără să ţină 
seama, și la cei care le dau de mâncare, și la cei care nu le dau. 
Dar, mai bine spus, Iulian a fost cuprins de o furie mai sălbatică 
decât a câinilor turbaţi. Într-adevăr, câinii cei turbaţi se reped și 
urăsc la fel și pe stăpâni, și pe străini; lulian însă se gudura pe lângă 
demoni, vrăjmașii mântuirii lui, și-i cinstea cu tot felul de slujiri; 
dar pe Binefăcătorul său, pe Mântuitorul său, Care nu a cruțat nici 
pe Cel Unul-Născut pentru el, Îl ura și-l întorcea spatele. 

Își bătea joc de Cruce, carea ridicat omenirea ce zăcea cu faţa la 
pământ, care a alungat de pretutindeni întunericul, care ne-a adus 
o lumină mai strălucitoare decât razele soarelui. Și nu și-a mărginit 
la atât furia lui, ci a făgăduit că are să stârpească de pe fața pămân- 
tului neamul „galileenilor”. Că așa obișnuia să ne numească. Deși, 
dacă numele de „creștin” îl socotea o mârșăvie și un lucru plin de 
multă rușine, pentru ce nu dorea să ne rușineze cu el, ci cu un nume 
străin? Dar știa bine că este mare podoabă nu numai oamenilor, ci 


*% Împăratul lulian Apostatul (361-363). (n.P.P.) 

și îngerilor și Puterilor celor de sus a se numi cu numele care are 


> 
A 


înrudire cu Hristos. 

De aceea făcea totul ca să ne fure această podoabă și să pună 
capăt predicării Evangheliei. Dar aceasta, ticălosule și nenoroci- 
tule, era cu neputinţă, după cum cu neputinţă este să surpi ceru- 
rile, să stingi soarele, să clatini și să dărâmi temeliile pământului! Și 
aceasta a spus-o mai dinainte Hristos, grăind așa: „Cerul și pămân- 
tul vor trece, dar cuvintele Mele nu vor trece”. Nu primești cuvân- 
tul lui Hristos? Primește atunci glasul faptelor! Eu, care am fost 
învrednicit să știu ce este cuvântul lui Dumnezeu, că este puternic 
și de nebiruit, cred că este mai vrednic de credinţă cuvântul Lui și 
decât legile firii, și decât faptele ce se petrec sub ochii noștri. Tu 
însă, care te târăști încă pe jos și dai crezare numai cercetării gân- 
dirii omenești, primește atunci mărturia ce ţi-o dau faptele. Nu mă 
împotrivesc și nici nu te țin de rău! 


II 


Ce spun, dar, faptele? 

Hristos a spus că mai ușor este să piară cerul și pământul decât 
să piară unul dintre cuvintele Lui. Împăratul Iulian se împotrivea 
acestor cuvinte și a amenințat că are să nimicească învăţăturile lui 
Hristos. 

Unde este împăratul care a făcut această amenințare? A pierit, 
s-a dus; acum este în iad și suferă chinul acela de care nu poate 
scăpa. Unde este Hristos, Care a spus acele cuvinte? În ceruri, de-a 
dreapta Tatălui; stă pe tronul cel preaînalt al slavei. Unde sunt 
cuvintele cele hulitoare ale împăratului și limba lui cea neînfrânată? 
Cenușă s-au făcut, pulbere și hrană viermilor! Unde este cuvântul 
lui Hristos? Strălucește prin însuși adevărul faptelor, strălucind 
prin îndeplinirea cu fapta a cuvântului Lui, ca și cum ar fi așezat pe 
un stâlp de aur. Și doar împăratul n-a lăsat nimic la o parte atunci 
când a pornit cu război împotriva noastră: a chemat și ghicitori, a 
adunat și vrăjitori; erau toate pline de demoni și de duhuri rele. 

Dar care au fost răsplăţile acestei slujiri? Orașe distruse și foa- 
mete grozavă. Știți și vă amintiți negreșit că nu se găsea nimic de 
vânzare în piaţă, că în prăvălii era numai ceartă, fiecare căutând să 


%1 Matei 24, 35. 

pună el mai întâi mâna pe ce era de vânzare și să plece. Dar pentru 
ce vorbesc de foamete, când au secat chiar izvoarele apelor, izvoare 
care prin bogăţia lor puneau în umbră râurile? Însă, pentru că am 
amintit de izvoare, haide să ne suim la Dafne și să îndrum cuvântul 
către isprăvile mucenicului. 

Voi însă doriți să fac de rușine urâciunile elinești; și, pentru că 
și eu doresc aceasta, s-o facem! Negreșit, unde e pomenirea muce- 
nicilor, acolo e și rușinea elinilor. 

Ducându-se împăratul acesta la Dafne, îl chema mereu pe 
Apollo, rugându-i-se să-i ghicească ceva despre cele viitoare. Și ce 
i-a răspuns ghicitorul, marele zeu al elinilor? „Morţii mă opresc 
să vorbesc”, i-a răspuns el. „Dar sfărâmă raclele, dezgroapă oasele, 
mută morţii!” Poate fi o poruncă mai lipsită de sfințenie ca aceasta? 
Demonul aduce legi străine, de spargere de morminte, și născocește 
chipuri noi de alungare a străinilor. Cine a mai auzit vreodată ca 
morții să fie alungați? Cine a mai văzut să primească porunca aceea 
ca trupurile lipsite de viață să fie mutate, așa cum a poruncit acesta, 
răsturnând din temelii legile de obște ale firii? Căci sunt legi de 
obște ale firii, la toți oamenii, ca acela care pleacă din lumea aceasta 
să fie pus în pământ, să fie dat mormântului și să fie îngropat în 
sânurile pământului, mama tuturor. Și n-a călcat niciodată aceste 
legi nici elinul, nici barbarul, nici scitul, niciun altul mai sălbatic 
decât ei; dimpotrivă, le cinstesc, le păzesc toți; atât de sfinte și de 
vrednice de cinstire sunt socotite de toți. 

Dar demonul și-a dat jos masca și a stat cu fața descoperită îna- 
intea legilor de obște ale firii. Și a zis: „Pângărire sunt morţii!” Nu 
morții sunt pângărire, o prea vicleanule demon, ci mârșăvie e voința 
cea rea! Dar, dacă trebuie să spun și ceva minunat, atunci spun că 
trupurile cele vii, pline de răutate, sunt mai întinate decât trupurile 
celor morți; căci trupurile celor vii slujesc poruncilor sufletului, pe 
când trupurile celor morţi stau nemișcate; iar cel nemișcat este lip- 
sit de orice simţire și nu i se poate aduce nicio învinuire. În afară de 
aceasta, pot să spun că prin firea lor nici trupurile celor vii nu sunt 


*8 Împăratul Iulian va muta moaștele mucenicului Vavila de aici în 362. Sfântul Meletie 
al Antiohiei va construi aici o bazilică, unde va fi el însuși îngropat ulterior. Severus de 
Antiohia face aluzie la trei tineri martirizaţi împreună cu Sfântul Vavila, martiri atestați 
și de Sfântul Grigorie de Tours în Istoria francilor, 1, 30 și în martirologiul roman. 
Biserica Ortodoxă îi sărbătorește la 4 septembrie. Tradițiile medievale vorbesc despre 
prezenţa moaștelor Sfântului Vavila la Cremona. (n.P.P.) 

întinate, ci întotdeauna voinţa cea rea și înrădăcinată este de vină 
pentru păcatele săvârșite de oameni. 

Nu trupul mort este ceva pângărit, o Apollo, ci urmărirea unei 
fete care vrea să trăiască în curăţie trupească și sufletească, stri- 
carea cinstei unei fecioare”*%, jalea că nu ţi-ai îndeplinit fapta cea 
nerușinată, aceste fapte sunt vrednice de învinuire, vrednice de 
pedeapsă! Am avut și noi proroci minunați și mari, care au spus 
mai dinainte multe lucruri despre cele viitoare, dar niciodată n-au 
poruncit celor care-i întrebau să dezgroape oasele celor răposați. 
Dimpotrivă! lezechiel, stând alături chiar de oase, nu numai că n-a 
fost împiedicat cu ceva de ele, ci, punând pe ele cărnuri, nervi și 
piele, le-a adus iarăși la viață2*. lar marele Moise nu numai că stă- 
tuse lângă oasele morţilor, ci prezicea cele viitoare ducând chiar 
un întreg trup mort, pe losif?“. Și pe bună dreptate! Căci cuvintele 
acelora erau har al Duhului Sfânt, iar ale acestora, ale demonilor, 
înșelăciune și minciună ce nu puteau rămâne deloc tăinuite. 

Că spusele lui Apollo erau pricini și pretexte și că se temea de 
fericitul Vavila, se vede din cele ce a făcut împăratul. A lăsat pe toţi 
ceilalți morți la locul lor și a mișcat numai pe mucenic. Dacă Apollo 
ar fi dat această poruncă pentru că simțea dezgust față de mucenic, 
și nu pentru că-i era frică de el, ar fi trebuit să poruncească să se 
sfărâme racla mucenicului, să-l înece, să-l ducă în pustie, să facă să 
dispară în vreun alt chip. Așa faci cu o urâciune, cu cineva pentru 
care simți dezgust. Așa a făcut Dumnezeu când grăia iudeilor des- 
pre urâciunile păgânilor. A poruncit să zdrobească stâlpii lor, nu să 
aducă întinăciunile de la marginile orașelor în mijlocul orașelor. 


III 


Mucenicul a fost mutat din locul lui, dar demonul nici așa n-a 
găsit odihnă. Dimpotrivă, a aflat îndată că poţi muta oasele muce- 
nicului, dar nu poți scăpa de mâna mucenicului. Căci, în timp ce 
racla era dusă în oraș, trăsnet de sus a căzut pe capul idolului și 
a ars totul. Dacă necredinciosul împărat nu s-a mâniat mai îna- 
inte, era firesc să se mânie acum și să-și verse mânia sa pe biserica 


* Aluzie la aventurile erotice mitologice ale zeului Apollo, îndrăgostit de nimfa Dafne, 
care i-a refuzat constant dragostea. (n.P.P.) 

= Cf. Iezechiel 37, 1-10. 

= Cf Ieșirea 13, 19. 

mucenicului. Dar n-a îndrăznit aceasta. Atât de mare frică-l stă- 
pânea. A stat liniștit pentru că știa bine pricina, deși a văzut cât 
de mare este paguba pricinuită de foc. Și lucru minunat este nu 
numai acesta, că nu a dărâmat biserica mucenicului, ci și acela că 
nici n-a mai îndrăznit să pună acoperiș templului. Căci știa că lovi- 
tura aceasta e venită de la Dumnezeu și se temea să nu cheme peste 
capul lui focul acela dacă ar mai pune ceva la cale. De aceea, a răb- 
dat să vadă căzut în atâta pustietate templul lui Apollo. N-a fost 
alta pricina că n-a îndreptat ce se făcuse, decât numai frica. Din 
pricina fricii a stat locului fără să vrea, deși știa câtă ocară aduce 
demonului și câtă cinste mucenicului cu aceasta. Stau acum zidu- 
rile templului ca niște trofee; dau glas mai puternic decât glas de 
trâmbiță și povestesc totul și celor din Dafne, și celor din oraș, și 
celorveniți de departe, și celor de azi, și oamenilor de mâine, lupta, 
bătălia și biruința mucenicului. Cel care stă departe de Dafne, când 
vede că biserica mucenicului nu mai are racla sfântului și că tem- 
plul lui Apollo este fără acoperiș, e firesc să caute pricina acestor 
două fapte. Și numai după ce află toată istoria pleacă de acolo. 

Așa sunt isprăvile cele de după moarte ale mucenicului! De 
aceea și fericesc orașul vostru, că ați arătat atâta dragoste sfântului 
acestuia. Atunci când mucenicul se reîntorcea din Dafne, tot orașul 
ni s-a revărsat pe uliţă; goale de bărbaţi erau piețele, goale de femei 
erau casele, pustii de fecioare erau iatacurile. Astfel, oamenii din 
oraș, de toate vârstele, și bărbați și femei, au ieșit în grabă ca pentru 
a-l primi pe un tată pe care nu l-au văzut de multă vreme și care se 
întorcea dintr-o călătorie îndepărtată. Și voi l-aţi dat pe mucenic 
unei cete la fel de zeloase și îndrăgostite de sfânt. 

Dar harul lui Dumnezeu n-a îngăduit să rămână necontenit 
acolo, ci l-a mutat iarăși dincolo de râu, ca mai multe locuri să se 
umple de buna mireasmă a mucenicului. lar când a venit aici, nu 
avea să fie singur, ci îndată a luat ca vecin și împreună-locuitor pe 
cel de aceeași viețuire cu el. Căci a fost părtaș la aceleași înalte slujiri 
ca și mucenicul și a arătat aceeași îndrăzneală pentru credință. De 
aceea, acest minunat râvnitor al mucenicului a primit, nu în zadar, 
după cum se vede, același sălaș ca și mucenicul. Căci atât de multă 
vreme s-a ostenit acolo, scriind mereu împăratului, supărând pe 
înalții demnitari și aducând mucenicului însăși munca mâinilor 
sale. De altfel, știți și vă amintiţi că în timpul zidirii bisericii, vara, 
pe când soarele era la amiază, se ducea acolo în fiecare zi cu cei din 

jurul lui nu numai ca să se uite, ci ca să fie și părtaș cu munca sa la 
lucrări. Adeseori punea mâna pe piatră, trăgea de frânghie și dădea 
înaintea lucrătorilor material de zidărie celui care avea nevoie. Că 
știa, știa câte răsplătiri i se vor pregăti de pe urma acestei torturi. 
De aceea nu înceta de a sluji pe mucenici, nu numai prin zidiri de 
biserici strălucitoare, nici numai prin dese prăznuiri, ci și într-un 
chip mai bun decât acestea. 

- În care chip? 

- A dus aceeași viață ca mucenicii, a râvnit vitejia lor, a păs- 
trat în el, după putere, în toate faptele lui, icoana mucenicilor. lată! 
Și-au dat aceia trupurile spre junghiere? Și-a omorât și el mădula- 
rele trupului, mădularele cele de pe pământ. Au stat aceia înaintea 
flăcării focului? A atins și el flacăra faptei. Au luptat aceia cu dinţii 
fiarelor sălbatice? Dar și el a adormit cea mai cumplită dintre pati- 
mile omenești, mânia. 

Pentru toate acestea să-l mulțumim lui Dumnezeu, că ne-a 
dăruit și mucenici așa deviteji și păstori vrednici de mucenici, pen- 
tru desăvârșirea sfinţilor și pentru zidirea trupului lui Hristos?2, cu 
Care Tatălui [fie-1] slava, cinstea și puterea, împreună cu Sfântul și 
de viață Făcătorul Duh, acum și pururea și în vecii vecilor. Amin. 


22 Cf. Efeseni 4, 12. 


Cuvântare la fericitul Vavila, 
și împotriva lui Iulian, și către elini? 


l 


În cea din urmă noapte, când Domnul nostru lisus Hristos 
avea să meargă spre pătimirea Sa și să moară cu moartea cea de 
viață făcătoare, i-a chemat deosebi pe ucenicii Lui, le-a vorbit și 
i-a sfătuit multe. Printre altele, le-a spus și un cuvânt ca acesta: 
„Amin, amin zic vouă, cel care crede în Mine, lucrările pe care Eu le 
fac și acela le va face, și mai mari decât acestea va face”24. 

Au fost într-adevăr și alți mulţi dascăli”; au avut ucenici și au 
făcut minuni, precum se laudă elinii**; dar niciunuia dintre ei nu 
i-a trecut prin minte și nici n-a îndrăznit să facă o făgăduință ca 
aceasta. Elinii, oricât de lipsiţi de rușine ar fi, nu pot arăta la vreu- 
nul dintre dascălii lor vreo prorocie sau vreo făgăduință ca aceasta. 
Elinii spun că mulți dintre făcătorii lor de minuni au arătat năluci 
de morţi și chipuri ale celor plecaţi din viaţă; mai spun că au făcut 
să iasă glas din morminte:”. Dar niciunul dintre ei n-a putut spune 
vreodată că vreunul dintre oamenii lor minunaţi, pe care i-au 
socotit dumnezei după moarte, a făcut ucenicilor lor o astfel de 
făgăduinţă. lar dacă vreţi, vă voi spune și pricina pentru care n-au 
îndrăznit niciodată să plăsmuiască așa ceva ei, care în toate cele- 
lalte privințe mint desăvârșit și cu fața descoperită. 

Nu fără pricină, nici fără motiv s-au abținut de la această plăs- 
muire. În viclenia lor, oamenii aceia ciumaţi au văzut că cel care 
vrea să înșele trebuie să întocmească cu dibăcie cuvânt vrednic de 
credință, plin de multă iscusință și cu anevoie de recunoscut, pentru 
a nu fi dată pe față înșelătoria. Căci și obiceiul vânătorilor și pesca- 
rilor este de a nu pune descoperite cursele lor înaintea păsărilor și 


*5 PG 50, 533-572. 

24 Joan 14, 12. 

=5 Aluzie la magii și inițiaţii păgâni care populau societatea antică. (n.P.P.) 

=5 În text: „copiii elinilor”. Sintagma era obișnuită pentru a-i desemna pe filosofi, medici, 
profeţi, personalitățile remarcabile în general. În greaca patristică a vremii, elin (elen) 
avea deja sensul de „păgân, necreștin”. (n.P.P.) 

7 Fenomenul taumaturgiei dobândise o mare amploare în lumea Antichității târzii, atât 
cea păgână, cât și cea creștină. (n.P.P.) 

peștilor șireţi, ci le acoperă bine de jur-împrejur cu momeală și așa 
prind și peștii, și păsările. Dar, dacă ar lăsa descoperite cursele lor și 
le-ar da să le vadă așa peștii și păsările pe care vor să-i prindă, apoi 
nici peștii, nici păsările n-ar ajunge vreodată înăuntrul curselor, dar, 
mai bine spus, nici nu s-ar apropia de ele, iar pescarul și vânătorul 
ar pleca acasă cu mâinile goale. Așadar, pentru că și dascălii elinilor 
voiau să-i prindă pe oameni în cursele lor, n-au aruncat descope- 
rită înșelăciunea lor pe marea vieţii, ci au plăsmuit și au întocmit cu 
dibăcie învățăturile cu care aveau să-i prindă pe cei mai nepricepuțţi; 
dar s-au ferit să meargă mai departe cu minciuna; le-a fost frică să nu 
depășească măsura, s-au temut ca nu cumva prin depășirea măsurii, 
în cele de pe urmă, să nu piardă și pe cele de mai înainte. 

Dacă elinii ar fi spus că unul dintre dascălii lor a făgăduit ceea 
ce a făgăduit Mântuitorul nostru ucenicilor Săi în cea din urmă 
noapte, ar fi râs de ei și cei înșelați de ei, că nu pot minţi așa încât 
să fie crezuţi. Căci a face mai dinainte o astfel de făgăduință și a 
o împlini cu adevărat, aceasta o poate face numai puterea aceea 
fericită a dumnezeirii. lar dacă demonii au putut să-i zăpăcească 
puţin pe cei înșelaţi de ei, apoi aceasta au făcut-o când încă nu era 
cunoscut de mulțime Izvorul luminii. 

Dar chiar pe atunci, atât prin înșelăciunea lor, cât și prin înseși 
jertfele lor, se vedea că cele săvârșite erau fapte demonice”*. Poate fi 
oare acoperită culmea nebuniei lor, când demonii poruncesc să fie 
înroșite altarele lor cu sânge omenesc, când dau poruncă părinților 
să-i jertfească pe copiii lor? Ei, care nu se satură niciodată de neno- 
rocirile noastre, care nu pun hotar și nici sfârșit luptei celei împo- 
triva noastră, ci se înfurie pururea, ca și cum nu le-ar fi fost din 
destul astea pentru potolirea mâniei lor, au născocit străină nele- 
giuire, de ucidere de oameni, și au adus pe lume chip nou de neno- 
rocire, ca în loc de oi și de boi să fie junghiaţi pe altarele lor femei și 
copii. Pe cei care trebuiau să plângă junghierea celor uciși, tocmai 
pe aceia i-au înduplecat să-i aducă spre o ucidere așa de ticăloasă. 

Și, ca să nu fie necinstite numai legile omenești, au smuls din 
rădăcină chiar legile firii, au pornit firea împotriva ei înseși, aducând 
în viaţa oamenilor o ucidere mai grozavă decât orice altă ucidere. 


=5 Jdeea este veche. Taţian Asirianul, reluând o idee favorită a apologeticii ebraice, afir- 
mase că politeismul și idolatria sunt, de fapt, inspirate de demoni și constituie adorare 
a diavolului (Discurs împotriva elinilor, 14). Cf. SFÂNTUL IOAN GURĂ DE AUR, Omilii la 
Faptele Apostolilor, 4, 14. (n.P.P.) 

Nimeni nu se temea de alt dușman atât cât se temea de propriii lui 
părinți, și pe aceia îi bănuia mai amarnic, fugea mai strașnic de aceia 
în care trebuia să aibă mai multă încredere. Căci blestemaţii aceia 
de demoni? și-au dat toată silința ca prin părinţi, prin cei prin care 
Dumnezeu a adus pe copii la privirea lumii acesteia, prin aceia să-i 
lipsească de acest daral lui Dumnezeu, făcând pricină morţii pe slu- 
jitorii vieţii, ca și cum ar fi voit să arate că n-au niciun câștig, de pe 
urma bunătăţii lui Dumnezeu. Căci nu trebuiau să fie uciși de alții, ci 
de părinţii lor. Dar, chiar dacă demonii aceștia ar fi făcut vreo minune 
mare - ca să nu spun că, dacă s-a făcut undeva vreo minune mică și 
fără nicio valoare, apoi n-a fost decât înșelăciune -, deci, chiar dacă 
demonii aceștia ar fi făcut, după cum am spus, minuni mari, acestea 
sunt în stare să arate chiar unor oameni nu tare pricepuţi cine sunt 
cei care le-au făcut și pe acestea, că sunt spurcaţi și prea spurcați și că 
uneltesc totul ca să răstoarne viața și starea noastră. 


II 


Dar Domnul nostru lisus n-a dat o poruncă de acest fel. 
Minunat fiind din pricina minunilor, iar din pricina poruncilor nu 
mai puțin decât a minunilor, pe bună dreptate este închinat de toţi 
și crezut Dumnezeu. Căci, venind EI, a stârpit nelegiuirea aceasta. 
Mai minunat este că nu ne-a eliberat de tirania cea sălbatică și 
nemiloasă numai pe noi, care ne închinam Lui, ci și pe cei care-L 
huleau. Niciun elin nu mai este azi silit să aducă astfel de jertfe 
demonilor lui: Dumnezeu S-a purtat totdeauna față de neamul 
omenesc cu atâta bunătate, că a făcut mai mult bine dușmanilor 
Lui decât au făcut rău demonii prietenilor lor. Demonii au silit pe 
slujitorii și pe închinătorii lor să fie ucigașii copiilor lor. Hristos 
însă, pe cei care-L urau, i-a eliberat de aceste porunci și i-a izbăvit 
de slujirea cea sălbatică; a adus pacea aceasta minunată nu numai 
la cei ai Lui, ci a întins-o și la cei străini. Prin aceasta a arătat că 
demonii aceia sunt niște tirani, niște dușmani ai neamului ome- 
nesc, niște ciumaţi, din care pricină chiar cu cei ai lor se purtau ca 
și cu niște străini; că le și erau străini. 


=9 Sfântul loan, urmând ideea lui Eusebiu de Cezareea (Pregătirea evanghelică, 4, 16), 
încearcă să demonstreze teza că zeii panteonului greco-roman ar fi fost demoni. (n.P.P.) 
** Sacrificiile umane au fost interzise atât de împărații păgâni, cât și de cei creştini. (n.P.P.) 


CUVÂNTĂRI DE LAUDĂ LA SFINȚI 329 


Hristos însă este Împărat, Făcător și Mântuitor al întregului 
neam omenesc; din care pricină cruță pe cei înstrăinaţi ca pe cei 
ai Lui. Căci este opera Lui toată firea oamenilor, după cum zice și 
ucenicul Lui: „Întru ale Sale a venit, și ai Săi nu L-au primit”22. 

Dar nu este timpul acum să vorbesc de toată iubirea Lui de 
oameni! Chiar de-aș vorbi despre ea veacuri întregi și de-aș avea 
atâta putere câtă au negreșit Puterile cele netrupești, tot nu aș putea 
vorbi după vrednicie. Numai El Însuși știe cât este de bun, pentru 
că, la drept vorbind, numai El este bun. lată ce le spune ucenicilor 
Săi: „Amin, amin zic vouă, cel care crede în Mine, lucrările pe care 
Eu le fac și acela le va face, și mai mari decât acestea va face'>2. 
Dacă n-ar fi fost nemărginit de bun, nici n-ar fi dat ucenicilor Lui o 
atât de mare cinste. lar dacă cineva ar pune la îndoială spusele mele 
și m-ar întreba unde s-a îndeplinit această prorocie, îi voi spune 
să ia în mâini cartea numită Faptele Apostolilor; și are acolo aceste 
fapte, nu pe toate, ci câteva, ușor de numărat, și nici ale tuturor 
Apostolilor, ci numai cele săvârșite de doi apostoli:; și va vedea pe 
bolnavi întinși pe paturi, iar când numai umbra fericiților acelora 
se atingea de ei, tot atunci se și făceau sănătoși:*; iar pentru mulți 
demonizați n-a fost nevoie de mai mult decât de hainele lui Pavel 
ca să scape de demonul care-i chinuia?5. 

lar dacă cineva ar spune că acestea sunt o lăudăroșenie și isto- 
rii închipuite, cu neputinţă de crezut, atunci cele ce se văd astăzi 
sunt îndestulătoare să închidă gura cea hulitoare, să o rușineze și să 
oprească limba cea neînfrânată. Căci nu este în lume nici țară, nici 
neam, nici oraș în care să nu se cânte aceste minuni; și n-ar fi cin- 
stite dacă ar fi închipuiri. Voi înșivă, elinilor, dați mărturie pentru 
cuvântul meu! Nu am nevoie de alții pentru încredințarea spuselor 
mele; voi, dușmanii, ne daţi această încredințare. 

Spune-mi, te rog, pentru ce cei mai mulți oameni nu cunosc 
nici după nume pe Zoroastru și pe Zamolxis*5? Dar, mai bine 


+ loan 1, n, 

22 Joan 14, 12. 

23 Petru și Pavel. (n.P.P.) 

24 Cf. Faptele 5, 15. 

25 Cf Faptele 19, 12. 

“5 Faimoși întemeietori de religii, Zoroastru (grecizare a persanului Zarathustra) este 
maestrul fondator al zoroastrismului sau parsismului, religia vechilor iranieni, iar 
Zamolxis — misteriosul „șaman” (Mircea Eliade) care a introdus un controversat cult mis- 
teric în cadrul civilizaţiei geto-dace. (n.P.P.) 

spus, nici nu-i cunosc mulți oameni, ci numai câțiva. Pentru ce? 
Oare nu pentru că erau închipuiri:7 toate cele spuse despre ei? Și 
doar se spune că și Zoroastru și Zamolxis, ca și cei care au alcătuit 
cărțile despre ei, au fost oameni destoinici: unii să născocească și 
să lucreze șarlatania, iar alții să învelească minciuna în cuvinte cu 
înfățișare de adevăr. Dar toate sunt în zadar și fără rost când miezul 
spuselor este putred și mincinos, după cum, când miezul spuselor 
este sănătos și adevărat, zadarnice și fără rost sunt toate vorbele 
născocite de dușmani pentru dărâmarea adevărului. Tăria adevăru- 
lui nu are nevoie de ajutor. Dimpotrivă, chiar de ar fi mii cei porniţi 
să stingă adevărul, adevărul nu numai că nu piere, ci se înalță și 
mai sus și mai strălucitor, tocmai datorită celor care încearcă să-l 
vatăme, și-și râde de cei care se înfurie și se ostenesc în zadar. 

Tirani, împărați, sofiști nebiruiți în cuvânt, filosofi chiar, 
șarlatani, magi, demoni au încercat să doboare la pământ 
învățăturile noastre, pe care voi le numiţi „plăsmuiri”, dar, după 
cuvântul prorocului, „s-a năpustit asupra lor limba lor'2%, și: 
„Săgeţi de prunci au fost loviturile lor”. Atât au câștigat împărații 
din lupta lor împotriva noastră, că au căpătat faima de sălbatici. 
Purtându-se, din pricina mâniei lor împotriva mucenicilor, cu 
cruzime față de neamul omenesc, nu și-au mai dat seama că se 
acoperă de ocări! lar filosofi și retori vestiți, care se bucurau de 
multă trecere între oameni, unii din pricina înţelepciunii lor, iar 
alții din pricina talentului lor oratoric, au ajuns de râs după ce s-au 
pornit la luptă împotriva noastră; s-a văzut că nu se deosebesc întru 
nimic de copiii care îndrugă povești și minciuni. 

Dintre atâtea neamuri și popoare, acești filosofi și retori n-au 
putut convinge nu pe un înţelept, nu pe un neînțelept, nu pe un 
bărbat, nu pe o femeie, dar nici pe un copilaș; dar atât de mare este 
batjocura celor scrise de ei, că de mult au dispărut cărţile lor, iar 
cele mai multe au pierit de cum au apărut. lar dacă se mai găsește 
păstrată ici-colo câte una, ai să vezi că acestea s-au păstrat toc- 
mai de către creștini. Atât de puțin ne temem că ar putea să ne 


7 Filon de Alexandria și Clement Alexandrinul au considerat miturile grecești simple 
fabulaţii. (n.P.P.) 
5 Psalmul 63, 8. 
2 Sfântul loan Gură de Aur face aluzie la literatura polemică anticreștină, a unor autori 
ca Celsus, Porfirius, Plotin, lulian Apostatul etc. Discursul adevărat al lui Celsus, operă 
de polemică anticreștină, ni s-a păstrat, fragmentar, tocmai în opera Împotriva lui Celsus 

pricinuiască vreo pagubă atacurile lor. Așa că noi râdem de străda- 
nia zadarnică a vicleșugurilor lor. Dacă am avea trupuri de oţel și 
nestricăcioase, nu ne-am teme să luăm în mâini scorpioni, șerpi, 
foc; dimpotrivă, am face-o! Dar nu ne temem să avem la noi cărțile 
pline de otravă ale dușmanilor noștri, pentru că Hristos ne-a făcut 
tari și sufletele noastre, și credința noastră. Dacă ne-a poruncit să 
călcăm peste șerpi și peste scorpii și peste toată tirania diavolului”, 
cu atât mai mult peste viermi și peste gândaci. Atât de mare e deo- 
sebirea între vătămarea acestora și uneltirea demonului celui rău. 


III 


Învățăturile noastre așa sunt! Învățăturile voastre însă nu sunt 
așa! Cu toate acestea, nimeni niciodată nu s-a pornit cu război 
împotriva lor. Căci nici nu este îngăduit creștinilor să stârpească 
rătăcirea cu sila și cu constrângerea, ci să lucreze la mântuirea 
oamenilor cu convingerea, cu cuvântul, cu bunătatea. De aceea 
niciun împărat creștin n-a dat împotriva voastră porunci ca acelea 
date de împărații care au slujit demonilor. Și totuși, deși rătăcirea 
religiei elinești s-a bucurat de o atât de mare liniște și n-a fost supă- 
rată nicicând de nimeni, s-a stins singură, a căzut de la sine, după 
cum se strică singure și fără să le vatăme cineva trupurile care cad 
în putreziciune îndelungată și pier, topindu-se încetul cu încetul?. 
Dacă încă n-a pierit desăvârșit de pe pământ batjocura cea diavo- 
lească, apoi sunt îndestulătoare cele petrecute până acum ca să vă 
încredinţeze și de cele viitoare. 

Când într-atât de scurtă vreme a pierit cea mai mare parte, 
nimeni nu mai pune la îndoială pieirea restului. Când cetatea a 
căzut, când zidurile ei sunt doborâte la pământ, când clădirile sfa- 
turilor, teatrelor și locurile de preumblare sunt arse, când toți cei în 
floarea vârstei sunt uciși și vezi galerii cu stâlpi pe jumătate arse și că 


a lui Origen. La fel, fragmentele din Împotriva galileenilor a lui Iulian Apostatul ni s-au 
transmis în opera Sfântului Chiril de Alexandria, Împotriva lui Iulian. (n.P.P.) 

230 Cf. Luca 10, 19. 

: Observaţia Sfântului loan este justă. Cu toate măsurile limitative (îndreptate în special 
împotriva divinaţiei, a magiei și a sacrificiilorumane) luate de împărații creștini împotriva 
păgânilor, păgânismul a continuat să existe în Imperiul Roman. Fără îndoială, măsurile 
restrictive au contribuit la stingerea treptată a păgânismului, însă cauza principală a decă- 
derii sale este una internă și anterioară ascensiunii și triumfului creștinismului (cf. Alan 


CAMERON, The Last Pagans of Rome, Oxford University Press, 20, p. 144.). (n.P.P.) 

au rămas doar câteva case cu bătrâne și copilași, nu te mai îndoiești 
că învingătorul, cel care a cucerit cea mai mare parte, n-are să poată 
cuceri și restul. Nu așa sunt însă învățăturile pescarilor! Ele înfloresc 
în fiecare zi, deși n-au pătruns în lume pe cale largă și pe drum tihnit, 
ci pe drum plin de strâmtori, de războaie, de luptă. 

Elinismul, păgânismul, se întinsese pe tot pământul și pusese 
stăpânire pe sufletele tuturor oamenilor; cu toate acestea, după 
ce ajunsese la o atât de mare putere și răspândire, a fost dobo- 
rât de puterea lui Hristos. Și predica Evangheliei a avut dușmani 
nu după ce s-a răspândit pretutindenea, nu după ce s-a întărit, 
ci, înainte de a fi împlântată și sădită în sufletele oamenilor, a 
fost silită să lupte chiar din fașă cu toată lumea: „Cu începătoriile, 
cu stăpâniile, cu stăpânitorii întunericului veacului acestuia, cu 
duhurile răutății” 22. 

Încă nu se aprinsese bine scânteia credinței, că s-au și pornit 
râuri și noiane de apă ca să o stingă. Știți doar că nu e tot una să 
smulgi din rădăcini un copac sădit de mii de ani și să smulgi un 
puiandru sădit de curând. Așa stând lucrurile, pe când era încă mică 
scânteia credinței, după cum am spus, s-a năpustit peste ea oceanul 
potrivnicilor, dar scânteia nu numai că nu s-a stins de aceasta; dim- 
potrivă, s-a făcut și mai mare și mai strălucitoare; a cuprins în grabă 
totul, doborând și mistuind cu ușurință învățăturile dușmanilor, 
iar pe ale ei ridicându-le și urcându-le la înălțime nespusă, deși i-au 
slujit niște bărbați neînsemnați și fără vază. Pricina nu erau nici 
cuvintele și nici minunile pescarilor, ci puterea lui Hristos, care 
lucra în ei. Unul dintre cei care au săvârșit acestea era făcător de 
corturi, Pavel, iar altul pescar, Petru. Niciodată nu le-ar fi trecut 
prin minte unor oameni atât de neînsemnaţi și de smeriți să pună 
la cale așa ceva, decât doar dacă ai spune că au fost niște nebuni 
și niște ieșiți din minţi. Dar că n-au fost nebuni o arată faptele 
săvârșite prin cuvintele lor, o arată cei care și azi se supun cuvin- 
telor lor. Ar fi fost cu neputinţă ca acești oameni să spună astfel de 
minciuni și să se laude așa. Pentru că, după cum spuneam la înce- 
put, cel care are de gând să înșele minte într-adevăr, dar nu poate 
minți în așa fel încât să fie crezut de toți. Cine ar fi primit în suflet 
la început credința aceasta creștină, când nu vedea nici fapte și nu 
avea nici martori vrednici de crezare ai acestor fapte, dacă, după ce 


2 Efeseni 6, 12. 

s-au săvârșit atâtea fapte, după ce mărturisesc atâţia oameni despre 
înfăptuirea lor, atât cei care au crezut în acele timpuri, cât și cei 
care le cântă de atunci pretutindenea, nu numai la noi, ci și la bar- 
bari și la oameni mai sălbatici ca barbarii, mai sunt unii care, după 
atâtea dovezi, după mărturia întregii lumi aș putea spune, mai pun 
la îndoială cele înfăptuite, iar mulţi, fără probă și fără cercetare? 
În sfârșit, ce i-a făcut pe Pavel și pe Petru să plăsmuiască și să 
alcătuiască o astfel de învăţătură? Nu se bizuiau nici pe puterea 
cuvântului - căci cum s-ar fi bizuit, când cel de-al doilea nici nu 
știa bine carte? -, nici pe mulțimea banilor; amândoi abia aveau 
hrana de toate zilele, trăind din munca mâinilor lor. Nu se puteau 
lăuda nici cu strălucirea neamului. Despre tatăl unuia dintre ei nici 
nu știm cine a fost, atât era de neînsemnat și de puțin cunoscut. Pe 
tatăl lui Petru îl cunoaștem, într-adevăr, dar atâta știm despre el, 
mai mult decât despre tatăl lui Pavel, numai cât ne-au făcut cunos- 
cut Scripturile, și anume numele lui, și aceasta din pricina fiului lui. 
lar dacă ai vrea să cercetezi și să vezi din ce țară și din ce popor 
se trag, ai vedea că unul era cilician, iar celălalt, cetățeanul unui 
oraș neînsemnat, dar, mai bine spus, nici cetățeanul unui oraș, ci 
al celui din urmă sat. Că era din Betsaida, iar Betsaida este un sat 
din Galileea; de acolo era fericitul Petru. lar când auzi de meseriile 
lor, cunoști îndată că nu sunt niște meserii de frunte și de preţ. 
Făcătorul de corturi are o meserie mai de preț decât pescarul, dar 
este mai prejos decât ceilalți meseriași. Spune-mi, te rog, de unde 
au căpătat ei îndrăzneala să joace un astfel de rol? De ce nădejdi 
au fost îmboldiţi? Pe ce s-au bizuit? Oare pe undiţă și pe acul de 
undiță? Oare pe cuțitul de tăiat piele și pe alte unelte? N-aţi plecat 
oare, Pavele și Petre, ca să vă puneţi singuri lațul de gât și să vă 
aruncați singuri în prăpastie săvârșind o nesocotință atât de mare? 


IV 


Dar să ne închipuim, dacă vrei, că este cu putință ceea ce este 
cu neputinţă! Să ne închipuim că Petru s-a ridicat de pe marginea 
lacului și a spus: „Umbra trupului meu a înviat morți!” și că Pavel a 
sărit și el pe lângă pieile din atelierul lui de făcut corturi și a spus și 
el cu laudă despre hainele lui ceea ce spusese Petru despre umbra 
lui. Care om dintre cei care ar fi auzit acestea ar fi fost atât de nebun 
încât să dea crezare unor astfel de fapte numai pe temeiul spuselor 

lor? Pentru ce apoi niciun meseriaș dintre cei de pe vremea aceea 
n-a grăit așa despre el sau un altul despre el? 

Căci, dacă minunile noastre ar fi fost minciuni, ar fi fost mai 
ușor celorde mai târziu săspună aceleași minciuni. Apostolii, într-a- 
devăr, nu puteau nădăjdui că au să fie crezute minciunile lor, pen- 
tru că nimeni înainte de ei nu mai spusese așa ceva; cei de după ei 
însă, uitându-se la ei, puteau îndrăzni mai ușor să mintă, căci pilda 
celor dintâi îi îndemna și pe cei din urmă să aibă curaj, ca și cum 
n-ar mai fi fost om cu judecată pe pământ, ca și cum toți ar fi fost 
nebuni și ieșiți din minţi; și că tot cel care poftește poate să spună 
despre el ce vrea să fie crezut. Dar toate acestea sunt basme, batjo- 
cură, cuvinte de nebunie elinească. 

După cum oamenii șugubeţi ar râde, iar cei cu judecată ar 
plânge cu lacrimi de unul care s-ar apuca să săgeteze cerul ca să-l 
despice sau ar încerca să sece oceanul cu pumnii, tot astfel e bine ca 
și noi să râdem deelini și să-i plângem când vorbesc împotriva noas- 
tră. Încearcă lucruri cu mult mai grele decât cel care nădăjduiește 
să găurească cerul și să golească oceanul. Nici lumina nu va fi vreo- 
dată întuneric atâta vreme cât e lumină, nici adevărul minunilor și 
învățăturilor noastre nu va fi răsturnat, căci e adevăr și nimic nu-i 
mai puternic decât adevărul. 

Orice om care nu-i cu mintea scrântită și nici nu-i ieșit din 
minţi va mărturisi că sunt tot atât de vrednice de credinţă și cele 
vechi pe care le știu din auzite, ca și cele din timpul nostru și cele 
ce le vedem. Dar, ca să fac victoria mai deplină, vreau să vă vor- 
besc de o minune care s-a petrecut în vremea noastră. Să nu vă 
supăraţi însă dacă, făgăduindu-vă că vă voi vorbi de o minune din 
vremea noastră, am să încep a ţese începutul povestirii mele cu o 
istorie de demult. Nu mă voi mărgini numai la faptele cele vechi; 
dar nici aceste fapte vechi nu sunt fără legătură cu cele din timpul 
nostru. Sunt înfrățite unele cu altele și nu-i cu putință să desparți 
înlănțuirea lor. Vă veţi da bine seama de aceasta când le veţi auzi. 


V 


A fost un împărat?3 pe vremea strămoșilor noștri; n-am să 
spun cum era împăratul acesta în alte privinţe. Când veţi auzi însă 


:3 Identitatea acestui împărat este dificil de stabilit cu exactitate. (n.P.P.) 


CUVÂNTĂRI DE LAUDĂ LA SFINȚI 335 


de nelegiuirea pe care a îndrăznit-o, vă veți da seama de toată cru- 
zimea purtărilor lui. Care a fost nelegiuirea? Un popor care era în 
război cu acest împărat a hotărât să pună capăt războiului; să nu 
mai pornească pe viitor nici el cu război împotriva altora, și nici 
alții împotriva lui; să scape de griji, de primejdii, de temeri; să se 
mulțumească cu ce are și să nu caute mai mult decât are; că e mai 
bine să trăiești cu puţin și fără frică, decât să dorești mai mult și să 
te temi, să tremuri pururea și să trăiești făcând mereu rău și unora 
și altora sau primind de la alții. După ce acel popora luat hotărârea 
să pună capăt războiului și să ducă o viaţă liniștită, s-a hotărât să 
statornicească binele acesta printr-un tratat trainic și prin temeiuri 
de nezdruncinat. Au încheiat tratatul, au jurat și unii și alții; și, 
mai mult, acel popor a căutat să-l convingă pe împăratul lor să dea 
ca zălog sigur al păcii pe fiul lui, copil în fragedă vârstă, pentru a-i 
încredința pe dușmanii de mai înainte și pentru a le da o mărturie a 
gândului lui că n-a încheiat cu viclenie pacea cu ei3+. 

Grăind așa, acel popor l-a înduplecat pe împărat; și împăratul 
a dat, după cum socotea el, prietenilor și aliaţilor pe fiul lui, dar, de 
fapt, l-a dat, după cum a arătat sfârșitul, celei mai sălbatice fiare. 
După ce a luat, pe temeiul legii prieteniei și al tratatului, pe acel 
copil împărătesc, a călcat în picioare și a răsturnat totul: jurămin- 
tele, tratatele, rușinea de oameni, evlavia față de Dumnezeu, mila 
de vârsta fragedă a copilașului. 

Pe fiara cea sălbatică nu a mișcat-o nici tinerețea și nu l-a 
înfricoșat pe acel sălbatic nici pedeapsa care urmează unor nele- 
giuiri ca acestea; nu s-a gândit la cuvintele părintelui pe care i le-a 
spus când i-a încredinţat copilul, că i-a cerut să aibă multă grijă de 
el, că l-a numit tată al copilului, că l-a rugat să-l hrănească și să-l 
crească așa ca și cum și el l-ar fi născut, ca să ajungă vrednic de bunul 
neam al strămoșilor lui, și că tatăl după aceste cuvinte a pus dreapta 
copilului în dreapta ucigașului și s-a depărtat cu lacrimi în ochi. 
La nimic nu s-a mai gândit întinatul acela; ci, aruncând dintr-o- 
dată totul din suflet, a săvârșit uciderea aceea, cea mai blestemată 
dintre toate uciderile. Că uciderea aceasta e mai rea decât uciderea 
de copii. 


24 Practica oferirii fiilor ca ostatici și garanţi era comună în Antichitate. Cunoaștem nume- 
roase exemple de acest fel în istoria Romei (cf. Res gestae Divi Augusti, Monumentum 
Ancyranum, 32, 2; AMMIANUS MARCELLINUS, Res gestae, 18, 6 etc.). (n.PP) 

Și martori sunteţi voi, care, dacă trebuie să judec simțămintele 
voastre după simțămintele mele, n-aţi fi fost atât de îndurerați 
de-aţi fi auzit că și-a ucis copilul lui. Când un tată își ucide copilul, 
sunt călcate în picioare, odată cu legile obștești, și legile firii; 
dar, când ucizi un copil pe care l-ai primit ca zălog pentru stator- 
nicia păcii, calci în picioare deodată mai multe legi; iar din pricina 
mulțimii lor, sunt mai mari și decât legile firii. Când mă gândese 
la copilașul acela, că nu făcuse niciun rău, că fusese dat de tatăl 
lui, că fusese smuls din palatele împărătești ale străbunilor lui, din 
bunul lui trai, din slava lui și din cinstea lui, că a schimbat toate 
astea cu șederea în pământ străin, ca să dea putință acelui nele- 
giuit să aibă încredere în tratatul de pace încheiat, deci, când mă 
gândesc că a fost nimicit de el, că a fost lipsit de strălucirile casei 
părintești și, în sfârșit, înjunghiat de el, sunt cuprins în același timp 
de simțăminte potrivnice: îmi clocotește sufletul de mânie și mi se 
mistuie de tristețe. Plesnesc și mă înăbuș de mânie când mă gân- 
desc la acel nelegiuit înarmat, că a întins sabia, că a apucat gâtul 
copilului, când mă gândesc la dreapta aceea în care a primit bunul 
ce i s-a încredinţat și cu care a înfipt sabia în copil. 

Dar, totodată, când văd că tânărul se teme și tremură, că dă 
drumul la cele din urmă văicăreli, că strigă pe tatăl lui, că spune 
că tatăl lui este pricina acestora, că se socoate ucis nu de cel care-i 
înfige sabia în gât, ci de părintele lui, că nu poate nici să fugă, nici să 
se apere, ci să țină de rău fără rost pe tatăl lui, când văd că primește 
lovitura, că se zbate, că izbește pământul și că mânjește pământul 
cu râuri de sânge, mi se sfâșie inima, mi se întunecă mintea și mi se 
așază o ceață de tristeţe pe ochi. 

Însă fiara aceea n-a încercat astfel de simțăminte; dimpotrivă, 
ca și cum ar fi tăiat un miel sau un juncan, așa socotea acea ucidere 
nelegiuită. Copilul, după ce a primit lovitura, zăcea jos la pământ; 
iar ucigașul se silea să facă nelegiuire și mai mare, sârguindu-se să 
întunece pe cele dintâi cu cele de pe urmă. Poate că cineva socotește 
că mă gândesc la îngroparea copilului și că, după ce l-a omorât, 
n-a dat celui ucis nici puţin loc de îngropare! Nu! Mă gândesc la 
altceva mai groaznic. Căci, după ce și-a mânjit mâinile acelea nele- 
giuite cu un sânge ca acesta și după ce a săvârșit această ucidere 
nemaiauzită, ca și cum n-ar fi îndrăznit nimic, îndrăzneţul acela, 
mai învârtoșat la inimă chiar decât pietrele, s-a pornit împotriva 
Bisericii lui Dumnezeu. 

Poate că unii se vor minuna cum nu l-a lovit pedeapsa lui 
Dumnezeu când a îndrăznit unele ca acestea, sau cum de nu l-a 
trăsnit Dumnezeu din cer, sau cum de nu i-a ars cu fulgerul fața 
lui cea nerușinată înainte de a intra în biserică. Dacă unii au avut 
un astfel de gând, îi laud și mă minunez de înflăcărarea lor; cu 
toate acestea, spun că lor le lipsește ceva, deși îi laud, deși mă 
minunez de ei. S-au mâniat pe bună dreptate și pentru copilul 
ucis mișelește, și pentru legile lui Dumnezeu dispreţuite cu atâta 
îndrăzneală; dar în clocotul mâniei lor n-au văzut lucrurile așa 
cum trebuie văzute. N-au văzut că este în ceruri o lege cu mult 
mai înaltă decât această dreptate. 

- Care-i legea aceasta? 

- Să nu-i pedepsească îndată pe păcătoși%, ci să dea păcătosu- 
lui timp și soroc ca să se dezbrace de păcatul săvârșit și prin pocăință 
să ajungă la fel cu cei care n-au săvârșit niciun păcat. Aceasta a 
făcut atunci Dumnezeu și cu ticălosul acela. E] însă nu s-a ales cu 
nimic, ci a rămas neîndreptat. Dar iubitorul de oameni Dumnezeu, 
cu toate că știa mai dinainte aceasta, totuși nu l-a trecut cu vederea, 
nici n-a încetat de a face pe cele ale Lui. Însuși Dumnezeu a cercetat 
pe cel bolnav și a lucrat la însănătoșirea lui; dar acela n-a vrut să 
primească leacul; dimpotrivă, a stâlcit în bătăi pe medicul ce i l-a 
trimis. lar leacul și chipul vindecării fusese așa. 


VI 


Pe vremea când s-a săvârșit uciderea aceea crudă și neome- 
noasă, era un bărbat mare și minunat - dacă trebuie să-l numesc 
bărbat - care păstorea Biserica noastră; Vavila, numele lui. Acestuia 
îi fusese încredințată atunci, de harul Duhului, Biserica lui Hristos 
din acest oraș. N-aș putea spune că a întrecut pe Ilie și pe loan râv- 
nitorul acesta, că mi-ar fi prea greu cuvântul, dar i-a ajuns așa de 
bine, că nu i-a lipsit nimic din libertatea acelor curajoși bărbaţi. 


%% În gândirea religioasă greacă antică, întârzierea pedepsirii nelegiuiţilor era un loc 
comun (cf. EURIPIDE, Oreste, 420). Epicurienii invocau acest fapt ca un argument împo- 
triva Providenţei divine. Plutarh le va răspunde printr-un tratat dedicat chiar acestui 
subiect. Epistola către Romani 2, 4 şi 2 Petru 3, 9 explică această întârziere prin posibili- 
tatea oferită păcătoșilor de a se îndrepta și pocăi. În Omilia împotriva lui Eutropius, însuși 
Sfântul loan va dezvolta această idee. (n.P.P.) 

Nu pe tetrarhul câtorva cetăți, nici pe împăratul unui popor, 
ci pe stăpânitorul celei mai mari părți din lume, da, chiar pe acest 
ucigaș de oameni, care stăpânea multe popoare, multe cetăți și 
oștire nenumărată, care era prin toate înfricoșător, și prin mări- 
mea demnităţii lui și prin sălbăticia purtătorilor lui, l-a alungat din 
biserică3 așa, ca pe un rob netrebnic și de nimic, tot cu atâta netul- 
burare și cu atât curaj, cu câtă netulburare și curaj un păstor alungă 
din turmă o oaie plină de râie și bolnavă pentru a opri trecerea bolii 
celei bolnave la celelalte. 

A făcut aceasta întărind cu fapte cuvântul Mântuitorului, că 
numai acela este rob care face păcatul, chiar de-ar avea pe cap 
mii de coroane, chiar de-ar părea că stăpânește pe toţi oamenii de 
pe pământ; și, dimpotrivă, cel care nu se știe cu niciun păcat pe 
cuget, de-ar fi așezat în rândul supușilor, este mai împărat decât 
toți împărații. Îndată, dar, supusul a poruncit împăratului; supu- 
sul a judecat pe stăpânitor și a rostit sentinţa de osândire. Tu, când 
auzi acestea, nu trece cu ușurință peste cele spuse. Într-adevăr, 
sunt îndestulătoare chiar numai cele spuse, anume că unul dintre 
cei de sub stăpânirea lui a alungat pe împărat chiar din pridvoa- 
rele bisericii; da, sunt îndestulătoare, ca acestea să deștepte și să 
înspăimânte sufletul ascultătorilor. Dar, dacă vrei să cunoști bine 
toată minunea, nu te uita numai la cuvinte, ci gândește-te la stră- 
jeri, la scutieri, la generali, la voievozi, la cei crescuţi în curțile 
împărătești, la cei rânduiți în fruntea orașelor, la îngâmfarea celor 
care mergeau înaintea împăratului, la mulțimea celor care veneau 
în urmă și la tot alaiul care era atunci cu împăratul. Gândește-te 
apoi că împăratul mergea în mijloc plin de mare îngâmfare, că 
părea încă și mai îngâmfat din pricina hainelor, din pricina pur- 
purei, din pricina pietrelor scumpe răspândite și pe mâna dreaptă 


25 Se face o paralelă cu moartea martirică a Sfântului loan Botezătorul sub Irod Antipa 
(21-39), fiul lui Irod cel Mare. (n.P.P.) 

%7 Aluzie la regele Ahab al Israelului (873-852 î. Hr.), cel care l-a persecutat pe profetul 
Ilie. (n.P.P.) 

26 Episodul prezentat aici provine din Actele martirice ale Sfântului Vavila, care ne dau 
numele împăratului Numerianus, ceea ce nu este întemeiat din punct de vedere crono- 
logic, domnia acestuia fiind posterioară (283-284). Mai curând se face referire la Filip 
Arabul (244-249), împărat cunoscut pentru atitudinea sa favorabilă față de creștinism. 
Despre acesta știm că a fost împiedicat de un episcop să intre în biserică (cf, EUSEBIU DE 
CEZAREEA, Istoria bisericească, 6, 34). Probabil se face aluzie la presupusa ucidere a împă- 
ratului Gordian de către Filip Arabul, care era comandantul gărzii pretoriene. (n.P.P.) 

și la încheieturile hlamidei, din pricina nestematelor care strălu- 
ceau în coroana de pe capul lui. 

Și nu-ți opri gândul numai la atâta! Du-l și la robul lui 
Dumnezeu, la fericitul Vavila, la înfățișarea lui smerită, la 
îmbrăcămintea lui proastă, la sufletul lui zdrobit, la gândul lui 
în care nu era pic de îngâmfare. Abia după ce te vei gândi și la 
unul și la altul, după ce îi vei pune faţă-n faţă, îţi vei da bine 
seama de minunea de atunci. Dar, mai bine spus, nici așa nu o 
vei înțelege cum trebuie! Nici cuvântul, nici culoarea n-ar putea 
înfățișa îndrăzneala aceea! Ci numai dacă singur ai fi văzut-o și 
ai fi folosit-o! Numai acela ar putea ști bine înfățișarea curajosu- 
lui suflet al fericitului Vavila, acela care ar putea să se urce până 
la înălțimea îndrăznelii lui. Cum s-a apropiat bătrânul de împă- 
rat? Cum a trecut printre străjeri? Cum a deschis gura? Cum a 
grăit? Cum l-a mustrat pe împărat? Cum a pus mâna în piep- 
tul care era prins încă de mânie și clocotea de ucidere? Cum l-a 
izgonit pe ucigaș? Niciuna dintre faptele săvârșite de împărat nu 
l-a înspăimântat și nu i-a înfrânt gândul. 

O suflete fără teamă și minte înaltă! O gândire cerească și 
îndrăzneală îngerească! Ca și cum ar fi văzut tot alaiul acela zugră- 
vit pe un zid, așa de netulburat a făcut totul curajosul bărbat! Căci 
era învățat din dumnezeieștile învățături că umbră și vis? și mai 
nimic decât acestea sunt lucrurile lumii. De aceea, nimic din cele 
lumești nu l-a făcut să se înspăimânte, ci, dimpotrivă, mai mult 
l-a întărit. Priveliștea aceea a celor care se vedeau înaintea lui i-a 
trimis mintea la Împăratul cel de sus, Care șade pe Heruvimi2 și 
privește peste adâncuri, la tronul cel slăvit și înalt, la oștirea cea 
cerească, la zecile de mii de Îngeri, la miile de Arhangheli, la scau- 
nul cel înfricoșat, la Judecata cea dreaptă, la râul cel de foc, la Însuși 
Judecătorul. De aceea, mutându-se pe sineși de pe pământ la cer 
și ca și cum ar fi stat înaintea dreptului Judecător și L-ar fi auzit 
poruncindu-i să alunge din turma sfântă pe blestemat și pe întinat, 
așa l-a alungat și l-a despărţit de celelalte oi; n-a ţinut seamă de 
nimic din cele ce se vedeau și păreau a fi înfricoșătoare, ci, izgonind 
pe împărat cu bărbăţie și cu foarte mult curaj, a stat întru apărarea 
legilor lui Dumnezeu călcate în picioare. 


:39 Pindar afirmase că omul este „umbra unui vis”. 
24 Cf. Psalmul '79, 2. 

Ce îndrăzneală trebuie să fi avut fericitul Vavila față de ceilalți 
oameni care păcătuiau! De care dintre ceilalți oameni s-ar fi temut, 
când el s-a apropiat de împărat cu atât de mult curaj? Eu îmi închi- 
pui că acel bărbat, dar, mai bine spus, nu mi-l închipui, ci cred că 
acel bărbat, fericitul Vavila, n-a făcut, nici n-a spus vreodată ceva 
mânat de ură sau de gândul dea face plăcere, ci că a stat cu bărbăţie 
și curaj și în faţa amenințării, și în fața lingușelii, mai puternică 
decât amenințarea, și în fața tuturor celorlalte simțăminte asemă- 
nătoare - căci multe sunt simțămintele omenești —, și nici n-a stri- 
cat cât de puţin dreapta judecată. Dacă îmbrăcămintea bărbatului, 
râsul dinţilor și călcătura piciorului arată cum e sufletul lui:+, cu 
mult mai mult atât de multe isprăvi ale sfântului sunt în stare să ne 
arate întreaga virtute a vieţii lui. Nu trebuie să ne minunăm numai 
de îndrăzneala lui, ci și de aceea că a întins îndrăzneala sa până la 
atâta și că nimic mai mult nu i-a adăugat. 


VII 


Căci așa este înțelepciunea lui Hristos: păzește în toate măsura. 
Într-adevăr, Vavila ar fi putut merge mai departe cu îndrăzneala lui 
de-ar fi voit. Căci un om care-și luase rămas bun de la viață - nici 
nu s-ar fi apropiat la început de împărat dacă nu s-ar fi înarmat 
cu astfel de gânduri - putea să facă tot ce-i stătea în putere: să-l 
ocărască pe împărat, să-i dea coroana jos de pe cap și să-l lovească 
peste obraz, când i-a pus mâna în piept. Dar n-a făcut așa ceva; 
căci sufletul lui era dres cu sare duhovnicească. De aceea n-a făcut 
nimic zadarnic și fără rost, ci pe toate cu judecată dreaptă de gân- 
duri și cu purtări sănătoase. Nu s-a purtat ca înțelepţii elinilor, care 
n-au niciodată măsură în îndrăzneala lor, ci totdeauna îndrăznesc, 
ca să spun așa, sau mai mult sau mai puţin decât trebuie; ca să nu 
primească niciodată faimă de oameni de curaj, ci faimă de oameni 
stăpâniți de patimi păcătoase: faimă de oameni fricoși, când 
îndrăznesc mai puţin decât trebuie, și faimă de oameni îngâmfați 
și încrezuţi, când depășesc măsura. 

Fericitul Vavila n-a fost așa. Nu săvârșea la întâmplare ce-i tre- 
cea prin minte; cântărea cu mare atenţie totul; potrivea gândurile 
lui cu legile dumnezeiești; și numai după ce făcea aceasta se apuca 


2 Cf. Înţelepciunea lui Isus Sirah 19, 26-27. 

de lucru. De aceea nici n-a făcut o tăietură ușoară, ca nu cumva 
să nu rămână tot în trup majoritatea părții bolnave, dar n-a făcut 
nicio tăietură mai adâncă decât trebuia, pentru ca nu cumva din 
pricina unei tăieturi prea mari să se vatăme și mai mult sănătatea; 
nu, dimpotrivă, a făcut tăietura pe măsura bolii și așa a săvârșit 
cea mai bună tămăduire. Acestea îmi dau curaj să spun că fericitul 
Vavila nu era fire mânioasă, nu era fricos, nu era mândru, nu umbla 
după slavă, nu ura, nu se temea și nu lingușea. 

Dar, dacă trebuie să spun ceva minunat, apoi voi spune că nu 
mă minunez atât de fericitul Vavila că a înfruntat furia împăratu- 
lui, cât mă minunez că a știut până unde trebuia să meargă și că 
n-a făcut, nici n-a spus ceva mai mult. Că e mai minunată fapta 
din urmă decât cea dintâi se vede de acolo că mulți oameni au fost 
biruitori în una, dar au fost înfrânți de alta. Adeseori, chiar cel din 
urmă om poate să se poarte cu îndrăzneală; dar, ca să te foloseşti 
de îndrăzneală cum trebuie, la timp potrivit, cu măsura cuvenită și 
cu înțelegere, pentru aceasta ai nevoie de un suflet foarte mare, de 
un suflet minunat. Cu multă îndrăzneală a ocărât Șimei pe fericitul 
David și l-a numit „bărbatul vărsărilor de sânge'>?, dar îndrăzneala 
aceasta a lui Șimei n-aș putea-o numi îndrăzneală, ci neînfrânare 
de limbă, obrăznicie de gând, lipsă de creștere, semeţie, orice, 
numai îndrăzneală nu. 

Sunt de părere că cel care are de gând să mustre pe cineva tre- 
buie să alunge cât mai departe de sufletul lui obrăznicia și semeția 
și să-și arate asprimea numai în cuvinte și în fapte. Și medicii, când 
au de tăiat mădularele cele putrede sau au de spart un buboi, nu se 
încarcă mai întâi pe ei înșiși cu mânie și apoi se duc să facă operaţia; 
ci atunci, mai cu seamă, se silesc să-și păstreze mintea într-o stare 
potrivită cu lucrul pe care îl au de făcut, pentru ca nu cumva tulbu- 
rarea lor sufletească să le vatăme meseria. 

Dacă omul care are de vindecat trupurile are nevoie de atât de 
mare liniște sufletească, spune-mi, te rog, unde vom rândui pe cel 
care are de tămăduit sufletele, spune-mi, te rog, câtă filosofie vom 
cere de la el? Negreșit, o liniște sufletească cu mult mai mare decât 
liniștea sufletească a aceluia care are de vindecat trupurile și o filo- 
sofie tot atât de mare cât a arătat bunul nostru mucenic Vavila. 
Căci fericitul Vavila, ca și cum ne-ar fi pus niște hotare și legi, ca 


= Cf. 2 Regi 16, 5-8. 

din acelea, prin asemănare, să avem măsurile cu privire la celelalte 
fapte, așa a alungat din pridvoarele cele sfințite pe ticălosul acela. 
Fapta lui pare a fi o singură ispravă; dar, dacă te uiţi la ea cu atenţie 
şi o privești bine, cercetând-o din toate părțile, vei găsi că în ea mai 
cresc încă două bunuri, vei găsi că mare este comoara folosului. A 
fost numai unul cel alungat atunci, dar mulți cei care au câștigat de 
pe urma faptei lui. 

Toţi păgânii din împărăţia tiranului aceluia - și împărăția 
lui cuprindea cea mai mare parte a lumii - s-au înspăimântat și 
s-au minunat când au aflat câtă îndrăzneală a dat Hristos robilor 
Lui, au râs de slugărnicia, de josnicia și de propria lor umilire și 
au văzut cât de mare este deosebirea dintre noblețea creștinilor și 
înjosirea păgânilor. Într-adevăr, cei cărora li s-a încredințat grija 
de cele sfinte slujesc mai mult împăraților decât stăpânilor și ido- 
lilor lor și stau lângă idoli de frica împăraţilor, așa că demonii cei 
răi trebuie să fie recunoscători împăraților pentru cinstea ce li se 
dă. Dar, dacă se întâmplă să ajungă împărat unul care nu cinstește 
pe acei demoni răi, de intri în templele idolilor, vei vedea întinse 
pe toate zidurile pânze de păianjeni și atâta praf așezat pe chipul 
cel cioplit al idolului, că nu se mai vede nici nasul, nici ochiul și 
nici vreo altă parte a feţei. Din unele altare mai stau în picioare 
numai câteva resturi, căci cea mai mare parte s-a dărăpănat; alte 
altare au fost acoperite din toate părțile de iarbă, așa că, dacă nu 
știi ce este acolo, socotești că-i o grămadă de gunoi. Pricina este 
că altădată preoții lor, prin slujba ce o făceau idolilor, puteau fura 
ce voiau și puteau să-și îmbuibe pântecele. Dar acum pentru ce să 
se mai ostenească? Oricât le-ar sluji și oricât s-ar osteni, nu pot 
aștepta nicio răsplată de la idoli, că sunt lemne și pietre. Ceea ce îi 
îndupleca să se fățărească slujind idolilor era cinstea ce le-o dădeau 
împărații; dar cinstea aceasta piere când împărații ajung înţelepţi și 
se închină Fiului lui Dumnezeu. 


VIII 


Credinţa noastră creștină nu este așa, ci cu totul dimpotrivă. 
Când pe tronul împărătesc se urcă unul care mărturisește aceeași 
credință în Dumnezeu ca și noi, religia se moleșește. Atât de puţină 
nevoie are să fie îmboldită de cinstirile ce i le dau oamenii! Dar, 
când stăpânește un împărat necredincios, care ne prigonește pe 

toate căile și ne acoperă cu mii și mii de rele, atunci religia noastră 
biruiește, atunci ajunge mai strălucitoare, atunci e timp de răsplăți 
și de trofee, atunci e prilej de cununi, de strigări și de curaj. Dacă 
mi-ar spune cineva că mai sunt încă şi acum orașe în care se mai 
vede aceeași superstiție pentru nebunia idolească, mai întâi nu-mi 
va putea numi decât câteva orașe, ușor de numărat, în al doilea 
rând, aceasta nu va vătăma întru nimic spusele mele. Susținerea 
mea rămâne în picioare. 

Preoţii idolești au, în locul împăratului, pe locuitorii orașului, 
care le dau aceeași cinste. lar pricină a slujirii idolești sunt chefurile 
și ospeţele, cele de peste zi, cele de toată noaptea, flautele, timpa- 
nele, care sunt atât de nerușinate, că e și rușine să vorbești despre 
ele, dar și mai rușine să le săvârșești: să-ți plesnească burta de atâta 
mâncare, să ajungi un turbat din pricina beției și să te cobori până 
la cea mai rușinoasă nebunie. Aceste cheltuieli rușinoase mai țin 
încă în picioare și mai mențin încă înșelăciunea idolească gata de 
cădere. Bogaţii culeg pe cei care pier de foame din pricina lenei lor, 
îi ţin pe lângă ei ca pe niște paraziți și, ca pe niște câini hrăniţi cu 
ce cade de pe masă, le umplu burţile lor cele nerușinate până ples- 
nesc, cu rămășițele de la ospețele cele nelegiuite, și apoi îi folosesc 
la ce vor. 

Noi însă, de vreme ce urâm prostia și nelegiuirea voastră, nu-i 
mai hrănim pe cei leneși, care sunt siliți să rabde de foame pentru 
că sunt leneși, ci-i facem să muncească spre a se hrăni și pe ei și să 
hrănească și pe alții; dar îngăduim să fie hrăniți de cei avuţi oame- 
nii cu trupurile betejite. Ospeţele, beţiile și toată cealaltă nebunie 
și nerușinare au fost alungate dintre noi; în locul lor le-am așezat 
pe cele cuviincioase, curate, drepte, de laudă, de-s fapte de virtute, 
de-s fapte de laudă. Dar și celelalte fapte ale filosofilor păgâni, cu 
care se laudă păgânii, s-au dovedit a fi fapte de mândrie și de trufie, 
fapte ale unei minți de copil. Nu mai ia nimeni acum un butoi ca 
să locuiască în el, nici nu se mai îmbracă în zdrenţe ca să meargă 
așa prin piaţă:B. Acestea par într-adevăr deosebite, sunt într-ade- 
văr tare obositoare și pline de mare chin, dar sunt lipsite de orice 
laudă. Și aceasta-i tot o viclenie a diavolului, ca să supună la astfel 


*3 Referire la modul de viaţă al filosofilor cinici și în special la filosoful grec Diogene din 
Sinope (412-322 î.Hr.). Cu toată critica anti-filosofică, monahismul creștin a împrumutat 
elemente din practica filosofilor cinici. 

de osteneli pe cei care-i slujesc lui, să-i chinuiască pe cei înșelați 
și să-i arate mai de batjocură decât toți oamenii. O osteneală care 
n-are niciun câștig este lipsită de laudă. 

Sunt și astăzi oameni stricați, plin de mii și mii de păcate, care 
fac lucruri cu mult mai grozave decât filosoful Diogene; unii înghit 
cuie ascuţite, alții mestecă încălțările și le mănâncă, iar alții își pun 
viaţa în primejdie cu alte fapte cu mult mai dureroase decât aces- 
tea; și doar astfel de fapte sunt cu mult mai uimitoare decât butoiul 
și zdrențele! Noi nu le lăudăm nici pe acestea, după cum nu le lău- 
dăm nici pe celelalte; osândim la fel și pe filosof și deplângem și pe 
aceștia, ca și pe toţi care fac fără rost astfel de năzdrăvănii. 

Vrei să-mi spui că Diogene a arătat multă îndrăzneală față de 
împărat? 

Să vedem și multa lui îndrăzneală în vorbire24! Nu cumva este 
și ea mai zadarnică decât năzdrăvănia lui cu butoiul? În ce a stat 
cutezanţa lui? Pe când Macedoneanul?% mergea cu război împo- 
triva perșilor, s-a oprit înaintea filosofului și i-a cerut să-i spună de 
are nevoie de ceva. Filosoful, care din întâmplare se încălzea atunci 
la soare, i-a răspuns că nu are nevoie de nimic decât ca împăratul 
să nu-i facă umbră”%. O elinilor, nu vă rușinați? Nu vă acoperiţi 
fețele? Nu plecați să găuriți pământul ca să vă ascundeţi, lăudân- 
du-vă cu astfel de fapte de care ar trebui să vă fie rușine? Cu mult 
mai bine ar fi fost ca filosoful să fi fost îmbrăcat cu o haină, să fi fost 
un bărbat căruia i-ar fi fost dragă munca și să fi cerut atunci împă- 
ratului ceva folositor, nu să stea în zdrenţe încălzindu-se la soare ca 
și copiii mici de sân, pe care doicile, după ce-i îmbăiază și-i ung, îi 
pun la soare, așa cum stătea atunci filosoful, nu să ceară un lucru 
pe care l-ar fi cerut până și o babă nenorocită. 

Vrei să-mi spui totuși că îndrăzneala lui față de împărat este 
uimitoare? 

Dar cu nimic nu-i mai demnă decât cererea! Un om de ispravă 
trebuie să facă totul spre folosul cel de obște și pentru îndreptarea 
vieţii celorlalți oameni. Când însă filosoful nostru a cerut să nu-i 


:4 Tlappnoia - concept fundamental pentru omul grec, desemna libertatea de expresie. 
(n.P.P.) 

245 Împăratul Alexandru cel Mare. Episodul de față este narat de Diogene Laertios în 
Despre viețile și doctrinele filosofilor, 6. După faimoasa întâlnire a celor doi, Alexandru ar 
fi exclamat: „Dacă nu eram Alexandru, aș fi vrut să fiu Diogene”. (n.P.P.) 

24 Mai exact, i-ar fi spus: „Nu-mi lua ceea ce nu-mi poți da”. (n.P.P.) 

facă umbră, spuneți-mi, vă rog, ce oraș, ce casă, ce bărbat, ce femeie 
a mântuit? Spuneţi-mi, vă rog, câștigul îndrăznelii lui! Câștigul 
îndrăznelii mucenicului l-am arătat și-l vom dezvălui și mai lămu- 
rit pe măsură ce cuvântul va înainta. 


IX 


Deocamdată fericitul Vavila a pedepsit pe ocărâtor și, așa cum 
îi este legiuit unui preot să pedepsească, a doborât mândria dregă- 
torilor, a luat apărarea legilor lui Dumnezeu călcate în picioare, a 
cerut osândă pentru ucigașul cel mișel, osândă mai cumplită decât 
orice osândă pentru cei care au minte. Vă amintiţi, negreșit, cum 
v-aţi înflăcărat când vă vorbeam de uciderea pruncului, că fiecare 
ascultător dorea să aibă în mâini pe împărat și se ruga să apară de 
undeva răzbunătorul acestei ucideri. Așadar, aceasta a făcut feri- 
citul acela! I-a dat o pedeapsă potrivită, care putea să-l întoarcă 
dacă n-ar fi fost învârtoșat la inimă. Fericitul Vavila n-a cerut împă- 
ratului să se dea la o parte că-i face umbră; ci, când împăratul a 
intrat fără rușine în pridvoarele cele sfințite, când a tulburat totul, 
atunci fericitul Vavila l-a alungat din curțile cele stăpânești ca pe 
un câine și ca pe un rob netrebnic. Vedeţi, dar, că nu grăiam spre 
laudă că fericitul Vavila a arătat că sunt fapte ale unei minţi de copil 
minunăţiile filosofilor voștri? 

Vreţi să-mi spuneţi că Sinopeanul:7 acela a trăit în curăţie tru- 
pească și sufletească, vreţi să-mi spuneţi că a trăit în înfrânare și că 
nici n-a vrut să trăiască într-o căsătorie îngăduită de lege? 

Spuneţi-mi însă, vă rog, cum și în ce chip? Dar nu-mi veţi 
spune! Vă va fi mai plăcut să-l lipsiţi de laudele curăției trupești și 
sufletești decât să-mi spuneți chipul curăţiei lui, atât era de rușinos 
și de plin de murdărie:48! Aș vrea să vă vorbesc și de minciunile, 
deșertăciunea și nerușinarea celorlalți filosofi elini. Spune-mi, te 
rog, la ce este de folos să mănânci sămânță omenească așa cum 
făcea Stagiritul:+%? Ce folos este să trăiești cu mamele și surorile, 


> Diogene din Sinope (Cinicul). (n.P.P.) 

2% Potrivit lui Diogene Laertios (Despre viețile și doctrinele filosofilor, 6), Diogene 
săvârșea în public atât lucrările lui Demetra, cât și pe cele ale Afroditei. (n.P.P.) 

2+9 Aluzie la Aristotel. Nu se poate stabili cu precizie la ce se face referire aici. Știm de la 
Diogene Laertios că Aristotel ar fi avut o relaţie homosexuală cu Hermias, însă acesta din 
urmă era eunuc. Stagiritul s-a căsătorit la bătrâneţe cu una dintre nepoatele sale. Sfântul 

așa cum legiuia filosoful stoic*5? Aș putea arăta că întemeieto- 
rul Academiei? și dascălul lui? și alții mai minunaţi încă decât 
aceștia sunt mai nerușinați decât cei numiți mai sus, că au legiuit 
pederastia?%, despre care spuneau că este o parte sfântă a filosofiei; 
aș putea dezvălui toată alegoria lor, dacă nu s-ar lungi prea mult 
cuvântul meu și dacă n-ar fi îndeajuns ca prin unul singur să vădesc 
caraghioslâcul tuturor filosofilor. 

Când filosoful lor cel mai mare, cel care pare a avea o filoso- 
fie mai înaltă și din pricina îndrăznelii gândirii sale și din pricina 
înfrânării, se arată atât de nerușinat, atât de nesăbuit și atât de fără 
rost — căci spunea că nu e nimic de mănânci carne de om%+ —, ce 
vom mai spune despre ceilalți filosofi, dacă cel care strălucește mai 
mult decât alţii, prin înălțimea îndeletnicirii sale, este atât de cara- 
ghios, atât de copilăros și atât de prost? De aceea, să ne întoarcem 
acolo de unde am început să vorbim de acestea. 

Fericitul Vavila, dar, i-a smerit pe necredincioși, iar pe 
credincioși i-a făcut și mai credincioși. A arătat nu numai oameni- 
lor de rând, ci și ostașilor și generalilor și guvernatorilor, că în ochii 
creștinilor împăratul și cel din urmă om sunt numai niște nume 
și că cel care poartă coroana pe cap nu este mai de preț decât cel 
mai mic om când e vorba să fie pedepsit și mustrat5. În afară de 
acestea, a închis gura celor care voiau să se înfumureze și să spună 
că învăţătura creștină și faptele creștine nu-s decât o lăudăroșenie 
plăsmuită, arătându-le prin fapte, prin faptele sale, îndrăzneala 
Apostolilor și învățându-i că era firesc să fi fost și în vechime astfel 
de oameni, când facerea de minuni le dădea și mai mare putere. 

Fapta fericitului Vavila mai are încă o a treia urmare, și nu de 
puțin preț. A smerit gândul celor care aveau să se împărtășească mai 


loan Gură de Aur s-a format în școala lui Diodor de Tars, unde Aristotel era studiat și 
criticat. Luarea în derâdere a experienţelor de medicină, biologie și fizică ale lui Aristotel 
era un fapt comun în patristica greacă. (n.P.P.) 

* Filosoful grec Zenon din Citium (334-262 î.Hr.), unul dintre fondatorii stoicismului, 
pleda pentru posedarea în comun a femeilor și căsătoria consangvină. (n.P.P.) 

%: Platon. (n.P.P.) 

=: Socrate. (n.P.P.) 

* Sfântul Grigorie Teologul (Cuvântarea 4, 72) şi Pseudo-Lucian (Amores, 24) i-au acuzat 
pe Socrate, Platon și pe alți filosofi de practici de acest fel. (n.P.P.) 

254 Cf. DIOGENE LAERTIOS, Despre viețile și doctrinele filosofilor, 6, 73. (n.P.P.) 

*55 Sfântul loan nu împărtășește viziuna lui Eusebiu de Cezareea, potrivit căruia împăratul 
ar fi imaginea terestră a lui Dumnezeu. (n.P.P.) 

târziu și a ridicat gândul celor care aveau să fie mai târziu preoți, 
arătând că acela care a primit preoţia este un iconom mai de seamă 
decât cel îmbrăcat în purpură, că preotul nu trebuie să micșoreze 
măreţia acestei stăpâniri, ci mai degrabă să-și piardă sufletul decât 
slujirea pe care Dumnezeu i-a dat-o de sus. Un preot care moare 
așa poate fi de folos tuturor și după moarte; dar cel care lasă preoția 
nu numai că nu e de folos nimănui după moarte, dar, chiar pe când 
trăiește, pe cei mai mulți dintre cei de sub stăpânirea sa îi face mai 
molateci, iar el ajunge de râsul și batjocura necredincioșilor. lar 
după ce pleacă din lumea aceasta, se va înfățișa încărcat de rușine 
și de tristețe înaintea tronului lui Hristos, iar de acolo îl vor duce 
târâș în cuptor Puterile cele rânduite la aceasta. 

De aceea un cuvânt înţelept ne sfătuiește: „Nu fi prea aspru 
împotriva sufletului tău!>5* Dacă nu e bine să te fățărești când un 
om este nedreptăţit, de ce pedeapsă nu vei fi vrednic de taci și treci 
cu vederea când legile lui Dumnezeu sunt batjocorite? Pe lângă 
acestea, fericitul Vavila ne-a mai învăţat un bine tot atât de mare, 
anume că fiecare trebuie să-și facă datoria, chiar dacă nu-i nimeni 
care să ia câștigul celor săvârșite de el. Nici Vavila n-a adus atunci 
împăratului vreun câștig de pe urma îndrăznelii lui; cu toate aces- 
tea, și-a împlinit datoria și n-a lăsat nimic nefăcut. Dar bolnavul, 
din pricina nebuniei lui, a zădărnicit știința medicului, smulgând 
cu mare mânie leacul de pe rană. Ca și cum nu i-ar fi fost îndes- 
tulător lucru spre nelegiuire uciderea pruncului și intrarea cu 
nerușinare în biserica lui Dumnezeu, a adăugat uciderii o altă uci- 
dere. Și, ca și cum s-ar fi silit să întreacă ticăloșiile de mai înainte cu 
cele de pe urmă și să umbrească poftele celor făptuite mai înainte 
prin mărimea celor făptuite în urmă - căci așa e furia diavolului, 
pregătește în același timp lucruri potrivnice unul altuia -, a făcut ca 
cele două ucideri să aibă ceva asemănător și deosebit. 

Uciderea întâi, a copilului, era mai tristă decât a doua; uciderea 
a doua, a fericitului Vavila, era mai blestemată decât cea dintâi. Un 
suflet care a gustat din păcat și rămâne nesimțţitor în fața păcatului 
face adăugire de păcate. E ca o scânteie ce cade pe o mulțime de 
lemne: arde îndată tot ce întâlnește în cale; dar nu se oprește numai 
la atât, ci mistuie tot ce mai e prin jur; și, cu cât flacăra are mai mult 
material de ars, cu atât capătă mai multă putere pentru pieirea 


*5 Înţelepciunea lui Isus Sirah 4, 24. 

celor ce-au rămas încă neatinse de foc; și ajunge mulțimea lem- 
nelor cuprinse de foc pricină de pieire a celor ce au să fie cuprinse 
de foc, pentru că flacăra se înarmează totdeauna cu lemnele cele 
arse împotriva celor ce au să fie arse. Așa e și păcatul: când pune 
stăpânire pe unul din gândurile sufletului și nu-i nimeni care să 
stingă răul, merge mai departe și ajunge mai cumplit și mai greu 
de învins; din pricina aceasta păcatele de mai târziu sunt mai grele 
decât cele de la început, căci sufletul, datorită adaosului de păcate, 
ajunge mai sfidător și mai dispreţuitor, iar cu aceasta slăbește pute- 
rea sufletului și hrănește puterea păcatului. Așa au căzut mulți 
oameni, fără să-și dea seama, în tot felul de păcate, pentru că n-au 
stins de la început flacăra. Așa și acel împărat ticălos adaugă la 
nelegiuirile cele dintâi altele mai cumplite. După ce a pierdut pe 
acel tânăr, a pornit de la ucidere la ocărârea Bisericii; și iarăși, mer- 
gând înainte pe aceeași cale, de la aceasta a pornit cu îngâmfare 
la luptă împotriva preoţiei. Legându-l pe sfânt cu lanţuri de fier 
și aruncându-l în temniţă, l-a pedepsit deocamdată așa, răzbu- 
nându-se pentru binefacerea făcută. Și pentru acelea pentru care 
trebuia să se minuneze de el, să-l încununeze, să-l cinstească mai 
mult decât pe părinţii lui, pentru acelea l-a silit să sufere lanţurile 
făcătorilor de rele. 


X 


Astfel, după cum am spus, când păcatul ia început și nu-i 
nimeni care să-l oprească să meargă mai departe, ajunge cu ane- 
voie de înfrânat și de stăpânit; ca și caii cei sălbăticiți care, după 
ce au aruncat zăbala din gură, au azvârlit din spate pe călăreț, sunt 
o primejdie pentru trecători; nimeni nu-i mai poate opri, iar ei, 
purtați de furia lor nesăbuită, se aruncă în prăpastie. Pe astfel de 
suflete, dușmanul mântuirii noastre le înfurie tocmai pentru ca să 
le piardă, lipsindu-le de îngrijitori și aducând peste ele mii și mii 
de nenorociri. 

Cei bolnavi cu trupul au mare nădejde de vindecare atâta 
vreme cât îi lasă pe medici să se apropie de ei; dar, când își ies din 
minți și dau din picioare și îi mușcă pe cei care vor să-i scape de 
boală, atunci nu mai pot fi vindecaţi; nu din pricina bolii, ci din 
pricina lipsei celor care pot să-i vindece. Tot așa s-a înfuriat și acel 
împărat; abia îl chemase pe medic, care îi tăia încă rana, că l-a și 

izgonit și l-a dus cât mai departe de casa lui. Și poţi afla acum nu 
numai cu auzul fapta nelegiuită a lui Irod, ci poţi vedea și cu ochii 
peripeții mai mari încă. Diavolul a adus din nou pe scena vieții 
fapta nelegiuită a lui lrod, dar acum cu mai multă pregătire și cu 
mai multă pradă. 

În loc de un tetrarh, a așezat un împărat; în loc de o pricină, 
a dat nelegiuirii și o a doua pricină, cu mult mai ticăloasă decât 
cea dintâi, pentru ca să fie nelegiuirea aceasta mai strălucitoare nu 
numai prin numărul privitorilor, ci și prin chipul nelegiuirii. Acum 
n-a fost necinstită nunta ca atunci?7; acum n-a mai fost vorba de o 
împreunare nelegiuită. Acum este vorba de o pângărire și mai bles- 
temată, a uciderii unui prunc. Acum nu mai este vorba de o nele- 
giuire săvârșită împotriva unei femei, ci de o nelegiuire săvârșită 
împotriva sfințeniei, împotriva fericitului Vavila. Această istorie a 
împletit-o vicleanul. 

Așadar, aruncat în temniță fiind, fericitul se bucura de 
lanţuri, dar se întrista de pieirea celui care-l înlănțuise. Nici 
tatăl, nici dascălul n-au bucuria succesului lipsită de tristeţe, 
când faima le vine de pe urma răutăţii și a faptelor rele ale copi- 
ilor și ucenicilor lor. De aceea și fericitul Pavel le spunea corin- 
tenilor: „Mă rog lui Dumnezeu să nu faceţi niciun rău; nu ca să 
ne arătăm noi vrednici, ci ca voi să faceţi binele, iar noi să fim ca 
niște nevrednici”358. 

Tot așa și acel minunat Vavila: dorea mai mult mântuirea uce- 
nicului decât răsplăţile întemnițării sale; dorea să fie lipsit de lau- 
dele ce i se cuveneau pentru lanțurile ce le purta, numai și numai 
ca să se înțelepțească ucenicul său; dar, mai bine spus, dorea ca de 
la început ucenicul său să nu fi căzut în această răutate. Sfinții nu 
voiesc să-și împletească lor cununi pe nenorocirile altora; iar dacă 
nu vor fi pe nenorocirile altora, cu atât mai mult pe nenorocirile ce 
li se întâmplă celor ai lor. De aceea și fericitul David, după biruință, 
jelea și lăcrima; jelea și lăcrima pentru că biruința aceasta s-a ridi- 
cat pe nenorocirea copilului său. Generalilor care plecau la luptă 
le dădea fel de fel de sfaturi pentru tiran, pentru fiul lui; iar când 
îi cereau să-l omoare, David îi oprea, spunându-le: „Cruțaţi pe fiul 


:57 Aluzie la căsătoria incestuoasă a lui lrod Antipa, aspru înfierată de Sfântul loan 
Botezătorul. (n.P.P.) 
%5 2 Corinteni 13, 7. 

meu Abesalom'%. Și, căzând cu fața la pământ, jelea și chema pe 
dușman cu vaiete și lacrimi amare. 

Dacă tatăl care ne-a născut este atât de iubitor, apoi cu mult 
mai mult tatăl cel duhovnicesc. Că părinţii după Duh sunt mai plini 
de grijă decât părinții după trup, o spune Pavel. Ascultă! „Cine este 
slab”, spune el, „și eu să nu fiu slab? Cine se smintește, și eu să nu 
ard?':% Și aceste cuvinte ale lui Pavel ne arată numai că el încerca 
aceleași simțăminte ca și fiii lui duhovnicești, deși rari sunt părinţii 
care pot grăi astfel de cuvinte. Să spunem însă că pot ajunge până 
aici. Dar trebuie să-ți arăt simțăminte mai mari decât acestea! De 
unde le voi arăta? Din aceeași inimă de părinte duhovnicesc! Din 
cuvintele legiuitorului Vechiului Testament! Ce spune, dar, Moise? 
„De le ierți lor păcatul, iartă-l! lar de nu, șterge-mă și pe mine din 
cartea pe care ai scris-o!26 

Niciun tată nu ar voi să fie osândit împreună cu copiii când 
poate să se desfăteze cu mii și mii de bunătăţi. lar Apostolul, pentru 
că a trăit în timpul harului, a mers pentru Hristos și mai departe cu 
această dragoste. N-a voit numai, ca Moise, să fie pedepsit împreună 
cu fiii lui duhovnicești, ci, pentru ca să poată mântui pe alţii, se ruga 
ca el să piară, spunând: „Doream să fiu anatema de la Hristos pentru 
frații mei, rudele mele cele după trup”. Atât de mare milă, atât de 
mare grijă pentru fiii duhovnicești aflăm în sufletele sfinților! Din 
pricina aceasta, și fericitului Vavila i se sfâșia inima de durere din ce 
în ce mai mult, când vedea că pieirea [adusă de] împărat înaintează 
tot mereu. Îl durea inima nu numai din pricina pângăririi Bisericii, ci 
i se zbătea și de mila ce o simțea pentru împărat. Într-adevăr, cel care 
pângărește slujba adusă lui Dumnezeu n-o vatămă cu nimic, dar pe 
el se cufundă în mii și mii de rele. 


XI 


De aceea, iubitorul de copii părinte, văzând că ocărâtorul este 
împins de mânie în prăpastie, încerca să oprească pornirea cea fără 
de minte ca pe un cal greu de înfrânat, căutând să-l dea îndărăt prin 
mustrarea sa. Dar acel ticălos n-a îngăduit; a rupt cu dinţii frâul, 


:5 2 Regi 18, 5. 

:% 2 Corinteni u, 29. 
*% Jeșirea 32, 32. 

: Romani 9, 3. 

s-a împotrivit și, ascultând de mânie și furie în loc de dreapta jude- 
cată, s-a aruncat în prăpastia celei mai mari pieiri. L-a scos pe sfânt 
din închisoare și a poruncit să fie dus la moarte legat. Și cele ce se 
făceau erau potrivnice celor ce se vedeau. 

Cel legat era dezlegat de toate legăturile: și de legăturile 
lanțurilor de fier, dar și de legăturile mai grele, adică de legăturile 
grijilor și ale ostenelilor și ale tuturor celorlalte care ne înconjoară 
în această viață pieritoare. lar cel care părea dezlegat era legat cu 
alte lanţuri, mai groaznice decât cele de fier și de oțel: era strâns cu 
lanţurile păcatelor. Pe când fericitul acela avea să fie înjunghiat, a 
cerut ca trupul lui să fie îngropat împreună cu lanțurile sale. Prin 
aceasta a vrut să arate că cele ce para fi de ocară sunt sfinte și stră- 
lucitoare când sunt suferite pentru Hristos, iar cel care le suferă nu 
numai că nu trebuie să se rușineze, ci, dimpotrivă, să se laude cu 
ele. 

A călcat și în această privință pe urmele fericitului Pavel, care 
vorbea neîncetat de semnele lui lisus de pe trupul lui, de legăturile 
lui, de lanţurile lui; se lăuda și se mândrea cu acelea de care alţii se 
rușinau. Că se rușinau, ne-o spune Pavel în cuvântul său de apărare 
înaintea lui Agripa”%. Când Agripa a zis: „Cu puțin era ca să mă 
îndupleci să mă fac și eu creștin'>%, Pavel i-a răspuns: „M-aș ruga 
lui Dumnezeu, fie cu puţin, fie cu mult, ca nu numai tu, ci și toți 
cei care sunt de față să se facă creștini, afară de lanţurile acestea'>%5. 
Pavel n-ar fi adăugat cuvintele din urmă dacă lanțurile n-ar fi fost 
de ocară în ochii mulțimii. Sfinţii, pentru că-L iubeau pe Stăpânul, 
primeau cu mult zel suferințele cele pentru Stăpânul, iar prin ele 
ajungeau mai strălucitori. Pavel spune: „Mă bucur în suferințele 
mele”, iar Luca grăiește aceleași lucruri despre ceata celorlalți 
Apostoli. După ce erau bătuți, spune el, plecau bucurându-se că au 
fost învredniciţi să fie batjocoriți pentru numele lui Hristos”. 

Dar, ca să nu creadă necredincioșii că luptele sfinților sunt 
rezultatul constrângerii și reprezintă o rușine, fericitul Vavila 


:% Regele Irod Agripa al Iudeii (41-44), nepotul lui Irod cel Mare. În anul 44 îl va 
condamna la moarte pe Apostolul Iacov cel Bătrân, fratele Sfântului Apostol loan 
evanghelistul. (n.P.P.) 

:% Faptele 26, 28. 

*% Faptele 26, 29. 

25 Coloseni 1, 24. 

*%7 Faptele 5, 41. 

poruncește ca semnele luptelor sale, lanţurile, să fie îngropate 
împreună cu trupul său; prin aceasta a arătat că îi erau dragi și iubea 
lanțurile, pentru că era cu totul pătruns de dragostea lui Hristos. 
Și stau și acum lanțurile împreună cu rămășițele fericitului Vavila, 
îndemnându-i pe toţi întâistătătorii Bisericilor ca, de-ar trebui să 
fie înlănțuiți, de-ar trebui să fie înjunghiaţi, de-ar trebui să sufere 
orice altceva, să sufere totul cu dragă inimă și cu multă bucurie, 
ca să nu vândă și să nu facă de rușine nici cea mai mică parte a 
libertăţii încredințate nouă. 

Fericitul acela în acest mod strălucit și-a sfârșit viața. Poate 
că cineva socotește că aici îmi voi sfârși și eu cuvântul; că după 
terminarea vieții nu mai sunt prilejuri de isprăvi și de fapte mari, 
după cum nu mai este cu putință să împletești cununi pentru atleți 
după ce s-au terminat întrecerile. E firesc ca elinii să aibă o astfel 
de socotință, pentru că nădejdile lor se mărginesc numai la viața 
aceasta; dar noi, pentru care sfârșitul de aici este începutul altei 
vieţi mai strălucitoare, nu împărtășim socotința și părerea aceasta. 
Și că, pe bună dreptate, nu o împărtășim, o voi arăta mai lămurit 
într-un alt cuvânt; deocamdată, cele săvârșite după moarte de cura- 
josul Vavila sunt îndestulătoare să ne încredințeze pe deplin de cele 
spuse. După ce a luptat până la moarte pentru adevăr și după ce 
s-a împotrivit păcatului luptând până la sânge, și-a dat sufletul, ca 
să nu părăsească locul în care a fost rânduit de Marele Împărat, și 
a murit cu mai multă strălucire decât cel mai viteaz ostaș. Pe el l-a 
îmbrățișat cerul, iar pământul i-a îmbrățișat trupul care slujise la 
săvârșirea măreţelor lui fapte. 

Zidirea a împărţit pe atlet: cerul a luat o parte și pământul 
o parte. Ar fi fost cu putinţă să fie mutat și el ca Enoh sau să fie 
răpit ca Ilie, pe care i-a râvnit, dar Dumnezeu, iubitor de oameni 
fiind, Care ne dă mii și mii de prilejuri de mântuire, ne-a deschis 
nouă, printre altele, și această cale îndestulătoare ca să ne cheme 
la virtute, lăsându-ne nouă rămășițele sfinților. Căci, după pute- 
rea cuvântului predicii:%, mormintele sfinților stau în al doilea 
rând, pentru a trezi la o râvnă asemănătoare sufletele celor care 
privesc mormintele sfinților. Într-adevăr, de stai lângă racla unui 
sfânt, îți dai seama bine cum lucrează îndată puterea sfântului. 


*%8 De remarcat faptul că Sfântul loan Gură de Aur așază cuvântul predicii mai presus de 
venerarea moaștelor ca importanță pentru mântuire. (n.P.P.) 

Vederea raclei îți izbește sufletul, ţi-l zguduie, ţi-l trezește și te 
face să simţi că cel care se află în raclă stă lângă tine, te vede și se 
roagă împreună cu tine. 

Apoi, după ce ai fost cuprins de astfel de simțăminte, te umpli 
de râvnă pentru credinţă și pleci alt om de lângă racla sfântului. 
Poţi să-ți dai seama bine cum mormintele nasc în sufletele celorvii 
chipul celor morţi, dacă te gândești la cei îndoliaţi, care stau lângă 
mormintele morților lor. Aceștia, ca și cum ar vedea vii, în locul 
sicriului, pe cei care zac în el, vorbesc cu ei îndată ce sunt în apro- 
pierea mormântului. Mulţi dintre cei care sunt cuprinși de mare 
durere pentru morții lor stau toată vremea lângă mormintele celor 
răposaţi; și n-ar face aceasta dacă n-ar căpăta oarecare mângâiere 
de pe urma privirii locurilor de înmormântare. Dar pentru ce vor- 
besc de locul de înmormântare și de mormânt? Adeseori, numai 
vederea unei haine a celui răposat și aducerea aminte a unui cuvânt 
al lui deșteaptă sufletul și trezesc amintirea. Pentru aceste pricini 
ne-a lăsat Dumnezeu rămășițele sfinţilor. 


XII 


Căci n-am spus acum aceste cuvinte numai spre laudă, ci le-am 
spus spre folosul vostru, și sunt îndestulătoare pentru întărirea 
cuvintelor mele minunile pe care le săvârșesc mucenicii în fiecare 
zi și mulțimea oamenilor care aleargă cu atâta râvnă la mormin- 
tele mucenicilor. Nu mai puţin decât acelea sunt îndestulătoare și 
isprăvile cele de după moarte ale fericitului Vavila. 

După ce fericitul Vavila a fost înmormântat așa cum a cerut, 
după ce a trecut vreme multă de la înmormântarea lui, încât n-au 
mai rămas în sicriu decât oase și cenușă, unul dintre împărații de 
mai târziu a poruncit să fie adusă racla sfântului în această mar- 
gine a orașului, în Dafne%. Împăratul a dat această poruncă pentru 
că Dumnezeu i-a mișcat sufletul. Când a văzut că Dafne este fră- 
mântat de desfrânarea tineretului, că este în primejdie să nu mai 
poată fi călcat de oameni cinstiți și de cei care vor să trăiască în 
chip cuviincios, i s-a făcut milă de păgubirea lui și a trimis pe cel 


= Acest transfer al relicvelor Sfântului Vavila la Dafne de către împăratul Constantius 
al II-lea în 351 reprezintă prima atestare a strămutării moaștelor unui sfânt din istoria 
creștinismului. Constantius intenționa, prin măsura de față, să contracareze influența 
faimosului templu al lui Apollo din Dafne. (n.P.P.) 

care avea să răzbune ocara. Dumnezeu a făcut locul acesta frumos 
și fermecător prin bogăţia izvoarelor, prin curăţia aerului și prin 
felul pământului, prin frumuseţea anotimpurilor, ca nu numai să 
găsim aici un loc bun de odihnă, ci să-L și slăvim pe Marele Creator 
pentru aceasta. Dar dușmanul mântuirii noastre, care se folosește 
totdeauna de darurile lui Dumnezeu în scopuri potrivnice, a pus 
stăpânire pe locul acesta prin mulțimea tinerilor stricați și prin 
lăcașurile demonilor și a răspândit și un basm de rușine, încât prin 
acest basm farmecul acestei localități de la marginea orașului să fie 
afierosit demonului. lată basmul acesta. 

Se spune că Dafne era o copilă?7, fiica râului Ladon. Păgânii 
au totdeauna obiceiul să povestească lucruri neadevărate, 
să spună că fluviile nasc, iar cei născuţi se prefac în lucruri 
neînsuflețite și multe asemenea acestora. Se spune că Apollo a 
văzut-o pe această copilă frumoasă; văzând-o, s-a îndrăgostit de 
ea; îndrăgostindu-se, a început s-o urmărească, ca să pună mâna 
pe ea. În fuga ei, copila s-a oprit la marginea orașului. Mama ei, 
vrând să o scape de ocară, s-a ridicat îndată, a luat-o pe fecioară 
în braţele ei, iar în locul copilei a răsărit din pământ un copac 
căruia i s-a dat același nume ca și al fetei:7. Îndrăgostitul cel des- 
frânat, neputând pune mâna pe fată, a îmbrățișat copacul și şi-a 
luat ca să fie ale sale și copacul și locul; de atunci a locuit în acest 
loc; și din tot pământul acest loc i-a fost drag și pe acesta l-a 
iubit. Împăratul de pe vremea aceea a poruncit să i se zidească 
lui Apollo templu și altar, ca demonul să-și poată găsi alinarea 
furiei sale în acest loc. 

Acesta este basmul:%; dar paguba sufletească pricinuită 
de basm nu mai este basm. Căci, după cum am spus mai sus, se 
duceau să-și petreacă timpul acolo tineri desfrânaţi, care, prin che- 
furi și beţii, făceau de ocară frumuseţea locului. Diavolul, voind să 
întindă și mai tare răul, a născocit basmul și a făcut ca demonul 
să locuiască acolo, pentru ca istoria aceasta să le înflăcăreze și mai 
mult dorința de desfrâu și de păcat. Împăratul, ca să pună capăt 


*7 Mai exact o nimfă. Istoria Dafnei este povestită de Ovidius în Metamorfoze, 1, 6. (n.P.P.) 
"7 Avem aici o legendă etiologică: originea arborelui dafin sau laur. Coroane împletite din 
frunzele acestui arbore împodobeau creștetele învingătorilor la întrecerile atletice sau ale 
cetăţenilor cu merite deosebite. (n.P.P.) 

*" Însuși Libanios, maestrul Sfântului loan Gură de Aur, a făcut referire la mitul lui Dafne 
în Lamentaţia sa, catalogându-l drept „basm pentru copii”. (n.P.P.) 

acestor rele, a găsit acest prea înţelept mijloc: să ducă pe Sfântul 
Vavila acolo, să trimită pe medic la cei bolnavi. 

De-ar fi tăiat prin poruncă și prin putere împărătească dru- 
mul celor din oraș spre Dafne, ar fi părut fapta aceasta mai mult 
faptă de tiran, faptă de cruzime, faptă de om cu purtări nesăbuite; 
de-ar fi poruncit: „Oamenii cumsecade și cuminţi pot să se suie la 
Dafne; cei desfrânați și stricaţi n-au voie să se ducă”, porunca nu 
s-ar fi putut păzi, ar fi trebuit să fie pedepsiți oamenii în fiecare zi, 
cercetându-se viaţa fiecăruia. Cea mai bună ieșire din atâta mari 
greutăţi era numai ducerea acolo a fericitului Vavila. Mucenicul era 
în stare să înfrângă puterea demonului și să pună capăt dezmățului 
tinerilor. Și nu i-au fost dezminţite nădejdile împăratului. Îndată 
ce sosește cineva la Dafne și vede chiar de la marginea lui bise- 
rica mucenicului, se smerește, ca și un tânăr ce zărește la ospăț pe 
dascălul său, care cu privirea îi poruncește să mănânce, să bea, să 
vorbească și să râdă cu măsura cuvenită, iar tânărul, de teamă să nu 
depășească măsura, își păzeşte de rușine bunul nume. Când însă 
ești sub ochii unuia mai vrednic de respect și de teamă, când îţi iese 
înainte chipul fericitului Vavila, te zorești îndată spre racla sfân- 
tului; ajuns acolo, te cuprinde mai multă temere; izgonești toată 
nepăsarea, te întraripezi și pleci. 

Pe cei care se urcă din oraș la Dafne, sfântul îi întâmpină de 
pe cale și cu o înțelepciune ca aceasta îi trimite să se odihnească la 
Dafne; numai că nu le strigă aceste cuvinte: „Bucuraţi-vă Domnului 
cucutremur!"2și nu leadaugăcuvinteleapostolice: „Ori de mâncaţi, 
ori de beți, ori altceva de faceţi, toate spre slava lui Dumnezeu să 
le faceţi”:7. lar pe cei care se pogoară în oraș, după ce au mâncat 
la Dafne, și care se întâmplă să se trândăvească, să arunce frâul și 
să se apuce de beţii și de petreceri păcătoase, pe aceștia sfântul îi 
primește din nou în lăcașul său, deși au dus-o în beţii; dar nu-i mai 
lasă să plece acasă cu patima beţiei, ci-i înțelepțește cu frica și-i 
aduce din nou la aceeași cumpătare pe care o păzeau înainte de a se 
cufunda în beție. 

Un fel de mireasmă plăcută adie de jur-împrejurul celor care 
sunt în biserica mucenicului. Nu-i o mireasmă materială, nici una 
care desfată simţurile, ci una care se strecoară până în suflet; îl 


2 Psalmul 2, n. 
24 1 Corinteni 10, 31. 

smerește cu bună cuviință, îi aruncă de pe el toată povara pămân- 
tească, îl odihnește și-l ușurează din împovărat și abătut ce era. 


XIII 


Frumusețea Dafne-ului cheamă la el și pe cei care duc o viață 
plină de păcate. Dar mucenicul, stând ca la pescuit și punând 
curse celor care intră în Dafne, îi prinde îndată; și numai după ce 
le pune în bună rânduială sufletul, îi eliberează ca să se folosească 
de frumuseţile acestui loc de care sunt îndrăgostiți, nu cu ocară, 
ci cu cumințenie. Și, pentru că unii oameni, din pricina vieții lor 
păcătoase, iar alții din pricina grijilor celor lumești, nu vor să dea 
ochii cu raclele mucenicilor, Dumnezeu a iconomisit ca în acest 
chip să fie vânaţi cei care vin la Dafne și să se bucure și de vindeca- 
rea sufletului. 

La Dafne se face ceea ce se face cu bolnavii. Când bolnavii 
nu vor să ia doctoriile cele de folos, medicii îi înșală ascunzând 
doctoria în miere de albine. Cu timpul, cei vindecați ajung într-o 
astfel de stare sufletească, încât nu se mai duc la Dafne numai ca 
să petreacă, ci se duc și pentru că le este dor de sfânt și fac și pe 
alți mulţi să urce drumul până acolo. Dar, mai bine spus, oame- 
nii cumpătaţi se duc la Dafne numai de dorul sfântului; cei mai 
puțin cumpătați decât ei se duc și de dorul sfântului, dar și pentru 
petrecere; iar cei care nu au ajuns la un stadiu de desăvârșire ca 
aceștia se urcă la Dafne numai ca să petreacă; dar, când ajung acolo, 
mucenicul îi cheamă în biserica lui, îi ospătează cu învăţăturile și 
pildele vieții sale și, întrarmându-i, nu-i mai lasă să facă vreo faptă 
vătămătoare de suflet. Ceea ce se petrece acolo e la fel de minu- 
nat: desfrânatul și păcătosul se smeresc și-și vin în fire ca dintr-o 
nebunie, iar cel cumpătat nu suferă nimic de pe urma focului, deși 
cade în cuptor. Într-adevăr, când tinerețea, îndrăzneala cea păcă- 
toasă, vinul și îmbuibarea împresoară gândurile mai amarnic decât 
flacăra, atunci roua venită din racla fericitului, coborându-se prin 
ochii privitorilor în sufletele lor, potolește flacăra, oprește aprinde- 
rea și picură multă evlavie în inimă. 

Așa a pus fericitul capăt desfrâului din Dafne. Dar cum a stins 
puterea demonului, a zeului Apollo? 

Mai întâi, prin aceste fapte, a făcut nelucrătoare șederea 
petrecăreților în Dafne și paguba sufletească pe care o pricinuiește 

basmul cu Dafne și Apollo; apoi l-a alungat din Dafne și pe demon, 
pe zeul Apollo. 

Dar, înainte de a spune cum l-a alungat fericitul pe Apollo, vă 
rog să băgaţi de seamă că nu l-a izgonit îndată ce s-a suit la Dafne, 
ci l-a făcut nelucrător rămânând acolo; i-a închis gura și l-a arătat 
mai fără de glas decât pietrele. Iar a birui pe cel care rămâne este 
tot una cu a-l alunga. Și cel care-i înșela mai înainte pretutindeni 
pe toţi n-a îndrăznit să privească nici la cenușa trupului fericitu- 
lui Vavila. Atât de mare este puterea sfinților! Când sfinţii trăiesc, 
demonii nu le suferă nici umbra:5, nici hainele?6, iar când sunt 
morţi, tremură și de raclele lor. 

Prin urmare, dacă cineva nu crede în cele făcute de Apostoli, 
să înceteze cu nerușinarea uitându-se la cele săvârșite de fericitul 
Vavila. Cel care altădată era slava elinilor, fiind mustrat de mucenic 
ca de un stăpân, și-a încetat lătratul și nu mai grăia nimic. La înce- 
put se părea că face aceasta din pricină că nu i se mai aduceau jertfe 
și nu i se mai făceau celelalte slujbe. Așa sunt demonii! Când li se 
face slujbă cu mirosuri de carne și grăsime friptă, cu fum și cu văr- 
sări de sânge, vin să mănânce cum vin câinii setoși de sânge și lihniţi 
de foame?7. Când însă nu li se aduc nici jertfe, nici vărsări de sânge, 
se prăpădesc ca de foame. Se săvârșesc jertfe și slujbe de rușine, căci 
tainele?% lor nu sunt nimic altceva decât iubiri nefirești”7, batjo- 
coriri de copii, stricări de minţi, dărâmări de case. Nu mai vorbesc 
acum de nenorocitele lor feluri de ucideri și de ospeţele lor mai 
nelegiuite decât uciderile. Cu toate acestea, când ele se săvârșesc, 
demonii sunt de faţă și se bucură, chiar dacă cei care le săvârșesc 
sunt niște făcători de rele, niște înșelători, niște ciumați. 


275 Cf. Faptele 5, 15. 

27 Cf. Faptele 19, 12. 

:7 Iliada, 4, 49 (la fel și Epopeea lui Ghilgameș) ni-i prezintă pe zei ca roind în jurul jert- 
felor și inhalând cu mare desfătare fumul și mirosul sângelui. Clement Alexandrinul îi 
prezintă pe demoni ca „lacomi” (Protrepticul, 2, qi, 3). La Părinţii pustiei se va cristaliza 
doctrina materializării relative a duhurilor demonice din cauza căderii (fiind spirite pure, 
au căzut pe ultima treaptă a existenţei spirituale, cea mai apropiată de materie). Totuși 
doctrina este întrucâtva afină cu ideea origeniană eterodoxă a glisării sufletului pe scara 
ontologică de la înger, trecând prin om și sfârșind la diavol. (n.P.P.) 

*% Aluzie la revirimentul cultelor de misterii din veacul al IV-lea (mithraismul, misteriile 
lui Isis, cele de la Eleusis etc.), susținute de Iulian Apostatul. (n.P.P.) 

279 Literal: EpuTec ăTorioi — „iubiri absurde”, cu referire la perversiunile sexuale. O expre- 
sie similară ră &rona apare la Sfântul Policarp al Smirnei pentru a desemna devierile 
sexuale (Epistola Sfântului Policarp, 5, 3). (n.PP.) 

Dar, mai bine spus, cei care slujesc unor astfel de fapte sunt 
așa. Căci un om cuminte, bun și cinstit nu suferă ospeţele și beţiile, 
nu scoate din gură cuvânt de rușine și nici nu vrea să audă pe altul 
pocindu-se așa. Dacă demonul, zeul Apollo, s-ar fi îngrijit de vir- 
tutea oamenilor, dacă ar fi avut un cuvânt cât de mic despre buna 
viețuire a închinătorilor lui, ar fi trebuit să nu caute nimic altceva 
decât viața virtuoasă, purtări bune și să lase la o parte tot acel ospăț 
nerușinat. Dar, pentru că demonii nu doresc altceva mai mult decât 
pieirea oamenilor, se bucură și-și fac o cinste din ceea ce strică viața 
noastră și din ceea ce smulge din rădăcini toate cele bune. 


XIV 


La început, se părea că demonul din pricina aceasta tace; dar, 
mai pe urmă, s-a vădit că a fost legat, împotriva voinţei lui, de o 
putere mai mare. Căci frica ce l-a silit, pusă ca un frâu, l-a împiedi- 
cat să-i mai înșele ca de obicei pe oameni. 

- De unde se vede aceasta? 

- Nuvă neliniștiți! Vă voi aduce dovada! lar după cevă voi aduce 
dovada, nu va mai fi cu putinţă să pună la îndoială faptele nici cei 
care aveau de gând să o facă; nu vor mai putea pune la îndoială nici 
minunile cele de demult, nici puterea mucenicului, nici slăbiciu- 
nea demonului, a zeului Apollo. Ca să vă fac arătată aceasta, n-am 
nevoie de gânduri, nici de presupuneri. Voi aduce în sprijin chiar 
mărturia demonului. El v-a dat lovitura de moarte, care a tăiat din 
rădăcini toată îndrăzneala voastră. Dar să nu vă mâniaţi pe el! N-a 
dărâmat de bunăvoie pe cele ale lui! A făcut aceasta silit de o putere 
mai mare. 

- Cum s-a întâmplat aceasta? În ce chip? 

- După ce a murit împăratul? care l-a dus pe fericitul Vavila 
la Dafne, cel care a dat mai înainte și împăratului mort cinstea a 
adus și pe fratele împăratului ca să urmeze la domnie. Acesta? a 
primit împărăţia, dar fără coroana împărătească; căci numai atâta 
era măsura puterii fratelui răposat. Înșelător fiind și ticălos, la înce- 
put s-a fățărit că este creștin, pentru cel care-i dăduse domnia. Dar, 
când a murit acesta, și-a aruncat masca de pe față, a ieșit în lume 


*% Împăratul Constantius al II-lea (337-361). (n.P.P.) 
*% [ulian Apostatul. (n.P.P.) 

cu fața descoperită, pe care a ascuns-o mai înainte și care era păgâ- 
nătatea. Și și-a făcut cunoscută tuturor păgânătatea sa. A trimis în 
toate părţile lumii porunci să se rezidească templele idolilor, să li 
se înalțe altare, să li se dea demonilor și zeilor vechile cinstiri, să li 
se strângă din toate părțile multe venituri. 

În urma acestor porunci, s-au adunat în grabă de pretutindeni, 
din toată lumea, magi, șarlatani, ghicitori, cei care ghicesc după 
zborul păsărilor, preoţi ai zeiței Rhea, lucrători a toată vrăjitoria. 
Puteai vedea pline palatele împărătești de oameni necinstiți și de 
fugari. Oameni care altădată piereau de foame, oameni care fuse- 
seră osândiți pentru vrăji și fapte rele, oameni ce stăteau în temnițe, 
oameni osândiţi la muncă silnică în mine și alții care abia puteau să 
trăiască de pe urma îndeletnicirilor lor rușinoase, slujitori idolești 
și hierofanţi?&, au ieșit la iveală dintr-odată și erau în mare cinste. 

Împăratul i-a îndepărtat pe generali și pe preoți și nu-i socotea 
vrednici de vreun cuvânt, dar mergea prin tot orașul și pe ulicioare 
însoţit de bărbaţi stricați și de femei scoase din case de desfrâu. 
Calul împăratului și toți străjerii veneau în urmă la o mare depăr- 
tare; iar bărbaţii care ţineau case de desfrâu, codoașe și o întreagă 
ceată de stricați îl înconjurau pe împărat, mergeau prin piață 
avându-l pe împărat în mijloc; și grăiau și râdeau cu hohote, așa 
cum e firesc să vorbească și să râdă niște oameni care au o astfel de 
meserie. 

Sunt încredinţat că toate acestea au să pară de necrezut celor 
care-au să vină după noi, din pricina faptelor nesăbuite. Un om 
de rând, din cei mai de jos și din cei care trăiesc cu rușine, n-ar 
vrea să se pocească așa în public. Dar pentru cei care trăiesc acum 
n-am nevoie de cuvânt. Sunt de față cei care au văzut aceste fapte 
și aud cele ce spun acum. De aceea scriu acum, când încă mai sunt 
în viață martori ai acestor fapte, pentru ca să nu socotească cineva 
că mint în toată voia povestind istorii vechi unor oameni care nu 
le-au cunoscut. Supraviețuiesc încă și tineri și bătrâni care au văzut 
aceste lucruri. Dacă adaug ceva de la mine, să se apropie și să mă 
dea de gol. Dar n-au să-mi spună că am zis ceva de la mine; dimpo- 
trivă, că am lăsat multe lucruri la o parte. Pentru că nici nu poate 
fi înfățișată prin cuvânt toată săvârșirea nerușinării lui. lar celor de 


=% Rhea Silvia, mama miticului Romulus, întemeietorul Romei. (n.P.P.) 
:53 Maeştri care inițiau în religiile de misterii. (n.P.P.) 


360 SFÂNTUL LOAN GURĂ DE AUR 


mai târziu, care nu vor crede, am să le spun așa: „Demonul vostru, 
o păgânilor, pe care-l numiţi Afrodita, nu se rușinează să aibă astfel 
de slujitori!” Nu e deloc de mirare, dar, ca acel împărat ticălos, odată 
ce s-a dat pe sineși batjocurii demonilor, să nu se mai rușineze 
de faptele cu care zeii, cărora le slujea, se laudă. Ce ai mai putea 
spune de ghicirile prin chemarea morţilor, de uciderea de copii”8+2 
Într-adevăr, au avut îndrăzneala să săvârșească din nou, dar nu pe 
faţă, jertfele acelea ce se săvârșeau înainte de venirea lui Hristos, 
care încetaseră după arătarea Lui. Căci, deși era împărat și avea 
putere să facă orice, totuși mărimea nelegiuirii celor săvârșite era 
mai mare decât mărimea puterii lui. Cu toate acestea, n-a îndrăznit. 


XV 


Acest împărat se urca des la Dafne cu multe daruri și cu multe 
jertfe; făcea să curgă șuvoaie de sânge de pe urma uciderii animale- 
lor și stăruia tare pe lângă demon, cerându-i și rugându-l să-i pre- 
zică despre cele ce avea de gând să facă. lar acel demon curajos, 
„cel care cunoaște și numărul nisipului și măsura mării, cel care 
înțelege pe surd și aude pe mut", după cum însuși zice, n-a vrut 
să spună deschis și lămurit că nu poate să vorbească pentru că îi era 
închisă gura din pricina Sfântului Vavila și a puterii din vecinătate, 
de teamă să nu se facă de râs în fața închinătorilor lui. Voind însă 
să-și dosească înfrângerea, a dat o pricină tăcerii sale; dar, mai bine 
spus, această pricină l-a făcut mai de râs decât tăcerea. Prin tăcere 
și-ar fi vădit numai slăbiciunea; așa însă, încercând să ascundă ce 
nu se putea tăinui, și-a vădit slăbiciunea, urâciunea și nerușinarea. 

- Dar cum a justificat aceasta? 

- Dafne este plin de morți”, a spus el, și aceasta îl împiedică să 
prezică, să rostească oracole. 

Cu mult mai bine ar fi fost, ticălosule, să mărturisești puterea 
mucenicului, decât să dai o justificare atât de rușinoasă! 

Demonul a dat acest răspuns. Însă nesăbuitul de împărat, ca și 
cum ar fi jucat pe scenă și ar fi avut un rol într-o piesă de teatru, a 


*% Ritualurile necromantice reclamau adeseori sacrificii ale pruncilor. (n.P.P.) 

*% Cuvinte faimoase atribuite Oracolului apolinic din Delfi. Ar fi fost rostite pentru împăra- 
tul Cresus al Lidiei (cf. HERODOT, Istorii, 1, 47-48). Aici sunt folosite cu sens ironic. (n.P.P.) 
% În multe religii antice, inclusiv cea mozaică (v. codul purității levitice), atingerea de cei 
morți atrăgea după sine o stare de impuritate rituală. (n.P.P.) 

venit îndată la fericitul Vavila. Dar, o spurcaţilor și prea spurcaţilor, 
dacă nu vă înșelaţi de bunăvoie unul pe altul și nu vă fățăriți spre 
pierderea celorlalți oameni, pentru ce tu, demonule, vorbești de 
morți în general și fără să dai nume, iar tu, împărate, ca și cum 
ai fi auzit un nume, lași pe ceilalți morţi și te îndrepți numai spre 
Sfântul Vavila? Căci ar fi trebuit, după spusa demonului, să dez- 
groape toţi morţii din Dafne și să ducă sperietoarea cât mai departe 
de privirile zeilor. 

- Dar demonul n-a vorbit de toți morţii! 

- Dar atunci pentru ce n-a vorbit deschis despre Sfântul 
Vavila? Fără îndoială că demonul ţi-a lăsat ţie, luliane, care ai rolul 
de seamă în această istorie, sarcina să dezlegi taina spuselor demo- 
nului, taina înșelăciunii! Fără îndoială că ţi-a grăit așa: „Eu vorbesc 
de morţi ca să nu mi se vădească înfrângerea. De altfel, mă și tem să 
pronunţ numele sfântului. Tu însă înțelege spusele mele și, în loc 
de toți morţii, mută numai pe mucenic. El ne-a închis gura!” 

Demonul cunoștea bine nebunia închinătorilor lui; știa că 
n-are să-și poată ascunde o înșelăciune atât de vădită. Dar, chiar 
dacă toţi și-ar fi ieșit din minţi, dacă toţi s-ar fi scrântit, totuși 
nici aşa n-ar fi putut să nu-și dea seama de înfrângerea demo- 
nului lor, atât de mult sărea în ochii tuturor, atât era de vădită! 
Dacă, demonule, trupurile moarte ale oamenilor sunt, după cum 
spui, întinăciune și necurăţie, apoi cu mult mai mult trupurile 
animalelor, cu cât și neamul lor e mai de puţină cinste decât 
al nostru! Alături de templul tău sunt îngropate multe oase de 
câini, de maimuțe și de măgari. Ar trebui mai degrabă acestea 
mutate! Afară doar dacă socotești că o maimuţă e mai de cinste 
decât un om! 

Unde sunt acum cei care defăimează această frumoasă făp- 
tură a lui Dumnezeu, soarele, făcută spre slujirea noastră? Unde 
sunt cei care atribuie demonului acest luminător și spun că este 
una cu el? Soarele își revarsă în lume razele sale peste mii și mii 
de morți care zac în morminte și nu-și trage nici razele, nici lucra- 
rea lor din pricina necurăţiei celor morți”! Zeului vostru însă îi 
este scârbă de trupurile omenești, dar nu-și întoarce faţa, nici nu 
urăște, dimpotrivă, îndrăgește, îmbrățișează și iubește viețile pline 


> Aici se polemizează împotriva lui lulian Apostatul, care, în Discursul despre Helios 
Rege, încearcă să-l identifice pe Zeus cu Helios și Apollo.(n.P.P.) 

de rușine, vrăjitoriile, uciderile, cu toate că păcatul, de orice fel ar 
fi, pare vrednic de osândă chiar în ochii celor care-l săvârșesc, pe 
când trupul mort nu-i nici defăimat, nici învinuit. Dar aceasta e 
voia demonilor voștri, o elinilor! Să se defăimeze cele ce nu-s de 
defăimat și să se cinstească și să se laude cele vrednice de toată ura 
și de tot disprețul! 

Un bărbat înţelept nu-i împiedicat de trupul unui mort să ia 
o hotărâre folositoare sau să facă ceea ce trebuie, dimpotrivă, dacă 
e vorba să însănătoșească un suflet, locuiește chiar în morminte și 
trăiește în curăția trupească și sufletească, săvârșește dreptatea și 
toată virtutea. Un meșteșugar face nestingherit tot lucrul mese- 
riei sale și dă lucrul mâinilor lui celor care au nevoie, deși își are 
locuinţa alături de morți, ba chiar de-ar trebui să zidească mor- 
mintele morţilor; la fel și zugravul, cioplitorul în piatră, dulgherul, 
făurarul, într-un cuvânt, toți meșteșugarii își fac lucrul lor lângă 
morminte și la mormintele morților. Dintre toți, numai Apollo 
spune că este împiedicat de morţi să-și facă meseria lui, adică să 
prezică viitorul. 

Au fost și la noi bărbaţi mari și minunaţi care au prezis cele 
ce aveau să fie peste o mie patru sute de ani; dar, când le-au prezis, 
n-au cerut nimic din acestea, nici n-au defăimat pe morţi, nici n-au 
poruncit să se spargă mormintele celor răposaţi, nici să fie aruncați 
afară cei care zăceau în morminte și nici n-au născocit această stră- 
ină și nerușinată spargere și jefuire de morminte. Și doar unii din- 
tre ei au trăit printre neamuri întinate și fără de Dumnezeu, iar 
alții au fost în mijlocul barbarilor, unde cu adevărat se lucrau cele 
vrednice de întinăciune și necurăție! Cu toate acestea, au profeţit 
cu precizie toate, iar necurăția celorlalți nu i-a împiedicat cu nimic 
să prezică viitorul. 

- Pentru ce? 

- Pentru că ei spuneau adevărul, dar numai fiindcă erau 
constrânși de puterea dumnezeiască, pe când demonul Apollo, gol 
și lipsit fiind de puterea aceea, nu putea prezice nimic, dar, pentru 
ca să nu pară că este la strâmtoare, a fost silit să dea o explicaţie, în 
aparenţă de crezut, dar de râs din cauza neputinței sale. Spune-mi, 
te rog, pentru ce Apollo n-a spus în timpul de mai înainte că-l 
împiedică morții să prezică viitorul? Pentru că atunci putea da vina 
pe lipsa închinătorilor. Dar acum, pentru că această pricină i-a fost 
luată, a alergat la morţi, strâmtorat să nu-i piară faima. El nu voia 

să se facă de râs. Dar voi, păgânilor, l-aţi silit! Prin multa voastră 
slujire i-aţi luat orice cuvânt de apărare și nu i-ați lăsat nici măcar 
putinţa să-și găsească izbăvirea în raritatea jertfelor ce i se aduceau. 


XVI 


Când împăratul, care se prefăcuse creștin, a auzit spusa demo- 
nului, a poruncit să fie dusă mai jos racla sfântului, pentru ca înfrân- 
gerea să o cunoască toţi, să fie vădită. Dacă demonul ar fi spus: „Din 
pricina sfântului nu pot să grăiesc! Dar nu-l mișcaţi din loc, nici 
nu-l supăraţi mai mult”, neputinţa lui ar fi fost cunoscută numai 
de cei ai lui; nu s-ar fi întins vestea și la alţii, ca să se facă de râs. Dar 
așa, l-a silit pe împărat să facă totul, ca și cum singur s-ar fi sârguit 
să aducă la cunoștința tuturor slăbiciunea lui; încât, chiar dacă ar 
fi voit cineva să ascundă faptul, n-ar mai fi putut. Nu mai era cu 
putință să rămână în picioare cuvintele mincinoase ale demonului, 
căci niciun alt mort n-a fost mișcat în Dafne afară de mucenic. Nu 
numai locuitorii din oraș, din Dafne și din împrejurimi, dar chiar 
cei care stau la mari depărtări, când au văzut că nu mai este racla 
sfântului în Dafne, au întrebat de pricina mutării și au aflat îndată 
că demonul Apollo, fiind rugat de împărat să-i ghicească viitorul, 
i-a spus că nu poate să o facă până ce nu îndepărtează pe fericitul 
Vavila de lângă el. 

Și-ai fi putut, caraghiosule, să găsești și alte pricini, așa cum 
ai făcut de atâtea ori, fabricând totdeauna mii de răspunsuri în doi 
peri! Lidianului i-ai spus: „Irecând râul Halys, vei dobori o mare 
împărăție» și l-ai arătat așezat pe rug. Când a avut loc bătălia de 
la Salamina, te-ai folosit de aceeași iscusință și ai adăugat și cuvinte 
de batjocură. Când ai zis: „Tu vei pierde pe fiii femeilor”, ai spus ceea 
ce i-ai spus și lidianului, dar, când ai adăugat: „Fie că se împrăștie 
Demetra, fie că se împreunează”*%, te-ai făcut de mai mare bat- 
jocură și cuvintele tale au fost la fel cu cele spuse de oameni fără 
căpătâi la răscruce de drum. Dar nici asta n-ai vrut să faci. Ai fi 
putut ascunde pricina neputinței tale printr-un răspuns în doi peri, 
căci aceasta ţi-a fost totdeauna șiretenia. Și-ar fi tăbărât toți pe tine 


:8 Oracolul delfic era, ca de obicei, ambiguu, putând fi interpretat în două feluri. Cresus 
pornise la război împotriva perșilor și nu și-a dat seama că împărăţia pe care o va nimici 
va fi chiar a sa (cf. HERODOT, Istorii , 1, 86-91). (n.P.P.) 

:% Oracol din timpul bătăliei de la Salamina (cf HERODOT, Istorii, 7, 141). (n.P.P.) 

ca să le dezlegi întrebările, deși n-ar fi înțeles răspunsurile. Ai fi 
putut să-ți găsești izbăvirea în stele, căci și aceasta ai făcut-o de 
multe ori, fără să te rușinezi și fără să roșești. Că n-ai fi vorbit cu 
bărbați cu minte, ci cu oameni lipsiți de judecată, ca animalele, 
ba chiar mai neînţelegători decât animalele. Nu erau mai înţelepţi 
decât elinii de altădată care ascultau spusele tale, și totuși nu băgau 
de seamă că sunt înșelaţi! 

- Vrei să spui c-ar fi descoperit minciuna? 

- Ar fi trebuit atunci să spui adevărul numai preotului, și el ar fi 
descoperit mai bine decât tine mijlocul ca să se acopere înfrângerea. 

Dar, așa, cine te-a împins, nenorocitule, să te arunci într-o 
rușinare atât de mare? Dar poatecă tu n-ai greșit deloc! Împăratul 
și-a jucat prost rolul! Te-a auzit vorbind, fără deosebire, de morţi 
și el s-a dus numai la Sfântul Vavila. El ţi-a dat neputința! El 
ţi-a dezgolit înșelăciunea! Dar nici el de bunăvoie. Căci nu-i cu 
putință ca același om să te și cinstească cu daruri și să te și ocă- 
rască! Nu, ci pe toţi i-a întunecat puterea sfântului! Nu i-a lăsat 
să-și dea seama de cele ce fac. Împăratul lucra totul ca și cum ar 
lucra împotriva creștinilor; dar batjocura nu s-a îndreptat spre 
cei care trebuiau să o sufere, ci spre cei care au făcut-o. Tot astfel 
și nebunii: totdeauna par că se răzbună pe cei din jurul lor când 
lovesc zidurile și când grăiesc cuvinte rele, spuse și nespuse, 
celor de față; dar prin cele ce fac nu-i fac de rușine pe aceia, ci pe 
ei înșiși. Așa s-a întâmplat și atunci. Racla sfântului era târâtă pe 
tot drumul; dar sfântul, purtând o a doua cunună, se reîntorcea 
ca un atlet în orașul lui, în care se încununase și întâia oară. 

Deci, dacă cineva nu crede în înviere, să se rușineze văzând că 
sunt mai strălucitoare după moarte faptele mucenicului. Sfântul 
era ca un viteaz care adaugă trofeu lângă trofeu, fapte mai mari 
lângă fapte mari, fapte mai strălucite lângă fapte strălucite. Înainte 
s-a luptat numai cu împăratul; acum însă și cu împăratul și cu 
demonul. Atunci l-a alungat pe împărat din curţile cele sfinte; 
acum însă a îndepărtat demonul cel ciumat din Dafne; nu s-a slujit 
de mână ca mai înainte, ci a luptat cu putere nevăzută împotriva 
unei puteri nevăzute. În viață fiind, împăratul cel ucigaș de oameni 
nu i-a putut suferi îndrăzneala; după moarte, nici împăratul nu i-a 
putut suporta cenușa trupului său și nici demonul care l-a îndem- 
nat pe împărat să facă astea. Că le era mai frică de sfânt celor din 

urmă decât celui dintâi se vede de aici: împăratul de mai înainte: 
l-a luat, l-a legat și l-a ucis; aceștia numai l-au mutat. Pentru ce 
nici demonul n-a poruncit să arunce racla sfântului în mare și nici 
împăratul n-avoit-o? Pentru ce n-a sfărâmat-o? Pentru ce n-a ars-0? 
Pentru ce n-a dat poruncă să fie dusă într-un loc pustiu și nelo- 
cuit? Dacă era o întinare și o murdărie și dacă a mutat-o de acolo de 
scârbă, și nu de teamă, n-ar fi trebuit să ducă întinăciunea în oraș, 
ci s-o ducă în munți, în văi. 


XVII 


Dar știa ticălosul de împărat, tot atât de bine ca și Apollo, pute- 
rea fericitului și îndrăzneala lui cea către Dumnezeu și s-a temut 
ca nu cumva făcând aceasta să aducă peste el trăsnetul sau vreo 
altă boală. Căci avea multe dovezi ale puterii lui Hristos, care se 
arătaseră și cu împărații care au domnit înainte de el și cu cei care 
au domnit atunci cu el, pe vremea lui. Împărații de dinainte, care 
îndrăzniseră împotriva creștinilor unele ca acestea, și-au săvârșit 
viaţa după multe și grele suferinţe, cu rușine și cu jale. De pildă, 
unuia - Maximin a fost acesta - i-au sărit din orbite luminile ochi- 
lor pe când era viu, altul a înnebunit?*, iar pe altul l-a lovit o neno- 
rocire asemănătoare, și așa s-au dus din lumea aceasta??. 

Dintre cei care au trăit pe vremea lui, unchiul său după tată, 
care s-a purtat cu mai multă furie împotriva noastră, care a îndrăz- 
nit să atingă cu mâini întinate sfintele vase și nu s-a mulțumit 
numai cu atât, ci a mers mai departe cu ocara - căci le-a întors, 
le-a așezat pe pământ și le-a întins și a stat pe ele —, a primit îndată 
pedeapsa acestei șederi nelegiuite. I-au putrezit părţile rușinoase și 
au făcut viermi. Și s-a arătat că boala a fost trimisă de Dumnezeu. 
Căci medicii au tăiat păsări grase și le-au așezat alături de mădu- 
larele putrezite ca să vină viermii la ele, dar viermii n-au vrut, ci 
stăteau lipiți strâns de părțile putrede; astfel mâncându-l multe 
zile, a murit rău:%. Altuia, care era rânduit cu paza vistieriilor celor 


:% Împăratul roman Decius. (n.P.P.) 

2: Se pare că se face referire la Dioclețian. (n.P.P.) 

** Clasica temă a morții persecutorilor, dezvoltată de Tertulian în Către Scapula şi, mai 
apoi, de către L.actantius în Despre moartea persecutorilor. Maximin Daia a fost de câteva 
ori la Antiohia în timpul cumplitei persecuții de la începutul veacului al IV-lea. (n.P.P.) 
*% Tradiţia iudaică și cea greacă rezervau acest îngrozitor fel de moarte celor vinovaţi de 
blasfemii și sacrilegii. (n.P.P.) 

împărătești, i-a plesnit dintr-odată mijlocul?*4, când să pășească 
pragul palatului împărătesc, fiind pedepsit și el tot pentru o nele- 
giuire asemănătoare. La acestea și la altele mai multe ca acestea 
- căci nu e timpul să le înșir pe toate acum - gândindu-se întinatul 
de împărat, s-a temut să împingă îndrăzneala mai departe. Că n-o 
spun aceasta de la mine, vă vor arăta-o cele săvârșite mai târziu de 
el. Dar să ne ținem de șirul întâmplărilor! 

Ce s-a întâmplat după aceea? Lucru minunat este că s-a ară- 
tat nu numai puterea lui Dumnezeu, ci și nespusa Lui iubire de 
oameni. Sfântul mucenic era acum înăuntrul sfintelor ziduri în 
care fusese și mai înainte, înainte de a fi dus la Dafne. Demonul cel 
rău însă a aflat îndată că în zadar a uneltit cu înșelăciune împotriva 
lui; a aflat îndată că nu avea de luptat cu un mort, ci cu un viu, cu 
unul care lucrează, mai puternic nu numai decât el, ci decât toți 
demonii. 

Într-adevăr, sfântul L-a rugat pe Dumnezeu să trimită foc 
peste templul demonului; și a ars tot acoperișul, pe idol l-a sfărâ- 
mat până a picioare, încât n-a mai rămas decât cenușă și pulbere, 
dar a lăsat toate zidurile în picioare. Și cel care se duce la templu 
nu poate spune că fapta aceasta este lucrarea focului; căci nu este 
făcută cu neorânduială și nici arderea nu s-a făcut ca de o materie 
neînsufleţită, ci focul a fost povăţuit ca de o mână care a arătat ce 
trebuie să cruţe și ce trebuie să mistuie. Atât de bine rânduit și de 
meșteșugit a fost lăsat descoperit templul, că nu se aseamănă cu 
clădirile care au căzut pradă focului, ci cu clădiri de curând zidite, 
care au zidurile înălțate și le lipsește numai acoperișul. Și toate 
celelalte - stâlpii care ţin acoperișul și pridvoarele templului - au 
rămas în picioare, afară de unul din jurul clădirii, din spate. Dar nu 
fără pricină a fost lăsat să se sfărâme, ci pentru o pricină pe care o 
voi spune îndată. 

După ce a ars templul, slujitorul demonului a fost dus îndată 
înaintea judecății și silit să spună cine a dat foc templului. Dar, pen- 
tru că nu avea de unde ști, l-au legat cu mâinile la spate și l-au lovit 
cumplit; apoi l-au ridicat în sus și i-au sfâșiat coastele; dar n-au 


24 De o moarte similară a murit și Arie, precum ne transmite Sfântul Atanasie cel 
Mare (n.P.P.) 

5 Ammianus Marcellinus (Res gestae, 4, 1) ne informează că acest funcţionar a decedat 
în urma unei hemoragii. (n.P.P.) 

aflat nimic2%, ci s-a întâmplat ceea ce s-a întâmplat și la Învierea lui 
Hristos. Căci și atunci ostașii au primit poruncă să păzească trupul 
lui lisus, ca să nu-l poată ucenicii fura cu viclenie. Dar aceasta a 
făcut ca aceia care voiau să doboare credinţa în Învierea Domnului 
să nu mai găsească nimic nerușinat de spus. Și aici slujitorul demo- 
nului a fost dus înaintea judecății ca să dea mărturie că focul a fost 
aprins de mână omenească, și nu de urgie dumnezeiască. Dar, deși 
a fost torturat, n-a putut da vina pe nimeni; a mărturisit că focul a 
fost trimis de Dumnezeu. Așa că n-a mai rămas niciun cuvânt celor 
care voiau să se obrăznicească. 

Dar e timpul să spun acum ce voiam să spun mai înainte. 

Ce anume? 

Că mucenicul a adus atâta spaimă în sufletul împăratului, încât 
acesta n-a mai îndrăznit să meargă mai departe. Nu s-ar fi mărgi- 
nit împăratul numai să-l chinuiască pentru arderea acoperișului pe 
slujitorul pe care-l ținea mai înainte în atâta cinste sau nu s-ar fi 
mărginit numai să-l sfâșie mai rău ca o fiară setoasă de sânge, ba 
poate ar fi și mâncat din carnea lui, dacă lucrul acesta n-ar fi părut 
tuturor o blestemăţie; iar pe sfântul care închisese gura demonului 
nu l-ar fi adus iarăși în oraș, ca să fie în și mai mare cinste. Dacă 
frica nu i-ar fi fost mai mare decât mânia, dacă spaima nu i-ar fi 
biruit supărarea, împăratul ar fi stricat totul, ar fi pierdut totul, ar fi 
ars racla sfântului, ar fi dărâmat amândouă bisericile mucenicului, 
și pe cea din Dafne și pe cea din oraș, dacă nu înainte ca demonul 
Apollo să-și fi mărturisit înfrângerea, oricum după arderea templu- 
lui. Cei mai mulți oameni au obiceiul ca atunci când sunt stăpâniţi 
de mânie și de întristare să-și descarce mânia pe cine le iese în cale, 
chiar și pe cei numai bănuiți, dacă nu-i cunosc pe pricinuitorii 
supărării lor. 

Sfântul mucenic Vavila nu era departe de această bănuială; 
căci, îndată ce a sosit în oraș, a și venit foc peste templu. Dar, după 
cum am spus, în împărat patima se lupta cu patima, iar frica a 
biruit mânia. Gândiţi-vă acum ce s-a petrecut în sufletul împă- 
ratului când s-a suit la Dafne și a văzut biserica mucenicului în 
picioare, iar templul ars?”, idolul făcut pulbere, darurile mistuite 


*5 Ammianus Marcellinus (Res gestae, 22, 13) ne istorisește că ancheta judiciară iniţiată 
de împăratul Iulian nu a dus la niciun rezultat. (n.P.P.) 

5? În 22 octombrie 362, după ce împăratul Iulian a strămutat moaștele Sfântului Vavila, un 
misterios incendiu a distrus acoperișul templului lui Apollo și statuia zeilor. Ammianus 

și duse toate urmele iubirii lui de slăvire și ale alaiului celui demo- 
nic! De nu l-ar fi cuprins frica și jalea la vederea acestora, n-ar fi 
putut îndura rușinea și marea batjocură! Și și-ar fi întins mâinile 
sale nelegiuite și asupra bisericii mucenicului de nu l-ar fi stăpânit 
ce spuneam. Arderea templului lui Apollo nu era de mică însem- 
nătate. Tăia toată îndrăzneala elinilor, le stingea toată bucuria. S-a 
întins peste ei atât de mare întuneric de tristeţe ca și cum ar fi pierit 
toate templele lor. 


XVIII 


Ca dovadă că nu spun aceste cuvinte ca să mă laud, voi aduce 
chiar cuvintele bocetului și ale monodiei, scrise atunci în cinstea 
acestui demon de oratorul* orașului. Începutul bocetelor lui este așa: 

„O bărbaţi cărora vă sunt ochii acoperiţi de întuneric, așa cum 
sunt acoperiţi și ochii mei, să nu mai numim orașul nostru nici 
mare, nici frumos!” 

Apoi, după ce vorbește și istorisește basmul cu Dafne - că nu e 
locul să citez aici toată lucrarea lui, ca nu cumva să-mi lungesc de 
prisos cuvântul -, spune că împăratul perșilor, când a cucerit odini- 
oară orașul, a cruțat templul. Cuvintele lui sunt acestea: 

„Împăratul, venind cu oștirea asupra noastră, a socotit că e mai 
bine pentru el să păstreze templul, iar frumuseţea statuii lui Apollo 
a înfrânat mânia barbarului! Dar acum, soare și pământ, cine este 
sau de unde a venit dușmanul acesta care, cu o mică scânteie, a 
mistuit totul, fără să aibă nevoie de pedestrași, de călăreți sau de 
oameni neînarmaţi?” 

Pe urmă, arătând că fericitul l-a biruit pe demon tocmai atunci 
când înflorea religia elinilor prin jertfe și slujbe, zice: 

„Într-adevăr, potopul acela mare nu ne-a luat templul, ci a fost 
dărâmat pe vreme senină, după ce trecuse norul”. 

„Nor” și „potop” numește oratorul timpul domniei împăratu- 
lui de mai înainte%. 


Marcellinus (Res gestae, 22, 13) ne informează că zvonurile care circulau îi învinuiau pe 
creștini de incendiu. Sfântul loan Gură de Aur îl va pune pe seama intervenţiei divine 
directe. (n.P.P.) 

:5 Acesta este chiar Libanios, profesorul de retorică al Sfântului loan la Antiohia. Citatele 
sunt preluate din Monodia alcătuită cu acest prilej de Libanios. (n.P.P.) 

2 Aluzie la împăratul Constantius, care a interzis sacrificiile păgâne. (n.P.P.) 

Și iarăși, puțin mai jos, bocește și mai cu amar, zicând: „Când 
altarele-ți erau însetate de sânge, erai, Apollo, paznic credincios 
al lui Dafne, și totuși părăsit! Altădată îndurai să fii ocărât și să ţi 
se ia podoaba din afară; dar acum, când ţi se jertfeau multe oi și 
mulți boi, când ai primit la picioarele tale gura împăratului, când 
l-ai văzut pe cel pe care l-ai prezis și ai fost văzut de cel arătat de 
tine, când ai scăpat de vecinătatea cea rea, că un mort din apropiere 
te supăra, acum ai fugit din mijlocul unei slujiri și cinstiri ca aces- 
tea! Cum ne vom mai lăuda în fața oamenilor care-și aduc aminte 
de slujbele cele sacre și de sfaturile tale?” 

Ce spui, o bocitorule? Când nimeni nu-i dădea vreo cinste lui 
Apollo, când era ocărât, era paznic credincios al lui Dafne, dar, când 
a fost cinstit și slujit, n-a fost în stare nici templul să și-l păzească, 
deși știa că, dărâmându-i-se templul, va ajunge în mai mare necin- 
ste decât mai înainte? Și cine este, o retorule, mortul care-ţi supără 
zeul? Care este vecinătatea rea? 

Aici oratorul, dând de faptele de vitejie ale lui Vavila și nepu- 
tând înota prin rușine, a trecut pe lângă ele, ascunzându-le. A spus 
că demonul era supărat și strâmtorat de mucenic; dar n-a adăugat 
cum demonul și-a dat toată silința să-și acopere înfrângerea, dar, 
mai bine spus, să și-o descopere. A spus numai atât: „Când ai scă- 
pat de vecinătatea cea rea”. 

De ce nu spui, o înțeleptule mincinos, cine era mortul? De ce 
nu spui pentru ce numai el îți supără zeul? De ce nu spui pentru ce 
numai pe el l-a mutat? Spune-mi pentru ce îl numești „vecinătatea 
cea rea”? Că a vădit înșelăciunea demonului? Dar aceasta nu era 
fapta unei rele vecinătăți, după cum nu era nici fapta unui mort, 
ci a unui viu, a unuia care lucrează, a unuia bun, a unui apărător, a 
unui purtător de grijă, a unuia care s-ar fi îngrijit în totul de mântu- 
irea voastră, păgânilor, dacă aţi fi voit! Dar, ca să nu vă fie cu putință 
să vă înșelați mai mult și să spuneţi că demonul, mâniindu-se și 
ținându-vă de rău pentru jertfe și defăimându-vă pentru celelalte 
slujbe, a plecat de bunăvoie, de aceea fericitul Vavila l-a alungat din 
tot locul acesta, pe care-l iubea mai mult decât pe toate și pe care 
l-a voit atât de mult înaintea altora încât a rămas în el chiar când 
nimeni nu-i mai dădea nicio cinstire. 

Tu, oratorule, ai spus aceasta înaintea mea: „Chiar în acest timp 
în care împăratul îi jertfea multe oi și mulţi boi”, ca să se vădească, 
prin toate, că silit și mânat de o putere mai mare a părăsit Dafne-ul! 

Ar fi putut fericitul Vavila să-l alunge și să-i lase idolul teafăr; dar 
voi, elinilor, n-aţi fi crezut că l-a alungat, după cum n-aţi crezut 
nici mai înainte, când era legat de mucenic, dar voi încă îi slujeaţi. 
De aceea sfântul mucenic a lăsat în continuare idolul lui Apollo 
teafăr, dar l-a doborât atunci când era mai puternic, atunci când 
flacăra păgânătăţii se înălța mai sus. 

Prin aceasta a arătat că așa trebuie învins învingătorul; 
să nu-ți învingi dușmanii când sunt la pământ, ci când sunt în 
picioare și o fac pe grozavii! Căci mă întreb: pentru ce sfântul n-a 
poruncit atunci împăratului, care l-a suit la Dafne, să fărâme tem- 
plul lui Apollo, să mute idolul, așa cum acesta i-a poruncit să-i 
mute racla? Pentru că pe sfânt nu-l vătăma demonul și nici n-avea 
trebuință de ajutor omenesc! Ci și atunci și acum l-a doborât fără 
mână omenească! Biruinţa de mai înainte nu ne-a făcut-o sfântul 
cunoscută. Nu! Sfântul i-a închis gura demonului și a stat liniștit, 
fără să spună ceva. 

Așa sunt sfinții! Le place să săvârșească fapte pentru mântuirea 
oamenilor, dar nu le place să arate mulțimii că ei le-au făcut, afară 
doar de-i silește vreo nevoie. lar când spun nevoie, înțeleg tot grija 
de cei pe care-i mântuiesc. Așa s-a petrecut și atunci. Biruința muce- 
nicului ne-a fost deci descoperită pentru că răutăţile înșelăciunii 
idolești crescuseră tare; dar biruința nu ne-a fost descoperită de 
biruitor, ci chiar de cel biruit. Astfel, mărturia biruinței mucenicu- 
lui nu mai putea fi pusă la îndoială nici chiar de vrăjmași; iar sfân- 
tul a fost cruțat să mai vorbească de faptele lui chiar când nevoia 
îl silea s-o facă. Dar, când nici așa nu s-a pus capăt înșelăciunii, ci 
oamenii, mai nesimțţitori decât pietrele, tot mai stăruiau să se roage 
demonului biruit și stăteau ca niște orbi în fața unui adevăr așa de 
bătător la ochi, atunci a fost silit sfântul să aducă foc peste idoli, ca 
prin arderea aceasta să stingă cealaltă ardere, a închinării la idoli. 


XIX 


Pentru ce, dar, oratorule, mai ţii de rău pe demon, spunând: 
„Ai fugit din mijlocul unei slujiri și cinstiri ca acestea”? Demonul 
n-a fugit de bunăvoie! A fost alungat, a fost izgonit fără voia lui 
și silit, mai ales atunci când voia să rămână pentru mirosurile de 
carne și grăsime friptă de la jertfe și pentru jertfe. Căci stăpânitorul 
de atunci, ca și cum ar fi împărăţit ca să facă să piară animalele din 

toată lumea, așa fără de cruțare tăia pe altarele idolilor oi și boi 
și a ajuns la atâta nebunie, că mulți din părinţii voștri filosofi îl 
numeau bucătar, măcelar sau ceva asemănător. De la o masă așa de 
îmbelșugată, de la mirosurile de carne și grăsime friptă, de la fumul 
jertfelor, de la șuvoaiele de sânge, n-ar fi plecat demonul de bună- 
voie, el, care, după cum spuneai, ar fi rămas în Dafne și fără acestea, 
din pricina dragostei lui nebunești față de nimfă. 

Dar să opresc deocamdată cuvântul meu, ca să auzim iarăși 
bocetele oratorului. Îl lasă pe Apollo și se plânge lui Zeus, spunând: 

„O Zeus, ce loc frumos de odihnă am pierdut pentru sufle- 
tul nostru obosit! Dafne era un loc lipsit de orice zgomot; dar mai 
lipsit de zgomote era templul! Era ca un liman într-un alt liman 
făcut de firea însăși; și unul și altul, nebătute de valuri. Dar templul 
dădea mai multă liniște! Cine nu dezbrăca acolo boala? Cine nu 
alunga frica? Cine nu izgonea jalea? Cine-ar mai fi dorit Insulele 
fericiţilor3%?” 

Ce loc de odihnă am pierdut, o întinatule? Cum era templul mai 
lipsit de zgomote, cum era un port nebătut de valuri, când în el erau 
numai cântece din fluier și timpane, numai chefuri, ospețe și beţii? 

„Cine nu dezbrăca acolo boala?” Dar care din cei care se apro- 
piau de tine, Apollo, nu se îmbolnăvea, și încă chiar de cea mai 
cumplită boală, chiar de era sănătos mai înainte? Ce vâlvătaie de 
nebunie, ce furtună, ce zbucium, ce boală, ce chin nu cuprindeau 
acolo sufletul celui care se închina demonului, celui care asculta 
basmul despre Dafne, celui care vedea nebunia atât de mare a zeu- 
lui care, chiar după ce i-a fost înghițită iubita, tot mai stătea în locul 
ce-o înghiţise și lângă copacul ce răsărise? Pe acesta îl numești loc 
de odihnă pentru suflet? Pe acesta, liman nebătut de valuri? Pe 
acesta, izbăvitor de boală? Nu mă mir deloc că vorbești de liniște 
acolo unde-i numai tulburare! Nici nebunii nu cunosc lucrurile așa 
cum sunt ele prin firea lor, ci spun că sunt altfel de cum sunt. 

„Jocurile olimpice nu sunt prea îndepărtate.” Voi aduce iarăși 
cuvintele tânguirii oratorului nostru ca să arăt ce lovitură au primit 
toți elinii care locuiau atunci în oraș și să arăt că împăratul n-ar fi 
suferit în liniște arderea templului și și-ar fi vărsat toată mânia pe 
racla mucenicului de n-ar fi fost stăpânit de frică. 


% Sălaș mitic, Insulele fericiţilor reprezentau un fel de paradis al religiei tradiționale 
grecești antice. (n.P.P.) 

Ce spune, dar, oratorul? 

„Jocurile olimpice nu sunt prea îndepărtate. Sărbătoarea 
aceasta mare va aduna toate orașele; iar ele vor veni ca să-i jert- 
fească lui Apollo boi. Ce vom face? Unde ne vom ascunde? Care 
zeu ne va deschide pământul? Ce crainic, ce trâmbiță ne va scoate 
din ochi lacrimi? Cine va mai numi sărbătoare jocurile olimpice, 
când căderea de acum a lui Apollo ne acoperă de jale? «Dă-mi arcul 
de corn!», spune tragedia". lar eu spun: și ceva dar divinatoriu, ca 
printr-unul să-l prind, iar prin altul să-l săgetez pe cel care i-a prici- 
nuit căderea. O îndrăzneală nelegiuită! O suflet pângărit! O mână 
cutezătoare! Acesta-i un alt Tityos** sau un alt Idas, fratele lui 
Linceu. Nu uriaș ca Tityos, nici arcaș dibaci ca Idas. Dar știa bine un 
lucru: să se înfurie pe zei. O Apollo, ai pus capăt prin moarte celor 
ai lui Aloeus:* încă pe când ei urzeau uneltiri împotriva zeilor! Pe 
acesta însă, care aducea de departe foc, nu l-a întâmpinat săgeata ca 
să-i străpungă inima! O mână nelegiuită! O foc nedrept! Unde-ai 
căzut mai întâi? De unde-a-nceput pârjolul? Cum, începând de 
la acoperiș, s-a întins la celelalte, la capul acela, la față, la cupă, 
la diademă, la tunica cea până la picioare? Hefaistos, vistiernicul 
focului, n-a oprit focul cel pustiitor, deși-i era dator cu mulțumire 
lui Apollo pentru vestirea cea de altădată! Dar nici Zeus, care are 
frâiele ploilor, n-a lăsat să curgă apă peste flacără, deși odinioară a 
stins rugul de dragul nenorocitului împărat al Lidiei:5. Ce i-a spus 
oare mai întâi lui Apollo cel care i-a făcut război? De unde a luat 
curajul? Cum și-a putut păstra pornirea? Cum n-a pus capăt hotă- 
rârii din respect pentru frumuseţea zeului?” 

Până când, ticălosule și nenorocitule, nu vei vedea? Până când 
vei spune că arderea templului este lucru de mână omenească? Până 
când te vei contrazice și te vei lupta cu tine însuţi ca un ieșit din 
minţi? Dacă pe împăratul perșilor, care a venit aici cu atât de mare 
oaste, care a cucerit orașul, care a dat foc celorlalte temple, demo- 
nul l-a întors din hotărârea lui când era cu torța în mâini și-avea 


3 EURIPIDE, Oreste, 263. 

3: Gigantul Tityos ar fi încercat să o siluiască pe Leto, mama zeului Apollo. Acesta din 
urmă l-a ucis și l-a condamnat la chinuri cumplite în infern. (n.P.P.) 

33 Aloeus este un fiu al lui Poseidon, părintele multor giganți care s-au revoltat împotriva 
zeilor. (n.P.P.) 

3 Apollo l-a informat pe încornoratul Hefaistos despre adulterul soției sale, Afrodita, cu 
Ares. (n.P.P.) 

35 Despre acest episod, a se vedea HERODOT, Istorii, 1, 86-87. (n.P.P.) 

de gând să dea foc și acestui templu - că ai spus și aceasta, bocin- 
du-te, la începutul melodiei, grăind așa: „Pe împăratul perșilor, 
un strămoș al celui care ne aduce acum război, care cu trădare a 
luat cetatea și i-a dat foc, când să se ducă la Dafne, ca să facă același 
lucru, l-a întors zeul din hotărârea lui; și aruncând torța s-a închi- 
nat lui Apollo. Așa l-a îmblânzit și l-a schimbat chipul zeului!” -, 
deci cel care a biruit mânia cea bolnavă și atât de mare oaste, după 
cum spui, și a putut atunci să scape de primejdie - mai spui că și 
copiilor lui Aloeus, care urzeau uneltiri împotriva zeilor, le-a pus 
capăt prin moarte -, pentru ce, dar, cel care a putut atâtea n-a făcut 
nimic acum? Ar fi trebuit, dacă n-a putut face altceva, să fi avut cel 
puțin milă de slujitorul cel chinuit pe nedrept și să vădească pe cel 
care a dat foc templului! Dacă făptuitorul a fugit în timpul arderii 
templului, ar fi trebuit ca Apollo să se înfățișeze și să dea în mâna 
judecătorului pe făptuitor sau numai să-l dezvăluie, dacă de dat nu 
putea să-l dea, atunci când acel slujitor stătea atârnat și i se scrije- 
leau coastele, când i se cerea să spună cine a dat foc templului și nu 
putea! Dar așa urâciosul și nerecunoscătorul zeu a trecut cu vede- 
rea și pe slujitorul lui, care era torturat pe nedrept, și a trecut cu 
vederea și pe împărat, care ajunsese de batjocură după atâtea jertfe. 

Toţi râdeau de el ca de un scrântit și de un zălud când și-a des- 
cărcat mânia pe nenorocitul acela. Cum se face că Apollo, care a 
prezis venirea împăratului pe când acesta era încă departe - căci 
spuneai bocindu-te, oratorule, mai sus și asta! -, n-a văzut pe cel 
care sta lângă el și-i dădea foc? Deși spuneţi că Apollo era ghici- 
tor, căci ați împărţit zeilor voștri, ca și oamenilor, fiecăruia câte o 
meserie, iar lui i-ați dat meseria ghicitului, totuși, oratorule, de ce 
nu-i ceri să-ţi facă parte de această meserie a lui? Cum se face că 
n-a cunoscut nenorocirea ce avea să vină peste el? Și-un om simte 
când se apropie focul! Sau oare dormea când l-a cuprins focul? 
Dar nimeni nu-i atât de nesimţitor ca să nu se trezească îndată ce 
se apropie de el flacăra. Nimeni nu-i atât de neghiob să nu pună 
mâna pe cel care o aduce. Cu adevărat „elinii sunt totdeauna copii 
și niciun elin nu-i bătrân'*”. Ar trebui să vă plângeți prostia, că nu 
vă depărtați de demoni, deși lucrurile strigă înșelăciunea lor! Dar 
nu, voi mergeţi singuri la pieire și vă vindeţi mântuirea! Vă duceţi 


*5 În timpul războaielor medice, Xerxes | a incendiat Atena în 480 î.Hr. (n.P.P.) 
37 PLATON, Timaios, 22b. (n.P.P.) 

ca niște vite unde vă mână demonii! Și staţi și bociţi pieirea statui- 
lor demonice! Tu, oratorule, ceri și arc, ca să nu te deosebești întru 
nimic de cel care rostește în tragedie cuvintele acestea! Nu e oare 
curată nebunie să aștepți să faci vreo ispravă cu aceste arme care 
n-au folosit la nimic nici celui care le-a avut? 

Dacă spui, oratorule, că ești mai meșter și mai dibaci în trage- 
rea cu arcul decât Apollo, n-ar trebui să cinstești pe unul care-i mai 
neînvăţat și mai neputincios ca tine, chiar în acele lucruri în care 
spuneți că întrece pe toți. lar dacă-i dai lui Apollo întâietatea și în 
meșteșugul ghicitului și în al tragerii cu arcul, cum mai aștepți să 
faci vreo ispravă tu, care cunoști puţin aceste meșteșuguri, când 
n-a putut face nimic Apollo, care le cunoștea desăvârșit? 


XX 


Caraghioslâc și basm sunt toate astea! Apollo n-avea darul 
ghicitului; și chiar dacă-l avea, tot nu făcea nimic! Nu-i om cel 
care a ars templul! Nu-i om, ci putere dumnezeiască. Și pricina 
o voi spune mai târziu. Dar, deocamdată, e important să aflăm 
pentru ce învinuiește pe Hefaistos de nerecunoștinţă, grăind așa: 
„Hefaistos, vistiernicul focului, n-a oprit focul cel pustiitor, deși-i 
era dator cu mulțumire lui Apollo pentru vestirea cea de altădată”, 
Ce mulțumire? Spune-mi: care este vestirea cea de altădată? Pentru 
ce ascunzi cinstitele isprăvi ale slăviţilor tăi zei? Dacă ai fi vorbit de 
această mulțumire, l-ai fi arătat pe Apollo și mai fără de minte! Dar 
îţi era rușine și roșești! Voi spune, dar, eu cu îndrăzneală cele pe 
care tu trebuia să le spui. De ce mulțumire e vorba, dar? 

Se spune că Ares s-a îndrăgostit cândva de Afrodita; dar, 
temându-se de Hefaistos, bărbatul ei, a venit la ea când a văzut că 
soțul nu era acasă. Apollo i-a văzut îmbrățișaţi; s-a dus la Hefaistos 
ca să-i spună desfrânarea. Venind Hefaistos și găsindu-i pe amân- 
doi în pat, i-a legat cu lanţuri așa cum i-a găsit, a chemat pe zei 
ca să vadă rușinoasa priveliște și așa i-a pedepsit pentru desfrâu. 
Oratorul spune, așadar, că Hefaistos îi era dator lui Apollo cu 
această mulțumire; dar, când timpul l-a chemat ca să-și plătească 
datoria, a fost un nerecunoscător. 

Însă cu Zeus ce este, o oratorule? Că și pe el îl învinuiești de 
cruzime, spunând: „Dar nici Zeus, care are frâiele ploilor, n-a lăsat 
să curgă apă peste flacără, deși altădată a stins rugul de dragul 

nenorocitului împărat al Lidiei”. Bine ai făcut că mi-ai adus aminte 
și de lidians*8. Că și pe lidian demonul acesta l-a pângărit dându-i 
nădejdi zadarnice, l-a înșelat aruncându-l într-o vădită nenorocire. 
Și, dacă n-ar fi fost omenia lui Cirus, Zeus nu i-ar fi fost de niciun 
ajutor. Așa că degeaba mai ţii de rău, oratorule, pe Zeus, că a avut 
mai multă grijă de lidian decât de Apollo, copilul său! Zeus nu s-a 
putut apăra nici pe el de trăsnet când a fost trăsnit în orașul lui 
Romulus, Roma, unde era cinstit mai mult decât în toate orașele». 

Dar să ascultăm mai departe celelalte cuvinte ale bocetului; 
căci așa vom cunoaște bine jalea ce-a cuprins sufletele păgânilor: 

„Bărbaţilor, mă duc cu mintea la chipul zeului și-mi pun cu 
gândul înaintea ochilor înfățișarea lui, frumuseţea feţei lui, frăge- 
zimea pielii lui, în piatră și acestea, centura din jurul pieptului, care 
strângea haina-i de aur, așa că o parte era lăsată, iar alta ridicată. 
lar întreaga lui statură a cui mânie clocotindă n-ar fi adormit-o? 
Semăna cu unul care cântă o melodie; și, după cum se spune, unul 
l-a și auzit cântând-o din ţiteră într-o după-amiază. Ce fericite 
urechi! Cântarea era o laudă a pământului, când mi se pare că a 
făcut și o libaţie din cupa cea de aur, pentru că pământul, deschi- 
zându-se și închizându-se, a ascuns pe fată”. 

Apoi puţin mai jos bocește arderea templului, spunând: „A 
țipat drumeţul când trăsnetul a tunat; s-a tulburat preoteasa zeu- 
lui, ce locuia în pădurea Dafne-ului. Vaiete ascuțite, cumplite și 
înfricoșătoare din locul cel cu mulți copaci al Dafne-ului au ajuns 
până-n cetate. Ochiul guvernatorului, abia adormit, s-a deschis la 
vestea cea amară. Înnebunit, a alergat, cerând aripi lui Hermes. 
Apoi însuși s-a pornit în căutarea rădăcinii răului; sufletul îi ardea 
tot atât de tare ca și templul. Grinzile acoperișului au căzut și au 
adus cu ele focul și tot ce-au atins au nimicit: pe Apollo, care era 
aproape, că nu era departe de acoperiș; apoi celelalte podoabe, 
statuile muzelor întemeietoare, strălucirile pietrelor, frumusețea 
coloanelor. Mulțimea stătea în jur jelindu-se, neputincioasă să vină 
în ajutor; era cuprinsă de aceeași jale ca și cei care văd de pe mal 
cum se scufundă o corabie și al căror ajutor sunt numai lacrimile ce 
plâng nenorocirea. Fără îndoială, mare vaiet au scos nimfele ce ies 


%5 Regele Cresus al Lidiei. Cf HERODOT, Istorii, 1, 86-87. (n.P.P.) 
39 În 83 î.Hr. templul lui luppiter Capitolinul din Roma a fost incendiat de un 
fulger. (n.P.P.) 

din izvoare; mare vaiet a scos și Zeus, cel care șade în apropiere, așa 
cum se și cuvenea văzând nimicită cinstirea fiului lui! Mare vaiet a 
scos și mulțimea miilor și miilor de demoni care trăiesc în pădure! 
Nu mai mic a fost vaietul ce l-a scos, din mijlocul orașului, Calliope, 
când conducătorul dansului muzelor a fost vătămat de foc”. 

Apoi către sfârșit spune: 

„Fii și mie acum, Apollo, așa cum te-a înfățișat Chryses când a 
blestemat pe aheeni**: plin de mânie și întunecos ca noaptea! Că în 
vreme ce noi îți dădeam iarăși podoabele și înlocuiam ce ţi se luase, 
ai fost răpit tu, cel cinstit de noi, cum răpește noaptea un mire toc- 
mai când i se împletesc cununile”. 


XXI 


Aceasta este plângerea oratorului! Dar, mai bine spus, câteva 
părţi din plângere. Mie însă îmi vine să mă minunez cum crede 
oratorul că poate să se laude cu acelea de care ar trebui să roșească 
când îl înfățișează pe Apollo ca pe un tânăr desfrânat și nerușinat, 
care cântă din ţiteră la amiază, când spune că zeul își cântă dra- 
gostea pentru iubita lui și când numește fericite urechile care au 
auzit cântecul acesta de rușine! Nu e deloc de mirare că locuitorii 
din Dafne și cei din apropiere de Dafne au plâns, că guvernatorul 
orașului s-a aprins de mânie și n-a putut face nimic mai mult decât 
să scoată lacrimi, dar este de-a dreptul caraghios ca înșiși zeii să fie 
tot atât de neputincioși, să plângă și ei așa cum au plâns și oamenii, 
că n-au avut nicio putere în fața focului nici Zeus, nici Calliope, 
nici marea mulțime de demoni, dar nici chiar nimfele, că toţi au 
scos numai scâncete și vaiete. 

Lovitura a fost puternică. S-a văzut bine din cele spuse de ora- 
tor. În mijlocul monodiei sale a mărturisit-o ritos că li s-a dat o 
lovitură de moarte. Împăratul n-ar fi îndurat toate astea în liniște 
de nu era cuprins de o spaimă și o teamă mai mari. 

Este timpul acum să arăt și pricina pentru care Dumnezeu 
n-a abătut mânia Sa asupra împăratului, ci asupra demonului, a 
lui Apollo, și să arăt și pentru ce focul n-a prăpădit tot templul, ci 
a sfărâmat numai idolul după ce a ars acoperișul. Nu s-au petre- 
cut toate lucrurile acestea la întâmplare, fără nicio pricină, ci s-au 


3io Cf. HOMER, Iliada, |, 435-445. (n.P.P.) 

făcut toate din dragostea de oameni a lui Dumnezeu pentru cei 
rătăciți. Dumnezeu, Care cunoaște pe toate înainte de facerea lor, 
știa, în afară de altele, și aceasta că, dacă ar fi azvârlit trăsnetul 
asupra împăratului, cei de față și cei care ar fi văzut lovitura pen- 
tru o vreme s-ar fi înfricoșat, dar, după ce ar fi trecut un an sau 
doi, s-ar fi pierdut amintirea faptului și mulți n-ar mai fi crezut în 
minune. Dar așa templul va vesti mânia lui Dumnezeu mai tare 
ca un crainic, nu numai celor din vremea aceea, ci și celor de mai 
târziu, ca să li se taie orice cuvânt celor care-ar vrea să se trufească 
și să ascundă minunea. 

Fiindcă orice om care va trece prin locul acesta va avea astfel 
de stări sufletești ca și cum arderea templului s-ar fi întâmplat de 
curând: îl va cuprinde frica și, ridicând îndată ochii la cer, va slăvi 
tăria Celui care a făcut acestea. După cum cei care trec pe lângă 
o fostă peșteră de tâlhari, pe lângă ascunzătoarea unui căpitan 
de hoţi, care a fost spartă, din care a fost scos legat tâlharul și 
luate toate lucrurile lui, iar peștera a ajuns sălaș fiarelor sălbatice, 
deci, după cum cei care trec pe lângă ascunzătoarea aceasta se 
duc cu gândul la atacurile și hoţiile aceluia și le trece, în închi- 
puire, pe dinaintea ochilor căpitanul de hoți care a locuit acolo, 
tot așa se întâmplă și cu cei care trec pe lângă templul acesta. De 
departe, de cum văd coloanele templului, înainte de a veni lângă 
el și de a-i păși pragul, le trec prin minte înfrângerea demonu- 
lui, înșelăciunea și uneltirile; și pleacă înspăimântați de urgia și 
tăria lui Dumnezeu; iar templul, care mai înainte era pricină de 
înșelăciune și de hulă, acum e pricină de slavoslovie. Atât de iscu- 
sit este Dumnezeul nostru! 

Astfel de minuni n-a făcut Dumnezeu acum pentru întâia 
oară, ci și în vechime, pe vremea generaţiilor de mai înainte. 
Nu e timpul să le înșir pe toate cu de-amănuntul. Voi aminti 
însă una ce pare a fi asemănătoare acesteia. A izbucnit odinioară 
război în Palestina între iudei și cei de altă seminţie; au biruit 
dușmanii și au luat chivotul lui Dumnezeu ca pradă de război 
și l-au afierosit unuia dintre idolii lor. Dagon era numele lui. 
Când a fost pus acolo chivotul întâia oară, idolul a căzut și zăcea 
cu faţa la pământ. Cum ei n-au înțeles din această cădere tăria 
puterii lui Dumnezeu, au ridicat idolul și l-au pus la locul lui. A 
doua zi, la revărsatul zorilor, ducându-se, nu l-au văzut pe idol 
numai căzut, ci și sfărâmat. Mâinile smulse din umeri, împreună 

cu picioarele, aruncate pe prag, iar cealaltă parte a idolului, sfă- 
râmată și ea, împrăștiată în altă parte. 

Pământul Sodomei, ca să pun o minune mică lângă una 
mare, pentru aceea a pierit prin foc, împreună cu locuitorii lui, 
și a ajuns neroditor, pentru ca să se înțelepțească prin privirea 
locurilor nu numai cei din vremea aceea, ci și toţi cei de mai 
târziu3:. Dacă ar fi fost pedepsiți numai oamenii, minunea ar 
fi fost pusă la îndoială mai târziu; dar, ca să nu se mai întâmple 
aceasta, a fost lovit de pedeapsă și locul. Și asta fiindcă el poate 
să dăinuiască în timp mai mult și să aducă aminte fiecăreia din 
generaţiile viitoare că legea îi pedepsește pe cei care săvârșesc 
astfel de fapte. Chiar dacă nu sunt pedepsiți îndată, totuși în 
curând îi va ajunge pedeapsa, așa cum s-a petrecut și cu templul 
acesta. Că, iată, sunt douăzeci de ani de atunci și nimic nu s-a 
pierdut din zidurile lăsate de foc, ci stau în picioare și neclintite 
părţile scăpate de foc; și sunt așa de trainice, că vor mai rămâne 
în picioare încă o sută de ani, două sute de ani, ba încă și mai 
mult decât atât. 

Și ce e de mirare că niciuna dintre coloanele vreunei clădiri 
n-a fost ruptă și trântită la pământ? Numai una dintre coloanele 
din jurul clădirii din spate s-a frânt, dar nici aceasta n-a căzut, ci, 
dezlipindu-se din temelie, a căzut peste zid și așa a rămas. Partea 
coloanei de la temelie până la tăietură se reazemă pieziș de zid, iar 
cealaltă parte de la tăietură până la vârf stă în picioare, sprijinită de 
partea de jos. Și, cu toate că locul a fost bătut adeseori de vânturi 
puternice, cu toate că au fost cutremure, cu toate că s-a cutremurat 
pământul, zidurile rămase de la foc nu s-au clătinat, ci stau neclin- 
tite, ca și cum ar striga că au rămas în picioare ca să înțelepțească 
generaţiile viitoare. 


XXII 


Poţi spune, dar, că aceasta e pricina că n-a pierit atunci tot tem- 
plul de pe urma focului. Dar pentru ce n-a căzut trăsnetul pe capul 
împăratului mai poți găsi și o altă pricină, de-o cauţi, pornind de 
la același izvor, adică bunătatea și iubirea de oameni a lui Hristos. 


3 Cf. Judecătorii 5, 1-4. 
>= Cf. Facerea 19. 

Dumnezeu a îndepărtat focul de pe capul împăratului și l-a 
îndreptat spre acoperiș, pentru ca împăratul, învățând din nenoroci- 
rile altora, să fugă de osânda gătită lui, să se întoarcă la Dumnezeu și 
să se elibereze de înșelăciune. Unchiul lui și vistiernicul său au murit 
pe neașteptate; foamete a venit peste oraș îndată ce a ajuns la domnie; 
s-au împuţinat apele, lucru ce nu s-a mai întâmplat niciodată mai îna- 
inte, ci numai după ce a adus el jertfe, și alte multe nenorociri în afară 
de acestea s-au întâmplat atunci; unele în tabără, altele în orașe, îndes- 
tulătoare să înduplece și o inimă de piatră, nu numai prin mulțimea 
lor, nici numai prin aceea că s-au întâmplat toate deodată, unele după 
altele și îndată după ce se săvârșise păcatul, ca și odinioară pe timpul 
împăratului Egiptului, ci și prin aceea că semnele arătate au fost în așa 
fel, prin ele însele, că nu mai aveau nevoie unul de altul ca să-i întoarcă 
la Dumnezeu pe cei care care vedeau; fiecare dintre semne era îndes- 
tulător prin el însuși să facă aceasta. Care om, dar nu dintre cei lipsiţi 
de simţire, nu s-ar înspăimânta de semnul arătat la temeliile vechiului 
templu din lerusalim, ca să lase deoparte pe celelalte? 

- Care a fost acesta? 

- Văzând tiranul că se răspândește credința lui Hristos în 
toată împărăția de sub stăpânirea lui, că se întinde și în împărăţia 
perșilor și, pe lângă aceștia, și la alți barbari și că înaintează și din- 
colo de ei și, ca să spun așa, cuprinde tot pământul de sub soare, îl 
ustura și suferea și pregătea război bisericilor. Nu știa ticălosul că 
lovește în țepușă:2. Mai întâi a încercat să zidească din nou templul 
din lerusalim, pe care puterea lui Hristos l-a doborât la pământ. 
Elinul s-a pus în slujba religiei iudeilor, vrând prin aceasta să pună 
la încercare puterea lui Hristos. Și a chemat pe niște iudei și le-a 
poruncit să aducă jertfe. Că spunea împăratul că în acest chip făceau 
strămoșii lor'slujbele lor religioase. Dar, când iudeii aceia au alergat 
la această izbăvire - căci, dărâmându-se templul, nu le era îngăduit 
să aducă jertfe în afara vechii lor capitale —, împăratul le-a poruncit 
să ia banii din vistieriile cele împărătești și tot ce le-ar trebui pentru 
zidire, să se ducă, să rezidească templul și să se reîntoarcă la vechea 
datină a jertfelor. Și nepricepuțţii, cei care rătăcesc din pântecele 
maicii lor*4, cei care sunt povățuiți până la bătrâneţess, au plecat 


33 Cf. Faptele 9, 5. 
>4+ Cf Psalmul 57, 3. 
35 Cf. Isaia 46,3. 

ca să ajute pe împărat în planurile lui. Cum au început să scoată 
pământul, a ieșit deodată foc din temeliile templului și i-a mistuit 
pe toţi*$. Când i s-au vestit acestea împăratului, n-a mai încercat să 
meargă cu cutezanța mai departe, că era cuprins de teamă; dar nici 
n-a vrut să scuture de pe el înșelăciunea cea diavolească, de care era 
stăpânit; dar, deocamdată, s-a liniștit. 

Însă, după cea trecut câtva timp, a început să se ostenească tot 
atât de zadarnic: n-a mai îndrăznit să zidească templul, dar a înce- 
put să ne atace în alt chip. Deocamdată a amânat să ne poarte răz- 
boi pe faţă; în primul rând, mai cu seamă, pentru că era pe deplin 
convins că încearcă un lucru cu neputinţă; în al doilea rând, pentru 
că nu voia să ne dea prilejul să ne încununăm cu cununa muceni- 
ciei. Pentru că nu putea suferi și socotea mai groaznic ca o nenoro- 
cire proprie să fie adus un creștin înaintea lui și să-l vadă că rabdă 
până la ultima suflare chinurile cele pentru adevăr. Așa că în suflet 
ne ura pentru că știa, știa bine că, de-ar fi îndrăznit aceasta, toţi 
și-ar fi dat sufletele pentru Hristos. 

Răufăcător și viclean, i-a lăsat liberi pe cei pedepsiţi pentru 
unele păcate de întâistătătorii Bisericii și pe toţi cei scoși din sca- 
une de pe tot cuprinsul imperiului. În acest chip a dat putere celor 
mai răi oameni, a călcat în picioare legiuirile Bisericii și a pornit 
pe toți creștinii unii împotriva altora. Nădăjduia că vor fi mai ușor 
de biruit creștinii dacă sunt mai întâi măcinaţi de războiul dintre 
ei37. Unuia cu numele Ștefan, care fusese scos din demnitatea lui 
bisericească din pricina învățăturii lui greșite și a ticăloșiei vieții 
lui, i-a poruncit să-și reia scaunul său episcopal și învățătoresc. S-a 
străduit, atât cât era în puterea lui, să stingă numele Domnului, 


A 


numindu-ne, în poruncile date de el, „galileeni” în loc de creștini 


35 Spre a dovedi că profețiile evanghelice sunt lipsite de temeinicie, lulian Apostatul a 
hotărât rezidirea templului iudaic din lerusalim. Evenimentele care au sistat reconstru- 
irea lui sunt narate astfel de Ammianus Marcellinus: „Iulian s-a gândit să reconstruiască 
cu o cheltuială extravagantă Templul care să fie mândria Ierusalimului încă o dată și l-a 
angajat în acest sens pe Alypius din Antiohia. Alypius s-a apucat puternic de lucru și a fost 
secondat de guvernatorul provinciei atunci când bile înspăimântătoare de foc au distrus 
fundaţiile. Aceste [bile] și-au continuat atacurile până când muncitorii, după încercări 
repetate, nu s-au mai putut apropia mai mult și s-a renunţat la această încercare” (Res 
gestae, 23, 1, 2-3). (n.P.P.) 

37 Una dintre insidioasele măsuri luate de împăratul Iulian spre a submina Biserica 
creștină a fost aceea de a da libertate tuturor sectelor și ereziilor, precum și de a repune în 
funcții pe episcopii exilați și depuși. Scopul era crearea de haos și dezbinare. Acum este 
reintegrat în scaun și Sfântul Atanasie cel Mare, dar pentru puțină vreme. (n.P.P.) 

și îndemnând și pe guvernatori să facă la fel. Dar, cu toate minu- 
nile acestea despre care am vorbit și care s-au întâmplat pe vre- 
mea foametei și secetei, împăratul a stăruit mai departe în aceeași 
cutezanţă și cruzime. 

Când a fost să meargă cu război împotriva perșilor, s-a por- 
nit cu atâta îngâmfare, ca și cum avea să ducă în robie tot neamul 
barbarilor, și ne-a înfricoșat și pe noi cu mii și mii de amenințări, 
spunând că după întoarcerea de acolo are să ne piardă pe toți până 
la unul. Războiul acesta cu noi i se părea a fi mai greu decât răz- 
boiul cu perșii și trebuia să-l termine mai întâi pe cel mai ușor și 
apoi să-l înceapă pe cel mai greu. Pe acestea toate ni le-au povestit 
cei care-i cunoșteau gândurile. Dar, pentru că el clocotea de mânie 
împotriva noastră și pentru că nebunia lui creștea în fiecare zi, nu 
era totdeauna de aceeași părere, ci arunca hotărârea de mai înainte 
și ne amenința din nou cu prigoană. Cu toate acestea, Dumnezeu, 
Care voia să-l îndrepteze și să-i potolească aprinderea, i-a dat iarăși 
un semn, acesta, când a aruncat foc peste templul din Dafne. 


XXIII 


Dar împăratul nici așa nu și-a potolit mânia”; sfâșiat de dorința 
de a jefui turma noastră creștină, n-a rămas la timpul când plănuise 
amenințarea, ci, pe când voia să treacă Eufratul, a făcut o încer- 
care printre ostașii lui și pe câţiva, puţini la număr, prin lingușeli, 
i-a corupt, făcându-i să se lepede de Hristos; dar celor care s-au 
împotrivit încercărilor lui nu le-a dat drumul din armată, de teama 
ca nu cumva, prin plecarea lor, să slăbească oastea cu care pornise 
împotriva perșilor. 

Cine neva povesti cele ce-au urmat de aici înainte, cu mult mai 
înfricoșătoare decât cele petrecute în pustiu, decât cele de pe mare, 
decât cele din Egipt, când a fost pedepsit acel nesimţitor Faraon și 
s-au înecat toți? După cum atunci egipteanul n-a voit să asculte 
de niciuna dintre nenorocirile venite peste el pentru că n-a voit să 
se facă mai bun, iar la sfârșit Dumnezeu l-a înecat pe el cu oastea 
lui, tot așa și acum: pentru că împăratul acesta a stat cu nerușinare 


5 Sfântul Grigorie Teologul ne transmite faptul că Iulian plănuia să-i priveze pe creștini 
de toate drepturile civile și să-i asasineze pe liderii spirituali importanți, ca Sfântul Vasile 
cel Mare (cf. Cuvântarea 4, 96). (n.P.P.) 

faţă de toate minunile lui Dumnezeu, pentru că n-a voit să câștige 
ceva din ele, ci a rămas neîndreptat, Dumnezeu l-a aruncat în 
cele mai groaznice nenorociri, pentru ca alţii să se facă mai buni 
prin suferințele lui, de vreme ce el n-a vrut să se înțelepțească prin 
suferinţele altora. 

Împăratul acesta, care a dus în Persia atâtea zeci de mii de 
ostași câte n-a dus niciunul dintre împărații de altădată, care 
nădăjduia să cucerească toată împărăţia perșilor de la cea dintâi 
luptă și fără osteneală, a terminat războiul atât de rău și de jalnic, ca 
și cum ar fi avut cu el mai degrabă o oaste de femei și de copii mici 
decât de bărbaţi. Mai întâi, din pricina nesocotinţei lui, i-a dus pe 
ostași într-o atât de mare nevoie, încât au mâncat carne de cal, unii 
au murit de foame, iar alții de sete. Ca și cum ar fi luptat pentru 
perși și ca și cum s-ar fi străduit să-i dea pe ostașii lui în mâinile 
perșilor, și nu să-i prindă pe perși, așa și-a închis ostașii într-un loc 
cu anevoie de ieșit și aproape că i-a dat legaţi în mâna dușmanilor. 

Dar toate nenorocirile întâmplate acolo nu le va putea povesti 
nici măcar unul dintre cei care le-au văzut și le-au trăit. Atât de gro- 
zave au fost! Însă, ca să spun pe scurt, împăratul a pierit rușinos și 
jalnic. Unii spun că a murit săgetat de sluga unui ostaș, nemulțumit 
de cele ce se petreceau; alții spun că nu se cunoaște ucigașul lui*9; se 
știe doar că a fost rănit și că s-a rugat să fie înmormântat în pămân- 
tul Ciliciei**, unde se află și acum. După ce împăratul a pierit atât 
de rușinos, ostașii, văzându-se la mare strâmtorare, au căzut îna- 
intea dușmanilor; s-au jurat că vor da în mâinile lor cea mai tare 
cetate din toate, care era ca un zid de nedoborât pentru apărarea 
lumii noastre. Având ostașii parte de barbari omenoși, au scăpat cu 
viață și s-au întors puțini din mulţi, dar și aceștia cu trupurile pră- 
pădite, rușinați din pricina legământului încheiat, dar siliți de jură- 
mânt să dea barbarilor o parte din moșia strămoșească. Și puteai 
vedea o priveliște mai jalnică decât orice robie. Căci locuitorii 
cetăţii aceleia, tocmai de la cei de la care se așteptau să primească 


9 Teodoret al Cirului (Istoria bisericească, 3, 25) ne va transmite o altă opinie (intrată 
deja în tradiţia hagiografică), potrivit căreia împăratul ar fi fost ucis de o mână nevăzută. 
Se spune, potrivit aceluiași Teodoret, că ar fi luat sânge din rană, l-ar fi azvârlit spre cer 
şi ar fi strigat: veviknkag ue, Lalidie, sau: Vicisti, Galilaee („M-ai învins, Galileene!”). 
Gore Vidal, în cunoscuta sa biografie romanţată a lui lulian Apostatul, avansează ideea 
asasinării acestuia în urma unui complot urzit de soldaţii creștini. (n.P.P.) 

3: Mai exact în orașul Tars. (n.P.P.) 

mulțumire, de la aceia au pătimit ca de la dușmani; că cetatea lor, 
întocmai ca un zăgaz, fusese un liman pentru toți cei dinăuntru, iar 
ei stătuseră totdeauna în faţa tuturor primejdiilor pentru toți; cu 
toate acestea, au fost mutați în pământ străin, și-au părăsit casele 
și ogoarele, smulși din toate moșiile strămoșești. Și toate acestea 
le-au suferit de la ai lor. 

Astfel de roade am cules de la viteazul împărat! Dar toate astea 
n-au fost spuse fără rost, ci ca să pun capăt nedumeririi celor care 
întreabă: pentru ce Dumnezeu nu l-a pedepsit de la început pe 
împărat? Dumnezeu a voit adeseori să-l oprească din pornirea lui 
când se înfuria; a voit să-l îndrepteze prin nenorocirile altora; dar, 
pentru că s-a împotrivit, l-a dat celor mai groaznice nenorociri, 
păstrându-i totuși adevărata plată a nelegiuirilor lui pentru ziua 
cea mare. Prin pedeapsa pe care i-a dat-o pe pământ, Dumnezeu a 
trezit pe cei mai trândavi și i-a făcut mai înţelepţi. Așa este înde- 
lunga răbdare a lui Dumnezeu! Aduce la sfârșit mai mare osândă 
celor care nu se folosesc de ea cum trebuie. Și, după cum este folo- 
sitoare celor care se pocăiesc, tot astfel este pricină de mai mare 
osândă celor încăpățânați și învârtoșați la inimă. 

lar dacă cineva m-ar întreba: 

- Dar ce, Dumnezeu nu știe mai dinainte că tiranul n-are să se 
îndrepteze? 

Îi voi spune: 

- Da, știa mai dinainte! Dar Dumnezeu niciodată nu încetează 
din pricină că știe mai dinainte răutatea noastră de a nu face cele ale 
Lui. Chiar dacă nu primim îndemnul Lui, EI Își arată mai departe 
iubirea Sa de oameni. lar dacă noi facem păcate și mai mari, aceasta 
nu se întâmplă din pricina Lui — că nu este îndelung răbdător pen- 
tru ca să ne piardă, ci ca să ne mântuim -, ci se întâmplă din pri- 
cina noastră, care am disprețuit nespusa Lui bunătate. Și așa Îşi 
arată Dumnezeu nemărginita Sa iubire de oameni. lar când noi 
nu vrem să ne folosim de multa și îndelunga Lui răbdare, atunci 
îndreaptă folosul spre alţii, arătându-Și pretutindeni, în același 
timp, și iubirea de oameni și iscusința. Lucru care s-a întâmplat 
și atunci cu acel împărat. Tiranul așa și-a sfârșit viața, iar mărturii 
ale nebuniei lui și ale puterii fericitului Vavila sunt templul și bise- 
rica mucenicului: unul pustiu, celălalt cu aceeași lucrare ca și mai 
înainte. Racla mucenicului n-a mai fost suită în Dafne - Dumnezeu 
rânduind și aceasta -, ca să ajungă pentru cei care se duc la Dafne 

și mai lămurită cunoașterea isprăvilor sfântului. Căci orice om 
venit din depărtări la Dafne ca să-l caute pe mucenic, când nu-l 
vede acolo, întreabă îndată de pricină și, după ce aude toată isto- 
ria, pleacă de acolo cu mai mult câștig decât mai înainte. Așa că, și 
ducându-se la Dafne și părăsindu-l din nou, se folosește mult. 

Așa este tăria mucenicilor! Și când sunt vii, și când sunt morţi! 
Și când sunt în locurile lor, și când le-au părăsit! De la început 
și până la sfârșit minunile lor se țin lanţ. Că iată! A apărat legile 
lui Dumnezeu defăimate. A răzbunat cum trebuia copilul ucis. A 
arătat cât de mare este deosebirea dintre preoţie și împărăție. A 
surpat toată îngâmfarea lumii. A călcat în picioare deșertăciunea 
vieţii. I-a învățat pe împărați să nu împingă puterea lor dincolo de 
măsura dată lor de Dumnezeu. A arătat preoţilor că trebuie să stea 
mai presus de împărați. Acestea le-a făcut fericitul Vavila, și mai 
multe decât acestea, pe când era în trup. După ce însă s-a mutat din 
lumea aceasta și a plecat de aici, a surpat tăria demonului, a vădit 
înșelăciunea elinilor, a scos la iveală basmul ghicitoarei demonului, 
a strivit masca ei, a arătat descoperită toată fățărnicia ei, închizând 
gura celui care părea că biruiește prin ea și l-a doborât la pământ 
cu multă tărie. Și acum stau zidurile templului, propovăduind 
tuturor rușinea, batjocura și neputința demonului, dar și cununile, 
biruinţa și puterea mucenicului! Atât de mare e tăria sfinţilor! Atât 
de nebiruită și de înfricoșătoare este și împăraţilor, și demonilor, și 
chiar căpeteniei demonilor! 


Omilie de laudă la Sfinţii Mucenici luventin 
și Maximin, care au suferit mucenicia 
pe timpul lui Iulian Apostatul:= 


| 


Nu de mult ne-a adunat aici fericitul Vavila, împreună cu cei 
trei copii. Astăzi, doi sfinți ostași au așezat armata lui Hristos 
pe câmpul de luptă. Atunci patru mucenici, acum doi! Felurită 
le e vârsta, dar una credința! Felurite le sunt luptele, dar aceeași 
bărbăţia! Aceia vechi după timp, aceștia noi și de curând! Așa este 
vistieria Bisericii! Are mărgăritare și noi, și vechi. Dar în toate 
strălucește frumusețea. Nu pălește floarea lor, nu piere cu vremea. 
Firea strălucirii lor nu-i atacată de otrava îmbătrânirii. Avuţia 
cea trupească se duce și piere cu lungimea timpului. Și hainele 
se rup, și casele se dărâmă, și aurul este mâncat, și toate avuţiile 
acestea pământești se duc și pier cu vremea. Dar vistieriile cele 
duhovnicești, mucenicii, nu-s așa. Ei rămân necontenit în aceeași 
înflorire. Strălucesc de prospețime și împrăștie până departe slava 
strălucirii lor. Aceasta o știți și voi. Că nu-i cinstiți într-un fel pe 
mucenicii cei vechi și altfel pe cei noi! Nu, ci pe toţi îi cinstiţi, pe 
toţi îi îmbrăţișaţi cu aceeași râvnă, cu aceeași dragoste, cu același 
dor. Nu întrebaţi de timp, ci căutaţi bărbăţia, evlavia sufletească, 
credința neclintită, zelul întraripat și cald, așa cum au arătat și 
sfinții mucenici care ne-au adunat azi. 

Căci în așa fel clocoteau de dor de Dumnezeu, că puteau să-și 
pună cunună de mucenic fără de prigoană, puteau să înalțe trofeu 
de luptă, puteau să câștige biruința fără de război, puteau să ia pre- 
miul fără de întrecere. Și cum, vă voi spune eu! Îngăduiţi-mi însă 
să-mi încep istorisirea puțin mai de sus. 

A fost un împărat?” în vremea noastră care a întrecut în 
necredinţă pe toți împărații de dinaintea lui. Despre acest împărat 


* PG 50, 571-578. Despre acești martiri, tradiţia hagiografică ne informează că ar fi fost 
străjeri ai împăratului lulian și ar fi fost executaţi deoarece au protestat împotriva unui 
edict imperial care interzicea venerarea moaștelor sfinților, emis de împăratul Iulian la 
Antiohia. (n.P.P.) 

*2 Iulian Apostatul. (n.P.P.) 

v-am și vorbit nu de mult. Acest împărat, văzând că a noastră 
credință ajunge strălucitoare prin moartea mucenicilor, văzând 
că nu numai bărbaţii, ci și copiii gingași și fecioarele neispitite 
de nuntă și, pe scurt, tineri și bătrâni, femei și bărbaţi, înfruntă 
moartea pentru credință, cumplit se amăra și suferea; dar să facă 
război pe față creștinilor, nu voia. Că spunea el: „Ioţi zboară spre 
mucenicie, cum zboară albinele la miere”. Și aceasta n-o știa de la 
el, ci de la străbunii lui. Fiindcă tirani au purtat război Bisericii 
și popoare neîncetat s-au răsculat împotriva ei, pe când mică era 
scânteia credinţei! Cu toate acestea, n-au stins-o și nici nu i-au pus 
capăt, ci și-au pus loruși capăt. Dar scânteia aceea a crescut, s-a 
ridicat sus, sus de tot, și a cuprins toată lumea, deși toți credincioșii 
au fost junghiaţi, au fost arși, aruncaţi în prăpăstii, înecaţi, dați fia- 
relor sălbatice. Mucenicii călcau pe jăratic ca pe țărână, se uitau la 
mări și la valuri ca la livezi înflorite, alergau spre tăișul sabiei ca la 
diademe și cununi, și-și băteau joc de orice pedeapsă, nu numai 
prin aceea că o îndurau cu bărbăţie, ci și prin aceea că o primeau 
cu plăcere și cu multă dragoste. După cum plantele cresc când sunt 
lovite de picăturile de ploaie, tot astfel și credința noastră înflorea 
mai mult când era lovită, se lățea mai mult când era strâmtorată. 
De obicei, stropirea cu apă nu face atât de pline de verdeață grădi- 
nile, cât de pline de credincioși au ajuns Bisericile stropite cu sân- 
gele mucenicilor. 

Știindu-le, dar, pe acestea și pe altele mai multe ca acestea, 
împăratul acela se temea să pornească pe față război asupra noas- 
tră: „Să nu facem noi”, spunea el, „ca să înalțe creștinii trofee unele 
după altele și să nu-i facem să câștige necontenite biruinţe, să nu le 
dăm prilejul să-și pună cununi pe capete!” 

- Dar ce a făcut? 

- Uitaţi-vă la viclenia lui! A poruncit ca toți medicii, ostașii, 
sofiștii și retorii creștini sau să nu se mai îndeletnicească cu mese- 
riile lor, sau să se lepede de credinţă. Astfel a pornit cu creștinii un 
război de hărțuială: dacă se vor pleca poruncii lui, înfrângerea să 
le fie rușinoasă, că au pus banii mai presus de credinţă; iar dacă 
se împotrivesc cu vitejie poruncii și biruiesc, biruința lor să nu fie 
foarte strălucitoare, nici trofeele de seamă, pentru că nu-i mare 
ispravă să părăsești pentru credință meseria și îndeletnicirea. Dar 
împăratul nu s-a mărginit numai la atâta, ci a poruncit să fie adus 
în fața judecății și omorât cel care în vremurile de mai înainte, când 
împărații erau binecredincioși, ar fi doborât templele idolești, ar 

fi dărâmat templele, ar fi luat podoabele templelor sau ar fi făcut 
ceva asemănător; și nu numai cel care cu adevărat ar fi săvârșit ast- 
fel de fapte, ci chiar și cel care era numai învinuit. A plăsmuit și alte 
mii și felurite pricini ca să pună capăt tuturor celor care trăiau în 
bună credinţă. Și făcea toate acestea pentru că voia să înlăture de 
pe frunţile creștinilor cununa de mucenic; pentru că voia să crească 
tot mai mult frica de el; voia să aibă loc ucideri, dar nu voia să se 
arate strălucitoare răsplățile mucenicilor. Dar n-a avut niciun câștig 
din toate astea! Cei care au suferit nu aveau să primească negreșit 
cununa din hotărârea lui, nici de la viclenia lui, ci de la judecata cea 
dreaptă, adică de la judecata cea de Sus. 


II 


Așadar, în timp ce așa stăteau lucrurile, în timp ce împăratul 
acela dorea cu înfocare să ne facă război, dar se temea de înfrân- 
gere, s-a întâmplat să se facă un ospăț ostășesc, la care au luat parte 
și mucenicii care ne-au adunat astăzi aici. Și cum e la ospeţe: s-a 
vorbit de multe; unii vorbeau una, alții alta. Aceștia jeleau relele de 
pe vremea lor și fericeau timpul de mai înainte. Spuneau și între 
ei și către cei de față: „Mai merită oare să mai trăiești? Mai merită 
oare să mai răsufli și să vezi soarele, când legile cele sfinte sunt 
călcate în picioare, când credința este defăimată, când Stăpânul de 
obşte al zidirii este necinstit? Toate sunt pline de miros de carne și 
de grăsimea friptă la jertfe, toate sunt pline de fum, toate sunt pline 
de jertfe necurate! Nici aer curat nu mai putem trage în piept!” 

Să nu treci cu ușurință peste aceste cuvinte! Gândește-te la 
timpul când au fost spuse ele! Uită-te la credința celor care le-au 
rostit! Dacă la un ospăț ostășesc, unde se bea vin tare, unde se fac 
beţii, unde se iau la întrecere mesenii în desfrânări, unde se dau 
lupte ca să se vadă cine poate bea mai mult și cine face mai multe 
nebunii, aceștia așa suspinau și așa jeleau, gândește-te cum erau ei 
în casele lor, când erau singuri între ai lor! Gândește-te cum erau ei 
la rugăciune, când erau atât de zdrobiţi la inimă, când arătau inimi 
de apostoli chiar la vreme de petrecere! Alții cădeau de la credinţă, 
iar aceștia jeleau! Celălalt, împăratul, trăia păgânește, iar aceștia 
ardeau de credință. Nici nu mai simțeau sănătatea lor din pricina 
bolii fraților lor. Ci, ca și cum ar fi fost dați ca apărători obștești ai 
lumii, așa sufereau și lăcrimau pentru relele ce se săvârșeau. 

Spusele lor n-au rămas tăinuite; ci unul dintre cei care au luat 
parte la masa aceea, un ticălos și un lingușitor, voind săsepună bine 
cu împăratul, i-a spus toate cele grăite de ostașii aceia. Împăratul a 
găsit acum ce căuta de mult; și a pus în sarcina lor o vină care putea 
să-i lipsească de răsplăţile muceniciei; i-a învinuit că prin cuvintele 
acelea s-au răsculat împotriva puterii imperiale și a poruncit să li 
se ia averile, iar ei să fie băgați goi la închisoare. Ostașii se bucurau 
și se veseleau. „Ce nevoie avem noi”, spuneau ei, „de avuţii și de 
îmbrăcăminte scumpă? Dacă e nevoie să dezbrăcăm pentru Hristos 
și această cea mai din urmă îmbrăcăminte, nu ne vom împotrivi, ci 
o vom da și pe aceasta.” 

Peceţi au fost puse pe casele lor și li s-au răpit toate averile. Și, 
după cum oamenii care au să plece într-o ţară îndepărtată își prefac 
de multe ori în bani casa și trimit înaintea lor averea, așa s-a întâm- 
plat și cu aceia. Pentru că aveau să se ducă în cer, au trimis mai 
înainte averea lor, slujindu-se chiar de dușmani pentru trimiterea 
ei. Nu se mută la cer numai averile pe care le dăm noi cu milostenie, 
ci se strâng tot acolo și averile pe care cei care duc război și prigo- 
nesc credinţa le răpesc celor care trăiesc cu bună credinţă. Au tot 
același preț și unele și altele! Ascultă ce spune Pavel: „Că aţi primit 
cu bucurie răpirea averilor voastre, nădăjduind să aveţi în ceruri 
bogăție mai bună și netrecătoare'3! 

Erau, dar, mucenicii în închisoare și toată cetatea acolo se 
scurgea, deși era mare teamă, cumplită amenințare și primejdie să 
te apropii de ei, să le vorbești și să le împărtășești vreun cuvânt. Dar 
frica de Dumnezeu înlătura și teama, și primejdia, și amenințarea. 
Din pricina lor, mulți au ajuns atunci mucenici, căci, de dragul dea 
fi împreună cu mucenicii, au disprețuit viața de aici. Când veneau 
mulţi creștini, se săvârșeau neîncetate psalmodii, slujbe sfinte de 
toată noaptea, vorbiri pline de duhovnicească învățătură. Biserica 
fiind închisă, a ajuns temniţa biserică. Nu numai cei care veneau 
din afară, dar și cei din închisoare primeau foarte mare învățătură 
de virtute și înțelepciune din răbdarea și credinţa sfinților acestora. 

Când împăratul a auzit acestea, s-a amărât și mai mult. Și, 
voind să-i doboare și să le taie râvna, a pus pe nişte oameni ticăloși, 
pe niște înșelători, ca să uneltească. Aceștia stăteau adeseori de 
vorbă cu mucenicii, doar, doar, vor pune mâna pe ei; îi sfătuiau ca 


33 Evrei 10, 34. 

de la ei — nu-i sfătuiau ca și cum ar fi fost trimiși de împărat - să 
se lepede de credință și să îmbrățișeze păgânătatea. Și le spuneau: 

- Nu numai că veţi îndepărta primejdia care vă stă în față, dar 
veți primi mai mare cinste și mai mare demnitate, potolind astfel 
mânia împăratului. Nu vedeți că și alții de aceeași demnitate cu voi 
au făcut aceasta? 

Mucenicii le-au spus: 

- Tocmai pentru aceasta vom sta cu îndrăzneală, ca să ne adu- 
cem ca niște jertfe pentru acele căderi de la credință. Avem Stăpân 
iubitor de oameni; obișnuiește să Se împace cu toată lumea când 
primește numai o jertfă. 

Și, ca și cei trei tineri, spuneau: „Nu sunt în timpul acesta nici 
căpetenie, nici proroc, nici povățuitor, nici ardere de tot, nici jertfă, 
nici loc care să rodească înaintea Ta și să găsească milă; dar să fim 
primiţi cu suflet zdrobit și cu duh de smerenie”4. 

Tot astfel și mucenicii, văzând altarele dărâmate, bisericile 
închise, preoţii alungaţi, toți credincioșii prigoniţi, se străduiau 
să se aducă pe ei, în locul tuturor, jertfă. Și, părăsind cetele cele 
ostășești, se grăbeau să se amestece cu cetele cele îngerești. 

- Chiar dacă nu murim acum, spuneau ei, fără îndoială vom 
muri puțin mai târziu; aceeași suferință vom pătimi. Mai bine 
este să murim pentru Împăratul îngerilor, decât pentru un om 
care săvârșește niște păgânătăţi ca acestea. Mai bine este să-ți 
pui armele în slujba patriei celei de Sus, decât în slujba celei de 
jos, celei călcate în picioare. Dacă moare cineva pentru aceasta, 
nu primește de la împărat o răsplată vrednică de râvna lui. Cum 
poate un om răsplăti unui mort? De multe ori nici n-a avut parte 
de mormânt cel care a murit pentru împăratul cel de jos, ci a 
ajuns în gura câinilor. Dar, dacă murim pentru Împăratul înge- 
rilor, ne vom lua înapoi trupurile cu mai multă slavă, vom fi cu 
mai multă strălucire și vom primi cu mult mai multe răsplăţi, 
cu mult mai multe cununi decât chinurile îndurate. Să luăm, 
dar, armele cele duhovnicești! Nu e nevoie de săgeți și de arcuri! 
Nu-i nevoie de nicio armă pământească! E de ajuns pentru toate 
graiul nostru! 

Într-adevăr, tolbe cu săgeți sunt gurile sfinților. Dau lovituri 
dese și unele după altele în capul diavolului. 


34 Daniel 3, 38-39 (după Septuaginta). 

III 


Cuvintele acestea și altele la fel cu acestea au fost aduse la 
cunoștința împăratului. Dar el nu s-a dat bătut, ci a încercat iarăși 
să-i ademenească tot prin oamenii aceia. Planul ce și l-a făcut împă- 
ratul cel viclean, cel șiret, cel iscusit în a face rău, era acesta: dacă 
mucenicii, înmuiați de cuvintele oamenilor lui, se vor supune, să-i 
scoată înaintea văzului tuturor și acolo să-i facă să jertfească idoli- 
lor; dacă însă vor stărui, arătând o bărbăţie tare și stând cu curaj în 
faţa luptei, să nu facă cunoscută biruinţa lor, ci să le taie capetele 
pentru vina că au vrut să ia cu sila puterea împărătească. 

Dar Cel care descoperea adâncurile cele ascunse n-a lăsat tăi- 
nuită viclenia împăratului, nici n-a făcut nevăzută uneltirea lui. Ci, 
după cum egipteanca*5, atunci când l-a atacat pe Iosif, în iatacul 
ei, nădăjduia că fapta ei are să rămână ascunsă tuturor oamenilor, 
pentru că era pustiu în jurul ei, dar n-a rămas ascunsă ochiului 
Celui neadormit, și nu numai aceluia, dar nici oamenilor de mai 
târziu, ci ceea ce ea i-a spus lui losif, fără să fie cineva de faţă, aceea 
e pe buzele întregii lumi, tot astfel și acum. Împăratul nădăjduia 
să rămână ascunse cele spuse de el în temniță prin acei așa-ziși 
sfătuitori; dar n-au rămas ascunse! Mai târziu, toţi au aflat vicle- 
nia, uneltirea, biruința, trofeul. Însă, pentru că se scurgea și trecea 
timp mult și mulțimea zilelor nu le înmuia râvna, ba, dimpotrivă, 
îi făcea și mai zeloși, împăratul a poruncit ca la miezul nopții să fie 
duși la prăpastie. Și, în mijlocul nopții, luminătorii au fost scoși și 
Ji s-au tăiat capetele. Atunci capetele lor au fost mai înfricoșătoare 
diavolului decât atunci când glăsuiau. Pentru că și capul lui loan$ 
nu era atât de înfricoșător când grăia ca atunci când stătea pe taler 
fără glas. Are și sângele sfinților glas: nu se aude cu urechile, dar 
pune stăpânire pe cugetul celor care i-au ucis. 

După acea fericită ucidere, cei care căutau astfel de rămășițe cu 
prețul vieţii lor au luat trupurile acelorviteji. Au fost și ei mucenici, 
deși au rămas în viață. Chiar dacă nu li s-au tăiat capetele, totuși, 
când au pornit să adune trupurile, erau pregătiți mai dinainte să 
sufere aceeași moarte. Cei care au fost de față atunci și care au fost 
învredniciți să vadă aceste trupuri de noi mucenici spun că, pe când 


35 Cf. Facerea 39. 
36 Sfântul loan Botezătorul. 

stăteau trupurile lor culcate jos înainte de îngropare, înflorea pe 
fețele lor o strălucire asemănătoare aceleia despre care Luca spunea 
că a fost pe faţa lui Ștefan când avea să le vorbească iudeilor, iar pe 
toți care au fost de faţă i-a cuprins frica. 

Tot astfel și vederea aceasta a înspăimântat pe toţi cei care au 
văzut-o, încât toți strigau cuvintele rostite de David: „Pe când tră- 
iau au fost nedespărțiți și nici la moartea lor nu s-au despărțit”. 
Împreună au mărturisit și împreună au locuit în temniță. Împreună 
au fost duși la locul de osândă și împreună li s-au tăiat capetele. O 
raclă are trupurile amândurora. Și tot un cort vor dobândi trupurile 
lor și în ceruri, când mucenicii le vor primi cu mai multă slavă. 

Se cuvine să-i numim pe acești mucenici şi stâlpi, și stânci, și 
turnuri, și luminători, și tauri în același timp. Căci ca niște stâlpi țin 
Biserica; ca niște turnuri o întăresc; ca niște stânci sfărâmă unelti- 
rile și fac liniște mare înlăuntrul ei; ca niște luminători au izgonit 
întunericul necredinţei și, puternici aidoma taurilor, sunt nebiruiți 
atât în suflet, cât și în trup. Amândoi au fost la fel de râvnitori și au 
purtat jugul cel bun al lui Hristos. 

Să venim deci necontenit a ei, să ne atingem de racla lor și să 
îmbrățișăm cu credință rămășițele lor, ca să luăm binecuvântare de 
la ei. După cum ostașii, când își arată rănile ce. le-au primit în răz- 
boaie, vorbesc cu îndrăzneală cu împăratul, tot astfel și mucenicii 
aceștia, când ţin în mâini capetele ce li s-au tăiat și le înfățișează, 
pot să dobândească îndată de la Împăratul cerurilor tot ce voiesc. 

Așadar, cu multă credinţă, cu multă râvnă să ne ducem acolo, 
pentru ca, primind multe și mari comori și de la vederea mormin- 
telor acestor sfinţi și de la auzirea luptelor lor pentru credinţă și 
de pretutindenea, să putem termina după plăcerea lui Dumnezeu 
călătoria acestei vieţi și să ajungem cu multă încărcătură la lima- 
nul acela și să dobândim Împărăţia cerurilor, cu harul și iubirea de 
oameni ale Domnului nostru lisus Hristos, cu Care Tatălui, împre- 
ună cu Sfântul Duh [fie-I] slava, puterea, cinstea și închinăciunea 
în vecii vecilor. Amin. 


37 Cf. Faptele 6, 15. 
5 ]] Regi 6, 15. 
39 Cf. Matei u, 30. 


Omilie de laudă 
la Sfânta Muceniţă Pelaghia cea din Antiohia: 


| 


Binecuvântat fie Dumnezeu! Și femeile își bat joc de moarte, 
și copilele râd de moarte, și fecioare cu totul tinere și neispitite de 
nuntă sar chiar în boldurile iadului și nu suferă defel! Toate aceste 
bunătăţi ne-au fost date nouă din pricina lui Hristos născut din 
Fecioară. După fericita Lui naștere, după nașterea cea mai presus de 
fire, s-a dus tăria morții, s-a surpat puterea diavolului! Așa că moar- 
tea a ajuns ușor de disprețuit nu numai de bărbaţi, ci și de femei; și 
nu numai de femei, ci și de copile. După cum un păstor curajos, prin- 
zând un leu care îi speria oile și-i vătăma întreaga turmă, îl face ușor 
de disprețuit și de batjocură și-l dă copiilor și fetelor ciobanilor să se 
joace cu el după ce-i scoate dinţii, îi taie ghearele și-i tunde coama, 
tot astfel și Hristos, prinzând moartea, care era înfricoșătoare firii 
noastre și speria tot neamul nostru, i-a dat drumul după ce a pus 
capăt fricii de ea, încât și fecioarele își bat joc de ea. 

De aceea și fericita Pelaghia a alergat cu atât de mare plăcere la 
moarte, că nici n-a așteptat mâinile călăilor, nici nu a ajuns la scaunul 
de judecată, ci prin marea sa râvnă a luat-o înaintea cruzimii acelora. 
Era pregătită și pentru chinuri și pentru toate felurile de osândă: dar 
se temea să nu piardă cununa fecioriei. Și, ca să cunoști că fericita 
Pelaghia se temea numai de desfrânarea necredincioșilor, le-a luat-o 
înainte și le-a răpit mai dinainte prilejul de rușinoasa ocară. 

Niciun bărbat n-a încercat vreodată aceasta: ci toţi s-au lăsat 
duși înaintea judecății și acolo și-au arătat bărbăţia. Dar femeile, 
din pricina ușurinței de vătămare a firii lor, au născocit pentru ele 
acest chip de sfârșit. De ar fi fost cu putinţă să-și păstreze și fecioria 
și să dobândească și cununile muceniciei, nu s-ar fi dat în lături de 
a se înfățișa înaintea judecății; dar, pentru că nu se putea altfel și 


33% PG 50, 579-584. Pelaghia a fost o tânără din Antiohia, de 15 ani, care s-a înecat împre- 
ună cu mama sa în fluviul Orontes înainte de a fi arestată de soldaţi, în 306. Sfinţii loan 
Gură de Aur și Ambrozie de Mediolanum ne transmit o versiune ușor diferită: ar fi sărit 
de pe acoperișul casei sale, spre a fi izbăvită de soarta pe care o aveau, de regulă, tinerele 
creștine în persecuție: vinderea către o casă de toleranţă. (n.P.P.) 

negreșit trebuia să piardă una din două, a socotit că ar fi cea mai 
mare nebunie să plece de pe lumea aceasta neîncununată, când îi 
era cu putință să câștige și o biruinţă, și alta. 

De aceea n-a vrut să se ducă înaintea judecății, nici să fie 
priveliște pentru ochii neînfrânați, nici să dea prilej privirilor des- 
frânate să se desfete cu vederea chipului ei și să aducă ocară ace- 
lui sfânt trup. Nu! Ci din iatac și din cuibul ei de fecioară a mers 
într-un alt iatac, cerul. Într-adevăr, este un lucru grozav săvezi călăii 
alături de tine sfâșiindu-ți coastele; dar nici chipul morţii fericitei 
Pelaghia nu e mai prejos de acela. Celor supuși la chinuri, pentru că 
simţirea le este secătuită din pricina chinurilor de tot felul, moartea 
nu li se mai pare înfricoșătoare, ci odihnă și eliberare de ororile ce-i 
copleșiseră. 

Dar o fecioară care nu fusese supusă niciunei torturi, care 
avea trupul întreg și nevătămat, care nu simţise nicio durere, avea 
nevoie de un suflet mare și plin de curaj dacă voia să iasă din viaţa 
aceasta printr-o moarte silnică. Deci, dacă te minunezi de aceia 
pentru statornicia lor, minunează-te și de aceasta pentru bărbăţia 
ei! Dacă te miri de aceia pentru răbdarea lor, miră-te și de sufletul 
ei curajos, că a îndrăznit să aibă un astfel de sfârșit! Să nu treci cu 
ușurință peste cele întâmplate! Gândește-te ce s-a petrecut atunci 
în sufletul acelei fragede copile, care nu cunoștea decât iatacul ei 
de fecioară, când au năvălit dintr-odată ostași și s-au așezat la ușă, 
când au chemat-o la judecată, când avea să fie târâtă prin piaţă pen- 
tru niște lucruri ca acestea! În casă nu era niciun tată, nici mamă, 
nici doică, nici slugă, nici vecin, nici prietenă, ci era singură între 
călăii aceia. Nu se cuvine oare să ne mirăm și să ne înspăimântăm 
că a mai putut să le deschidă ușa și să le răspundă călăilor acelora 
de ostași, că a mai putut deschide gura, că a mai putut da glas, că a 
mai putut să vadă, să stea în picioare și să răsufle? 

Dar toate acestea nu s-au datorat firii omenești; cea mai mare 
parte le-a săvârșit voia lui Dumnezeu. Dar nici fericita Pelaghia n-a 
stat atunci degeaba; a adus și ea tot ce i-a stat în putere: râvna, gân- 
dul, curajul, voința, hotărârea, graba, zborul. Ducerea la bun sfârșit 
a tuturor se datorează ajutorului lui Dumnezeu și bunăvoinței celei 
de sus. Încât se cuvine să ne minunăm de ea și să o fericim. Să o 
fericim că a avut împreună-luptător pe Dumnezeu și să ne minu- 
năm de ea că a avut o râvnă ca aceasta. Cine nu s-ar fi înspăimântat, 
pe bună dreptate, auzind că într-o clipă a și zămislit un astfel de 

plan, și l-a și însușit și l-a adus la îndeplinire? Știți doar cu toții că 
părăsim toate planurile chibzuite îndelungă vreme, înspăimântați 
dintr-odată de neliniște, dacă se ivește vreo împrejurare ce ne cere 
iscusință sau dacă pune stăpânire pe sufletul nostru o cât de mică 
frică. Copila aceasta însă într-o clipită a și putut zămisli un plan așa 
de cutremurător și de înfricoșător, a și putut să și-l însușească și a și 
putut să-l ducă la îndeplinire. 

N-a tulburat-o pe fericita aceea nici spaima de ostașii ce stăteau 
la ușă, nici scurtimea timpului, nici singurătatea în care se găsea ea, 
cea atacată, nici că era numai ea în casă, nimic din acestea; ci, ca 
și cum s-ar fi găsit între prieteni și cunoscuți, așa le făcea pe toate, 
fără temere. Și pe bună dreptate! Că nu era singură înlăuntru, ci Îl 
avea sfătuitor pe lisus; Acela era alături de ea, Acela Se atingea de 
inima ei, Acela îi întărea sufletul, numai Acela îi alunga frica. Dar 
pe acestea lisus nu le făcea fără pricină, ci pentru că mucenica se 
făcuse mai întâi pe sine vrednică de ajutorul Aceluia. 


II 


leșind deci din camera ei, fericita Pelaghia le-a cerut ostașilor 
îngăduință să intre din nou ca să se îmbrace cu alte haine. Și, 
intrând, s-a îmbrăcat cu nestricăciunea în locul stricăciunii, cu 
nemurirea în locul morţii, cu viaţa cea fără de sfârșit în locul aces- 
teia trecătoare. 

Eu, în afară de cele spuse, mă minunez și de aceea: cum i-au dat 
ostașii această îngăduință, cum i-a înșelat femeia pe bărbați, cum 
n-au bănuit aceia ce are să se întâmple, cum nu și-au dat seama de 
viclenie. Nu se poate spune doar că nimeni n-a mai făcut așa ceva! 
Multe femei s-au azvârlit în prăpastie, s-au aruncat în mare, și-au 
străpuns pieptul cu cuțitul, și-au pus laţul de gât. Timpurile acelea 
erau pline de astfel de nenorociri. Dar Dumnezeu a orbit inima lor, 
ca să nu vadă viclenia. De aceea fericita Pelaghia a zburat din mij- 
locul lațurilor. 

Precum o căprioară, care, după ce căzuse în mâinile vânătorilor 
și după ce-și găsește izbăvirea din mâinile lor într-un vârf greu de 
urcat și neatins de picioarele vânătorilor și nici de bătaia săgeților, 
se oprește din drum și se uită în toată voia la cei care o atacau mai 
înainte, tot astfel și fericita Pelaghia, după ce căzuse chiar în mâi- 
nile vânătorilor și era închisă între zidurile iatacului ei ca în niște 

laţuri, a fugit, nu într-un vârf de munte, ci chiar în vârful cerului, 
unde vânătorii ei nu puteau să se suie. Apoi, de acolo, privindu-i 
cum plecau cu mâinile goale, se bucura văzând pe necredincioși 
acoperiți de rușine. 

Gândește-te cât de mare le era rușinea! Judecătorul stând pe 
scaunul de judecată, călăii alături de el, uneltele de tortură pregă- 
tite, toată mulțimea adunată, ostași în așteptare, beți toți de plă- 
cere, cu nădejdea de a avea vânatul! Dar iată că cei trimiși ca să 
prindă vânatul se întorc cu privirile la pământ și povestesc nenoro- 
cirea întâmplată! Se înțelege lesne de câtă rușine, de câtă durere și 
de câtă ocară s-au umplut necredincioșii! Cum să nu plece rușinaţi, 
cu privirile plecate la pământ, când au aflat prin fapte că lupta lor 
nu era cu oamenii, ci cu Dumnezeu? losif, când a fost înșelat de 
stăpâna lui, a ieșit din cameră gol, lăsând femeii barbare haina apu- 
cată de mâinile ei pângărite:. 

Fericita Pelaghia însă n-a lăsat nici ca trupul ei să fie apucat 
de mâinile cele desfrânate, ci, urcându-se la cer cu sufletul gol și 
lăsând vrăjmașilor sfântul ei trup, i-a pus în mare încurcătură. 
Rămășițele ei nu le erau de niciun folos. Așa sunt faptele cele mari 
ale lui Dumnezeu! Pe robii Lui îi scoate la loc larg din necazuri fără 
de ieșire, iar pe potrivnicii și pe dușmanii Lui îi duce în cele mai 
mari încurcături, chiar când par a fi în mare înlesnire. Putea fi oare 
o încurcătură mai mare decât aceea în care căzuse atunci copila? 
Putea fi oare ceva mai ușor decât înlesnirea în care se găseau atunci 
ostașii? O aveau singură înlăuntrul iatacului ei, închisă în casă ca 
într-o închisoare; cu toate acestea, au plecat fără să prindă vânatul. 

Copila, la rândul ei, era lipsită de apărători și de ajutători, nu 
vedea în nicio parte vreo ieșire din greutăţile din faţa ei; era aproape 
de gura fiarelor acelora; dar, smulgându-se chiar din gâtlejul lor, 
cum ar spune cineva, a scăpat de curse, a biruit pe ostași, pe jude- 
cători, pe dregători. Pe când trăia, toți aceștia se așteptau să o biru- 
iască; dar, când a murit, au căzut în mai mare încurcătură, aflând 
că moartea mucenicilor este victoria mucenicilor. S-a întâmplat la 
fel ca și cu o corabie cu mare încărcătură, plină de mărgăritare de 
mare preţ, care scapă chiar la intrarea în port de izbitura unui val 
ce era să o scufunde și să o ducă la adânc, dacă n-ar fi fost trimisă 
cu mai multă iuțeală în port și împinsă tocmai de furia apelor. Așa 


5 Cf. Facerea 39, 12. 

și cu fericita Pelaghia. latacul plin de ostași, frica de chinurile ce 
o așteptau și primejdia ce o amenința din partea judecătorului, 
izbind-o mai puternic decât orice val, au zorit-o să zboare cu mai 
multă iuțeală la cer. Valul care avea să scufunde corabia, acela a tri- 
mis-o la limanul cel neînvălurat. Trupul ei a intrat în limanul cel 
neînvălurat mai strălucitor ca fulgerul, orbind privirile diavolului. 
Nu ne temem noi atât de tare când cade trăsnet din cer, cât înfricoșa 
trupul muceniței, mai grozav ca trăsnetul, falangele demonilor. 


III 


Ca să cunoști că nu fără ajutorul lui Dumnezeu s-au făcut 
acestea, uită-te la îndrăzneala hotărârii ei, uită-te la aceea că ostașii 
nu i-au bănuit viclenia, uită-te la aceea că ostașii i-au îngăduit să 
între în cameră și la aceea că și-a dus la bun sfârșit gândul! Dar nu 
mai puțin decât din cele spuse, poţi cunoaște aceasta și din felul 
sfârșitului ei. Mulţi s-au aruncat de pe acoperiș înalt și n-au pățit 
nimic; alții și-au schilodit numai mădularele trupului și au mai 
trăit multă vreme după căzătură. 

Dar cu fericita aceea n-a îngăduit Dumnezeu să se întâmple 
aceasta; ci a poruncit ca sufletul să lase îndată trupul, găsind de 
cuviință că a luptat destul și că și-a făcut datoria. Moartea ei nu s-a 
datorat căzăturii, ci poruncii lui Dumnezeu. Zăcea, dar, trupul ei nu 
pe pat, ci pe pământ. Trupul ei nu era lipsit de cinste pentru că zăcea 
pe pământ. Dimpotrivă, pământul se cinstise pentru că primise un 
trup ce fusese înveșmântat cu o slavă atât de mare. Și chiar pentru 
aceasta, pentru că zăcea la pământ, trupul ei a fost și mai cinstit. 
Căci ocările pentru Hristos ne dau nouă adaos de cinste. Zăcea, dar, 
la pământ, într-o uliţă îngustă, trupul acela fecioresc mai curat ca 
aurul. Îngerii o înconjurau, Arhanghelii toți o cinsteau și Hristos era 
de față. Dacă stăpânii petrec până la mormânt pe slugile lor vrednice 
care au răposat și nu se rușinează, cu mult mai mult Hristos nu S-a 
rușinat să cinstească cu venirea Sa pe aceea care și-a dat sufletul pen- 
tru EI și a înfruntat o primejdie atât de mare. Zăcea, dar, la pământ, 
având mare slujbă de prohodire, împodobind mucenicia cu podoaba 
mărturisirii, îmbrăcată cu un veșmânt mai de preț decât purpura 
împărătească și decât orice porfiră scumpă. Îndoite erau veșmintele 
ei: fecioria și mucenicia. Cu aceste veșminte de îngropăciune se va 
înfățișa înaintea scaunului de judecată a lui Hristos. 

Să ne străduim, dar, și noi să ne îmbrăcăm cu astfel de haine 
și în viață, şi la moarte, încredințaţi fiind că nu câştigăm nimic de 
ne împodobim trupul cu haine de aur, ba, dimpotrivă, atragem 
asupră-ne o mulțime de bârfitori, că nici la moarte nu ne lăsăm 
de slava cea deșartă. De ne îmbrăcăm însă în virtute, vom avea 
mulți lăudători și după moarte. Mormântul acela în care va fi pus 
trupul cel care a trăit cu virtute și credinţă va fi în ochii tuturor 
mai strălucit chiar decât curțile împărătești. Martori la aceasta 
sunteți voi, care treceţi ca pe lângă niște peșteri pe lângă sicriele 
bogaţilor, deși au haine de aur, dar alergaţi la sfânta aceasta cu 
mult zel, pentru că mucenița aceasta a plecat de pe lumea aceasta 
fiind îmbrăcată, în loc de haine de aur, cu mucenicia, cu mărturi- 
sirea credinţei și cu fecioria. 

Să-i urmăm ei, după puterea noastră! A disprețuit aceea viața, 
să disprețuim și noi desfătarea, să disprețuim luxul, să ne depăr- 
tăm de beţie, să fugim de lăcomia la mâncare. Nu spun aceste 
cuvinte ca să fie spuse, ci pentru că văd cum mulți, după ce se ter- 
mină slujba aceasta duhovnicească, aleargă de se îmbată, aleargă 
la crâșme, la mesele de la hanuri și la alte necuviințe. De aceea 
vă rog și vă implor să o avem întotdeauna și în suflet pe sfânta 
aceasta, să nu necinstim prăznuirea, nici să pierdem îndrăzneala 
ce o dobândim de pe urma acestei prăznuiri. Nu la întâmplare 
ne lăudăm, când vorbim cu elinii, cu mulțimea de lume ce vine 
la această sărbătoare, rușinându-i și spunându-le că o fecioară 
săvârșită din această viață atrage la ea un oraș întreg și atâta popor 
în fiecare an și, după atâţia ani, niciun om n-a întrerupt șirul aces- 
tei cinstiri. Totuși, dacă elinii simt cele ce se petrec cu prilejul 
acestei prăznuiri, pierdem cea mai mare parte din laude. Căci, de 
vine cu bună rânduială mulțimea aceasta care a venit acum, ne 
este nouă podoabă; dar, de vine cu trândăveală și nepăsare, rușine 
Și ocară. 


IV 


Așadar, ca să scoatem laudă din mulțimea dragostei voastre, 
să mergem acasă cu aceeași bună rânduială cu care se cuvine să 
meargă cei care au fost în apropierea unei mucenițe ca aceasta. 
Dacă nu mergi așa acasă, nu numai că nu te-ai folosit cu nimic, ci 
ţi-ai atras asupră-ți și foarte mare primejdie. Știu că nu aveţi aceste 

boli, dar nu-i de ajuns aceasta pentru apărarea voastră. Trebuie să-i 
aduceți în cea mai bună rânduială și pe fraţii care trăiesc în păcate 
și să-i faceţi să fie cu bună-cuviinţă. Ai cinstit pe muceniţă cu veni- 
rea ta? Cinstește-o și cu îndreptarea fraților tăi! De vezi pe unul 
că râde prostește, pe altul că umblă pe căi rușinoase, pe altul că 
are înclinare către desfrânare, pe altul că se îmbracă necuviincios, 
apropie-te și uită-te aprig și ameninţător la cei care fac acestea! 

Vrei să-mi spui că vor râde de tine și te vor disprețui mai mult? 

la atunci cu tine doi sau trei fraţi sau chiar mai mulţi, ca să 
ajungă mai cucernici din pricina mulțimii celor care-s cu tine. 
Dacă nici așa nu oprești nebunia lor, spune-i preoților::! Dar, mai 
bine spus, e cu neputinţă să fie atât de nerușinați, încât, mustraţi 
și îndemnați fiind, să nu se plece, să nu se rușineze și să nu pună 
capăt jocului lor copilăresc și fără rânduială. De-ai câștiga zece 
fraţi, trei, doi, unul chiar, vei ajunge acasă cu mult câștig. Lung e 
drumul până acasă! Să întrebuințăm, dar, lungimea aceasta a dru- 
mului pentru repetarea celor spuse la biserică. Să umplem calea cu 
miros de tămâie. N-ar părea drumul atât de sfânt, dacă s-ar pune pe 
tot lungul lui cățui de tămâie ca să îmbălsămeze văzduhul, cât de 
sfânt ar părea acum, dacă toți cei care pășesc astăzi pe el ar merge 
povestind unii altora luptele muceniţei, dacă fiecare și-ar face gura 
lui cădelniță. 

Când intră împăratul în oraș, nu vedeţi cu câtă rânduială 
pășesc în șir, de o parte și de alta, ostașii înarmaţi, cum se îndeamnă 
unul pe altul ca să meargă în liniște și cu multă frică, pentru ca să 
le fie celor care se uită la ei vrednici de privit? Să facem și noi ca 
ei! Căci și noi mergem înaintea unui Împărat. Nu înaintea unui 
împărat lumesc, nici pământesc, ci înaintea Stăpânului îngerilor. 
Așa să ne întoarcem și noi la casele noastre, cu bună rânduială, 
însemnându-ne unii pe alții să mergem în ordine și cu măsură, ca 
să-i uimim pe cei care ne văd nu numai prin mulțimea noastră, ci și 
prin frumusețea noastră sufletească. 

Dar, chiar dacă nimeni nu ne-ar vedea pe cale, de-am merge 
singuri pe drum, nici atunci n-ar trebui să ne purtăm cu necuviință, 
din pricina ochiului Celui neadormit, Care este pretutindeni și 
vede toate. Dar așa, gândiți-vă că sunt mulți eretici amestecați 
printre noi. De ne vor vedea astfel, dănțuind, râzând, ţipând, 


32 Cf. Matei 18, 15-17. 

îmbătându-ne, vor pleca osândindu-ne amarnic. Dacă suntem 
negreșit pedepsiţi de smintim numai unul pe altul5, gândiți-vă ce 
pedeapsă vom primi de smintim pe atâţia! Dar să nu fie ca, după 
cuvintele acestea și după sfatul acesta, să se mai facă cineva vinovat 
de astfel de fapte! Dacă, chiar înainte de a vorbi, erau de neiertat 
astfel de fapte, apoi, după ce am sfătuit și după ce am ţinut de rău, 
pedeapsa se face neapărat cu mult mai mare și pentru cei care le 
săvârșesc, și pentru cei care privesc cu nepăsare la cele săvârșite. 

Deci, ca să-i scăpaţi și pe ei de osândă și să vă agonisiți și vouă 
mai multă plată, luaţi-vă sarcina de a avea grijă de frații voștri! 
Faceţi-i să adune în sufletul lor și să povestească cele grăite aici, 
pentru ca, gândindu-vă la acestea tot timpul, că sunteţi pe cale, 
să aduceţi rămășițele acestei mese și celor care au rămas și au stat 
acasă și să faceți și în casele voastre ospăț bogat. Așa vom simţi mai 
bine bucuria acestei sărbători și vom atrage pe mucenița cea sfântă 
spre mai multă bunăvoință, de o cinstim cu cinstirea cea adevărată. 
Cu mult mai multă bucurie va simţi sfânta muceniţă dacă plecăm 
de aici încărcaţi de roade duhovnicești și folosiți cu folos duhovni- 
cesc, decât dacă venim aici și facem tulburare. 

Facă Dumnezeu ca, prin rugăciunile acestei sfinte și ale acelora 
care au luptat la fel ca ea, să păstraţi bine în minte și pe acestea și 
pe celelalte ce v-au fost grăite și să le arătaţi pe toate prin fapte, 
bineplăcând în toate lui Dumnezeu, Căruia [fie-l] slava și puterea 
în vecii vecilor. Amin. 


33 Cf. Matei 18, 6. 


Omilia a II-a la Sfânta Pelaghia* 


Sfânta fecioară Pelaghia este vrednică de o priveliște mai 
mare. Mari au fost luptele acestei copile; pentru aceea, luptele ei 
cer mulțime mai numeroasă la această priveliște. Cu toate acestea, 
Sfintei Pelaghia îi este de ajuns Hristos, Care singur, în loc de orice 
podoabă, împodobește prăznuirea și sărbătoarea acestei fecioare; 
căci, unde este Hristos, acolo este de faţă și ceata tuturor îngerilor. 
Toţi mucenicii au arătat trupurile lor mai puternice decât caznele; 
pentru aceea, au și pregătit o mare priveliște împotriva diavolului; 
căci, în trup fiind, au biruit duhuri netrupești, iar trupul lor, în 
lupta cu fierul, a fost mai puternic decât acesta. 

Când văd copile care doresc din tot sufletul să moară pentru 
Hristos cel răstignit, atunci râd mai mult de cutezanţa diavolului; 
el, care are atâtea locuri pentru prezicerea celor viitoare, ca și cum 
cele viitoare ar fi putut fi prezise acolo, n-a văzut mai dinainte, nici 
n-a ghicit rușinea și râsul pe care avea să le sufere astăzi. Căci ce 
pricinuiește mai mult râsul decât ceea ce a pățit azi diavolul? Avea 
pe fecioară în laț și totuși a pierdut prada; nu a putut-o ţine pe 
fecioara pe care a prins-o! Prinsese o umbră, nu o fecioară! Fericita 
Pelaghia avea îmbinate nevinovăția porumbiţei și înțelepciunea 
șarpelui:5. Fusese prinsă ca o porumbiță nevinovată, dar a scăpat 
ca un șarpe înțelept. Deși era prinsă în laț, totuși nu și-a pierdut 
nădejdea în izbândă. Nu-i era prins nici sufletul, nici gândul, chiar 
de-i era prins trupul. A găsit însă un mijloc și un plan ca să înșele 
cutezanţa celor care au prins-o și să-i lase înmărmuriți. 

- La ce s-a gândit copila? 

- S-a prefăcut că și-a schimbat gândul, că are să se lase prinsă. 
Și, ca să fie crezută, a arătat o faţă plină de voioșie, deși se afla în 
atât de mari tulburări și în primejdie de înec. Ostașii, momiţi de 
acel chip și înșelaţi de voioșia copilei, au început să se poarte mai 
omenește. Și le-a cerut să-i îngăduie să lipsească atâta vreme cât îi 
este de trebuință să se îmbrace cu podoabele de mireasă. Ostașii 
i-au dat voie să se ducă. Au făcut aceasta nu numai ca să facă pe 
placul copilei, ci se gândeau că și ei au să fie lăudaţi mai mult de 


334 PG 50, 585-586. 
35 Cf. Matei 10, 16. 

judecător dacă au să ducă pe copilă împodobită cu haine frumoase. 

Copila, când și-a văzut gândul împlinit, s-a îmbrăcat îndată 
cu hainele care cu adevărat o împodobeau. Îmbrăcându-se și întă- 
rindu-se cu mare curaj sufletesc și cu nădejdea în înviere, s-a suit 
iute pe acoperișul casei și de acolo s-a aruncat jos. Și și-a ales 
acel fel de luptă pe care odinioară diavolul a avut îndrăzneala să-l 
propună Domnului ca un lucru mare când a zis: „Dacă eşti Fiul lui 
Dumnezeu, aruncă-le jos!"% Tare mă minunez de credința acestei 
copile și de măreţia sufletului ei! Ce n-ar fi gândit o altă fecioară 
în ea însăși? Și-ar fi zis: „Mă arunc din acest loc; sunt silită să fac 
aceasta pentru că mă tem să nu fiu necinstită. De laudă îmi este 
gândul dacă mor îndată după cădere! De vor tăbări ostașii pe mine, 
moartă fiind, n-am să simt, nici n-am să știu ce fac ei. Dar, dacă din 
căzătura trupului meu pe pământ, mădularele mi se vor zdrobi, dar 
sufletul va rămâne în trup, voi răbda și voi suferi cu mâhnire necin- 
stirea trupului; voi fi dusă la judecător și voi pătimi tocmai aceea 
de ce m-am temut întotdeauna. Vor necinsti trupul meu, deși-mi 
sunt mădularele zdrobite. Și astfel voi îndura o îndoită nenorocire: 
și zdrobirea mădularelor și necinstirea”. 

Astfel de gânduri ar fi fost îndestulătoare ca să o tulbure pe o 
altă copilă. Pelaghia însă era așa de încredințată ca și cum i-ar fi 
chezășuit cineva sfârșitul ei. De aceea, cu îndrăzneală s-a zorit să se 
arunce. Ai fost biruit, diavole, de curajul și de sufletul mare al unei 
copile și al unei fecioare! Ceea ce ai propus odinioară Domnului 
Însuși, la aceea te-a îmbiat o copilă, roaba Lui; și, suindu-se pe 
acoperișul casei, s-a azvârlit de acolo. Fusese chemată la judecă- 
tor, dar n-a ascultat de tine, care-i insuflaseși judecătorului gândul 
acesta, nici nu s-a supus unei lupte viclene. A cunoscut gândurile 
tale viclene! Obișnuiești să chemi pe fecioare la judecători ca să 
fie supuse la cazne; apoi le arunci pe aceste fecioare pe care ai pus 
mâna cu mai multă dușmănie decât pe cei care-au suferit muceni- 
cia. Dacă tu cu adevărat ai chemat-o la luptă, de ce nu te-ai luptat cu 
ea când s-a aruncat de pe acoperiș, de ce nu te-ai luptat cu ea când 
a căzut? Îndrăzneşte să lupţi cu ea! Încearcă-ţi puterile cu ea pe 


5% Problema sinuciderii fecioarelor creștine violate sau în primejdie de a fi siluite în 
cazul persecuțiilor sau în vremea năvălirii barbarilor a fost pe larg dezbătută de Fericitul 
Augustin în Despre cetatea lui Dumnezeu, 1, 16 ş.u., unde respinge cu hotărâre sinucide- 
rea în astfel de situaţii. (n.P.P.) 

37 Matei 4. 6. 

câmpul de luptă! Desfășoară-ți toată viclenia ta! Ai pământul drept 
câmp de luptă! Scoate-ţi săbiile ca să împrăștii moartea! Întinde-ţi 
uneltele tale groaznice de ucidere a oamenilor! Zdrobește pe copila 
care s-a urcat pe acoperiș! 

Dar teologia a biruit, ca pe o nimica, toate vicleniile tale, ori- 
cât erau ele de neînțelese și de ascunse! Și ce este mai mult e că ea 
n-a cerut de la Dumnezeu ceea ce este scris: „Poruncește, Doamne, 
îngerilor Tăi ca să nu se lovească trupul meu de piatră'%, ci s-a 
rugat ca Dumnezeu să poruncească sufletului să se despartă de 
trup îndată după cădere. 

O copilă, ai fost femeie la trup, dar bărbat la suflet! O fecioară, 
trebuie să porți două nume! Faci parte și din ceata fecioarelor, dar 
și din corul mucenicilor! O copilă, ai fost atât de curată la suflet și 
la trup, că n-ai îngăduit judecătorului celui desfrânat să se bucure 
nici cu vederea de chipul tău! 

Să călcăm, dar, și noi pe urmele cumințeniei acestei copile și să 
ridicăm trofee de biruință împotriva patimilor. Să zdrobim atacu- 
rile necumpătării și ale desfrânării. Să ne întărim sufletul ca să ne 
păstrăm credința. Să nu dăm judecătorilor prilejul de a ne pune la 
încercare. Dar, când trebuie să luptăm, să ne purtăm cu bărbăţie, 
nu lipsiți de curaj. În sfârșit, să omorâm mădularele noastre care 
sunt pe pământ, pentru ca Domnul să dea trupului nostru sme- 
rit frumuseţea trupului Său, Căruia [fie-l] slava și puterea în veci. 
Amin. 


38 Luca 4, 10-u. 


Cuvântare de laudă 
la Sfântul sfinţit Mucenic Ignatie, 
Purtătorul de Dumnezeu, care a fost patriarh 
al Antiohiei celei Mari; a fost dus la Roma 
și a suferit acolo mucenicia și de acolo 
a fost adus iarăși în Antiohia: 


Oamenii cheltuitori și risipitori dau mese bogate, fac ospeţe 
dese și repetate pentru ca să-și arate avuţia lor, dar și pentru ca să li 
se vadă dragostea față de prieteni. Tot astfel și harul Duhului, pen- 
tru ca să ne dea dovadă de puterea Sa și să ne arate marea dragoste 
față de prietenii lui Dumnezeu, ne întinde dese și repetate mese ale 
mucenicilor. Nu de mult, o copilă tânără și neispitită de nuntă, feri- 
cita muceniță Pelaghia, cu multă bucurie ne-a dat un ospăț. Astăzi, 
iarăși, acest fericit și viteaz mucenic Ignatie a urmat sărbătorii ace- 
lei muceniţe. Felurite sunt persoanele, dar una e masa; felurite sunt 
luptele, dar una e cununa; felurite nevoinţele, dar aceeași răsplata. 
În luptele lumești e firesc să fie numai bărbaţii primiţi, pentru că 
lupta o dă trupul; aici însă stadionul este deschis și bărbaţilor și 
femeilor; privitorii văd și pe bărbați și pe femei luptând, pentru 
că toată lupta o dă sufletul. Nu intră în stadion ca să lupte numai 
bărbaţii, ca nu cumva femeile, punând ca pricină slăbiciunea firii 
lor, să pară a avea o apărare vrednică de crezare, și nici nu se luptă 
cu bărbăție numai femeile, ca nu cumva să-i facă de rușine pe 
bărbați; ci mulți au fost strigați și încununaţi și dintre bărbaţi și 
dintre femei, ca să afli chiar din fapte că în Hristos lisus nu este 
nici bărbat, nici femeie; ca să afli că nici firea, nici slăbiciunea 
trupului, nici vârsta, nici altceva din unele ca acestea nu poate să 
ne împiedice pe cei care mergem pe drumul credinţei, de ne este 
râvna mare, de ne este cugetul treaz, de este înrădăcinată în sufle- 
tele noastre frică fierbinte și înflăcărată de Dumnezeu. De aceea, și 
copile și femei și bărbaţi și bătrâni și robi și liberi, oameni de toate 


5 PG 50, 587-596. 
3 Cf. Galateni 3, 28. 

dregătoriile, meseriile și vârstele, și bărbați și femei, au intrat ca să 
dea aceste lupte și n-au suferit din nicio parte nicio vătămare, pen- 
tru că au pus în luptele acestea voință plină de curaj. 

Dar timpul ne cheamă să istorisim faptele mari ale fericitu- 
lui acestuia. Gândul nu se tulbură și nu se cutremură. Nu știu ce 
să spun întâi, ce să spun în al doilea rând, ce să spun în al treilea 
rând! Atât de mare este mulțimea faptelor vrednice de laudă ce 
se revărsă de pretutindeni prin fața ochilor minții mele! Păţesc 
la fel ca un om care intră într-o grădină plină cu flori. Vede mulți 
trandafiri, multe violete, tot atâţia crini și alte multe și felurite 
flori de primăvară. Este nedumerit. La care să se uite mai întâi, la 
care în al doilea rând? Fiecare din florile văzute îi cheamă către 
ea privirile. Și eu, intrând în această livadă duhovnicească a fap- 
telor mari ale lui Ignatie și privind nu flori de primăvară, ci chiar 
rodul Sfântului Duh felurit și deosebit din sufletul lui, mă tulbur 
și stau nedumerit. Nu știu la care să-mi opresc mai întâi gândul. 
Fiecare din faptele la care mă uit mă abate la cele învecinate și-mi 
atrage ochii sufletului spre privirea frumuseţii ei. Uitaţi-vă! A stat 
în fruntea Bisericii noastre cu vitejie și a ocârmuit-o cu atâta grijă, 
câtă vrea Hristos. Că hotarul cel mai mare și îndreptarul pe care 
Domnul le-a lăsat să fie vredniciei de episcop, pe acelea Ignatie 
le-a arătat prin fapte. Auzindu-L pe Hristos spunând că „păstorul 
cel bun sufletul lui își pune pentru oi'3%, și-a dat cu toată bărbăţia 
sufletul pentru oi. 

I-a cunoscut bine pe Apostoli și s-a bucurat de izvoarele cele 
duhovnicești:?. Cu cine se poate asemăna Ignatie, care a trăit 
împreună cu Apostolii, care a avut legături cu ei pururea, care s-a 
împărtășit și cu spusele lor și cu tainele lor, care a părut vrednic 
în ochii lor să i se încredinţeze o demnitate atât de mare? Apoi 
a venit vremea care cerea bărbăţie, vremea care cerea suflet care 
disprețuiește toate cele din lume, suflet care clocotește de dragos- 
tea dumnezeiască, suflet care pune pe cele ce nu se văd mai presus 


34 loan 10, 1. 

32 Sfântul Ignatie Teoforul, patriarh al Antiohiei, a fost arestat și condus la Roma, unde 
a suferit martiriul în jurul anului 110. În cursul acestei călătorii spre martiriu, a scris mai 
multe epistole, care ni s-au păstrat și care sunt foarte prețioase pentru cunoașterea teolo- 
giei și Bisericii creștine antiohiene de la începutul veacului al II-lea. Tradițiile hagiogra- 
fice îl desemnează ca discipol al Apostolului loan, iar numele pe care el însuși și-l dă, cel 
de „Purtătorul de Dumnezeu” (Teoforul), ar trimite către copilul purtat pe braţe de către 
Domnul lisus (cf. Matei 18, 2). (n.P.P.) 

de cele ce se văd. Și Ignatie și-a lepădat trupul cu tot atâta ușurință 
cu câtă ușurință dăm jos de pe noi haina. 

Despre ce să vorbesc mai întâi? Despre învățătura lui aposto- 
lică, pe care a arătat-o în toate faptele sale? Despre disprețul vieţii 
acesteia? Despre virtutea sa cea desăvârșită cu care a ocârmuit 
Biserica? Pe cine să laud mai întâi? Pe mucenic? Pe episcop? Pe 
apostol? Harul Duhului Sfânt i-a împletit o întreită cunună și cu ea 
i-a încununat frumusețea. Dar, mai bine spus, cu mai multe. Căci, 
de-ai număra bine cununile, ai vedea că mai răsar și alte cununi. 


II 


De vreţi, să facem mai întâi lauda episcopului. Nu-i așa că pare 
a fi vorba numai de o cunună? Dar să desfășurăm, prin cuvânt, viața 
lui de episcop! Veţi vedea că din ea ni se nasc două, trei, ba chiar 
mai multe cununi. Nu mă minunez de Ignatie numai pentru aceea 
că a fost socotit vrednic de o demnitate atât de mare, ci și pentru că 
i s-a încredințat această demnitate de către Sfinții Apostoli și pen- 
tru că mâinile fericiților Apostoli au atins sfinţitul lui cap. Nu puțin 
lucru este acesta pentru lauda lui Ignatie. Nu pentru că a primit 
mai mult har de sus, nici pentru că Apostolii au făcut să vină peste 
el mai îmbelșugat lucrarea Sfântului Duh, ci pentru că Apostolii au 
dat mărturie în fața oamenilor de virtutea lui Ignatie. Și cum au dat 
mărturie, vă voi spune eu. 

Scriind odinioară Pavel lui Tit - iar când spun Pavel, nu spun 
numai Pavel, ci și Petru și Iacov și loan și toată ceata Apostolilor. 
Căci, după cum într-o liră sunt diferite strune, dar una e cân- 
tarea, tot astfel și în ceata Apostolilor felurite sunt persoanele, 
dar una e învățătura, pentru că unul este și Meșterul, Duhul cel 
Sfânt, Care mișca sufletele acelora. Deci, ca să se arate așa, Pavel 
spunea: „Ori aceia, ori eu, așa propovăduim'35. Așadar, scri- 
indu-i Pavel lui Tit și arătându-i cum trebuie să fie episcopul, 
zice: „Episcopul trebuie să fie fără de prihană, ca iconom al lui 
Dumnezeu, neîngâmfat, nemânios, nebețiv, nebătăuș, neagoni- 
sitor de câștig urât, ci iubitor de străini, iubitor de bine, cuminte, 
drept, cuvios, înfrânat, ţinându-se de cuvântul cel adevărat al 
învățăturii, ca să fie în stare să îndemne și pe alții în învățătura 


33 1 Corinteni 15, u. 


406 SFÂNTUL LOAN GURĂ DE AUR 


cea sănătoasă și să mustre pe cei potrivnici”3. lar lui Timotei, 
scriindu-i despre același lucru, îi grăiește așa: „De dorește cineva 
episcopie, bun lucru dorește. Dar trebuie ca episcopul să fie fără 
de prihană, bărbat al unei singure femei, treaz, cuminte, cuvi- 
incios, iubitor de străini, destoinic să înveţe pe alţii, nebătăuș, 
nebețiv, ci blând, pașnic, neiubitor de argint'3%5. 

Ai văzut ce desăvârșită virtute cere Pavel de la un episcop? 
După cum un pictor preabun, când vrea să facă un tablou fidel al 
feței împăratului, amestecă felurite culori și lucrează tabloul cu 
toată grija, pentru ca toți cei care-l copiază și-l pictează să aibă în el 
desăvârșit fața împăratului, tot la fel și fericitul Pavel, ca și cum ar fi 
pictat un tablou al împăratului și ar fi făcut un tablou fidel, a ames- 
tecat feluritele culori ale virtuții și ne-a pictat chipul desăvârșit al 
unui episcop, pentru ca fiecare dintre cei care se urcă la această 
demnitate să se uite la acest chip de episcop și să-i rânduiască după 
el cu tot atât de mare grijă viaţa și faptele. Așadar, îndrăznind și eu, 
pot spune că fericitul Ignatie a întipărit desăvârșit în sufletul lui 
acest chip de episcop: era fără prihană, nu puteai spune nimic rău 
despre el, nu era îngâmfat, mânios, beţiv, bătăuș, ci pașnic, neiu- 
bitor de arginţi, cuvios, drept, înfrânat, ţinându-se de cuvântul cel 
adevărat al învățăturii, treaz, cuminte, cuviincios; și toate celelalte 
însușiri pe care le-a cerut Pavel. 

- Pe ce te întemeiezi când spui aceasta? - m-ar putea întreba 
cineva. 

- Chiar cei care l-au hirotonit episcop au spus aceasta despre 
Ignatie. Apostolii nu l-ar fi făcut episcop fără să-l fi cercetat, ei 
care îi sfătuiau cu atât de mare grijă pe alţii să-i cerceteze pe cei 
pe care aveau să-i urce în scaunul acestei dregătorii. Nu i-ar fi 
încredinţat această demnitate de n-ar fi văzut sădite în sufletul 
acestui mucenic toate virtuțile cerute unui episcop. Știau doar 
bine Apostolii cât de mare primejdie atârnă deasupra capetelor 
acelora ce fac astfel de hirotoniri la întâmplare și fără cercetare. 
Tot Pavel, ca să îi arate aceasta lui Timotei, îi scrie, spunându-i: 
„Mâinile degrabă pe nimeni să nu-ţi pui, nici nu te face părtaș la 
păcate străine”34%. 


34 Tit 1,'7-9. 
345 1 Timotei 3, 1-3. 
6 1 Timotei 5, 22. 

- Ce spui, Pavele? Altul a păcătuit, și eu mă fac părtaș și la 
păcatele lui și la osânda lui? 

- Da, răspunde Pavel! Pentru că ai dat puterea în mâna răutății. 
După cum, dacă pui în mâna unui nebun și a unui smintit o sabie 
ascuţită, tu care ai dat sabia ești vinovat de uciderea săvârșită de 
nebun, tot astfel și cel care dă unui om care trăiește în păcat pute- 
rea acestei dregătorii atrage asupra capului lui tot focul păcatelor 
și nelegiuirilor săvârșite de acela. Cel care pune rădăcina este tot- 
deauna pricina vlăstarelor odrăslite din rădăcină. 

Ai văzut că deocamdată îndoită ni s-a arătat cununa episco- 
piei lui? Vrednicia celor care l-au hirotonit a făcut mai strălucitoare 
demnitatea sa. Ei au dat mărturie de virtutea lui. 


III 


Vreţi să vă descopăr și o altă cunună odrăslită tot de aici? 

Să ne gândim la timpul când i s-a încredinţat această dem- 
nitate! Nu sunt același lucru să păstorești Biserica acum și să o fi 
păstorit atunci, după cum nu sunt același lucru să mergi cu mulți 
drumeţi pe un drum bătătorit și bine îngrijit sau să mergi pe un 
drum pe care acum trebuie să-l deschizi pentru întâia oară, cu pră- 
păstii şi cu stânci, plin de fiare sălbatice, pe care nu mersese încă 
niciun călător. Acum, cu harul lui Dumnezeu, nicio primejdie nu-i 
ameninţă pe episcopi. Pretutindeni, pace adâncă, toți ne bucurăm 
de liniște; credinţa s-a întins până la marginile lumii; împărații 
păzesc cu înţelepciune credinţa. Pe vremea aceea, nimic din aces- 
tea, ci, oriunde te-ai fi uitat, numai prăpăstii, hăuri, războaie, lupte 
și primejdii. Împărați, noroade, cetăţi, păgâni, cunoscuți și străini, 
cu toții unelteau împotriva credincioșilor. Și nu era numai aceasta 
oroarea, ci și aceea că mulți dintre credincioși, pentru că gusta- 
seră acum pentru întâia oară din aceste noi învățături, erau încă 
slabi, se poticneau adeseori și aveau nevoie de mult pogorământ. 
Și aceasta îi îndurera pe dascălii credinţei tot așa de mult ca și răz- 
boaiele date de necredincioși, dar, mai bine spus, îi îndurera chiar 
mai mult. Căci războaiele și uneltirile celor necredincioși le făceau 
chiar mare bucurie din pricina nădejdii răsplătirilor gătite lor. De 
aceea și Apostolii se întorceau din fața sinedriului bucurându-se că 
fuseseră biciuiți:7, iar Pavel striga, zicând: „Mă bucur în suferințele 


37 Cf. Faptele ş, qa. 

mele”%; și se lăudau mereu cu necazurile; dar rănile celor care erau 
ai lor și căderile fraților lor nu le lăsau nicio suflare, ci ca un jug 
prea greu le apăsau și le împovărau sufletul. 

Ascultă cât de amarnic suferea pentru aceștia Pavel, el care se 
bucura așa de mult de suferinţele sale! „Cine este slab”, spune el, „și 
eu să nu fiu slab? Cine se smintește, și eu să nu ard? Și iarăși: 
„Mă tem ca nu cumva, venind, să vă găsesc nu cum voiesc, iar eu 
să fiu găsit de voi nu cum voiţi!”%* Iar mai jos puţin: „Nu cumva, 
venind iarăși la voi, să nu mă smerească Dumnezeu și să nu plâng 
pe mulți care au păcătuit înainte și nu s-au pocăit de necurăţia și de 
necumpătarea și de desfrânarea pe care le-au făcut”. 

Totdeauna îl vei vedea pe Pavel cu lacrimi pe obraz și cu bocete 
pentru cei ai lui, cu frică și cu cutremur pentru credincioși. Și, după 
cum nu ne minunăm de căpitanul unei corăbii că poate să-i ducă 
sănătoși la liman pe toți călătorii de pe corabie, când marea este 
liniștită și corabia este mânată de vânturi bune, ci ne minunăm de 
el că poate cârmui corabia cum nu se poate mai bine, când marea e 
înfuriată, când se ridică valurile și când călătorii de pe corabie se răs- 
coală, tot astfel trebuie să ne minunăm și să ne uimim cu mult mai 
mult de cei cărora li s-a încredințat, pe vremea aceea, conducerea 
Bisericii decât de cei care o păstoresc acum, căci pe atunci mare era 
războiul și în afara Bisericii și înlăuntrul ei, pe atunci era încă plă- 
pând răsadul credinței și avea trebuinţă de multă îngrijire, pe atunci 
mulțimea credincioșilor, ca un prunc de curând născut, avea nevoie 
de multă purtare de grijă și de un suflet preaînţelept care să-l crească. 

Ca să vedeţi mai bine de câte cununi erau vrednici cei cărora li 
s-a încredinţat atunci Biserica și câtă osteneală și primejdie atrage 
la început și în cele dintâi timpuri această însărcinare îndată ce o 
luau asupra lor, voi aduce mărturia lui Hristos care confirmă aces- 
tea și dă tărie gândului rostit de mine. Văzând Domnul pe mulți 
venind la EI și voind să arate Apostolilor că prorocii s-au ostenit 
mai mult decât ei, le spune: „Alţii s-au ostenit, și voi aţi intrat în 
osteneala lor'5>. Cu toate că Apostolii s-au ostenit cu mult mai mult 
decât prorocii, totuși, pentru că prorocii au aruncat mai înainte 


34 Coloseni 1, 24. 

3% 2 Corinteni 1, 29. 
35 2 Corinteni 12, 20, 
2 Corinteni 12, 2]. 
32 loan 4, 38. 

cuvântul credinţei și au atras la adevăr sufletele oamenilor ce erau 
neînvățate, Domnul hotărăște că osteneala lor e mai mare decât a 
Apostolilor. 

Nu sunt totuna, nu sunt totuna să vii să înveți după ce ai avut 
alți mulţi dascăli înaintea ta sau să fii cel dintâi care să arunci 
seminţele învăţăturii. Omul primește cu ușurință cele pe care le-a 
mai gândit, cele cu care este obișnuit, noutatea însă tulbură sufle- 
tul ascultătorilor și pricinuiește multe greutăţi dascălilor. Noutatea 
aceasta îi tulbura pe ascultătorii lui Pavel din Atena; și pentru 
aceasta i-au întors spatele, învinuindu-l: „Aduci la auzul nostru 
lucruri străine”. Dacă astăzi păstorirea Bisericii dă multă oste- 
neală și frământare păstorilor ei, gândește-te că osteneala era îndo- 
ită, întreită, înmiită atunci când se țineau lanţ primejdiile, luptele, 
uneltirile, teama! Nu se poate, nu se poate înfățișa prin cuvânt gre- 
utatea pe care au îndurat-o atunci sfinţii. Aceasta o poate ști numai 
cel care însuși a trecut prin astfel de greutăți. 


IV 


Să vorbesc și de a patra cunună ce ni se ridică nouă din demni- 
tatea de episcop a Sfântului Ignatie. 

- Care e aceasta? 

- Că i s-a încredinţat păstorirea patriei noastre. Anevoios 
lucru este să conduci o sută de oameni, și chiar numai cincizeci! 
Gândeşte-te de câtă virtute și de câtă înțelepciune trebuie să dea 
dovadă cineva ca să i se încredințeze păstorirea unui atât de mare 
oraș, cu o populație de două sute de mii de suflete! Și, după cum 
în oștire se încredințează celor mai înţelepţi generali falangele 
împărătești și falangele cu mulți ostași, tot astfel și cu orașele; 
orașele mai mari și cu mai mulţi locuitori se încredințează unor 
demnitari cu experienţă. De altfel, orașul acesta al nostru era în 
mare cinste înaintea lui Dumnezeu, cum a arătat-o chiar prin fapte. 
A poruncit să locuiască aici multă vreme Petru, cel căruia i s-au 
încredinţat cheile cerurilor. Astfel orașul nostru cântărea înaintea 
lui Dumnezeu cât toată lumea. 

Când am pomenit însă de Petru, am văzut că și Petru este pri- 
cina împletirii celei de-a cincea cununi pentru Ignatie. Ignatie a 


3 Faptele 17, 20. 

urmat la conducerea acestei Biserici după Petru. După cum, când 
scoţi o piatră mare din temelia unei case, cauţi negreșit să pui în 
locul aceleia o altă piatră de aceeași mărime dacă nu vrei să se 
zdruncine şi să se șubrezească întreaga clădire, tot astfel, și când a 
fost să plece Petru de aici, harul Sfântului Duh a pus în locul lui un 
alt dascăl, de aceeași mărime cu Petru, ca să nu se șubrezească prin 
nevrednicia urmașului clădirea credinţei abia ridicată. 

Am numărat deci cinci cununi: una din măreția demnităţii, 
alta din vrednicia celor care l-au hirotonit, alta din greutatea vre- 
murilor, o alta din însemnătatea orașului și alta din virtutea celui 
care i-a dat episcopia. 

Împletindu-i-le pe toate acestea, ar fi trebuit să vorbesc și de 
a şasea cunună, de a șaptea și chiar de mai multe decât acestea. 
Dar, pentru ca nu cumva să las deoparte istorisirile despre mucenic 
din pricină că mi-am cheltuit toată vremea vorbind despre episcop, 
să ne îndreptăm atenţia spre luptele sale de mucenic. S-a pornit 
odinioară război cumplit împotriva Bisericilor și, ca și cum ar fi 
cuprins pământul o tiranie prea groaznică, erau răpiți toți din mij- 
locul pieţei, fără să se fi făcut vinovaţi de vreo vină, atâta doar că, 
lepădând rătăcirea, au alergat la credinţă, s-au depărtat de închina- 
rea la demoni, au cunoscut pe adevăratul Dumnezeu și se închinau 
Fiului Lui cel Unul-Născut. Toţi cei care primiseră credința, dar 
mai cu seamă întâistătătorii Bisericilor, erau osândiți și acoperiți 
cu mii și mii de chinuri pentru niște fapte pentru care ar fi tre- 
buit încununaţi, admiraţi și cinstiți. Aceasta pentru că diavolul, 
făcător de rău fiind și iscusit în a țese astfel de uneltiri, nădăjduia 
că va putea împrăștia oile de va lua păstorii. Dar Cel care îi prinde 
pe cei vicleni în viclenia lor, vrând să arate că nu oamenii cârmu- 
iesc Bisericile Lui, ci că EI Însuşi este Cel care îi păstorește pururea 
pe cei care cred în El, a îngăduit să se întâmple aceasta pentru ca, 
atunci când diavolul vede că predica Evangheliei nu se stinge și nici 
credința nu se împuținează, ba, mai mult, crește, deși păstorii sunt 
luaţi, să cunoască chiar din fapte, atât diavolul, cât și cei care-i slu- 
jesc lui, că cele ale noastre nu sunt omenești, că pricina învăţăturii 
noastre își are rădăcina sus, în ceruri, să afle că Cel care cârmuiește 
pururea Bisericile este Dumnezeu și că Dumnezeu nu este nicio- 
dată biruit când 1 se duce război. 

Dar nu numai asta a ticluit diavolul, ci a pus la cale și o altă 
răutate, tot atât de mare. N-a lăsat ca episcopii să fie uciși în orașele 

pe care le păstoreau, ci i-a dus să fie uciși în pământ străin. A făcut 
asta și pentru că se străduia să-i ia lipsiţi de cele de trebuinţă traiu- 
lui și pentru că nădăjduia să-i facă mai slabi prin greutăţile călăto- 
riei. Așa a făcut și cu fericitul acesta. L-a chemat din orașul nostru 
tocmai la Roma. L-a pus să facă drum lung, cu nădejdea că prin 
lungimea drumului și prin mulțimea zilelor călătoriei îi va clătina 
tăria credinţei. Nu știa diavolul că, având pe lisus tovarăș de drum, 
și tovarăș într-o călătorie atât de mare, ajungea mult mai puter- 
nic, dădea mai mare dovadă de puterea care era cu el și întărea 
și mai mult Bisericile. Orașele de pe tot lungul său drum alergau 
întru întâmpinarea lui, îl încurajau pe atlet și-l trimiteau încărcat 
de multe merinde duhovnicești, luptând și ele împreună cu el, cu 
rugăciuni și cereri către Dumnezeu. lar orașele, la rândul lor, nu 
primeau întâmplător mângâiere, când îl vedeau pe mucenic că 
aleargă cu atâta râvnă la moarte cu cât era firesc să alerge unul care 
era chemat la palatele împărătești cele din ceruri. 

Și au aflat orașele, chiar cu fapta, din râvna viteazului muce- 
nic și din voioșia lui, că nu era moarte aceea la care alerga, ci 
plecare într-o altă țară, mutare și urcare la cer. Învățând acestea 
prin cuvânt și faptă, trecea prin fiecare oraș. Și ceea ce s-a întâm- 
plat cu iudeii, care socoteau că-l trimit pe Pavel la moarte când 
l-au legat și l-au trimis la Roma, dar de fapt l-au trimis dascăl al 
iudeilor care locuiau în Roma, aceea s-a întâmplat și cu Ignatie, 
ba chiar mai mult. Căci n-a fost dascăl minunat numai celor care 
locuiau în Roma, ci și al tuturor orașelor de aici și până-n Roma. 
I-a convins pe toţi să disprețuiască viața aceasta, să socotească 
zădărnicie cele ce se văd, să le îndrăgească pe cele viitoare, să 
privească la cer și să nu ia în seamă niciuna din greutăţile de pe 
lumea aceasta. Pe acestea și pe altele mai multe decât acestea 
le-a învăţat Ignatie în timpul călătoriei sale, înălțându-se ca un 
soare de la răsărit și alergând spre apus. Dar, mai bine spus, mai 
strălucitor decât soarele; fiindcă soarele aleargă pe sus și revarsă 
lumina materială, pe când Ignatie trimitea razele sale de jos și 
vărsa în suflete lumina cea spirituală a învăţăturii; soarele, apoi, 
mergând spre apus, se ascunde și aduce îndată noaptea; Ignatie 
însă, mergând spre apus, a răsărit de acolo și mai strălucitor, 
după ce făcuse cele mai mari faceri de bine tuturor celor de pe 
cale. lar când a ajuns în Roma, a învăţat-o și pe ea să filosofeze, 
să trăiască și să gândească creștinește. 

Pentru aceea și Dumnezeu a îngăduit ca Ignatie acolo să-și 
sfârșească viața, pentru ca moartea lui să ajungă o școală de evlavie 
pentru toţi cei care locuiesc în Roma. Voi, prin harul lui Dumnezeu, 
nu aveți nevoie de dovedirea credinţei, căci eraţi înrădăcinați în 
credință; dar locuitorii Romei aveau nevoie de mai mult ajutor, 
pentru că necredința era mare atunci acolo. De aceea au fost jertfiți 
acolo toţi - Petru și Pavel și, după aceia, acesta, Ignatie —, ca să 
curățească prin sângele lor orașul pângărit de sângele jertfelor 
idolești și ca să dovedească cu fapta Învierea lui Hristos cel răstig- 
nit, convingându-i pe locuitorii Romei că nu vor putea disprețui 
cu atâta plăcere viața aceasta dacă nu vor fi ei înșiși pe deplin 
încredințaţi că au să se urce la lisus cel răstignit și au să-L vadă 
în ceruri. Cu adevărat, cea mai mare dovadă a Învierii este aceea 
că Hristos cel înjunghiat a arătat după moarte atâta putere, încât 
i-a convins pe oameni să disprețuiască, pentru credința în EI, și 
patria, și casa, și prieteni, și rude, și chiar viaţa și să dorească, în 
locul plăcerilor din lumea aceasta, biciuirile, primejdiile, moartea. 
Acestea nu erau faptele unui mort oarecare, nici ale unuia care a 
rămas în mormânt, ci ale Unuia care a înviat și trăiește. Cum se 
poate explica astfel fapta aceasta, că, pe când Domnul trăia, L-au 
părăsit pe Dascălul lor și au luat-o la fugă toţi Apostolii care erau cu 
E], pentru că frica le luase puterea, dar, după ce au murit nu numai 
Petru și Pavel, ci și Ignatie, care nu L-a văzut niciodată pe Domnul 
și nici nu s-a bucurat de împreună-viețuirea cu EI, I-au arătat atâta 
dragoste, că și-au și dat sufletul pentru EI? 


V 


Așadar, ca să cunoască toţi locuitorii Romei cu fapta toate 
aceste lucruri, a îngăduit Dumnezeu ca acolo să se sfârșească sfân- 
tul. Și că aceasta e pricina, o voi dovedi-o chiar din felul morţii 
Sfântului Ignatie. N-a primit hotărârea de osândire la moarte 
în afara zidurilor cetăţii, într-o prăpastie, nici în tribunal, nici 
într-un colț oarecare; ci a îndurat chinul muceniciei lui în mijlocul 
Amfiteatrului:+ din Roma, unde era adunat tot orașul; fiare săl- 
batice au fost asmuţite asupra lui, pentru ca, sub privirile tuturor, 


35 Sfântul Ignatie a suferit martiriul în Amfiteatrul lui Flavius (Colosseum-ul) din 
Roma. (n.P.P.) 

înălțând trofeul împotriva diavolului, să-i facă pe toți privitorii lui 
râvnitori ai luptelor lui, nu numai prin aceea că a murit cu atâta 
vitejie, ci și prin aceea că a murit cu plăcere. Se uita la fiare aşa de 
bucuros, nu ca un om care avea să fie smuls din viață, ci ca unul care 
era chemat la o viață mai bună și mai duhovnicească. 

- De unde se vede aceasta? 

- Din cuvintele pe care le-a rostit înainte de moarte. Când a 
auzit că are să îndure acest fel de moarte, a spus: „Am să mă bucur 
de fiarele acelea”. Așa sunt cei îndrăgostiți! Primesc cu plăcere 
orice suferință pentru cei pe care îi iubesc; atunci par a-și potoli 
pofta, când suferințele sunt mai cumplite. Aceasta s-a întâm- 
plat și cu Ignatie. S-a grăbit să-i imite pe Apostoli nu numai prin 
moartea sa, ci și prin dragostea lui. Când a auzit că aceia, după 
ce erau biciuiți, plecau cu bucurie, a voit și el să calce pe urmele 
Apostolilor, nu numai prin sfârșitul vieţii lui, ci și prin bucuria sa. 
De aceea a și spus: „Am să mă bucur de fiare”. Socotea cu mult mai 
blânde gurile fiarelor decât limba tiranului. Și pe bună dreptate! 
Limba aceea te chema la iad, pe când gurile acelora te trimiteau 
în Împărăţia cerurilor. 

După ce, dar, și-a sfârșit acolo viața, dar, mai bine spus, după 
ce s-a urcat la cer, biruitorul s-a întors în patria sa. Și aceasta a fost 
rânduiala lui Dumnezeu, ca să-l aducă iarăși la noi, ca să-l împartă 
pe mucenic orașelor. Roma a primit picăturile sângelui lui. Voi aţi 
fost cinstiți cu rămășițele lui. Voi v-aţi bucurat de episcopia lui, 
aceia s-au bucurat de mucenicia lui. Aceia l-au văzut luptând, biru- 
ind și încununat, voi îl aveţi neîntrerupt. Pentru puţină vreme l-a 
luat Dumnezeu de la voi, dar vi l-a dăruit cu mai multă slavă. Și, 
după cum cei care se împrumută cu bani dau înapoi împrumutul 
cu dobândă, tot astfel și Dumnezeu, după ce a împrumutat de la 
noi pentru puțină vreme comoara aceasta prețioasă și după ce a 
arătat-o orașului aceluia, ne-a dat-o înapoi cu mai multă strălucire. 

L-aţi trimis pe episcop și l-aţi primit pe mucenic! L-aţi trimis 
cu rugăciuni și l-aţi primit împodobit cu o cunună. Și nu numai voi, 
ci și toate orașele de la Roma până aici. Cum socotiți că era sufletul 
acelora când au văzut rămășițele lui întorcându-se? Câtă bucurie 
simțeau! Câtă veselie! Cu câte laude nu acopereau pe biruitor! Dar 
cum pe un atlet viteaz, care a doborât la pământ pe toți potrivnicii 
și a ieșit din luptă cu strălucitoare slavă, pe dată îl primesc în braţe 
cei care au privit luptele lui și nu-l lasă să atingă nici pământul, ci 

îl duc acasă pe sus, încărcându-l de mii și mii de laude, tot astfel și 
pe Sfântul Ignatie l-au primit atunci la Roma orașele de pe tot lun- 
gul drumului până aici; l-au purtat pe umerii lor și l-au adus până 
aici; au lăudat pe biruitor, au cântat pe luptător, au făcut de râs 
pe diavol, fiindcă vicleniile lui s-au întors împotrivă-i, căci ceea ce 
socotea că va face împotriva mucenicului s-a întors, de fapt, împo- 
triva lui. 

Atunci când s-a întors sfântul, a fost de folos tuturor orașelor 
acelora, pe toate prețuindu-le. De atunci și până azi, sfântul 
îmbogățește orașul nostru. Ca o comoară neîmpuținată din care se 
scoate în fiecare zi și nu secătuiește, care îmbogățește pe toți cei 
care se împărtășesc din ea, tot așa și fericitul Ignatie trimite acasă 
pe cei care vin la el, plini de binecuvântări, de îndrăznire, de suflet 
curajos, de multă bărbăţie. 

Să nu venim, dar, numai astăzi la Sfântul Ignatie, ci în fiecare 
zi, ca să culegem de la el roade duhovnicești! Poate, poate, într-a- 
devăr, să culeagă bogate roade cel care vine aici cu credință. Nu 
numai trupurile lor vii, ci și rămășițele sfinților sunt pline de har 
duhovnicesc. Dacă pe vremea lui Elisei s-a întâmplat aceasta, 
că un mort atins de oasele lui Elisei a sfărâmat legăturile morții 
şi s-a întors iarăși la viață, cu atât mai mult acum, când harul 
este mai îmbelșugat, când lucrarea Duhului este mai multă, poți 
dobândi de la rămășițele sfinților multă putere dacă te atingi de ele 
cu credință. De asta Dumnezeu ne-a și lăsat rămășițele sfinților! 
A vrut să ne facă să avem aceeași râvnă ca și ei, a vrut să ne dea un 
liman și o mângâiere tare în necazurile ce se pogoară necontenit 
asupra noastră. 

De aceea vă rog pe voi toţi, fie de sunteți supăraţi, fie de sunteți 
bolnavi, fie de sunteţi în necazuri, fie de sunteţi în vreo altă gre- 
utate lumească, fie de sunteţi în adâncul păcatelor, veniţi aici cu 
credinţă! Toate aceste greutăți și necazuri vor fi lăsate aici și veți 
pleca cu multă bucurie, ușurându-vă cugetul numai din privirea 
acestor sfinte rămășițe. Dar, mai bine spus, nu este nevoie să vină 
aici numai cei necăjiţi și amărâți, ci și cei fericiţi, cei înconjurați de 
slavă, cei cu putere, cei care au îndrăznire multă către Dumnezeu. 


355 Cf. 4 Regi 13, 21. 

355 Lămurirea teologică a Sfântului loan este extrem de prețioasă. Nu rămășițele trupești 
în sine tămăduiesc, ci harul lui Dumnezeu care a lucrat în sfinți, în timpul vieții, lucrează 
prin ei și după moarte. (n.P.P.) 

Nici aceștia să nu disprețuiască folosul! Venind aici și văzând pe 
sfântul acesta, nemișcătoare le vor fi bunătăţile; gândindu-se la 
faptele mari ale acestui sfânt, își vor umili sufletul și nu vor lăsa 
să li se îngâmfeze cugetul din pricina faptelor mari săvârșite. Nu-i 
puţin lucru să nu te mândrești cu faptele tale bune când faci fapte 
bune! Nu-i puţin lucru să știi să fii smerit când ești plin de bunătăţi! 
Este deci tuturor de folos comoara aceasta! Este un loc de izbăvire 
cum nu se poate mai potrivit! Celor care-au greșit, ca să scape de 
ispite; celor cărora le merge bine, pentru ca bunătăţile să rămână 
trainice; celor bolnavi, ca să se facă sănătoși; celor sănătoși, ca să nu 
se îmbolnăvească. 

Gândindu-ne la toate acestea, să punem mai presus de toată 
desfătarea, de toată plăcerea, șederea aici lângă rămășițele sfântu- 
lui; pentru ca, totodată, bucurându-ne și folosindu-ne, să putem, 
cu rugăciunile sfinților, să fim și dincolo împreună trăitori și împre- 
ună vieţuitori cu acești sfinţi, prin harul și iubirea de oameni ale 
Domnului nostru lisus Hristos, cu Care Tatălui [fie-1] slava, împre- 
ună cu Sfântul Duh, acum și pururea și în vecii vecilor. Amin. 


Cuvântare de laudă la cel întru sfinți 
părintele nostru Eustatie, 
patriarhul Antiohiei celei Mari” 


Un bărbat înțelept și filosof iscusit, cercetând cu de-amănun- 
tul natura lucrurilor omenești și văzând că lucrurile omenești sunt 
șubrede și nesigure și lipsite de trăinicie, îi îndeamnă îndeobște 
pe toți oamenii să nu fericească pe nimeni înainte de moarte3:. 
Fericitul Eustatie a răposat. De aceea să-l lăudăm în toată voia. 
Dacă înainte de moarte nu trebuie să fericim pe nimeni, apoi după 
moarte îi putem lăuda pe cei vrednici fără să ni se aducă vreo vină. 
Într-adevăr, fericitul Eustatie a trecut de vâltoarea grijilor omenești, 
a scăpat de învălmășeala valurilor, a pornit spre limanul cel liniștit 
și lipsit de valuri; nu mai este amenințat de nesiguranța viitorului, 
nu mai este supus căderii. Acum stă ca pe o piatră tare, ca pe o 
stâncă înaltă, și ia în râs toate valurile. Putem deci să-l fericim în 
voie, putem să-l lăudăm fără reproș. 

Nu-l mai amenință schimbarea, nu-l mai pândește căderea. 
Noi, cei care mai suntem încă în viață, noi ne clătinăm ca și cum 
am fi în mijlocul oceanului, noi suntem supuși multor schimbări. 
Suntem ca aceia de pe mare: când ridicaţi în sus de valuri, când 
pogorâţi în adânc. Dar nici urcarea nu-i sigură și nici pogorârea 
veșnică! Și pe una și pe alta le pricinuiesc apele cele mișcătoare și 
fără odihnă. 

De aceea, lucrurile omenești nu sunt trainice și neclintite, ci 
cu dese și grabnice schimbări. Unul este ridicat de bunăstare; pe 
altul necazurile și nenorocirea îl pogoară în adâncul cel negru. Dar 
nici acela să nu se îngâmfeze, și nici acesta să nu deznădăjduiască. 
Grabnică schimbare va veni și peste unul și peste altul. Aceasta însă 
nu se mai întâmplă cu cel care s-a mutat în cer, cu cel care a plecat 


37 PG 5o, 597-606. Eustatie al Antiohiei, unul dintre principalii inamici ai arianismului la 
Sinodul | Ecumenic din Niceea (325), a fost condamnat la exil în Tracia de un sinod ținut 
sub conducerea lui Eusebiu de Cezareea la Antiohia, în 327. Probabil că la Traianopolis, 
în Tracia, și-a aflat și sfârșitul. (n.P.P.) 

35 Cf Înţelepciunea lui Isus Sirah u, 30. 

la lisus cel dorit, cu cel care a ajuns în locul cel lipsit de tulburare, 
de unde au fugit durerea, întristarea și suspinarea. Acolo nu-i nici 
schimbare, nici umbră de mutare. Acolo toate sunt statornice și 
nemișcate; toate trainice și întemeiate; toate nestricăcioase și 
nemuritoare; toate nepieritoare și veșnice. De aceasta a spus băr- 
batul acela înţelept: „Înainte de moarte, nu ferici pe nimeni "55 

- De ce? 

- Pentru că nu știi care va fi viitorul, iar omul e neputincios. 
Voința e lăsătoare, păcatul ne împresoară ușor, iar cursele sunt multe. 
„Să știi”, spune Scriptura, „că prin mijlocul laţurilor treci." Ispitele 
vin în valuri, grijile sunt multe și mari, războiul demonilor e neîntre- 
rupt, iar răvășirile patimilor, continue. De asta, „înainte de moarte, 
nu ferici pe nimeni”! După moarte, da, fericește fără teamă pe cel 
vrednic! Dar, mai bine spus, nu după orice fel de moarte, ci după o 
moarte ca aceea când cineva și-a sfârșit viața, primind cunună, când 
a murit creștin și cu credință nefățarnică. Dacă acel bărbat înţelept 
a fericit de-a valma pe toți cei care au murit, cu cât mai mult trebuie 
să-i fericim pe cei care au murit așa ca fericitul Eustatie? 

- Dar cine a fericit de-a valma pe toți cei morţi? 

- Solomon. Solomon, bărbatul acela vestit și preaînțelept2*. Să 
nu treci degrabă pe lângă acest bărbat! Ci gândește-te cine era, cum 
a trăit, în câtă tihnă și desfătare și-a dus viaţa lui lipsită de griji și 
plină de plăceri! A gustat tot felul de plăceri, a născocit toate chi- 
purile de petreceri, a gustat felurite desfătări. Vorbind de acestea, 
spunea: „Mi-am zidit case, mi-am sădit vii, mi-am făcut grădini 
și livezi, mi-am făcut scăldători de ape, am avut slugi și slujnice; 
robi mi s-au născut în casă; cirezi de vite și turme de oi am avut; 
am adunat argint și aur ca nisipul; am tocmit cântăreți și cântărețe, 
paharnici și paharnice'>*. Ei bine, ce spune omul acesta care a avut 
atâta bogăţie de bani și de moșii, care s-a desfătat atât și a avut atâta 
tihnă? lată ce spune: „Am fericit pe cei morţi mai mult decât pe cei 
vii; și mai fericit decât aceștia este cel care încă nu s-a născut'3%. 


3% Înţelepciunea lui Isus Sirah u, 30. 

3% Înţelepciunea lui Isus Sirah 9, 13. 

* După cum se observă, Sfântul loan Gură de Aur atribuie textul biblic citat mai sus lui 
Solomon, nu lui Isus, fiul lui Sirah. 

3% Ecclesiastul 2, 4-8. Tradiţia creștină, urmând pe cea ebraică, a atribuit Ecclesiastul și 
Cântarea Cântărilor regelui israelit Solomon. (n.P.P.) 

33 Ecclesiastul 4, 2-3. 

Cu adevărat vrednic de credinţă este acest judecător al desfătării, 
cu adevărat vrednic de credinţă este cel care pronunţă o astfel de 
sentință asupra desfătării. Dacă ar fi rostit sentința aceasta împo- 
triva desfătării un om care a trăit toată viața în sărăcie și nevoie, 
osândirea aceasta n-ar fi părut adevărată; ar fi fost socotită ca por- 
nită din neștiință. Dar, când osândește un om care a gustat orice fel 
de plăcere, care a pășit pe toate cărările ei, atunci osândirea plăcerii 
nu mai poate fi pusă la îndoială. Socotiţi poate că cele spuse m-au 
îndepărtat de subiect? Nu! Dacă ne uităm bine la cele spuse, vedem 
că tocmai ele mă duc la subiect. Când vorbești de mucenici, e nece- 
sar și firesc să filosofezi. Toate cele spuse le-am zis nu ca să osân- 
desc viaţa de aici - Doamne, ferește! -, ci ca să osândesc plăcerile și 
desfătarea. Că nu e rea viaţa, ci viaţa dusă la întâmplare și fără scop. 


II 


Cel care trăiește în viața aceasta cu fapte bune și cu nădejde 
în bunătăţile ce vor să fie va putea spune cu Pavel: „Este cu mult 
mai bine să rămân în trup'5%; căci traiul în trup aduce rod de fapte. 
Aceasta s-a întâmplat și cu fericitul Eustatie, care și în viață și în 
moarte s-a purtat desăvârșit. Moartea pentru Hristos n-a suferit-o 
în pământul lui, ci în pământ străin. Dușmanii au făcut aceasta. 
L-au alungat din ţară ca să-l necinstească; dar prin surghiunul 
său a ajuns mai strălucit, mai vestit, așa precum a arătat sfârșitul 
lucrurilor. 

Atât de mare e strălucirea lui, încât amintirea sa e vie între noi 
în fiecare zi, cu toate că trupul lui e înmormântat în Tracia. Trupul 
lui e în acea țară barbară, dar dragostea sa e printre noi, deși ne 
desparte atâta cale; și după atâta vreme dragostea lui crește zi de zi. 
Dar, mai bine spus, dacă trebuie să grăim adevărul, e chiar printre 
noi. Că semnele care ne aduc aminte de sfinți nu sunt coșciugele, 
raclele, statuile, mormântul, inscripţiile, ci faptele bune, zelul 
credinței lor, cugetul lor curat înaintea lui Dumnezeu. 

Biserica aceasta a noastră a înălțat mucenicului o statuie mai 
frumoasă decât toate statuile. Statuia aceasta n-are pe ea nicio 
inscripţie, dar prin fapte strigă mai răsunător ca o trâmbiță numele 
și slava mucenicului; că fiecare din voi, cei de faţă, este mormânt 


3% Filipeni 1, 22. 

al sfântului, mormânt însufleţit și duhovnicesc. Dacă aș deschide 
conștiința fiecăruia din cei de faţă, aș găsi pe sfânt locuind în 
sufletul vostru. Aţi văzut că dușmanii n-au câștigat nimic că l-au 
surghiunit? Aţi văzut că nu i-au stins slava, ci, dimpotrivă, i-au 
înălțat-o și mai mult, au făcut-o mai strălucitoare? În loc de unul, 
au făcut atâtea morminte, morminte însuflețite, morminte ce dau 
glas, morminte care îndeamnă la aceeași râvnă. De aceea numesc 
trupurile sfinților și „izvoare”, și „rădăcini”, și „miruri duhovnicești”. 

- Pentru ce? 

- Pentru că izvorul, rădăcina și mirul, adică parfumul, nu-și 
îngrădesc însușirile lor numai la ele, ci le răspândesc la mare depăr- 
tare în jurul lor. De pildă, izvoarele scot multă apă, dar nu ţin apele 
în sânul lor, ci dau naștere la râuri care curg mai departe și se întâl- 
nesc cu marea. Și așa, izvoarele, ca o mână întinsă, îmbrățișează 
prin prelungirile lor apele mărilor. La fel, rădăcinile plantelor și ale 
arborilor stau ascunse în sânurile pământului; dar puterea lor nu 
rămâne jos, în pământ; mai ales aceasta e însușirea viței de vie, care 
se agaţă de copacii înconjurători. Când coardele viței de vie se agaţă 
de ramurile de sus ale copacilor, târându-se pe ele, se întind până la 
mare depărtare și fac prin desișul frunzelor lor un acoperiș întins. 
Aceasta e și însușirea mirurilor, a parfumurilor. Parfumurile sunt 
păstrate în casă, dar adeseori mirosul lor plăcut se răspândește prin 
ferestre pe ulițe, pe străzi, în piață și vestește trecătorilor calitatea 
parfumurilor din casă. Dacă izvorul și rădăcina, dacă natura plan- 
telor și a aromatelor au atâta putere, apoi cu mult mai mult trupu- 
rile sfinților. Că spusele mele nu-s minciuni, îmi sunteţi voi mar- 
tori. Trupul mucenicului se află în Tracia; voi nu locuiţi în Tracia, 
ci departe de țara aceea. Cu toate acestea, simţi de la o atâta depăr- 
tare parfumul sfântului! Pentru aceasta v-aţi și adunat aici. Nu l-a 
împiedicat nici lungimea drumului și nu l-a stins nici mulțimea 
anilor. Așa e natura faptelor duhovnicești, nicio piedică materi- 
ală nu le oprește. Dimpotrivă, înfloresc și cresc în fiecare zi. Nu le 
veștejește nici timpul și nu le oprește nici depărtarea. 

Să nu vă minunaţi dacă de la începutul cuvântului meu de 
laudă l-am numit pe Sfântul Eustatie „mucenic”. Cum este mucenic, 
vă întrebaţi voi, când a murit de moarte bună? Am spus adeseori 
dragostei voastre că nu numai moartea martirică transformă pe 
cineva în mucenic, ci și voinţa. Cununa de mucenic e împletită ade- 
seori nu numai de felul sfârșitului vieţii, ci și de gând și de voinţă. 

Definiția aceasta a muceniciei n-o dau eu, ci Pavel, care grăiește 
așa: „În fiecare zi mor. 

- Cum mori, Pavele, în fiecare zi? Cum e cu putinţă ca un trup 
muritor să moară de nenumărate ori? 

- Prin voinţă, răspunde Pavel, și prin aceea că ești gata tot- 
deauna de moarte! 

Dumnezeu a grăit la fel. Avraam nu și-a mânjit cuțitul în sânge, 
n-a înroșit jertfelnicul, nu l-a jertfit pe Isaac; cu toate acestea, a 
adus jertfă desăvârșită. 

- Cine a spus asta? 

- Dumnezeu, Care i-a primit jertfa! „N-ai cruțat pe fiul tău cel 
iubit pentru Mine'558, i-a spus Dumnezeu lui Avraam. 

- Cum spune că nu l-a cruțat, când l-a lăsat în viață pe fiul său 
și l-a coborât nevătămat de pe munte? 

- „Eu nu judec jertfele”, spune Dumnezeu, „după chipul cum 
se săvârșesc, ci după voinţa celor care sunt gata să jertfească sau să 
se jertfească.” Mâna n-a junghiat, dar a junghiat voința! N-a înfipt 
cuțitul în gâtul copilului, nu i-a tăiat gâtul:%. Dar este jertfă și fără 
sânge. Cei inițiați:S știu ce spun. De asta a fost jertfa aceea fără de 
sânge, pentru că ea avea să fie preînchipuirea jertfei acesteia:%. Ai 
văzut că în Vechiul Testament este schițată mai dinainte icoana? 
Nu te îndoi de adevăr! 


III 


Așadar, acest mucenic - am dovedit doar că a fost mucenic3? — 
era pregătit să moară de mii și mii de ori. Și pe toate aceste morți 
le-a suferit cu gândul și cu voința, iar multe din primejdiile 
venite peste el le-a suferit chiar cu adevărat. L-au izgonit din țară 
dușmanii, l-au alungat peste hotare și au pus în mișcare împo- 
triva lui multe prigoane. Nu-i puteau găsi nicio pricină dreaptă 
de învinuire, decât doar atât că mucenicul, auzindu-l pe Pavel 


3 1 Corinteni 15, 31. 

35 Facerea 22, 12. 

367 Cf. Facerea 22, 1-13. 

36 Aluzie la creștinii botezați. Precizarea demonstrează că și catehumenii (cei nebotezaţi) 
ascultau omiliile marelui orator. (n.P.P.) 

369 Jertfa euharistică. 

37 Sfântul Eustatie a fost, mai exact, un mărturisitor al dreptei credințe. (n.P.P.) 

spunând: „Au cinstit și au slujit făpturii în locul Făcătorului'>7, 
a fugit de necredinţă și s-a temut de fărădelege. Dar o faptă ca 
aceasta merită cununi, nu învinuire. 

Uită-te, te rog, la viclenia diavolului! De abia luase sfârșit răz- 
boiul dus de păgâni împotriva Bisericii și răsuflau ușurate toate 
Bisericile în urma cumplitelor și deselor prigoane; nu trecuse multă 
vreme de când toate templele fuseseră închise, jertfelnicele stinse 
și toată nebunia demonilor surpată. Aceasta îl întrista pe demonul 
cel viclean și nu putea suferi cu ușurință pacea Bisericii. De aceea, 
ce face? Aduce asupra Bisericii un alt cumplit război. Cel dinainte 
fusese un război dat din afară, acesta era războiul dat dinlăuntru. 
lar de războaiele cele dinlăuntru ne apărăm mai greu; îi biruiește 
cu ușurință pe cei asupra cărora năvălesc. Pe vremea aceea deci, era 
în fruntea Bisericii noastre fericitul Eustatie. Și a izbucnit boala ca 
o ciumă cumplită, din Egipt; apoi s-a întins în orașele dimprejur 
și se prăbea să intre și în orașul nostru. 

Dar Sfântul Eustatie priveghea și era cu luare-aminte. De 
departe a prevăzut tot ce avea să vină; și, când războiul s-a apro- 
piat, l-a respins. Ca un medic înțelept, fericitul Eustatie, stând aici, 
în mijlocul credincioșilor săi, a pregătit leacurile înainte de a intra 
boala în oraș. A cârmuit această sfântă corabie cu multă dibăcie: 
alerga în toate părțile ca să îi încurajeze pe corăbieri, pe călători, pe 
toţi cei din corabie; să-i facă să fie treji și veghetori, pentru că piraţii 
aveau să-i atace ca să le fure vistieria credinţei. Purtarea aceasta de 
grijă n-a avut-o numai aici, în Antiohia, ci a trimis pretutindeni 
oameni care să înveţe, să sfătuiască, să vorbească, să stăvilească 
mai dinainte atacul dușmanilor. 

Era bine învăţat de harul Domnului că întâistătătorul Bisericii 
nu trebuie să poarte de grijă numai de Biserica încredinţată lui de 
Duhul, ci și de Biserica din întreaga lume. Și aceasta a învățat-o 
din sfintele rugăciuni de la sfintele slujbe. „Dacă trebuie să facem 
rugăciuni”, își spunea el, „pentru toată Biserica, cea de la o margine 
a lumii până la cealaltă, apoi cu mult mai mult trebuie să și purtăm 
grijă de ea, trebuie să ne îngrijim de toate bisericile, să purtăm grijă 
de toate.” Și ce s-a întâmplat cu Ștefan, aceea s-a întâmplat și cu el. 


1 Romani 1, 25. Se face referire la arieni, pentru care Logosul, Fiul lui Dumnezeu, ar fi o 
făptură, prima creatură a lui Dumnezeu. (n.P.P.) 
32 Mișcarea ariană, inițiată de preotul Arie din Alexandria Egiptului. 

După cum iudeii l-au lovit cu pietre că n-au putut să stea împotriva 
înțelepciunii aceluia3?, tot așa dușmanii aceștia de acum, pentru că 
n-au putut sta împotriva înțelepciunii Sfântului Eustatie, l-au izgo- 
nit din oraș pe propovăduitor, când au văzut întăriturile ridicate de 
el în oraș. Dar glasul lui nu a tăcut. A fost izgonit omul, dar cuvân- 
tul învățăturii n-a fost izgonit. Și Pavel a fost legat, dar cuvântul lui 
Dumnezeu n-a fost legat27. 

Sfântul Eustatie era în ţară străină, dar învăţătura lui era la noi. 
După ce l-au izgonit, ereticii au năvălit asupra Bisericii noastre cu 
furia unui șuvoi. Dar n-au smuls nici răsadurile, n-au înnămolit 
nici semințele, n-au stricat nici arătura. Atât de bine și cu atâta pri- 
cepere fuseseră îngrijite cele semănate și prășite de înțelepciunea 
aceluia! 

Dar se cuvine să spunem pentru ce a îngăduit Dumnezeu să fie 
izgonit de aici. 

Nu de multă vreme Biserica răsufla în voie și mare mângâiere 
avea că în fruntea ei stătea fericitul Eustatie. O înconjurase din toate 
părțile cu ziduri puternice și respingea toate atacurile dușmanilor. 

- Atunci pentru ce a fost izgonit? Pentru ce a îngăduit 
Dumnezeu celor care l-au alungat? Pentru ce? 

- Să nu mai socotiți că ceea ce am să vă spun are să fie răspun- 
sul numai la această întrebare a voastră. Ci răspunsul meu are să fie 
răspuns în stare să lămurească orice întrebare de felul acesta, pusă 
fie de elini, fie de eretici. 

Dumnezeu îngăduie în multe împrejurări să se ducă război 
credinţei Lui adevărate și apostolice; dar lasă, totodată, ca ereziile 
și păgânismul să se bucure de liniște și tihnă. 

-De'ce? 

- Ca să afli și slăbiciunea dușmanilor acelora, că se distrug de 
la sine, fără să le facă cineva vreun rău, dar ca să cunoști și tăria 
credinţei prigonite, ca să vezi că se răspândește chiar prin cei care o 
împiedică. Că ideea aceasta nu-i o presupunere a mea, ci o desco- 
perire dumnezeiască, să-l ascultăm pe Pavel și să vedem ce zice în 
această privinţă. 

A încercat și el simțămintele omenești. Era într-adevăr Pavel, 
dar era și el om. 


35 Cf. Faptele 7, 57-58. 
34 Cf. 2 Timotei 2, 9. 

- Dar cea pătimit Pavel? 

- A fost și el izgonit, i s-a dus și lui război, a fost biciuit, s-a 
uneltit împotriva lui în mii și mii de chipuri, și din afara și din- 
lăuntrul Bisericii, și de la cei care păreau ai lui și de la cei străini. 
Dar pentru ce să vorbesc de toate suferințele îndurate de el? Obosit 
deci și nemaiputând suferi atacurile dușmanilor, care-i împiedi- 
cau mereu vestirea și se împotriveau cuvântului lui, cade înaintea 
Stăpânului și-L roagă, zicând: „Mi s-a dat un ghimpe în trup, înger 
al Satanei, ca să mă bată peste obraz. Pentru aceasta L-am rugat 
de trei ori pe Domnul; și Domnul mi-a zis: «Destul îţi este harul 
Meu, căci puterea Mea în slăbiciune se desăvârșește» *5. Știu că 
unii socotesc că aici e vorba de o boală trupească a lui Pavel. Dar 
nu-i așa, nu-i așa! Pavel numește „îngeral Satanei” pe oamenii care 
i se împotriveau lui. Căci aceasta înseamnă cuvântul „Satana” în 
limba ebraică. Satana înseamnă „potrivnic”. lar uneltele diavolu- 
lui și oamenii care-i slujeau lui sunt îngerii Satanei. 

- Dar atunci pentru ce Pavel vorbește de un ghimpe în trup? 

- Pentru că trupul lui era biciuit, iar sufletul îi era ușurat și 
ridicat cu nădejdea bunătățţilor viitoare. Uneltirile dușmanilor și 
războiul nu-i atingeau sufletul, nici nu-i îngenuncheau gândurile 
sale; se opreau la trup, nu puteau pătrunde înlăuntru. Pentru că tru- 
pul îi era sfârtecat, pentru că trupul îi era biciuit, pentru că trupul îi 
era legat - căci sufletul nu poate fi legat —, de aceea a spus: „Mi s-a 
dat un ghimpe în trup, înger al Satanei, ca să mă bată peste obraz”, 
făcând aluzie la încercările, la strâmtorările și prigonirile lui. Apoi 
ce mai spune Pavel? „Pentru aceasta”, spune el, „L-am rugat de trei 
ori pe Domnul”, adică: „L-am rugat de mai multe ori pe Domnul ca 
să mă lase să răsuflu puţin din pricina încercărilor”. Acum vă rog să 
vă aduceţi aminte de pricinile de care am vorbit mai înainte, anume 
că Dumnezeu îngăduie ca robii Săi să fie izgoniți, să sufere nenu- 
mărate necazuri, tocmai ca să-Și arate puterea Sa. lată că și Pavel se 
roagă să depărteze de la el nenumăratele necazuri și pe dușmanii 
lui, dar rugăciunea nu i-a fost ascultată. Și Pavel adaugă și motivul 
pentru care nu i-a fost ascultată rugăciunea. 

- Care-i motivul? 


37% 2 Corinteni 12, 7-9. 
37 Termenul grecesc corespunzător este 5.pohoş, un calc semantic după ebraicul Satan 
- „calomniator, acuzator, cel care spune minciuni”. (n.P.P.) 

- Nimic nu mă împiedică să vi-l amintesc din nou! „Destul îți 
este harul Mew”, îi spune Dumnezeu, „căci puterea Mea în slăbi- 
ciune se desăvârșește”. 


IV 


Ai văzut că Dumnezeu îngăduie îngerilor Satanei să-i atace pe 
robii Săi, să le facă nenumărate necazuri, tocmai pentru ca să arate 
puterea Lui? 

Deci, când vorbim cu elinii și cu iudeii cei ticăloși, este de-ajuns, 
spre dovedirea puterii lui Dumnezeu, aceasta, că a ieșit biruitoare 
credința noastră, cu toate nenumăratele războaie duse împotriva ei. 
Lumea întreagă i se împotrivea; toți i-au prigonit cu furie nemaiîntâl- 
nită pe acei doisprezece oameni, pe Apostoli: au fost biciuiți, izgoniți, 
au îndurat mii și mii de rele; cu toate acestea, în scurtă vreme, au 
putut să-i biruiască cu toată covârșirea pe toţi potrivnicii lor. 

Aceasta a fost pricina pentru care Dumnezeu a îngăduit să 
fie surghiunit fericitul Eustatie! Dumnezeu a vrut să ne arate mai 
bine puterea credinţei celei adevărate și slăbiciunea credinței ere- 
ticilor. Când a fost să plece în surghiun, fericitul Eustatie a părăsit 
orașul, dar pe voi nu v-a părăsit. N-a socotit că nu trebuie să vă mai 
poarte de grijă și să nu vă mai păzească, pentru că a fost izgonit 
din Biserică; ci, tocmai din această cauză, să vă poarte mai mult 
de grijă, să vă păzească și mai mult. La plecare i-a chemat pe toți 
preoţii săi și i-a îndemnat să nu-și mai părăsească posturile lor, să 
nu se plece lupilor, să nu le dea lor turma; dimpotrivă, să rămână 
pe loc, să vorbească cu ereticii și să le închidă gura, iar pe frații mai 
slabi în credinţă să-i întărească. Și sfârșitul a arătat că bine a porun- 
cit. Într-adevăr, dacă nu rămâneaţi atunci în credința Bisericii, ar 
fi fost pierdută cea mai mare parte din oraș, căci lupii ar fi mâncat 
ca într-un pustiu oile. Dar cuvintele fericitului Eustatie i-au împie- 
dicat pe eretici să-și arate în toată voia răutatea lor. Dar nu numai 
sfârșitul a arătat aceasta, ci și cuvintele lui Pavel. 

- Ce spune Pavel? 

- Când avea să se ducă la Roma în cea din urmă călătorie a sa, 
după care nu avea să-i mai vadă pe ucenici, le spune: „Nu vă voi 
mai vedea'*7. Le spunea aceasta nu cu gândul de a-i întrista, ci de 


37 Faptele 20, 25. 

a-i întări. Deci, la plecarea sa dintre ucenici, îi întărește cu aceste 
cuvinte: „Știu că după plecarea mea vor intra întrevoi lupi răi și din- 
tre voi se vor ridica bărbați care vor grăi învățături rele'37%. Războiul 
era întreit: firea fiarelor, grozăvia războaielor și faptul că dușmanii 
nu erau străinii, ci ai tăi. Acestea îl făceau să fie și mai cumplit. Și 
pe bună dreptate. Dacă te atacă și-ți declară război unul din afară, 
îl poţi birui cu ușurință; dar, când boala izvorăște dinlăuntru, din 
trupul tău, atunci răul e tare greu de vindecat. Așa s-a întâmplat 
și pe vremea lui Pavel. De aceea îi și îndeamnă pe preoții din Efes, 
spunându-le: „Luaţi aminte la voi înșivă și la toată turma!” Nu 
le-a spus: „Părăsiţi oile și fugiţi!” 

Fericitul Eustatie a învăţat aceasta de la Pavel și i-a sfătuit la 
fel și el pe ucenicii săi. Și ceea ce a învățat acest dascăl înțelept și 
viteaz, aceea a îndeplinit cu fapta. Când au intrat ereticii, nu și-a 
părăsit oile, deși nu mai putea sta pe tronul episcopal; dar asta n-a 
însemnat nimic pentru acest suflet mare, pentru acest suflet de 
filosof. Onorurile episcopale le lăsa altora, iar el îndura ostenelile 
episcopilor, mișcându-se prin mijlocul lupilor. Colţii fiarelor nu 
l-au vătămat. Credinţa lui era mai puternică decât mușcăturile lor. 
Mișcându-se prin mijlocul lupilor și ținându-i ocupați pe aceia cu 
lupta dată de el, făcea ca oile sale să aibă liniște și tihnă. Dar ferici- 
tul Eustatie nu s-a mărginit numai să astupe gurile ereticilor și să 
combată hulele lor; îi cerceta și pe credincioșii săi; se ducea la ei să 
vadă dacă nu cumva cineva a primit o săgeată, dacă n-a fost rănit 
cumva cineva; și îndată dădea leacul. Făcând aceasta, i-a plămădit 
pe toți în dreapta credinţă și nu s-a depărtat până ce Dumnezeu n-a 
pregătit pe fericitul Meletie3%, care, venind, a luat toată frământă- 
tura. Eustatie a semănat, iar Meletie, la venirea lui, a secerat. 

Așa s-a întâmplat și cu Moise și cu Aaron. Trăind în mijlo- 
cul egiptenilor, erau și ei un fel de aluat și au adus pe mulți la 
credinţa lor. 

De aceasta dă mărturie Moise când spune că mult popor ames- 
tecat s-a suit împreună cu israeliții:*. Pe acest Moise l-a imitat și 
fericitul acesta, căci înainte de a fi pe scaunul episcopal a îndeplinit 


37% Faptele 20, 29-30. 

379 Faptele 20, 28. 

3% Sfântul Meletie al Antiohiei, contemporanul și părintele duhovnicesc al 
Sfântului loan. (n.P.P.) 

33 Cf. Ieșirea 12, 38. 

îndatoririle episcopale. Că și Moise, înainte de ai se încredința con- 
ducerea poporului, i-a pedepsit cu tărie și cu îndrăzneală pe cei care 
făceau nedreptăţi, a luat apărarea celor nedreptăţiți; a părăsit masa 
împărătească, onorurile și cinstirile și a alergat să frământe lutul și 
să facă și el cărămizi3%; a socotit purtarea de grijă a celor din nea- 
mul lui mai de preț decât desfătarea, tihna și cinstea. Luându-l și 
acesta pildă pe Moise, îi sfătuia atunci prin grija sa pentru popor pe 
toți conducătorii; prefera ostenelile, tihnei; era prigonit de pretu- 
tindeni și atrăgea asupra lui în fiecare zi necontenite dușmănii. Dar 
toate acestea îi erau ușoare, căci temeiul celor pe care le săvârșea îi 
dădea destulă mângâiere. 

Pentru toate acestea, mulțumind lui Dumnezeu, să imităm 
virtuțile acestor sfinţi, ca să luăm și noi parte cu ei la cununi, cu 
harul și iubirea de oameni ale Domnului nostru lisus Hristos, prin 
Care și cu Care Tatălui, împreună cu Sfântul Duh, [fie-I] slava, cin- 
stea și puterea în vecii vecilor. Amin. 


3 Cf. leșirea 2, 1-15. 


Cuvântare de laudă la Sfântul Mucenic Roman:* 


larăși pomenire de mucenici și iarăși sărbătoare și prăznuire 
duhovnicească. S-au ostenit aceia, și noi ne bucurăm; s-au luptat 
aceia, și ne veselim noi. Cununa ea lor, dar slava ea întregii Biserici. 
Dar cum se poate aceasta? — m-ar întreba cineva. Cum? Pentru că 
mucenicii sunt părți și mădulare ale noastre. „Dacă pătimește un 
mădular, pătimesc împreună cu el toate mădularele; iar dacă este 
slăvit un mădular, se bucură împreună cu el toate mădularele”34. 

Când capul e încununat, și trupul se bucură. Este un singur 
învingător în jocurile olimpice, și tot poporul se bucură și-l primește 
cu multe aclamații. Dacă la jocurile olimpice au atâta bucurie cei 
care n-au asudat deloc în acele lupte, apoi cu atât mai multă bucu- 
rie trebuie să avem noi pentru atleţii credinței. Noi suntem picioa- 
rele, mucenicii, capul. Dar capul nu poate spune picioarelor: „Nu 
am nevoie de voi'3%. Slăvite sunt mădularele, dar slava deosebită a 
unora nu face străină înrudirea cu celelalte. Atunci sunt slăvite mai 
cu seamă, când nu curmă unirea cu noi: ochiul este cel mai frumos 
mădular din tot trupul, dar atunci își arată toată frumuseţea lui, 
când nu-i despărțit de trup. Dar pentru ce vorbesc eu de mucenici? 
Dacă Stăpânul lor nu S-a rușinat să fie capul nostru, cu atât mai 
mult mucenicii nu se rușinează să fie mădularele noastre. Nu se 
rușinează fiindcă dragostea le e înrădăcinată adânc în suflet; iar 
dragostea unește și înfrățește, nu caută la vrednicie. 

Așadar, după cum ei suferă împreună cu noi pentru păcatele 
noastre, tot așa și noi ne bucurăm împreună cu ei pentru faptele 
lor mari. Aceasta ne-a poruncit și Pavel când ne-a spus să ne bucu- 
răm cu cei care se bucură și să plângem cu cei care plâng”. E ușor 


3 PG so, 605-612. Sfântul Roman era un diacon originar din Israel și care se afla 
în Antiohia în momentul declanșării persecuției anticreștine de către Dioclețian, în 
303. Eusebiu de Cezareea și Prudentius au scris pagini elogioase în memoria acestui 
martir. (n.P.P.) 

354 1 Corinteni 12, 26. 

3% 1 Corinteni 12, 24. 

3% Cf. Efeseni 5, 23; Coloseni 1, 18. 

3% Cf. Romani 12, 15. 

însă să plângi cu cei care plâng, dar nu atât de ușor să te bucuri 
cu cei care se bucură. Mai ușor ne e să suferim împreună cu cei 
care suferă decât să ne bucurăm cu cei fericiți. Într-un caz, însăși 
natura suferinței e în stare să aplece spre milă chiar și pietrele; în 
celălalt caz, invidia nu-l lasă pe omul care nu gândește ca un filo- 
sof să ia parte la bucuria celor fericiți. Căci, după cum dragostea 
îi unește pe cei despărțiți, așa invidia îi desparte pe cei uniți. De 
aceea, vă rog să căutăm să ne bucurăm cu cei care se bucură, ca să 
curățim din suflet invidia! Pentru că nimic nu alungă atât această 
boală cumplită și greu de vindecat ca participarea noastră la bucu- 
ria celor care trăiesc în mod virtuos. Ascultă cât de desăvârșit este 
Pavel și într-o privință, și-n alta! „Cine este slab”, spune el, „și eu 
să nu fiu slab? Cine se smintește, și eu să nu ard?”3%8 N-a spus: „Și 
eu să nu mă întristez”, ci: „Eu să nu ard”, voind să arate prin acest 
cuvânt tăria durerii lui. larăși, scriindu-le altora, le spunea: „Fără 
de noi ați domnit; dar este de folos ca voi să domniţi, ca să domnim 
și noi împreună cu voi 3%. Și iarăși: „Acum trăim, dacă voi staţi tari 
în Domnul'%. 

Vezi cât de mult dorea el fericirea fraţilor, că nici nu socotea 
că trăiește dacă nu se mântuiesc aceia? Omul care a fost răpit până 
la al treilea cer, care a fost dus în Rai și a auzit taine negrăite:9, 
omul care s-a bucurat de atâta favoare înaintea lui Dumnezeu n-ar 
fi avut nicio bucurie de acele bunătăţi dacă n-ar fi văzut și pe frații 
lui mântuiți împreună cu el3*. Pavel știa, știa bine că nimic nu este 
mai mare ca dragostea, nici nu are seamăn cu ea, nici chiar muceni- 
cia, capul tuturor bunătăților. Și ascultă cum! Dragostea chiar fără 
mucenicie face ucenici ai lui Hristos, dar mucenicia fără dragoste 
nu poate săvârși aceasta. 

- De unde știm asta? 

- Chiar din cuvintele lui Hristos! El le-a spus ucenicilor Săi: 
„Din aceasta vor cunoaște toţi că sunteți ucenicii Mei, dacă vă veţi 
iubi unii pe alții”35. Iată, dragostea face ucenici fără martiriu! Să-ţi 
arăt acum că martiriul fără dragoste nu numai că nu face ucenici, 


3 2 Corinteni n, 29. 

3% 1 Corinteni 4, 8. 

3% 1 Tesaloniceni 3, 8. 

3: Cf. 2 Corinteni 12, 2-4. 
3% Cf. Romani 9, 3. 

3% Joan 13, 35. 

dar nici nu-i de folos celui care suferă. Ascultă-l pe Pavel, care 
spune: „De aș da trupul meu să-l ardă, dar dragoste nu am, nimic 
nu-mi folosește”34, 


II 


Din această cauză îl iubesc pe sfântul acesta care ne-a adunat 
azi, pe fericitul Roman, că, odată cu mucenicia, a arătat și multă 
dragoste; de aceea i s-a tăiat și sfânta lui limbă. Se cuvine, într-ade- 
văr, să cercetăm și aceasta: pentru ce diavolul nu l-a dus la torturi, la 
chinuri și la cazne, ci i-a tăiat doar limba? N-a făcut în zadar aceasta, 
ci cu multă viclenie. Fiara e vicleană; țese intrigi și pune în mișcare 
totul împotriva mântuirii noastre. Haide, dar, să vedem pentru ce 
s-a pornit să-i taie limba! Pentru aceasta însă să reluăm cuvântul 
puțin mai de sus. Așa vom cunoaște și bunătatea lui Dumnezeu, și 
răbdarea mucenicului, și viclenia diavolului. Cunoscând bunăta- 
tea lui Dumnezeu, vom mulțumi Stăpânului; cunoscând răbdarea 
mucenicului, vom imita pe cel dimpreună rob cu noi; și, cunoscând 
viclenia diavolului, ne vom depărta de dușman. Dumnezeu ne-a 
dat să cunoaștem uneltirile lui ca să-l urâm mai mult și, urându-l 
mai mult, să-l biruim mai ușor. Că este cu putinţă să-i cunoaștem 
urzelile lui, o spune Pavel. Ascultă ce spune el despre desfrânatul 
din Corint! Scriindu-le corintenilor, le grăieşte așa: „Întăriți faţă de 
el dragostea'5%, „ca nu cumva să fim covârșiți de Satana; căci nu ne 
sunt necunoscute gândurile lui”3%. 

- Dar care este motivul pentru care diavolul i-a tăiat limba? 

- Îngăduiți să reiau istorisirea puțin mai de sus! 

S-a dezlănţuit odinioară război crâncen împotriva Bisericilor. 
N-au năvălit barbarii sau cei de alt neam asupra orașelor, ci chiar cei 
care păreau că stau în fruntea lumii, împărații și dregătorii lumii: 
cu supușii lor mai cruzi și mai neomenoși decât barbarii și decât 
toți tiranii. Primejdia nu ameninţa atunci libertatea, patria, averea, 
viața, ci Împărăţia cerurilor, bunătăţile gătite acolo, viața fără de 
moarte, mărturisirea lui Hristos. Și se născocise atunci un chip nou 
de robie. Dușmanii aceștia nu izgoneau din cetatea aceasta de aici, 


354 1 Corinteni 13, 3. 
3% 2 Corinteni 2, 8. 
33% 2 Corinteni 2, n. 

ci încercau să-i lipsească de Ierusalimul cel care este liber și se află 
sus; sileau fiecare suflet să jertfească pentru templele idolești, să 
se lepede de Stăpânul lui, să se supună tiraniei demonilor și să slu- 
jească demonilor, dușmanii și pustiitorii mântuirii noastre, lucru 
mai cumplit și mai nesuferit decât mii de morţi și decât iadul, pen- 
tru sufletele iubitoare de Hristos. 

Atunci, pe vremea acelei furtuni groaznice, când mulți s-au 
înecat și au pierit, fericitul Roman a pășit în mijloc și, fără să se 
uite că se aruncă în gura primejdiei, i-a adunat pe cei înfricoșați, pe 
cei deznădăjduiţi, pe cei care-și trădaseră mântuirea lor; i-a întă- 
rit și i-a făcut să continue lupta; pe cei căzuţi i-a îndreptat, iar pe 
cei care stăteau în picioare i-a întărit cu rugăciunile, cu îndemnu- 
rile, cu sfaturile; le filosofa îndelung despre bunătăţile cele viitoare 
și despre lucrurile din lumea aceasta; le arăta vremelnicia unora 
și veșnicia celorlalte; punea față în față răsplăţile cu ostenelile, 
cununile cu caznele, premiile cu suferinţele; îi învăţa ce este viaţa 
aceasta pământească, ce este viața viitoare și care este deosebirea 
dintre ele; le arăta că trebuie negreșit să murim; dacă nu încheiem 
viața în acest chip |[mucenicesc], apoi vom fi siliți negreșit de legea 
firii să ne despărțim puțin mai târziu de aceste trupuri. 

Învăţând acestea și altele asemenea acestora, a îndreptat mâi- 
nile paralitice, a întărit genunchii tremurători, a readus pe fugari, 
a izgonit teama, a alungat neliniștea, a dat curaj, din niște oameni 
fricoşi a făcut oameni curajoși, din niște căprioare și cerbi a făcut 
lei care arătau multă tărie; a întocmit din nou oștirea lui Hristos, 
iar rușinea ce intrase în rândurile noastre a întors-o asupra capu- 
lui dușmanilor. Deci diavolul, când a văzut această schimbare 
neașteptată, că cei care până mai ieri-alaltăieri tremurau și se 
temeau de el își bat acum joc, că îl înfruntă, că dau năvală la pri- 
mejdii, că sar ca să fie chinuiţi, și când a cunoscut pricina, i-a lăsat 
pe toți și s-a îndreptat cu totul împotriva fericitului Roman și a pus 
în mișcare toată puterea lui și toată furia lui împotriva acestui cap 
fericit. 

— Și ce face? 

- Uitaţi-vă la viclenia lui! Nu l-a dus la cazne, nu i-a tăiat capul. 
Îl învățaseră anii ce se scurseseră că toată acestea-s zadarnice și fără 
de folos. Chinurile și tăiatul capului nu numai că nu curmaseră 
râvna credincioșilor, ci, dimpotrivă, o măriseră și mai mult, o făcu- 
seră mai puternică, mai fierbinte. Îi spunea diavolul: „Am așternut 

cărbuni aprinși, iar ei mergeau ca pe flori de trandafiri; am aprins 
foc, iar ei se aruncau în el ca în izvoare de ape; le-am scrijelit coas- 
tele, am tăiat brazde adânci în trupul lor, am făcut să curgă din ele 
pâraie de sânge, iar ei se lăudau cu ele ca și cum i-aș fi îmbrăcat 
de jur-împrejur cu aur; i-am aruncat în prăpăstii, i-am înecat în 
mare, iar ei așa săreau de veseli, ca și cum i-aș fi urcat la cer, și nu 
i-aș fi aruncat în adânc; alergau la chinuri ca și cum i-aș fi poftit să 
se prindă într-o horă sfântă și să joace pe o câmpie înverzită; nu 
păreau că aleargă la chinuri, ci ca să primească flori de mai, cu care 
să se încununeze. Prin râvna lor cea mare au pus în umbră toate 
pedepsele mele. Ce trebuie, dar, să mai fac?', se întreba diavolul. 
„Să-i tai și acestuia capul? Nu! Dacă se întâmplă ceea ce dorește, 
atunci ucenicii lui primesc un îndemn și mai mare la faptă. Că doar 
îi îndemnase, spunându-le că moartea mucenicilor nu este moarte, 
ci viaţă care nu are sfârșit, că mai cu seamă pentru aceasta trebuie 
să îndure totul și că trebuie să disprețuiască moartea! Deci”, își 
spunea mai departe diavolul, „dacă-i tai capul și el îndură moar- 
tea cu bărbăţie, îi va învăța mai lămurit prin fapte că trebuie să 
dispreţuiască moartea, le va întări și mai mult gândurile și, prin 
moartea sa, le va spori și mai mult râvna'. 

Pentru aceasta diavolul a pus să i se taie limba, pentru ca uce- 
nicii mucenicului, lipsiţi de glasul care le-a desfătat auzul, lipsiţi de 
sfatul și îndemnul glasului mucenicului, să se înfricoșeze din nou, 
să se reîntoarcă la teama de mai înainte, odată ce nu mai aveau pe 
cel care-i îndemna, care-i încuraja, care-i înarma. 


III 


Și uită-mi-te la viclenia diavolului! Irod a tăiat capul lui loan. 
Acesta nu i-a tăiat capul, ci numai limba. 

— De ce? 

- Pentru marea lui viclenie și răutate. „Dacă-i tai capul”, își 
spunea diavolul, „și moare, se duce și nu vede pierderea fraților lui; 
eu însă vreau să fie martor al căderii și al nefericirii ostașilor săi. 
Vreau ca, gâtuit de durere la vederea celor căzuţi, să dorească să-i 
ajute și să nu poată, să dorească să le dea aceleași sfaturi ca și mai 
înainte și să nu fie în stare, căci, odată cu limba, i-am tăiat și glasul!” 


357 Cf. Matei 14, 10. 

Dar cel care îi prinde pe înţelepţi prin viclenia lor2% a întors 
viclenia aceasta asupra capului aceluia și nu numai că nu i-a lipsit 
de îndemn pe ucenicii mucenicului, ci a făcut să capete un imbold 
mai puternic, să primească o învățătură mai duhovnicească. După 
ce a fost prins, l-a chemat un medic ca să-i taie limba. Și medicul 
ajunge călău în loc de medic, căci nu vindecă un mădular bolnav, 
ci strică un mădular sănătos. l-a tăiat limba, dar n-a putut să-i taie 
totodată și glasul. I-a fost tăiată limba trupului, dar limba harului 
a glăsuit în gura fericitului. Trupul, silit fiind de cuţit, și-a pierdut 
mădularul lui, dar harul n-a îngăduit ca trupul să piardă, odată cu 
limba, și vocea. 

De aceea, ucenicii se bucurau de acum înainte de o învățătură 
mai duhovnicească; nu auzeau ca mai înainte o voce omenească, ci 
o voce dumnezeiască, duhovnicească, superioară firii noastre. Toţi 
alergau să oaudă; de sus, îngerii, de jos, oamenii. Toţi doreau săvadă 
o gură fără limbă și să o audă grăind așa. Și era într-adevăr minu- 
nat și nemaivăzut și nemaiauzit ca o gură să grăiască fără să aibă 
limbă. Aceasta a adus diavolului multă rușine, mucenicului multă 
slavă, iar ucenicilor mare mângâiere și temei de răbdare. Da, este 
obiceiul lui Dumnezeu, de demult și dintru început, de a întoarce 
asupra capului diavolului și de a preface în temei de mântuire tot 
ce urzește diavolul împotriva noastră. lată! L-a scos diavolul pe om 
din Rai, dar Dumnezeu i-a deschis cerul; l-a alungat diavolul din 
împărăţia cea de pe pământ, dar Dumnezeu i-a dat Împărăţia ceru- 
rilor și a înscăunat firea noastră pe tronul cel împărătesc. 

Astfel, Dumnezeu ne dă mai mari bunătăţi decât acelea de care 
încearcă diavolul să ne lipsească. Prin aceasta, Dumnezeu caută să-l 
facă pe diavol mai puţin zelos în uneltirile lui împotriva noastră, 
iar pe noi să ne înveţe să nu ne temem de uneltirile lui. Aceasta s-a 
întâmplat și acum cu mucenicul. Diavolul nădăjduia să-l lipsească 
de glas, dar Dumnezeu i-a dăruit un glas cu mult mai frumos și mai 
puternic. Nu sunt același lucru a grăi cu limba și a grăi fără limbă. A 
grăi cu limba e ceva firesc, ceva comun tuturor oamenilor, pe când a 
grăi fără limbă e ceva suprafiresc și propriu numai acestui mucenic. 

Chiar dacă mucenicul ar fi rămas fără glas după ce i s-a 
tăiat limba, și atunci și-ar fi împlinit lupta și cununa i-ar fi fost 
desăvârșită. Înfrângerea diavolului ar fi fost foarte mare. lar dovadă 


35 Cf. 1 Corinteni 3, 19. 

netăgăduită era tăierea limbii. Dacă nu te temeai de limbă, întinate 
și preaîntinate diavole, pentru ce ai tăiat-o? Pentru ce n-ai lăsat 
arme de luptă, ci ai închis stadionul? Să ne închipuim un atlet care 
vrea să se întreacă în tot felul de lupte; în timpul luptei primește 
lovituri grele; nemaiputând rezista loviturilor, poruncește să i 
se taie potrivnicului său mâinile și apoi îl bate. Ei bine, nu mai 
este nevoie de altă dovadă pentru a arăta biruinţa celui cu mâinile 
tăiate! Tot așa și cu mucenicul acesta. Cea mai vădită dovadă dintre 
toate a biruinţei lui asupra diavolului este tăierea limbii. Limba era 
într-adevăr muritoare; dar, pentru că a făcut diavolului răni nemu- 
ritoare, de aceea diavolul a pornit cu toată furia împotriva ei. Prin 
aceasta diavolul s-a făcut și mai tare de rușine, iar mucenicului i-a 
făcut cununa și mai strălucitoare. După cum e o minune să vezi 
copac fără rădăcină și râu fără izvor, tot așa e o minune să auzi un 
om că vorbește fără limbă. 


IV 


Unde sunt acum cei care nu cred în învierea trupului? lată, 
glasul mucenicului a și murit și a și înviat; într-o clipită de vreme 
s-au făcut și una și alta. Și aceasta e o minune cu mult mai mare 
decât învierea trupurilor; acolo firea trupurilor dăinuie, numai că 
s-a descompus în elementele din care e alcătuit trupul; aici însă a 
pierit însuși organul glasului; cu toate acestea, glasul a ajuns și mai 
puternic. Dacă iei clapele unui flaut, flautul nu mai e bun de nimic; 
flautul cel duhovnicesc însă nu-i așa; ci, chiar dacă i se taie limba, 
nu numai că nu rămâne fără glas, ci dă glas unei melodii mai armo- 
nioase, mai tainice și mai pline de uimire. 

Același lucru și cu chitara: dacă îi pierzi plectrul, nu mai e bun 
cântărețul, fără de folos e arta cântatului, iar chitara, netrebnică. 
Aici nimic asemănător, ci cu totul dimpotrivă. Gura mucenicului 
era chitara; limba era plectrul; sufletul lui era cântărețul; mărturi- 
sirea sa era arta cântecului; dar, cu toate că i s-a luat plectrul, adică 
limba, nici cântăreţul, nici arta, nici chitara n-au ajuns fără de 
folos, ci toate și-au arătat puterea lor. 

Cine a făcut acestea? Cine a arătat aceste lucruri minunate și 
nemaiîntâlnite? Dumnezeu, singurul Care face minuni, despre 


39 Cf. Psalmul pi, 19. 

Care spune David: „Doamne, Dumnezeul nostru, cât de minunat 
este numele Tău în tot pământul! Că s-a înălțat slava Ia mai presus 
de ceruri. Din gura pruncilor și a celor care sug ai săvârșit laudă”+*. 
Atunci, din gura pruncilor și a celor care sug; acum, din gura celor 
fără de limbă; atunci, niște copii nevârstnici; acum, o gură pustie; 
atunci era o limbă fragedă de copii, dar fructul ei era desăvârșit; 
acum era smulsă limba însăși; dar aceasta n-a fost o piedică pentru 
nașterea fructului limbii; căci fructul limbii e glasul. 

Mai minunate sunt cele petrecute acum decât cele petrecute 
mai înainte, pe vremea Vechiului Testament. Și pentru aceasta 
s-au întâmplat acelea de mai înainte, ca să crezi în acestea mai de 
pe urmă; fiindu-ne obișnuită de mai înainte mintea cu acelea, să 
nu ne tulburăm din pricina acestora. Și iarăși, pentru aceasta s-au 
întâmplat acestea, ca pe temeiul acestor fapte noi și văzute să fie 
crezute cele vechi și nevăzute. După cum altădată a odrăslit toiagul 
lui Aaron+", așa a odrăslit acum gura mucenicului. 

- Dar pentru ce a odrăslit atunci toiagul lui Aaron? 

- Pentru că fusese ocărât preotul. 

- Și pentru ce a odrăslit acum gura mucenicului? 

- Pentru că fusese hulit Marele Arhiereu lisus Hristos. 

Vezi cât de mare e înrudirea minunilor, dar și cu cât este mai 
presus una față de alta? După cum toiagul acela nu era unit cu o 
rădăcină și nici nu-și lua din pământ umezeala, ci era lipsit de aju- 
torul dat de rădăcină și de umezeală și pierduse puterea roditoare, 
dar a făcut rod dintr-odată, tot așa și aici, glasul era lipsit de limbă, 
nu avea puterea dată de organul vorbirii, dar dintr-odată a odrăslit 
dintr-o gură pustie și neroditoare. lată înrudirea dintre cele două 
minuni! Dar în ce constă superioritatea uneia față de cealaltă? 
Pentru că mare e deosebirea între rodul uneia și rodul celeilalte. 
Unul este material, celălalt, spiritual și a deschis cerurile celui care 
a dat naștere glasului acestuia. 

Pentru toate acestea, să ne bucurăm împreună cu mucenicul și 
să Îl slăvim pe Dumnezeu, Care face minuni! Să imităm răbdarea 
celui împreună cu noi rob, să mulțumim Stăpânului pentru har, 
să luăm din cele spuse îndestulător îndemn în încercări și, minu- 
nându-ne de puterea și de purtarea de grijă ale lui Dumnezeu, 


4% Psalmul 8, 1-2. 
40: Cf. Numerii 17, 8. 

Cel care ne-a făcut pe noi, să facem tot ce stă în puterea noastră 
și atunci vom dobândi negreșit și cele de la Dumnezeu. De ne vor 
ataca oamenii, demonii, chiar diavolul, nu vor putea câștiga nimic 
de la noi acești dușmani dacă ne dăm toată silinţa și dacă facem tot 
ce trebuie să facem. Așa vom atrage asupra noastră și ajutorul lui 
Dumnezeu aici, pe pământ, iar în viața viitoare ne vom bucura de 
multă slavă și de mântuire, pe care facă Dumnezeu ca noi toţi să o 
dobândim, cu harul și iubirea de oameni ale Domnului nostru lisus 
Hristos, cu Care Tatălui, împreună cu Sfântul Duh, [fie-1] slava, 
cinstea și puterea în vecii vecilor. Amin. 


Cuvântarea a II-a la Sfântul Mucenic Roman? 


Locurile de exercițiu ale atleţilor dau tărie trupurilor și 
înmulțesc cunoștințele artei atletice; pomenirea mucenicilor însă 
ne înarmează sufletele împotriva uneltirilor diavolești și ne deprind 
să luptăm împotriva lor. Pomenirile mucenicilor, vestindu-ne tăria 
lor martirică și lupta lor neostoită împotriva bătăilor și lovituri- 
lor, împing credinţa noastră până la îndrăznire, iar prin istorisirea 
suferințelor lor, ni se desfășoară înaintea ochilor, ca într-un sta- 
dion, jertfa mucenicului. 

Așa este și pomenirea mucenicului încununat astăzi. Cine nu 
va îndrăzni să lupte împotriva diavolului, odată ce și-a deprins 
sufletul cu luptele mucenicului, pe care nu l-a doborât mulțimea 
atâtor primejdii? Mare era atunci vâltoarea tiraniei celei fără de 
credință! Viaţa se aseamănă cu un ocean răscolit din străfunduri, 
furtunile de pe mare se mutaseră pe pământ și vârtejul înfricoșător 
al necredinţei înconjura corabia credinţei. Mulţi dintre cârmacii 
corabiei erau morţi, iar dintre corăbieri, un număr nu mic fusese 
acoperit de valuri. Totul era cuprins de frică amară și de înec. 
Împărații răvășeau lumea mai cumplit ca viforul, tiranii aduceau 
peste oameni furtuni înfricoșătoare, scaunele conducătorilor 
erau mereu în mișcare, judecătorii cereau să fie tăgăduit Hristos, 
legiuitorii amenințau cu pedepse amare. Bărbaţii erau târâţi să 
jertfească demonilor, iar femeile erau duse cu sila la templele cele 
nelegiuite. Spre această nebunie erau târâte și fecioarele; preoţii 
erau dați morții și surghiunului, iar credincioșii, izgoniți din 
curţile cele sfinte. 

Pentru o astfel de luptă s-a înarmat mucenicul; în fața unor 
astfel de primejdii își punea sufletul; râdea de luptă ca de o luptă 
cu umbrele; și, ca într-un stadion, aruncând în ochii judecătorilor 
credința în loc de praf*%, atât de mult l-a înfuriat pe judecătorul de 


+2 PG 50, 6u-618. 

+3 În cadrul luptelor din arenă, cei care se încleștau azvârleau nisip pe celălalt luptător, nu 
doar pentru a-l orbi, cât pentru a reuși să îl înșface. Pentru a evita acest lucru, cei care se 
înfruntau se ungeau din belșug cu ulei pe tot trupul. (n.P.P.) 

atunci, că a abătut asupra lui atacul ce-l plănuia acela împotriva 
Bisericii. De aceea a și fost dus iute spre chinuri viteazul mucenic și 
supus la multe și felurite cazne. 

Mucenicul se asemăna cu o chitară, care, sub loviturile chinu- 
rilor, scotea dulce cântare. Călăii stăteau în jurul lui și-i zdrobeau 
trupul, darel, fiind lovit, glăsuia ca un instrument de aramă cântarea 
credinței; l-au atârnat pe lemn și-l scrijeleau, dar el îmbrăţișa lem- 
nul ca pe pomul vieţii; au sfârtecat obrajii dreptului cum îi sfârteca- 
seră și coastele, dar el cuvânta cu măiestrie ca și cum ar fi dobândit 
mai multe guri și îl făcea de rușine pe vrăjmaș prin această străină 
înfrângere. Când a văzut că judecătorul îl cheamă să se închine ido- 
lilor, a cerut să fie adus din piață un copil, ca acesta să judece cele 
cerute de judecător. Când a fost adus copilul, l-a întrebat: „Fiule, 
este drept să te închini lui Dumnezeu, sau la idoli, pe care aceștia 
îi numesc dumnezei?” Mare și covârșitoare a fost înțelepciunea 
mucenicului! Pune pe un copil judecător judecătorului. 

Copilul îndată s-a pronunțat pentru Hristos, ca să se vadă că 
și copiii sunt mai înţelepţi decât judecătorii cei necredincioși, 
dar, mai bine spus, ca să se arate că mucenicul nu-i numai 
mucenic, ci și dascăl de mucenic. Dar nici așa furia judecătoru- 
lui n-a fost potolită, ci îndată mucenicul, împreună cu copilul, 
a fost întins pe butucul de tortură, iar după chinuirea pe butuc 
a urmat temniţa și aici s-au împărțit sentințe diferite: copilul a 
fost osândit la moarte, iar mucenicul, osândit la tăierea limbii. 
Cine a mai auzit de un chip ca acesta de osândă? Judecătorii îi 
bat pe nevinovați ca să-i silească să mărturisească ceea ce știu; 
dar judecătorul acesta necredincios îi taie limba mucenicului ca 
să-l silească să tacă referitor la ceea ce știe. Ce cumplită viclenie 
în această născocire! „N-am putut să înfrâng, își spunea judecă- 
torul, „acest suflet care gândește cele ale lui Hristos! Dar am să-i 
tai limba aceea care vorbește pentru Hristos! 

Taie, tiranule, limba, ca să afli că omul poate cuvânta și fără 
limbă pentru Hristos! Smulge-i limba din gură, ca să afli cât de ade- 
vărat este Cel care a făgăduit darul vorbirii în limbi! A tăiat judecă- 
torul limba, dar cuvântul ieșea din gura mucenicului cu mai multă 
tărie, ca și cum i-ar fi fost limba slobodă de căluș. Priveliște nouă 
și nemaiîntâlnită: trupul grăia trupurilor fără mijlocirea trupului! 
I se potriveşte mucenicului cântarea prorocului: „Umplutu-s-a de 

bucurie gura noastră și limba noastră de veselie”. | s-a umplut 
mucenicului gura de bucurie pentru că I-a adus lui Hristos jertfă 
nouă, limba sa; iar limba îi era plină de veselie pentru că s-a văzut 
muceniţă înaintemergătoare mucenicului. O limbă, care mergi 
înaintea sufletului spre popoarele de mucenici! O gură, care naști 
acest mucenic ascuns! O limbă, care ai gura jertfelnic, gură care ai 
avut limba jertfă! Ai avut fără să știi, viteazule mucenic, gură biseri- 
cească, biserică în care ai jertfit o mielușea nemaiîntâlnită, limba-ţi 
înrudită cu noi! 


IN 


Care ființă înzestrată cu rațiune va putea împleti după vredni- 
cie cununi virtuţilor tale? Ai primit de la fire limbă, dar tu ai cres- 
cut-o ca s-ajungă muceniţă! Ai primit gură ca să fie pavăză limbii, 
dar tu ai făcut din gură altar limbii! Ai primit pană pentru grai, dar, 
când ţi s-a tăiat, ai arătat-o spic cu rod bogat! Ai primit limbă sluji- 
toare graiului, dar tu ai jertfit-o lui Hristos, oaie fără de prihană! Cu 
ce nume potrivit să-ți cinstesc limba? Cu ce nume să ţi-o împodo- 
besc? Călăii au apropiat de ea cuțitul, dar ea, ca și Isaac cel legat+%, 
n-a tresărit, ci a primit cu plăcere tăietura în gură, ca și cum ar fi 
stat pe altar. Ea a învăţat limbile oamenilor că nu trebuie numai 
să grăiască pentru Hristos, ci să se și jertfească pentru El. Ai răpit, 
viteazule mucenic, lauda jertfei patriarhului, că ai adus jertfă, în 
loc de fiul unul-născut, odrasla unică născută a limbii! Cu cale era 
deci ca Hristos să-ți răsădească altă limbă. A văzut că ai lucrat bine 
cu limba cea de mai înainte; se cădea, dar, să-ţi dăruiască o limbă 
netrupească. 

Unui om care gândește cum gândesc îngerii nu i se potrivește 
o limbă trupească. Se cădea deci să-ți dea în schimb această limbă 
în locul celeilalte. Ai jertfit Stăpânului limba, iar Stăpânul ţi-a dat 
în locul ei glas pentru o cuvântare demnă de arta oratoriei. S-a 
făcut un schimb între limbă și Hristos: limba a fost tăiată pentru 
Hristos, iar Hristos a vorbit în locul limbii. Unde-mi este acum 
Macedonie, cel care luptă împotriva Mângâietorului+%, Dătătorul 


44 Psalmul 125, 2. 

405 Cf. Facerea 22, 9-10. 

1% Macedonie a fost unul dintre corifeii pnevmatomahilor, curent teologic ce tăgăduia 
dumnezeirea Celei de-a treia Persoane a Sfintei Treimi, Duhul Sfânt. (n.P.P.) 

harismei vorbirii în limbi? Că nu mint când atribui dumnezeirii 
Mângâietorului darul vorbirii în limbi, îmi este martor fericitul 
Pavel, care adineauri vă spunea vouă, celor care mă ascultați cu 
atâta plăcere: „Pe toate acestea le lucrează unul și același Duh, 
împărțind fiecăruia după cum voiește”+7. A spus: „Cum voiește”, 
nu: „După cum I s-a poruncit”. 

Dar să trecem mai departe, ca să nu vă îngreunez memoria cu 
mulțimea digresiunilor, și să ținem minte acest cuvânt puternic al 
lui Pavel despre Mângăâietorul. Să ne lăudăm în fața ereticilor cu 
această învățătură, să fim îngăduitori cu ei că sunt rătăciţi și să ne 
închinăm dumnezeirii Mângâietorului. Trâmbița profetică, aceea 
care a vestit mai dinainte înfrățirea întregii lumi în Hristos, spunea: 
„Că Mă vor cunoaște de la cel mic până la cel mare al lor”48, și „toată 
limba va lăuda pe adevăratul Dumnezeu”+%. Prorocul, după cum 
am spus, învelește toată limba în plasa cunoștinței de Dumnezeu. 
Noi însă vom auzi astăzi un orator care apără fără limbă credința. 
E ca o chitară care Îl laudă pe Creator fără să aibă pană la cântat. 
Să spună, dar, și fericitul Roman: „Limba mea, pană de scriitor ce 
scrie iute”4o, 

- Care limbă? 

- Nu aceea tăiată de cuţit, ci aceea făurită de harul Duhului. 
Când limba a fost smulsă, harul Duhului a stat în locul ei. Aveau și 
Apostolii limbi; dar, ca să se arate puterea Celui care lucra, limba 
cea de tină tăcea și grăia focul cel ceresc+. Cărţile lui Moise ne vor- 
besc de un fapt mai presus de cuvânt, de un rug care avea în el și 
foc+2. Focul de pe Apostoli a preînchipuit în rug glasul predicării 
evanghelice; i s-a dăruit glas unui lucru neînsuflețit, rugului, ca 
să nu se pună la îndoială puterea acestui foc când se va atinge de 
limbile cele însuflețite ale Apostolilor. Dacă atingerea acestui foc 
cu un lucru neînsuflețit, cu rugul, a dat glas rugului, cum n-avea să 
umple cu atingerea lui sufletele cele raționale ale Apostolilor, ca să 
cânte o cântare plină de frumusețe? De acest hara avut parte puru- 
rea pomenitul mucenic Roman; i s-a tăiat limba, dar l-a mustrat pe 


47 1 Corinteni 12, u. 
+8 Jeremia 31, 34. 
+ Romani 14, n. 
+ Psalmul 44, 2. 
+ Cf. Faptele 2, 2. 
+2 Cf. Ieșirea 3, 2. 

tiran cu și mai puternic cuvânt. Tiranul n-ar fi alergat cu atâta grabă 
să taie limba mucenicului dacă nu s-ar fi temut de revărsările de 
mustrări, dacă nu l-ar fi înspăimântat șuvoiul predicii, dacă nu s-ar 
fi gândit să abată puterea oratoriei evanghelice. Dar să vedem cum 
de a ajuns tiranul să fie nevoit să îndrăznească o faptă ca aceasta. 


III 


Acest tiran necredincios, după ce a jertfit demonilor, plin tot 
de fum și de mirosul de grăsime de la jertfe, mânjit cu picăturile 
păgânătăţii, s-a îndreptat spre biserică în grabă, cu securea pătată 
de sânge în mâini, căutând să jertfească pe jertfelnicul cel fără de 
sânge jertfa lui nelegiuită. Dar nebunia tiranului n-a rămas tăinuită 
mucenicului. A sărit îndată în pridvorul bisericii și a oprit revăr- 
sarea păgânătăţii. După cum un căpitan de corabie iscusit nu stă 
liniștit când vede că marea furioasă se îndreaptă spre provă, ci stră- 
bate cu pași repezi toată corabia și cu cârma corabiei ridică pupa 
și, punând corabia față-n față cu valurile, înalță deasupra valurilor 
partea corabiei primejduită, trece prin mijlocul furtunii și astfel, cu 
meșteșugul său, taie marea plină de valuri, tot așa a făcut și ferici- 
tul Roman. Când marea cea idolească scotea mugete pline de hulă, 
când se pornise cu furie împotriva corabiei bisericești și arunca cu 
zgomot spumă de sânge împotriva jertfelnicelor, el singur s-a înar- 
mat împotriva mării înfuriate; când a văzut că e în mare primej- 
die corabia, L-a deșteptat pe Stăpânul Care dormea în corabie+, 
L-a deșteptat pe Cel care dormea somn de îndelungă răbdare. A 
văzut marea bântuită de vânturi potrivnice și a rostit și el cuvintele 
ucenicilor primejduiți: „Învăţătorule, mântuiește-ne, că pierim!"44 
Piraţii înconjoară corabia; lupii dau năvală asupra turmei; furii sapă 
cămara Ta; fluierături desfrânate ajung, la urechile Tale! Șarpele 
sparge iarăși zidul Paradisului. Piatra de temelie a Bisericii se cla- 
tină. Dar aruncă, Doamne, din cer ancora evanghelică și întărește 
piatra ce se clatină! „Învăţătorule, mântuiește-ne, că pierim!” 

Primejdia obștească a împărțit graiul prorocului: grăiește cu 
îndrăznire și Stăpânului, dar sloboade limba sa și împotriva tira- 
nului, spunându-i: „Oprește-te, tirane, din drumul tău nebun! 


+3 Cf. Matei 8, 23-26. 
++ Matei 8, 25. 

Cunoaște-ţi măsura nebuniei tale! Rușinează-te de hotarele Celui 
răstignit! lar hotarele Celui răstignit nu sunt zidurile Bisericii, 
ci marginea lumii! Scutură de pe ochi pâcla nebuniei! Uită-te la 
pământ și adu-ţi aminte de slăbiciunea firii tale omenești! Uită-te 
la cer și gândește-te cât de mare e războiul pe care vrei să-l duci! 
Rupe cu scârbă această alianță șubredă cu demonii! Uită-te că 
aceștia, răniți de cruce, te-au luat pe tine să le aperi templele lor. 
Pentru ce prigonești ceea ce nu înţelegi? Pentru ce arunci cu săgeată 
într-o țintă pe care n-o poți atinge? Oare Dumnezeu e înconjurat 
cu ziduri? Nu! Dumnezeirea n-are margini, nici hotare. Oare se 
vede cu ochi omenești Stăpânul nostru? E nevăzut și fără de formă 
în ființa Sa, deși ca Om se zugrăvește și se vede. Oare locuiește în 
piatră și lemn? Oare jertfelnicul face neguțătorie? Nu! Aceasta e 
cerința lacomă a demonilor tăi! Stăpânul meu însă, dar, mai bine 
spus, Stăpânul tuturor, Hristos, locuiește în cer, conduce lumea. 
Jertfa plăcută Lui e sufletul care-și ridică privirile spre EI, iar hrana 
Lui e una singură, mântuirea credincioșilor. Contenește, dar, tirane, 
de a mai mișca armele împotriva Bisericii! Turma e pe pământ, dar 
Păstorul, în cer; pe pământ mlădițele, dar în cer, Viţa. Dacă tai 
mlădițele, faci ca o viță de vie să aibă și mai multe mlădițe. Mâinile 
tale sunt pline de sânge necurat, sabia ta este mânjită de sângele 
celor lipsite de rațiune! Cruţă vitele cele nevinovate și îndreaptă-ți 
cuțitul împotriva mea, cel care te înfrunt! Cruţă animalele fără de 
glas și ucide-mă pe mine, cel care te învinuiesc! Nu mă tem atât 
de cuțitul cel ucigaș, cât de securea de la jertfele idolești. Cuţitul 
ucigaș despică trupul, dar securea de jertfe ucide sufletul. Cuţitul 
ucigaș ucide jertfa, dar securea de jertfă pierde în același timp și 
jertfa, și pe jertfitor. Taie grumazul meu și nu pângări altarul! Ai o 
jertfă care singură îți poruncește să o jertfești! Pentru ce să jertfești 
un taur legat ce ţi se împotrivește? Dacă vrei să jertfești, jertfește în 
pridvorul bisericii, jertfește-mă pe mine, jertfa cea rațională!” 
Tiranul n-a suferit îndrăznirea mare a mucenicului, ci începe 
de îndată cu limba jertfa. Îi taie, dar, limba! Gândul lui nu era ca să 
i-o taie, ci ca să ducă război propovăduirii evanghelice. Nu pizmuia 
atât pe propovăduitor, cât pizmuia predica. Dar „Cel care prinde pe 
înţelepţi în iscusința lor”+5 îi dă mucenicului în locul limbii tăiate 
limbă din cer, sprijină cuvântul ce șchiopăta cu limbă nevăzută și 


+5 1 Corinteni 3, 19. 

dă glas celui fără de limbă, ca să arate tiranului cu fapta crearea 
omului. Și, după cum fântânarii, când curăţă vinele de apă ale fân- 
tânilor, fac ca apa să curgă mai cu îmbelșugare, tot așa și tiranul, 
când a săpat cu cuțitul la rădăcina limbii, a făcut să zvâcnească mai 
tare izvoarele mustrărilor. 

Aș fi vrut să-mi dănțuiască cuvântul până la sfârșit povestind 
viața mucenicului, dar a venit timpul măsurii și mă îndeamnă să 
tac. Vouă însă vă sunt îndestulătoare spre folos și cele spuse; e de 
neapărată trebuință să ascultați și învățăturile părintelui, pentru 
desăvârșirea spuselor mele. 

Să închidem deci în sânurile memoriei noastre cele ce am spus, 
să desfacem brazdele sufletului nostru celor care vor să ne vor- 
bească și în toate să ] ne închinăm lui Hristos, Făcătorul de minuni, 
că a Lui este slava, împreună cu Tatăl și cu Preasfântul Duh, acum 
și pururea și în vecii vecilor. Amin. 


Omilia 1 la Sfinţii Macabei și la maica lor+* 


Cât de strălucitor și de vesel ne este azi orașul! Ziua de azi e mai 
frumoasă ca orice zi a anului. Nu pentru că soarele își trimite astăzi 
pe pământ raze mai luminoase decât cele obișnuite, ci pentru că 
lumina sfinților mucenici luminează orașul nostru mai presus de 
fulger. Sfinții mucenici sunt mai strălucitori decât mii și mii de 
sori și mai luminoși decât stelele cele mari. Din pricina lor, astăzi 
pământul e mai măreț decât bolta cerească. Nu-mi vorbi mie de pul- 
berea din care-au fost făcuţi, nu te gândi la cenușa trupului lor, nici 
la oasele lor măcinate de vreme, ci deschide ochii credinţei și vezi 
puterea lui Dumnezeu care stă alături de ei, vezi harul Domnului 
care-i îmbracă, vezi slava luminii cerești care-i acoperă. Soarele, în 
rotirea lui, nu trimite asupra pământului raze așa de strălucitoare 
ca strălucirile și luminile care țâșnesc din trupurile mucenicilor și 
orbesc vederea diavolului. 

După cum căpitanii de tâlhari și jefuitorii de morminte, când 
văd armele împărătești așezate undeva, platoșa, coiful, toate stră- 
lucind de aur, o iau îndată la fugă și nu îndrăznesc să se apro- 
pie de ele sau să le atingă, gândindu-se la primejdia mare ce i-ar 
amenința dacă ar îndrăzni una ca aceasta, tot așa și demonii, 
adevăraţi căpitani de tâlhari, o iau la fugă din locurile în care văd 
că se află trupuri de mucenici și fug îndată. Nu se uită la firea lor, 
muritoare altădată, ci la vrednicia nespusă a lui Hristos, pe Care 
ei L-au purtat. Cu aceste arme i-a îmbrăcat nu un înger, niciun 
Arhanghel, nicio altă Putere creată, ci însuși Stăpânul îngerilor. 
Și, după cum striga Pavel, zicând: „De vreme ce voi căutați dovada 
că Hristos grăiește întru mine”, tot așa și ei pot să strige și să 
zică: „De ce căutaţi dovedire a lui Hristos, Care a luptat în noi?” 
Cinstite sunt trupurile mucenicilor, pentru că au primit lovituri 
pentru Stăpânul lor, pentru că poartă în ele răni de dragul lui 


+5 PG so, 618-624. Martirii menţionaţi aici sunt iudei uciși sub domnia regelui sirian 
Antioh al IV-lea Epifanes (175-164 î.Hr.), care a dus o politică de elenizare forțată a 
Israelului. (n.P.P.) 
+7 2 Corinteni 13, 3. 

Hristos. După cum o coroană împărătească împodobită de jur-îm- 
prejur cu diferite pietre preţioase trimite fel de fel de lumini, tot 
așa și trupurile sfinților mucenici, încrustate cu rănile pentru 
Hristos ca și cu niște pietre prețioase, sunt mai de preț și mai de 
cinste decât coroana împărătească. 

Organizatorii de întreceri atletice socotesc pricină de foarte 
mare laudă dacă aduc în stadion la întreceri atleți tineri, cu trupuri 
armonioase și pline de sănătate, ca să îi minuneze pe spectatori 
cu priveliștea trupurilor lor înainte de începerea luptelor. Aici nu-i 
așa, ci cu totul dimpotrivă. Hristos nu deschide acum o luptă ase- 
mănătoare cu aceea a organizatorilor de întreceri atletice, ci una 
înfricoșătoare și plină de teamă. Lupta nu o dă omul cu omul, ci 
omul cu demonii. 

Deschizând, dar, Hristos în fața noastră lupta dusă de muceni- 
cii prăznuiţi de noi astăzi, nu aduce în luptă atleți tineri și robuști, 
ci niște copilași; și cu ei, un bătrân, pe Eleazar, iar pe lângă ei, o 
femeie bătrână, mama copilașilor. 

- Ce este aceasta, Stăpâne? Duci în stadion ca să lupte oameni 
cu vârsta șubredă? Cine a mai auzit să lupte o femeie atât de bătrână? 

- Nimeni nu a mai auzit. Dar Eu am să vă încredințez chiar 
prin fapte, ne răspunde Hristos, că e cu putinţă acest lucru străin, 
nou și nemaiauzit. Eu nu sunt un organizator de lupte ca aceia, ca 
să las totul în puterea celor care se luptă. Eu stau lângă ei, îi ajut; le 
întind mâna atleţilor Mei și cea mai mare parte din faptele lor de 
vitejie se datorează ajutorului Meu. 

Când vezi, dar, o femeie bătrână, cu trupul tremurând și spri- 
jinită în toiag, că se duce să lupte și că înfrânge furia tiranului, că 
biruiește Puterile cele netrupești, că doboară iute pe diavol, că 
sfărâmă tăria lui cu multă putere, admiră harul Celui care a orga- 
nizat această luptă și minunează-te de puterea lui Hristos! Atleţii 
lui Hristos n-au trupurile robuste, dar le este robustă credința. 
Firavă le este firea, dar puternic harul care-i pregătește pentru 
luptă. Șubrezite le sunt trupurile de bătrâneţe, dar sufletul le este 
întărit de dragostea credinţei. Lupta lor nu este o luptă văzută. Să 
nu priveşti la atleții aceștia înfățișarea lor exterioară, ci mergi cu 
mintea la frumusețea, tăria și armonia sufletului lor! Atunci ai să 
afli tăria credinţei lor, ca să cunoști că cel care se luptă cu demo- 
nii n-are nevoie de veșmântul puternic al trupului, nici de o vârstă 
înfloritoare, ci, chiar dacă e un băiețandru, chiar dacă a ajuns la 

adânci bătrâneţi, lupta nu suferă din pricina vârstei dacă sufletul îi 
este viteaz și sănătos. 


II 


Dar pentru ce vorbesc eu de bătrâni și de tineri, când chiar 
femei au intrat în această luptă și și-au pus pe cap strălucitoare 
cununi? Dincolo, la luptele atletice din stadion, se caută și vâr- 
sta, și firea, și vrednicia; robii, femeile, bătrânii, copilașii nu 
sunt primiţi. Aici stadionul este larg deschis tuturor oamenilor, 
de orice condiție socială, de orice vârstă, de orice fire, bărbați și 
femei, ca să cunoști și dărnicia și puterea nespusă a Celui care a 
deschis această luptă și ca să vezi întărite prin fapte acele cuvinte 
ale Apostolului: „Că puterea Lui în slăbiciune se desăvârșește”48. 
Când copiii și bătrânii au o tărie mai presus de firea lor, atunci 
se vede lămurit prin toate acestea harul lui Dumnezeu care 
lucrează prin ei. 

Și, ca să vezi că tocmai slăbiciunea trupească a atleţilor face 
să le fie și mai uimitoare și mai strălucitoare cununile, haide să-i 
lăsăm la o parte pe bătrâni și pe copii și să o aducem în fața noastră 
pe cea mai slabă decât ei, pe bătrână, pe mama celor șapte copii. 
Dragostea de mamă nu-i o piedică neînsemnată în calea luptelor ei! 
Ce se cuvine să admirăm mai întâi la ea? Firea ei slabă de femeie, 
vârsta înaintată sau dragostea ei de mamă atât de firavă? Mai sunt 
și aceste piedici pentru o cale care are nevoie de atâta răbdare! Eu 
am să vă vorbesc de o piedică încă și mai mare decât acestea, ca să 
vedeţi și vitejia femeii, și viclenia diavolului. 

- Care-i aceasta? 

- Privește viclenia demonului celui întinat! N-a dus-o pe ea 
întâi la stadion, ci a pus-o să lupte după copiii ei. 

="IB0 Cele 

- Ca să-i zdruncine mai dinainte cugetul văzând chinuirea celor 
șapte copii ai ei; ca să-i înmoaie tăria sufletului; ca prin priveliștea 
celor întâmplate să-i macine mai dinainte tăria cu caznele fiilor ei 
și, ajungând într-atât de slabă, să fie biruită cu ușurință. Nu te uita 
la aceea că au fost chinuiţi copiii ei, ci uită-te la aceea că ea îndura 
chinuri mai cumplite decât fiecare din ei și era ucisă pentru fiecare 

din ei! Spusele acestea le înţeleg bine femeile care au simţit durerile 
nașterii și au ajuns mame. 

O mamă care-și vede copilul aprins de febră ar da orice ca să 
mute fierbinţeala din trupul pruncului în trupul ei. Mamele suferă 
mai mult din pricina suferințelor copiilor lor decât din pricina pro- 
priilor suferințe. lar dacă acest fapt e adevărat, după cum și e ade- 
vărat, mama aceasta era supusă la mai mari cazne decât copiii ei 
când aceștia erau chinuiți. Era mai mare mucenicia mamei decât 
mucenicia copiilor. Dacă îmbolnăvirea unui singur copil sfâșie 
inima unei mame, ce nu suferea mama aceasta când vedea că i se 
ucide nu un copil, ci o ceată așa de mare de copii? Cum nu și-a ieșit 
din minţi când vedea că fiecare copil e ucis cu încetul în fel și fel de 
cazne înfricoșătoare? Cum nu i-a ieșit sufletul din trup? Cum nu s-a 
aruncat în flăcările rugului de la cea dintâi privire ca să nu mai pri- 
vească mai departe? Avea, e drept, suflet de filosof, dar era mamă. 
Era, e drept, iubitoare de Dumnezeu, dar era îmbrăcată în trup. 
Era, e drept, iubitoare de Dumnezeu, râvnitoare, dar era femeie. 
Clocotea, e drept, de râvnă pentru credință, dar era înlănțuită cu 
lanţul dragostei de mamă. 

Dacă nouă, bărbaţilor, ni se frânge inima de durere de multe ori 
când vedem un osândit cu călușul la gură dus prin piaţă și târât spre 
prăpastie, cu toate că nu ne leagă nicio prietenie de el, iar răutatea 
osânditului ne îndreptățește să nu încercăm astfel de simțăminte, 
ce trebuie să fi suferit mama celor șapte copii când vedea nu un 
osândit dus la moarte, ci șapte dintr-odată, și nu osândiți la o 
moarte grabnică, ci uciși cu fel și fel de cazne? Dacă ar fi fost de 
piatră, dacă i-ar fi fost inima tare ca diamantul, oare n-ar fi suferit 
ceea ce era firesc să sufere o femeie și o mamă? Gândește-te cât îl 
admirăm pe patriarhul Avraam, care l-a suit în munte pe fiul său, 
i-a legat picioarele și l-a urcat pe jertfelnic, și atunci vei vedea vite- 
jia acestei femei. 

Ce priveliște plină de foarte mare amărăciune, dar plină și de 
foarte multă dulceaţă a fost aceea! Plină de foarte mare amără- 
ciune din pricina celor ce se săvârșeau, dar plină de foarte multă 
dulceaţă din pricina stării sufletești a mamei care privea cele ce se 
săvârșeau. Nu vedea sângele care curgea pârâu, ci vedea cununile 
dreptăţii care se împleteau. Nu vedea coaste scrijelite și săpate, ci 
vedea ridicându-se locașuri veșnice. Nu vedea călăi în jur, ci vedea 
îngeri de jur-împrejur. A uitat de dragostea de mamă, n-a mai știut 

că e femeie, n-a mai ținut seamă de vârstă. A disprețuit glasul sân- 
gelui, tiranic lucru, de care și fiarele sălbatice sunt biruite. Multe 
din fiarele sălbatice greu de prins sunt capturate așa: din dragos- 
tea de puii lor nu se mai gândesc la propria lor salvare, nu se mai 
păzesc și cad în mâinile vânătorilor. Oricât de slab ar fi animalul, îi 
apără pe puii săi. Oricât de blând, se sălbăticește când i se iau puii. 
Femeia aceasta însă, mama aceasta, a pus capăt acestei tiranii care 
are putere și asupra oamenilor, și asupra vietăţilor lipsite de rațiune. 
Nu numai că n-a sărit în capul tiranului, nu numai că nu i-a zgâriat 
fața cu unghiile când și-a văzut sfâșiate odraslele, ci a arătat atât de 
mare filosofie, încât chiar îi pregătea tiranului sângerosul și crudul 
ospăț, căci, în timp ce erau chinuiți și munciţi cei dintâi copii ai ei, 
ea îi încuraja pe ceilalți să îndure aceleași dureri. 


III 


Să audă mamele aceasta! Să imite vitejia acestei femei, să 
imite dragostea ei de copii! Să-și crească copiii așa cum i-a crescut 
și mama aceasta! Nu nașterea de copil o face pe o femeie mamă, 
că aceasta se datorează firii, ci creșterea copiilor o face pe femeie 
mamă. lar asta se datorează voinţei. Și, ca să afli că nu nașterea 
de copii, ci creșterea bine a copiilor o face pe mamă, ascultă-l pe 
Pavel, care încununează pe văduvă nu din pricina nașterii de copii, 
ci din pricina creșterii de copii! După ce a spus: „Văduva să nu fie 
înscrisă între văduve dacă are mai puţin de șaizeci de ani”'+9, a adă- 
ugat capul bunătăților. 

- Care? 

- „Dacă a crescut copii." N-a spus: „Dacă a născut copii, ci: 
„Dacă a crescut copii”. 

Să ne gândim ce trebuie să fi suferit femeia aceea, dacă trebuie 
să o mai numim femeie! Vedea degetele copiilor săi zvâcnind pe 
jăratic, vedea un cap aruncat, iar mâna de fier a călăului îndreptată 
spre capul altui copil, iar copilul, cu pielea jupuită a capului, stătea 
încă în picioare și vorbea. Cum mai putea mama deschide gura? 
Cum mai putea mișca limba? Cum nu i-a zburat sufletul din trup? 
Cum? V-o spun eu! Nu se uita la pământ, ci la toate bunătăţile ce li se 

pregăteau. De un singur lucru se temea: să nu se înduioșeze tiranul 
și să pună capăt luptei înainte de vreme, să nu despartă ceata copi- 
ilor, să nu rămână unii neîncununați. Că de asta se temea, se vede 
de acolo că pe cel din urmă copil l-a luat aproape cu mâinile sale și 
l-a aruncat în căldare, sprijinindu-se în loc de mâini de cuvinte de 
îndemn și de îmbărbătare. Noi nu ascultăm fără să ne doară inima 
suferinţele altora, iar ea se uita, fără să simtă durere, la propriile-i 
suferinţe. Să nu ascultăm cu nepăsare acest fel de fapte! Fiecare 
dintre cei care mă ascultă să-și închipuie că se petrece cu copiii lui 
toată această tragedie. Să-și pună înaintea ochilor chipul cel dorit 
al copiilor, să-i aibă în față pe scumpii lui copii, să și-i imagineze pe 
ei în suferinţele celor șapte copii, și atunci va înţelege bine puterea 
spuselor mele. Dar, mai bine spus, nici așa! Că nu poate cuvântul 
înfățișa suferinţele pricinuite de glasul sângelui. Numai experiența 
ne poate învăţa. 

Bun prilej este să îi spun mamei, după încununarea celor șapte 
fii, cuvântul acela profetic care spune: „Tu ești ca un măslin roditor 
în casa Domnului”. La luptele olimpice intră în lupte mii de atleți, 
dar numai unul pune pe cap cununa. Aici au intrat șapte, și șapte 
s-au încununat. Poţi să-mi arăţi un ogor atât de roditor? Poţi să-mi 
arăţi un pântece care are nașteri așa de fericite? Poţi să-mi arăţi 
nașteri ca acestea? Mama celor doi fii ai lui Zevedeu a fost mamă de 
Apostoli; dar mamă a doi fii. Nu cunosc o femeie să fi adus pe lume 
șapte mucenici și să se alăture și ea lor, nu cu adaosul unui singur 
mucenic, ci cu adaosul mai multora. 

Copiii au fost numai șapte mucenici și s-a adăugat lor și tru- 
pul mamei ca un singur trup, dar a ţinut locul a de două ori șapte 
mucenici; că ea a suferit mucenicia pentru fiecare din ei, născân- 
du-ne nouă o Biserică întreagă de mucenici. Șapte copii a născut, 
dar pe niciunul nu l-a născut pentru pământ, ci pe toți pentru cer; 
dar, mai bine spus, pentru Împăratul cerurilor, născându-i pe toţi 
pentru viața ce va să fie. 

Diavolul a dus-o la mucenicie în urma tuturor pentru pricina 
pe care am spus-o mai sus, pentru ca, atacând-o la urmă, după ce 
ar fi slăbit-o vederea caznelor fiilor ei, să o biruiască mai ușor. Dacă 
noi oamenii leșinăm adesea când vedem sânge curgând și avem 
nevoie de multă îngrijire ca să ni se întoarcă sufletul care a zburat 


+ Psalmul sa, 7. 

din trup și viaţa care ne-a părăsit, cât n-a suferit mama aceea când 
a văzut atâtea pâraie de sânge, și nu sânge din trupul unor străini, ci 
din trupul copiilor ei? Ce tulburare n-a fost în sufletul ei? Diavolul, 
după cum am spus-o, a pus-o la cazne după copiii ei ca să o facă 
mai slabă. Dar s-a întâmplat cu totul dimpotrivă. Căci ea s-a dus cu 
îndrăzneală la chinuri. 

- Pentru'ce? 

- Pentru că acum nu mai avea de ce să se îngrijească, de ce să 
se mai teamă că are să-i rămână aici vreun copil lipsit de cunună, 
că i-ar slăbi curajul. Acum îi așezase pe toţi în cer ca într-o odaie cu 
neputinţă de jefuit, îi trimisese pe toți la cununile cele de sus și la 
bunătăţile cele veșnice. Veselă și plină de curaj, a pornit la luptă cu 
multă bucurie. A plecat la lisus cel dorit, alăturându-se corului copii- 
lor ei, cum se lipește o piatră prețioasă de coroană, iar nouă ne-a lăsat 
îndemnul și sfatul cele mai bune, sfatul cu fapta, anume să înfrun- 
tăm orice nenorocire și orice necaz cu suflet curajos și cu gând înalt. 

Care bărbat, care femeie, care bătrân, care tânăr va mai avea 
de acum înainte iertare sau cuvânt de apărare dacă se va teme să 
înfrunte, de dragul lui Hristos, primejdiile ce vin peste el, când o 
femeie, și aceea bătrână și mamă a atâtor copii, a luptat înainte 
de venirea harului, când porţile morţii erau încă încuiate, când 
păcatul încă nu fusese stins, nici moartea învinsă, când o femeie a 
înfruntat, din dragoste de Dumnezeu, atâtea chinuri cu atâta râvnă 
ȘI cu atâta vitejie? 

La acestea toate să ne gândim cu toţii, și femeile și bărbaţii, și 
tinerii și bătrânii! Să scriem pe inimile noastre, ca pe o tăbliță, lup- 
tele și mucenicia acestei femei, să avem așezată în sufletul nostru 
răbdarea ei ca un îndemn neîntrerupt pentru disprețuirea necazu- 
rilor și a suferințelor, ca să imităm aici, pe pământ, virtutea aces- 
tor sfinţi, iar dincolo să putem fi părtași cu ei la cununi! În lupta 
noastră cu patimile păcătoase: mânia, pofta de averi, de trupuri, de 
slavă deșartă și de toate celelalte asemănătoare, să arătăm tot atâta 
răbdare câtă filosofie au arătat acești mucenici în primejdii! Dacă 
vom birui și noi flacăra acestor patimi cum au biruit ei flacăra focu- 
lui, vom putea sta alături de ei și vom avea aceeași îndrăznire, pe 
care facă Dumnezeu ca noi toți să o dobândim, cu harul și iubirea 
de oameni ale Domnului nostru lisus Hristos, prin Care și cu Care 
Tatălui [fie-1] slava, împreună cu Sfântul Duh, acum și pururea și 
în vecii vecilor. Amin. 


Omilia a II-a la Sfinţii Macabei“ 


Cu o singură limbă nu-i cu putinţă să-i lauzi pe toţi sfinții 
mucenici. Dar, chiar dacă aș avea nenumărate guri și tot atâtea 
limbi, tot nu i-aș putea lăuda după cuviinţă. Simțământul acesta 
îl încerc și când am în faţă-mi faptele de vitejie ale acestor șapte 
mucenici. Mă simt întocmai ca un om căruia îi e drag aurul și stă 
lângă un râu din care curge aurul prin șapte izvoare; încearcă să ia 
tot aurul ce se scurge; dar, după multă și nespusă osteneală, pleacă 
și lasă cea mai mare parte, întrucât nu a putut-o lua. Oricât ai lua 
dintr-un izvor, cea mai mare parte din bogăţia lui o lași acolo. Ce să 
fac, dar? Să tac, pentru că nu pot să-i laud pe mucenici după vred- 
nicie? Deloc! Mucenicii primesc aceste daruri de laude. lar ei merg 
pe urmele Stăpânului lor când îi judecă pe cei care le aduc daruri. 

- Cum judecă Stăpânul? 

- Când 1 se aduc daruri, Stăpânul nu măsoară răsplata cu 
bogăţia darului adus, ci cu dragostea celui care a adus darul. Așa 
a făcut cu văduva aceea. Ea a pus în cutia bisericii doi bănuțţi, dar 
darul ei a fost mai de preţ decât al celor care au pus mai mulți bani 
în cutie+2, căci Dumnezeu nu S-a uitat la puținătatea banilor, ci la 
dărnicia sufletului ei. Banii au fost doi bănuţi, dar sufletul ei valora 
mai mult decât mii și mii de talanţi de aur. 

Voi începe, dar, și eu cu îndrăznire cuvântul meu de laudă; și 
ceea ce am făcut ieri, voi face și acum, dacă voiți. leri am vorbit în 
tot cuvântul meu numai despre mama celor șapte mucenici. N-am 
făcut aceasta cu gândul de a o despărţi din hora copiilor ei, ci ca să 
fac mai mare bogăţia cuvântului meu. Voi face și azi tot așa. Am să 
iau din copii pe unul, și despre el am să grăiesc puţine. Căci îmi este 
teamă ca nu cumva cuvintele de laudă în cinstea a șapte mucenici, 
ca șapte râuri strânse la un loc, să-mi înece cuvântul. Am să iau, 
dar, pe unul dintre tineri; nu ca să stric hora fraţilor, ci ca să-mi 
ușurez povara. Fiindcă, dacă împletesc cunună de laudă unuia, 
cununa aceasta va fi și cununa celorlalți, căci toţi au luat parte la 


42 PG 50, 623-626. 
+3 Cf. Luca 21, 2-4. 


CUVÂNTĂRI DE LAUDĂ LA SFINȚI 451 


aceleași lupte. Va veni negreșit pe limba mea și astăzi mama celor 
șapte mucenici, deși nu vorbesc despre ea. Șirul vorbirii o va aduce 
negreșit. Mama nu vrea să-și părăsească copiii. Nu s-a despărţit de 
ei în lupte, nu se va despărți de ei nici în laude. 

Pe care dintre cei șapte atleți vreţi să-l iau? Pe care? Pe cel din- 
tâi, pe cel de-al doilea, pe cel de-al treilea, pe cel din urmă? Dar, mai 
bine spus, niciunul dintre ei nu-i cel din urmă. Toţi sunt o horă; iar 
hora nu are nici început, nici sfârșit. Dar, ca să-l fac mai cunoscut 
pe cel pe care-l voi lăuda, îl numesc: pe cel mai tânăr cu vârsta. 
Frățești sunt luptele, înrudite faptele; iar unde este înrudirea de 
fapte, acolo nu-i nici întâiul, nici al doilea. 

Să-l iau, dar, pe cel mai tânăr cu vârsta, dar de aceeași vârstă 
ca frații lui cu sufletul; de o vârstă nu numai cu fraţii lui, ci chiar 
cu bătrânul Eleazar. Acesta, singurul dintre frați, s-a dus dezlegat 
la locul de caznă. N-a mai așteptat mâinile călăilor. Dragostea lui 
de Dumnezeu a luat-o înaintea cruzimii acelora și s-a dus dezlegat. 
Nu mai avea niciun frate care să-l privească. Toţi erau săvârșiţi. Avea 
însă privitori mai sfinți decât fraţii, ochii mamei. Nu vă spuneam 
eu că va veni pe buzele mele negreșit și mama, fără voia mea? lată 
că șirul vorbirii a adus-o și pe ea. Priveliștea ce se desfășura ochilor 
ei era atât de sfântă și atât de măreață, încât însuși poporul înge- 
rilor, dar, mai bine spus, și fraţii lui se uitau la el nu de pe pământ, 
ci din ceruri. Stăteau încununați, cum stau arbitrii la luptele olim- 
pice, nu ca să pronunţe hotărârea asupra luptelor, ci sortiți să-l ia 
pe cel încununat. 

Stătea, dar, copilul dezlegat și rostea cuvinte pline de înţe- 
lepciune. Voia să-l aducă pe tiran la credința sa. Dar, pentru că n-a 
putut asta, a făcut ce a putut, s-a dat pe sine chinurilor. Tiranul îi 
jelea vârsta, mucenicul îi plângea necredința. Nu priveau la aceleași 
lucruri tiranul și mucenicul. Ochii trupului erau aceiași și la unul, 
și la altul; dar ochii credinţei nu erau aceiași. Tiranul privea la viața 
aceasta de aici, mucenicul, la cea viitoare, spre care avea să zboare. 
Tiranul vedea fierul înroșit, mucenicul, gheena în care avea să fie 
aruncat tiranul. Dacă ne minunăm de Isaac, că legat la mâini și 
la picioare de tatăl său nu s-a zvârcolit pe jertfelnic și n-a tresărit 
când a văzut cuțitul întins asupra lui?4, cu mult mai mult trebuie 
să ne minunăm de mucenicul acesta, că n-a fost legat, nici n-a avut 


+24 Cf. Facerea 22, 9-10. 

nevoie de silnicia legăturilor, nici n-a așteptat mâinile călăilor, ci el 
însuși și-a fost luiși și jertfă, și preot, și jertfelnic. S-a uitat în jurul 
lui; și, când a văzut că nu mai e niciun frate, i s-a răvășit sufletul; s-a 
grăbit să cadă și el jertfă, ca să nu fie despărţit de ceata cea bună a 
fraților săi. De aceea n-a mai așteptat mâinile călăilor. Se temea să 
nu-l apuce mila pe tiran, să nu-l cruțe și să-l lipsească de tovărășia 
fraților lui; luând-o înainte, a zădărnicit cruda lui iubire de oameni. 
Că multe puteau să-l înduplece pe tiran: vârsta tânărului, osândirea 
atâtor fraţi, care putea sătura și o fiară sălbatică, dar pe el nu l-a 
săturat, căruntețele mamei și faptul că n-avusese niciun folos de pe 
urma uciderilor de mai înainte. 


II 


Gândindu-se tânărul la toate acestea, s-a dat pe sine osândirii, 
de care nu voia să scape. Ca într-un izvor de ape răcoroase s-a arun- 
cat în căldarea clocotită, pe care o socotea și baie, și botez. După 
cum oamenii aprinși de căldură se aruncă în vâltoarea apelor reci, 
tot așa și acela, aprins de dorul fraţilor lui, s-a aruncat în căldarea 
cu apă clocotită. Îl încuraja și mama sa, nu că ar fi avut nevoie de 
încurajare, ci ca să afli din nou tăria femeii. La niciunul dintre cei 
șapte copii n-a încercat simțămintele ce le încearcă mamele; dar, 
mai bine spus, a încercat simțămintele pe care trebuie să le încerce 
o mamă. Nu și-a zis: „Ce este asta? Mi-au fost răpiți toți ceilalți 
copii. Mi-a mai rămas numai acesta. Dacă-l pierd și pe el, am rămas 
fără copii. Cine-mi va mai purta de grijă la bătrânețe dacă e ucis și 
el? Nu-mi era de-ajuns să dau jumătate, iar dacă nu jumătate, două 
părți? Să-l dau și pe acesta, singurul care-mi mai rămăsese să-mi 
mângâie bătrâneţile?” Nici n-a spus, nici n-a gândit asta! Ci, ca și 
cum și-ar fi luat fiul cu mâna, așa l-a luat cu îndemnul cuvintelor 
sale și l-a aruncat în căldare, slăvindu-L pe Dumnezeu că a primit 
tot rodul pântecelui ei, că nu l-a respins pe niciunul, ci a cules tot 
pomul. Încât aș îndrăzni să spun că suferinţa ei a fost mai mare 
ca a copiilor. Copiilor leșinul le curmase cea mai mare parte din 
suferință, dar ea, cu mintea întreagă și cu sufletul limpede, a suferit 
mai puternic tot ce s-a întâmplat, din pricina dragostei ei de copii. 
Și puteai vedea în sufletul mamei un întreit foc: focul pe care-l 
aprinsese tiranul, focul pe care-l aprinsese dragostea de mamă și 
focul pe care-l aprinsese Duhul Sfânt. 

Tiranul cel din Babilon nu aprinsese cuptorul cel babilonic 
așa de cumplit cât de cumplit aprinsese tiranul acesta cuptorul 
din sufletul mamei. În Babilon, hrana focului au fost catranul, 
smoala, câlţii, vreascurile de viță de vie%; aici, glasul sângelui, 
durerile nașterii, dragostea de mamă, unirea și înțelegerea dintre 
copii. Nu se pârjoleau atât copiii când stăteau pe foc, cât se pârjolea 
sufletul ei din pricina dragostei de mamă. Dar se stăpânea dato- 
rită credinţei; glasul sângelui se luptă cu harul; și biruinţa a fost a 
harului. Credinţa a biruit glasul sângelui, focul a biruit focul, focul 
cel duhovnicesc pe cel firesc și pe cel aprins de cruzimea tiranului. 
După cum o stâncă izbită de valurile mării rămâne neclintită, dar 
valurile dispar prefăcute în spumă, tot așa și inima acelei femei: era 
ca o stâncă de care se izbeau valurile durerilor; rămânea nemișcată 
și risipea acele valuri cu cugetul ei tare și plin de filosofie. Căuta 
să arate tiranului că este cu adevărat mama copiilor, că ei sunt cu 
adevărat copiii ei nu atât prin înrudirea de sânge, cât prin înrudirea 
de virtute. Nu socotea că vede foc de cazne, ci lumini de nuntă. 
Nu se bucură atât o mamă când își gătește copiii de nuntă, cât se 
bucura mama aceasta când îi vedea supuși la chinuri. Și, după cum 
o mamă la nunta fiilor ei cu bucurie îmbracă pe unul cu haină de 
nuntă, cu bucurie îi împletește altuia cununile, iar altuia îi gătește 
cămașă de nuntă, tot așa se bucura și mama aceasta când vedea că 
un copil e aruncat în căldare, că altul aleargă să se întindă pe gră- 
tarul înroșit, că altuia i se taie capul. Tot văzduhul era plin de fum 
și de carne arsă; iar ea, prin toate simţirile ei, îi cunoștea pe copiii 
ei; cu ochii îi vedea, cu urechile auzea cuvintele lor, dragi inimii 
ei, cu nările simţea mirosul acela greu, dar plăcut, al trupurilor lor 
pârjolite; greu, celor necredincioși, dar lui Dumnezeu și ei, cel mai 
plăcut dintre toate mirosurile. Fumul acela întuneca văzduhul, dar 
nu întuneca sufletul femeii. Stătea neclintită și nemișcată, tare în 
fața celor ce se săvârșeau. 

Dar e timpul să pun capăt cuvântului meu, ca să ne desfete 
auzul și inimile, cu mai multe cuvinte de laudă în cinstea acestor 
sfinți, dascălul nostru obștesc?S. 

Pe această femeie să o imite părinţii! Pe urmele ei să meargă 
mamele, femeile, bărbaţii, cei care trăiesc în feciorie, cei îmbrăcaţi 


5 Cf. Cântarea celor trei tineri 1, 22. 
+5 Flavian, patriarh al Antiohei. 

în sac, cei împodobiţi cu salbe! Oricât de aspră viețuire am duce 
noi, oricâtă filosofie am împlini în viaţă, filosofia acestei femei e 
cu mult mai presus de răbdarea noastră. Nimeni, dar, chiar de ar fi 
ajuns la cea mai înaltă treaptă de bărbăţie și răbdare, să nu soco- 
tească o rușine de a o avea ca dascăl pe această bătrână femeie. Să 
ne rugăm cu toţii împreună, și cei care locuiesc în orașe, și cei care 
sălășluiesc în pustietăţi, și cei care trăiesc în feciorie, și cei care 
strălucesc în nuntă cinstită, și cei care le disprețuiesc pe toate cele 
din lumea aceasta, și cei care și-au răstignit trupul, să ne rugăm 
cu toţii ca să putem lua aceeași cale ca și ea, spre a fi învredniciţi 
de aceeași îndrăznire ca și ea, ca să putem sta alături de ea în ziua 
aceea, cu rugăciunile acestei sfinte și ale copiilor ei și ale marelui 
Eleazar, viteazul bătrân, care împlinește ceata acestor sfinți și a ară- 
tat în suferințe suflet de diamant. Și vom putea dacă, împreună cu 
rugăciunile acestor sfinți, vom lucra și noi cât stă în puterea noas- 
tră, acum, în timp de pace, înainte de a veni peste noi războaie și 
necazuri, dacă vom birui acum patimile noastre, vom reteza zvâc- 
nirile cele fără de rânduială ale trupului și vom mortifica și robi 
trupul. Dacă vom duce acum, în vreme de pace, o astfel de viață, 
vom dobândi cununile exerciţiilor. lar dacă Bunul Dumnezeu va 
voi să ne pună în faţă aceeași luptă, să ne ducem în luptă pregătiţi și 
să dobândim bunătăţile cele cerești, pe care facă Dumnezeu ca noi 
toţi să le dobândim, cu harul și iubirea de oameni ale Domnului 
nostru lisus Hristos, prin Care și cu Care Iatălui, împreună cu 
Sfântul Duh, |fie-l] slava, cinstea și puterea în vecii vecilor. Amin. 


Omilia a III-a la Sfinţii Macabei“ 


Preget să vorbesc când mă gândesc la mulțimea de laude ce le 
datorăm mucenicilor, dar șovăi când văd mulțimea din fața mea 
atât de ostenită. De aceea, dacă vreți, voi trece peste cuvântul de 
învățătură și mă voi sârgui să imit tăria mucenicilor. 

Să fie adus, dar, mai întâi în faţa noastră bătrânul Eleazar, 
căpetenia luptelor, temelia muceniciei, ușa stadionului martiric, 
conducătorul vitejiei, înaintemergătorul răbdării, căruntețea cea 
tânără, întâiul mucenic al Vechiului Testament, icoana lui Petru, 
corifeul Apostolilor. Obosea dușmanul lingușind și biciuind, dar cel 
supus la cazne nu contenea cuvântând. Stătea bătrânul în picioare 
tremurând de bătrânețe; stătea tiranul jos, respirând ameninţare 
și omor. Dar cel care tremura a plecat plin de tărie, iar cel vajnic a 
plecat biruit. Stătea în picioare cărunteţea scrijelită cu unghii de 
fier, iar tinerețea sălbăticită judeca cu putere; dar biruinţa a fost 
de partea cărunteții. Ce chip nou de biruință! Un bătrân a pus pe 
fugă o întreagă oștire înarmată. Minunea luptelor bătrânului nu 
mă lasă să trec la vitejia tinerilor. Dar trebuie să trec și la cei care 
s-au împotrivit tiranului. Căci strălucită a fost și victoria asupra 
tiranului! Fiindcă nu trebuie să fie tinerețea mai lipsită de îndrăz- 
nire decât bătrânețea. 

Șapte tineri, născuţi din același pântece, au fost încununați 
luptând cu vitejie în aceeași luptă. Dacă vreți, pun capăt cuvân- 
tului, puternici dănțuitori ai unor puternici mucenici! Dar, după 
cum spuneam, șapte tineri, născuți din același pântece, au fost 
încununaţi luptând cu vitejie în aceeași luptă. Împodobiți cu 
aceeași înrudire și cu aceleași purtări, s-au aruncat unul după altul 
în lupte. Este acum timpul, vorbind de voi, ovitejilor, să fac pome- 
nite acele cuvinte evanghelice: „Fericit este pântecele care v-a pur- 
tat și sânul la care ați supt”! 

Dar, pentru că am amintit de sân și de pântece, este vremea să 
trec și la mamavitejilor mucenici, la aceea care a murit de mai multe 
ori într-un singur trup, dar, mai bine spus, la aceea care a fost ucisă 


27 PG so, 626-628. 
+8 Luca n, 27. 

de mai multe ori, dar n-a simţit durerile uciderii nicio singură dată; 
la aceea care a fost fără nicio rană, dar în același timp a fost cu multe 
răni. Nu a tulburat-o cel dintâi copil târât spre moarte, după cum 
n-au înspăimântat-o nici chinurile celui de-al doilea; nu a îndure- 
rat-o iarăși săvârșirea celui de-al doilea, cum nu a înfricoșat-o viaţa 
celui de-al treilea, al cărui sfârșit nu-l știa. Puțin era pentru ea și 
moartea celui de-al treilea și a celui de-al patrulea copil, în timp ce 
al cincilea nu era încă ucis. Nici căderea celui de-al șaselea nu i-a 
biruit filosofia. Rămăsese, dar, să lupte cel din urmă, al șaptelea, 
cel care împlinea chitara cea cu șapte strune. Ce-a făcut mama? A 
fost doborâtă de vârsta lui fragedă, a suferit ea cu această rămășiță 
a sângelui și cărnii ei? Nu! Ci ea l-a împins la moarte pe copil; dacă 
nu cu mâinile ei, cu sfaturile ei: „Nu curma, copile, numărul cunu- 
nilor!, îi spunea ea. „Fii asemenea fraților tăi și prin naștere, și prin 
faptă! Însoţirea faptei să calce pe urmele însoţirii de sânge! Arată-te 
și în arena cea mucenicească frate cu cei care-au fost uciși! Te-ai 
născut al șaptelea copil al trupului meu, fii al șaptelea mucenic al 
voinţei mele! Să nu mă faci, copile, ca eu, mamă a șapte copii, să fiu 
numită mamă a șase mucenici!” 

Unde-mi sunt acum cei care nu Îi dau jertfe lui Dumnezeu nici 
din averile lor? O mamă I-a adus astăzi lui Dumnezeu jertfă șapte 
copii fragezi, și nu i-a amorţit mâna aducând jertfă rodul pântece- 
lui ei. Și mulți dintre noi ne zgârcim uneori și la câţiva bănuţi! 

Dar noi să-l aducem lui Dumnezeu jertfă sufletele, averile 
și trupurile noastre, slăvindu-L în toate pe Hristos, Căruia [fie-I] 
slava și puterea în vecii vecilor. Amin. 


Cuvântare de laudă la Sfintele Muceniţe 
Veronica+*, Prosdoca și Domnina, mama lor? 


Nu s-au scurs încă douăzeci de zile de când am săvârșit pome- 
nirea Crucii și, iată, săvârșim pomenirea mucenițelor. Ai văzut cât 
de repede s-a arătat rodul morţii lui Hristos? Pentru ce oare s-au 
junghiat junincile acestea? Pentru Acel Miel, aceste jertfe; pentru 
acea Jertfă, aceste ofrande. Nu s-au scurs încă douăzeci de zile și 
îndată lemnul Crucii a odrăslit mlădiţele cele bune ale mucenițelor. 
Acestea sunt faptele cele mari ale acelei morţi. lată, dar, întru- 
chipată astăzi prin fapte dovada celor spuse atunci. Atunci spu- 
neam: „A sfărâmat porţile cele de aramă și zăvoarele cele de fier 
le-a frânt”&. Cuvintele acestea sunt vădite astăzi prin fapte. Dacă 
Hristos n-ar fi sfărâmat porţile cele de aramă, n-ar fi îndrăznit 
femeile să intre cu atâta ușurință, fiind ușile închise. Dacă Hristos 
n-ar fi frânt zăvoarele cele de fier, n-ar fi putut fecioarele să le dea 
la o parte. Dacă Hristos n-ar fi făcut temnița nefolositoare, n-ar 
fi intrat în ea muceniţele cu atâta libertate. Binecuvântat ești, 
Doamne! Femeia înfruntă moartea! Femeia care a adus moartea 
în viața noastră, ea, arma cea veche a diavolului, ea a surpat tăria 
diavolului! Unealta aceasta, slabă și ușor supusă căderii, a ajuns 
armă de nebiruit. Femeile înfruntă moartea. Cine nu s-ar minuna? 
Să se rușineze elinii, să-și acopere fețele iudeii care nu cred în 
Învierea lui Hristos! Spune-mi, te rog, ce dovadă mai mare vrei 
despre Învierea lui Hristos, când vezi că s-au schimbat atât de mult 
lucrurile? Femeile înfruntă moartea, lucru de teamă și înfricoșător 
înainte de Învierea lui Hristos chiar bărbaţilor sfinți. 

Cunoaște, dar, cât era de mare frica de moarte dinainte de Învi- 
erea lui Hristos, pentru ca, văzând cât e de disprețuită acum, să 
te minunezi de Dumnezeu, pricina acestei schimbări! Cunoaște, 
dar, cât era de mare puterea ei mai înainte, pentru ca, văzându-i 


“9 În text: Bepvikn. 

13% PG 50, 629-640. Despre aceste muceniţe nu deţinem informaţii istorice foarte 
certe. (n.P.P.) 

4 Psalmul 106, 16. 

slăbiciunea ei de acum, să-l mulțumești lui Hristos, Care i-a luat 
puterea! Nimic mai înainte nu era, iubite, mai tare ca moartea și 
nimic nu era mai slab ca noi! Acum însă nimic nu-i mai slab ca 
moartea și nimic nu-i mai tare ca noi. Ai văzut ce minunată schim- 
bare s-a făcut? Ai văzut cum a făcut Dumnezeu pe cele tari, slabe, 
și pe cele slabe, tari? Ne-a arătat puterea Lui și prin una, și prin alta. 

Dar, ca să nu fie spusele mele numai o simplă afirmaţie, să 
aduc și dovada; și, dacă vrei, să dovedesc mai întâi aceea că mai îna- 
inte de Învierea lui Hristos se temeau de moarte nu numai oame- 
nii păcătoși, ci și oamenii sfinți, care aveau mare îndrăznire către 
Dumnezeu, oameni care prisoseau în fapte bune și care îndepli- 
neau toată virtutea. Nu spun aceasta ca să îi osândesc pe cei sfinţi, 
ci ca să ne minunăm de puterea lui Dumnezeu. 

- Dar de unde se vede că înainte de Învierea lui Hristos era 
înfricoșător chipul morții și că toți se temeau și tremurau de ea? 

- Mai întâi din viaţa patriarhului Avraam. 

Patriarhul Avraam, omul acela drept, prietenul lui Dumnezeu, 
omul care și-a părăsit țara și casa și rudele și prietenii, omul care 
le-a disprețuit pe toate cele de aici pentru porunca lui Dumnezeu, 
atât de mult se temea de moarte, încât atunci când avea să intre 
în Egipt i-a spus femeii sale așa: „Știu că ești femeie frumoasă; de 
aceea, când te vor vedea egiptenii, se va întâmpla că pe tine te vor 
cruța, iar pe mine mă vor omorî”. Ce, dar? „Să le spui: «Sunt sora 
lui», ca să-mi fie bine pentru tine și să trăiască și sufletul meu pen- 
tru tine. "4% 

Ce înseamnă aceste cuvinte, o sfinte, o patriarhe? Nu-ţi pasă 
dacă are să-ţi fie batjocorită soţia, dacă are să-ţi fie necinstit patul, 
dacă are să-ți fie surpată căsnicia? Spune-mi, atât de mult te temi 
de moarte? Dar nu numai că te temi de moarte, ba mai și urzești 
viclenii cu femeia ta, joci cu ea drama insultării căsniciei tale, faci 
totul ca să nu ajungă cunoscut adulterul încercat de împăratul 
Egiptului, îi iei numele de soție și-i pui masca de soră&! Dar mă 


42 Facerea 12, 11-12. 

%3 Facerea 12, 13. 

41 Cf. Facerea 12, 14-20. Stratagema lui Avraam a constituit o provocare pentru exegeza 
iudaică și patristică. Astfel, Sarra reprezintă virtutea (cf. FILON DIN ALEXANDRIA, Legile 
alegoriei, 2, 82) și de aceea virtuoșii (în text, Avraam) nu afirmă că virtutea este privile- 
giul lor exclusiv, pentru a nu suscita invidia celor care nu o posedă (cf. DIDIM CEL ORB, 
Comentariu la Geneză, 227). Totodată, Avraam nu a minţit, deoarece Sarra era nepoata sa 
(cf; FERICITUL AUGUSTIN, Despre cetatea lui Dumnezeu, 16, 19). Se pare că termenul „soră” 

tem ca nu cumva, în străduința mea de a nimici puterea morții, să 
nu par a osândi pe drept. De aceea voi încerca să fac și una, și alta: 
voi arăta și slăbiciunea în fața morţii, dar voi îndepărta și osânda 
de deasupra dreptului. Trebuie însă neapărat să arăt mai întâi că 
Avraam se temea de moarte, și apoi să-l scap de osândă. 

Să vedem, dar, de ce lucru îngrozitor și cu neputinţă de îndurat 
se temea. Că a-ţi vedea nevasta batjocorită, a ţi-o vedea adulterină 
este mai de nesuferit decât mii și mii de morți. Dar pentru ce vor- 
besc eu de adulter? Îţi ajunge viața cu neputinţă de trăit numai de 
ți se strecoară o bănuială cât de mică în suflet! Gelozia este foc și 
văpaie de nebiruit. Un înțelept, ca să arate tirania și cât de îngrozi- 
toare este gelozia, spunea: „Plină de gelozie este inima bărbatului 
ei; dușmănia lui nu poate fi răscumpărată cu nimic: nu o cruţă în 
ziua judecății și nici nu i se pune capăt geloziei cu daruri'%%. lar în 
altă parte: „Neînduplecată ca iadul este gelozia”&*. După cum nu 
poţi îndupleca iadul cu bani, spunea Solomon, tot așa nu poate fi 
potolit și muiat gelosul. Adeseori, mulți oameni și-au dat viața ca 
să pună mâna pe cel care le-a stricat casa. Ar bea cu plăcere sân- 
gele bărbatului care le-a necinstit soţia, iar pentru aceasta ar voi să 
facă și să sufere orice. Ei bine, această patimă de nesuferit, această 
patimă tiranică de care nu poţi scăpa, a suferit-o dreptul Avraam cu 
mai multă ușurință și, de frica de moarte, nu s-a uitat că îi e batjo- 
corită nevasta. 


II 


Se vede, dar, din cele spuse că Avraam se temea de moarte. Este 
timpul acum să-l scăpăm și de osândă, și de învinuirea adusă. Dar 
mai întâi să spun care e învinuirea. 

- Care e învinuirea? 

- Avraam, spun unii, ar fi trebuit mai bine să moară decât să 
lase să-i fie batjocorită nevasta. Aceasta e acuzaţia pe care i-o aduc 
unii. Avraam, spun ei, a preferat să-și apere viața în loc să apere 
cinstea femeii lui. 


ar putea fi interpretat și drept „concubină adoptată”; totuși este mult mai probabilă opinia 
unor exegeţi care consideră că Avraam a uzat de dreptul vechilor semiţi de a-și proclama 
una dintre soții ca soră, acordându-i astfel privilegii deosebite. (n.P.P.) 

«5 Pildele 6, 34-35. 

43% Cântarea Cântărilor 8, 6. 

Ce spui, omule? Ar fi trebuit mai bine să moară decât să-i fie 
necinstită soția? Și ce folos ar fi avut de aici? Dacă și-ar fi scăpat 
femeia de ocară prin moartea sa, atunci aveți dreptate să-l învinuiți. 
Dar, dacă moartea lui nu-i era de niciun folos femeii ca să scape de 
ocară, pentru ce să-și fi dat viaţa în zadar și fără rost? Ca să vezi 
însă că nici cu moartea lui nu avea s-o scape de adulter, ascultă ce 
spune: „Dacă te vor vedea egiptenii, se va întâmpla că pe tine te vor 
cruța, iar pe mine mă vor omorî'%7. Aveau să se întâmple, dar, două 
lucruri rele: adulterul și omorul. Nu era un semn de puţină price- 
pere ca din aceste două rele să scape de unul. Căci, dacă Avraam 
- spune același lucru din nou -, dându-și viața, ar fi scăpat-o pe 
Sarra de ocară, dacă egiptenii nu s-ar fi atins de ea omorându-l pe 
drept, da, atunci ai fi avut dreptate să-l acuzi pe Avraam. Dar, când 
femeia lui avea să fie batjocorită cu toată moartea lui, pentru ce-l 
învinuiești pe cel drept, care, prin înțelepciunea lui, din două rele 
ce aveau să se întâmple, a împiedicat pe unul din ele, uciderea. 
Dimpotrivă, pentru asta trebuie chiar să-l lăudăm, că a păzit curată 
de sânge mâna celor care aveau să-i strice casa. 

Nu poţi să spui că l-a atras pe egiptean ca să-i batjocorească 
femeia numai pentru că Avraam i-a zis ei să spună: „Sunt sora lui”. 
Și nici nu l-ar fi îndepărtat pe egiptean de Sarra dacă Avraam i-ar 
fi zis Sarrei să spună: „Sunt femeia lui”. Aceasta a arătat-o Avraam 
când a spus: „Dacă te vor vedea egiptenii, vor spune: «Aceasta-i 
femeia lui!»; și pe mine mă vor omori, iar pe tine te vor cruța”. 
Prin urmare, dacă Sarra ar fi spus că-i femeia lui, s-ar fi săvârșit 
și adulterul, și omorul; spunând însă că e sora lui, omorul a fost 
împiedicat. Ai văzut că, putând să se întâmple două rele, Avraam, 
prin înțelepciunea sa, a înlăturat unul din ele? 

Vrei să vezi iarăși că Avraam înlătură și vina de adulter, atât cât 
îi stătea lui în putință, încât nu i se poate pune în seamă în chip 
desăvârșit nici acest păcat? Ascultă din nou cu atenţie cuvintele lui: 
„Spune, îi zice el soției sale: „Sunt sora lui”. Ce spune cu aceasta 
Avraam? Spune că cel care o ia pe ea ca pe soră a lui Avraam nu a 
săvârșit adulterul; căci adulterul se judecă după voinţă. De pildă: 
luda a intrat la Tamara|, nora lui,] și nu i s-a socotit asta adulter, 


47 Facerea 12, 12. 
438 Facerea 12, 12. 
%9 Facerea 12, 13. 

că n-a intrat ca la nora lui, ci ca la o femeie desfrânată+*. Tot așa și 
aici: egipteanul, având să o ia nu ca femeia lui Avraam, ci ca soră a 
acestuia, nu avea să se socotească asta adulter. 

- Dar ce legătură are aceasta cu Avraam, care știa că o dă egip- 
teanului pe femeia lui, și nu pe sora lui? 

- Nici obiecţia aceasta nu-i aduce vină lui Avraam. Dacă egip- 
teanul n-ar fi necinstit-o pe Sarra când ar fi auzit că e femeia lui 
Avraam, ai fi avut dreptate să-l învinuiești pe drept. Dar, dacă 
numele de soţie a lui Avraam dat Sarrei nu îndepărta deloc ocara, 
după cum însuși Avraam spune: „Că vor spune egiptenii: « Aceasta-i 
femeia lui», și pe tine te vor cruța”, atunci cu mult mai mult trebuie 
să ne minunăm de dreptul acesta că a putut, într-o primejdie atât 
de mare, să-l păstreze curat de sânge pe egiptean și să împiedice, pe 
cât i-a stat în putinţă, și adulterul. 

Să ducem cuvântul și la lacov, nepotul lui Avraam. Îl vei 
vedea și pe lacov tremurând și temându-se de moarte, el, un om 
care în fragedă vârstă a arătat filosofie apostolică. Într-adevăr, 
porunca pe care o poruncea Pavel prin cuvintele: „Dacă vom 
avea hrană și îmbrăcăminte vom fi îndestulați”++, aceea o cerea și 
lacov de la Dumnezeu, zicând: „Dacă-mi va da Domnul pâine ca 
să mănânc și haină ca să mă îmbrac, îmi este de ajuns”*2. Totuși 
și acest om, care nu căuta nimic mai mult decât ceea ce-i era de 
trebuinţă, care-și lăsase casa45, care luase binecuvântarea++, care 
era supus maicii sale+5, acest om prieten al lui Dumnezeu, care 
prin înțelepciunea sa a silit firea - căci prin fire era al doilea năs- 
cut, dar prin binecuvântare a ajuns întâiul -, omul care a putut 
atâtea, omul care a filosofat atât de adânc, omul care a arătat 
atâta credinţă, după nenumărate lupte, după nenumărate încer- 
cări, după nenumărate nevoinţe și după acele osebite cununi, la 
întoarcerea în țară, când avea să se întâlnească cu fratele său, s-a 
temut de răzbunarea lui ca și cum avea să dea ochii cu o fiară; și 
a căzut înaintea lui Dumnezeu și L-a rugat, zicând: „Scoate-mă, 
Doamne, din mâna lui Isav, fratele meu! Mă tem ca nu cumva, 


+0 Cf. Facerea 38, 14-18. 
+1 Timotei 6, 8. 

+2 Facerea 28, 20. 

+5 Cf. Facerea 28, 5. 

444 Cf. Facerea 27, 27-29. 
+5 Cf. Facerea 27, 43-45. 

venind el, să mă ucidă pe mine și pe aceste mame cu copii”+%€. Ai 
văzut cât se temea de moarte? Ai văzut cum tremură, cum Îl roagă 
pe Dumnezeu să-l scape de moarte? 

Vrei să-ți arăt și un alt om mare, care a simţit aceeași teamă? 
Gândește-te la Ilie, omul cu suflet dumnezeiesc, omul cu suflet 
mare cât cerul! Gândește-te la acela care a închis cerul și l-a des- 
chis din nou“, la acela care a coborât foc din cer și a adus acea 
minunată jertfă“, la omul cel râvnitor pentru Dumnezeu, la acela 
care în trup omenesc a arătat o viață îngerească, la acela care n-avea 
altă avere decât un cojoc+, la acela care a ajuns mai presus de toți 
oamenii! Ei bine, omul acesta așa de mult tremura și se temea de 
moarte, că, după toate acele fapte mari, după ce închisese și deschi- 
sese cerul, după ce coborâse foc din cer peste jertfă, după ce făcuse 
minuni cu cojocul, după vieţuirea lui în pustie, după filosofia și 
îndrăznirea lui, s-a temut de o femeie obișnuită și a fugit din fața 
ei; pentru că Izabela spusese: „Așa să-mi facă mie zeii și așa să-mi 
adauge, dacă nu voi face mâine cu sufletul tău la fel cum ai făcut 
și tu cu sufletul fiecăruia dintre cei care au murit”. „Și s-a temut 
Ilie”, spune Scriptura, „și a fugit cale de patruzeci de zile”4: 


III 


Ai văzut cât de înfricoșătoare era moartea? Să ne minunăm, 
dar, de Stăpânul că a făcut ca moartea, care le era înfricoșătoare 
prorocilor, să fie disprețuită de femei. Ilie a fugit de moarte, 
femeile nu au fugit, ci au fugit la moarte. Acela se ferea din calea 
morţii, acestea căutau moartea. Ai văzut cât de mare schimbare 
s-a făcut dintr-odată? Avraam și Ilie erau cuprinși de neliniște în 
faţa sfârșitului; femeile au călcat în picioare moartea ca pe glod. 
Dar să nu-i învinuim nici pe acei sfinți. Nu e vina lor; era slăbi- 
ciunea firii, nu vina voinței. Dumnezeu a vrut atunci ca moar- 
tea să fie înfricoșătoare, ca să se arate mai târziu măreţia haru- 
lui lui Dumnezeu. Că moartea era osândă. Nu voia să înceteze 


44% Facerea 32, n. 
+7 Cf. 3 Regi 17,1. 
+8 Cf. 3 Regi 18, 38. 
+2 Cf. 4 Regi 2, 33. 
%* 3 Regi 19, 2. 

%' 3 Regi 19, 3. 

amenințarea osândei, ca să nu ajungă oamenii după aceasta 
mai trândavi. „Să rămână”, a spus Dumnezeu, „sentința care-i 
înfricoșează și-i înţelepţește! Că va veni timpul când vor scăpa de 
spaima aceasta.” Lucru care s-a și întâmplat. 

Că Dumnezeu ne-a scăpat de spaima aceasta, oarată mucenițele 
acestea; dar mai înainte de mucenițe ne-o arată Pavel. L-ai auzit în 
Vechiul Testament pe Avraam spunând: „Pe tine te vor cruța, dar 
pe mine mă vor omorî”. L-ai auzit pe lacov spunând: „Scoate-mă, 
Doamne, din mâna fratelui meu, că mă tem de el!'+3 L-ai văzut 
pe Ilie fugind de amenințarea unei femei, fiindu-i frică de moarte. 
Ascultă-l pe Pavel, ca să vezi ce spune despre moarte. O socotește 
el oare înfricoșătoare ca și ceilalți? Se întristează, se teme de apro- 
pierea ei? Dimpotrivă, socotește moartea un lucru dorit. Pentru 
aceasta spune: „Dar a mă despărți de trup și a fi cu Hristos este cu 
mult mai bine”. Pentru aceia moartea era înfricoșătoare, pentru 
acesta, mai bună decât viaţa. Pentru aceia, neplăcută, pentru acesta, 
dulce. Și pe bună dreptate, pentru că mai înainte moartea îi cobora 
pe oameni în iad, dar acum îi trimite lui lisus. De aceea lacov spu- 
nea: „Veţi pogorî bătrâneţile mele cu întristare în iad”%5, pe când 
Pavel spune: „Dar a mă despărţi de trup și a fi cu Hristos este cu 
mult mai bine”. Pavel nu grăia așa ca să osândească viața de aici 
- Doamne, fereşte! Să ne ferim de a da ereticilor prilejuri de atac! -, 
nici nu fugea de viață pentru că e rea, ci pentru că dorea viața vii- 
toare, care-i mai bună decât cea de aici. Că n-a spus atât: „Este bine 
a mă despărţi de trup și a fi cu Hristos”, ci: „Este mai bine”. lar „mai 
bine” arată ceva mai bun decât un bun oarecare. La fel, și atunci 
când a spus: „Cel care se însoară bine face, dar cel care nu se însoară 
mai bine face”4%€, arată că e bună căsătoria, dar și mai bună fecioria. 
„Bună e viaţa de aici”, spune el, „dar mult mai bună cea viitoare” În 
altă parte iarăși, filosofând la fel, spunea: „Dar, chiar de mi-aș vărsa 
sângele pentru jertfa și slujirea credinței voastre, mă bucur, și mă 
bucur împreună cu voi toți. Tot așa și voi bucurați-vă, și bucurați-vă 
împreună cu mine!'4%7 


45 Facerea 12, 12. 

+5 Facerea 32, 11. 

+4 Filipeni 1, 23. 

5 Facerea 42, 38. 
%5 1 Corinteni 7, 38. 
457 Filipeni 2, 17-18. 

- Ce spui, Pavele? Mori și îi chemi pe oameni să ia parte la 
bucuria aceasta a ta? Spune-mi, ce s-a întâmplat? 
— Nu mor, răspunde Pavel, ci mă sui la o viaţă mai bună. 

După cum oamenii, când primesc o înaltă demnitate, îi 
cheamă pe mulți ca să ia parte la bucuria lor, tot așa și Pavel, când 
mergea la moarte, îi chema pe cei care aveau să-i facă urări. De ce? 
Pentru că moartea este odihnă, izbăvire de dureri, răsplată a oste- 
nelilor și a luptelor, cunună. De aceea, la început, morţii erau jeliți 
și erau plânși, dar acum se cântă psalmi și cântări. L-au plâns pe 
Iacov patruzeci de zile&:, l-au plâns și pe Moise iudeii tot atâtea zile 
și s-au elit, pentru că atunci moartea era moarte, dar acum nu-i 
așa, ci cântări, rugăciuni și psalmi; toate arată că moartea este o 
bucurie. Fiindcă psalmii sunt un semn de bucurie. Spunea cineva: 
„Este vesel cineva dintre voi? Să cânte psalmi!"+% De aceea cân- 
tăm psalmi la morți, pentru că suntem plini de veselie. Psalmii ne 
îndeamnă să avem îndrăznire în fața morții. „Întoarce-te, suflete 
al meu, întru odihna ta”, grăiesc psalmii, „că Domnul ţi-a făcut 
bine!'+%: Vezi că moartea este binefacere și odihnă? Cel care intră 
în odihna aceea se odihnește de lucrurile lui, după cum S-a odihnit 
Dumnezeu de ale Sale+*. 


IV 


Despre moarte, atâta! Să ne îndreptăm acum cuvântul spre 
lauda mucenițelor, dacă n-aţi obosit ascultându-mă. De altfel, și 
cele spuse până acum tot lauda muceniţelor le-au prilejuit. 

Dar să iau cuvântul puțin mai de sus. S-a dezlănţuit odinioară 
război cumplit împotriva Bisericii, război mai greu decât toate răz- 
boaiele. Îndoit era războiul acesta: unul dinlăuntru, altul din afară; 
unul din partea rudelor și prietenilor, altul din partea dușmanilor; 
unul din partea străinilor, altul din partea cunoscuțţilor. Dar, chiar 
dacă ar fi fost un război obișnuit, răul ar fi fost destul de mare; chiar 
dacă ar fi venit numai din afară, nenorocirile ar fi fost destul de 
grozave; dar așa războiul era îndoit; iar războiul din partea rudelor, 


458 Cf. Facerea 50, 3. 

%9 Cf. Deuteronomul 34, 8. 
4% Jacov 5, 13. 

% Psalmul u4, 7. 

+5 Cf. Facerea 2, 2. 

cunoscuțţilor și prietenilor era mai cumplit decât războiul din afară. 
Poţi să te aperi ușor de un dușman pe care-l știi mai dinainte, dar cu 
greu te poţi apăra când se pornește împotriva ta unul care are chip 
de prieten și inima de dușman. 

Îndoit era, dar, atunci războiul: unul era un război civil“&, un 
război dus de ai tăi, celălalt, dus de străini. Dar, mai bine spus, dacă 
trebuie să grăiesc adevărul, amândouă războaiele erau războaie 
civile. Cei din afară care atacau: judecătorii, dregătorii, ostașii, nu 
erau de alt neam, nu erau barbari, nu erau din altă ţară și din altă 
împărăție, ci oameni guvernaţi de aceleași legi, care locuiau aceeași 
țară, care făceau parte din același stat. Război civil era războiul dus 
de judecători împotriva creștinilor. Dar mai cumplit era războiul 
dus de rude; era un război nou, de neînchipuit, plin de multă cru- 
zime. Trădau fraţii pe fraţi, părinţii pe copii, soţii pe soţii: toate 
drepturile de înrudire erau călcate în picioare; toată lumea era 
răvășită și nu se mai cunoștea atunci om pe om. Împărăţea diavolul 
cu multă putere. 

În vremea acelei tulburări deci și a acelui război, femeile aces- 
tea - dacă trebuie să le numim femei, căci au arătat în trup de 
femeie suflete de bărbaţi (dar, mai bine spus, n-au arătat numai 
suflete de bărbați, ci au depășit chiar puterile omenești și s-au luat 
la întrecere cu Puterile cele netrupești) -, femeile acestea deci și-au 
părăsit orașul și casa și rudele și s-au mutat în pământ străin. „Când 
Hristos este hulit”, își spuneau ele, „nimic să nu socotim de preţ și 
necesar!” Pentru aceasta au lăsat totul și au plecat. 

Precum atunci când ia foc o casă în miez de noapte, cei care 
dorm înăuntru sar îndată din pat când simt focul și ies din casă fără 
să ia ceva din casă, un singur lucru căutând, numai să-și scape tru- 
pul de flăcările focului și s-o ia înaintea iureșului focului cu multă 
grabă, tot așa și aceste femei. Când au văzut că toată lumea a luat 
foc, au sărit îndată și au ieșit din oraș, un singur lucru căutând, 
să-și păstreze cu orice chip mântuirea sufletului lor. Că era atunci 
foc mare și întuneric adânc stăpânea pământul, întuneric mai 
de nepătruns decât întunericul nopţii, încât prietenii nu-și mai 
cunoșteau prietenii, iar soţii își trădau soțiile. De aceea dușmanii 
erau lăsaţi la o parte și atacați prietenii și rudele. Era o luptă cum- 
plită la vreme de noapte; toate erau învălmășite. 


+5 Metaforă pentru persecuțiile îndurate de creștini. (n.P.P.) 

Atunci deci au plecat acele femei, părăsindu-și patria. L-au 
imitat pe patriarhul Avraam, căruia îi spusese Dumnezeu: „leși din 
pământul tău și din rudenia ta”4%. Într-adevăr, și pe acestea vre- 
mea de prigoană le-a îndemnat la fel, să iasă din pământul lor și 
din rudenia lor, ca să moștenească cerul. A ieșit din casa ei femeia 
cu cele două fiice ale ei. Să nu treci cu ușurință când auzi că aceste 
femei nobile au plecat din casa lor, când auzi că și-au părăsit casa 
niște femei care n-au mai încercat niciodată astfel de necazuri! 
Gândește-te ce mare rău era și câtă greutate avea părăsirea casei! 
Dacă oameni care fac o călătorie nu prea mare, care au din belșug 
animale de drum, care au slugi, care călătoresc în voie și pot ori- 
când să se întoarcă, dacă oamenii aceștia simt o mulțime de neplă- 
ceri în timpul călătoriei și îndură necazuri, ce cuvânt va putea 
înfățișa necazurile călătoriei acestor femei, curajul lor, sufletul lor 
mare și credința lor, când te gândești că nu erau bărbați, ci femei? 
O femeie cu două fecioare, fără nicio slugă, trădate de prieteni, 
înconjurate de tulburare, de învălmășeală, de teamă cumplită, de 
felurite primejdii și, de pretutindeni, de dușmani, când te gândești 
că făceau această călătorie ca să-și mântuiască sufletele! Dacă ar fi 
plecat mama singură, necazurile și greutățile călătoriei n-ar fi fost 
chiar așa de mari. Dar așa, mai era și cu două fecioare. Greutatea 
era îndoită și cu mult adaos de grijă. Cu cât e mai de preț bunul, cu 
atât şi paza e mai grea. 

A plecat, dar, mama cu două fecioare lângă ea. Nu le putea 
ascunde în camerele în care se păzeau fecioarele. Și știți doar că 
pentru păzirea florii fecioriei sunt camere de fecioare, ginecee, 
uşi, zăvoare, paznici, însoțitori, slujnice, doici, ochiul mamei, grija 
tatălui, multa luare-aminte a părinţilor! Și, chiar cu atâta pază, 
abia de poate fi păzită floarea fecioriei. Mama aceasta era lipsită de 
toată această pază. 

- Atunci, cum putea să le păzească? 

- Cu paza legilor lui Dumnezeu. N-avea acoperiș care să le aco- 
pere, dar avea mâna cea puternică de sus care le apăra. Nu avea 
ușă, nici zăvor, dar avea ușa cea adevărată+%, care oprea uneltirea. 
Și, după cum casa lui Lot n-a suferit niciun rău, cu toate că era 


4% Facerea 12, 1. 
46% Cf. loan 10, 9. 

înconjurată de sodomiţi, pentru că-i avea înăuntru pe îngeri+%, tot 
așa și mucenițele acestea n-au suferit niciun rău, cu toate că erau 
în jur sodomiţi și dușmani, cu toate că erau împresurate din toate 
părțile, pentru că locuia în sufletele lor Stăpânul îngerilor. Mergeau 
pe cale pustie, și n-au pățit nimic! Aveau calea cea adevărată+%7, care 
le ducea la cer. De aceea mergeau ele fără teamă pe o vreme de răz- 
boi atât de cumplit, pe o atâta tulburare și ameninţare de valuri. 
Lucru minunat e că mioarele mergeau printre lupi, mielușelele 
pășeau printre lei și nimeni nu s-a uitat la ele cu ochi pofticioși; ci, 
după cum Dumnezeu n-a îngăduit sodomiţilor să vadă intrarea în 
casa lui Lot, deși stăteau lângă ușă, tot așa și acum le-a orbit ochii 
tuturor, ca să nu fie pângărite trupurile feciorești. 


V 


S-au dus deci într-un oraș numit Edesa. Oraș nu atât de fru- 
mos, ca multe altele, dar mai credincios. Cât de mult au prețuit 
orașul acela, ca să socotească ele că vor găsi acolo izbăvire pe un 
vifor așa de mare, port pe o furtună așa de cumplită! Și le-a primit 
orașul pe străine. Străine pe pământ, dar locuitoare ale cerurilor. 
Orașul le-a primit și a păstrat comoara încredințată. 

Nimeni să nu le învinuiască pe femei de slăbiciune pentru că 
au fugit! Au împlinit porunca Stăpânului, Care spune: „Când vă 
vor prigoni în cetatea aceasta, fugiți în cealaltă”4%. Ascultând deci 
de această poruncă, au fugit. Deocamdată și-au împletit o cunună. 

- Care? 

Dispreţuirea tuturor averilor lor. Căci spune Domnul: „Cel 
care a lăsat frați și surori, sau patrie, sau prieteni, sau rude va primi 
însutit și va moșteni viața de veci”+%. 

Și stăteau în Edesa și Hristos locuia cu ele. Că, dacă Hristos 
este acolo unde sunt strânși doi sau trei în numele Lui“, apoi cum 
nu aveau să aibă aceste femei și mai mult ajutorul lui Hristos, când 
ele nu numai că erau strânse în numele Lui, dar și fugiseră de dra- 
gul numelui Lui? 


45 Cf. Facerea 19, 4-10. 
45% Cf. loan 14, 6. 

45 Matei 10, 23. 

45 Matei 19, 29. 

7 Cf. Matei 18, 20. 

Pe când viețuiau ele acolo, a fost trimisă deodată pe tot întin- 
sul împărăției poruncă rea, plină de multă silnicie și de cruzime 
barbară. Porunca glăsuia: „Rudele să pârască pe rude, sâţii pe soții, 
părinţii pe copii, copiii pe părinţi, prietenii pe prieteni”. 

Adu-ţi aminte acum de cuvintele lui Hristos și minunează-te de 
prorocia Lui! Pe toate acestea le-a spus mai dinainte. A spus: „Frate 
pe frate va da și tată pe fiu; și se vor ridica fiii asupra părinților”. A 
spus mai dinainte acestea pentru aceste trei pricini: întâia, ca să-l 
cunoaștem puterea Lui, că este cu adevărat Dumnezeu, de vreme 
ce a prezis mai dinainte cele ce încă nu se întâmplaseră. Că pentru 
aceasta a spus mai dinainte cele ce aveau să fie, ascultă că însuși o 
spune: „Pentru aceasta v-am spus vouă înainte de a se întâmpla, 
pentru ca atunci când se vor întâmpla să credeţi că Eu sunt'2. 

A doua pricină: ca să nu spună dușmanii că se întâmplă aces- 
tea pentru că El este neștiutor sau neputincios; căci Cel care vedea 
mai dinainte cele ce aveau să se întâmple putea să le oprească; dar 
nu le-a oprit, pentru ca să fie și mai strălucitoare cununile. Pentru 
aceste două pricini a prezis Hristos cele ce vor fi; dar le-a mai prezis 
și pentru oa treia pricină. 

- Care? 

- Pentru ca să se facă mai ușoară lupta în arena cea muceni- 
cească. Într-adevăr, când vin peste noi necazuri neașteptate, de 
orice fel ar fi, ni se par grele și de nesuferit; dar ajung ușoare când 
ne așteptăm la ele și ne gândim mai dinainte la ele. 

Această poruncă au dat-o atunci dușmanii, vădindu-și cru- 
zimea lor. Fără voia lor însă au dat mărturie pentru prorocia lui 
Hristos. Fraţii au dat în mâna dușmanilor pe frați, părinţi și copii; 
sângele lupta împotriva sângelui. Rubedeniile se sfâșiau între ele; 
toate legile erau răsturnate din temelie; totul era plin de tulburare 
și învălmășeală. Demonii umpluseră de sânge atunci casele rude- 
lor. Căci tatăl care-și dădea fiul îl și ucidea negreșit. Nu împlânta, 
e drept, sabia în pieptul copilului său, nici nu săvârșea dreapta lui 
omorul, ci cu voința săvârșea totul. Cel care dă în mâinile ucigașului 
pe cel care va fi ucis săvârșește el însuşi omorul. Își spuneau atunci 
demonii: „Să-i facem pe oameni ucigași de copii, să-i facem pe 
copii, prin vânzare, ucigași de părinți”. 


+7 Matei 10, 21. 
+2 Joan 14, 29. 

În vremea veche astfel jertfeau oamenii demonilor și părinții își 
ucideau copiii. Aceasta o striga prorocul prin cuvintele: „Jertfit-au 
pe fiii lor și pe fiicele lor demonilor”. Demonii însetau după astfel 
de jertfe. Hristos pusese capăt acestor jertfe blestemate și necurate. 
Demonii se sârguiau să le înnoiască. Nu puteau însă să spună pe 
față: „Ucideţi-i pe fiii voștri!” Nu îndrăzneau. N-avea să-i asculte 
nimeni. Urzesc însă în alt chip porunca, născocesc cu viclenie o 
altă lege. Prin judecători le poruncesc părinţilor să-și dea copiii lor. 
„Nouă nu ne pasă”, își spuneau demonii, „dacă tatăl își ucide copi- 
lul lui sau dacă își dă spre ucidere fiul. Și într-un caz și în altul, e 
ucigașul copilului său” 

Puteai vedea atunci fii care-și ucideau părinţii, părinţi care-și 
ucideau fiii, frați care-și ucideau fraţii. Toate erau pline de tulbu- 
rare și învălmășeală. 

Femeile acestea însă se bucurau de liniște adâncă. Le apăra de 
pretutindeni nădejdea celorviitoare; deși erau între străini, nu erau 
între străini. Aveau credința adevărată [drept] patrie; aveau mărtu- 
risirea credinţei drept cetate. Hrănite cu bune nădejdi, nu simțeau 
nimic din cele ce le stăteau în faţă; priveau numai la cele viitoare. 

Pe când, dar, se scurgeau așa lucrurile, a venit în acel oraș tatăl, 
însoţit de ostași, ca să prindă prada. A venit tatăl și soțul; tatăl 
fetelor și soțul femeii, dacă trebuie să-l numim „tată” și „soţ” pe 
unul care se punea în slujba unei astfel de fapte. Dar mai bine să-l 
cruțăm, atât cât ne stă în putinţă! A fost tată de muceniţe și soț de 
muceniță. Să nu-i facem mai adâncă rana prin învinuirile noastre. 


VI 


Uită-te, acum, la înțelepciunea femeilor! Când au trebuit să 
fugă, au fugit; când s-a cuvenit să intre în luptă, au stat pe loc și 
au mers după călăi [îmboldite] de dorul lui Hristos. După cum nu 
trebuie să căutăm încercările, tot așa, când vin peste noi, trebuie 
să luptăm cu ele, ca să ne arătăm în primul caz priceperea, iar în al 
doilea caz, vitejia. Asta au făcut și aceste muceniţe. S-au întors în 
patrie și s-au luptat. Li se deschidea stadionul; timpul le chema la 
lupte. lar chipul luptelor a fost așa: 


+3 Psalmul 105, 37. Se impune precizarea că Saiuoveg din original trimite către divinităţile 
păgâne în general. Polemiștii creștini le vor asocia, invariabil, cu diavolii. (n.P.P.) 

Au ajuns în orașul numit Hierapolis, iar de acolo s-au urcat 
la orașul cu adevărat cel sfânt+%, la cer, printr-o meșteșugire ca 
aceasta. Curgea un râu pe lângă calea pe care se-ntorceau în patrie; 
și s-au întors fără să le simtă ostașii, care stăteau, ospătau și se 
îmbătau. Unii spun că ele au luat într-ajutor și pe tată ca să-i înșele 
pe soldaţi. Și eu o cred. Poate că a făcut aceasta ca să poată atrage 
asupră-și o mică apărare în ziua Judecăţii, că a lucrat împreună 
cu ele, că le-a ajutat, că le-a făcut mai ușor drumul spre muceni- 
cie. Luându-l, dar, ca ajutor și putând, prin el, înșela pe soldați, au 
intrat în mijlocul râului și și-au dat drumul în șuvoiul lui. 

A intrat mama cu cele două fiice. Să audă și mamele, și fecioa- 
rele! Fecioarele, ca să asculte la fel de mamele lor, mamele, ca să-și 
povăţuiască tot așa fiicele lor, să-și iubească tot așa copiii lor. A 
intrat mama în râu, având de o parte și de alta pe fiicele ei, ea care 
a avut bărbat, între acelea care nu știau de bărbat. Nunta se găsea 
în mijlocul fecioriei, iar în mijlocul lor era Hristos. Întocmai ca o 
rădăcină de copac ce are de o parte și de alta două ramuri, tot așa și 
fericita aceea atunci, având de o parte și de alta pe fecioarele ei, a 
intrat în râu, le-a dat drumul în apă și s-au înecat așa. Dar, mai bine 
spus, nu s-au înecat, ci s-au botezat cu un botez nou și nemaiîn- 
tâlnit. Dacă vrei să afli că cele petrecute atunci au fost un adevărat 
botez, ascultă că Hristos numește „botez” moartea Sa. Vorbind cu 
fiii lui Zevedeu, le spunea: „Veţi bea paharul Meu și vă veţi boteza 
cu botezul cu care Mă botez Eu”. Cu care alt botez S-a botezat 
Hristos, după botezul lui loan, dacă nu cu moartea și crucea? După 
cum lacov s-a botezat cu botezul lui Hristos nu fiind răstignit pe 
cruce, ci tăindu-i-se capul cu sabia“, tot așa și acestea, deși n-au 
fost răstignite, s-au botezat cu botezul lui Hristos săvârșindu-se 
prin apă. Mama lor le-a botezat. 

- Ce spui? O femeie să boteze? 

- Da, cu astfel de botez și femeile botează, după cum a botezat 
și aceea atunci și a ajuns preot. A adus jertfe raționale, iar voinţa i-a 
fost hirotonie. Și lucru minunat este că n-a avut nevoie de jertfelnic 
ca să aducă jertfa, nici de lemne, nici de foc, nici de cuţit. Râul i-a 
fost de toate: și jertfelnic, și lemne, și cuţit, și foc, și jertfă, și botez; 


«n Calambur: Hierapolis are înțelesul de „oraș sfânt”. (n.P.P.) 
+5 Matei 20, 23. 
476 Cf. Faptele 12, 2. 

și botez mai adevărat decât botezul acesta al nostru. Despre bote- 
zul acesta al nostru Pavel spune: „Ne-am făcut împreună odrăsliți 
prin asemănarea morţii Lui”+7, pe când despre botezul mucenicilor 
nu mai spune: „Prin asemănarea morții Lui”, ci: „Să ne facem «ase- 
menea cu El în moartea Lui». 

Și-a dus mama, dar, fetele în râu și se bucura ca și cum le-ar fi 
dus în sfintele cămări de nuntă, nu în apele râului. Le-a pus în râu 
ținându-le pe amândouă de mână și spunându-le: „Iată eu și copiii 
pe care mi i-a dat Dumnezeu”. „Tu mi i-ai dat, Ție Ţi-i încredinţez! 
Pe cele ale mele și pe mine! Și, în acest fel, îndoită i-a fost muce- 
nicia femeii. Dar, mai bine spus, întreită. Pentru ea, mucenica a 
suferit o dată, iar pentru fiicele ei, încă de două ori. După cum i-a 
trebuit multă răbdare ca să-și dea drumul în valurile râului, tot așa 
și când ducea cu ea fetele ei a avut nevoie de o altă răbdare, tot atât 
de mare, mai bine spus, cu mult mai mare. 

Mamele nu suferă așa de mult când văd că au să moară ele, cât 
suferă când văd că mor fetele lor. Prin urmare, mama aceasta, prin 
mucenicia fetelor ei, a îndurat o și mai dureroasă mucenicie decât 
propria-i mucenicie. A luptat împotriva tiraniei glasului sângelui, a 
înfruntat văpăile dragostei de mamă, chinul dureros al inimii, frămân- 
tarea pântecelui. Dacă unei mame care-și vede fata moartă i se pare 
viața de netrăit, gândește-te cât trebuie să fi suferit mama aceasta, care 
n-a văzut numai murindu-i deodată două fete, ci le-a dus cu mâna ei la 
moarte! Un asemenea lucru nu-l poți asculta nici când ţi-l spune altul, 
ea însă l-a îndurat. Ostașii care le păzeau, fără să știe, așteptau să iasă 
din apă, darele erau cu ostașii lui Hristos, cu îngerii din ceruri. Cei care 
le păzeau nu vedeau asta, că nu aveau ochii credinţei. 

Pavel spune despre mamă: „Se va mântui prin nașterea de 
copii'+%; aici, fiicele s-au mântuit prin mamă. Astfel de dureri de 
naștere trebuie să aibă mamele. Aceste dureri sunt mai bune decât 
durerile nașterii; sunt mai amare, e drept, durerile, dar mai mare 
câștigul. Cele care sunt mame cunosc aceste daruri, știu ce durere 
au când își văd fetele moarte. Dar este un lucru care depășește gra- 
iul ca o mamă să-și ducă cu propria-i mână fiica la moarte! S-ar 
putea pune întrebarea: 


+77 Romani 6, 3. 
+8 Filipeni 3, 10. 
+9 Isaia 8, 18. 

+5 1 Timotei 2, 15. 

- Pentru ce femeia n-a așteptat să fie dusă înaintea judecății? 

- Avoit să ia înainte de luptă trofeul! A voit să răpească înainte 
de nevoinţe cununa! A voit să primească înainte de lupte răsplata! 
Nu se temea de cazne, ci de ochii cei pofticioși ai necredincioșilor. 
Nu se temea să nu-i sape fierul coastele, ci se temea să nu se strice 
fecioria fiicelor ei. Că de aceea se temea, nu de cazne, și că de 
aceea nu s-a dus înaintea judecății se va vedea din cele ce am să 
spun. Cu mult mai multe cazne a îndurat în râu. După cum am 
spus și mai înainte, era pentru ea cu mult mai groaznic, cu mult 
mai dureros să-și afunde cu propria ei mână inima ei, adică fiicele 
ei, să le vadă înecate, decât să-și vadă scrijelită propria carne; avea 
nevoie de mult mai multă filosofie ca să poată ține mâinile copi- 
lelor ei și să fie târâte împreună cu ea de șuvoiul râului, decât să 
îndure caznele. 

Nu era pentru mamă la fel de dureros să-și vadă fiicele ei omo- 
râte de alții cât să slujească ea însăși morții lor, să fie ea unealta 
săvârșirii lor, să ţină ea loc de călău; aceasta era cu mult mai groaz- 
nic, cu mult mai de nesuferit. Și-mi întăriți cuvântul meu toate câte 
aţi fost mame, câte ați încercat durerile nașterii, câte ați avut fete. 
Cum a putut să pună mâna pe copile? Cum nu i-a amorțit mâna? 
Cum nu i-a slăbit inima? Cum nu și-a ieșit din minţi? Cum a putut 
să-și împlinească gândul cu fapta? Cele săvârșite de mamă au fost 
mai amare decât mii și mii de cazne. În locul trupului i s-a scrije- 
lit sufletul. Dar până când am să mă străduiesc să prind în cuvânt 
ce nu se poate prinde? Niciun cuvânt nu va putea înfățișa mări- 
mea suferinței mamei. Numai o mamă care a trecut prin astfel de 
încercări și astfel de zbucium știe cât de groaznice au fost chinurile 
mamei celor două fecioare. 

Să audă acestea mamele, să audă acestea fecioarele! Mamele, 
ca să-și crească tot așa fetele, fecioarele, ca să asculte la fel de 
mamele lor. Nu se cuvine, într-adevăr, să o lăudăm numai pe 
mamă că a dat fiicelor ei astfel de poveţe, ci trebuie să admirăm 
și pe fetele ei, care au fost atât de ascultătoare. Mama n-a avut 
nevoie să le lege pe cele jertfite, victimele, dar nici junincile nu 
s-au zbătut; ci, cu râvna și sufletul la fel, au pus pe ele jugul muce- 
niciei și așa au intrat în râu, lăsându-și încălțămintea pe țărm. 
Au făcut aceasta ca să nu pricinuiască neplăceri paznicilor. Atât 
de mare era purtarea de grijă a sfintelor acelora! Au căutat să lase 
ostașilor o mărturie înaintea tribunalului, ca să nu-i învinuiască 

de trădare judecătorul acela crud și neomenos, că au dat drumul 
femeilor luând bani. De aceea și-au lăsat încălțămintea pe țărm; 
ele doreau ca ostașii să nu fie învinuiți de neatenţie, fiindcă nu 
știau nimic și s-au dus în râu fără știrea lor. 

Multă dragoste aveţi poate de sfintele acestea! Cu această 
dragoste înflăcărată să îngenunchem înaintea rămășițelor lor, 
să îmbrățișăm raclele lor. Pot și raclele muceniţelor să aibă mare 
putere, după cum au multă putere și oasele muceniţelor. Să stăm 
lângă raclele mucenițelor nu numai în ziua acestei sărbători, ci și 
în alte zile; să le rugăm, să le cerem să fie apărătoarele noastre. Ele 
au multă îndrăznire înaintea lui Dumnezeu nu numai când sunt în 
viaţă, ci și după ce trec din viața aceasta, și cu mult mai mult după 
aceea! Acum poartă urmele rănilor lui Hristos. Arătând Împăratului 
aceste răni, Îl pot îndupleca ușor pe El. 

Așadar, pentru că atât de mari sunt puterea lor și prietenia 
lor cu Dumnezeu, să ni le facem și noi prietene, printr-o continuă 
ședere lângă raclele lor și prin venirea neîntreruptă aici, ca să atra- 
gem prin ele bunătatea lui Dumnezeu asupra noastră, pe care facă 
Dumnezeu ca noi toți să o dobândim, cu harul și iubirea de oameni 
ale Domnului nostru lisus Hristos, cu Care Tatălui [fie-1] slava, 
împreună cu Sfântul Duh, acum și pururea și în vecii vecilor. Amin. 


Cuvântare la Lazăr cel de patru zile mort“ 


Mai înainte, iubiților, v-am împletit cununa cea cu multe flori 
a primăverii și am descris prin cuvânt, ca într-un tablou, acest ano- 
timp al anului. V-am înfățișat nu numai pădurile înfrunzite, câmpi- 
ile înverzite și aerul de primăvară care cheamă totul la o nouă viață, 
ci și semnele învierii pe care le primește firea noastră omenească în 
acest anotimp. Căutând despre ce să vorbesc, potrivit acestui timp, 
l-am adus înaintea voastră pe Lazăr, cel adus din nou la viață. Dar 
n-am putut să-mi împlinesc făgăduinţa, căci am pus capăt cuvân- 
tului înainte de a vorbi deplin despre aceasta. Înainte de toate am 
căutat să lămurim pentru ce Lazăr este trecut sub tăcere de ceilalți 
evangheliști și scrie despre el numai loan. Și spuneam atunci că 
Sfântul Duh, pentru a înlătura mai dinainte bănuiala că Evangheliile 
ar fi plăsmuite, a îngăduit ca evangheliștii să scrie în armonie despre 
minunile Mântuitorului, dar în același timp a făcut ca unul să lase 
una la o parte, altul, alta, ca să dea dovadăvădită că evangheliștii n-au 
scris Evangheliile cu gând de înșelăciune, cu calcul, în înțelegere unii 
cu ceilalți, nici pentru a face cuiva pe plac. Astfel, toate Evangheliile 
înfățișează adevărul curat, cu toate lipsurile ce se văd în una sau alta. 

Dar despre aceasta am vorbit atunci din destul. Să vedem 
acum care a fost folosul învierii lui Lazăr pentru ucenici. Mult 
și de multe ori le vorbise mai înainte Mântuitorul ucenicilor Săi 
despre pătimirea Sa. Cu toate acestea, îi vedea că stau ca amorțiți 
și că se înfricoșau când Îl auzeau vorbindu-le de pătimirile Sale; 
îi vedea că socoteau vestirea mai dinainte a pătimirilor Sale mai 
mult un semn de slăbiciune decât rânduială dumnezeiască; îi 
vedea tulburați de gânduri omenești și cuprinși de teamă. De 
aceea, văzând că se apropie pătimirea Sa, că are să se înfigă crucea, 
îl înviază pe Lazăr cel mort, ca să-i înveţe prin faptă pe ucenici că 
crucea și moartea nu sunt semn de slăbiciune, ca să-i convingă 
că El poruncește morţii și că recheamă sufletul în trup, după ce 
fusese dezlegat de legăturile pământești. 

Cu un anumit scop le vorbește EI de moartea Sa cea de bună- 
voie și poate că prin învierea lui Lazăr prefigurează Învierea Sa 


+5 PG so, 641-644. 

cea de a treia zi, poate că prin această înviere vrea să-i mângâie 
pe ucenicii Săi slabi la suflet pentru timpul scurt al petrecerii 
Lui sub pământ; vrea ca înainte de pătimirile Sale pe cruce să 
slăbească teama ucenicilor Săi, să le arate că-l va fi ușor să-Și 
dăruiască Lui ce a dăruit EI altuia, să-i încredințeze prin fapte 
pe cei îndoielnici. În chipul acesta a dat glas faptelor și aproape 
că le grăia așa prin ceea ce făcea: „N-am lăsat nicio clipă firea 
omenească, pe care am luat-o, lipsită de lucrarea dumnezeiască, 
ci Eu am lucrat când ca om, când ca Dumnezeu; într-un caz 
am arătat firea Mea dumnezeiască, în celălalt caz, firea ome- 
nească. Învăț prin aceasta că faptele Mele cele smerite trebuie 
atribuite firii Mele omenești, iar cele măreţe și înalte, dumneze- 
irii. Prin această unire inegală de fapte tălmăcesc unirea firilor 
celor neegale; prin puterea pe care o am asupra patimilor arăt 
că pătimirile Mele sunt de bunăvoie. Ca Dumnezeu, am supus 
firea, prelungind postul vreme de patruzeci de zile“. Mai târ- 
ziu, am flămânzit+8 și am obosit+% ca un om, dar, ca Dumnezeu, 
am potolit marea înfuriată+5. Ca om, am fost ispitit de diavol45, 
dar, ca Dumnezeu, i-am izgonit cu porunca pe demoni. Vreau 
să pătimesc pentru oameni, ca om. Dar, ca să nu socotești ceea 
ce se va face ca un semn de slăbiciune, înainte de a merge la 
moarte, rechem la viață pe cel ținut de moarte. După ce vă voi 
fi arătat mai dinainte lucrarea dumnezeirii, numai atunci voi 
plăti datoria cea veche a omenirii. După ce voi fi dezlegat legătu- 
rile, numai atunci Mă voi lega. Voi arăta prin fapte că putere am 
să-Mi pun sufletul Meu și putere am iarăși să-l iau%7”. 

Aceasta-i învăţătura prin fapte a Mântuitorului. Dacă n-ar 
fi aceasta învățătura Lui, nici n-ar fi arătat învierii lui Lazăr o 
atenție specială și n-ar fi zăbovit atât până să Se ducă la Lazăr 
când 1 se vestise pe cale mai dinainte boala lui Lazăr - căci spune 
Scriptura: „Au trimis surorile lui la Domnul, zicând: «lată acela 
pe care-l iubești este bolnav»"%% —, ci ar fi făcut ca și cu sutașul489 


48 Cf. Matei q, 2. 

15 Cf. Matei 4, 2. 

18 Cf. loan 4, 6. 

4% Cf. Matei 8, 24. 
185 Cf Matei 8, 31-32. 
47 Cf. loan 10, 18. 

1% Joan u, 3. 

489 Cf Matei 8, 5-13. 

și cu canaaneanca“*, tămăduindu-i unuia sluga, iar alteia fiica, 
fără să aibă bolnavii în fața Lui. Așa ar fi făcut și cu Marta, când 
aceasta I-a spus că fratele ei este bolnav. Acum însă Domnul 
dinadins așteaptă să moară Lazăr, zăbovește pe cale, amână cu 
bună știință sosirea, ca să arate biruinţa Lui asupra morții, îna- 
inte de lupta Sa cu moartea. A zăbovit trei zile, ca să se facă 
dovada că Lazăr a murit cu adevărat+!. A deschis mormântul în 
fața iudeilor, ca să îi facă pe prigonitori predicatori ai minunii. Îl 
înviază pe Lazăr prin rugăciune și prin invocarea Tatălui+%, ca să 
nu pară că se împotrivește legilor Creatorului. Uită-mi-te că n-a 
spus: „Lazăre, capătă din nou viață!” 

- Dar ce? 

- „Lazăre, vino afară!”'%5, ca să-i înveţe pe cei de față că EI este 
Acela care cheamă pe cele ce nu sunt ca și cum ar fi, ca să arate 
celor de față că EI este Dumnezeul celor vii, nu al morților?+, ca să 
arate că porunca lui Dumnezeu nu este împiedicată de timp și ca 
să le aducă aminte celor din jurul Lui de Cel care a spus: „Să se facă 
tărie; să se adune apele la un loc; să răsară pământul iarbă verde; să 
scoată apele vietăţi, fiinţe cu viaţă în ele”. 

„Lazăre, vino afară!” Și aceasta pentru mai marea și mai puter- 
nica încredințare a celor prezenți; ca îmbrăcămintea și feșele să 
dea mărturie că Lazăr a fost cu adevărat mort, iar ascultarea grab- 
nică de poruncă și frica neîmpiedicată să propovăduiască puterea 
Stăpânului Hristos. 

„Lazăre, vino afară!” Și cel desfăcut s-a ridicat, cel putrezit a 
simţit. Cel mort a ascultat, cel legat a alergat, cel jelit a săltat. 

- Dar pentru ce s-a folosit acum de strigăt Mântuitorul? Căci 
spune evanghelistul: „Și, acestea zicând, a strigat cu glas mare: 
«Lazăre, vino afară! "46 

- Poate că prin strigarea aceasta a vrut să preînchipuie învierea 
ce va să fie. „Va trâmbița”, spune Pavel, „și morţii vor învia."47 


19 Cf. Matei 15, 22-28. 
2! Cf. Ioan n, 6. 

+2 Cf. loan n, 41-42. 

+5 loan u, 43. 

194 Cf. Matei 22, 32. 

4% Facerea 1, 6, 9, ui, 20. 
%5 loan n, 43. 

197 1 Corinteni 15, 52. 

Multe se mai pot spune încă despre aceasta. Dar sunt atras 
de alt lucru ce-mi stă în faţă, sunt silit să trec de la un mormânt 
la altul. 

Vreme potrivită este deci să punem față-n față mormântul 
lui Lazăr cu alte morminte. Nu-i vremea nepotrivită, după cum se 
vede, să sărbătorim moartea acestor mucenițe chiar la mormântul 
lor. Mormânt a fost acolo, și mormânt și aici. Mormântul deschis al 
lui Lazăr arată puterea lui Hristos, iar mormântul acesta închis al 
mucenițelor, mormântul acesta făcător de minuni, ascunde harul 
Mântuitorului. Dincolo, un mort a ieșit, mai presus de fire, din 
mormânt; aici, niște muceniţe aleargă, împotriva firii, la mormânt. 
Acolo, semn al puterii dumnezeiești; aici, semn al voinţei lor pline 
de curaj. Acolo, Lazăr a ieșit de pe porţile morţii; aici, mucenițele 
intră cu îndrăzneală pe porțile morţii. Acolo, după moarte viaţa; 
aici, viața după moarte. Acolo, moartea este jefuită cu forța; aici, 
moartea este călcată în picioare în văzul tuturor. Pe Lazăr moar- 
tea l-a luat cu împrumut vieţii, dar viaţa l-a primit din nou îndată 
- dar, mai bine spus, „au luat femeile pe morţii lor înviaţi”+%, fiindcă 
Dumnezeu o poruncise; mucenițele acestea însă, mama și fiicele, 
care ne-au adunat azi pe noi, au sărit din viaţa cea vremelnică la 
viața cea fără de sfârșit. O mamă credincioasă ce suferise durerile 
nașterii; niște fiice ce nu încercaseră aceste dureri. O mamă ce-și 
dezlegase fecioria spre naștere de fecioare. O mamă care născuse 
curâția. O mamă care născuse potrivit legii firii. 

Tiranul care poartă pretutindeni război credincioșilor, tiranul 
care întoarce sabia de la uciderea barbarilor la uciderea celor de un 
neam cu el, tiranul care Îl prigonește pe Hristos pe Care nu-L vede, 
tiranul care crede că-L jefuiește pe Păstor jefuind turma, tiranul 
care încearcă să săgeteze cerul, tiranul care e cuprins de mânie din 
pricina lăţirii Împărăției lui Hristos; tiran era bărbatul care prigo- 
nea, iar fecioarele care luptau, de neatins. Tiranul le luase averile, 
le lipsise de patrie. Ostași necredincioși le târau pe cele îndrăgos- 
tite de castitate și cumpătare, silindu-le să se închine idolului lui 
Nabucodonosor cel netrupesc. 

Dar ceea ce a făcut cuptorul cel din Babilon cu treimea muce- 
nicilor, dezlegându-le legăturile trupului și ale sufletului, aceea s-a 
făcut și aici; a lăsat sufletele muceniţelor să zboare libere la cer. 


28 Evrei 11, 35. 

Șarpele cel care la început a prigonit-o pe Eva în Rai, cel care îi înșală 
pe cei nevinovați și fără răutate în purtări, acela a urmărit pe ferici- 
tele mucenițe până la râu. Dar, când avăzut că râul a ajuns cristelniță 
de răscumpărare, când a văzut că șuvoaiele râului sunt străbătute de 
Duhul cel dumnezeiesc, s-a dat înapoi din faţa apelor unite cu focul 
cel dumnezeiesc. Întorcându-se trufia sa împotriva lui, își jelea 
paguba vechii sale meșteșugiri; pe femeile pe care mai înainte le 
socotea ușor de înșelat și ușor de înfricoșat, le vedea acum pornind 
spre moarte cu neînchipuit curaj, iar picioarele pe care căuta să le 
împiedice, pe acelea le-a văzut săltând de pe pământ la cer. 

Dar le-am lăudat îndeajuns pe aceste muceniţe purtătoare de 
biruință. Deci, după ce am presărat peste tot în predica mea ceea 
ce vă este de folos, după ce am împodobit mormântul cel vechi cu 
mormântul cel nou, după ce am cusut învierea cea mai presus de 
minte a lui Lazăr de moartea plină de răbdare a muceniţelor, după 
ce am pus înaintea bărbaţilor și femeilor modele de virtute și de 
credință, după ce am arătat o moarte de-a pururea pomenită și o 
înviere vrednică de râvnit, să-l mulțumim lui Hristos, Care are stă- 
pânire asupra vieţii și morţii, Căruia [fie-1] slava și puterea, împre- 
ună cu Tatăl și cu Sfântul și de viață făcătorul Duh, în vecii vecilor. 
Amin. 


Cuvântare la sfinţii mucenici“% 


Ieri, ziua mucenicilor, dar și astăzi, ziua mucenicilor! Să dea 
Dumnezeu să prăznuim întotdeauna ziua mucenicilor. Dacă cei 
înnebuniți după teatru și cei care cască gura la cursele de cai nu 
se satură niciodată de spectacolele acelea lipsite de minte, cu 
mult mai mult noi ar trebui să nu mai avem saț de sărbătorile 
sfinților. Acolo, paradă demonică; aici, sărbătoare creștinească. 
Acolo, demonii saltă; aici, îngerii dănțuiesc. Acolo, pierdere de 
suflete; aici, mântuirea tuturor celor adunaţi. Vrei să-mi spui că 
spectacolele acelea au multă dulceață-n ele? Dar nu atâta cât au 
prăznuirile sfinților! Te întreb: ce plăcere este să vezi niște cai care 
aleargă fără rost și în zadar? Aici nu vezi care trase de perechi de 
cai, ci nenumărate care de mucenici și pe Dumnezeu mergând 
în fruntea acestor care, ducându-le pe drumul ce urcă la cer. Că 
sufletele sfinților sunt carele lui Dumnezeu, o spune prorocul. 
Ascultă: „Carele lui Dumnezeu”, spune el, „sunt mii de mii; mii 
sunt cei care se bucură”5*! 

Ceea ce a dăruit Puterilor celor de sus, tot aceea a hărăzit și firii 
noastre omenești. Dumnezeu stă pe Heruvimi, după cum spune și 
psalmistul: „S-a suit pe Heruvimi și a zburat”; și iarăși: „Cel care 
șade pe Heruvimi și privește adâncurile”5*>. Această cinste ne-a dat-o 
și nouă. Cel care stă pe Heruvimi locuiește în noi: „Voi locui în voi 
și voi umbla între voi'5%. Heruvimii au ajuns care ale lui Dumnezeu. 
Noi să ajungem Biserică a lui Dumnezeu. Ai văzut ce înrudită e cin- 
stea? Ai văzut cum a împăcat pe cele de sus cu cele de jos? De aceea 
stă în puterea noastră să nu ne deosebim deloc de îngeri. 

Dar, după cum am spus la început: ieri, ziua mucenicilor, și 
azi, ziua mucenicilor. Nu a celor de aici din oraș, ci a mucenicilor 
care au morminte la ţară. Dar, mai bine spus, și aceia sunt de aici, 


4% PG 50, 645-654. 

5 Psalmul 67, 18. 

5 Psalmul 17, 12. 

s2 Cântarea celor trei tineri 1, 31. 

5% Leviticul 26, 12; 2 Corinteni 6, 16. 

de la noi. Orașul și satul se deosebesc între ele numai când e vorba 
de lucrurile din lumea aceasta; în ce privește credința însă, sunt 
însoţite și unite. 

Nu te uita că cei de la ţară vorbesc o limbă barbară, ci la sufle- 
tul lor, care e cuprins de aceeași filosofie ca și al nostru! Ce folos 
că am vorbi aceeași limbă dacă ne-ar fi gândurile deosebite? Și ce 
pagubă avem de pe urma deosebirii de limbă când credinţa ne este 
aceeași și la unii și la alții5*4? Potrivit acestei judecăţi, satul nu-i cu 
nimic mai prejos de oraș; pentru că amândouă sunt de aceeași cin- 
ste în ce privește bunul cel mai mare, credința. De aceea, și Domnul 
nostru lisus Hristos nu a stat numai în orașe, iar la ţară și în pus- 
tie nu s-a dus niciodată, ci străbătea și orașele și satele, predicând 
Evanghelia și vindecând toată boala și toată neputința5%. Tot așa 
și păstorul și dascălul nostru obștesc5*, imitând pe Domnul, ne-a 
părăsit și s-a dus la cei de la ţară; dar, mai bine spus, nu ne-a părăsit 
ducându-se la țară, că s-a dus la frații noștri. Și, după cum, atunci 
când am prăznuit sărbătoarea Macabeilor, cei de la țară s-au revăr- 
sat în oraș, tot așa și acum ar fi trebuit ca tot orașul să se mute la 
țară. Aceasta a fost pricina că Dumnezeu n-a sădit mucenici numai 
în orașe, ci și la țară, ca pe temeiul sărbătorilor să avem neapărată 
trebuinţă de a ne amesteca cei de la oraș cu cei de la țară. Ba, a sădit 
mai mulți mucenici la țară decât la oraș. 

A dat Dumnezeu mai multă cinste celor mai slabi; că mai 
slabă e ţara decât orașul; și de aceea a avut parte de mai multă 
îngrijire. Într-adevăr, celor de la orașe li se predică neconte- 
nit, pe când cei de la ţară n-au parte de atâta belșug de predică. 
Dumnezeu, mângâind sărăcia de dascăli cu bogăția de mucenici, 
a rânduit să fie îngropaţi mai mulți mucenici la țară decât la oraș. 
Cei de la ţară nu aud mereu limba dascălilor, dar aud glasul muce- 
nicilor care le vorbește din morminte cu mai multă tărie. Și, ca să 
vedeți că mucenicii, deși tac, au mai multă putere decât noi, care 
predicăm, aflaţi că mulţi predicatori, cu toate că au predicat mul- 
tora despre virtute, n-au nicio roadă, pe când alții, cu toate că nu 
predică, săvârșesc minuni datorită vieţii lor îmbunătățite. Deci cu 


s% În zonele rurale ale Imperiului Roman se instalaseră în veacurile al IV-lea și al V-lea 
diverse populaţii barbare. Din îndemnurile Sfântului loan, se vede că mentalitatea antică 
încă nu depășise prejudecățile ei adânc înrădăcinate cu privire la barbari. (n.P.P.) 

55 Cf. Matei 9, 35. 

56 Flavian, patriarh al Antiohiei. 

atât mai mult mucenicii săvârșesc aceasta; nu dau glas cu limba 
lor, dar glasul faptelor acelora e cu mult mai puternic decât glasul 
gurii lor. Cu glasul acesta le grăiesc tuturor oamenilor, spunând 
aceste cuvinte: „Uitaţi-vă la noi, câte suferințe am îndurat! Ce 
însemnătate are că am fost osândiţi la moarte, când am dobândit 
viața veșnică? Am fost învredniciți să lepădăm trupurile de dragul 
lui Hristos. Dacă de dragul lui Hristos nu le-am fi părăsit acum, 
le-am fi părăsit puțin mai târziu, fără voia noastră, la despărțirea 
de viața aceasta trecătoare. De nu ne-ar fi luat mucenicia trupu- 
rile, ni le-ar fi luat moartea firească, cea de obște, la venirea ei. 
De aceea nu vom conteni să-l mulțumim lui Dumnezeu că ne-a 
învrednicit să ne folosim de moartea cu care toți suntem datori 
pentru mântuirea sufletelor noastre. Dumnezeu a luat ca un dar 
de la noi și cu foarte mare cinste ceea ce eram datori să dăm”. 

Vrei să spui că au fost dureroase și groaznice chinurile? Da, 
e drept, dar au ţinut o clipă, pe când odihna de pe urma chinuri- 
lor ține veacuri fără de moarte. Dar, mai bine spus, chinurile nu 
au fost dureroase nici chiar o clipă pentru mucenici, căci ei pri- 
veau la bunătăţile cele viitoare și aveau ochii ațintiți la Împărțitorul 
de răsplăți. lată, fericitul Ștefan nu vedea ploaia de pietre pentru 
că se uita la Hristos cu ochii credinţei; în loc de pietre, număra 
răsplăţile și cununile. Și tu, dar, strămută-ţi privirea de la cele de 
aici la cele viitoare și nu vei simţi deloc durerile și necazurile! 


II 


Acestea le spun mucenicii și altele mai multe ca acestea! Și 
conving mai mult decât predicatorii. Dacă, de pildă, eu îţi spun că 
mucenicia n-are în ea nimic dureros, n-ai să mă crezi pe cuvânt. 
Că nu-i greu să filosofezi despre mucenicie. Mucenicul însă nu 
are împotrivitor, căci vorbește prin viaţa și faptele sale. După cum 
într-o baie, când bazinul este umplut cu apă caldă, nu îndrăznește 
nimeni să intre atâta vreme cât cei care stau pe marginea bazinului 
se îndeamnă doar prin cuvânt unul pe altul — căci cuvântul nu îndu- 
plecă pe nimeni să se coboare —, dar, când unul din ei întinde mâna 
în apă sau pune piciorul și apoi intră cu îndrăzneală cu tot tru- 
pul, atunci el, prin tăcerea lui, îi înduplecă, mai mult decât cei care 


s*7 Cf. Faptele 7, 55-58. 

vorbesc, pe cei de pe margine să intre în apă, tot așa și cu mucenicii. 
Aici, în loc de bazinul cu apă stă rugul de foc. Cei care stau în jurul 
rugului nu vor fi înduplecaţi să se arunce în foc de-ar fi îndemnați 
cu mii și mii de vorbe; dar, când unul dintre mucenici își bagă în foc 
nu numai piciorul, nici numai mâna, ci tot trupul, atunci fapta lui 
e mai puternică decât orice îndemn și sfat și izgonește din sufletul 
celor din jur neliniștea și teama. 

Aţi văzut cât de puternic e glasul mucenicilor chiar când 
mucenicii tac? De aceea a lăsat Dumnezeu între noi trupurile lor. 
De aceea cei care au biruit cândva nu s-au desfăcut în pământ nici 
acum; au îndurat chinurile cu atâta vreme înainte, dar trupurile lor 
n-au putrezit; n-au putrezit încă, pentru tine și pentru folosul tău, 
pentru ca, gândindu-te la atletul acela, să ţi se înflăcăreze sufle- 
tul spre a porni pe același drum. Mucenicii n-au nicio pagubă din 
această amânare; dar tu ai foarte mare folos de pe urma neputrezi- 
rii trupurilor mucenicilor. Mucenicii vor primi prefacerea aceasta 
mai târziu5, chiar dacă n-au primit-o acum. 

Dacă Dumnezeu ar fi luat din mijlocul nostru trupurile muce- 
nicilor, ne-ar fi lipsit pe noi de mult îndemn și de mare mângâiere. 
Într-adevăr, foarte mult îndemn și foarte mare mângâiere primesc 
toți oamenii de la mormintele acestor sfinți. Voi sunteți martori 
spuselor mele. 

De multe ori, noi, predicatorii, nu vă plecăm atâta spre rugă- 
ciune, nici nu vă deșteptăm sufletele voastre când în predi- 
cile noastre vă atragem luarea-aminte, vă grăim cu frumosul, vă 
înfricoșăm și vă îndemnăm. Dar, când vă ducețţi la biserica muce- 
nicului, numai la vederea mormântului mucenicului, fără să vă 
predice cineva, dați drumul la multe izvoare de lacrimi și sunteţi 
fierbinţi în rugăciuni. Și doar mucenicul stă fără glas și în adâncă 
tăcere. Cine ne mișcă oare cugetul, de ne face să scoatem ca din- 
tr-un izvor șiroaie de lacrimi? Cine? Numai privirea mucenicului și 
amintirea tuturor faptelor de vitejie săvârșite de el. După cum săra- 
cii își plâng mai mult sărăcia lor când văd bunăstarea altora, când 
îi văd pe alții bogaţi, în slujbe mari, însoțiți de slugi, cinstiți mult 
de împărat, tot așa și noi, când ne amintim de îndrăznirea pe care 
o au mucenicii înaintea lui Dumnezeu, Împăratul tuturor, când 


5% La a doua înviere, când, după spusele Sfântului Apostol Pavel (1 Corinteni 15, 51-54), 
toți ne vom schimba şi când trupul acesta stricăcios se va îmbrăca întru nestricăciune. 

ne amintim de strălucirea și slava lor și ne amintim și de păcatele 
noastre, atunci, în fața bogăției lor, văzându-ne mai bine sărăcia 
noastră, ne întristăm și ne doare inima cunoscând cât de mult sun- 
tem în urma lor. Și aceasta e ceea ce dă naștere la lacrimi. 

De aceea a lăsat Dumnezeu aici printre noi trupurile muceni- 
cilor, pentru ca, atunci când mulțimea necazurilor și noianul grijilor 
lumești întunecă tare mintea noastră sau când suntem tulburați din 
cauza necazurilor pricinuite de treburile noastre, de acasă sau de la 
slujbă, căci multe sunt și acestea, să plecăm de acasă, să ieșim din 
oraș, să ne luăm rămas bun de la aceste frământări și să ne ducem 
la biserica unde se află rămășițele mucenicilor, să ne desfătăm acolo 
de adierea aceea duhovnicească, să uităm de ocupațiile noastre cele 
multe și să ne bucurăm de liniște, să petrecem cu sfinţii și să-L rugăm 
pentru mântuirea noastră pe Hristos, Cel care i-a răsplătit pe ei, și să 
facem multe cereri și rugăciuni. Prin toate acestea lepădăm greuta- 
tea ce ne apasă cugetele și ne întoarcem acasă plini de mare bucurie. 

Raclele mucenicilor nu sunt altceva decât porturi sigure, izvoare 
cu ape duhovnicești, comori pline de bogății ce nu pot fi jefuite, nici 
istovite vreodată. După cum porturile dau multă siguranță corăbii- 
lor izbite de valuri multe când se adăpostesc în sânurile lor, tot așa 
și raclele mucenicilor dau multă liniște și siguranță sufletelor noastre 
izbite de grijile lumești când vin alături de ele. Și, după cum izvoarele 
de apă rece înviorează trupurile cele ostenite și arse de sete, tot așa și 
raclele mucenicilor răcoresc sufletele cele aprinse de patimi rușinoase; 
numai vederea lor stinge pofta cea rușinoasă, invidia ce încolțește, 
mânia ce clocotește și orice altă patimă care ar tulbura sufletul nostru. 

Raclele mucenicilor sunt cu mult mai de preţ decât orice 
comoară. Comorile de bani împresoară de primejdii pe cei care le 
găsesc; dacă se împarte în mai multe părți, prin împărțire comoara 
se împuținează. În ce privește comorile raclelor mucenicilor nu-i 
așa: găsirea lor nu-i aducătoare de primejdie, iar împărțirea lor nu 
le împuținează. Cu totul contrar comorilor de bani. Acestea, după 
cum am spus mai înainte, se micșorează dacă se împart; rămășițele 
mucenicilor însă atunci își arată mai mult bogăţia, când sunt 
împărțite la mai mulți. Așa e natura lucrurilor celor duhovnicești: 
cresc prin distribuire, se înmulțesc prin împărțire. Nu sunt atât 
de încântătoare grădinile care oferă ochilor privitorilor trandafiri 
și violete, cât de încântătoare sunt mormintele mucenicilor, care 
oferă sufletelor privitorilor o bucurie neveștejită și trainică. 

III 


Să ne apropiem, dar, de acele racle cu credinţă, să ne încăl- 
zim sufletele, să vărsăm lacrimi îmbelșugate. Am păcătuit mult, 
am făcut multe păcate! De aceea avem nevoie de multă îngrijire, de 
mărturisire cu suspine. Au vărsat sfinții mucenici sânge, să verse 
ochii tăi lacrimi! Și lacrimile pot stinge focul cel aprins al păcatelor! 
Li s-au sfâșiat acelora coastele și călăi au văzut stând în jurul lor. Fă 
și tu așa cu conștiința ta! Așază-ţi conștiința judecător pe scaunul 
ce nu poate fi mituit al minţii; adu-i înainte toate păcatele tale; 
cere socoteală cumplită păcatelor, pedepsește poftele rușinoase, 
din care se nasc păcatele! Să fie sfâșiate cu multă asprime! Dacă 
ne vom deprinde să le judecăm așa, nu vom mai fi judecaţi la 
Înfricoșătoarea Judecată. 

Pavel spune că cel care se judecă pe el acum și-și cere socoteală 
amănunţită de păcatele sale nu va mai fi judecat la Judecata vii- 
toare. Ascultă! „De ne-am judeca noi singuri”, spune el, „n-am mai 
fi judecaţi."5*% Celor care se împărtășeau cu nevrednicie cu Sfintele 
Taine le grăia așa: „Cel care mănâncă și bea cu nevrednicie va fi vino- 
vat faţă de Trupul și Sângele Domnului”>*. Cu alte cuvinte, spune 
așa: „Vor fi pedepsiţi la fel și cei care se împărtășesc cu nevrednicie 
cu Sfintele Taine, ca și cei care L-au răstignit”. Să nu osândească 
nimeni asprimea cuvântului meu. Sângele Stăpânului este o haină 
împărătească. Îi aduc ocară împăratului și cel care rupe haina lui de 
purpură, și cel care o murdărește cu mâinile lui necurate. De aceea 
sunt pedepsiţi la fel. Așa se întâmplă și cu Trupul lui Hristos. ludeii 
l-au sfâșiat cu piroanele pe cruce. Tu, care trăiești în păcate, Îi sfâșii 
Trupul cu limba ta cea necurată și cu mintea ta cea necurată. 

De aceea și Pavel a atârnat aceeași pedeapsă deasupra capului 
tău și a adăugat: „Pentru aceasta sunt între voi mulți neputincioși 
și bolnavi și mor destui'*". Apoi, după ce a arătat că aceia care-și 
vor pedepsi aici pe pământ păcatele, judecându-și greșelile lor și 
nemaicăzând în aceleași păcate, vor putea îndepărta de la ei osânda 
aceea înfricoșătoare și neîndurătoare, a adăugat: „Căci, de ne-am 
judeca noi singuri, n-am mai fi judecaţi, dar așa, pentru că suntem 


59 1 Corinteni u, 31. 
50 1 Corinteni 11, 27, 29. 
5 1 Corinteni u, 30. 

judecați de Domnul, suntem pedepsiţi, ca să nu fim osândiți împre- 
ună cu lumea'52. Să ne strujim, dar, sufletul, pedepsind cu asprime 
gândurile noastre cele de rușine. Să ștergem murdăria păcatelor 
noastre cu lacrimile noastre. Mare este rodul acestor lacrimi! Mare 
mângâiere și ușurare ne dau! Pe cât de mare este pedeapsa dată 
râsului și petrecerii, pe atât de mare ușurare aduce plânsul necon- 
tenit. „Fericiți cei care plâng, că aceia se vor mângâia'55, spune 
Domnul; și: „Vai de cei care râd, că aceia vor plânge”*+. De aceea și 
Pavel își petrecea tot timpul în lacrimi și plânset, cu toate că nu se 
știa cu niciun păcat pe cuget. 

- Cine spune asta? 

- Chiar fericitul acela! „Trei ani, ziua și noaptea”, spune el, 
„n-am încetat de a sfătui cu lacrimi pe fiecare din voi."55 Pavel, trei 
ani! Noi, nicio lună! Pavel, ziua și noaptea! Pavel, pentru păcatele 
altora! Noi, nici pentru păcatele noastre! Pavel nu se știa cu nimic 
pe cuget, noi, nici din pricina poverii cugetului nostru! 

— Dar pentru ce plânge? Pentru ce nu se mărginește numai să 
înveţe și să sfătuiască, ci mai adaugă și lacrimi? 

- Pavel face ca un tată iubitor. Un tată iubitor, căruia i s-a 
îmbolnăvit singurul lui copil, când vede că fiul său nu vrea să ia 
doctoriile date de medic, ci le aruncă, stă lângă copil, îl încântă cu 
vorba, îl sărută, îl îmbrățișează, voind ca prin dragostea mare ce-i 
arată să-l înduplece să ia doctoriile ca să se vindece. Tot așa și Pavel. 
Pavel îi iubea pe credincioșii din întreaga lume cum își iubește un 
tată singurul lui copil. Vedea că mulți credincioși cad în păcate, 
că sunt cuprinși de boli sufletești de nevindecat; vedea apoi că nu 
primesc cu ușurință mustrarea și că nici nu se îndreaptă în urma 
dojenilor lui, ci că se zbat și sar. Atunci vărsa lacrimi, pentru ca, 
văzându-l plângând și jelind, să li se frângă inima de durere și să 
primească leacurile; să lepede boala și să se însănătoșească iarăși. 
Pentru aceea Pavel plângea totdeauna când învăţa și sfătuia. 

Dacă Pavel purta atâta grijă de îndreptarea păcatelor altora, 
câtă grijă n-ar trebui să avem noi de îndreptarea păcatelor noas- 
tre! Mare este puterea întristării după Dumnezeu pentru folosul 
nostru! Isaia, vorbind despre puterea ei, grăia așa (dar, mai bine 


5: 7 Corinteni u, 31-32. 
5 Matei 5, 4. 

54 Luca 6, 25. 

55 Faptele 20, 31. 

spus, Dumnezeu prin Isaia): „Din pricina păcatelor lui, l-am întris- 
tat puţin”56, „Nu l-am pedepsit”, spune Dumnezeu, „după mărimea 
păcatului lui.” Când Dumnezeu răsplătește faptele noastre bune, 
răsplata Lui depășește măsura faptelor noastre; când păcătuim 
însă, mânat de dragostea ce ne-o poartă, ne mustră totdeauna, dar 
pedeapsa pe care ne-o dă e mai mică decât păcatele noastre. Despre 
aceasta spune Domnul aici: „Din pricina păcatelor lui, l-am întris- 
tat puţin; și am văzut că s-a întristat și a plecat amărât și i-am vin- 
decat căile lui'57. 


IV 


Ai văzut cât de mare și cât de grabnic e folosul pocăinţei? 
„L-am pedepsit puţin pentru păcatele lui”, spune Dumnezeu; 
„dar, pentru că l-am văzut că s-a întristat și i-a părut rău de 
păcatele lui, i-am iertat și această mică pedeapsă.” Dumnezeu 
este deci totdeauna gata să Se împace cu noi. Caută numai un 
mic prilej. Să-l dăm, dar, prilej să ne iubească! Să încercăm să 
ne păzim curaţi de păcate! Dacă vreodată ne-am împiedicat și 
am căzut, să ne ridicăm degrabă, plângându-ne din toată inima 
păcatele noastre, ca să dobândim bucuria cea după Dumnezeu. 
Dacă acela a împăcat pe Dumnezeu pentru că s-a întristat și a 
plecat amărât, ce nu vom face noi dacă mai adăugăm și lacrimi 
și-L chemăm cu multă stăruință? 

Știu că acum s-a încălzit sufletul vostru; dar iată ce să facem 
ca să nu ni se răcească această căldură după ce vom pleca de aici, ci 
să o ţinem în noi. Ogorul sufletului vostru e roditor; dă spic îndată 
ce-a fost semănat; nu întârzie, n-are nevoie de timp îndelungat. 
Dar mă tem de dușmanul vostru. În afara bisericii stă diavolul; în 
acest sfânt staul nu îndrăznește să intre. Unde e turma lui Hristos, 
lupul nu se arată. Stă afară, se teme de Păstor. Deci, după ce plecăm 
de aici, să nu ne ducem îndată la adunări nepotrivite, să nu vorbim 
cuvinte prostești și să nu facem lucruri fără de folos, ci să alergăm 
iute acasă cât avem proaspete în minte cele spuse; să luăm lângă 
noi pe soţie și pe copii și să vorbim cu de-amănuntul despre cele 
spuse aici. 


5:5 [saia 57, 17. 
57 Isaia 57, 17-18. 

Dacă nu vreți să vă duceți îndată acasă, atunci adunaţi-i pe 
prietenii voştri cu care aţi luat parte la predică și fiecare să spună 
ce a putut reţine din cele spuse; să întruchipați din nou desăvârșit 
predica rostită, pentru ca să nu fie fără folos venirea voastră la bise- 
rică. Poruncile lui Dumnezeu sunt făclie: „Porunca legii”, spune 
Scriptura, „este făclie, lumină, viață, mustrare și învățătură”58. lar 
cel care aprinde făclia nu zăbovește în piaţă, ci aleargă acasă, ca nu 
cumva o suflare de vânt să-i stingă lumina și nici să nu consume 
făclia din pricina unei zăboviri prelungite. Tot așa să facem și noi. A 
aprins în noi Duhul cel Sfânt învăţătura Lui. La ieșirea din biserică, 
când ne sunt încă vii în minte toate cuvintele predicii, să alergăm 
drept acasă, să ocolim pe oricine am întâlni pe cale, prieten, rudă 
sau cunoscut, pentru ca nu cumva, vorbind cu unul dintre aceștia 
vrute și nevrute, să se stingă între timp lumina învăţăturii, ci să 
rămână strălucitoare în mintea noastră, ca într-o casă, să ardă ca 
într-un sfeșnic pe înălțimea gândirii noastre și să lumineze toate 
cele dinlăuntru. 

N-ar fi oare o nebunie să nu suferi să stai vreodată seara 
fără lumină în casă, și să suferi ca sufletul să-ţi fie fără lumina 
învățăturii? Cele mai multe păcate de acolo vin, că nu aprindem 
iute lumina în suflet. Păcătuim în fiecare zi, tot din pricina aceasta. 
Se cuibăresc în mintea noastră atâtea gânduri fără rost și la întâm- 
plare tocmai din pricină că, după ce am auzit predicarea cuvintelor 
dumnezeiești, aruncăm cuvintele îndată din minte și, înainte de a 
ieși din pridvorul bisericii, stingem lumina lor și orbecăim în întu- 
neric. Deși s-a întâmplat aceasta mai înainte, să nu se mai întâmple 
de acum. Să avem totdeauna aprinsă în suflet lumina. Să ne împo- 
dobim sufletul înainte de a ne împodobi casa. Casa rămâne aici; 
sufletul îl luăm cu noi când plecăm. De aceea se și cere să avem mai 
multă grijă de el. Și sunt oameni atât de ticăloși, că-și împodobesc 
casele de aici cu acoperișuri de aur, cu pardoseli lucrate în mozaic, 
cu picturi frumoase pe pereți, cu coloane strălucitoare și cu toate 
celelalte podoabe, dar n-au nicio grijă de suflet; îl lasă să stea mai 
pustiu decât un han, plin de gunoaie, de fum, de miros greu, de 
pustietate nespusă. Pricina tuturor acestora? Că nu arde în sufle- 
tul lor necontenit făclia învățăturii. De aceea sunt neglijate cele de 
neapărată trebuinţă, iar cele de niciun preţ, cinstite cu râvnă mare. 


5:5 Pildele 6, 23 (după Septuaginta). 

Nu spun aceste cuvinte numai pentru bogaţi, ci și pentru săraci. 
Căci și săracii își împodobesc adeseori după puterea lor casele și-și 
neglijează sufletul. De aceea învățătura mea se adresează și unora, 
și altora, sfătuindu-i și îndemnându-i să nu pună mult preţ pe cele 
din viaţa de aici, ci să-și cheltuiască toată râvna lor în purtarea de 
grijă de cele duhovnicești și de neapărată trebuinţă. 

Săracul să se uite la văduva care a aruncat în cutia bisericii doi 
bănuți>. Să nu socotească sărăcia o piedică pentru facerea milos- 
teniei și arătarea iubirii de oameni. Bogatul să se gândească la lov; 
și, după cum acolo acesta nu stăpânea pentru el toate averile sale, 
ci pentru cei săraci, tot așa și cel bogat să facă la fel. lov a sufe- 
rit cu bărbăţie pierderea avuţiilor lui pentru că se deprinsese să 
și le înstrăineze înainte de ispita diavolului. Și tu, dar, înstrăinea- 
ză-te de averi încă de aici, ca să nu suferi de le vei pierde vreodată! 
Cheltuiește-le cum se cuvine când le ai, pentru ca atunci când ar fi 
să le pierzi să ai un îndoit câștig: plata ce-ţi este gătită ţie pentru 
că le-ai cheltuit într-un chip minunat de frumos și filosofia dobân- 
dită prin înstrăinarea de averi, spre folos în vremea pierderii lor. De 
aceea se numesc banii „bani”, pentru ca să ne folosim de ei cum tre- 
buie*”, nu ca să-i îngropăm în pământ. Averile de aceea se numesc 
„averi”, pentru ca să le avem noi pe ele, nu ca să ne aibă ele pe noi. 

Ești stăpân pe multe averi? Să nu ajungi robul acelora peste 
care Dumnezeu te-a făcut stăpân! Rob al lor ajungi nu când le 
cheltuiești cum trebuie, ci când le îngropi în pământ. Nimic nu-i 
atât de înșelător ca bogăţia! Nimic nu-i atât de schimbător ca ave- 
rea! Așadar, pentru că stăpânirea averilor este nesigură și adesea 
își ia zborul de la noi mai iute decât o pasăre și fuge cu mai multă 
nerecunoștință decât un rob, să ne folosim de ele atâta vreme 
cât suntem stăpânii lor, ca, în schimbul unor averi nestatornice, 
să luăm bunătăți statornice și să moștenim comoara cea gătită în 
ceruri, pe care facă Dumnezeu ca noi toţi să o dobândim, cu harul 
și iubirea de oameni ale Domnului nostru lisus Hristos, prin Care 
și cu Care Tatălui [fie-l] slava, împreună cu Sfântul Duh, acum și 
pururea și în vecii vecilor. Amin. 


59 Cf. Luca 21, 2. 
* În limba greacă veche, substantivul xpriua („ban, sumă de bani, preţ”) derivă de la ver- 
bul xpăouoi („a se folosi de”). (n.P.P.) 


E primejdios lucru și pentru predicator și pentru 
ascultători ca predicatorul să predice pe placul 
ascultătorilor. Folositor lucru și semn de foarte 

mare dreptate e osândirea propriilor păcate” 


Întristat că v-am mustrat destul în predica de mai înainte și că 
v-am făcut o rană adâncă, trebuie neapărat să vă tămăduiesc astăzi 
și să vă dau leacuri mai ușor de luat. Cel mai bun mijloc de vinde- 
care nu-i numai tăierea părții bolnave, ci și oblojirea rănilor. Cel 
mai minunat mijloc de predicare nu-i numai mustrarea, ci și sfatul 
și mângâierea. Așa a poruncit și Pavel: „Mustră, ceartă, mângâie”'52. 
Dacă mângâi mereu, îi faci pe ascultători trândavi. Dacă cerți neîn- 
cetat, îi faci îndărătnici. Că, neputând îndura povara unor neîn- 
cetate mustrări, fug, îndată. De aceea trebuie ca predica să fie așa: 
când să mustre, când să mângâie. 

În predica de mai înainte cuvântul meu a mișcat sufletul fie- 
căruia din voi; de aceea trebuie să fiu astăzi mai blând, trebuie nea- 
părat ca dulceaţa cuvântului meu să picure peste rănile pricinuite 
de mustrările mele, ca să aline, ca untdelemnul, durerile. Dar mai 
întâi să fac pomenire de mustrările pe care vi le-am făcut. 

V-am citit în predica de mai înainte o lege a lui Pavel, dată 
tuturor credincioșilor, despre împărtășirea cu Sfintele Taine. 
Legea era aceasta (nimic nu mă împiedică să v-o citesc și acum): 
„Să se cerceteze fiecare pe sine și așa să mănânce din Pâine și să bea 
din Pahar'5%. Credincioșii știu ce spun, știu care e Pâinea și care 
e Paharul. „Cel care mănâncă și bea cu nevrednicie', spune mai 
departe Pavel, „va fivinovat față de Trupul și Sângele Domnului." + 
Legea aceasta v-am citit-o. V-am tălmăcit și înțelesul acestei legi. 
V-am spus ce înseamnă cuvintele: „Va fi vinovat față de Trupul și 
Sângele Domnului”; adică vor primi aceeași pedeapsă pe care o 
vor primi și răstignitorii lui Hristos. După cum ucigașii aceia, vă 


52 PG 50, 653-662. 
52 2 Timotei 4, 2. 

53 1 Corinteni n, 28. 
5 1 Corinteni u, 27. 

spuneam eu, au fost vinovați față de Sângele lui Hristos, tot așa și 
cei ce se împărtășesc cu nevrednicie cu Sfintele Taine; că aceasta 
înseamnă: „Va fi vinovat față de Trupul și Sângele Domnului”. Li 
s-a părut însă multora că spusele acestea ale mele sunt o exage- 
rare și că amenințarea e cumplită. V-am dat atunci și o explicație 
a celor spuse, servindu-mă de un exemplu foarte potrivit. lată 
exemplul: după cum cineva aduce ocară împăratului dacă sfâșie 
porfira împăratului sau dacă o murdărește de noroi, tot așa și aici, 
necinstesc la fel haina împărătească a lui Hristos și cei care au 
ucis Trupul Domnului, ca și cei care îl primesc cu suflet necurat. 
ludeii I-au sfâșiat Trupul pe cruce; cei care îl primesc cu suflet 
necurat îl murdăresc; deci ocara e aceeași, deși nelegiuirea e 
deosebită. Spusa aceasta a mea i-a atins pe mulți, i-a tulburat pe 
mulți; a împuns conștiința ascultătorilor mei, dar, mai bine spus, 
nu numai a ascultătorilor mei, ci și pe a mea, a celui care predic 
înaintea voastră. Predica e și pentru voi, și pentru mine; rănile 
sunt și ale voastre, și ale mele; de aceea și leacurile ce le dau sunt 
și pentru voi, și pentru mine. Este lucrarea lui Dumnezeu ca și 
predicatorul și ascultătorii să stea sub aceleași legi, ca fiecare să 
fie vinovat în fața legii dacă o calcă. 

- Dece? 

- Ca să mustre cu măsură, ca să fie îngăduitor cu păcătoșii, 
ca, amintindu-și de propria-i slăbiciune, să nu dea canon aspru. 
Aceasta a fost pricina pentru care Dumnezeu n-a pogorât îngeri 
din cer ca să-i pună predicatori oamenilor, ca să nu ne dea niște 
canoane cu neputinţă de îndeplinit, din pricină că îngerii depășesc 
firea omenească și din pricină că nu cunosc slăbiciunea omenească; 
ci a pus predicatori și preoți oameni muritori, oameni cu slăbiciuni, 
pentru ca, fiind supuși acelorași legi și predicatorul și ascultătorii, 
predicatorul să nu dea frâu liber limbii, să nu-și îngăduie să osân- 
dească depășind măsura. Că acesta este adevărul ne-o spune tot 
Pavel, care ne-a dat legea aceea, grăind așa: „Orice arhiereu, fiind 
luat dintre oameni, este pus pentru oameni'*%, „putând să fie îngă- 
duitor cu cei neștiutori și rătăciți”*26. 

— De ce? 


5% Evrei 5, 1. 
56 Evrei ș, 2. 

- „Pentru că și el este cuprins de slăbiciune” Vezi că slăbi- 
ciunea ne face să ne fie milă de cel păcătos? Vezi că înrudirea de 
fire nu-l lasă pe cel ce ţine de rău, pe cel ce mustră, să depășească 
măsura, oricât de mult ar vrea? 

Dar pentru ce grăiesc așa? Pentru ca să nu spuneţi: „lu n-ai 
păcate; nu te ustură mustrarea; de aceea înfigi cuțitul în noi cu 
multă îndrăzneală!” Dar eu sunt cel care simt cel dintâi usturimea 
mustrării, pentru că și eu sunt vinovat de păcate! „loţi suntem sub 
pedeapsă”; și: „Nimeni nu se poate lăuda că are inima curată'5%. 
Deci n-am filosofat despre păcate străine, nici n-am grăit din neo- 
menie, ci v-am mustrat atunci din pricina marii purtări de grijă pe 
care o am faţă de voi. Când e vorba de vindecarea trupurilor, cel 
care înfige cuțitul ca să vindece rana nu simte nicio durere, durerea 
o simte numai cel tăiat; cu vindecarea sufletelor nu-i așa; ci, dacă 
nu greșesc judecându-i pe alții după cele ce sunt eu, predicatorul 
simte el, în primul rând, durerea când îi mustră pe alţii. Nu sufăr 
atât când sunt mustrat de alţii, cât sufăr când îi mustru pe alții pen- 
tru păcatele de care sunt vinovat și eu. Conștiinţa îl mustră îndată 
pe predicator, când acesta, cu toate că are însărcinarea de a-i învăța 
pe alţii, cade în aceleași păcate ca și ucenicii săi, când împreună au 
nevoie de aceleași mustrări. Aceasta face ca durerea predicatorului 
să fie mai mare decât a ascultătorilor. 


II 


Nu fără motiv mă plâng acum de acestea; ci pentru că mulți 
dintre ascultători, neputând îndura povara spuselor mele, după 
terminarea slujbei au venit la mine și mi s-au plâns revoltați: „Ne-ai 
îndepărtat”, spuneau ei, „de Sfânta Masă! Ne alungi de la Sfânta 
Împărtășanie!” Am fost silit să vă spun aceasta, ca să vedeţi că nu 
vă îndepărtez de Sfânta Masă, ci mai mult vă apropii. Nu vă alung, 
nici nu vă opresc prin mustrările mele, ci mai mult vă atrag. Frica 
de pedeapsă de care vorbeam stă ca focul pe ceară. După cum 
focul topește ceara, tot așa și frica de această pedeapsă, când cade 
pe conștiința noastră, a păcătoșilor, topește și pierde păcatele; 


>7 Evrei 5, 2. 
53 Înţelepciunea lui Isus Sirah 8, ş. 
59 Pildele 20, 9. 

când stăruie în conștiința noastră, frica aceasta ne face sufletul 
curat și strălucitor și ne dă mai multă îndrăzneală; iar îndrăz- 
neala aceasta ne face să avem mai multă râvnă de a ne împărtăși 
des cu negrăitele și înfricoșătoarele Taine. Și, după cum medicul 
care le dă doctorii amare bolnavilor care și-au pierdut pofta de 
mâncare elimină cu ele din stomac sucurile rele și trezește pofta 
de mâncare, iar prin aceasta îi face pe bolnavi să se apropie cu 
mai mult drag de mâncărurile obișnuite, tot așa și predicatorul 
care rostește cuvinte amare le curățește cu ele sufletul de gânduri 
rele și-l scapă de povara grea a păcatelor, iar prin aceasta liniștește 
conștiința și o face să guste cu multă plăcere Trupul Stăpânului. 
Nu trebuie, dar, să vă mâhniți de spusele mele! Dimpotrivă, să le 
primiţi și să le lăudaţi. 

Pentru că unii, mai slabi, nu primesc această apărare a mea, 
acestora am să le grăiesc așa: eu nu vă tălmăcesc legile mele, vă 
citesc cuvinte pogorâte din cer. Și trebuie neapărat ca acela căruia 
i s-a încredințat slujba cuvântului sau să spună credincioșilor cu 
îndrăzneală toate cele scrise în Lege, urmărind totdeauna folosul, 
nu plăcerea ascultătorilor, sau, de teama supărării ascultătorilor săi, 
să piardă și mântuirea sa, și mântuirea credincioșilor săi, din pricină 
că vrea să le fie pe plac, așa cum nu trebuie. Este foarte primejdios 
și pentru predicator, și pentru ascultători să se ascundă vreuna din 
legile dumnezeiești. Sunt vinovaţi de ucidere predicatorii care nu 
tălmăcesc fără nicio reţinere toate poruncile lui Dumnezeu. Vă voi 
aduce ca martor tot pe Pavel. În toate împrejurările, eu alerg mereu 
la acel suflet sfânt, căci cuvintele lui Pavel sunt legi dumnezeiești, 
legi pline de folos. Că nu vorbește Pavel, ci Hristos este Cel care-i 
mișcă sufletul lui Pavel. Prin gura lui Pavel, Hristos rostește tot ce 
vrea să spună. 

- Ce a spus Pavel? 

- Pavel a chemat la el pe credincioșii care locuiau în Efes și le-a 
grăit lor cea din urmă cuvântare a sa. Pentru că avea să se despartă 
de ei, a dat învățături întâistătătorilor Bisericii și le-a spus că sunt 
vinovaţi de osândă și de o pedeapsă tot atât de mare cei care nu 
predică spre folosul credincioșilor ca și cei care-i ucid pe ucenicii 
lor. Și le-a grăit așa: „Curat sunt de sângele tuturor”. 

— De ce? 


5 Faptele 20, 26. 

- „Pentru că nu m-am sfiit să vă vestesc toată voinţa lui 
Dumnezeu. "53: Dacă s-ar fi sfiit să o vestească, n-ar fi fost curat de 
sângele lor, ci ar fi fost osândit ca un ucigaș. Și pe bună dreptate. 
Ucigaşul ucide numai trupul; pe când cel care predică spre a face 
plăcere ucide sufletul, căci îi împinge la păcat pe ascultătorii săi. 
Ucigașul îl dă pe cel ucis morții acesteia de aici; însă predicato- 
rul care predică spre a plăcea ucide sufletul și-l dă unei osânde și 
pedepse fără de moarte. 

— Dar oare numai Pavel spune aceasta? 

- Deloc! Chiar și înainte de Pavel, tot Dumnezeu, prin proro- 
cul lezechiel, arată același lucru, zicând: „Străjer te-am dat pe tine 
casei lui Israel'52. 

- Dar ce înseamnă „străjer”? 

- Străjer se numește cel ce stă pe loc înalt, pe un creștet de 
deal, în vreme ce oștirea stă jos, și, de acolo de sus, îi pândește 
pe dușmanii care se apropie; vestește celor ce stau jos atacul 
dușmanilor, îi deșteaptă să intre în luptă, pentru ca nu cumva 
dușmanul să năvălească asupra lor pe nepregătite și să-i supună cu 
ușurință. Noi, care mergem pe jos, nu vedem multe din primejdiile 
ce vin peste noi; de aceea harul lui Dumnezeu a rânduit ca sfinții 
proroci să stea pe locul înalt al prorociei, ca să ne vestească mai 
dinainte când e vorba să vină asupra noastră urgia lui Dumnezeu, 
pentru ca noi, deșteptându-ne prin pocăință și îndreptându-ne 
sufletul căzut, să îndepărtăm cu mult înainte de la noi pedeapsa 
trimisă de Dumnezeu. De aceea spune Domnul: „Străjer te-am dat 
pe tine casei lui Israel”, ca să vestești mai dinainte nenorocirea ce 
are să vină peste Israel, așa cum într-o tabără santinela dă de veste 
apropierea dușmanilor. Și nu este mică pedeapsa dată celui ce nu 
spune mai dinainte urgia lui Dumnezeu. 

- Care-i pedeapsa? 

- „Din mâna ta”, spune Domnul, „voi cere sufletele celor ce vor 
pieri" Care este, dar, omul acela atât de crud, atât de neomenos, 
atât de nemilos, care să învinuiască pe un predicator că vorbește 
de urgia lui Dumnezeu, când predicatorul, de-ar tăcea, și-ar atrage 
asupra lui o pedeapsă atât de mare? Ne-au arătat deci destul și 


5 Faptele 20, 27. 
52 Jezechiel 3, 17. 
5 Jezechiel 3, 18. 

prorocul și Apostolul că nu e spre folosul predicatorului trecerea 
sub tăcere a unor astfel de lucruri. Dar că nu e aici spre folosul vos- 
tru, al ascultătorilor, o veţi vedea din cele ce vă voi spune. Dacă, 
tăcând, eu aș acoperi prin tăcerea mea păcatele, atunci fiecare s-ar 
supăra și s-ar revolta pe bună dreptate că nu tac. Dacă însă, cu toată 
tăcerea mea, păcatele tot vor ieși, vrând-nevrând, la iveală înaintea 
scaunului de judecată, atunci ce folos mai are tăcerea mea? Niciun 
folos! Paguba este însă foarte mare! Dar, dacă vă spun acum păca- 
tele, vă duc la pocăință și la zdrobirea inimii. Dacă însă tac, acum 
nu ne vom mai aduce aminte de păcatele noastre și nici nu ne vom 
pocăi; atunci însă le vom vedea goale și descoperite înaintea ochi- 
lor5 și vom plânge zadarnic și fără folos. 


III 


Prin urmare, trebuie neapărat să ne pară rău de păcatele noas- 
tre, sau acolo în fața scaunului de judecată, sau aici pe pământ. Dar 
mai bine aici! Acolo nu-i bine deloc! 

- De unde știm aceasta? 

- Din cuvintele prorocilor, din cuvintele Evangheliei. Prorocul 
spune: „În iad cine se va mărturisi Ţie?”555 Nu vrea să spună că nu 
ne vom mărturisi în iad, că nu ne vom spune păcatele, ci că vom 
face aceasta în zadar. Hristos, prin pilda săracului Lazăr, ne învață 
același lucru. Lazăr, spune Domnul, era un sărac plin tot de bube, 
bolnav de o boală de nevindecat; celălalt, bogatul, nu-i dădea săra- 
cului nici din fărâmiturile ce cădeau de la masa lui. Dar pentru ce 
să vă spun toată pilda? O știți cu toții! Cunoașteți cruzimea boga- 
tului, că nu dădea săracului din masa sa. Cunoașteţi și sărăcia lui 
Lazăr și foamea lui, cu care se lupta necontenit. Astea au fost aici 
pe pământ. Dar, după ce a murit fiecare, iată-l pe sărac în sânurile 
lui Avraam. 

- Şi ce a spus bogatul? 

- „Părinte Avraame, trimite-l pe Lazăr să picure apă cu vâr- 
ful degetului lui pe limba mea ca să-mi contenească durerea."57 
Ai văzut răsplata? N-a dat aceluia din fărâmiturile lui, n-are nici 


534 Cf. Evrei 4, 133. 

55 Psalmul 6, 5. 

535 Cf. Luca 16, 20-22. 
57 Luca 16, 24. 

el parte de o picătură de apă. „Cu ce măsură măsurați, vi se va 
măsura”, spune Domnul. 

- Ce i-a răspuns Avraam? 

- „Fiule, ai luat cele bune ale tale, și Lazăr, pe cele rele; și acum 
acesta se mângâie aici, iar tu te chinuiești.'5% 

Noi căutăm să dovedim că păcătoșii se căiesc în iad de păca- 
tele lor, se schimbă și ajung mai buni din pricina iadului, dar nu 
câștigă nimic ca să li se ușureze văpaia. „Părinte”, îi spune bogatul 
lui Avraam, „trimite-l pe Lazăr în casa mea ca să dea mărturie 
rudelor mele, și [ei] să nu vină în locul acesta”5* Nereușind să 
dobândească pentru el o binefacere, se îngrijește acum să-i mân- 
tuiască pe alţii. Ai văzut cât de crud era mai înainte și cât de bun 
a ajuns mai târziu? Atunci când era în viață nu-l vedea pe Lazăr, 
deși-l avea înaintea ochilor; acum se îngrijește de rudele sale, 
chiar nefiind de față! Atunci când era bogat, nu-l pleca spre milă 
vederea săracului, dar acum, când suferă și e în niște nevoi de 
neînlăturat, se îngrijește de rude și cere să fie trimis Lazăr ca să le 
vestească suferinţele lui. Ai văzut cât de iubitor de oameni, cât de 
bun și cât de milos a ajuns? Și ce folos i-a adus? A folosit ceva de 
pe urma pocăinței? A avut vreun câștig de pe urma zdrobirii lui 
de inimă? Niciunul! Pocăinţa nu era la timp potrivit. Se-nchisese 
teatrul, se-nchisese stadionul, nu mai era timp de lupte. De aceea 
vă rog, vă cer, stăruitor vă rog; aici pe pământ trebuie să plângem 
și să ne jeluim păcatele. Să ne întristeze aici cuvintele predicii, 
ca să nu ne înfricoșeze dincolo faptele. Să ne muște aici predica, 
pentru ca să nu ne roadă dincolo viermele cel veninos. Să ne ardă 
aici mustrarea, ca să nu ne ardă dincolo gheena focului. Cei care 
aici vor plânge dincolo se vor mângâia; cei care se desfătează aici, 
care râd, care n-au simţit aici păcatele lor, dincolo neapărat vor 
plânge, se vor văita, vor scrâșni din dinți. Cuvântul acesta nu-i al 
meu, ci al Celui care ne va judeca atunci: „Fericiţi cei ce plâng, că 
aceia se vor mângâia”5+; și: „Vai vouă, celor care râdeți acum, că 
veți plânge”s2. Cu mult mai bine este să schimbăm o zdrobire de 
inimă trecătoare și un plâns trecător cu bunătăţi fără de moarte și 


55 Marcu 4, 24. 
55 Luca 16, 25. 

5% Luca 16, 27-28. 
+ Matei 5, 4. 

52 Luca 6, 25. 

cu o veselie ce nu are sfârșit, decât să râdem aici, în timpul acestei 
vieți scurte și trecătoare, și să fim chinuiți dincolo veșnic. 

Vrei să-mi spui că îţi este rușine și roșești să-ți spui păcatele? 
Chiar de-ar trebui să le spui și să le vădești în auzul oamenilor, nici 
atunci n-ar trebui să te rușinezi. Rușine e să păcătuiești, nu să-ţi 
mărturisești păcatele. Dar așa, nici nu e nevoie să le mărturisești de 
față cu martori. Înaintea gândurilor conștiinței tale să se facă cerceta- 
rea păcatelor tale! Tribunalul acesta n-are martori! Să te vadă numai 
Dumnezeu că te mărturisești. Dumnezeu, Cel care nu te ocărăște 
pentru păcate, ci-ți iartă păcatele mărturisite. Dar și așa pregeți și 
șovăi? Ştiu și eu că mintea ta nu vrea să-și aducă aminte de păcatele 
tale! Că numai ce ne aducem aminte de păcatele noastre, și min- 
tea noastră și sare ca un mânz nedomesticit și greu de înfrânat. Dar 
ține-o, înfrâneaz-o, mângâi-o, îmblânzește-o, fă-o să înțeleagă că, 
dacă nu se va mărturisi aici, se va mărturisi dincolo, unde osânda 
e mai mare, unde rușinea e mai mare. Aici tribunalul e fără mar- 
tori! Aici, tu, care ai păcătuit, te judeci singur. Dincolo vor fi date 
toate păcatele noastre la lumină, în fața ochilor întregii lumi, dacă 
nu ni le ștergem mai dinainte aici. Îţi este rușine să-ți mărturisești 
păcatele? Rușine să-ţi fie atunci când faci păcatul! Noi, dimpotrivă, 
atunci când le săvârșim, suntem îndrăzneți și nu ne rușinăm deloc; 
dar, când trebuie să ni le mărturisim, atunci ne rușinăm și șovăim. 
Nu e o faptă de rușine să ne osândim păcatele! Dimpotrivă, faptă de 
dreptate, de virtute. De n-ar fi mărturisirea păcatelor faptă de drep- 
tate și de virtute, nu ne-ar fi rânduit Dumnezeu răsplată pentru ea. 
Că mărturisirea păcatelor are răsplată, ascultă ce spune Dumnezeu: 
„Spune tu mai întâi fărădelegile tale, ca să te îndreptezi'58. Cine se 
va rușina de o faptă bună care te face drept? Cui îi va fi rușine să-și 
mărturisească păcatele, ca să i se ierte păcatele? Oare de aceea ne 
poruncește Dumnezeu să ne mărturisim, ca să ne osândească? Nu! 
Nu ca să ne pedepsească, ci ca să ne ierte! 


IV 


La tribunalele acestea din lume, după ce te mărturisești, ești 
pedepsit. De aceea și psalmistul, gândindu-se ca nu cumva cineva, 
de teama pedepsei ce urmează mărturisirii, să-și tăgăduiască 


33 Isaia 43, 26. 

păcatele, spune: „Mărturisiţi-vă Domnului, că este bun, că în veac 
este mila Lui'5+. Nu știe oare Dumnezeu păcatele tale, chiar dacă 
nu te mărturisești? Le știe! Ce câștigi dacă nu le mărturisești? Poţi 
oare să le ascunzi de EI? Nu! Chiar de nu le spui, EI știe. Dar, dacă le 
spui, Elle uită. „lată, Eu sunt Dumnezeu, Cel care șterge nelegiuirile 
tale și nu-Mi mai aduc aminte de ele.'5% Aceasta-i dovada bunătăţii 
Lui. Tu însă adu-ți aminte de ele ca să ai pricină de înţelepțire! Pavel 
își aducea mereu aminte de păcatele acelea despre care auzise că 
Dumnezeu nu-Și mai aducea aminte, grăind așa: „Nu sunt vred- 
nic să mă numesc apostol, pentru că am prigonit Biserica'5%8; și: 
„Hristos a venit în lume ca să-i mântuiască pe păcătoși, dintre care 
cel dintâi sunt eu'57. N-a spus „am fost”, ci „sunt”. Păcatele i-au 
fost iertate de Dumnezeu, dar din mintea lui Pavel nu se ștergea 
amintirea păcatelor ce-i fuseseră iertate. Păcatele pe care Stăpânul 
le ștersese, pe acelea Pavel le striga în gura mare. L-aţi auzit pe 
[Dumnezeu prin] proroc zicând: „Nu-Mi mai aduc aminte de 
ele”; tu însă adu-ţi aminte! Dumnezeu l-a numit pe Pavel „vasul 
alegerii'5%, și el se numește „cel dintâi dintre păcătoși”. Dacă Pavel 
nu uita păcatele iertate lui de Dumnezeu, gândește-te ce bine ținea 
minte binefacerile lui Dumnezeu! 

Dar pentru ce spun eu că pomenirea păcatelor aduce peste noi 
rușine? Nu ne face atât de străluciți pomenirea faptelor noastre 
bune, cât de străluciți ne face pomenirea păcatelor! Dar, mai bine 
spus, pomenirea faptelor bune nu numai că nu ne face străluciți, 
dar ne mai umple și de rușine și de osândă, pe când pomenirea 
păcatelor ne umple de îndrăznire și de dreptate multă. 

- Cine spune aceasta? 

- Fariseul și vameșul**. Unul și-a spus păcatele și s-a pogorât 
de la templu îndreptat; celălalt și-a spus faptele bune și s-a pogorât 
mai păcătos decât se suise vameșul. Vezi câtă pagubă aduce pome- 
nirea faptelor bune și cât de folositor este să nu-ţi uiţi păcatele? Și pe 
bună dreptate. Cel care vorbeşte mereu de faptele sale bune ajunge 
îngâmfat, îi disprețuiește pe ceilalți oameni, așa cum s-a întâmplat 


4 Psalmul 105, 1. 

54% Isaia 43, 25. 

545 1 Corinteni 15, 9. 
547 1 Timotei 1, 15. 

515 Faptele 9, 15. 

5% Cf. Luca 18, 10-14. 

cu fariseul. N-ar fi ajuns la atâta mândrie de n-ar fi spus: „Nu sunt 
ca ceilalți oameni'5, de n-ar fi vorbit de postul lui și de zeciuiala 
pe care o dădea. Pomenirea păcatelor, dimpotrivă, coboară sufle- 
tul, îl face să se smerească, iar prin smerenie atrage bunăvoința lui 
Dumnezeu. Ascultă cum ne poruncește Hristos să dăm uitării fap- 
tele noastre bune: „Când veți face toate acestea, să ziceți: «Slugi 
netrebnice suntem»! Spune și tu: „Sunt slugă netrebnică”! „Eu 
nu te fac netrebnic. Dacă-ţi mărturisești nimicnicia, Eu te fac stră- 
lucit și te încununez.” 

Vezi prin câte mărturii s-a dovedit că pomenirea păcatelor ne 
aduce câștig, iar pomenirea faptelor bune, pagubă? Și iarăși, dim- 
potrivă, că uitarea păcatelor ne aduce osândă, iar uitarea faptelor 
bune, folos? Vrei să afli și din altă parte că amintirea păcatelor este 
o foarte mare faptă bună? Auzi-l pe lov! Precum se împodobea 
cu alte fapte, tot astfel se împodobea și cu mărturisirea păcatelor, 
grăind aşa: „De am păcătuit, chiar fără să vreau, nu m-am rușinat 
de mulțimea poporului meu de a vesti păcatele mele”52. Cu alte 
cuvinte spune așa: „Nu m-am rușinat de mulțimea celor dimpre- 
ună cu mine robi să le spun păcatele mele. Ce folos am că oame- 
nii nu-mi știu păcatele, când Dumnezeu le cunoaște pe toate? Ce 
pagubă am că știu oamenii păcatele mele, când Dumnezeu mă 
scapă de pedeapsa pentru păcate? De m-ar osândi toți, nu-mi pasă 
de osânda lor, când Dumnezeu nu mă osândește. De m-ar lăuda 
toţi şi s-ar minuna de mine, niciun folos nu am de pe urma judecății 
lor, când Dumnezeu mă osândește!” 

Totdeauna trebuie să privim la Dumnezeu și să facem cu păca- 
tele ceea ce facem cu banii pe care-i cheltuim. 

- Ce facem cu banii? 

- Îndată ce ne ridicăm din pat, înainte de a ne duce în oraș sau 
a ne apuca de treburile noastre, ne chemăm sluga și-i cerem soco- 
teală de banii cheltuiţi, ca să știm ce bani s-au cheltuit cu folos și ce 
bani s-au cheltuit fără folos și ce ne-a mai rămas. Dacă vedem că au 
mai rămas puţini bani, ne gândim în ce chip am mai [putea] câștiga 
alți bani, ca să nu pierim de foame fără să ne dăm seama. Așa să 
facem și cu faptele noastre. Să ne chemăm conștiința și să-i cerem 

socoteală de cuvintele, de faptele și de gândurile noastre; să cerce- 
tăm ce s-a săvârșit spre folosul nostru și ce s-a săvârșit spre paguba 
noastră. Să vedem ce cuvânt s-a cheltuit rău, în ocări, în cuvinte de 
rușine, în insulte; să vedem ce gând a pornit ochiul spre desfrânare, 
ce gând a trecut la faptă spre paguba noastră, fie cu mâinile, fie 
cu limba, fie cu privirile chiar; și să ne străduim să ne îndepărtăm 
de cheltuielile acestea nepotrivite. În locul celor cheltuite odată 
rău să punem alte câștiguri; în locul cuvintelor rostite fără rost să 
punem rugăciunea; în locul privirilor celor desfrânate, milostenii și 
posturi. Dacă ne vom cheltui fără rost cuvintele, faptele și gându- 
rile, fără să mai câștigăm ceva și fără să mai punem deoparte vreun 
lucru bun, vom ajunge săraci lipiți pământului și vom atrage asupra 
noastră pe nesimţite osânda focului veșnic. 

După cum obișnuim, dar, să ne facem dimineaţa socoteala 
banilor, așa să facem socoteala faptelor noastre după cină, seara, 
când stăm în pat, când nu ne supără nimeni, când nu ne tulbură 
nimeni; atunci să ne cerem socoteală nouă înșine de tot ce-am făcut 
și am vorbit în timpul zilei. De vedem că am făcut vreun păcat, să 
ne pedepsim cugetul, să ne mustrăm sufletul, să ne sfâșiem atât 
de tare, încât să nu mai îndrăznim, când ne ridicăm, să pornim 
spre prăpastia aceluiași păcat, amintindu-ne de mustrarea pe care 
ne-am făcut-o seara. 


V 


Anume că timpul acesta este cel mai potrivit pentru o astfel 
de socoteală, ascultă ce spune prorocul: „De cele ce aţi zis în ini- 
mile voastre, căiți-vă în așternuturile voastre”5. În timpul unei zile 
săvârșim multe [lucruri] pe care nu levrem. Prietenii ne supără, slu- 
gile ne sălbăticesc, soția ne amărăște, copilul ne pricinuiește dureri 
și o mulțime de treburi, din casă și din afară de casă, ne împresoară 
din toate părțile, așa încât atunci nu ne mai putem da seama nici 
cum cădem în păcat. Dar seara, când scăpăm de toate aceste supă- 
rări, când suntem cu noi înșine și avem parte de multă liniște, în 
pat, să adunăm tribunalul ca să-L facem pe Dumnezeu îndurător 
prin o astfel de judecată. Dacă păcătuim în fiecare zi și rănim în 
fiecare zi sufletul, ajungem să nu mai simţim păcatul; după cum cei 

care primesc mereu lovituri nu mai țin seama de ele și atrag asupra 
lor friguri cumplite și moartea, tot așa și noi, din pricina acestei 
nesimțţiri a păcatului, atragem asupra noastră o osândă de care nu 
mai putem scăpa. Știu că sunt supărătoare spusele mele, dar sunt 
de mult folos. Avem un Stăpân blând. Vrea numai să-l dăm noi 
prilej să-Și arate îndată toată bunătatea. Dacă noi n-am ajunge mai 
răi de nu ne-ar pedepsi Dumnezeu pentru păcatele noastre, EI nici 
nu ne-ar pedepsi. Dar Dumnezeu știe bine că pe noi ne vatămă mai 
mult lipsa pedepsirii păcatelor decât înseși păcatele. De aceea ne 
pedepsește, nu pentru a ne pedepsi pentru păcatele trecute, ci pen- 
tru a ne îndrepta pe viitor. Și, ca să afli că acesta-i adevărul, ascultă 
ce-i spune lui Moise: „Lasă-Mă ca în mânia Mea să-i zdrobesc”54. 
Dumnezeu spunea: „Lasă-Mă” nu că Moise Îl ţinea, căci Moise 
nu-l grăise nimic, ci stătea tăcut înaintea lui Dumnezeu. Nu! Ci 
ca să-i dea lui Moise prilej să-L roage pentru ei. Iudeii făcuseră 
păcate vrednice de pedeapsă, și încă de o pedeapsă neîndurătoare. 
Dumnezeu însă nu voia să-i pedepsească, ci să-i miluiască, dar 
aceasta i-ar fi făcut mai trândavi. De aceea Dumnezeu rânduiește 
și una, și alta; deci, ca să nu aducă nici pedeapsa asupra lor, dar nici 
iudeii să nu ajungă mai trândavi pentru că nu-i pedepsește, îi face 
pe iudei să afle că au scăpat de urgia lui Dumnezeu nu datorită 
meritelor lor, ci apărării lui Moise. De multe ori facem și noi așa, 
când nici nu vrem să le pedepsim pe niște slugi care au făcut fapte 
vrednice de pedeapsă, dar nici nu vrem să le piară din suflet frica de 
pedeapsă. Chemăm niște prieteni ca să-i smulgă din mâinile noas- 
tre, pentru ca să și rămână vie în sufletul lor frica de noi, dar să și 
scape de loviturile noastre. 

Așa a făcut și Dumnezeu. Că acesta-i adevărul, o arată chiar 
cuvintele: „Lasă-Mă ca în mânia Mea .... Noi atunci ne mâniem 
mai tare, anume când vrem să pedepsim pe cineva și nu suntem 
lăsaţi. Dumnezeu însă spune: „Lasă-Mă și Mă voi mânia” ca să vezi 
că acest cuvânt „mânie” arată pedeapsa dată nouă de Dumnezeu, 
nu o patimă a lui Dumnezeu. larăși, când îl auzi pe Moise spu- 
nând: „Dacă le ierți lor păcatul, iartă-l, minunează-te de Stăpân 
înainte de a te minuna de rob, că Stăpânul i-a dat lui Moise prilejul 
să-și arate dragostea lui față de popor. Dar Dumnezeu n-a făcut 
aceasta numai cu Moise, ci și cu leremia și cu lezechiel. Le grăiește 


554 leșirea 32, 10. 


] 


le» 


CUVÂNTĂRI DE LAUDĂ LA SFINȚI 501 


la fel: „Alergați în căile Ierusalimului și vedeţi de este cineva care 
face judecată și dreptate și voi fi blând cu ei”55. Ai văzut bunătate? 
Mulţi, chiar dintre cei răi, trag foloase de pe urma virtuţii unui sin- 
gur om; dar pe un singur om care face fapte bune în mijlocul unui 
popor rău, răutatea celor mulți nu-l doboară odată cu ceilalți. Și 
iarăși: un singur om care trăiește drept va putea smulge un popor 
întreg de la mânia lui Dumnezeu, dar un oraș întreg care-i stricat 
nu-l va putea pierde, nu-l va putea târî pe un om cu viaţă virtuoasă 
la osândă și pedeapsă. Aceasta se vede din viaţa lui Noe. Toţi au 
pierit și numai el a scăpat. Aceasta se vede și din viaţa lui Moise. El 
singur a avut puterea să îndepărteze prin rugăciunile lui mânia lui 
Dumnezeu de deasupra unui întreg popor. Eu însă am să-ți dau o 
altă pildă mai mare de bunătate a lui Dumnezeu. Când Dumnezeu 
nu găsește printre cei vii oameni cu îndrăzneală care să se poată 
ruga pentru cei care au păcătuit, recurge la cei morţi și spune că le 
iartă păcatele celor vii de dragul morţilor, așa cum s-a întâmplat cu 
lezechiel, căruia îi spune: „Voi apăra cetatea aceasta pentru Mine și 
pentru David, robul Meuw”5; iar David murise de mult. 

Cunoscând, dar, că Dumnezeu face totul ca să ne scape de 
osândă și pedeapsă, să căutăm să-l dăm și noi multe prilejuri să ne 
izbăvească: să ne mărturisim, să ne pocăim, să vărsăm lacrimi, să 
ne rugăm, să lăsăm ura pe care o avem față de aproapele nostru, să 
ușurăm sărăcia celor din jurul nostru, să priveghem în rugăciune, să 
fim smeriţi, să avem în minte mereu păcatele noastre. Nu-i de ajuns 
numai să spui: „Sunt păcătos”, ci trebuie să ai în minte chiar și felul 
păcatelor săvârșite. După cum focul când cade în spini stârpește 
ușor spinii, tot așa și mintea noastră, când cugetă mereu la păcatele 
noastre, le îneacă și le stârpește cu ușurință. lar Dumnezeu, Care 
trece peste nelegiuiri și șterge nedreptăţile, să ne scape de păcate 
și să ne învrednicească de Împărăţia cerurilor, cu harul și iubirea 
de oameni ale Domnului nostru lisus Hristos, prin Care și cu Care 
Tatălui [fie-1] slava, împreună cu Sfântul Duh, acum și pururea și 
în vecii vecilor. Amin. 


55 leremia 5, 1. 
555 4 Regi 20, 6. 


Omilie la mucenici? 


Sărbătorile mucenicilor se judecă nu numai după ziua în care 
cade prăznuirea lor, ci și după gândul celor care-i prăznuiesc pe 
mucenici. De pildă: l-ai imitat pe mucenic? Ai râvnit virtutea lui? 
Ai mers pe urma filosofiei lui? Ai prăznuit sărbătoarea mucenicu- 
lui chiar dacă n-a fost ziua lui de pomenire? Cinstirea mucenicului 
e imitarea mucenicului. După cum cei care fac fapte rele nu prăz- 
nuiesc sărbătorile nici când țin sărbătorile, tot așa cei virtuoși prăz- 
nuiesc sărbătorile chiar și când nu e zi de sărbătoare. Conștiința 
curată arată sărbătoarea. Aceasta o arăta și Pavel, spunând: „De 
aceea să prăznuim nu cu aluatul cel vechi al răutății și vicleniei, ci 
cu azimele curăției și adevărului”5*. 

Aveau azimă iudeii, avem și noi azimă. ludeii aveau azimă de 
făină; dar azima noastră e azimă de viață curată, e viața lipsită de 
orice răutate. Prin urmare, omul cu viață curată, omul fără murdă- 
rie și fără pete îi sărbătorește pe mucenici în fiecare zi, prăznuin- 
du-i pururea, deși nu-i nici ziua mucenicilor, și nici nu-i în biserica 
mucenicilor, ci stă la el acasă. Se pot prăznui și stând acasă. Nu 
spun aceasta ca să nu ne mai ducem la mormintele mucenicilor, 
ci ca să ne ducem cu râvna cuvenită și să arătăm aceeași evlavie nu 
numai în zilele lor de pomenire, ci și în celelalte zile. Cine nu se va 
minuna astăzi de adunarea noastră, de această priveliște duhov- 
nicească strălucită, de dragostea voastră clocotitoare, de sufletul 
vostru fierbinte, de dorul vostru de nestăpânit? Aproape tot orașul 
s-a mutat aici. Pe slugă n-a ţinut-o în oraș frica de stăpân, nici pe 
sărac, silnicia sărăciei, nici pe bătrân, neputința vârstei, nici pe 
femeie, slăbiciunea firii, nici pe bogat, fumul bogăției, nici pe dre- 
gător, mândria puterii. Nu, ci dorul de mucenici a făcut să piară 
toate aceste piedici și greutăţi și slăbiciunea firii și silnicia sără- 
ciei și a adus aici cu un singur lanț o mulțime atât de mare. Dorul 
de mucenici v-a întraripat și vă face să locuiţi acum ca în cer. Arși 
de focul dorului de mucenici, ați călcat în picioare orice gând de 
desfrânare și necumpătare. După cum fiarele fug la ieșirea soarelui 


557 PG 50, 661-666. 
55 1 Corinteni 5, 8. 

și se înfundă în vizuina lor, tot așa se afundă și gândurile noastre 
cele cu păcat la ivirea luminii mucenicilor în sufletele noastre și se 
aprinde în noi flacăra cea strălucitoare a filosofiei. Dar, pentru ca 
să păstrăm această flacără nu numai acum, ci necontenit, adică și 
după ce se termină petrecerea aceasta duhovnicească, să plecăm 
acasă cu aceeași evlavie, lăsându-ne de crâșme, de beţie, de desfrâ- 
nare, de chefuri. 

Aţi făcut din noapte zi cu privegherile cele sfinte! Să nu faceți 
din zi noapte cu beţii, cu chefuri și cu cântece de rușine! I-ai cin- 
stit pe mucenici cu venirea ta, cu ascultarea predicii, cu râvna ta! 
Cinstește-i și cu o plecare plină de bunăcuviință! Ca nu cumva, 
văzându-te cineva intrând în crâșmă, să spună că n-ai venit aici 
de dragul mucenicilor, ci ca să ai prilej să petreci mai mult, ca 
să-ți satisfaci pofta cea rea. Spun aceasta nu ca să te împiedic să 
petreci, ci ca să te împiedic să păcătuiești; nu te opresc să bei, ci 
te opresc să te îmbeți. Nu-i vinul rău, ci necumpătarea. Vinul e 
darul lui Dumnezeu, necumpătarea, născocirea diavolului. „Slujiţi 
Domnului cu frică și vă bucuraţi de El cu cutremur. Vrei să 
petreci? Petrece în casă, unde, chiar dacă te îmbeți, mulți pot să te 
acopere; nu în crâșmă, ca să nu te faci de pomină pentru cei de față 
și sminteală pentru alții. lar când spun aceasta nu-ți poruncesc să 
te îmbeţi acasă, ci să nu te duci la crâșmă. Gândește-te ce mare bat- 
jocură este ca, după prăznuirea aceasta așa de frumoasă, după sluj- 
bele cele de toată noaptea, după ascultarea Sfintelor Scripturi, după 
împărtășirea cu Sfintele Taine, după darurile cele duhovnicești, să 
vezi pe un bărbat sau pe o femeie stând în crâșmă! Nu știi oare care 
e pedeapsa dată beţivilor? Sunt alungaţi din Împărăția cerurilor, 
pierd bunătăţile cele nespuse și sunt aruncați în focul cel veșnic! 

- Cine a spus-o? 

- Fericitul Pavel. „Nici lacomii, nici beţivii”, spune el, „nici bat- 
jocoritorii, nici răpitorii nu vor moșteni Împărăția lui Dumnezeu."5% 
Poate fi oare o stare mai de plâns decât a bețivului, care, pentru 
o mică plăcere, pierde desfătarea cea atât de mare din Împărăţia 
cerurilor? Dar, mai bine spus, beţivul nici plăcerea nu o simte. 
Plăcerea stă în măsură; lipsa de măsură duce la nesimţire. Cum mai 
poate simţi plăcerea băuturii un om care nu simte nici unde stă, 


559 Psalmul 2, 11. 
5% 1 Corinteni 6, 10. 

unde zace, care nici nu poate vedea soarele din pricina norului des 
al beţiei? Cum mai poate avea unul ca acesta vreo bucurie? Atât 
de mare e întunericul lui, încât nici razele soarelui nu pot risipi 
întunecimea aceea. Beţia, iubiţilor, e întotdeauna rea, dar mai cu 
seamă în ziua mucenicilor. În afară de păcat, beţia este cea mai 
mare ocară, cea mai mare nesocotire, cel mai mare dispreţ aruncat 
cuvintelor dumnezeiești. 

De aceea osânda dată beţivilor este îndoită. Deci, dacă ai de 
gând ca atunci când vii la mucenici să te îmbeţi după ce pleci, stai 
mai bine acasă, ca să nu faci de râs și de ocară sărbătoarea muceni- 
cilor, ca să nu-i smintești pe alții, ca să nu-ţi tulburi mintea și nici să 
nu te încarci de păcate! Ai venit să vezi oameni cu cărnurile scrijelite, 
plini toţi de sânge, împodobiţi cu buchete de răni, oameni care s-au 
dezbrăcat de viaţa aceasta și au zburat la aceea ce va să fie. Fii vrednic 
de acești luptători! Au disprețuit ei viaţa, disprețuiește și tu plăcerea! 
Au dezbrăcat ei viața aceasta, dezbracă și tu pofta de beţie! 

Îmi spui căvrei să petreci? Stai lângă mormântul mucenicului, 
dă drumul acolo la izvoare de lacrimi, zdrobește-ţi inima, ia bine- 
cuvântare de la mormânt! la binecuvântarea aceasta apărătoare în 
rugăciunile tale! Să ai în minte necontenit istoria pătimirilor muce- 
nicului! Îmbrățișează coșciugul mucenicului! Stai lipit de racla lui! 
Izvorăsc multă binecuvântare nu numai osemintele mucenicilor, 
ci și mormintele lor și coșciugele lor. la untdelemn sfânt și unge-ţi 
tot trupul, limba, buzele, gâtul, ochii, ca să nu mai cazi niciodată 
în vâltoarea beţiei! Fiindcă untdelemnul acesta, prin mirosul lui cel 
bun, îți aduce aminte de luptele mucenicilor, pune frâu desfrânării, 
te face răbdător, biruiește bolile sufletului. 

Vrei să spui că dorești să te plimbi prin grădini, prin livezi, pe 
pajiști înflorite? Nu acum, când e atâta lume, ci în altă zi. Azi e timp 
de lupte. Azi e zi de privire a chinurilor mucenicilor, nu zi de desfă- 
tare, nici de tihnă. Ai venit aici nu ca să trândăvești, ci ca să înveți 
să lupţi, să te deprinzi cu tot felul de lupte și, om fiind, să înfrângi 
tăria demonilor. Nimeni nu se desfătează când intră în arenă, nici 
nu se împodobește când se duce la lupte și nici nu cere să i se întindă 
masă în vreme de luptă. Și tu, dar, să nu vii cu fapte diavolești când 
vii să priveşti bărbăţie sufletească, tărie de cuget, biruință nouă și 
nemaivăzută, luptă neobișnuită, răni și lupte, luptă de om. 

După ce-ai văzut această priveliște străină și înfricoșătoare, nu 
te apuca de beţii și de petreceri! Nu, ci, adunând aceste câștiguri 

sufletești, pleacă așa acasă. Arată tuturor, prin înfățișarea ta, că vii 
de la biserica mucenicilor. După cum toţi îi cunosc pe cei care vin 
de la teatru că sunt tulburaţi, zăpăciți, moleșiți și în suflet cu chi- 
purile tuturor celor jucate la teatru, tot așa și pe tine trebuie să te 
cunoască toţi că vii de la biserica mucenicilor după privire, după 
îmbrăcăminte, după mers, după zdrobirea inimii, după seriozita- 
tea sufletului. Foc să iasă din tine! Să fii smerit, zdrobit sufletește, 
veghetor! Prin mișcările trupului tău să predici filosofia cea dinlă- 
untrul tău. 

Așa să ne întoarcem în oraș! Cu buna rânduială cuvenită, cu 
mers cumpănit, cu pricepere, cu cumințenie, cu privire blândă și 
potolită. „Îmbrăcămintea bărbatului, dezvelirea dinţilor când râde 
și călcătura pasului vestesc cele din sufletul lui.” Așa să ne întoar- 
cem totdeauna de la mucenici, de la mirurile cele duhovnicești, de 
la livezile cele cerești, de la priveliștile cele noi și nemaivăzute, ca și 
noi să culegem multă ușurință și să le fim și altora pricină de liber- 
tate și să dobândim și bunătățile ce vor să fie, cu harul și iubirea de 
oameni ale Domnului nostru lisus Hristos, cu Care Tatălui, împre- 
ună cu Sfântul Duh, [fie-I] slava, puterea, cinstea, acum și pururea 
și în vecii vecilor. Amin. 


* Înţelepciunea lui Isus Sirah 19, 27. 


Cuvântare de laudă la Sfântul Mucenic lulian5* 


Dacă atât de mari sunt cinstirile date pe pământ mucenicilor, 
cât de frumoase sunt cununile ce se împletesc pe sfintele lor capete 
în cer, după plecarea lor de aici! Dacă înainte de înviere atât de mare 
le este slava, cât de mare le va fi strălucirea după înviere! Dacă de 
la cei împreună cu ei robi se bucură de atâtea slujbe de laude, câtă 
dragoste nu vor avea din partea Stăpânului! Dacă noi, care suntem 
răi, știm să cinstim și să ne minunăm atât de cei dimpreună cu noi 
robi care au făcut fapte mari, pentru că au luptat pentru Hristos, 
cu cât mai mult Tatăl nostru cel ceresc va da mii și mii de bunătăți 
celor care au pătimit pentru EI! Că este darnic și iubitor de oameni. 
Dar nu numai pentru aceasta îi încarcă cu mari daruri, ci și pentru 
că le este dator! 

Mucenicii nu s-au junghiat pentru noi, și totuși noi alergăm la 
ei când e ziua lor de pomenire și de cinstire. Dacă noi, pentru care 
nu s-au junghiat, alergăm, te întreb ce nu va face Hristos, pentru 
Care și-au dat capetele? Dacă Hristos ne-a dat atâtea bunătăți nouă, 
cărora nu ne datora nimic, cu câte daruri nu-i va răsplăti pe aceștia, 
cărora le este dator? Nimic nu datora înainte lumii. „Că toţi au păcă- 
tuit', spune Pavel, „și sunt lipsiţi de slava lui Dumnezeu” Mai 
bine spus, ne era dator cu osândă și pedeapsă. Dar ne-a dăruit viaţă 
veșnică, deși ne era dator cu osândă și pedeapsă. Deci, dacă acelora 
cărora le datora osândă le-a dat Împărăţia, ce nu le va da celor cărora 
le datorează viaţa veșnică? Cu câte cinstiri nu-i va cinsti pe ei? Dacă 
S-a răstignit și Și-a vărsat Sângele pentru cei care L-au răstignit, ce 
nu va face pentru cei care și-au vărsat sângele pentru a-L mărturisi 
pe El? Dacă atât i-a iubit pe cei care-L urau și fugeau de EI, încât a 
murit pentru ei, cu ce dragoste, cu ce cinste nu-i va primi pe cei care 
L-au iubit în cea mai mare măsură? Că „dragoste mai mare decât 
aceasta, ca cineva să-și pună sufletul său pentru prietenii lui, nimeni 


5% PG 50, 665-676. Iulian din Anazarbus sau Cilicianul provenea dintr-o familie nobilă. 
La 18 ani a fost martirizat la Aegae, în vremea marii persecuții de la începutul veacului al 
IV-lea. (n.P.P.) 

s Romani 3, 23. 

nu are'5%. Atleţii de la luptele din stadion luptă, înving, sunt strigați 
și încununați în același stadion; cu atleţii credinţei nu-i așa: ei au 
luptat în veacul de acum și sunt încununaţi în veacul viitor; s-au 
luptat aici cu pumnii cu diavolul și au învins, dar sunt strigați 
dincolo. Și, ca să vedeți că acesta-i adevărul, că nu li se dau aici cunu- 
nile, ci toate darurile îi așteaptă dincolo, o spune Pavel. Ascultaţi-l! 
„Lupta cea bună m-am luptat, călătoria am săvârșit-o, credinţa am 
păzit-o, de acum mi s-a gătit cununa dreptății."5% 

- Unde și când? 

- „Pe care mi-o va da Domnul, Dreptul Judecător, în ziua 
aceea "565 

Aici au alergat, și dincolo sunt încununaţi! Aici au biruit, și 
dincolo sunt strigaţi! L-aţi auzit și astăzi pe Pavel strigând și grăind: 
„În credință au murit toți aceștia, fără să primească făgăduinţele, ci 
văzându-le și îmbrăţișându-le de departe”5s€. 

- Dar pentru ce, Pavele, atleților din stadion li se dau cunu- 
nile atunci când biruiesc, iar atleţilor credinţei nu li se dau cunu- 
nile când biruiesc, ci după atâta curgere de vreme? Au asudat, s-au 
ostenit aici, au îndurat mii și mii de răni! Pentru ce nu primesc 
îndată cununile? 

- Nu, răspunse Pavel. Natura vieții acesteia de aici nu poate 
cuprinde măreția acelei cinstiri. Veacul de aici este trecător și scurt; 
celălalt, fără sfârșit, nemuritor, veșnic. 

Ostenelile sunt partea veacului acestuia scurt și trecător, iar 
cununile, păstrate pentru cei fără de bătrâneţe și fără de moarte; 
pentru ca povara ostenelilor să fie scurtă, scurtându-se odată cu 
scurtimea timpului, iar desfătarea și bucuria cununilor să dăinu- 
iască veșnic și fără de sfârșit, prelungindu-se împreună cu veșnicia 
veacurilor acelora fără de număr. Deci Dumnezeu, voind să-i cin- 
stească pe mucenici mai mult, a amânat darul. Dar nu numai pen- 
tru aceasta, ci ca să se și bucure cu o bucurie deplină. 

După cum cel care se bucură mai întâi de plăceri și de tihnă, 
dar după aceasta are să fie strâmtorat, nu mai simte bucuria plă- 
cerii prezente din pricina așteptării nenorocirilor viitoare, tot așa 
cel care luptă, care mai întâi se nevoiește și suferă mii și mii de rele, 


56 Joan 15, 13. 

55% 2 Timotei 4, 7-8. 
5% 2 Timotei 4, 8. 
566 Evrei 11, 13. 

iar după aceea are să fie încununat, nu mai simte nenorocirile pre- 
zente, pentru că este întărit de nădejdea bunătăţilor viitoare. Dar 
ostenelile mucenicilor sunt ușurate nu numai de nădejdea celor 
viitoare, ci și de rânduiala lor, anume că s-a rânduit ca necazul să fie 
înaintea tihnei pentru ca mucenicii, căutând la bunătăţile viitoare, 
să nu sufere mult din pricina durerilor prezente. 

Tot așa și atleții care se luptă cu pumnii primesc loviturile cu 
dragă inimă, pentru că se uită la cunună, nu la dureri. La fel și cei 
care fac negoţ pe mare: îndură mii și mii de primejdii, lupte cum- 
plite, făpturi sălbatice, se luptă cu hoţii de mare; dar nu se gândesc 
la niciuna din aceste primejdii, ci se uită la porturile care-i așteaptă 
și la bogăţia ce au să o câștige în urma negustoriei lor. Tot așa și 
mucenicii: au suferit mii și mii de rele, li s-a chinuit trupul cu fel 
de fel de cazne, dar nu se uitau la niciuna din aceste suferințe, ci 
erau cu ochii țintă la cer și la bunătăţile de acolo. Și, ca să vedeţi că 
cele împovărătoare și dureroase prin firea lor ajung ușoare și lesni- 
cioase prin nădejdea bunătăţilor viitoare, ascultați ce spune întâi- 
stătătorul unor bunătăţi ca acestea: „Căci necazul nostru de acum, 
trecător și ușor, ne aduce, mai presus de orice măsură, slavă veșnică 
covârșitoare”5%, 

- Spune-mi cum? 

- „Neprivind noi la cele ce se văd, ci la cele ce nu se văd.568 


N 


Nu spun asta fără motiv, ci pentru voi; pentru ca, atunci când 
vedeţi în viața aceasta pe unul că o duce în petreceri și are o viață 
tihnită, dar are să fie osândit dincolo, să nu-l fericiți pe acesta pen- 
tru viața de petreceri de aici, ci plângeţi-l pentru viaţa de chin de 
dincolo. Și iarăși, când vedeţi pe unul din cei care au să se bucure 
de multă cinste dincolo că este în viața aceasta trecătoare necăjit, 
strâmtorat și înconjurat de mii și mii de rele, nu-l plângețţi din pri- 
cina necazurilor de aici, ci fericiți-l și socotiţi-l pildă de urmat pen- 
tru cununile gătite lui în acele veacuri fără de sfârșit. 

Pe sfântul acesta pe care-l prăznuim azi l-a dat la lumină 
poporul din Cilicia, care l-a dat și pe Pavel. A fost concetăţean cu 


5% 2 Corinteni 4, 17. 
56 2 Corinteni 4, 18. 

Pavel și amândoi ne-au fost daţi, de acolo, slujitori Bisericii. Când 
s-a deschis stadionul credinţei și timpul îl chema la lupte, cade 
în ghearele unei cumplite fiare, judecătorul de atunci. Uitaţi-vă 
la viclenia judecătorului! Văzându-i statornicia cugetului și că nu 
poate să-i frângă tăria râvnei cu asprimea caznelor, îl cercetează 
cu întreruperi, îl aduce în fața judecății și-l scoate adeseori. Nu i-a 
tăiat capul judecându-l într-o singură zi, ca nu cumva scurtimea 
pedepsei să-i facă mai ușoară călătoria, ci îl aducea în faţa judecății 
în fiecare zi: îi punea întrebări, îl amenința cu mii și mii de chi- 
nuri, îl momea prin cuvinte lingușitoare, întrebuința orice viclenie 
încercând să-i clatine temelia de neclintit. Și l-a purtat un an întreg 
prin toată Cilicia ca să-l facă de rușine, dar, mai bine spus, să-l facă 
așa cum nu se gândea - mai strălucit. 

lar mucenicul striga și el într-un glas cu Pavel: „Mulţumire 
să fie adusă lui Dumnezeu, Celui care ne face să biruim în Hristos 
lisus și-Și arată prin noi, în tot locul, mireasma cunoștinţei”s*. 
După cum mirul, câtă vreme stă numai într-un singur loc, îmbălsă- 
mează numai locul acela cu parfumul lui, însă când este purtat în 
mai multe locuri, umple toate acele locuri cu tăria mirosului lui, tot 
așa s-a întâmplat și atunci cu mucenicul. 

Era purtat de colo-colo ca să fie făcut de rușine, dar a ieșit 
contrariul: fiind purtat, atletul a ajuns și mai strălucit și-i făcea 
pe toți locuitorii Ciliciei râvnitori virtuţii sale. Era purtat pretu- 
tindeni ca nu numai din auzite să cunoască oamenii luptele lui, ci 
să-l vadă chiar pe cel încununat. Cu cât îl purta judecătorul pe căi 
mai lungi, cu atât ajungeau mai strălucitoare toate drumurile lui; 
cu cât îi rânduia mai mari încercări, cu atât îi făcea luptele mai 
minunate; cu cât îi prelungea necazul mai mult timp, cu atât îi 
făcea mai desăvârșită răbdarea. Aurul ajunge mai curat cu cât stă 
mai mult în foc. Așa și sufletul sfântului, chinuit și muncit vreme 
îndelungată, strălucea și mai mult, iar judecătorul, purtându-l 
de colo-colo pe mucenic, nu purta altceva decât biruința aces- 
tuia împotriva lui și a diavolului, probă a cruzimii elinilor, dovadă 
a credinţei creștinilor, cel mai mare semn al puterii lui Hristos, 
îndemn și încurajare pentru credincioși spre a stărui și ei cu dragă 
inimă în aceleași lupte, predicator al slavei lui Dumnezeu, dascăl 
al științei unor astfel de lupte. 


59 2 Corinteni 2, 14. 

Îi îndemna, într-adevăr, sfântul pe toți să meargă pe urmele 
râvnei sale, îndemnându-i nu numai cu glasul, ci dând prin fap- 
tele lui un glas mai puternic decât glasul trâmbiţei. Și, după cum 
„cerurile spun slava lui Dumnezeu'*7 nu grăind, ci făcând pe cel 
care se uită la cer, prin strălucirea înfățișării acestuia, să-L admire 
pe Creator, tot așa și mucenicul acela spunea slava lui Dumnezeu, 
cer fiind și el, și cu mult mai strălucitor decât cerul acesta de dea- 
supra noastră. Nu fac cetele stelelor atât de strălucitor cerul cât de 
strălucitor făcea sângele rănilor trupul mucenicului. Și, ca să vedeţi 
că rănile mucenicului sunt mai strălucitoare decât stelele așezate 
pe cer, ascultați! 

La cer și la stele privesc și oamenii și demonii, dar la rănile 
sfântului acestuia, numai oamenii credincioși; demonii nu îndrăz- 
nesc să se uite și, chiar de încearcă să se uite, îndată li se orbesc 
privirile și fug pentru că nu pot suferi strălucirea de acolo. Și de 
aceasta vă pot încredința nu numai cu cele petrecute altădată, ci și 
cu cele ce se petrec încă și acum. la un demonizat plin de furii și du-l 
la mormântul acela sfânt, unde sunt rămășițele mucenicului, și-lvei 
vedea cum sare și fuge. Ca și cum ar călca pe jăratic, așa o ia la fugă 
de îndată, chiar din pridvor, neîndrăznind să se uite la racla aceea. 
Dacă acum, după atâta trecere de vreme, când mucenicul a ajuns 
praf și cenușă, demonii nu îndrăznesc să privească mormântul, nici 
osemintele goale ale sfântului, apoi este limpede că și atunci când 
îl vedeau plin tot de sânge, cu răni mai strălucitoare decât razele 
soarelui, se spăimântau și o luau la fugă cu privirile orbite. 


III 


Ai văzut că rănile mucenicilor sunt mai strălucitoare și mai 
minunate decât stelele cerului, că au mai multă putere? Era adus, 
așadar, sfântul la judecată. Cazne amare îl înconjurau din toate 
părţile: frică de cele viitoare, durere de pe urma celor de faţă, 
suferință din pricina celor ce aveau să vină, agonie din pricina celor 
așteptate. Ca niște fiare sălbatice stăteau călăii în jurul lui: îi săpau 
cu cuţitele coastele, îi scrijeleau cărnurile, îi dezgoleau oasele, 
mergeau înăuntru spre măruntaie. Dar, cu toate că au scormonit 
totul, comoara credinţei n-au putut s-o fure. Dacă spargi zidul 


57 Psalmul 18, 1. 

vistieriilor împărătești, unde se află aur și alte bogății nespuse, 
sau dacă deschizi ușile, vezi îndată comoara depusă acolo; aici 
însă, cu acest templu sfânt și purtător de Hristos, s-a întâmplat cu 
totul dimpotrivă. Au străbătut zidurile trupului călăii, au sfrede- 
lit pieptul mucenicului, dar bogăția dinlăuntru n-au văzut-o, nici 
n-au putut-o lua. 

Au păţit ca și sodomiţii. După cum aceia nu găseau ușa casei 
lui Lot, deși stăteau lângă ușă, tot așa și călăii au cotrobăit tot tru- 
pul mucenicului, dar n-au putut să pună mâna pe comoară, nici 
să-l golească de bogăția credinței. Așa sunt faptele de vitejie ale 
sufletului sfinților! Nu pot fi luate, nu pot fi biruite! Sunt așezate 
în bărbăţia sufletului lor, ca într-un loc ce nu poate fi jefuit; ochii 
tiranilor nu le văd, mâinile călăilor nu le pot răpi; de ar găuri inima 
sfinţilor, locul unde se află mai cu seamă bărbăţia sufletului lor, de 
le-ar tăia-o în bucăţi, mii, nici atunci nu le pot lua bogăţia, dimpo- 
trivă, o fac și mai mare. Pricina este Dumnezeu, Care locuiește în 
sufletele lor, în astfel de suflete. lar pe Dumnezeu e cu neputinţă 
să-L învingă cel care se luptă cu EI, ci trebuie neapărat să plece 
rușinat și să fie biruit cu rușine. De aceea și atunci s-a întâmplat 
contrar celor ce se întâmplă de obicei. Totdeauna faptele biruiesc 
cuvintele; atunci însă cuvintele au biruit faptele. 

- Cum? 

- Au adus călăii foc și sabie și chinuri, au adus osânde, pedepse, 
loviri. l-au găurit peste tot coastele, dar cel care pătimea rămânea 
nebiruit. Grăia numai, i se auzea doar glasul, iar cuvântul a biruit 
faptele. Sfânta lui voce sărea din gura mucenicului și scotea odată 
cu ea o lumină mai puternică decât lumina soarelui. Lumina razei 
soarelui e atât de lungă cât e distanţa de la cer la pământ, dar, mai 
bine spus, nici atâta distanță nu poate străbate când se așază între 
pământ și cer un zid, un nor, un acoperiș sau un alt corp; aseme- 
nea piedici o împiedică și o opresc să meargă mai departe. Glasul 
mucenicului însă a sărit tocmai în cer, când a ieșit din gura lui. A 
trecut pe lângă cerul cerului, l-au văzut Îngerii și s-au dat în lături 
Arhanghelii și i-au lăsat calea liberă, Heruvimii și celelalte Puteri 
de sus l-au condus sus și nu s-au oprit până ce nu l-au dus la Tronul 
împărătesc. 

Ce a făcut judecătorul după ce mucenicul a vorbit, după ce a 
văzut că toate meșteșugirile lui sunt în zadar și fără folos, după 
ce a văzut că dă cu piciorul în bolduri și lovește un diamant? Se 

îndreaptă spre înfrângere recunoscând-o și îl scoate pe mucenic 
din viața aceasta. Căci moartea mucenicilor este înfrângere vădită 
a celor care i-au dat morţii și biruinţă strălucitoare a celor omorâți. 
Uită-te, te rog, ce sfârșit cumplit și amar a născocit tiranul! Felul 
acestui sfârșit poate să-ţi arate și cruzimea judecătorului, și bărbăţia 
mucenicului. 

- Care e felul osândei? 

- A adus un sac, l-a umplut cu nisip, a pus în el scorpioni, șerpi, 
vipere, l-a băgat în sac împreună cu ele și pe sfânt și a aruncat sacul 
în mare. Și era mucenicul cu fiarele! Și a fost închis iarăși un om 
drept împreună cu fiarele. Am spus „iarăși” ca să vă aduceţi aminte 
de vechea istorie a lui Daniel57. Pe acela l-au închis într-o groapă, 
pe acesta l-au băgat într-un sac; tiranii cei de demult au pus o pia- 
tră deasupra gropii, tiranul acesta de acum a cusut sacul la gură, 
făcându-i dreptului mai strâmtă închisoarea. Dar totdeauna fiarele 
respectă trupurile sfinților, spre rușinea și osânda celor dăruiți cu 
judecată și învredniciți să fie oameni, dar care prin covârșirea cruzi- 
mii lor întrec sălbăticiunea fiarelor. Așa cum a fost de pildă tiranul 
acesta. Și puteai vedea minune străină, nu mai mică decât aceea de 
pe vremea lui Daniel. După cum babilonienii s-au minunat atunci 
de Daniel, când l-au văzut ieșind teafăr după multe zile din groapa 
cu lei, tot așa s-au minunat și îngerii de sufletul lui Iulian, când l-au 
văzut urcându-se la cer, din sac și din valuri. Daniel s-a luptat și a 
biruit doi lei, dar trupește; mucenicul acesta s-a luptat și a biruit 
un leu, dar netrupesc. „Dușmanul vostru, diavolul”, spune Petru, 
„umblă răcnind ca un leu, căutând pe cine să înghită "52 Leul acesta 
netrupesc însă a fost biruit de bărbăția mucenicului. Mucenicul 
îndepărtase de la el veninul păcatului; de aceea diavolul nu l-a 
înghițit; de aceea mucenicul nu s-a temut nici de leu, nici de mânia 
fiarelor cu care fusese închis. 


IV 


Vreţi să vă spun și altă istorie veche, unde e vorba tot de un 
drept și de niște fiare? Aduceţi-vă aminte de potopul de pe timpul 
lui Noe și de corabia lui! Și atunci au existat un drept și fiare. Dar 


sn Daniel 6, 16-23. 
5 1 Petru ș, 8. 

Noe a intrat om în corabie și a ieșit om; lulian însă a intrat în sac 
Om și a ieșit înger. Noea intrat de pe pământ în corabie și a ieșit din 
corabie tot pe pământ; lulian însă a intrat de pe pământ în sac și 
din sac s-a dus în cer. L-a luat pe mucenic marea nu ca să-l omoare, 
ci ca să-l încununeze, iar după încununare ne-a dat chivotul acesta 
sfânt, trupul mucenicului, iar trupul acesta îl avem până în ziua de 
azi și ne este comoară de mii de bunătăţi. Dumnezeu ni i-a împărțit 
nouă pe mucenici, le-a luat E] sufletele și ne-a dat nouă trupurile, 
pentru ca sfintele oseminte ale mucenicilor să ne fie veșnică adu- 
cere-aminte de virtute. Vederea armelor pline de sânge ale unui 
războinic, a scutului, a lăncii și a platoșei îi ațâţă și îi înflăcărează 
pe ostași, oricât de molatici ar fi, și-i porneşte la război; vederea 
armelor îi îndeamnă să facă și ei aceleași fapte de vitejie. Noi însă 
cum să nu ne umplem de râvnă, oricât de fricoși am fi, când vedem 
nu armele însângerate ale unui războinic, ci trupul sfântului, tru- 
pul care a fost învrednicit să se acopere de sânge pentru mărturi- 
sirea credinţei în Hristos? Vederea trupului lui cade ca un foc în 
sufletul nostru și ne îndeamnă la aceeași luptă. De aceea ne-a lăsat 
Dumnezeu trupurile sfinților până la vremea învierii, ca să avem 
prin ele temei de înaltă filosofie. 

Dar laudele cuvenite acestui sfânt mucenic să nu fie micșorate 
de slăbiciunea limbii mele, ci să rămână pe seama lui Dumnezeu, 
Cel care împarte răsplăți. Căci Acela care îl încununează, Acela îi va 
fi şi lauda. Lauda lor nu este de la oameni, ci de la Dumnezeu52. lar 
cele ce-am grăit nu le-am grăit ca să-l fac mai strălucit pe mucenic, 
ci ca să vă fac pe voi mai sârguincioși. Eu, dar, am să las deoparte 
cuvintele de laudă în cinstea mucenicului și-am să-mi îndrept 
tot cuvântul spre voi. Dar, mai bine spus, nu e cu putinţă să lași 
deoparte cuvintele de laudă în cinstea mucenicilor când vorbești 
în biserică pentru folosul sufletelor. Fiţi, vă rog, cu luare-aminte! 
Vreau să tai astăzi un vechi și rău obicei, pentru ca să nu ne măr- 
ginim doar la a veni la mucenici, ci să-i și imităm pe mucenici. Îi 
cinstești pe mucenici nu numai când te duci la raclele lor, ci, îna- 
inte de aceasta, atunci când calci pe urma bărbăţiei lor. De aceea 
trebuie să vă spun, mai întâi, despre ce obicei rău e vorba. Nu poți 
vindeca o boală dacă nu știi despre ce boală e vorba. Să descoperim, 
dar, mai întâi boala, și apoi să dăm leacul. 


5 Romani 2, 29. 

- Dar care-i obiceiul cel rău? 

- Unii din cei care au venit azi aici - să nu-mi fie mie a osândi 
Biserica întreagă cu o astfel de osândă -, unii, dar, din trândăvie sau 
din prostie, mâine ne părăsesc pe noi și se duc la Dafne5%, mâine 
risipesc ce am adunat eu astăzi, mâine dărâmă ce am zidit eu astăzi. 
Deci, ca să nu le fie fără folos venirea lor aici, am să le spun lor 
câteva vorbe, și cu aceasta termin cuvântul. 

Spune-mi, te rog, pentru ce te grăbești să te duci în dumbrava 
aceasta din vecinătatea orașului? Aici este duhovnicescul Dafne! 
Aici este dumbrava lerusalimului celui de sus! Acolo, izvoare de 
apă, aici, izvoare de mucenici! Acolo, chiparoși, copaci fără rod; aici, 
rămășițele sfinților cu rădăcinile sădite jos și cu ramurile întinse în 
cer! Vrei să vezi și fructul acestor ramuri? Deschide ochii credinței 
și-ți voi arăta îndată cum sunt aceste roade! Rodul acestor ramuri 
nu-i rod de pomi fructiferi, de nuci sau de alți pomi stricăcioși și 
pieritori, ci vindecare de trupuri betegite, iertare de păcate, pieire 
de răutate, iertare de boli sufletești, rugăciune stăruitoare, îndrăz- 
neală către Dumnezeu, toate roade duhovnicești, pline de bunătăți 
cerești. 

Roadele acestea se culeg mereu, și mereu cresc la loc, nicio- 
dată nu-i părăsesc pe cei care le cultivă. Pomii cei sădiţi în pământ 
dau rod o dată pe an; iar dacă nu-s culeși, când vine iarna, își pierd 
frumuseţea, iar roadele se strică și cad. Moaștele sfinților însă nu 
știu nici de iarnă, nici de vară, nici de silnicia vremii, și nici n-ai să 
le vezi vreodată lipsite de roade, ci întotdeauna cu toată frumusețea 
lor. Nu le atacă stricăciunea, nici schimbarea vremurilor. Câţi 
n-am cules mii și mii de vindecări din această sfântă raclă de când 
s-a sădit trupul acesta în pământ, și rodul n-a pierit! S-au sece- 
rat lanurile, dar spicele nu s-au terminat! S-a scos apa din izvoare, 
dar vinele de apă n-au secat; ci curg, curg mereu și nu se opresc și, 
lucru de minune, apa ce izvorăște e totdeauna mai multă decât cea 
luată. Rămășițele sfântului nu fac numai minuni, ci ne îndeamnă 
să și filosofăm. De ești bogat, de te mândrești și de-ţi este sufletul 
plin de îngâmfare, îndată-ţi potolești mândria și-alungi îngâmfa- 
rea când vii aici, când îl vezi pe mucenic, când te gândești ce mare-i 
bogăţia lui față de bogăţia ta, și pleci de-aici cu multă sănătate-n 


sm Aici se afla un crâng dedicat zeului Apollo, precum și un faimos templu dedicat 
aceleiaşi zeități. (n.P.P.) 

suflet. Dacă ești sărac și te socotești disprețuit, iei în râs banii și 
averile când vii aici și vezi averea mucenicului și, plin de multă 
înțelepciune, așa te duci acasă! Și, dacă ar veni asupra ta necazuri, 
pagube, bătăi, vei căpăta de aici iarăși destulă mângâiere când ai 
să vezi că tu nicicând n-ai suferit atât cât a suferit acel sfânt muce- 
nic. Văzut-ai cât de multe sunt roadele acestor rădăcini? Văzut-ai 
că sunt duhovnicești? Că se ating chiar de suflet? 

- Nu te opresc'să te duci în dumbrava de la Dafne! Dar te opresc 
să te duci mâine! 

- De ce? 

- Pentru ca să nu fie petrecerea însoţită de osândă, pentru 
ca bucuria ducerii tale la Dafne să-ţi fie curată, să nu se strecoare 
în ea osânda. Poţi să te duci în altă zi la Dafne, când poţi trece 
în voie și fără de păcat! Vrei să petreci și acum? Ei bine, ce adu- 
nare de lume e mai plăcută ca aceasta de aici? Ce e mai plăcut 
decât petrecerea aceasta duhovnicească, decât adunarea fraților? 
Spui că vrei să stai și la masă? Poţi să stai și aici la masă după ce 
se termină slujba, alături de biserica mucenicului, așezat sub un 
smochin sau sub un butuc de vie. Îi poți dărui trupului tihnă și 
să-ți fie și conștiința scutită de păcat. Mucenicul se uită la voi, de 
alături, este aproape de voi, stă la masă cu voi și nu lasă ca petre- 
cerea voastră să se prefacă în păcat; ca un pedagog sau ca un tată 
preabun, văzut cu ochiul credinței, potolește râsul, curmă plăce- 
rile cele nelalocul lor, stârpește săltările trupului; pe acestea la 
Dafne nu le poţi evita. 

E 

- Pentru că cete de oameni vor împânzi mâine dumbrava de la 
Dafne cu dansurile lor, iar vederea unor astfel de dansuri îl împinge 
de multe ori pe cel care vrea să stea cuminte, vrând-nevrând, să 
imite schimonoseala aceasta, mai ales când și diavolul e de faţă; și 
e de faţă și te invită cu cântecele desfrânate, prin cuvintele cele de 
rușine, cu alaiul acela demonic. Tu însă în ziua aceea a Botezului, 
când ai fost învrednicit de Sfintele Taine, te-ai lepădat de toată 
această slujire și te-ai unit cu Hristos ca să-l slujești Lui. Adu-ţi 
aminte de cuvintele pe care le-ai spus atunci și de legământul făcut 
și fugi! Fugi ca să nu-ți încalci jurământul! 

Vreau să vorbesc cu cei de față, cu cei care nu merg la Dafne, și 
lor să le încredințez mântuirea celorlalți. Și medicul, când se duce 
la un bolnav, nu grăiește multe cu cel care zace, ci cheamă rudele 

bolnavului și lor le spune de doctoriile, de hrana și de toată îngriji- 
rea ce trebuie date bolnavului. 

- De ce? 

- Pentru că bolnavul nu primește îndată sfatul medicului, pe 
când cel sănătos este cu multă luare-aminte la cele spuse. Despre 
aceasta vreau să vă vorbesc și eu vouă. 

Mâine deci să ieșim înainte la porțile orașului și să ne așezăm 
în drum; bărbaţii, să-i dăm jos de pe animalele de povară pe bărbaţi, 
iar femeile, pe femei, și să-i aducem aici. Să nu ne rușinăm! Când e 
vorba de mântuirea fratelui, rușinea n-are ce căuta. 

Dacă aceia nu se rușinează să meargă la Dafne, la alaiul acela 
nelegiuit, cu atât mai mult nu trebuie să ne rușinăm noi când avem 
să-i aducem la această sfântă prăznuire. Când e vorba de mântuirea 
fratelui, să nu lăsăm nimic la o parte. Hristos a murit pentru noi, 
trebuie să suferim și noi totul pentru fraţii noștri. Chiar de te lovesc, 
chiar de te ocărăsc, ţine-i bine și nu te lăsa până ce nu-i aduci la 
sfântul mucenic. Chiar de-ar fi să-i cheme pe cei care trec pe cale să 
judece fapta ta, tu spune: „Vreau să-l mântuiesc pe fratele meu! Văd 
că-și pierde sufletul! Nu sufăr să trec cu vederea pe fratele meu!” Să 
te ţină de rău cine vrea! Să te învinuiască cine vrea! Dar, mai bine 
spus, nimeni nu te va ţine de rău, ci chiar toţi te vor lăuda, toţi te 
vor încuviința. Spune-le: „Nu lupt pentru bani, nici nu mă răzbun 
pentru o ură personală! Nu mă zbat, nici nu mă războiesc pentru 
vreun lucru pământesc, ci pentru mântuirea fratelui meu! Cine nu 
va lăuda cuvintele acestea? Cine nu se va minuna de ele? 

Înrudirea duhovnicească ne face să-i iubim mai mult decât pe 
părinții noștri pe cei cu care n-avem nicio legătură de sânge. Dacă 
vreţi, să-l luăm și pe mucenic cu noi! Nu se rușinează să vină și 
să-i mântuiască pe frați. Să-l punem sub ochii lor, să se teamă de 
el când îl vor vedea în faţa lor, să se rușineze când îl vor vedea că 
se roagă de ei și-i sfătuiește! Că nu se rușinează sfântul să-i roage! 
Dacă Stăpânul lui ne roagă pe noi oamenii - „În locul lui Hristos 
vă rugăm”, spune Pavel, „ca și cum Dumnezeu v-ar ruga prin noi: 
împăcaţi-vă cu Dumnezeu!'5% -, cu atât mai mult va face aceasta 
robul. Un singur lucru îl întristează: pieirea noastră. Un singur 
lucru îl bucură: mântuirea noastră. De aceea nu seva da în lături de 
la a face orice pentru mântuirea noastră. Nici noi să nu ne rușinăm 


5% 2 Corinteni 5, 20. 

și să nu socotim de prisos o astfel de faptă. Vânătorii străbat munți, 
prăpăstii, povârnișuri și locuri nebătute ca să vâneze un iepure, un 
cerb sau alte lighioane, iar adeseori chiar păsări sălbatice. 

Tu de ce pregeţi, de ce te rușinezi când e vorba să vânezi nu 
un animal, ci un frate duhovnicesc, pentru care a murit Hristos, și 
să-l scapi de la pieire? Și n-ai nevoie să străbați dealuri și munți, ci 
doar să ieși pe poarta cetăţii! Te întreb: mai poți avea oare iertare? 
N-auzi pe un înțelept că sfătuiește și spune: „Este rușine aducă- 
toare de păcat”*7%? Te temi să nu te țină cineva de rău? Dă vina pe 
mine! Spune: „Așa mi-a poruncit dascălul”! Sunt gata să mă judec 
cu cei care te țin de rău și să le dau socoteală. Dar, mai bine spus, 
nimeni, oricât de nerușinat ar fi, nu vă va ţine de rău nici pe voi și 
nici pe mine! Dimpotrivă, toți vor lăuda și se vor minuna de pur- 
tarea noastră de grijă. Și nu numai locuitorii orașului nostru, ci și 
locuitorii orașelor vecine se vor minuna de marea noastră dragoste 
și de râvna noastră cea plină de iubire. Dar pentru ce vorbesc de 
oameni? Însuși Stăpânul îngerilor ne va lăuda. 

Știindu-ne, dar, plata, să nu nesocotim vânătoarea! Să nu ne 
întoarcem mâine singuri, ci fiecare să aducă cu el și ce-a vânat! 
Dacă vei veni la poarta cetăţii în ceasul în care unul iese din casă și 
apucă drumul spre Dafne și dacă-l vei face să vină aici, nu vei mai 
avea nicio neplăcere cu trecerea timpului; chiar acela îţi va aduce 
multe mulțumiri, iar ceilalți toți vă vor lăuda și se vor minuna. Dar, 
ceea ce este mai mult decât orice, e că Stăpânul cerurilor vă va da 
pentru aceasta multe răsplăți și va face să prisosească și câștigul, și 
lauda aceasta. 

Gândindu-ne, dar, la câștigul ce-l avem de aici, să ne ducem 
toți la porţile orașului, să-i prindem pe fraţii noștri și să-i aducem 
aici, ca să ne fie și mâine plină biserica și așa să fie desăvârșită 
prăznuirea. Pentru ca, pentru râvna de aici, să ne primească sfân- 
tul mucenic în corturile cele veșnice cu multă îndrăznire, pe care 
facă Dumnezeu ca noi toţi să o dobândim, cu harul și cu iubirea 
de oameni ale Domnului nostru lisus Hristos, prin Care și cu Care 
Tatălui [fie-l) slava, împreună cu Sfântul și de viață făcătorul Duh, 
acum și pururea și în vecii vecilor. Amin. 


575 Înţelepciunea lui Isus Sirah q, 23. 


Cuvântare de laudă 
la Sfântul Mucenic Varlaam” 


Ne-a chemat la această sfântă sărbătoare și prăznuire fericitul 
Varlaam, nu ca să-l lăudăm, ci ca să-l imităm; nu ca să ascultăm 
cuvinte de laudă în cinstea lui, ci ca să mergem pe urma faptelor lui 
mari! În lucrurile cele pământeşti, oamenii urcați la mari demnități 
nu vor nicicând să vadă alți oameni părtași înaltei lor demnități, 
invidia le curmă dragostea; în lucrurile cele duhovnicești însă nu-i 
așa, ci cu totul dimpotrivă: mucenicii atunci, mai cu seamă, simt 
cinstea pe care o au, anume când văd că cei împreună cu ei robi, 
adică oamenii, ajung părtași bunătăţilor lor. Prin urmare, de vrei 
să-i lauzi pe mucenici, imită-i pe mucenici! Devrei să-i cinstești prin 
cuvinte de laudă pe atleții credinței, râvnește osteneala lor! Aceasta 
le va face mucenicilor tot atâta bucurie câtă le aduc și măreţele 
lor înfăptuiri. Și, ca să afli că mucenicii atunci mai cu seamă simt 
bunătăţile lor, când ne văd pe noi întăriţi în credinţă și în fapte 
bune, și că socotesc lucrul acesta cea mai mare cinste adusă lor, 
ascultă ce spune Pavel: „Atunci trăim, când staţi tari în Domnul'5%. 
Înainte de Pavel, și Moise Îi spunea lui Dumnezeu: „Dacă le ierți lor 
păcatul, iartă-l! Dar, dacă nu, șterge-mă și pe mine din cartea pe 
care ai scris-o!'5% „Nu simt”, spune el, „cinstea cea de sus din pri- 
cina nenorocirii poporului meu.” Obștea credincioșilor e un trup. 
Ce folos de cap că e încununat, când picioarele sunt pedepsite? 

- Dar cum e cu putință, m-ai putea întreba, să-i imiți acum pe 
mucenici? Acum nu-i timp de prigoană! 

- Ştiu și eu! Nu-i timp de prigoană, dar timp de mucenicie 
este! Nu-i timp de lupte mucenicești, dar timp de cununi este! 
Nu te prigonesc oamenii, dar te prigonesc demonii. Nu te alungă 
tiranul, dar te alungă diavolul, un tiran mult mai cumplit decât 


577 PG 50, 675-682. Sfântul Mucenic Varlaam era originar dintr-un sat apropiat de Antiohia. 
Nu știm în care dintre persecuții a murit ca martir. Un panegiric în cinstea lui a rostit și 
Sfântul Vasile cel Mare. Este sărbătorit pe 19 noiembrie. (n.P.P.) 

57% 1 Tesaloniceni 3, 8. 

57 Ieșirea 32, 32. 

toți tiranii. Nu vezi cărbuni aprinși înaintea ta, ci vezi aprinsă 
văpaia poftei. Au călcat aceia pe cărbuni aprinși, calcă și tu văpaia 
trupului! Au luptat aceia cu fiarele, înfrânează și tu mânia, fiara 
sălbatică și neîmblânzită! Au stat aceia nedoborâţi în faţa unor 
dureri de nesuferit, biruiește și tu gândurile păcătoase și rele ce 
gâlgâie în inima ta! Așa-i imiți pe mucenici! „Acum nu avem de 
luptat cu sângele și trupul, ci cu începătoriile, cu stăpâniile, cu 
stăpânitorii întunericului acestui veac, cu duhurile răutăţii.'5% 
Foc este pofta trupului, foc nestins și continuu; este câine furios 
și turbat; de mii și mii de ori îl alungi și tot de atâtea ori sare la 
tine și nu se îndepărtează! Cumplit e jarul cărbunilor, dar mai 
grozav e jarul poftei! Niciodată nu încetează războiul acesta! 
Niciodată nu ne dă răgaz în viața aceasta! Lupta e continuă pen- 
tru ca și cununa să fie strălucită. De aceea Pavel ne înarmează 
totdeauna, pentru că totdeauna e timp de război, pentru că 
totdeauna dușmanul veghează. 

— Vrei să afli că pofta arde tot atât de tare ca focul? Ascultă ce 
spune Solomon: „Călca-va oare cineva pe cărbuni aprinși și nu-și 
va arde picioarele? Așa este cel care intră la femeia vecinului său și 
tot cel care se atinge de ea nu va fi fără de vină”s*. Vezi că pofta se 
ia la întrecere cu focul? După cum este cu neputinţă să te atingi de 
foc și să nu te arzi, tot așa privitul cu poftă la chipurile frumoase 
arde sufletul mai iute decât focul. Că trupurile frumoase sunt 
pentru ochii desfrânaţilor ca o materie ce aprinde lesne. De aceea 
trebuie să nu dăm prilej focului poftei să vadă frumuseți străine, 
ci să înăbușim prin orice mijloc focul, să-l stingem cu gânduri 
cucernice, să stăvilim incendiul ca să nu se întindă mai departe, 
să nu-i îngăduim să surpe tăria sufletului nostru. 

Orice plăcere, în timpul învolburării patimilor, arde sufletul 
mai puternic decât focul dacă nu luptăm vitejește cu răbdare și 
cu credință împotriva fiecărei patimi. Așa cum a făcut fericitul și 
viteazul atlet al lui Hristos, Varlaam, cu mâna lui. A ţinut cărbuni 
încinși în mâna dreaptă, nu s-a plecat în fața durerii, ci a stat mai 
fără de simțţire ca o statuie. Dar, mai bine spus, îl ustura și suferea 
— că sub cărbuni era carne, și nu fier —, dar, cu toate că-l ustura și 
suferea, a arătat în trup muritor filosofia Puterilor netrupești. 


55 Efeseni 6, 12, 
5% Pildele 6, 28-29. 

II 


Dar să povestesc mucenicia lui de la început, ca istoria lui să fie 
mai lămurită. Te rog să te uiţi la viclenia diavolului. Pe unii sfinți 
diavolul i-a pus în vase de aramă, pe alţii i-a aruncat în căldări care 
ardeau mai tare ca focul; unora le-a scrijelit coastele, pe alţii i-a 
înecat în mare; pe unii i-a dat fiarelor sălbatice, pe alții i-a băgat în 
cuptor; unora le-a desfăcut încheieturile oaselor, pe alţii i-a jupuit 
devii; pe unii i-a pus pe jăratic cu trupurile pline de sânge, că scân- 
teile ce săreau pe răni mușcau din răni mai crud decât o fiară sălba- 
tică; pentru alţii născocea alte cazne mai grozave. Ce-a făcut diavo- 
lul când a văzut că toate aceste cazne sunt o nimica toată și că cei 
care le suferă le biruiesc cu multă prisosinţă, ba încă îi mai fac și pe 
cei care vin după ei să intre cu foarte mare curaj în astfel de lupte? 

Născocește un nou chip de viclenie, pentru ca noutatea pedep- 
sei să-l ia pe mucenic pe nepregătite și să-i înfrângă cerbicia. O 
caznă de care ai mai auzit, la care te-ai gândit, chiar dacă este dure- 
roasă, o nesocotești ușor, căci te-ai deprins cu ea așteptând-o, dar o 
caznă la care nu te-ai gândit, oricât de ușoară ar fi, e mai dureroasă 
decât toate. Să ne fie, așadar, nouă lupta, își spunea diavolul, să 
fie străină uneltirea împotriva mucenicului, pentru ca noutatea și 
ciudățenia caznei să-l tulbure pe atlet și să-l doboare cu ușurință! 

- Ce a făcut diavolul? 

- L-a scos pe sfânt înlănţuit din temniță. Că și acesta este un 
semn al răutății diavolului, anume să nu aducă de la început cazne 
grele asupra mucenicului, nici să-i dea pedepse înfricoșătoare, ci să 
înceapă cu cele mai mici. 

— De ce? 

- Pentru ca, dacă mucenicii sunt învinși, înfrângerea lor să 
fie rușinoasă că nu s-au putut împotrivi nici unor mici încercări, 
iar dacă biruiesc, să fie mai ușor de doborât în încercări mai mari, 
fiindu-le slăbită puterea în încercările mai mici de mai înainte. De 
aceea deci l-a supus mai întâi la cazne mai ușoare, pentru ca să nu 
dea greș, fie de-l doboară pe mucenic, fie de nu-l doboară. „Dacă-l 
dobor de la început”, își spunea diavolul, „l-am făcut de râs; dacă 
nu-l dobor, l-am făcut mai slab pentru încercările de mai târziu” 

L-a scos pe sfânt din temniţă. lar el a ieșit ca un viteaz care 
se exersase multă vreme în palestră, locul de exerciţiu al atleților. 
Căci palestră i-a fost într-adevăr mucenicului temniţa, acolo a 

vorbit îndeosebi cu Dumnezeu și de la El a aflat de toate luptele 
mucenicești, că unde sunt astfel de lanțuri, acolo este și Hristos. 
A ieșit, dar, sfântul și ajunsese mai puternic prin îndelungata lui 
ședere în temniță. După ce l-a scos din temniță și după ce diavolul 
l-a adus înaintea judecății, prin cei care slujeau fărădelegii lui, nu 
l-a legat la butuc, nu l-a înconjurat de călăi - vedea că-i dorește, 
că de mult cugetase la ei —, ci a apropiat de turn o viclenie nouă, 
nemaiauzită și nicicând nădăjduită, în stare să-l facă să cadă ușor. 
Fiindcă aceasta caută diavolul cu stăruinţă: să-i facă pe sfinți să 
cadă, nu să-i facă să sufere. 

- Care-i viclenia? 

- Poruncește sfântului să întindă mâna deasupra jertfelnicu- 
lui; apoi i-au pus în palmă cărbuni aprinși și tămâie, pentru ca, 
dacă îl ustură și întoarce mâna, să i se socotească aceasta jertfă 
adusă idolilor și călcare de poruncă. 

Ai văzut cât de viclean e diavolul? Dar iată cum a făcut nepu- 
tincioase vicleniile lui Cel care îi prinde pe cei înţelepţi în vicle- 
nia lor5*! lată cum măiestria vicleniei și bogăţia răutății diavolului 
au făcut de au adus mucenicului prisos de mai mare slavă. Atletul 
credinței ajunge și mai strălucit când potrivnicul pleacă biruit, 
după ce pusese la cale mii și mii de viclenii. Așa s-a întâmplat și 
aici. A rămas, dar, fericitul Varlaam neclintit și nu și-a întors mâna, 
ca și cum i-ar fi fost de fier. Cu toate că, chiar de ar fi întors mâna, 
nici așa mucenicul n-ar fi avut vreo vină. 


III 


Fiţi cu mare luare-aminte toți la cele pe care le-am spus, ca să 
vedeţi că, chiar de fericitul Varlaam ar fi întors mâna, fapta lui nu 
ar fi fost o înfrângere. 

- De ce? 

- Pentru că trebuie să judecăm și în cazul acesta așa cum jude- 
căm în cazul când mucenicilor li se scrijelesc coastele sau sunt 
chinuiți în alt chip. Dacă mucenicii cad și jertfesc idolilor, vina cade 
în sarcina slăbiciunii lor, că au jertfit idolilor pentru că n-au putut 
îndura durerile. Dar, dacă îndură caznele cu toate durerile pe care 
le suferă și nu-și trădează credința, nimeni nu-i învinuiește pentru 


5% Cf. 1 Corinteni 3, 19; lov 5, 13. 

durerile acestea, ba, dimpotrivă, îi lăudăm și-i admirăm și mai mult 
că au îndurat și nu s-au lepădat de credinţă, cu toate durerile lor. 
Și aici, dar, dacă fericitul Varlaam ar fi făgăduit că jertfește idolilor, 
pentru că n-ar fi putut îndura usturimea cărbunilor, ar fi fost învins. 
Dar, dacă ar fi întors mâna, fără să fi făgăduit că jertfește, vina n-ar 
fi fost a voinței mucenicului. S-ar fi întâmplat aceasta din pricina 
focului, nu pentru că i s-ar fi slăbit voința, ci pentru că nervii și-ar 
fi pierdut tăria lor firească și mâna s-ar fi plecat fără voia sfântu- 
lui. După cum nu-i învinuim pe cei cărora li se scrijelesc coastele, 
pentru că li se împarte în bucăţi carnea trupurilor lor; dar, mai bine 
spus, dau un exemplu mai apropiat: după cum nu poţi ține de rău 
pe cei bolnavi de friguri și pe cei ce suferă de atacuri nervoase că li 
se strâmbă mâinile, pentru că aceasta se întâmplă nu din pricina 
slăbiciunii voinței lor, ci din pricina arșiței bolii, care le scoate toată 
umezeala din trup și ca urmare le contractă nervii peste fire, tot așa 
nici pe sfântul acesta nu l-ai fi putut învinui dacă ar fi întors mâna. 
Dacă boala de friguri contractă și strâmbă mădularele bolnavu- 
lui fără voia lui, apoi cu mult mai mult ar fi făcut aceasta cărbunii 
aprinși puși în mână, cu toată împotrivirea mucenicului. 

Dar aceasta nu s-a întâmplat, ca să afli cu prisosință că harul 
lui Dumnezeu era alături de atlet, îl încuraja și-i întărea slăbiciu- 
nea firii. Nici mâna mucenicului n-a arătat atunci că era făcută din 
carne și oase; a rămas neclintită, ca și cum ar fi fost tare ca diaman- 
tul. Cine nu s-ar fi minunat văzând aceasta? Cine nu s-ar fi cutre- 
murat? Se plecau de sus Îngerii să privească, se uitau Arhanghelii. 
Strălucită era priveliștea! Depășea cu adevărat firea omenească! 
Cine n-ar fi dorit să vadă un om luptându-se cu focul fără să sufere 
ce-ar suferi un om? Cine n-ar fi dorit să vadă pe același om și jert- 
felnic, și jertfă, și preot? 

De aceea fumul de la jertfă, care se ridica, era îndoit: unul de la 
tămâia aprinsă, altul de la carnea mâinii arse. Și era mirosul acesta 
din urmă mai plăcut decât celălalt, parfumul acesta, mai bun decât 
celălalt. S-a întâmplat acum ce se întâmplase și cu ruguls&. După 
cum rugul acela ardea, dar nu se mistuia, tot așa și aici ardea mâna 
dreaptă, dar nu se mistuia sufletul: se mistuia trupul, dar nu se mis- 
tuia credința; pierea carnea mâinii, dar nu pierea râvna; cărbunii 
au căzut găurind podul palmei, dar bărbăția sufletului n-a căzut. 


55 Cf. Ieșirea 3, 2. 

Mâna s-a mistuit, s-a scurs — că era carne, nu diamant -, dar sufle- 
tul căuta din nou o altă mână, ca și cu aceea să-și arate răbdarea. 
După cum un ostaș viteaz, care intră între dușmani și taie falanga 
celor care-i stăteau împotrivă, dar care își frânge sabia din pricina 
multelor și deselor lovituri pe care le-a dat, se întoarce și caută altă 
sabie întrucât nu-și poate potoli saţiul de a-i ucide pe dușmani, 
tot așa și sufletul fericitului Varlaam, mistuindu-și mâna, ucigând 
falangele diavolilor, căuta din nou o altă mână ca să-și arate și cu 
ea râvna. 

Să nu-mi spui mie că a dat chinurilor celor mucenicești numai 
o mână! Înainte de asta, gândește-te la faptul că acela care și-a dat 
mâna, acela și-ar fi dat și capul, și-ar fi dat și coastele focului, fiare- 
lor, mării, prăpastiei, crucii și roții, ar fi fost gata să primească toate 
pedepsele cunoscute; și pe toate le-a suferit, dacă nu în realitate, 
cel puţin cu voinţa. Mucenicii nu se duc la cazne hotărâte de ei 
mai dinainte, ci se pregătesc de lupte pe care nu le cunosc, că nu 
sunt stăpâni pe voinţa și gândul tiranilor, nici nu le pun ei hotare și 
măsuri pedepselor, ci, când vin la mucenicie, suferă toate caznele 
câte dorește să le dea voinţa tiranilor, cea neomenească și sălba- 
tică; afară doar dacă trupul mucenicilor nu lasă în timpul chinuri- 
lor neîmplinită dorința tiranilor. Cu cât se veștejea mai mult mâna 
mucenicului, cu atât voinţa îi era mai înflăcărată, întrecea în stră- 
lucire chiar jăraticul cărbunilor, scânteia mai tare decât cărbunii. 
Căci ardea înlăuntrul lui focul cel duhovnicesc, care-i cu mult 
mai înflăcărat decât focul acesta material. De aceea mucenicul nu 
simţea văpaia din afară, pentru că înlăuntrul lui ardea focul cel tare 
arzător și cu vâlvătăi al dragostei de Hristos. 


IV 


Pe acestea nu doar să le auzim, iubiţilor, ci să le imităm! Spun 
și acum ce spuneam la început. Nu numai în ceasul acesta să fie 
admirat mucenicul, ci fiecare să-l ia cu el pe sfânt când pleacă 
acasă, să-l ducă în casa lui; dar, mai bine spus, să-l pună în inima 
lui prin ţinerea de minte a celor spuse aici. Luaţi-l cu voi pe muce- 
nic, după cum v-am mai spus, și puneţi-l în inima voastră având 
mâna întinsă! Luaţi-l cu voi pe cel încununat și nu-l lăsaţi să mai 
iasă vreodată din sufletul vostru! De aceea v-am adus lângă raclele 
sfinților mucenici, ca să luaţi și cu privirea îndemn spre virtute și 

ca să vă pregătiți să fiți tot atât de zeloși. Pe un ostaș îl înflăcă- 
rează spre luptă și faima unui erou, însă mai mult îl înflăcărează 
vederea eroului, dar mai ales atunci când intră în cortul eroului și 
vede sabia plină de sânge, capul vrăjmașului la pământ, prada de 
război atârnată sus, sângele proaspăt picurând din mâinile ero- 
ului care a înălțat trofeul și pretutindeni lănci, scuturi, arcuri și 
toate celelalte feluri de arme. De aceea ne-am adunat și noi aici. 
Mormântul mucenicilor este un cort ostășesc. De-ţi deschizi ochii 
credinţei, vei vedea aici, în mormânt, „platoșa dreptății'5%, „pavăza 
credinței 55, „coiful mântuirii'5%, încălțămintea Evangheliei, 
„sabia Duhului'5%, iar capul diavolului, aruncat jos, la pământ. 
Când vezi un demonizat zăcând cu fața la pământ lângă mormân- 
tul mucenicului și sfâșiindu-se adeseori singur, să nu vezi în el alt- 
ceva decât capul tăiat al diavolului. Încă și acum stau aceste arme 
lângă ostașii lui Hristos. Și, după cum împărații îi îngroapă pe eroi 
cu armele lor, tot așa și Hristos i-a îngropat pe mucenici cu armele 
lor, pentru ca să arate, chiar înainte de înviere, toată slava și toată 
puterea sfinților. 

Cunoaște, dar, toată armura lor duhovnicească, pentru ca să 
pleci de aici cu un câștig mare de tot! Mare luptă duce diavolul și 
împotriva ta, iubite, luptă mare și neîntreruptă! Cunoaște luptele 
lor mucenicești ca să imiţi victoriile lor! Bate-ţi joc de bogăţie, de 
bani și de tot luxul din viață! Nu-i ferici pe bogați! Fericește-i pe 
mucenici! Nu pe cei care o duc în chefuri, ci pe cei din vasele de 
tortură! Nu pe cei care stau la mese bogate și luxoase, ci pe cei din 
căldări clocotite! Nu pe cei care se duc la băi în fiecare zi, ci pe cei 
din cuptoare cumplite! Nu pe cei care miros a parfum, ci pe cei care 
răspândesc din tot trupul lor pârjolit fum și miros de carne arsă. 
Mirosul acesta e mai bun și mai folositor decât mirosul de parfum. 
Mirosul de parfum aduce osândă peste cei care-l întrebuințează, 
mirosul de la mucenici, răsplăți și cununile cele de sus. 

Și, ca să cunoşti că fapte rele sunt desfătarea, ungerea cu miruri 
și parfumuri, beţia, băutul de vin peste măsură, masa îmbelșugată 
și luxoasă, ascultă ce zice prorocul: „Vai de cei care dorm în paturi 


55 Efeseni 6, 14. 
5% Efeseni 6, 16. 
586 Efeseni 6,17. 
55 Cf. Efeseni 6, 15. 
558 Efeseni 6, 17. 

de fildeș și se răsfaţă în așternuturile lor, de cei care mănâncă iezii 
din turme și vițeii de lapte din cirezi, de cei care beau vin strecurat 
și se ung cu cele mai bune mirosuri!'55 Dacă acestea erau oprite pe 
vremea Vechiului Testament, apoi cu mult mai mult acum, pe vre- 
mea harului, când filosofia e mai mare. Spun aceasta și bărbaţilor, 
și femeilor! Arena de luptă e obștească. Oștirea lui Hristos nu se 
împarte în bărbați și femei! Este o singură oștire! Pot și femeile 
îmbrăca platoșa, pot lua scutul, pot arunca săgeți și în vreme de 
mucenicie și în altă vreme care cere, la fel, multă îndrăznire și 
curaj. După cum un arcaș bun, care dă drumul săgeții din coardă 
drept în ţintă, tulbură toată ordinea de luptă a dușmanilor, tot așa 
și sfinții mucenici și toți luptătorii adevărului, care luptă împotriva 
meșteșugirilor diavolului, aruncă din limbă, ca dintr-o coardă de 
arc, cuvintele drept la ţintă. Și cuvintele lor, aruncate prin aer ca 
niște săgeți, lovesc falangele nevăzute ale demonilor și tulbură toată 
ordinea lor de luptă. Așa s-a întâmplat și cu acest fericit Varlaam. 
Cu niște simple cuvinte aruncate cum arunci săgețile a tulburat 
toată oastea diavolului. 

Să ajungem și noi tot atât de buni ţintași! Nu-i vedeţi pe cei care 
ies de la teatru cât sunt de moleșiţi? Pentru care pricină? Pentru că 
au fost cu mare atenţie la cele petrecute la teatru: la întorsăturile 
ochilor, la mlădiatul mâinilor, la învârtiturile picioarelor; pentru că 
au plecat de la teatru după ce au strâns în sufletele lor toate ima- 
ginile care le-au apărut înaintea ochilor prin mlădierile trupului 
dansatoarelor și dansatorilor. 

Nu-i oare absurd ca aceia care se duc la teatru să arate atâta 
sârguință spre pierderea sufletului lor și să țină minte tot ce s-a 
jucat la teatru, iar noi, care le putem ajunge egali îngerilor imi- 
tând cele de aici, de lângă mormântul mucenicului, să nu avem o 
sârguinţă egală cu a acelora pentru păstrarea celor spuse? Nu, vă 
rog, stăruitor vă rog, să nu ne neglijăm atât mântuirea! Să-i punem 
în sufletele noastre pe toți mucenicii, împreună cu vasele în care 
au fost arși, cu căldările în care au fiert, cu toate celelalte pedepse! 
După cum pictorii curăță adeseori tablourile înnegrite de fum, de 
funingine și de vreme, tot așa fă și tu, iubite, cu amintirea sfinților 
mucenici! Când griji lumești te năpădesc și-ți înnegresc sufletul, 
șterge-l cu amintirea mucenicilor. De ai această amintire în sufletul 

tău, nu vei mai admira bogăţia, nu vei mai plânge sărăcia, nu vei 
lăuda slava și puterea, nu vei mai socoti nimic din cele omenești, 
din cele pline de veselie, [ca fiind] mare, nici ceva din cele pline de 
tristeţe [ca fiind] de nesuferit. Vei ajunge mai presus de toate aces- 
tea, având învățătură neîntreruptă de virtute contemplarea icoanei 
mucenicului. 

Cel care îi vede în fiecare zi pe ostași luptând nu mai dorește să 
chefuiască, nu mai rămâne mut de admiraţie în faţa unui om care 
duce o viață de petreceri și de chefuri, ci-l va admira pe omul cu o 
viață aspră, cu o viață încordată, cu o viaţă de luptă. Ce părtășie are 
beţia cu lupta? Îmbuibarea cu bărbăţia? Parfumurile cu armele? 
Războiul cu ospeţele? Ești ostaș al lui Hristos, iubite, înarmează-te, 
nu te înfrumuseța! Ești atlet viteaz, fii bărbat, nu femeie împodo- 
bită! Așa îi vom imita pe sfinţii aceștia, așa îi vom cinsti pe eroii 
credinței, pe cei încununaţi, pe prietenii lui Dumnezeu! Mergând 
pe același drum cu ei, vom dobândi și noi aceleași cununi, pe care 
facă Dumnezeu ca noi toți să le dobândim, cu harul și iubirea de 
oameni ale Domnului nostru lisus Hristos, cu Care Tatălui |fie-1] 
slava, împreună cu Sfântul Duh, acum și pururea și în vecii vecilor. 
Amin. 


Cuvântare de laudă la Sfânta Mare Muceniţă 
Drosida și despre aducerea aminte de moarte5* 


Păstorii cărora li-i dragă munca, când văd că iarna cea lungă a 
trecut, că s-au ivit razele strălucitoare ale soarelui și ziua a ajuns mai 
caldă, scot oile din staul și le duc în locurile obișnuite de pășune. 
Bunul nostru păstor“ a făcut întocmai ca acești buni păstori: a 
scos turma aceasta sfântă, turma cea duhovnicească a lui Hristos 
pe aceste pășuni duhovnicești ale sfinților. Se satură oile de stat în 
iesle! Dar, când ies din staul, culeg mai mult folos de pe câmpii. 
Caută cu bucurie la pământ, pasc iarba cu dinţii, respiră aer curat, 
se uită la razele luminoase și strălucitoare ale soarelui, sar lângă 
lacuri, izvoare și râuri. Le desfată și pământul smălțat pretutindeni 
cu flori. Dar nu numai oilor, ci și nouă ne aduce vremea aceasta de 
primăvară mult folos. Plină de mâncăruri duhovnicești ne este și în 
oraș masa! 

Pelerinajul la acești sfinți aduce mare bucurie; iar câștigul nu-i 
mai mic decât bucuria. Nu pentru că respirăm un aer curat, ci pen- 
tru că ne uităm la faptele mari ale acestorviteji. Nu sărim lângă râuri 
de ape, ci lângă râuri de haruri; nu căutăm în jos ca să paștem iarba 
cu dinţii, ci ca să culegem virtuțile mucenicilor; nu vedem pământ 
smălțat cu flori, ci trupuri care mustesc de haruri duhovnicești. 
Fiecare biserică a mucenicilor dă mare câștig celor care intră în ea, 
dar mai cu seamă biserica aceasta a tuturor mucenicilor! 

Îndată ce pășeşti în pridvorul ei, îi cade sub ochi mulțimea de 
morminte răspândite pretutindeni. Oriunde ai privi, vezi coșciuge, 
morminte, racle ale celor răposaţi. Vederea acestor morminte ne 
ajută mult să filosofăm. Sufletul, de este trândav, se trezește îndată 
când le vede; de este treaz și râvnitor, ajunge mai râvnitor; de se 
plânge de sărăcie, se mângâie îndată când vede mormintele acestea; 


5% PG so, 683-694. Drosida (Drusilla) ar fi fost una dintre fiicele împăratului Traian și ar fi 
fost martirizată în Antiohia, aruncată fiind în metal topit, împreună cu cinci însoțitoare ale 
ei. Actele ei martirice sunt însă lipsite de autenticitate. Și patriarhul Severus al Antiohiei a 
rostit omilii în cinstea acestei muceniţe și i-a compus un imn panegiric. (n.P.P.) 

de se laudă cu bogăţia, se smerește și se pleacă. Vederea morminte- 
lor ne face pe fiecare din cei care le privim să ne gândim la sfârșitul 
nostru, ne silește să filosofăm fără să vrem și ne convinge să nu 
socotim nimic trainic din cele din lumea aceasta, nici din cele triste, 
nici din cele vesele. lar cel care-i convins de aceasta nu cade ușor în 
cursa păcatului. De aceasta și un înțelept ne îndeamnă, zicând: „În 
toate cuvintele tale adu-ți aminte de cele mai de pe urmă ale tale 
și în veac nu vei păcătui'5%; iar un altul grăiește la fel ca el, sfătu- 
indu-ne așa: „Gătește pentru ieșire lucrurile tale și pregătește-te de 
drum!'5% Nu vorbește de drumul acesta de pe pământ, ci de pleca- 
rea noastră din lumea aceasta. 

Dacă vom avea mereu și în fiecare zi dinaintea ochilor 
necunoașterea sfârșitului nostru, nu vom păcătui așa ușor. Nu 
ne vor putea îngâmfa nici bucuriile vieţii, nici dobori și tulbura 
tristeţile, căci și unele și altele au un sfârșit necunoscut. Adeseori, 
cel care se trezește dimineața nu apucă seara. Poate că nu cugetăm 
și nu filosofăm la astea când suntem în oraș; dar, când ieșim afară 
de zidurile cetăţii, când venim la mormintele acestea și vedem 
mulțimea celor răposați, vederea celor de aici ne face, cu voia sau 
fără voia noastră, să avem astfel de gânduri; iar odată cu ele, să ne 
înălțăm de la cele pământești și să ne desprindem de dragostea ce-o 
avem pentru lucrurile din lumea aceasta. Dar nu vom fi stăpâniţi 
numai de aceste gânduri, ci ne vom și grăbi spre patria noastră 
veșnică; vom primi de aici destulă mângâiere ca să ne pregătim și 
să ne rânduim toate lucrurile pentru plecarea pe tărâmul celălalt, 
știind că tot ce lăsăm din lucrurile noastre aici, pe pământ, le lăsăm 
spre paguba noastră. După cum un călător care se întoarce în grabă 
în patria sa, după ce a făcut o lungă călătorie, pierde și păgubește 
tot ce a lăsat la hanul în care a găzduit, tot așa și noi pierdem și ne 
păgubim de toate lucrurile pe care le lăsăm aici, la plecarea noas- 
tră de pe lumea aceasta. De aceea trebuie ca pe unele din lucrurile 
noastre să le luăm cu noi, iar pe altele să le trimitem acolo înaintea 
noastră. Viaţa aceasta e un drum care nu are oprire. Și bucuriile ei, 
și necazurile ei sunt în veșnică curgere. De aceea iubesc locul ăsta 
mai mult decât toate locurile! De aceea vin aici adeseori, nu numai 
când se face slujbă, ci și când nu se face. Când vin aici, îmi trec 


5 Înţelepciunea lui Isus Sirah 7, 38. 
5% Pildele 24, 27. 


CUVÂNTĂRI DE LAUDĂ LA SFINȚI 529 


prin minte toate gândurile acestea. În singurătatea de aici, ochii 
mei caută în tăcere la mormintele acestea și-mi îndreaptă sufletul 
la cei care odihnesc aici și la slava lor de dincolo. 


II 


De aceea îl laud și pe vrednicul nostru Părinte5% că ne-a adus 
aici în această zi senină, având ca înaintemergătoare și povățuitoare 
pe fericita Drosida, a cărei pomenire o săvârșim. În afară de câștigul 
de care am vorbit, mai culegem din acest loc și un alt câștig mai 
mare. Când ajungem la raclele mucenicilor, după ce am trecut pe 
lângă celelalte sicrie, gândul nostru ajunge mai înalt, sufletul nostru 
mai puternic, râvna noastră mai mare, credința mai fierbinte. Când 
ne gândim apoi la chinurile, la luptele, la răsplăţile și la cununile 
sfinților acestora, găsim iarăși alt temei de și mai mare smerenie. 

De-ai fi făcut fapte mari de tot, vei socoti că n-ai făcut nimic 
mare când pui față-n faţă virtutea ta cu luptele acelora, iar dacă 
n-ai făcut nicio faptă mare și bună, nu-ți vei pierde nădejdea mân- 
tuirii, pentru că iei îndemn de la vitejia lor ca să-ți schimbi viața în 
viață de virtute, pentru că te gândești în tine însuţi că poate ţi se 
va întâmpla și ţie, învrednicit fiind de bunătatea lui Dumnezeu, să 
faci aceste salturi, să urci dintr-odată în cer și să dobândești acea 
îndrăzneală mare de tot. Și pleci de aici, de lângă raclele muce- 
nicilor, după ce ai filosofat acestea și chiar altele mai mari decât 
ele. Că moartea mucenicilor le e imbold credincioșilor, îndrăzneală 
Bisericii, întărire creștinismului, surpare morţii, dovadă a învierii, 
batjocura demonilor, învinuirea diavolului, învățătură de filosofie, 
îndemn pentru dispreţuirea lucrurilor din lumea aceasta, cale pen- 
tru dorirea bunătăţilor ce vor fi, uşurare în nenorocirile ce vin peste 
noi, temei de răbdare, prilej de stăruință, rădăcină, izvor și mamă 
a tuturor bunătăților. 

Dacă vreţi, vă voi dovedi fiecare din aceste spuse. Vă voi spune 
cum este moartea mucenicilor imbold credincioșilor, cum este 
îndrăzneală pentru Biserică, în ce chip este dovadă a învierii și 
toate celelalte, așa cum le-am spus acum. Când elinii pornesc răz- 
boi, și luptă împotriva noastră în privința dogmelor, și ne hulesc 
credința, printre alte argumente să le aducem și argumentul acesta, 

adică moartea mucenicilor, spunându-le: „Cine i-a înduplecat pe 
mucenici să disprețuiască viața de aici? Dacă Hristos a murit și nu a 
înviat, cine a săvârșit aceste lucruri mai presus de fire? Căci nu este 
în stare o putere omenească să înduplece vreme de atâția ani atâtea 
zeci de mii de oameni - și nu numai bărbaţi, ci și femei, fecioare 
care nu știau de nuntă și copii mici — să disprețuiască viața aceasta, 
să se arunce cu îndrăznire în gura fiarelor sălbatice, să râdă de foc, 
să disprețuiască orice fel de chin și de pedeapsă și să se grăbească 
spre viaţa viitoare”. Spunându-le acestea, nu vor mai avea nevoie 
de alte argumente, ci se vor gândi singuri și vor avea în cele spuse 
argumentul cel mai puternic. 

După venirea lui Hristos au fost împărați păgâni, dar au fost și 
împărați creștini. Cei mai mulți dintre împărații păgâni i-au arun- 
cat pe creștini în adâncuri, în foc, în prăpăstii, în mare, i-au dat 
furiei fiarelor sălbatice, i-au supus la fel de fel de chinuri și tor- 
turi, căutau cu orice chip să nimicească credința din sufletul lor, 
dar n-au reușit; dimpotrivă, au plecat rușinați. Cu cât creștinii erau 
tăiați în număr mai mare, cu atât credința creștea. 

Dar niciun împărat creștin n-a vrut cândva să chinuiască sau 
să pedepsească un păgân pentru a-l sili să se lepede de rătăcirea 
lui. Cu toate astea, religia păgână s-a irosit, a pierit de la sine — ca să 
cunoști și tăria adevărului, dar și slăbiciunea minciunii: minciuna a 
pierit de la sine fără nicio prigoană, adevărul însă, cu toate piedicile 
puse, a crescut și a ajuns la o înălțime nespusă. Pricina este Hristos, 
Care trăiește și lucrează în sufletele mucenicilor. Când deci păgânii 
îți spun că Hristos n-a înviat, întreabă-i așa: „Cine a săvârșit aces- 
tea? Spune-mi: un mort? Dar au fost atâția morți, și niciunul din 
ei n-a făcut așa ceva. Vrei să spui că a fost un mag și un înșelător? 
Dar au fost mulți magi, mulți înșelători, mulți șarlatani. Pe toți i-a 
înghiţit tăcerea și nici urmă n-a rămas din ei. Odată cu viaţa li s-au 
stins și șarlataniile. Faptele lui Hristos însă cresc zi de zi, și asta pe 
bună dreptate. Cele ce s-au făcut nu s-au făcut cu șarlatanie, ci cu 
putere dumnezeiască. De aceea nici nu pier”. 

Dar, mai bine spus, voi face dovada puterii lui Hristos nu 
numai prin aceea că credinţa în Hristos crește, ci și prin aceea că 
spre binele și mântuirea vieții noastre crește. După venirea lui 
Hristos, cei care locuiesc pământul au ajuns din fiare oameni, dar, 
mai bine spus, toţi aceia care pășesc cu adevărat pe urmele Lui au 
ajuns din oameni îngeri. 


Y 

Vrei să-mi spui că mucenicii s-au înșelat, că și-au făcut o soco- 
teală greșită și că de aceea au disprețuit viaţa de aici? Dar cum se 
face că cei dintâi mucenici nu i-au convins pe cei din urma lor că 
s-au înșelat, iar aceștia, pe cei de după ei, ba, dimpotrivă, cu cât se 
prelungeau prigoanele, cu atât se înmulțeau și mucenicii și nimeni, 
în atâta amar de vreme, n-a văzut înșelăciunea? Cine poate spune 
aceasta? 

Mai mult: pentru ce demonii se tem de rămășițele mucenicilor, 
dacă mucenicii s-au înșelat? Pentru ce fug și de mormintele lor? 
Nu-i cuprinde spaima aceasta pentru că s-ar teme de niște morți! 
lată pe întinsul pământului mii și mii de morți; demonii stau lângă 
ei; şi-ai să vezi mulți demonizați locuind prin pustietăți și în mor- 
minte; dar de locurile în care-s îngropate oasele mucenicilor fug, ca 
de foc și de osândă cumplită și propovăduiesc cu voce tare puterea 
cea dinlăuntru care-i biciuiește. 


III 


Am dovedit în cele de până aici că moartea mucenicilorvădește 
slăbiciunea demonilor. Am să vă dovedesc acum că mormintele lor 
arată și nerecunoștința lor. Când mucenicii, cu toate că au fost în 
trup și supuși unor nevoi firești, cu toate că au fost împresuraţi de o 
mulțime de dureri și suferințe, cu toate că au dus o viaţă trecătoare 
și au trăit pe pământ, au arătat că disprețuiesc viața aceasta din 
pricina dragostei de Dumnezeu, Creatorul lor, iar demonii se arată 
atât de batjocoritori și de nerecunoscători față de Binefăcătorul lor, 
cu toate că nu sunt în trup și sunt scutiți de durerile și suferințele 
trupului, ce cuvânt de apărare mai pot avea, ce iertare? Niciuna, de 
nicăieri! Virtutea mucenicilor osândește cu prisosință răutatea lor. 
Oamenii nu-i osândesc numai pe oameni, nici numai cei vrednici 
pe cei trândavi, ci sârguința mucenicilor îi osândește pe demoni. 
Pavel a arătat aceasta prin cuvintele: „Oare nu știți că îi vom judeca 
pe îngeri? Cu atât mai mult pe cele lumești!'5% Prin îngeri Pavel 
înțelege pe îngerii diavolului, pe îngerii apostaţi. 

- Cum îi vom judeca pe ei?, mă poate întreba cineva. 

- Nu-i vom judeca stând pe scaunul de judecată și cerându-le 
socoteală pentru faptele lor, ci prin sârguința noastră le vom osândi 

trândăvia. Așa cum a arătat tot Pavel, când spune: „Dacă și lumea 
se va judeca prin voi'5%. N-a spus: „În faţa voastră”, ci: „Prin voi”. La 
fel și atunci când Domnul spune: „Bărbaţii niniviteni se vor ridica 
împotriva neamului acestuia”, nu înseamnă că ninivitenii vor cere 
socoteală iudeilor necredincioși de atunci, ci credinţa ninivitenilor 
va osândi necredinţa iudeilor. 

Putem avea foloase foarte mari de la mucenici și pentru facerea 
de fapte bune, și pentru disprețuirea lucrurilor din lumea aceasta. 
Când vezi că mucenicii au disprețuit viața în întregimea ei, de-ai 
fi și cel mai nesimţitor și mai trândav om, gândul se înalță, îţi baţi 
joc de petreceri și de distracţii, disprețuiești banii și dorești petre- 
cerea cea din ceruri. De ești bolnav, pătimirile mucenicilor îți dau 
temei de mare răbdare. De te sugrumă sărăcia, de vine peste tine un 
alt necaz din cele mari, ai îndestulătoare ușurare de toate necazu- 
rile care te-au cuprins dacă te uiţi la cumplitele chinuri suferite de 
ei. Mai cu seamă pentru aceasta îmi sunt dragi zilele de pomenire 
ale mucenicilor, le iubesc și le îmbrăţișez pe toate, dar mai ales 
când se întâmplă de prăznuim femei mucenițe. Cu cât vasul e mai 
slab, cu atât harul e mai mare, cu atât trofeul e mai frumos, cu atât 
biruința e mai strălucitoare! Nu din pricina slăbiciunii firii atleților, 
ci din pricină că vrăjmașul este învins acum de acelea pe care le 
biruise. Printr-o fecioară îl ucisese altădată diavolul pe Adam, prin- 
tr-o Fecioară l-a biruit mai târziu Hristos pe diavol. Sabia pe care o 
ascuţise diavolul împotriva noastră, aceea a tăiat capul balaurului. 

Așa cum s-a întâmplat și cu David. După cum atunci dreptul 
David, alergând asupra lui Goliat, i-a tăiat capul cu sabia barbaru- 
lui5%, tot așa și acum a biruit prin femeie și este biruit de femeie. 
Femeia i-a fost mai înainte arma și femeia a ajuns unealta uciderii 
lui, ea, vas nebiruit. A păcătuit Eva și a murit; Drosida a murit ca 
să nu păcătuiască! Eva, mândrindu-se cu nădejdea unei făgăduințe 
deșarte, a călcat în picioare legile lui Dumnezeu; Drosida a disprețuit 
viaţa de aici ca să nu se lepede de credinţa în Binefăcătorul ei! Ce 
cuvânt de apărare, ce iertare mai pot avea bărbaţii când femeile 
slabe de fire se poartă ca niște bărbaţi, când se aruncă în luptele 
pentru credinţă cu atâta curaj? Nici firea, nici vârsta, nici altceva nu 
ne pot împiedica atunci când zelul și râvna sunt vii, când credința 


5% 1 Corinteni 6, 2. 
597 Cf. 1 Regi 17, 51. 

e arzătoare și când prin toate acestea atragem asupra noastră harul 
lui Dumnezeu. Așa cum s-a întâmplat și cu fericita aceasta. Trupul 
îi era slab, firea lesne supusă ispitei, vârsta fragedă. Dar, venind 
harul, a pus [el] în umbră slăbiciunea tuturor acestora, pentru că a 
găsit o inimă vitează, o credință neîndoielnică, un suflet gata să se 
arunce în primejdii. 


IV 


Nu este, nu este nimic mai puternic decât omul care are înră- 
dăcinat în sufletul lui cu multă râvnă frica de Dumnezeu. De l-ar 
amenința focul, sabia, fiarele sau altceva, le disprețuiește pe toate 
cu multă ușurință. Așa cum a făcut și fericita aceasta, Drosida. 
Când tiranul a aprins rugul - că n-a aruncat-o nici în prăpastie, nu 
i-a tăiat nici capul, ca nu cumva scurtimea pedepsei să-i facă mai 
ușoară lupta; dimpotrivă, voind să-i înspăimânte cugetul și să-i 
biruiască sufletul nebiruit prin vederea rugului, a poruncit să fie 
adus rugul în faţa ei; când, dar, tiranul a aprins rugul, când ardea 
focul și se ridica la mare înălțime, râvna fericitei muceniţe se aprin- 
dea și ea la vederea focului și clocotea de focul dorului de Hristos. 
Și-a amintit de cei trei tineri5% și se gândea că ia parte la aceleași 
lupte și că va dobândi aceleași cununi. 

După cum nebunii nu văd lucrurile așa cum sunt, ci se 
aruncă cu ușurință în săbii ascuţite, chiar de le văd, și-și dau 
drumul fără teamă în prăpastie, în adânc, în foc, în mare, tot 
așa și Drosida, cuprinsă de o nebunie nu ca aceasta - Doamne, 
fereşte! -, ci de o nebunie mai înțeleaptă ca înțelepciunea, 
aprinsă de dorul de Hristos, nu vedea cele din fața ochilor ei, 
ci se mutase în cer, își pusese acolo sufletul și-și bătea joc de 
primejdii. Nu socotea focul foc, ci rouă. De aceea eu numesc 
rugul acela izvor preacurat de ape, vopsea minunată, cuptor de 
topit. După cum aurul ajunge mai curat în cuptorul de topit, tot 
așa și sufletul fericitei aceleia a ajuns mai curat în rugul acesta. 
Carnea i s-a topit, oasele au ars împreună cu ea, au ars venele și 
sângele din trup se revărsa peste tot, dar credinţa sufletului a 
ajuns mai tare, mai strălucitoare. Văzând aceasta, păgânii soco- 
teau că a pierit, dar ea mai mult se curățea. 


5% Cf. Daniel 3, 8-28. 


534 SFÂNTUL lOAN GURĂ DE AUR 


Și, după cum un necunoscător crede că se pierde și se strică 
aurul când vede că se topește, curge și se amestecă cu cenușa, pe 
când meșterul, care cunoaște, știe că așa ajunge aurul mai curat și că 
după topire îl scoate din foc mai strălucitor, tot așa și cu muceniţa. 
Necredincioșii, văzându-i trupul topit și risipit, socoteau că a ajuns 
pulbere și cenușă, credincioșii însă știau prea bine că, topindu-i-se 
trupul, a lepădat orice pată și s-a înălțat mai strălucitoare, dobân- 
dind nestricăciunea. Pe rug, înainte de înviere, a biruit desăvârșit 
Puterile potrivnice, căci cărnurile ei topite pe rug puneau pe fugă 
cu zgomotul arderii lor Puterile potrivnice. Și, după cum un viteaz 
bagă spaima în dușmani numai cu zgomotul pe care-l fac armele 
când și le pune pe el, tot așa și fericita Drosida a pus pe fugă Puterile 
acelea cu zgomotul pe care-l făcea carnea ce ardea pe rug. Dar nu 
numai așa, ci le-a alungat și în alt chip, nu mai mic decât acesta. 
Îndată ce s-a urcat pe rug și fumul s-a înălțat la cer și a cuprins văz- 
duhul, i-a înecat pe toți demonii ce zburau prin văzduh, l-a izgonit 
pe diavol și a curăţit aerul. Aerul era pângărit cu fumul jertfelor 
idolești, de aceea s-a ridicat în locul acelui fum un alt fum care a 
curățit murdăria lăsată de jertfele idolilor. 1 se potrivește foarte 
bine rugului aceluia comparația cu izvorul. Drosida, ca și cum și-ar 
fi dezbrăcat haina ca să-și desfăteze trupul într-un izvor, tot așa și-a 
lepădat, mai ușor decât o haină, trupul în flăcările rugului și, după 
ce și-a făcut strălucitor sufletul, s-a grăbit către Mirele ei, însoțită 
de îngeri. Dacă pe Lazăr cel plin de bube l-au dus îngerii în sânul lui 
Avraam5*%, cu mult mai mult au primit-o îngerii pe Drosida, luând-o 
de pe rug ca dintr-o odaie sfântă sau dintr-o cămară de nuntă și 
ducând-o la Mirele cel de sus. 

Dar pentru care pricină am numit rugul acela și „vopsea”? 
Pentru că a fost trimisă la Împăratul cel de sus după ce a ajuns, 
ca înmuiată într-o vopsea minunată, porfiră împărătească. A intrat 
în absidele cerului cu îndrăznire, căci Hristos ţinuse sfântul cap al 
muceniței cu mână nevăzută și-l botezase în foc ca în apă. O minu- 
nat rug! Ce comoară a avut pe el! Pulberea și cenușa muceniţei erau 
mai de preț decât aurul, mai bine mirositoare decât mirurile, mai 
scumpe decât pietrele prețioase! Ce nu pot bogăţia și aurul, aceea 
pot rămășițele mucenicilor. Aurul n-a alungat niciodată boala, nici 
n-a pus pe fugă moartea. Dar oasele mucenicilor au făcut și una, și 


59 Cf. Luca 16, 22. 

alta. Unele, pe vremea strămoșilor noștri, altele, chiar pe vremea 
noastră. Și acestea știm să le filosofăm nu numai noi, ci știau să le 
filosofeze bine și drepţii de dinainte de venirea lui Hristos. Când au 
ieșit toți iudeii din Egipt, unii au luat aur, alții au luat argint, Moise 
însă, în loc de orice bogăţie, a luat oasele lui losif*% și a dus în patrie 
o comoară foarte mare, plină de mii și mii de bunătăți. 


V 


Dar poate că mă va întreba cineva: 

- Pentru care pricină le-a adus din Egipt în Palestina? 

- Da, mai cu seamă în zilele de pomenire a mucenicilor trebuie 
să răspundem la o astfel de întrebare! 

Mulţi oameni se îngrijesc îndeaproape de propria lor înmor- 
mântare și cer rudelor să fie aduși și îngropați acasă dacă s-ar 
întâmpla să moară în altă parte. 

Am râs de micimea aceasta de suflet a lor. Și le-am spus că este 
totuna dacă te îngroapă în pământul natal sau în pământ străin. 
Dacă e totuna unde te îngroapă, spuneau ei, atunci pentru ce Moise 
a adus oasele lui Iosif din Egipt în Palestina? 

Dar eu vă voi spune chiar ceva mai mult: nu numai că Moise 
a luat oasele lui Iosif, ci că însuși losif a dat această poruncă. Și 
aceasta-i mai mult decât a făcut Moise. „Cu cercetare vă va cerceta 
Dumnezeu”, a spus losif, „și atunci să luaţi oasele mele.'** Pentru 
ce losif a poruncit, și Moise a ascultat? Că merită să dăm răspuns 
și la această întrebare. Ce spui? Patriarhul care a disprețuit și viața 
aceasta, care a nesocotit totul, de care nu era lumea vrednică, stră- 
inul, trecătorul, omul care era cu mintea în fiecare zi la cele din 
ceruri, omul care căuta la lerusalimul cel de sus, acesta care, pe 
când trăia, a pierdut, de frica lui Dumnezeu, și patria și libertatea, 
care a stat în închisoare și n-a ţinut seamă de uneltirile ce se puse- 
seră la cale împotriva lui, cum de e atât de mic la suflet omul acesta, 
ca, atunci când era pe patul de moarte, să se îngrijească de muta- 
rea oaselor lui, să poruncească, cu atâta vreme înainte, să i se ducă 
oasele în Palestina? Cine poate spune aceasta? Căci ce folos sau ce 
câștig avea mortul de pe urma mutării oaselor lui? 


Sc Cf. Ieșirea 13, 19. 
So Facerea 50, 25. 

- Atunci pentru ce a dat această poruncă? 

- Nu de oasele lui se îngrijise Iosif, ci se poate spune că se temea 
de necredinţa egiptenilor. Iosif le făcuse multe și mari binefaceri 
egiptenilor; fusese hrănitorul și sprijinitorul lor; ușurase tare mult 
foametea din Egipt; a dezvăluit și a adus la cunoștință lumii, el, cel 
dintâi și singurul, lucruri pe care nu le știa nimeni; a tălmăcit vise 
și nu numai că a vestit mai dinainte foametea, dar i-a găsit și leacul, 
leac îndestulător, și așa a umplut hambarele Egiptului, că nici nu 
s-a simţit foametea; deci, ca să nu-l socotească egiptenii dumnezeu 
din pricina măreției acestor binefaceri, căci barbarii aceia făceau 
repede din oameni dumnezei, a tăiat orice pricină de păgânătate 
poruncind să-i fie duse oasele în Palestina. Aceasta-i o pricină. Dar 
se mai poate spune și alta tot atât de neîndoielnică. Scripturile ne 
pot da încredințare de ea. 

- Care-i aceasta? 

- Știa losif de la tatăl său, iar acesta o aflase de la bunicul său, 
că iudeii vor sta în robie mulți ani și vor fi chinuiți de egipteni. „Și 
va fi sămânţa ta străină în pământ străin și o vor robi și o vor chi- 
nui patru sute de ani's*, îi spusese Dumnezeu lui Avraam. Deci, ca 
iudeii să nu deznădăjduiască din cauza lungimii timpului și să nu-și 
piardă nădejdea de întoarcere în patrie, nemaiputând suferi chinu- 
rile la care erau supuși, Iosif le-a dat foarte mare temei de nădejde, 
spunându-le mai dinainte de strămutarea oaselor lui, pentru ca 
aceia să se gândească în ei înșiși: „Dacă dreptul Iosif n-ar fi știut 
bine și n-ar fi fost pe deplin încredinţat că toţi ne vom întoarce în 
țara noastră, n-ar fi poruncit aceasta despre oasele lui”, și așa să aibă 
ei dovadă neîndoielnică și nădejde tare că se vor întoarce în patrie. 

Cum că acesta-i adevărul și că din această pricină le-a vorbit 
mai dinainte de oasele lui, nu pentru că se preocupa prea mult de 
înmormântare, ci pentru a îndrepta necredinţa acelora, ascultă 
ce spune Pavel: „Prin credință, losif, când s-a săvârșit, a pomenit 
de ieșirea fiilor lui Israel și a dat porunci despre oasele lui”*%. Ce 


înseamnă: „Prin credință”? Înseamnă că losif a văzut mai dinainte . 


cele ce aveau să se întâmple mai târziu, după mulți ani, și că negreșit 
urmașii își vor redobândi patria lor. Ca să le arate aceasta, le-a vor- 
bit mai dinainte și de una, și de alta. 


Sc2 Facerea 15, 13. 
sc3 Evrei 1, 22. 

Și se putea vedea lucru minunat și străin în timpul ieșirii din 
Egipt a celor care strămutau oasele lui Iosif. Iosif, care-i adusese în 
Egipt, tot el era acela care le mergea înainte la întoarcerea lor, el 
care-i încurajase să aibă răbdare și să aibă nădejde în cele viitoare. 
Într-adevăr, iudeii, pe când erau în Egipt, fiindcă aveau dinaintea 
ochilor rămășițele lui Iosif, își aminteau, datorită lor, de toată isto- 
ria vieţii lui și se gândeau în ei înșiși că a fost înșelat de fraţii lui, 
că a fost aruncat în groapă, că a fost în primejdie de a-și pierde 
viaţa, că a stat în temniţă și, într-un cuvânt, se gândeau la tot cei 
se întâmplase lui; se gândeau apoi că, după toate acele necazuri, a 
ajuns împărat și cel mai mare om din Egipt, că a ajuns purtătorul 
de grijă și sprijinitorul atâtora. Astea toate le dădeau îndestulătoare 
nădejdi că au să scape de suferințele și greutățile ce-i apăsau, iar 
oasele dreptului Iosif îi învățau că nimeni dintre cei care cred în 
Dumnezeu și așteaptă ajutorul Lui nu-i niciodată părăsit. Chiar 
dacă unele fapte triste și neașteptate se pun în calea împlinirii 
făgăduințelor și le împiedică, niciodată nu-i vor putea îndepărta de 
țel pe cei care nădăjduiesc, căci se va înfăptui negreșit ceea ce s-a 
spus mai dinainte, potrivit hotărârii de sus, făcându-i mai străluciți 
pe cei care au așteptat cu răbdare toate cele prezise de Dumnezeu. 

Pentru aceste pricini a poruncit losif să-i fie mutate oasele lui. 

Să nu ne mai îngrijim, dar, atât de înmormântarea noastră 
în pământul natal, nici să ne temem de moarte, ci de păcat! Nu 
moartea a născut păcatul, ci păcatul ne-a născut nouă moartea, 
iar moartea este plata păcatului. Că nu trebuie să ne temem de 
moarte, ci de păcat, o spune prorocul. Ascultă: „Cinstită este înain- 
tea Domnului moartea cuvioșilor Lui”5%; iar în altă parte: „Moartea 
păcătoșilor este rea”s%. Vezi că cei care sunt cu luare-aminte asupra 
lor pot culege chiar de pe urma morţii foloase foarte mari, pe când 
cei nepăsători și trândavi primesc moartea ca pe o pedeapsă? Nu 
spun aceste lucruri de dragul vorbelor, ci pentru că îi aud adeseori 
pe mulţi vorbind despre felurile morții și de unele feluri de morți 
care n-au în ele nimic rușinos se rușinează, iar pe altele, vrednice 
cu adevărat de osândă, nu le defăimează. De aceea am să vă vorbesc 
azi de aceasta, pentru că vreau să vă lămuresc lucrurile. E la timp 
potrivit și acest fel de filosofie în ziua de pomenire a mucenicilor. 


504 Psalmul u5, 6. 
55 Psalmul 33, 20. 

Îi aud pe mulți spunând: „Cutare a murit mai rău ca un câine, 
printre străini. N-a fost de față niciun cunoscut, nicio rudă care 
să-l dea pământului. Abia s-au adunat câțiva vecini care au pus 
mână de la mână de l-au înmormântat”. Deci, ca să nu vă mai 
întristeze aceasta, trebuie neapărat să îndepărtez din mintea 
voastră și acest gând. 

Nu să-ți termini viața în pământ străin înseamnă să mori ca 
un câine, omule, ci să mori în păcat înseamnă să mori mai rău ca 
un câine! Să nu-mi spui mie de cel care-i purtat la groapă pe năsă- 
lii aurite, însoţit de tot orașul, lăudat de mulțimi, de cel care are 
îngrămădite din belșug pe el haine de mătase și de aur! Aceasta 
nu înseamnă nimic altceva decât că întinde viermilor o masă mai 
bogată. Nu mi-l arăta pe acesta acum, ci arată-mi-l însoțit tot de 
atâta cinste în ziua aceea înfricoșătoare a Judecăţii, când Hristos 
va şedea pe scaun înalt, când îl va aduce înaintea Lui și-l va chema 
să dea socoteală de ce a spus, de ce a făcut și de ce a gândit. Atunci 
nimeni din mulțimea aceasta nu va mai sta lângă el, nimeni nu-l 
va scăpa de osândă și de pedeapsă, nici nu vor mai fi strigătele și 
laudele acestea de aici. Nu, ci el va sta cu ochii în jos, fără îndrăz- 
nire, rușinat de învinuirile aduse faptelor lui; va fi luat și târât de 
Puterile cele rele la chinurile cele fără de moarte, însoțite de groaz- 
nice scrâșniri din dinţi. Fără folos va plânge atunci și fără folos seva 
bate în piept din pricina acelor dureri de nesuferit. 

Așa vor fi cele de dincolo; dar nici cele de aici, de pe pământ, 
nu sunt mai ușoare. După laudele și aclamaţiile acelea din timpul 
înmormântării, cumpărate cu bani sau scoase de frică, îi vei auzi pe 
toți osândindu-l pe stradă, în piaţă, în casă, în crâșme, în dughene 
și ateliere, pe drum, la țară. Pretutindeni îi vei auzi pe trecători 
povestind cu frică mare vecinilor și spunându-le de relele ce vor 
veni peste cel mort, de pedepsele pe care le va primi, de chinurile 
care-l așteaptă. 

Care i-a fost câștigul vieţii de aici? Cu ce s-a ales de pe urma 
lăcomiei sale? La plecarea de aici, a lăsat altora banii, iar el, băgat în 
pământ, a luat cu el păcatele. Pretutindeni, mulți acuzatori vor lua 
parte la durerea celor nedreptăţiţi, chiar cei care n-au fost cu nimic 
păgubiţi. Căci, după cum ne bucurăm cu cei cărora li s-a făcut bine, 
chiar când nouă nu ni s-a făcut vreun bine, și-l lăudăm pe cel care 
a făcut binele, tot așa luăm parte la durerea celor nedreptățiți, chiar 
când noi n-am fost nedreptățiți cu ceva, și-l osândim pe cel care a 

făcutrăul. Deaceea spune Scriptura: „Moartea păcătoșiloreste rea!”5% 
Și din pricina osândirilor de aici, și din pricina chinurilor de dincolo. 
Unul ca acesta moare mai rău ca un câine. Cu drepții nu-i așa. Chiar 
dacă-și sfârșește viața în pustiu, fără să fie cineva care să-i închidă 
ochii, fără să-i stea cineva la căpătâi, el pleacă de aici având drept 
înmormântare frumoasă îndrăzneala lui înaintea lui Dumnezeu. Are 
convoi minunat de înmormântare: îngerii sunt lângă el și-i însoțesc 
sufletul, așa cum am arătat mai înainte dându-l pildă pe Lazăr“, iar 
în urma lui lasă mii și mii de oameni care-i laudă viaţa. De lasă după 
el copii, toţi locuitorii orașului vor fi sprijinitorii și purtătorii lor de 
grijă, căci le răsplătesc copiilor ceea ce îi datorau tatălui. Cel care 
moare însă în păcate, cu fapte de lăcomie pe suflet, de lasă copii la 
moartea lui, îi lasă moștenitorii urii celorlalți oameni, îi lasă printre 
dușmani. lar dacă moare fără copii, lasă în urma sa veșnică învinu- 
ire, cu casele sale, cu moșiile sale pe care le-a dobândit prin jaf și 
lăcomie. Cu omul drept nu se întâmplă asta. Chiar moartea îi aduce 
mare câștig; amintirea virtuţii lui e de folos tuturor celorvii, că îi face 
mai buni. Omul rău însă este pedepsit și pentru răul pe care-l face 
după moarte. Și nu numai cât trăiește, ci și după moarte îi vatămă pe 
mulți, lăsând pretutindeni dovezi ale lăcomiei lui. 

Cunoscându-le, dar, pe toate acestea, să nu-i socotim nefericiți 
pe cei care mor printre străini, ci pe cei care mor în păcate; și nici 
să nu-i fericim pe cei care mor în casa lor, pe patul lor, ci pe cei care 
mor în virtute. Să ne îngrijim deci de virtute și să fugim de păcat. 
Virtutea le e de folos și celor vii, și celor morţi, păcatul vatămă și 
aici, și dincolo, rușinându-i pe cei care-l săvârșesc și ducându-i la 
pedepse veșnice. 

Dar Dumnezeu, Care a învrednicit-o pe fericita aceasta care 
ne-a adunat aici să intre în luptă, să lupte, să biruiască și să fie 
încununată, să ne învrednicească și pe noi, pe toţi îndeobște, ca, 
după ce vom săvârși viața aceasta, împlinind poruncile și legile 
Lui, să putem intra în ziua aceea în corturile sfintei acesteia și să 
ne bucurăm de veșnicele bunătăţi; pe care facă Dumnezeu ca noi 
toți să le dobândim, cu harul și iubirea de oameni ale Domnului 
nostru lisus Hristos, cu Care Tatălui [fie-l] slava, împreună cu 
Sfântul Duh, în veci. Amin. 


56 Psalmul 33, 20. 
507 Cf. Luca 16, 22. 


Cuvântare de laudă la mucenicii egipteni“ 


Binecuvântat este Dumnezeu, că și din Egipt au ieșit mucenici, 
din Egiptul acela care se luptase și se pornise nebunește împotriva lui 
Dumnezeu, de unde ieșiseră gurile cele fără de Dumnezeu, de unde 
ieșiseră limbile hulitoare! Din Egipt au ieșit mucenici. Dar nu numai 
din Egipt, nici numai din ţinuturile cele mai apropiate și învecinate 
lui, ci și din tot pământul locuit de oameni, de pretutindeni. După 
cum într-un an îmbelșugat în roade și în mărfuri locuitorii orașelor 
trimit din belșugul lor și celorlalte orașe, când văd că belșugul le 
întrece nevoile, iar prin aceasta își arată și dragostea față de alte orașe 
și își cumpără totodată, în schimb, din acele orașe - cu tot belșugul 
lor - și mărfurile de care au nevoie, tot așa au făcut și egiptenii cu 
atleții credinţei. Au văzut că, prin harul lui Dumnezeu, mare a fost la 
ei belșugul de mucenici și n-au închis în orașul lor acest mare dar al 
lui Dumnezeu. Nu! Ci au trimis pe întreaga față a pământului como- 
rile de bunătăţi, iar prin aceasta și-au arătat dragostea lor de fraţi, 
L-au slăvit pe Stăpânul tuturor și și-au împodobit orașul mai presus 
de toate, făcându-l metropolă a întregii lumi. Dacă pricini mici și 
neînsemnate, care ne aduc mulțumire numai în viața aceasta de aici, 
au putut să dea multor orașe o mare strălucire, cum să nu fie drept 
ca Egiptul să aibă cinstea de a fi în fruntea tuturor orașelor și țărilor 
când nu împarte bunuri din cele ce se trec și pier, ci bărbaţi care și 
după moartea lor dau multă siguranță orașelor care îi au? 

Da, trupurile acestor sfinţi ne apără orașul mai bine ca un zid 
de diamant, care este un zid de nesfărâmat. Ca niște stânci înalte, 
așezate pretutindeni în fața orașului, trupurile acestor sfinți nu 
zdrobesc numai atacurile dușmanilor văzuţi, ci și uneltirile demo- 
nilor celor nevăzuţi, răstoarnă toată meșteșugirea diavolului și o 
spulberă tot atât de ușor pe cât de ușor răstoarnă și dărâmă un băr- 
bat ceea ce zidesc copiii în joacă. Mașinile de război și alte mij- 
loace de luptă și de apărare făcute de oameni, cum sunt zidurile, 
șanțurile, armele, mulțimea de ostași și toate câte au fost născocite 
pentru siguranţa locuitorilor orașului, pot fi nimicite de dușmani 


s8 PG so, 693-698. 

cu alte mașini de război, mai multe și mai bune. Dar, când un oraș 
este întărit cu trupurile sfinților, de-ar cheltui dușmanii bani cu 
nemiluita, tot nu vor putea pune în faţa orașului mașini de război 
de aceeași putere. Averea aceasta, iubiţilor, nu ne e de folos numai 
împotriva atacurilor oamenilor, nici numai împotriva vicleniei 
demonilor, ci ne este de folos și când Stăpânul nostru obștesc se 
mânie pe noi pentru mulțimea păcatelor noastre. 

Atunci, punând înainte trupurile sfinților, vom putea iute să-L 
facem milostiv spre orașul nostru. Dacă oameni vestiți, pe vremea 
strămoșilor noștri, au fost mângâiaţi de Dumnezeu, când au pus 
înainte numele unor sfinți bărbaţi, când au alergat la numele lui 
Avraam, Isaac și lacov și au dobândit mare folos din pomenirea 
acestor nume, cu mult mai mult vom putea noi să ni-L avem pe 
Dumnezeu milostiv, blând și îndurător când vom pune înainte nu 
doar numele, ci și trupurile celor care-au luptat. 

Că nu ţin de laudă cuvintele mele, o știu și cei din oraș, și cei 
veniți din altă parte; cu toţii știu cât e de mare puterea sfinților 
acestora și cu toții dau mărturie de spusele mele; cunosc, din 
proprie experienţă, trecerea pe care o au acești sfinți înaintea lui 
Dumnezeu. Și pe bună dreptate! Că n-au luptat pentru adevăr așa, 
de mântuială, ci au rezistat silniciei aprige și de neîndurat a dia- 
volului cu atâta statornicie și cu atât curaj, întocmai ca și cum ar 
fi luptat în trupuri de piatră și de fier, nu cu trupuri stricăcioase și 
muritoare, ca și cum de aici, de pe pământ, s-ar fi schimbat într-o 
fire nepătimitoare și nemuritoare, care nu se pleacă nevoilor amare 
și dureroase ale trupului. 

Ca niște fiare sălbatice, crude și nemiloase, călăii, înconju- 
rându-le trupurile, le găureau coastele, le strujeau cărnurile, le des- 
copereau și le lăsau oasele goale. Nimic nu punea stavilă cruzimii 
și neomeniei lor. lar când ajungeau la măruntaiele lor, când intrau 
până în adâncul trupurilor lor și nu găseau comoara credinței aflată 
în ei ca să o jefuiască, atunci pățeau ce păţesc cei care asediază capi- 
tala unui imperiu, plină de multe bogății și cu destule comori în 
ea care, după ce îi dărâmă zidurile și intră în vistieriile cu bani, 
sparg ușile, sfărâmă zăvoarele, sapă podeaua și caută peste tot; dar, 
pentru că nu-i pot găsi bogăţia, pleacă cu mâinile goale. Așa sunt 
avuțiile sufletului. Nu sunt trădate de suferințele trupului când 
sufletul le ţine cu strășnicie. Chiar de i-ar săpa pieptul și i-ar tăia 
în bucăţi inima, sufletul nu va da comoara ce i-a fost încredințată 

odată de credință. Aceasta este fapta harului lui Dumnezeu, Care 
chivernisește totul, Care poate săvârși lucruri minunate și în tru- 
purile slabe. 

Dar iată un lucru și mai minunat! Nu numai că n-au putut călăii, 
cu toate că s-au înfuriat atât, să le fure comorile ce se aflau în ei, dar 
i-au făcut să le păzească cu și mai multă strășnicie și i-au făcut și mai 
străluciți și mai înavuţiți. Nu numai sufletul lor, ci și trupul lor s-a 
împărtășit de mai mult har. Nu numai că n-a pierdut harul pe care-l 
avea, ci a atras asupra lui chiar mai mult har și mai mare după ce a 
fost adeseori tăiat și îmbucătăţit. Nu poate fi o biruință mai mare 
ca aceasta! Călăii n-au putut să-i biruiască pe cei pe care îi aveau în 
mână și în puterea lor, pe cei pe care, legându-i, îi strujeau atât cât 
voiau, ci, dimpotrivă, au fost biruiți de ei în modul cel mai jalnic. Că 
nu luptau cu ei, ci cu Dumnezeu, Care locuia în ei! Și știe orișicine 
că acela care se luptă cu Dumnezeu trebuie neapărat să fie desăvârșit 
înfrânt, ca să-și primească plata acestei smintite încercări. 


II 


Așa sunt biruințele sfinților! Dacă întrecerile și luptele lor 
sunt atât de minunate și de străine, ce vom spune de răsplăţile și de 
cununile gătite pentru răbdarea lor? Dar luptele lor nu s-au măr- 
ginit numai la cazne, nici nu și-au sfârșit aici drumul, ci au mers 
mai departe, pentru că demonul cel viclean nădăjduia că, prin adaos 
de pedepse, are să-i îngenuncheze pe atleți, iar iubitorul de oameni 
Dumnezeu îngăduia și nu-l împiedica. Asta pentru ca să le fie ară- 
tată tuturor mai lămurit nebunia necredincioșilor și să li se împle- 
tească și mucenicilor cununi mai frumoase și mai multe. Tot așa a 
fost și cu lov și diavolul. Diavolul a cerut de la Dumnezeu mai multe 
pedepse pentru lov**, nădăjduind că va birui prin adaos de pedepse 
dreapta credinţă a viteazului atlet; însă Dumnezeu i-a îngăduit și i-a 
încuviințat demonului celui viclean cererile lui viclene pentru ca să-l 
facă mai vestit pe atletul Său. Aceasta s-a întâmplat și cu mucenicii. 
După ce diavolul le-a sfâșiat tot trupul, mai cumplit decât o fiară săl- 
batică, după ce și-a înroșit de sânge gura și limba, chiar dacă nu cu 
sângele sfinților, ci cu acele porunci neomenoase și crude, săturat 
din destul de ospăţul acela sălbatic, a plecat totuși biruit de răbdarea 


59 Cf. lov, 6-12. 

sfinților. Uitaţi-vă cât de mare a fost răbdarea sfinţilor mucenici, ca 
să poată sătura cu patimile lor o atât de mare nebunie! Că diavo- 
lul, chinuit de nebunie, se întorcea iarăși la mucenici, străduindu-se 
să întreacă toate fiarele prin cruzimea lui. Da, fiarele vin la acest 
ospăț mânate de nevoia firii; dar pleacă după ce se satură și nu se mai 
ating de niciun trup, chiar de-ar vedea mii în jurul lor. Diavolul însă 
se ducea la această mâncare mânat și de voinţa lui cea rea; cu toate 
că se sătura de trupurile lor, totuși urzea împotriva lor o altă vicle- 
nie, dându-i pe sfinți unei morți mai îndelungate și mai cumplite. 
Da, a poruncit ca sfinţii să muncească în ocnă pe viaţă. Ce nebunie! 
Fiindcă nădăjduia să-i biruiască cu aceasta când văzuse destul de 
limpede curajul și răbdarea lor. Și vieţuiau sfinţii cu fiarele! Ei, care 
locuiau cu îngerii, ei, cetățenii cerurilor, ei, care și fuseseră scriși în 
Ierusalimul cel de sus! Pustia era mai sfântă decât orașul! În orașe 
ieșeau în fiecare zi porunci tiranice și nelegiuite; pustia însă era lip- 
sită de această slujbă neomenoasă. În orașe, tribunalele erau pline de 
fapte nelegiuite și de porunci nedrepte; pustia însă avea cetăţeni care 
păzeau legile mai bine decât toți oamenii, avea cetăţeni care ajun- 
seseră din oameni îngeri; pustiul se lua la întrecere cu cerul datorită 
virtuții cetățenilor care-l locuiau. 

Prin natura lor, chinurile la care erau supuși mucenicii erau 
cumplite, dar ajungeau ușoare, lesnicioase, cu putinţă de îndurat 
prin tragerea de inimă a celor chinuiți. Căci ei credeau că văd atunci 
o lumină, de multe ori mai mare ca lumina aceasta de aici, credeau 
că și dobândiseră lumina de care vorbise prorocul Isaia: „Lumina 
lunii va fi atunci de șapte ori mai mare ca a soarelui”. Da, nu este, 
nu este ceva mai fericit decât sufletul care a fost învrednicit să sufere 
pentru Hristos vreuna dintre suferințele ce ni se par groaznice și cu 
neputinţă de îndurat. Sfinții mucenici credeau că s-au mutat în cer 
și că dănțuiesc cu îngerii. Dar la ce le mai trebuiau cerul și îngerii, 
când era cu ei în pustie lisus, Stăpânul îngerilor? 

Dacă acolo unde sunt doi sau trei adunaţi în numele Lui, acolo 
este și El în mijlocul lor“, cu mult mai mult era în mijlocul acelora 
care erau adunați atunci ca să fie osândiţi la ocnă pe viaţă, nu în 
numele Lui, ci pentru numele Lui. Știți, într-adevăr, știți bine că 
nu este o altă pedeapsă mai groaznică decât aceasta! Știți că cei 


So Jsaia 30, 26. 
s Cf. Matei 18, 20. 


544 SFÂNTUL IOAN GURĂ DE AUR 


osândiţi la ocnă pe viaţă ar vrea să sufere mai curând mii de alte 
morţi decât să îndure chinul osândei din ocnă. Au fost băgaţi în 
ocne, unde trebuiau să sape ca să scoată arama, ei, care erau mai 
de preţ și decât aurul cel material, și decât cel nematerial, pe care-l 
sapă și-l scot la iveală nu mâini de ocnași, ci îl află râvna unor 
bărbaţi credincioși. Munceau în ocne, ei, care erau plini de mii și 
mii de bogății. Ce viață e mai amară și mai plină de chin decât viața 
din ocnă? Dar mucenicii cei osândiţi la ocnă vedeau că se împlinesc 
cu ei istorisirile despre acei mari bărbaţi, despre acei sfinți despre 
care Pavel spune: „Au pribegit în piei de oaie și în piei de capră, 
lipsiţi, strâmtoraţi, chinuiţi, ei, de care lumea nu era vrednică; rătă- 
cind în pustii, în munţi, în peșteri, în crăpăturile pământului 'S2. 
Acestea s-au petrecut şi în vremea noastră. 

Știind, dar, iubiţilor, că toţi prietenii lui Dumnezeu au avut 
parte de o viață grea, aspră și plină de nenumărate dureri, să nu 
căutăm o viață lesnicioasă, stricată și plină de tihnă, ci una aspră, 
chinuită, plină de necazuri, plină de strâmtorări. După cum atletul 
nu poate dobândi cununi, ostașul biruinţe, corăbierul portul, iar 
lucrătorul de pământ aria plină prin somn, prin lene și desfrâu, 
tot așa nici credinciosul nu poate dobândi bunătăţile făgăduite 
ducându-și în trândăvie viața. Nu-i oare absurd ca în toate treburile 
din lume să punem ostenelile înaintea plăcerii și primejdiile înain- 
tea tihnei - cu toate că neînsemnată și mică nădejde ne rămâne 
în urma acelor osteneli —, dar, când e vorba de cer, de cinstea de la 
îngeri, de viața cea fără de sfârșit, de petrecerea împreună cu îngerii 
și de bunătăţi pe care nici cu putință nu-i să ni le închipuim și să le 
descriem, să nădăjduim că le vom dobândi cu lene, cu tihnă și viață 
stricată și că nu cer aceeași râvnă ca și cele lumești? 

Nu, vă rog, să nu ne fim așa de rău-sfătuitori nici nouă, nici 
mântuirii noastre, ci, uitându-ne la sfinţii aceștia, la acești atleți 
curajoși și plini de răbdare care ne-au fost daţi ca luminători, să ne 
călăuzim viața după statornicia și răbdarea lor, ca, prin rugăciunile 
lor, după plecarea de aici, să-i putem vedea și îmbrățișa și să fim 
rânduiţi în cereștile corturi, pe care facă Dumnezeu ca noi toţi să le 
dobândim, cu harul și iubirea de oameni ale Domnului nostru lisus 
Hristos, prin Care și cu Care Tatălui și Sfântului Duh [fie-Le] slavă 
în vecii vecilor. Amin. 


* Evrei n, 37-38. 


La Sfântul sfinţitul Mucenic Foca, 
și împotriva ereticilor, și la cuvintele 
din Psalmul 141: „Cu glasul meu către Domnul 
am strigat, cu glasul meu la Dumnezeu 
m-am rugat”s5 


Frumos ne-a fost ieri orașul! Frumos și strălucit! Nu pentru 
că avea coloane, ci pentru că a venit la noi, în triumf, din Pont, un 
mucenic. A văzut ospeţia voastră și v-a umplut de binecuvântare. 
A lăudat râvna voastră și i-a binecuvântat pe cei de față. l-am feri- 
cit pe cei care veniseră și se împărtășiseră de buna lui mireasmă și 
i-am nefericit pe cei care au lipsit. Dar, ca să nu fie paguba lor de 
netămăduit, am să vorbesc de el într-o altă zi, pentru ca și cei care 
din trândăvie au lipsit să capete, prin râvna lor, îndoit binecuvân- 
tarea mucenicului. Ceea ce adeseori am spus, aceea nu voi înceta 
s-o spun: nu cer socoteală de păcate, ci dau leacuri celor cu păcate. 
Ai lipsit ieri? Vino cel puţin azi, ca să-l vezi pe mucenic purtat la 
locul lui! L-ai văzut purtat prin oraș? Vezi-l și mergând pe mare, 
ca amândouă aceste elemente, pământul și marea, să se umple de 
binecuvântarea lui! 

Nimeni să nu lipsească de la această sfântă prăznuire! Fecioara 
să nu rămână acasă! Femeia să nu fie ținută de treburile din casă! Să 
lăsăm pustiu orașul și să ne ducem la mormântul mucenicului. Și 
împărații vor lua parte cu noi la prăznuire! Ce iertare mai are omul 
de rând când împărații părăsesc palatele și se duc la mormintele 
mucenicului? Așa este puterea mucenicilor! Îi prind în plasa lor nu 
numai pe oamenii de rând, ci și pe cei care poartă coroane. Aceasta 
îi rușinează pe păgâni, aceasta aduce ocara rătăcirii lor, aceasta îi 
pierde pe demoni. Dar aceasta e noblețea noastră, aceasta e cununa 
Bisericii. Dănţuiesc cu mucenicii și saltă când văd, în loc de livezi 


6 PG 50, 699-706. Sfântul Foca (Phokas), un grădinar din Sinope, a fost martirizat în 
303. Asterie al Amasiei a rostit un panegiric în cinstea lui. Se pare că a mai existat un Foca, 
episcop al Sinopei, care a suferit moarte martirică în vremea lui Traian. Interesant este 
faptul că în Asia Mică, în Grecia, dar și în Balcani, de cultul acestui sfânt se leagă diverse 
superstiții folclorice. În pietatea populară românească, superstiţiile legate de Sfântul 
Foca se justifică prin etimologia: Phocas - foc -, asociere pur fantezistă. (n.P.P.) 

înflorite, trofeele lor, când văd că în loc de izvoare de apă a curs 
sângele lor. Oasele lor au fost mistuite, dar pomenirea lor ajunge 
în fiecare zi mai proaspătă. După cum e cu neputinţă ca soarele să 
se stingă, tot așa și pomenirea mucenicilor. Însuşi Hristos a spus-o: 
„Cerul și pământul vor trece, dar cuvintele Mele nu vor trece”“+. 

Dar cuvintele de laudă în cinstea mucenicului să le așteptăm 
la vremea potrivită. Și cele pe care le-am spus sunt de ajuns pentru 
râvna celor care trebuie să se adune și să facă strălucită ziua prăznu- 
irii. Vă voi spune din nou și azi ce vă spuneam și ieri: mucenicului 
nu i se mărește slava prin venirea multora, ci voi căpătaţi mai multă 
binecuvântare venind la mucenic. După cum cel care se uită la soare 
nu face astrul mai strălucitor, ci-și luminează privirile, tot așa și cel 
care-l cinstește pe mucenic nu-l face mai strălucitor cu asta, ci el 
însuși primește de la mucenic binecuvântarea luminii. 

Să facem iarăși biserică marea ducându-ne acolo cu lumânări 
în mâini, udând focul cu apă și umplând apa cu foc. Nimeni să nu 
se teamă de mare! Mucenicul nu s-a temut de moarte, iar tu te temi 
de apă? 

Dar de mucenic am vorbit destul! Haide să vă întind masa 
obișnuită, [gătită] din cele spuse nouă astăzi din Scriptură. Da, e 
drept, trupurile voastre sunt înghesuite, dar sufletul să se întra- 
ripeze. Eu nici nu văd înghesuiala voastră, ci râvna voastră o văd. 
Plăcută-i corăbierului marea-nvălurată, plăcută-i și predicatorului 
biserica unduindu-se ca marea. În apele acestei mări nu-s nici vâr- 
tejuri, nici stâncă și nici fiare, ci noian plin de bun miros. Aici nu-s 
corăbii ce merg de la țărm la țărm, ci corăbii ce merg de la pământ 
la cer. N-au avuţii în ele, nici aur, nici argint, ci dragoste, râvnă și 
înțelepciune. 


IN 


Haide, dar, să dăm drumul cu luare-aminte corabiei care nici- 
odată nu piere, nici nu naufragiază. Dar fiți cu luare-aminte la cele 
ce-au să se spună. Psalmul citit azi ne duce la luptă cu ereticii, nu 
ca să-i doborâm fiindcă stau în picioare, ci ca să-i ridicăm pentru 
că zac la pământ. Așa e lupta noastră! Nu face din vii morţi, ci din 
morţi, vii! E plină de bunătăți, de multă blândeţe! Nu prigonesc cu 


54 Matei 24, 35. 

fapta, ci prin cuvânt! Nu pe eretic, ci erezia. Nu-l urăsc pe om, ci 
rătăcirea, și vreau să o nimicesc. Nu lupt cu omul, fiindcă omul e 
lucrarea lui Dumnezeu, ci cu gândirea pe care a stricat-o diavolul, 
și vreau s-o îndrept. În același fel și medicul vindecă bolnavul. Nu 
se luptă cu trupul bolnavului, ci stârpește răutatea trupului. Și eu, 
dar, dacă mă lupt cu ereticii, nu mă lupt cu oamenii înșiși! Vreau să 
scot din ei rătăcirea, să curăţ puroiul. 

Obișnuit sunt să fiu prigonit, nu să prigonesc; să fiu izgonit, nu 
să izgonesc. Așa biruia Hristos, nu răstignind, ci fiind răstignit, nu 
pălmuind, ci fiind pălmuit. „De am grăit de rău, dovedește că este 
rău, iar de am grăit bine, pentru ce Mă baţi?”%5 Stăpânul lumii Se 
dezvinovățește în fața slugii arhiereului, fiind lovit peste gură. Gura 
din care a ieșit cuvântul, gura cu care a potolit marea“, cu care l-a 
înviat din morți pe Lazăr cel mort de patru zile“7, cu care a pus 
pe fugă răutatea, cu care a pus capăt bolilor și păcatelor. Aceasta-i 
fapta minunată a Celui răstignit! 

Putea doar să sloboadă trăsnet, să cutremure pământul, să 
usuce mâna slugii arhiereului. Dar n-a făcut nimic din acestea, 
ci Se dezvinovăţește și biruiește prin blândeţe, învățându-te și 
pe tine, care ești doar om, să nu te mânii niciodată. Chiar de-ai fi 
răstignit, chiar de-ai fi pălmuit, să spui și tu aceleași cuvinte ca și 
Stăpânul tău: „Dacă am grăit rău, dovedește că este rău, iar de am 
grăit bine, pentru ce Mă baţi?” Și vezi-l iubirea de oameni: se răz- 
bună când robii Săi sunt nedreptăţiţi, dar nu ţine seamă când este 
El nedreptăţit. A fost odată un proroc care a mustrat un împărat 
necredincios. Prorocul a venit la el și a spus: „Jertfelnice, jertfelnice, 
ascultă!'S:% Pentru că împăratul leroboam aducea jertfă idolilor, de 
aceea a venit prorocul și a grăit jertfelnicului. 

- Ce faci, prorocule? Ai lăsat pe om și vorbești jertfelnicului? 

- Da, răspunde prorocul. 

- Pentru ce? 

- Pentru că omul a ajuns mai nesimţitor decât o piatră, de 
aceea îl las pe om și grăiesc jertfelnicului, ca să afli că piatra aude, 
iar omul nu aude. 


% Joan 18, 23. 

%6 Cf. Matei 8, 23-27; Marcu 4, 36-41; Luca 8, 23-25. 
&7 Cf. loan n, 43-44. 

$8 3 Regi 13, 2. 

„Ascultă, jertfelnice, ascultă!” Și îndată s-a spart jertfelnicul“». 
Împăratul a întins mâna, vrând să-l lovească pe proroc, dar i-a 
înlemnit mâna“. 

Ai văzut că jertfelnicul a auzit mai bine decât împăratul? Ai 
văzut că prorocul l-a lăsat deoparte pe cel rațional și a grăit cu cel 
neraţional, ca prin ascultarea acestuia să vindece nesimțţirea și rău- 
tatea aceluia? S-a crăpat jertfelnicul, dar nu și răutatea împăratu- 
lui. Dar uită-te ce s-a întâmplat! Împăratul a întins mâna ca să-l 
apuce pe proroc și îndată i s-a uscat mâna. Pentru că n-a ajuns mai 
bun prin pedepsirea jertfelnicului, Dumnezeu îl pedepsește pe el 
ca să-l înveţe ascultarea. „Eu”, îi spune Dumnezeu, „ca să te cruţ pe 
tine, Mi-am aprins mânia asupra unei pietre! Dar, pentru că piatra 
nu ţi-a fost dascăl, primește tu acum pedeapsa!” Și împăratul și-a 
întins mâna lui și îndată s-a uscat. Înălţat era deci trofeul prorocu- 
lui. Împăratul nu-și mai putea mișca mâna. Unde-i acum coroana? 
Unde-i purpura? Unde-i platoșa? Unde-i scutul? Unde-i oștirea? 
Unde-s lăncile? Dumnezeu a poruncit și toate acelea au pierit. 

Căpitanii oștilor stăteau în jurul lui și nu puteau să-l ajute. Se 
uitau numai la mâna lui uscată. Și și-a întins împăratul mâna, și 
mâna s-a uscat. Când a ajuns uscată, atunci a dat rod. Uită-te și la 
pilda lemnului din Paradis și a lemnului Crucii! După cum lemnul 
acela, verde fiind, a născut moartea, iar lemnul Crucii, uscat fiind, 
a dat naștere vieţii, tot așa și cu mâna împăratului: când era verde 
năștea necredința, când a ajuns uscată a dat naștere ascultării. lată 
faptele minunate ale lui Dumnezeu! 

Dar ceea ce spuneam: când Domnul era pălmuit, n-a făcut 
rău celui care-L pălmuia; dar, când era să fie nedreptăţit robul 
lui Dumnezeu, l-a pedepsit pe împărat ca să te înveţe să răz- 
buni nedreptăţile făcute lui Dumnezeu, dar să nu ţii seamă de 
nedreptăţile făcute ţie de alții. Dumnezeu îți spune: „După cum Eu 
nu țin seamă că sunt nedreptăţit, dar răzbun nedreptățţile pe care ți 
le-au făcut alții, tot așa și tu: răzbună nedreptăţile ce Mi se fac, dar 
nu ține seama de nedreptăţile făcute ție de alții!” 

Dar încordaţi-vă auzul — da, pe timp de luptă, încordat trebuie să 
fie auzul ascultătorilor! —, încordaţi-vă auzul ca să auziți și să vedeți 
cum se desfac, cum se dezleagă rătăcirile potrivnicilor noștri, cum 


5 Cf 3 Regi 13, 5. 
& Cf. 3 Regi 13, 4. 

luptăm, cum rupem legăturile lor. Dacă cei din teatru se uită cu mare 
luare-aminte la doi atleți care se luptă între ei, având încordate și 
privirile, și trupurile, ca să vadă niște lupte pline de rușine, ca să vadă 
niște lupte pe care e o rușine să le imiţi, cu mult mai mult noi trebuie 
să fim cu mare luare-aminte când auzim dumnezeieștile Scripturi. 
Dacă îl lauzi pe atlet, de ce nu te faci atlet? Dacă îți este rușine să fii 
atlet, de ce îi imiți pe cei care-l laudă? Aici nu sunt astfel de lupte, ci 
[unele] folositoare îndeobște tuturor: și predicatorilor, și ascultăto- 
rilor. Lupt cu ereticul ca să vă fac și pe voi atleți, ca să le astupaţi gura 
lor nu numai cântând, ci și grăind. 

- Ce spune, dar, prorocul? 

- „Cu glasul meu către Domnul am strigat, cu glasul meu lui 
Dumnezeu m-am rugat." 

- Uită-te cu luare-aminte la aceste cuvinte! Nu ți se pare că-ți 
dau prilej de luptă? 

lată cum împletesc eu cununa și temeiul luptelor! „Cu glasul 
meu către Domnul am strigat, cu glasul meu lui Dumnezeu m-am 
rugat”. Cheamă-mi-l aici pe eretic! Fie că e de față, fie că nu. Dacă 
e de faţă, să înveţe adevărul din gura mea. Dacă nu e de față, să-l 
cunoască din cuvintele voastre. Dar, după cum am spus mai îna- 
inte: nu-l prigonesc pe eretic dacă e de faţă, ci îl primesc pe cel 
prigonit, nu de mine, ci de conștiința lui, așa cum spune înțeleptul: 
„Necredinciosul fuge fără să-l izgonească cineva”*2. 

Biserica este mama copiilor ei, îi primește pe aceștia; dar își 
deschide și celor străini sânul ei. Adunare obștească era corabia lui 
Noe. Biserica însă e mai bună decât ea. Corabia lui Noe le-a pri- 
mit în ea pe cele lipsite de rațiune și le-a păstrat lipsite de rațiune; 
Biserica însă le primește în ea pe cele lipsite de rațiune și le schimbă. 
lată ce vreau să spun: dacă intră aici vulpe eretică, o fac oaie, dacă 
intră lup, îl fac miel, atât cât îmi stă în putere. Dacă nu vrea, nu-i 
din pricina mea, ci din pricina învârtoșării lui. Și Hristos a avut 
doisprezece ucenici, și unul a ajuns vânzător*%, dar nu din pricina 
lui Hristos, ci din pricina voinței lui stricate. Și Elisei a avut un 
ucenic iubitor de argint*+; dar nu din pricina slăbiciunii dascălu- 
lui, ci din pricina trândăviei ucenicului. Eu arunc semințele. Dacă 


“= Psalmul 141, 1. 

&2 Pildele 28, 1. 

&3 Cf Luca 6,16. 

s4 Cf. 4 Regi 5, 20-27. 

pământul care primește e gras, dă și rod; dar, dacă e piatră nerodi- 
toare, eu n-am nicio vină. Fie că mă asculți, fie că nu mă asculți, eu 
nu voi conteni să-ți cânt cântarea duhovnicească și să-ți oblojesc cu 
învățătura rănile, ca să nu aud în ziua aceea: „Slugă vicleană, tre- 
buia să dai argintul meu zarafilor”&%5. „Cu glasul meu către Domnul 
am strigat, cu glasul meu lui Dumnezeu m-am rugat” 


III 


Ce spui, ereticule? Despre cine vorbește prorocul? Pe cine-l 
numește „Domn” și „Dumnezeu”? Prorocul vorbește aici de o sin- 
gură persoană. Dar ereticii, răstălmăcind Scripturile împotriva 
capetelor lor și căutând mereu argumente împotriva mântuirii lor, 
nu-și dau seama că se îmbrâncesc singuri în prăpastia pierzării. 
Că pe Fiul lui Dumnezeu nici lauda nu-L face mai slăvit, nici hula 
nu-L vatămă. Nu are nevoie Fiinţa cea necorporală de lauda noas- 
tră. Ci, după cum cel care spune de soare că e strălucitor nu adaugă 
lumină la lumina lui, nici cel care spune că soarele e întunecos nu-i 
micșorează strălucirea, ci cuvintele lui sunt dovada propriei orbiri, 
tot așa și cel care spune că Fiul lui Dumnezeu e creatură, și nu 
Fiu, dă dovadă de nebunia lui, iar cel care cunoaște Fiinţa Lui își 
arată propria-i înțelepciune. 

Și nici acesta nu [i este de folos, nici acela nu-L vatămă, ci unul 
luptă împotriva mântuirii lui, iar celălalt pentru mântuirea lui. Dar, 
după cum am spus, ereticii, răstălmăcind Scripturile, trec cu vede- 
rea unele texte din Scriptură și caută doar, doar, vor găsi un text care 
ar părea de acord cu rătăcirea lor. Să nu-mi spui mie că Scriptura e 
devină! Nu-i devină Scriptura, ci nesocotinţa lor. Și mierea e dulce, 
dar bolnavul o socotește amară. Nu mierea e de vină, ci boala. Tot 
așa și nebunii, care nu văd lucrurile așa cum sunt ele, dar nu-s de 
vină lucrurile, ci mintea stricată a celui nebun. Dumnezeu a făcut 
cerul ca să-l vedem creația și să ne închinăm Creatorului. Păgânii 
însă au îndumnezeit creația lui Dumnezeu. Nu e de vină creaţia, 
ci nesocotința acelora. După cum omul nesocotit nu are folos de 
nicăieri, tot așa și omul cu judecată singur își este de folos. Poate fi 
cineva egal cu Hristos? Nu! Dar luda nu a avut folos. Poate fi cineva 


5 Matei 25, 26-27. 
“6 Sfântul loan Gură de Aur face referire la doctrinele ariene. (n.P.P.) 

mai rău ca diavolul? Nu! Și lov a fost încununat. Nici Hristos nu i-a 
fost de folos lui Iuda, pentru că luda era nesocotit, nici diavolul nu 
l-a vătămat pe lov, pentru că lov era un om cu judecată. Spun acestea 
pentru ca nimeni să nu hulească Scripturile, ci nesocotinţa acelora 
care tălmăcesc rău cele bine spuse. Nu Scriptura e de vină, ci min- 
tea care tălmăcește rău cele bine spuse. Ereticii, voind să arate că 
Fiul este mai mic decât Tatăl, cercetează Scripturile căutând nume 
străine, iar despre cuvintele din Scriptură: „Dumnezeu” și „Domn” 
spun că Tatăl este Dumnezeu, iar Fiul este Domn; împart aceste 
nume și atribuie cuvântul „Dumnezeu” Tatălui, iar Fiului, cuvântul 
„Domn, ca și cum ar fi împărţitori și moștenitori ai dumnezeirii. 

Spune Scriptura numai despre Fiul cuvântul „Domn? N-au 
auzit psalmul azi, că vorbește de o singură Persoană: „Cu glasul meu 
către Domnul am strigat, cu glasul meu lui Dumnezeu m-am rugat"? 
Deci pe aceeași Persoană o numește și „Domn, și „Dumnezeu”. 
Cine vrei să fie „Dumnezeu”? Fiul sau Tatăl? Negreșit vei spune că 
Tatălui | se potrivește acest nume. Deci aici „Dumnezeu” este Fiul 
și „Domn” este Tatăl? Pentru ce împarți numele? Pentru ce acolo îl 
adaugi, iar aici îl împarţi? 

- Dar Pavel spune (să dea Dumnezeu să-l auzi pe Pavel și să 
fii fericit!): „Dar pentru noi este un singur Dumnezeu, Tatăl, din 
Care sunt toate, și un singur Domn, lisus Hristos, prin Care sunt 
toate”*7. L-a numit pe Fiul „Dumnezeu”? Nu! 

— Dar ce? 

- „Domn 

— Dar spune-mi, te rog, pentru ce numele de „Dumnezeu” e 
mai cinstit decât numele de „Domn” și numele de „Domn” mai mic 
decât cel de „Dumnezeu”? 

Fiţi, vă rog, cu luare-aminte! Dacă voi dovedi că aceeași însem- 
nare au și numele de „Domn” și numele de „Dumnezeu', ce vei 
spune? Spui că numele de „Dumnezeu” e mai mare, iar numele de 
„Domn” e mai mic? Ascultă-l pe prorocul care spune: „Acesta este 
Domnul, Care a făcut cerul. Acesta este Dumnezeu, Care a întoc- 
mit pământul”5. Domnul a făcut cerul, iar Dumnezeu, pământul. 
Prorocul acesta a atribuit aceleiași Persoane și numele de „Domn, 
și numele de „Dumnezeu”. Și iarăși: „Ascultă, Israele, Domnul 


S%7 1 Corinteni 8, 6. 
*=* Isaia 45, 18. 

Dumnezeul tău este un singur Domn”*%. De două ori numele de 
„Domn” și o dată cel de „Dumnezeu”. Mai întâi numele de „Domn, 
apoi cel de „Dumnezeu” și iarăși cel de „Domn”. Dacă numele de 
„Domn” ar fi mai mic, iar cel de „Dumnezeu” mai mare, prorocul 
n-ar fi dat Fiinţei supreme mai întâi numele mai mic, înaintea celui 
mare, ci s-ar fi mulțumit să-l spună pe cel mai mare, și nu l-ar mai 
fi adăugat pe cel mai mic. 

Aţi înţeles oare ce am spus? Vă mai spun o dată învăţătura 
aceasta! Că ceea ce fac nu-i priveliște spre lăudăroșenie, ci învăţătură 
spre pocăință, ca să plecaţi de aici înarmaţi, nu neînarmați. 

Spui, ereticule, că numele de „Dumnezeu” e mai mare, iar cel 
de „Domn” mai mic? Ți-am arătat că prorocul spune: „Domnul 
a făcut cerul, Dumnezeu a întocmit pământu/”. Ţi-l arăt iarăși pe 
Moise, când spune: „Ascultă, Israele, Domnul Dumnezeul tău este 
un singur Domn”. Cum este unul dacă sunt două nume: unul al 
unei ființe mai mici, altul al unei fiinţe mai mari? Fiinţa nu poate 
fi mai mare și mai mică decât ea însăși, ci egală și unită. „Domnul 
Dumnezeul tău este un singur Domn” 

Cu aceste cuvinte îți aduc dovada că numele de „Domn” este 
identic cu cel de „Dumnezeu”. Într-un cuvânt, dacă numele de 
„Domn” este mai mic, iar numele de „Dumnezeu” este mai mare, 
care nume ar trebui să fie numele Lui? Numele de „Domn”, care 
e mai mic, sau numele de „Dumnezeu”, care e mai mare? Dacă 
ereticul spune: „Care e numele Lui?, răspunde-i: „Ce spui, ereti- 
cule? Spui că numele de «Domn» e mai potrivit Fiului, iar cel de 
«Dumnezeu», Tatălui? Dar, dacă-ţi voi dovedi că numele cel mic, 
cel de «Domn», este potrivit să-L facă cunoscut pe Tatăl, ce vei face? 
«Să cunoască ei că numele Tău este Domnul!»%, spune prorocul. 
N-a spus: «Dumnezeu». Și totuși, dacă numele de «Dumnezeu» e 
mai mare, pentru ce prorocul n-a spus: «Să cunoască ei că numele 
Tău este Dumnezeu»?” 

Dacă numele de „Dumnezeu” Îi este propriu și specific, iar 
numele de „Domn” Îi e străin pentru că e un nume mai mic, de 
ce prorocul a spus: „Să cunoască ei că numele Tău este Domnul”? 
Pentru ce a întrebuințat numele cel mic, cel mai mic, cel inferior în 
ce privește vrednicia, și nu a întrebuințat numele cel mare și înalt, 


“9 Deuteronomul 6, 4. 
6% Psalmul 82, 17. 

vrednic de Fiinţa Sa? Dar, ca să cunoști că numele de „Domn” nu 
este mic, nici inferior, ci are aceeași putere, a spus: „Să cunoască ei 
că numele Tău este Domnul. Tu singur ești Cel Preaînalt peste tot 
pământul”. 


IV 


Dar nu părăsești încă lupta, ereticule, ci spui din nou că numele 
de „Dumnezeu” e mai mare, iar cel de „Domn” mai mic! Dar cevei 
spune dacă-ți voi arăta că Fiul e numit cu numele cel mai mare? Te 
vei da bătut? Vei pune capăt disputei? Vei recunoaște mântuirea? 
Te vei elibera de nebunie? 

Ai înțeles ce-am spus? Ereticii Îi dau Fiului numele de „Domn, 
iar Tatălui numele de „Dumnezeu”, ca fiind mai mare acest nume. 
Dar se termină lupta dacă-ți voi dovedi că Fiul este numit cu numele 
de „Dumnezeu”, cu numele cel mai mare. Te biruiesc cu armele tale 
și te întrec cu aripile tale. Tu ai spus că numele de „Dumnezevw” eun 
nume mai mare, iar numele de „Domn, un nume mai mic. Vreau 
să-ți dovedesc că numele mai mic nu s-ar potrivi Tatălui dacă Tatăl 
ar fi mai mare, iar numele mai mare nu s-ar potrivi Fiului dacă 
Fiul ar fi mai mic. Ascultă-l pe prorocul care spune: „Acesta este 
Dumnezeul nostru și nu se va socoti altul lângă El; aflat-a toată 
calea științei, după aceasta pe pământ S-a arătat și cu oamenii a 
petrecut”. 

Ce spui de asta? Te împotrivești acestor cuvinte? Dar nu poţi! 
Rămâne adevărul care-și revarsă strălucirea și orbește vederile ere- 
ticilor, care nu vor să creadă în adevăr. 

Chiar dacă luptele cu ereticii sunt grele, iar căldura de aici 
mare, totuși predicarea cuvântului e mai mare și biruiește înghe- 
suiala și strâmtoarea ascultătorilor, căldura e alinată cu roua 
învăţăturii. Venim aici o dată sau de două ori pe săptămână. Nu 
trebuie să ascultăm cu trândăvie cele ce se grăiesc. Căci, dacă ieși 
de aici și te întreabă cineva: „Despre ce a vorbit predicatorul?”, și-i 
spui: „Despre eretici”, și dacă te întreabă mai departe: „Ce a vorbit?”, 
și nu știi ce să-i spui, foarte mare îţi va fi rușinea. Dar, dacă știi ce 


$: Psalmul 82, 17. 
6% Baruh 3, 36-38. De observat faptul că Sfântul loan invocă pasaje din cărţile biblice 
deuterocanonice în sprijinul argumentării discursului său dogmatic. (n.P.P.) 

să-i spui, îl miști. De e eretic, îl îndreptezi, de e un prieten trândav, 
îl atragi, de e o femeie cu purtări rele, o cuminţești. 

Că trebuie să spui și femeii cele grăite în biserică. „Femeile”, 
spune Scriptura, „să tacă în biserică, iar dacă voiesc să înveţe ceva, 
să-și întrebe bărbații." Când te întorci, așadar, acasă și te întreabă 
femeia: „Ce mi-ai adus de la biserică?, spune-i: „Nu ţi-am adus nici 
carne, nici vin, nici aur, nici podoabe care împodobesc trupul, ci 
învățătură care înţelepţește sufletul”. Când te duci acasă, întinde 
dinaintea soției masa cea duhovnicească. Spune-i atunci când încă 
îți sună în minte cuvintele predicii: „Să ne desfătăm întâi de mân- 
cărurile duhovnicești și [abia] apoi să ne desfătăm de mâncărurile 
de pe masă!” Dacă ne vom rândui așa treburile noastre, Îl vom avea 
pe Dumnezeu în mijlocul nostru ca să ne binecuvânteze masa și să 
ne încununeze. Pentru toate acestea să mulțumim Însuși Tatălui, 
împreună cu Fiul și cu Sfântul Duh, acum și pururea și în vecii veci- 
lor. Amin. 


$%3 7 Corinteni 14, 35. 


Cuvântare de laudă la toți sfinții de pretutindeni 
care au suferit mucenicia$%+ 


N-au trecut încă șapte zile de când am săvârșit Sfântul Praznic 
al Rusaliilor și iarăși ne-a venit ceată dănţuitoare de mucenici, dar, 
mai bine spus, tabără și oaste de mucenici, cu nimic mai prejos decât 
tabăra de îngeri pe care a văzut-o patriarhul lacov$, ci în întrecere 
cu ea și egală ei. Da, numai cu numele se deosebesc mucenicii de 
îngeri; în fapte sunt uniţi. În cer locuiesc îngerii, dar și mucenicii. 
Neîmbătrâniţi și nemuritori sunt îngerii, dar mucenicii vor fi la fel. 
Vrei să-mi spui că îngerii sunt fără de trup? Și ce-i cu asta? Chiar 
dacă mucenicii au trup, totuși trupul lor e nemuritor. Dar, mai bine 
spus, chiar înainte de nemurire, moartea lui Hristos împodobește 
trupurile lor mai bine decât nemurirea. Nu-i atât de frumos cerul 
împodobit cu cete de stele, cât de frumoase sunt trupurile muce- 
nicilor împodobite cu strălucit buchet de răni. Mucenicii sunt mai 
străluciți tocmai pentru că au murit. Au luat răsplățile înainte de 
nemurire, fiind încununaţi de moarte. 

„Micșoratu-l-ai cu puţin față de îngeri, cu slavă și cu cinste l-ai 
încununat pe el", spune David despre firea obștească a oamenilor. 
Dar și acest „puţin” l-a desființat când a venit Hristos, osândind cu 
moartea Sa moartea. Dar eu nu susțin doar asta, ci și că acest cusur 
al morţii a ajuns o însușire. Căci, dacă n-ar fi fost muritori, n-ar fi 
ajuns mucenici. Deci, dacă nu era moarte, nu era nici cunună; dacă 
nu era săvârșire, nu era mucenicie; dacă nu era moarte, Pavel nu 
putea spune: „În fiecare zi mor, da, pe lauda pe care o am pentru 
voi, în Hristos lisus”%7. Dacă nu erau moarte și stricăciune, același 
Pavel nu spunea: „Mă bucur în suferințele mele pentru voi și împli- 
nesc lipsurile necazurilor lui Hristos în trupul meu”&5. Deci să nu 
ne întristăm că suntem muritori, ci să mulțumim că moartea ne-a 


64 PG 50, 705-712. 

65 Cf. Facerea 32, 1-2. 

%6 Psalmul 8, 5; Evrei 2, 7. 
$%7 1 Corinteni 15, 31. 

68 Coloseni 1, 24. 


556 SFÂNTUL IOAN GURĂ DE AUR 


deschis stadionul muceniciei, că stricăciunea ne-a dat temeiul 
răsplăților, că de aici avem prilejul luptelor. Uită-te la înțelepciunea 
lui Dumnezeu! Cel mai mare rău, moartea, capul nenorocirii noas- 
tre, pe care a adus-o peste noi diavolul, s-a prefăcut în cinstea și 
slava noastră, ducându-i pe atleți la răsplățile muceniciei. 

— Ce vrei să spui? Să-i mulțumim diavolului pentru că a adus 
peste noi moartea? 

- Doamne, ferește! Fapta aceasta mare nu se datorează intenţiei 
lui, ci este un dar al înțelepciunii lui Dumnezeu. Diavolul a adus 
peste noi moartea ca să ne piardă; a adus-o pe pământ ca să ne taie 
orice nădejde de mântuire. Hristos însă, murind, a schimbat-o și 
prin moarte ne-a urcat iarăși în Rai. 

Nimeni, dar, să nu mă osândească dacă am numit „ceată de 
dănțuitori” și „oștire” obștea mucenicilor, dând aceluiași lucru două 
nume contrarii. „Ceata de dănțuitori” și „oștirea” sunt cuvinte con- 
trare, dar aici se armonizează amândouă. Da, cu plăcere, ca niște 
dănțuitori, mergeau mucenicii la chinuri și, ca niște luptători, așa 
își arătau tot curajul și răbdarea, biruindu-i pe cei potrivnici. Dacă 
te uitai la natura celor ce se săvârșeau, atunci cele săvârșite erau 
luptă, război și oștire, dar, dacă te uitai la starea sufletească a celor 
care le săvârșeau, atunci cele săvârșite erau dansuri, banchete, 
prăznuiri, petrecere mare. 

Vrei să vezi că cele săvârșite, adică faptele mucenicilor, erau mai 
înfricoșătoare ca războiul? Ce este oare înfricoșător în război? Oștirile 
stau față-n față întărite, luminând pământul cu armele strălucitoare, 
dau drumul la nori de săgeți care acoperă pretutindeni cu mulțimea 
lor văzduhul, șiroaie de sânge curg pe pământ, pretutindeni multe 
leșuri de soldați căzuți unii peste alţii ca spicele la seceriș. 

Haide, dar, să te duc de la lupta aceasta la lupta dată de muce- 
nici! Și aici, față în față, două oștiri: oștirea mucenicilor și oștirea 
tiranilor. Tiranii însă sunt înarmați, pe când mucenicii luptă cu 
trupul gol. larvictoria ea celor goi, nu a celor înarmaţi. Cine nu s-ar 
minuna văzând că cel biciuit îl biruiește pe biciuitor, cel legat, pe cel 
dezlegat, cel dat pradă flăcărilor, pe cel care aruncă în foc, cel ucis, 
pe cel care ucide? lată, dar, că lupta aceasta e mai înfricoșătoare 
decât cealaltă! Lupta dintre ostași, deși e înfricoșătoare, totuși e 
firească. Lupta mucenicilor însă depășește firea și toată rânduiala 
lucrurilor, ca să cunoști că cele săvârșite sunt datorate harului lui 
Dumnezeu. Totuși cât de nedreaptă e lupta aceasta! Cât de mult 

nesocotesc luptele acestea legile luptei! La război, și o oștire și alta 
sunt înarmate; aici nu-i așa, ci una e cu mâinile goale, iar alta înar- 
mată. larăși: în război amândouă oștirile pot ridica mâinile una 
împotriva alteia, aici însă o oștire este legată, cealaltă lovește în 
voie. Ca într-un stat unde domnește tirania, și aici judecătorii au 
toată libertatea să facă rău, iar drepţilor mucenici nu le rămâne 
decât să sufere răul. 

Așa se luptă tiranii cu sfinții! Și nici așa nu-i biruiesc, ci după 
această luptă neegală pleacă biruiţi. Se întâmplă la fel ca și cu un 
luptător căruia i s-ar porunci să lupte cu trupul gol, după ce i s-ar 
rupe vârful lăncii și ar fi dezbrăcat de platoșă, dar el ar câștiga bătălia 
cu toate că e lovit, bătut și plin peste tot de răni. Tiranii îi aduceau pe 
mucenici la luptă goi, le legau mâinile la spate, îi loveau și-i scrijeleau 
pe tot trupul. Și așa erau biruiți. lar cei care primeau rănile înălțau 
trofeu împotriva diavolului. Și, după cum oţelul lovit nu cedează, nici 
nu se înmoaie, ci fierul care îl lovește se strică, tot așa și cu sufletele 
sfinţilor: erau chinuite cu atâtea cazne, dar ele nu sufereau nimic; 
dimpotrivă, sfărâmau puterea celor care le chinuiau și-i făceau să 
plece biruiți în mod rușinos din lupte, după multe și nesuferite răni. 

Îi legau pe mucenici la stâlp, le găureau coastele, tăiau brazde 
adânci în trupurile lor, ca și cum n-ar fi spintecat trupuri, ci ar fi 
arat pământul. Puteai vedea pântece deschise, coaste desfăcute, 
piepturi sfâșiate. Și fiarele acelea setoase de sânge nu-și opreau aici 
nebunia, ci-i coborau de pe stâlp și-i întindeau deasupra cărbunilor 
aprinși pe grătare de fier. Puteai vedea iarăși priveliști mai crâncene 
decât cele de dinainte: două feluri de picături curgeau din trupurile 
lor, unele din sângele ce curgea, altele din cărnurile ce se topeau; iar 
sfinţii se uitau cu plăcere la cele ce se întâmplau, ca și cum ar fi stat 
pe trandafiri, nu pe cărbuni aprinși. 


II 


Tu însă, când auzi de grătare de fier, du-te cu mintea la scara 
spirituală întinsă de la pământ la cer, pe care a văzut-o patriarhul 
lacovS%. Pe aceea se coborau îngerii, pe aceasta s-au suit mucenicii, 
dar pe amândouă Se sprijină DomnulS*. Sfinţii aceștia n-ar fi putut 
îndura durerile dacă nu s-ar fi sprijinit pe ea. Pe scara lui lacov se 


69 Cf. Facerea 28, 12. 
640 Cf. Facerea 28, 13. 

suiau și se coborau îngerii, pe scara aceasta, este știut de toţi, numai 
mucenicii se urcau. 

- Pentru ce oare? 

- Pentru că îngerii sunt trimiși spre slujirea celor care au să 
moștenească mântuirea“+, mucenicii însă, ca nișteatleți încununaţi, 
scăpați de lupte, plecau la Hristos, întâistătătorul luptelor. 

Dar să nu ascultăm cu înfricoșare când auzim că sub trupurile 
scrijelite ale mucenicilor erau puși cărbuni aprinși, ci să ne gândim 
cum ne simțim când ne arde febra. Ni se pare viața cu neputinţă de 
trăit, suntem tulburați, ne necăjim, ne supărăm precum copiii mici 
și socotim focul acela tot atât de puternic ca și focul iadului. 

Pe mucenici însă nu-i ardea febra, ci îi înconjurau din toate 
părțile flăcările focului, scântei săreau pe răni, mușcând din răni cu 
mai multă cruzime decât o fiară sălbatică; dar ei, ca niște oameni 
de oţel, care ar vedea petrecându-se acestea în trupuri străine, stă- 
ruiau cu bărbăţie și cu curajul cuvenit lor în mărturisirea credinţei, 
rămâneau nezdruncinați de-a lungul tuturor chinurilor și își arătau 
cu strălucire bărbăţia și harul lui Dumnezeu. Aţi văzut adeseori în 
zori răsărind soarele și strălucind raze de culoarea șofranului! Ei 
bine, așa erau trupurile sfinților, ca niște raze de culoarea șofranului! 
Șiroaie de sânge curgeau de pretutindeni din ei și umpleau de stră- 
lucire trupurile lor cu mult mai mult decât umple soarele cerul. La 
vederea acestui sânge, îngerii se bucurau, demonii se cutremurau, 
însuși diavolul tremura. Sângele care se vedea nu era simplu sânge, 
ci sânge mântuitor, sânge sfânt, sânge vrednic de ceruri, sânge care 
udă necontenit răsadurile cele bune ale Bisericii. A văzut sângele și 
s-a cutremurat diavolul. Și-a adus aminte de alt sânge, de Sângele 
Stăpânului. Pentru acel Sânge[, al Stăpânului,] a curs sângele acesta. 
De când a fost împunsă coasta Stăpânului, vezi mii și mii de coaste 
împunse. Cine nu s-ar arunca cu multă plăcere în luptele acestea ca 
să ia parte la pătimirile Stăpânului și să se asemene cu moartea lui 
Hristos52? Îndestulătoare e răsplata aceasta, iar cinstea, mult mai 
mare decât durerile! Răsplata depășește luptele chiar înainte de 
Împărăția cerurilor. Să nu ne cutremurăm, dar, când auzim că cutare 
a suferit mucenicia, ci să ne cutremurăm când auzim că cutare s-a 
moleșit și a pierdut niște răsplăţi ca acestea ce-i stăteau înainte. 


Sa Cf Evrei, 14. 
6% Cf. Filipeni 3, 10. 

lar dacă vrei să auzi și bunătăţile cele de dincolo, apoi niciun 
cuvânt nu poate să le înfățișeze - că cele ce „[...] nici ochiul nu 
le-a văzut, nici urechea nu le-a auzit, nici la inima omului nu s-au 
suit, pe acestea le-a gătit Dumnezeu celor care-L iubesc pe EI”*4&; și 
niciunul dintre oameni nu L-a iubit pe Hristos atât cât mucenicii! 
Totuși n-am să tac, pentru că măreţia bunătăţilor gătite mucenici- 
lor depășește mintea și cuvântul. Ci, atât cât pot eu să spun și voi să 
auziţi, voi încerca să înfățișez slab, slab de tot, fericirea pe care au 
dobândit-o acolo mucenicii. Bine o vor ști numai aceia care se vor 
bucura și ei de acea fericire. 

Mucenicii suferă aceste chinuri cumplite și de neîndurat într-o 
clipită, dar după ieșirea de aici se urcă la ceruri. Îngerii merg îna- 
intea lor, iar Arhanghelii îi urmează. Nu se rușinează de cei împre- 
ună-robi, ci voiesc să facă totul pentru ei, pentru că și mucenicii au 
voit să facă totul pentru Stăpânul lor, Hristos. Când mucenicii se 
urcă a cer, toate acele Sfinte Puteri aleargă întru întâmpinarea lor. 
Dacă la venirea unor atleți străini în oraș se revarsă din toate părțile 
poporul și-i înconjură ca să vadă robustețea membrelor lor, cu mult 
mai mult aleargă îngerii la urcarea în ceruri a atleţilor credinţei; 
toate Puterile cele de sus se revarsă de pretutindeni ca să vadă rănile 
mucenicilor și-i primesc pe toţi și-i îmbrățișează cu plăcere ca pe 
niște eroi care se întorc din război și de la bătălie cu multe trofee și 
victorii. Apoi îi duc, cu suită mare, la Împăratul cerurilor, la tronul 
cel plin de multă slavă, unde sunt Heruvimii și Serafimii. După ce 
ajung, acolo și se închină Celui care stă pe tron, Stăpânul le face 
o primire mai măreață decât le-o făcuseră cei asemenea cu ei robi. 

Stăpânul nu-i primește ca pe robi - deși și aceasta ar fi o nespusă 
cinste, căreia nu-i poți găsi egal -, ci ca pe niște prieteni ai Lui. „Voi 
sunteți prietenii Mei'55, le spune El. Și pe bună dreptate, căci tot El 
a spus: „Mai mare dragoste ca aceasta nimeni nu are, ca să-și pună 
cineva sufletul pentru prietenii lui”S6. Așadar, pentru că mucenicii 
au dat dovadă de cea mai mare dragoste, Stăpânul îi primește, iar ei 
se bucură de slava aceea, se prind în cetele de dănțuitori, iau parte 
la cântările cele tainice. Dacă pe când erau în trup se prindeau în 
ceata aceea de dănțuitori în timpul împărtășirii cu Sfintele Taine 


4 1 Corinteni 2, 9. 
544 Cf. Isaia 6,1. 
S4%5 Joan 15, 14. 

și cântau împreună cu Heruvimii cântarea cea întreit sfântă, după 
cum voi, cei inițiați, bine știți, cu mult mai mult acum, când sunt 
dănțuitori împreună cu îngerii, iau parte cu multă îndrăznire la 
bucuria aceea. 

Oare nu vă înfricoșați, înainte de aceasta, de mucenicie? Oare 
nu doriți acum mucenicia? Oare nu suferiți acum că nu mai este 
vreme de mucenicie? Dar să ne exersăm ca pentru vreme de muce- 
nicie. Au disprețuit aceia viața? Dispreţuiește și tu plăcerea! Au 
aruncat aceia trupuri în foc? Aruncă și tu acum averile în mâinile 
săracilor! Au călcat aceia pe jăratic? Stinge și tu flacăra poftei! 
Da, e greu, dar și cu câștig! Nu te uita la greutăţile de acum, ci la 
bunătăţile viitoare! Nu la greutățile din faţă, ci la bunătăţile nădăj- 
duite! Nu la suferințe, ci la premii! Nu la osteneli, ci la cununi! Nu 
la sudori, ci la răsplăți! Nu la dureri, ci la plata durerilor! Nu la focul 
care arde, ci la Împărăţia care stă înainte! Nu la călăii care stau în 
jur, ci la Hristos, Care încununează. 


III 


Cea mai bună metodă și cea mai ușoară cale către virtute este 
să nu te uiţi numai la osteneli, ci, odată cu ostenelile, și la răsplăţi, 
și nu doar la osteneli. Când vrei să dai milostenie, nu te uita la 
cheltuiala banilor, ci la strângerea dreptăţii. „A împărțit, a dat 
săracilor, dreptatea lui rămâne în veacul veacului.'*7 Nu te uita la 
bogăţia care se împuţinează, ci uită-te la comoara care crește! De 
postești, nu te gândi la traiul rău pricinuit de post, ci la tihna ce 
ţi-o aduce traiul acesta rău! De priveghezi rugându-te, nu te uita 
la oboseala privegherii, ci la îndrăznirea ce ţi-o dă rugăciunea! Așa 
fac și ostașii. Nu se uită la răni, ci la răsplăți, nu la junghieri, ci la 
victorii, nu la morţii căzuți, ci la eroii încununați. Așa și căpita- 
nii de corăbii: înainte de valuri văd porturile, înainte de naufragii, 
neguțătoriile, înainte de greutățile călătoriei pe mare, bunătăţile 
de după călătorie. ot așa fă și tu! Gândește-te ce lucru bun este ca 
în adâncul nopții, când toți oamenii, fiarele și dobitoacele dorm, 
când domnește liniștea adâncă, să fii treaz numai tu și să vorbești 
cu îndrăzneală cu Stăpânul obștesc al tuturor! Vrei să spui că som- 
nul e dulce? Da, dar nimic nu-i mai dulce decât rugăciunea! Dacă-l 


57 Psalmul, 8. 

vorbești lui Dumnezeu îndeosebi, vei putea dobândi multe, că nu-i 
nimeni ca să te tulbure, nimeni care să te răpească de la rugăciune. 
Și timpul îţi vine în ajutor ca să dobândești ce vrei. Vrei să spui că 
te-ai culcat în așternut moale și că pregeţi să te scoli? Gândește-te 
atunci la mucenicii prăznuiți azi, care stăteau întinși pe grătarul de 
fier! Nu aveau sub ei întins așternut, ci [le erau] așternuţi cărbuni. 

Aici vreau să-mi opresc cuvântul, ca să plecați având în suflet 
proaspătă și vie amintirea acelui grătar, ca să vă amintiţi de el ziua 
și noaptea. Dacă vom avea pururea în minte grătarul acela, chiar 
de-am fi legaţi cu mii și mii de lanţuri, pe toate le vom putea rupe 
cu ușurință, ca să ne ridicăm la rugăciune. Dar nu numai acel gră- 
tar să-l scriem pe latul inimilor noastre, ci și celelalte chinuri ale 
mucenicilor. După cum cei care vor să-și facă frumoase casele le 
împodobesc peste tot cu picturi strălucite, tot așa și noi să pictăm 
pe pereții sufletului nostru chinurile mucenicilor. Pictura aceea e 
fără folos, aceasta însă, plină de câștig. Pictura aceasta n-are nevoie 
de bani, de cheltuieli, nici de meșteșugul artei! În locul tuturor 
acestora este de ajuns să ai tragere de inimă, cuget veghetor și plin 
de vitejie! Cu astfel de cuget poţi zugrăvi în suflet chinurile lor ca și 
cum ai avea mâna cea mai îndemânatică. 

Să-i zugrăvim, dar, în suflet pe cei întinși pe jăratic, pe cei 
aruncaţi în căldări, pe cei înecați în mare, pe cei strujiți, pe cei 
trași pe roată, pe cei aruncați în prăpastie, pe cei care s-au lup- 
tat cu fiarele sălbatice, pe cei azvârliți în gropi, pe toți mucenicii, 
așa cum fiecare și-a sfârșit viața, ca, prin varietatea acestor picturi 
făcându-ne frumoasă casa sufletului nostru, să o facem locaș potri- 
vit Împăratului cerurilor. De va vedea Împăratul astfel de picturi în 
sufletul nostru, va veni cu Tatăl și-Și va face sălaș la noi, împreună 
cu Sfântul Duh. Și va fi atunci sufletul nostru casă împărătească! 
Niciun gând necugetat nu va mai putea călca în ea, pentru că amin- 
tirea mucenicilor, ca o pictură frumoasă, se va afla pururea în noi, 
dând multă strălucire, pentru că Dumnezeu, Împăratul tuturor, va 
petrece necontenit în noi. 

Primindu-L, dar, aici așa pe Hristos, vom putea, după ple- 
carea de aici, să fim primiţi în corturile cele veșnice, pe care facă 
Dumnezeu ca noi toţi să le dobândim, cu harul și iubirea de oameni 
ale Domnului nostru lisus Hristos, prin Care și cu Care Tatălui 
[fie-l] slava, împreună cu Sfântul și de viață făcătorul Duh, în vecii 
vecilor. Amin. 


Omilie după cutremur“ 


Deși pe mine boala m-a împiedicat să dănțuiesc cu voi dan- 
“sul cel duhovnicesc, pe voi totuși oboseala drumului nu v-a spe- 
riat. Deși oboseala v-a adus pe voi aici, plini de șuvoaie de sudoare, 
totuși dorința de a vă predica mi-a preschimbat boala în sănătate 
și v-a ușurat prin cântările de psalmi osteneala. De aceea, nici mie 
boala nu mi-a legat limba cu tăcerea, nici pe voi oboseala nu v-a 
făcut să nu ascultați predica. Ci, îndată ce-am început cuvântul, 
oboseala s-a depărtat, îndată ce-am început predica, osteneala a 
fugit. Boala și osteneala ţin de trup, predica însă ţine de suflet, este 
faptă și vindecare a sufletului. Pe cât e mai bun sufletul decât tru- 
pul, pe atât sunt mai presus și faptele unuia față de ale celuilalt. 
De aceea, de-ar fi fost nu numai boala care să mă împiedice, ci și 
alte mii și mii de piedici, nimic nu m-ar fi oprit să vă îmbrăţișez pe 
voi, iubiții mei, nimic nu m-ar fi oprit, așa încât să lipsesc azi de la 
această frumoasă sărbătoare. 

Am fost țintuit până acum la pat, dar Dumnezeu n-a îngăduit 
să mi se potolească foamea de a vă predica. Da, după cum vouă vă 
e foame când nu mă auziţi predicând, așa și mie mi-e foame când 
nu vă predic. Tot așa și o mamă, deși bolnavă, voiește mai degrabă 
să-și alăpteze copilul până la istovire, decât să-l vadă murind de 
foame. Să mi se vlăguiască și mie trupul! 

Cine nu și-ar da cu plăcere chiar sângele pentru voi, niște oameni 
care clocotiţi de atâta evlavie, care clocotiți atât de dragul ascultării 
predicii, care aţi arătat într-o clipă atâta pocăință? N-aţi mai știut că 
e zi sau noapte, ci aţi făcut din amândouă zi! N-aţi schimbat văzdu- 
hul, ci aţi luminat nopţile cu privegherile voastre! Nopțile v-au ajuns 
fără somn și tirania somnului s-a dus. Da, dorul de Hristos biruiește 
scăderile firii. Aţi făcut ca trupurile voastre să nu mai fie trupuri 
omenești, imitând Puterile cerești; atâta osteneală pentru trup, dar 
tihnă pentru suflet. Acesta-i rodul fricii, acesta-i câștigul cutremuru- 
lui, câștig care nu se cheltuiește nicicând, câștig care îi face și pe săraci 
bogaţi, iar pe bogaţi îi îmbogățește, câștig care nu știe de sărăcie, nu 


58 PG 50, 713-716. În vremea Sfântului loan Gură de Aur, Antiohia a fost zguduită de mai 
multe seisme. (n.P.P.) 

știe de bogăţie. A venit cutremurul și inegalitatea din viaţă a pierit. 
Unde sunt acum cei îmbrăcați cu haine de mătase? Unde este aurul? 
Toate s-au dus, toate s-au destrămat mai iute ca pânza de păianjen, 
toate s-au vădit mai trecătoare ca florile de primăvară. 

Dar, pentru că văd pregătit sufletul vostru, vreau să vă întind 
masă mai bogată. Văd ostenite trupurile voastre, dar sufletul treaz. 
Vă curg pe trup șiroaie de sudori, dar ele vă curăţesc conștiința. 
Dacă atleţii își varsă chiar sângele pentru niște frunze de dafin, 
pe care astăzi le primesc și care mâine se veștejesc, cu atât mai 
mult voi, cei care aţi intrat în lupta pentru faptele bune, nu tre- 
buie să vă moleșiţi, să daţi înapoi în fața ostenelilor pentru virtute. 
Cunună-mi este adunarea voastră, iar fiecare dintre voi, care-mi 
ascultați predica, este în ochii mei tot așa de scump ca și orașul. 
Unii își umpleau paharele, alții se adunau la ospeţe satanice, iar 
alții pregăteau mese bogate! Voi însă ați petrecut tot timpul în 
priveghere și ați curățit întreg orașul cu călcătura sfintelor voastre 
picioare, călcând cu pașii voștri țărâna și sfințind văzduhul. 

Da, s-a sfinţit și văzduhul cu cântările voastre de psalmi, după 
cum L-aţi auzit astăzi pe Dumnezeu spunându-i lui Moise: „Locul 
pe care stai pământ sfânt este”s%. Aţi sfinţit caldarâmul, piața! 
Mi-aţi făcut din oraș biserică. Și, după cum un șuvoi care se revarsă 
cară la vale, în furia lui, tot ce întâlnește în cale, tot așa și șuvoiul 
duhovnicesc, râul lui Dumnezeu, râul care veselește cetatea lui 
Dumnezeu, s-a umplut de ape și a curăţit mocirla necredinţei. 
Nu mai este niciun desfrânat! Dar, mai bine spus, chiar dacă este 
vreunul, se schimbă și el! Aude cântecul de psalmi și inima-i bate 
altfel; intră în suflet melodia; necredinţa se schimbă în credinţă, 
iar patimile lăcomiei și zgârceniei fug. Dar, chiar dacă nu fug, se 
ascund cum se ascund în găuri iarna fiarele sălbatice. Așa se ascund 
și gândurile desfrânate. Și, după cum șerpii se afundă adânc sub 
pământ când gerul le îngheaţă trupurile, tot așa și patimile acestea, 
Tuşinoase și josnice, se ascund ca într-un adânc. Fără îndoială că 
se rușinează chiar cei care poartă în ei patimile astea. Le poartă, 
e drept, dar sunt moarte. Cântările voastre de psalmi sunt pentru 
ei ca iarna pentru fiarele sălbatice. Intră cântecul vostru în ure- 
chile zgârcitului și ale lacomului și, chiar dacă nu izgonește patima, 


649 Jeșirea 3, 5. 

o amorţește. Intră cântecul vostru în urechile desfrânatului și ale 
îngâmfatului și, chiar dacă nu ucide desfrânarea și mândria, le 
îngroapă în adânc. Mare lucru când nu iese păcatul la iveală! 

Am spus și ieri că mare-i rodul ce-l avem de la cutremure. Aţi 
văzut iubirea de oameni a Stăpânului? Zguduie orașul, dar întărește 
sufletul. Zguduie temeliile, dar întărește gândurile. Face șubred 
orașul, dar face tare voința. Gândește-te la iubirea Lui de oameni! 
A cutremurat pământul puţin, dar ne-a întărit pentru multă vreme. 
Cutremurul a ținut două zile. Evlavia voastră însă să rămână tot 
timpul! Pentru puțină vreme ați fost întristați, dar v-aţi înrădăci- 
nat pentru totdeauna. Rodul va rămâne, chiar dacă va veni liniștea. 
Spinii nu vă vor mai înăbuși, nici ploile mari nu vor mai mătura 
totul. Bine v-a lucrat frica! A venit în ajutorul predicii mele. Eu tac, 
dar temeliile orașului grăiesc. 

Eu stau cu gura închisă și cutremurul scoate glas mai puter- 
nic decât trâmbiţa, grăind așa: „Îndurat și milostiv este Domnul, 
îndelung răbdător și mult-milostiv”&. „Am venit”, spune cutre- 
murul, „nu ca să vă acopăr sub dărâmături, ci ca să vă întăresc!” 
Așa ne grăiește cutremurul, așa ne strigă: „V-am înfricoșat nu ca să 
vă întristez, ci ca să vă fac mai cu luare-aminte”. Uitaţi-vă cu mare 
atenţie la aceste cuvinte! Pentru că predica nu mai avea putere, 
pedeapsa a strigat; pentru că a slăbit cuvântul de învățătură, frica a 
venit în ajutor. „Am venit pentru puţină vreme la voi”, spune cutre- 
murul, „și mi-am făcut datoria. După ce vă voi strânge bine, vă voi 
da iarăși pe mâna predicii, ca să nu mai fie slabă predica. Am găsit 
pietre și spini mulți! Am curăţit ogorul sufletului vostru pentru ca 
predica să semene cu mână largă seminţele.” 

Cu ce v-aţi păgubit că aţi fost întristați pentru puțină vreme? 
Aţi ajuns îngeri în loc de oameni! V-aţi mutat la cer, dacă nu cu 
locul, cel puţin cu purtarea. Nu vă lingușesc când grăiesc așa! 
Mărturie dau faptele. Într-adevăr, ce a lipsit pocăinţei voastre? Aţi 
alungat din suflet invidia, aţi izgonit patimile rușinoase, ați sădit 
temeinic virtutea, ați avut puterea să petreceți toată noaptea în pri- 
vegheri sfinte, în dragoste multă și râvnă înflăcărată. Nimeni nu s-a 
mai gândit la dobânzi, nimeni nu a mai vorbit de lăcomie și zgârce- 
nie; nu numai mâinile au ajuns curate de păcate, dar și limba a fost 
eliberată de fărădelegi și ocări. 


s: Psalmul 102, 8. 

Nimeni nu-l mai ocărăște pe vecinul său. Nimeni nu se mai 
duce la ospețe satanice. Casele sunt curate, piaţa curăţită. Când 
se lasă seara, nu se mai văd coruri de tineri cântând cântecele 
de teatru. Da, se văd coruri, dar nu coruri care cântă desfrâul, ci 
coruri care proslăvesc faptele bune. În piață auzi numai cântări 
bisericești. Cântă și cei din casă! Unii cântă psalmi, alții, cântări 
bisericești. Când se pogoară noaptea, toți sunt la biserică, limanul 
cel neînvălurat, seninul cel lipsit de nori. Credeam că după o zi 
sau două privegherea va istovi trupurile voastre! Văd însă că, cu 
cât se prelungește privegherea, cu atât vă crește și râvna. Cântăreţii 
au ostenit, dar voi sunteți cu puteri de tânăr. Cântăreţii au slăbit, 
dar voi sunteți tari. Unde sunt acum bogaţii? Spune-mi! Să înveţe 
filosofia săracilor! Bogații dorm, săracii însă nu dorm, ci-și pleacă 
genunchii pe pietrele bisericii, imitându-i pe Pavel și pe Sila. Aceia 
cântau și s-a cutremurat temnița. Voi cântaţi și aţi ţinut în picioare 
un oraș zguduit de cutremur. Sfârșitul faptelor a fost potrivnic, dar 
și o faptă și alta au fost spre slava lui Dumnezeu. 

Pavel a cutremurat temnița“” ca să zguduie sufletul necredin- 
cioșilor, ca să-l elibereze pe temnicer, ca să vestească cuvântul lui 
Dumnezeu. Voi aţi ținut în picioare un oraș zguduit de cutremur ca 
să puneţi capăt mâniei lui Dumnezeu. Și o faptă și alta au fost chi- 
vernisite în chip deosebit. Eu însă nu mă bucur că orașul a fost ținut 
în picioare, ci că a rămas în picioare prin rugăciunile voastre, că au 
ajuns cântările voastre de psalmi temelii ale orașului. De sus venea 
mânia, de jos, glasul vostru. lar glasul vostru cel pornit de jos a oprit 
mânia care venea de sus. S-au deschis cerurile, s-a pogorât sentința, 
sabie ascuţită. Orașul era să cadă la pământ, mânie de neînlăturat. 

N-am avut nevoie de nimic altceva decât de pocăință, de 
lacrimi și suspine, și totul s-a terminat. Dumnezeu a pronunțat 
sentința, dar noi am pus capăt mâniei. N-ar greși nimeni numin- 
du-vă purtători de grijă și izbăvitori ai orașului. Unde sunt con- 
ducătorii orașului? Unde sunt marii lui ocrotitori? Voi sunteți cu 
adevărat și turnuri, și zid, și întărire a orașului. Aceia, prin rău- 
tatea lor, au șubrezit orașul; voi, prin virtutea voastră, l-aţi ținut 
în picioare. Dacă ar întreba cineva din ce pricină a venit cutremu- 
rul peste oraș, trebuie recunoscut, chiar dacă acela n-ar spune-o, 
că din pricina păcatelor, din pricina lăcomiei și a zgârceniei, din 

pricina nedreptăţilor, din pricina fărădelegilor, din pricina mân- 
driei, din pricina plăcerilor, din pricina minciunii. Și din vina cui 
toate acestea? Din vina bogaţilor! larăși, dacă ar întreba cineva cum 
se face că orașul a rămas în picioare, trebuie recunoscut că din pri- 
cina cântărilor de psalmi, a rugăciunilor, a privegherilor de toată 
noaptea. Și ale cui erau acestea? Ale săracilor! Din pricina bogaţilor 
a venit cutremurul peste oraș! Din pricina voastră a rămas orașul în 
picioare! Prin urmare, voi sunteţi izbăvitorii și purtătorii de grijă ai 
orașului. Dar să pun aici capăt cuvântului, ca să stăruim în prive- 
gheri și în cântări de psalmi și să Le dăm slavă Tatălui și Fiului și 
Sfântului Duh, acum și pururea și în vecii vecilor. Amin. 


Cuvântare la Sfântul Mucenic Bassus* 


Ar fi trebuit ca după atâta izvor de cuvinte revărsat, ca de 
obicei, asupra voastră, ca după îmbelșugata masă duhovnicească 
întinsă vouă înainte de mâna preoților și a propovăduitorilor, da, ar 
fi trebuit să opresc picăturile sărăcăcioase ale cuvintelor mele, mai 
cu seamă că sunt împiedicat, iubitorilor de Hristos, de îndelun- 
gată boală trupească, de slăbiciunea vocii și încă și de multe alte 
griji. Dar, pentru că sunteţi stăpâniți de dor nesăturat de.predică, 
îngăduiți-mi să vă vorbesc și eu! Haide, dar, cu harul Mântuitorului, 
să grăiesc și eu dragostei voastre puține cuvinte în legătură cu săr- 
bătoarea de azi, cuvinte potrivite ei. 

Socotesc că ne este cu cale și nouă, predicatorilor, dar și vouă, 
ascultătorilor, să căutăm, cu ajutorul minţii, cele bune și de folos. 
Sfântul și vestitul mucenic și episcop Bassus, care ne-a adunat la 
această prăznuire, își are răsplata datorită propriilor sale lupte și 
nevoinţe. N-are nevoie de darul laudelor noastre, dar el face, în chip 
obișnuit, pentru noi cereri și rugăciuni Stăpânului, pentru că, prin 
lupta sa mucenicească, a dobândit îndrăznire către Hristos și a pri- 
mit de la El cununa nestricăciunii, pe care Hristos a pregătit-o mai 
dinainte și credincioșilor. Bogate sunt, după cuvântul dumnezeies- 
cului ApostolS+, harurile Stăpânului, Care de mult timp împarte 
darurile mucenicilor care-L cheamă cu inimă curată - și mai cu 
seamă acum, când peste câtăva vreme ne așteaptă pomenirea fricii 
de anul trecut, când ne cheamă la doxologie mânia cea iubitoare de 
oameni a acelei înfricoșătoare amenințări. 

Am văzut, într-adevăr, mânia lui Dumnezeu strălucind de bună- 
tate când ne-a cuprins frica de cutremur, când am văzut întreaga 
zidire zguduită, când se clătina pământul, dar Mântuitorul nu Se 
îndepărta de îndurările Sale când așteptam un sfârșit amar, când 
socoteam că nevor fi dintr-odată casele mormânt, când, surprinși de 


%5 PG 50, 719-726. Autenticitatea Omiliei la Sfântul Bassus este incertă. Tradiţia manus- 
crisă hrisostomică este extrem de bogată și complexă, așa încât, adeseori, stabilirea 
paternităţii unor omilii este aproape imposibilă. (n.P.P.) 

cutremur, nu găseam loc sau chip de fugă, când în mijlocul zilei nu 
nădăjduiam să vedem seara, când sabia stătea atârnată de sus, iar de 
jos faptele bune se întăreau împreună cu rugăciunea, când popoa- 
rele într-un glas strigau: „Miluieşte-ne!” Și Stăpânul S-a îndurat, El 
Care mișcă totul numai cu privirea, dar ţine în picioare zidirea care 
se cutremură. Dar de ce nu spun pe scurt? Când, de nu ne-ar fi ajutat 
nouă Domnul Savaot, puţin de nu s-ar fi sălășluit în iad sufletele 
noastreS55! Pe cine nu l-ar uimi măreția bunătății Mântuitorului? 

Pe care suflet nu-l vor împinge spre mulțumire cele petrecute 
atunci, dar nu numai cele petrecute atunci, ci și cele de mai târ- 
ziu, pe care le-au trăit nu de multă vreme? A cutremurat Domnul 
stâlpii pământului, a zguduit temeliile caselor; casele săltau ca și 
corăbiile pe valurile mării. Și-a arătat Domnul numai privirea Sa 
de judecător, iar noi toţi ne-am clătinat ca și cum am fi stat pe ape. 
Mare a fost frica, dar cu mult mai mare decât frica a fost bună- 
tatea lui Dumnezeu. A cutremurat zidirea, dar n-a distrus-o. A 
cutremurat lumea, dar n-a dărâmat-o, n-a despuiat pământul de 
frumusețea făpturilor Lui. A clătinat acoperișurile numai ca să ne 
aducem aminte de EI, dar nu ne-a dat să gustăm stricăciunea. Atât 
de mare este noianul milostivirii Lui faţă de noi! A clătinat teme- 
liile pământului, dar le-a clătinat cu purtare de grijă și cu milos- 
tivire. Le-a clătinat pentru că a văzut că noi Îi călcăm în picioare 
legea, că Îl amărâm,; pentru că a văzut că ne plac furturile, pen- 
tru că a văzut că alăturăm casă de casă, că apropiem ogor de ogor, 
că luăm de la vecin, pentru că a văzut că nu-i miluim pe orfani, 
că nu luăm aminte la ajutorarea văduvelor; pentru că i-a văzut pe 
învățătorii credinţei spunând una și făcând alta; pentru că i-a văzut 
pe creștini ocărând buna rânduială din biserică cu neorânduielile 
de la teatru; pentru că a văzut că trăim în păcat și invidie, pentru că 
a văzut că înnodăm viclenia cu invidia; pentru că a văzut că valurile 
fățărniciei noastre îi îneacă pe cei curațţi la inimă ca pe niște coră- 
bii; pentru că a văzut că ucidem după bunul plac; pentru că a văzut 
că nedreptățim cât putem; pentru că a văzut că pe oceanul acestei 
vieţi dragostea se îneacă și înșelăciunea călătorește neîmpiedicată; 
pentru că a văzut că ne ferim de adevăr și alergăm la minciună; 
și, ca să o spun pe scurt, pentru că a văzut că slujim mai mult lui 
Mamona decât Domnului5$. 


6 Cf. Psalmul 93, 17. 
66 Cf. Matei 6, 24. 

De aceea ne-a cutremurat pământul, ca să ne înveţe ca un 
pedagog [care-i învaţă] pe copii. Și a arătat față de noi mila unei 
mame pline de dragoste, care, de multe ori, pentru că pruncul ei de 
sân plânge fără socoteală, îi clatină tare pătuţul, voind să-l dezbare 
de obiceiul de a plânge; și face asta nu pentru că vrea să-l rănească, 
ci ca să-l înfricoșeze pe copil. Tot așa și Stăpânul lumii, Care ţine în 
mâna Sa lumea, o cutremură nu ca să o piardă, ci ca să-i întoarcă la 
mântuire pe cei păcătoși. 


II 


Să nu măţină nimeni de rău dacă L-am comparat pe Dumnezeu 
cu o mamă plină de dragoste, pentru că Însuși Domnul S-a com- 
parat pe Sine în Evanghelii cu o cloșcă, spunând: „lerusalime, 
lerusalime, care îi omori pe proroci și îi ucizi cu pietre pe cei trimiși 
la tine; de câte ori am vrut să-i adun pe fiii tăi, precum adună cloșca 
puii ei, dar n-aţi voit!'* lubitorul de oameni Dumnezeu a mișcat, 
dar, pământul cel neînsuflețit ca să oprească mișcarea cea fără rân- 
duială a sufletului. Ne-a ameninţat cu moartea trupului ca să ne 
ferim de moartea sufletului. Ai văzut, iubitorule de Hristos, cât 
este de mare mila Creatorului față de noi? Ai văzut amenințarea ce 
strălucește de bunătate? Ai văzut îndurări ce o iau înaintea mâniei? 
Ai văzut sentință biruită de bunătate? 

Nu-i deloc ciudat! EI este și acum Stăpânul nostru Cel blând 
și iubitor, Care spune deschis în Evanghelii, după cum ni s-a citit 
de curând: „Veniţi, învăţaţi de la Mine, că sunt blând și smerit cu 
inima!"'658 O, cât este de mare pogorământul Creatorului, și creatura 
nu se cucernicește! „Veniți, învăţaţi de la Mine!” Da, Stăpânul avenit 
ca să-Și mângâie robii care au greșit. Așa se poartă Hristos cu noi. 
Este îndurător. Ar fi trebuit să-l pedepsească pe cel care a păcătuit, 
ar fi trebuit să piardă neamul celor care L-au mâniat; El însă spune 
cuvinte blânde celor vinovați: „Veniţi, învăţaţi de la Mine, că sunt 
blând și smerit cu inima! Dumnezeu e smerit, iar omul, mândru. 
Judecătorul e blând, iar osânditul, înfumurat. Meșterul vorbește cu 
voce slabă, iar lutul vorbește ca un împărat. „Veniţi, învățați de la 
Mine, că sunt blând și smerit cu inima!” Cele de mai înainte nu 

l-au convins pe om; cele de mai târziu și cele petrecute nu de mult 
nu l-au înduplecat. Precum mai înainte, așa și acum a mișcat zidi- 
rea, dara întărit-o iarăși, fiindu-i milă de ea. „Veniţi, învăţaţi de la 
Mine, că sunt blând și smerit cu inima!” Nu are în mână toiag cu 
care să lovească, ci fire care tămăduiește. Veniţi, vedeţi bunătatea 
nespusă! Cine nu iubește un stăpân care nu bate? Cine nu admiră 
un judecător care îl roagă pe condamnat? 

„le miră smerenia cuvintelor?”, ne întreabă Domnul. „Dar 
sunt Creator și-Mi iubesc lucrarea! Sunt Plăsmuitor și cruţ ce am 
plăsmuit. Dacă M-aș folosi de drepturile Mele, n-aș mântui ome- 
nirea căzută. Dacă nu i-aș da leacurile potrivite, nu s-ar vindeca 
omenirea bolnavă de boală de netămăduit. Dacă n-aș mângâia-o, 
ar muri. Dacă doar aș amenința-o, ar pieri. Pentru aceasta oblo- 
jesc cu pansamentul bunătăţii omenirea care zace la pământ. Mă 
plec cu multă milă asupra ei ca să o ridic, fiindcă e căzută. Cel care 
stă în picioare nu l-ar ridica pe cel căzut dacă nu și-ar apleca spre 
el mâna. 

«Veniţi, învăţaţi de la Mine, că sunt blând și smerit cu inima!» 
Nu Mă laud în cuvinte. V-am arătat fapte ca să vă încredinţaţi că 
sunt blând și smerit cu inima. Uitaţi-vă de unde am venit! Uitaţi-vă 
la chipul Meu, înțelegeți vrednicia Mea și închinaţi-vă pogorămân- 
tului Meu făcut pentru voi! Gândește-te de unde am venit și unde 
vorbesc cu tine! Cerul Mi-i tronul și stau pe pământ și vorbesc 
cu tine. Sunt slăvit sus și ca un îndelung, răbdător nu Mă mânii, 
că sunt blând și smerit cu inima. Dacă n-aș fi fost blând, Eu, Fiul 
Împăratului, n-aș fi ales ca mamă o roabă. Dacă n-aș fi fost blând, 
Eu, Creatorul lumii văzute și nevăzute, n-aș fi venit la voi. Dacă 
n-aș fi fost blând, n-aș fi fost înfășat în scuteces5, Eu, Părintele vea- 
curilor. Dacă n-aș fi fost smerit, n-aș fi primit sărăcia unei iesles%, 
Eu, Care sunt Stăpânul bogăției întregii zidiri. Dacă n-aș fi fost 
blând, n-aș fi trăit împreună cu cele lipsite de rațiune, Eu, Care 
nu pot fi privit nici de Heruvimi. Dacă n-aș fi fost blând, n-aș fi 
fost scuipat de buze nelegiuite*“, Eu, Care, prin scuipare, am dat 
lumină orbilors*. Dacă n-aș fi fost blând, n-aș fi îndurat pălmuirea 
dată Mie de robi, Eu, Care i-am eliberat pe robi. Dacă n-aș fi fost 


59 Cf Luca 2, 7, 12. 

56 Cf Luca 2, 7, 12, 16. 

5 Cf. Matei 26, 67; 27, 30; Marcu 14, 65; 15, 19. 
se Cf. loan 9, 6. 

blând, n-aș fi dat spatele Meu spre bătăi pentru cei robiți*$. Dar 
pentru ce nu spun ceea ce e mai mare? Dacă n-aș fi fost blând, n-aș 
fi plătit Eu, Care nu eram dator cu nimic, datoria morții pentru cei 
care erau datori să sufere moartea. 

Am plătit Eu datoria ca să-i scap de pedeapsa osândirii și pe 
cei ținuți jos, în iad. Că nu sunt numai Împăratul celor vii, ci și 
Stăpânul morţilor. Pentru aceea am venit, lucrând pe două căi 
mântuirea lumii. M-am arătat ca om și am ajuns pentru puțină 
vreme mort ca să împart harul nestricăciunii Mele tuturor, și celor 
de sub pământ. «Veniţi, învăţaţi de la Mine, că sunt blând și smerit 
cu inima!» Smerenia acestor cuvinte nu ţine de firea Mea, ci de voia 
Mea. Am o fire neapropiată, dar voia Mea se apropie de toți. 

«Veniţi, învăţaţi de la Mine, că sunt blând și smerit cu inima», 
nu cu vrednicia! Sunt smerit cu voința, nu cu puterea. Datorită 
puterii sunt înfricoșător pentru îngeri, datorită voii sunt smerit 
pentru oameni. «Veniţi, învăţaţi de la Mine, că sunt blând și smerit 
cu inima!» Nu grăiesc potrivit obârșiei Mele, ci potrivit milei Mele. 
Iubesc bunătatea mai mult decât puterea. Eu, Care-ţi vorbesc așa, 
sunt Împărat. Mare-Mi este puterea, dar nu vreau să înspăimânt 
slăbiciunea ta cu puterea pe care o am. Nu spun: «Veniţi, învăţaţi 
de la Mine, că sunt Stăpân, sunt Domnul zidirii, Cel care caută spre 
pământ și-l face pe el de se cutremurăS%, Cel care măsoară cerul 
cu palma și ține pământul cu mânas%», ci: «Veniţi, învățați de la 
Mine, că sunt blând și smerit cu inima». Atât sunt de blând, că tu ai 
păcătuit, și Eu am fost bătut! Atât sunt de smerit de buna Mea voie, 
că Eu, Stăpânul, am venit să-i eliberez pe cei robiți, iar ei, cei robiți, 
M-au pălmuit și M-au răstignit pe Mine, eliberatorul lor. 

Și, cu toate acestea, Îi spuneam Tatălui Meu, rugându-Mă pen- 
tru ei: «Iată, iartă-le lor, că nu știu ce fac!»5% «Veniţi, dar, învățați 
de la Mine, că sunt blând și smerit cu inima!» Veniţi, mult Mă 
rog, nu Mă rușinez să vă rog! Vreau mai degrabă să-i rog pe robii 
Mei, ca să nu fiu silit să-i pedepsesc. Veniţi, învățați de la Mine 
blândețea Mea, înainte de a vedea cât sunt de înfricoșător! Veniţi 
acum ca să vă vindec! Peste puţin vă voi cere socoteală; acum sunt 
îndurător, peste puţin dau sentința; acum sunt iubitor de oameni, 


56 Cf Matei 26, 67; Marcu 14, 65; loan 18, 22; 19, 3. 
664 Cf. Psalmul 103, 33. 

66 Cf. Isaia 40, 12. 

66 Luca 23, 34. 

peste puțin Mă voi arăta Judecător drept. «Veniţi, învăţaţi de la 
Mine, că sunt blând și smerit cu inima!» Sau prețuiți blândeţea 
Mea, sau temeţi-vă de puterea Mea! Veniţi, întâmpinaţi-Mi faţa 
întru mărturisires$7! Pentru atât cât mai este timp, Eu am rânduit 
o astfel de smerenie.” 


III 


„Numai în viața de aici se arată îndelunga Mea răbdare. Va 
veni un timp când se va închide ușa acestei bunătăţi. Va veni un 
timp când nu vor folosi lacrimile picurate din ochii păcătoșilor. 
Va veni un timp când trâmbițele vor suna pretutindeni și vor 
vesti a doua Mea venires, când Îngerii vor străbate tot pămân- 
tul, aducând la judecată numărul nesfârșit de morţi, când Mi se 
va așeza scaunul de judecatăs, când voi merge pe Puterile cele 
de sus, când Începătoriile și Stăpâniile îmi vor însoţi venirea, 
când luminătorii Împărăției Mele vor lumina tot pământul, când 
se vor deschide cărțile tuturor viețuitorilor de pe pământ”, când 
legile vor fi respectate cu nestrămutare și demonii vor da pentru 
toate socoteală, când cel judecat va sta în fața judecății, având 
lângă el numai faptele sale, când gândurile îl vor învinui, cugetul 
îl va vădi, când duhurile cele rele vor fi cu luare-aminte la cuvin- 
tele Judecătorului, când cuptorul așteaptă sentinţa Judecătorului, 
când cuvintele: «Miluiește-mă!» sunt fără de folos celui care le 
strigă. Veniţi, dar, înainte de a închide ușile îndurărilor Mele, îna- 
inte de a se termina iarmarocul vieţii, înainte de a trece teatrul 
vieţii acesteia! Sorocul este aproape. Veniţi înainte de a începe 
să judec! Căci, dacă Mă voi așeza să judec, nu mai iert. Pentru 
aceasta v-am spus pilda fecioarelor nebune, ale căror candele ale 
vieții s-au stins pentru că n-au avut untdelemnul dreptăţii, cărora 
li s-au închis ușile cămării de nuntă, cărora li s-a spus dinăuntru, 
când au bătut: «Nu vă cunosc», arătând prin aceste cuvinte ce 
voi spune păcătoșilor la judecată” 


67 Cf. Psalmul 94, 2. 
668 Cf. Matei 24, 3i. 
65% Cf. Daniel 7, 9. 
s7 Cf. Daniel 7, 10. 
sn Cf Daniel 7, 10. 
57 1 Corinteni 7, 31. 

Așadar, fraților, pentru că am învățat din cuvintele 
Mântuitorului bunătatea Stăpânului, să nu-L disprețuim pe 
Judecătorul Care înainte de judecată ne vorbește cu bunătate, 
să nu pierdem prilejul pocăinţei noastre. Să îmbrăcăm sufletele 
noastre cu fapte bune și cu milostenii. Fiecare să neguțătorim cele 
potrivite pentru viața veșnică și să ne depărtăm de faptele cele rele. 
Dacă odată cu săvârșirea faptelor bune vom păzi nezdruncinată 
și credinţa, va fi împreună cu noi și credința nezdruncinată. Să 
împodobim cu înțelepciune sufletele noastre și să dobândim cu 
trăinicie mărgăritarul cel neprețuit al credinței curate. Să-I slujim 
Dreptului Judecător înainte de a se stinge vremea vieții noastre, 
înainte de a se strica chipul luminii, floarea slavei și toate plă- 
cerile pământești. El, Dreptul Judecător, El este Cel care a spus: 
„Viu sunt Eu”, zice Domnul, „și nu voiesc moartea păcătosului, ci 
să se întoarcă și să fie viu's5. Dacă Dumnezeu ar fi dorit moartea 
păcătosului, ar fi tăcut; dar, pentru că vrea să-l miluiască, îl roagă. 
Pentru că vrea să-l cruțe, îl sfătuiește. Te înfricoșează spunându-ţi 
dinainte ce te așteaptă, ca să te ferească de a da ochii cu primejdia. 
Dumnezeu, când ameninţă, vrea să mântuiască; când tace, S-a 
hotărât să pedepsească. Faptele ne învaţă. l-a ameninţat pe nini- 
viteni și i-a cruțat. A tăcut față de sodomiţi și i-a pedepsits. 
Dumnezeu ne pregătește cununi! O, dacă nu ne-am aduce noi 
înșine asupra noastră chinurile! Dumnezeu vrea să fie gol iadul, 
vrea să închidă temniţa întunericului, vrea să păstreze mânia Lui 
numai pentru diavol, vrea să stea Judecător nu ca să-i pedepsească 
pe unii, ci ca să-i încununeze pe toți. 

Având, dar, un Stăpân ca acesta, să primim cuvintele Lui pline 
de bunătate, să ascultăm de El, Care ne spune: „Veniţi, învăţaţi de 
la Mine, că sunt blând și smerit cu inima”, ca să fim învredniciţi 
să auzim și cuvintele acelea dorite și fericite, care spun: „Veniţi, 
binecuvântaţii Părintelui Meu, de moșteniți Împărăţia care vă 
este gătită!'%€, ca toţi să ne desfătăm de ea, cu harul și iubirea de 
oameni ale Domnului nostru lisus Hristos, cu Care Tatălui [fie-I] 
slava, împreună cu Sfântul Duh, în vecii vecilor. Amin. 


sn Jezechiel 18, 32. 
su Cf. Iona 3, 1-10. 

67 Cf. Facerea 19, 28. 
55 Matei 25, 34. 


Cuvântare la Petru Apostolul și Ilie Prorocul“7 


Puţini au venit azi la biserică! De ce oare? Prăznuim pomeni- 
rea mucenicilor, și nimeni n-a venit la noi. Oare lungimea drumu- 
lui i-a făcut trândavi? Dar, mai bine spus, nu lungimea drumului, 
ci trândăvia lor i-a împiedicat [să vină]. După cum nimic nu-l poate 
împiedica pe cel cu tragere de inimă și cu voinţa trează, la fel orice îl 
poate împiedica pe cel trândav și descurajat. Mucenicii și-au vărsat 
sângele pentru adevăr, iar tu te sperii de un drum scurt? Aceia și-au 
dat viaţa pentru Hristos, iar tu nu vrei să ieși afară din oraș pentru 
Stăpânul? Stăpânul a murit pentru tine, iar tu pregeţi pentru EI? E 
pomenirea mucenicilor, și tu te trândăvești, te descurajezi? Ar tre- 
bui să fii aici, ca să-l vezi pe demon biruit, pe mucenic biruitor, pe 
Dumnezeu slăvit și Biserica încununată. 

Dar pretextul lor e acesta: 

- Sunt păcătos, spun ei, și nu pot veni la biserică! 

- Dar tocmai pentru că ești păcătos, vino, ca să nu-ţi pierzi 
mântuirea! Spune-mi, te rog, care om e fără păcate? De aceea există 
jertfa și Biserica, de aceea, rugăciunile și postul, pentru că sunt 
multe rănile sufletului. De aceea s-au descoperit împotriva lor și 
leacurile și s-a făcut leac potrivit pentru fiecare din rănile sufletu- 
lui. Ai Biserica! Ea aduce jertfe. Ai rugăciunile Părinților, dăruirea 
Sfântului Duh, pomenirile mucenicilor, adunarea sfinților și multe 
la fel cu acestea, care te pot ridica din păcat la dreptate. Ce iertare 
poți avea când nu vii să te rogi mucenicilor? Niciun necaz nu-i pe 
drumul ce duce la biserică, și totuși ai fost împiedicat să te unești cu 
mucenicii. Vrei să spui că te împiedică grijile vieții? Păcatul e însă 
și mai mare. De ce nu Îi împrumuţi lui Dumnezeu puţină vreme ca 
să primești întreaga zi? 

- Sunt păcătos și nu pot! 

- Tocmai pentru că ești păcătos, de aceea vino la biserică! Oare 
nu știi că și cei care slujesc la altar sunt cuprinși de păcate? 

Sunt și ei îmbrăcaţi în carne, împletiți cu sânge și legaţi cu 
oase! Și noi care stăm pe scaun și predicăm suntem încurcaţi în 


s77 PG so, 726-736. 

păcate. Dar nu deznădăjduim de bunătatea lui Dumnezeu, nici 
nu spunem despre El că-i lipsit de omenie. Toţi suntem oameni, 
alcătuiți din aceleași elemente; cu toate acestea, nu încetăm să pre- 
dicăm, uitându-ne la noianul iubirii de oameni a lui Dumnezeu. 
Păcatul vostru nu-i atât de mare dacă veniţi la biserică cu păcate 
pevoi, căci voi trebuie să fiți învățați. Păcatul nostru însă e cu atât 
mai mare cu cât demnitatea noastră e mai mare. Altceva este să 
păcătuiască dascălul, altceva ucenicul. Cu toate acestea, nu înce- 
tăm să învăţăm, pentru ca nu cumva, din pricina smereniei, să 
cădem în trândăvie. 

Și căderea preoţilor în păcate se întâmplă după rânduiala lui 
Dumnezeu. Și ascultă cum! Dacă n-ar păcătui dascălii și preoţii, 
dacă n-ar fi supuși patimilor lumești, ar fi neomenoși cu ceilalți 
oameni și neiertători. Dar Dumnezeu a făcut ca să fie robi patimi- 
lor și preoţii și conducătorii, pentru ca să fie iertători cu alţii, de 
vreme ce și ei păcătuiesc. Și așa a rânduit Dumnezeu totdeauna, 
nu numai acum, ci și mai de mult; a îngăduit să cadă în păcate cei 
cărora avea să le încredințeze conducerea Bisericii și a poporului, 
ca, datorită greșelilor lor, să fie buni cu alții. Dacă ei n-ar păcătui, 
nu i-ar ierta deloc pe păcătoși, ci, ajungând neomenoși, i-ar smulge 
pe toți din Biserică. Că așa stau lucrurile și că nu spun asta pe baza 
unor bănuieli, vă voi dovedi-o cu fapte. 

Domnul avea să-i încredințeze lui Petru cheile Bisericii, dar, 
mai bine spus, i-a încredinţat chiar cheile cerurilor și avea să-i 
încredințeze mulțimea poporului. Ce-i spune Stăpânul? „Ceea ce 
vei lega pe pământ va fi legat și în ceruri și ceea ce vei dezlega pe 
pământ va fi dezlegat și în ceruri.'%% Petru era din fire cam neîndu- 
rător; dacă ar mai fi fost și fără de păcat, ce iertare ar mai fi primit 
de la el ucenicii? De aceea, dar, harul dumnezeiesc rânduiește ca să 
cadă într-un [anume] păcat, pentru ca, datorită păcatului său, să 
fie blând cu alții. Și uită-te în ce păcat îngăduie Dumnezeu să cadă! 
Petru cel vestit, corifeul Apostolilor, temelia cea nezdruncinată, 
piatra cea neclintită, cel dintâi în Biserică, limanul neînvălurat, 
turnul de nedoborât, Petru cel vestit, cel care I-a spus lui Hristos: 
„Chiar dacă ar fi să mor împreună cu Tine, nu mă voi lepăda de 
Tine'S, Petru, care din descoperire dumnezeiască mărturisise 

adevărul: „Tu ești Hristosul, Fiul Dumnezeului Celui viu'S%, ei 
bine, acest Petru, în noaptea în care a fost vândut Hristos, când 
stătea și se încălzea la foc și când s-a apropiat de el o fată și i-a zis: 
„Și tu erai ieri cu Omul Acesta”S&, Petru i-a răspuns: „Nu-L cunosc 
pe Omul Acesta'S2. 

Adineaori, Petre, spuneai: „Chiar de-ar fi să mor împreună cu 
Tine”, iar acum te lepezi și spui: „Nu-L cunosc pe Omul Acesta”? 
O Petre, aceasta ai făgăduit? N-ai fost supus încă la chinuri, nici la 
bătăi, și te-ai pornit să te lepezi pentru că ai auzit numai un cuvânt 
al unei fete? Te lepezi, Petre? Nu ţi-au stat încă în față uneltele de 
tortură, nici bicele, nici loviturile, nici furiile, nici stăpânitorii, 
nici săbii ascuțite, nici porunci pronunţate, nici împărați care 
amenință, nici moartea gata să te înghită, nici închisoarea, nici 
prăpastia, nici marea, nimic din toate acestea, iar tu te-ai lepădat: 
„Nu-L cunosc pe Omul Acesta”. Și iarăși îi spune fata: „Și tu erai 
ieri cu Omul Acesta”, iar el îi răspunde: „Nu-L cunosc pe Omul de 
Care vorbești”. Cine este cea care te întreabă, ca tu să te lepezi? 
Nu un om de seamă, ci o femeie, și ea [este] o femeie de rând, o 
roabă, de niciun preţ! Ea te întreabă, și tu te lepezi? Ce lucruri 
străine! O fată s-a apropiat de Petru cel vestit, o fată oarecare, și 
i-a zdruncinat credinţa lui Petru. Petru, stâlpul, stânca, n-a îndu- 
rat ameninţarea unei fete; ea a vorbit numai, și stâlpul s-a cutre- 
murat, însăși stânca a fost învăluită de valuri. Pe cine ai văzut, 
Petre, că te lepezi? Pe cine? Pe o fată de rând, pe o portăreasă 
nebăgată în seamă! Pe aceasta ai văzut-o și te lepezi? Și i-a spus 
a treia oară: „Și tu erai ieri cu Omul Acesta”, iar Petru s-a lepădat 
a treia oară. Atunci lisus S-a uitat la el și i-a adus aminte de cele 
spuses&. Petru a înțeles și a început să plângă și să se căiască de 
păcats8. Totuși lubitorul de oameni Dumnezeu i-a iertat păcatul; 
știa că, om fiind, era supus slăbiciunilor omenești. Dar, după cum 
am spus mai înainte, de aceea i s-a rânduit și i s-a îngăduit lui 
Petru să păcătuiască, pentru că avea să i se încredințeze popor 
mult; pentru ca nu cumva, din pricina firii sale aspre și a lipsei de 
păcat, să fie neiertător cu frații lui. 


60 Matei 16, 16. 

s8 Matei 26, 69. 

6% Matei 26, 70. 

6 Cf. Luca 22, 61. 

A căzut în păcat pentru ca, gândindu-se la păcatul lui și la ierta- 
rea Stăpânului, să-i ierte și el pe alții după rânduiala dumnezeiască, 
potrivit lui Dumnezeu. 1 s-a îngăduit să păcătuiască celui căruia avea 
să i se încredinţeze Biserica, stâlpului Bisericii, limanului credinţei; i 
s-a îngăduit să păcătuiască lui Petru, dascălul lumii, pentru ca ierta- 
rea lui să ajungă pricină iertării altora. Dar pentru ce spun eu aceasta? 
Pentru că și noi, preoții, care stăm pe scaun și învăţăm, suntem legaţi 
cu păcate. De aceea preoția n-a fost încredințată nici Îngerilor, nici 
Arhanghelilor - că ei sunt fără de păcat -, ca nu cumva, din pricina 
sfințeniei lor necruțătoare față de păcat, să-i trăsnească pe păcătoșii 
din popor, ci a încredințat demnitatea aceasta unui om dintre oameni, 
legat și el de plăceri și de păcate, pentru ca, pe temeiul păcatelor sale, 
să fie bun cu păcătosul atunci când prinde pe cineva în păcat. Dacă 
preotul ar fi înger și ar prinde pe cineva făcând desfrânare, îndată l-ar 
ucide, de vreme ce el nu este încurcat cu aceste păcate. De aceea, dacă 
îngerul ar fi luat puterea preoţiei, îngerul n-ar fi predicat, ci îndată 
ar fi ucis; s-ar fi pornit cu urgie asupra unui păcătos, pentru că el 
nu este ca păcătosul. Acesta a fost motivul pentru care Dumnezeu a 
încredinţat preoția oamenilor; omul, cunoscându-și păcatele și știind 
din experienţă ce e păcatul, îi iartă pe păcătoși și nu se pornește cu 
mânie împotriva lor, iar Biserica își împlinește astfel rostul ei. 


II 


Dar de ce să mărginesc la Petru problema aceasta? De ce să nu 
urc puțin cuvântul și la un alt om? Să-l aducem în mijloc. Să-l adu- 
cem pe Ilie. Pe acel proroc vestit, pe îngerul pământesc și omul cel 
ceresc, pe cel care mergea pe jos și cârmuia cele cerești, pe omul de 
trei coţi care mergea întru înălțime și s-a urcat chiar la bolțile ceru- 
lui, pe vistiernicul apelor, a cărui limbă a ajuns vistieria apelor și 
cheia cerurilor; pe omul cel sărac, dar și bogat; pe omul neînvăţat, 
dar și filosof; sărac pentru că nu avea nimic, bogat însă pentru că 
ţinea cu limba sa norii ploii. Era și el aspru cu păcătoșii, pentru că 
s-a rugat ca Dumnezeu să nu dea ploaie pe pământ. 

- Ce-a spus el? 

— A spus: „Viu este Domnul: nu va fi ploaie pe pământ decât 
prin gura mea'655. 

Ce faci, Ilie? Ce hotărâre iei? De L-ai ruga, cel puţin, pe Stăpânul 
ca în urma rugăciunilor tale să-ți împlinească cuvântul pe care 
l-ai spus: „Viu este Domnul: nu va fi ploaie pe pământ decât prin 
gura mea”! Unde sunt ereticii care spun că Fiul lui Dumnezeu Se 
roagă? Ticălosule, nenorocitule, nerușinatule! Robul poruncește, 
și Domnul Se roagă? Nu-l dai Domnului nici atâta cinste cât lui 
Ilie? Nu vrei să dăruiești Stăpânului o vrednicie egală cu aceea pe 
care o dăruiești robului? Robul nu se roagă, nici nu cere, ci a rostit 
un cuvânt de adevăr și a închis cerul. 

- Roagă-te, mai întâi, Ilie! 

Ce răspunde Ilie? 

- „Îmi cunosc Stăpânul”, spune el, „știu că mă ascultă. Fac 
aceasta din râvnă. 

Ce lucruri noi și străine! Ai văzutcă Stăpânul e biruit de bunăvoința 
robului? Da, Ilie a făcut aceasta din pricina marii sale râvne. Vedea că 
se petrec multe lucruri nelalocul lor; vedea că desfrâul e unit cu multă 
răutate. Era întuneric, și întunericul cuprinsese toată lumea; nori care 
acopereau totul. "Toţi cădeau; înecul era general; nu înec de ape, ci de 
stricăciune; cuminţenia era îndepărtată, iar desfrânarea mergea cu alai; 
virtutea era izgonită, iar viciul era în floare. Codrii, munții, dealurile, 
drumurile, casele; și văzduhul era pângărit. Soarele era negru de fum, 
pământul era întinat, cerul disprețuit, zidirea întreagă bolea de idola- 
trie. Toţi mergeau ca în noapte, nu mai țineau seamă de nicio făptură; 
vedeau o piatră și i se închinau ei ca lui Dumnezeu; vedeau un lemn 
și-l socoteau pe acesta tot dumnezeu. Îi cuprinsese noapte adâncă, Îl 
vedeau pe Creator, dar se închinau făpturilor. Numai Ilie avea făclia 
virtuții, stând el ca pe vârful muntelui filosofiei și practicând-o. Numai 
el avea făclia dreptei credințe, dar lumina lui nu folosea la nimic, din 
pricină că oamenii erau cufundați în somn și cuprinși de idolatrie. Se 
înfuria Ilie, se mânia, plângea, grăia cuvinte, dar nimeni nu îl auzea; 
sfătuia, dar nimeni nu asculta. Deci, mânat de râvna sa, Ilie a vrut să-i 
pedepsească pe oameni și să-i învețe minte, ca, mistuiţi de foame, să-i 
facă să se roage Creatorului, ca să ajungă foametea pricină de evlavie. 
„Nimic nu-i poate învăța minte”, își spunea Ilie, „numai foamea. Așa, 
strâmtoraţi din toate părțile, se vor îndrepta spre Ziditorul tuturor” 
Ce a făcut Ilie? „Viu este Domnul”, a spus el, „nu va fi ploaie decât prin 
gura mea." 

A ieșit cuvântul prorocului și îndată văzduhul s-a preschim- 
bat, cerul a ajuns de aramă; nu și-a schimbat firea, ci și-a pus frâu 

lucrării, și îndată elementele s-au schimbat. A căzut cuvântul pro- 
rocului ca frigul în sânurile pământului și îndată toate s-au uscat, 
toate s-au pustiit, toate au pierit. Vedeau oamenii că se usucă 
îndată ierburile, verdeţurile, copacii roditori și neroditori, cei de 
la șes și cei de lângă mare. Toate s-au uscat dintr-odată. Oameni 
de toate vârstele piereau, copiii plângeau, mamele jeleau, iar dez- 
nădejdea era mare. Prorocul a scos un cuvânt, și iată cât a lucrat! 
Toate mureau: animalele sălbatice, dobitoacele, copiii, oamenii, 
viețuitoarele, păsările, toate. 

Era prăpădul întregii lumi, iar nenorocirea cuprinsese tot 
pământul. Nimeni nu mai scăpa, ci toți mureau din pricina sece- 
tei. Plantele se uscau, izvoarele, râurile, lacurile secau, într-un 
cuvânt, toate piereau. Un potop cuprinsese toată lumea, nu potop 
de ape, ci de secetă. Cerul era încuiat, nu mai dădea drumul la 
nimic, schimbând toată firea. Totul murea și pierea din pricina 
mâniei dumnezeiești. Lui Ilie nu-i păsa de nimic. Era beat de 
râvnă. Toţi copiii de vârstă fragedă mureau. Ce faci, Ilie? Fie, au 
păcătuit tinerii, pentru ce sunt pedepsiți copiii? Fie, au păcătuit 
oamenii, pentru ce mor și dobitoacele? Atât ești de nemilos? 
Nu-ţi pasă deloc de oameni pentru că n-ai femeie, nici copil! Nu 
ţii seamă de cei care pier! 

Dar ce i-a spus Dumnezeu lui Ilie? „Du-te, îi spune, „la râul 
Cherit și voi porunci unui corb să te hrănească acolo."5% Aș aduce 
iarăși, cu plăcere, un iudeu în fața mea ca să-i vorbesc și să-i arăt 
că Legea strică Legea, că Legea nu are în ea însăși nici trăinicie, 
nici desăvârșire, că nu are adevărul, ci umbra. Cele poruncite de 
Lege erau umbră, ale noastre, adevăr; acelea, simboluri, ale noas- 
tre, realități. Cum se face, iudeule, că a fost hrănit de un corb Ilie, 
pe care tu îl cinstești, pe care-l aștepți să vină, despre care vorbești 
multe și pe care-l numești „proroc”? După Lege, corbul este o pasăre 
necurată, că așa a poruncit Legea, să fie necurat corbul. Cum, dar, a 
fost hrănit prorocul de un corb necurat? Dacă Legea îl numește pe 
corb „necurat”, atunci negreșit trebuie să fie necurat și cel hrănit de 
corb. Dar nu s-a întâmplat aceasta - Doamne, ferește! Ilie a fost hră- 
nit de un corb pentru că Ilie nu socotea necurată niciuna din făp- 
turile lui Dumnezeu. Apoi, odată cu trecerea vremii, când a secat 
râul, Dumnezeu l-a ridicat pe proroc din locul acela și l-a trimis în 

altă parte după hrană. „Du-te”, îi spune, „în Sarepta Sidonului și voi 
porunci unei văduve să te hrănească acolo.'5%7 

Dumnezeu făcea aceasta cu o anumită rânduială. Pentru că 
Ilie nu știa ce se întâmplase - că el stătuse într-un singur loc și nu 
văzuse nenorocirea ce cuprinsese lumea, că se uscase totul, lacu- 
rile, râurile, ierburile, copacii, fructele coapte, cele necoapte, pomii 
cu rod, cei fără rod, cei de lângă izvoare, cei de lângă lacuri, nu 
văzuse pieirea păsărilor, a dobitoacelor și a tuturor celorlalte ani- 
male, nu văzuse moartea copiilor, plânsetul mamelor și nenoro- 
cirea aceea de pe toată fața pământului -, deci, pentru că Ilie nu 
știa ce se întâmplase, Dumnezeu îl trezește și-l face să meargă cale 
îndelungată de acolo și până la Sidon, pentru ca măcar așa, văzând 
Ilie cele întâmplate, să-L roage pe Stăpânul să dea ploaie. Nu-l tri- 
mite ca să facă acea cale lungă pentru că nu putea Dumnezeu să-l 
hrănească acolo, ci pentru că voia să-i arate lui Ilie nenorocirea, ca 
să-l facă să-L roage pentru ploaie. 

Dumnezeu ar fi putut să-l plece spre rugăciune pe Ilie și fără 
aceasta, dar nu voia să aducă ocară slujitorului Său lăsându-l pe Ilie 
pricinuitorul relelor, iar pe Sine, al bunătăţilor. Nu! Aștepta rugă- 
mintea robului. Dar nici așa Ilie nu s-a plecat spre rugăciune, ci a 
făcut tot drumul stăpânit de nemilostivire și n-a scos niciun cuvânt. 
Am spus doar că era beat de râvnă. Ai înnebunit, Ilie? Pentru ce 
ești atât de lipsit de milă? Așteaptă puțin și ai să fii convins că ești 
păcătos și tu. Din pricina păcatului locuitorilor ai chemat seceta, ai 
încuiat cerul, ai pus frâu pământului, ai oprit drumul firii și nu vrei 
să-L rogi pe Dumnezeu pentru cele întâmplate? Dar vei fi convins 
și tu, nu după multă vreme, că ești păcătos. lar când vei dobândi 
milă de la Stăpânul tău, vei fi și tu milostiv cu cei împreună cu tine 
robi. 


III 


Astăzi pentru aceasta am ieșit să cuvântez, ca să arăt că 
Dumnezeu nu l-a făcut preot pe înger, ci pe om dintre oameni, 
ca păcătoșii să nu fie uciși din pricina lipsei de păcat a preotului. 
Dacă preotul ar fi fost înger fără de păcat, i-ar fi pedepsit îndată 
pe păcătoși; dar așa, preotul fiind om, îl iartă pe cel care este 

supus acelorași patimi ca și el și se duce cu mintea de la păcatele 
lui la păcatele celor de aceeași seminţie cu el. Apoi am arătat că 
Dumnezeu a îngăduit să cadă în păcat și oameni mari, cărora avea 
să le încredințeze popor mult, și i-a iertat pentru ca și ei mai târziu, 
învăţaţi de păţania lor, să fie mai îndurători. Și l-am dat ca pildă pe 
Apostolul Petru, căruia i s-a îngăduit să păcătuiască, dar, în urma 
căinței sale, Dumnezeu, prin iubirea Sa de oameni, i-a șters păcatul. 
Haide acum să ne întoarcem la Ilie și să arătăm noianul faptelor lui 
bune! Dumnezeu voia ca Ilie să fie bun, dar Ilie nu voia. Dumnezeu 
voia să dea ploaie, dar cerea ca robul Său să-L roage pentru ploaie. 
Ce s-a întâmplat mai departe? A mers [lie tot drumul și a ajuns în 
Sarepta Sidonului și a văzut o femeie aducând lemne. 

Uită-te la filosofia și credinţa lui Ilie! A urmat un alt noian de 
virtute. Nu I-a spus lui Dumnezeu: „La cine mă trimiți? Mă faci 
să îndur atâtea primejdii ca să mă trimiţi la o văduvă unde bân- 
tuie foametea cea mai cumplită? Nu se găseau oare mulți oameni 
mai bogaţi în stare să-mi ușureze sărăcia? Am bătut atâta cale ca 
să vin la o văduvă, la nenorocirea nenorocirilor? Și nu-i numai 
văduvă, ci și săracă”. Gândește-te că slujitorul lui Dumnezeu n-a 
grăit așa! Avea încredere în Stăpânul lui, Care face cu putinţă cele 
cu neputinţă. „Du-te', îi spune, „în Sarepta Sidonului.” „Și iată, 
o femeie aduna lemne. De ce-ţi continui drumul, Ilie? De ce 
alergi la văduvă? Ai văzut pridvoarele sărăciei, nu mai întreba de 
suferințele lipsei. Ai văzut cerdacul sărăciei, nu mai întreba de 
cele din casă. Unde intri, Ilie? Ai văzut că adună lemne, și tu-i ceri 
să-ți dea mâncare? Da. Ilie intră și stă de vorbă cu femeia, pentru 
că avea drept temei cuvântul Stăpânului. Ce i-a spus Ilie? „Dă-mi 
puțină apă ca să beau.'*% Vezi înțelepciunea lui Ilie? Nu i-a cerut 
dintr-odată ce era mai greu, ci ce era mai ușor. Nu i-a spus: „Dă-mi 
pâine”, ci: „Dă-mi apă”. I-a cerut întâi apă, gândindu-se că, dacă are 
apă, poate să aibă și pâine. „Dă-mi puţină apă, îi zice el. Femeia 
s-a dus și i-a adus apă, și ela băut. 

Îndrăznind, Ilie îi grăiește apoi așa: „Adu-mi o bucată de pâine 
ca să mănânc”. Văduva i-a răspuns: „Viu este Domnul: căci n-am 
pâine, ci numai o mână de făină într-o vadră și puțin untdelemn 

într-un urcior; le voi pregăti, le voi mânca eu și copilul meu și apoi 
vom muri'$%. Ce i-a spus Ilie? „Du-te și fă o pâine numai pentru 
mine, ca să mănânc. După aceea vei face și fiului tău și veți mânca 
și voi.'6% 

- Ce faci, Ilie? Fie, vrei pâine! Dar de ce ceri să-ţi facă ţie sepa- 
rat și ție mai întâi? N-ar trebui să [te] mulțumești că mănânci cu 
copilul? Vrei să mănânci tu singur, iar copilul să moară de foame? 

- „Nu vreau să moară copilul de foame, ci să-i fac bine. Cunosc 
bogăţia Stăpânului meu. 

Văduva totuși nu s-a tulburat, nici n-a gândit ceva nelalocul 
lui; n-a zis: „Iu ai adus foametea aceasta și vrei să fii hrănit de mine 
cu rămășițele foametei?” Nici nu i-a spus: „Ai trecut pe lângă atâta 
lume și ai venit la mine ca să piară de foame copilul meu, tu care 
ești pricina foametei?” N-a grăit așa femeia, ci, ajungând un nou 
Avraam, a intrat în casă și a făcut după cuvântul prorocului. Puteai 
vedea că văduva aceasta a fost mai ospitalieră decât Avraam. 

Avraam era bogat și a găzduit îngeri; aceasta aștepta să moară 
de foame și l-a găzduit pe proroc. A disprețuit glasul sângelui și 
a cinstit ospitalitatea. A aruncat rodul pântecelui și l-a primit pe 
proroc. A făcut mormânt din tot poporul copiilor ei. În ceea ce 
privește voinţa ei, copiii ei muriseră, dar în ceea ce privește iubirea 
de oameni a lui Dumnezeu, ei trăiau și se întăreau. Nu știu cum să o 
laud pe văduvă! Cum și-a putut disprețui copiii ca să fie ospitalieră? 
Cum nu i-a amorțit inima de mamă? Cum nu i-a împietrit pânte- 
cele? Cum nu i s-a sfâșiat pieptul văzând că are să moară de foame 
tot poporul copiilor ei? 

Nu, a fost mai presus de toate și l-a găzduit pe proroc. Îndată 
ce prorocul a luat pâine și a mâncat, a și răsplătit-o. Văduva 
a semănat ospitalitate și îndată a secerat spicul plin de rod al 
ospitalităţii. Dar ce i-a spus Ilie? „Viu este Domnul: vadra cu făină 
nu va scădea, iar untdelemnul din urcior nu se va împuțina.'*% Și 
a ajuns mâna dreaptă a femeii teasc, iar mâna stângă, arie; mâinile 
ei au ajuns snopi de grâu care-și dădeau rodul la nevoie, iar prin 
cuvântul prorocului o hrăneau pe văduvă. Teasc și arie a ajuns 
casa văduvei. N-a fost nevoie de ploaie, de primăvară, de vară, 

de căldură, de vânt, de schimbarea vremurilor; a venit numai un 
singur cuvânt al prorocului, și acesta scos din propria sa voinţă, și 
a dat văduvei belșug. De acolo prorocul - ca să scurtez cuvântul - 
a plecat la împăratul Ahab. 

Îți vorbesc acum de faptele mari ale lui Ilie ca să cunoști, când 
îl vei vedea pe proroc păcătuind, că harul lui Dumnezeu e plin de 
iubire de oameni. Ce-i spune Ahab? 

— „Tu ești cel care-l răzvrătești pe Israel?”5% 

- „Nu sunt ew”, i-a răspuns lie, „ci tu și casa tatălui tău!”s% 

Ai văzut îndrăznirea prorocului? Ai văzut cum l-a mustrat pe 
împărat? Mai târziu, când lie stătea în munte și a venit la el o căpe- 
tenie, care era |pusă] peste cincizeci de oameni, și i-a spus: „Omule 
al lui Dumnezeu, coboară-te că te cheamă împăratul!'6%, i-a răs- 
puns: „De sunt eu omul lui Dumnezeu, să se coboare foc din cer 
și să te ardă pe tine și pe cei cincizeci ai tăi”*%. Apoi, a doua oară, 
o altă căpetenie peste cincizeci de oameni i-a spus: „Omule al lui 
Dumnezeu, coboară-te că împăratul are nevoie de tine!"6% Și ce i-a 
răspuns Ilie? „Dacă sunt eu omul lui Dumnezeu, să se pogoare foc 
din cer și să te ardă pe tine și pe cei cincizeci ai tăi!'S% 

Apoi iarăși, când s-a luat la întrecere în rugăciune, i-a chemat 
pe preoții lui Baal, zeul rușinii, zicându-le: „Să ne rugăm.” Și le-a 
spus: „Faceţi jertfelnice deosebite și alegeţi doi boi; puneţi lemnele 
sub fiecare bou, dar nu puneţi foc. Și eu voi face la fel. Chemaţi 
numele dumnezeilor voștri, iar eu, numele Dumnezeului meu. Și 
va fi Dumnezeu adevărat Dumnezeul Acela care va răspunde cu 
foc”. Și și-au făcut preoții rușinii jertfelnicul și au început să-l 
cheme pe Baal, zicând: „Auzi-ne pe noi, Baal, auzi-ne pe noi!" 

Dar, oricât s-au rugat, nimeni nu le-a răspuns, „căci nu era 
glas și nu era ascultare”72. Și-i aștepta Ilie cu îndelungă răbdare 
pe preoţii aceia care se rugau. Când a văzut că stăruința lor este 
mai mare și nimeni nu-i aude, Ilie și-a bătut joc de ei, spunând: 

„Strigaţi tare, că poate doarme dumnezeul vostru!"7% Apoi, pentru 
că era la amiază și ceasul înaintat, le-a spus: „Depărtaţi-vă acum ca 
să aduc și eu arderea mea de tot”74. A făcut jertfelnicul, a pus lemne 
și a zis: „«Turnaţi apă în jurul jertfelnicului!» Și au turnat. «Turnați 
a doua oară!» Și au turnat și a doua oară. «Turnaţi și a treia oară!» 
Și au turnat de trei ori'7%. Dar să vezi pentru ce a făcut Ilie aceasta! 
Rătăcirea are obiceiul să adauge adevărului propriile sale rătăciri, 
așa cum fac femeile desfrânate; acestea o iau înainte și le numesc 
pe cele cinstite desfrânate pentru ca acelea să nu le mai poată ocărî. 


IV 


Dar de ce Ilie întrebuințează acum atâta dibăcie? lată de ce! 
Am fost eu însumi spectator la ceea ce vreau să spun. La templele 
idolești sunt găuri în partea de jos a jertfelnicului; dedesubt este 
o groapă nevăzută; lucrătorii rătăcirii coboară în groapă și așa, de 
acolo de jos, suflă prin găurile acelea de foc la jertfă; fac aceasta 
ca să înșele mulțimea și ea să creadă că focul de la jertfă este foc 
ceresc. Deci, ca să nu se creadă că și Ilie face așa ceva, a vărsat apă, 
ca apa să vădească găurile; căci acolo unde sunt găuri apa nu stă, ci 
se scurge în ele. 

A umplut Ilie jertfelnicul cu apă și s-a rugat, zicând: „Auzi-mă, 
Doamne, cu foc astăzi! Auzi-mă cu apă, auzi-mă și cu foc!'7% Și 
iată, în timp ce-L chema pe Domnul, s-a pogorât iute foc din cer 
și a ars jertfa și pietrele, iar focul a zvântat apa. Și ce-a spus Ilie 
poporului? „Prindeţi-i pe preoții rușinii, ca să nu scape niciunul 
dintre ei!" Și i-au prins și au omorât patru sute cincizeci de preoți 
ai lui Baal și patru sute de preoți ai înălțimilor. Izabela, femeia 
lui Ahab, a auzit de cele petrecute și a trimis cuvânt lui Ilie, zicând: 
„Așa să-mi facă mie dumnezeii, ba încă și mai mult de atât, dacă nu 
voi pune mâine sufletul tău ca sufletul unuia din aceștia”7%. Când a 
auzit lie cuvântul Izabelei, a fugit. 

Unde este acum Ilie cel tare și grozav? Da, scopul meu este să 
arăt că [lie a căzut în păcat. Nu-l învinuiesc pe Ilie când vorbesc de 
păcatul lui. Mijlocesc motive de mântuire. Când vezi că oameni 
atât de mari au păcătuit, dar au avut parte de iubirea de oameni a 
lui Dumnezeu pentru că nu au deznădăjduit, să ai și tu mai mare 
nădejde de mântuire dacă păcătuiești. Izabela a spus: „Așa să-mi 
facă mie dumnezeii, ba încă și mai mult de atât, dacă nu voi pune 
mâine sufletul tău ca sufletul unuia din aceștia!” Când Ilie a auzit 
cuvintele ei, a fugit cale de patruzeci de zile”. 

Ce frică grozavă! A auzit cuvântul unei femei și a fugit mer- 
gând cale de patruzeci de zile! N-a fugit o zi, sau două, sau trei, ci, 
îndată ce a venit la proroc cuvântul femeii, de frică n-a mai știut ce 
face, atât de departe a fugit. Ce-i cu tine, Ilie? Tu ești oare cel care 
ai încuiat cerul, care i-ai pus ploii stavilă, care ai poruncit văzduhu- 
lui, care ai chemat foc din cer, care i-ai ucis pe preoți, care i-ai spus 
împăratului Ahab: „Iu l-ai răzvrătit pe Israel și casa tatălui tău”, 
care ai spus: „Viu este Domnul: va fi ploaie decât prin gura mea”, 
care ai făcut în casa văduvei arie și snopi de grâu, care ai porun- 
cit stihiilor? Tu fugi la auzul cuvântului unei desfrânate? O femeie 
te face rob? Cele două acropole au fost înfruntate de femei. Petru 
s-a temut de o fată, Ilie, de Izabela. Amândoi căzuseră în aceleași 
păcate. Și a fugit Ilie cale de patruzeci de zile. 

Unde-ţi era, Ilie, râvna ta când spuneai: „Viu este Domnul: nu 
va fi ploaie decât prin gura mea'72, când l-ai înfruntat pe împărat, 
când ai chemat foc din cer? Ai făcut atâtea, și n-ai îndurat cuvântul 
unei femei? Unde-ţi era tăria când nu voiai să-L rogi pe Stăpânul tău 
să dea ploaie pe pământ? Îţi spunea Dumnezeu prin vădite dovezi: 
„Roagă-Mă să dau pe pământ ploaie. Pot să dau ploaie și fără tine, 
dar nu vreau, ca să fii și pricinuitorul bunătăţilor, după cum ai fost 
pricinuitorului relelor”. Ai făcut, Ilie, o faptă lipsită de orice milă. 
Lui Dumnezeu Îi era milă când vedea atâta suferință, pentru că era 
Ziditorul tuturor, Creatorul tuturor; la fel purta grijă de toate; a voit 
să înmoaie neomenia ta, dar tu stăruiai în ea. Dumnezeu îți spunea: 
„Știu nenorocirea ce s-a abătut pe pământ. Știu vaietele mamelor. 
Știu plânsetul copiilor. Văd că piere pământul pe care l-am făcut 


7 Cf 3 Regi 19, 8. 
2 3 Regi 18, 18. 
72 3 Regi 17,1. 

ca să Mă milostivesc de el. Nu vreau să te ocărăsc aducând ploaie 
pe pământ fără voia ta, ca să nu fii pricină relelor și străin faptelor 
bune. 'Ie preţuiesc”. 

Iubirea de oameni a Stăpânului a fost biruită de dragostea 
ce-o purta robului. Când Ilie era fără păcat, era plin de îngâm- 
fare. Dar acum s-a dovedit că a căzut și el în păcat. Cu îngăduința 
și planul lui Dumnezeu s-a făcut aceasta, pentru ca, având 
prilejul să vadă iubirea de oameni a lui Dumnezeu, de care a 
avut parte, să fie și el milostiv cu alții. „Și a fugit Ilie”, spune 
Scriptura, „cale de patruzeci de zile.” Unde sunt cuvintele ace- 
lea pe care spunându-le căpeteniilor care comandau cincizeci de 
oameni, a pogorât foc și i-a ars? Vrând, dar, Dumnezeu să arate 
că nu Ilie era cel care făcea minunile, când le făcea, ci puterea lui 
Dumnezeu, iată ce se întâmplă. Când Dumnezeu lucra, cădeau 
și împărați, și stăpânitori, și popoare. Când Dumnezeu S-a 
depărtat, până și o femeie era înfricoșătoare. S-a depărtat 
Dumnezeu și s-a vădit firea omenească. Cu toate acestea, după 
ce a fugit Ilie patruzeci de zile, după ce a ajuns într-un loc și s-a 
culcat acolo, a venit Dumnezeu la el, la rob Stăpânul, Purtătorul 
de grijă, lubitorul de oameni. 

Și ce-i spune? Dumnezeu știa de ce venise Ilie acolo și totuși îl 
întreabă: „Ce faci aici, Ilie? Pentru ce ai venit aici?” Îi vorbește pe 
ocolite de fuga lui, ca și cum i-ar fi spus: „Pentru ce ai fugit? Unde-ţi 
este îndrăzneala? Fuga asta să te înveţe să nu te încrezi în tine”, 

Ilie Îi răspunde lui Dumnezeu, dar una are în minte, și alta 
pe buze. Ce răspuns dă Ilie? „Doamne, i-au ucis pe prorocii Tăi, 
au dărâmat altarele Tale, și am rămas numai eu și caută sufletul 
meu să mi-l ia!'75 Ce i-a spus Dumnezeu? Nu l-a mustrat îndată. 
Nu i-a spus: „Nu ai fugit de aceasta, Ilie! Că nu ești numai tu care 
nu i te-ai închinat lui Baal”. Mai pe urmă, după alte cuvinte, îl 
mustră, spunându-i: „Mi-au rămas șapte mii de bărbaţi care nu 
și-au plecat genunchiul lui Baal”. L-a mustrat, dar i-a și spus 
că n-a fugit de aceasta, ci pentru că i-a fost frică de o femeie: „O 
femeie a pus pe fugă și a făcut fugar un bărbat atât de curajos și 
vajnic, ca să afli, llie, că nu trebuie să-ți atribui faptele pe care 


ă 


le-ai făcut, ci puterii lui Dumnezeu”. 


73 3 Regi 19, 10. 
?4 3 Regi 19, 18. 

Ai văzut cum s-a vădit firea omenească atunci când s-a depăr- 
tat harul? „A fugit Ilie cale de patruzeci de zile.” Ce frică grozavă! 
Ce spaimă cumplită! N-a fugit o zi, sau două, sau trei, ci patruzeci 
de zile s-a cufundat în adâncurile pustiei, fără să aibă hrană, fără să 
ia cu el merinde. Ameţit de frică, nu s-a mai gândit la aceasta, ci a 
luat-o spre ţinuturi nelocuite. A venit la urechea prorocului cuvân- 
tul unei femei și, după cum un vânt care izbește puternic pânzele 
unei corăbii împinge corabia înainte cu iuțeală, tot așa și cuvântul 
femeii, izbind urechea prorocului, l-a împins cu multă iuțeală în 
pustie. Unde-ţi este, Ilie, îndrăzneala de mai înainte? Unde-ţi este 
gura care înfricoșa? Unde-ţi este limba care strunea ploaia? Unde 
este omul care poruncea celor două stihii, o dată încuind cerul, altă 
dată chemând foc peste jertfă? Dar, după cum am spus mai înainte, 
acestea s-au făcut prin lucrarea harului. De aceea a și fost mus- 
trat de Dumnezeu. lată cum Dumnezeu a îngăduit ca Ilie să cadă 
într-un mic păcat, ca să îmbrace toată haina iubirii de oameni. Ai 
fost, Ilie, instruit de Dumnezeu! Fii milostiv ca și Stăpânul tău, din 
cele ce-ai fost instruit, din cele ce-ai învățat de la Stăpânul tău! 

Ai văzut, iubite, cum a îngăduit Dumnezeu ca stâlpii aceia, 
stâncile, turnurile acelea să cadă într-un mic păcat, pentru ca nu 
cumva, prin lipsa lor de păcat, să-i îndepărteze din Biserică pe toți, 
pentru ca, atunci când vor vedea un păcătos și vor să fie nemilostivi 
cu el, să-și aducă aminte de păcatul lor și să fie cu el tot așa de buni 
cum a fost cu ei și Stăpânul lor? 

N-am spus aceste cuvinte ca să-i învinuiesc pe cei drepți, ci 
ca să vă pregătesc mai dinainte cale de mântuire, ca atunci când 
păcătuiți să nu pierdeţi nădejdea mântuirii, știind că și drepții au 
păcătuit, dar prin pocăință nu și-au micșorat deloc cinstea. Am 
vorbit întâi de virtuțile lor și abia apoi de păcatele lor. Și tu, dar, de 
ești păcătos, nu lipsi de la biserică. Nu lipsi nici dacă ești drept, ca 
să-ți sune mereu în ureche cuvintele Scripturii și să rămâi drept, 
aducându-ţi aminte de Împărăţia cerurilor și de bunătăţile acelea 
pe care le-a pregătit Dumnezeu celor care-L iubesc, căci Lui 1 se 
cuvine slava, împreună cu Fiul și cu Sfântul Duh, acum și pururea 
și în vecii vecilor. Amin. 


Cuvântare la fericitul Avraam?5 


Aţi văzut cărunteţe viguroasă și bătrâneţe înfloritoare? Aţi 
văzut atlet viteaz luptând împotriva firii și a inimii? Aţi văzut băr- 
bat la adânci bătrâneţi mai tare ca diamantul? I-a slăbit tăria tru- 
pului, dar i s-a întărit puterea credinţei. Așa sunt faptele Bisericii. 
Slăbiciunea trupului nu vatămă cu nimic tăria credinţei. Podoabă 
a Bisericii e căruntețea gârbovă unită cu credinţa întraripată. De ea 
se bucură în mod deosebit Biserica. În treburile din afară bătrânul 
este fără de folos, nu-i destoinic la nimic, toţi îl lasă în pace, pentru 
că din pricina bătrâneţii lui nu poate fi folosit la lucrurile de neapă- 
rată trebuinţă ale vieții. Bătrânul nu poate lupta în război, nu se 
poate urca pe cal, nu poate arunca sulița, nu poate purta platoșa, 
nu poate îndura arșița soarelui, nu poate suporta marșuri lungi, nu 
poate suferi greutatea foamei, nici povara zgomotelor. Nu. Bătrânul 
stă într-un loc liniștit, avându-și căruntețea drept apărător. 

Bătrânul nu poate sta la cârma corabiei, nu poate străbate 
mările, nu poate vâsli, nu poate întinde pânzele, nu poate înfrunta 
vânturile potrivnice, nu poate îndura asprimea gerului, nici alt- 
ceva asemenea nu poate face. Nu. Bătrânul stă în corabie, vârsta 
fiindu-i scuză. Tot așa și la lucrul câmpului. Bătrânul nu poate 
ține plugul, nu poate tăia brazda, nu poate îmblânzi cai, nu poate 
face faţă puterii boilor puternici, nu poate îndura prăpădul arșiţei, 
nici povara căldurii, nici greutatea sapei sau a altei unelte folosi- 
toare la lucrarea pământului. Nu. Bătrânul stă în casă, avându-și 
căruntețea drept apărător. În Biserică nu-i așa, ci, când îmbătrâ- 
nesc cei care trăiesc în virtute, atunci sunt mai de folos. Nu se caută 
tăria trupului, ci tăria credinței. Așa era Avraam. Slab la trup, dar 
tare în credință. Era bătrân, dar la adânci bătrâneţi lupta cu firea, 
ridicând mari trofee de biruință. Era bătrân, dar era mai tare ca 
fierul, mai puternic ca diamantul. Când era tânăr nu a făcut fapte 
atât de mari, dar, când a trecut vârsta tinereţii, atunci a ridicat tro- 
feul biruinţei. Era cu părul alb, dar părul alb nu i-a fost piedică. De 


75 PG 50, 737-746. 

aceea și Dumnezeu, știindu-i tăria, i Se arată și-i spune: „leși din 
pământul tău, din rudenia ta și din casa părintelui tău și vino în 
pământul pe care ţi-l voi arăta”7$. 

A ascultat Avraam de cuvânt, deși era acum bătrân și slab la 
trup. Nu și-a spus: „Unde să plec eu, când sunt cu părul alb? Să 
părăsesc casa tatălui meu, pământul în care m-am născut, unde 
am averea și slava părinţilor, unde moșiile îmi sunt de mare preţ, iar 
prietenii veseli și fericiți?” Pentru o clipă s-a întristat, dara ascultat. 
Ca unul care-și iubea locul natal, era neliniștit la gândul plecării, 
dar, ca un iubitor de Dumnezeu, s-a plecat și a ascultat. Și lucru de 
mirare e că Dumnezeu nici nu i-a spus în care loc să se ducă, ci i-a 
pus la încercare voința, nespunându-i numele locului. Dacă i-ar fi 
spus: „Am să te duc într-un pământ în care curge miere și lapte'77, 
atunci s-ar fi spus că Avraam n-a ascultat de glasul lui Dumnezeu, 
ci că a preferat pământul altuia. A plecat, dar, Avraam neștiind 
unde se duce. Ai văzut bătrâneţe slăvită cu fapte mari? Așa sunt, 
după cum am spus, cele ale noastre, ale creștinilor. Slăbiciunea 
bătrâneţii nu le surpă, timpul nu le veștejește. Vârsta nu e în trup, 
ci în suflet, de aceea e și fără de bătrâneţe. A plecat, dar, Avraam 
fără să ia ceva cu el, căci încă locuia în corturi. Nu era neîncrezător, 
nici neliniștit. Avea drept temei vrednic de credință glasul Celui 
care l-a chemat. Era lipsit de copii, nu avusese niciun copil, și nici 
Sarra, femeia lui, dar a primit fiu din făgăduinţă, pe Isaac. 

Când firea nu mai putea, atunci harul dăruia. A primit răsplată 
mare pentru ascultarea sa, iar răsplata aceasta, fără s-o știe de mai 
înainte - căci, dacă ar fi știut-o, fapta sa n-ar fi avut niciun merit. 
Și, ca să vezi că n-a ascultat în vederea răsplăţii, uită-te că a ascultat 
și când i s-a poruncit să-și ucidă copilul! Avraam calcă în picioare 
glasul sângelui și îmbrățișează dragostea de Dumnezeu. Calcă în 
picioare durerea inimii, dar nu se depărtează de Cel care l-a che- 
mat. Ce-i spune Dumnezeu? „«Avraame, Avraame!» Avraam a răs- 
puns: «lată-mă». Și Dumnezeu a spus: «la-l pe fiul tău cel iubit, 
Isaac, și adu-l jertfă într-un munte pe care ţi-l voi spune».7*5 Nu 
i-a spus nici care munte, ci l-a lăsat nedumerit, umplându-l de o și 
mai mare tristeţe. Totuși aceasta nu l-a tulburat pe Avraam. Ba, mai 


75 Jeșirea 3, 8. 
17 Facerea 12, 1. 
18 Facerea 22, 1-2, 

bine spus, chiar l-a tulburat. A suferit ca om, dar n-a suferit păcatul. 
A fost năpădit de valuri ca tată, dar, ca iubitor de Dumnezeu, nu s-a 
înecat. Inima îi ardea, dar credinţa biruia. 

Să nu spui că Avraam n-a suferit nimic! Gândește-te cât ardea, 
chinuit de dragostea de fiu, și uită-te la filosofia lui! Nici Sarrei nu 
i-a spus. Se gândea să nu împiedice taina ce avea să se săvârșească. 
Dacă i-ar fi spus, negreșit Sarra i-ar fi întors cuvântul și i-ar fi spus: 
„Unde îţi duci fiul, pe care l-am primit mai presus de nădejde, pe 
care l-am primit din făgăduință, pe care l-am primit pentru ospita- 
litate, pe care mi l-a dăruit Dumnezeu la adânci bătrâneţi? Unde-l 
duci? Unde-l iei? Nu ţi s-a arătat nimeni. Cum ţi S-ar fi putut arăta 
Dumnezeu și [cum] să-ţi ceară fiul, când El mi l-a dat mai presus de 
orice nădejde? El mi l-a dăruit, și [tot] El să mi-l ia? Dacă mi l-a dat 
ca să mi-l ia, mai bine nu mi-l mai dădea. Nu-i atât de mare durerea 
când nu ai ceva, cât de mare este când l-ai avut și l-ai pierdut”. 

Gândește-te cât ar fi fost de aprinsă și de înflăcărată Sarra, 
chinuită de glasul sângelui, cu măruntaiele răzvrătite, cu inima 
zguduită. În astfel de lucruri femeilor li se rupe inima. Cu cât sunt 
mai slabe, cu atât sunt mai miloase. Atât de mult avea să stăruie 
pe lângă Avraam, că jertfa ar fi fost împiedicată, iar taina zădărni- 
cită. Ce n-ar fi făcut Sarra să-și smulgă fiul? N-ar fi putut îndura 
să-și vadă ucis fiul primit, când nu mai avea nădejde de fiu, să-l 
vadă junghiat pe cel dăruit la bătrâneţile ei, să-i fie omorât fiul cu 
mâinile tatălui lui. N-ar fi îndurat aceasta Sarra. S-ar fi iscat ceartă 
mare între ea și Avraam, cearta ar fi adus neapărat planuri viclene 
ca să-și scape fiul, iar planurile acestea ar fi împiedicat taina. N-a 
spus, dar, Avraam nimic femeii lui, ca să nu fie ceartă; ca nu cumva, 
iscându-se ceartă, să ajungă cearta la bătaie; ca nu cumva, ajungând 
la bătaie, să se ajungă la dezbinare din pricina fiului; ca nu cumva, 
ajungându-se la ceartă cu privire la copil, să întârzie făgăduinţa; ca 
nu cumva, întârziind făgăduinţa, să se întindă curse; ca nu cumva, 
întinzându-se curse, să rămână taina nesăvârșită. 


II 


Dar filosoful Avraam, atletul, cel care s-a luptat cu glasul sân- 
gelui, care a făcut război inimii, care s-a înarmat împotriva pro- 
priului lui copil, 1 s-a supus lui Dumnezeu. Plecându-se porun- 
cii lui Dumnezeu, a ascultat ce i s-a spus și l-a luat îndată pe fiu. 

Cu plăcere repet cuvintele acestea: „la-l pe fiul tău cel iubit, pe 
care l-ai iubit, pe Isaac, și adu-l jertfă într-un munte pe care ţi-l voi 
spune."7 Și Avraam a luat pe Isaac, un asin și două slugi și a plecat. 
Când au ajuns ei într-un loc, a spus slugilor: „Voi ședeţi aici, eu și 
copilul vom merge până acolo, ne vom închina și ne vom întoarce 
iarăși la voi”7. Fără să vrea, Avraam a prorocit, pentru că harul 
dumnezeiesc a lucrat împreună cu el. Te urci, Avraame, în munte ca 
să-ți junghii fiul și spui: „Ne vom întoarce”? A căutat să se ascundă 
de slugi și a ajuns profet. A pus deci lemnele în spatele lui Isaac, 
a luat foc și cuțitul și s-a urcat în munte. Și l-a întrebat Isaac pe 
tatăl lui: „«Tată! «Ce este, fiule? », i-a răspuns Avraam. «lată, foc și 
lemne avem», a spus Isaac, «dar unde este oaia de jertfă?» Avraam 
i-a răspuns: «Dumnezeu va vedea de oaia de jertfă, fiul meu!" 
lată și a doua prorocie. Nu sufăr să trec peste cuvinte, nici peste 
fapte. Uitaţi-vă la cuvinte, care-și pierd sensul lor real. Astfel, unul 
îl numește pe celălalt „tată”, iar acela pe acesta „fiu”. Deocamdată 
cuvintele își păstrează sensurile, dar aveau să și le piardă. 

Gândește-te ce era în sufletul lui Avraam când Isaac, pe care 
avea să-l ucidă, îl numea „tată”. Cum nu i s-au desfăcut mădula- 
rele? Cum nu și-a ieșit din minţi auzind acest cuvânt din gura lui 
Isaac? Totuși a adus jertfa. L-a legat pe Isaac, a pus mâna dreaptă pe 
cuţit ca să-l junghie pe fiul său. O, dreaptă care s-a înarmat împo- 
triva fiului său! Cum nu i-a amorțit mâna? Cum nu i-a căzut cuțitul 
din mână? Cum nu s-a topit și nu s-a muiat cu totul? Cum a putut 
sta să-l vadă pe Isaac legat? Cum n-a căzut mort dintr-odată? Cum 
de-a rămas tare? Cum i-a mai rezistat sufletul? Nu pot zugrăvi în 
cuvinte cele petrecute. Toţi câți sunteți taţi și mame, apropiaţi-vă, 
întindeţi mâna, ajutați-mi cuvântul! 

Stau neputincios în fața celor petrecute. lertați-mă, dar 
veniţi-mi în ajutor! Mulţi oameni au cinci sau șase fii sau fiice, iar 
de se îmbolnăvește unul dintre ei, tatăl înconjoară patul, sărută 
ochii copilului, îi strânge mâinile, socotește ziua noapte, iar lumina 
întuneric, nu că s-ar fi schimbat stihiile, ci pentru că nu se mai 
poate bucura de ele de durerea tristeţii. Paturile-s așternute cu 
așternuturi noi, medicii stau alături, mulți, în jurul bolnavului, iar 


79 Facerea 22, 2. 
7 Facerea 22, 5. 
7» Facerea 22, 7-8. 

tatăl se topește din picioare. De-ar fi tare bogat, bogăţia îi e de nesu- 
ferit, de-ar avea mii și mii de treburi, pe toate le lasă, nu se poate 
apuca de ele, e ameţit de durere. Pentru el toată lumea nu poate 
fi vindecată de rău. La fel și mama, se plimbă în jurul boinavu- 
lui, bătându-se în piept, toată aprinsă și cuprinsă de flăcări, caută 
putere ca să ia asupră-și o parte din chinul copilului ei, dar, mai 
bine spus, și-ar lua asupră-și tot chinul numai ca să-l scape de boală 
pe copilul bolnav. Nu mai are niciun preţ viaţa ei, nici zilele pe care 
le mai are de trăit; mai de preț ca toate e să treacă boala de la copil la 
ea. Nu am cum zugrăvi durerea aceasta. Gândește-te că și Avraam 
suferea la fel, dar filosofa și se supunea poruncii! A călcat în picioare 
glasul sângelui; porunca lui Dumnezeu a fost mai puternică decât 
dragostea de fiu. Suferea, e drept, după cum am spus mai înainte, ca 
om, dar filosofa ca unul care-L iubea pe Dumnezeu. Îl putea vedea 
pe Isaac viu și mort, mort și viu. În ce privește voința tatălui, era 
mort, în ce privește dragostea de oameni a lui Dumnezeu, era viu. 
Era chip și icoană ale Stăpânului. S-a folosit chipul ca să urmeze 
adevărul. În sfârșit, Isaac a fost legat, dar n-a fost junghiat. A venit 
de sus glas plin de milă și de iubire de oameni și l-a oprit pe patri- 
arh, care stăruia în hotărârea sa și era gata de junghiere, zicându-i: 
„Avraame, Avraame, să nu-ți pui mâna pe copilaș!72 

De ce n-a spus: „Pe copil”, ci: „Pe copilaș”? Pentru ce-l micșo- 
rează? Că era om! Era nevoie de Fiu, nu de copilaș; nu era nevoie 
de rob, ci de Fiu adevărat, Unul-Născut, trimis la noi de către Tatăl. 
„Să nu-ţi pui mâna pe copilaș! Ai fi fost mulțumit cu chipul, [dar] 
așteaptă adevărul! Avraam, vrând să-și ascundă de slugi gândul, 
a prorocit. lată că i se împlinesc spusele. Căci spusese el slugilor: 
„Ședeţi aici cu asinul. Eu și copilul vom merge până acolo, ne vom 
închina și ne vom întoarce la voi'73. Nu grăia cum gândea, dar s-a 
întâmplat mai degrabă ce grăia decât ce gândea. 

A lăsat, dar, slugile jos ca să nu fie silit cu o silnicie potrivnică 
lui Dumnezeu. A lăsat, dar, slugile jos ca să nu socotească ele că 
bătrânul a fost cuprins de o boală de bătrânețe și să-l împiedice de la 
jertfă, spunându-i: „Ce faci, stăpâne, îl jertfești pe fiul făgăduinţei, 
pe cel iubit, pe cel dăruit de Dumnezeu, pe sprijinul bătrânețţilor, 
pe moștenitorul tău, pe urmașul tău, pe fiul Sarrei? Gândește-te 


72 Facerea 22, 12. 
723 Facerea 22, 5. 

ce faci! Vestește-o pe soția ta, pe aceea cu care l-ai născut, pe aceea 
care a suferit pentru el durerile nașterii. Junghie-ne pe noi întâi și 
[abia] apoi pe fiul tău”. 

Dar înțeleptul bătrân nu-i ia cu sine pe cei care aveau să-l 
împiedice, ci poruncește ca jertfa să ducă lemnele, ca să fie chipul 
Mântuitorului, Care a dus crucea. Cuvintele copilului și sarcina ce-o 
purta în spate mișcă inima tatălui, dar nu-l depărtează de dorul de 
Dumnezeu. Ce-i spune copilul? „Iată! Gândește-te câte nu spune 
acest cuvânt: „tată”! Că și nouă, când vrem să tăiem un miel sau alt 
animal și-l vedem că scoate glas și că strigă către noi cu voce stinsă, 
ne e milă de el și ne mișcă acest glas lipsit de cuvinte. Gândește-te 
ce-ar fi făcut această oaie dacă ar fi grăit către un om bătrân și slab: 
„Tată, iată focul și lemnele, unde este oaia de jertfă?'72+ Cel care 
vorbea așa cum gândea tatăl era tocmai oaia care căuta să-l miște 
pe jertfitor spre milă. 

Avraam nu fusese ucenicul lui Hristos, Care a spus: „Cel ce 
iubește pe tată sau pe mamă sau pe fiu sau pe fiică mai mult decât pe 
Mine nu este vrednic de Mine'”%; dar L-a imitat pe Tatăl, despre Care 
s-a spus: „Că nu Și-a cruțat Fiul, ci L-a dat pentru noi toţi'7$. Copilul 
întreabă: „Unde-ţi este oaia?” Era isteț băiatul. Ce-i răspunde tatăl? 
„Dumnezeu va vedea de oaia de jertfă, fiul meu!” Nu e slugă, ci fiu. 
Isaac e unul-născut și Dumnezeu-Fiul e Unul-Născut; Isaac a purtat 
în spate lemne și Hristos a purtat în spate crucea; Isaac urma să fie 
junghiat fără să aibă vreun păcat și Fiul lui Dumnezeu a fost răstignit 
fără să aibă păcat; Isaac a și fost junghiat, și n-a fost junghiat, iar Fiul 
lui Dumnezeu Cel Unul-Născut a și fost junghiat, și n-a fost jun- 
ghiat, a și murit, și n-a murit. Isaac, cu voința, a murit, dar prin cele 
ce s-au întâmplat la sfârșit, n-a murit; Fiul lui Dumnezeu a murit cu 
trupul, dar dumnezeirea l-a rămas nepătimitoare. 


III 


Totdeauna Dumnezeu, când vrea să facă printre oameni un 
lucru mare, o ia înainte și zugrăvește mai întâi umbra acelui lucru, 
pentru ca, atunci când va veni adevărul, să nu se mai îndoiască 


724 Facerea 22, 7. 
25 Matei 10, 37. 

25 Romani 8, 32. 
77 Facerea 22, 8. 

nimeni de el, pentru ca adevărul să fie crezut odată ce icoana a mers 
înainte. lată ce vreau să spun! Preasfânta avea să nască rămânând 
fecioară; aceasta era de necrezut. Cum să nască o fecioară împo- 
triva legilor firii? Cel născut ar fi fost împotriva rânduielii firii. Cine 
a mai văzut din veac ca o fecioară să nască? Deci, pentru ca iudeii 
să nu se îndrepte spre necredință, Dumnezeu o ia înainte și preîn- 
chipuie în Sarra adevărul, pentru ca, atunci când, nedumeriţi, se vor 
întreba: „Cum a născut Fecioara? să-și amintească iute de Sarra și 
să spună: „Dar Sarra cum a născut?” Dar, mai bine spus, să-și amin- 
tească de cuvântul Scripturii și să-și spună: „Cum a născut pămân- 
tul care era feciorelnic?” 

Sapă nu era, lucrător de pământ pe el nu era, ploaie nu se pogo- 
râse, iarbă nu crescuse pe el, brazdă nu fusese tăiată în el, era sterp, 
seminţe nu primise, nu-l veseliseră boabele de ploaie. Spune-mi, 
dar, cum au răsărit atâtea mii și mii de feluri de plante, când el era 
feciorelnic? Dar n-ai să-mi poţi explica cum s-a făcut aceasta, ci ai 
să spui: „Cum a voit Dumnezeu”. Tot așa și cu Fecioara. Pentru că 
ești nedumerit, învaţă să nu iscodești când Dumnezeu lucrează! 
Nu-mi vorbi mie de rânduiala firii, când Meșterul firii lucrează! Nu 
iscodi! A spus: „Pământul să răsară iarbă verde!7 și, îndată ce a 
intrat cuvântul lui Dumnezeu în sânurile pământului și i-a trezit 
durerile nașterii, pământul cel feciorelnic a născut. 

Un cuvânt a fost rostit și au răsărit mii și mii de neamuri de 
plante și, prin cuvânt, pământul și-a primit podoaba. Și s-a văzut 
pământul plin de mișcare, de păsări, de animale de apă, de animale 
de uscat, de livezi, de flori, de copaci, de vii, de măslini, de mii și 
mii de feluri de pomi, cu fructe timpurii, cu fructe târzii, în câmpii, 
la țărmul mării, lângă lacuri, lângă râuri, lângă izvoare, în munți. 
Cuvântul era Cel care lucra și pământul și-a primit frumusețea. 
Explică-mi, iudeule, cum s-a făcut aceasta! Dar nu poți. Vezi cum 
se împiedică rătăcirea singură? Fii cu luare-aminte! Așa precum 
am spus, când Dumnezeu vrea să facă un lucru care oamenilor le 
pare de necrezut, Dumnezeu pune mai întâi chipul și umbra ace- 
lui lucru, pentru ca nu cumva, venind pe neașteptate adevărul, 
să-i ducă pe oameni la necredinţă. Trebuia să Se pogoare Fiul lui 
Dumnezeu ca să boteze neamul omenesc și să-l înece pe omul cel 
vechi, să-l înece pe cel care voia să înnoiască păcatul, să dăruiască 


78 Facerea 1, 11, 

dreptatea, să-i facă pe oameni îngeri. Avea să-l ia pe cel desfrânat și 
să-l facă fiu, ceea ce a și făcut; avea să-l ia pe cel care nu era vrednic 
de pământ ca să-l facă vrednic de cer. 

Deci, pentru că lucrul acesta era o mare minune și de necre- 
zut mulțimii, [anume] cum să fie cu putinţă ca același element să-l 
înece pe om, dar să-l și facă drept, să piardă păcatul, dar să aducă 
și adevărul, deci, ca să nu spună iudeii că învăţătura creștină este 
basm, să nu spună: „Cum e cu putință ca aceeași apă pe unul să-l 
înece, iar altuia să-i dea viața? Este doar o singură apă! Cum poate 
avea două lucrări?”, ce rânduiește, așadar, mai dinainte Dumnezeu 
ca să înfrunte nerușinarea iudeilor? Fiii lui Israel erau chinuiți în 
Egipt, erau puși la lucrări grele, erau ţinuţi să facă cărămizi și alte 
MUNCI7?. 

Și strigau fiii lui Israel, plângând și zicând: „Cine ne va izbăvi 
din robia egiptenilor? Pierim. Murim din pricina acestor munci 
grele”. Și ce s-a întâmplat? Dumnezeu i-a ascultat și l-a trimis pe 
Moise, întrarmându-l cu semne și minuni. A venit Moise aducând 
împotriva lui Faraon pedepse: a adus oștire de lăcuste rele”, a che- 
mat omida, și ea avenit, a prefăcut apa în sânge și a făcut să fie peste 
oameni și dobitoace bășici arzătoare”. Apoi, pentru că Faraon, 
după aceste pedepse, tot nu s-a înduplecat, Dumnezeu a adus 
moartea celor întâi născuţi”?. Și mai apoi - ca să scurtez cuvântul, 
căci trebuie să-l scurtez, pentru ca nu cumva, vorbind de aceleași 
lucruri, să nu-mi împlinesc făgăduinţa-, fiii lui Israel au ieșit din 
Egipt și au ajuns la Marea Roșie. A pornit Faraon în urma lor cu 
mulțime de care și de cai. Când a văzut Israel oștirea, s-a temut. Au 
ajuns la țărmul mării. Și i-a spus Dumnezeu lui Moise: „De ce strigi 
la Mine?” Și doar Moise nu spusese nimic! Dar Dumnezeu a spus: 
„Eu sunt Dumnezeu; nu le aud numai pe cele rostite de buze, ci le 
cunosc și pe cele din inimă, ca să cunoști că rugăciunea nu stă în 
strigăt, ci în cuget! „De ce strigi la Mine?” 

Buzele lui Moise nu grăiau, dar îi striga inima! Dumnezeu 
caută rugăciunea din cuget bun, nu din strigăt puternic. „De ce 
strigi la Mine? Întinde peste ape toiagul pe care-l ai în mână și treci 


75 Cf. Ieșirea 1, u-14. 
20 Cf. Ieșirea 10, 4. 
7 Cf. Ieşirea 9, 9. 
72 Cf. Ieșirea 14, 5. 
23 Jeșirea 14, 15. 

tu și tot Israelul.'2+ A întins Moise toiagul pe care-l avea în mână, a 
lovit apa și curgerea cea nestatornică a apelor s-a despărţit, uitându-și 
însușirea. Când poruncește Dumnezeu, până și un element ca acesta 
își uită însușirile. Ca o slugă înțeleaptă, marea, când l-a văzut pe robul 
Stăpânului, s-a supus și a ascultat. A ascultat nu pentru că respecta 
lemnul uscat, ci din pricina Celui care avea să fie răstignit pe lemn. 

A văzut marea chipul Crucii, a înțeles îndată adevărul și s-a 
dat înapoi. „Treci tu”, îi spune marea lui Moise, „tu și tot poporul 
lui Israel.” Și a trecut Moise și tot poporul lui Israel. Au venit și 
egiptenii, urmărindu-i pe aceia, Faraon, carele lui și călăreții. După 
ce au trecut fiii lui Israel, au năvălit apele și i-au acoperit pe egip- 
teni. Acum spune-mi, iudeule, tu care te întrebi cum are apa de la 
botez două lucrări, una care îneacă, alta care dă viaţă, spune-mi: 
cum marea aceea, care avea o singură fire, unora le-a dat viaţă, iar 
pe alții i-a omorât, pe unii i-a înecat, iar altora li s-a făcut cale, și 
doar una era curgerea nestatornică a apelor? Cum pe unii i-a ascul- 
tat ca o roabă, iar cu alții s-a purtat ca și cu barbarii? Explică-mi 
aceasta, iudeule, tu care nu crezi în Cruce, cum aceeași apă pe unii 
i-a înecat, iar pe alții i-a scăpat? Una era apa, una era marea, dar 
unora nu le-a udat nici picioarele, iar din alţii n-a lăsat nici urmă, ci 
i-a cuprins pe toți și i-a acoperit cu apă, ajungând marea mormânt 
obștesc al întregului popor egiptean. 

Spune-mi: cum s-a făcut aceasta? Ai văzut cum umbra a 
mers înainte ca să fie crezut adevărul? Ai văzut cum acelea au fost 
umbre, iar acestea adevăr? Acelea umbre, iar acestea realitate? Ai 
văzut, așa cum am spus, că Dumnezeu, când vrea să facă un lucru 
deosebit de mare, îl preînchipuie mai întâi și-l schiţează, ca să fie 
primit adevărul când va veni? Trebuie neapărat ca icoana să fie 
inferioară adevărului; dacă ar fi în totul la fel, n-ar mai fi icoană, 
ci adevăr. A mers înainte umbra, apoi au venit culorile cele adevă- 
rate și au arătat icoana curată. Acelea chipuri, acestea, realități”; 
de pildă, cum s-a întâmplat cu mielul. Dumnezeu voia ca lumea 
să fie eliberată prin Sângele lui Hristos și să scape de blestem. Și, 
pentru că și așa era o mare minune și de necrezut pentru sufletul 
nerecunoscător al iudeilor, Dumnezeu rânduiește mai dinainte 


%+ Cf. Ieșirea 14, 15-16. 

25 Sfântul loan Gură de Aur formulează aici principiile de bază ale exegezei tipologice. 
Exegeza antiohiană a preferat exegeza tipologică, acordând o mai mică importanţă celei 
alegorice. (n.P.P) 

și preînchipuie libertatea aceasta prin miel, atunci când avea să-i 
piardă pe întâii născuți ai Egiptului, ca să nu piară împreună cu ei 
și întâii născuți ai fiilor lui Israel. 

De ce? Ca să nu-i ucidă, spune Moise, îngerul cel pierzător pe 
întâii născuți ai fiilor lui Israel odată cu întâii născuți ai egiptenilor. 
Cum? Îi spune Dumnezeu lui Moise: „Poruncește fiilor lui Israel 
să ia un miel fără cusur, parte bărbătească, de un an. Dacă nu sunt 
de ajuns, să cheme vecin pe vecin, să cheme rudă pe rudă, și așa să 
ia un miel fără cusur, parte bărbătească, de un an. Jertfiți-l”, spune 
Domnul, „pe rude și pe case părintești. Carnea lui o mâncaţi friptă 
la foc, nimic din ea să nu rămână. Cu sângele lui ungeţi ușorii ușilor 
caselor voastre. Mâncaţi-l”, spune Domnul, „cu mijlocul încins, cu 
încălțăminte în picioarele voastre, ca și cum ați fi gata de drum 7%. 
Cu lumânări aprinse în mâinile voastre. 

De ce? Pentru că se lasă seara. Și de ce trebuia să-l mănânce 
ca niște oameni care pleacă la drum? De ce? V-o spun eu. Și din 
pricina chipului, și din pricina adevărului. Pentru că de multe 
ori a fost bătut Faraon și tot nu le-a dat drumul, Moise le spu- 
nea: „Are să fie bătut astăzi și are să ne dea drumul”. Era bătut, 
dar nu le dădea drumul. De nouă ori l-a bătut, și nu le-a dat dru- 
mul, dar la a zecea bătaie avea să le dea drumul. „Îmbrăcaţi-vă 
de drum”, le spune Moise. „După ce veţi mânca, nu veţi mai 
avea nimic comun cu egiptenii. Luaţi, dar, un miel fără cusur, 
de parte bărbătească, de un an, și jertfiți-l. Ungeţi cu sângele lui 
ușorii ușilor casei voastre”, pentru ca, venind îngerul, să-i cruţe 
din pricina chipului sângelui de pe ușorii ușilor, dacă nu-i cruța 
de dragul lor. 

Acestea s-au făcut nu din pricina îngerului, ci din pricina 
sângelui, care i-a mântuit pe iudei. Nu putea oare îngerul să 
cunoască care e deosebirea dintre egipteni și iudei? Nu putea 
să-i cunoască pe egipteni și evrei, el, care îi cunoștea pe cei întâi 
născuți? Deci, când te ocărăște iudeul și-ţi spune: „Nădăjduiești 
în sânge?”, spune-i și tu lui: „Nu îţi este rușine, nerușinatule? Tu 
ai fost mântuit cu sânge de oaie, și eu să nu mă mântuiesc cu 
Sângele Stăpânului meu?” ludeul, când mânca mielul, se grăbea 
să scape din Egipt; când creștinul mănâncă Mielul, se grăbește să 
scape din lume. 


735 Cf. leșirea 12, 3-11. 


598 SFÂNTUL IOAN GURĂ DE AUR 


Așa ne-a poruncit Pavel: „Îmbrăcaţi-vă cu platoșa dreptăţii, 
încălțați-vă picioarele, gata fiind pentru Evanghelia păcii'77. 
Acolo încălțăminte, și aici încălțăminte, acolo toiag, aici platoșă. 
Moise vorbește ca unor călători, Pavel, ca unor ostași; aceia din- 
tr-un pământ în alt pământ, de aceea sunt călători; noi de pe 
pământ la cer, de aceea suntem ostași. De ce? Pentru că drumul 
nostru din văzduh este plin de furi și demoni îmi ies în cale. De 
aceea n-am numai îndrăznire goală, de aceea platoșa dreptății, 
de aceea cingătoarea adevărului. Nu suntem numai călători, ci și 
ostaşi. „Strâmtă și îngustă este calea care duce la viaţă ”28 Vezi, 
dar, cum arată Pavel lucrurile și cum le înfățișează Moise! Vezi 
cum sunt cele materiale și cum sunt cele duhovnicești! Să ne silim, 
dar, și noi, iubiților, să-l imităm pe Avraam, ca să fim găzduiţi în 
sânurile lui, cu harul și iubirea de oameni ale Domnului nostru 
lisus Hristos, Căruia [fie-1] slava și puterea în vecii vecilor. Amin. 


77 Efeseni 6, 14-15. 


25 Matei 7, 14. 


Cuvântare de laudă la Sfânta, întâia Muceniţă 
și întocmai cu Apostolii, Tecla” 


Frumoase icoane de sfinți ne înalță harul Domnului prin pome- 
nirea lor an de an și le păstrează necontenit proaspete faptele, pe care 
altfel timpul le-ar da uitării. Fiecare dintre cei care prăznuim pome- 
nirea sfinţilor vedem ca într-o icoană frumusețea faptelor lor și ne 
uităm la faptele lor încrustate în icoana pomenirii lor. Astăzi, mi se 
pare că o văd pe acea fericită copilă ca și cum ar sta în icoana pomenirii 
ei, întinzând cununa dobândită în lupta împotriva plăcerilor și împo- 
triva primejdiilor și oferindu-l Stăpânului viața ei de fecioară și muce- 
nicia ei. Sfânta pe care o pomenim azi era fecioară, iar dacă te gândești 
bine, fecioria este mucenicie înainte de mucenicie. Da, pentru că plă- 
cerile sunt niște călăi cumpliţi ai trupului, dar, mai bine spus, plăcerile 
sunt chiar mai cumplite decât călăii; ne strâng cu lanțuri de mâini, 
ne rănesc sufletul cu privirile, duc, prin auz, voinţei satanice flacăra 
dorului după plăceri, biciuiesc cu bici usturător sufletul, ne tulbură cu 
atacuri pornite valuri, valuri asupra noastră. 

Dacă le poruncim ochilor să rămână orbi în fața frumuseţilor 
trupurilor, atunci plăcerile întredeschid ce a fost închis și fac loc 
în suflet, prin urechi, cântecelor desfrânate; dacă se întâmplă ca 
urechile să fie închise cântecelor desfrânate, atunci plăcerile des- 
frânat-împodobite ne atacă gândurile; și, ca să o spun pe scurt, dacă 
biruim prin toate mijloacele plăcerile când suntem treji, apoi plă- 
cerile pornesc luptă cu noi, prin umbrele visurilor, când adormim. 
Această încercuire a luptei duse împotriva noastră de plăceri conti- 
nue nu se ridică odată cu soarele și nu se liniștește odată cu noap- 
tea. Dacă plăcerile mai au într-ajutor și tinerețea, atunci lupta este 
între foc și foc; se ia la luptă cuptorul cu paiele. Tinereţea se aprinde 
ușor de plăceri; după cum tinereţea se aprinde mai ușor decât unt- 
delemnul, tot așa cumpătarea este mai tare în fața ostenelilor. 


29 PG 50, 745-748. Sfânta Tecla, discipolă a Sfântului Apostol Pavel, s-a bucurat de o mare 
cinstire în Biserica antică. În veacul al II-lea, în jurul anului 160 (după cum ne informează 
Tertulian în Despre botez), un preot din Asia Mică a alcătuit Faptele lui Pavel, în care 
a inserat și istoria Sfintei Tecla, istorie cu accentuate tendințe encratite. Menționăm că 
omilia de față, asemenea celor precedente, nu este autentică, însă conținutul ideatic este 
specific hrisostomic. (n.P.P.) 

Toate acestea au făcut din fecioria fericitei fecioare o lungă 
mucenicie. A luptat cu plăcerile ca un mucenic cu fiarele; s-a răz- 
boit cu gândurile ca un mucenic cu chinurile; s-a luat la trântă cu 
gândurile doritoare de plăceri ca un mucenic cu răutatea călăilor; 
dar a biruit în lupta care se dădea în sufletul și în trupul ei. În ea 
focul voinţei a fost mai înflăcărat decât focul firii, a fost sfânt. Firea 
a fost biruită de această copilă. În alţii firea e tiranică și-i înfierbântă 
spre împreunare; în Tecla însă firea practica fecioria. Părinţii nu 
știau de hotărârile fiicei lor cu privire la feciorie, nici de Stăpânul 
Hristos din ceruri, pe Care-L alesese ca Mire; ei o sfătuiau înde- 
lung să se căsătorească. Dar cuvintele lui Pavel erau vii în urechile 
copilei: „Cea nemăritată se îngrijește de cele ale Domnului, ca să fie 
sfântă și cu trupul și cu sufletul”7%. 

Cununa fecioriei mai întâi. Aceasta era cea dintâi grijă a ei. 
Se ocupa de grija aceea care-i plină de binecuvântare; se ocupa de 
grija aceea care-i mai liberă decât orice lipsă de grijă, anume ca să 
fie sfântă și cu trupul, și cu sufletul. Să nu aibă nimic comun cu 
pământul; să nu aibă nicio legătură cu nevoile căsătoriei, de pildă: 
să îndure un soţ desfrânat, să sufere bănuieli neîntemeiate, să fie 
lipsită de puterea de a ieși din casă pentru lucruri de folos, să i se 
țină seama de ce mănâncă, să stârnească gelozie când se găteşte, 
să fie disprețuită înainte de a naște, ca și cum n-ar fi soţie; după ce 
naște, să i se găsească vină pentru copiii născuţi. A născut o fată? 
Bărbatul să se supere că nu e băiat. I-a mai născut și un băiat? S-a 
născut, dar nu e frumos. Sunt frumoși amândoi, și fata și băiatul? 
Grija acum e mai amară, pentru frumuseţea copiilor. I-a înțărcat? 
Urmează altă neliniște și chin, cu creșterea lor. 

Când sunt sănătoși, teama să nu se îmbolnăvească; când 
se îmbolnăvesc, teama să nu moară; dacă mor, teama să nu fie 
dispreţuită ca și cum n-ar fi avut deloc copii. Dacă nu mor, grija 
e mai mare pentru cei care trăiesc: de unde bani pentru instrui- 
rea copiilor, de unde cele ce se fac pentru căsătoria lor, de unde 
haine bune, de unde slugi pentru fiecare copil? Ce avere să-i dea 
celui mai mare copil, cum să potolească invidia celui mai mic? 
„Cea nemăritată se îngrijește de cele ale Domnului, ca să fie sfântă 
şi cu trupul și cu sufletul.” Nu hulesc căsătoria - căsătoria este 
purtare obștească de grijă de neamul omenesc -—, ci dau la iveală 


% 7 Corinteni 7, 34. 

grijile pe care le are căsătoria, pun înaintea grijii trupești grija de 
cer, prefer binelui mai binele. Fecioara este mai presus de pedep- 
sele date Evei. Cuvintele: „Spre bărbatul tău întoarcerea ta și el 
te va stăpâni” n-au putere asupra celor care nu-s sub stăpânirea 
bărbaţilor, adică asupra fecioarelor; iar cuvintele: „În dureri vei 
naște fii'72 nu le privesc pe fecioare; cea care nu naște este în afara 
sentinței nașterii în durere. 

De pe acum fecioara se bucură de bunătăţile cele viitoare, de pe 
acum trăiește sfințenia învierii. Că spune Domnul: „La înviere nici 
nu se însoară, nici nu se mărită'78. De aceea pierderea unui aseme- 
nea bun este foarte mare, pentru că și bunul este mare; de aceea 
desfrânarea celei care s-a hotărât să trăiască în feciorie este mai 
întinată decât desfrânarea desfrânatei. Este deosebire între strică- 
ciunea unei fecioare și a unei desfrânate; este deosebire între strică- 
ciunea unei femei de rând și a unei împărătese; este deosebire între 
furtul unui vas sfânt și al unui vas din piaţă. Fecioara este un vas 
sfânt, o porfiră care nu i se cuvine nimănui altuia decât Împăratului 
tuturor, este o mireasă care are totdeauna nunta feciorelnică. Cât 
de fericită e nunta în care așternutul este feciorelnic! Pentru o ast- 
fel de nuntă fericita noastră muceniţă a înfruntat primejdii. A văzut 
frumuseţea Mirelui și nu s-a despărțit de chipul Lui. 

Mama ei stăruia să o mărite, iar ea striga către Mirele cel ceresc: 
„Către Tine, Cel care locuiești în cer, mi-am ridicat ochii”. Venea 
la ea logodnicul, măgulind-o și îndemnând-o prin cuvinte să se 
căsătorească cu el, dar ea se alipea de Hristos, spunând: „Lipitu-s-a 
sufletul meu de Tine”. Rudele veneau râuri lingușind-o, dar ea îl 
avea în minte pe Pavel, care-i spunea: „le-am logodit cu un bărbat 
ca să | te înfățișez lui Hristos fecioară curată”. O rugau casnicii cu 
lacrimi, dar ea se uita cu dragoste la Mire: „Cine ne va despărți de 
dragostea lui Hristos?77 Judecătorii o înfricoșau cu pedepse, dar ea 
le călca în picioare pe toate, strigând cu gândul: „Dregătorii nu sunt 
frică pentru faptele bune, ci pentru cele rele". 


7 Facerea 3, 16. 

+= Facerea 3, 16. 

%3 Matei 22, 30. 

24 Psalmul 122, 1. 
5 Psalmul 62, 8. 
16 2 Corinteni 1, 2. 
7 Romani 8, 35. 
"8 Romani 13, 3. 

Dar, pe când ar fi trebuit să i se înalțe muceniţei statui pe 
căile fecioriei, copilei i se întâmplă o încercare ca aceasta. Scăpată 
de judecată, a mers pe urma lui Pavel, călăuzită de vești, a pornit 
curajoasă pe căile care o duceau la Pavel. Dar diavolul o pândea 
pe copilă și, pândind-o, l-a pus pe urmele copilei pe logodnicul ei, 
tâlharul fecioriei, în pustie. Viteaza fecioară era aproape să-și împli- 
nească drumul, când logodnicul cel desfrânat, văzând-o, a scos 
strigăte de bucurie că a prins-o la strâmtoare. Cel ce-i dădea război 
era puternic, și slabă [era] aceea căreia i se dădea război. Unde-i 
izbăvirea când n-ai izbăvire? Atunci fecioara, întorcându-se la cer, 
a strigat cu lacrimi Celui care este de faţă pentru toți câți ÎI cheamă: 
„Doamne, Dumnezeul meu, în Tine am nădăjduit”7*. Și îndată un 
munte de piatră, care se afla acolo, s-a desfăcut din porunca lui 
Dumnezeu, primind-o pe sfânta înăuntrul său. Astfel i s-a apărat 
fecioria şi acel munte mormânt i s-a arătat cinstitului ei trup, pen- 
tru că acolo a trăit tot restul vieții și și-a dat sufletul în mâinile 
Domnului, având de toți anii vieţii sale nouăzeci. lar acum petrece 
în viața cea nesfârșită, mărindu-L pe Dătătorul de viață, Hristos 
Dumnezeu, Cel împreună cu Tatăl și cu Sfântul Duh mărit, acum și 
pururea și în vecii vecilor. Amin* 


29 Psalmul 7, 1. 
* Acest paragraf este preluat din Viețile sfinților pe septembrie, întrucât cuvântarea 
Sfântului loan din PG (ediţia lui Migne) se încheie cu citatul biblic. 


INDICE SCRIPTURISTIC 


Facerea 27, 27-29 — p. 461 
1, 6 p. 476 27, 43-45 — p. 461 
1,9 = P,476 28, 5-p. 461 
1, 11 = p. 476, 594 2012 ai 
. afeeza 28, 13 — p. 557 
1, 20 - p. 169, 179, 476 
28, 20 —p. 461 
1, 28 — p. 81, 97 
32, 1— p.184 
2, 2 —- p. 464 
za 32, 1-2 — p. 555 
2 Bai 2, n 62, 46 
2, 17 — p. 106, 168, 173 32, A 405 
8, 14-18 - p. 461 
3,16 -p.601 3 _ 
3, 19 — p. 188, 227 39 P+890 
AArR2HO 39, 12 — p. 395 
st iar 42, 38 — p. 106, 173, 463 
4, 10 = p. 24 Fe pl ea 
ai 46, 10 — p. 103, 297 
5, 24 — p. 159 ea 6 
6, 7 - p.185 50, 3 — p. 404 
6,13 - p.185 50, 25 — p. 535 
9, 21-26 — p. 223 leșirea 
11, 1-9 —p. 244 
12, 1 — p. 466, 589 1, 11-14 — p. 595 
12, 11-12 — p. 458 2, 11-12 — p. 299 
12, 12 — p. 460, 463 2, 11-15 — p. 426 
12, 13 — p. 458, 460 3, 2 — p. 439, 522 
12, 14-20 - p. 458 3, 5 —p. 563 
12, 15 — p. 184 3, 8-p.589 
15, 13 = p. 536 8, 19 - p. 203 
19 — p. 378 9, 9 — p. 595 
19, 4-10 - p. 467 10, 4 — p. 595 
19, 28 — p. 573 12, 3-11 — p. 597 
22, 1-2 — p. 589 12, 26-27 — p. 79, 94 
22, 1-13 — p. 420 12, 38 — p. 425 
22, 2 —p. 591 13, 19 — P. 535 
22, 5 — p. 591, 592 14, 5-p.595 
22, 7 — P. 593 14, 15 — p. 595 
22, 7-8 -p. 591 14, 21 — p. 596 
22, 8 - p. 593 23,17 —p. 224 
22, 9-10 — p. 438, 451 32, 1 — p. 79, 94 
22, 12 — p. 420 32, 10 — p. 500 
22, 15 — p. 592 32, 32 — p. 123, 124, 139, 140, 190, 236, 


22, 17 — p. 199 254, 350, 518 


604 


Leviticul 


15, 5 — p. 63 

15, 13 -p. 63 

16,2 -p.q 

16, 17 - p. 42 

16, 17-18 -p. 41 
16, 29 -p. 43 

16, 29-34 —p. 42 
19, 23-24 — p. 187 
26, 12 — p. 46, 479 


Numerii 


9, 10-11 = p. 197 
17, 8 - p. 434 


Deuteronomul 


6, 4 - p. 552 
34, 8 - p. 464 


Judecătorii 


5, 1-4 - p. 378 
6, 23 — p. 198 


1 Regi 


2, 25 - p. 87 

3, 1-p. 229 

8, 7 — p. 124, 139 

12, 23 — p. 124, 139, 140 
16, 22 — p. 195 

17, 51 — p. 532 


2 Regi 


6,15 -p. 391 

16, 5-8 —p. 341 

17, 34-37 = p. 287 

18, 5 - p. 350 

24, 17 — p. 124, 139, 140 


3 Regi 


13, 2 = p. 547 
13, 4 — p. 548 

13, 5 — p. 548 

17, 1 p. 462, 577, 585 
17, 3-4 = P. 579 


INDICE SCRIPTURISTIC 


17, 9 — p. 580, 581 
17,10 -p. 581 

17, 11 — p. 581 

17, 12 — p. 582 

17, 13 — p. 582 

17, 14 — p. 582 

18, 8 - p. 585 

18, 17 — p. 583 

18, 18 — p. 583 

18, 19 - p. 584 

18, 23-24 — p. 583 
18, 26 —p. 583 

18, 27 - p. 584 
18, 29 — p. 584 
18, 34 — p. 584 
18, 37 - p. 584 

18, 38 — p. 462 
18, 38-39 - p. 226 
18, 40 -p. 584 
18, 43-45 = p. 226 
19, 2 — p. 462, 584 
19, 3 — p. 462 

19, 8 p. 585 

19, 10 - p. 586 

19, 18 - p. 586 


4 Regi 


1, 9 — p. 583 
1, 10 — p. 583 
1, 11 - p. 583 
1, 12 — p. 583 
2, 11 = p. 159 
2, 12 — p. 192 
2, 13 — p. 462 
4, 13 — p. 266 
5, 20-27 — p. 549 
13, 21 —p. 414 
20, 6-p. 501 


2 Paralipomena 


26, 16-21 — p. 300 


Iov 

1, 6-12 — p. 542 

3, 23 (LXX) - p. 106, 173 
5, 13 — p. 521 

31, 34 — p. 498 


ÎNDICE SCRIPTURISTIC 


Psalmii 


2,1—p. 10 
2, 11 — P. 355» 503 
4, 4 — P. 499 

6, 5 — p. 494 

7, 1 - p. 602 
8,1-p.220 

8, 1-2 — p. 434 
8,2-p.50 

17, 1— p. 602 

17, 12 — p. 479 

18, 1-p. 510 

18, 5 - p. 555 

18, 11- p. 227 

21, 12 — p. 104 

21, 17 — p. 104 

22, 6 —-p.165 

23, 77 — p. 218, 235 
23, 8 —p. 219 
33,1 -p.61 

33, 20 — p. 106, 173, 537, 539 
44, 2 — P. 439 
45, 4 - p. 563 
45,10 -p.61 

46, 3 - p. 379 
46, 5 -p. 218 

46, 7 — p. 220 
47, 1 p. 220 

47, 2 — p. 220 
48, 16 — p. 106 
48, 17-18 — p. 312 
48, 21 — p. 188 
50, 10 — p. 237 
51, 7 - p. 448 

57, 3 — P. 379 

57, 4 — p. 189 

62, 8-p.601 
67, 18 - p. 479 
68, u - p. 186 
68, 32 - p. 236 
71 19 — P. 433 
76, 2 — p. 203 
77, 4 — P. 49 

77, 28 — p. 226 
82, 17 — p. 552, 553 
85, 12 — p. 173 
93, 17 — p. 508 


605 


94, 2 — p. 572 

102, 8 - p. 564 
102, 14 — p. 264 
102, 20 — p. 255 
103, 33 —p. 571 
105, 1 — p. 497 

105, 2 — p. 109, 173, 175, 195 
105, 37 - p. 469 
106, 16 — p. 107, 457 
109, 1 — p. 187 

109, 4 — p. 50 

1, 8 -p. 312, 560 
114, 7 = p. 464 

n5, 6 — p. 106, 537 
117, 12 — p. 104 
122, 1 — p. 601 

125, 2 — p. 438 
136, 1-2 — p. 80, 95 
136, 3 - p. 80, 95 
136, 4 - p. 80, 95 
138, 6 - p. 195 

138, 7 — p. 220 
138, 16 - p. 236 
139, 3 - p. 189 


Pildele 


6, 6 -p.189 

6, 23 (LXX) - p. 487 
6, 28-29 -p. 519 

6, 34-35 — p. 459 
20, 9 —p. 491 

24, 27 — p. 528 

28, 1 - p. 549 


Ecclesiastul 


2, 4-8 —p. 417 
4 2-3 — p. 417 
7, 13 — p. 107 


Cântarea Cântărilor 
8, 6 -p. 459 
Isaia 


1,3-p.189 
5, 14 —P.173 
6, 1 - p. 559 


606 


714 —P. 53 54 
8,18 -p.471 

9, 5-P. 55 

1, 6 -p.166 

19,1 - p. 56 

19, 24-25 — p. 56 

25, 8-p.109 

26, 12 — p. 198 

27, n (LXX) - p. 209 
28, 1 — p. 162, 193 

30, 26 — p. 543 

32, 4 = p. 196 

40, 6-p. 32 

40, 12 = p. 571 

43, 25 — P. 497 

43, 26 - p. 19, 133, 496 
45, 2 — p. 107 

45, 3 — p. 108 

45, 18 — p. 551 

48, 4 — p. 107 

49, 18 — p. 223 

53» 7 > p. HO 

53, 12 — p. 4, 17, 128, 131 
57, 17-18 - p. 486 
59, 20 - p. 264 


leremia 


5, 1—p.501 
8, 4 -p.89 

8, 7-8 — p. 189 
10, 23 — p. 264 
10, 24 = p. 191 
14, 7 — p. 264 
31, 34 — P. 439 
48, 10 -p. 48 


Plângerile lui Ieremia 
4, 10 — p. 314 


lezechiel 

2, 8-10 — p. 234 
3 1-3 — P. 234 
3, 17 — P. 493 
3, 18 — p. 49% 
9, 8-p.190 


ÎNDICE SCRIPTURISTIC 


18, 20 —p. 106 
18, 32 — p. 573 
37» 1-10 — p. 323 


Daniel 

1 = p. 316 

3, 8-28 — p. 533 

3, 38 (LXX)- p. 229 

3, 38-39 (LXX) - p. 389 
6, 16-23 -p. 512 

7, 9 —P.572 

7, 10 — p. 236, 572 

9, 24-25 - p. 216 

10, 19 - p. 198 


Osea 

12, 11 — p. 283 

13, 14 — p. 109, 173 
Amos 


6, 4 - p. 525 

6, 5 (LXX) - p. 152 
6, 6-p. 525 
Miheia 

4, 2 — p. 204 

5, 1-p. 55 

5, 2 — P. 37 

6, 2 - p.189 

Ioil 


2, 10 - p. 62 

3, 1—p. 212, 213 
3, 3—p. 233 

3, 4-5 —Pp.2B3 


Ilona 
3, 1-10 - p. 573 
Naum 


2,1 p. 200 


Agheu 
1,9-p. 60 


INDICE SCRIPTURISTIC 


Zaharia 


8, 16-17 — p. 100 
12, 10 — p. 121, 136 
12, 12 — p. 121 


Maleahi 


2, 17 — p. 236 
3, 14715 — P. 237 
3, 16 — p. 237 


Tobit 
12, 9 — p. 237 
Baruh 


3, 36-38 - p. 553 
3, 38 - p. 33, 224 


Cântarea celor trei tineri 


1, 22 = p. 453 
1, 31 = p. 479 


Înţelepciunea lui Isus Sirah 


1, 21 —p. 295 
4, 24 — P. 347 

7, 38 — p. 528 

9, 13 — p. 417 

11, 30 — p. 416, 417 
19, 26-27 — p. 340 
34, 10 (LXX) — p. 149 


Matei 


1, 20 —Pp. 57 
2, 1-2 — p. 38 

2, 4 —P. 37 

2, 5 P- 54 

2, 6 —p. 37,55 

2, 16-18 —p. 50 

3, 8 p. 63, 65 

3, 1 p. 63 

3, 14 = p. 65 

3, 14-15 = p. 66 

3, 15 - p. 67, 79, 94 
4 2 — P. 475 

4 4 P. 315 


607 


4, 6-p.401 

4, 16 — p. 113, 126 
4, 19 = p. 50, 116, 131, 170, 179, 228 
5, 4 — p. 485, 495 
5, 9 - p. 83, 99 

5, 10 - p.'72, 86 
5, 22 — p. 295 

5, 23-24 - p. 83, 98 
5 39 —Pp.75,91 

5, 44-45 - p. 263 
5, 45 — P. 125, 140 
5, 46 — p. 125, 140 
6,9-p.231 

6, 24 —p. 568 

7, 1 — p. 18, 133 

7, 14 — p. 144, 598 
8, 5-13 — p. 104, 475 
8, 20 - p. 78, 93 
8, 23-26 — p. 440 
8, 23-27 - p. 547 
8, 24 - p. 475 

8, 25 - p. 440 

8, 27 — p. 219 

8, 28-29 - p. 104 
8, 31 — p. 104 

8, 31-32 — p. 475 
9, 9—p. 50 

9, 35 - p. 480 

10, 8 -p. 228 

10, 9-p.75,91 
10, 16 - p. 400 

10, 21 - p. 468 

10, 23 - p. 467 

10, 28 - p. 169 

10, 37 — P. 593 

10, 41 = p. 313 

11, 27 — p. 216 

11, 29 — p. 61, 123, 138, 569 
n, 30 —p. 391 

13, 8 — p. 246 

13, 17 -P. 33 

14, 10 —p. 431 

15, 22-28 — p. 476 
16, 16 - p. 576 

16, 19 - p. 575 

16, 24 - p. 205 

17, 14-23 — p. 104 
18, 2 — p. 404 


608 


18, 3 -p. 68 

18, 6 - p. 399 

18,7 -p. 96 

18, 15-17 - p. 398 

18, 20 - p. 467, 543 
18, 23-35 — p. 73, 88 
19, 16-17 — p. 203 

19, 28 -p. 7, 131 

19, 29 — p. 467 

20, 23 — p. 470 

21, 16 - p. 50 

22, 30 -p. 601 

22, 32 — p. 476 

23, 2-3 — p. 294 

23, 37 — p. 569 

24, 26 — p. 135 

24, 277 — p. 120, 135 
24, 28 — p. 105,11 

24, 29 — p. 120, 121, 135, 136 
24, 29-30 — p. 120, 135 
24, 30 — p. 121, 134, 136 
24, 31 — p. 572 

24, 35 — p. 321, 546 
25, 26-27 — p. 550 

25, 31 — p. 216 

25, 34 — P. 573 

26, 7-13 — p. 104 

26, 14-15 - p. 73, 88 
26, 15 — p.'78, 93, 103, 117, 131 
26, 17 — p.'78, 93, 117, 131 
26, 20-21 —p. 101 

26, 22 — p. 102 

26, 23-24 — p. 102 

26, 25 — p. 102, 103 
26, 26 - p. 81, 96, 211 
26, 27-28 — p. 96 

26, 28-p.81 

26, 33 —- p. 291 

26, 35 — p. 575 

26, 49 —p.103 

26, 50 — p. 103, 104 
26, 67 - p. 570, 571 
26, 69 -p. 576 

26, 70 = p. 576 

26, 75 - p. 576 

27, 4 —P.'77, 92 

27, 30 — p. 570 

27, 40 — p. 122, 137 


ÎNDICE SCRIPTURISTIC 


27, 42 — p. 122, 137 
27, 51 — p. 110, U5, 129 
28, 1— p.197 

28, 1-10 - p. 209 

28, 16-17 — p. 206 

28, 19 — p. 218, 242, 244 


Marcu 


1, 4—p. 215 

4, 24 —p. 495 

4» 36-41 - p. 547 
7» 24-30 — p. 50 
12, 42-44 — p. 60 
14, 22 — p. 81, 96 
14, 23-24 — p. 96 
14, 65 — p. 570, 571 
15, 19 — p. 570 

15, 32 — p.131 

15, 38 —p.110 

16, 1-8 — p. 209 
16, 8 - p. 206 

16, 19-20 - p. 206 


Luca 


1, 1-4 = p. 207 
1, 5-10 — p. 42 
1, 6 -p. 66 
1,810 -p. 4 

1, 11 -p. 42 

1, 12-13 — p. 43 
1, 21-22 — p. 43 
1 25 -Pp. 43 

1, 26-27 — p. 38 
1, 30-31 — p. 43 
1, 34 — p. 52 

1 35 —p. 52 

1, 35-37 — P. 43 
1, 36 - p. 66 

1 44 —p. 33 

2, 1-7 = p. 36 

2, 4 —p. 38 

2, 4-7 — p. 38 

2, 7 — p. 56, 570 
2, 12 = p. 570 
2,14 —Pp. 51,191 
2, 16 —- p. 570 

3, 22 — P. 234 


ÎNDICE SCRIPTURISTIC 


4, 10-11 = p. 402 
5,10 — p. 228 

6, 16 - p. 549 

6, 25 - p. 485, 495 
7, 1-10 = p. 104 

7, 29-30 - p. 67 
7, 36-50 - p. 50 
8, 23-25 - p. 547 
8, 26-29 -p. 104 
9, 58 - p. 78, 93 
10, 20 — p. 236 

HN, 27 — p. 455 

15, 7—p.191 

15, 10 — p. 165, 175 
16, 20-22 — p. 494 
16, 22 - p. 534 539 
16, 24 — p. 494 
16, 25 — p. 495 

16, 27-28 - p. 495 
17, 10 — p. 498 

17, 34-35 — p. 193 
17, 37 = p. 69 

18, 10-14 — p. 497 
18, 11 - p. 498 

18, 12 - p. 285 

19, 10 = p. 120, 135 
21, 2 — p. 488 

21, 2-4 — p. 450 
22, 15 — p. 176 

22, 16 — p. 166 

22, 19 — p. 81, 96 
22, 20 — p. 96 

22, 61 - p. 576 

22, 62 — p. 576 
23, 20 —p. U7, Bl 


23, 34 — p. 122, 124, 137, 140, 571 


23, 40 —p. U7, n8, 132, 133 
23, 41 — p. 117, 19, 133 


23, 42 = p. 116, 19, 130, 124 


23, 43 — P. 115; 129 
23, 45 — p. no 

24, l-12 — p. 209 
24, 13-35 — p. 209 
24, 34 — P. 209 
24, 39 — p. 121, 136 
24, 49 — p. 201 


609 


Ioan 


1, 11 — p. 329 
1, 26 - p. 62 

1, 29 — p. 50, 229 
1, 31 -p. 66 

1, 33 — p. 62, 66, 67 
1,34 —p. 201 

1, 45-47 — P. 37 
1,51—p.191 

2, 9 -p. 208 

4 6-p. 475 

4, 5-p. 50 

4, 38 — p. 228, 408 
5, 2-4 — p. 170, 180 
5, 4 — p.180 

6, 1 -p.2u 

6, 51 -p.2u1 

7, 39 — p. 229 

7, 42 — P. 37 

7:52 31p:37 

8, 34 — p. 167 

8, 44 - p. 189 

8, 46 -p. 64 

9, 6 - p. 570 

10, 3 — p.105 

10, 9 —p. 466 

10, 11 — p. 50, 113, 119, 127, 134, 404 
10, 18 - p. 475 

1, 3 — p. 475 

11, 6 -p. 476 

11, 11 — p. 106, 174 
11, 12 — p. 106 

11, 41-42 — p. 476 
11, 43 — p. 476 

11, 43-44 — p. 547 
11, 48 — p. 303 

13, 8 — p. 215, 216 
13, 9 —p. 216 

13, 10 — p. 216 

13, 21 - p. 71, 85 
13, 33 — p. 196 

13, 35 — p. 428 

14, 6 -p. 467 

14, 12 — p. 326, 329 
14, 17 —p. 212 

14, 18 — p. 240 

14, 27 — p. 99, 198 


610 


14, 20 — p. 468 

15, 13 = p. 506, 507, 559 
15, 14 — p. 559 

15, 16 — p. 270 

15, 26 —p. 212 

16, 5-6 - p. 192 
16, 7 = p. 229, 240 
16, 17 — p. 212 

17, 5 = p.126 

18, 3 -p.76 

18, 4 — p. 76, 92 
18, 5 - p. 77, 92 
18,6-p.91 

18, 22 - p. 571 

18, 23 - p. 547 

19, 3-Pp. 571 

19, 23 — p. 319 

19, 37 — p. 121 

20, 1 -p.209 

20, 2-8 - p. 209 
20, 11-18 - p. 209 
20, 17 — p. 212 

20, 19 — p. 197 

20, 19-24 — p. 210 
20, 20 - p. 198,199 
20, 21 — p. 199 

20, 21-22 — p. 200 
20, 22 — p. 199, 214 
20, 23 — p. 200 
20, 24 — p. 201 
20, 25 — p. 201 

20, 26-29 — p. 210 
20, 27 — p. 121, 136 
20, 29 — p. 204 

21, 1-23 — p. 210 
21, 5 -p.208 

21, 6 -p. 208 

21, 7 = p. 209 

21, 15 - p. 206 

21, 18 - p. 291 

21, 25 —p. 206 


Faptele Apostolilor 


1, 1— p. 205, 207 
1,2 —p. 208 

1, 1-2 - p. 206 
1,3 —p. 208 


INDICE SCRIPTURISTIC 


1, 3-4 = p. 210 

1, 4-5 — p. 214 

1, 5—p. 216 

1, 7-p. 216 

1, 8 p. 216, 218 
1, 9 — p. 220 

1, 9-10 —p. 218 

1, 10-11 — p. 192 

1, 12 — p. 210 

2, 1— p. 234 

2, 2 — p. 234, 439 
2, 3—Pp. 64, 234 
2, 5 — p. 224 

2, 13 — p. 235 

2, 14-17 — p. 213 
2, 17 — p. 212, 213 
2, 17-19 — p. 213 
2, 19-20 — p. 213 
2, 20-21 — p. 213 
2, 41 — p. 122, 137 
3, 6-p. 227 

4, 4 — p. 122, 138 
4, 16 -p 303 

5, 1-10 = p. 294 

5, 15 — p. 155, 308, 329, 357 
5, 38-39 - p. 35 

5, 41 — p. 351, 407 
6, 13 - p. 278 
6,15 -p. 391 

7, 51 - p. 96 

7, 55-58 - p. 481 
7, 57-58 — p. 422 
7, 60 — p. 123, 124, 138, 140 
9, 5 - p. 379 

9, 15 — p. 249, 497 
9, 20-23 — p. 299 
9, 25 —p. 300 

9, 30 - p. 300 

11, 1-15 = p. 215 

11, 16 —p. 215 

12, 2 — p. 470 

13, 7-12 = p. 207 
13, 22 — p. 195 

13, 35 — p. 245 

13, 6-11 — p. 294 
15, 36-40 - p. 294 
15, 39 — p. 295 
16, 19-34 - p. 565 


INDICE SCRIPTURISTIC 


16, 23-34 — p. 302 
17, 20 - p. 409 

17, 29 - p. 219 

18, 3 - p. 274 

19, 2 — p. 232 

19, 2-4 — p. 64 

19, 4 —p. 65 

19, 4-6 - p. 64 

19, 6 — p. 232 

19, 12 — p. 155, 329, 357 
19, 29-31 — p. 300 
20, 25 — p. 424 

20, 26 — p. 492 

20, 27 — P. 493 

20, 28 - p. 231, 425 
20, 29-30 — p. 425 
20, 31 - p. 485 

20, 34 — p. 253, 267 
21, 20 — p. 122, 138 
21, 24 = p. 300 

22, 25 — p. 289 

23, 3 — P. 294 

23, 5 — P. 294 

23, 16 — p. 301 

25, 11 — p. 301 

26, 24-25 — p. 207 
26, 28 — p. 302, 351 
26, 29 - p. 351 

27, 9-10 -p. 301 
27, 21 — p. 301 

27, 24 — p. 301 


Romani 


1, 1-3 — p. 212 

1, 20 — p. 156 

1, 25 — p. 421 

2, 29 —p. 296, 513 
3, 23 — p. 506 

5, 3-5 — P. 149, 152 
5,10 -p.2u 

5, 20 —p. 189 

6, 4 -p.169 
6,5-p.4pi 

8, 20 —p. 46 

8, 21 - p. 46 

8, 23 —p. 291 

8, 32 — p. 593 


8, 35 - p. 289, 601 
8, 35-37 — p. 148 
8, 38-39 - p. 298 
9, 2 - p. 260 


9, 3 — p. 123, 124, 255, 259, 260, 290, 


350, 428 
9, 3-4 — p.140 
10, 1— p. 264 
10, 2 — p. 264 
10, 12 - p. 108 
10, 12-13 — p. 213 
10, 14-15 = p. 214 
10, 17 = p. 156 
11, 20-21 — p. 264 
n, 26 — p. 264 
1, 29 - p. 264 
11, 31 — p. 264 
1, 33 — p.195 
12, 15 — p. 427 
13, 3-p. 601 
13, 9 — p. 267 
13, 10 — p. 245, 267 
14, 11 — p. 439 
15, 25 — P. 274 
16, 1-2 - p. 266 


1 Corinteni 


1, 22-23 — p, 275 
1, 26 — p. 274 

1, 27-28 — p. 274 

2, 1-2 — p. 275 

2, 3 p. 275 

2, 4 p. 275 

2; 9 — p. 242, 559 

2, 10 —p. 242 

2, 11 — p. 243 

3,16 -p. 46 

3, 17 - p. 48 

3» 19 — P. 432, 441, 521 

4, 8-—p. 428 

4 HP. 274, 315 

4, 12 — p. 293 

5 1 Pp. 144 

5» 5 — P. 294 

5 7 > P. 113, 127 

5, 8 — p. 113, 127, 226, 502 
6, 2 —p. 532 


612 


6, 3 - p. 281, 531 

6, 9-10 — p. 164, 230, 241 
6,10 - p.503 

6, 11 — p. 230, 241 
7, 31 — P. 572 

7, 34 - p. 600 

7, 38 - p. 463 
8,1-p. 284 

8, 2-p.285 

8, 6 -p. 551 

9, 18 - p. 255 

9, 20 - p. 265 

9, 22 - p. 265 

9, 25 — p. 180 

9, 27 — p. 202 

10, 12 — p.'74, 89 
10, 31 — P. 355 

11, 1 — p. 263, 299, 123, 138 
11, 10 — p. 183 

n, 27 — p. 484, 489 
11, 28 — p. 489 

11, 29 - p. 259, 484 
1, 30 —p. 484 

11, 31-32 — p. 484, 485 
12, 3—p. 231 

12, 6 -p.241 

12, '/ = p.233 

12, 8 -p.231 

12, 8-11 — p. 567 

12, 11 — p. 240, 439 
12, 21 — p. 427 

12, 26 — p. 205, 427 
13, 3 — P. 429 

13, 4-5 — p. 245 

13, 9 — p. 196, 285 
14, 22 — p. 233 

14, 35 — pP. 554 

15, 3-5 = p. 210 

15, 6-p.210 

15, 7 — p. 210 

15, 8 -p. 285 

15, 9 — P. 497 

15, 11 = p. 405 

15, 18 — p. 106, 174 
15, 22-23 — p. 157 
15, 31 — p. 250, 281, 420, 555 
15, 51-52 — p. 158 
15, 51-54 — p. 482 


ÎNDICE SCRIPTURISTIC 


15, 52 — p. 476 

15, 53 — p.156 

15, 54 —p.109 

15, 55 — p.109,173 
16, 2 — p. 274 

16, 15-16 -p. 266 
16, 18 - p. 266 

17, 29 — p. 220 


2 Corinteni 


1 5-Pp.275 

2, 1-11 = p. 144 

2, 4 -p. 265 

2, 4-1 = p. 294 

2, 8-—p. 265, 429 

2, 11 —p. 429 

2, 14 — p. 258, 509 

4, 8-9 - p.146 

4, 10 — p. 250 

4, 14 — p. 146 

4, 16 — p. 146, 148, 149 
4, 17 — p. 257, 508 

4, 17-18 — p. 149, 289 
4, 18 —p. 508 

5» 1 — p. 143, 152 

5, 2 — P. 153, 154 

5, 3 = p. 157, 158 

5, 4 — p. 154-156, 158, 291 
5, 5 — p. 158, 159 

5, 13 - p. 284 

5, 20 - p. 186, 516 

6, 12 — p. 253 

6,16 - p. 46, 479 

7 5 p. 144 

10, 4-5 — p. 278 

1, 1 - p. 286 

n, 2 -p. 601 

n, 6 —p. 274 

11, 15 — p. 72, 87 

11, 17 - p. 286 

n, 21 - p. 286 

11, 24-25 — p. 138 

11, 25 — p. 123 

n, 27 — p. 315 

11, 29 — p. 350, 408, 428 
12, 1 - p. 287 


ÎNDICE SCRIPTURISTIC 


12, 2 — p. 172, 286, 288 
12, 2-4 — p. 428 

12, 5 - p. 286 

12, 6 - p. 287 

12, 7 = p. 292 

12, 7-9 — p. 423 

12, 9 — p. 129, 445 
12, 10 - p. 258 

12, 1 - p. 286 

12, 15 — p. 267 

12, 20 - p. 265, 408 
12, 21 — p. 265, 408 
12, 31 — p. 208 

13, 3 — p. 242, 443 
13 4 — Pp. 129 

13, 7 = P. 349 


Galateni 


1, 13-14 — p. 269 

1, 15-16 — p. 270 

2, 6 — p. 167 

2, 20 — p. 292 
3,1-p. 288 

3, 3 - p. 288 

3» 4—P.144 275 
3, 13 — p.186 

3, 27 = p. 167, 177 
3, 28 — p. 403 

4, 4-5 — P. 79, 94 
4, 6-p. 231 

4, 19 — p. 254, 265 
4, 26 — p. 317 

5, 22 — p. 245 

6, 14 — p. 109, 252, 292 


Efeseni 


2, 14-p.98 
2,16 -p.99 
2, 19 — P. 317 
4, 9 —- p.188 
4, 10 — p. 188 
4, 12 — p. 325 
4, 26 - p. 295 
5, 2-p 263 
5, ui —p. 263 
5, 14 — p. 106 


5, 18 — p. 162, 164 

5» 23 — P. 427 

6, 12 — p. 180, 281, 332, 519 
6, 14 - p. 524, 598 
6, 15 - p. 524 

6,16 - p. 524 

6, 17 - p. 524 
Filipeni 

1, 12-18 — p. 277 

1, 14 = p. 302 

1, 22 — p. 418 

1, 23 — p. 259, 463 

1 24 — P. 255, 259, 301 
1, 29 — p. 298 

2, 7 — p. 50,176 

2, 17-18 — p. 250, 463 
2, 18 — p. 257 

3, 10 — p. 471, 558 

3, 13 — p. 285 

3, 14 — p. 257 

3, 17 — p. 298 

3, 20 —p. 317 

4, 9 — p. 298 


Coloseni 


1, 13 —p.108 

1, 18 — p. 427 

1,20 -p.99 

1, 24 — p. 351, 407, 408, 555 
1, 28 - p. 265 

2, 12 — p.169 

2, 14 — p. 114, 237 
2,15-p.uu 

3, 14 — p. 267 


1 Tesaloniceni 


2, 14-15 = p. 275 
2, 14-16 - p. 86 
2, 15 —p. 72 

2, 16 — p. 294 

3, 8 —p. 428, 518 
4, 13 — p. 174 

4 14 —p.174 

4, 15 — p. 106, 174 
4, 15-16 — p. 193 


614 


ÎNDICE SCRIPTURISTIC 


2 Tesaloniceni 


1, 6 — p. 293 
1,'7 —p. 293 


1 Timotei 


1, 5 — p. 267 

1, 15 — p. 497 

2, 8—p. us, 128 
2, 15 —p. 471 

3, 1-3 — p. 406 
5, 9 — P. 447 

5, 10 — p. 447 
5, 22 — p. 406 
5, 23 - p. 162 

6, 8-p. 46. 
6,10 -p.76,91 


2 Timotei 


2, 9 — P. 303, 422 
2, 24-26 - p. 265 
4, 2 — p. 489 

4, 6 —p. 250 

4, '7-8 — p. 261, 507 
4, 14 —p.293 

4, 15 — P. 293 


Tit 


1, '7-9 - p. 405, 406 
1, 12 — p. 288 


2, 11-12 — p. 62 
2, 13 — p. 62, 220 
3, 3-5 — p. 230 

3, 13 - p. 266 


Evrei 


1, 2 — p. 216 

1,14 - p. 558 

2,7 P. 555 

4, 13 — P. 494 

4, 14 = p. 216 

5, 1—p. 14, 127, 490 
5» 2 — P. 490, 491 

7, 17 = P. 50 

9, 1-p. 40 

9, 2-7 — p. 40 

9, 19-20 — p. 39 

9, 24 — p. 39, 218, 219 
9, 28 — p. 14, 27 

10, 32-34 — p. 144, 275 
10, 34 — p. 388 

1, 13 — p. 507 

U, 22 — p. 536 

1, 35 — P- 477 

1, 37-38 — p. 260, 544 
13, H1-13 = p. 105 


1 Petru 


2, 22 — p. 64 


INDICE ONOMASTIC ȘI TOPONIMIC 


A 
Aaron, patriarh - p. 40, 42, 94, 425, 


434 

Abel, personaj biblic - p. 159, 246, 
249, 250 

Abesalom, fiul psalmistului David 
— p. 124, 350 

Acvila, Sf. Apostol - p. 274 

Adam, protopărinte - p. 53, 54, 57, 
109, 168, 175, 178, 220, 532 

Aegae - p. 506 

Afrodita, divinitate greacă - p. 345, 
360, 372, 374 

Ahab, rege al Israelului - p. 338, 
583, 585 

Alexandria — p. 44, 330, 331, 421 

Alexandru cel Mare, rege al 
Macedoniei — p. 344 

Alexandru făurarul, personaj biblic 


— p. 293 


Aloeus, personaj mitologic - p. 
372, 373 

Alypius din Antiohia, geograf 
roman - p. 380 

Amasia - p. 545 

Ambrozie de Mediolanum, Sf. - p. 
272, 392 

Ammianus  Marcellinus,  istorio- 


graf roman - p. 335, 366-368, 380 
Anania, personaj biblic - p. 269, 
294 
Anania, arhiereul - p. 294 
Anaxagoras, filosof grec - p. 279 
Anazarbus — p. 506 
Andrei, Sf. Apostol - p. 131 
Antioh al IV-lea Epifanes, rege 
sirian — p. 443 
Antiohia - p. 33,101, 105,182, 183, 304, 
311, 319, 322, 365, 368, 380, 392, 


403, 404, 416, 421, 425, 427, 453, 
480, 518, 527, 529, 562 

Apollo, divinitate greco-romană - 
p. 101, 271, 273, 322-324, 353, 354, 
356-358, 361-363, 365, 367-376 

Apollo, Sf. Apostol - p. 266, 514 

Apollonius din Tyana, filosof - p. 
272 

Ares, divinitate greacă - p. 372, 374 

Arie, eretic — p. 311, 366, 421 

Aristotel, filosof grec - p. 345, 346 

Armenia — p. 307 

Asia Mică - p. 273, 545, 599 

Asterie, episcop de Amasia - p. 
545 

Atanasie cel Mare, Sf. — p. 366, 380 

Atena - p. 373, 409 

Augustin, Fericitul - p. 272, 404, 
458 

Augustus, împărat roman - p. 36 

Aurelian, împărat roman - p. 44 

Avraam, patriarh- p. 85,199, 251, 252, 
291, 420, 446, 458-463, 466, 494, 
495, 534, 536, 541, 582, 588-593, 
598 


B 


Baal, epitet al divinităților semite 
- p. 583, 584, 586 

Babilon - p. 80, 95, 291, 308, 316, 
453, 477 

Balcani - p. 545 

Barnaba, Sf. Apostol - p. 205 

Bassus, Sf. Mucenic - p. 567 

Betleem - p. 37, 38, 49, 54, 55 

Betsaida - p. 333 

Bitinia - p. 308 


616 


C 


Cain, personaj biblic - p. 246, 250 

Calabria — p. 143 

Calliope, personaj mitologic - p. 
376 

Capadocia - p. 308 

Celsus, filosof grec - p. 330 

Cezareea - p. 300, 3u, 319, 328, 
338, 346, 416, 427 

Chenhrea - p. 266 

Cherit - p. 579 

Chiril al Alexandriei, Sf. - p. 331 

Chryses, preot al lui Apollo - p. 
376 

Cilicia - p. 308, 382, 508, 509 

Cipru - p. 207 

Cirus al II-lea, rege al Persiei - p. 
375 

Citium — p. 346 

Claros - p. 273 

Clazomene - p. 279 

Clement, episcop de Roma, Sf. — p. 
20 

Clement Alexandrinul - p. 330, 


357 
Cleopa, Sf. Apostol - p. 209, 210 
Corneliu sutașul - p. 215 
Constantinopol - p. 44, 196, 308 
Constantius al  Îl-lea, împărat 
roman - p. 304, 307, 353, 358, 368 
Corint — p. 429 
Cremona - p. 322 
Cresus, rege al Lidiei — p. 360, 363, 
375 
Creta - p. 301 


D 


Dafne, personaj mitologic - p. 101, 
322-324, 353-358, 360, 363, 364, 
366-37i, 373, 375, 376, 381, 383, 384, 
514-517 

Dagon, divinitate asiro-babiloni- 
ană — 377 

Damasc - p. 299 

Daniel, proroc - p. 198, 217, 512 

David, psalmistul - p. 36, 37, 80, 
95, 106, 124, 139, 140, 165, 173, 195, 


INDICE SCRIPTURISTIC 


203, 220, 235, 236, 254, 255, 264, 
287, 295, 341, 349, 391, 434, 501, 
532, 555 
Decius, împărat roman - p. 319, 
365 
Delfi - p. 101, 360 
Demetra, divinitate greacă - p. 345, 


363 

Didim cel Orb, scriitor bisericesc 
- p. 458 

Dioclețian, împărat roman - p. 
365, 427 


Diodor, episcop de Tars - p. zu, 
346 

Diogene din Sinope, filosof grec — 
p. 343-345 

Diogene Laertios, filosof grec - p. 
344-346 

Dodona - p. 273 

Domnina, muceniţă — p. 105, 457 

Drosida (Drosilla), muceniţă - p. 


520, 532-534 


E 


Edesa - p. 467 

Efes - p. 425, 492 

Efrata - p. 55 

Egipt - p. 56, 79, 93, 94, 2, 306, 
379, 381, 421, 458, 535, 536, 537, 
540, 595, 597 

Eleazar, personaj biblic - p. 444, 
451, 454, 455 

Eleusis - p. 357 

Eli, personaj bibic - p. 72, 87, 229 

Elimas, magul, personaj biblic - p. 
269, 294 

Elisabeta, mama Sf. loan Bote- 
zătorul — p. 34, 40-44, 66 

Elisei, proroc - p. 192, 266, 414, 
549 

Emaus - p. 209 

Enoh, proroc - p. 159, 352 

Epir — p. 273 

Eufrat — p. 381 

Euripide, tragediograf grec - p. 
337, 372 

Eusebiu, episcop de Cezareea - p. 


31, 319, 328, 338, 346, 416, 427 


INDICE ONOMASTIC ȘI TOPONIMIC 


Eustatie, patriarh al Antiohiei - p. 
416-422, 424, 425 

Euzorius, eretic — p. 304 

Eva, protopărinte - p. 53, 57, 109, 
175, 478, 532, 601 


F 
Febe, diaconiţă - p. 266 
Festus,  Porcius, guvernator al 


ludeii — p. 207, 301 

Filimon, Sf. Apostol - p. 37, 266 

Filip Arabul, împărat roman - p. 
338 

Filon din Alexandria, filosof - p. 
330, 458 

Flavian, patriarh al Antiohiei - p. 
182, 183, 453, 480, 527, 529 

Flavius Filosratus, sofist grec - p. 
272 

Foca (Phokas), mucenic - p. 545 


G 


Gadira (Cadiz) - p. 35 

Galatia - p. 308 

Galileea - p. 36-38, 221, 333 

Gamaliel, fariseu - p. 35 

Gavriil, Sf. Arhanghel - p. 38, 43, 57 

Ghedeon, personaj biblic - p. 198 

Goliat, personaj biblic - p. 532 

Gordian, împărat roman - p. 338 

Grecia — p. 273, 545 

Grigorie, episcop de Tours, Sf. - p. 
322 

Grigorie Teologul, Sf. - p. 346, 381 


H 


Halys - p. 363 

Ham, fiu al lui Noe - p. 223, 224 

Hefaistos, divinitate greacă - p. 
372, 374 

Helios, divinitate greacă - p. 361 

Hermes, divinitate greacă - p. 375 |. 

Hermias, filosof grec — p. 345 

Herodot, istoripgraf grec - p. 363, 
372 

Hierapolis - p. 470 

Homer, poet grec - p. 376 


617 


l 


lacov, patriarh - p. 204, 252, 264, 
461, 463, 464 

Iacov, Sf. Apostol, fiul lui Zevedeu 
- p. 299, 351, 405, 470 

Iacov, Sf. Apostol, „ruda Domnu- 
lui” — p. 90, 138, 210 

lafet, personaj biblic - p. 224 

Idas, personaj mitologic - p. 372 

leremia, proroc — p. 191, 264, 500 

Ierihon - p. 271 

leroboam, personaj biblic - p. 547 

Ieronim, Fericitul — p. 234, 31 

Ierusalim, = ceresc — p. 44, 95, 138, 
180, 196, 201, 204, 210, 212, 214, 
238, 224, 271, 274, 317, 379, 380, 
430, 501, 514, 535, 543, 569 

lesei, tatăl psalmistului David - p. 
195 

lezechiel, proroc - p. 190, 191, 234, 
323, 493» 500, 501 

Ignatie Teoforul, Sf. - p. 403-406, 
409, 411, 412, 414 

Ilie, proroc - p. 159, 192, 193, 254, 
255, 337, 338, 352, 462, 463, 547, 
574, 577-580, 582-587 

Imperiul Roman - p. 331 

loan Botezătorul, Sf. - p. 33, 40-44, 
62-67, 94, 201, 214, 215, 232, 254, 
255, 337, 338, 349, 390, 431, 470 

loan, Sf. Apostol și evanghelist - p. 
67, 206, 208, 351, 404, 405, 474 

Ioan (Marcu), Sf. Apostol - p. 294, 
295 

Ioan Damaschinul, Sf. - p. 305 

Ioil, proroc — p. 62, 212, 213 

Iona, proroc - p. 271 

lope - p. 215 

Iordan - p. 56, 65, 170, 180, 234 

Iosif, logodnicul Fecioarei Maria - 
p. 36-38, 57 

Iosif, patriarh - p. 252, 323, 390, 
395, 535-537 5 

lov, personaj biblic - p. 106, 173, 
252-254, 488, 498, 542, 551 

Irod Agripa, rege al ludeii - p. 351 

Irod Antipa, tetrarh al Galileii — p. 
255, 338, 349, 431 


618 


Irod cel Mare, rege al ludeii - p. 
42, 49, 50, 53 54 56, 338, 351 
Isaac, patriarh - p. 252, 451, 420, 
438, 451, 541, 589, 591-593 

Isaia, proroc - p. 54, 56, 189, 193, 
196, 198, 209, 264, 485, 486, 543 

Isav, fiu al patriarhului Isaac - p. 
461 

Isis, divinitate egipteană — p. 357 

Israel, poporul lui -, casa lui - - 
p. 42, 55, 56, 100, 117, 190, 216, 221, 
338, 427, 443 493, 536, 551, 552, 
583, 585, 596, 597 

Isus, fiul lui Navi, proroc — p. 254 

Isus, fiul lui Sirah - p. 47 

luda, fiu al patriarhului lacov - p. 
37, 200, 460 

luda Galileianul, personaj biblic - 
p. 276 

luda Iscarioteanul - p. 69, 7, 
73-78, 81-83, 85, 86, 88, 80, 01-93, 
96-98, 101, 102, 104, 117, 209, 550, 


551 

luda Zelotul, Sf. Apostol - p. 75 

ludeea - p. 36, 42, 53-55, 86, 218, 
351 

Iulian, mucenic — p. 506, 512, 513 

Iulian Apostatul, împărat roman - 
p. 271, 320, 321, 326, 330, 331, 357, 
358, 361, 367, 380, 381, 382, 385 

luppiter  Capitolinul, divinitate 
romană - p. 375 

Iluventin, mucenic — p. 385 

Izabela, soția regelui Ahab - p. 
462, 584, 585 


L 


Lactantius, scriitor creștin - p. 365 

Ladon - p. 354 

Lazăr, cel înviat — p. 106, 122, 137, 174, 
474-478, 534, 539, 547 

Lazăr, săracul - p. 494, 495 

Leto, personaj mitologic - p. 101, 
372 

Libanios, profesor de retorică - p. 
354, 368 

Lidia - p. 360, 372, 375 


ÎNDICE ONOMASTIC ȘI TOPONIMIC 


Linceu, personaj mitologic - p. 


372 

Lot, personaj biblic - p. 466, 467, 
Su 

Luca, Sf. evanghelist — p. 56, 205-209, 
295, 391 

Lucian, mucenic — p. 311 


M 


Macabei, Sf. - p. 443, 450, 455, 480 

Macedonie, eretic - p. 438 

Maleahi, proroc — p. 236 

Marcu, Sf. Evanghelist - p. 206 

Marea Roșie - p. 94, 595 

Marea Liberiadei — p. 206, 210 

Maria, Sf. Fecioară - p. 34, 37, 38, 
40, 43, 44, 57, 66, 109, 175 

Maria Magdalena, Sf. - p. 209 

Marta, sora lui Lazăr — p. 476 

Matei, Sf. Apostol și evanghelist - 
p. 74, 90, 197, 206 

Maximin, mucenic - p. 385 

Maximinus Daia, împărat roman — 
p. 31, 365 

Mediolanum - p. 392 

Megara - p. 279 

Melchisedec, personaj biblic - p. 5o 

Meletie, patriarh al Antiohiei, Sf. — 
pP. 304-310, 322, 425 

Mihail, arhanghel - p. 261 

Miheia, proroc - p. 55 

Mithra, divinitate persană - p. 44 

Moise, proroc —p. 41, 42, 123, 124,139, 
140, 187, 191, 254, 294, 299, 306, 
323, 350, 425, 426, 439, 464, 500, 
501, 518, 535, 552, 563, 595-598 

Muntele Eleon - p. 196 

Muntele Galileii - p. 206, 210 

Muntele Măslinilor - p. 196, 204, 
210 

Muntele Sion - p. 220, 264 


N 


Nabucodonosor al II-lea, rege al 
Babilonului - p. 269 

Natanael, Sf. Apostol - p. 37 

Naum, proroc — p. 200 


ÎNDICE ONOMASTIC ȘI TOPONIMIC 


Nazaret - p. 36-38 

Nero, împărat roman - p. 259, 277 

Niceea - p. 416 

Nicodim - p. 37 

Nicomidia - p. 311 

Noe, personaj biblic - p. 67, 68, 
223, 250, 251, 3, 501, 512, 513, 549 

Numerianus, împărat roman - p. 
338 


O 


Onisim, Sf. Apostol - p. 266 
Origen, scriitor creștin — p. 331 
Orontes - p. 392 

Osea, proroc - p. 283 

Ovidius Naso, Publius, poet latin 


Ozia, rege al ludeii - p. 300 


P 


Palestina - p. 36, 243, 272, 377, 535, 
536 

Paulin, eretic - p. 304 

Pavel, Sf. Apostol - p. 41, 42, 46, 6, 
64, 65, 74, 76, 86, 87, 89-91, 9, 
99, 105, 106, 108, 109, 111, 113-115, 
122-124, 127-120, 137, 138, 140, 
143-150, 152-154, 156, 158, 159, 162, 
164, 172, 174, 177, 188, 193, 195, 196, 
205, 207, 209-213, 217-221, 225, 226, 
230-233, 237, 240-243, 245, 246, 
249-270, 273-275, 277, 279-303 315, 
320, 332, 333, 349-351, 388, 405-409, 
411, 412, 418, 420, 422-425, 427-429, 
439, 443 447, 463, 464, 471, 482, 
484, 485, 489, 492, 493, 497, 502, 
503, 506-509, 518, 519, 536, 544, 
551, 555, 505, 598-602 

Pelaghia, muceniță — p. 392, 394-396, 
400, 401, 403 

Persia — p. 382 

Petru (Simon, Chefa), Sf. Apostol 
— p. 16, 130, 131, 205, 206, 208-210, 
213, 215, 216, 219, 227, 228, 282, 291, 
294, 299, 320, 332, 333, 405, 409, 
410, 412, 455, 512, 574-577, 585 

Pilat din Pont, prefect al Iudeii — p. 


2172 


619 


Pindar, poet grec - p. 339 
Pitagora, filosof grec - p. 279 
Platon, filosof grec - p. 2709, 346, 


373 
Plotin, filosof grec - p. 330 
Plutarh, istoriograf grec — p. 337 
Policarp, episcop de Smirna - p. 
357 
Pont —p. 545 
Porfirius, filosof grec - p. 330 
Poseidon, divinitate greacă - p. 


372 
Priscila, Sf. Apostol - p. 274 
Prosdoca, muceniță - p. 105, 457 
Prudentius, scriitor bisericesc - p. 

427 
Pseudo-Lucian, scriitor grec - p. 346 
Python, creatură mitologică - p. 

101 


Q 


Quirinius, guvernator al Siriei - p. 
36 


R 


Rhea Silvia, mama lui Romulus -— 


p. 359 
Rodi, personaj biblic - p. 184 
Roma - p. 36, 44, 277, 301-303, 335, 
359, 375, 403, 404, 411-414, 424 
Roman, mucenic - p. 427, 429, 
430, 436, 439, 440 
Romulus, întemeietorul legendar 
al Romei - p. 359, 375 


Ss 


Safira, personaj biblic - p. 269, 
294 

Salamina - p. 363 

Samaria — p. 218 

Samuel, proroc - p. 124, 139, 140, 
254, 287 

Sarepta Sidonului - p. 580, 581 

Sarra, soția lui Avraam - p. 458, 
460, 461, 589, 590-592, 594 

Scapula, proconsul al Africii - p. 
365 


620 


Sem, personaj biblic - p. 224 

Septimius Severus, împărat roman 
— p. 272 

Severus, patriarh eretic al 
Antiohiei - p. 322, 527 

Sila, Sf. Apostol - p. 565 

Simon, personaj biblic - p. 269, 
300 

Sinope — p. 343, 345, 545 

Sion - p. 80 

Sirah, personaj biblic - p. 417 

Siria — p. 36 

Smirna - p. 357 

Socrate, filosof grec — p. 279, 346 

Sodoma - p. 378 

Sol Invictus, divinitate solară - p. 


4 
Solomon, rege al Israelului - p. 
417, 459, 519 
Spania - p. 302 
Sybaris - p. 143 


Ș 


Șimei, personaj biblic - p. 34 

Ștefan, episcop - p. 380 

Ștefan, Sf. Arhidiacon - p. 123, 124, 
138, 140, 270, 282, 391, 421, 481 

Ștefanas, personaj biblic - p. 266 


T 


Tamara, personaj biblic - p. 460 

Tars — p. 300, 311, 346, 382 

Taţian Asirianul, eretic - p. 327 

Tecla, muceniţă - p. 599, 600 

Teodoret, episcop al Cirului - p. 
382 

Teofil, personaj biblic - p. 205-207 

Tertulian, scriitor bisericesc - p. 
365, 599 

Teuda, personaj biblic - p. 276 

Timaios - p. 373 

Timotei, Sf. Apostol - p. 162, 265, 406 

Tit, Sf. Apostol — p. 62, 266, 405 

Titus Flavius Clemens, nepotul 
împăratului Vespasian - p. 207 

Tityos, personaj mitologic - p. 372 


ÎNDICE ONOMASTIC ȘI TOPONIMIC 


Toma, Sf. Apostol - p. 124, 136, 195, 
201-203, 209-211 

Tracia - p. 35, 308, 416, 418, 419 

Traian, împărat roman - p. 527, 
545 

Traianopolis - p. 416 


V 


Valens, Flavius Iulius, 
roman — p. 304 

Varlaam, mucenic - p. 518, 519, 
521-523, 526 

Vasile cel Mare, Sf. - p. 381, 518 

Vavila, mucenic - p. 319, 322, 323, 
326, 337-341, 345-347, 349-353, 
355, 357, 358, 360, 361, 363, 364, 
367, 369, 370, 383, 384 

Veronica, muceniţă - p. 105, 457 

Vespasian, Titus Flavius, împărat 
TOMan — p. 207, 412 


împărat 


X 


Xerxes ], rege al Persiei - p. 373 


Z 


Zaharia, proroc - p. 99, 121 

Zaharia, tatăl Sf. loan Botezătorul 
— p. 42-44 

Zamolxis, divinitate geto-dacă - p. 
329, 330 

Zarathustra v. Zoroastru 

Zenas, Sf. Apostol - p. 266 

Zenon din Citium, filosof grec - p. 
346 

Zeus, divinitate greacă - p. 27, 
361, 371, 372, 374-376 

Zevedeu, personaj biblic - p. 448, 
470 

Zoroastru, divinitate iraniană - p. 
329, 330 

Zotic, mucenic — p. 196 


CUPRINS 


NOTĂ EDIPORPAA e în ot! pe SNA AB 5 
INIER ODC ERIE... 9 eat fag eee... al et be. eee a II 9 
NOTĂ ASUPRA EDIŢIEI. Agata al 4 da | cala ati m 29 


PREDICI LA SĂRBĂTORI ÎMPĂRĂTEȘTI 


Cuvântare la ziua Nașterii Mântuitorului nostru lisus Hristos, 
care era necunoscută atunci, dar a fost făcută cunoscută cu 
puțini ani înainte de către unii care au venit din Apus 


ŞIIIIMESTIEZO, nn ca că cetatea ae aaa co NNONRORRIE, A Mea DA a |! d Ada 33 
Cuvântare la Nașterea Mântuitorului nostru lisus Hristos........ 49 
Cuvântare la Botezul Domnului .............ceeue nene caen eee eaeeneee oana 59 
Omilia Wlastrăebajreai Dita: ea acea BEA e. PERNA Fi 
Omilia a II-a la trădarea lui luda 

(Cuvântare în Sfânta și Marea Joi) ..........eme nene eee nenea 85 
Guvântare la-trădarea lui Tudan, ai, „90 Mao 101 
Guvântare Ja: Crucea Domriuliti:....... ec 400), tat 008, ed 105 
Gigilia | la' Cruce și la tâlhap?. „ec 2 oa A A 8 oo ie] 
Omilia a II-a la Cruce și la'tâlhar............ccee A coca cea acul cacat 126 
Gijvântare despre învierea morților .....--5 stia, tonus bea ta db oo 141 
Cuvântare la Învierea Domnului.........esce seaca caen aaa 161 
Cuvântare la Sfintele Pegtioroacaat, mi n 090 90 DNA d AU APO Me 173 
Givântare la Înălțarea Domnului... 00. „eee ae | a 00 Joe 182 
Cuvântare la Înălțarea Domnului nostru lisus Hristos .............. 195 
(Omilia | la Rusalii ........uccan a aceea ARII NORI AA oa 223 
Omilia'a M-a'leeRusalii +, „4 se poe ec dt 00 0 Doga 240 


CUVÂNTĂRI DE LAUDĂ LA SFINŢI 


Cuvântarea I la Sfântul Apostol Pavel............cmen eee eee 249 
Cuvântarea a Il-a la Sfântul Apostol Pavel .............ce eee 257 


622 CUPRINS 


Cuvântarea a III-a la Sfântul Apostol Pavel... nenea 263 
Cuvântarea a IV-a la Sfântul Apostol Pavel .............mcemee nenea 269 
Cuvântarea a V-a la Sfântul Apostol Pavel.............cmmeneenee nenea 281 
Cuvântarea a VI-a la Sfântul Apostol Pavel ............mccee nenea 289 
Cuvântarea al VII-a la Sfântul Apostol Pavel... 297 


Cuvântare de laudă la cel întru sfinţi Părintele nostru 
Meletie, patriarhul Antiohiei celei Mari, și despre râvna 


celor care s-au adunat la această prăznuire .......... nenea eee 304 
Cuvântare de laudă la Sfântul Mucenic Lucian..........ccene nenea 3u 
Cuvântare la Sfântul sfințit Mucenic Vavila .......... mean ceneeze 319 
Cuvântare la fericitul Vavila, și împotriva lui lulian, 

și către Eli B, ATA MAE LOLITA, ALA DIM. nana 326 
Omilie de laudă la Sfinții Mucenici luventin și Maximin, 

care au suferit mucenicia pe timpul lui lulian Apostatul........ 385 
Omilie de laudă la Sfânta Muceniţă Pelaghia 

cea din A Digli a) | în A iat ac St A 0 a 0 A ve 30 04 392 
Omiilia d, | a.la Sfânta Pelaghia........m în 00 ca aa 80 A MR 400 


Cuvântare de laudă la Sfântul sfințit Mucenic Ignatie, 
Purtătorul de Dumnezeu, care a fost patriarh al Antiohiei 
celei Mari; a fost dus la Roma și a suferit acolo mucenicia 


și de acolo a fost adus iarăși în Antiohia... nenea 403 
Cuvântare de laudă la cel întru sfinți părintele nostru 

Eustatie, patriarhul Antiohiei celei Mari............me nenea nenea 416 
Cuvântare de laudă la Sfântul Mucenic Roman. ..........ce cecene 427 
Cuvântarea a II-a la Sfântul Mucenic Roman..........ce eee 436 
Omilia | la Sfinţii Macabei și la maica lor... nec enneneneeaeeee 443 
Gumilia,a. l-a la,Sfinţiiul Macabei oii nea eat, „a, oo aaa 450 
Omilia'a I-a la Sfinţii Macabei... Shoe en cacat ca du tacită 455 
Cuvântare de laudă la Sfintele Muceniţe Veronica, 

Prosdoca și Domnina, mama lor... 457 
Cuvântare la Lazăr cel de patru zile mort..........mc eee 474 
Guyârtare,la:sfințiimuceni ci eco naeaaaaaeoeaaaea0 MRMRI ANa A 479 


E primejdios lucru și pentru predicator și pentru ascultători 
ca predicatorul să predice pe placul ascultătorilor. Folositor 
lucru și semn de foarte mare dreptate e osândirea propriilor 


păcate... E RAE PE RIA ADAM ANAL enncceeaee 489 
(im Uli ela 100 E GEDUAC 1 ei dig Digi 0 ae 2 00 ot 502 
Cuvântare de laudă la Sfântul Mucenic lulian .........cmenee nenea 506 


CUPRINS Day 


Cuvântare de laudă la Sfânta Mare Muceniţă Drosida 

și despre aducerea aminte de moarte........... mona nenea 427 
Cuvântare de laudă la mucenicii egipteni... nenea “40 
La Sfântul sfințitul Mucenic Foca, și împotriva ereticilor, 

și la cuvintele din Psalmul 141: „Cu glasul meu către Domnul 


am strigat, cu glasul meu la Dumnezeu m-am rugat” ............. 545 
Cuvântare de laudă la toți sfinţii de pretutindeni care 

auisuferit mucenicia....... moca eee oaoeoe eee aaaa nana a 555 
Giilie după cutienur „n.n nenea zane e nas nana eonnae aan da ea II 502 
Cuvântare la Sfântul Mucenic Bassus............ccmcoe nenea nenea 507 
Cuvântare la Petru Apostolul și Ilie Prorocul............mcene nenea 574 
iulia la fericitul Avraam sceneta aaa ae aaa) 588 
Cuvântare de laudă la Sfânta, întâia Muceniţă și întocmai 

Eroii, Teba eszata ae o ă elsta ae st oa 599 
INDICE SCRIPTURISTIC 

(Adrian Băiculescu, Florin Filimon, Maria Rizeanu)............... 603 


INDICE ONOMASTIC ȘI TOPONIMIC 
(Adrian Băiculescu, Florin Filimon, Maria Rizeanu) ................ 615 


